
EDITORIAL 


Daciu Literară. Punct şi de la capăt 


Anul acesta se împlinesc 175 de ani de la apariția 
„Daciei Literare”. 

Mihail Kogălniceanu, la numai 23 de ani, după 
studii la Paris şi Berlin, precum şi după o experiență 
editorială căpătată la „Alăuta Românească”, 
întemeiată de Gh. Asachi, prima revistă din Moldova 
dedicată exclusiv literaturii, înființează la 1840 re- 
vista „Dacia Literară”. 

Publicația — trei numere, cuprinse într-un singur 
tom - apare la 19 martie şi este interzisă la 23 august 
în acelaşi an, însă efectele ei în cultura română sunt 
covârşitoare. Celebra Introducţie a lui Kogălniceanu, 
un adevărat program identitar, civic şi estetic, precum 
şi calitatea textelor publicate — printre altele, aici apare 
„Alexandru Lăpuşneanul” a lui C. Negruzzi, 
considerată prima nuvelă istorică din literatura 
română - fac din „Dacia Literară” un reper cultural in- 
conturnabil. În Introducţie se formulează necesitatea 
selecției operelor după criteriul valoric - principiu 
dezvoltat şi pus în practică sistematic un sfert de secol 
mai târziu, la întâlnirile Junimii de la Casa Pogor şi în 
paginile „Convorbirilor literare” - , precum şi crearea 
şi promovarea unei literaturi originale („traducţiile nu 
fac o literatură”), care nu poate fi decât națională, 
inspirată de trecutul istoric, de creația populară şi de 
peisajul natural şi social al țării, idei paşoptiste şi ro- 
mantice, emergente în spiritul vremii. 

De admirat la Kogălniceanu este şi abilitatea cu 
care gândeşte revista în perspectiva unui proiect 
identitar: este deschisă tuturor autorilor de limbă 
română, preia articole relevante din alte publicații şi 
semnalează noutățile culturale din toate provinciile 
româneşti. În epoca internetului toate acestea pot 
părea superflue, însă a folosi comunicarea/ diplo- 
mația culturală şi a crea un spațiu informațional / 
lingvistic comun în vederea unui posibil proiect po- 
litic denotă o gândire strategică de clasă. În discursul 
de la 1859, Kogălniceanu avea să spună explicit: „La 

1840 am fondat Dacia Literară, menită de a pregăti 
Unirea între deosebitele ramuri ale familiei române”. 

Volumul însumând cele trei numere din „Dacia 
Literară” va cunoaşte, în 1859, oa doua ediție, de lux, 
cu grafie latină, tot la laşi, scoasă de tipograful-editor 
Adolf Bermann, cu o prefață emoţionantă a lui C. Ne- 
gruzzi. O a treia ediție va apărea mult mai târziu, în 
1972, la Editura Minerva, de această dată o ediţie 
critică îngrijită şi cu studiu introductiv realizat de 
Maria Platon, profesor al universităţii ieşene. 

Deşi desființată în august 1840, ideile din intro- 
ducerea-program a „Daciei Literare” vor fi preluate 
sub diferite forme de alte publicaţii. După numai 
patru ani, însuşi M. Kogălniceanu, împreună cu V. 
Alecsandri, |. Ghica şi P. Balş, va lansa în acest sens 
revista „Propăşirea”, care însă va fi imediat interzisă 
de cenzură. În 1855, Alecsandri va înființa, la laşi, 
„România Literară”, săptămânal literar şi ştiinţific, cu 
scopul explicit de a continua programul „Daciei Lite- 
rare” şi al „Propăşirii”, care va apărea timp de un an. 

O nouă revistă „Dacia Literară” apare la Galaţi, 
între 1 octombrie 1868 şi 1 martie 1869, sub condu- 
cerea poetului Romulus Scriban. Articolul-program 
îşi propune să facă din literatură un instrument de 
acțiune politică şi națională, valorificând tradiţiile is- 
torice ale poporului român. Găsim ecouri ale vechii 
Introducţii, însă în absenţa spiritului critic, a unei vi- 
ziuni strategice şi cu un conținut literar modest, re- 
vista rămâne fără ecou. 

O nouă serie a „Daciei Literare”, revendicându-se 
de la publicația lui M. Kogălniceanu, va apărea la laşi 
în 1990, graţie unui comitet de inițiativă alcătuit din 
Val Condurache, Daniel Dimitriu şi Lucian Vasiliu. În 
1990 a apărut un singur număr (1), editat de Uniu- 
nea Scriitorilor din România. În 1991 apare un 
număr dublu (2-3), în 1992 - numerele 4-5, 6 şi 7 (în 
mod eronat indicat pe revistă ca nr. 8), iar din 1993 
revista apare cu regularitate. Un timp, editori vor fi 

Inspectoratul de stat pentru cultură al judeţului laşi, 
Muzeul Literaturii Române laşi şi Societatea culturală 
Junimea '90, în cele din urmă rămânând doar ulti- 
mele două insitituții. În cei douăzeci și cinci de ani ai 
noii serii, s-au succedat ca redactori-şef Val Condu- 
rache, Ştefan Oprea, Lucian Vasiliu şi, de câteva luni, 
Călin Ciobotari. 

În „Cuvântul înainte” al numarului 1/1990, asu- 
mat de triumviratul comitetului de inițiativă, găsim 
schița unui program: „Ideea care ne călăuzeşte nu 
este imitaţia. Noi nu refacem Dacia literară, ci, în pre- 
lungirea programului ei, ne întoarcem la sursele spi- 
ritului critic. Profitând de deschiderea care ni se 
oferă, încercăm să revenim în Europa. (...) Ce ne 
interesează, într-o primă etapă, este „recensământul” 
literaturii contemporane. Noul spirit critic va trebui 
să discearnă, între valorile conjuncturale, valorile pe- 
rene. Am trăit într-o literatură bolnavă. Intoxicați de 
politică, am sfârşit prin a-i ceda tot mai mult. Dincolo 
de atitudini, cărțile sunt singurele care ne justifică 
existențele. Până la 22 decembrie a funcționat 
intoleranța, benefică politic, la actul festivist. Acum a 
început să funcționeze intoleranța de sens contrar. 
Disidenţa a devenit un apanaj al talentului, colabora- 
rea cu regimul - un semn de impostură. Numai jude- 
cata critică a operei poate aduce lucrurile pe terenul 
normalității. Ideal ar fi ca oamenii de litere să fie 
conştiințele timpului lor. Istoria ne demonstrează că 
aceste cazuri sunt mai degrabă rare. Nu putem şi nu 
avem dreptul să citim literatura prin atitudinea civică 
a autorilor ei. Oricâtă tristeţe şi deziluzie ne-ar pro- 
duce viaţa scriitorilor, priviţi ca oameni, nu putem 
împinge judecata din planul vieții în planul artei”. 

Cu siguranţă, este admirabil estetismul invocat, 
iar întoarcerea la spiritul critic este salutară, minus 
acea senzaţie de instrumentalizare a lor, în apărarea 
colaboratorilor regimului totalitar. 

Oricum, în decursul câtorva ani politica revistei 
se va schimba radical, îndepărtându-se depotrivă de 
proiectul vechii „Dacii Literare” şi de dezideratele 
noii serii, după cum se poate vedea în prezentarea 
standard: „Publicaţia are ca program prioritar pro- 
bleme de muzeologie, de istorie literară şi culturală. 
Publică în principal documente literare inedite sau 
mai puţin cunoscute, precum şi rodul cercetărilor din 
domeniul muzeologiei realizate de specialiştii mu- 

zeelor și de alți cercetători din instituţiile de specia- 
litate (Academie, Universitate ș.a.). În contextul pre- 
sei culturale își propune un profil aparte, tradiţional, 
relativ academic şi — în acelaşi timp - deschis înnoi- 
rilor”. 

Dincolo de declaraţiile de principiu, noua serie a 
„Daciei Literare” a arătat o deschidere constantă 
către debutanţi şi către scriitorii români din diaspora, 
dar mai ales pentru scriitorii din provincie ai 
generaţiei 80, cărora le va servi ca tribună fidelă. De 
atenție permanentă se bucură şi critica de întâmpi- 
nare sau semanalarea noutăților editoriale de peste 
tot unde se vorbeşte limba română, în acest punct 
amintindu-ne de eforturile lui Kogălniceanu. 

Odată cu numărul dedicat Festivalului 
Internaţional de Literatură şi Traducere - FILIT, 
ediția 2014, este marcată schimbarea formatului, a 
echipei şi a filosofiei revistei, adică începutul unui 
proces de înnoire şi adecvare la problematica şi sen- 
sibilitatea contemporane. În primul rând, este 
abandonată perspectiva  muzeificatoare şi 
tradiționalistă. Revista îşi propune să investigheze fe- 
nomenele culturale ale prezentului şi să contribuie 
la reconstrucția memoriei culturale în manieră 
creativă, să promoveze cercetările cantitative şi cali- 
tative în câmp cultural, să contribuie la mai buna 
cunoaştere a profesiilor din zona culturii, fie că sunt 
emergente sau, dimpotrivă, pe cale de dispariţie. 
Lumea culturală este văzută ca o complicată 
construcţie colectivă, în care adesea practici, meserii 
şi instituții lăsate în umbră, considerate ca secundare, 
contribuie în mod decisiv la naşterea şi promovarea 
valorii estetice, ca şi la buna funcționare a acestei 
lumi. În acest sens, de o atenție specială se vor bucura 
traducătorii şi studiile de traductologie, căci, 
deîndată ce există o literatură originală, traducțiile 
profesioniste sunt indispensabile promovării sale în 
lume şi constituirii unei identități literare 
internaționale a țării. 

Astfel, „Dacia Literară” se alătură eforturilor 
FILIT-ului, ale Rezidenţelor pentru traducători /scrii- 
tori/mediatori culturali şi nu în ultimul rând ale Edi- 
turii Muzeelor Literare de promovare a clasicilor şi a 
literaturii contemporane, pentru integrarea firească 
în metabolismul cultural european. 

Dan Lungu 

Jormalvll omul scandal evliwral 


Premiul „Mihai Eminescu” Botosani, 2015 


Unul din cele mai sonore scandaluri ale lumii literare româneşti postdecembriste a izbucnit pe 
15 ianuarie 2015, când un juriu condus de Nicolae Manolescu a decernat Premiul Naţional de Poe- 
zie „Mihai Eminescu” lui Gabriel Chifu. A ţine un astfel de „jurna!” înseamnă, credem, mai mult decât 
a arhiva o „gâlceavă” scriitoricească, una a cărei intensitate maximă a fost atinsă în intervalul 16 
ianuarie — 28 februarie. În definitiv, (şi) astfel de evenimente atestă caracterul viu al unei literaturi, 
înscriindu-se într-un concept mai larg de „istorie culturală”. Considerăm că, peste ani, textele reunite 
în paginile ce urmează vor avea valoare de document literar. 


Călin Ciobotari 


zi 


Dosarul este ilustrat cu scene din „O noapte furtunoasă” litografii aflate în patrimoniul Muzeului 
Literaturii Române Iaşi, realizate în 1931 de Aurel Jiquidi. 

9 ianuarie 2015 


Despre Premiul Naţional de Poezie 
„Mihai Eminescu” 


Nu mai e nicio noutate pentru nimeni că Premiul 
Naţional de Poezie „Mihai Eminescu”, ajuns la cea de 
a XXIV-a ediție, a devenit cel mai râvnit premiu literar 
care se acordă în România după 1990. El se decer- 
nează la Botoşani de către Primăria Municipiului Bo- 
toşani, printr-o Hotărâre a Consiliului Local din luna 
martie 1991. Nu ar fi fost posibilă continuitatea aces- 
tui premiu, dacă de la început nu ar fi fost implicate 
şi unele instituții importante la nivel naţional și dacă 
regretatul Laurenţiu Ulici nu ar fi înțeles din capul lo- 
cului importanța unui astfel de premiu, pe care, de la 
început, l-a considerat o instituţie. 

De asemenea, importanţa acestui premiu a fost de 
la prima ediţie validată de un juriu național, format 
din cei mai importanți critici literari ai momentului 
din patru mari centre culturale ale ţării, din Bucu- 
rești, lași, Cluj-Napoca și Timișoara. Valoarea lui pe- 
cuniară a însemnat şi ea o miză, nu însă atât de 
importantă pe cât greutatea pe care de fiecare dată a 
dat-o juriul care alegea din nominalizările făcute de 
la Botoșani pe laureatul anului precedent. 

Astfel cei mai buni poeți români contemporani au 
obținut acest premiu. Numele lor dau acum greutatea 
mizei obținerii acestui premiu. Începând cu 1991 
poeţii laureați sunt: Mihai Ursachi, Gellu Naum, Cezar 
Baltag, Petre Stoica, Ileana Mălăncioiu, Ana Blan- 
diana, Ştefan Augustin Doinaș, Mircea Ivănescu, 
Cezar Ivănescu, Constanța Buzea, Emil Brumaru, lie 
Constantin, Angela Marinescu, Şerban Foarţă, Ga- 
briela Melinescu, Adrian Popescu, Mircea Dinescu, 
Cristian Simionescu, Dorin Tudoran, Dinu Flămând, 


lon Mircea, Nicolae Prelipceanu și lon Mureşan. 

Aceşti poeţi au fost aduși pe lista importantului pre- 
miu național de un juriu care ar onora pe oricare alt 
poet român contemporan compatibil cu acest pre- 
miu. 

De-a lungul timpului au făcut parte din acest juriu 
regretaţii Laurenţiu Ulici, preşedinte al juriului timp 
de nouă ediţii, Marian Papahagi și Petru Poantă, dar 
şi: Nicolae Manolescu, Mircea Martin, Cornel Ungu- 
reanu, Florin Manolescu, lon Pop, Alexandru Căli- 
nescu, precum şi noii sosiți în juriu, de la lărgirea 
acestuia de la cinci membri la șapte, Mircea A. Dia- 
conu, Al. Cistelecan și loan Holban. 

Cei mai buni poeți români în viață s-au bucurat de 
atenția lor. Dar aşa cum s-a întâmplat, au rămas fără 
laurii acestui premiu, dintre cei nominalizați de-a 
lungul celor douăzeci și patru de ani, poeţi impor- 
tanți care ar fi onorat la fel de mult premiul, ca: Geo 
Dumitrescu, Dan Laurenţiu, Marin Sorescu și loanid 
Romanescu. Ar mai fi putut fi laureați ai acestui pre- 
miu poeți mult prea devreme plecați dintre noi, ca: 
loan Stratan, Mariana Marin, Alexandru Mușina, Tra- 
ian T. Coşovei. Opera lor rămâne în conştiinţa timpu- 
lui care-i va evidenția atunci când numele lor nu vor 
fi date uitării. 

Desigur ar fi putut obţine acest premiu şi poeți 
importanți care au fost nominalizați de mai multe ori, 
cum ar fi: Vasile Vlad, care are peste zece nominali- 
zări, Constantin Abăluţă, Ovidiu Genaru sau Gheor- 
ghe Grigurcu, Nora luga. Au fost aproape de 
nominalizări poeţii Adrian Păunescu și Grigore Vieru. 
Juriul s-a interesat de mai multe ori de poeți ca lon 
Gheorghe sau lon Horea. Însă locurile în nominalizări 
au fost de fiecare dată limitate, iar premiul se acordă 
doar unui singur poet şi o dată pe an. 

Dacă ar fi să privesc în bucătăria acestui premiu, 
nu aș putea uita unele presiuni, fie pe plan local, de 


la orgolii nejustificate, care sugerau ca premiul să fie 

acordat de un juriu format din diverși consilieri locali 
şi aduși la laurii lui poeţi locali, vanitoşi până dincolo 
de admisibil, fie de unii poeţi care s-au retras de pe 
listele de nominalizări, punând condiţii pe care orga- 
nizatorii şi juriul nu le-au putut accepta. Şi acest as- 
pect a făcut din acest premiu o exigență de o 
seriozitate care nu a acceptat niciun compromis. 
Aceste reguli le dorim și în continuare păstrate, pen- 
tru a menţine seriozitatea acestui premiu, cel mai 
complet în structura lui: validarea lui de un juriu de 
adevăraţi profesionişti până la valoarea lui pecuniară, 
titlul de Cetăţean de onoare al orașului care l-a dat li- 
teraturii române şi culturii lumii pe cel mai mare 
poetromân, Mihai Eminescu, precum şi editarea unei 
antologii consistente din fiecare poet laureat, în co- 
lecţia de acum de renume a Editurii Paralela 45, 
„Poeți Laureaţi ai Premiului Naţional de Poezie Mihai 
Eminescu”, din care au apărut 22 de titluri, cărți sub- 
venţionate de Primăria Municipiului Botoşani. 
Astfel dintre cei douăzeci și trei de poeţi laureați 
până în prezent, douăzeci şi doi de poeţi au apărut în 
această importantă colecție de carte de poezie. Cel 
care şi-a amânat apariţia în colecție este poetul Mir- 
cea Dinescu, laureatul celei de a XVII-a ediţii, care 
încă nu s-a decis asupra contractului de editare, car- 
tea fiindu-i pregătită pentru tipar. Sperăm ca la ediția 
a XXV-a, de la anul, şi cartea lui Mircea Dinescu să în- 
tregească această colecție de carte de poezie română 
contemporană. lată și lista cărţilor, care argumen- 
tează cele spuse mai sus, cărți care constituie prin in- 
formațiile la zi oferite un capitol viu de istorie a 
poeziei române contemporane, de care orice critic şi 
istoric literar trebuie să țină cont de aici înainte: 
Mihai Ursachi - Marea înfățișare, Gellu Naum - Exac- 
titatea umbrei, Cezar Baltag - Odihnă în țipăt, Petre 
Stoica - Polifonia nopţii, lleana Mălăncioiu - Ardere 


de tot, Ana Blandiana - Pleoape de apă, Ştefan Augus- 

tin Doinaş - Jucătorul de șah, Mircea Ivănescu — Ver- 
suri alese, Cezar Ivănescu - Rod, Constanţa Buzea — 
Roua plural, Emil Brumaru - Versuri, Ilie Constantin 
- Coline cu demoni, Angela Marinescu — Probleme per- 
sonale, Şerban Foarță - Amor amoris, Gabriela Meli- 
nescu - Stări de suflet, Adrian Popescu -— Ieșirea în 
larg, Cristian Simionescu - Ținutul bufonilor, Dorin 
Tudoran - Pisicuţ (Somnografi:), Dinu Flămând - 
Stive de tăcere, lon Mircea - Terra balerina, Nicolae 
Prelipceanu - Fantomateca și lon Mureşan - Poezii. 
Menţionez că până la cartea lui Dinu Flămând căr- 
ţile poeţilor laureați au apărut în anul 2010 şi au fost 
lansate la Botoşani în 15 ianuarie 2011, la cea de a 
XX-a ediţie a premiului. Celelalte cărți au apărut pe 
rând, cum e firesc, la un an de la primirea premiului 
de către poetul respectiv, ceea ce se va întâmpla şi de 
aici înainte. A fost cu siguranță cel mai mare eveni- 
ment editorial din toate timpurile, ținând cont de nu- 
mărul de cărți editate în același timp, de importanța 
poeţilor publicați. Acest lucru totuşi nu a mișcat la 
acelaşi nivel, în replică, pe cei mai importanţi critici 
literari din România, deși colecția le-a fost pusă pe 
masă de către coordonatorul colecției și editură. Pe 
ici și colo au apărut cronici la unele cărți, dar feno- 
menul în sine s-a estompat cu trecerea timpului. Mai 
mult decât atât, oferta editorilor către biblioteci, 
către centrele universitare, cu excepţia câtorva, a 
rămas aproape neobservată de acești receptori care 
ar fi trebuit să se arate interesați de acest fenomen 
de excepţie al poeziei române contemporane. Impa- 
sibilitatea lor a însemnat un mare semn de întrebare. 
De asemenea, I.C.R.-ul de atunci a achiziționat câte 
39 de exemplare din fiecare titlu din colecție, până la 
numărul 20, apoi, de la noua tutelă, avându-i ca pre- 
şedinţi pe Andrei Marga și acum pe Lilian Zamfiroiu, 
interesul s-a redus la zero, ba chiar cu respingeri 


dure la oferta făcută de noi, invocându-se motive fi- 

nanciare, dar cu siguranță punând în evidenţă o in- 
diferenţă faţă de un astfel de act important de cul- 
tură. 

Acest lucru explică degradarea actului cultural 
imediat, care trebuie să fie componenta provocatoare 
a actului de fond permanent de cultură naţională. Și 
astfel nu mai ai cui să tragi semnale de alarmă, dacă 
nici cei îndrituiţi să facă vie şi evidentă cultura nu o 
fac, nu receptează astfel de mesaje. Și doar aruncând 
o privire peste titlurile celor douăzeci şi două de cărți 
ale poeţilor laureați, unele antologii, în majoritatea 
lor, altele reeditări ale unor cărți (cazul Ilenei Mălăn- 
cioiu), iar una dintre ele, cartea lui Şerban Foarţă, cu 
poezii inedite, poţi constata identitatea evidentă a 
fiecărui poet, distingoul stilistic, reperul către care 
trebuie să se îndrepte cititorul şi mai cu seamă criti- 
cul literar. 

Deocamdată este bine că există o astfel de colec- 
ţie, care oferă timpului o evidenţă pe care nu o poţi 
ocoli. Ceea ce mai trebuie pus în pagină legat de acest 
premiu, ajuns în pragul celui de al douăzeci şi cincilea 
an, este că de şaisprezece ani se acordă în paralel şi 
premiul pentru cartea unui debutant — Opus Primum 
—, ceea ce demonstrează o continuitate evidentă a 
poeziei româneşti. Premiul este acordat, prin valida- 
rea unui juriu naţional, de Memorialul Ipoteşti — Cen- 
trul Naţional de Studii „Mihai Eminescu”. 

Amintirea numelor de tineri poeţi care au obținut 
acest premiu este mai mult decât relevantă, unii din- 
tre ei devenind cu timpul nume distincte ale poeziei 
româneşti de azi, altele, din păcate, înşelând aşteptă- 
rile sau, pur şi simplu, dispărând din peisajul poeziei 
de azi: Doru Mareş, TO. Bobe, Dan Bogdan Hanu, 
Liviu Georgescu, Cristian Pohrib, Răzvan Țupa, Dan 
Sociu, Teodor Dună, Claudiu Komartin, Dan Coman, 
Bogdan Perdivară, Sebastian Sifft, Andra Rotaru, 
Oana Cătălina Ninu, Diana Geacăr, Rita Chirian, Livia 

Roşca, Florin Partene, Svetlana Cârstean, Stoian G. 
Bogdan, M. Duţescu, Andrei Dosa, Cristina Bilciu, 
Anatol Grosu şi Ștefan Baghiu. 

Pentru anul 2014 au sosit douăzeci şi cinci de ti- 
tluri de carte de poezie, o recoltă ce va pune greu la 
încercare decizia juriului. Cum, de asemenea, se va 
vedea şi din nominalizările pentru Opera Omnia, care 
aduc pentru prima dată doar nume ale generaţiei '80, 
decizia juriului nu va fi deloc una uşoară. 


(Gellu Dorian/ 
„România literară”, nr.1-2/ 2015) 

20.000 de lei pentru 
Premiul Naţional de Poezie 


„Mihai Eminescu” 


Premiul Naţional de Poezie „Mihai Eminescu” 
pentru Opera Omnia va avea, în acest an, o valoare de 
20.000 de lei, a declarat viceprimarul municipiului 
Botoşani, Cosmin Andrei. 

Potrivit acestuia, fondurile necesare acordării 
premiului vor fi alocate din bugetul local al 
Botoşaniului. 

Premiul este acordat anual de municipiul 
Botoşani, iar câştigătorul este desemnat de un juriu 
condus de preşedintele Uniunii Scriitorilor din Ro- 
mânia, Nicolae Manolescu. 

Decernarea premiului şi trofeului va avea loc pe 
15 ianuarie 2015, în cadrul unei gale organizate cu 
prilejul Zilelor „Mihai Eminescu”. 

Pentru organizarea evenimentelor dedicate îm- 
plinirii a 165 de ani de la naşterea lui Mihai Emi- 
nescu, municipalitatea din Botoşani a alocat 45.000 


de lei. 


(www.agerpress.ro) 

Premiul Naţional „Mihai Eminescu” 2015 
- Doar dintre optzeciști 


Pentru Premiul „Mihai Eminescu” care se acordă 
anual la 15 ianuarie la Botoşani pentru întreaga 
operă a unui poet român, anul acesta au fost 
nominalizați doar poeţi optzecişti. Conform presei, 
aceştia sunt: Mircea Cărtărescu, Liviu loan Stoiciu, 
Marta Petreu, Aurel Pantea, loan Moldovan, 
Lucian Vasiliu şi Gabriel Chifu (şi nu „Chițu”, cum 
scrie Agerpress). 

Premiul, ajuns la a 23-a ediţie, se acordă de către 
Primăria Municipiului Botoşani. Laureatul, care este 
ales de către un juriu condus de Nicolae Manolescu, 
este desemnat cetățean de onoare al municipiului 
Botoşani. În 2014, marele premiu a fost obținut de 
lon Mureşan, primul optzecist laureat. 

Fără a nega meritele celor şapte magnifici 
optzecişti şi nici intrarea lor în grupul „venerabililor”, 
deşi mai au până la senina senectute, mă gândesc că 
juriul putea să-ndrepte reflectorul nominalizărilor şi 
către seniori, poeți de mare talent şi cu operă consis- 
tentă, care din fericire încă trăiesc şi n-au fost onorați 
cu acest premiu. Dacă nu-l iau acum, s-ar putea să nu-l 
ia niciodată şi păcatul nu va fi al lor, ci al lumii noastre 
literare atât de grăbite. 

Mă gândesc la poeţi distinşi precum lon Horea, 
Ovidiu Genaru, Vasile Vlad, Horia Bădescu. Dar mai 
sunt şi alții pe care am putea să-i onorăm, fericiţi că 
îi avem printre noi. 

În ce-i priveşte pe optzeciști, sper că mai au timp 
să-şi scrie capodoperele şi capacul „Opera Omnia” nu 


se va pune prematur pe scrisul şi biografia lor. 


(Horea Gârbea, horiagarbea.blogspot.ro) 

Zilele Eminescu: CL a aprobat valoarea 
premiului Opera Omnia 


Astăzi se împlinesc 165 de ani de la naşterea lui 
Mihai Eminescu, iar Primăria Botoşani va organiza a 
24 ediţie a Zilelor Eminescu. Consilierii locali s-au în- 
tâlnit în şedinţa festivă în care au aprobat ca laureatul 
Premiului Naţional de Poezie „Mihai Eminescu” pen- 
tru Opera Omnia să primească titlul de cetăţean de 
onoare al municipiului Botoşani, la fel ca şi ceilalți 
laureați. De asemenea, consilierii locali au decis ca 
premiul să aibă valoarea de 20.000 lei, fără impozit. 


(www.banulbotosanean.ro) 


15 ianuarie 2015 


Capitala culturii s-a mutat la Botoşani: 
Emoţii la decernarea Premiilor Naţionale 
de Poezie „Mihai Eminescu” 


Oamenii de cultură şi cei politici şi-au dat întâl- 
nire joi seară la Casa Tineretului din municipiul Bo- 
toşani sub egida poetului nepereche al literaturii 
Mihai Eminescu. Ca în fiecare an Botoşaniul a devenit 
pentru o zi, 15 ianuarie, capitala culturii româneşti. 

Primul premiu acordat a fost Premiul Naţional 
de Poezie „Mihai Eminescu” — Opus Primum pe 
anul 2014, acesta fiind câştigat de Ștefan Ivas, pen- 
tru cartea Mila schimbă gustul cărnii şi Merlich Saia, 
pentru cartea Garda de corp, Editura Tracus Arte. 


Premiul a fost acordat de către vicepreşedintele Con- 

siliului Judeţean Botoşani, Gheorghe Sorescu, şi cri- 
ticul literar Vasile Spiridon. 

Emoţiile au atins cotele maxime în momentul de- 
cernării Premiului Naţional de Poezie „Mihai Emi- 
nescu” —- Opera Omnia pe anul 2014, nominalizați 
fiind Mircea Cărtărescu, Liviu loan Stoiciu, Marta Pe- 
treu, Aurel Pantea, loan Moldovan, Lucian Vasiliu şi 
Gabriel Chifu. Cel care a obţinut marele premiu, a fost 
Gabriel Chifu. Acesta a primit însemnele premiului 
de la laureatul de anul trecut, Lon Mureşan. Premiul 
de 29.000 de lei a fost înmânat câştigătorului de pri- 
marul municipiului, Ovidiu Portariuc. 


(www.infobt.ro) 

Cinci aspecte care arată de ce Premiul 
Eminescu din 2015 este capăt de linie 
pentru Uniunea Scriitorilor 


Condoleanţe. De Ziua Culturii Naţionale, la 
Botoşani, premiul Eminescu a fost călcat în picioare 
şi luat în corn de rinocerii din conducerea Uniunii 
Scriitorilor. Dar avem şi o veste bună - s-a rezolvat cu 
Nobelul. Cum ar zice cineva mai înțelegător decât 
mine... o fi fost „Nobe!” lângă ghilimele pe tastatură... 

După aproape un sfert de secol în care s-a impus 
drept cel mai important premiu literar acordat în Ro- 
mânia, Premiul Naţional „Mihai Eminescu” trece prin 
cea mai serioasă criză. Potrivit celor care au făcut 
parte din juriul secțiunii Opera omnia, în 2015, Pre- 
şedintele Uniunii Scriitorilor și-ar fi impus ca pre- 
miant colegul din conducerea organizației, Gabriel 
Chifu. Lăudat pentru performanțele manageriale în 
salvarea USR de la faliment, autorul, născut la Calafat 
şi rămas în istoria literară ca unul dintre delatorii lui 
Marin Sorescu la conducerea Uniunii în anii '90, abia 
dacă poate prezenta un singur volum de versuri de- 
cent. Dar, cum aceasta poate fi considerată o judecată 
de gust, poate ar trebui să enumerăm premierele ne- 
gative ale premiului decernat anul acesta la Botoșani: 

- pentru prima dată în 25 de ani numele câștigă- 
torului a apărut în presă cu o zi înaintea decernării 
premiului. 

- pentru prima dată numele celui care urma să 
câştige a fost scris greşit pe lista de nominalizați pre- 
luată (fără corectură) de mai toate publicaţiile locale 
şi centrale. 

- pentru prima dată, premiantul nu este conside- 
rat un poet important, calitățile de administrator şi 
presiunile din partea USR fiind (după toate probabi- 

litățile) cele care au decis rezultatul. 

- pentru prima dată, membri ai juriului se arată, 
în discuţii, ruşinaţi de rezultatul oficial. 

- pentru prima dată, politicienii din Consiliul 
Local Botoșani au greşit numele distincției acordate 
anunțând Premiul Nobel pentru Poezie (sic). 

Era ultima instituție asupra căreia practicile jocu- 
rilor de culise useriste nu îşi lăsaseră amprenta, după 
cum recunoștea cu ani în urmă chiar Nicolae Mano- 
escu atunci când remarca faptul că la Botoșani se 
acordă un premiu care nu a făcut compromisuri. De-a 
ungul timpului, Premiul Naţional „Mihai Eminescu” 
a fost atacat pentru o opțiune sau alta, dar niciodată, 
până acum, nu a fost pusă la îndoială valoarea poeziei 
celui premiat. 

Este regretabil cum un autor ca Nicolae Mano- 
escu, care a ajuns celebru pentru justeţea și articu- 


area pledoariilor sale critice de acum câteva decenii, 
ajunge să fie cel care încheie în acest fel campania de 
destabilizare a instituţiilor culturale începută prin 
tentativele de impunere a influenței USR la Institutul 
Cultural Român în perioada Marga. 

Încă şi mai trist este că demersurile useriste de 
acest fel umbresc efortul legitim pe care l-au făcut în 
juriul Premiului Eminescu personalități ca Al. Ciste- 
lecan sau Mircea Martin sau, în organizarea eveni- 
mentului, poetul Gellu Dorian (din 1991 până azi). 

Din păcate pentru volumele premiate la secțiunea 
debut (mila schimbă gustul cărnii de Ştefan Ivas şi 
Garda de corp de Merlich Saia), scandalul i-a făcut pe 
toți cei care au anunțat în presă câștigătorii să uite 
până în acest caz faptul că obiectul premiului sunt 
cărțile de poezie şi nu autorii. Până când umbra prac- 
ticilor Uniunii Scriitorilor se va retrage măcar de la 
Botoşani, poezia rămâne să reziste în formulele neofi- 
ciale ale atelierelor şi manifestărilor independente. 


(Răzvan Țupa/ www.poetic.ro) 

Gabriel Chifu - Laureatul Premiului 
Naţional de poezie „Mihai Eminescu” — 
Opera Omnia pe anul 2014 


Pe 15 ianuarie 2015, pe scena Teatrului „Mihai 
Eminescu” din Botoșani, într-un spectacol de gală, în 
care a avut loc și un recital extraordinar susținut de 
actorul Constantin Chiriac, s-a decernat Premiul 
Naţional de Poezie „Mihai Eminescu” - Opera Omnia 
pe anul 2014. 

Juriul, format din Nicolae Manolescu, Mircea Mar- 
tin, Cornel Ungureanu, lon Pap, Al. Cistelecan, Mircea 
A. Diaconu și loan Holban, a decis ca premiul să fie 
acordat poetului Gabriel Chifu. Premiul se află la a 
XXIV-a ediţie. Au fost nominalizați poeţii: Mircea Căr- 
tărescu, Liviu loan Stoiciu, Marta Petreu, Aurel Pan- 
tea, loan Moldovan, Lucian Vasiliu, Gabriel Chifu. 

De asemenea, a fost acordat şi Premiul Naţional 
de Poezie „Mihai Eminescu” — Opus Primum pe anul 
2014. 

Juriul, format din Al. Cistelecan, Mircea A Diaconu, 
Daniel Cristea-Enache, Andrei Terian și Vasile Spiri- 
don, a ales din cei șase poeți nominalizați pe Ștefan 
Ivas, pentru cartea Mila schimbă gustul cărnii, Edi- 
tura Max Blecher, şi pe Merlich Saia, pentru cartea 
Garda de corp, Editura Tracus Arte. 


(Comunicat Uniunea Scriitorilor din România/ 


www.uniuneascriitorilor.ro) 

Premiul Naţional „Mihai Eminescu”. 
Minciuna 


Sunt încă mult prea nervos şi prea mâhnit pe 
câțiva scriitori la care ţin de ani buni, critici eminenți, 
profesori cu o reputație nepătată şi oameni de cea 
mai bună factură intelectuală care s-au lăsat târâți 
într-un joc mizerabil, ca să nu comentez pe marginea 
acordării greşite, penibile, imorale, a Premiului Opera 
Omnia unui autor mărunt, care nu s-a distins în lite- 
ratura română a ultimelor trei decenii decât prin 
poziția sa de şef al gărzii pretoriene a lui Nicolae Ma- 
nolescu. 

Mi-am exprimat clar părerea şi poziția la Botoşani 
în mai multe discuţii pe care le-am avut cu poeți şi 
critici prezenţi acolo, inclusiv cu organizatorul galei, 
transformate în chip ruşinos într-o comedie a erori- 
lor. Voi spune câteva lucruri simple, fiindcă scandalul 
s-a iscat, minciuna e evidentă şi mai flagrantă decât 
oricând (într-o măsură evident mai mare decât în 
cazul premierii silnice de acum doi ani a lui Nicolae 
Prelipceanu, un alt autor care nu străluceşte decât 
prin cantitate şi foncţii). 

În primul rând, toată lumea de la Botoşani părea 
că-şi cere scuze pentru ceea ce s-a întâmplat, inclusiv 
membri ai juriului, nume prestigioase, în care am 
avut aproape întotdeauna încredere, până şi vajnicul 
Gellu Dorian, pentru oricine de acolo mascarada era 
clară. Premiul Opera Omnia a fost acordat în urma 
presiunilor lui Nicolae Manolescu, un om care ține cu 
tot dinadinsul să facă praf la bătrânețe imensa auto- 
ritate pe care şi-a câştigat-o între anii '60 şi '90 ai se- 
colului trecut. Nicolae Manolescu este acum, ca 
preşedinte etern al Uniunii Scriitorilor (pe care, din 


punctul meu de vedere, a îngropat-o definitiv), un 

farsor şi un aranjor de doi bani. Forțându-le mâna co- 
legilor săi să premieze un autor submediocru, individ 
altfel spălățel şi civilizat, N. Manolescu a bagatelizat 
o instituție clădită în 25 de ani (mă refer aici la pre- 
miul botoşănean, şi nu la Uniune, care chiar nu mai 
are nicio importanţă pentru vreun scriitor român sub 
40 de ani, vârstă pe care hai să nu uităm că Eminescu 
nu a apucat-o) şi i-a pus într-o situație jenantă pe 
ceilalți membri ai juriului, care nu cred că meritau 
asta... Sau poate că o merită, de vreme ce niciunul nu 
s-a dezis public de această potlogărie, de o 
malversaţie căreia i-au căzut victime ca nişte copii. 

Pe scurt, domnul Manolescu a aruncat în derizo- 
riu ceva foarte important pentru acei fanatici ai lite- 
raturii şi nebuni după poezie, pentru că el oricum nu 
se mai găseşte de mult (dacă o fi fost vreodată) în 
această categorie. Mă simt jignit personal de ce s-a 
întâmplat la Botoşani, e un lucru pe care îl şi scriu ca 
să nu rămână doar în discuţiile private pe care le-am 
avut în cele două zile cât am stat acolo. Nu în ultimul 
rând, îmi pare rău că din cauza acestei fraude morale, 
a acestei, să-i spun pe nume, porcării greu de egalat, 
cei doi poeți tineri care au primit premiul pentru 
debut, şi anume Ștefan Ivas (cu mila schimbă gustul 
cărnii) şi Merlich Saia (cu garda de corp) sunt 
aproape complet trecuţi cu vederea în mai toate 
discuțiile care se poartă acum pe facebook, pe blo- 
guri, foarte curând în reviste. E o nedreptate pentru 
care tot domnilor Manolescu şi Chifu trebuie să li se 
mulțumească. Când am luat împreună cu Dan Coman 
premiul pentru debut, acum 11 ani, la Opera Omnia 
a fost celebrată Angela Marinescu. Nu cred că are rost 
să mai spun câta însemnat asta pentru acei doi poeți 
tineri copleșiți de emoții. 

Înainte de a pleca, i-am comunicat domnului 
Chifu ce cred, şi anume că protectorul şi patronul său 


i-a făcut un deserviciu şi l-a supus unei umilinţe pu- 

blice (care vine, e drept, la pachet, cu un premiu de 
câteva zeci de mii de lei, o sumă enormă pentru orice 
scriitor român de astăzi), iar răspunsul său a fost 
n-am avut ce să fac. Ba da, domnule Chifu, îl puteaţi 
refuza. Sau, şi mai simplu, îi puteaţi transmite belfe- 
rului de la Paris că nu puteți accepta o minciună atât 
de sfruntată. Nu când ceilalți nominalizați sunt Mir- 
cea Cărtărescu, Aurel Pantea, Marta Petreu, loan Mol- 
dovan, Liviu loan Stoiciu sau Lucian Vasiliu. 

Acum lui Gabriel Chifu nu-i mai rămâne nimic de 
făcut. A fost atâția ani un poet modest, acum este şi 
un scriitor dezonorat. În locuri în care oamenii demni 
pățesc una ca asta, se recurge la harakiri sau la ple- 
carea grabnică în pustie. 


(Claudiu Komartin/ 
unanotimpinberceni.blogspot.ro) 


17 ianuarie 2015 


Premii care consacră, 
premii care (se) discreditează 


Mea culpa — nu-mi place versul regretatului Gri- 
gore Vieru „Eminescu să ne judece” (că doar n-o fi... 
procuror general!), chit că duetul lon și Doina Aldea- 
Teodorovici îl cântă (la un prezent etern, aş zice) cât 
se poate de inspirat; dacă totuși l-am evocat mai sus, 
este ca să dau tonul acestei luări de atitudine. Scurt 
pe doi: de ziua nașterii poetului Mihai Eminescu, 
alias Ziua Culturii Naţionale, pe cele două maluri ale 
Prutului s-au decernat cele mai importante, din p.d.v. 


simbolic dar şi financiar, premii în domeniul literaturii. 

În Republica Moldova, premiul Ministerului Cul- 
turii „Constantin Stere” l-a onorat - la recomandarea 
USM - pe eseistul Eugen Lungu, autor a nu mai puţin 
de trei cărţi scoase în 2014 (Panta lui Sisif, Cartier; 
Poetul care a îmbrățișat luna, Prut Internaţional; De 
ce spunem așa, ARC), şi — la inițiativa Ministerului Cul- 
turii — pe regretatul poet Eugen Cioclea, al cărui 
volum Antologic, Cartier, inaugura anul literar 2014. 
O alegere mai potrivită nici că se putea, cei doi autori 
potrivindu-se nu doar cu numele, ci şi ciocnindu-și 
destinele literare - cine altul dacă nu Eugen Lungu 
prefața volumul de debut (tardiv, la 40 de ani!) al lui 
Eugen Cioclea, Numitorul comun. Raportate la etalo- 
nul Eminescu, se poate afirma cu toată încrederea că 
atât eseistica lui Eugen Lungu, cât şi poezia lui Eugen 
Cioclea reprezintă ceea ce e mai bun în literatura ro- 
mână din Basarabia în anul de grație 2015. Altfel 
spus, valoarea a fost respectată - tot respectul pentru 
juriul care a luat această decizie. 

Nu același lucru se poate spune despre acordarea 
Premiului Naţional „Mihai Eminescu” la Botoşani, 
acesta mergând nu atât către un poet - unul din plu- 
tonul optzecist, e adevărat, nu însă din primele rân- 
duri! —, cât către o funcție. Căci premiantul se 
numește Gabriel Chifu — vă spune ceva acest nume 
(altminteri, o publicaţie l-a rebotezat Gabriel Chițu)?! 
- şi este cunoscut ca vice-președinte al Uniunii Scrii- 
torilor din România. Or, pe lista de propuneri figurau 
nume grele, cum ar fi Mircea Cărtărescu, Aurel Pan- 
tea, Liviu loan Stoiciu, Marta Petreu, loan Moldovan, 
Lucian Vasiliu — oricare dintre ei face cinste literaturii 
române contemporane, iar după ce anul trecut seria 
optzecistă a fost inaugurată de lon Mureşan pur și 
simplu nu se putea face un atât de neinspirat pas, nici 
nu pas - salt înapoi. Tradiţia cere ca premiantul din 
anul trecut să-i înmâneze trofeul proaspătului câști- 


gător — cum îl ştiu pe lon Mureşan generos din fire, 

cred că a făcut-o cu inima deschisă. Întrebarea mea 
este alta — cum se va simți viitorul laureat (să sperăm 
că în 2016 alegerea juriului se va baza totuși DOAR 
pe criteriul valoric!) primind cel mai important pre- 
miu în domeniul poeziei din mâinile unui hai să-i zic 
autor de serie, altminteri om foarte afabil, în nici un 
caz însă primus inter pares?!... 

În cele peste două decenii de când funcționează 
instituţia — căci este o instituţie valorică! - Premiului 
Naţional „Mihai Eminescu”, nume de primă mărime 
ale literaturii române i-au adus strălucirea (Mihai Ur- 
sachi, Gellu Naum, Ana Blandiana, lleana Mălăncioiu, 
Emil Brumaru, lon Mircea, Angela Marinescu etc., 
etc.). Sigur, n-au lipsit și nominalizările mai puţin in- 
spirate (vreo trei, e lesne să le deduceți!). Niciodată 
însă FUNCȚIA nu a prevalat în luarea unei decizii (al- 
tele au fost criteriile ce conduseseră la unele compro- 
misuri) — cu atât mai flagrantă deraparea din anul 
acesta. Raportată la etalonul Eminescu, oare poezia 
lui Gabriel Chifu trage la cântar?! 

Într-un cuvânt, de Ziua Culturii Naţionale, cele 
două maluri ale Prutului par să fi arătat ca o balanță 
dezechilibrată - pe talgerul Ministerului Culturii din 
Republica Moldova a prevalat la modul absolut va- 
loare autorului, pe cel al Primăriei Municipiului Bo- 
toşani & Uniunii Scriitorilor din România, relativa 
greutate a funcției. Cine amăgește la cântar? Emi- 


nescu să ne... fie etalon! 


(Emilian Galaicu Păun/ 
www.europalibera.org) 

O modestă propunere. 
Apel către Juriul Premiului 
„Mihai Eminescu” - Opera Omnia 


Domnilor Nicolae Manolescu, Mircea Martin, lon 
Pop, Cornel Ungureanu, Al. Cistelecan, loan Holban, 
Mircea A. Diaconu 

Dragi Profesori şi membri ai juriului de la 
Botoşani, 

Sunteţi cei de la care am învăţat, în deceniile din 
urmă, poezie. 

Am învăţat cum să o recunoaştem; şi am învăţat 
cum să vorbim despre ea. 

Şi, mai ales, am învăţat că adevărul poeziei nu se 
negociază. Aţi vorbit liber despre poezie în cele mai 
puţin libere vremuri. 

Tocmai în numele acestei lecţii bine predate şi 
bine învăţate, o să vă vorbim şi noi liberi în rândurile 
de mai jos. 

Prin ce s-a întâmplat la Botoşani, când un premiu 
de prestigiu superlativ a revenit unui poet cel mult 
onorabil, în dauna unor poeţi într-adevăr superlativi, 
aţi făcut un lucru grav: aţi încălcat adevărul poeziei. 

Credem şi simţim că v-aţi îndepărtat în anii din 
urmă de spiritul acestui premiu, care ar trebui să im- 
pună respectul contemporanilor noştri. Să nu uităm 
cine a fost premiat şi celebrat la Botoşani din 1991 în- 
coace: e o listă deja lungă care face onoare poeziei 
româneşti din secolul XX, de la Mihai Ursachi şi Gellu 
Naum la Mircea Ivănescu, Emil Brumaru şi Angela 
Marinescu. 

În ciuda oricărei relativizări critice prin care am 
putea justifica premierea unui poet ajuns la deplina 
maturitate artistică în detrimentul altuia, un cititor 
înfocat şi un bun cunoscător al literaturii române din 
ultimele decenii nu poate comite astfel de erori fără a 
fi bănuit de malversaţie. 

Sau de dezertare de la misiunea care v-a fost 
încredinţată. 

Sau de servirea unor interese de grup care nu au 
legătură cu răsplătirea şi celebrarea vocilor poetice 
care ne-au marcat epoca și răsună cu cea mai mare 
claritate în literatura noastră de azi. 

Ceea ce s-a întâmplat în 2015, prin premierea lui 
Gabriel Chifu, după decizia aproape la fel de flagrantă 
din 2013, când laureat a fost Nicolae Prelipceanu, 
adică răsplătirea unor literatori şi funcţionari 
conştiincioşi, şi nu a unor poeţi care sunt repere, stele 
fixe pentru cei de azi, arată că nu vă mai pasă. 

Aceasta este eroarea despre care vorbeam, la un 
sfert de secol de la impunerea unui premiu în care ne 
încăpățânăm să credem în continuare. Ea aduce atin- 
gere tuturor: şi nominalizaţilor nedreptăţiţi, 
reputației membrilor juriului, şi prestigiului premiu- 

lui în cauză. Ba chiar şi premiatului, în fond. 

Vă propunem ceea ce ni se pare a fi singura posi- 
bilitate de reparație morală după o asemenea eroare: 
demisia de onoare din juriu, în bloc. 

Aţi servit cu profesionalism exemplar acest pre- 
miu; dacă el înseamnă astăzi atât de mult, acest lucru 
vi se datorează. Lista premiaților, cel puţin până la un 
punct, vorbeşte elocvent despre aceasta. Ați reuşit să 
instituiți drept normal superlativul într-un sistem li- 
terar al aproximativului. 

Însă la fel de adevărat este că, în anii din urmă, 
poeții laureați n-au mai fost de același nivel. Sincopele 
sunt tot mai evidente de la an la an. Am sperat cu toții 
că sunt doar erori inerente, accidente de parcurs, 
după care lucrurile se vor întoarce la acea normalitate 
a excelenţei. Am răsuflat uşurați anul trecut, când de- 
semnarea lui lon Mureşan a reuşit aceasta. 

Anul acesta, însă, ştacheta a coborât nepermis de 
jos. Am zice că, de fapt, s-a prăbuşit. Mai jos de atât, o 
vom spune cu fermitate, e greu de ajuns. 

Pot exista explicații pentru aceasta. Cea mai plau- 
zibilă ar fi că e dificil pentru un critic să evalueze an- 
vergura reală a unui poet din generații subsecvente 
lui. Or, prin forţa naturală a lucrurilor, toți poeţii 
laureați vor fi, în anii care urmează, optzecişti. Ba 
chiar nouăzeciști. Dumneavoastră îi vedeți, probabil, 
drept încă tineri. Noi îi vedem aproape clasicizaţi. 

Poeți esenţiali ai ultimelor trei decenii, ca Alexan- 
dru Muşina sau Traian T. Coşovei, dispăruţi recent, nu 
vor mai putea primi acest premiu. E o inechitate pen- 
tru care nu se poate să nu simțiţi o strângere de inimă. 
Ei ar fi fost îndreptățiți, la deplina maturitate crea- 
toare, să fie laureați pentru întreaga lor operă la 
Botoşani. Aţi fi luat, astfel, decizii legitime, greu de pus 
sub semnul îndoielii. 

De aceea, credem că un nou juriu, compus din scrii- 
tori mai tineri decât cei care urmează să fie premiaţi, 
ar vedea poate relieful valoric în linii mai juste. 

Vă rugăm, prin urmare, să acceptaţi propunerea 
noastră: aceea a demisiei de onoare. 

E radicală, poate. Dar vine din acel radicalism al 
poeziei despre care ne-ați vorbit, atât de frumos, atât 
de convingător, în cărțile pe care le-aţi scris. Cu unele 
dintre acestea am crescut şi le păstrăm pe primul raft 
al criticii româneşti postbelice. 

Cărților dumneavoastră, exemplare, li se va 
adăuga un gest exemplar. Care va repara nedreptatea 
prezentă - şi le va împiedica pe cele viitoare. Veţi 
arăta astfel că, de fapt, iubiţi poezia la fel de mult ca 
noi — cei care, de dragul ei, riscăm să vă mâhnim şi să 
vă pierdem, acolo unde ea există, prietenia. Pe care o 
preţuim aşa cum se cuvine. 

S-ar putea ca această scrisoare deschisă să ne des- 
partă. Sau, dimpotrivă, s-ar putea să arate că, aşa cum 
spuneam, şi dumneavoastră, şi noi iubim suficient de 
mult poezia pentru a face, de dragul ei, gesturi riscate: 
noi, acela de a primejdui o relaţie de firească prețuire 
şi gratitudine; dumneavoastră, acela de a proceda la 
o demisie de onoare. 

Daţi, vă rugăm, acestei scrisori deschise şansa să 
arate că suntem, şi noi, şi dumneavoastră, membri ai 
acestei stranii specii a celor nebuni după poezie. 

Cu speranţă, Claudiu Komartin, Radu Vancu, 
Rita Chirian, Octavian Soviany, Florin laru, Emi- 
lian Galaicu-Păun, Dumitru Crudu, Paul Cernat, 
Dan Coman, Marin Mălaicu-Hondrari, Svetlana 
Cârstean, Andrei Terian, Mihail Vakulovski, 
Bianca Burţa-Cernat, Ștefan Manasia, Alex Goldiș, 
Bogdan-Alexandru Stănescu, Liviu Antonesei, 
Ionel Ciupureanu, Nicolae Avram, Elena Vlădă- 
reanu, Alexandru Vakulovski, Cosmin Perţa, lon 
Buzera, Paul Vinicius, Anca Mizumschi, Dan lancu, 
Ciprian Măceşaru, Andrei Dâsa, Aleksandar Stoi- 
covici, Sorin Despot, Radu Niţescu, Laurenţiu Ion. 


(Radu Vancu/ www.contributors.ro) 

Premiul a fost cel pe care îl ştie toată lumea, acor- 
dat de altfel unui poet foarte bun, cu un ultim volum 
apărut acum doi ani, foarte bun. Nu e nimic de comen- 
tat aici. Mă miră foarte tare această scrisoare a 30 de 
poeţi, nu ştiu ce treabă au ei cu premiul şi cu Gabriel 
Chifu. Ce pot să vă spun este că a fost acordat de un 
juriu conform regulamentului, fără nicio abatere de la 
el. Este foarte simplu, este un protest după părerea 
mea neavenit şi necolegial. Este prima dată când nişte 
poeţi solidarizează împotriva unui confrate de al lor. 
Pe mine personal, un asemenea protest mă scandali- 


zează. 


(Wicolae Manolescu/ www.radioiasi.ro) 

Gala de decernare a Premiului Naţional 
de Poezie „Mihai Eminescu” pe anul 2014 


De douăzeci şi patru de ani, la Botoşani se acordă 
Premiul Naţional de Poezie „Mihai Eminescu” Toţi 
poeţii României au fost de fiecare dată, la jumătatea 
lunii ianuarie, data de naştere a poetului Mihai Emi- 
nescu, cu ochii pe Botoşani. Aşa cum a spus criticul 
literar Al. Cistelecan pe scena teatrului botoşănean, 
de data aceasta improvizată în incinta Casei de Cul- 
tură a Tineretului Botoşani, din cauza lucrărilor de 
refacere a clădirii Teatrului „Mihai Eminescu”, Boto- 
şanii timp de trei sute şaizeci şi trei de zile pe an 
aproape că nu există pentru lumea literară (dar chiar 
şi pentru cealaltă lume, aş spune eu, trăitor aici). Însă 
timp de două zile, la început de an, oraşul care l-a 
născut pe Eminescu devine cel mai important oraş al 
României prin această instituţie a Premiului Naţional 
de Poezie, care poartă numele poetului naţional, 
Mihai Eminescu. Nu-l putem contrazice pe criticul 
mureşean, membru al juriului, în această privinţă. 
Botoşanii sunt de un sfert de secol în atenţia poeţilor, 
iubitorilor de poezie. Cei mai importanţi poeţi ro- 
mâni au obţinut acest premiu. Cum acesta se acordă 
unui poet român contemporan în viață pentru în- 
treaga operă poetică, unii poeţi foarte buni, cum ar fi 
Geo Dumitrecu, Marin Sorescu, Dan Laurenţiu sau 
loanid Romanescu nu l-au obţinut. Aşa dictând sorții 
juriului naţional, care, aşa cum a spus Laurenţiu Ulici, 
cel care a fost alături de organizatori de la început, a 
avut în faţă de fiecare dată cele mai bune nominali- 
zări. 

La început au fost câte cinci poeţi nominalizați, 
apoi, de trei ani încoace, câte şapte, aşa cum s-a în- 
tâmplat şi la această a XXIV-a ediţie. lată ce a spus 

Laurenţiu Ulici în 2000, când a condus la Botoşani, la 
cei 150 de ani de la nașterea poetului Mihai Emi- 
nescu, cel mai mare desant scriitoricesc din istoria li- 
teraturii române - un tren plin cu peste 400 de 
scriitori a oprit atunci în gara din Botoşani: „Ideea 
Primăriei Botoșani de a acorda în fiecare an, de ziua 
lui Eminescu, un premiu de poezie dedicat celor mai 
buni poeți români de azi s-a concretizat, după 
aproape zece ani de la lansare, într-o veritabilă insti- 
tuţie: a celui mai important premiu pentru poezie din 
România post-comunistă. Au contribuit la această ne- 
obișnuită şi, poate, neașteptată performanţă, nomi- 
nalizările - făcute de botoșăneni cu maximă atenție, 
cu instinct sigur al valorii -, opţiunile lăsate în grija 
unui juriu de cinci critici din principalele centre cul- 
turale ale țării, juriu mereu acelaşi - şi, nu în ultimul 
rând, consistenţa financiară a premiului, asigurată an 
de an cu rectificările impuse de rata inflaţiei de către 
Primăria Municipiului Botoşani”. 

În acest spirit au continuat şi ediţiile ulterioare 
primei decade de bilanț, chiar și fără Laurenţiu Ulici, 
dispărut brusc dintre noi la finele anului 2000. Asta 
nu i-a scutit pe organizatori de tot felul de discuții, 
controverse, agitații în preajma decernărilor. Dar 
aceste aspecte sunt, la o astfel de miză, inerente, ceea 
ce ne-a făcut într-o oarecare măsură imuni la astfel 
de atacuri, erodaţi totuși de unele aspecte ce țin de 
hiperorgoliile unora și mai ales de vanitățile celor 
mai mulţi pretendenți. Suveranitatea juriului ne-a 
salvat de fiecare dată şi ne-a făcut să consolidăm 
această importantă instituție a Premiului Naţional de 
Poezie, ajunsă, iată, la a XXIV-a ediţie, deja derulată 
la Botoșani în ziua de 15 ianuarie 2015. 

Cum este deja încetățenit, programul Zilelor Emi- 
nescu, ediția de iarnă, a XLVII-a, a început la Joldeşti, 
sat al comunei Vorona, unde se află castelul familiei 


luraşcu, locul în care s-a născut mama poetului, Ra- 

luca lurașcu. Primarul comunei Vorona, domnul 
Aurel Ştefan, a pregătit o adevărată întâlnire „prin- 
ciară” a scriitorilor invitaţi, considerând că un desant 
atât de important de scriitori la Joldeşti nu poate fi 
lăsat la voia întâmplării. De la recitaluri din poezia lui 
Eminescu ale elevilor din Şcoala Joldeşti, care învaţă 
chiar în acel castel al familiei lurașcu, refăcut cu ceva 
ani în urmă pe bani europeni, la datini și obiceiuri de 
iarnă ca acum peste o sută şaptezeci de ani în urmă, 
când Gheorghe Eminovici a peţit-o în acel loc pe fiica 
boierului Vasile lurașcu, precum și la discursurile 
scriitorilor invitați, toate au consemnat una dintre 
cele mai reușite întâlniri organizate aici, la Vorona. 
Pelerinajul, la vreme de seară, la mănăstirea Vorona, 
un alt loc de legendă al zonei, a pus capăt primei zile 
dedicate aniversării poetului național. 

Pe 15 ianuarie, începând cu ora 9, în Sala de con- 
siliu a Primăriei Municipiului Botoșani, a avut loc șe- 
dința extraordinară a Consiliului Local Botoşani, în 
care s-a conferit titlul de Cetăţean de Onoare poetului 
laureat. Apoi, la Biserica Uspenia din Botoşani, în 
care în ziua de 21 ianuarie 1850 a fost botezat prun- 
cul Mihail Eminovici, a avut loc un Te Deum, urmat de 
un recital de poezie religioasă susţinut de actorul 
Constantin Chiriac. 

Manifestările au continuat la Ipoteşti, în Aula 
„Laurenţiu Ulici” a Memorialului Ipotești - Centrul 
Naţional de Studii „Mihai Eminescu”, unde se află şi 
Biblioteca de Poezie Românească, inițiată de Lauren- 
ţiu Ulici, a cărui donație de carte de poezie este te- 
melia acesteia. Aici au avut discursuri aplicate și 
demne de luat în seamă de către cei cărora le-au fost 
adresate - Guvernului, Președinției, dar mai ales Aca- 
demiei Române -, discursuri ţinute de Varujan Vos- 
ganian, prim-vicepreşedinte al Uniunii Scriitorilor 
din România, Dinu Flămând, fost laureat al Premiului 


Naţional de Poezie „Mihai Eminescu” pe anul 2010, 

lan Pop, membru al juriului, precum și o serie de lan- 
sări de carte dedicată vieţii şi operei lui Mihai Emi- 
nescu, apărută la Editura „Junimea” din lași, 
coordonată de poetul Lucian Vasiliu. 

Astfel au fost lansate cărțile Pașii Poetului de Gellu 
Dorian şi Emil lordache, Eminescu în studii critice de 
Constantin Cubleşan, De pe mal de Prut, pe malurile 
Senei de Dana Konya-Petrişor şi Reflexie de Hristina 
Doroftei, laureată a ediției de anul trecut a concursu- 
lui de poezie „Porni Luceafărul...” precum și noua re- 
vistă „Scriptor”, editată de Editura „Junimea”. De 
asemenea, Editura „Paralela 45” din Piteşti, care edi- 
tează seria de carte de poezie „Poeți laureați ai Pre- 
miului Naţional de Poezie „Mihai Eminescu”, ajunsă 
la numărul 23, şi-a aniversat în aula de la Ipotești pri- 
mii douăzeci de ani de existenţă prin bilanțul făcut 
de poetul Călin Vlasie, directorul editurii, care a pre- 
zentat printre altele şi cartea de poezie Poem pentru 
Ivan Gogh de Maria Pilchin, premiată anul trecut la 
„Porni Luceafărul... Actorul Constantin Chiriac a re- 
citat din creaţia eminesciană. Au fost apoi depuse 
jerbe de flori la statuia poetului din incita Memoria- 
lului Ipotești şi s-a vernisat în Sala „Horia Bernea” ex- 
poziția de fotografie „Scriitorii printre noi”, realizată 
de un grup de fotografi din lași, expoziție prezentată 
de scriitorul Dan Lungu. 

Seara, pe scena Casei de Cultură a Tineretului Bo- 
toșani, aleasă pentru această ocazie din cauza, așa 
cum am amintit, renovării Teatrului „Mihai Emi- 
nescu” din Botoșani, a avut loc Gala de decernare a 
Premiului Naţional de Poezie „Mihai Eminescu”, aflat 
la cea de a XXIV-a ediție. Juriul, format din Nicolae 
Manolescu, Mircea Martin - președinte -, Cornel Un- 
gureanu, lon Pop, Al. Cistelecan, Mircea A. Diaconu și 
loan Holban, a avut de ales pe poetul laureat din cei 
şapte poeți nominalizați, şi anume: Mircea Cărtă- 
rescu, Liviu loan Stoiciu, Marta Petreu, Aurel Pantea, 
loan Moldovan, Lucian Vasiliu și Gabriel Chifu. La un 

scor foarte restrâns, de 4 la 3, a fost desemnat laureat 
al acestei ediții poetul Gabriel Chifu. După recitalul 
susținut de Quartetul de coarde al Filarmonicii de 
Stat Botoșani, a urmat citirea de către Dănuț Huţu, 
directorul Direcţiei pentru Cultură Botoşani, a unui 
salut trimis de ministrul culturii, lonuţ Vulpescu. 
Discursul ținut de Varujan Vosganian a electrizat 
sala, ca de fiecare dată de câţiva ani încoace. Redăm 
doar un scurt fragment: „Vă rog să-mi permiteţi să nu 
vin singur, ci împreună cu dumneavoastră. Eu cred că 
noi trebuie să-l ajutăm pe Mihai Eminescu să nu fie 
singur. El ne ajută pe noi, de secole Eminescu a fost 
cu noi şi am găsit în gândurile lui încurajări. Emi- 
nescu a preluat asupra lui multe dintre grijile noas- 
tre. Întrebarea este ce facem noi pentru Mihai 
Eminescu?” Întrebare de altfel justificată, iar noi, cei 
de la Botoșani, încercăm să facem an de an, cu efor- 
turi enorme din partea unora și cu delăsări pe tot 
parcursul anului din partea altora, astfel de mo- 
mente, care să trezească interesul cetățenilor nu 
numai ai urbei noastre, ci şi ai întregii țări față de li- 
teratura română, față de poezie, față de statutul poe- 
tului român, devenit pentru mulți o povară. Gala a 
continuat cu lansarea cărții Poezii de lon Mureșan, 
laureat al ediţiei precedente, carte editată de Editura 
Paralela 45 din Pitești cu sprijinul Primăriei Munici- 
piului Botoşani și al Fundaţiei Culturale „Hyperion- 
C.B” Botoşani, carte inclusă în colecția amintită şi 
care face parte din regula acestui important premiu. 
A urmat decernarea Premiului Naţional de Poezie 
„Mihai Eminescu” - Opus Primum pe anul 2014. 
Acesta a revenit poeților Ştefan Ivas pentru cartea 
Mila schimbă gustul cărnii, apărută în 2014 la Editura 
Max Blecher, şi lui Merlich Saia, pentru cartea Garda 
de corp, apărută la Editura Tracus Arte. Juriul, format 
din Al. Cistelecan, Mircea A. Diaconu, Daniel Cristea- 
Enache, Andrei Terian și Vasile Spiridon a avut de ales 
din şase poeți extrași pentru nominalizări din două- 

zeci şi cinci de autori care şi-au trimis cărţile juriului. 
Cei care le-au înmânat premiul poeţilor laureați au 
fost Vasile Spiridon, membru al juriului, şi Gheorghe 
Sorescu, vice-preşedinte al Consiliului Judeţean Boto- 
şani. Primarul municipiului Botoşani, Ovidiu lulian 
Portariuc, după un scurt discurs şi după ce a fost citit 
procesul-verbal al juriului de către Mircea Martin, a 
înmânat Premiul Naţional de Poezie „Mihai Emi- 
nescu” — Opera Omnia pe anul 2014 poetului Gabriel 
Chifu, iar poetul Lon Mureşan i-a înmânat cununa de 
lauri acestuia. Laudatio poetului laureat l-a făcut Mir- 
cea Martin, iar Gabriel Chifu a spus câteva gânduri 
despre poezie şi a citit din creaţia sa. 

Gala a fost copertată cu un recital extraordinar, cu 
titlul „Domnule şi frate Eminescu!” de actorul Constan- 
tin Chiriac. 


(Gellu Dorian/ www.uniuneascriitorilor.ro) 

Este o ruşine acest protest. Nici nu se pune pro- 
blema demisiei juriului. Eu le-aş sugera semnatarilor 
să-şi scrie propriile cărţi, după care să se apuce să le 
conteste pe ale altora. Nu se poate ca nişte poeţi să 
se ridice împotriva altui poet. Eu sunt în miezul lu- 
crurilor literare, de multe nume care semnează pro- 
testul nici nu am auzit. Pe alți semnatari, i-am 
debutat în „România literară”, revistă condusă de Ga- 
briel Chifu. 

E şocant, e scandalos ceea ce au făcut nişte colegi 
de breaslă. Ion Heliade-Rădulescu lansase un apel în- 
curajator către tinerii scriitori: „Scrieţi, băieţi, orice, 
numai scrieţi!”, e ceea ce le recomand şi eu acestor ti- 
neri scriitori. E ceea ce le recomand şi eu acestor pro- 
testari. 


(Wicolae Manolescu/ www.adevarul.ro) 


20 ianuarie 2015 


Noi precizări personale în chestiunea premiului 
Eminescu 2015. Am şi eu rezerve, ca şi C. Rogozanu, 
faţă de stilistica scrisorii deschise redactate de Radu 
Vancu şi Claudiu Komartin, dar nu şi faţă de oportu- 
nitatea şi necesitatea ei morală, cu care mă solidari- 
zez. 

O fac în ciuda tuturor diferendelor de natură po- 
litică şi estetică pe care le-am avut cu Radu şi Claudiu 
în ultimii ani. Nu cred că Dorin Tudoran, pe care-l sti- 
mez mult şi demult, are dreptate să compare „subiec- 
tivitatea omenească” a premierii lui G. Chifu cu 
premierea unor neaveniţi de către juriile Nobel. 

Niciun premiant Nobel nu se afla în raport cu mem- 
brii juriului în raporturile instituționale în care se 
afla vicepreşedintele USR G. Chifu cu preşedintele 
USR şi al juriului de la Botoşani. Toate datele „pe 
surse” la care eu şi destui cunoscuți avem acces arată 
că N. Manolescu şi-a impus voința împotriva voinței 
unor membri ai juriului, care totuşi s-au conformat 
şi l-au cauționat. 

Poate unii dintre jurizanţi vor îndrăzni să vor- 
bească public despre asta, poate nu. E decizia lor. Mi 
se pare însă nedrept ca în spatele acestui gest să 
vedem doar frustrări, orgolii sau un conflict între 
generaţii de tip „plecați voi, ca să venim noi cu clienţii 
noştri” sau „generația expirată vs. generația 
aşteptată”. Refuz orice atitudine generaționist-parti- 
zană, orice rasism al vârstei. Mare parte a protesta- 
tarilor nu sunt membri USR, iar mulţi dintre ei îşi 
pregătesc deja demisiile. În ceea ce mă priveşte, nu 
mă interesează prezenţa într-un juriu al acestui pres- 
tigios premiu şi voi refuza orice eventuală invitație 
pe viitor, dacă voi mai fi în Uniune. 

„Diferenţa dintre generații” stă, cel mult, în cura- 
jul unor tineri (dar nu numai al unor tineri!) de a pro- 
testa împotriva unei decizii inacceptabile şi 
sfidătoare, şi în inhibiţiile sau reținerile unor oameni 
cu totul respectabili, formaţi, majoritatea, în climatul 
de dinainte de '89, sub autoritatea lui N. Manolescu 
şi incapabili să se detaşeze de aceasta chiar în situații 
umilitoare pentru ei. Dincolo de modul dezastruos în 
care N. Manolescu şi-a exercitat „magistratura” în ul- 
timii ani, dacă nu în ultimele două decenii, 
compromițându-şi astfel un uriaş capital simbolic, cel 
mai grav lucru rămâne degradarea imaginii breslei şi 
umilirea unor oameni de mare valoare. G. Chifu pen- 
tru N. Manolescu e, mutatis mutandis, ce a fost Ma- 
rius Tupan pentru Laurenţiu Ulici. Poate vor fi fost şi 


alte mize în joc — dar nu e vremea să intrăm în detalii 


DD AD A MI O DI za 


ProEuropeana Clubul cărții digitale 


şi supoziţii. 

Cred că juriul din aceşti ani a fost (probabil) cel 
mai bun şi mai competent posibil. Pentru membrii lui 
am tot respectul şi prețuirea, pentru unii dintre ei — 
admiraţie şi afecțiune. Regretul meu vine din faptul 
că, din motive pe care, uman, pot să le înțeleg, nu 
s-au putut opune voinţei discreționare a lui N. Mano- 
escu, preferând să cauționeze clientelismul şi impos- 
tura. 

Consider că demisia de onoare a membrilor juriu- 
ui ar fi inutilă. Cred în schimb că aceia dintre noi 
care, membri USR fiind, suntem revoltați de ceea ce 
s-a întâmplat, ar trebui să ne înaintăm demisiile de 
protest. Poate că aceste demisii ar fi trebuit să aibă 


oc mai demult. De exemplu, în momentul în care ac- 
tualul preşedinte al Uniunii a modificat statutul pen- 
tru a putea candida la un număr nelimitat de 
mandate, deschizând astfel cale liberă arbitrariului 
decizional. 

E momentul gesturilor ferme, dincolo de orice 
circumstanţe atenuante. Altfel, nu vom mai avea ni- 


ciun drept să ne plângem pe viitor. 


(Paul Cernat, postare pe facebook) 


20 ianuarie 2015 
Despre cumetrii literare și alte chestiuni 


Lumea literară autohtonă a fost tensionată în ul- 
timii ani din varii motive (polemici virulente între 
generaţii sau chiar înăuntrul aceleiaşi generații; po- 
larizări vehemente în competiţia USR / Academia Ro- 


mână - şi în jurul liderilor acestor instituții; 

muştruluieli şi ciorovăieli între reviste adverse; an- 
chete literare de tip desant cu răspunsuri de gen ră- 
fuială personală sau de grup, zavistii din motive 
ideologice şi aderări la diverse partide politice -y 
compris lideri politici - răspunsuri individuale con- 
tondente cu un prilej literar sau altul etc.). În ultima 
perioadă, forfota scriitoricească de pe facebook a 
dezbătut pe marginea unor premii literare mediati- 
zate, ale căror jurii au fost contestate. 

La sfârşitul anului trecut a fost vorba de contes- 
tarea juriului care a nominalizat cărțile pentru Pre- 
miul „Augustin Frăţilă” (axat exclusiv pe proză). La 
începutul acestui an, a fost contestat juriul care a 
acordat Premiul „Mihai Eminescu” (axat exclusiv pe 
poezie). Contestările survenite constă în decepții for- 
mulate leitmotivic şi în pledoarii (solicitări) pentru 
o demisie de onoare a respectivelor jurii blamate. 

Încep prin a spune că unul dintre autorii 
nominalizați la Premiul „Augustin Frăţilă”, în 2014, 
am fost chiar eu, cu romanul Un singur cer deasupra 
lor (alături de alte patru romane semnate de Matei 
Vişniec — câştigătorul premiului, Bujor Nedelcovici, 
Dan Stanca şi Liliana Corobca). Când destule voci de 
pe facebook, din lumea scriitoricească şi a bloggerilor 
activi în domeniul literar, s-au pronunțat cu admo- 
nestări vehemente împotriva juriului şi a nominali- 
zărilor făcute (motivul fiind acela că nu fusese 
nominalizat şi prozatorul Adrian Schiop) m-am 
simțit stingherită. Și am fost cu atât mai stingherită 
cu cât între vocile contestatare erau şi cunoscuți de-ai 
mei, cu care aveam relaţii de amiciţie şi de simpatie. 
M-am întrebat atunci cum s-ar fi simțit ei (aceşti 
amici) dacă ar fi fost în locul meu şi cum ar fi cântărit 
amiciția noastră în balanţă în acest caz. Era ceva de- 
zagreabil la mijloc: în loc să mă pot bucura că roma- 
nul meu fusese nominalizat, eram culpabilizată 


fiindcă acesta fusese reținut pe o listă de premii - ca 

şi cum cartea mea ar fi fost vinovată pentru cartea 
absentă a celui dorit de constestatari (ceea ce era in- 
just). Dar după ce am depăşit mâhnirea firească din 
pricina reacției pe care am prezentat-o succint, ante- 
rior, şi după ce am înţeles să respect inclusiv dreptul 
la opinie (şi la gust) al celor care contestaseră juriul 
şi nominalizările la Premiul „Augustin Frăţilă”, atenția 
mea a fost captivată de altceva, de un fenomen men- 
talitar (specific, poate, în fostele țări comuniste sau 
doar în România în mod special?!) pe care îl numesc 
a fi acela de cumetrie literară. 

Cei care au blamat cele două jurii ale premiilor 
menţionate de mine, la începutul acestui text, vizau, 
de fapt, în profunzime, o admonestare a fenomenului 
de cumetrie literară pe care îl sesizau ca atare. 

Ce sunt cumetriile literare? Nu este greu de ghicit: 
asocieri de interese în şi de grup, care practică 
susținerea de imagine şi de facto (prin cronici lite- 
rare, premii şi alte ingrediente mediatice); cumetria 
iterară, la fel ca în politică, e pusă în mişcare de un 
trafic de influenţă, practicat, fie voalat, fie nonşalant. 
Uneori, literatura de la noi (managerierea ei la nivel 
valoric) e ca politica sau ca o formă de politică (în 
partide  scriitoriceşti). Totuşi, există scriitori 
„neînrolaţi”, care nu sunt cumătrii cuiva şi nu au 
cumetrii de grup. Există, cum spuneam, scriitori fără 
partizanate şi fără partid literar, atâta doar că astfel 


de scriitori sunt în minoritate, nefiind la fel de vizibili 


precum aceia care alcătuiesc cumetriile literare. 
Fenomenul de cumetrie literară este un defect al 
societății noastre autohtone, care depinde încă de o 
cultură a ploconului, a vasalităţii şi a gratificațiunii. 
Sunt sceptică în privința unei igienizări complete a 
acestui fenomen, dar nu exclud posibilitatea unor 
soluții de tranzit ori de însănătoşire măcar parțială. 
Una dintre aceste soluţii ar putea fi alcătuirea juriilor 


literare de anvergură din reprezentanți ai tuturor 

generațiilor scriitoriceşti şi de toate orientările 
(ideatice, stilistice etc.): în principal, critici literari 
care au reputația de a fi deschişi şi receptivi la toate 
formele şi formulele literare şi care sunt cunoscuți 
pentru incoruptibilitatea lor şi pentru discer- 
nământul lor valorizator. Obiectivitate nu va putea să 
existe niciodată în proporție de sută la sută (să nu fim 
utopici şi nici lipsiţi de luciditate!)! Nu văd juriile li- 
terare valide patronate exclusiv de critici literari, ci 
şi de figuri scriitoriceşti de anvergură (poeţi ori 
prozatori la senectute, dar care au o judecată valorică 
respectată, tocmai întrucât au citit multă literatură la 
viaţa lor şi au străbătut literatura română cu toate — 
ismele ei, de-a lungul şi de-a latul vremurilor). 

După reacția contestatară de pe facebook (şi nu 
numai), în privința celor două jurii pe care le-am 
pomenit, protestatarii vizează o responsabilizare a 
respectivelor jurii blamate (atât individual, cât şi 
colectiv). lar această responsabilizare este văzută în 
mod radical şi reclamă demisia de onoare a mem- 
brilor din juriu. 

Nu ştiu care e gradul real/ ireal de cumetrie 
literară al juriului care a nominalizat cărțile pentru 
Premiul „Augustin Frăţilă”: eu, personal, nu am luat 
legătura cu niciunul din membrii acestui juriu şi, la 
rândul lor, niciunul dintre aceştia nu m-a contactat în 
vreun fel sau altul. Mă îndoiesc, de asemenea, că 
ceilalți patru scriitori nominalizați (Matei Vişniec, 
Bujor Nedelcovici, Dan Stanca, Liliana Corobca) ar fi 
făcut vreun demers în acest sens — de a contacta ori 
de a fi contactaţi. Dar aceasta este opinia mea, a al- 
tora poate fi şi a fost (de fapt) complet opusă, iar eu 
respect acest lucru. Desigur, adevărul sută la sută ni- 
meni nu îl poate cunoaşte, prin urmare nici eu nu pot 
garanta în absolut. Ce vreau să spun, însă, este că în 
România există actualmente o asemenea tendință de 


cumetrie literară încât nimeni nu mai are încredere 

completă în aproape nimeni la nivel de valorizare 
estetică şi de judecată literară. lar acest lucru este 
ceva moştenit şi din regimul anterior, într-o anumită 
măsură. 

În perioada comunistă, premiile literare au fost 
împărțite: ele erau obținute, adesea, în mod previ- 
zibil, de scriitori creditaţi de regimul comunist şi 
valorizați ideologic de acest regim; dar la fel de 
adevărat este că multe jurii literare au boicotat 
regimul comunist şi au premiat destui scriitori 
valoroşi, neînregimentați în regimul politic respectiv. 
Exista, deci, un rabat în chestiunea premiilor literare, 
dar aproape în aceeaşi măsură s-a manifestat şi o 
opoziţie față de putere şi o rezistenţă față de imix- 
tiunea acesteia în sfera literară. Cumetria literară 
funcționa, prin urmare, cam cincizeci la sută (dacă 
este să fac o aproximare — dar mă refer mai degrabă 
la anii 70 şi 80 ai secolului trecut, nu la perioada 
proletcultistă când, practic, nu exista literatură care 
să nu fie înregimentată politic, fiindcă nu era posibil 
şi permis aşa ceva de către regimul comunist). Locul 
unde cumetria literară s-a manifestat, în schimb, 
acerb, a fost în cadrul premiilor şi juriilor literare 
oferite și girate de o revistă de cultură ori alta. În 
acest caz, lucrurile erau vădite: erau premiaţi autori 
apropiați ai revistei, indiferent dacă aceştia erau 
valoroşi sau nu. Ceea ce conta era mai cu seamă 
vasalitatea acestor scriitori, care trebuia 
recompensată. Acest tip de cumetrie literară s-a 
menținut şi în postcomunism, întrucât principalii 
premiaţi ai revistelor literare actuale (acolo unde 
există premii) sunt clienţii şi prietenii acestora 
(fireşte, nu e vorba neapărat de scriitori nevaloroşi, 
adesea amicii şi prietenii revistelor respective sunt 
scriitori talentați — ceea ce punctez eu aici este doar 
faptul că, inclusiv în postcomunism, ceea ce contează 


prioritar este gradul de relaţie şi colaborare cu re- 

vista respectivă şi nu valoarea estetică în absolut!). 
La fel de adevărat este că, în cadrul cumetriilor li- 
terare actuale, s-a menţinut, parțial, valabilitatea cri- 
teriului ideologic. Polarizarea între stânga şi dreapta, 
la nivel ideologic, a făcut ravagii în relaţiile dintre 
scriitori, în ultima vreme. S-au stricat prietenii lite- 
rare, s-au manifestat inamiciții incisive mai ales pe 
criteriu ideologic, în care nu mai conta valoarea unui 
scriitor sau a unei cărți, ci doar ideologia care îl 
anima pe un scriitor sau altul (fie acesta autor de 
ficțiune sau critic literar). Am citit cu stupoare acum 
câţiva ani, într-o revistă literară pe care o apreciez, 
afirmaţia unui critic literar care spunea că nu citeşte 
din principiu un roman anticomunist, fiindcă îi 
repugnă (ideologic) acest lucru (după cum se de- 
ducea). Personal, nu mi-am pus niciodată problema 
să nu citesc un roman de stânga fiindcă ar fi de 
stânga; sau să refuz, din start şi principiu, literatura 
unor autori care au sau au avut opțiuni ideologice 
apăsate de stânga - Gabriel Garcia Mârquez, de pildă 


(fiindcă ar fi fost absurd). Pasiunile ideologice au 
creat, deci, la rândul lor zavistie între scriitori, iar 
această zavistie s-a resimțit, uneori, şi în cadrul juri- 
ilor, jurizărilor, premiilor literare ori topurilor lite- 
rare. Figura politică a lui lon Iliescu (mai cu seamă) 
a polarizat pro şi contra scriitori diferiți, aflați pe ba- 
ricade adverse (de-a lungul celor 25 de ani de la 
prăbuşirea regimului comunist). La fel, figurile 
politico-literare ale lui Nicolae Manolescu ori Eugen 
Simion, ca să dau doar două exemple binecunoscute. 

Sună romantic şi desuet, dar ar putea fi, oare, re- 
dactată sau propusă o cartă etică de interior a criti- 
cului literar sau a scriitorului aflat într-un juriu 
literar, care să îşi asume evitarea cumetriei?! 

Dar, ajungând la actualitate, să mă refer acum la 
contestările vehemente care au survenit după ce Ga- 


briel Chifu (vicepreşedinte al USR, dar şi poet, proza- 

tor) a primit Premiul „Mihai Eminescu” În competiție 
cu Gabriel Chifu s-au aflat poeţi precum Mircea Căr- 
tărescu, Marta Petreu şi alți autori lirici de valoare. 
Or, în acest caz nu a contat criteriul de ierarhizare es- 
tetică, ci recompensarea lui Gabriel Chifu ca 
vicepreşedinte al USR, pentru muncile dificile, admi- 
nistrativ vorbind, pe care le prestează în favoarea 
breslei scriitoriceşti. Mă îndoiesc că membrii juriului 
de la Premiul Mihai Eminescu au votat în bloc pentru 
Gabriel Chifu (sunt sigură că au existat şi alte opțiuni, 
iar votarea majoritară a celui ulterior premiat a de- 
pins de un scor strâns). Dar problema se cuvine, de 
fapt, pusă altfel. Nu cred că ierarhia unei literaturi 
trebuie confundată cu efortul administrativ admira- 
bil. Şi una din soluţiile de a evita astfel de contestări 
vehemente ale unui premiat şi ale unui juriu este 
aceea de a despărți apele, aplicând o procedură lo- 
gică: scriitorii care ocupă funcţii în conducerea USR 
nu ar trebui să concureze (strict pe parcursul 
funcționării lor la nivel de diriguitori) la premiile li- 
terare (mai cu seamă dacă acestea sunt girate şi de 
USR). S-ar evita în acest caz tocmai situaţiile de con- 
flict de interese, care sunt atât de riscante şi contes- 
tabile. S-ar evita o incompatibilitate care ar fi 
evidentă şi sancţionabilă. Premiul „Mihai Eminescu”, 
din acest an, a declanşat un roi de indignări care a 
coagulat într-un protest semnat de câteva zeci de 
scriitori (majoritatea poeţi - optzecişti, nouăzecişti, 
douămiişti). Această indignare a fost vârful de lance 
al unei nemulțumiri de fond şi formă care zvâcnea de 
mai multă vreme în underground (şi care s-a mani- 
festat, fie fățiș, fie în culise, şi în alte cazuri mai mult 
sau mai puțin mediatizate din anii anteriori). Există, 
în România de-acum, o schismă dură şi vădită între 
diferitele generații literare şi gusturile ori prioritățile 
acestora, între publicitările generaţioniste, funcțiile 


şi premiile pe care unii ori alții le au şi le obțin. 

În opinia mea, cumetriile literare actuale 
funcţionează în cadrul tuturor generațiilor de scrii- 
tori (tineri, maturi şi bătrâni), dar ele sunt mai vizi- 
bile şi mai distincte (dezagreabile) în sfera 
scriitorilor aflaţi la maturitate ori la senectute, care 
ocupă funcții de putere (cu diferite nuanţe). Totuşi, 
nu sunt excesiv pesimistă, nu creditez procentual 
cumetriile literare cu mai mult de cincizeci la sută; 
dar viitorul va confirma sau infirma spusele mele de 
acum. 

Textul acesta ar putea fi receptat ca un hacker în 
lumea literară autohtonă - atât de stratificată pe 
generații, interese, grupuri. Repet: nu toată lumea 
practică trafic de influenţă, nu toată lumea şi-a pier- 
dut independenţa. Dar cei care evită dependența de 
o putere literară sau alta şi nu practică vasalitatea al- 
cătuiesc o minoritate. lar această minoritate este des- 
tul de izolată. Totuşi, rostul ei, al acestei minorități, 
este să nu renunţe vreodată la singularitate şi, de 


fapt, la etica sa. 


(Ruxandra Cesereanu/ 
www.lapunkt.ro) 


20 ianuarie 2015 


Cum se poate strica un premiu 


Un frison de indignare a cuprins, în ultima săptă- 
mână, mare parte din mediul online cu preocupări 
literare: Premiul Naţional de Poezie „Mihai Emi- 
nescu” - Opera Omnia de la Botoșani i s-a decernat, 
anul acesta, lui Gabriel Chifu. Pare o frază incoloră, 


neutră, modest-constatativă, care nu îi poate stârni 

decât pe scriitori sau pe cei care cunosc bine găştile, 
grupurile de interese, cercurile de influență din viața 
literară şi din jurul Uniunii Scriitorilor. Încerc să co- 
mentez aici ceea ce s-a întâmplat nu pentru colegii 
mei de breaslă, critici, scriitori, redactori de reviste 
(unii dintre ei şi-au precizat atitudinea ca urmare a 
luărilor de poziție tranșante ale lui Radu Vancu, Clau- 
diu Komartin ori Răzvan Ţupa), ci pentru cititorul 
obișnuit, pentru omul care din pură curiozitate şi gra- 
tuită pasiune citește literatura de azi, fără să aibă 
vreun interes, vreo carte de jucat (nu vi se pare că 
tocmai pe el îl uităm cel mai des, deşi chiar el este sau 
ar trebuie să fie cel mai important?), la urechile că- 
ruia o fi ajuns informaţia şi care nu ştie cum să se po- 
ziționeze faţă de puzderia de reacţii care vin din 
partea scriitorilor. Pentru oricine se pricepe, dacă 
este dezinteresat, dacă nu depinde de vreun înalt 
personaj implicat în această şaradă, dacă are, deci, li- 
bertatea de a dispune de propriile idei, este limpede 
că opera domnului Gabriel Chifu e modestă, vizibil 
mai modestă față de cea a celorlalți nominalizați, în 
„dauna” cărora a primit onorurile recente; şi, mai 
ales, modestă de tot în comparaţie cu nivelul pe care, 
cu puţine excepții, acest premiu l-a păstrat vreme de 
două decenii și jumătate. Nu e vorba de judecăți de 
valoare negociabile, ci de certitudini ale receptării. 
Cam toţi clasicii poeziei contemporane s-au nu- 
mărat, din 1990 încoace, printre laureați. E vorba de 
o listă exigentă, în care regăsim, cu puține excepţii 
(ele există, nu are rost să suferim voit de orbul găini- 
lor, au mai fost alegeri... diplomatice, slăbiciuni ale 
juriului, dar parcă nu atât de ostentative), numele 
mari, de neocolit ale poeziei de după război: Gellu 
Naum, Mircea Ivănescu, Emil Brumaru, Ileana Mălăn- 
cioiu, Cezar Ivănescu, Mihai Ursachi, lon Mureșan, 
Ştefan Aug. Doinaș, Petre Stoica, Constanța Buzea, 
Cristian Simionescu, Şerban Foarţă, Cezar Baltag, Ga- 

briela Melinescu, Ana Blandiana, Adrian Popescu, Ilie 
Constantin, Dorin Tudoran, Dinu Flămând, Nicolae 
Prelipceanu (ordinea e subiectivă, nu cronologică şi 
are chichirezul ei şi mai subiectiv!). Prin urmare, Pre- 
miul „Mihai Eminescu” devenise o instituţie; în orice 
caz, un reper în viaţa noastră literară. Unul aşa cum 
puţine mai sunt. 

Am mai scris-o şi nu mă dezic: nu există la noi un 
premiu literar cu o notorietate incontestabilă, unul 
capabil să impună un scriitor, să crească tirajele, să 
garanteze valoarea, să orienteze cititorul nespeciali- 
zat. Sunt câteva iniţiative private, în special, care şi-au 
câştigat, prin exigenţă, respectul în breaslă. Cele 
care nu se fac din bani publici par să implice mai 
multă responsabilitate. Să mă întorc de unde am por- 
nit. Care e marea dramă că un premiu, încă un pre- 


miu, s-a răsuflat sfidând orice ierarhie acceptabilă, 

funcţională, orice tablă de valori alcătuită, prin efort 
colectiv, de critică în ani de zile şi în mii de pagini? 
Problema este că s-a periclitat iremediabil reputaţia 
unui premiu care chiar conta. Când un astfel de mo- 
ment este ratat, când un juriu alcătuit din profesio- 
nişti, din critici dintre care cei mai mulţi (plasa de 
siguranţă e mereu obligatorie...) au o carieră admi- 
rabilă, alege în mod evident soluţia de compromis, 
care este reacţia normală? Să te pleci în faţa deciziei 
lor, dată fiind notorietatea binemeritată în breaslă? 
Ar însemna să nu le respecţi valoarea reală. Când un 
om şi un profesionist pe care îl admiri face un com- 
promis, e semn de admiraţie şi de respect să nu te 
faci că nu observi. Sau să nu te ascunzi, cum o fac des- 
tui, după sofisme şi exerciţii retorice la îndemâna ori- 
cui. Când e vorba de un compromis comis de mai 
mulţi oameni pe care îi respecţi şi îi admiri, situaţia 
devine, în plus, foarte tristă. De data aceasta, presti- 
giosul juriu al Premiul Naţional de Poezie „Mihai Emi- 
nescu” a reuşit să îşi păteze propria prestanţă din 
ultimele două decenii; au ales bine de douăzeci de 
ori, au ezitat de vreo trei ori şi au ales greşit, tenden- 
ţios, de două ori. Ultima oară vizibil tendenţios, dacă 
ţinem cont că dl Gabriel Chifu, de altminteri un gentle- 
man, un domn distins, manierat (ceea ce nue în dis- 
cuţie aici), dar un poet pasabil şi atât (ceea ce nu-i de 
acolo, dar e departe de a fi suficient în cazul de faţă), 
clar sub valoarea celorlalți nominalizați şi mult sub 
nivelul pe care acest premiu şi-l fixase în timp, este 
un apropiat al domnului Nicolae Manolescu, preşe- 
dintele juriului. Şi poate că lucrurile nu ar fi fost atât 
de sfidătoare (ba ar fi fost!), dacă dl Gabriel Chifu nu 
şi-ar fi agăţat în panoplie, în ultima vreme, alte premii 
cel puţin discutabile: cel al Uniunii Scriitorilor, al 
cărei vicepreşedinte este, şi marele premiu al Festi- 
valului Naţional de Literatură, FestLit Cluj, 2014, or- 
ganizat tot de Uniunea Scriitorilor, pe care, înțeleg, 

l-a şi inițiat. În plus, acum vreo două luni, romanul 
său Punct și de la capăt figura pe prima pagină a re- 
vistei „România literară” printre titlurile nominali- 
zate în redacţie la premiul „Cartea anului”. E drept că 
alături de recentul compendiu pentru uzul școlarilor 
semnat de Nicolae Manolescu, Istoria literaturii ro- 
mâne pe înţelesul celor care citesc. Nu ar fi fost nici o 
problemă dacă ultimul nu ar fi directorul revistei, iar 
primul - directorul executiv. DI Gabriel Chifu este, se 
vede, din ce în ce mai silit de admiraţia şi aprecierea 
întru totul obiectivă a colegilor din conducerea USR 
să își recunoască propria valoare, chiar dacă e, sper, 
jenat de atâția lauri şi să încaseze premii după pre- 
mii; nu ştiu cum se face, cam multe au legătură cu 
Uniunea din administraţia căreia face parte. 

De data aceasta, spus simplu și simplist, s-a mai 
stricat un premiu. Dar nu orice premiu, aici e durerea. 
Ci unul dintre puţinele repere ale vieții noastre lite- 
rare. lar durerea şi mai mare este că la compromite- 
rea premiului au pus umărul exact cei care au şi ținut, 
până nu de mult, ştacheta sus. Mie unuia mi-e greu, 
dacă nu imposibil, să ghicesc miza în toată această 
poveste. Pentru că a-l premia, încă o dată, pe dl Ga- 
briel Chifu, vicepreședinte al USR și mâna dreaptă și, 
presupun, apropiat şi complice al dlui Nicolae Mano- 
lescu, președintele USR aflat, în urma modificării 
abuzive a statutului, la al treilea mandat, mi se pare 


o miză de tot măruntă. 


(Bogdan Crețu/ 


www.ziaruldeiasi.ro) 

20 ianuarie 2015 
Un software numit natură umană 


Prin natura lor, premiile, mai ales cele artistice, 
mai mult nedreptățesc decât fac dreptate. Totuşi, 
rolul lor nu este nici acela de a face dreptate, nici 
acela de a nedreptăţi, ci de a atesta calibrul unei va- 
lori, de a o celebra, într-o comunitate a valorilor de 
aceeaşi natură. 

Un premiu nu are nici pe departe mandatul pe 
care — în mod stupefiant pentru mine - i-l atribuie 
Radu Vancu: de a pune un semn de egalitate valorică 
între câştigătorii edițiilor sale: „Începând din 15 ian- 
uarie, Gabriel Chifu este egalul lui Mircea Ivănescu. Și, 
cum scrisul lui Mircea Ivănescu, după Al. Cistelecan, 
este una dintre cele câteva experienţe fundamentale 
ale poeziei române, rezultă cu necesitate că și poezia 
lui Gabriel Chifu este o astfel de experienţă. Gabriel 
Chifu este, de alaltăieri, egalul lui Gellu Naum. Unul 
dintre cei mai mari profesori postbelici, lon Vlad, îmi 
spunea cândva, cu pasionalitatea care-l caracte- 
rizează și la 80 de ani, că Gellu Naum e poetul nostru 
fundamental, mai poet chiar şi decât Eminescu. Prin 
premiul Eminescu, Gabriel Chifu a ajuns şi el mai poet 
decât Eminescu”. 

O asemenea şarjă polemică este fermecătoare, 
dar rămâne fără sabie şi scut în fața realității. Dacă 
ne gândim doar la Nobelul pentru literatură - nimeni 
nu a pretins că toţi laureaţii lui sunt egalii unor Faulk- 
ner sau Mann; ai unor Beckett şi Pirandello; ai unor 
Seferis şi Yeats; ai unor Carducci şi Saint-John Perse; 
ai unor Hesse şi Soljeniţîn. 

Reproşuri? Nenumărate. Unde este Jorge Luis 
Borges? Unde este Eugene Ionesco? Unde este, 
scuzați-mi marea incorectitudine politică, uriașul 
poet Ezra Pound? Nu sunt ei nici măcar „egalii” lui 

Sully Prudhomme? 

Când, dintr-un grup de valori, un premiu alege 
una, nu o face pentru a-şi exprima disprețul pentru 
celelalte sau pentru a le nega. Un premiu nu dă cu 
„Sîc!”. Aşa cum cultura nu se face prin excludere, ci 
prin includere. 

Premiile nu sunt acordate de un pachet de softuri, 
ci de oameni. Adică de pachete de subiectivități: sim- 
patii şi idiosincrasii; pricepere şi onestități profesio- 
nale variabile; independenţe sau dependențe şi mai 
variabile etc. 

Tot ce se poate aştepta de la un premiu - fie el No- 
belul pentru literatură, fie el Premiul Naţional de 
Poezie „Mihai Eminescu” - Opera Omnia - este să fie 
plauzibil. În lipsa plauzibilității, mecanismul premiu- 
lui este avariat. 


II 

Să presupunem că ediția unui premiu poartă 
toate semnele unei avarii, că s-a produs, cu adevărat, 
un deraiaj. Ce facem? Cum restabilim plauzibilitatea 
mecanismului? Cum ne poziționăm spre a reinstaura 
plauzibilitatea mecanismului, nu pentru a provoca 
discreditarea lui? 

Instituția unui Premiu Naţional nu se construieşte 
şi consolidează foarte uşor. Asemenea istoriei, nici 
destinul unui premiu nu constituie o linie perfect 
dreaptă. Apar „detururi”- unele de înțeles; altele — 
inexplicabile. Toate - iritante. 

Printr-un demers inițiat, dacă înțeleg bine, de 
Radu Vancu şi Claudiu Komartin şi semnat până 
acum de câteva zeci de scriitori, juriului care a acor- 
dat în acest an Premiul Naţional de Poezie Mihai Em- 
inescu - Opera Omnia i se se face „modesta 
propunere” de a-şi prezenta, în bloc, demisia de 
onoare. 


Propunerea nu mi se pare deloc modestă (îmi 

place poezia ironică!), gândindu-mă cine sunt 
personalitățile cărora li sugerează demisia de onoare 
pentru motivul că ar fi dezonorat un premiu național: 
Nicolae Manolescu, Mircea Martin, lon Pop, Cornel 
Ungureanu, Al. Cistelecan, loan Holban şi Mircea A. 
Diaconu. 

Propunerea mi se pare foarte radicală, citind ce 
spun chiar semnatarii propunerii despre ce au făcut 
membrii acestui juriu timp de aproape un sfert de 
secol: „Aţi servit cu profesionalism exemplar acest pre- 
miu; dacă el înseamnă astăzi atât de mult, acest lucru 
vi se datorează. Lista premiaţilor, cel puţin până la un 
punct, vorbește elocvent despre aceasta. Aţi reușit să 
instituiți drept normal superlativul într-un sistem li- 
terar al aproximativului”. 

Dacă propunerea este acceptată, care ar fi paşii 
următori? Fireşte, cel dintâi, alcătuirea unui nou 
juriu. Compus din cine? 

„Credem că un nou juriu, compus din scriitori mai 
tineri decât cei care urmează să fie premiaţi, ar vedea 
poate relieful valoric în linii mai juste” 

Să mă ierte Eminescu, dar pe mine acest a „vedea 
relieful valoric în linii mai juste” nu mă încurajează să 
simt prospeţimea care ni se promite. Dimpotrivă, îmi 
reaminteşte, cu spaimă, de limba şi gândirea de lemn 
care au avut grijă de „justeţea” copilăriei, 
adolescenţei şi a unei bune părți a tinereții mele. 

Şi apoi, de unde ştiu — încă de pe acum — mai ti- 
nerii membri al viitorului juriu ce vârstă vor avea cei 
pe care „urmează” să-i premieze? Dacă va exista un 
candidat exemplar, dar mai tânăr decât viitorii tineri 
membri ai juriului, nu-l vor premia pe motiv de vârs- 
tă? 

Nu mi se pare deloc amuzant jocul de-a Cărați-vă 
de-aici cu subiectivitățile voastre, fiindcă a venit vre- 


mea noastră și a subiectivităţilor noastre! 

Dincolo de acuzaţii ca „malversație“ şi „servirea 
unor interese de grup”, ce explicații mai oferă semna- 
tarii „modestei propuneri” în legătură cu o „ştachetă 
coborâtă nepermis de jos” în acest an? 

„Pot exista explicaţii pentru aceasta. Cea mai 
plauzibilă ar fi că e dificil pentru un critic să evalueze 
anvergura reală a unui poet din generații subsecvente 
lui. Or, prin forța naturală a lucrurilor, toți poeţii 
laureați vor fi, în anii care urmează, optzeciști. Ba 
chiar nouăzeciști. Dumneavoastră îi vedeţi, probabil, 
drept încă tineri. Noi îi vedem aproape clasicizaţi” 

Ciudat! Foarte ciudat! 

Deci, criticii literari n-au avut, nu au şi nu vor avea 
vreodată „organ” (vorba lui Nichita Stănescu) decât 
pentru autori mai bătrâni ca ei sau, cel mult, din 
aceeaşi generaţie cu ei. Dacă profesorii cărora foştii 
lor studenţi le cer azi demisia sunt cei care le-au 
băgat în cap o asemenea idee, trebuie să demisioneze 
şi din învățământ. 

Ce văd eu aici - dincolo de nemulțumirea 
declanșată de o premiere ce li se pare semnatarilor 
propunerii extrem de discutabilă — este o revoltă îm- 
potriva gerontocrației, chiar dacă printre semnatarii 
propunerii se află şi scriitori care au ieşit — de mult 
şi înțelepţiți bine - din basmul tinereței fără 
bătrâneţe şi al vieții fără de moarte. 

O revoltă a unor scriitori (poeți, prozatori, eseişti, 
critici literari etc.) care se declară „nebuni după poe- 
zie”. Şi chiar îi cred. Pe unii dintre ei îi cunosc bine şi 
îi preţuiesc foarte mult ca scriitori. Ce nu ştiu unii 
dintre ei - cei mai tineri — este că par un pic şi ne- 
buni după ceva putere instituțională. 

Nimic nefiresc în asta. Fiecare generație (ba, chiar 
fiecare leat literar) se luptă cu asemenea demoni per- 
sonali sau de generaţie /leat. Important rămâne un 


singur lucru: cum arătăm la finalul luptei cu demonii 

noştri. Şi n-avem nicio şansă să ghicim răspunsul, 


dacă stăm tot timpul doar cu ochii pe demonii altora. 


III 

Juriului căruia i se propune să îşi prezinte demi- 
sia, în bloc, i se impută şi nepremierea unor autori de 
mare valoare, care, din nefericire, au dispărut prea 
devreme: „Poeți esenţiali ai ultimelor trei decenii, ca 
Alexandru Muşina sau Traian T. Coșovei, dispăruţi re- 
cent, nu vor mai putea primi acest premiu. E o inechi- 
tate pentru care nu se poate să nu simţiţi o strângere 
de inimă. Ei ar fi fost îndreptățiţi, la deplina maturi- 
tate creatoare, să fie laureați pentru întreaga lor 
operă la Botoşani. Aţi fi luat, astfel, decizii legitime, 
greu de pus sub semnul îndoielii”. 

Reproşul mi se pare nedrept. Din cel puţin două 
motive. 

Primul - niciun juriu nu ştie orarul după care lu- 
crează moartea. Când este vorba de oameni pe care 
numai bătrâni nu-i poţi considera, este şi mai dificil 
să-ți pui de acord datoriile de membru al unui juriu 
cu orarul după care lucrează cooperativa morții. 

Al doilea - deşi Muşina şi Coşovei au fost (adică 
- sunt) poeţi excepționali, e greu de crezut că într-o 
cultură a negărilor reciproce, cum este cea a noastră, 
dacă ar fi primit acest premiu național, nu s-ar fi găsit 
şi voci care să spună „Hai, domne; fiţi serioşi cu Tra- 
ian!” „Zău, fiţi serioşi. Nu-mi veniţi cu Sandu Mu- 


şina...”. 


IV 
Cum în cazul acestei ediţii se stabileşte o legătură 
(dreaptă ori nu, nu ştiu) între numele laureatului şi 
funcția sa în cadrul Uniunii Scriitorilor, am şi eu două 
propuneri. Nu mai puţin radicale decât aceea pe care 


o discut aici. 

Prima - un regulament al premiilor care spune 
„Nu pot fi propuşi autori care ocupă funcții de con- 
ducere în organisme ale Uniunii Scriitorilor”, Ştiu, o 
asemenea restricție poate fi nedreaptă, dar nu mai 
nedreaptă decât portița lăsată deschisă speculațiilor. 
Mă veţi întreba, „Atunci, cui fi va conveni să mai ocupe 
funcţii de conducere în Uniunea Scriitorilor?” 

Ştiu şi eu? Dar văzând cât de mare este numărul 
sfinților printre scriitorii români, îmi închipui că 
muşterii nu vor lipsi. 

A doua - tot prin regulament al premiului se 
stabileşte că foştii membri ai juriului nu pot fi 
propuşi pe lista candidaţilor la acest premiu timp de 
5 ani. Există premii care au un asemenea punct în re- 


gulamentul lor „de ordine interioară”. 


vV 

Citesc comentarii potrivit cărora un membru al 
juriului a făcut presiuni asupra colegilor săi pentru 
desemnarea laureatului. Nu ştiu nici dacă acuzația 
are un temei real, nici cum a ajuns această informație 
sau pseudo-informaţie în presă. 

Cred însă că este o chestiune pe care numai mem- 
brii juriului o pot clarifica. 


VI 

O întrebare pentru prietenii mei care au semnat 
„modesta propunere”: credeți că există semne certe 
că lacurile pe care le vor ocupa cei mai mulți dintre 
semnatari în Istoria Ideală, Perfectă şi lreproșabilă a 
Literaturii Române vor fi mai importante decât locul 
care-i va reveni prietenului nostru Nicolae Prelip- 
ceanu, în viziunea „modestei propuneri” doar un „li- 
terator” şi „funcționar conştiincios”? Nu de alta, dar 
am văzut nenumărați autori care şi-au imaginat că se 
află în pole position, dar au trecut linia de sosire la o 
zi după încheierea cursei. 


[5%] 

VII 
În sfârşit, o întrebare pentru mine: recitind lista 
celor nominalizați, l-ai fi votat pe Gabriel Chifu? 
Răspund - deşi votul e secret, bănuiesc că nu. Dar, 
spre deosebire de alții, eu am acceptat de multă 
vreme că nici nu există un software numit natura 
umană, nici nu se află in the making; în plus, mai e şi 


cumplit de imprevizibil. 


(Dorin Tudoran/ www.dorintudoran.com) 


21 ianuarie 2015 
Stimate Domnule Profesor, 


Vă rog să-mi permiteți să-mi descarc inima. O fac 
din dragoste pentru Dumneavoastră. V-am citit, v-am 
iubit și v-am admirat decenii întregi. Pentru mine 
erați Criticul. Premierea lui Gabriel Chifu, un poet 
mediocru și un prozator onorabil, m-a îndurerat. Nu 
pentru că aș avea ceva cu domnul Chifu... Rezultatele 
acestei premieri mi se par a fi următoarele: discre- 
ditarea premiului, discreditarea juriului (format, vai, 
din unii din foștii mei profesori), discreditarea Dvs şi 
plasarea dlui Chifu într-o situaţie ridicolă. Dacă aș fi 
în locul Domniei Sale aş muri de ruşine. Oare Nicolae 
Manolescu nu mai e Nicolae Manolescu? 

Cu aceeași dragoste și cu puțină tristeţe, 

Eternul dumneavoastră student virtual 


Octavian Soviany 


(Octavian Soviany/ www.fdl.ro) 

21 ianuarie 2015 
„Răspuns unor mai tineri colegi” (1) 


Dragele mele, dragii mei, 

Adresaţi o scrisoare membrilor unui juriu căruia 
îi reproşaţi alegerea făcută în acest an (şi în anii an- 
teriori, cu deosebire în 2013 pentru 2012). Aduceți 


d 


acuzații grave: „malversațiune“, „dezerțiune“, „inte- 
rese de grup“, „nepăsare cinică“ Şi cereți demisia în 
bloca juriului. 

Împart aceste acuzaţii cu ceilalți jurați, dar le re- 
simt cât se poate de personal şi de dureros. Aproape 
că nu-mi vine să cred că mă vizează (şi) pe mine. În- 
trucât vin din partea unor oameni pe care, în majori- 
tatea lor, îi cunosc şi preţuiesc - pentru unii chiar am 
sentimente de prietenie —, le iau în serios şi încerc să 
le dau un răspuns. 

Mai întâi, câteva precizări. Ca orice premiu, şi Pre- 
miul Naţional de Poezie este acordat în urma voturi- 
lor primite din partea fiecărui membru al juriului de 
către fiecare autor nominalizat. Decizia juriului nu se 
ia prin consens, ci prin majoritatea simplă a voturilor. 
Conform uzanțelor, membrii juriului sunt solidari cu 
decizia finală, indiferent de modul în care a votat fie- 
care. Unde am ajunge dacă, atunci când opţiunea pro- 
prie nu întruneşte majoritatea, ne-am disocia public, 
am protesta sau am ieşi din respectivul juriu?! Votul 
nostru negativ contribuie și el la palmaresul laurea- 
tului nedorit - sau cel puțin așa s-ar cuveni să fie 
într-o comunitate care se respectă pe sine. 

Câteva observaţii în continuare. Regretaţi faptul 
că laureaţii din ultimii ani n-au mai fost „de același 
nivel” cu cei anteriori: și puneţi pe seama juriului 
aceste „sincope”. Sincope au fost, într-adevăr, dar nu 
cumva diferența de nivel și sincopele înseși cores- 


pund situaţiei din teren, din terenul poeziei româ- 

neşti contemporane? Mai avem astăzi, oare, un poet 
de talia lui M. Ivănescu, a ultimului Doinaș, a ultimu- 
lui Cezar Baltag? 

Deplângeţi apoi faptul că Alexandru Mușşina şi 
Traian T. Coşovei n-au mai apucat să primească acest 
premiu pe care l-ar fi meritat. Așa este; pe cel dintâi 
îl pomenesc și eu chiar în textul-laudatio citit pe 15 
ianuarie, la Botoşani. Dar trebuie să ştiţi că n-aveam 
cum să-i votăm pe Coşovei şi pe Mușina, pentru că nu 
au fost nominalizați. Mai spun o dată ceea ce nu obo- 
sesc să spun, anume că juriul nu alege un premiant 
din multitudinea poeţilor români contemporani, ci 
din cei cinci-șase-şapte pe care îi stabilește un juriu 
local, botoșănean. În ce mă privește, simt o „strângere 
de inimă” și pentru nepremierea lui Cristian Popescu 
sau, mai aproape, a Norei luga, ca și pentru dispariția 
de pe lista de nominalizări a lui Constantin Abăluţă. 

Afirmați că, anul acesta, „ștacheta a coborât ne- 
permis de jos”, că, de fapt, „s-a prăbușit”; mai rău, că 
„mai jos nu se poate”... Nu e prea mult, nu vă lăsaţi, 
cumva, purtaţi de val? Să ne înțelegem: voi fi ultimul 
care să neg existenţa unei clare diferențe de valoare 
între lon Mureşan, Marta Petreu, Mircea Cărtărescu, 
pe de o parte, şi Gabriel Chifu, pe de alta. Nu este însă 
aceeaşi diferență de nivel între toți ceilalți nominali- 
zați şi Gabriel Chifu. Nu cumva distanța abisală pe 
care o stabiliți între Gabriel Chifu şi ceilalți poeţi are 
şi altfel de rațiuni decât intrinseci, poetice? Aţi mai fi 
fost la fel de radicali dacă el n-ar fi vicepreşedinte al 
Uniunii Scriitorilor şi director executiv la România 
literară? Cred, de altfel - dacă e să-mi duc gândul 
până la capăt -, că el însuşi ar fi trebuit să se gân- 
dească mai bine înainte de a accepta să intre în acest 
concurs... 

În cele câteva pagini de laudatio, am încercat să 
trasez profilul acestui poet. V-aș ruga să citiți acest 
text în toate componentele lui, inclusiv citatele. E de 

neconceput ca în puţine cuvinte şi în contextul festiv 
al decernării cineva să poată explica de ce laureatul 
de pe scenă merită premiul, şi nu unul sau altul din- 
tre cei nominalizați. Astfel de comparații ar fi nece- 
sitat ore întregi de analize şi discuţii, precum şi o 
audienţă de colocviu ştiinţific. E posibil, fără îndoială, 
ca un alt critic (sau un alt poet) să definească un pro- 
fil diferit, să pună în alt fel accentele valorice. Aceasta 
este însă reprezentarea mea, mi-o asum, o voi pu- 
blica, probabil, într-una din cărţile mele viitoare, îm- 
preună cu alte faudatio, pe care le-am făcut de fiecare 
dată când am fost (la doiani) preşedinte de fure al ju- 
riului. Preşedinte de facto nu am fost niciodată, Lau- 
renţiu Ulici şi Nicolae Manolescu au îndeplinit 
această funcţie, adică au cerut şi au centralizat votu- 
rile membrilor. 

„Interese de grup” nu am avut şi nu am, ultima 
mea prezenţă (şi prestație) în cadrul Uniunii Scriito- 
rilor a fost aceea de a-i înmâna, în 2005, Premiul 
„Ovidiu” lui Mario Vargas Llosa şi de a rosti laudatio 
cuvenită. Cât despre „malversaţiune”, acuzaţia mi se 
pare atât de fără legătură cu mine, încât o consider o 
pură abstracţie, spre a nu zice o vorbă aruncată în 
vânt. Exprimarea „nu vă mai pasă” m-a lovit însă şi 
m-a jignit foarte tare. Îmi faceţi o mare nedreptate, 
pentru că mie chiar îmi pasă, 1 do care, my dears, I 
really do. Dacă nu mi-ar fi păsat, n-aş fi luat, la un mo- 
ment dat, iniţiativa de a rosti o laudatio (pregătită în 
scris şi rostită în momentul decernării premiului), cu 
riscul, desigur, de a plictisi un public neliterar, pre- 
zent în sală, şi chiar pe unii literați care nu suportă 
solemnităţile (dedicate altora). Mi s-a părut că două 
fraze şi/ sau două glume şi o bătaie pe umăr în- 
seamnă prea puţin pentru laureatul Premiului „Mihai 
Eminescu”. Şi chiar pentru noi toţi, în măsura în care 
constituim o comunitate. 


Dacă nu mi-ar păsa, n-aş simţi nevoia să răspund 


NI 2 


|| 


DD A 0 a a 


ProEurapeania Clubul cărții digitale 


personal unei cereri de demisie în bloc (care, între 
noi fie vorba, este oarecum în contradicţie cu tot ceea 
ce afirmaţi în legătură cu competenţa membrilor ju- 
riului şi cu deciziile lor de-a lungul a peste două de- 
cenii). 

Neacceptând acuzaţiile dumneavoastră 
(malversații, interese de grup, nepăsare), nu îmi voi 
da demisia la cererea dumneavoastră întrucât nu am 
deloco problemă cu „darea demisiei”, o pun la dispo- 
ziţia preşedintelui Uniunii Scriitorilor, în anumite 
condiţii, pe care le consider importante. 


(Mircea Martin/ www.observatorcultural.ro) 

22 ianuarie 2015 


Un scandal prea mare pentru 
o lume literară așa de mică. 
Premiul „Mihai Eminescu” 


Vicepreşedintele Uniunii Scriitorilor, Gabriel 
Chifu, a luat marele premiu de poezie „Mihai Emi- 
nescu” de la Botoşani. Nicolae Manolescu, șeful Uni- 
unii, şi prezent în juriul care desemnează premiatul, 
e acuzat că a tras sforile ca să iasă Chifu. Motivul? 
Chifu e de fapt administratorul USR, omul care se 
ocupă de partea plictisitoare care l-ar împovăra pe 
Manolescu. Premiul ar fi o răsplată. Banii nu sunt ne- 
apărat o motivaţie în acest caz (4500 de euro). Chifu 
a mai primit şi alte premii, fiind şi înalt funcționar în 
Uniune. Botoşaniul a adus doar picătura care a um- 
plut paharul. 

Poeți, scriitori, critici cunoscuţi semnează o scri- 
soare împotriva juriului (unde, pe lângă Manolescu, 
mai sunt: Mircea Martin, Al. Cistelecan, Cornel Ungu- 
reanu, lon Pop, Mircea A. Diaconu, loan Holban). 
Claudiu Komartin e dintre primii iniţiatori, se agită, 
propune demascarea, scrie că el a contestat şi la Bo- 
toșani premierea. 

Scrisoarea de protest dată la semnat e concepută 

în numele „adevărului poeziei”. E naivă, pe scurt. Şi e 
şi din acel tip de retorică de mică lume literară: „vă 
iubesc, dar daţi-vă demisia”. Înţelegem cu toţii că in- 
tenția e bună, așa că o semnează critici şi scriitori res- 
pectabili (aproape toți). 
Florin Iaru îşi începe propria investigație și ex- 
plică pe facebook și în Caţavencii că juriul s-a rotit în 
jurul lui Manolescu, cel care făcea numărătoarea 
(prin telefon!). Deci marele critic poartă singur res- 
ponsabilitatea premierii scandaloase. 


Manolescu a răspuns scurt că nu se face ca niște 

poeţi să-și conteste un confrate. 

Din grupajul foarte bun al „Observatorului”, am 
reţinut mai ales textele unui membru al juriului, Mir- 
cea Martin. Criticul le spune şi protestatarilor că nu 
e nici o malversațiune și că nu-și dă demisia că vor 
ei. Apoi îi transmite lui Manolescu o urgenţă: trebuie 
schimbat stilul de premiere, trebuie să fie mai trans- 
parent. Dacă nu se schimbă maniera de jurizare, Mar- 
tin anunţă că își dă demisia. 

În fine, ajung la „Laudatio” pentru Chifu, citit de 
Martin pe scena de la Botoşani. Acesta este textul 
care mă intrigă cu adevărat. Pentru că un mare pro- 
fesor și critic ne arată că un poet e merituos dând 
exemple în care ţipă mediocritatea şi mimetismul. 
Sigur, strecoară îndoieli subtile care se presupune că 
ar funcţiona ca un fitil pe care cunoscătorii îl pot ac- 
tiva. O mai dă şi pe Manolescu puţin. 

Marele noroc al lui Gabriel Chifu, noroc plătit prin 
muncă („ciopleşte, ciopleşte, cu sânge” — sună un vers 
programatic dintr-un poem al său de început), prin 
muncă şi prin talent („căci talent înseamnă tristețe” 
cum spunea G. Călinescu), marele noroc, repet, al lau- 
reatului de astăzi este acela că evoluția lui, istoria lui 
ca poet, a fost una progresivă, în creștere de la un 
volum la altul, de poezie sau de proză. (...) 

Ca orice poet provincial, Gabriel Chifu nu s-a 
impus de la început, deşi a avut parte constant de co- 
mentarii critice pozitive, unele chiar elogioase; citite 
sau recitite astăzi, poemelor din primele sale volume 
nu le lipseşte originalitatea, în ciuda unui eclectism 
al mijloacelor și al resurselor ce poate deconcerta. 
lată-l, de pildă, pe debutant ducând mai departe me- 
sajul din Gorunul lui Blaga într-o piesă al cărei titlu 
este el însuși un poem - Fiii tremură de frigul 
părinţilor: „La mine strămoşii/ găsesc întotdeauna/ 
uşa deschisă./ Urcă în zori pe tija oaselor/ ca niște 


plante ori ca un fum / vin să-şi trăiască în mine/ zilele 

pierdute.// leri străbunicul meu/ Constantin / ajuns 
până în braţele mele/ a apucat coarnele plugului / şi 
a şoptit haide/ să aruncăm în pământ /sămânţa/ e 
vremea”. (...) 

În mod surprinzător, în prefața sa la volumul O 
sută de poeme, din 2006, Nicolae Manolescu îl consi- 
deră pe Gabriel Chifu un precursor al lui Mircea Căr- 
tărescu, prin folosirea unui nou limbaj poetic. (...) 

„Dacă într-o bună zi / cel fără-de-nceput/ se naște 
în creierul tău, ce te faci? / Ce te faci când bradul este 
mai înalt decât încăperea/ când peştele este mai 
mare decat râul?/ cum îl găzduieşti în căscioara să- 
răcăcioasă a minţii tale/ pe oaspetele acesta nemăr- 
ginit?. 

Gabriel Chifu îşi dă măsura în astfel de intuiţii 
percutante, precum şi în secvențele în care discursul 
său sensibil și speculativ totodată izbutește să con- 
fere amintirii valori simbolice și autobiografiei sem- 
nificaţia unui destin colectiv mai mult sau mai puţin 
recognoscibil: 

„a deveni membru pcr târziu spre sfârşitul anului 
88 cu eforturi ca să te pui la adăpost. a te pândi secu- 
ritatea a te feri de vecin de coleg, de prieten. a iubi pe 
furate nu cu tona nu cu marea cum simți ci cu firimi- 
tura. a minți. a te preface. a-ţi reteza aripile de vultur 
şi a viețui şontâc-șontâc în cârje ca toți ceilalți. a sta 
scufundat în spaimă în precauții în laşitate. 

am trăit cu un zid în jurul meu. un zid care nu are 
în el nici o uşă nici o fereastră nici o fisură pentru res- 
pirat prin care să pătrundă aerul tare al nopții și al 
dimineții de Dincolo. şi în fiecare an şi în fiecare zi 
acest zid fără să simt se apropia cu câtiva paşi de 
mine. s-a apropiat atât de tare zidul încât s-a lipit de 
pielea mea. mă încăpăţânez să caut o spărtură în zid 
şi nu-mi dau seama că între timp chiar eu am devenit 


zidul”. 

Esopism la înalt nivel. Martin predă o lecţie des- 
pre cum poţi lăuda un poet deși poți argumenta apoi, 
pe text, că nu l-ai lăudat nici o clipă. Pentru tinerii do- 
ritori de complexe calificări în arta diplomației cul- 
turale şi literare, Martin poate fi un reper. 

Ce am reținut din scandalul ăsta: 

* pe facebook m-au lămurit mult mai mult pozi- 
ţiile unor critici precum Mihai lovănel sau Paul Cer- 
nat. Este strict vorba de conflict de interese. Din 
comoditate şefii USR au intensificat un trafic de in- 
fluență prezent în toată istoria organizaţiei. Chifu e 
un episod doar, Manolescu nu mai are răbdare demo- 
cratică de pierdut, ştie el mai bine cine e bun, cine nu. 

* Taberele culturale se luptă „estetic”, se luptă în 
valori cum se bat ăia în StarWars cu lanterne lumi- 
noase. Mă aşteptam la mai multă forță în argumen- 
taţie și la o indignare mai fără perdea din secțiunea 
„tineret”. 

* mulți arată o încredere în premii care ne indică 
o slăbire dramatică a filtrului critic. Puţinii critici 
buni n-au cum să citească și să judece tot. Critici de 
tip PR — sateliți pe lângă edituri şi grupuri de interese 
culturale sunt prea mulți. 

+ Premiile fac de fapt parte din bâlciurile cul- 
turale periodice sponsorizate local de autorităţi. 
Aici se poate aciua doar întâmplător multiubita 
valoare. Dar e o schemă care încurajează opor- 
tunism și blândeţe a literatorilor faţă de politic, 
faţă de provocarea socială. Cultura e un bibelou, 
un peşte de porțelan pe care Manolescu și alţi 
guru şaizeciști îl mută de pe un mileu judeţean pe 
altul. lar cei mai tineri se mai pot revolta doar 
îngăimând că nu e mileul destul de drept pus pe 


servantă. (sbl. autorului — „Dacia literară”) 


(Costi Rogozanu / voxpublica.realitateanet.ro) 

23 ianuarie 2015 


Scandalul premiului Eminescu. 
E prea mult 


În loc să fie prilej de festivism inofensiv și plicti- 
sitor, ca de obicei, 15 ianuarie 2015 a devenit o mică 
dată în istoria recentă a vieții literare româneşti. 
Nu-mi amintesc, în ultimul deceniu, o mai aprigă în- 
căierare a lumii literare de la noi, cu mișcări de trupe 
şi cu luări de poziţie atât de vii. Pe o rețea de sociali- 
zare cineva vorbea, mai mult sau mai puțin ironic, de 
un adevărat „11 septembrie” literar — din care bănu- 
iesc că reținea mai mult sensul de cutremur decât cel 
de atac terorist. 

Ce s-a întâmplat şi ce e în joc aici, de fapt? 

În mare, lucrurile sunt cunoscute deja de toată 
lumea: în urma decernării premiului Opera Omnia de 
la Botoşani lui Gabriel Chifu, juriului compus din Mir- 
cea Martin (preşedinte), Nicolae Manolescu, lon Pop, 
Al. Cistelecan, Cornel Ungureanu, loan Holban şi Mir- 
cea A. Diaconu i se cere, de către un grup de peste 30 
de scriitori (între timp, lista de semnatari a devenit 
tot mai consistentă) demisia. Printre semnatarii tex- 
tului redactat de Claudiu Komartin şi Radu Vancu, 
nume de prim plan ale ultimei generaţii de scriitori, 
în special poeți şi critici (Dan Coman, Rita Chirian, 
Miruna Vlada, Andrei Dâsa, Paul Cernat, Andrei Te- 
rian, Bianca Burţa-Cernat), dar şi nume de rezonanță 
din generațiile trecute, precum Liviu Antonesei, Flo- 
rin laru, Emilian Galaicu-Păun sau Svetlana Cârstean. 
Chiar dacă n-au semnat apelul, destui scriitori şi-au 
exprimat public indignarea, prin puncte de vedere in- 
dividuale în publicaţii online sau pe rețelele de socia- 
lizare. Printre ei, O. Nimigean, Bogdan Creţu, 
Ruxandra Cesereanu, Mihai lovănel, Costi Rogozanu 


şi alții. O mobilizare fără precedent, cu atât mai sur- 

prinzătoare cu cât solidaritățile sunt puține şi izolate 
în lumea literară românească, plină ochi de genii. Ştiu 
destui scriitori care n-ar sta la masă împreună, dar 
care s-au aliniat acum de aceeaşi parte a baricadei. 

Am citit, în cele câteva zile scurse de la redactarea 
apelului, destule comentarii care încearcă să discre- 
diteze valul protestatar, minimalizându-i când obiec- 
tul (Pe cine mai interesează un premiu decernat la 
Botoşani? De ce sunt scriitorii atât de obsedaţi de 
premii în loc să-şi scrie cărțile? etc. etc.), când 
subiecții, mânați, cum s-ar zice, în luptă de o reglare 
de conturi generaționistă. Surprinzătoare, din acest 
punct de vedere, e poziționarea lui Dorin Tudoran, 
care rezumă întreaga chestiune la mesajul „Căraţi-vă 
de-aici cu subiectivitățile voastre, fiindcă a venit vre- 
mea noastră şi a subiectivităților noastre!”. Or, tocmai 
ipoteza că ar fi vorba aici de un protest generaționist 
trebuie respinsă. 

Ceea ce a inflamat spiritele n-a fost acordarea 
unui premiu important domnului Gabriel Chifu, nici 
măcar incompatibilitatea instituțională, de vicepre- 
şedinte premiat de preşedintele USR. De când e în 
funcție, Gabriel Chifu a mai obținut premii: premiul 
pentru poezie al USR pentru 2011, în detrimentul 
unor poeţi nu mai puţin demni de luat în seamă pre- 
cum cei pe care i-a surclasat la Botoşani: loan Es. Pop, 
Ștefan Manasia, Nichita Danilov sau lon Pop. Nu-i 
nimic, se mai întâmplă. De acelaşi succes la jurii s-a 
bucurat însă şi cartea următoare a scriitorului, care 
a încasat deja două premii: la Colocviile Romanului 
Românesc Contemporan de la Alba Iulia din primă- 
vara anului trecut, unde, se simte obligat să precizeze 
nuanțat „Ochiul magic” al României literare, „premiul 
i-a revenit cu unanimitate de voturi lui Gabriel Chifu, 
cu volumul Punct și de la capăt. (subl. mea, A.G.); nu 
iese din logica expusă mai sus nici Festivalul Naţional 
de carte de la Cluj-Napoca de la finalul lui 2014, când, 

în loc să se recuze ca organizator, scriitorul în cauză 
a reuşit să se impună în fața Gabrielei Adameşteanu, 
a Adrianei Babeţi, a lui O. Nimigean, Mircea Anghe- 
lescu şi a multor altora. Nu-i mare bai nici acum, se 
poate trăi cu asta. Numai că la un bilanţ atent al pre- 
miilor importante din ultimii ani, e de observat că Ga- 
briel Chifu a ratat doar competiţiile literare din care 
s-a recuzat (v. Premiile României literare pe 2014). 
Ceea ce înseamnă numaidecât că şi inversul e adevă- 
rat: când nu s-a recuzat, dl. Chifu a mers la sigur. 

De aceea, stupoarea scriitorilor care au aflat că 
Gabriel Chifu a câştigat Opera Omnia la Botoşani n-are, 
ca orice stupoare scriitoricească, niciun fel de înte- 
meiere matematică. Statistic vorbind, premiul se afla 
deja în buzunarul vicepreşedintelui USR. 

In Defense of Poesie 

Doar că de data asta a fost, într-adevăr, prea mult, 
chiar pentru o lume literară inertă, care se scarpină 
de trei ori după cap până la a se exprima deschis. 
Prea mult prin cumulul de onoruri anterioare, prea 
mult raportat la posibilitățile poeziei lui Gabriel Chifu 
(cuviincioase, dar atât), mult prea mult în compania 
unor poeți precum Mircea Cărtărescu, Marta Petreu, 
loan Moldovan, Liviu loan Stoiciu sau Aurel Pantea. 
Şi poate că nici asta n-ar fi fost decisiv în coagularea 
indignării generale, dacă din juriul care a scos nu- 
mele lui Gabriel Chifu din pălărie n-ar fi făcut parte 
câteva dintre personalitățile de top ale criticii 
româneşti din ultimele trei-patru decenii: Mircea 
Martin, lon Pop, Al. Cistelecan, Cornel Ungureanu. 
Personalități care şi-au dovedit, de atâtea ori, nu doar 
gustul estetic, ci şi probitatea morală în epoci mult 
mai complicate decât cea actuală. În acest context, 
apelul (obraznic-tăios după unii, ironic sau franc- 
reverenţios după alții) s-a constituit într-un destul de 
patetic, old school, Defense of Poesie, care cerea mem- 


brilor juriului demisia în bloc, în consonanță cu de- 

misia de la apărarea unor criterii valorice vizibile cu 
ochiul liber. Reproşuri, într-adevăr, extrem de grave, 
abia camuflate de o retorică politicoasă, de la discipol 
la magistru. 

Dacă mobilizarea s-a realizat atât de prompt şi de 
vehement n-a fost, aşadar, datorită importanței pre- 
miului ca atare (un premiu nu e niciodată mai mult 
decât un premiu, chiar şi când el are mize financiare 
însemnate în context românesc: 20.000 de lei), nici 
din cauza singularității nedreptăţii (regula nu o fac 
premiile pe deplin meritate, din păcate), ci datorită 
amenințării că până şi puținele repere morale stabile 
încep să se clatine. Și dacă reacțiile protestatarilor au 
depăşit, poate, limitele reale ale evenimentului, e toc- 
mai din cauza preţuirii multor semnatari ai petiţiei 
față de numele menționate mai sus. Când nu s-au re- 
zumat la a urmări cu simpatie scrierile generațiilor 
mai tinere, Mircea Martin, lon Pop sau Al. Cistelecan 
au susținut deschis, prin zeci de articole sau prin pro- 
iecte comune, ba chiar prin participarea la jurizări 
probe, activitatea mai tinerelor generații - şi aici, nu 
mă refer doar la ultima. La rândul lor, tinerii i-au pri- 
vit cu deferență chiar şi când, prin firescul lucrurilor, 
viziunea diferită asupra literaturii ar fi reclamat rup- 
turi mai ferme. 

Din păcate, din seria modelelor nu mai face parte, 
de o bună bucată de vreme, Nicolae Manolescu. În 
cazul său, avem de a face cu un paradox bătător la 
ochi, dacă privim activitatea sa de dinainte şi după 
'90: dintre toți postbelicii, e criticul cel mai liber în 
perioada cea mai dogmatică şi cel mai dogmatic în 
perioada cea mai liberă. Cunoscuta butadă „canonul 
se face, nu se discută”, nu părea, la începutul anilor 
'90, mai mult decât o formulă caracteristică 
neseriozităţii mimate a criticului. Treptat, ea a prins 
concretețe pe de o parte în Istoria critică, un monu- 


ment de improvizație cu pretenție de judecată abso- 

lută, şi în activitatea publică a criticului, care a privit 
cu ochi răi cam tot ce s-a petrecut în literatura ro- 
mână după 1990. Poeţii şi prozatorii, rămași necitiţi, 
au fost taxați totuşi drept „mizerabilişti” şi 
„minimalişti”, în timp ce critica tânără e reductibilă 
la „neogherism”. 

Dezinteresul față de literatura actuală n-ar fi atât 
de flagrant — a nu înțelege sau a nu-ţi plăcea literatura 
tânără nu-i un defect în sine — dacă n-ar ascunde o 
dublă măsură. Oricine deschide Istoria critică sau re- 
centul compendiu poate constata că harta valorică a 
literaturii de după 1990 se suprapune fără rest cu 
harta redactorilor şi a colaboratorilor de la România 
literară sau a apropiaților din conducerea Uniunii 
Scriitorilor. Ceea ce înseamnă că atât activitatea scrii- 
toricească, cât şi cea instituțională a lui Nicolae Mano- 
lescu au demonstrat un lucru lipsit de echivoc, însă 
descumpănitor pentru toți fanii lui: după '90, orizontul 
literar al criticului n-a depăşit orizontul relațiilor sale 
personale. Atitudine, din nou, opusă cu 180 de grade 
pledoariei de dinainte de Revoluţie pentru cronicarul 
imparțial, izolat de relații sociale, „fără mamă, fără 
tată”. Faptul că lista premiilor patronate de Manolescu 
e coincidentă cu „lista lui Manolescu” din /storie şi cu 
lista adjuncților din instituţiile conduse de el nu e 
decât consecința logică a provincializării tot mai ac- 
centuate a „Instituţiei Manolescu”, Atât de puternică a 
fost această „instituție”, încât nici măcar criticul însuşi, 
prin acțiuni concrete de tipul celor menționate mai 
sus, n-a reuşit s-o discrediteze. Acestea nu sunt inter- 
pretări, nici figuri de stil generaţioniste, aşa cum crede 
dl. Dorin Tudoran sau alţii, ci fapte. 

Nu cred, totuşi, în demonizarea lui Manolescu. Nu 
e vina criticului că a moştenit o legitimare simbolică 
pe care nici el, nici cei din jurul său n-o ştiu gestiona. 
Şi iată că ajungem, încet-încet, la una dintre proble- 


mele de fond ale chestiunii premiilor de la Botoşani: 

dezastrul jurizării de acolo demonstrează că rapor- 
turile de autoritate în dauna argumentelor şi a valo- 
rilor nu funcționează doar în redacția României 
literare, unde avem de a face cu „unanimități”, ci şi la 
case mult mai mari. E nobil gestul lui Florin laru de a 
încerca să probeze, detectivistic, că juriul de la 
Botoşani a fost manipulat, dacă nu înşelat pe față de 
preşedintele de facto, devenit maestru al long dis- 
tance call-urilor şi că votul pentru Chifu a fost unul 
cu cântec. Cel mai probabil, are şi dreptate. Mă întreb, 
însă, dacă cealaltă postură, de naivi în fața mascara- 
dei democratice înscenate de autorul Istoriei critice, 
e complet favorabilă criticilor în cauză. Nu mă inte- 
resează nici să identific țapi ispăşitori, nici să reven- 
dic mărturisirea publică a voturilor (astfel de 
inchiziţii şi interogatorii mi se par nedemne atât pen- 
tru cel care le cere, cât şi pentru cel căruia i se cer), 
însă, repet: problema nu ţine de „trădare”, ci de ac- 
ceptarea, în continuare, a „Instituţiei” manolesciene 
ca mecanism discreționar în fața căruia nu se discută, 
ci se votează. Nereclamarea, de către membrii juriu- 
lui, a unor reguli stricte şi a unor mecanisme trans- 
parente de vot, ba chiar, îndrăznesc să spun, lipsa 
protestului în momentul când această majoritate l-a 
consacrat pe cel mai slab candidat, aflat în clar con- 
flict de interese prin funcția ocupată, ridică în conti- 
nuare semne de întrebare cu privire la întreaga 
activitate a juriului. Impulsurile autarhice sunt, într-a- 
devăr, vina lui Manolescu. Faptul că ele se realizează 
e vina celeilalte părți a vieţii literare. 

Nici măcar demisia juriului nu mi se pare impor- 
tantă în contextul acestui scandal literar. Ci naşterea, 
în paralel şi probabil alimentată de mişcările protes- 
tatare din ultimii doi-trei ani, a unei conștiințe 
scriitoriceşti puternice, care nu mai acceptă 
autoritățile necondiționate - sau condiţionate de 
nişte instituţii din ce în ce mai îndoielnice. Lumea li- 

terară românească ar putea deveni, din no man's 
land-ul moral în care ideea de compromis frizează 
nonsensul, un spațiu în care, datorită acestei 
conştiinţe scriitoriceşti treze, te poți compromite din 


nou. E de bine. 


(Alex Goldiş/ www.revistacultura.ro) 


23 ianuarie 2015 
Stimaţi colegi, 


În calitate de membri ai juriului care desemnează 
laureatul Premiului Naţional pentru poezie „Mihai 
Eminescu”, am primit cu mare mâhnire reproşurile şi 
acuzaţiile pe care mai tinerii noştri colegi ni le-au 
adresat printr-o scrisoare publică. Ne-au întristat de- 
opotrivă vorbele grele primite şi fragilitatea încrede- 
rii pe care ne-au arătat-o, o încredere care s-a risipit 
la cel dintâi prilej (nu vrem să spunem că s-a risipit 
cu atâta grabă şi uşurinţă încât pare că abia a aşteptat 
un pretext). Nu ne simțim vinovați - şi, prin urmare, 
îndreptățiți să primim aceste reproşuri — decât în mă- 
sura în care am fost de acord cu un principiu valabil 
în toate juriile de acest fel —- şi anume ca decizia finală 
să fie luată prin majoritate de voturi. Am votat cu de- 
plină bună-credinţă şi credem că şi colegii noştri au 
procedat la fel. Nu s-a făcut asupra opţiunilor noastre 
nicio presiune, dar e de admis că puteam rămâne în 
minoritate (ceea ce s-a şi întâmplat). Unii dintre 
dumneavoastră au solicitat deconspirarea voturilor. 
N-avem nimic împotrivă, dar aceasta trebuie să fie o 
decizie a întregului juriu, nu o iniţiativă personală a 


vreunui membru, aşa cum premiul se acordă de în- 

treg juriul, nu doar de o parte a lui. 

E poate cazul ca procedurile de nominalizare, de- 
liberare şi votare să fie schimbate. Suntem de acord 
cu cele propuse de profesorul Mircea Martin în 0B- 
servator cultural. Ar fi poate şi mai bine dacă nomi- 
nalizările  înseşi ar reveni, ca prerogativă 
transparentă, juriului (pare o variantă rezonabilă). 
Având, însă, în vedere masiva explozie de neîncre- 
dere, soluția cea mai democratică şi corectă privind 
nominalizările ni se pare a consta în desfăşurarea 
unei anchete printre redactorii revistelor literare 
(cele care aparțin Uniunii şi cele aflate sub egida USR, 
să zicem) şi printre conducerile filialelor USR (cu o 
nouă testare a primilor zece clasați după prima an- 
chetă). 

Chiar dacă opţiunile noastre n-au fost de partea 
lui, credem că Gabriel Chifu e nu numai un poet no- 
minalizabil, ci şi unul premiabil (poate aveți şi dvs. 
conştiinţa exagerărilor făcute în judecăţile intempes- 
tive de acum). 

În ce priveşte demisiile noastre din juriu, nu 
vedem de ce le-am prezenta, de vreme ce nu coside- 
răm că am procedat neprincipial în opțiunile noastre. 
Dacă cei care decid asupra componenţei juriului sunt 
de altă părere, suntem gata să le prezentăm, dar 
numai ca demisii de onoare. 

(Cele spuse în scrisoarea de protest despre „ge- 
neraţiile subsecvente” și despre incapacitatea noas- 
tră de a le înțelege poezia le luăm drept un 
„compliment” suplimentar. Sperăm să ne fie făcut de 


cineva în directă cunoștință de cauză). 


AL. Cistelecan, lon Pop, Cornel Ungureanu 
(www.contributors.ro) 

Scandal apocaliptic la Uniunea Scriitorilor. 
Eminescu târât în mizerie 
și acuzaţii de plagiat 


Considerată prima instituţie culturală a ţării, în 
curtea Uniunii Scriitorilor Români (USR) s-a 
declanşat Jihadul! Nu este pentru prima oară când se 
discută despre cât de merituoşi sunt membrii acestei 
asociaţii care se bucură de nenumărate privilegii, in- 
clusiv mărirea pensiei cu 50%. Acum însă, dovezile 


că acolo se află o „gaură neagră” sunt prezentate 

chiar de către unii dintre membrii instituţiei. Prima 
dovadă pe care o prezentăm este scandalul iscat în 
urma decernării unui premiu în valoare de 4.500 de 
euro către vicepreşedintele asociaţiei, Gabriel Chifu. 
Cel care, spun diverse surse, ar fi mâna dreaptă a lui 
Nicolae Manolescu, preşedintele USR. 

De aici, situaţia a scăpat de sub control şi juriul 
care a stabilit câştigătorul acestui premiu de debut, 
în frunte cu Manolescu, au (sic! - D[) ajuns ţinta unor 
acuzaţii incredibile, iar acum circa 30 de membri so- 
licită demiterea lor din cauza favoritismelor. 

Conducerea USR, somată să demisioneze 

Poetul Claudiu Komartin a fost cel care a iniţiat o 
scrisoare de protest la care au aderat mai mulţi au- 
tori celebri, care sunt porniţi să declanşeze un scan- 
dal fără precedent. 

„(.) Anul acesta, însă, ştacheta a coborât 
nepermis de jos. Am zice că, de fapt, s-a prăbușit. 
Mai jos de atât, o vom spune cu fermitate, e greu 
de ajuns. Pot exista explicaţii pentru aceasta. Cea 
mai plauzibilă ar fi că e dificil pentru un critic să 
evalueze anvergura reală a unui poet din 
generații subsecvente lui. Or, prin forța naturală 
a lucrurilor, toți poeții laureați vor fi, în anii care 
urmează, optzeciști. Ba chiar nouăzecişti. 

Dumneavoastră îi vedeţi, probabil, drept încă 
tineri. Noi îi vedem aproape clasicizaţi. Poeți 
esenţiali ai ultimelor trei decenii, ca Alexandru 
Muşina sau Traian T. Coşovei, dispăruţi recent, nu 
var mai putea primi acest premiu. E o inechitate 
pentru care nu se poate să nu simţiţi o strângere 
de inimă. Ei ar fi fost îndreptăţiţi, la deplina ma- 
turitate creatoare, să fie laureați pentru întreaga 
lor operă la Botoșani. Aţi fi luat, astfel, decizii le- 
gitime, greu de pus sub semnul îndoielii. De aceea, 
credem că un nou juriu, compus din scriitori mai 
tineri decât cei care urmează să fie premiaţi, ar 

vedea poate relieful valoric în linii mai juste. Vă 
rugăm, prin urmare, să acceptaţi propunerea 
noastră: aceea a demisiei de onoare”, se arată în 
scrisoare. 

Printre scriitorii care contestă justețea acordării 
Premiului Naţional „Mihai Eminescu” lui Gabriel 
Chifu se numără Claudiu Komartin, Octavian Soviany, 
Florin laru, Paul Cernat, Svetlana Cârstean. 

Controversele tot mai accentuate legate de decer- 
narea acestui premiu sunt accentuate şi de un alt 
scriitor, Vasile Baghiu, care reclamă lipsa de 
transparenţă care are loc în această instituție de 
prestigiu. 

„Micul scandal legat de premiul Eminescu şi 
cum a fost jurizat mă interesează, pentru că ne- 
dreptatea, lipsa de transparenţă şi abuzurile sunt 
încă în funcțiune în mediile literare, cum sunt în 
toată societatea, dar mă şi enervează un pic, pen- 
tru că nu pune nici de această dată în discuţie 
instituţia premiilor, ci preferinţe şi subiecte nere- 
levante şi veşnic reluate (iar este plâns Cărtărescu, 
de exemplu, pentru ratarea unui premiu, ratare 
nu în competiție cu Mo Yan sau cu Modiano acum, 
ci cu Chifu), nu pune în discuţie teme importante 
care ar trebui să ne solidarizeze, cum ar fi margi- 
nalizarea scriitorilor nealiniaţi sistemului, politi- 
cile culturale discriminatorii în care bani publici 
sunt cheltuiţi pe o clientelă abonată la excursio- 
nări şi traduceri, lipsa de preocupare a USR pentru 
plata contribuţiilor la revistele care apar sub 
egida ei, avântul neinhibat al mediocrităţilor 
(parcă mai rău ca în proletcultism) şi altele”, 
transmite scriitorul. 

Intelectuali „cu de toate” 

Partea a doua a acestui scandal absolut ruşinos 


pentru o instituție reprezentată de intelectuali o re- 

prezintă o altă serie de acuzaţii de plagiat formulate 
de către scriitorul Şerban Mărgineanu, catalogat unul 
dintre cei mai buni autori de romane erotice. 

din de 
Dimineaţă, numărul 6, publicaţie a USR-ului, pla- 


„Într-un exemplar Luceafărul 
giatul este perfect dovedibil. Trei dintre cele cinci 
poezii ale persoanei Maria Constantinescu îmi 
aparțin perfect legal. În principal, doresc să fie 
specificat numele real al autorului, adică numele 


meu!“, acuză Mărgineanu. 


(M.A./ www.cancan.ro) 


28 ianuarie 2015 


Urmăresc, de câteva zile, forfota publicistică pro- 
vocată de acordarea premiului naţional pentru poe- 
zie. „Lung prilej de vorbe şi de ipoteze”, vorba unui 
poet de demult. N-aș vrea să mă amestec în corul de 
păreri pe tema „cine are dreptate” Încerc doar să în- 
ţeleg care-i miza bătăliei. 

Pe scurt, eu am înţeles aşa: un juriu a premiat un 
poet. Mai mulţi scriitori au contestat premiul, pe 
motiv că există alți poeți mai buni, și au cerut demisia 
de onoare a juriului. Până aici, nimic nou sub soare. 
Au mai existat asemenea contestări ale premiilor - și 
în literatură, şi în teatru, şi în film. Nu doar la noi, ci 
şi la case mai mari, inclusiv la Premiile Nobel pentru 
literatură. Unii combatanți au cerut „docomentul”: un 
proces-verbal, ceva, care să arate cum s-a votat, în nu- 
mele principiului transparenţei. N-a mai fost nevoie 
de vreun document, căci câțiva membri ai juriului au 


spus singuri că n-au votat în favoarea premiatului. 

Dar la ce foloseşte transparența în asemenea si- 
tuații? Căci nu e vorba de politici publice ori de con- 
tracte pentru autostrăzi, ci doar de evaluarea, pe 
criterii adesea diafane, a unei apere literare. Nici la 
alte premii literare serioase din lume nu se spune pu- 
blic cine și cum a votat, jurizările sunt confidenţiale, 
iar juriul - indiferent de rezultat şi de opiniile unuia 
sau altuia — rămâne solidar. lar cel mai important 
premiu de literatură de pe planetă - Nobelul - e și cel 
mai secretos: nu se face public nimic, absolut nimic, 
doar se anunţă, solemn, numele laureatului. 

Şi atunci, care e miza? Sigur, se cheamă „premiu 
naţional de poezie”, ceea ce ar însemna că are o va- 
loare simbolică notabilă. Dar care e impactul său real 
în public, în societate? Sunt convins că, dacă am face 
un sondaj național şi am întreba cine a primit respec- 
tivul premiu de 20 de ani încoace, extrem de puţini 
concetățeni de-ai noștri și-ar aminti vreun nume de 
poet. 

Vuiesc agenţiile de presă și televiziunile când se 
acordă acest premiu de importanţă națională? Câtuşi 
de puţin. Este laureatul celebrat în vreun fel, pentru 
a-l impune în conștiința publică? Nici vorbă. | se ree- 
ditează iute cărţile şi sunt puse în librării cu bande- 
rola „laureat al premiului național pentru poezie”, 
cum se întâmplă cu cărțile laureaţilor premiului Gon- 
court sau ale altor premii de pe lume? Ei, ași, reedi- 
tările costă, iar poezia nu se vinde, ce, ești copil? E 
invitat în ziua aceea la vreun telejurnal să citească o 
poezie, măcar așa îl mai văd câteva sute de mii de 
persoane (în funcţie de rating-ul postului TV)? Nici 
atât. Cu alte cuvinte, impactul premiului trece peste 
gardul care înconjoară breasla şi un public foarte res- 
trâns, pasionat de literatura română contemporană? 
Mă tem că nu. Şi atunci? 

În România de azi, cărțile unor mari scriitori con- 


temporani (repet, mari!) se vând în maximum 2000 

de exemplare (iar asta se cheamă succes!) Elevii îşi 
întreabă profesorii şi părinţii dacă „există şi scriitori 
vii”, pentru că în manualele de şcoală sunt mai ales 
texte ale scriitorilor morți, iar de văzut vreun scriitor 
în carne şi oase, n-au văzut, căci foarte rar se organi- 
zează lecturi publice şi întâlniri cu scriitorii prin şcoli 
şi licee. Nici la televizor nu prea sunt ocazii de a 
vedea scriitori, căci producătorilor TV le-a intrat în 
cap că scriitorii (şi cultura, în general) nu fac au- 
diență, iar TVR Cultural s-a desființat prosteşte. Nici 
măcar în bibliotecile publice nu intră prea multe cărți 
ale autorilor contemporani, căci sistemul de achiziţii 


e greoi şi birocratic, iar banii sunt puțini. 


În 25 de ani de libertate, nu s-a făcut niciun studiu 
serios despre cine citeşte în România, de ce, care sunt 
motivațiile lecturii. Nici vreo strategie pentru promo- 
varea lecturii (au existat doar câteva campanii pe 
tema asta, de obicei pornite din inițiative private, de 
la vreun ONG, de la tineri entuziaști...). S-au făcut însă 
câțiva ani la rând niște barometre ale consumului cul- 
tural, din care rezultă că publicul cumpărător de cărți 
e relativ restrâns. Se cumpără mai mult literatură 
străină decât literatură română. Nu, nu „moare cul- 
tura”, cum se tot spune de atâta timp, dar nici nu stă 
pe roze. lar cei interesaţi de literatura română con- 
temporană sunt foarte, foarte puţini. În aceste condi- 
ţii, la ce foloseşte spălatul rufelor în public? Căci 
despre jurii, criterii de evaluare, proceduri și regula- 
mente pentru acordarea premiilor şi altele asemenea 
ar trebui să se discute în şedinţele breslei, nu în presă. 
Publicul - oricum fragil - va fi cu siguranță dezamăgit 
de acest spectacol al orgoliilor și contrelor scriitori- 
cești. 


(Mircea Vasilescu/ www.adevarul.ro) 

Primele speranţe de rezolvare pentru 
Premiul „Eminescu” 2015: 
Recunoașterea viciului de procedură 


Mă bucur că, după două săptămâni, și colegii mei 
care au insistat asupra vinovăţiei generale a juriului 
de la Botoşani au reușit pe rând să deslușească dis- 
torsiunile provocate de domnul Nicolae Manolescu 
în legătură cu alegerea premiantului din acest an. 

Ca urmare a demersurilor investigative între- 
prinse de Florin Iaru, mai întâi, membrii juriului au 
ămurit cum au stat lucrurile în confuzia procedurală 
pe care s-a bazat preşedintele USR pentru impunerea 
subalternului său ca laureat al Premiului Naţional 
„Mihai Eminescu”: „În acest moment, consider că s-a 
produs un viciu de procedură. Dacă, până la un punct, 
procedura lui Manolescu de a colecta voturile fără a 
e comunica celorlalți membri ai juriului cum a votat 


iecare avea o anumită rațiune (dincolo de inegalita- 
tea flagrantă între preşedintele de facto şi ceilalți), îna- 
intea votului decisiv, toți ar fi trebuit să știm care e 
situația şi să votăm în cunoștință de cauză”, scrie 
Mircea Martin, prezentat de organizatori ca preșe- 
dinte al juriului (de jure). 

Din acest moment, pe rând, Paul Cernat, Radu 
Vancu, Alex Goldiș și Claudiu Komartin, toți patru 
fiind printre inițiatorii protestului colectiv, dar şi 
Mihai lovănel au sesizat diferența dintre Nicolae Ma- 
nolescu în calitate de coordonator şi ceilalți membri 
ai juriului în ceea ce priveşte procesul de jurizare din 
acest an. Potrivit lui Mircea Martin, Nicolae Mano- 
lescu i-a cerut explicit să voteze un al doilea scriitor 
în procesul jurizării. Interesant este că, luând în con- 
siderare prezentarea voturilor așa cum a fost ea ofe- 
rită în revista „România Literară” de organizatorii 
premiului, constatăm că Mircea Martin și Al.Cistele- 

can par să fie singurii membri ai juriului cărora li s-a 
solicitat să voteze un al doilea nume pe lângă cel 
votat inițial. În realitate, numai Mircea Martin a vor- 
bit public despre solicitarea celui de-al doilea nume 


după „o discuție mai lungă” cu Nicolae Manolescu. 
Dacă ar exista un regulament, probabil că s-ar putea 
găsi o scăpare tehnică pentru metoda aleasă de Ni- 
colae Manolescu pentru „simplificarea procesului de 
votare”. 

Cu aceasta este clară manipularea procesului de 
votare la Botoșani, Premiul Naţional „Mihai Emi- 
nescu” fiind deja reclamat public de un membru al 
juriului pentru viciu de procedură. 

De aici, este exclusiv problema organizatorilor 
premiului Eminescu dacă 

- vor tolera derapajul recunoscut deja 

sau 

— vor lua măsuri pentru scoaterea evenimentului 
din conul de umbră în care a fost împins prin mani- 
pulările inițiate de actualul preşedinte al Uniunii 
Scriitorilor. 


În sfârșit, după aproape două săptămâni de con- 
troversă, a cărei intensitate certifică importanţa do- 
bândită în toţi aceşti ani de Premiul Naţional „Mihai 
Eminescu”, putem spune că atenţia acordată dezba- 
terii deopotrivă de scriitori din toate generaţiile şi de 
publicaţii precum „Observator cultural” sau „Cultura” 
a dezvăluit resorturile prin care s-a încercat îngropa- 
rea credibilității acestei manifestări unice în Româ- 
nia. Președintele Uniunii Scriitorilor a insinuat și la 
Botoşani, într-o manifestare independentă, proce- 
deele de jurizare responsabile pentru distrugerea 
credibilității instituţiei pe care o conduce. Din feri- 
cire, organizatorii Premiului „Eminescu”, Gellu Do- 
rian și autorităţile locale, au acum posibilitatea să 
îndrepte lucrurile. 


(Răzvan Țupa/ www.poetic.ro) 

28 ianuarie 2015 


Răspuns unor mai tineri colegi (11) 


Nu sunt un cititor de bloguri, nu am cont pe Face- 
book Mi se spune că discuţia referitoare la Premiul 
„Mihai Eminescu” din acest an continuă în mediul vir- 
tual. Mi s-a transmis şi un text semnat de Radu Vancu, 
text incisiv, care duce mai departe argumentaţia şi in- 
terogaţia din „Apelul...” publicat în Observator cul- 
turai, nr. 756, din 22 ianuarie a.c. (împreună cu un 
răspuns al meu). În legătură cu scrisoarea mea de 

răspuns, dl Radu Vancu pune câteva întrebări la care 
mă simt dator să răspund în cele ce urmează. 

Vorbind despre „talia” superioară a unor poeţi din 
generaţiile mai vechi, nu refuzam, în nici un fel, „ex- 
celenţa” unor poeţi ulteriori: aveam în vedere faptul 
— uşor de admis, cred — că însăşi vârsta pe care au 
atins-o aceştia le-a îngăduit să construiască o operă 
de mai mare anvergură decât cei aflaţi astăzi în plină 
maturitate creatoare şi având încă multe de spus. Mai 
pe scurt, Premiul „Mihai Eminescu” s-a deschis, pen- 
tru cei dintâi, la 70-80 de ani, pentru cei de acum, la 
59-60 de ani. Mircea Cărtărescu, loan Es. Pop, Constan- 
tin Acosmei, „oricând egali” cu M. Ivănescu, Doinaş, 
Baltag? Da, în ce-l priveşte pe Mircea Cărtărescu şi 
Levantul său, operă unică în literatura română. Des- 
pre Constantin Acosmei am auzit impresii foarte 
bune, n-am dat peste nici un volum al său în librării 
sau la târguri de carte. loan Es. Pop este un poet ex- 
traordinar, dar încă nu „egal” cu cei evocaţi de mine. 
Discuţia despre ierarhii şi criterii de valoare e lungă 
şi complicată. Ce se observă lesne e faptul că suntem 
mai convingători când negăm valorile susținute de 
alţii decât atunci când le susţinem pe ale noastre. 

Dl. Radu Vancu reia şi subliniază ideea din „Apel..” 
referitoare la competenţa scăzută a membrilor juriu- 
lui actual în privinţa producţiei poetice a generaţiilor 
mai tinere. S-ar putea să aibă dreptate. Şi aici discuţia 
e mai lungă... 

Sper, totuşi, că semnatarii „Apelului...” nu uită că 
Ioan Es. Pop, de pildă, şi-a citit marile sale poeme 
Ieudul fără ieșire şi Oltețului 15... la Cenaclul Univer- 
sitas. 

Dl. Radu Vancu pune în continuare întrebări refe- 
ritoare la regulamentul juriului şi începe cu diferenţa 
dintre „preşedinte de jure” şi „preşedinte de facto”. Un 
răspuns sigur îl poate da Gellu Dorian, de la care eu 
însumi am preluat cei doi termeni. În ce mă priveşte, 

nu-mi amintesc să fi văzut vreun regulament, îmi 
amintesc doar că, prin anii '90, Laurenţiu Ulici, la su- 
gestia lui Mihai Ursachi, mi-a propus să fim preşe- 
dinți prin alternanță. Dar asta nu a presupus din 
partea mea decât, o dată la doi ani, urcarea pe scenă 
şi înmânarea premiului, iar la un moment dat, discur- 
sul de laudatio. Nu am gestionat în nici un moment 
voturile membrilor juriului, operație îndeplinită de 
Ulici şi apoi de Manolescu, președinți de facto. 

Radu Vancu pune în continuare următoarele în- 
trebări: „Se spune în regulament că preşedintele de 
facto poate interzice membrilor juriului să comunice 
între ei? Și că el este singurul care are, în orice mo- 
ment, acces la datele votului — pe care nimeni altci- 
neva nu le poate verifica? Răspunsul la aceste 
întrebări cred că se cuvine să-l dea preşedintele de 
facto însuşi. Ce pot eu să răspund este că n-am comu- 
nicat cu ceilalți membri ai juriului (decât post festum) 
şi n-am știut cum a votat fiecare. 

Mai departe, Radu Vancu le cere membrilor juriu- 
lui să reconstituie procesul de votare, invocând acu- 
zația, adusă de Florin laru lui Nicolae Manolescu, de 
„fals în acte publice”, acuzaţie gravă şi riscantă, pe 
care mă grăbesc s-o infirm. Ce s-a întâmplat, de fapt? 
Cum s-a desfășurat votul în acest an? Ca de obicei, a 
fost o consultare telefonică, adică Nicolae Manolescu 
le-a telefonat, pe rând, membrilor juriului, cerân- 
du-le votul. 

Votul meu a fost Marta Petreu. De ce Marta Pe- 
treu, şi nu Mircea Cărtărescu? Pentru că Mircea Căr- 
tărescu este mai tânăr şi, înlăuntrul aceleiaşi plaje 
valorice, am ținut întotdeauna seama de criteriul vârs- 
tei. În plus, cu o lună înainte, i-am înmânat lui Mircea 
Cărtărescu un premiu important la Bistrița (adu- 
cându-i, bineînţeles, şi un elogiu prea-bine meritat). 
Problema este însă că, mai departe, Manolescu mi-a 
cerut încă un nume, cu argumentul că procesul de vo- 

tare se simplifică astfel. Am avut o discuție mai lungă, 
în urma căreia al doilea nume pe care l-am data fost 
cel al lui Gabriel Chifu. De ce nu l-am numit pe Mircea 
Cărtărescu al doilea? Pentru că, aşa cum îmi repre- 
zentam eu lucrurile, confruntarea avea să aibă loc 
între Mircea Cărtărescu şi Marta Petreu, iar eu voiam 
să-i dau o şansă Martei. 

Adevărul este că nu eram pregătit să propun un 
al doilea nume (Nota Bene: era pentru prima dată, 
când preşedintele de facto cerea două nume, în loc de 
unul singur) și, în orice caz, nu mi-am imaginat că un 
autor de pe locul doi va ajunge în finală şi chiar va 
câștiga (nici nu ştiam, în acel moment, că respectivul 
autor mai primise, anul trecut, două premii). Nu am 
dat importanţă și pondere celei de-a doua opţiuni. A 
fost o greșeală, mi-o imput. Astfel de răsturnări se 
mai întâmplă în jurii, ar fi trebuit să le prevăd şi să le 
preîntâmpin. 

Ce s-a întâmplat mai departe nu mai ţine de mine. 
Am înţeles că Marta Petreu n-a mai primit alte voturi 
sau n-a primit destule și, prin urmare, a ieșit din com- 
petiție. Competiţie în care, deduc din nou, au rămas 
Mircea Cărtărescu și Gabriel Chifu. În acest moment, 
consider că s-a produs un viciu de procedură. Dacă, 
până la un punct, procedura lui Manolescu de a co- 
lecta voturile fără a le comunica celorlalți membri ai 
juriului cum a votat fiecare avea o anumită rațiune 
(dincolo de inegalitatea flagrantă între președintele 
de facto şi ceilalți), înaintea votului decisiv, toți ar fi 
trebuit să ştim care e situaţia și să votăm în cunoş- 
tință de cauză. Cu atât mai mult cu cât ni se ceruseră, 
la început, două nume şi, între timp, ordinea lor se 
schimbase. Altfel spus, ar fi trebuit să ştim că, în urma 
voturilor anterioare, aveam de ales între Mircea Căr- 
tărescu și Gabriel Chifu. Or, acest moment n-a mai 
avut loc şi, în ce mă priveşte, am aflat rezultatul final 


telefonându-i lui Gellu Dorian. L-am sunat pe Nicolae 

Manolescu şi i-am cerut să mai facă un tur de scrutin 
cu „cărţile“ (adică voturile) pe masă. Discuţia a fost 
aprinsă, dar, din păcate, fără rezultat. Mesajul adresat 
lui Nicolae Manolescu şi publicat tot în nr. 756 din 
Observator cultural nu este fără legătură cu această 
discuţie. 


Restul se cunoaște... 


(Mircea Martin/ www.observatorcultural.ro) 


28 ianuarie 2015 


Premiul Eminescu. Președintele juriului 
acuză un viciu de procedură. 
Apel la domnul Gabriel Chifu 


După cum spuneam în textul anterior la temă, 
unul dintre lucrurile bune ieşite din scandalul în jurul 
premiului Eminescu este restabilirea publică a 
demnității juriului. Prin răspunsurile profesorilor 
Mircea Martin, Al. Cistelecan, lon Pop şi Cornel Un- 
gureanu, s-a văzut că majoritatea juriului (şi mai ales 
majoritatea lui mai consistentă, dacă mi se permite) 
şi-a respectat, şi de această dată, blazonul. 

Dl. profesor Mircea Martin, preşedinte al juriului, 
tocmai a publicat în Observator cultural un al doilea 
text în care, răspunzând punctual întrebărilor mele 
din Traficul de prestigiu. Raport de etapă la Afacerea 
Opera Omnia, confirmă explicit faptul că îngrijorările 
semnatarilor Apelului au fost pe deplin întemeiate. 

Foarte pe scurt spus, profesorul Martin afirmă că 
a observat viciul de procedură încă din faza votului, 
i-a comunicat observaţia lui Nicolae Manolescu -— 
care, în urma unei discuţii aprinse, a decis s-o ignore. 


Dar să nu anticipăm. Să luăm lucrurile cronologic. 


DD A A 7 MA 


ProEuropeana Clubul cărții digitale 


1. Eroarea strategică a dlui profesor Mircea 
Martin 

Dl. profesor Martin acceptă propunerea desecre- 
tizării voturilor - şi o face cu o onestitate exemplară. 

Opţiunea domniei-sale a fost Marta Petreu. Ezi- 
tase între ea şi Mircea Cărtărescu, însă, dat fiind că 
doamna Petreu e cu un an mai în vârstă decât autorul 
Levantului, a decis să o susțină pe ea. Opțiune perfect 
plauzibilă, fireşte. 

Acum intervine surpriza: pentru prima dată în 
istoria premiului Eminescu, Nicolae Manolescu 
cere nominalizarea a doi poeţi. Argumentul, firav 
din punct de vedere logic, e că „procesul de votare se 
simplifică astfel”. 

În acest punct, onestitatea profesorului Martin 
merge până la a-şi admite public eroarea: recunoaşte 
franc că al doilea nume propus de domnia-sa a fost 
cel al lui Gabriel Chifu. Nu pentru că l-ar fi crezut su- 
ficient de valoros, ci cu totul dimpotrivă - fiindcă era 
sigur că n-are nici o şansă. Pentru a maximiza şansele 
Martei Petreu, a propus un nume despre care era 
sigur că nu se va regăsi pe listele nimănui (ceilalți 
poeți având, toţi, şanse reale să se afle printre 
opțiuni). 

Pentru a nu fi acuzat de răstălmăcire, iată cuvin- 
tele profesorului Martin: 

„Am avut o discuţie mai lungă, în urma căreia al 
doilea nume pe care l-am dat a fost cel al lui Gabriel 
Chifu. De ce nu l-am numit pe Mircea Cărtărescu al 
doilea? Pentru că, aşa cum îmi reprezentam eu lucru- 
rile, confruntarea avea să aibă loc între Mircea Căr- 
tărescu şi Marta Petreu, iar eu voiam să-i dau o șansă 
Martei. 

Adevărul este că nu eram pregătit să propun un 
al doilea nume (Nota Bene: era pentru prima dată, 
când preşedintele de facto cerea două nume, în loc de 
unul singur) și, în orice caz, nu mi-am imaginat că un 


III 


45 


Dosar DACIA LITERARĂ 


autor de pe locul doi va ajunge în finală şi chiar va 
câștiga (nici nu ştiam, în acel moment, că respectivul 
autor mai primise, anul trecut, două premii). Nu am 
dat importanţă și pondere celei de-a doua opţiuni. A 
ost o greșeală, mi-o imput. Astfel de răsturnări se 
mai întâmplă în jurii, ar fi trebuit să le prevăd şi să le 
preîntâmpin”. 

Calculul strategic al profesorului Martin a fost 
greşit, după cum se vede; sau, în orice caz, a fost de- 
jucat de un strateg mai bun. Cert e că premiul a fost 
uat, ca să folosesc chiar cuvintele preşedintelui ju- 
riului, de „un autor de pe locul doi”, în legătură cu 
care nu-şi putea nici măcar imagina că va ajunge în 


inală, darmite că o va şi câştiga. 

Având în vedere că Alexandru Cistelecan, lon Pop, 
Cornel Ungureanu nu l-au votat, şi că votul lui Mircea 
Martin a fost, de fapt, o eroare strategică, legitimi- 
tatea morală a premiului Eminescu primit de Gabriel 
Chifu poate fi declarată, din acest moment, nulă. 

2. Viciul de procedură 

Încheierea textului profesorului Martin acuză 
deschis viciul de procedură - şi spune fățiș că Nicolae 
Manolescu a decis să ignore acest viciu, comunicat de 
îndată. 

lată pasajul concluziv al textului preşedintelui ju- 
riului: 

„Ce s-a întâmplat mai departe nu mai ține de 
mine. Am înţeles că Marta Petreu n-a mai primit alte 
voturi sau n-a primit destule și, prin urmare, a ieșit 
din competiție. Competiţie în care, deduc din nou, au 
rămas Mircea Cărtărescu și Gabriel Chifu. În acest 
moment, consider că s-a produs un viciu de proce- 
dură. Dacă, până la un punct, procedura lui Mano- 
lescu de a colecta voturile fără a le comunica 
celorlalți membri ai juriului cum a votat fiecare avea 
o anumită rațiune (dincolo de inegalitatea flagrantă 
între preşedintele de facto şi ceilalți), înaintea votului 
decisiv, toți ar fi trebuit să ştim care e situația și să 

votăm în cunoştinţă de cauză. Cu atât mai mult cu cât 
ni se ceruseră, la început, două nume și, între timp, 
ordinea lor se schimbase. Altfel spus, ar fi trebuit să 
ştim că, în urma voturilor anterioare, aveam de ales 
între Mircea Cărtărescu şi Gabriel Chifu. Or, acest mo- 
ment n-a mai avut loc şi, în ce mă priveşte, am aflat 
rezultatul final telefonându-i lui Gellu Dorian. L-am 
sunat pe Nicolae Manolescu și i-am cerut să mai facă 
un tur de scrutin cu „cărţile” (adică voturile) pe masă. 
Discuţia a fost aprinsă, dar, din păcate, fără rezul- 
tat. Mesajul adresat lui Nicolae Manolescu și publicat 
tot în nr. 756 din Observator cultural nu este fără le- 
gătură cu această discuţie. 

Restul se cunoaște...,. 

„Mesajul” la care se referă domnul profesor Mar- 
tin e reprezentat de demisia prezentată lui Nicolae 
Manolescu. 

Având în vedere că se bazează pe un viciu de 
procedură, legitimitatea procedurală a premiului 
Eminescu primit de Gabriel Chifu poate fi declarată, 
din acest moment, nulă. 

Prin urmare, Gabriel Chifu a primit premiul Emi- 
nescu doar pentru că preşedintele juriului a făcut un 
calcul strategic greşit. 

Şi, de asemenea, pentru că Nicolae Manolescu a 
decis să ignore viciul de procedură comunicat de 
preşedintele juriului. 

Nu văd acum altă soluţie decât aceea de a apela 
public la conştiinţa laureatului. 

Vă întreb public, aşadar, domnule Gabriel Chifu: 

Aţi primit o distincţie într-un mod care, moral şi 
procedural, îi compromite orice legitimitate. 

O spun membrii juriului, o spune preşedintele ju- 
riului. 

Există o singură ieşire onorabilă din această 
situaţie. 

Renunțarea la premiu ar exonera juriul de erorile 
lui strategice, ar închide discuția privitoare la viciul 
de procedură, ar face fără obiect acuzațiile de mani- 

pulare a votului. 

Ar scoate Uniunea Scriitorilor din postura ingrată 
în care se află acum. 

Şi, mai ales, ar restabili prestigiul premiului Emi- 
nescu. 

Ştiţi, aşadar, ce aveţi de făcut. 

Bref: domnule Gabriel Chifu, întrucât premiul Emi- 
nescu v-a fost atribuit dintr-o eroare strategică şi 
procedurală, aveţi forța morală să renunțaţi la el? 

Vă cunosc puţin, însă, aşa cum am spus, decența 
dumneavoastră mi s-a părut mereu evidentă. 

La această decenţă fac acum apel - pentru a pune 
capăt unei enorme indecenţe. 


(Radu Vancu/ www.contributors.ro) 


30 ianuarie 2015 
Pe când un referendum literar? 


Omodestă (sic!) propunere, Apel către Juriul Pre- 
miului Mihai Eminescu: iată titlul unui veritabil pro- 
test pe internet semnat (deocamdată, 21 ianuarie) de 
32 de tineri scriitori, majoritatea poeţi, câţiva critici, 
restul necunoscuţi, contra deciziei juriului de la Bo- 
toşani. Aş remarca mai multe lucruri. 

Să încep cu modalitatea aleasă de semnatari, una 
cum nu s-a mai văzut, fiind vorba de literatură. În- 
tr-un mod cât se poate de jignitor, votul a şapte critici 
binecunoscuţi este condamnat drept o „dezertare de 

la misiunea” care le-a „fost încredințată”, ca „servirea 
unor interese de grup” sau, și mai grav, ca o „malver- 
sație”. Este evident că autorul textului nu știe ce 
spune și nici nu are proprietatea cuvintelor. Unui 
juriu literar nu i se încredințează o misiune. Întreba- 
rea cea mai simplă ar fi: de către cine? Un juriu are o 
datorie, dar asta e altceva. O responsabilitate. Tinerii 
semnatari pun la îndoială o decizie adoptată prin vot 
secret de către şapte critici reputați din două gene- 
raţii, de la care, pretinde apelul, „au învățat (ei înşişi) 
în deceniile din urmă poezie”. Orice juriu, inclusiv 
Nobel, poate greşi. Problema juriilor literare nu pri- 
vește infailibilitatea judecății, ci autoritatea celor care 
le compun. Autoritate altminteri recunoscută de 
semnatari, de vreme ce acceptă că membrii juriului 
le-au fost învățători. Dar de la ce autoritate se reven- 
dică cei 32 de tineri, convinşi că e vremea să alcătu- 
iască ei înșiși un juriu mai competent? Şi, mai ales, ce 
anume îi îndreptățește să afirme că „anul acesta şta- 
cheta a coborât nepermis de jos”, mai rău, că „s-a pră- 
bușşit” şi că „mai jos de atât, o spunem cu fermitate 
(sic!), e greu de ajuns”? Îmi vine greu să cred că nici 
unul din cei care și-au angajat semnătura nu recu- 
noaște valoarea unor poeţi precum Nicolae Prelip- 
ceanu sau Gabriel Chifu. (Dacă aș fi malițios, aș 
adăuga că ştacheta ar putea fi coborâtă cu adevărat 
jos de tot dacă un juriu de tineri douămiiști ar acorda 
premiul la mai bine de jumătate din semnatari). Ei 
chiar le-au citit cărțile? Mă îndoiesc. A pune la îndo- 
ială valoarea operei celor doi poeţi, de atâți critici im- 
portanți constatată, e un bizar exercițiu de 
iresponsabilitate agresivă. Între semnatari sunt cri- 
tici care au avut rubrică în „România literară” con- 
dusă de Gabriel Chifu și care au scris exact ce au 
considerat de cuviință, fără a li se schimba o virgulă: 
firesc era să scrie şi acum, nu proteste stupide, ci ar- 


ticole, pe care le-am fi publicat imediat, în care să le 

explice membrilor juriului de ce cărţile cu pricina 
sunt lipsite de valoare. Le stăm în continuare la dis- 
poziție. Unii din membrii juriului au făcut-o, ei. Şi 
atunci cine e vinovat de a nu vedea „relieful valoric 
în linii juste”? Răspunde fiecare din noi de ce scrie el 
însuși. Şi nu prin proteste colective, care nu sunt alt- 
ceva decât o formă de lașitate intelectuală. Oricât de 
ferme (sic!) se doresc a fi. 

Fermitatea nu face parte din limbajul critic, ci din 
cel politic. Dar cuvântul dă la iveală substratul pro- 
testului: e vorba de o luptă pentru putere. De un răz- 
boi al generațiilor. Declarat „bătrânilor” de către 
„tineri”. Doar că, nici dacă am accepta că așa stau lu- 
crurile, n-am putea fi de acord cu maniera în care ti- 
nerii înțeleg să-l poarte. Nu există decât un singur 
mod normal şi civilizat de a câştiga un astfel de răz- 
boi: scriind literatură bună. lar ca sarcina de a acorda 
premii să treacă în responsabilitatea tinerilor (înțe- 
leg că asta îi roade pe unii!), e nevoie de o autoritate, 
care însă nu se capătă prin proteste, ci prin opere. Pe 
când un referendum literar? 

Mă uit pe lista de semnături. La unele mă aștep- 
tam. Doi poeți în ebuliție permanentă, din păcate, nu 
literară, și care întârzie să dea în clocot, prezenți, în 
schimb, de câte ori se pune ceva la cale, n-au mai pu- 
blicat poezie de o bună bucată de vreme: Liviu Anto- 
nesei, trecut cu arme şi bagaje în gazetărie, şi Florin 
Iaru, talent cu polonicul, caracter cu lingurița. Carac- 
ter de dimensiuni asemănătoare dovedește Octavian 
Soviany, a cărui teză de doctorat avea ca subiect 


opera lui Marin Mincu şi coordonator pe... Marin 


Mincu. (Părându-i-se probabil că este insuficient lău- 
dat, Mincu a respins teza!) Mă miră, nu foarte tare, 
semnătura lui Paul Cernat, deşi decis să nu se mai 
amestece în viața literară, căruia i-am oferit o rubrică 
în „România literară”, pe care a susținut-o un timp, 
până când i-a căşunat pe mine, nu ştiu de ce, şi-a luat 
jucăriile şi a plecat la „Observator cultural”. Ce să mai 

zic de academicii Andrei Terian şi Al. Goldiș, cărora 
nu le găsesc în nici un fel rostul pe listă, doar dacă 
sunt supăraţi pe mine în urma unei polemici și pro- 
fită de ocazie ca să se ia de Gabriel Chifu. Merită să le 
arăt obrazul. Sau să-i împrospătez lui Al. Goldiş me- 
moria: a fost premiat de USR şi de ARIEL, invitat în 
juriul Turnirului de Poezie, a avut rubrică în „Româ- 
nia literară”. Totul în coordonarea „odiosului” Gabriel 
Chifu! Ciudat e că printre semnatari sunt scriitori pu- 
blicaţi, nu o dată, sau chiar nominalizați la Premiul 
„Cartea Anului” al „României literare”, şi despre care 
în revista noastră s-a scris, precum Claudiu Komartin, 
tot mai otrăvit pe măsură ce scrie tot mai prost, An- 
drei Dâsa, cu un debut primit de noi cu simpatie, Şte- 
fan Manasia, lonel Ciupureanu sau Marin-Mălaicu 
Hondrari. Și ei vor să acorde premii înainte de a 
primi? Sau înainte de a avea o operă? Ceea ce au pu- 
blicat deocamdată cei mai mulți trebuie confirmat. 
Promisiuni neonorate sunt destule. 

Proteste precum acesta sunt necolegiale şi dove- 
desc nu numai invidie, dar şi o necunoaștere a regu- 
lilor lumii literare. Ca să nu spun că, în definitiv, nu 
au nici un sens. Ele afirmă peremptoriu și fără aco- 
perire un singur lucru: dați-vă la o parte, ca să venim 
noi. Îmi amintesc de recomandarea lui Heliade Rădu- 
lescu de acum un secol și trei sferturi. În munte- 
neasca lui, Heliade le spunea, într-un context diferit 
şi cu o altă ţintă, tinerilor epocii preromantice: Scriți, 
băieți, numai scriți! Când veţi avea, dragii moșului, o 
operă în stare să facă autoritate, vom mai discuta. 
Treaba voastră nu e să protestați, ci să scrieți. Ați 
băgat la cap, Radu Niţescu, Sorin Despot, Laurenţiu 
lon, Nicolae Avram și, ultimul pe listă, deşi mai de- 


grabă primul, Radu Vancu? Ă bon entendeur salut! 


(Nicolae Manolescu/ 
„România literară”, nr.5/ 2015) 

30 ianuarie 2015 


Premiul Eminescu. 
Răspunsul lui Nicolae Manolescu 


După răspunsurile profesorilor Mircea Martin, Al. 
Cistelecan, lon Pop, Cornel Ungureanu, a venit, în 
sfârşit, şi cel al lui Nicolae Manolescu. 

Dacă, însă, ceilalți membri ai juriului au răspuns 
într-o manieră de o civilitate şi o bună-credință 
exemplare, dl Manolescu procedează într-un mod pe 
care n-am cum să-l calific altfel decât jenant. 

Fără alte ocolişuri inutile, iată de ce consideră dl 
Manolescu, în editorialul său din România literară, 
Apelul celor câtorva zeci de scriitori „jignitor”, „un 
bizar exercițiu de iresponsabilitate colectivă”, „stu- 
pid”, „o formă de laşitate intelectuală” etc.: 

- fiindcă Florin laru are „talent cu polonicul, ca- 
racter cu lingurița”; când însă Florin Iaru l-a susținut, 
în campaniile electorale, cu entuziasmul lui prover- 
bial, pesemne că dl Manolescu vedea altfel relația 
dintre polonic şi linguriţă; 

— fiindcă Octavian Soviany e un „caracter de di- 
mensiuni asemănătoare”, întrucât teza lui de doctorat 
„avea ca subiect de doctorat apera lui Marin Mincu şi 
coordonator pe... Marin Mincu. (Părându-i-se proba- 
bil că este insuficient lăudat, Mincu a respins teza!)”; 
aici e vorba de o minciună tout court (ca să nu-i zic 
sfruntată): teza lui Soviany era despre textualismul 
românesc, iar recuzarea lui Mincu a venit ca urmare 
a diferenței de înțelegere a textualismului; prin ur- 
mare, nu numai că Soviany nu l-a lăudat pe Mincu, 
dar a preferat să-şi riște teza de dragul propriului 
adevăr; felul în care dl Manolescu răsuceşte situația 
e pur şi simplu meschin; 

- fiindcă Paul Cernat îşi permite să semneze pro- 
testul, deşi dl Manolescu i-a „oferit o rubrică în Româ- 

nia literară”; 

- pentru că „academicii Al. Goldiş şi Andrei Te- 
rian”, presupune dl Manolescu, semnează protestul 
întrucât „sunt supăraţi pe mine în urma unei pole- 
mici şi profită de ocazie ca să se ia de Gabriel Chifu” 
(a se remarca şi eleganța expresiei, dublând-o pe cea 
a prezumţiei); 

- pentru că acelaşi Alex Goldiş îşi permite să sem- 
neze protestul, cu toate că „a fost premiat de USR şi 
de ARIEL, invitat în juriul Turnirului de Poezie, a avut 
rubrică în România literară”; 

- pentru că „printre semnatari sunt scriitori 
publicați, nu o dată, sau chiar nominalizați la premiul 
României literare, şi despre care în revista noastră s-a 
scris”; 

- pentru că, alături de alți câţiva tineri scriitori, 
subsemnatul R.V, „ultimul pe listă, deşi mai degrabă 
primul”, nu are „o operă în stare să facă autoritate”, 

Ş.a.m.d. 

Nu vreau să insist asupra săgeții înspre propria 
mea persoană - dar e bizar să constat că dl Mano- 
lescu nu citeşte revista pe care o conduce: acum nu 
mai mult de o lună, o treime dintre criticii invitați de 
România literară să aleagă cele mai bune zece cărți 
ale generaţiei 2000 găseau cu cale să menţioneze o 
carte de-a mea. Probabil că încă nu aflaseră că biata 
mea operă nu e în stare să facă autoritate. 


Şi nici bietul juriu al USR, nominalizând acum doi 


ani o carte de-a mea la premiul de poezie, nu aflase 
acelaşi lucru. 

Şi nici însăşi revista România literară, care mi-a 
solicitat & găzduit o rubricuță de cronică de poezie 
preț de vreun an şi jumătate, nu aflase acest secret 
groaznic. Probabil că dl Manolescu, în calitate de di- 
rector, n-a avut timp, în acel an şi jumătate, să pună 
asta în vedere redacției. 


Acum însă, că teribilul secret a fost destăinuit, 


INI so 


putem trece mai departe. 

După cum se vede de mai sus, toate — dar absolut 
toate - argumentele domnului Manolescu nu sunt, de 
apt, argumente. Sunt atacuri la persoană, bârfe, 
răutăți, veninuri. Peste care se adaugă o dezonorantă 
ogică de tip do ut des: v-am „oferit” rubrici, aţi fost 


premiaţi de instituţiile pe care le conduc - cum vă 


permiteți să-mi puneţi întrebări? 

Pe lângă procese de intenție & insinuări ad 
hominem, pe lângă aceste demonstraţii ale unei dez- 
amăgitoare etici tranzacționale, nu e nimic serios în 
editorialul dlui Manolescu. 

În ce mă priveşte, pot fi cel mai slab poet al 
generației mele — sau chiar cel mai slab poet român 
ever. 

Asta însă nu e în chestie, ca să parafrazez un critic 
despre care dl Manolescu a scris cândva o carte 
splendidă... 

În chestie sunt cele câteva întrebări mari & late: 

1) De ce a ignorat Nicolae Manolescu viciul de 
procedură semnalat de Mircea Martin? 

2) De ce, pentru prima dată în istoria premiului 
Eminescu, a cerut membrilor juriului să nominali- 
zeze câte doi poeţi? În ce fel simplifică acest lucru 
procesul de votare, aşa cum pretindea? 

3) De ce, dacă membrii juriului au votat câte doi 
nominalizați, în comunicatul din România literară 
apare că au indicat doar câte unul (cu excepţia lui 
loan Holban)? Sau, spus pe şleau: de ce comunicatul 


din „România literară” falsifică procesul real de vo- 


tare? 


Aştept, ca toată lumea, răspunsurile la aceste în- 
trebări. Încă mai sper că ele vor veni. Și că vor fi for- 
mulate cu aceeaşi bună-credință, onestitate & voință 
de adevăr ca şi ale celorlalți membri ai juriului. 

Deşi, pe de altă parte, ştiu bine, ca toată lumea, de 


altfel, cât de mult s-a degradat maniera dialogului pu- 

blic a dlui Manolescu. Acum doi ani, polemizând cu 
Bianca Burţa-Cernat, i se adresa cu „fetiţo”. Într-un 
editorial din România literară, i se adresa lui Cosmin 
Ciotloş cu „măi, băiete”. lar acum, după cum s-a văzut 
mai sus, a desfăcut pur şi simplu urna cu miresme a 
răsturnat-o peste capetele laşilor, stupizilor, jignito- 
rilor semnatari ai Apelului. 

Prin urmare, domnule profesor, aveți încă de lă- 
murit câteva neclarități care aruncă dubii legitime 
asupra modului în care a fost acordat Premiul Mihai 
Eminescu - Opera Omnia în acest an. 

Procesele de intenție, epitetele abrazive, malițiile 
nu țin loc de răspuns. 

Decât din cu totul alt punct de vedere. 

PS. Revin cu apelul la conștiința dlui Gabriel 
Chifu: 

Atunci când aţi fost desemnat laureat, domnule 
Chifu, eraţi într-adevăr în afară de orice culpă morală. 

Acum, când e limpede că premiul l-ați dobândit 
din pricina unui viciu de procedură care a distorsio- 
nat procesul de vot, devine o culpă morală să-l 
păstraţi. 

Returnarea premiului e singura opţiune a unui 
om moral. 


(Radu Vancu/ www.contributors.ro) 


31 ianuarie 2015 
Exerciţii de onestitate 
Ce mă desparte de semnatarii apelului prin care 


se cere „demisia în bloc” a juriului Premiului Naţional 


de Poezie Mihai Eminescu - Opera Omnia? 

L. 

Nu refuz dreptul la indignare. Dimpotrivă, consi- 
der că exercitarea lui este vitală pentru apărarea 
onestității de care are nevoie orice formă de 
intituționalizare a valorii. 

Dar refuz să cred că pripeala în rostirea sentinţei, 
transformarea banalei conjuncţii în bombă cu hidro- 
gen, robespierreiadele retorice şi imprecizia 
argumentaţiei se numără printre calitățile unui 
exercițiu de onestitate. 

Alex Goldiş mă trece în rândul celor care „încearcă 
să discrediteze valul protestatar”: „Surprinzătoare, 
din acest punct de vedere, e poziţionarea lui Dorin Tu- 
doran, care rezumă întreaga chestiune la mesajul 
“Căraţi-vă de-aici cu subiectivitățile voastre, fiindcă a 
venit vremea noastră şi a subiectivităților noastre! 
Or, tocmai ipoteza că ar fi vorba aici de un protest 
generaționist trebuie respinsă” 

În realitate, alegeam din apel un exemplu de ar- 
gument şubred şi indicam la ce poate duce folosirea 
lui. 

Deci, nu eu am introdus în discuţie un element 
„generaţionist”, ci autorii apelului: „e dificil pentru un 
critic să evalueze anvergura reală a unui poet din 
generaţii subsecvente lui”/.../ „credem că un nou juriu, 
compus din scriitori mai tineri decât cei care urmează 
să fie premiaţi, ar vedea poate relieful valoric în linii 
mai juste” 

Observaţia mea, citată de Alex Goldiș, nu rezumă 
„întreaga chestiune”. Rezumă doar avatarul folosirii 
unui criteriu greu de acceptat drept axiologic - inca- 
pacitatea criticului de a înțelege opera unui creator 
mai tânăr ca el. 

Titu Maiorescu era mai în vârstă cu zece ani decât 
Mihai Eminescu. În lumea de azi, zece ani de atunci 
ar cântări dublu. Totuşi, parcă lui Maiorescu i-l dato- 
răm pe Eminescu, nu? 

„Ipoteza” nu poate fi respinsă integral, atâta 
vreme cât printre argumentele prezentate de autorii 

apelului se află şi cel pe care l-am citat. Cel surprins 
de poziționarea mea poate citi pe Facebook discuţia 
în care ne-am angajat Claudiu Komartin, Mihai lovă- 
nel şi eu. 

Va fi şi mai surprins decât în prima instanță, des- 
coperind că nu eu justific o anumită abordare prin 
elementul diferenței de vârstă - „generaționist”. 

Că nu doar eu am detectat în apel şi prezența 
„protestului generaţionist” o dovedeşte răspunsul 
profesorilor Al Cistelecan, lon Pop şi Cornel Ungu- 
reanu: „Cele spuse în scrisoarea de protest despre ge- 
neraţiile subsecvente și despre incapacitatea noastră 
de a le înţelege poezia le luăm drept un „compliment” 
suplimentar. Sperăm să ne fie făcut de cineva în directă 
cunoștință de cauză”. 

II. 

Pentru mine, discuţia aceasta a avut (sau ar fi tre- 
buit să aibă) două paliere foarte diferite. Cel dintâi 
este cel al subiectivității ce nu-i poate fi refuzată nici 
măcar criticului literar, atâta timp cât acesta şi-o 
asumă în mod public. Şi aici nu am ce adăuga. 

Cel de al doilea - acuzaţiile de „malversaţie”, „in- 
terse de grup”, „presiuni” făcute de un membru al ju- 
riului asupra celorlalți etc. Practic - falsificarea 
rezultatului votului. 

De unde am pornit? De la cererea „demisiei în 
bloc”. Ce propuneam eu? Să aşteptăm ca membrii ju- 
riului să-şi exprime punctele de vedere în legătură cu 
felul în care a decurs jurizarea şi abia apoi să 
pronunţăm sentințe, excomunicări, ruşinări publice. 

Deşi membrii juriului nu s-au executat pe loc, 
punctele lor de vedere au apărut; am început să 
înțelegem, pas cu pas, ce s-a întâmplat. Mai se justi- 
fică „demisia în bloc”? 

Din punctul de vedere al lui Radu Vancu, parcă nu: 
„Așa, prin scrisorile de lămurire trimise de ei, e limpede 
pentru toată lumea că onestitatea & conștiința lor pro- 
fesională sunt intacte.”/.../ „După cum spuneam în textul 
anterior la temă, unul dintre lucrurile bune ieșite din 

scandalul în jurul premiului Eminescu este restabilirea 
publică a demnităţii juriului. Prin răspunsurile profe- 
sorilor Mircea Martin, Al. Cistelecan, Ion Pop şi Cornel 
Ungureanu, s-a văzut că majoritatea juriului (și mai ales 
majoritatea lui mai consistentă, dacă mi se permite) 
și-a respectat, și de această dată, blazonul” 

Nu era oare mai potrivit să aşteptăm întâi aseme- 
nea lămuriri, înainte de a şterge duşumelele cu mem- 
brii juriului, a căror „onestitate”, „conştiinţă pro- 
fesională”, „demnitate” şi „blazon”, iată, le declarăm 
acum intacte? 

II. 

În sfârşit, ce i se cere, în continuare, laureatului? 
Să returneze premiul. De ce? Răspunsul vine tot de 
la Radu Vancu: „Având în vedere că se bazează pe un 
viciu de procedură, legitimitatea procedurală a pre- 
miului Eminescu primit de Gabriel Chifu poate fi de- 
clarată, din acest moment, nulă” /.../ „Bref: domnule 
Gabriel Chifu, întrucât premiul Eminescu v-a fost atri- 
buit dintr-o eroare strategică și procedurală, aveţi 
forţa morală să renunţaţi la el? Vă cunosc puţin, însă, 
așa cum am spus, decenţa dumneavoastră mi s-a părut 
mereu evidentă. La această decenţă fac acum apel — 
pentru a pune capăt unei enorme indecenţe"” 

Asumându-mi riscul ca poziționarea mea să i se 
pară încă o data surprinzătoare lui Alex Goldiș, recu- 
nosc că logica după care un laureat este răspunzător 
de eroarea strategică comisă de un membru al juriu- 
lui mi se pare stranie. 

Să apelezi azi la decența „mereu evidentă” a lui 
Gabriel Chifu, cerându-i să repare „eroarea strate- 
gică” comisă de un membru al juriului şi „ilegitimita- 
tea procedurală” a jurizării, după ce timp de două 
săptămâni l-ai călcat în picioare şi l-ai declarat nul ca 
poet, un vicepreşedinte USR ahtiat după premii etc., 
aruncă această situație foarte tensionată în brațele 
comediei. 

Onoarea juriului este, ni se spune, „intactă”. Lau- 
reatul este, ni se spune, de o decență „mereu evi- 

dentă”. Şi atunci, n-ar trebui ca lui Gabriel Chifu să i 


se prezinte nişte scuze, înainte de a i se pune, încă o 
dată, la încercare decența? 

E bine că a fost „restabilită public demnitatea ju- 
riului” găsit azi mai puţin vinovat decât acum două 
săptămâni; n-ar fi rău să vedem restabilită, tot public, 
şi demnitatea laureatului vinovat azi — ca şi în urmă 
cu două săptămâni — de nimic. 

Pentru indecenţele repetate la care a fost supus un 
poet cine va avea decenţa să prezinte scuzele de rigoare? 

Vorba lui Radu Vancu - cine va avea „forța morală” 
să facă pasul cu pricina? Căci exerciţiile de onestitate 
nu sunt artere de circulaţie (a spiritului critic) cu 
sens unic iar mai întâi blamaţii şi mai apoi lăudaţii 
membri ai juriului au făcut o precizare peste care se 

trece cam uşor cu vederea: „Chiar dacă opțiunile 
noastre n-au fost de partea lui, credem că Gabriel Chifu 
e nu numai un poet nominalizabil, ci şi unul premiabil 
(poate aveți şi dvs. conștiința exagerărilor făcute în 
judecățile intempestive de acum)” 

În concluzie, după atâtea zile de dezbateri furtu- 
noase, ce ar trebui să ne intereseze mai mult: insti- 
tuirea unor reguli de funcţionare a nominalizărilor şi 
jurizării care să evite, pe cât posibil omeneşte, 
săvârşirea de „erori strategice”, „vicii de procedură”, 
intrarea juriului în criză de „legitimitate procedurală” 
şi „conflictele de interese” sau să i se retragă premiul 
lui Gabriel Chifu? 


(Dorin Tudoran/ www.dorintudoran.com) 

1 februarie 2015 


Despre onestitate. 
Un răspuns domnului Dorin Tudoran 


„Accuracy is the twin brother of honesty; inaccu- 
racy, of dishonesty” (Hawthorne) 

Reiau o discuţie pe care am purtat-o pe facebook 
cu domnul Dorin Tudoran pe 21 ianuarie, şi pe care 
domnia sa o menţionează în ultima postare pe site 
sub titlul „Exerciţii de onestitate”: 
http://www. dorintudoran.com /exercitii-de-onesti- 
tate/. 

Remarc cu oarecare tristețe că nu reuşim să vor- 
bim aceeaşi limbă, sau că domnul Tudoran evită fon- 
dul principial al problemei premiului național de 
poezie aducând contraargumente menite să erodeze 
continuu credibilitatea şi justețea protestului nostru. 
Adică a unei dorințe legitime de a ne întoarce la nor- 
malitate şi la lucrurile făcute cu justețe, chiar şi când 
e vorba de ceva atât de puţin important ca un premiu 
de poezie. 

E clar că domnia sa nu e de acord cu noi, respect 
această opțiune. E clar însă şi că, cel puţin în această 
poveste deja penibilă care ține de mățăraia lumii li- 
terare de la noi, spre deosebire de luările sale de 
poziție când e vorba de politică & societate, domnul 
Tudoran e părtinitor şi continuă, de la distanţă, o po- 
lemică pe care, de altfel, o poartă în termenii cei mai 
civilizați pe care ni-i putem imagina, lucru absolut ad- 
mirabil dacă e să-l compar cu luările de poziţie şi re- 


centul editorial din „România literară” ale domnului 
Manolescu. Nu încape nicio comparație aici. 

Şi totuşi, câteva lămuriri mi se par necesare. 

Am spus-o şi o mai spun. Din punctul meu de ve- 


dere, nu e vorba de o luptă între generații. E ilogic. 

De obicei, un asemenea conflict se poartă între 
generaţia tânără şi „generaţia părinților”. Or, aici e 
vorba mai degrabă de o contestare a practicilor 
greşite şi nedemocratice (care au dus la blocaj 
instituțional, „vicii de procedură”, mandate nelimitate 
la USR şi altele asemenea) ale domnului Manolescu. 
Problema nu se pune că scriitorii de după 2000 îi 
contestă pe 80-işti, majoritatea membrilor juriului 
botoşănean, dar mai ales domnul Manolescu, fac 
parte din generația bunicilor noştri. Al. Cistelecan şi 
loan Holban sunt, ce-i drept, 80-işti, Mircea A. Dia- 
conu e un scriitor cu doar 10-15 ani mai mare decât 
unii dintre noi. Hai să terminăm cu povestea asta cu 
generațiile, n-o crede nici naiba, din moment ce pen- 
tru noi sunt scriitori foarte importanţi, pe care-i 
prețuim cum se cuvine, şi Angela Marinescu, şi Emil 
Brumaru şi Șerban Foarță, şi Vasile Vlad, şi câțiva 80- 
işti şi 9O-işti excelenți ca Mureşan, Cărtărescu, Marta 
Petreu, Răzvan Petrescu, loan Es. Pap, 0. Nimigean, 
lonel Ciupureanu etc. Nu cred că e cazul să fim 
acuzați de gerontofobie sau de lipsa apetenţei pentru 
literatura celor mai vârstnici decât noi. Aş vrea ca 
discuţia asta să se încheie odată. 

Domnul Tudoran insistă pe o frază din scrisoarea 
noastră deschisă care i-a atins, văd, foarte tare, şi pe 
membrii juriului, şi pe domnul Tudoran însuşi: „e di- 
ficil pentru un critic să evalueze anvergura reală a 
unui poet din generaţii subsecvente lui”. 

Haideţi să discutăm despre asta. 

În momentul în care pentru G. Călinescu avan- 
garda, suprarealismul, Max Blecher şi o parte însem- 
nată din modernismul românesc (poate exact aceea 
care rezistă până azi) nu făceau doi bani, ne 
putem pune o asemenea problemă? Când Nicolae 
Manolescu dovedeşte prin toată activitatea sa din ul- 


timele două decenii (inclusiv „Istoria” sa monumen- 

tală şi rizibilă de acum 7 ani) că de tot atâta timp nu 
mai citeşte (nu numai pe scriitorii care au apărut 
între timp, dar nici măcar pe 80-işti, care între timp 
au scos cărți, şi ce cărți, care, de-abia acestea, i-au 
impus definitiv) şi nu consideră că scriitorii apăruţi 
în ultimii 20 de ani ar face o para chioară, avem voie 
să ne exprimăm dubiile cu privire la expertiza sa ac- 
tuală, în A.D. 2015? 

Din moment ce domnul Mircea Martin se întreabă 
retoric dacă mai avem azi poeți de talia lui Doinaș şi 
a ultimului Baltag (poeţi dintre cei buni ai epocii lor, 
dar nicidecum aceia care au influențat decisiv poezia 
românească din ultimele decenii, cum sunt Mazi- 
lescu, M. Ivănescu, Angela Marinescu, Mariana Marin, 
sau Cristian Popescu), oare nu e just să chestionăm 
dacă, în raport cu generaţiile care vin după el, un ci- 
titor, fie el şi un critic de primă mână, mai are întot- 
deauna instrumentele, gustul, curiozitatea să 
primească acest influx de noutate şi să-l interogheze 
critic din perspectiva strictei actualități, a momentu- 
lui prezent? 

Apoi, spune domnul Tudoran: „Titu Maiorescu era 
mai în vârstă cu zece ani decât Mihai Eminescu. În 
lumea de azi, zece ani de atunci ar cântări dublu. 
Totuşi, parcă lui Maiorescu i-l datorăm pe Eminescu, 
nu?” Aici chiar nu văd nicio legătură cu discuția noas- 
tră, şi nici cu mult blamata antipatie față de înaintaşi 
care ni se reproşează. Pur şi simplu nu e în chestie. 
Din câte ştiu, Eminescu a murit la 39 de ani, Maio- 
rescu avea pe atunci 49. A trăit încă aproape trei de- 
cenii, în care a fost academician, ministru de externe 
şi prim-ministru. Sincer nu înţeleg ce legătură are 
această frază cu discuţia noastră. Passons. În conti- 
nuare, domnul Tudoran se întreabă printr-un frumos 
şi fals artificiu retoric: „Nu era oare mai potrivit să 


aşteptăm întâi asemenea lămuriri, înainte de a şterge 

duşumelele cu membrii juriului, a căror „onestitate”, 
„conştiinţă profesională”, „demnitate” şi „blazon”, iată, 
le declarăm acum intacte?”. 

Chiar credeți, domnule Tudoran, că cineva ar fi 
dat satisfacție nedumeririlor şi — hai să-i spunem pe 
nume - enervării noastre când am văzut cine a luat 
premiul, în dauna unor poeți pe care numai Nicolae 
Manolescu şi familia Chifu nu îi consideră mai buni 
decât e premiantul? Oare am fi primit vreun răspuns 
scris, negru pe alb, de la domnii Martin, Cistelecan, 
Pop şi Ungureanu dacă Florin laru şi Radu Vancu nu 
forțau prin articolele lor, care au venit după „Modesta 
propunere” din „Observator cultural”, o lămurire? Cu 
siguranţă nu ar fi zis nimeni nici „pâs”, nu s-ar fi făcut 
publice lucruri care ne-au ajutat să înțelegem frauda 
comisă de Nicolae Manolescu. Zilele, săptămânile ar 
fi trecut şi toată lumea ar fi uitat o poveste neplăcută, 
nu am fi primit de la nimeni nici cea mai firavă 
explicaţie. Aşa, ne-am dumirit despre ce e vorba, iar 
membrii juriului care au răspuns şi-au mai spălat o- 
brazul după jenanta premiere de la Botoşani. 

Şi încheie domnul Tudoran, la fel de politicos şi 
de constructiv: „În concluzie, după atâtea zile de dez- 
bateri furtunoase, ce ar trebui să ne intereseze mai 
mult: instituirea unor reguli de funcționare a nomi- 
nalizărilor şi jurizării care să evite, pe cât posibil 
omeneşte, săvârşirea de „erori strategice”, „vicii de 
procedură”, intrarea juriului în criză de „legitimitate 
procedurală” şi „conflictele de interese” sau să i se re- 
tragă premiul lui Gabriel Chifu?” 

Răspunsurile aici sunt, din punctul meu de ve- 
dere, simple şi poate nu coincid cu ale unora dintre 
colegii mei alături de care am protestat în ultimele 
săptămâni. Le iau pe rând. 

Sigur că ar trebui să ne intereseze instituirea unor 


reguli clare de nominalizare şi jurizare. Dacă aşa ceva 

e posibil la premiul pentru debut, unde totul e făcut 
simplu şi clar (şi nu prin telefon), de ce să nu se poată 
şi la premiul Opera Omnia? Dar speranțele mele că 
aşa ceva se va întâmpla sunt minuscule. Prin atitudi- 
nea sa, domnul Manolescu a dovedit că nu are un 
comportament democratic şi că va face mai departe 
lucrurile cum îl taie capul, atât la Botoşani, cât şi la 
Uniunea Scriitorilor, mastodont oricum muribund de 
mai bine de un deceniu. Că va continua, adică, să ia 
decizii de unul singur, lăsând să planeze suspiciuni şi 
asupra colegilor săi, pe care va încerca (şi va şi reuşi, 
cel puţin în cazul unora dintre ei) să-i manevreze 
cum vrea. Prin apelul la autoritate, prin „trafic de 
prestigiu” (nu insist, despre asta a scris Radu Vancu), 
prin aşa-zise „vicii de procedură”, totul va rămâne la 
fel de năclăit, iar Manolescu îşi va impune liniştit pre- 
miantul, cum a făcut-o deja în 2013 cu N. Prelipceanu, 
iar în 2015 cu G. Chifu. 

Nu, nu cred că domnului Chifu ar trebui să i se re- 
tragă premiul, şi nici nu văd utilitatea gestului lui 
Radu Vancu de a-i cere acestuia să renunțe de unul 
singur la premiu. Probabil că domnul Chifu chiar 
crede că e un poet excelent şi că avem noi ceva cu 
dânsul. În plus, de 15 zile tace ca un pește, așa că ce 
poți să-i ceri, bietul de el? E exemplul tipic de supus 
exemplar. Supus suspus, vorba lui Paul Cernat. 

Îmi pare rău, tare rău că domnul Dorin Tudoran 
refuză să vadă pădurea din cauza copacilor. 

PS. Sper că domnul Tudoran a citit editorialul ma- 
nolescian în care toţi cei care protestăm suntem luați 
şi săpuniți bine, ca nişte ingrați şi nişte moluşte ce 
suntem. Mi-aş dori să ştiu cam ce impresie i-a lăsat 
asta. 


(Claudiu Komartin/ www.lapunkt.ro) 

DNA, invitată să facă o anchetă 
la Uniunea Scriitorilor: 
Suspiciuni de fraudă și corupţie 


Acordarea Premiului Naţional „Mihai Eminescu” 
Opera Omnia pe 2015, cel mai prestigios premiu de 
poezie din România, a declanşat un imens scandal în 
lumea scriitorilor, câştigător fiind desemnat Gabriel 
Chifu, vicepreşedintele Uniunii Naţionale a Scriitori- 
lor (USR) şi mâna dreaptă a preşedintelui Nicolae 
Manolescu. 

Indignaţi de modalitatea în care a fost desemnat 
câştigătorul şi apreciind că ceilalți nominalizați, prin- 
tre care Mircea Cărtărescu, au fost profund 
nedreptăţiți, 33 de scriitori au semnat o scrisoare 
deschisă în care solicită demisia de onoare a tuturor 
membrilor juriului, pe care îi acuză, printre altele, de 
„servirea unor interese de grup”. 

Cazul nu este întâmplător, iar unele voci sustin că 
DNA ar trebui să ancheteze nu doar modul în care au 
fost cheltuiţi banii publici în acest caz, ci şi alte posi- 
bile fapte de corupție săvârşite de conducerea USR. 

Într-un interviu acordat Ziare.com, Victor Potra, 
manager al portalului de cultură Fabrica de Litera- 
tură, explică declanșarea acestui scandal şi dezvăluie 
care este situația reală din USR, situaţie despre care 
membrii uniunii se tem să vorbească. 

În primul rând spuneţi-ne de ce solicitaţi DNA 
să se sesizeze în acest caz? Ce vi s-a părut că este 
în neregulă? 

Există puternice motive de suspiciune pentru 
fraudă şi corupție. Situaţia este destul de simplă. Pre- 
miul în valoare de 20.000 lei este acordat unui scrii- 


tor pentru întreaga operă, din bani publici. Mai 

precis, din bugetul Primăriei Municipiului Botoşani. 
Temeiul legal pentru ca aceşti bani să fie primiți de 
un anume candidat în dauna altora este procesul de 
jurizare. Există temeri că acest proces nu a fost doar 
incorect, ci şi posibil falsificat de Nicolae Manolescu, 
preşedintele „de facto” al juriului. 

În plus, nu există acte, disponibile public, care să 
consemneze această jurizare. Declaraţiile membrilor 


juriului sunt contradictorii. Pur şi simplu nu ies vo- 
turile la socoteală. Totul se bazează pe declarațiile 
verbale ale dlui Manolescu, care a centralizat telefo- 
nic voturile de la Paris, unde îndeplineşte funcţia de 
ambasador al României la UNESCO. 

Din câte ştiu, la Primăria Botoşani nu există nici 
un document scris, semnat de dl Manolescu, care să 
valideze jurizarea, dincolo de alte aberaţii suplimen- 
tare, cum ar fi că există un preşedinte „de drept” — 
Mircea Martin, cu rol reprezentativ - şi unul „de fapt” 
- Nicolae Manolescu, care a condus efectiv juriul. 
Cum să dai bani publici în asemenea condiții?! 

Îmi este clar că există suspiciuni întemeiate pentru 
săvârşirea infracțiunii prevăzute de Art. 10, pct. b, 
Legea 78/2000: „acordarea de subvenţii cu încălcarea 
legii, neurmărirea, conform legii, a destinaţiilor 
subvenţiilor”. lar acest tip de infracțiuni sunt asimilate 
infracțiunilor de corupție şi sunt de competența DNA. 

Câştigătorului, Gabriel Chifu, i s-a cerut de 
către contestatari să renunţe la acest premiu, pen- 
tru ca scandalul să fie stins. Credeţi că ar trebui să 
facă acest gest? 

Aceasta ar fi o soluţie elegantă, dar care nu atinge 
ondul problemei. Dl Chifu este un „de exemplu”. In- 
diferent cine ar fi luat premiul, modul acesta de juri- 
zare şi de acordare nu cred că este legal. Şi dacă l-ar 
i luat Mircea Cărtărescu, problema legalităţii ar fi 
ost aceeași. 


Este adevărat că din afară toată povestea arată 

imoral: preşedintele USR, Nicolae Manolescu, îşi pre- 
miază credinciosul vice-preşedinte USR, Gabriel 
Chifu, cu ajutorul căruia a reuşit să schimbe statutul 
USR, astfel încât să câştige al treilea mandat. 

De fapt, „viciul de procedură” invocat de Mircea 
Martin şi solicitarea ca dl Chifu să renunţe la premiu 
şi jurizarea să fie refăcută reprezintă o portiță de scă- 
pare pe care acesta o oferă atât dlui Manolescu, arti- 
zanul fraudei, cât şi dlui Chifu, beneficiarul ei. Din 
păcate, nu cred că cei doi o vor folosi. 

DI Manolescu din aroganța pe care a demonstra- 
t-o din plin în reacţiile sale, iar dl Chifu din loialitate 
față de şeful său - pentru că renunțând ar însemna 
să accepte că acesta a greşit. Indiferent de această 
ipotetică renunțare, ilegalitatea rămâne, chiar dacă 
trece la categoria „tentativă de fraudă”. 

În articolele dvs legate de acest subiect aţi vor- 


bit despre „cultura ca o şpagă”, despre „manipu- 
lare”, „șantaj”, ați sugerat că USR este o „orga- 
nizaţie de tip mafiot“ Ce argumente aveți şi cum 
credeţi că s-a ajuns aici? 

Aşa cum am descris pe larg în articole, conduce- 
rea USR are numeroase pârghii financiare pentru a 
genera presiuni asupra membrilor săi. Dacă această 
conducere este coruptă, apar derapaje grave. 

În momentul în care membrii USR, care sunt pen- 
sionari, tremură pentru adaosul de 50% la pensie — 
şi să nu uităm că marea majoritate sunt oameni aflați 
la limita de subzistență - mi se pare că putem vorbi 
atât de şantaj, cât şi de îngrădirea abuzivă a unor 
drepturi legale. 

Conform Art. 13 /1, Art. 13/2 si Art. 17, pct. d, din 
legea 78/2000, avem de-a face cu posibile infracțiuni 
care țin de competența DNA, fiind asimilabile 
corupţiei. 

În momentul în care alte beneficii băneşti — pre- 
mii, indemnizaţii de merit, ajutoare nerambursabile 

- sunt condiționate de obedienţă, iar eventualii pro- 
testatari sunt „executați” prin excludere, când fonduri 
obținute din bani publici sunt împărțite discreționar, 
cu lipsa celei mai elementare transparențe, când 
orice împrospătare democratică a conducerii este 
împiedicată prin manevre de culise şi tertipuri 
avocățeşti — în acel moment cred că putem spune că 
sindicatul scriitorilor din România riscă să devină o 
organizație de tip mafiot, asemenea sindicatelor din 
SUA de pe la mijlocul secolului trecut. 

Este practic imposibil să dau exemple concrete. În 
rândul membrilor de rând ai USR domneşte teama şi 
aproape nimeni dintre cei supuşi presiunilor nu are 
curajul să facă dezvăluiri publice. În acest caz, sunt 
de părere că o anchetă DNA s-ar impune, pentru des- 
trămarea unei dictaturi impuse prin frică şi pentru 
aflarea adevărului. 

Cum comentaţi reacția lui Nicolae Manolescu 
din România Literară? Într-o postare pe Facebook 
ați scris că începe „să aibă apucături de Gigi Be- 
cali” La ce vă referiți? 

Ultimul său editorial din „România literară”, nr. 5 
din 30 ianuarie, denotă o agresivitate care frizează 
grobianismul. Discursul său începe să semene cu cel 
al lui Becali pentru că are trei componente comune: 
aroganța - un fel de „Voi ştiţi cine sunt io?” - apelul la 
sistemul clientelar - „Nu v-am dat, bă, şi vouă?” - şi 


denigrarea - „Cine mă vorbeşte de rău e prosti 

Desigur că dl Manolescu se exprimă în cu totul alți 
termeni, dar mesajul este perfect încadrabil în 
această tipologie. Este vorba de apelul la autoritatea 
proprie, urmat de contestarea tuturor celor care au 
protestat față de modul incorect în care dânsul a ges- 
tionat jurizarea Premiului Mihai Eminescu. 

Pe de o parte sunt cei cărora „le bate obrazul”, de- 
oarece ar fi fost şi ei premiaţi la un moment dat (ca 
şi cum primirea unui premiu ar trebui să-ți pună în 

paranteze conștiința), iar pe de alta cei care „scriu 
prost” sau „nu au operă”. Unele dintre aceste deni- 
grări sunt rizibile - Liviu Antonesei a trecut la gaze- 
tărie, Florin laru şi Octavian Soviany sunt lipsiţi de 
caracter, Paul Cernat, Andrei Terian şi Al. Goldiș „sunt 
supăraţi pe mine în urma unor polemici” - altele sunt 
pur şi simplu veninoase. Totul evitând problema de 
fond - incorectitudinea flagrantă şi suspiciunea de 
fraudă. 

Asemenea lui Gigi Becali înainte de arestare, dl 
Nicolae Manolescu începe să-mi pară din ce în ce mai 
desprins de realitate. Poate că o anchetă DNA va avea, 
ca şi în cazul „ciobanului național”, un efect terapeutic 
benefic. 

De ce v-aţi implicat, din moment ce nu sunteţi 
membru al USR? 

Dacă există şi un efect benefic al acestui scandal, 
atunci el este reacția breslei la această injustiție, care 
a născut o largă solidaritate între scriitori şi critici de 
cele mai diferite orientări şi generaţii. Există nume- 
roase scrisori deschise de protest, articole şi luări de 
poziție în spațiul online şi în mass-media. 

Nume „grele” ale literaturii române au făcut un 
pas înainte şi au zis STOP. Amintesc doar Scrisoarea 
colectivă iniţiată de Claudiu Komartin, semnată de 
zeci de scriitori de frunte, scrisorile deschise ale lui 
Octavian Soviany, Paul Vinicius şi Vasile Baghiu, arti- 
colele lui Radu Vancu şi Florin laru, luările de poziție 
ale criticilor Mircea Martin, Paul Cernat, Andrei Te- 
rian şi Al. Goldiş, şi enumerarea ar putea continua, 
dar spaţiul nu ne permite. 

Deşi protestul a pornit iniţial de la Premiul Emi- 
nescu, el s-a extins apoi la problematica condiției 
scriitorului român. A apărut un grup de inițiativă care 
îşi propune reformarea USR, printre ai cărui inițiatori 
sunt Octavian Soviany şi Paul Vinicius. 


Acestei indignări legitime, din ce în ce mai extinse, 

d] Manolescu îi contrapune o atitudine arogantă, cons- 
truită din invective şi tăceri disprețuitoare. Cu rare 
excepții, restul conducerii USR se aliniază în spatele 
lui, iar dl Manolescu aşteaptă să treacă furtuna, să se 
„uite subiectul”. 

În acest context, am hotărât să-mi asum sarcina 
ingrată de a spune răspicat că „împăratul e gol”, Scrii- 
torii au o anumită sfiiciune în a spune că dl Mano- 
lescu e bun de puşcărie. Dânsul e aproape o legendă 
a rezistenţei literare de dinainte de '89, şi nu e de 
„bon ton” să ai o atitudine atât de radicală. Eu nu am 
asemenea reţineri, sunt format ca om de presă şi m-am 
implicat ca jurnalist şi manager al unor proiecte de 
promovare culturală. 

Concluzia mea este că, la fel ca în cazul politicii 
româneşti, reforma din USR şi din literatura română 
nu mai este posibilă fără a tăia în carne vie, fără a face 
curățenie înainte, extirpând în primul rând corupția, 
care alterează grav acum o componentă esenţială a 
culturii noastre. 


(www.ziare.com) 


2 februarie 2015 


Autorii fără talent cheamă DNA-ul 


Dacă ar trăi lon Creangă, ar putea include în „Pros- 
tia omenească” o întâmplare recentă. Treizeci şi ceva 
de scriitori (aproape toți mediocri) s-au mobilizat ca 
să protesteze cu vehemenţță împotriva deciziei unui 
juriu format din critici literari cunoscuţi de a acorda 
Premiul „Eminescu” poetului Gabriel Chifu. 


Protestatarii repetă obsesiv că Gabriel Chifu este 

vicepreşedinte al Uniunii Scriitorilor. Şi ce dacă este?! 
Această calitate reprezintă un merit, nu un fapt re- 
probabil şi, oricum, nici ca merit, nici ca fapt repro- 
babil, nu are vreo legătură cu talentul literar evident 
al lui Gabriel Chifu. la avânt în viaţa literară de la noi 
în momentul de față un stângism, cu elemente de 
anarhism, constând în disprețuirea apriorică a şefilor, 
a oamenilor bogaţi, a politicienilor. Cei mai mulți din- 
tre cei care au semnat protestul sunt autori lipsiţi de 
înzestrare, cu un scris poticnit şi plictisitor, iar unii 
dintre ei îşi duc viața prin cârciumi. De ce ar conta 
opinia unor asemenea autori? (Şi ar mai fi ceva de 
spus: unii dintre ei, când au luat premii literare în 
mod nejustificat, NU AU PROTESTAT). 

Dar cea mai prostească reacție este alta şi anume 
reacția unui blogger, Victor Potra (Potra, nu Ponta), 
care declară că ar trebui chemat DNA-ul pentru a 
sancţiona atribuirea incorectă a premiului! În atmos- 
fera încordată creată, era nevoie de această idee ca 


să mai şi râdem. 


Eu manevrez, tu manevrezi 

DNA-ul a devenit o instituție aproape legendară, 
la care societatea românească priveşte, pe bună 
dreptate, cu mari speranţe. Dar aceasta nu înseamnă 
că poate fi chemat în ajutor ori de câte ori ne ener- 
vează alegerea făcută de un juriu. 

Din juriu a făcut parte şi Nicolae Manolescu, cel 
mai important critic literar contemporan. Lui i se 
reproşează că a manevrat juriul. Dar nu e normal ca 
fiecare membru al juriului să încerce să-i manevreze 
(să-i convingă să adere la poziţia lui) pe ceilalți 
membri? 

Mircea Martin, preşedintele juriului, a tăcut im- 
penetrabil. Abia după ce s-a declanşat scandalul, a 
declarat, scâncind, că s-a făcut un abuz, că el n-are 
nicio vină etc. Dar de ce nu s-a opus, în calitatea lui 

de măreț preşedinte al juriului, chiar atunci când s-a 
săvârşit presupusul abuz? 


Rugăminte neobişnuită 

Sunt de o viaţă întreagă critic literar, iar aceasta 
înseamnă că sunt un juriu format dintr-un singur om. 
Asupra unui critic literar (ca şi asupra unui juriu) se 
fac mari presiuni, în forme uneori surprinzătoare. 
Am să dau un exemplu. 

Multă vreme am urmărit evoluţia unui tânăr 
excepţional înzestrat, care la 15 ani citise deja mii de 
cărţi şi cunoştea toate literaturile lumii. După termi- 
narea liceului s-a înscris la o facultate umanistă din 
Bucureşti. Într-o bună zi mi-a dat un telefon: 

- Domnule Alex. Ştefănescu, ştiţi, eu sunt încă vir- 
şin.. 

- Nu e ceva grav, i-am răspuns eu. 

- Vreau totuşi să mă culc şi eu cu o femeie. Nu 
sunt obsedat, dar am nevoie de experienţa asta ca să 
înţeleg mai bine unele cărți. 

- Si eu... cu ce pot să te ajut? 


Trafic de influenţă 

— Lângă mine se află o colegă, care scrie versuri. 
Mi-a spus că se culcă cu mine dacă îi aranjez o întâl- 
nire cu dv, ca să vă ceară părerea despre scrisul ei. 
Azi e vineri. Dacă vă întâlniți cu ea sâmbătă, duminică 
voi fi în pat cu ea. 

- Nu pot sâmbătă, i-am spus eu. Dar marţi o 
aştept la o cafea la restaurantul X. 

Tânărul meu prieten a consultat-o, dar ea n-a fost 
de acord. I-a spus că în cazul ăsta urmează să se culce 
cu el abia miercuri. 

Marţi m-am întâlnit cu fata la restaurant. l-am 
citit versurile pe loc, erau rechizitorii sarcastice la 
adresa umanităţii. l-am spus că scrie bine, dar că se 
repetă. Câteva poeme i le-am analizat vers cu vers. 

Mi-a mulţumit şi a plecat. 

Miercuri am stat toată ziua cu inima strânsă. Nu 
fusesem prea sever? Se va mai simţi obligată să se 
ţină de cuvânt? 

Joi mi-a telefonat tânărul: 

— Vă mulțumesc din suflet. N-am să uit niciodată 
ce aţi făcut pentru mine! 

Tânărul există, nu am inventat nimic, dar nu-i 
menţionez numele pentru ca nu cumva să fie acuzat 
de trafic de influenţă şi primirea de foloase necuve- 
nite. 


(Alex Ştefănescu/ www. alexstefanescu.ro) 


Dosar DACIA LITERARĂ 


4 februarie 2015 


Scandalul Premiului Naţional 
„Mihai Eminescu”: 
numărătoarea steagurilor 


În numărul trecut din „Cultura” am scris îm- 
preună cu Alex Goldiș despre scandalul acordării Pre- 
miului Naţional „Mihai Eminescu” lui Gabriel Chifu, 
în condiţiile în care vicepreședintele USR îi avusese 
contracandidați pe Marta Petreu, Mircea Cărtărescu, 
Aurel Pantea, Liviu loan Stoiciu ş.a. Revin asupra su- 
biectului mai ales că între timp au fost revelate alte 
date în măsură să adâncească discuţia. 

Astfel, ultimul număr al „României literare” pu- 
blică un comunicat care oferă următoarele informa- 
ţii: 

„Votul juriului de la Premiul «Eminescu» - Boto- 
şani s-a desfășurat în două tururi. În primul tur, Al. 
Cistelecan a votat pentru Aurel Pantea, Mircea A. Dia- 
conu pentru Gabriel Chifu, loan Holban pentru Ga- 
briel Chifu şi Marta Petreu (fără preferință), Mircea 
Martin pentru Marta Petreu, lon Pop pentru Mircea 
Cărtărescu, Cornel Ungureanu pentru Mircea Cărtă- 
rescu, N. Manolescu pentru Gabriel Chifu. Au intrat 
în turul doi Mircea Cărtărescu cu 2 voturi, Gabriel 
Chifu cu 2 (3), Marta Petreu cu 1 (2) vot, Aurel Pantea 
cu 1 vot. În turul 2, Al. Cistelecan, lon Pop şi Cornel 
Ungureanu au votat pentru Mircea Cărtărescu (3 vo- 
turi) iar Mircea A. Diaconu, loan Holban, Mircea Mar- 
tin şi N. Manolescu au votat pentru Gabriel Chifu (4 
voturi). A fost declarat câștigător Gabriel Chifu“ (v. 
„România literară”, nr. 5/ 30 ianuarie, p. 14). 

Pe de altă parte, în „Observator cultural”, Mircea 


Martin susține că Nicolae Manolescu le-a cerut mem- 

brilor juriului, în premieră, câte două voturi. 

Când s-a întâmplat operațiunea semnalată de 
Mircea Martin? Conform listei cu voturile din ultimul 
număr al „României literare”, reiese că doar loan Hol- 
ban a dat două voturi în primul tur. 

Prin urmare, decurge cu necesitate că opțiunile 
secunde au fost oferite, la cererea lui Nicolae Mano- 
lescu, la începutul turului al doilea în care, conform 
„României literare”, au intrat Mircea Cărtărescu, Ga- 
briel Chifu, Marta Petreu, Aurel Pantea. Ce s-a întâm- 
plat mai departe? 

Pe baza voturilor anunțate de „România literară”, 
putem cuantifica astfel situaţia în cele două tururi 
(acceptând că Manolescu le-a cerut tuturor criticilor 
să ofere o a doua opțiune): 

Cistelecan: turul I: Pantea; turul II: Pantea și Căr- 
tărescu; Diaconu: turul I: Chifu; turul II: Chifu + 3; 
Holban: turul I: Chifu + Petreu; turul II: Chifu + Pe- 
treu; Manolescu: turul ] - Chifu; turul II: Chifu + 3; 
Martin: turul | - Petreu; turul II: Petreu +Chifu; Pop: 
turul |: Cărtărescu; turul II: Cărtărescu + ?; Ungu- 
reanu: turul |: Cărtărescu; turul II: Cărtărescu+?. 

Nu cunoaștem așadar cel de-al doilea vot al criti- 
cilor Diaconu, Manolescu, Pop, Ungureanu: în total 
patru puncte. 

Potrivit comunicatului „României literare”, Chifu 
l-a învins cu patru voturi pe Cărtărescu (trei voturi). 

De aici decurg următoarele: 

1. Nici Diaconu, nici Manolescu nu l-au avut ca op- 
ţiune secundă pe Cărtărescu; 

2. Nici Pop, nici Ungureanu nu au votat cu Chifu; 

3. Nici Diaconu, nici Manolescu, nici Pop, nici Un- 
gureanu nu au votat cu Marta Petreu - dacă aceasta 
(două voturi) ar fi avut încă un vot, ar fi fost la egali- 


tate de puncte cu Cărtărescu, detaliu ce ar fi trebuit 

semnalat în „România literară”. 

Deci: 

4. Pop şi Ungureanu, nevotând nici cu Chifu, nici 
cu Petreu, au votat cu Aurel Pantea. 

5. Diaconu și Manolescu, nevotând nici cu Cărtă- 
rescu, nici cu Petreu, au votat cu Pantea. 

Deci: 

6. Aurel Pantea a avut cinci voturi, cu un vot mai 
mult decât Chifu, câştigând astfel Premiul „Emi- 
nescu'. 

Ceea ce este absurd — contradictoriu cu realitatea 
cunoscută. 

Prin urmare, admițând că din punct de vedere 
matematic este imposibil ca un joc de 14 puncte la 
care participă patru candidaţi să fie câștigat cu patru 
puncte, câte suntem asiguraţi că a avut Chifu - cel 
puţin unul dintre ceilalți trei candidaţi are cu necesi- 
tate tot patru puncte, se impun următoarele ipoteze: 

Ipoteză 1: Membrii juriului nu au fost anunţaţi de 
Manolescu care sunt finaliştii, votând astfel în turul 
al doilea, ca opțiune secundă, cu poeţi care nu intra- 
seră în turul al doilea. Ceea ce e suficient pentru a 
anula valabilitatea votului. 

Ipoteză 2: Manolescu a manipulat voturile cum a 
dorit (inclusiv ascunzând voturi): în această ipoteză, 
care nu merită dezvoltată matematic (deşi ar fi uşor), 
votul e de asemenea lovit de nulitate. 

În ambele cazuri, votul nu a întrunit condiţiile 
unei proceduri omologabile; ceea ce, coroborat cu de- 
claraţia lui Mircea Martin din articolul citat, cum că 
în opinia d-sale (de preşedinte al juriului!) procesul 
de votare a suferit de vicii de procedură provocate de 
opacitatea lui Nicolae Manolescu, duce la concluzia 


că valoarea premiului dobândit de Gabriel Chifu este 

una de bibelou. Că va da sau nu bibeloul înapoi nu 
mai contează decât pentru igiena palmaresului Pre- 
miului Naţional „Mihai Eminescu“; după toate pre- 
miile USR primite cu satisfacție din poziţia de 
vicepreşedinte USR, Chifu este definitiv compromis 
ca persoană publică. 

Cum ar fi trebuit să decurgă un proces corect de 
votare? 

Mai întâi, în primul tur, trebuia lămurit votul 
dublu al lui Holban; fie 1. ori-ori, fie 2. câte o jumătate 
de punct fiecărui nominalizat de Holban. 

La sfârșitul primului tur, situația arăta astfel (con- 
siderând că votul lui Holban fusese împărțit în două 
jumătăți de punct): Mircea Cărtărescu - 2 voturi, Ga- 
briel Chifu - 2 Y, voturi Marta Petreu — 1 17, voturi 
Aurel Pantea - 1 vot. 

Aici apăreau următoarele variante: 

1. Toţi cei votaţi intră în turul al doilea, caz în care 
membrii juriului sunt anunțați în legătură cu punc- 
tajul şi exprimă noi opțiuni de vot (câte un vot pentru 
fiecare critic), ţinând cont de noua configurație (caz 
în care, se presupune, Al. Cistelecan, văzându-și vo- 
tatul din primul tur clasat fără şanse, ar fi avut toate 
motivele să activeze o opțiune no 2); 

2. Doar primii doi clasați (sau doar primii trei cla- 
sați) intră în turul al doilea: deci Chifu, Cărtărescu 
(plus, eventual, Marta Petreu). Şi în acest caz, Mano- 
lescu trebuia să anunțe membrii juriului în legătură 
cu situația voturilor, trecându-se la o nouă departa- 
jare/ votare. Dacă se mersese pe soluţia cu trei poeți 
intrați în turul al doilea, iar noile voturi nu ar fi sta- 
bilitun câștigător cu 4 din 7, ar fi urmat un tur al trei- 
lea în care câştigătorul era ușor de decis (dat fiind 


numărul impar al juraților); dacă în turul al doilea ar 

fi rămas doar doi poeți (Chifu, Cărtărescu), câștigă- 
torul urma să fie ales chiar din turul al doilea. Dar, 
după cum se ştie, nu s-a întâmplat aşa. 
Post-scriptum: Pe ultima pagină din „România li- 
terară”, sub semnătura anonimă „Cronicar”, este muş- 
truluit Marius Chivu, care înțeleg că se îndoise în 
„Dilema veche” de realizările guvernului Ponta, ale 
ICR-ului și ale USR-ului. Marius este pus la punct, 
amintindu-i-se că a beneficiat atât de deplasări finan- 
țate de ICR-Marga și ICR-Zamfiroiu, cât şi de premii 
USR etc. Dar faza tare vine abia după aceea, în pasajul 
care răspunde reproșurilor lui Chivu cum că „Pre- 
miile literare se acordă în circuit închis, şefii îşi pre- 
miază subalternii şi viceversa”. lată ce răspunde 
„Cronicarul”: „Să înțelegem că Pleşu şi Chivu sunt su- 
balternii mei, de vreme ce au fost nominalizați sau 


premiaţi de USR?. Curat autodemascare! 


(Mihai lovănel/ www.revistacultura.ro) 


25 februarie 2015 


Nerăbdări, frustrări, principii 
(fragmente) 


N-am motive, mai ales în ultima vreme, să sar în 
apărarea lui Nicolae Manolescu. M-a făcut „aş“ şi m-a 
acuzat de rea-credință, pentru că aveam altă părere 
decât el în cazul Charlie Hebdo. Mai mult, a aranjat ca, 
sub curajoasa semnătură „Cronicar“, să fiu comparat 
cu Mircea Badea: barbar luptător, ca şi acela, împo- 
triva „libertăţii de expresie“. N-am prea înțeles nici 


sprijinul (decisiv) al criticului pentru un domn oare- 

care, smuls din neant, pentru a fi numit preşedintele 
ICR. Etj'en passe... 

Pe de altă parte, am fost destul de contrariat când 
am văzut vreo treizeci de semnături puse de scriitori, 
în general tineri, pe o epistolă de protest, provocată 
de acordarea unui premiu literar important unui poet 
care, din punctul de vedere al semnatarilor, nu-l me- 
rita. DI Manolescu s-a supărat. Îmi vine să-i spun: 
„Deh, Nicki, n-ai ce-i face! E libertate de expresie!“ În 
ce mă priveşte, nu sunt contrariat ca unul care poate 
judeca, competent, valoarea (comparativă) a unor 
poeți. Nu ştiu dacă X merita mai mult premiul decât 
Y. Ştiu însă că, de multe ori, e greu să alegi între mai 
mulți nominalizați meritorii și că, în orice exercițiu 
de jurizare, e întotdeauna loc pentru aproximații, su- 
biectivisme, erori. Oricum, ceea ce nu înțeleg este 
cum poate cineva să se supere că altcineva a luat un 
premiu. Vorba lui Petre Roman: „Sună ca dracu'!“ 
Poţi, evident, să invoci proceduri, manipulări și, mai 
ales, principii, dar se vede de la o poştă că răzmerița 
pornește de la afecte destul de... lumești. Ori antipa- 
tie (ideologică) pentru Nicolae Manolescu, ori frus- 
trare privată față de „nedreptăţi“ care au lezat sau 
lezează dreptul la glorie (şi la bani) al fiecărui artist, 
ori răfuieli personale („de ce ăla şi nu ăla?!“), ori, în 
sfârșit, banale războaie de generaţie, rezumabile în 
radicala sintagmă: „Când Dumnezeu scăpăm odată 
de boşorogii ăştia care au monopolizat tot?!“ 

Mărturisesc, stingherit, că majoritatea numelor 
de pe lista protestatarilor îmi sunt străine. E vina 
mea. Nu mai sunt la curent cu viața literară şi îmi 
asum riscul de a rata mari întâlniri cu mari pagini de 
poezie sau proză. Fapt e că nu mai am timp, energie 
şi pornire să citesc tot ce apare. Am avut însă curio- 


zitatea să caut, pe Internet, informaţii despre răscu- 

lați şi am avut interesante surprize. Pe scurt, mi-a fost 
rușine pentru ignoranța proprie. Unii sunt deja figuri 
intens profilate ale peisajului liric autohton. Sunt pu- 
blicați, premiaţi, asumaţi şi lăudaţi de critica de spe- 
cialitate. O tânără doamnă a luat (în 2007) chiar 
premiul a cărui decernare o irită astăzi. Domnia sa 
conduce o filială a Uniunii Scriitorilor şi cere, acum, 
reformarea instituţiei: periodic, trebuie verificați toţi 
membrii ei și eliminaţi cei care nu „prestează“. (Mă 
gândesc cum ar arăta exact această riguroasă opera- 
ţiune: dacă pentru un premiu iese scandal, probabil 
că pentru excluderea masivă a unor duzine de scrii- 
tori „neproductivi“ s-ar isca o revoluţie.) Altcineva, 
un domn respectabil, e publicat şi intervievat în chiar 
România literară, în paginile căreia declară că Nicolae 
Manolescu e, pentru epoca noastră, ceea ce Eugen Lo- 
vinescu a fost pentru perioada interbelică. Doi tineri 
poeţi au apărut deja la editura „monopolistului“ Lii- 
ceanu (o editură care nu publică, abundent, poezie). 
Alţii se regăsesc în paginile revistei Dilema veche, altă 
oficină a nomenclaturiştilor reacţionari. Mulți i-au 
fost studenţi dlui Manolescu și au, brusc, instinctul 
uciderii „tatălui“. lar astea nu sunt decât informaţii 
rapide, culese la o primă „răsfoire“. Printre semnatari 
există, evident, și nume mari sau semnături consa- 
crate. Şi atunci mă întreb: de unde această mobilizare 
nerăbdătoare? E o modă de tip „indignados"? E o 
şarjă căzăcească a unor „idealişti“ dezamăgiţi? E furia 
„revoluţionară“ a unor „ilegalişti“ marginalizați, care 
vor să moară pentru dreptate? Sau e frustrarea unor 
cariere insuficient sărbătorite de breaslă și de marele 
public? M-au enervat, de-a lungul vieții, nenumărate 
premii nemeritate luate de unii și alții, mă uit, uneori, 


cu stupoare la listele academicienilor noștri, dar nu 

mi-a trecut niciodată prin cap să fac urât pe aseme- 
nea teme. Întâi pentru că am (altă) treabă, apoi pen- 
tru că nu cred în consacrări „oficiale“, în sfârşit, 
pentru că mi-ar fi ruşine să fac colecţie de „onoruri“ 
şi să-i bombăn acru pe „beneficiari“. Nici Baudelaire, 
nici Hâlderlin n-au primit vreodată premii. Nici Emi- 
nescu. De Van Gogh nu mai vorbesc. Cu atât mai puțin 
îmi pot permite eu, în paloarea mea, să visez la ba- 
roce încununări de circumstanță. (...) 

Mesaj general: prieteni, puneţi-vă pe treabă, lăsați 
gherilele de paradă, nu vă mai ofticaţi pubertar și re- 
sentimentar. Viaţa (şi arta) e în altă parte. În cealaltă 
parte. Cea pe care merită și pe care meritaţi să o frec- 


ventați mai des și mai destins! 


(Andrei Pleșu, „Dilema veche”, nr.575) 

Lăcrămioara BALINT 


Suvenirurile turistului Sudoveunu: 
clopoțelul „Volendam” 


Fiecare exponat al unui muzeu are o poveste mai 
mult sau mai puţin cunoscută, mai mult sau mai 
puţin adevărată. Despre „obiectul anotimpului” de la 
Muzeul „Mihail Sadoveanu” din dealul Copoului 
oraşului Iaşi aflăm o poveste adevărată care poate fi 
lesne cunoscută prin lecturarea scrierilor sadove- 
niene. 


În luna iunie a anului 1927, Mihail Sadoveanu în- 


Foto: Corneliu Grigoriu 

treprinde o călătorie în Olanda, la Amsterdam, „pen- 
tru cumpărătură de tutunuri exotice”! trimis fiind „ca 
delegat al C.A.M.-ului, din Consiliul căruia făcea 
parte”? Drumul a fost străbătut cu un tren Orient-Ex- 
press care i-a dat ocazia să facă scurte popasuri şi în 
alte oraşe aflate pe traseul liniei ferate; l-a vizitat, ast- 
fel, pe fiul său Dimitrie aflat la Paris, la specializare 


în artă plastică. 

Cum multe experienţe de viaţă sunt transpuse în 
scris, şi această călătorie în „ţara lalelelor” a devenit 
subiect de presă şi de carte. Sub titlul Olanda, în nr. 
358/1927 al ziarului „Adevărul literar şi artistic” au 
apărut impresii despre plecarea din ţară, căci „dru- 
mul la Amsterdam coteşte prin judeţul Alba”, iar în 
nr. 381/1928 al aceluiaşi ziar au apărut impresii ce 
anticipează călătoria în ţara atât de îndepărtată. Vo- 
lumul Olanda. Note de călătorie a apărut la Editura 
Cartea Românească în anul imediat următor voiaju- 
lui, 19285 

„Olanda e o ţară foarte depărtată de noi într-ade- 
văr; pare, însă, după cât aud, că e tot aşa de depărtată 
şi de cele mai aproape de dânsa, printr-o mulţime de 
fapte şi de particularităţi”! pe care prozatorul le va 
descoperi cu uimire şi încântare în timpul vizitei de 
la începutul verii. 

Deoarece călătoria în acest ţinut îndepărtat a 
durat aproape întreaga lună iunie, a fost un bun prilej 
pentru scriitor şi pentru însoțitorii săi, inginerii Mar- 
cel Popescu şi Emil Protopopescu, „buni şi plăcuţi 
tovarăşi de drum”, de a vedea şi alte zone ale ţării pe 


care de mult îşi dorea să o viziteze. 

După aranjarea, la Amsterdam, a afacerilor pentru 
care fusese trimis în „ţara apelor”, duminică, 13 iunie, 
scriitorul pleacă într-o „excursie clasică, pe care nu 
se poate să n-o întreprindă toţi străinii trecători prin 
Olanda, cu vaporul, pe canalul de Nord, la Broek-in- 
Watterland şi Monnikendam, apoi la Volendam, pe 
țărmul Zuiderzeei şi la mica insulă Marken [o insulă 
cu vizibile urme ale istoriei dramatice a Olandei]. În- 
toarcerea prin Zuiderzeea”5. 

În această excursie de o zi, Mihail Sadoveanu cum- 
pără suveniruri şi adună impresii care vor completa 
voluminosul bagaj material şi spiritual cu care se va 


Foto: Corneliu Grigoriu 


întoarce în ţara natală. 

„Îndată ce se opresc undeva, [turiştii] încep şi 
investigații pentru a descoperi curiozităţile locale. 
Acestea abundă la fiecare pas - în nişte prăvălioare 
cu etalaje îngrijite, pline de cărți poştale ilustrate, 
scrumelniți şi pipe în formă de saboți, păpuşi în cos- 
tumele locului, nasturi şi podoabe”. 

Volendam, micul sat de pescari inclus in itinera- 
riul zilei, aflat astăzi la doar circa 20 de kilometri de 
capitala țării, îşi păstrează caracteristicile — case mici, 
tradiționale, costume şi folclor specifice — de peste 
şase veacuri. 

Este şi motivul care, presupunem, l-a determinat 
pe Sadoveanu să cumpere din acest sătuc un suvenir 
cu specific olandez, un clopoțel din metal. 

Istorisirea scriitorului este elocventă: 

„Ne oprim ceva mai îndelung la Volendam. 

Aici văd cele dintâi costume naționale olandeze. 
Bărbaţii cu vestă scurtă strânsă pe trup, cu agrafe şi 
lanţuguri de argint la gât. Și, din acelaşi postav gros 
negru, pantalonii largi încreţiți des la centură, 
încheiaţi cu paftale mari, rotunde, foarte ades lucrate 
din monede vechi. În cap șapcă mică cu cozoroc în- 
gust. În picioare pantofi cu baretă. Femeie în costume 
viu colorate, cu largă fustă încrețită şi pestelcă, ș-o 
foarte elegantă bonetă de horbotă crohmolită, în 
formă de cască, cu două aripioare răsfrânte în sus de 
o parte şi de alta a urechilor (s.n.). Copiii poartă cos- 
tumul celor în vârstă, în miniatură”. 

Miniatural este şi clopoţelul decorativ cu 
inscripția „Volendam” din expoziția permanentă a 
muzeului, clopoțel ce aminteşte de turistul Mihail Sa- 
doveanu care, ca orice călător într-o țară străină, 
caută să revină acasă cu amintiri specifice zonei pe 
care tocmai a vizitat-o. 

Obiectul-suvenir, din bronz, redă fidel portul 
național feminin olandez, aşa cum este acesta cunos- 


cut şi descris în Olanda. Note de călătorie. Deşi de di- 

mensiuni mici, exponatul surprinde prin numeroa- 
sele detalii care i-au fost imprimate prin turnare şi 
care pot fi descoperite cu ochiul liber, la o privire mai 
atentă: fusta lungă, încrețită şi prinsă peste umeri cu 
bretele late, încrucişate în față şi în spate, buzunarele 
aplicate pe şorțul mai scurt decât fusta, mânecile su- 
flecate ale bluzei, bordura îngustă a bonetei de sub 
care se zăreşte părul ondulat care încadrează o față 
rotundă. Aceste detalii completează şi adeveresc des- 
crierea pe care ne-a lăsat-o maestrul. 

„Obiectul anotimpului” este o invitație adresată 
tuturor de a-l cunoaşte mai bine pe „cel mai de seamă 
poet în proză al nostru”, cum îl numea Lucian Blaga: 
cei care au vizitat casele ce-i cinstesc memoria tre- 
buie să îi (re)citească opera, iar cei care îi cunosc 
opera trebuie să încerce să-l (re)găsească în casele în 
care a locuit, la Fălticeni, la laşi sau la Vovidenia- 
Neamţ. 


1 Mihail Sadoveanu, Olanda. Note de călătorie, în 
Opere, vol. 9, Editura de Stat pentru Literatură şi Artă, 
1957, p. 223. 

2 Cf. Profira Sadoveanu, Note, în Mihail Sadoveanu, 
Opere, vol. 9, Editura de Stat pentru Literatură şi Artă, 
1957, p. 618 

2 Idem. 


+ Mihail Sadoveanu, Olanda. Note de călătorie, în 


Opere, vol. 9, Editura de Stat pentru Literatură şi Artă, 
1957, p. 208. 

5 Idem, p. 290. 

* Ibidem. 

7 Mihail Sadoveanu, Olanda. Note de călătorie, în 
Opere, vol. 9, Editura de Stat pentru Literatură şi 
Artă, 1957, pp. 294 - 295. 

Cartea copilăriilor — un compendiu al inocenței 


Cartea copilăriilor se doreşte a fi o antologie 
de întâmplări semnificative trăite personal, de 
episoade relevante pentru un timp sau o epocă. 
O colecție de emoţii şi de amintiri din perioada 
copilăriei, amuzante sau, dimpotrivă, dureroase. 
Un compendiu al inocenţei, prospețimii şi 
spontaneității, al trăirilor intense şi al ima- 
ginaţiei neîngrădite, al uimirilor descoperirii 


lumii. 


În Cartea copilăriilor, coordonată de scriito- 
rul Dan Lungu şi Amelia Gheorghiţă, poate scrie 
oricine crede că are un episod interesant de 
povestit, din perspectiva copilului sau a părin- 
telui, căci rememorarea copilăriei este unul din 
cele mai autentice, frecvente şi democratice acte 
omeneşti. Talentul literar nu este obligatoriu, 
dar sinceritatea da! 


Aşa cum spune şi titlul, suntem de părere că 
nu există o copilărie standard, ci e văzută şi 
trăită diferit de-a lungul istoriei, în spaţii geo- 
grafice şi sociale diverse. De aceea, fiecare copi- 


lărie are ceva special şi prețios, nu doar pentru 
cel ce o trăieşte, ci şi în context mai larg, chiar 
dacă, poate, se referă la aceleaşi lucruri: jocuri 
şi jucării, locuri şi momente speciale, sărbători 
şi distracţii, călătorii şi tabere, prieteni, vecini şi 
colegi, muzică şi lecturi, relaţii de familie, emoții 
şi pasiuni, obrăznicii şi întâmplări riscante, 
școala, evenimentele de familie, animalele de 
companie, hobby-uri şi multe alte lucruri. 


Cartea copilăriilor se vrea, în egală măsură, o 
serie de documente subiective, personale, care 
să vorbească indirect despre epoci, mentalități 
sau evenimente istorice. Ele pot fi citite pentru 
a retrăi farmecul copilăriei, dar şi în folosul stu- 


diilor din domeniul ştiinţelor sociale. 


Textele pe care le publicăm în paginile ce ur- 
mează constituie fragmente dintr-o viitoare 
carte, o Carte a copilăriilor... E o secțiune spe- 
cială dedicată copilăriilor de peste Prut, ale 
căror particularități sunt demne de tot intere- 


sul. 


Secțiunea este ilustrată cu imagini oferite de Asociaţia Muzeul Jucăriilor Bucureşti 

Claudia PARTOLE 


Mărturisirile Marelui-Mic Prinț 
— fragmente — 


„„Când cresc mari, oamenii nu mai doresc să se 
joace cu jucăriile, de aceea fac copii. Aceștia devin 
obiectele lor de distracţie şi de care ei, cei mari, au 
grijă sau... le strică! 


Misiunea 


Cinci octombrie, o mie nouă sute șaptezeci şi 
opt, ora cinci şi treizeci de minute dimineaţa. 

Conform datelor locale, anume în acest moment 
am fost debarcat pentru a începe misiunea secretă de 
cercetare a ființelor carbonice care populează în ma- 
joritate absolută planeta denumită Terra. 

Chiar de la început, mi-a părut straniu un lucru: 
am fost plasat într-un oraganism carbonic extrem de 
limitat în dimensiuni, pe când cei printre care am ni- 
merit erau foarte mari. 

Mai târziu am constatat că anume așa trebuia să 
se întâmple... 

M-au luat în primire două ființe umanoide - pe 
urmă am aflat că se numesc oameni. 

Desigur n-aveau de unde ști de misiunea mea şi, 
conform concepțiilor terestre, erau foarte fericiți că 
mă vad. 

Din acel moment, pe una dintre ele trebuia s-o nu- 
mesc mama, iar pe alta - tata. 

Mi să părut simplu, însă în curând am descoperit 
şi noțiunea de rude. 

Trebuia să-i memorez pe toţi și pe toate, căci 
aveau să-mi fie de folos în viitor... 

La început îmi era foarte strâmtă acea haină de 

prunc, aşa se numesc umanoizii mici, şi tot încercam 
s-o mai lărgesc dând din mâini, din picioare, strigând 
cât mă ţinea gura, dar totul era zadarnic. Odată ce nu 
mi se lărgea haina, încercam să-mi folosesc capacită- 
țile telepatice şi închideam ochii, pentru a mă con- 
centra cât mai tare. Părinții, așa se mai numesc tutorii 
pruncilor, se bucurau nespus că dorm și nu-i deran- 
jez. 

Nici telepatia nu mi-a folosit la nimic... 

Dar acestea nu erau unicile dificultăţi pe care a 
trebuit să le înfrunt la început. 

Am mai descoperit că nu puteam merge. Ca să-mi 
schimb forma plasării în spațiu, trebuia să emit niște 
sunete stranii și neînțelese pentru cei mari. De cum 
mă auzeau, se adunau zeci de ochi în jurul meu şi 
două perechi de membre superioare mă eliberau, 
pentru un timp, de învelişul superior al hainei, care 
era udă leoarcă de marele meu efort. Câtă vreme mi- 
o schimbau, încercam să meditez, ceea ce puteam 
realiza numai ghemuit, comunicând cu degetul mare 
al unuia din cele două membre inferioare, care pe 
atunci nu îndeplineau decât această funcţie. 

Toată ziua mă ocupam doar cu astfel de meditații, 
lecţii de telepatie și acomodare la viața terestră, uma- 
noidă. 

Odată ce eram în misiune, trebuia să le învăţ 
limba foarte complicată și neînțeleasă pentru mine, 
la început... Deseori se întâmpla, pe când mă distram 
în sinea mea, să apară unul dintre părinţi sau chiar 
amândoi, sau să fiu înconjurat de umanoizi mai mari 
şi mai mici care îmi tot spuneau ceva. Foarte des re- 

petau niște cuvinte, cred că importante, dar fără sens 
pentru mine. De altfel, nu prea mă interesa ce-mi zi- 
ceau, dar monotonia vorbelor mă scotea uneori din 
fire şi atunci prindeam a le striga în limba mea să mă 
lase în pace. 

Cel mai supărător pentru mine era faptul că 
atunci când le comunicam informațiile cele mai pre- 
ţioase, care i-ar fi făcut să înțeleagă mult mai bine re- 
laţiile cu cosmosul, ei îmi închideau emițătorul cu un 
obiect numit biberon sau suzetă. 

Într-o zi, pe când le transmiteam o astfel de infor- 
maţie, poate cea mai importantă, mi-au închis iaraşi 
emițătorul. Revoltat la culme, am scuipat acest obiect 
nesuferit și m-am adresat ființei care se apropiase de 
mine: „Mama!” Tot atunci, am fost înșfăcat de două 
membre superioare, am fost purtat prin aer, în timp 
ce taţi mă priveau cu gurile căscate. 

Am înțeles că am vorbit în limba terestră, dar în 
aceeași clipă am pierdut orice legătură cu cei din cos- 
mos. 

Aşa a trecut prima etapă de cunoaștere a oame- 
nilor... 


teste 


Viaţa de copil nu e ușoară. E mult mai complicată 
decât a celor mari. Adulții suferă doar mofturile şefi- 
lor, pe când cei mici trebuie să îndure supărările pă- 
rinților şi capriciile şefilor. 

Cei doi, mama şi tata, când revin seara de la ser- 
viciu, se descalță şi încep să-şi scoată așchiile din 
piept și spinii din călcâie. Atunci e mai bine să nu le 
stai în cale. 

Adevărat că o dată pe lună, când primesc salariul, 
sunt mai binevoitori, mai veseli şi nu mai caută nod 
în papură copilului lor. Nu-i mai supără orice fleac. 
Bunăoară, nu întreabă: ce caută un pantof pe masă şi 
altul pe garderobă? De ce televizorul tușește, iar ro- 
binetul strănută? De ce păpuşa care ieri vorbea a 

amuţit? De ce se ia după papuci covorul?... 

O mie și una de „de ce” şi pretenţii. E grea viața de 
copil! Poate chiar insuportabilă uneori. 

Eu însă încerc să rezist! Şi, în fiecare zi, parcă i-aş 
tăia zmeului câte un cap, numai că, până-n seară, îi 
creşte altul la loc. 

Eăăuă 

De când mă ştiu singur-singurel a trebuit să-mi 
apăr drepturile! Dacă ar fi făcut toți, dar absolut toți 
copiii din lume ca mine, nu mai era azi nici un copil 
nedreptăţit de adulți. lar cel mai important, erau şi 
părinții mai altfel. Ajungeau să înțeleagă că lumea-i 
şi a celor mici, nu doara lor... 

Eu, în viața mea de om mic, am avut câteva întâm- 
plări care m-au făcut să înțeleg că cei în vârstă, 
aproape toţi, se cred buricul pământului. Și numai 
dacă le amintești că şi tu ai buric - al tău (1), nu al pă- 
mântului, devin mai înțelegători. Chiar dacă n-o spun 
deschis, se vede, după toate, că sunt de acord cu tine. 
Doar că mândria lor de om mare nu le permite să re- 
cunoască. Păcat! 

lată ce mi s-a întâmplat odată, pe când mai ros- 
team L în loc de R... 

Intrasem în troleibuz. Mai bine zis, m-a împins 
mămica, fără să-i pese că mi-am strivit nasul de un 
nasture al celui din fața mea. lar stăpânul nasturelui 
n-avea nici de gând să înainteze, măcar cu un pas, să- 
mi facă şi mie loc. Stăteam mai rău ca-ntr-un şifonier. 
Dacă rezistam, cred că ieşeam din troleibuz cu nas- 
turele lipit de nas. Bine că mi-a ajuns curaj să mă re- 
volt. 

— Ce lume, am strigat supărat, nu vede că și aici 
este-un om! 

Am vociferat atât de tare, încât m-am speriat de 
glasul meu pițigăiat. Părea că iese prin găurile unui 
butoi fără doage. Oricum, se întâmplă o adevărată mi- 
nune: într-o clipită nasturele se mişcă, eliberându-mi 
nasul. Şi toate picioarele, pe care le vedeam şi le nu- 

măram, s-au îndepărtat şi m-am trezit din nou la lu- 
mină. 

Mă priveau atâţia ochi curioşi! Astfel ajunsesem 
în atenţia tuturor! Am pus mâinile la şold, aşa cum 
stă bunica atunci când dă mâncare la găini, şi i-am să- 
getat cu privirea pe toţi: 

-— Vedeţi că s-a găsit loc şi pentru mine?! am zis, 
dar cred că nu m-au auzit. 

Atunci, iată, am înţeles că trebuie să te aperi sin- 
gur de uriaşi. Altfel te calcă, te strivesc în picioare şi 
merg mai departe, fără să te observe... 


sk 


Într-o zi mă întreabă în plină stradă o tanti mare, 


rotundă, roşie şi creaţă: 


— Cum te cheamă? 

Nu-mi place cum mă întreabă, şi nu-i răspund. 

— Ce copil needucat! Al cui e? 

Mamei i se face ruşine că needucatul e al ei. Se 
uită şi ea lung la mine, de parcă nu mă recunoaşte: 

— Ce s-a întâmplat? De ce nu răspunzi? 

Tac. lar în gând îmi face din ochi îndoiala: dacă-i 
e rușine cu tine, nu ești al ei! 

— Al cui eşti? 

— Uite-], şi-a înghiţit limba! râde un om mare, dar 
mic de statură. 

Cum se vede, n-a crescut pentru că a râs de cei mici. 
Așa-i trebuie! 

Mama e supărată. Mă scutură de umeri, de parcă-s 
matahală de speriat vrăbiile. Eu rabd, rabd, până văd 
un poliţist. Şi, când îl văd, mă smulg din mâinile 
mamei şi o rup de fugă. Mama strigă. Lumea se re- 
voltă. Polițistul opreşte maşinile, ca să nu le calc. 
„Fugi în lume!” îmi şopteşte un gând supărat şi el pe 
toată lumea. „Am să fug!” îi răspund, dar o mână vân- 
joasă mă înhaţă de guler şi mă scutură de câteva ori: 

— Mă, ce te-a apucat!? Nu vezi că dai peste maşini? 

Nu mai tac. 

— Să se oprească! 

— Uite la el, boierul! Să se oprească maşinile?!... 

- Nu-i frumos să vorbeşti aşa cu copiii! 

Toţi, în frunte cu mama şi cu polițistul, se adună 
în jurul meu, ca la spectacol. 

-— Ia-te, cum vorbeşte! se minunează cea care a 
pornit tămbălăul. Al cui eşti? nu se lasă tanti cea 
creaţă, roşie, mare şi rotundă. 

Mi se face milă de mine. Simt că vor să mă sfâşie 
oamenii mari cu ochii lor curioşi şi cu întrebările deşu- 
cheate. Simt că nu e de partea mea nici mama. Stă şi 
aşteaptă să mă războiesc eu singur cu toţi. Dacă văd 
una ca asta, mă fac şi eu că n-o recunosc. 

— Sunt al nimănui! 

- Ce vorbeşti?! ochii mamei se fac de trei ori mai 

mari. Lumea uită de mine, devine și mai curioasă. Toţi 
se răstesc la mama. Aș putea să mă strecor frumușel 
şi să mă duc acasă. Dar vreau să știu cu ce se va ter- 
mina tărăboiul! 

- Doamnă, am bănuit eu că nu-i copilul dumitale! 
rostește femeia rotundă, mare, roșie și creaţă. 

De fapt, mai puţin roșie, pentru că devine stacojie 
(ce bine-i că știu culorile!) şi mai puțin creață, pentru 
că de mirare părul i se descrețeşte şi șuviţele îi alu- 
necă pe obraji. Şi nici atât de mare nu mi se mai pare! 
Se apleacă şi într-o clipită se face semn de întrebare. 

- Luaţi-o la poliție, domnule polițist! Femei de 
acestea fură copiii oamenilor - îi duc şi-i vând cu bu- 
căţica, şi se îmbogăţesc..., zic eu într-o doară. 

Câteva femei abia sosite, se opresc şi ele să vadă 
ce se întâmplă și, dacă aud că-i vorba de-un copil 
furat, prind a povesti în gura mare. De parcă-s surde, 
dar poate și sunt! Amândouă odată, pe două voci, îşi 
spun două întâmplări îngrozitoare, pe care le aud 
numai eu. 

Una povesteşte despre un copil pe care l-au furat 
niște hoţi, i-au tăiat limba și l-au pus să cerșească. 
Alta îşi aminteşte că, în copilărie, nişte străini au furat 
o fetiță şi toate găinile din sat. Găinile le-au mâncat, 
iar pe fetiță au luat-o cu ei... Părinții fetei o caută și 
acum. 

Le ascult şi mă gândesc ce-aş face eu, dacă m-ar 
fura cineva. Ţiganii de exemplu! Precis că m-ar aduce 
acasă, le-ar da părinților și bani, şi tot ce vor, numai 
să mă accepte înapoi. Îmi imaginez hoţii şi rotesc 
ochii ba spre vârful, ba spre coada nasului. Toţi mă 
privesc cu admirație. 

Mama! Dacă s-ar privi în oglindă! Se uită în jur. 
Cum se vede, caută vreun cunoscut, în afară de mine. 
Dar nu vede pe nimeni şi atunci pufneşte în râs: 

— Ce v-a apucat, oameni buni?! E copilul meu, nu 


vedeți... 

Eu improvizez pe loc o altă grimasă, așa cum o fac, 
de obicei, când vine verişoara Lilica: special ca s-o 
sperii! Îmi reuşeşte şi de astă dată. O confirmă și po- 
lițistul: 

- Uite, doamnă, ce fel de asemănare?! 

- Parcă-i căzut din copac, maimuţă fără coadă! 
spune tanti cea roşie-mare-creață-descrețită. 

Să mă astâmpăr? Să mă liniştesc? Eu, dimpotrivă, 
prind a gesticula din mâini şi a da din picioare, a 
mişca capul, încât toţi se feresc, privindu-mă bănui- 
tor. lar mama se dă într-o parte şi, cu un zâmbet, care 
mai mult seamănă a plânset, rosteşte: 

- Trebuie să recunosc că nu e copilul meu... 

Toată lumea amuţeşte. Polițistul se scarpină la 
ureche cu bastonul cu care regla circulația și se apăra 
de muşte. 

- Bine, mergem la poliţie... Acolo clarificăm totul, 


zice el. 


Pentru o clipă rămân singur. Nimeni nu se mai 
uită la mine. Nu trebuiesc nimănui! Toţi o privesc pe 
mama cu ochi diferiţi. Unii curioşi. Alţii supăraţi. Câţi- 
va cu milă. Nici nu bag de seamă când înfăţişarea mea 
se transformă: ochii mi se-ntorc la locul lor, mâini- 
le-mi cad în jos şi nu mai dau din picioare. lar din 
piept, fără să mă întrebe dacă asta voiesc, dă buzna 
afară un glas piţigăiat: 

Şi fără să-mi controlez gesturile, mă împing, î în- 
depărtez pe poliţist şi o iau de mână pe mămica, stri- 
gând tare, ca toţi să ştie că i-am păcălit: 

- Hai acasă, nu te mai uita la niște gură-cascăl... 

Supărați, comentând în fel şi chip, toţi se împrăş- 


tie, căutându-și fiecare de drumul său. 

Nicolae POPA 


Primăvara celor o sută de capete tăiate 


Atunci când ai unsprezece ani şi vezi cum bunelul 
rupe zi de zi din calendarul de pe perete filele anului 
1970, tot bălmăjind, tot mototolind datele, dar spu- 
nând clar că până la Sfârşitul Lumii au mai rămas 
doar treizeci de ani, te fofileşti ca sugativa după cele 
supte şi normal că nu-ți mai vine a te juca de-a cop- 
chilăria. Şi nici nu mai pricepi care, de fapt, e îngrijo- 
rarea de bază: faptul că vine potopul sau că s-ar putea 
să nu-l apuci? Câtă invidie! Să vină potopul fără tine, 
ca personaj central... Nu, nu se poate. Se cuvine să or- 
ganizăm o amânare... Oricum, sunt semne clare că 
s-ar putea să nu mai ajungi şi tu să vezi potopul - de 
apă, de foc sau de ce-o da Domnul! Poa' să te apuce 
Sfârşitul şi tu să nici nu înţelegi că teleap! teleap! ai 
plecat... Şi chiar în primăvara asta. Or, Primăvara 
asta... Ce mai primăvară! Nu te uita că ogrăzile oame- 
nilor plutesc în spuma vişinilor înfloriți, nu te uita că 
pădurea din jurul satului înverzeşte cu o repeziciune 
uluitoare, grăbindu-se să poată ascunde cucul, nu şi 
cântecul cucului... E-he, dragu' bunelului, în primă- 
vara asta mai bine fereşte-te de pădure, nu mai veni 
pe la mine, pe la Canton... Mă ține şi mama din scurt: 
niciun pas în pădure! 

Toţi părinții mai de treabă din sat îşi țin copiii pe 
lângă casă, în măsura posibilităților. Sunt slobozi 
doar ca să meargă până la şcoală şi, fireşte, înapoi, în 
linie dreaptă spre casă... Nici un fel de viorele de 8 
martie! S-o trece şi fără viorele! Puturoasele muşcate 
din fereastră or fi şi ele bine primite, cu urări de să- 
nătate şi voie bună. 

Acum important e că toți copiii din sat sunt în 
viață. Chestia asta contează! Adică, în respectivul an, 
1970, eşti şi tu în viață! Deocamdată! 

Da' n-aţi auzit de cazul de la Citeşti sau de pe la 
Boldureşti, sau de pe-acolo, înspre Vânători şi Nispo- 
reni, unde s-au dus două surori în pădure să rupă 
breabăn pentru porci, şi cum rupeau ele breabăn alb- 
înflorit, gras, şi brebenei mai firavi, şi-i tot bagă în sac, 
numai ce văd că dau — ducă-să în Pustia Neagră! - dau 
de-un cap de om proaspăt tăiat, încă întreg, neros de 
digăniile pădurii. Mai fac un pas cele două surori şi 
se îngrozesc definitiv. După cum se aude în sat, ele 
chiar leaşină! Cad în postata de breabăn alb, cu fața 
în sus, şi roagă să fie eliberate de capetele adunate în 
sac odată cu breabănul. Da, nu-i chiar aşa de simplu! 
Ele tre' să umple sacul şi să-l ducă în sat plin ochi! Se 
mai împiedică de-un cap, aista aşa, mai mititel, cât 
să-ți încapă în palmă. Că de-aici vine şi amărăciunea: 
unde-a fost un cap mai bătrân, care a gustat din viaţă, 
mai treacă-meargă, mititelu”, căpşoru”... Greu, foarte 
greu de văzut şi suportat... 

Ei, da” se povesteşte că prin părțile Temelioților, 
înspre Găureini, Vânători şi Bălăneşti cică au găsit 
sub poalele pădurii nişte capete aranjate de-a rândul, 
precum urmează: de octombrel, pioner, comsomolist, 
comunist... Adică, din ce în ce mai mari şi mai 
măşcate. Of, oftează mama, de s-ar face odată 22 apri- 
ie! Cum, de ce? Păi n-ai radio în casă, nu ştii? Întregul 
popor sovietic va sărbători pe 22 aprilie suta de ani 
de la naşterea lui Lenin... Numai că în pădure să nu 


intraţi, că se lucrează în contra sărbătoririi. Cică au 

scrijelat pe copaci şi-au scris şi afişe, şi-au spus şi cu 
băţul pe omăt astă iarnă: „O sută de ani - o sută de 
capete!”. Mă rog, politică! Vor să taie o sută de capete 
de ziua lui Lenin! Da! tu nu-ţi băga capul în pădure! 
Nu intra în pădure şi scapi! Cum cine-a venit cu tăia- 
tul de la umeri în sus? Normal, s-au întors unii, vreo 
doi, din cei ridicaţi şi duşi în Siberia cu vreo 20-uj-de 
ani în urmă, şi dacă tot şi-au găsit casele ocupate de 
naciaolnici, acuma hai să să răzbune pe noi, hai să ne 
taie nouă capetele prin păduri, începând de la octom- 
brel cu steluța de ilici în piept şi până la cel cu carnet 
de partid în buzunar... 


Nu, în primăvara asta nu intrăm în pădure! Deşi, 
mda... Vine Paştele! Iar biserica din sat fiind închisă, 
mergem să sfinţim Pasca de la Buda la Ciorăşti, peste 
deal, prin pădure, pe la Corlatii... lar dacă-o fi şi-o fi 
să iasă printre copaci vreun nene să-mi taie capul, eu 
la 11 ani fiind deja octombrel, am să-i propun să mi-l 
ia cu tot cu oul roşu de pe Pască! 

Maria PILCHIN 


Motocicleta 


* 


Este 6 mai şi ne pregătim de Ziua Victoriei. Învăţ 
o poezie. Sunt octombrel. lura îmi scrie scrisori de iu- 
bire. În clasa a treia el este unicul băiat care îmi place. 
Are un zâmbet frumos și se tot uită mereu în timpul 
lecţiilor la mine, așa încât uneori mă tem să nu-i ră- 
mână capul întors înapoi. După ore mergem spre 
casă. Îmi duce ghiozdanul portocaliu şi eu păşesc 
mândră de mine și de el. În centru, la monumentul 
ostașului sovietic, niște femei dau cu var bordurile. 
Una, pe o scară înaltă, văruieşte soldatul, un picior, o 
cizmă, apoi alta. Ne oprim, privim îndelung la felul 
cum acesta este acoperit treptat de var şi pornim mai 
departe. Mult timp mai văd peria mişcându-se în sus 
şi în jos pe pieptul ostaşului şi înțeleg că nu prea este 
corect ca soldaţii să fie albi, aşa cum în filmele despre 
nemți ei arată altfel. 

Plecăm cu Iura. Îi spun că vreau să fiu și eu pio- 
nier, așa cum fratele meu este. Vreau să port cravata 
aceea roşie. Să mi-o leg la gât. Băiatul mărturisește 
că şi el o vrea, doar că verișorul lui Ghena zice că se 
calcă greu şi că profesorii te ceartă dacă o uiţi acasă. 
Deodată, de după colţ, apare un nor de praf, din care 
iese călare pe o motocicletă acest Ghena. lura sare, îl 
cuprinde pe la spate şi cei doi dispar. Nici nu reușeşti 
să înţelegi când s-a și întâmplat. 

Acasă, o întreb pe mama, când vine de la policli- 
nica unde lucrează, de ce văruiesc ăștia pe soldatul 
din centru şi mama spune cumva supărată că în țara 
asta totul se dă cu var, degrabă și fețele oamenilor tot 
văruite vor fi. Nu prea înțeleg ce vrea să spună. Fac 
temele, trag cu urechea la televizor, prind doar frân- 
turi de fraze. Scriu o compunere despre eroii patriei. 
Nu ştiu de ce, dar mă gândesc la soldatul dat cu var, 

el este eroul la care mă gândesc. Alţi eroi nu cunosc. 

A doua zi de dimineaţă, învăţătoarea, Ala Fiodo- 
rovna, ne anunţă că pe noi, cei din clasa a treia, nu ne 
vor primi la pionieri, căci URSS nu mai există. lura se 
uită cu înțeles la mine, mă uit şi eu la el. Când am 
ajuns şi eu să port cravată, nu mai este URSS, de parcă 
pentru a-ți pune ceva la gât este nevoie de nu știu 
care țară care să existe. Mama îmi dă cravată fratelui, 
să o pun şi eu la gât, dar o arunc. O vreau pe a mea, 
să mi-o lege în fața careului, lângă soldat, să țin şi eu 
mâna la tâmplă, să zic şi eu ce zic ei acolo când stau... 

lura îmi aduce la școală o steluță cu Lenin, cadou. 
E mai frumoasă, e din plastic, cu fotografia conducă- 
torului, e adusă de la Moscova. E specială, nu este ca 
toate celelalte din fier. E ca o floare, strălucește. lura 
la ora de ştiinţe se tot întoarce şi priveşte steluța din 
pieptul meu. După ore fuge din clasă și urcă pe mo- 
tocicleta vărului, care îl aşteaptă la poarta școlii. Mă 
doare aceasta, mă supără. les din clasă repede și fug 
acasă. Cei mari discută despre libertate şi schimbări, 
nișe cuvinte stranii pe care nu prea le înțeleg. Mă duc 
în pat, îmi bag nasul în pernă și mă gândesc la lura. 
Adorm. Seara mama constată că am febră. Stau acasă 
trei zile, nu mai merg de 9 mai la școală, dar nici nu 
mai vreau. 

Luni, la şcoală nu salut pe nimeni, merg în banca 
mea și stau singură. lura vine cu o gură până la urechi 
spre mine. Întorc capul în altă parte şi aud cum îmi 
zice că dacă nu mai suntem prieteni să-i dau înapoi 
steluța. O scot din piept, i-o dau. După lecţii trec pe 
la soldatul alb ca un perete. 

Am crescut de atunci, dar amintirea steluţei, a 
motocicletei și a trecutului văruit revine mereu. 
Odată l-am întâlnit într-o gară din Bălți pe lura. Din 

clasa a treia nu ne mai văzusem, am fost transferată 
în şcoala naţională, învăţam deja în română. L-am 
zărit de departe. Auzisem că făcea o şcoală de mese- 
rii, învăţa să fie cofetar şi, aşa cum nu ştiam ce l-aş în- 
treba, nu m-am apropiat de el. Era în ajunul 
Crăciunului, când se umblă cu Steaua... 


ze 


Uşa se deschise cu zgomot, izbindu-se de perete. 
Scăpasem păpuşa jos, aşa încât ochiul ei drept, de sti- 
clă albastră, s-a spart. Era păpuşa cumpărată de tata 
de la Odessa. 0 păpuşă frumoasă, nu mai avea nimeni 
dintre prietenele mele una la fel. Am strâns-o la piept 
şi m-am uitat la tata, care intrase în dormitorul copii- 
lor. Tata este frumos. Înalt. Are mâinile mari. Poartă 
cămaşă albă. E parfumat. Merge drept şi este cel mai 
puternic din lume. Tata mă plimbă cu motocicleta lui 
roşie, mă pune în faţa lui şi zburăm ca vântul. Rochia 
mea verde sau cea albastră de mătase, cusută de 
mama la croitor, zboară cu mine. Poalele, ca nişte 
aripi, se zbat lipite de picioarele mele. Tata spune că 
eu sunt fata lui, când mă întreabă pe cine iubesc, spun 
că pe tata, mama nu se supără. 

Intră. Mă ridică în braţe şi plânge. Cine l-a bătut 
pe tata?! Zice că pleacă, că ei cu mama au decis, că aşa 
va fi mai bine, că vom creşte şi vom înţelege totul. Nu 
înţeleg unde să se ducă. Casa lui este aici, masa, 
puşca, motocicleta, toate sunt aici. Tata iese. Fug după 
el. Alerg, mă lovesc de prag, dar înaintez. Tata urcă 
pe motocicletă. Coboară, mă ia în braţe, îmi ciufuleşte 
părul blond, mă pune jos şi pleacă. 

Am patru ani. Motocicleta îl duce pe tata. Trec 
anii, dar nu îmi pot explica unde l-a dus şi de ce? 

Pe Dinu îl cunosc într-a unsprezecea la Chişinău, 
la un seminar despre drepturile copiilor. Doi ani ne 
scriem scrisori de prietenie. Când venim la facultate, 
mergem pe la filme, la teatru, ne plimbăm prin par- 
curi, chiar facem vara o călătorie de la Giurgiuleşti la 
Naslavcea, autostop, de la sudul la nordul Basarabiei. 
Discutăm mult. Dinu este înalt, are ochi buni şi mâini 

mari. Într-o bună zi îmi spune că visul lui este să-şi 
cumpere o motocicletă, să-şi poată pune chitara pe 
ea şi să zboare. Îmi zice că mă poate lua şi pe mine. 


De o săptămână nu mai răspund la telefoane. La 
facultate, cobor la parter, îl văd la intrare cum mă aş- 
teaptă şi ies pe uşa din spate. Noaptea visez mâini 
mari, puternice, care mă urcă pe o motocicletă şi zbu- 
răm. Mă trezesc transpirată. Adorm. 

Dimineaţa la ştiri aflu că ieri un tânăr pe un scuter 
a nimerit sub roţile unui camion. Tresar. E altcineva. 
O sun pe mama să o întreb cum se face, la naiba, bor- 
şul acela ca la ucraineni şi nu fac nimic în acea zi, nici 
măcar borş. Spre seară ies din casă şi merg la maga- 
zinul din centrul Chişinăului şi îmi cumpăr o păpuşă 
cu ochi albaştri, vin acasă, stau în fotoliu cu păpuşa 
în braţe. 

Afară o motocicletă scrâşneşte din toate roţile... 
Unghia degetului mic de la piciorul drept pulsează, 
doare. Mereu se agaţă de colant sau îmi creşte în 
carne, e din copilărie, m-am lovit la un prag... 

Mihaela PERCIUN 


Restul 


Mama zicea că noi suntem o familie. Şi eu o cre- 
deam. Pentru mine o familie însemna mama. Şi bu- 
nica. Doar că bunica trăia peste câteva case de noi. 
Nu mai aveam pe nimeni altcineva şi nici nu-mi do- 
ream vreun alt copil care să-mi fure din farfuria mea, 
să alerge prin casă sau să doarmă în patul nostru şi 
aşa destul de îngust. Copiii din mahala nu erau parte 
din familia mea și mă bucuram. Apoi îi uram fiindcă 
îmi făceau în ciudă. Prea se lăudau. Foarte des ei spu- 
neau tatameu. Nu pricepeam ce însemnă asta. Nu 
ştiam că o fetiță trebuie să aibă și tată. Mi-am luat 
inima în dinți şi am întrebat-o pe mama ce înseamnă 
tatameu, şi de ce nu zic tatameu, iar copiii care ies în 
drum numai despre asta vorbesc: tatameu şi iar ta- 
tameu. 

Auzindu-mi întrebarea, mama mi-a reproșat, 
bruscându-mă ca niciodată până atunci. 

- De ce nu spui tata meu !? Spune! Cine nu te 
lasă?! 

- Dar ce înseamnă? 

- Tata meu ce înseamnă? Nu știu! Nici eu n-am 
avut! 

— Da eu de ce n-am tatameu? 

- la mai lasă-mă în pace și nu mă bate la cap cu 


întrebările tale! Alta n-am ce face! Ţie să-ți dau expli- 


cai 

De frică am zbughit-o afară. Mama a crezut că am 
lăsat-o în pace. Drept că n-am mai întrebat-o. N-avea 
rost, putea să mă bată. Când era supărată avea obice- 
iul să mă lovească anume pe mine. Pe cine altcineva? 


Uite, atunci regretam că nu mai am o soră, una care 

să mă înlocuiască în momentele critice. 

- Te bate ca să-i mai treacă de supărare, iată cum 
mă compătimea bunica, când deschideam gură să mă 
plâng. Nici ea nu mă jelea. 

Mă ruşinam să-i întreb pe copiii din mahala. 
Aveau obiceiul urât să-ți râdă în față pentru că nu ştii 
atâta fleac. Nu mi-ar fi plăcut să-i văd arătându-mă 
cu degetul pentru că nu înțeleg un lucru atât de clar 
pentru toată lumea. 

Într-un moment de slăbiciune, mama m-a cuprins 
şi cu tânguială în voce mi-a spus că niciodată n-am să 
cunosc ce înseamnă tatameu.., şi să n-o mai întreb. 
Dar de ce, n-a mai avut puterea să mi se destăinu- 
iască. După ce m-am gândit puţin am înțeles de ce: 
pentru că nici ea nu ştia. Desigur, se întâmplă şi cei 
mari să nu cunoască răspunsuri la întrebări mărunte, 
apoi m-a rugat să n-o mai supăr, să n-o mai sâcâi cu 
prostii auzite în drum de la nişte destrăbălați, care 
ştiu mai multe decât se cuvine să ştie nişte copii şi că 
ar fi mai bine nici să nu mă joc cu ei. 

- Înî! Da” cu cine? Și mai-mai să mă ia gura pe di- 
nainte şi s-o întreb: da' de ce niciodată n-am să ştiu 
ce înseamnă tatameu? Din gură îmi ieşi cu totul al- 
tceva: 

- Eu niciodată n-am să vreau să mai ştiu ce în- 
semnă tatameu şi nici pe bunica n-am s-o întreb! 

- Pe bunica? Pe bunica cu atât mai mult să n-o în- 
trebi! 

Şi iar se enervă. 

Nici că o duceam foarte greu nu știam. De unde să 


ştie un copil când o duce bine sau rău? Pentru el 

aceste noțiuni se confundă. Nu pricepe cum este când 
e rău, pentru că nu cunoaște şi nici n-a avut de unde 
să afle cum este când e bine. Şi încă ceva: cu nimeni 
n-am îndrăznit să vorbesc despre astfel de noţiuni 
abstracte, că dacă nici cu bunica - nu, pe cine alta să 
întreb? 


Într-o zi mama mi-a dat două monede, una albă- 
surie, mică, de zece copeici, şi alta roșietică, mai 
mare, de cinci, şi m-a trimis la magazin, poruncin- 
du-mi: 

- Na, fugi şi cumpără o pâine de şaisprezece. 

Eram gata să mă pornesc, dar numărând câţi bani 
mi-a dat, pe loc am găsit o greşeală de calcul şi am în- 
trebat-o prompt: 

- Cum să cumpăr o pâine de şaisprezece cu doar 
cincisprezece copeici? Nu ştii să numeri? 

- Roag-o pe vânzătoare... 

- Roag-o tu! 

- Fii înțelegătoare... mama n-are mai mulți bani... 

- Nu mă duc! Eu nu știu cum s-o rog! 

- Du-te şi spune-i că data viitoare... 

— A-ha! Du-te tu! 

- Dacă se termină pâinea ce-o să mâncăm? Vrei să 
murim de foame? 

— Nu mai murim, ne ducem la bunica... 


- Bunica nu ne mai primeşte, nici ea n-are. 


Intuitiv sau nu, dar mereu visam să am banii mei, 
economiile mele. Fie şi secrete. Când am găsit o co- 
peică, am alergat şi am ascuns-o în sertarul din Casa 
Mare. Acum că am nevoie, cum să mă furișez s-o iau? 
Şi dacă mama va zice că?... Da' n-am ascuns-o, am 
pitit-o... 

Sertarul, unul dintr-un dulap răblăgit, era plin cu 
toate cele trebuincioase, câte pot să încapă într-un 


sertar. Și toate cele trebuincioase erau într-o perfectă 


78 


ProEuropeana Clubul cărții digitale 


LOR BASARABENE 


dezordine. Am scos din el nişte mosorele fără aţă, câ- 
teva căpeţele de panglică, apoi am dat de cutia în care 
mama aduna nasturii tăiați de la hainele vechi. Haina 
se rupe - da' nasturele mai poate prinde bine. În ser- 
tar se adunau ca de la sine toate fleacurile de care-ţi 
pare rău să te desparți și care niciodată n-o să-ți mai 
folosească. Copeica însă nu era nicăieri. Am scos 
cutia, rând pe rând, examinând toți nasturi. Am tre- 
sărit când mi s-a părut c-am dat de copeică. Aveam 
nevoie de una singură! Să nu trag ruşinea la magazin! 
Ţin minte că am lăsat-o în sertar. Când mama pleca 
de acasă, veneam tiptil şi mă jucam cu ea, apoi o şter- 
geam şi o puneam la loc. 

Am uitat! Am uitat că ultima dată am pus-o într-o 
cutie goală de chibrituri! Ce uitucă-s! Am zăngănit-o 
şi am băgat-o în cel mai îndepărtat colț al sertarului. 
Cu o enormă speranță am tras de sertarul care mi-a 
căzut peste picior. N-am plâns. N-aveam timp. Răsco- 
leam într-o disperare, eram în mare grabă. Am adu- 
nat toate lucrurile în sertar, mai sperând s-o găsesc 
printre panglicile și aţele de pe jos. Fără succes. Nu 
era nicăieri. Cine a luat-0?... Când? Nici cutia de chi- 
brituri nu-i... Zilele trecute m-am jucat cu ea. N-am 
visat, am lăsat-o în sertar. Dacă n-aș fi pus-o în cutie, 
dacă n-aș fi ascuns-o atât de bine... azi poate că aș fi 
avut-o! 

Copeica și cutiuța erau un fel de jucării. Jucării 
pentru copiii mari. Am închis ochii pentru o clipă, şi 
am văzut-o aievea, de parcă aş fi ținut-o în mână. 
Era... fusese dintr-un furnir foarte subțire, căptușit 
cu hârtie albastră, înflorată. Poate i-am schimbat 
ocul și am uitat? Copeica nu-i... Da' cutia cui i-a prins 
bine? Era fără chibrituri şi avea cotorul ros. Am în- 
trebat-o pe mama dacă pot s-o iau să mă joc şi mi-a 
permis. Cine mi-a furat-o? 


Mama? Cutia... şi copeica? S-o întreb dacă n-a 


văzut-o? O să mă probozească pentru că am ascun- 

s-o? Mi-a repetat că nu-i frumos să ascund... să as- 
cund anume de ea, de alţii — se poate, chiar trebuie, 


dar de ea - niciodată. 


- Te duci ori nu te duci!? Vrei să rămânem fără 
pâine?! o readuse mama la realitate. 

- Fugi, hai! Spune-i să ne scrie în caietul cu dator- 
nici... 

- Cum să-i spun să ne scrie în caiet? Să mă audă 
toți? 

- Şi ce? Toţi sunt scriși în acel caiet. 

- Nu vreau în caiet! 

- Foarte bine, aşa-i spui — să nu ne scrie... 

- Dă-mi copeica şi mă duc! 

- Când ţi-oi da acuşi una — n-ai s-o poți duce! 

— Am s-o pot! 

— Atunci stai să iau mătura! Şi se repezi spre un- 
gherul în care-şi avea locul o mătură roasă bine. 


A zbughit-o afară. Mergea prin praful gros din mij- 
locul drumului, aşa aiurea, cu capul plecat, căutând 
cu ochii, poate dă peste o punguţă... aidoma cocoșu- 
lui din poveste. Ce cocoș norocos! Uitase de umilința 
ce o aștepta la magazin, uitase că trebuia să se roage 
pentru o pâine. Târându-și a lene picioarele, nu se 
grăbea nicăieri, nu dorea să ajungă la magazin. lar 
drumul, ca un făcut, ducea anume într-acolo, spre 
centrul satului. Dacă trece de magazin și o ia la deal 
pe hudiţă - ajunge la bunica. 

- N-ar fi rău să intru pe la ea. De ce să nu-i fac o 


vizită, s-o întreb de ce nu mai vrea să ne vadă: 


Câtă tristețe încape în sufletul unui copil, când îl 
apasă marele nod din gât, iar lacrimile-i sunt gata să-l 
înece? De prea multă durere își afundă şi mai adânc 
tălpile goale în praful uscat din drum. O lacrimă, dar 


poate o picătură de ploaie, îi căzu chiar pe degetul 

mare de la picior. O mâzgă subţire, deranjantă pe care 
se aplecă s-o şteargă. Chinuită de nodul din gât şi de 
mâzga lipicioasă, cu ochii împăienjeniţi de lacrimile 
ce nu mai reușea să şi le stăvilească, zări un luciu me- 
talic. N-a înțeles ce era, dar s-a aruncat în acel praf şi 
a răscolit cu abilitate animalică până a dat de mo- 
nedă. Una de zece! S-ar fi bucurat enorm și pentru 
una de una, dar pentru cea de zece... Fericirea ei era 
de-o sută! 

Cu o frică infantilă privi în jur, apoi o ridică în 
grabă. Să n-o vadă cineva, să nu i-o ceară... chipurile 
a scăpat-o şi n-a văzut unde s-a rostogolit... Cine ştie 
ce mai putea inventa acel cineva pentru a o priva de... 
de averea ei!? Ştergând-o cu mare grijă de rochiță, o 
strânse lângă celelalte două din palmă. Cu toată pu- 
terea. Nodul din gât i se resorbi, se dezumflă fără 
urmă. Doar brazdele de pe față mai trădau lacrimile 
ce i-au curs în şiroaie. Zâmbetul îi lumină chipul. Nici 
nu încerca să-şi ascundă fericirea pe care nimeni din- 
tre cei prezenţi nu i-a observat-o. Şi nu dintr-o negli- 
jenţă... Vânzătoarea cu un ziar în mână le vorbea 
celor prezenţi despre o oarecare Valentina Tereşcova 
cu care ea semăna foarte mult, și nu doar la coafură... 
la încă ceva, despre care copila n-a priceput. De față 
cu toată lumea desfăcu pumnul cu cele trei monede 
umede, transpirate de prea multă tensiune. Palma 
era haşurată de dungi albe şi roşii-vineții. Vânzătoa- 
rea, cu indiferență, i-a luat doar două monede şi, pu- 
nându-i restul în palmă, îi dădu o pâine, 
continuându-și povestirea despre femeia care toc- 
mai zburase în cosmos. 

Alergând spre casă, brusc înțepeni. Ce să facă cu 
restul? Să i-l dea? S-o bucure? Intenţionase să nu-i 
mai ascundă nimic, dar, amintindu-și recenta dispa- 
riție din sertar, îşi spuse: până acasă mai văd ce fac! 

Mergea la deal mândră de sine, dar roasă de in- 


certitudine și indecizie. 

Mihail VAKULOVSKI 


Footoaparatul 
(poVeste) 


— fragment — 


Mama lu' Saşa m-a strigat şi mi-a întins, peste 
gard, o piersică maaare, de care mănâncă numai Vla- 
dimir Ilici în „Abecedarul” lu' Saşa, care mi-a spus ieri 
că a învăţat la școală o poezie foa-a-aarte frumoasă 
pe care a scris-o marele nostru poet Grigore Vieru, 
așa a zis Saşa: 


Da, a fost copil şi Lenin, 
Da, a fost şi el şcolar 

Şi în geanta lui pe vremuri 
A purtat abecedar. 


Mare căcat, eu cunosc poezii și mai frumoase, pe 
care ştiu şi să le cânt-descânt: 


Plouă, plouă, 
babele se ouă, 
ouăle-s de lut, 
babele se fut. 


Ecoul de vizavi recită în continuare: 


A citit cuvântul ma mă 

Şi duios l-a repetat, 

lar din mijlocul pădurii 
Mamei flori i-a adunat-at-at... 


Tata mi-a povestit cum am făcut primii paşi, paşi 


muzicali, cică. Mama încă nu se întorsese de la şcoală, 
iar el meşterea ceva prin bucătărie, cameră care mai 

târziu a devenit camera copiilor, vizavi de bibliotecă. 
Pe mine m-a lăsat în bibliotecă, mi-a înşirat nişte fi- 
rimituri pe-o pătură şi era liniştit, ştia că până nu le 
adunam pe toate nu mă lăsam. Era liniște-liniște şi 
de-odată s-a auzit fluierul meu de jucărie. Doar că flu- 
ierul se auzea tot mai aproape, tot mai tare. Pentru 
că eu veneam spre tata, suflând în fluier și făcând pri- 
mii mei paşi... în viață... pe propriile picioare... 

Nu mă tem deloc de câini, da' deloc-deloc, oricât 
de mare și de rău ar fi câinele. Eram foarte mic când 
m-a speriat un câine. Ziceam doar „ama” şi eram spe- 
riat, „ama-ama” şi gata. Mama m-a dus la medici, n-a- 
veam nimic, sănătos tun, dar toată ziua ziceam doar 
„ama-ama”. Până la urmă m-a dus la baba Chiţa, care 
a bodogănit o poezioară făcută doar din interjecţii, a 
spus-o repede-repede, în timp ce m-a întins pe pat, 
cu capul pe pernă, iar sub pernă a turnat într-o lin- 
gură plumb topit, care s-a întărit pe loc într-un cățe- 
luș pe care i l-a dat mamei. 

- Copilul a fost speriat de-un câine, iată dovada, a 
zis baba Chiţa, punând cățeluşul de plumb în palma 
mamei. Gata, l-am descântat şi n-o să-i mai fie frică 
de câini. 


Noapte. O femeie stă la ocazie la ieșirea din Olă- 
neşti, „votează”, o mașină se opreşte, o ia, femeia are 
o geantă pe care o pune la picioare. Când ajung la pă- 
duricea dinainte de a intra în Suvorov, geanta cade, 
iar din ea se rostogolește ceva. 

- Ce ai acolo? întreabă şoferul. 

Cel care povesteşte face o mică pauză, apoi pune 
mâna pe tine şi ţipă: 

- Un cap de om! 

E unul din bancurile din copilărie cu femeia cu 
geantă care stă la ocazie, la poputcă. Bancuri pe care 
ni le spuneam mai ales în porumbul dintre brigada 
de tractoare şi grădina lu' Serghei, unde jucam cărți, 
fumam, ne ascundeam de paznicul de la cireşe și paz- 
nicul de la mere şi paznicul de la caise şi paznicul de 
la piersici... 

- Băi, tu ştii cum se scoate fum pe nas? a întrebat 
Banditu. 

- Hai, băi, vrei să zici că poţi tu să scoţi fum pe 
nas? 

- Uite-ncoa, bebeluș. 

Trăgea un fum din țigară, se uita în ochii tăi, sufla 
fumul pe ambele nări, pizdos, blea, ia ibu i placiu. 

- Băi, da” voi știți cum se scoate fum pe ochi? 

- Ei da, poţi... şi pe ochi? 

- Da' păi cum!? 

Trăgea un fum, se concentra, ne uitam toţi atenți 
în ochii lui şi când era mai încordată atmosfera, îl 
atingea pe unu' cu ţigara aprinsă pe mână. 

— Aaaa! 

Toţi se uitau la cel care urla, iar el ne întreba de 
parcă nu s-ar fi întâmplat nimic: 

— Ați văzut? 

- Nu. 

- Ei, treaba voastră, nu vă mai arăt azi, că trebuie 
să mă concentrez intens pentru asta şi-mi ia prea 
multă energie, poate vă arăt mâine, dacă sunteți 
proşti. 

- Băi, tu cât din nas îţi vezi fără să te uiţi în 
oglindă? 

- Cam jumate. 

— Atâta să mi-l bagi în cur. 

- Ahahahahahahahah! 

Am ieşit din porumb, în brigadă nu se vedea ni- 
meni, bara de fier, șlambaumul, era tras, semn că 

toate tractoarele au intrat deja în brigadă. 

- Băi, hai să ne dăm cu șlagbaumu”, a? 

— Tare, haide. 

L-am dezlegat de stâlp, l-am tras în deal, cât mai 
departe, ca să ne dăm cât mai mult, am sărit repede 
fiecare unde a putut, eu m-am apucat de margine, cât 
mai sus, ca să mă leagăn cât de mult se poate, e ca la 
cros, când fugi pe marginea stadionului îţi economi- 
seşti energia și reziști mai mult, iar la sfârşitul cursei 
accelerezi ca la suta de metri, iar dacă fugi mai de- 
parte de cercul terenului fugi mai mult; ne-am împins 
cu picioarele, apoi am rămas în aer, că bariera se în- 
vârtea drept, iar pământul era tot mai departe, ne-am 
luat viteză, îmi şuiera vântul în urechi, bariera ajun- 
gea repede-repede la locul ei, mâna mea stângă ni- 
merise exact în stânga stâlpului, iar dreapta, exact în 
dreapta stâlpului - buuuffff!!!! 

Şi m-am trezit cu capul de pământ, băieții m-au 
cărat sub gard, apoi mi-am revenit, dar dacă-i ve- 
deam pe cei din dreapta mea nu-i vedeam pe cei din 
stânga și invers. Din cauza nasului care a lovit taman 
stâlpul... 


Las-că mă duc şi eu la anu” la școală și gata. O să-mi 
cumpere mama sau tata sau bunica și steluță de oc- 
tombrel și „Abecedar” și ghiozdan... 

- Mișca, mergi la cros? 

- Da, băi, normal. Da' cine mai merge? 

- Hai, băi, mergi sau nu mergi? 

- laca vin, băi. Parcă n-ai ști că merg la cros. 

Mă antrenez şi când am să fiu mare am să mă fac 
cosmonaut ca luri Gagarin şi am să zbor în cosmos şi 
am să vă spun doar „Sunt bine. Zborul se desfășoară 
normal”. Am să zbor în Cosmos să văd cât de frumos 
este pământul văzut de sus, am să mă uit la satul nos- 
tru din aer, s-o văd pe bunica cum îşi udă florile şi pe 
mama cum aleargă spre școală sau spre casă și pe 
tata tăind vârfurile la vie. Şi-o să mă uit la copiii din 
cealaltă parte a pământului, să văd cum nu cad, dacă 

pământul e rotund și stau cu capu-n jos... 

La Radio Erevan se întreabă: 

- Este adevărat că cosmonautul luri Gagarin a câş- 
tigat o excursie în SUA? 

- În principiu da, doar că nu a fost cosmonautul 
luri Gagarin, ci un pensionar, pe care nu-l cheamă 
luri, ci Oleg, şi nici măcar numele de familie nu e Ga- 
garin, ci Gaganov, acțiunea nu are loc în SUA, ci în 
Kiev, şi nu era vorba de o excursie, ci de o bicicletă, 
pe care nu a câștigat-o, ci i-a fost furată. 


Ca şi în cazul preşedinţilor țării, de fapt preşedin- 
ţii CC ai partidului comunist, de luri Gagarin nu au- 
zise nimeni înainte de a deveni pasăre. Dar după ce a 
zburat în Cosmos, pe acel 12 aprilie 1961, lura Gaga- 
rin, băiatul simpatic și carismatic de 27 de ani, a de- 
venit la fel de cunoscut ca Lenin, 


„Nume scris pe steag, 
Nume la toți drag, 

Şi mare cât o vreme: 
Vladimir Ilici Lenin”, 


la fel de viu, la fel de nemuritor ca „numele lui 
Lenin”... 


luri Gagarin este primul om care a călătorit în 
spațiu, primul om care a făcut o orbită în jurul Pă- 
mântului, primul om care a vorbit din Cosmos. A zis 
doar atât: „Zborul se desfăşoară normal, sunt bine”. 
Ce-o fi simţit în timpul zborului? Ce-o trăit? Prin ce 
stări o fi trecut? Ce s-o fi gândit? la' mai lăsați-mă-n 
pielea mea, bă nenicilor, nici în Cosmos nu mă lăsaţi 
în pace. la' mai faceţi vreo conferință ceva despre Vla- 
dimir Ilici Lenin sau vreo expoziție, de exemplu pe 
tema Lenin în Finlanda. 


Se discută tablourile de la o expoziție de pictură 
cu tema Lenin în Finlanda. Pe un tablou vedem cum 

Lenin citește Manifestul lui Marx, stând întins lângă 
coliba sa celebră. În altul Lenin discută cu niște oa- 
meni simpli, având o privire clară şi caldă şi şapca 
strânsă în mâna stângă. În altul cară o tulpină de 
copac cu un pădurar (el ţine de partea mai groasă, fi- 
reşte). Pe-un tablou e pictată o mare albastră, cer 
senin, soarele, pescăruşi. 

- Şi Lenin unde-i? e întrebat pictorul. 

- Lenin? Lenin e în Finlanda. 


După cros toți se duc la școală, şi Valeri, și Oleg, și 
Tolea, şi Serghei. Eu îi aştept să se întoarcă la joacă, 
dar la cros e bengos, fugim până la Şucher şi înapoi, 
pe lângă păpușoi, pe lângă livada de pruni, livada de 
meri, livada de piersici, pe lângă păduricea în care vin 
soldații cu care schimbăm vin pe şepci de armată și 
cuțite, apoi alergăm pe lângă iaz, da' dimineaţa apa e 
cam rece, pe lângă livada de duzi, şi când ajungem îna- 
poi acasă toți oamenii sunt în drum spre lucru... 
măcar dacă aș mai avea un frățior... am să-i spun lu 
tata să-mi cumpere un frățior, dar să-l alegem noi, eu 
cu tata, că am auzit-o eu pe mama cum îi spunea lu' 
lea Anna că vrea o fetiţă; ea să cumpere cărucior, dar 
noi să cumpărăm frățiorul și să-l cheme Sandu! 
Măcar Serghei mă lasă să-i duc ghiozdanu, da' Tolea 
fuge repede acasă, intră în ogradă şi strigă poezii: 


Ştiţi voi cine-i Lenin oare, 
EI ni-i stea îndrumătoare, 
EI ni-i tată şi bunel 

Şi un om mai bun ca el 
Nu-i şi n-a fost niciodată 
Nicăieri în lumea toată... 


Asta era de fapt o rescriere a unui hit autohton la- 
crimogen şi foarte la modă. Dar la noi în mahala era 
şi mai la modă discul cu cântecelul cu pisica şi şori- 
celul: 

Chiţ-chiţ miau 
Vot i vsea muzâka 
Vot i se slova 
Chiţ-chiţ miau 
Chiţ-chiţ miau 
Vot i vsea muzâka 
Vot i vse slova 


Și tot aşa, până acul pick-up-ului ajungea la capă- 
tul discului şi făcea acel scârțâit insuportabil... apoi 
băieţii mai puneau discul cu un singur cântecel din 
trei versuri şi pe două note, încă o dată şi încă o dată 
- îl avea şi Tolea, şi Serghei, şi Valeri, mie n-a vrut tata 
să mi-l cumpere, a zis că-i o tâmpenie pentru debili, 
tâmpenie care oricum cânta toată ziua - şi la Tolea, 
şi la Serghei, şi la Valeri: „Chiţ-chiţ miau, asta-i toată 
muzica, astea-s toate cuvintele”. 


ÎL aştept pe Serghei, el e mai mare şi decât Tolea 
şi decât Valeri şi decât Oleg şi decât Serioja lu' lea 
Ghena şi decât Serioja lw' lea Anna şi decât Tolea lu 
lea Maria şi decât Tolea Macarâci şi decât Saşa lu' lea 
Hanna şi-mi povesteşte mai multe, nu numai ce literă 
a mai învățat şi cum a fost la şcoală, că eu, dacă vrei 
să ştii, ştiu literele, m-a învăţat bunica încă anul tre- 
cut. Serghei îmi povesteşte cum sunt broaştele pe di- 
năuntru, că el le taie să vadă ce-au mâncat, tot iazul 
e înconjurat de broaşte tăiate la burtă, la picioare, la 
cap — Serghei le-a desfăcut! Le-a nimerit drept în cap 
cu praştia, le-a scos din iaz cu un băț şi le-a tăiat cu 
cuţitaşul la burtă, să vadă ce mănâncă. Da' Tolea se 
teme să taie broaşte. Și se teme să fumeze cu noi în 
pruni şi n-are nici arc aşa de frumos ca al lui Serghei 
şi nici undiţe aşa de lungi ca ale lui Serghei, că Serghei 
a adus stuf de la Șucher şi l-a ales pe cel mai lung şi 
mai trainic, a intrat în apă, prin stuf, şi l-a ales pe cel 
mai bun! Serghei nici de şerpi nu se teme. Da' deloc. 
Îi jupoaie şi-i duce pielea mamei lui, că o doare picio- 
rul şi când pune pielea de şarpe unde o doare îi mai 

trece. Am văzut şi eu cum la ba Stiopa în ogradă un 
şarpe s-a ridicat în coadă, iar lea Lida a îngheţat de 
frică şi se uitau unul în ochii celuilalt. Șarpele şi lea 
Lida. Cine pe cine hipnotizează? Serghei s-a furişat în 
spatele şarpelui şi i-a sucit iute gâtul, fşitt. Da! nu-ş' 
de ce Serghei a râs de mine când i-am spus că gâsca 
noastră a fătat doi bobocei, că eu ştiu şi să număr, 
le-am pus şi nume. 

- Sofia Vasilevna, da' Mişca a zis că gâsca noastră 
a fătat doi bobocei, ha-gah-ha-ha! 


w 

lulian CIOCAN 


Deşi era o zi de sâmbătă, lulian rămase dis-de-di- 
mineață singur acasă. Plin de amărăciune, tata ple- 
case la uzină ca şi cum s-ar fi dus la război. Mama 
plecase cu autobuzul la Strășeni pentru a vinde la tal- 
cioc bluzițele împletite din mohair. Salariile munci- 
torului Vladimir Vladimirovici şi ale educatoarei Olga 
Leonovna nu ajungeau pentru plata dulapului și ca- 
napelei luate pe credit. 

Timpul parcă încremenise. 

lulian se plictisea. Examinase deja până la saţie- 
tate harta politică a lumii, constatând din nou că, deo- 
camdată, teritoriile controlate de imperialiști erau 
mai vaste decât teritoriul Uniunii Sovietice. Nici să ci- 
tească romane SF nu avea chef. Ar fi ieşit din casă, dar 
curtea devenise un spaţiu periculos după ce Baranov 
şi Ţukerman erau să-l zvânte în bătaie săptămâna 
trecută. Trebuia să fie precaut. 

Toată întâmplarea i se depănă dinaintea ochilor. 
Cu toate că Laric Şraibman, prietenul lui cel mai bun, 
îl avertizase că Țukerman îl paște de mult timp, lulian 
ignorase cu seninătate primejdia. L-au prins ziua-n 
amiaza mare, în spatele blocului, şi, fără a mai pierde 
vremea, l-au târât la gardul viu prin care nu puteau 
pătrunde privirile locatarilor curioși. Aveau niște fi- 
zionomii impenetrabile. Încasă o lovitură puternică 
în bărbie care-l doborî la pământ. Zăcea cu genunchii 
la gură pentru a-şi proteja organele genitale de asal- 
tul adidașilor furioși. 

„Za cito?”1! reuşi să strige înainte ca lacrimile să-i 


țâșnească din ochi. 

„Huilo! Bâc concenâi, mul, ţaran, ovţa tuporâlaia...”? 
strecură printre dinți Baranov. 

Răcnetul veteranului zaharisit, apărut din senin, 
îi țintui locului: „Iob vașu mati, podonki! On toje so- 
vetski celovek!” (Futu-i mama mă-sii! Ticăloșilor! E şi 
el un om sovietic!). 

Aleksei Petrovici — pe care lulian îl zări ca prin- 
tr-o pânză — le arătă pumnul vlăguit bătăușilor, apro- 
piindu-se în grabă. Medaliile apărătorului Stalingra- 
dului şi participantului la operaţia lași-Chișinău 
zăngăneau amenințător. Le purta întotdeauna, indi- 
ferent dacă se ducea la paradă sau la alimentară. Spe- 
riaţi, Baranov şi Ţukerman o luară la sănătoasa... De 
fapt, era în natura lucrurilor ca Aleksei Petrovici să-l 
salveze. Cel puţin o dată pe săptămână, tata și vete- 
ranul făceau burta bute şi gura pâlnie în bufetul care 
era la trei minute de blocul în care locuiau. Bufetul îi 
împrietenise pe vecie. Mama considera că Vladimir 
Vladimirovici aruncă banii pe fereastră şi poate de- 
veni alcoolic. Îi enumera pe toți cunoscuţii care au 
ajuns la secţia de trezire, îl speria că va muri prema- 
tur şi că nu are bani să-l îngroape. lzbucneau scanda- 
luri. Tata striga că munceşte până la epuizare, că a 
ajuns cal de poştă, că nu mai poate suporta „căcănă- 
reala” zilnică și că, prin urmare, are dreptul cel puţin 
să se cinstească şi el cu o votcă. 

Mama lua ceva pentru durerile de cap. Îi reproşa 
faptul că n-a putut intra la universitate şi-l dădea de 
exemplu pe un oarecare Pogreban - un prost şi jumă- 


tate - care avea două apartamente, o mașină Jiguli, 

un garaj, o vilă şi care se odihnea verile în staţiunile 
din Caucaz. Cu capul în piept, lulian asista la aceste 
certuri ce deveniseră o constantă a copilăriei sale. De 
cele mai multe ori se situa de partea mamei, dar se 
întâmpla să-i dea dreptate şi tatei, mai ales atunci 
când îşi amintea de Stahanov. Tata muncea ca Staha- 
nov, era sârguincios, şi Iulian nu înţelegea de ce 
mama nu are bani suficienţi. 

Într-o seară, când cearta părea să nu mai aibă 
sfârşit, Lulian o zbughi din apartament, trântind uşa 
şi uitând cu desăvârşire de interdicţia mamei de a ieşi 
din casă la căderea întunericului. Seara în curte ve- 
neau nişte derbedei pletoşi care perturbau liniştea, 
consumând bere, cântând la chitară, jucând pocher 
şi înjurând ca la uşa cortului. Unii veneau călare pe 
motociclete huruitoare, resuscitând exasperarea cro- 
nică a locatarilor. Iniţial huliganii au îndrăgit băncile 
din faţa blocului lui Iulian. Oamenii ieşeau la bal- 
coane, chemându-i la ordine. 

„Zakroi ebalo, ciucelo!* răcneau huliganii, igno- 
rând făţiş avertismentele. Locatarii chemau Miliția. 
Huliganii dispăreau pentru a reapărea a doua seară 
mai întărâtaţi şi mai gălăgioşi. La sugestia lui Aleksei 
Petrovici şi în pofida împotrivirii băbuţelor flecare, 
încărcate de ani, locatarii revoltați au luat topoarele 
şi au distrus toate băncile. Motocicliştii pletoşi s-au 
retras pe terenul de sport din apropiere şi părţile be- 
ligerante au încheiat un armistițiu... 

În seara aceea Iulian o zbughi din apartament şi, 
uitând cu totul de huligani, se pomeni pe terenul de 
sport peste care pogorâse deja întunericul. 0 voce 
dogită, acompaniată de chitară, îl paraliză. 


Gop-stop! Mâ podoști iz za ugla! 
Gop-stop! Tâ mnogo na sebea vzeala...+ 


Credea că va fi coşit în bătaie. Însă huliganii s-au 

dovedit a fi, surprinzător, nişte flăcăi de treabă. l-au 
propus să dea o bere pe gât. Refuză cu timiditate. Un 
vlăjgan, în braţele căruia se lăfăia o tânără nurlie în 
minijupă, îi întinse o ţigară. Refuză din nou. L-au 
rugat să vorbească moldoveneşte, s-au amuzat pe so- 
coteala lui, i-au dat un prezervativ şi l-au sfătuit să fie 
galant cu fetiţele. Prezervativul era un fel de balon 
unsuros. 

Era cu frica în spate din ziua în care fusese bătut 
de Baranov şi Țukerman. A destăinui însă părinţilor 
ce păţise însemna să-şi taie craca de sub picioare. Pâ- 


râtorii erau pedepsiţi cu severitate în curte, erau ară- 

taţi cu degetul. 

Un băiat care nu şi-a pus lacătla gură a dat din lac 
în puț: l-au obligat să bea apa tulbure și puturoasă 
din băltoacele de lângă tomberoane. Cel mai înspăi- 
mântător lucru care i se putea întâmpla era ca Alek- 
sei Petrovici să-i spună totul tatei și el să fie 
considerat pe nedrept pârâtor. Era slab de vână şi 
cam fricos. Îi plesnea obrazul de rușine când colegele 
de clasă sau fetele din curte îi spuneau, blazate, că e 
numai piele şi os şi-l sfătuiau să mai pună ceva în 
gură. Una din legile pionierilor din Uniunea Sovietică 
spunea că pionierul „apără întotdeauna cu mult curaj 
adevărul”. El n-avea curajul nici măcar să se apropie 
pe furiș de duşmani şi să-i lovească în ceafă cu piatra. 
Dar ar putea oare să-și apere patria cu arma în mână? 
Ar putea să ucidă, ca și tânărul Lionia Golikov, un ge- 
neral neamţ? Ar putea să se avânte într-o luptă ine- 
gală cu hitleriștii, ca pionierul Marat Kazei, și să ucidă 
vreo zece fasciști? Erau niște întrebări retorice care-l 
deprimau. Mult râvnita insignă „GMA” (Gata pentru 
muncă și apărare), cu care se mândrea musculosul 
Baranov, părea un ţel imposibil de atins. 

Era ora 15.30. Părinţii nu se mai întorceau. Des- 
chise televizorul, după ce în prealabil îşi aduse din 
bucătărie o sticlă cu lapte și o franzelă. O bucurie a 
copilăriei era să ingurgiteze fără grabă laptele şi pâi- 
nea cât timp se uita la televizor. Emisiunea Po zaiav- 
(La 
lucrătorilor din sectorul zootehnic) făcea parte din 


kam  rabotnikov  jivotnovodstva cererea 
clasamentul preferințelor lui doar pentru că se în- 
cheia cu un film. Protagonista emisiunii din ziua 
aceea era mulgătoarea stahanovistă Frăsâna Paierele 
de la ferma satului Crișcăuți. 

„Afară abia mijește de ziuă. Satul colhoznic Criș- 
căuţi mai doarme încă cufundat într-o liniște desăvâr- 
șită. Numai în ferestrele câtorva case licărește lumina. 


Se aude scârțâitul unor uși. Răsună voci pe hudițele 

aproape pustii. 

Sunt mulgătoarele din echipa Frăsânei Paierele, 
care se grăbesc la fermă. Ele se duc primele la muncă. 
Câte şi mai câte griji au mulgătoarele! Să ţesăle și să 
adape vacile, să le mulgă și încă de trei ori pe zi, să 
spele și să maseze ugerele. În toate aceste privinţe se 
cere și o mare iscusinţă: trebuie să cunoşti firea fiecă- 
rei vaci, pofta ei de mâncare. Căci fiecare Joiană îşi are 


năravul ei... 


lulian ştia care-i buba. Baranov şi Țukerman îl 
urau pentru că îl considerau un bâc. Laric Şraibman 
îi explicase totul de-a fir a păr. Bâcii parcă ar fi crescut 
în pădure, erau smoliţi, bronzaţi, prostănaci, țărani, 
inculți, grobieni, se îmbrăcau fără gust şi vorbeau 
prost rusește. îndeletnicirile lor cotidiene erau pră- 
şitul, recoltarea, mulsul. 

„Fii pe pace!” îl linişti Laric, punându-i mâna pe 
umăr. „Dacă ai fi bâc, n-aş fi prietenul tău! Cunoşti 
rusa la fel de bine ca mine, eşti cel mai tare ping-pon- 
gist din curte, joci bine fotbal, ești inteligent, porți 
blugi, nu ițari. Ştii de ce bâcii murează legumele în 
putină? Pentru că nu le încape capul în borcan!” 

Laric râse în hohote. lulian râse galben: își aminti 
că văzuse o putină în beciul mătuşii Taliusea din Tă- 
tărăuca Veche. 


În decurs de mii de ani, mulsul era o operaţie ma- 
nuală: femeia, șezând în pirostrii sau în genunchi, mul- 
gea vaca. La sfârșitul mulsului o dureau mâinile de 
parcă ar fi cărat cu ele poveri nesfârșite. Astăzi mul- 
gătoarele au la îndemână mecanisme moderne, adă- 
pătoare și hrănitoare automate, mașini electrice de 
muls. La unele ferme mulsul se face cu mașini porta- 
tive, la altele — cu ajutorul unor instalaţii permanente 


de muls. 

„Adevărul e că maică-mea s-a născut în sat..” 
mărturisi lulian, uitându-se în gura lui Laric. 

„Nu e bâcovcă dacă are un aşa fiu! Baranov și Ţu- 
kerman sunt idioţi! Lumea e plină de bâci, iar ei îi 
caută nod în papură unui om normal”. 


I se luă o piatră de pe inimă. 


„..Vacile intră în încăperea pentru muls pe rând, îşi 
ocupă locurile în faţa ieslelor. Mulgătoarele „îmbracă” 
cu dibăcie aparatele de muls pe sfârcurile ugerelor şi 
le pun în funcţiune. În timp ce vacile îşi iau „dejunul! 
„Brânzul” sau „cina”, laptele curge printre conducte 


spre rezervoarele de depozitare. 


Laric Şraibman era prietenul lui cel mai bun. Erau 
vecini, locuiau pe același palier. Tiotia Haia, bunica 
lui Laric, îi dădea deseori bomboane şi biscuiţi fărâ- 
micioși, care nu se vindeau în magazinele şi pieţele 
oraşului, și-l mângâia pe cap. Venea uneori la ei şi dis- 
cuta îndelung cu mama în bucătăria mică în care fri- 
giderul huruia ca un tractor. Era uimitor faptul că 
tiotia Haia vorbea perfect moldovenește. Avea un ac- 
cent plăcut și neobișnuit deopotrivă. Dar tiotia Haia 
vorbea moldoveneşte numai cu mama la bucătărie. 
Cum şi de ce o fi învăţat moldoveneasca? lulian auzise 
odată, în ciuda frigiderului care bruia discuţia, cum 
tiotia Haia îi spunea mamei că ar vrea să plece din 
Uniunea Sovietică. Gândul că prietenul lui ar putea 
ajunge sclavul imperialiștilor îl îngrozi. Laric îl calmă, 
asigurându-l că nu vrea să plece nicăieri. Când venea 
luna parcul cehoslovac şi disperarea îl copleşea pen- 
tru că părinții nu-i puteau da bani, tiotia Haia găsea 
câteva ruble ca să-i facă pe băieți fericiți. Își cumpă- 
rau gume de mestecat Pedro şi intrau intrigați şi în- 
fioraţi în „camera groazei”. lulian n-avea bicicletă. Nu 
era o problemă pentru că Laric avea un Orlionok. 


Când mama îi cumpăra lui lulian un pulover sau niște 

adidași, era o sărbătoare. Ei bine, Laric i-a dăruit o 
superbă vestă de sport impermeabilă la ziua lui de 
naștere. E adevărat că lulian nu pleca în fiecare vară 
în Crimeea, ci arareori în Koblevo, şi locuia într-un 
apartament comandat cu două camere, nu în unul 
spațios cu trei, dar asta nu avea mare importanță. Își 
aminti cum descoperise surprins în camera lui Laric 
posterul lui Carter. Şeful imperialiștilor mergea că- 
lare și avea pe cap o pălărie de cowboy. 

„Fii de acord că pălăria asta e mai simpatică parcă 
decât medaliile lui Leonid Ilici”, se dezvinovăți Laric. 


„Fiecare mulgătoare îngrijește de treizeci, cinci- 
zeci, ba chiar de mai multe vaci. Mulgătoarea fruntașă 
Frăsâna Paierele participă în fiecare an la Expoziţia 
Realizărilor Economiei Naţionale a URSS din Moscova, 
unde își demonstrează iscusinţa, izbânzile în muncă. 
Maăiestria Frăsânei Paierele este foarte apreciată, ea a 


fost distinsă cu titlul de Erou al Muncii Socialiste. 


lulian holbă ochii. Era cât pe ce să i se oprească 
dumicatul în gât. Frăsâna Paierele semăna leit cu o 
bâcovcă. Dar putea oare o bâcovcă să fie Erou al Mun- 
cii Socialiste? Ţârâi telefonul. Era Laric. 

„lulic, eşti mujic? Trebuie să punem la respect un 
bâc din blocul vecin. Şi-a luat nasul la purtare... Vii cu 


noi?” 


1 De ce? (n.a.) 

2 C-aşa vrea pula m& ! Bou belit, catâr țăran, oaie debilă... 
(n.a.) 

3 Tacă-ţi fleanca, momâie! (n.a.) 

* Hop-hop! De după colț am apărut!/ Hop-hop!// Asu- 
pra-ţi ai luat prea mult! (fragment dintr-un cântec pre- 


ferat de speculanţii îmbogăţiţi din epoca Brejnev) (n.a.) 

Petru NEGURĂ 


Olia sau frământările revoluției hormonale 


Pe când asfalturile Chișinăului săltau sub îmbul- 
zeala demonstrațiilor pentru limbă şi alfabet, iar tea- 
trul de vară răsuna de versuri şi cântece patriotice, 
eu treceam printr-o prefacere nu mai puțin năvalnică. 
Nasul şi fruntea mi se împodobiseră de coşuri, îmi 
creştea păr pe te miri unde, vocea, altă dată cristalină, 
îmi vibra ca unui ventriloc. Închipuiri ruşinoase îmi 
inflamau visele şi îmi zdruncinau echilibrul. În timp 
ce dorinţele - încă neînțelese - îmi sfârtecau mintea 
şi trupul, cele mai temerare manifestații de stradă mi 
se păreau nişte jocuri de-a v-aţi ascunselea, iar cena- 
clurile din parcul comsomolist - niște matinee de 
grădiniță. Alături de bunii mei prieteni, jinduiam să 
nu mai încapă străzile de furia mulțimilor, să fie de- 
vastate clădirile guvernamentale în ritmuri supărate 
de Motărhead, să fie apucaţi de piept și pălmuiţi fără 
cruțare toți acei ocupanți nesimţiţi - lua-i-ar trenul! 


Năzuinţele mele de primenire politică și de trezire 


a neamului îşi găseau alinare în şederile prelungite 
la baie, consumate în tihnă, cu vinovăție. 

Curtea de pe strada Pirogov, vizavi de universi- 
tate, se aşeza ani de-a rândul în harta mea mentală 
aidoma unei țări suverane, cu ordinea, granițele şi ce- 
tățenii ei, distinsă orgolios de curțile vecine. Podurile, 
saraiurile şi beciurile ogrăzii se orânduiau feliat, de 
parcă ar fi fost nişte lumi separate, mereu pe loc şi de 
fiecare dată dincolo. 

Nimic nu părea să perturbe această ordine instau- 
rată de vremi, înainte ca într-o zi de toamnă devreme 


să-şi facă apariția un nou venit. Leonea, rebotezat pe 

dată Leo de către gazda sa, a adus, odată cu dezinvol- 
tura măsurată cu care îşi aranja pe o parte chica 
blondă, un aer de noutate care a sedus în scurt timp 
tinerii locuitori ai curții de pe Pirogov şi mai cu 
seamă pe mine. Preţ de o țigară, Leo îţi putea înșirui 
un număr impresionant de grupuri heavy metal: Hal- 
loween, AC/DC, Exodus, Metallica, Megadeth, Slayer, 
Creator, Metal Church... De partea mea, eram imbata- 
bil la numărul de discuri și casete, pe care mi le adu- 
cea frate-meu de la colegii săi plimbaţi prin 
străinătățuri sau pe care mi le înregistram vinerea la 
studioul semi-clandestin de lângă berăria din vale pe 
banii câștigați la returnarea sticlelor de lapte sau ulei. 
Cei doi ani diferenţă îi dădeau totuşi lui Leo un avan- 
taj și o autoritate clară față de noii săi prieteni din 
curtea de pe Pirogov. Eu, de exemplu, eram un profan 
desăvârşit în materii pe care Leo părea să le stăpâ- 
nească cu pricepere şi naturalețe. Felul în care Leo 
trăgea fumul de țigară, mai întâi în gură, iar apoi, 
după o scurtă pauză, direct în plămân, pentru ca în 
cele din urmă să-l sufle meditativ afară, însemna în 
ochii mei imaginea însăşi a unei maturități în sfârşit 
cucerite. La fel, băutul unei anumite cantități de bere 
sau vin fără a o da pe gât aiurea - slăbiciune proprie 
începătorilor — nu mi se părea o performanţă oare- 
care. Dar lucrul care făcea din Leo un adevărat bărbat 
- un „mujik” sadea - era familiaritatea lui cu un do- 
meniu la care eu nu aveam acces decât prin puterea 
imaginaţiei şi a unei anumite îndemânări, perfecţio- 


nate cu timpul. Până la venirea lui, eram convins că 

icnetele și zvâcnetele surde auzite ca în vis în puterea 
nopții erau un privilegiu de care doar părinții aveau 
drept să uzeze, în limitele sacre ale divanului din ca- 
mera mică. Leo îmi răsturnă această înțelegere, des- 
coperindu-mi pe dată noi orizonturi. Prietenia cu el 
mă invita într-o lume plină de promisiuni, în care mă 


grăbeam să-mi fac iniţierea, cu neliniște şi voioşie. 


Frecventam zilnic două şcoli. Odată sfârșite lec- 
țiile de dimineaţă, sub zâmbetele complice ale cole- 
gilor (şi rânjetele invidioase ale prietenilor), alergam 
fără întârziere în curtea cu scrânciob, unde mă aş- 
tepta, de fiecare dată, începutul unei noi aventuri. 
Nouă ani de școală generală nu m-au învățat atâtea 
pe câte le-am aflat în acele după-amiezi de mai, pe- 
trecute cu Olia. Toate disciplinele şcolare mi se pă- 
reau nişte fleacuri închipuite față de adevărata ştiinţă 
studiată în tovărășia noii mele prietene. La umbra 
chiparoşilor din dendrariu, învățam cu mult sârg fi- 
zica atracției corpurilor şi chimia combinării fluide- 
lor; geometria suprafețelor curbe și anatomia 
țesuturilor moi; gramatica limbilor încolăcite şi ana- 
liza versurilor rostite în șoaptă. În una din pauze, care 
abia de ajungeau de o ţigară, Olia mă învăţă tehnica 
pupatului țigănesc („poţelui po-țiganski”). Algoritmul 
e următorul: 1) ambii parteneri trag simultan un fum 
de țigară (aprinsă în prealabil), 2) se apropie unul de 
altul până la adeziunea completă a buzelor şi 3) se 
sărută prelungit (cf. supra) în timp ce fumul le iese 
pe nări şi gură. Până atunci, habar n-aveam că ţiganii 
se pupă într-o manieră atât de anapoda. La capătul 
unei zile de şcoală, Olia - învățătoare serioasă şi exi- 
gentă — avea grijă să-mi dea și teme de acasă, pentru 
a-mi umple cu folos timpul petrecut (i.e. pierdut) fără 
ea. Printre alte sarcini, îmi dădea să citesc, în reversul 
reflecţiei în oglindă, semnele imprimate pe gât şi pe 


piept, şi să meditez îndelung, în fapt de seară, asupra 

înţelesurilor de profunzime ale întâlnirilor noastre 
diurne. 

Alteori, lucrurile spuse şi făcute de Olia îmi pu- 
neau la încercare ideile moştenite de-a gata din fami- 
lie sau tocite la școală fără discernământ. De 
exemplu, ea nu se împovăra cu false sentimente de 
datorie şi respect față de persoanele în etate. Când 
vreo bătrânică comenta pe un ton negativ plimbatul 
nostru pe străzi, agățați unul de altul ca niște haine 
prea largi, trăgând zdravăn din fumul ţigărilor, ea le 
replica simplu, de peste umăr, să se care... „nahui”!. 
Pe cât de dură, pe atât de justă era ea față de semenii 
care își asumau o autoritate morală exagerată. În tro- 
leibuz, printr-un scuipat bine ochit, discret, pe spi- 
nare, Olia le pedepsea - cu indulgență - pe babetele 
ce coborau pas cu pas treptele vehiculului, clătinând 
mecanic din cap şi bolborosind ceva dezaprobator la 
adresa comportamentului nostru. Atunci când se 
simţea nedreptăţită, nu şovăia să-şi facă dreptate, 
fără tam-tam şi surle. De ce unii erau înzestrați cu de 
toate, în timp ce alții erau condamnați să se mulțu- 
mească cu mai nimic? În drum spre casă, într-o seară 
caldă și mirositoare de primăvară târzie, după o hă- 
lăduire prelungită prin parcuri şi ulițe, Oliei îi veni 
brusc să-şi reorienteze itinerarul, intrând și che- 
mându-mă și pe mine în una din curțile de pe Piro- 


gov. În timp ce eu stăteam „de strajă”, Olia culegea cu 
o migală de colecționar în rufăria lăsată la uscat de 
niște oameni căpătuiți de-a binelea (pe căi necinstite, 


fireşte). 


A doua zi îi stătea grozav tricoul cu decolteu larg 
şi scurtat cochet la talie. Ai fi zis că era făcut anume 
pentru ea. Mă întrebam la rându-mi, cu un fel de 
strângere de inimă pe care n-o mai încercasem îna- 


inte, dacă și „ea” era făcută pentru mine. 

Curtea de pe Pirogov e zguduită de valul deș- 
teptării naţionale. Toţi vecinii discută cu încrânce- 
nare despre limba noastră, călcată în plină stradă de 
mankurți și ocupanţi; despre alfabetul care ne-a fost 
furat şi strivit de şinele tancurilor sovietice; despre 
marea și munţii care ne-au fost amputate mișeleşte 
în patruzeci... Pe zidul de calcar de deasupra beciului, 
scrijelat intens cu tot felul de inscripţii de genul „Mir- 
cea + Dana = Love” și „Heavy Metal Rock”, apăru peste 
noapte un nou mesaj, săpat gros: „Jlonoă oKyNaHToB! 
(sic)?. Nikolai Nikolaievici, alteori jovial şi volubil — 
„O, tioska! Nu kak, Val'ku za sis'ku diornul, țap- 
țarap?!”2 — traversează acum curtea tras de spate şi 
sur la față de toate câte se întâmplă în ultima vreme. 

Masa de scânduri de sub vişini, la care câţiva ani 
în urmă nenea Aurel le povestea copiilor din curte is- 
prăvile dacilor liberi şi ale voievozilor moldoveni, e 
copleşită acum de vacarm și fum de țigară. Viorel îşi 
apără cu înverșunare părerea potrivit căreia nu toți 
rușii ar fi ocupanți: iată de o vorbă cei de la Irkutsk 
sau Novgorod, buni patrioți ai ţării lor, ce treabă au 
ei cu noi? Ă-hă... — mă mir eu cu Radu de atâta naivi- 
tate. Păi, da” cei care ne-au cotropit, ne-au înfometat 
şi ne-au ridicat buneii, de unde crezi că erau, dacă nu 
de la Irkutsk sau Novgorod?... 

Apariţia Oliei, secondată de prietena ei, ne ia pe 
toți prin surprindere. „A, vot on gde! - i se adresează 
ea Irei brusc, zgomotos, și apoi mie, fără menaja- 
mente: A ia tebia vsio jdu, priam' kak dura... Mă uit 
o habă buimac când la ea și Ira, când la Radu şi Viorel, 
care se holbează de parcă ar fi văzut un extraterestru. 
„Hai, fraților, am șters-o...” - le-o arunc eu prietenilor 
după un răstimp de zăpăceală, lăsându-i să-și rumege 


mai departe stupoarea. 


Scuipă cu năduf și înjură de mamă. E enervată 


rău. Zice că m-am comportat ca un prostănac la masa 

de sub vișini. Şi că prietenii mei se căscau la ea ca 
niște tontălăi, zău... Ce era de capul meu? Şi apoi de 
ce n-am venit la scrânciob la ora înțeleasă? Încerc să 
mă justific, dar fără prea multă tărie. În fond, are 
dreptate. După un moment de tăcere mocnită, îmi 
smuceşte mâna cu putere și, în semn de reconciliere, 
mă cheamă să intrăm în dendrariu printr-o scurtă- 
tură pe care n-o cunosc. Trecem cu toții pe rând prin 
gardul de sârmă, de parcă uns înadins cu ulei tehnic 
pentru a pedepsi eventualii intruşi. Nici măcar pârâul 
nu ne poate spăla de putoarea de garaj. Ne stropim 
cu apă până ne facem leoarcă. Ajunși în valea cu chi- 
paroşi, ne punem hainele la uscat şi ne întindem sub 
un soare tăcut și leneş. Nu-ţi vine să crezi ce liniște 
poate fi aici, la doi paşi de centrul orașului. Pântecele 
Oliei miroase a flori uscate, a lapte acru şi a ulei de 
maşină. 

Mă trezesc de la un fum înecăcios de țigară. Olia 
stă aplecată asupra mea şi îmi număra conştiincios 
alunelele. 

„Şase, şapte, opt... Scoate-ți chiloţii... Nouă, zece... 

De ce i-aș scoate? - mă arăt eu mirat, stârnind chi- 
cotelile Irei. 


Păi, nu vezi ce fac? 

O asigur că nu am alunele acolo. 

Vei fi norocos, du-te-n-colo, - îmi spune ea cu pre- 
făcută invidie. Fără cele din chiloți am numărat şai- 
sprezece. 

la te uită, îmi zic, exact atâtea câți ani împlinesc 
în câteva zile. Să fie oare un semn bun? 

Deja sunt... norocos, îi șoptesc eu la ureche cu o 
tandrețe de care nu mă credeam în stare. 

Până a o întâlni pe Olia nu mă excita deloc ideea 
de a pupa vreo tipă drept în buze, darămite să-i sug 
saliva sau să-i gâdil cerul gurii cu limba. Mi se părea 
greţos de-a dreptul. Aș fi preferat să o gâdil acolo, di- 


rect, în chiloți. 

Măi, voi plescăiți şi clipociți de parcă ați fi o cas- 
cadă. E insuportabil! - se pune Ira pe urlat ca din 
senin. 

La un semn complice cu ochiul să o urmez, Olia își 
ia boarfele şi se îndreaptă înspre pârâu, dându-i de 
înţeles prietenei că revenim îndată. La asta, Ira se of- 
tică și mai tare. 

Aici cel puţin nu se vor mai auzi plescăiturile tale... 
- îmi zice ea, pregătindu-şi locșorul în iarbă. 

Ai crede că se pune pe ouat. 

Hai vino. Ce-mi stai ca bradul? 

Ea mă vrea iederă, după cum pare. 

Ce gust ciudat au gurguii Oliei. N-am mai gustat 
vreodată ceva de genul. De parcă ar fi fost dați cu 
ceapă coaptă și zahăr ars. Habar n-am la ce mă aștep- 
tam. Filmele văzute cu Leo la ore târzii în saloanele 
video de pe strada Iskra nu mi-au spus nimic despre 
ce gust au bănuții fetelor. 

Ah, ah... - face Olia când ajung cu degetele între 
cracii ei. Păsărica lui vară-mea, pe care am cerceta- 
t-o de fir a păr în via lui tătuca, era cu totul altfel: pu- 
havă, netedă, albă. Cea a Oliei e tare pe de-asupra și 
se înmoaie pe măsură ce-ţi lunecă degetele pe crăpă- 
tură-n jos, printre floacele rare. N-o să uit niciodată 
mirosul ce-mi stăruia pe buricele degetelor, înmuiate 
în licorile Oliei. Îmi va aminti și a doua zi că totul a 
fost aievea, că n-am inventat nimic. Încerc să-mi fac 
drum cu mădularul în văgăuna din care tocmai îmi 
scosesem degetul, când o auzii pe Olia şoptindu-mi 
„Vâş... vâş..... Nu înțelegeam ce nu-i place — că doar nu 
vroia vişine la ora asta? —, încât nu vedeam altceva 
mai bun de făcut decât să perseverez, când aud, din 
nou, mai tare: „Vâşe... Suni vâşe”5... A! - mă dumeresc 
eu. Greşisem intrarea cu doar 1 cm. Ce complicată e 
natura umană! Văzându-mă pe calea cea bună, încep 
să mă plimb încolo-încoace, bucuros să mă aflu în 


pielea personajelor din filmele de la 10.00 seara. Fi- 

gura unui tip mustăcios, cu privire sălbatică, ițită de 
după tufar, mă aruncă însă brusc înapoi în brațele 
Oliei. Îmi scot pe dată puţoiul, o apuc pe Olia de mâ- 
necă şi o luăm pe de-a dreptul la vale, într-o hârjoană. 
Colcăie parcul de obsedați, ducă-se pe pustii! 

O ţinem tot aşa pe malul pârâului până dăm de o 
casă părăsită lăsată pe jumătate în pământ şi bine 
bâcsită cu stafii, asta se vede de la o poştă. Mă dă- 
deam în vânt de mic după case şi poduri vechi. Eram 
sigur că voi descoperi o comoară într-o bună zi. Mă 
credeam Tom Sawyer. În podul casei, mă podidesc 
mirosuri de colb, hârtii vechi şi plante uscate. Când 
mi se mai dau ochii, văd cât cuprinde vrafuri de ier- 
bare vechi, aruncate alandala. Fascinat, îi fac semn 
Oliei să urce. Ne punem îndată pe răsfoit ierbare şi 
alte hârțoage, în timp ce ea mă asaltează cu întrebări: 
De ce? Pentru ce? Cine? - De unde să ştiu eu? - Mă 
simțeam ca într-un cimitir de plante. 

Întorcând cu frenezie paginile ierbarelor, Olia 
stârneşte un nor de praf, că abia de mai vedeai ceva 
la un pas. O rog să o mai domolească și atunci zăresc 
prin zidul de colb tăiat de o dâră de soare că încă nu-şi 
pusese chiloţii. Îmi amintesc ce făceam cu doar câ- 
teva minute în urmă și simt din nou acea ameţeală 
dulce şi apa care-mi umple gura. Îmi aștern atunci că- 
maşa printre hârtii şi iarbă uscată şi o invit să se 
așeze. Acum că-i ştiam gusturile şi mirosurile, n-o 
mai lungesc cu preludiul și trec direct la treabă, căci 
nu aveai de unde şti ce țăcănit îți poate tăia calea pe 
nepusă veste. Cu cât însă mă agit mai abitir, cu atât 
mai greu lunecă. lar când Olia mă roagă să mă opresc, 
mă întreb dacă n-am greşit cumva şi de data asta 
adresa. 

Hei, stop! încetează o dată! — mă somează Olia re- 
petat, vizibil plictisită de ce i se întâmplă. 

Îmi trag pantalonii - şi suflul - cu conștiința că am 


făcut ceva de aiurea şi coborâm din podul în care nici 

acum, iată, n-am găsit comoara jinduită. 

În drum spre casă, mă însuflețește gândul că îi voi 
povesti lui Leo toată isprava, cu rectificările de ri- 
goare. Căci dacă nu povesteşti, e ca şi cum nici n-ai fi 
făcut nimic, nu-i așa? Îl și vedeam pe Dragoş ce faţă 
va face. În dreptul curţii noastre, îi spun Oliei să mă 
aştepte, cât doar să sustrag de acasă o rublă două. Vă- 
zându-l pe Leo fumând sub vişini cu satisfacție, tăbă- 
răsc pe el și-i strecor - așa ca printre altele — despre 
ce grozav e să fii mujic. Toată povestea asta mă am- 
balează teribil, de parcă nu tot cu mine s-ar fi întâm- 
plat. După vreo două țigări fumate pe rupte, mai mult 
arse de la sine, Leo mă întrerupe la un semn de punc- 
tuație şi-mi propune, așa ca apropo, ce ai zice de un 
film video? Pășind larg spre salonul de la Palatul Pio- 
nierilor — mai avem oare timp până la cel de la 8.00? 
- aud hăt din depărtare: Coolia! Colia! Abia atunci îmi 
pică fisa. E Olia. Așa-mi zice ea: Colia. Se poate oare? 
E a doua oară când mi se întâmplă să o uit. Acum însă 
o uitasem pe când tocmai povesteam de ea... la timpul 


trecut. O trădasem, cum ar veni, de două ori. 


E o dimineaţă luminoasă de mai. În curte se 
stârneşte o hărmălaie de bâlci. Se adună de-a valma 
vechi prieteni din curte şi alții din clasă. Unii desfac 
o lozincă lungă cât jumătate de curte, scrisă cu litere 


groase cât pumnul: „Unire, moldoveni!” în timp ce 
alții flutură un ditamai tricolor cu cap de bour. Apa- 
riţia mea ca din senin e întâlnită cu țipete şi urale. Ne 
adunăm şi ne îndreptăm îndată cu toții înspre teatrul 
de vară. „Haide, fraţilor, să nu ajungem noi chiar cei 
din urmă!”. Sclipesc din toată fața, glumesc şi râd cu 
poftă. Toată lumea îmi surâde cu voie bună. Chiar şi 
milițienii de la colț de stradă se uită la mine, de sub 
şapcă, prietenos, cu un soi de respect. Unul dintre ei 
seamănă leit cu unchiul Sașa, surâzând pe sub mus- 


tăți. Odată țâșnit în strada principală, grupul nostru 

se uneşte voios cu coloana de oameni ce venea din- 
spre statuia lui Ștefan cel Mare. După îndepărtata co- 
pilărie când, cu stegulețe şi baloane, mergeam de 
mână cu părinții la parada de 1 mai, mă simt din nou 
împlinit, corp comun cu întregul popor, ieşit cu mic 
şi mare să-și celebreze deşteptarea şi să o vestească 
sus şi tare, să ajungă până și la geamurile înalte ale 
Sovietului suprem şi ale Comitetului central, să ră- 
sune hăt până în mauzoleul lui Ilici şi la steaua de 
rubin a Kremlinului, să străbată în lung și în lat toată 
Uniunea de la Vladivostok la Marea Baltică, să se 
audă peste tot că moldovenii şi-au apucat, în sfârşit, 
destinul în mâinile proprii. Preiau prietenește steagul 
de la confratele meu şi mă arunc cu el înainte, flutu- 
rând văluros de-asupra mulțimii, când aud, din de- 
părtări, din zări, de parcă dintr-o țară străină: 


Cooolia! 


1. Înjurătură în rusă: „[du-te]'n-pulă” (n. a.) 

2. Mankurt: Persoană înrobită, fără memorie şi fără dem- 
nitate. Cuvânt împrumutat dintr-un roman de Cinghiz 
Aitmatov, scriitor kirghiz, şi folosit pe larg în discursul 
patriotic din RSSM la sfârșitul anilor 1980, pentru a 
desemna autohtonii care nu-şi mai vorbeau limba ma- 
ternă. „Cel care supravieţuia îşi pierdea complet memo- 
ria şi devenea mankurt. Mankurtul era un rob perfect: 
nu cerea decât mâncare şi ceva haine, executa orbește 
poruncile stăpânului, nu stătea cu nimeni altcineva de 
vorbă, şi mai ales nu se gândea să fugă sau să se revolte” 
(Cinghiz Aitmatov, O zi mai lungă decât veacul) (n. a.) 

3. „Jos ocupanţii!” cu greşeală ortografică în text (în rusă, 
n.a.). 

4. „Ei, tize! Ce mai nou! Ai mai agățat-o pe Vălica de țâţă: 
țap-ţap?” (în rusă, n.a.) 

5. „A, iată-l unde e! Iar eu te tot aştept, ca o proastă, zău...” 
(în rusă, n.a.) 


6. „Mai sus... Bag-o mai sus” (în rusă, n. a.). 

Diana VRABIE 


lașul ca spațiu al reprezentărilor în proza pașoptiștilor 


Spaţiu al memoriei şi ţinut de istorie, revanșă me- 
lancolică împotriva asperităţilor vieţii şi datorie 
promptă faţă de propriul trecut, eden estetic şi inti- 
mist, laşul şi-a depăşit în timp limitele ontologice, de- 
venind un cochet supra-personaj, care, fără zăbovire, 
a fost „găzduit” de scrierile ficționale, dar şi de cele 
memorialistice. Unul din avantajele care a facilitat 
proiecţiile sale literare îl constituie faptul că laşul a 
modelat cei mai mulți poeți şi povestitori, care se vor 
revanşa artistic față de spaţiul ce le-a propulsat ener- 
giile creatoare. Este cazul lui Grigore Ureche și Miron 
Costin, Dosoftei și Cantemir, lon Neculce şi Veniamin 
Costache, Gheorghe Asachi și Vasile Alecsandri, Mi- 
hail Kogălniceanu şi Alecu Russo, Costache Negruzzi 
şi Vasile Pogor, Mihai Eminescu şi lon Creangă, |. L. 
Caragiale şi Emil Gârleanu, Otilia Cazimir şi lonel Teo- 
doreanu, Al. Philippide și Nicolae Iorga, Constantin 
Stere şi G. Ibrăileanu, Mihail Sadoveanu şi George To- 
pîrceanu, Barbu Fundoianu şi Mihai Codreanu şi lista 
poate fi completată şi de alți scriitori şi cărturari 
legați indestructibil de fosta capitală a Moldovei. 

Dincolo de unele aprecieri clişeizate, de 
tonalitățile uşor emfatice, de contradicția dintre 
aparenţă şi esenţă, realitate şi mistificare, dincolo de 
nota sentimentală inerentă atunci când spațiul vizat 
e „oraşul poeților”, laşul deține, în mod indiscutabil, 
primatul cultural, care-i revine ca o consolare plato- 
nică pentru celelalte nedreptăți ce le suportă. 

De la Mihai 


de la Alecu Russo la Vasile Alecsandri, de la lon Mi- 


Kogălniceanu la Costache Negruzzi, 


nulescu la Octav Dessila, nenumărate pagini de stu- 

diu implicat, de proză fermecătoare, de observaţii 
pline de spirit, au fost dedicate Iaşului. Privit când ca 
o provincie întristătoare, când ca „un oraş-muzeu”, 
când ca „un târg bătrân, sărac şi bun” (Otilia Cazimir), 
când ca „un oraş al marilor iubiri” sau ca „un echiva- 
lent al Cotnarului” (lonel Teodoreanu), laşul rămâne 
urbea iubită şi blamată, venerată şi huiduită, râvnită 
cleveti, cârâi, cârcoti, laşul este un personaj inepui- 
zabil, fertil. Indicibil. leri şi astăzi”! Semnalat de cro- 
nicari şi învăluit în magia filelor de demult, absorbit 
febril în proza paşoptiştilor, de unde va fi perpetuat 
de marii clasici şi apoi de interbelici, laşul şi-a reven- 
dicat în timp statutul de supra-personaj. Vom încerca 
să-i surprindem profilul, aşa cum apare acesta pro- 


iectat în proza scriitorilor de la 1848. 


teste 


Alecu Russo în Iașii şi locuitorii lui în 1840, Mi- 
hail Kogălniceanu în Iluzii pierdute. Un întâi amor, 
dar şi în Fiziologia provincialului în Iaşi, Tainele 
inimii, Vasile Alecsandri în Iașii în 1844, Un salon 
din Iaşi, Costachi Negruzzi în schița Au mai pățit-o 
şi alţii, dar şi în „fiziologiile” sale cultivă o adevărată 
mitologie a Iașului, realizând veritabile documente 
ale unei memorii culturale. 

În registrul acestor discursuri vom identifica 
modul în care ieşenii răspund provocărilor mediului 
natural şi social, natura relațiilor dintre ei, condiţiile 
de formare a structurilor mentale, a culturii, a 
tradițiilor. Semi-orientală şi semi-europeană, această 


III 


93 


RECONSTITUIRI CULTURALE 


zonă culturală dă naştere unui joc de imagini și con- 
traimagini, menținute într-un susținut raport oximo- 
ronic, Autorii caută să releve efectele acestor 
reprezentări asupra imaginarului colectiv, asupra 
unui anumit context social, cultural sau comunicaţio- 
nal, prin evidenţierea unor stereotipuri culturale 
naţionale. O fac diferit - ludic, obiectiv, parodic, per- 
siflant, bonom, grav, acid, comic, ironic - dar întot- 
deauna din pasiune pentru „orașul marilor zidiri”. 
Alecu Russo, spre exemplu, în Iașii și locuitorii 
lui în 1840, realizează o sugestivă schiță „fiziologică, 
după modelul francez, în care ne oferă diverse „fizio- 
nomii”, în ideea de a arunca „o privire generală asu- 
pra caracterelor, care pot fi aplicate la mii de indivizi 


sau la o totalitate”, dar și de a identifica unele locuri 
comune identitare, vizând, totodată, efectele unor re- 
prezentări colective asupra dinamicii alterității. 
Adoptând optica ironică-bonomă a unui spirit ce 
se poate detașa de sentimentalismul gratuit, Alecu 
Russo relevă un lași prea puţin cunoscut publicului 
european la vremea aceea și pe care îndelung nu l-a 
putut scoate din anonimat „nici moartea lui Potem- 
kin”. „Iașii a început de câtăva vreme, mărturiseşte na- 
ratorul, să ațâţe curiozitatea publicului european.."?, 
După o retrospectivă istorică dincolo de 1830, 
când Iașul „nu era cunoscut lumii decât din buletinele 
armatelor imperiale ruseşti și, în cercurile literare, 
din câteva relații scurte și nu tocmai exacte ale câ- 


Strada Lapusneanu 

torva călători...” (p. 223), naratorul invocă Descrie- 
rea Moldovei a lui Dimitrie Cantemir, pentru a de- 
monstra originea „scaunului țării”. Modest la început, 
laşul evoluează spectaculos, asemenea genericului 
personaj din basme, crescând într-o zi cât unul într-o 
lună. Așa se face că dintr-un „sat prost, întru care 
abia se aşezase trei ori patru gospodari, şi avea şi o 
moară în care era un morar bătrân, căruia-i zicea lon 
(sau, după cum se zice în limba proastă, laş)” (p. 
224), el se va schimba într-un „târg, care încet-încet 
ca şi alte oraşe dace, a dobândit de la Roma privile- 
giul de a fi recunoscut oraş municipal sub numele 
de Municipium lassiorumi. După ce insistă asupra 
obârşiei sale contradictorii, naratorul îşi autentifică 
discursul cu toponime concrete (Tătăraşi, Socola, 
Copou, Galata), făcând trimitere la nume legate de 
originea laşului (Ştefan cel Mare, Dimitrie Cantemir, 
Sobieski). Ideea descinderii în trecutul glorios al 
ținutului îl tentează şi pe un alt scriitor al epocii, Va- 
sile Alecsandri, care renunţă, cu bună știință, la 
speculațiile istorice: „Ce schimbare a luat mai în 
urmă sub stăpânirea romanilor, pe când el se 
numea Municipium Jassiorum şi care a fost caracterul 
său original în epoca domnilor pământeni, când era 
adevărată politie românească, şi mai ales după mu- 
tarea scaunului domniei în el din Suceava sub Alexan- 
dru-vodă Lăpuşneanul. Aș dori, dar nu se poate zice 
un cântec vechi. Asemene sunt silit să zic şi eu în pri- 
virea acelor notițe. Las dar în seama persoanelor cu 
răbdare ca să facă cercetări despre ele; cât pentru 
mine, acum deodată m-oi mulțumi a-ţi arăta laşii pre- 
cum se găseşte în anul 1844”:. 

Grevat de aerul de legendă, laşul îi pare demn de 
luat în seamă nu atât prin ceea ce reprezintă, în chip 
excentric, esenţa sa, cât „ca scaun al principatului 
nostru şi deci ca un punct al marii chestiuni a Orien- 


tului” (p. 223). Denunţându-i logica orientalistă, 

Alecu Russo reține hibriditatea spațiului, specificitate 
altoită de moravurile tuturor popoarelor, care s-au 
perindat pe pământurile sale: „de la dacul rătăcitor 
şi sălbatic, de la romanul de pe Tibru, de la toate 
hoardele nomade care-şi croiseră prin vechea Dacie 
pierdută o cale sângerată spre a se năpusti în inima 
imperiului până la musulman, leah şi ungur, până la 
grec şi, în sfârşit, până la rusul de azi care se pretinde 
regeneratorul nostru politic, moravuri necunoscute 
adaptate la moravuri cunoscute” (p. 223). Înţeleasă 
ca un amestec de semne și practici culturale, hibridi- 
tatea reprezintă doar unul din însemnele acestui 
spaţiu tolerant şi resemnat, înscris sub semnul unei 
fatalități genetice („laşii, ca şi atâtea alte târguri, se 
supune soartei” (p. 225), în care moravurile necunos- 
cute sunt adaptate la cele cunoscute, obiceiurile bar- 
bare se altoiesc pe obiceiuri antice, patriarhalismul 
pastoral se alină în servitutea feudală, misterele 
creştinismului se plăsmuiesc pe miturile păgâne, 
superstițiile poetice ale evului mediu sunt „încrustate 
în secătuitoarea necredință a veacului, tot ce-i vechi 
şi ce-i nou, Occidentul şi Orientul, topite într-un tot 
nedespărţit, cimentate de vremi şi împrejurări aşa fel 
încât clădirea s-ar dărâma dacă ai scoate o singură 
piatră” (p. 223). 

Această hibriditate îi conferă Iaşului un soi de 
mister propriu maşinilor „acelea complicate, cărora 
trebuie să le cunoşti amănuntele şi resorturile as- 
cunse, fără să-i pricepi ansamblu!” (p. 226). Costache 
Negruzzi îl găseşte „drăgălaş” în această diversitate 
ontologică a sa: „ulițele oraşelor europeneşti, trase 
cu sfoara, au multă monotonie şi obosesc vederea, în 
vreme ce ale Iaşilor înfățoşind, la toți zece paşi, un 
nou punct de privire, arată o varietate drăgălaşă”!. 
Aspectul eterogen al Iaşului, atât de expresiv prin 
contrastele sale, nu-i pare naratorului din Iașii şi lo- 
cuitorii lui în 1840 a fi consecința unui hazard, ci re- 

zultatul firesc al unei îndelungate evoluţii istorice, 
identificabile şi în aspectul arhitectural: „laşii însuşi 
este un monstruos amestec de clădiri masive ori ele- 
gante, de palate şi de magherniți împrejmuite de 
ogrăzi nemăsurate; pe ulițele lui furnică lucruri de la 
țară, lux îmbelşugat, echipaje repezi, livrele, toalete 
pariziene ori vieneze, zdrenţe franco-moldave, fizio- 
nomii vesele, aspre, originale, felurit îmbrăcate, ca 
pentru un bal mascat” (p. 227). Într-un amestec de 
„gravitate şi comic”, Costache Negruzzi, în schița Au 
mai păţit-o şi alții, recreează lumea ieșeană reală, 
care nu este altceva decât un „carnaval tranzitoriu”$: 
„„bunul oraş începu a-şi schimba toaleta, şi, zău! ne 
pare rău, căci e slut astfel îmbrăcat jumătate cu frac 
şi jumătate cu şalvari roşi, întocmai ca un unter-ofițer, 
pe care l-am văzut la înformarea miliției, încins cu 
sabie peste giubeaua blănită cu cacom, purtând pin- 
teni şi şapcă cu roşu” Imaginea de carnaval, de bâlci 
sugerează un univers haotic, de răsturnare a valorilor 
instituite, dar comportând şi funcţii ritualice de reîn- 
noire a universului, un soi de haos purificator. În 
acest sens, laşul simbolizează întreaga civilizaţie a 
epocii de tranziţie, consumată în această luptă a con- 
trariilor: „o luptă înăbușită, însă uriașă şi neconte- 
nită, între bătrân şi tânăr, între obiceiul căzut şi 
veşted şi inovaţia cutezătoare, plină de putere şi de 
viață; o luptă de moarte între vechi şi nou, în care 
biruința greu câştigată va fi a celui din urmă” (p. 237). 

Trecerea de la „fizionomia orientală” la cea euro- 
peană, de „când spiritele au început a se dezveli la ra- 
zele civilizației” este remarcată şi de Vasile 
Alecsandri, care apreciază noua „schimbare la faţă”: 
p... casele au trebuit negreşit să primească o formă 
străină şi potrivită cu natura ideilor de astăzi. Ele au 
început a se supune regulilor proporției, a se împo- 
dobi cu coloane, cu ferestre largi şi luminoase, cu bal- 


coane desfățate; au început a ieşi în fața ulițelor, 

părăsind fundul ogrăzilor unde se ascundeau mai îna- 
inte, a se îngrădi cu ostrețe de lemn sau fier, dărâ- 
mând jos zăplazurile şi zidurile acele tari care le dau 
un aer de cetăți; au început, într-un cuvânt, a se ridica 
pe planuri elegante şi plăcute ochilor. Aceste zidiri 
noi formează partea europenească a oraşului. Cât 
pentru cea orientală, ea este reprezentată prin o 
mulțime de hardughii vechi, nalte, strâmbe, mucede, 
cu pereții afumați şi crăpați, cu ferestrele mici şi 
chioare, cu streşinile putrede şi ascuţite, cu scările în- 
tunecate, cu odăile ofticoase, cu ogrăzile mari şi pus- 
tii, cu grădinile pline de buruieni sălbatice şi cu ziduri 
groase primprejur”* După ce profilează acest joc al 
contrariilor, Vasile Alecsandri trage linia: „Acum, 
amestecă-le pe toate la un loc în închipuirea ta, 
aruncă-le ca nişte jucării dinaintea ochilor tăi, şi de 
vei produce un totul neregulat şi neobişnuit, atunci 
vei dobândi o icoană adevărată a capitalei noastre şi 
te vei încredința că nu este oraş în lume alcătuit de 
mai multe contrasturi”.? 

Heteroclitismul apare evident şi în paginile des- 
criptive în care naratorul din Iașii şi locuitorii lui în 
1840 observă laşul cu ochiul artistului: „Grămezi de 
căsuțe albe şi cochete stau împrăștiate ici şi colo, în- 
conjurate de pajişti verzi, de grădini, de arbori; câteva 
biserici contrastând cu micimea căsuţelor înalță cruci 
argintii; şi deasupra crestei dimpotrivă un tufiş de co- 
paci pe verdele câmpului stăpâneşte totul” (p. 227). 
Tatonând împrejurimile Iaşului, acestea i se relevă lui 
Alecu Russo cochete, ispititoare, atrăgătoare, pe de o 
parte, umile, sălbatice, pe de altă parte: „Culcată 
alene pe colina ei, ridicându-se în amfiteatru, moale 
şi voluptuoasă într-o poză de curtezană, orientala ce- 
tate a Iaşilor zâmbeşte cochet de departe admirato- 
rilor săi - surâs foarte perfid când o cunoşti de 
aproape - şi răsfrânge, fără altă simetrie decât capri- 

în razele soarelui; zidurile albe, care se zugrăvesc în 
partea de sus a amfiteatrului, desemnează orizontul; 
întunecatele şi pitoreştile ruine ale palatului vechi pe 
o esplanadă prăpăstioasă, în josul căreia se adăpos- 
tesc bordeie umile, contrastează cu înfăţişarea proas- 
. 
234). Sălbăticia frustă este compensată prin poezia 


pătă şi curată a locuinţelor care le împresoară 


nativă a locului: „aşa de poetic, aşa de plăcut în săl- 
bătăcia lui, aşa de melancolic în asfințit, când razele 
tremurătoare ale soarelui îşi sting în el ultimele lor 
focuri” (p. 235). După toate probabilitățile, relația 
sentimentală a naratorului îi determină atitudinea şi 
spectrul descriptiv. 

Atunci când se decide să admire Bahluiul, acesta 
i se dezvăluie într-un spaţiu al smârcului şi al mize- 
riei: „Mâlos, Bahluiul, ieşind din balta pe care a for- 
mat-o, străbate domol câmpia, scăldând, la dreapta 
şi la stânga, fânețe şi imaşuri, pe care pasc turme de 
oi, de vaci şi de bivoli hâzi, bălăcindu-se toată ziua în 
noroi; apoi atinge din fugă poala murdară a mantiei 
Iaşilor” (p. 234). Aceeaşi conotație de mlaștină, dar 
convertită în materie poetică apare şi la Vasile Alec- 
sandri: „Adeseori laşii are o privire venețiană prin 
ulițele lui prefăcute în canaluri mlăştinoase”. La un 
alt pol, mult mai ironic şi mai necruţător, scrutează 
împrejurimile laşului, identificându-i „atractivitățile”, 
autorul Huziilor pierdute: „Ştiut este geograficeşte 
şi statisticeşte că capitalia Moldaviei nu samănă în ni- 
mică cu celelalte capitalii blagoslovite de Dumnezeu. 
laşii, oraş vestit prin feredeul turcesc, prin cârnații 
ui Carigniani, prin apa de la Păcurari, prin vorba 
nemțească a lui Regensburg şi prin plăcintele răpo- 
satei madamei dumisale, prin ruinele lui Ipsilant, 
prin minunatele păpuşe ce tot anul se văd ziua, iar de 
a Crăciun şi până la lăsatul secului şi noaptea, prin o 
berărie nemțească, prin lărgimea și frumuseța 


ulițelor, prin o fabrică de chipuri de ipsos, prin arhi- 


ProEuropeana Clubul cărții digitale 


DD A E A 


tectura bordeielor şi baracelor sale.."1 


Marcat de concepțiile iluminiştilor, Alecu Russo 
va acorda o atenţie deosebită mediului geografic, nu 
atât în sensul ambianţei fizice, ci mai ales a celei so- 
ciale. Teoria reliefului şi a climatelor lui Montesquieu 
pătrunde imperceptibil în paginile sale descriptive. 
Componentă psihică şi concretă a spațiului, a 
nesfârşitului terestru, arteră cu toate semnificațiile 
orizontalei în opoziție cu verticala, câmpia este ex- 
presia însăși a paradisului terestru. La Alecu Russo 
acest paradis „aristocratic”, ce domină măreț, oprind 
„privirea asupra oraşului, asupra colinelor înconju- 
rătoare, cu mănăstirile singuratice ca nişte măriri de- 
căzute, şi asupra leicei întunecate a Socolei, alcătuită 
din coborâşurile verzi ale dealurilor” nu poate avea 
decât un nume: Copou - care e o „pajişte uşor încli- 
nată, atârnată între râpa Cârligului şi larga vale a 
Bahluiului”. El este locul privilegiat al contemplării, 
al întâlnirilor, al disputelor, este spaţiul socializării şi 
al „intrării în lume”. Această varietate uimitoare a Co- 
poului constituie pentru Alecu Russo decorul în care 
se întâlnesc „vanități, pretenții ridicole, antice şi mo- 
derne, oameni mari şi boierime, femei cu sufletul în- 
focat şi celebrități ale zilei”, Copoul devenind rând pe 
rând „poetic, suav, tablou de moravuri, îmbrăcat cu 
haina bizară, care poate sluji de cheie caracterului 
național”, „teatrul unde tânărul debutează în lume, 
sentimental culcat într-o elegantă caleaşcă, cu 
obișnuita țigară în vârful buzelor, cu mâna sprijinită 
alene pe bastonașul elegant, şi arătând trăsurilor 
care se încrucişează cel întâi pantalon al său, croit de 
dl Ortgier, croitor de Paris ... (...) Copoul mai este 
arena în care cucoanele noastre, mari şi mici, tinere 
şi bătrâne, urâte ori frumoase, se întrec în strălucirea 
toaletelor” (p. 236). Observăm că toate elementele 
acestui spațiu urban nu sunt exploatate prin prisma 
forţei lor vitale, a diversităţii lor, ci ele sunt puse în 

slujba unei argumentaţii estetice şi artistice mai de- 
grabă: „Şi toată această simplicitate, la sfârşitul zilei, 
când obişnuiţii se plimbă în grupe izolate şi când vân- 
tul aduce miresme de flori şi parfumuri trecând prin 
părul frumoaselor noastre cucoane, când lumina în- 
doielnică se amestecă cu azurul sumbru al munţilor 
şi răspândește aerul acela de voie bună şi de poezie 
cu neputinţă de exprimat, semănând cu energia unui 
om pe moarte, ale cărui puteri sporesc în clipa când 
au să tacă pentru totdeauna, Copoul îşi ridică parcă 
glasul şi murmură imnurile nopții în domoala 
mișcare a caleştilor vieneze, care-şi măsoară umble- 
tul după pasul pietonilor” (p. 236). Cu adevărat, este 
unul din cele mai frumoase imnuri dedicate Copou- 
lui. Alecu Russo anunţă parfumul laşului aristocratic, 
anticipându-l pe lonel Teodoreanu, care va crea un 
adevărat mit al târgului ieşean. 

Copoul va iriga inspirația şi altor congeneri, be- 
neficiind de cele mai contradictorii interpretări. Să 
luăm, spre exemplu, imaginea Copoului din debutul 
lucrării Tainele inimii a lui Mihail Kogălniceanu, 
unde acesta apare proiectat polemic, persiflant şi pa- 
rodic: „Prin urmare şi laşii, ca o capitalie, trebuie şi 
ea să aibă o primblare pentru societatea aleasă a sa. 
Această primblare este Copoul, care se deosebeşte de 
toate primblările din lume. În adevăr, Câmpii Elisei 
merită de a fi primblare prin frumoasa perspectivă 
ce într-un capăt se începe cu Palatul şi Grădina Tui- 
leriilor, trece prin piața măreaţă a Concordiei, cu obe- 
liscul de Luxor, şi, între măreţe alei de copaci, se 
sfârşeşte cu Arcul de triumf al Stelei (...). La Copoul 
nostru însă nu găseşti nimic de aceste; a sa frumuseţe 
este lipsa de toate frumusețile, şi tocmai aceasta face 
că Copoul este o primblare singură şi unică în felul 
său între toate primblările, de la Câmpiile Elisee ale 
Parisului pân” la grădina Kisseleff din Bucureşti”!!. La 


acelaşi autor, Copoul apare în intimă conjugare cu 

descrierea societății ieşene de la 1849, ieşită după- 
amiază, la plimbare, după moda pariziană, în trăsuri, 
pe dealul Copoului: „La această frumoasă primblare, 
precum este încă pe fața pământului în minutul ce v-o 
descriu, înalta aristocrație a Moldovei, boieri de 
baştină veche sau nouă, voinicii noştri ofițeri, damele 
noastre cele mai elegante (...) — toate aceste stări a 
mult treptăluitei noastre societăți au obicei de a ieşi 
de la patru sau cinci ceasuri dup-amiază în lungi 
şiruri de carete de Viena, moda 1849 (...), trec pe 
ulița mare, înghițind nouri de colb şi ajungând la ba- 
riera oraşului, aruncând o ochire asupra obeliscului 
grădinii publice, ies la Copou. Unii atunce, cei mai 
puțini, se coboară, călcând iarba roasă de vite şi cio- 
lanele cailor morți ai poştei; alții preferă a petrece 
vremea în trăsură, picior peste picior, lăsând alte do- 
bitoace să facă mişcare pentru dânşii”1?. 

Cam în aceiaşi termeni ironici şi persiflanţi, a 
căror tendinţă, după cum observă Mircea Zaciu, este 
dea cristaliza o „morală practică”, în genul scrierii de 
„tablete” argheziene, se pronunță Mihail Kogălni- 
ceanu şi în Iluzii pierdute: „laşii, centrul civilizației, 
a literaturii şi a gunoiului Moldaviei, are ulițe, dar mai 
nici una cu nume, are optzeci de mii de trupuri, dar 
nici măcar zece suflete, are poduri prea frumoase şi 
n-are măcar un pârău; căci, cu toată bunăvoința ce 
am de a lăuda tot ce-i patrie şi a patriei, totuşi nepăr- 
tinirea mă opreşte să numesc Bahluiul alt fel decât o 
mare sau o mlaștină, una şi alta după timp sau vreme, 
după săcetă sau umezală”1?. 

Componentă psihică şi concretă a orașului şi ar- 
teră prin care circulă seva mulțimilor, ulița constituie 
locul privilegiat al întâlnirilor, al cafenelelor „zgomo- 
toase”, spaţiul cochetăriei și al frivolității. Vasile Alec- 
sandri găseşte ulițele Iașului drept niște lungi „galerii 
de contrasturi”, care găzduiesc „crâşme proaste”, 


„scârnave”, locuinţe cochete, băcălii înghesuite de 

„panere cu roşcove, cu masline, cu piperi”, „şoproane 
cu scânduri pârlite”, cafenele greceşti, magazii „în 
care strălucesc materii scumpe, bronzuri, cristaluri 
săpate, juvaeruri de aur, într-un cuvânt, tot felul de 
lucruri de lux”. Cu multă atenţie îşi plimbă privirea, 
pe ulițele Iaşului, Mihail Kogălniceanu şi în Tainele 
inimii, descriind cu minuţiozitate „confetăria” lui 
Felix Barla - locul de întâlnire a înaltei societăți: „De-a 
lungul magazinelor de bomboane şi de mode se în- 
tindea un fel de balcon, soi de târnaţ, în care muşteriii 
puteau lua îngheţată şi totodată a arunca ochiri prea 
puţin îngheţate la aprinzătoarele modiste, ce se ve- 
deau prin geamuri lucrând la capele şi bonete. Așa dl 
Felix avea totodată marfă de răcorit stomacul şi de 


1: 


aprins inimile: înghețată şi modiste”!*. Descrierea 


uliței, a cofetăriei, a muşteriilor îi oferă prozatorului 


prilejul unor observații picante, pline de insinuări. 


Viziunea este accentuat ironică - prin raportarea 
capitalei moldave la marile oraşe europene Paris, 
Viena, Berlin, ceea ce îi va atrage o necruțătoare dis- 
creditare: „ Poetul care a cântat: / Frunză verde de 
bostan,/ Pe dealul Copoului/ Rău mă dor călcâile!”. 
Mihail Kogălniceanu sugerează, prin antiteză şi iro- 
nie, discrepanţa între oraşele europene și târgurile 
provinciei româneşti. Paralela cu centrele europene 
devine o constantă în proza scriitorilor paşoptişti, 
pentru care civilizația occidentală constituia un reper 
indubitabil. „Dacă ar fi o punte de sârmă peste râpă, 
ar fi Friburgul din partea de miazănoapte, fără sălba- 
tica şi limpedea Sarină” (p. 227), mărturiseşte nara- 
torul din Iașii şi locuitorii lui în 1840, referindu-se 
la Elveția, de data aceasta. Într-o evidentă încercare 
de a percepe existența de aici în raport cu lumea 


civilizației europene, Alecu Russo semnalează mai 

multe abateri, evitând condamnările dure: „Dacă eu- 
ropenismul (cuvânt tehnic la laşi) a lovit în vechile 
moravuri, apoi cei mai în suferință au fost bărbierii; 
de aceea au şi poreclit ei drept născocire a diavolului, 
născocire ticăloasă, nevrednică de niște boieri tineri, 
bună doar, adaugă ei cu patos, pentru ciobani şi pros- 
time, moda pletelor şi mania înjositoare de a-ți purta 
singur briciul pe obraz” (p. 244). 

La Vasile Alecsandri, laşul va fi îmbrăcat în poezie 
cu tot heteroclitismul său: „Ori şi din care parte vine 
străinul la laşi, vie despre Dunăre, despre Prut, sau 
despre Siret, i se înfăţişează de departe o panoramă 
măreaţă şi vrednică de a trage toată a lui luare- 
aminte. Pe coastele unor dealuri mici se întind pe ma- 
lurile Bahluiului şi în fața altor dealuri acoperite cu 
păduri şi cu vii romantice, el vede o adunătură cu- 
rioasă de case mari, ce par a fi clădite unele deasupra 
altora, de turnuri bisericeşti ce răsar printre ele ca 
nişte catarguri nalte într-un port (...). Cu toate aceste, 
întrulocarea lor produce un efect plăcut străinului, şi 
oraşul întreg, înşirându-se în amfiteatru deasupra 


frumosului şes al Bahluiului, înformează un tablou 


original şi minunat cu zidirile sale albe, cu mulțimea 
sa de acopereminte în fier alb, ce lucesc ca oglinzi sub 
razele soarelui şi în sfârşit cu tot farmecul unei politii 
ce are două fețe, una orientală şi alta europe- 
nească”15. Spre deosebire de Mihail Kogălniceanu 
care „n-are răbdare să povestească sau să reprezinte 
realitatea, simte nevoia s-o atace nemijlocit, într-un 
discurs cvasisociologic”16, la Vasile Alecsandri se 
identifică plăcerea scriiturii. Profesionist al scrisului, 
creatorul Chiriţei ne oferă datele acestui supraperso- 
naj, pe care îl aseamănă „cu un boier îmbrăcat în 
haine scumpe şi înconjurat de țigani cu zdrenţe. Cen- 
trul său aşezat pe zarea unui deal este compus de 
case mari şi frumoase în care domneşte luxul, când 


dimpotrivă mahalalele lui împrăştiate pe coastele 

acelui deal sunt alcătuite mai mult de bordeie acope- 
rite cu stuh, unde zace sărăcia. Capul poartă coroană 
şi picioarele sunt goale!”7. 

Contradicţia ca marcă a laşului acestui veac va da 
naştere unei alte dominante: bizareria, plămădită din 
taina amestecului secular: „Populaţia lui de 60.000 
de suflete e tot aşa de felurită ca şi costumele, şi un 
observator de moravuri, stând la fereastră (s.n.) o 
jumătate de ceas, ar avea de observat destul ca să 
poată face cunoştinţă cu zece popoare şi să călăto- 
rească totodată în Franţa, în Germania şi în Orient” 
(p. 227). E de reținut în acest punct că legătura între 
spaţiul închis al odăii şi spațiul deschis al târgului se 
face prin apelul virtual la fereastră. Simbol al evadării 
şi al meditaţiei, fereastra e cea care protejează şi care 
acordă în acelaşi timp privilegiul de a arunca o pri- 
vire dincolo de limitele înguste ale încăperii. La gra- 
nița dintre mulțime și intimitate, găsim fereastra, în 


fața căreia începe sau se termină lumea. 


teste 


Conştient de diversităţile culturale, naratorul 
reţine „curiozitățile” universului ieşean, reductibile 
mai mult la firea locuitorilor, în accepţia sa, decât la 
curiozitățile publice: „în alte oraşe, la alte neamuri 
clădirile mai mult decât oamenii sunt arătate 
curiozității publice; la noi, numai oamenii: arhitec- 
tura şi toate artele frumoase n-au prins încă rădă- 
cină”. Un prilej favorabil de a realiza o incursiune 
„asupra moravurilor şi locuitorilor lui, asupra ames- 
tecului de inovaţii altoite pe vechile datini, care alcă- 
tuiesc un fel de mijlocie pitorească între moravurile 
asiatice şi moravurile Occidentului” (p. 226). 

În mantia generoasă a laşului de la 1840 încap: 
ovreiul — „această ființă degradată şi rătăcitoare, alun- 
gată de pretutindeni”, armeanul - „adevărat copil al 


leneşului Orient, grav şi tăcut ca un turc”, lipovenii - 

„vechi sectari pribegiți din Rusia”, neamțul - „liniştit 
şi meşter, lucrând conştiincios”. Pe ici, pe colo sunt 
semănați mii de indivizi, greci, sârbi, bulgari, „nea- 
muri corcite”, care sunt „băcani, pitari, hangii ori mai 
curând crâşmari - bucătari, mijlocitori”, în sfârşit, „vin 
copiii faraonilor, enigmaticii egipteni, ori bohemieni, 
cum le zic franțujii, gitanos, zingari în spanio- 
leşte, ţigani pe moldoveneşte, care au dat gata pe un 
tinerel fruntaş al literaturii naționale”. O varietate 
ce potoleşte elanul până şi al unui înverşunat cum 
este Kogălniceanu: „Ar fi un lucru foarte greu pentru 
noi dacă într-un biet calendar, care trebuie să cu- 
prindă de toate, am vroi să zugrăvim toate aceste 
varietăți ale soiului provincial. Departe de noi ne- 
buneasca pretenţie de a ne crede în stare să arătăm 
toate aceste nenumărate figuri. Ar fi o sarcină mai 
presus de puterile noastre şi vrednică de a fi numă- 
rată între cele douăsprezece fapte eroice ale voini- 
cului Ercul”. 

Încremenind între formele de viață rurală şi în- 
noirile civilizaţiei, între Orient şi Occident, laşul îşi 
descoperă hibriditatea etnografică: „Acuma rezumaţi 
liniile pe care le-aţi străbătut, priviţi ca printr-o lan- 
ternă magică cum defilează rând pe rând toate aceste 
popoare, rase, caste, toate aceste clase amestecate la 
un loc” (p. 244). Pe aceeaşi palmă de târg 
conviețuiesc - „țiganii nomazi în zdrenţe, cu pletele 
unsuroase şi încâlcite”, „care vorbesc de una, de alta, 
în pragurile caselor lor, „moldoveni poligloți”, „bul- 
garo-sârbii, aşezaţi la pământ greceşte, cu fesul lor 
mare”, „nemții îmbrăcați în straie de sărbătoare” - un 
magnific laborator etnografic. Surprinderea expre- 
sivă a acestei panorame eterogene proiectează o ve- 
ritabilă schiță „fiziologică”. Autorul insistă asupra 
aspectului fizic, identifică dominante în sfera 
ocupațiilor în funcţie de naţiuni, le denunță năravu- 
rile, un rol 


tabieturile, important acordând 

credințelor minorităţilor naționale. Aceştia sunt 
redați în proiecţii realiste, uneori chiar naturaliste, 
într-un registru pretins obiectiv şi tolerant. Totodată, 
laşul reprezintă o mică galaxie formată din băcani, 
slujitori, boieri, comisari, avocaţi, negustori, vizitii, 
proprietari, țărani şi cinovnici, surprinşi în meseriile 
specifice etniei. Acest aspect apare relevant descris 
la Vasile Alecsandri: „Aici un cofetar italian se loveşte 
de un crâşmar jidov; mai colo un croitor francez se 
înghionteşte cu un ciubotar neamţ; mai departe o 
modistă parisiană dă brațul unui ceasornicar 
svițer”15, 

Mai puţin echidistant în privința profilului etno- 
grafic al laşului se va dovedi Mihail Kogălniceanu, 
care-l va surprinde în tuşe ironice-groteşti, în Iluzii 
pierdute: „laşii, care îi oraşul cel mai frumos din 
lume când îl vezi de departe, sau când îi întorci dosul, 
este locuit între alte naţii de armeni, cai, jidani, câini, 
țigani, boi, din care, după etimologia învățatului Dio- 
nisachi Fotino, se trag şi boierii; mai este locuit şi de 
o mână de claponi care fac mai mult vuiet - şi mai 
puţin lucru - decât toate celelalte bipede, dar nu ți-oi 
spune numele lor, pentru că am mâncat odată papara 
şi am hotărât să fiu discret. laşii este locuit de toate 
aceste noroade, seminții, dobitoace şi vietăți, şi lucrul 
cel mai rar ce întâlneşti în capitalia Moldaviei este un 
moldovan”. 

În accepţia lui Alecu Russo însă, parada etnică 
este găzduită de laşul identificat cu tipul daco-roma- 
nului - „cu căciula pe-o ureche, nalt şi voinic, cu vorba 
deschisă, pitorească şi energică”, cu care are în comun 
următoarele: „În mişcări e domol; e liniştit, însă fără 
milă, brutal şi sălbatic, ca un puhoi revărsat când se 
răscoală pentru dreptul lui; ca un miel, când ştii cum 
să-l iai; ignorant nu din vina lui, ci din pricina unui 
lanț lung de împrejurări, păstrând totuşi în ignoranța 
lui un bun-simț preţios şi o judecată dreaptă; adesea 

filozof cu atât mai surprinzător, cu cât mai puțin te 
aştepţi la aşa ceva; ascunzând sub învelişul acesta, 
care pare gros la prima vedere, simțământul soartei 
lui nedrepte” (p. 230). Spiritului domol i se adaugă 
acest moale „far niente”, osteneala fiind duşmanul ci- 
tadelei, chinuită de „boala plictisului”, aspecte 
denunțate, între alții, şi de Costachi Negruzzi: „leşenii 
iubesc liniştea şi acel drag farniente din care se 
alcătuieşte cea mai mare parte din viața lor. Oste- 
neala i-ar omori. Pentru ce să îmblu pe jos, dacă am 
trăsură?”. Atât Alecu Russo, cât şi Costachi Negruzzi 
rețin monotonia şi „golul înspăimântător” specifice 
locuitorilor acestui spațiu, pentru care a căuta să-ți 
omori vremea devine dezideratul suprem. Pentru Va- 
sile Alecsandri, „ieşeanul este o ființă amfibie care 
trăieşte jumătate din viața lui pe uscat şi care înoată 
în tină cealaltă jumătate. Viaţă plăcută şi vrednică de 
dorit! Noi o recomandăm tuturor iubitorilor de trai 
molatic”. 

laşul desemnează târgul patriarhal, în care spa- 
ţiul şi timpul sunt divizate prin intermediul unor 
practici sociale specifice, „regionalul nu are conotaţii 
geografice, ci (...) sociale”?0. laşul e urbea unde nu se 
întâmplă nimic, cum avea să spună ceva mai târziu 
Mihail Sadoveanu. Dar incapacitatea lui de a evolua 
nu e determinată atât de tradiționalism, cât de imo- 
bilitatea, monotonia și anemia intelectuală. Alecu 
Russo deconspiră această falsă patriarhalitate speci- 
fică, convertită într-un „un soi de patriarhalism bă- 
trânicios”, ce alcătuieşte „sulimanul moravurilor”. Tot 
de „sulimanul moravurilor ieşene” ține şi o fină 
observaţie făcută de Vasile Alecsandri: „laşii este un 
teatru curios, decorat cu palaturi şi bordee lipite îm- 
preună; actorii lui sunt luxul şi sărăcia; iar comedie 
ce se joacă în toată ziua pe scena lui poartă deosebite 
titluri, precum: «Cine-i mare, îi şi tare; cine-i mic, tot 
nimic»; «Șlicul şi pălăria, sau idei vechi şi idei 


102 


ProEuropeana Clubul cărții digitale 


nouăy/21 


Din aceeaşi dorință de a spune lucrurilor pe 
nume, naratorul din Iașii şi locuitorii lui în 1840 
constată că laşul e un oraş unde „nu este viaţă pu- 
blică” 


fără nici o urmare în timpul verii. Boierii cei bătrâni, 


: „Sfera plăcerilor e foarte mărginită iarna şi 


în afară de tribunale, de partida de wist şi de macaua 
prea iubită, la care îşi ruinează familiile, mângâin- 
du-şi cu plăcere bărbile lungi, iar cei mai tineri răsu- 
cindu-şi mustața - sunt nuli pentru societate; se 
mulțumesc să fumeze ciubuc după ciubuc, să ia 
dimineața şi după somnul de după prânz dulceți (mi- 
nunat obicei!) şi să soarbă cafeaua turcească, batjo- 
corindu-şi cu toată energia moldovenească țiganii şi 
slugile” (p. 240). 

Tatonând fizionomia etnografico-spirituală a 
Iaşului, Alecu Russo descoperă un spațiu al plictisului, 
al blazării, al ignoranței, ce generează o „viaţă de ne- 
lucrare, de lene, în care inteligența veşnic doarme, 
viață care nu ştie să-şi ascuțească prin activitate şi 
muncă plăcerile şi zilele ei uniforme” (p. 237). Ca şi 
în nuvela lui Costache Negruzzi, laşul apare ca un 
spaţiu al metehnelor („noi vegetăm într-o înțepeneală 
letargică, între slujbe uşoare şi venituri îndestulă- 
toare, pentru a ne ține acelaşi fatal dolce far niente”), 
unde „întâietatea” o deţine snobismul („în dezastruo- 
sul ridicol de a disprețui tot ceea ce miroase a mol- 
dovenesc”), ipocrizia şi falsul („Din respect pentru 
amorul propriu ori părul cărunt al unei rude, trebuie 
să taci; pentru a nu călca cele dintâi principii de 
politețe, nu ai decât liberul zâmbet sardonic al celui 
care se respectă, când auzi scăpând năzdrăvănii ne- 
contenite din gura unei cunoştinţe onorate, ori a unei 
persoane pe care din pricina unei legături intime tre- 
cute s-o respecţi” (p. 237), formalismul („Să nu se 
mire nimeni de uscăciunea boierilor noştri, care 


preţuiesc traiul lor lenevos şi se bucură când văd 

“ Scâta de Fa me Miitazi 


adânci şi repetate saluturi de pălării... Spre a nu face 


vreo stângăcie, apoi pornesc deodată vorba despre 
anotimpuri, despre schimbările vremii, despre vre- 
mea urâtă şi frumoasă...” (p. 243). În același context, 
Vasile Alecsandri se arată preocupat de lipsa de per- 
sonalitate de care românii dau adesea dovadă, 
renunțând cu prea multă ușurință la spiritul româ- 
nesc: „românul e ca ceara şi că primeşte foarte lesne 
toate întipăririle ce-i lasă vremea (...) Românii, zicea 
el, se fac turci cu turcii, francezi cu francezii, englezi 
cu englezii. Ei astăzi poartă fracuri strâmte şi ciri- 
pesc bonjour şi bonsoir, pentru că aşa-i moda. În vre- 
mea turcilor ei purtau cealmale şi făceau temenele, 
zicând hojghioldum, safaghioldum. Sub domnii greci 
ei îşi încărcau capetele cu şlice şi din țelebimu nu se 
scoteau. Cine ştie, de-or veni chinezii în țară, dacă ei 


nu s-or face mandarini şi dacă nu s-or numi Cing- 

ching-tung-fo?"2. 

Adevăratul spirit al ieşenilor poate fi cunoscut, 
susține naratorul, în cadrul saloanelor, răsărite după 
moda vremii, cum era cel al Elenei Sturza, „pe cât de 
renumit, pe atât de vrednic de a fi cunoscut şi cerce- 
tat de ieşeni, salon care s-a declarat campionul bon- 
ton-ului şi al eleganței europene”. Aici, ieşenii îşi 
dispută primatul, „şcoala de eleganță”, experiența că- 
reia trebuie să facă „epocă în istoria prefacerilor 
societăţii noastre”, observă ironic naratorul. Frecven- 
tarea acestor saloane cu pretenţii, în care oaspeţii îşi 
ocupă locurile în funcţie de poziţia socială - „mijloc 
mare dea te plictisi” - devine, în continuare, subiect 
de persiflare: „Cred că va fi mult bon-ton la laşi când 
saloanele vor fi saloane, şi nu birouri de genealogie 
ori case de schimb”. Naratorul le găseşte 
convenționale, considerând că au prea puţin în 


ULUI 


103 


RECONSTITUIRI CULTURALE 


comun cu adevăratele saloane ale duelurilor spiri- 
tuale din Europa, unde „fieştecare îşi spunea slobod 
opinia sa; împotrivirile nu ieşeau niciodată din regu- 
lile armoniei”.2 La laşi, însă, „arta salonului însem- 
nează pretenţia ca fieştecare persoană ce intră într-o 
casă unde stăpâna ține salon să-şi depuie la uşă vred- 
nicia, caracterul şi opiniile şi să se hotărască a nu fi 
decât papagalul damei de gazdă”. O privire ostentativ 
caricaturală asupra societăţii ieşene „cu pretenții” 
este oferită, astfel, în Iluzii pierdute. Un întâi amor: 
„Fieştecare bărbat, fieştecare femeie se socoate feni- 
xul sexului său, observă naratorul. Bărbații se socot 
diplomaţi, administratori,  legislatori,  oşteni, 
magistrați, artişti, pân' şi oameni cu duh, pân' şi 
patrioți şi oameni cinstiţi. Damele asemene, mai ales 
acele care au fost până la Viena sau şi măcar până la 
Lemberg, se socot cele întâi dame din lume; se socot 
cu duh, cu frumuseţă, cu talent; au mai ales pretenția 
a cunoaşte d fond arta salonului, /'art du salon, cum 
zic dumnealor, şi cu toate aceste duhul dumilorsale 
stă în cancanuri de târguşoare, în nişte proaste cle- 
vetiri, în colibeturi împrumutate din colecții de anec- 
dote şi de bons-mots ; frumuseța dumilorsale este 
postişă ca şi formele ce subjugă inimile bieţilor 
neispitiți; frumuseţa şi formele le sunt aduse în cutii 
de la Paris împreună cu capelele şi rochiile”24. Spirit 
critic, prin excelență, Mihail Kogălniceanu se 
dovedeşte un persuasiv comentator. Observă, pro- 
pune, sugerează, sancţionează modul acesta de 
existență tipic provincial, cantonat într-o vanitate 
goală. 

leşeanul lui Alecu Russo poate fi surprins în toată 
splendoarea şi micimea sa, cu ceea ce îi este intim şi 
distant. Alecu Russo îşi orientează interesul în special 
asupra imaginilor care alcătuiesc portretul, văzut din 
exterior, al membrilor societății ieşene de la 1840, 


pentru care, lasă să se subînțeleagă naratorul, senti- 

mentul demnității este o valoare vagă: „Sunt trei ani 
de când caut să dezleg o problemă foarte impor- 
tantă: care este onoarea moldovenilor, compatrioții 
mei? Procedeul algebric niciodată nu mi-a dat ceva 
onorabil. Am eu o mică idee asupra lucrului acestuia, 
dar o păstrez pentru mai târziu, căci, pentru a ajunge 
la concluzii, ar trebui să ne urcăm la o epocă ante- 
rioară epocii noastre; ar trebui de asemenea să scru- 
tez conştiinţa şi principiile multor oameni, dacă mai 
este conştiinţă şi dacă sunt principii” (p. 243). 
Abordând critic aspectele sociale, Alecu Russo de- 
notă calităţi de analist, mai ales în aceste pagini de- 
dicate locuitorilor Iaşului. El întreprinde un veritabil 
studiu „fiziologic” în care ieşenii sunt văzuţi captivi 
ai propriilor tabieturi, robiți unor „invidii tare 
prostuţe”, adânc „blazaţi față de toate”, chinuiți de 
„boala plictisului”. Mai mult, autorul îşi concepe tex- 
tul şi ca pe un roman al firii ieșeanului: „Trebuie să 
mai adăugăm la numeroasele ridicole ale oamenilor 
noştri de duh şi faptul că învinuiesc țara de lipsa ei 
de mişcare şi nu se gândesc că chiar ei sunt cea dintâi 
pricină. Trufia aristocratică găseşte atâtea plăceri se- 
crete în izolarea aceasta! Printr-o fatalitate oarbă şi 
foarte convenabilă, pentru că toate familiile cu tre- 
cere sânt înrudite mai de departe ori mai de aproape, 
înțelegerea a fost surghiunită din oraş. Fiecare casă 
e o cetățuie înarmată cu ţepi, limbile ascuţite ale tu- 
turor partizanilor, atât femeieşti, cât şi bărbăteşti. 
Uşurătatea şi vorbele rele sunt îndeletnicirea cucoa- 
nelor, şi lenea, deschisă zgomotelor străzii şi 
noutăţilor cronicei moravurilor, - partea bărbaților ” 
(p. 240). Naratorul scanează ironic portretul 
ieşeanului, care, dincolo de metehnele sale, rămâne 
un simpatic adept al sloganului „lasă-mă să te las”. El 
denunță retorica ieșeană și demagogia diplomatică ce 
„degenerează în intrigă clasică”. Bonomia ieşenilor 


este doar o aparenţă, în viziunea sa: „La cea dintâi ve- 

dere, oraşul nostru pare alcătuit numai din frați buni, 
dar cercetaţi-l mai de aproape şi pe urmă să staţi cu 
mine de vorbă” (p. 242). 

Din jocul imagologic pe care îl întreprinde Alecu 
Russo, ieşenii ies refractari la nou: „ţin la obiceiurile 
vechi, cum ținem noi la obiceiurile nouă, cu putere, 
cu disperarea unei cauze amenințate de apropiată şi 
inevitabilă descompunere”), patriarhali şi conserva- 
tori („Dar într-o societate meschină şi plină de vor- 
bării, ca a noastră, a îndrăzni să te deosebeşti de 
concetățeni ori, ce e mai rău, de membrii acestei 
vaste familii, care prin ramificațiile ei, mai mult sau 
mai puțin depărtate, alcătuieşte boierimea mare, - a 
îndrăzni să arunci obiceiurile şi datinile vechi, a voi 
să creezi o reunire aleasă însemnează să te pui rău 
cu lumea bună” (p. 241), ignoranţi, având 
„intelegența şi imaginația niciodată deşteptate”, 
formalişti, arătându-se înrobiţi de „prejudecățile 
noastre de rang, de drepturi, de interese, de mică va- 
nitate, uitate în străinătate, pe care însă cu plăcere le 
găsim la întoarcere” (p. 240). Comoditatea nativă nu 


le permite să renunţe la convențiile prestabilite, do- 


vedindu-se mai degrabă obedienţi şi dispensabi 


= 


Alecu Russo percepe resemnarea ca diferență pri 


grila valorilor etice şi chiar sentimentale, dar nu 


o 


ignoră pe cele estetice. 


Autorul nu se mulţumeşte însă doar cu 


denunțarea firii ieşenilor, ci se întreabă asupra cau- 


zelor acestor predispoziţii: „Eu le găsesc: întâi, în 
viața turcească, viață de nelucrare, de lene, în care 
inteligența veşnic doarme, viață care nu ştie să-şi 
ascuțească prin activitate şi muncă plăcerile şi zilele 
ei uniforme. (...) Al doilea, în dezastruosul ridicol de 
a dispreţui tot ceea ce miroase a moldovenesc, ceea 
ce îndeamnă să ne jertfim plăcerea pentru amorul 
propriu de a arăta că totu-i rău; al treilea, în 


ignoranța societății noastre care opreşte energic 


DD A 7 A 


ProEuropeana Clubul cărții digitale 


orice mişcare involuntară a gândirii” (p. 237). În 
urma acestei descinderi analitice, este oferit şi diag- 
nosticul: „Pornind de aici, vedem că ignoranța e o 
lepră ruşinoasă, care pătează toate treptele sociale 
ale țării şi, amestecată cu nesățioasa iubire de argint, 
devine o plagă de nevindecat” (p. 237). În aceste pa- 
ini, discursul renunţă la tonalitatea ironic - binevoi- 
toare, obținând contururi ceva mai vehemente. 
Reprezentant notoriu al tinerilor formaţi în lu- 
mina culturii europene, Alecu Russo realizează un re- 
chizitoriu dur şi educaţiei autohtone, referindu-se la 
reticența vechii clase faţă de tinerii veniţi din Franța 
şi Germania, care căutau să pună societatea anemică 
în mişcare: „Dar o societate pe care au consacrat-o 
veacurile nu se preface aşa de repede. Boierii cei bă- 
trâni, lume aparte, țin la obiceiurile vechi, cum ținem 
noi la obiceiurile nouă, cu putere, cu disperarea unei 
cauze amenințate de apropiată şi inevitabilă descom- 
punere. Boierii mai dincoace s-au deşteptat înaintea 
reorganizației sub influenţa vechii stări de lucruri, şi 
mai țin la trecut, deşi mai slab; iar noi, fii ai unei epoci 
de civilizaţie, care ne-am încălzit la focarele Europei, 
nu ne-am eliberat încă de prejudecățile noastre de 
rang, de drepturi, de interese, de mică vanitate, uitate 
în străinătate, pe care însă cu plăcere le găsim la în- 
toarcere; noi mai găsim încă farmec în vechile abu- 
zuri care lovesc şi-n justiţie şi-n judecată şi, născuţi 
cu civilizația, noi avem o scăpare minunată în obice- 
iurile şi deprinderile țării împotriva turcilor, care ar 
putea să stânjenească bunul nostru plac” (p. 239). 
Spaţiu al metehnelor şi riscurilor, laşul reprezintă 
şi locul favorabil pentru tot soiul de parveniţi. În ta- 
bloul fiziologic pe care îl realizează societăţii ieşene 
de la 1840, Alecu Russo va acorda o atenţie sporită 
celor din urmă: „Ca în toate țările, parveniţii sunt o- 
braznici, poporul, cu bunul lui simţ şi în antipatia-i 


vădită împotriva lor, îi numeşte ciocoi, adică slugi; şi 

chiar de multe ori cei mai mulţi aşa încep; puţin câte 
puţin prin protecţia stăpânilor și dibăcia cu care la 
noi se nasc, de a se târî, a linguşi, a sluji, ajung să do- 
bândească oarecare slujbe; după asta se numesc oa- 
menii de casă ai stăpânilor lor. Pe nesimţite îşi fac 
drum așa fel, încât după o bucată de vreme ajung să 
se sărute cu stăpânii lor ori, după câţiva ani, să le pro- 
tejeze fiii” (p. 247). 

Vestimentaţia ieşenilor este la fel de pestriță, cum 
le sunt şi năravurile: „târgoveţii, în îmbrăcămintea lor 
jumătate europeană, jumătate orientală, așa de pito- 
rească în contrastul ei, naivi în disprețul ori neştiinţa 


lor față de gusturile noastre”, bulgaro-sârbii „cu 
şalvarii largi, bortiţi, cârpiţi, de culoare îndoielnică, 
după cum e vreme de colb şi de noroi”. Naratorul rea- 
lizează o veritabilă paradă vestimentară, menită să 
sublinieze excentricitatea socială: „în costumul lor 
deosebit, de la bogatele blănuri de Orient până la 
pantalonul cu chingă, de la cizma ascuţită până la 
condurul turcesc de marochin roș ori galben, până la 
opincile grosolane ale daco-romanului, de la fusta- 
nela fâlfâitoare a albanezului până la ițarii şi cămaşa 
ţăranului, şi o să credeţi că sunteţi de faţă la o fantas- 
magorie ori la o scenă a judecății din urmă, când toţi 

se vorridica în limba şi îmbrăcămintea seminției lor” 
(p. 244). 

Un capitol separat este dedicat vestimentaţiei fe- 
minine, aşa cum „femeile sunt mobilul revoluțiilor, 
mai ales în ceea ce priveşte moda”. Cucoanele ieşence 
„au schimbat costumul grecesc, frumos, bogat şi 
măreț, pe când ovreicele s-au împărțit în două tabere 
„femeile, de obicei foarte frumuşele, ale ovreimii aris- 
tocrate (...) — au primit de-a dreptul toaletele nouă. 
(...). Cealaltă tabără se alcătuieşte din matroanele 
ovreimii aşezate mai jos, care au păstrat costumele 
pe care le vedem în tablourile vechi ale şcoalei fla- 
mande; corsajul roş, cu tivel de aur, fusta scurtă, şorț 
şi diademă de mărgăritare, felurită ca formă şi 
bogăție, moştenire de la mamă la fete, din generație 
în generație, din străvechi vremuri. Când femeia e 
încă tânără şi frumuşică, îmbrăcămintea aceasta îi stă 
bine; dar sluțeşte bizar pe cele urâte şi bătrâne...” (p. 
248). Toate aceste incursiuni fizionomice constituie 
„tablourile de viață burgheză şi elegantă, de moravuri 
potrivnice cu atingerea pitorească a tuturor națiilor 
îmbrăcate în felul lor, care fac din orașul nostru un 
lucru ideal pentru cine nu l-a văzut, pepinieră înflo- 
ritoare de moravuri orientale” (p. 247). 

„Radiografia” târgului înregistrează, prin urmare, 
următoarele „simptome”: provincialismul, monoto- 
nia, solitudinea, contradicţia, deprimarea, mizeria, 
ignoranţa, trufia, lipsa de duh, invidia, formalismul - 
toate acestea reflectându-se într-un anumit tip de 
conştiinţă specifică laşului. Cum va observa peste ani 
loan Holban, prefațatorul lucrării Despre Iași - 
numai cu dragoste de Constantin Ostap, „ieşeanul, 
asemenea oraşului său, e un semn ușor şi, totodată, 
greu de citit'25. Modelat în mare măsură de factorii 
istorici, sufletul etnic al ieşenilor îşi cultivă pasivita- 
tea, rezistența defensivă, resemnată, supusă, lipsită 


de energie. Fin cunoscător al firii ieşenilor, Alecu 

Russo remarcă o anumită impregnare de melancolie, 
dar și o anumită nepăsare stoică, oriental-fatalistă 
față de viață, care determină încrederea şi supunerea 
necondiționată în fața destinului. Reflecțiile narato- 
rului sunt interesante prin considerentele care pro- 
bează cunoștințe în diversele domenii, având ca 
obiectiv de cercetare cultura, istoria, etnopsihologia, 
etnografia etc. Se poate afirma că intenţiile sale sunt 
justificate de dorinţa de a duce o politică civilizatoare. 

Alecu Russo îşi construieşte textul ca pe o conste- 
lație de observaţii personale de ordin istoric, ideolo- 
gic, cultural, economic sau etnic, mai mult sau mai 
puțin literaturizate, în care inocența şi entuziasmul 
descoperirilor sunt subordonate scopului pragmatic 
de a prezenta lectorului o alteritate. Imaginea 
ieşenilor se constituie empiric, multireferenţial, în- 
tr-un dialog permanent dintre impresiile, memoria, 
imaginația şi proiecţiile naratorului. Lui Alecu Russo 
îi reuşeşte această schiță fiziologică, interesantă atât 
pentru un studiu de imagologie stricto senso, de re- 
prezentare a ieşenilor, cât şi din perspectivă literară. 
Pentru autorul Sovejei, laşul nu este doar o realitate, 
ci o realitate implicită, un decor, o stare de spirit, un 
sentiment. Altminteri, ca şi pentru ceilalți scriitori 
paşoptişti. Fiecare, în parte, are un laşi al său pe care 
îl comunică, cu mai mult sau cu mai puțină 
îngăduință, cu mai mult sau cu mai puțin talent, 
ştiinţă şi sensibilitate, dar cu toată stăruința de a lăsa 
mesaje pentru posteritate. 

Împăcând documentarul cu livrescul, perspectiva 
reportericească cu caracterul eseistic, polemicul cu 
persiflantul, contribuțiile paşoptiştilor au caracter 
atât informativ, cât şi formativ, constituind pentru 


lectorul autohton un exercițiu de a se privi pe sine 


însuşi în oglinda alterității, iar pentru cel străin o po- 
sibilitate de a înțelege alteritatea prin cunoaștere şi 
multiplicare a perspectivelor. 

Dumitru IRIMIA 


Scriitori români la Veneţia în secolul al XIX-lea 


Prezența sau numai trecerea prin Veneţia a unor 
scriitori români în secolul al XIX-lea stă în strânsă le- 
gătură cu perioada istorică pe care o traversează 
Țările Române, după pacea de la Adrianopol - mo- 
dernizarea societății româneşti, prin orientarea spre 
Europa occidentală, Italia şi Franța cu precădere. Spi- 
ritul secolului contaminează familiile boierilor ro- 
mâni care îşi trimit copiii să studieze în universități 
europene. În acest context ajung la Veneția Constan- 
tin Negri (1812-1876), Vasile Alecsandri (1818/ 
1820-1890) şi George Crețeanu (1829-1887), primii 
în acelaşi timp, şi la început împreună, al treilea — 
câțiva ani mai târziu. 

Ne oprim la cei trei scriitori întrucât, pe lângă fap- 
tul că au stat un timp la Veneţia, prin creaţia lor, 
lumea Veneţiei, istorică şi spirituală, intră în diferite 
moduri în cultura română. 

Înaintea lor ajungea în cetatea dogilor, în 1824, 
boierul muntean Dinicu Golescu, călător prin mai 
multe oraşe româneşti şi prin câteva țări europene — 
Austria, Italia, Germania, Elveţia. După un sfert de 
veac, în anii '50 se opreşte la Veneţia Timotei Cipariu, 
pornit în pelerinaj prin oraşele „pământului sacru”, 
Italia, „vechiul nostru pământ”, în termenii lui. 

Amândoi cărturarii lasă însemnări despre locurile 
pe unde ajung. Cel dintâi este mai mult descriptiv în 
însemnările despre Veneţia, Padova, Verona, Vicența, 
Milano, Brescia, Pavia, Cremona, Mantova, informații 
şi imagini, le-am spune, mai mult fotografice: 
„Veneţia. Oraş mare, vechi, zidit de ani o mie trei sute 
- scrie D. Golescu, în însemnare a călătorii mele, tipă- 

rită în 1826 - şi tot oraşul în mare, având în loc de 
ulițe 530 canaluri, şi în loc de cară şi caleşci — 
mulțime de luntri, a căror lungime este 5 stânjini, şi 
lățimea la mijloc de un stânjin, unde au şi un acoperiş 
întocmai ca coşul de carâtă pe care când vor îl ridică. 
Asupra acestor canaluri sunt 360 de poduri de piatră, 
boltite, pe supt care trec slobod luntrile” (p. 110). Co- 
mentariile sale, cuprinse în Cuvântări deosebite, după 
descrierea oraşelor prin care a trecut, atrag atenția 
asupra stării de lucruri din Țările Române în raport 
cu cele văzute, de pe pozițiile unei deschideri înte- 
meiate pe imperativul dezvoltării societății 
româneşti în direcția modernizării şi concomitent al 
afirmării specificului național: „Viţenţia. Oraş (...) cu 
trei teatre (...) căci într-aceste locuri socotesc teatrile 
de folositoare, fiindcă ne arată pildele acelor vrednici 
de pomenire. (...) Această orânduială nu să urmează 
ca pe la noi, unde este un teatru în toată Țara Româ- 
nească, în oraşul Bucureşti (...) şi de multe ori într-a- 
cest şi numai teatru abia sunt 100 de oameni. Şi 
această micşorare să pricinuieşte căci în naționalul 
românesc vorbesc limba nemțească (...) şi de ar fi 
vorbit în teatru în limba naţională (...) şi 4 teatre ar 
fi puţine” (p. 120). 

Timotei Cipariu, filolog şi poet în stratul de adân- 
cime al fiinţei lui — cel puţin când ajunge la Veneţia, 
în 1852 - împătimit al cărţii şi al culturii clasice, al 
latinității poporului român, cunoscător al limbii ita- 
liene şi al operei lui Dante, percepe Veneţia cu 
vibrația ființei poetice în fața unei lumi cunoscute din 
cărți, dar care uimeşte mai mult la contactul direct. 

Impresiile lui sunt exprimate în Scrisori ... din Italia 
- 1852, tipărite în „Gazeta de Transilvania” în 1852 şi 
retipărite după mai bine de un secol, împreună cu 
Jurnalul său, în 1972, de Maria Protase, la Editura 
Dacia din Cluj. 

Veneţia Timotei Cipariu o vede mai întâi de pe 
vasul cu care plecase de la Trieste, dis-de-dimineaţă, 
după o furtună pe mare; o percepe ieşind din mare, 
într-un imaginar mitologic: „Văzum înaintea ochilor 
Veneţia, ca o altă Venere ieșită din spumele mărei” 
Jurnal, p. 136). Tot în perspectivă mitologică va situa 
şi istoria întemeierii ei: „Pământul pre carele stau 
scriind acestea e pământ răpit din gura undelor 
mărei şi cu arte rădicat acolo unde singur îşi putură 
spera scăparea dinaintea unilor vechii fondatori ai 
aceste neasemuite cetăți pre care nu mâna ome- 
nească se pare a o fi putut rădica, ci numai Neptun cu 
divinitatea lui, dacă ar mai avea loc credinţa străbu- 
nilor în mintea târziilor nepoți” (ibidem, p. 133). Ca 
şi Dinicu Golescu, Timotei Cipariu priveşte, cu amă- 
răciune, la atitudini şi stări prin care se caracteri- 
zează lumea românească, în raport cu cele întâlnite 
în Italia; la Veneţia, cărturarul se duce şi pe insula St. 
Lazzaro, unde se refugiaseră cu secole în urmă din 
cauza prigoanei turceşti, armenii. Entuziasmat de bi- 
blioteca de aici, de foarte bogata activitate filologică 
şi tipografică a călugărilor armeni, cărturarul avea să 
exclame: „Unde suntem noi românii, carii avem mai 
multă independenţă politică decât armenii şi poate 
mai multe mijloace, cu şcoale, monastiri avute, 
bărbaţi învățați etc. pe lângă aceşti monaci? O mână 
de oameni singuri în osteneala lor feceră atâta, însă 
noi, noi atâția, nemica!” (ibidem, p. 140). 

* 

În ultima vreme se încearcă în mod insistent in- 
troducerea scrierilor memorialistice sau diaristice în 
câmpul literaturii. Chiar dacă nu este literatură în 
înțelesul impus al termenului, imaginea Veneției din 

jurnalul italian al lui Timotei Cipariu are o încărcă- 
tură de poeticitate care poate îndreptăți integrarea 
ei în imaginarul dezvoltat de poezia şi proza artistică. 
De altfel, doi dintre scriitorii pe care îi avem în vedere 
în discuţia de aici, V. Alecsandri şi C. Negri, introduc 
în cultura română imaginea Veneţiei deopotrivă prin 
creaţia lor literară şi prin scrieri diaristice şi episto- 
lare. 
* 

Înainte de a urmări mai îndeaproape cum se re- 
flectă lumea Veneţiei în scrierile celor trei scriitori, 
se cuvine amintit că aceştia, integrați perfect în spi- 
ritul veacului, au participat la evenimentele impor- 
tante ale secolului al XIX-lea, în Italia şi Franţa, şi mai 
ales în Ţările Române; în Italia, C. Negri, aşa cum re- 
zultă din ceea ce scrie D. Bolintineanu în Viața lui 
Cuza. Memoriu istoric, 1873, a avut contacte cu 
mişcarea carbonarilor, iar în Franţa, s-a aflat, la Paris, 
împreună cu V. Alecsandri, N. Bălcescu şi cu alți 
revoluționari români în timpul revoluției din 1848; 
în februarie înmâna guvernului provizoriu francez 
tricolorul românesc. 

După 1848, alături de alți intelectuali români, cei 
trei scriitori sunt implicaţi, într-un mod sau altul, de- 
opotrivă în procesul de revoluționare a raporturilor 
sociale şi, încă mai profund, în pregătirea, realizarea 
şi consolidarea Unirii Principatelor Române. Din 
Franţa, C. Negri pleacă la Cernăuţi, unde se află în 
fruntea revoluționarilor români (V. Alecsandri, M. Ko- 
gălniceanu, Al. Cuza, Alecu Russo, A. Pumnul, Gh. 
Bariț ş.a.), care se adunau în casa fraților Hurmu- 
zachi. Vasile Alecsandri şi Constantin Negri aveau, 
apoi, să joace un rol fundamental în recunoaşterea 
alegerii lui Cuza şi, prin aceasta, a Unirii, de către 
Franţa şi Italia — primul, de către Imperiul Otoman — 
al doilea. „Constantin Negri - va scrie Eminescu la 
moartea scriitorului — reprezenta nu numai cel mai 
curat patriotism dar şi o capacitate intelectuală ex- 

traordinară, căruia îi datorim, în bună parte, toate ac- 
tele mari săvârşite în istoria modernă a românilor” 
(„Curierul de Iaşi”, 1876, nr. 108, în vol. Eminescu, des- 
pre cultură şi artă, Editura Junimea, laşi, 1970, p. 78). 


* 


La Veneţia, cei trei scriitori ajung cam în aceeaşi 
perioadă. Despre timpul şi locul şederii în Veneţia 
avem informaţii din scrisori, din Jurnalul redactat de 
V. Alecsandri în limba franceză şi din creaţia literară 
(C. Negri, mai ales). Despre prezenţa lui G. Creţeanu 
avem doar datarea făcută de poet poeziei Gondola — 
Veneţia, sept. 1853. 


C. Negri pleacă, se pare, în Italia, ca să studieze 
medicina, dar, ajuns aici, el preferă să cunoască în- 
deaproape principalele oraşe şi muzee din Italia; 
călătoreşte la Roma, Napoli, Florenţa, Veneţia, unde 
se opreşte în 1839. Cetatea dogilor îl fascinează; ca 
şi Timotei Cipariu şi, mai târziu N. lorga, pentru care 
Veneţia nu este cel mai frumos oraş din lume, ci e 
unică, Veneţia îi apare ca o lume care nu suportă 
comparații: „Bien que Rome soit un nec plus ultra, Ve- 
nise, quă regret nous venon de quitter, offre dans un 
autre genre des beautes selon moi incomparables ă 
tout ce qui dans ce bas monde puis je le voir” (Scrieri, 
vol. II, p. 10). Scriitorul regretă că nu are harul lui 

George Sand spre a putea capta prin cuvinte această 
frumuseţe unică: „Mais pourquoi me manque-t-il 
Yharmonieuse plume de George Sand pour vous dâ- 


crire les merveilles!”. Despre imposibilitatea de a 
transpune în expresie lingvistică singularitatea fas- 
cinantă a Veneţiei scrie şi T. Cipariu: „Impresiunea de 
întâi ce face vederea Veneţiei şi a besearecei acestei 
nu vreu să vi-o descriu, ci aştept până ce mi se vor 
deda ochii cu forma şi amănuntele ei. (...) Veneţia e 
un ce care nu sufere nicicum superficialitatea, altmin- 
terea eşti supus a-ți schimba de o mie de ori jude- 
cata” (Jurnal, p. 136). V. Alecsandri îi atribuie, în 
jurnalul său, i-realitatea visului, din care iese, la reîn- 
toarcerea în apartament după plimbările zilnice cu 
gondola: „Et nous retrouvant dans notre apparte- 
ment, il nous semble que nous sortons d'un râve” 
(Scrisori, însemnări, p. 209), cu altă încărcătură, la 
plecare: „Il ne nous reste qu'a sortir de Venise elle- 
mâme (...) et bientât notre Venise disparait comme 
un râve derritre nous” (ibidem, p. 188). 
%* 

La Veneţia, C. Negri locuieşte, în 1839, într-un 
palat pe Canal Grande, a cărui proprietară, patriciana 
Letiţia, va deveni povestitorul principal în narațiunea 
Veneţia. Aici îl va avea oaspete, pentru scurtă vreme, 
în acelaşi an, pe V. Alecsandri, pe care îl cunoscuse, 
cu un an înainte, la Paris, unde fiul vornicului Alec- 
sandri ar fi urmat să studieze medicina. Vor rămâne 
prieteni până la plecarea din viaţă a lui C. Negri. Prie- 
tenia dintre ei, exemplară, va avea o importanţă serm- 
nificativă în pregătirea şi desfăşurarea evenimentelor 
româneşti, mai ales în direcţia realizării Unirii de la 
1859; sunt bine cunoscute întâlnirile din 1846-47 de 
la Mânjina, în casa lui C. Negri - la care mai participau 
N. Bălcescu, Alecu Russo ş.a. —, unde se va fi şi hotărât 
elaborarea poemului Cântarea României, atât de dis- 
cutat în privința paternității. 

De la Veneţia, C. Negri, însoțit de Alecsandri şi N. 

Docan, va face călătorii prin Italia, cu urmări însem- 
nate în planul literaturii române; călătoria la Florența 
va fi punct de plecare pentru nuvela romantică a lui 
Alecsandri Buchetiera de la Florenţa, în care Negri ar 
fi de recunoscut în personajul principal de care se 
îndrăgosteşte frumoasa florăreasă florentină; în că- 
lătoria din Apenini, între Lombardia şi Emilia Ro- 
magna, ei ascultă o legendă care explică originea 
vulcanului din Petra Mala, în activitate prin mici fo- 
curi care ard în permanență; legenda va trece într-o 
altă nuvelă romantică a lui V. Alecsandri, Muntele de 
foc; personajul principal este aici contele venețian 
Pietro Foscari. 

C. Negri va reveni la Veneţia cu familia, în 1841, 
iar Alecsandri în 1846, împreună cu frumoasa Elena 
Negri, una din surorile scriitorului; vor rămâne la 
Veneţia două luni, două luni de trăire fericită a unei 
mari iubiri: „Notre silence n'est interrompue que par 
ces mots de N.: Je quitte Venise ă regret, car ici tu m'as 
donn€ plus de bonheur que je n'en ai jamais pu 
r&ver!” (ibidem, p. 188), ultimele luni de viață pentru 
Elena Negri, a cărei imagine va lua în stăpânire 
creația venețiană a lui Alecsandri (din ciclul Lăcră- 
mioare), spre a reveni în câteva poeme de mai târziu. 

În această a doua venire la Veneția, după câteva 
zile în care au locuit în hotele apropiate („Italia” şi 
„Hotel de /'Europe sur le Canal Grande”, p. 175),la 11 
septembrie V. Alecsandri şi Elena Negri se mută să 
locuiască împreună în Palatul Benzon, pe Canal 
Grande: „Nous choissisons peu apres un apparte- 
ment de trois chambres avec salon sur le Canal 
Grande au palais Benzon (...) Enfin, nous sommes 
chez nous etă Venise!” (p. 176). Palatul Benzon se 
afla lângă Palatul Mocenigo, în care cu trei decenii în 
urmă locuise Lord Byron, şi avea în față, pe celălalt 
mal, palate ale altor familii venețiene renumite din 
vremea Serenissimei: Tiepolo, Grimani, sau „ă gauche 
au fond, le superbe palais Foscari, dont la fagade sem- 

ble de la dentelle” (p. 180), „le plus venitien de tous 
apr&s celui de Doges”, palat păstrat cu religiozitate de 
bătrâna patriciană Foscari, „qui prefăre vivre mis6- 
rablement d'une pension de 10 sous par jour que le 
gouvernement de Venise lui fait, plutât que de vendre 
le palais de ses ancâtre (...). C'est grand et digne des 


vertus antiques!” (p. 182). Din balconul palatului 
Benzon, poetul şi Elena Negri admiră „au fond, ă 
droit, le point Rialto, dont larche majesteuse se jette 
avec tant de hardiesse d'une rive ă Vautre” (p. 180). 

În acei ani, 1818-1820, salonul Marinei Benzon 
era unul din cele mai renumite, „quanto di meglio si 
potesse trovare a Venezia”, în aprecierile lui Stendhal, 
invocat de Alvise Zorzi, în monografia Canal Grande. 
La piu bella strada del mondo, 2000 (p. 244). Marina 
Benzon - Maria Querini Benzon - va fi şi considerată, 
într-o carte recent publicată - Tiziano Rizzo, La bion- 
dina in gondoletta. Marina Querini Benzon, una nobil- 
donna a Venezia tra Settecento e Ottocentro, 1994 — 
arhetipul nobildonnei venețiene. Între cei prezenți, 
era cu deosebire în atenția Marinei Benzon Lord 
Byron. Când locuieşte Alecsandri în palatul Benzon, 
la nobildonna murise de 7 ani, dar imaginea trecuse 
de-acum în poezia venețiană; barcarola La biondina 
in gondoleta, scrisă de poetul Antonio Lamberti, fu- 
sese pusă pe muzică şi era cântată de gondolieri; 
vorbeşte în acest sens Alvise Zorzi, pentru care Ma- 
rina Benzon este „lex belladonna, la dama galante 
alla quale il poeta A. Lamberti aveva dedicato la fa- 
mosissima canzone La biondina in gondoleta, musi- 
cata de Simone Mayr” (op. cit., p. 244). 

* 

Revenind la cei trei scriitori români din perspec- 
tiva rolului pe care l-au avut în aducerea lumii 
venețiene în spațiul culturii româneşti, sunt de 
reţinut două direcții principale: 

- introducerea unei categorii poetice: barcarola; 

- reflectarea lumii Veneţiei, în percepere ime- 

diată, diaristică sau epistolară, şi în reprezentare 
poetică, în care o componentă însemnată este dez- 
voltarea în creația proprie a unor teme şi motive din 
folclorul venețian. 

Cele două direcţii, interdependente, sunt marcate, 
dacă se poate spune aşa, de imaginea gondolei şi a 
gondolierului, reprezentând realitatea care le-a gene- 
rat sau reîntemeind lumea Veneţiei ca „real” poetic. 

Barcarola este o creaţie specific venețiană — vers 
şi rostire cântată, cu o structură prozodică în măsură 
să asigure un ritm în perfectă sintonie cu mişcarea 
legănătoare a gondolei şi mişcările, ca de balet, ale 
gondolierului. Termenul însuşi provine, de altfel, de 
la substantivul barcarola, variantă pentru barcaiolo 
- semnificând „gondolier”, 

Aceasta este, de altfel, prima imagine gondolă — 
gondolier din Jurnalul lui Alecsandri, care reflectă un 
fin spirit de observaţie, exersat, fără îndoială, încă din 
prima întâlnire a poetului cu Veneţia: „Nous ne pou- 
vons cependant, N. et moi, (ne) prâter trop d'atten- 
tion ă la manitre €lgante dont Antonio manie la 
rame et aux ondulations gracieuses de son corps qui 
semble ă chaque instant prât ă tomber dans leau, 
tant il se penche hardiment hors de la gondole” (p. 
180). 

Intra în firescul Veneţiei ca, de la vaporul care l-a 
adus în lagună, pe atunci în preajma Palatului Dogi- 
lor, poetul să fie condus la hotel în gondolă. Era, însă, 
mai puțin firesc, dar aşa s-a întâmplat, să păstreze 
pentru toată durata şederii, acelaşi gondolier. Anto- 
nio îl va numi Alecsandri. Poate că acesta îi şi era nu- 
mele adevărat dar, din diverse comentarii venețiene, 
rezultă că mai toți gondolierii erau chemaţi/ numiţi 
Toni, deci, Antonio ... 

De la Antonio, precum şi de la alți gondolieri sau 
cântăreți de stradă, dacă poate fi denumită stradă 
ceea ce venețienii numesc cale, va cunoaşte Alec- 
sandri aspecte specifice ale folclorului venețian - şi, 

în primul rând, barcarolele. „Le chanteur et sa barca- 
rolle pendant que nous dânon en tâte ătâte” (p.175) 
-— notează poetul la 8 septembrie. „Un nouveau chan- 
teur des rues fait notre decouverte et viens tous les 
deux jours nous servir comme dessert ă table une 
barcarolle vânitienne que N. aime beaucoup” (p. 183) 
- însemna Alecsandri, într-un fel de bilanţ la sfârşitul 
primei luni venețiene. Este foarte posibil să fie vorba 
de vreo barcarolă pe baza versurilor lui Lamberti, în 
care personajul feminin se numea Nineta: 

„La note xe bela, 

Fa presto Nineta, 

Andemo in barcheta 


1 freschi a chiapar” 


iar gondolierul, Toni: 


„A Toni go deto 
Che el felze el me cava 
Per goder sta nava 
Che supla dal mar” 
(Canzonette veneziane, Venezia, 1852, p. 5) 


Imaginea o regăsim în Jurnalul lui Alecsandri, în 
relatarea plimbărilor cu Elena Negri pe Canal Grande 
sau, mai ales, pe Canalul Giudeca: „Quand c'est en 
gondole, nous faissons mettre toujours la coperta (în 
dialect venețian: felze) afin d'âtre plus caches, mâme 
dans cette Venise presque deserte, oi nous sommes 

complătement inconnus” (p. 179). 

La Alecsandri, barcarola intră în poezie ca o com- 
ponentă lirică a dimensiunii spirituale a lumii 
Veneţiei, pe care poetul şi-o asumă, la modul 
venețian, cântec de iubire rostit în timpul plimbării 
cu gondola: „Eu în gondolă/ Cu-o barcarolă/ Visul tău 
gingaş voi îngâna” (Opere, vol. |, p. 283), (În nuvela 
Muntele de foc, contele Foscari încearcă să cânte în 
felul său sub balconul Letiţiei Orloni o barcarolă 
venețiană) şi ca o categorie specifică - barcarola, ver- 
surile citate sunt integrate în prima din creațiile sale 
venețiene: Barcarola venețiană (prezentă, mai întâi 
în Jurnal, cutitlul Barcarolă); urmează alte barcarole: 
Gondoleta (în Jurnal are titlul Barcarola (Niniţii) şi 
subtitlul Cântec venițian), Biondineta sau cele din nu- 
vela Muntele de foc - varianta-poezie şi din comedia 
Concina. 

În aceeași perioadă scriu barcarole C. Negri, Bar- 
carolă, Minjina, 1851, şi G. Creţeanu, Gondola, 
Veneţia, sept. 1853. Mai târziu ajung ecouri şi în 
creația eminesciană (Când privești oglinda mărei): 


„Când priveşti oglinda mărei, 
Vezi în ea 

Țărmuri verzi şi cerul sărei 
Nor şi stea. 

Unda-n plesnetul ei geme 

Și Eol 

Sună-n papura ce freme 
Barcarol” 


În cea de-a doua direcție — reflectarea lumii 
Veneţiei în literatura română, lume care va deveni în 
timp unul din miturile culturii universale, cele două 
imagini - gondola şi gondolierul - se constituie în căi 
de intrare în două temporalități, una cu originea în 
legendele venețiene, circumscrise Serenissimei, Re- 
publica puternică şi liberă, alta cu originea în reali- 

tatea Veneţiei secolului al XIX-lea, sub ocupație aus- 
triacă. 

Gondola este imaginea cu care îşi deschide Constan- 
tin Negri proza Veneţia, tipărită în revista „Propăşirea 
- Foaie ştiinţifică şi literară”, în 1844, nr. 2, p.11-18. 
Scrisă la Veneţia, cel puţin în parte, aşa cum rezultă 
din însemnarea de la sfârşitul primei părți: Canal 
Grande, 11 august 1839, narațiunea, cu marcat carac- 
ter autobiografic într-un prim plan, organizat la per- 
soana |, este, în/ prin acest prim plan, o înlănţuire de 
poeme în proză inspirate de fascinația Veneţiei, care 
înglobează cel de-al doilea plan, al naratorului se- 
cund, signora Letizia. 

Imaginea gondolei, spațiu de articulare a celor 
două planuri, este repetată la începutul fiecăreia din 
cele trei părţi — seri, le numeşte prozatorul — în relație 
imagistică cu palatele — însemnul puterii de altă dată, 
astăzi în risipire. 

(Întâia sară) — „Ședeam pe malul canalului, şi 
liniştea era mare căci la ceasul acela numai când şi 
când trecea câte o gondolă întârziată, cu micul fanar 
ce încet se legăna după lovirea lopăţii. (...) Spre tre- 
cere de vreme beam țigarete şi priveam la mărețele 
palaturi acum în risipuri, vorbind între noi de slava şi 
bogăţiile de odinioară” (Scrieri, vol. |, p. 89). 

(Sara a doua) - „Dulce-s serile Veneţiei, şi mai 
dulci încă nopţile ei, atunci când în tăcere caldele 
vântişoare lin gonesc aburii lagunelor şi, dezvăluite 
la leneşa lumină a lunei, se arată goticele palaturi ale 
foştilor straşnici domnitori ai mării. Gondola răpede 
lunică pe fața canalurilor purtând cine ştie câte 
fierbinți amoroaze a juniei jurăminte, sau câte negru 
posomorâte hotărâri, în secretul acoperământ al ei 
făcute, şi adese subt dânsul şi săvârşite... (...) Gondola 
vine, gondola se duce tot cu acea moale legănare, ce 
melancolic te îmbată de mii năluciri a viitorului 
neînțăles, dar pururea mai plăcute” (ibidem, p. 95). 

(A treia sară) — „într-una din acele seri se în- 

dreaptă cătră noi un fanal de gondolă..” (ibidem, p. 
101). 

Această structură poate fi considerată, în termenii 
de astăzi, o strategie narativă prin care gondola se 
constituie în imagine emblematică, generatoare de 
sens, reflectând moduri de a fi proprii ființei umane 
venețiene, care îşi dezvăluie şi îşi apără spiritul de li- 
bertate, în confruntare cu destinul, în raport cu sine 
însăşi, sau cu evenimențialitatea istorică. 

„Miilor de năluciri” invocate la începutul celei de-a 
doua seri, din „închipuirea” naratorului-poet, li se 
adaugă, narate de Letiţia, întâmplări adevărate, din 
timpul Serenissimei sau de mai încoace, dar povestite 
într-o perspectivă semantică proprie, prin care spi- 
ritul de libertate, absolutul iubirii, nu de puține ori 
încheiată tragic, puritatea ființei umane, negată, apoi 
revelată, se lasă identificate dincolo de înlănțuirea 
subiectelor după canon romantic. 

Signora Letizia povesteşte oaspeților români se- 
rile, în balconul palatului dând spre Canal Grande — 
„Precum v-am mai spus, dacă vă aduceţi aminte, că 
noi, oaspeții români ai doamnei Letiţia, ne adunam 
în toate serile pe balconul palatului ei dinspre canal ..” 
(ibidem, p. 100) - cu o ştiinţă specială de a lega în- 
tr-un mod propriu diferitele poveşti de dragoste, 
trăite cu pasiune, însoțite de crime, sau momente din 
istoria Republicii (între altele, cu deosebire semnifi- 
cativă, succesiunea de întâmplări prin care se consti- 
tuie imaginea Catarinei Cornaro, regina Ciprului). 
Sensul care se impune din povestiri singulare dar mai 
ales din modul de înlănţuire şi narare este când as- 
cuns, când adus în prim plan, prin raportarea la tim- 
pul în care „fosta odineoară frumoasă, iar acum tristă 
şi năcăjită biată Veneţie” (ibidem, p. 96) ştia să-şi 
apere libertatea. 

Odată cu imaginea gondolei, se constituie şi se in- 
tegrează în imaginarul Veneţiei, din scrierile diaris- 
tice şi epistolare şi din creaţia literară, imaginea 

gondolierului. 

Pe lângă eleganța şi exactitatea mişcărilor gondo- 
lierului în stăpânirea gondolei, surprinsă de Alec- 
sandri în Jurnalul său italian, gondolierul i se impune 
şi prin foarte buna cunoaştere a istoriei societății 
venețiene, precum şi prin interesul acestuia pentru 
cultură, prilej pentru poet de a arunca săgeți ironice 
către societatea românească: „(Antonio) un joli gar- 
con de 21 ans (...) Pendant nos promenades, il nous 
dit les noms des palais de Venise, ainsi que Vhistoire 
des familles qui les ont habit&s, et pendant ses heures 
de loisir il fait la lecture des po&tes italiens. Il aime 
beaucoup Alfieri, et m'a dejă parl€ de sa tragedie Saii! 
avec un enthusiasme bien senti. Pour un simple gon- 


dolier cela paraât d'abord surpenant, mais a Venise 
les gondoliers sont plus lettrâs que la plupart de notre 
savante Academie!” (Scrisori, însemnări, p. 180). 
Dintr-o altă perspectivă, complementară, gondolie- 
rul, spirit liber, intonează strofe din T. Tasso: „Pen- 
dant notre sejur ă Venise, nous avons entendu 
plusieurs fois des choeurs des gondoliers chantant la 
premiere strophe de la Jerusalem delivree du Tasse 
(ibidem, p. 196). În poemul lui Byron Childe Harold's 
Pilgrimage (1812) şi, probabil, de aici, în creația lui 
G. Creţeanu, semnul sufocării spiritului de libertate 
sub ocupaţia austriacă va fi, între altele, nemairosti- 
rea cântecului lui Tasso: „Nu mai cântă barcarolul/ A 
lui Tasso armonii” (G. Creţeanu). 

Când Antonio le arătă palatul Mocenigo, unde a 
locuit Lord Byron, în poet se iveşte sentimentul ar- 
tistului mânat de îndoială privind forța creativității 
proprii: „Pendant une de nos promenade en gondole, 
Antonio nous a montre un palais que lord Byron a oc- 
cupe a Venise (...). A ce nom, tous mes doutes sur 
moi-mâme sont revenus me dâcourager touchant 
mon avenir” (ibidem, p. 190). 

De la acelaşi gondolier, poetul român ascultă o le- 
gendă venețiană pe care o va repovesti, peste ani, 

poetului francez Edouard Grenier, într-o scrisoare 
din 10 octombrie 1858, în care Veneţiei — spaţiu fee- 
ric al iubirii, în scrierile din 1864: „Hereux ceux qui 
aiment! Bien plus hereux encore ceux qui se retran- 
chent du monde et qui peuvent, comme nous, ajouter 
au charme de leur amour celui de Venise!” (ibidem, 
p. 181-182), îi ia locul Veneţia - lume deschisă 
inspirației poetice: „Ai văzut în sfârşit această mi- 
nune a Adriaticei care lasă atât de puternice impresii 
în sufletul poeţilor. După călătoria aceasta nu simți 
că ți s-au îndoit puterile, că închipuirea a prins aripi 
mai mari ca să străbată regatul albastru? Cântă, deci, 
scumpe poete, atât cât mai ai dinaintea ochilor minu- 
nata panoramă a Veneției cu canalurile ei, palatele ei, 
gondolierii ei, purtătoarele ei de apă şi mai cu seamă 
acel non so che misterios ce leagă şi inspiră pe 
cântăreți. Ai văzut, desigur, pe purtătoarele de apă 
care se duc în fiecare zi să-şi umple gălețile de aramă 
în puţul din palatul dogilor? Când eram la Veneţia, 
gondolierul meu Toni mi-a povestit următoarea le- 
gendă: Pe vremea nu mai ştiu cărui doge, una din fe- 
tele acestea, cea mai frumoasă (bineînțeles), se duse 
într-o dimineaţă în curtea palatului ducal să ia apă. 
Pe când era aplecată pe marginea puţului şi-şi privea 
surâzând imaginea plutind la suprafața apei, fiul do- 
gelui, de la una din ferestrele palatului, admira talia 
grațioasă a fetei. Peste un moment îi zări fața aurită 
şi s'infiamo d'amore. Imediat, căută să se facă iubit şi 
să o seducă, dar încântătorul copil rezistă cu vitejie 
la toate strălucirile iubirii patriciene a ducelui. De 
partea ei, ea iubea pe Nello, cel mai bun gondolier din 
Veneţia, cel mai celebru cântăreț al lagunelor şi al 
riva dei schiavoni. În timpul acesta, izbucni războiul 
dintre Veneţieni şi Turci. Fiul dogelui plecă cu coră- 
biile Republicei, câştigă o victorie însemnată asupra 
flotei dușmane pe lângă Chipru şi se întoarse la 
Veneţia ca să primească marile onoruri ce-l aşteptau. 
Dogele, tatăl lui, îl întrebă, în numele Republicei, ce 

favoare dorea ca răsplată a serviciilor lui. El nu ceru 
decât dreptul de a ridica până la dânsul pe o fată din 
popor. Cererea îi fu acordată şi căsătoria tânărului 
erou venețian cu frumoasa purtătoare de apă fu ves- 
tită cu glas tare pe canalurile şi pe piețele Veneţiei. 
La câteva zile, fu celebrată în biserica San Marco şi, 
după ceremonie, nobilii soţi se urcară în gondolă ca 
să meargă la întrecerea de la Santa Marta. Întrecerea 
se făcea afară din canalul Giudeca, în largul mării. Se 
întâmplă însă că gondola dogelui, pornită în toată 
goana, fu lovită deodată şi dată la fund de altă gon- 
dolă. Ai ghicit fără îndoială că aceasta era mânată de 
Nello. 

N. B. De la întâmplarea aceasta tristă, gondolele 
venețiene sunt zugrăvite în negru. 

lată-mi legenda, scumpe Grenier; scoate din ea ce 
vrei, dacă ţi se pare interesantă şi demnă de un mic 
poem” (Scrisori inedite, p. 49-51). 

Edouard Grenier vine la laşi în 1854-56, ca secre- 
tar particular al voievodului Grigore Ghica. În cartea 
sa Souvenire litteraire, poetul îşi aminteşte că, înainte 
de a pleca spre capitala Moldovei, Prosper Merime€ 
i-a dat o scrisoare de recomandare pentru Vasile 
Alecsandri, pe care îl cunoscuse în timpul unei călă- 
torii în Spania. S-a născut de îndată între scriitorul 
român şi poetul francez o prietenie — în cea mai mare 
parte epistolară - care va dura trei decenii. Scrisorile 
poetului român au fost descoperite la începutul se- 
colului trecut de către George Gazier, conservator la 
Biblioteca din Besancon, care le publică în 1911, în 
volumul Ed. Grenier et ses correspondants (între scri- 
sorile primite de la Al. Dumas, Sully Prudhomme, 
Emil Augier, De Gubernatis, Prosper Merimes, Fr. 
Brunetitr, se află şi 32 de scrisori trimise de Vasile 
Alecsandri între 1855-1881). Scrisorile au fost tra- 
duse în limba română în acelaşi an de Alexandrescu- 
Vasile Scrisori inedite -— 


Dorna: Alecsandri, 


Corespondenţă cu Edouard Grenier - 1855-1885, 

Bucureşti, Editura librăriei Leon Alcalay. 

Nu ştim dacă Ed. Grenier a convertit legenda 
venețiană într-o creație proprie, dar în literatura ro- 
mână a trecut în câteva variante. Vopsirea gondolelor 
în negru (situaţie păstrată până astăzi) este mai întâi 
invocată de C. Negri în Scrisoarea către 1. Ghica, din 
15 august 1839, semnată şi de Alecsandri şi N. Docan, 
viitorul politician român, scrisoare în care se trece de 
a imaginea fascinantă a Veneției noaptea la motiva- 
rea culorii de doliu: „... des canaux ou d'innombrable 
gondoles toutes tendues de noir, d'apres un decret de 
a râpublique, voltigent avec une rapidit€ surpre- 
nante. C'est la nuit qu il faut voir Venise (...) tous les 
palais dâsertes: et, passant ou se croissant, les gon- 
doles, semblables ă des tombereaux (aceeaşi imagine 


a Byron -n.ns. D.].), vous font leur forme fantastique 
ă la lueur d'un petit fanal, se balangant en cadence 
d'apr&s le coup de rame nonchalant. Cu, vous saurez 
qu'ă la mort de doge Foscari (1373-1457) assasin€ 
dans une gondole, la r&publique vânitienne decreta 
comme suit: <En memoire d'un eternel deuil, pour 
passeră la posteritâ infinie - pour une gondole autre 
que noir - punition capitale>” (Scrieri, vol. II, p. 10). 
„Întâmplarea” o transformă apoi scriitorul în motiv 
literar în narațiunea Veneţia; în seara a treia, narato- 
rul din planul al doilea, signora Letizia, încearcă a o 
povesti, vorbind de asasinarea fiului dogelui Orio Lo- 
redano. Începută la cimitirul evreiesc de la Lido, unde 
îi condusese pe oaspeţii români, pentru a le confirma 
adevărul unei alte povestiri, cea a salvării peste timp 
a onoarei evreului Hazail Ben Asur, acuzat de trădare 
de către Senatul Veneţiei şi apărat de Caterina Cor- 
nare, istorisirea întâmplării nu este dusă la capăt, 
pentru că „se ivi înaintea noastră o catană nemţească 
ce ne spuse că se împliniră ceasurile hotărâte pentru 
închiderea porţilor cetății de la Lido” (ibidem, p. 109). 
Era aceasta ultima din aluziile la ocupaţia austriacă, 
pe fondul căreia îşi desfăşoară povestirile sale sig- 

nora Letizia. 

Motivul iubirii dogelui pentru frumoasa purtă- 
toare de apă este dezvoltat într-o altă direcție seman- 
tică de V. Alecsandri, în poemul Biondineta; frumoasa 
purtătoare de apă, după ce refuzase dragostea aris- 
tocratului Mocenigo şi a lui Tizian, refuză şi dragos- 
tea noului doge, care ar vrea să-şi serbeze căsătoria 
cu ea în chiar ziua logodnei mitice între mare şi Se- 
renissima: „Venețiană tinerică,/ Biondineto! Zise el/ 
Mâni în Mare-Adriatică/ Am s-arunc acest inel.// 
Mâni în purpură şi aur/ Am să fiu încoronat, / Şi pe 
vechiul Bucentaur/ Prin Veneţia purtat.// Zi că vrei 
a-mi fi soţie/ Şi eu jur pe sfântul Marc/ Să-ţi închin, 
Blondină, ție/ Toată fala de monarc”. Pentru ea există 
doar iubirea frumosului gondolier: „Nu sunt semne 
de mărire, / Nici inele de rubin/ Cu mai multă strălu- 
cire/ Decât ochii lui Tonin”. 

Scriind despre barcarola Biondineta, italienistul 
Al. Marcu, mai întâi, apoi Mario Ruffini şi G. C. Nico- 
lescu, invocă poezia lui Antonio Lamberti, La Bion- 
dina in gondoleta, excluzând existența vreunei 
influenţe din partea poetului venețian. Prin fondul ei 
semantic, poezia lui Alescandri nu are legătură cu 
poezia lui Lamberti, care nu poate fi raportată la le- 
gendă — punct de plecare pentru poetul român. Apro- 
pieri există, însă. Mai întâi, se poate identifica un 
raport de intertextualitate — în sensul poeticii ac- 
tuale; titlul poeziei lui Lamberti este întrebuințat ca 
moto într-o variantă a poeziei lui Alecsandri - La 
biondina in gondoleta. Apoi, cum barcarola poetului 
venețian, pusă pe muzică de Simone Wayr, era în mod 
curent cântată de gondolieri, este de presupus că 
aceasta era barcarola care plăcuse foarte mult Niniţei 
- Elena Negri. Biondineta, singura poezie din pe- 
rioada venețiană care nu „cântă” — să spunem - nu 
poetizează iubirea dintre poet şi Elena Negri, ar 
putea fi înțeleasă şi ca un omagiu în acest sens adus 
frumoasei Elena Negri: un paralelism peste timp cu 

poezia lui Lamberti; La Biondineta în gondoleta şi Ma- 
rina erau cele două creaţii ale poetului venaţian care 
o omagiau pe nobildonna Maria Querini Benzon, pro- 
prietara, până în 1839, a palatului în care locuia acum 
poetul român. 

Peste ani, după ce se va fi retras la Mirceşti, în 
1871, Vasile Alecsandri va crea o altă poezie inspirată 
din legendele venețiene, dezvoltând într-o altă pers- 
pectivă poetică motivul iubirii; în poemul Palatul Lo- 
redan, sub fereastra palatului contesei Loredan: „Opt 
mari ferestre, ogive dantelate / Cu lei pletoşi pe mar- 
gine săpaţi/ Răspând lumini şi zgomote de bal / În ne- 
grul şir al marelui Canal.// Dulci armonii de plante, 
vioare/ Conduc un nor de danţuri săltătoare/ Şi ca 
prinvis, plăcute năluciri/ Se văd trecând prin magice 
luciri”, într-un imaginar de feerie, amintind, la un 
prim nivel, de Ondina lui Eminescu, îşi cântă-plânge 
iubirea un gondolier: „Plângând Tonin acoardă man- 
dolina/ Şi, inspirat de vechiul Palestrina,/ Prelude 
încet, apoi cu glas sonor/ Prin vers duios el spune al 
său dor”. Povestea de iubire trece aici într-o altă di- 
mensiune, cu încărcătură mitică: oricine ajunge la 
Veneţia poate „zări o gondolă zburând/ În zori de zi 
spre Lido-naintând.// Gondola s-a oprit, iar în gon- 
dolă/ Sub coperiş, cântând o barcarolă,/ Şede-n ge- 
nunchi un june gondotier/ Mai fericit decât San Marc 
în cer.// Un înger alb pe o pernă voluptoasă.../ Dar 
ce să spun a lor taină-amoroasă?/ Soarele-i sus, apoi 
soarele-i gios,/ Vorbe-mprejur suspină armonios”, 


* 


Imaginea Veneţiei sub ocupaţie, sugerată doar în 


naraţiunea poematică a lui C. Negri, prin aluzii şi ati- 


tudini ale personajului-narator signora Letizia, care 


îi impune naratorului autobiografic concluzia: „Nică- 
ieri ca-n Italia simpatia pentru robita patrie nu se 
dezveleşte la femei mai cu înfocare” (Scrieri, vol. |, p. 
97), dezvoltă diferite ipostaze în poezia lui Alec- 
sandri din perioade ulterioare şederii la Veneţia, dar 

şi în poezia lui George Creţeanu. 

În creaţiile venețiene din anii '40, fascinanta 
Veneţie nu era pentru Alecsandri mai mult decât un 
cadru pentru iubirea trăită în mod fericit dar expri- 
mată, în general, fără profunzime poetică. Astfel, mo- 
tivul romantic al Veneţiei în doliu nu este o 
lamentaţie pentru splendoarea risipită a trecutului, 
nici pentru libertatea pierdută, ci se constituie în- 
tr-un personaj chemat să depună mărturie despre o 
iubire fără margini: „Ridică vălul negru ce-acoperă a 
ta faţă/ Veneţie cernită, Veneţie măreaţă/ Şi cu o 
zâmbire dulce fii martor fericit / La-a noastră veselie 
şi amor nemărginit” (0 seară la Lido). 

Trecerea spre cealaltă imagine a Veneţiei este fă- 
cută în poezia Gondola trece, expresie poetică a stării 
trăite intens de poet după trădarea de la Villafranca, 


atunci când Napoleon a lăsat sub ocupaţie austriacă 


it) 

Veneţia. Unei prime variante, datată Genua 1859, în 
care este dominantă amintirea dureroasă a iubirii din 
perioada venețiană, încheiată în mod tragic, îi ia locul 
în volum, în 1863, o variantă cu o strofă adăugată 
prin care nostalgia unui timp al iubirii este dublată 
de imaginea îndurerată a reginei Adriaticei în lanţuri: 
„Dar, o! durere! Cea gondolină/ Pe val de lacrimi as- 
tăzi pluteşte! / Lacrimi vărsate de o regină/ Care sub 


lanţuri se chinuieşte!”. Aceeaşi imagine a reginei mă- 
rilor înlănțuită domină poezia La palestra, din pe- 
rioada piemonteză, când Alecsandri se află la Torino, 
ambasador al lui Alexandru loan Cuza, pentru a 
obține recunoaşterea Unirii de către Italia şi Franţa: 
„O! Cerească Providenţă! Sfarmă cruda tiranie/ Ce 
Veneţiei regină pune lanţuri de robie”. 

George Crețeanu publică la Bucureşti, în 1855, vo- 
lumul de poezii Melodii intime, dominate de un sen- 
timentalism care rareori depăşeşte un nivel mediu de 
poeticitate. În 1879 tipăreşte un al doilea volum, Pa- 
trie şi libertate. Între timp a desfășurat o bogată acti- 
vitate politică şi publicistică în interiorul mişcării 
unioniste şi, în vremea lui Cuza, în sensul democrati- 
zării raporturilor sociale cu Ţările Române. „Patria şi 
libertatea au fost singura mea muză de inspirație”, 
avea să scrie în Prefaţa la cel de-al doilea volum. Cu 
acest principiu, cu situarea în prim plan a conştiinţei 
de ființă liberă, se întemeiază imaginarul Veneţiei în 
creaţia sa poetică. 

Trei sunt ipostazele ființei umane în imaginarul 
său venețian, guvernat de aspirația spre libertate: 1) 
iubirea, 2) arta, 3) ființa istorică. 

1. În barcarola Gondola, scrisă la Veneţia, în 1853, 
îndrăgostiţii aleg moartea, răsturnând gondola, pen- 
tru a salva iubirea de la eroziune: „<Mergi la Lido, 
barcarolă>/ Zic dar junii ce alegeau/ O gondolă-ntre 
gondole/ Şi râzând în ea săreau.// (...) <Oh, voiesc ca 
fericirea/ S-o opresc din al său zbor, / Voi să caut ne- 
murirea / Deşertând cupa d-amor./ Nu, asemenea mi- 

nute,/ Ai să zicem vieţii du-te!/ Nu o să mai întâlnim / 
Şi în brațe să murim>”, Şi moartea se relevă cale de 
transcendere a efemerităţii prin imaginea uraniană 
cu care se încheie poemul: „Două stele luminoase/ 
Peste mare-au strălucit, / Se-nălțară radioase/ Şi în 
cer s-au întrunit”. 

2. În poezia Stelele Veneţiei, în care centrală este 
lumea Veneţiei ca spaţiu al creativităţii estetice, arta 
este singura care transcende timpul: „O, voi câți în 
lume frumosul iubiți!/ Mergeţi subt albastrul cer 
venețian,/ Acolo-n răpire, în extaz priviţi / Veronez, 
Robusti şi pe Tizian.// Ca trei stele mândre ei 
împărățesc/ Din a lor morminte peste țara lor;/ 
Lumea uită dogii de când nu domnesc/ Pe artişti nu-i 
uită: nu, ei nu mai mor!” 

Din aceeaşi perspectivă, a superiorității artei, sin- 
gura prin care se transcende temporalitatea istorică, 
poetul suferă că îi lipseşte harul marilor creatori vi- 
zionari şi întemeietori de lumi: 

„De ce-n inspirarea-mi nu pot lua zborul 

Pe aripe de flăcări, ca vechii profeți, 

Să văz în depărtare, s-ating viitorul, 

Să spui ce mistere, o, timpi, ascundeţi?” 

În măsură să reînvie civilizații dispărute, lumi în 
risipire, între care Veneţia, regina mării, sau să tre- 
zească la condiţia de libertate propria ţară: 

„Veneția mândră, a mării regină, 

Din somnul de moarte atunci ar sălta, 

Atunci şi poetul, cu fruntea senină, 

L-amor, libertate, un imn ar cânta”. 

3. Am citat mai sus două strofe din partea finală a 
poemului Triumful morții sau o noapte la Veneţia, 
poem în care dominantă este imaginea dimensiunii 
istorice a lumii venețiene, situată, însă, de la început, 
în raport cu poziţia artei şi artistului față cu istoria în 
momente de criză. 

Poet minor - în această categorie este înregistrat 
de George Călinescu - G. Crețeanu nu ajunge să con- 

vertească ideea în sens poeticîn nici una din cele 
două poezii: Gondola şi Stelele Veneţiei. Nici poemul 
Triumful morţii nu depăşeşte un nivel mediu de poe- 
ticitate, dar este în poezia română un poem singular, 
în care, într-o direcţie a romantismului european cu 
ecouri din Byron, susținut, printr-un imaginar poetic 
cu desfăşurare alegorică, antitezei clasice între tre- 
cutul glorios al Veneţiei şi prezentul decăzut (antiteză 
identificabilă şi în proza lui C. Negri şi în unele poezii 
ale lui Alecsandri), îi ia locul tensiunea între spiritul 
de libertate al ființei umane (venețiene) şi spiritul 
opresiv al ocupantului. 

Dezvoltarea sensului poemului este orientată, pe 
de o parte, de alegoria din tabloul Triumful morţii, al 
pictorului venețian Palma Il Giovane, pe de alta, de o 
strofă, guvernată de imaginea gondolei şi a mării, 
care se situează între două părți ale desfăşurării stra- 
tegiilor poetice: 

„Mergi departe, lopătare, 

Să sorbim al serei vânt 

Libertatea e pe mare 

lar sclavia pe pământ”. 

Gondola, de altfel, va întări antiteza, ca semn al 
lumii venețiene, în opoziție cu barca, semn al lumii 
ocupantului, pentru care viaţa este un carnaval: 

„Când mica gondolă departe s-avântă 

Canalul străbate o barcă ce cântă 

Un cântec mai vesel şi care insultă 

Prin larma-i, cetatea cea tristă şi mută. 


Te-ncoronează, a mea frumoasă, 
Şi te găteşte ca pentru bal, 
Vino-n brațe-mi, vino voioasă, 
Căci viața este-un carnaval 

Să punem masca de veselie, 

Să bem, să râdem, să dănțuim, 
Vino mai iute, vin la beţie: 
Spumează-n cupe vinul de Rin”. 

Pe această antiteză: libertatea e pe mare, iar scla- 
via pe pământ, se întemeiază întregul proces de sem- 
nificare a poemului, care preia titlul tabloului 
contemplat de poet la Galeriile Academiei din 
Veneţia, titlu semnificativ, atât pentru sensul alego- 
riei picturale — Sfântul loan contemplă cele două fi- 
guri în antiteză: Justiția şi Războiul, pe un fond 
dominat de cortegiul morții — cât şi pentru sensul ale- 
goriei poetice. Strofa invocată mai sus ocupă o poziție 
specifică, generând un câmp de tensiuni, încărcat de 
o ambiguitate (nu tocmai stăpânită poetic), între 
prima parte, dominată de imaginea unei femei în 
noapte, în negru - veşminte negre, ochi negri, păr de 
abanos, o tânără foarte frumoasă şi foarte tristă - şi 
o a doua parte, dominată de imaginea unei femei în 
verde, şi aceasta de o frumuseţe indescriptibilă, 
demnă în atitudine, tăcută, în mijlocul unei săli lumi- 
noase, cu lume în sărbătoare, foarte zgomotoasă; este 
sărbătoarea de Anul Nou organizată de mereu veselii 
ocupanți. Toţi se întreabă cine ar putea să fie femeia, 
de o frumuseţe şi o tăcere atât de stranii, care nu se 
apropie de nimeni şi nu acceptă nici o apropiere: 

„E oare Elena d-Omer lăudată? 

E Venus din Milo sau Venus Borghez? 

De tine, Canova, fu-n piatră tăiată? 

Sau este o fiică a ta, Veronez?”. 

Tânăra în negru (frumoasa Bianca dintr-un prim 
moment al desfăşurării poemului) reprezintă fără în- 
doială Veneţia într-o primă ipostază - Veneţia trăind 
cu durerea pierderii stării de libertate, care se mani- 
festă în suspendarea ritualurilor şi creativității spe- 
cific venețiene: 

„O mică gondolă pluteşte-n lagună 

Ş-un cântec s-aude, un cântec de dor: 

Nu mai cântă barcarolul 

A lui Tasso armonii; 

Nu mai vede Bucentaurul 

Ale mării cununii. 

(.) 
Nu mai nasc ca altădată 
Veronezi şi Tiţiani, 
Căci cetatea aurată 


Geme-n gheare de tirani”. 


Tânăra în verde este o altă ipostază a Veneţiei; se 
va revela astfel în mişcările de după miezul nopții, 
când străbate cu paşi fermi ampla sală de sărbătoare, 
sare într-o gondolă şi dispare în noapte. Un grup de 
tineri o urmează, în largul mării apare o insulă verde: 
„O insulă verde ş-un mare palat/ La-a cărui scară fe- 
meia a stat”. 

Tinerii intră după femeia în verde într-o sală — 
toată, expresie a artei venețiene, în arhitectură, în 
fresce: 

„Ce sală măreaţă, oricine îşi zice, 

Pe jos e întinsă cu vechi mozaice, 

D-asupră sunt frescuri d-artişti cu renume, 

Sublime tablouri ce fac cât o lume”. 


Sunt invitați la masa întinsă, foarte bogată, după 
care femeia în verde îşi dezvăluie identitatea; este ex- 
presia unei lumi care, subjugată chiar, nu poate ac- 
cepta principiul ocupanților: „Te-ncoronează a mea 
frumoasă/ Şi te găteşte ca pentru bal/ Vino în bra- 
țe-mi, vino voioasă/ Căci viața este un carnaval”; este 
spiritul vindicativ al Veneţiei, spiritul de libertate. De 
aceea, scufundă insula - simbol al lumii Veneţiei 


amenințată cu desacralizarea de către ocupanţi: 


„«Cu voi fericirea a Nordului fii! 

Cu voi biruința ş-a sale orgii, 

Şi râsuri şi danţuri, şi cânturi de bal, 
Ce viața o schimbă în lung carnaval. 
Cu voi laşitatea, curagiul ce-nsultă 
Cetatea superbă prin intrigi căzută. 
Venit-ați în urmă s-aflați al meu nume 

$-a mea existență; ei bine, veți spune 

La negrele abisuri ce-acum vă-nconjoară 
Că sunt răzbunarea, c-am nume de ură!» 
Sardonice râsuri atunci s-auziră 


Palaturi şi oameni în mare pieriră”. 


În felul acesta, lumea Veneției îşi recucerește, prin 
moarte, libertatea: 


„Şi marea ce fost-a măreaţa ta mumă 
Va fi pentru tine un falnic mormânt, 
Mai dulce e moartea sub alba sa spumă 
Decât umilința pe negrul pământ”. 


E 


Peste trei decenii, în februarie 1884, va ajunge la 
Veneţia Eminescu. Nu va rămâne mai mult de o 
noapte, dacă va fi fost acea noapte, într-un hotel. So- 
netul său, Veneția, fără nici o legătură cu această 
„prezenţă” în cetatea dogilor, definitivat până în 1883 
şi publicat prima dată de Titu Maiorescu în ediția de 
Poesii din 1884, va reprezenta o ruptură radicală cu 
poetica romantismului, introducând în literatura ro- 
mână mitul Veneţiei, prin trecerea de la imaginarul 
romantic la semantizarea metafizică. 


Prelegere susținută la 
Academia Română, Filiala laşi 
- 27 noiembrie 2004 


Text ilustrat cu imagini din arhiva lui Traian Apetrei 

Georgiana LEȘU 


Literatura ca istorie în anii realismului socialist 


Literatura realismului socialist constituie un su- 
biect cu totul deosebit în studiul istoriei literare ro- 
mâneşti. Deşi domeniului i s-a acordat o importanță 
deloc de neglijat începând chiar cu primii ani post- 
decembrișşti, subiectul este încă ofertant în prezent. 
Lucrările privitoare la o astfel de temă nu sunt deloc 
puţine și urmăresc aspecte diverse: de la prezentarea 
sistematică a publicaţiilor din anii realismului socia- 
list, până la urmărirea pe principii mai teoretice ale 
structurii unei astfel de literaturi. Privit din perspec- 
tiva istoricului, subiectul devine extrem de interesant 
datorită alinierii temelor literare la cerințele ideolo- 
gice. Din bogata producţie literară a comunismului 


românesc, am ales literatura de inspiraţie istorică 


pentru a ilustra raportarea regimului la trecut și ma- 
niera în care acesta din urmă era utilizat în încerca- 
rea de a forma noi reprezentări în imaginarul 
colectiv, reprezentări specifice unui nou mod de gân- 
dire adaptat democrației populare și reprezentativ 
pentru omul nout. 

O privire asupra literaturii de inspirație istorică 
din prima parte a comunismului românesc? se dove- 
deşte utilă întrucât scoate la iveală numeroase idei 
preconcepute referitoare la istorie, idei pe care o ge- 
neraţie întreagă le-a purtat cu sine şi pe care le-a per- 
petuat. Literatura de inspiraţie istorică are acest 
mare avantaj, acela de a sădi reprezentări cât mai du- 
rabile în imaginarul colectiv. Câţi dintre români nu 


asociază astăzi expresia „Moldova n-a fost a strămo- 

şilor mei, n-a fost a mea şi nu e a voastră, ci a urma- 
şilor voştri și a urmașilor urmașilor voştri în veacul 
vecilor” cu spusele voievodului moldovean mai de- 
grabă decât cu nuvela lui Barbu Ștefănescu Delavran- 
cea? Astfel de clișee au luat naştere în număr mare şi 
prin intermediul literaturii istorice a realismului so- 
cialist. Realitățile comunismului românesc au dus la 
apariția a numeroase romane, piese de teatru și poe- 
zii de inspiraţie istorică, toate având scopul de a per- 
petua şi de a completa ceea ce propaganda se 
străduia la rândul ei să facă. Reuşitele regimului, con- 
siderate măreţe și ieșite din comun, trebuiau legiti- 
mate prin prezentarea unui trecut pe măsură. Au fost 
promovate idei precum existența unei lupte și a unor 
țeluri pe care românii le-ar fi avut din vremuri înde- 
părtate și pe care numai regimul comunist ar fi fost 
capabil să le realizeze, alături de imagini ale unui tre- 
cut dureros și plin de nefericire, căruia comunismul 


considera că i-a pus capăt odată cu noua ordine so- 


cială și politică pe care o instaurase. 

Literatura de inspirație istorică a avut drept su- 
biecte o gamă largă de momente din trecut. Dintre 
acestea, evenimente ale secolului al XIX-lea au fost 
mai des prezente între alegerile scriitorilor? întrucât 
purtau cu sine o mai mare putere legitimatoare. Miș- 
carea revoluționară a lui Tudor Vladimirescu şi revo- 
luția pașoptistă au fost momentele pilon care au 
marcat secolul al XIX-lea și pe care regimul comunist 


şi-a propus să le reinterpreteze. O atenţie sporită a 

fost acordată însă şi studiilor și scrierilor privitoare 
la răscoala din 1907. Ideologia a speculat aici din plin, 
în condiţiile în care memoria anului 1907 era încă 
una extrem de dureroasă, culminând chiar cu o co- 
memorare în 1957 a jumătate de secol de la eveni- 
mente. 

Scriitorii care au ales să se inspire din astfel de 
momente și să le interpreteze în manieră realist so- 
cialistă au scos la iveală o scriitură care pe alocuri a 
influențat mentalul colectiv al unei generații. Pasaje 
din textele lor au fost uneori prezente în manualele 
şcolare iar volumele au fost tipărite în număr mare, 
astfel că au ajuns în casele multor românit. Regimul 
s-a bucurat și de adeziunea unor scriitori deja consa- 
craţi în spațiul literar și în mentalul colectiv româ- 
nesc, care purtau cu sine un întreg capital de 
încredere. Dintre aceştia, Camil Petrescu alege să de- 
dice o piesă de teatru și un roman personalității lui 
Nicolae Bălcescu, pe când Petru Dumitriu își în- 
dreaptă atenţia asupra unor evenimente desfășurate 
pe o perioadă mare de timp, întinzându-se de la pe- 
rioada domniei lui Alexandru loan Cuza până la „ob- 
sedantul deceniu” '50. Pe lângă aceştia, Zaharia 
Stancu, un alt mare autor, alege momentul 1907 pen- 
tru a-l transpune în ceea ce a fost unul dintre cele mai 
apreciate romane ale epocii, cu traduceri în nume- 
roase limbi şi care i-a adus autorului prestigiu şi bu- 
năvoinţa regimului. 

Primul dintre aceste evenimente, răscoala lui 
Tudor Vladimirescu, a fost privită din punct de ve- 
dere istoriografic dintr-o perspectivă eminamente 
socială, motorul mișcării fiind conflictul de clasă. Ac- 
centul a fost pus așadar asupra participării ţăranilor 


la răscoală, animați fiind de dorinţa de a-i înlătura pe 

boieri şi îndemnați de condiţiile dure de viață. Pentru 
un plus de legitimitate adusă regimului, au fost cău- 
tate dovezi ale participării meşteșugarilor bucureș- 
teni la ceea ce istoriografia numea „Răscoala 
poporului condusă de Tudor Vladimirescu”5, ca re- 
prezentanți ai protomuncitorimii. Într-un regim de 
democrație populară, care se dorea a fi unul al mun- 
citorilor, aceştia au fost implantaţi în cât mai multe 
evenimente din trecut, pentru a se demonstra că spe- 
ranţele lor au fost puse în practică în regimul comu- 
nist. 

Lucrările literare care l-au avut în centru pe 
Tudor Vladimirescu aparțin lui Mihnea Gheorghiu, 
cel care a semnat şi scenariul filmului Tudor, ecrani- 
zare cunoscută în epocă şi din a cărei distribuţie a 
făcut parte şi actrița Lica Gheorghiuf, în rolul Aristi- 
ței. Mihnea Gheorghiu îi mai dedica revoluționarului 
un poem, Întâmplări din marea răscoală”, şi o piesă 
de teatru, Tudor din Vladimiri?. Subiectul nu a lipsit 
nici din romane. Scriitorul Paul Constant publica 
Tudor Vladimirescu iar B. Jordan a scris un voluminos 
roman”, în care prezenta evenimentele anului 1821 
în peste 1500 de pagini. 

Revoluţia pașoptistă a fost la rândul ei interpre- 
tată într-o manieră socială, care s-a bazat extrem de 
mult pe doleanţele țăranilor și pe cunoscutul articol 
13 al Proclamaţiei de la Islaz, care prevedea împro- 
prietărirea clăcașilor. Interpretarea istorică a fost dis- 
pusă pe o structură dihotomică, astfel că insuccesul 
acesteia a fost pus pe seama așa numiților duşmani 
ai revoluţiei. Evenimentele anului 1848 au fost cen- 
trate în jurul imaginii lui Nicolae Bălcescu, văzut ca 
liderul absolut al mișcării și reprezentantul interese- 


lor țăranilor. Pașoptismul a fost aşadar unul dintre 

subiectele preferate ale vremii. Extrem de ofertantă 
din punct de vedere ideologic, revoluţia le-a oferit co- 
muniştilor şansa să îşi asume dezideratele unuia din- 
tre cele mai importante momente din istoria statului 
român modern. Mai mult chiar, în 1948 a fost sărbă- 
torit cu mare fast centenarul revoluției pașoptiste iar 
viața publică a beneficiat din abundență de eveni- 
mente culturale destinate acestei celebrări. Întregul 
eveniment a avut în centru personalitatea lui Nicolae 
Bălcescu, considerat simbolul pașoptismului. A fost 
cel care a avut șansa de a nu participa la viaţa politică 
a Principatelor după realizarea Micii Uniri, astfel că 
regimul comunist nu i-a putut reproşa o eventuală 
atitudine politică care să îl situeze în oricare dintre 
cele două tabere politice ce au marcat cea de-a doua 
jumătate a secolului al XIX-lea: liberalii sau conser- 
vatorii. Susținător fervent al articolului 13, comuniș- 
tii l-au prezentat pe Bălcescu ca fiind marginalizat 
în timpul revoluţiei. A plecat ulterior în exil, acolo 
unde a murit în 1852. Imaginea lui a devenit un sim- 
bol cât se poate de puternic pentru regimul comunist. 
Bălcescu a fost considerat revoluționarul prin exce- 


lenţă: a luptat pentru cauza țăranilor şi s-a alăturat 


revoluţiei din ideal, fără a fi determinat de vreun in- 
teres economic sau personal. Imaginea sa a fost 
transformată în aceea a unui adevărat erou. Bălcescu 
devenea astfel liderul care şi-a sacrificat viața în 
slujba revoluției, care a urmărit permanent interesele 
maselor (în cazul acesta, ale țăranilor, prin împro- 
prietărire), care a petrecut ani în închisoare pentru 
ţelurile sale. Interpretările din presa sau din litera- 
tura vremii au ilustrat un Bălcescu văzut prin ochii 
prezentului, un lider care întrunea toate calitățile pe 
care regimul se străduia să le inoculeze omului nou. 


Bălcescu era prezent pretutindeni. Portretul său fi- 

gura pe bancnota de 100 de lei, numele său a fost dat 
mai multor străzi din Bucureşti şi din țară, i s-au con- 
struit numeroase statui și a fost instituită chiar o 
bursă studențească ce îi purta numele. 

Imaginea lui Bălcescu a fost aleasă de Camil Pe- 
trescu, a cărui apetență pentru literatura de inspira- 
ţie istorică este cunoscutăt!. El publica în 1948 drama 
Bălcescut?, integrând-o în seria evenimentelor cultu- 
rale ce aveau să celebreze centenarul pașoptist şi ro- 
manul în trei volume Un om între oameni!?, care a 
apărut în perioada 1953-1957 şi care a rămas nefi- 
nalizat din cauza morții autorului. Tot asupra lui Băl- 
cescu s-a oprit și Eugen Jebeleanu, autor al poemului 
omonim din anul 195214, 

Istoria a fost folosită apoi de cunoscutul Petru Du- 
mitriu în controversata Cronică de familie, volum 
apărut în 195615. Romanul este considerat până în 
prezent una dintre cele mai importante lucrări ale li- 
teraturii române. A fost una dintre cele mai cunos- 
cute lucrări ale vremii sale, stârnind un interes și mai 
mare chiar după ce a fost scoasă din circulație, în 
urma fugii autorului în Occident. 

Un alt scriitor cunoscut care s-a orientat înspre li- 
teratura de inspiraţie istorică a fost Zaharia Stancu. 
Nume de mare importanţă în viața culturală româ- 
nească, el a intrat în grațiile regimului după succesul 
romanului Desculţ, publicat în 19481 şi tradus în nu- 
meroase limbi. De aici a pornit şi expresia Desculţ 
străbate Pământul în sandale de aur“”. Lucrarea s-a 
bucurat de un succes răsunător şi a beneficiat de 15 
ediţii în limba română, alături de alte 38 de ediţii în 
24 de limbi străine!5. Romanul este o cronică a vieții 
satului românesc din câmpia Dunării, prezentând 
traiul sărac şi suferințele unor țărani, în preajma anu- 


lui 1907. Talentul de necontestat al scriitorului, ală- 

turat durității unor scene cu adevărat memorabile şi 
marcante, mai ales pentru imaginaţia unui copil, îi 
oferă romanului un impact cu totul aparte în epocă, 
fiind memorabil până astăzi îndemnul Să nu uiţi, 
Darie!, care înglobează intenţia romanului, aceea a 
aducerii aminte. Fiind una dintre lucrările semnifica- 
tive apărute după schimbarea de registru în litera- 
tura română, romanul a fost bine primit de critici şi 
a reușit să se încadreze în tiparele înguste ale realis- 
mului socialist, adoptat la acea dată ca metodă ofi- 
cială de creație. Serviciul pe care romanul l-a făcut 
propagandei nu este deloc de neglijat. Într-o pe- 
rioadă în care regimul se erija în factor de moderni- 
zare a satului românesc şi în care electricitatea 
pătrundea în mediul rural, imaginea satului româ- 


nesc de la începutul secolului, marcat de abuzuri şi 

de amintiri tragice, ajuta la construirea unei perspec- 
tive pozitive asupra prezentului. 

Am considerat propice o situare în contextul isto- 
ric al acestei literaturi de inspirație istorică, iar în 
cazul romanului Desculţ, contextul era excelent pen- 
tru subiectul ales. Apărut încă din perioada de înce- 
put a comunismului românesc, romanul îi serveşte 
acestuia pe o perioadă îndelungată de timp, mai ales 
în condiţiile în care Zaharia Stancu a rămas un scrii- 
tor cunoscut și agreat pe toată perioada comunismu- 
lui românesc!?. Desculţ a fost citit de elevii crescuţi în 
comunism, oferindu-le acestora o imagine asupra 
medului rural, asupra clasei boierilor care în anii de- 
mocrației populare nu mai exista şi asupra unor rea- 
lități sociale pe care nu le-au trăit. Toate acestea erau 
prezentate prin ochii lui Darie, ai unui copil care se 
bucura de toată empatia cititorului. 

În același registru se înscriu şi celelalte romane 
de inspiraţie istorică. Dacă personajul Nicolae Băl- 
cescu se încadrează în contextul aniversării centena- 
rului pașoptist și al atenţiei acordate unui eveniment 
a cărui importanţă a rămas constantă pe toată durata 
comunismului românesc, celălalt roman, al lui Petru 
Dumitriu, a putut fructifica o gamă chiar mai vastă de 
motive şi teme care au putut servi propagandei, ma- 
joritatea situate în jurul imaginii unei societăţi bur- 
ghezo-moșierești degradate. El a reușit să cons- 
truiască o narațiune cu inserții ideologice dar care 
apărea ca o gură de aer proaspăt după asaltul teme- 
lor pur propagandistice anterioare. Fără a scrie în 
mod direct o lucrare în care să laude realizările regi- 
mului, Petru Dumitriu îi face totuși un mare serviciu, 
acționând în mod eficient, la fel ca romanele lui Camil 


Petrescu și ale lui Zaharia Stancu. Acești scriitori și-au 

pus la dispoziție talentul pentru a insera în narațiu- 
nile lor concepte cerute de propagandă. Ei își puteau 
vedea astfel operele publicate, cititorii se bucurau de 
narațiuni scrise cu talent în locul poeziilor şi roma- 
nelor cu tentă agitatorică, iar regimul profita de o 
propagandă care dădea roade. 

Toate aceste lucrări literare de inspiraţie istorică 
prezentate mai sus au în comun o anumită structură 
arhetipală care ordonează temele abordate de scrii- 
tori, o structură ce poate fi întâlnită în toată literatura 
realismului socialist, indiferent de subiectul acesteia. 
În aceste romane, poeme sau piese de teatru putem 
întâlni teme precum cea a liderului, reprezentată 
printr-un anumit personaj principal care ghidează ma- 
sele în revoluție. Tudor Vladimirescu își arogă această 
responsabilitate pe care o poartă singur pe umeri în 
romanul lui Paul Constant, dar şi în lucrările lui Mih- 
nea Gheorghiu. Celălalt lider, Nicolae Bălcescu, este re- 
voluţionarul prin excelenţă, pe care Camil Petrescu dar 
şi Eugen Jebeleanu îl prezintă ca fiind preocupat de 
adoptarea articolului 13, pentru îmbunătăţirea situa- 
ției țărănimii şi ca pe un adevărat lider care înțelege 
mersul istoriei și al revoluţiei, ştiind că masele sunt 
motorul acestora şi străduindu-se astfel să le îndrume 
şi să le reprezinte. O altă temă prezentă este traiul greu 
alțăranilor și abuzurile la care aceștia sunt supuși din 
partea boierilor. În vremea lui Tudor Vladimirescu, a 
lui Nicolae Bălcescu sau în preajma anului 1907, în 
toate aceste momente sunt descrise scene de o duri- 
tate impresionantă, care fac apel la resursele de em- 
patie ale cititorului. Acesta din urmă nu are nici o 
şansă să îşi aleagă drept personaj preferat un boier sau 
un burghez, întrucât structura dihotomică a literaturii 
realist socialiste îl împiedică. Boierii sunt mereu aceia 


care îi supun pe țărani unor condiții de viață mizere şi 

chiar torturii fizice în momentul în care nu își mai plă- 
tesc dările. Ei sunt mereu personajele negative, oa- 
meni interesați numai de câştiguri personale şi 
materiale, având moravuri îndoielnice şi de cele mai 
multe ori prezentați ca graşi, urâţi, dizgrațioşi, respin- 
gători. Astfel de scene dure sunt redate în toate roma- 
nele menționate, dar cel al lui Zaharia Stancu este de 
departe impresionant din acest punct de vedere. Viața 
ţărănimii este descrisă nu de puţine ori cu accente de 
sumbru: din cauza sărăciei și a lipsei lemnului morții 
sunt îngropați câte doi într-un coşciug, foamea este o 
prezență constantă în viața copiilor, naşterile au loc pe 
câmp iar dezumanizarea atinge cote atât de mari încât 
furia țăranilor îi determină să comită o crimă cu totul 
memorabilă: despicarea pântecelui boierului Filip Pi- 
sicu cu un plug. 

O altă constantă în aceste romane este reprezen- 
tarea Occidentului. Aplicându-se schema Războiului 
Rece interpretării evenimentelor din trecut, țări pre- 
cum Austria, Anglia, Turcia au fost încadrate în cate- 
goria dușmanilor. În schimb, referințele la Rusia erau 
făcute cu mare prudenţă: a fost delimitat conceptul 
de popor rus, care nu putea fi considerat altfel decât 
progresist, de imaginea țarului, în seama căruia au 
fost puse toate deciziile luate împotriva Ţărilor Ro- 
mâne. 

Această literatură este de altfel un rechizitoriu la 
adresa societății românești din trecut, dominată de 
politica boierilor şi a burgheziei. Este important de 
precizat că acești scriitori nu au inventat fapte, ci au 
olosit istoria, interpretând-o într-o schemă subiec- 
tivă, care avea rolul de a crea păreri și atitudini. Dar 
însăși existenţa celor redate în paginile lor aducea un 


plus de credibilitate în ochii cititorilor, care îşi formau 

astfel o cultură istorică. Din păcate, ţăranii din vre- 
mea lui Tudor Vladimirescu erau neputincioşi în fața 
boierilor, iar cei din preajma anului 1907 au cules via 
boierului cu botnițe la gură. Lumea politică româ- 
nească nu era lipsită de corupție, după cum o descria 
Petru Dumitriu iar evenimentele anului 1848 des- 
crise de Camil Petrescu au la bază o documentare is- 
torică extrem de riguroasă. Ce a făcut însă literatura 
şi chiar istoriografia vremii a fost să pună accent pe 
particular, fără a prezenta cadrul desfășurării eveni- 
mentelor. Mișcarea lui Tudor Vladimirescu a fost ri- 
dicată exagerata nivelul de revoluţie, în condiţiile în 
care țăranii aveau obiective sociale care nu erau atât 
de categorice și care nu presupuneau o răsturnare a 
ierarhiei sociale sau o lichidare a clasei boierilor. Ni- 
colae Bălcescu a fost transformat dintr-un personaj 
important al mişcării pașoptiste într-un lider mesia- 
nic care întrupa toate atributele binelui, iar țăranii, 
datorită sacrificiilor, în personaje pozitive prin exce- 
lenţă. S-au instituit astfel anumite norme cum ar fi 
concordanța între aspectul fizic, trăsăturile de carac- 
ter şi clasa socială căruia un personaj îi aparținea: un 
țăran putea fi îmbrăcat în zdrenţe şi desculț, dar de 
cele mai multe ori avea trăsături fizice plăcute, expri- 
mate la nivel simbolic prin ochi luminoși sau o sta- 
tură impunătoare. De cealaltă parte a baricadei, 
boierii, burghezii, Regele chiar erau creionați cu tră- 
sături urâte, în concordanţă cu caracterul, ei fiind de 
cele mai multe ori prezentați ca vicleni, leneşi, sensi- 
bili, cu moravuri ușoare. Regele Ferdinand era chiar 
luat în derâdere în romanul lui Petru Dumitriu din 


cauza urechilor sale şi a fost construit ca un personaj 

naiv, țintă a batjocurii în momentul în care s-a îndră- 
gostit de o doamnă de curte, care îl prefera pe perso- 
najul Bonifaciu Cozianu în locul prințului moştenitor. 
Toată această literatură se aseamănă întrucâtva cu 
basmul, mai ales prin prisma personajului pozitiv, cel 
care are mereu binele de partea sa şi care, deşi nu în- 
totdeauna câștigă, se sacrifică totuși într-un mod 
eroic pentru cauza luptei. Întreaga acțiune are de alt- 
fel scop moralizator, întocmai ca basmul. 

Literatura devenea astfel unul dintre mijloacele 
prin care regimul încerca să își câştige legitimitatea, 
devenea un mijloc de propagandă. Literatura de in- 
spiraţie istorică reușea să îi transmită cititorului 
ideea importanţei care trebuie acordată istoriei, în- 
trucât aceasta era prezentată ca un şir întreg de 
lupte, momente și traume, ce luau sfârşit în comu- 
nism. Cititorul format în regimul de democraţie po- 
pulară putea pune față în față cele două lumi, 
prezentul trăit și trecutul aflat din literatură, 
creându-şi astfel un întreg panteon de eroi, o serie de 
dușmani şi un set de convingeri. 

Cel mai mare serviciu pe care l-a făcut literatura 
de inspirație istorică regimului a fost acela al propa- 
gării eficiente a ideilor noii istoriografii. Romanul is- 
toric are această mare calitate, astfel că imaginea 
trecutului românesc este marcată chiar și în prezent 
de mituri construite în comunism. Majoritatea lor da- 
tează din perioada istoriografiei naționaliste ceau- 
şiste dar şi anii democrației populare au fost 
marcanţi întrucât au construit simboluri care s-au 
dovedit durabile în timp: imaginea revoluționarilor 


munteni Tudor Vladimirescu și Nicolae Bălcescu a 

persistat; Petru Dumitriu a lăsat o Cronică de familie 
ce rămâne una dintre cele mai reprezentative lucrări 
ale literaturii române, o frescă acidă la adresa înaltei 
societăți româneşti din a doua jumătate a secolului 
al XIX-lea; tragismul, duritatea şi exotismul rural al 
lui Zaharia Stancu sunt încă memorabile deşi roma- 
nul nu mai figurează pe lista lecturilor obligatorii ale 


elevilor. 


1 Semnificaţia conceptului de om nou a fost dezbătută pe 
larg, fiind una cât se poate de complexă. O explicaţie 
foarte recentă şi extrem de cuprinzătoare este oferită 
de Dorin Liviu Bîtfoi, în volumul său Așa s-a născut omul 
nou în România anilor '50, Bucureşti, Editura Compania, 
2012. El suprinde totalitatea schimbărilor care au loc 
în cotidian, ilustrând într-o manieră captivantă proce- 
sul prin care societatea românească se schimbă în pe- 
rioada marilor transformări ale anilor '50. 

? Perioada democraţiei populare este una în care literatura 
de inspiraţie istorică s-a pliat mai ușor pe dezideratele 
regimului, întrucât atmosfera generală la nivel politic 
şi social era aceea de schimbare. Transformările au fost 
dramatice, motiv pentru care propaganda a avut sarcini 
deloc uşoare. În plus, aceștia sunt anii în care o mare 
parte din vechea elită culturală interbelică dispare din 
scena publică, astfel că, cei puţini rămași sunt cu ar- 
doare căutaţi de cititori, în noianul de literatură propa- 
gandistică. Este şi perioada în care se pun bazele noii 
istoriografii și noii maniere de raportare la trecut, astfel 
că am considerat anii democraţiei populare ca fiind o 
perioadă extrem de interesantă pentru studiul mituri- 


lor istorice lansate în spaţiul public. 


3 Literatura de inspiraţie istorică din perioada comunistă 


a avut drept subiecte și alte momente istorice, inclu- 
zând medievalitatea românească și ajungând până la 
cel de-al Doilea Război Mondial. Cu toate aceste, în anii 
realismului socialist, secolul al XIX-lea era cât se poate 
de ofertant pentru a ajuta regimul să obţină legitimita- 
tea de care avea nevoie. Este cunoscut faptul că națiu- 
nile tind să își amintească anumite evenimente din 
trecut pentru afirmarea propriei identități (Amalia Mă- 
răşescu-Negură, Studii despre romanul istoric, Timi- 
şoara, Editura Mirton, 2006, p. 57). Astfel, secolul în 
care se pun bazele statului român modern apare ca 
fiind extrem de important, în condiţiile în care propu- 
nea un program de modernizare pe care comunismul 
considera că şi-l asumă. Pentru scriitori, momentele din 
secolul revoluţionar ofereau o gamă largă de personaje 
şi momente care s-au concretizat în romane, piese de 


teatru şi poezii. 


* Jurnalistul Pericle Martinescu îşi nota pe 8 martie 1952 


faptul că soţia lui, alături de toate femeile din țară, au 
primit cărți la locul de muncă, cu ocazia Zilei Interna- 
ţionale a Femeii. EI ilustra astfel realitatea surplusului 
de cărţi, datorată unei politici de tipărire nerealistă, 
care ținea strict de criteriile ideologice şi al cărei rezul- 
tat erau teancuri de cărţi care nu interesau pe cititori 
şi care nu mai aveau loc nici în depozite. Interesantă 
este întrebuințarea pe care acesta o oferă unor astfel 
de volume pe care nu le-ar fi cumpărat niciodată: le 
pune într-o rezervă de cărți, pe care urma să le ofere la 
schimb la librărie, pentru a-și achiziționa gratuit cărțile 
dorite (Pericle Martinescu, 7 ani cât 70. Jurnal, Bucu- 
reşti, Editura Vitruviu, 1997, p. 269). Lucrările aparţi- 
nând scriitorilor deja consacraţi stârneau totuși un 
interes deloc de neglijat, acesta fiind şi motivul pentru 
care regimul s-a străduit să câştige de partea sa perso- 
naje precum Mihail Sadoveanu, George Călinescu, 


Camil Petrescu ş.a.m.d. 

5 Descompunerea feudalismului și începuturile capitalismu- 
lui în țara noastră, Răscoala poporului condusă de Tudor 
Vladimirescu (1821), Curs fără frecvenţă, Şcoala Supe- 
rioară de Științe Sociale „A.A. Jdanov”, Bucureşti, Edi- 
tura Partidului Muncitoresc Român, 1952. 

* Despre personalitatea Licăi Gheorghiu şi presiunile pe 
care lumea filmului le-a resimţit în fața dorinţei de a-și 
construi o carieră cinematografică de succes își amin- 
teşte Paul Cornea într-o povestire captivantă despre ca- 
priciile actriţei și despre participarea României la 
Festivalul de Film de la Cannes, în 1962 (Ce a fost. Cum 
a fost. Paul Cornea de vorbă cu Daniel Cristea-Enache, 
Editurile Polirom, Cartea Românească, 2013, p. 317- 
324). 

7 Mihnea Gheorghiu, Întâmplări din marea răscoală, Bucu- 
reşti E.S.PL.A., 1953. 

3 Idem, Tudor din Vladimiri, Bucureşti, E.S.PLA,, 1955. 

*B, Jordan, Zile și nopți în furtună, Bucureşti, Editura Militară 
a Ministerului Forțelor Armate ale R.PR., 1959-1961. 

19 Bursa studenţească era în valoare de 250 de lei (Arhi- 
vele Naţionale Istorice Centrale, Fond CC. al PC.R — Sec- 
ţia Propagandă și Agitaţie, dosar nr. 78/1952, f.23). 

11 Camil Petrescu este cunoscut pentru imaginea pe care 
o creionează revoluționarului francez Danton, imagine 
în care afirma că se regăseşte ca personalitate (Nicolae 
Tertulian, Probleme ale literaturii de evocare istorică, 

Bucureşti, E.S.PL.A., 1954, p.70). 

12 Pentru textul de față am utilizat o ediţie ulterioară, pu- 

blicată în 1961 de Editura Tineretului, în cadrul colec- 

ţiei Biblioteca şcolarului, cu o prefață şi note de Zoe 
umitrescu-Bușulenga. 

13 Camil Petrescu, Un om între oameni, vol. I- 

Editura Tineretului, 1953-1957-1957. 

14 Bugen Jebeleanu, Bălcescu. Poem, Bucureşti, E.S.PL„A., 1952. 


, Bucureşti, 


15 Petru Dumitriu, Cronică de familie, vol I- 
E.S.P.L.A., 1956. 
1€ Zaharia Stancu, Desculţ, Bucureşti, Editura de Stat, 1948, 

17 Alex Ştefănescu, La o nouă lectură: Zaharia Stancu, în 
„România Literară”, nr. 40/ 2002, disponibil online pe 
http:/ Pwww.romlit.ro/zaharia_stancu, consultat la 
data de 16.02.2015. 

15 Ovidiu Ghidirmac, Zaharia Stancu sau interogaţia 
nesfârșită, Craiova, Editura Scrisul Românesc, 1977, p. 40. 

15 A fost numit director al Teatrului Naţional, ales preșe- 
dinte al Societăţii Scriitorilor Români, transformată în 
Uniunea Scriitorilor în anul 1966, și primit în rândurile 
Academiei Române în 1955. Talentul acestuia este re- 
cunoscut şi pe plan internaţional, astfel că în 1977 este 


laureat al premiului Herder. 

Otita CÎNTEC 


Teatrul „Luceafărul” lași, în urmă cu 65 de ani 


Pe 1 martie, Teatrul „Luceafăru!” laşi a aniversat 
65 de ani de existență instituțională, iar până a 
ajunge la formula actuală de „teatru pentru copii şi 
tineret”, a parcurs câteva etape istorice importante. 
În 1950, era fondat ca Teatru de Păpuși de Stat, 
uncționând într-o sală din curtea Bisericii Catolice 
de-atunci. În 1973, titulatura i s-a schimbat în Teatrul 
pentru Copii şi Tineret, ca o recunoaştere a transfor- 
mărilor artistice petrecute pe micuța lui scenă. În 
1977, trupa s-a mutat la Casa de Cultură a Tineretu- 
ui, pentru ca, la 30 decembrie 1987, să fie inaugurat 
actualul sediu. 

O aniversare precum aceasta este ocazia potrivită 
pentru o privire înapoi în timp asupra procesului 
prin care, la câțiva ani după război, în vremuri de 
tranziţie, tulburi, câțiva artişti au pus bazele unui tea- 


tru ajuns astăzi un ambasador al culturii române în 


ume. 


lulia şi losif Ligeti şi-au asumat primele eforturi 
de a înjgheba un teatru de păpuşi la lași, lucrând îm- 
preună Peștișorul de aur de A.S. Pușkin. Spectacolul 
era realizat cu bani proprii şi, încă înainte de decizia 
oficială de înființare a Teatrului de Păpuși, chiar în 
1949, fusese jucat de câteva ori pe o scenă mobilă, 
marţea, joia, sâmbăta, de la ora 16, şi duminica de la 
11, 15 şi 17. Detalii referitoare la procesul care a pre- 


mers constituirea Teatrului de Păpuși nu sunt con- 

semnate în prea multe documente, dar într-o dare de 
seamă asupra activității din prima stagiune, păstrată 
în dosarul „Diverse 1950-1951”, aflat în arhiva tea- 
trului și din care voi cita şi în continuare, directoarea 
lulia Ligeti scria: „Iniţiativa înființării unui Teatru de 
Păpuşi a fost luată încă din octombrie 1948 în Bucu- 
reşti, de către subsemnata lulia Ligeti, împreună cu 
soțul meu, Iosif Ligeti” În ianuarie 1949, losif Ligeti 
fusese trimis de autoritățile comuniste regizor la Tea- 
trul Naţional din lași, unde a activat şi după ce a în- 
ceput să lucreze la Păpuși, iar luliei i se cerea de către 
Ministerul Artelor să meargă la Cluj, pentru a pune 
acolo bazele unui teatru pentru copii. În cele din 
urmă, lulia Ligeti a ajuns şi ea tot la Iaşi, iar „în martie 
1949 am început să construim scena şi să terminăm 
păpuşile începute încă la București, toate cheltuielile 
iind suportate de noi”. Ministerul Artelor le trimitea 
în iunie 1949 înştiințarea ca, în noile condiţii, cei doi 
să se asocieze cu Sindicatul Artiștilor, pentru a-și 
putea continua proiectul. Ei s-au conformat, dar cum 
Sindicatul Artiștilor nu a răspuns iniţiativei, soții Li- 
geti au făcut propunerea înființării unui Teatru de Pă- 
puși Secțiunii Culturale a Comitetului Provizoriu al 


orașului laşi. Acesta le-a dat o „subvenție de încura- 


jare de 70.000 lei, în trei rate şi după multe alergă- 
turi” Deschiderea oficială era plănuită pentru 6 iunie 
1949, cu Peștișorul de aur, pentru că ziua coincidea 


cu aniversarea a 150 de ani de la nașterea lui A. $. 

Puşkin, dar s-a amânat pentru toamnă, din cauza lip- 
sei fondurilor. lulia și losif Ligeti au continuat pregă- 
tirile, astfel încât în luna iulie 1949, la Şcoala 
elementară „Trei lerarhi” au avut loc două „ședințe 
de producţie”, cum le-au numit realizatorii, de fapt 
două lecturi dramatizate în fața unor elevi, rolurile 
fiind citite de actori ai Teatrului Naţional din lași. „Pa- 
pușca” a fost C. Cadeschi, „Mamușca” - Elisa Nicolau, 
„Servitorul” — A. Blehan, „Peștișorul” - Virginia Bălă- 
nescu, „Pozitivul” - N. Mereuţă, „Negativul” - D. Ban- 
taş, „Crainicul” - Anghel Deac. Scopul acestor 
întâlniri era confruntarea proiectului de spectacol cu 
publicul, iar realizatorii au avut apoi discuţii cu şco- 
larii şi profesorii, ajustând ideea regizorală după 
unele observații făcute de spectatori. 

În septembrie 1949, losif și lulia Ligeti au căutat 
personal — mânuitori de păpuşi, muzicant, tâmplar —, 
iar o lună mai târziu, după testări succesive, pentru 
că foarte puţini aveau pregătirea artistică adecvată, 
colectivul a fost constituit din Elena Pasniciuc = învă- 
ţătoare, Lucreția Cărăuşu - muncitoare, Angela Bu- 
suioc — muncitor CFR, lonel Plăeșanu și Teodor 
Brădescu - absolvenţi de Conservator Dramatic. Fap- 
tul că numai doi dintre cei cinci actori aveau studii de 
specialitate este explicabil prin rigorile ideologice ale 
vremii, care impuneau ca angajații să aibă „origine 
sănătoasă“ din punct de vedere social. De altfel, 
munca politică avea atunci o foarte mare importanță, 
iar la teatru se organizau seri de învățământ politic 
în care se studiau Manifestul Partidului Comunist, ar- 
ticole din ziarul „Scânteia” oficiosul Partidului Comu- 
nist Român, lucrările lui Stalin, raportul asupra 


activității politice nelipsind din nici o dare de seamă 

trimisă autorităților. 

Talentul sau lipsa lui au operat mai apoi o a doua 
selecție a personalului, selecția valorică, iar cei care 
nu aveau chemare pentru munca artistică au stat 
foarte puţin în teatru: Pasniciuc Elena, doar prima 
stagiune; Busuioc Angela, primele două. Lucreția Că- 
răuşu, în schimb, a urmat, în vara dintre primele 
două stagiuni, un curs de pregătire la București, de- 


venind pentru mulți ani, una dintre componentele de 


bază ale trupei. „Colectivul a muncit voluntar, a învă- 
ţat și a colaborat cu entuziasm și fără salar, numai cu 
speranţa în viitor”, scria lulia Ligeti, referindu-se la 
această primă variantă de componenţă a trupei. Deşi 
nu aveau sală, trupa nu era prea grozavă, iar autori- 
tăţile întârziau cu acordarea sprijinului, cei doi Ligeti 
au continuat activitatea de pregătire a Peștișorului de 
aur, gândind că, odată realizat, spectacolul va găsi 
mai ușor un spațiu potrivit pentru a fi jucat. În numă- 
rul din 18 noiembrie 1949 al cotidianului „Opinia”, 
un articol, primul care se referă la Teatrul de Păpuși 
ieşean, titra: „În curând va lua ființă la lași Teatrul de 
Păpuşi — Lucrările pentru primul spectacol sunt îna- 
intate — O vizită în atelierele unde «se nasc» păpu- 
şile şi se construieşte scena — De vorbă cu inițiatorii 
teatrului și cu artiștii”. Reporterul nota sub acest titlu 
că „inițiativa creării la lași a unui teatru de păpuși a 
avut-o losif Ligeti, director de scenă la Teatrul Naţio- 
nal, și lulia Ligeti, realizatoarea păpușilor. (...) Atelie- 
rele sunt instalate în strada Cuza Vodă (casele 
Moţoc). O vizită aici ne-a dovedit că într-adevăr preo- 
cupările şi munca inițiatorilor a fost serioasă, fiind 
sprijinită şi de autorități. Ministerul Artelor, prin in- 


spectorii săi au promis întregul sprijin pentru trece- 

rea în buget a acestui teatru, iar Secțiunea Culturală 
a Comitetului Provizoriu a şi luat primele măsuri în 
acest scop. (...) Pentru reprezentarea Peștișorului de 
aur, în adaptarea și cu un prolog de Iosif Ligeti, a fost 
construită şi o scenă specială, demontabilă și trans- 
portabilă, precum şi decoruri adecvate. O inovație în 
felul de lucru îl constituie realizarea unei scene cu o 
adâncime de aproape un metru. Mânuitorii stau sub 
scenă controlând mereu sala printr-un geam mascat 
sub deschizătura scenei”. Era vorba despre trapă, 
amenajarea spațiului de joc însemnând atunci un fel 
de şanţ săpat pentru ca actorii să stea în picioare sub 


nivelul la care se afla publicul, manevrând păpușile 


pe mână, cu mâinile ridicate, în spatele unui paravan. 


aaa d 1 
44 A î 

În luna decembrie, piesa, păpușile şi decorul erau 
gata, reprezentația jucându-se în camera unei lo- 
cuințe particulare, în fața a numai 12 privitori. 
Această primă reprezentație a fost numită avanpre- 
mieră, numai că premiera a mai întârziat puţin, pen- 
tru că „totul era gata, dar n-aveam sală”. O soluție 
provizorie a fost închirierea sălii de festivități a Poli- 
clinicii nr. 1, dar numai pentru o lună de zile. „Așa 
s-a deschis Teatrul de Păpuși în ziua de 16 decembrie 
1949, cu piesa „Peştișorul de aur”. În „Opinia”, un ar- 
ticol consemna evenimentul: „În cinstea aniversării 
naşterii tovarăşului I. V. Stalin, un întreg colectiv de 
tehnicieni a depus muncă voluntară pentru deschi- 


derea acestui teatru, astfel că astăzi după-amiază, 

într-o sală a Policlinicii nr. 1, din strada Gh. Dimitrov, 
va avea loc primul spectacol cu piesa «Peștișorul de 
aur», adaptată după basmul lui Pușkin. Copiii noștri, 
chemaţi la o viață nouă, prin aplicarea principiilor 
educației staliniste, vor avea astfel prilejul de a se bu- 
cura vizionând un spectacol instructiv şi valabil din 
punct de vedere artistic”. În perioada de o lună cât 
păpușarii au avut sala Policlinicii, s-au jucat aproxi- 
mativ 33 de reprezentații urmărite de 4000 de spec- 
tatori, dintre care patru au fost organizate gratuit 
pentru pionieri. 

Deşi primul titlu de pe afiș era gata, teatrul nu 
avea nici buget, nici sală, „în schimb erau discuţii 
mari dacă devenim o secție a Teatrului Naţional sau 
funcționăm mai departe independent, nota mai de- 
parte în darea de seamă lulia Ligeti. La sfârşitul lunii 
februarie 1950, soții Ligeti au obținut 900.000 lei de 
la Comitetul Provizoriu al Comunei Urbane lași, „au- 
toritățile convingându-se că teatrul nostru trebuie să 
funcționeze independent”. Apoi a venit Decizia cu nr. 
118, dată la 28 februarie 1950, dar sosită la teatru pe 
1 Martie, în chip de Mărţişor. Era mărțișorul prin 
care Teatrul de Păpuşi de Stat lași căpăta statut ofi- 
cial. Schema de organizare de la acea dată cuprindea 
10 posturi: director - lulia Ligeti; monteur artistic — 
losif Ligeti; mânuitori de păpuşi — Cărăușu Lucreția, 
Pasniciuc Elena, Busuioc Angela, Plăeșanu lonel, Bră- 
descu Teodor; muzicant - Zavulovici Radu; mașinist, 
tâmplar - Vîrlan Gheorghe; administrator contabil, 
post vacant la acea dată. „Întregul colectiv a depus 
muncă voluntară încă de la octombrie 1949, pentru 
pregătirea păpușilor, scenei, piesei”. Neavând, nici 


după înființare, o sală a sa, teatrul dădea reprezenta- 

ţii la Căminele culturale din Nicolina și Tătărași. „Re- 
zultatele au fost, în general, nesatisfăcătoare; am avut 
spectacole când vindeam numai 4 bilete, totuşi în 
sală aveam 40-50 de copii gratuit. Copiii de la perife- 
rii veneau şi plângeau la poartă că n-au bani”. Au mai 
fost, tot atunci, deplasări la Podu Iloaie şi Ciurea. Abia 
la 18 mai, teatrul a obținut Sala „Dacia” din str. Ştefan 
cel Mare, în curtea Bisericii Catolice, o fostă sală de 
cinematograf, dar care „era într-un hal lamentabil, 
având în jurul clădirii mormane de gunoi şi moloz, un 
mare coteț pentru porci, exhalând în toată curtea mi- 
rosuri insuportabile și infectând aerul”. Abia la 4 
iunie, trupa a putut prezenta la sediul său primul 
spectacol. „Lupta Moldovei” din 7 iunie 1950 descria 
festivitatea de inaugurare, consemnarea fiind un va- 
loros document sociologic, relevant pentru spiritul 
epocii: „În cinstea Zilei Internaţionale a Copilului a 
avut loc, duminică, 4 iunie, inaugurarea oficială a Tea- 
trului de Păpuși — Teatru de Stat din lași. Festivitatea 
a fost deschisă cu Imnul RPR, Imnul Sovietic şi mar- 
şul pionierilor. Apoi, pioniera Lucinescu Sandală, din 
Unitatea a III-a, a recitat poezia «Vrem pace», iar o 
altă pionieră a recitat «Scrisoare către fratele meu de 
departe». Tov. Iulia Ligeti, directoarea teatrului, luând 
cuvântul a arătat cinstea de care se bucură în Uni- 
unea Sovietică acest gen de teatru și rolul important 
pe care îl are în educarea copiilor. Pionierul |. Dimi- 
triu, din Unitatea Il a mulțumit în numele pionierilor 
pentru grija şi dragostea pe care Partidul și UTM le-o 
poartă pentru creşterea şi educația lor. A urmat apoi 
Peștișorul de aur, piesă de |. Ligeti după Pușkin, in- 
terpretată de Elena Pasniciuc, lonel Plăeşanu, Teodor 


Brădescu (Papuşca), Lucreția Cărăușu (Mamuşca) şi 

Angela Busuioc (Peştişorul). Ilustraţia muzicală de 
Achim Stoia şi regia tehnică a tov. Lulia Ligeti au con- 
tribuit de asemenea la buna reuşită a acestui specta- 
col, care a fost viu urmărit şi aplaudat de micii 
spectatori”, 

Provenind dintr-o familie foarte apropiată artei 
teatrale, Sorina Bălănescu a avut ocazia să fie martor 
ocular al acestei prime montări a Teatrului de Păpuşi. 
Nu chiar la primele ei reprezentații, ci puţin mai târ- 
ziu, cu o distribuţie nouă, dar amintirile păstrate sunt 
o mărturie interesantă] ,... port în minte şi acum va- 


lurile mării, purtate de maşinişti de la un capăt la 


altul al cutiei cu păpuşi, plasa de sfoară ce sugera at- 


= 


mosfera propice, dar mai cu seamă vocile actorilor 
mânuitori Ana Șubă şi Elena Brehnescu'“!. 
Activitatea primei stagiuni a continuat până la 15 
iulie, însumând numai patru luni şi jumătate şi un 
total de 35 de reprezentații cu Peștisorul..., din care 
trei în comunele apropiate din judeţ. Chiar dacă pe 
rând problemele organizatorice şi administrative fu- 
seseră în mare rezolvate, chestiunea principală de 
care se plângeau soţii Ligeti era că „mai dăinuieşte 
încă mentalitatea veche că teatrul de păpuşi nu este 
decât de bâlci, necunoscându-se importanța puterii 
de educare a masei tinere prin acest fel de teatru”. 


Peștișorul de aur a fost unica premieră a stagiunii cu 

numărul unu. Nu s-au păstrat nici afișul, nici vreo fo- 
tografie din spectacol care să redea o imagine, chiar 
fragmentară, a celei dintâi producții a Teatrului de 
Păpuși din lași. Doar o descriere a decorurilor, așa 
cum apăreau într-un inventar, ar putea reface cadrul 
scenografic în care Moşul îi cere fermecatului Peşti- 
şor împlinirea celor trei dorințe: „O colibă transfor- 
mabilă în plat, confecționată din lemn şi 
papier-mach6; cinci panouri (stânci), confecționate 
din placaj pictat; 6 brazi (placaj pictat); șase valuri 
(cadru lemn şi pânză); 3 sufite verdeață (pânză vop- 
sită); un orizont (pânză vopsită); o cortină de tul 
(voile Georgette); o scoică (papier mach€); patru pa- 
nouri stânci (placaj pictat); o cortină-plasă de sfoară 
dimensiuni 3x2 m. Costumele pentru păpuși: 2 cos- 
tume pentru Peştişor; un costum pentru Mamușca; 
un costum pentru Papușca; două costume servitori”. 
Actrița Elena Brehnescu îşi aminteşte, într-un inter- 
viu pe care mi l-a acordat, că „decorul era conceput 
ca un mal de mare unde doi bătrânei se certau, apoi 
Moşul se ducea la Peştişor și-i cerea împlinirea celor 
trei dorinţe. La fiecare nouă dorință apărea Peştișo- 
rul, adică eu, şi i-o împlineam. Spectacolul era foarte 
viu, decorul și păpuşile erau pictate în culori vesele. 
Totul era acompaniat cu muzică instrumentală cân- 
tată de Radu Zavulovici. Pe mine m-a angajat Ligeti, 
am jucat în Peștișorul de aur, eram chiar Peştişorul. 
Ligeti ne-a învățat pe toți să mânuim, avea o metodă 
foarte rapidă. Eu terminasem Conservatorul, dar la 
păpuşi nu mă pricepeam. El a făcut decorurile și ne-a 
îndemnat şi pe noi să lucrăm. Cu toții lucram deco- 
ruri, butaforie, păpuşi, tot ce era de făcut într-un tea- 


tru de păpuşi noi eram aceia care făceam. Uneori se 

întâmpla că aveam atât de mulţi spectatori încât ac- 
torii de la scenă, după ce scoteau un rând de scaune 
din față ca să mărească spațiul, mergeau și să rupă 
bilete, după spectacol măturau sala, totul se făcea de 
actori cu Ligeti împreună. Dacă Ligeti lucra toată 
noaptea la decoruri, lucram și noi cu el. Fiecare făcea 


câte ceva, după cât era de priceput'?. 


Abia creat, Teatrul de Păpușşi avea la lași o concu- 
rență care-l obliga din punct de vedere artistic, pen- 
tru că Teatrul Evreiesc și Teatrul Naţional produceau 
şi ele spectacole pentru copii. Chiar în anul înființării 
oficiale a celui de Păpuşi, Teatrul Evreiesc a montat 
Sacul cu surprize după Mark Twain, un spectacol bine 
primit de public, după cum scria presa vremii. La Na- 
ţional, în 1950 se juca o versiune la Cenușăreasa, iar 
din 1954, Harap Alb. În plus, în mai toate oraşele 
principale ale ţării inițiativele particulare de tipul 
aceleia a soților Ligeti deveneau teatre de păpuși de 
stat: trupa Luciei Calomeri de la București devenea 
Teatrul „Țăndărică“, la Braşov se crease Teatrul de Pă- 
puşi; ca şi la Piteşti, Craiova şi Baia-Mare, iar în anii 
următorii în mai toate centrele urbane importante, 
într-un total de 22 de instituţii specializate în spec- 
tacole pentru cei mici. Despre acest moment al evo- 
luţiei păpușăriei autohtone, Letiţia Gîtză scria într-o 
analiză a Teatrului de păpuși în România că „anul 
1949 a marcat saltul capital în dezvoltarea artei pă- 
pușăreşti la noi în țară. Perspectiva activității artis- 
tice a teatrului de păpuși se extinde, se ia inițiativa 
înființării unor noi teatre”. 

Soții Ligeti au rămas la Teatrul de Păpuşi lași până 


la sfârşitul lui 1951, moment în care direcția de scenă 

şi conducerea teatrului i-au fost încredințate lui Ma- 
nole Al. Foca. Cei doi ani cât soții Ligeti i-au coordo- 
nat activitatea, au însemnat crearea unui portofoliu 
de câteva spectacole, în medie unul-două pe an, după 
ce în decembrie 1950 Peștișorul de aur fusese interzis 
de autorități, pentru că textul nu le purta avizul. Tit- 
lurile alese erau, după obligaţiile ideologice ale tim- 
pului, mai ales de inspiraţie sovietică: Pitac și Pităcel 
de Nicolae Gherghineţ (1950); Găinușa harnică de 
Deda Mileva şi Dodu și automobilul roșu de |. Simanov 
(1951). Orice spectacol trebuia să aibă referiri cu 
tentă ideologică și un puternic caracter moralizator. 
Despre Miţi Pisicuţa de Daniela Miga (1951), de 
exemplu, un articol nesemnat din „Lupta Moldovei” 
(13 ianuarie 1952) zicea: „Din punct de vedere peda- 
gogic, piesa îi învaţă pe copii să observe mai bine na- 
tura, animalele domestice și, indirect, să dea 
ascultare celor mari. Realizată artistic în mod conve- 
nabil, datorită sugestivei mânuiri a păpuşilor, cânte- 
celor și justei intonaţii pe care le dau personagiilor, 
îndeosebi L. Cărăușu şi Ana Şubă, spectacolul este vi- 
zionat de copii cu mare interes”. La realizarea celor 
câteva producţii de început, a căror concepție îi apar- 
ţinea lui Iosif Ligeti, participa din start toată lumea. 
Schema redusă, din care unii plecau - lon Plăeşanu 
şi Teodor Brădescu -, alţii veneau - Ana $ubă, Elena 
Ventonică, Dumitru Petrescu - nu le permitea acto- 
rilor să se preocupe numai de text şi interpretare, ci 
îi obliga să lucreze împreună cu regizorul şi directoa- 
rea la realizarea păpușilor, a decorurilor, la curățenie, 
tâmplarul să fie şi maşinist, iar nu de puţine ori se în- 
tâmpla ca unul dintre actori să controleze biletele la 


intrare. 

Soților Ligeti le trebuie recunoscute meritele le- 
gate de efortul de a crea un Teatru de Păpuși la lași, 
în sincronie cu ceea ce se întâmpla în Capitală şi în 
celelalte orașe din țară. Eforturile organizatorice i-au 
împiedicat, poate, să se concentreze şi asupra obţi- 
nerii unor rezultate artistice deosebite. Pentru că 
montările lor, reduse ca număr şi cu premiere mereu 
întârziate, erau simpliste, se adresau exclusiv preş- 
colarilor, având personaje căţei, pisicuţe, porcuşori şi 
altele de acest fel, animate în scenă într-un stil foarte 
realist. Numărul redus de premiere, calitatea lor ar- 
tistică şi lipsa unor actori profesioniști au constituit 
motivele pentru care în locul soților Ligeti la Teatrul 
de Păpuși a fost numit director și regizor, la doi ani 
de la înființarea instituţiei, Manole Al. Foca. Foca fu- 
sese profesor de declamație şi dicție la Conservator, 
un apropiat al lui Mihail Codreanu, iar prin activita- 
tea sa ulterioară de la Teatrul de Păpuşi a reuşit să 
constituie o trupă autentică şi să-i aducă acestuia pri- 


mele succese naționale. 


1 Sorina Bălănescu, Peisaj ieșean cu oameni de teatru și 
spectacole, laşi, Princeps Edit, 2004, p. 98. 

2 Oltiţa Cîntec, 60 de stagiuni. Monografia Teatrului „Lucea- 
făru lași, ed. a Il-a, revăzută și adăugită, Iași, Timpul, 
2010,p 17. 

3 Letiţia Gitză, lordan Chimet, Valentin Silvestru, Teatrul 
de păpuși în România, Bucureşti, Editura Meridiane, 


1968, p. 15. 


137 


III 


S.0.S. PATRIMONIU 


Adriana RADU 


Piaţa Unirii... clubberilor 


Piaţa Unirii din laşi. Locul în care s-a întins pentru 
prima dată Hora Unirii!. Locul în care a fost ampla- 
sată, în 1912, statuia domnitorului Alexandru loan 
Cuza?. Locul în care s-a cântat şi dansat, din nou, în 
1918, hora Marii Uniri?. Locul nimicit de bombele şi 
incendiile celui de-al Doilea Război Mondial, prin 
care au trecut tancurile „eliberatoare” ale Armatei 
Roşii. Locul unde ieşenii s-au opus întronării comu- 
nismului, aici desfăşurându-se marile manifestații ale 
partidelor istorice, în primii trei ani după război. 

Locul în care, în fiecare an, vin politicieni care 
susțin că se raportează la părintele reformelor mo- 
derne şi al unei rudimentare lupte împotriva corup- 
ţiei (ocaua lui Cuza nu este doar o legendă, ci și o 
pildă a necesității de a elimina hoția din societatea 
românească). Locul în care au venit de multe ori toți 
preşedinţii post-comuniști ai României, pentru a-şi 
arăta formalul respect față de capitala bătrânei Mol- 
dove. Locul în care s-au manifestat microbiști, repre- 
zentanți ai societăţii civile, anarhiști sau politruci, în 
numele unor mai mari sau mai mici bucurii sau tris- 
teți. Locul în care Inima oraşului se simte cel mai 
bine. Locul în care există frumoase fântâni arteziene 
şi unde sute de porumbei își fac încă loc în haosul 
motorizat al zilei. Locul în care este desenat, stilizat, 
din pietre de culori diferite, simbolul Moldovei: bou- 
rul vânat de domnitor, însoțit de Molda. O legendă a 
începutului fără de care nu mai eram noi astăzi... 

Astăzi este altfel. 

Dacă scrii pe Google „Piaţa Unirii lași”, primul răs- 
puns este „Cafeneaua Piaţa Unirii”, pagină de face- 


140 


ProEuropeana Clubul cărții digitale 


book cu aproape 40.000 de aprecieri. Normal, dacă 
vorbim despre o cafenea, pub, bar, situat în centrul 
orașului. Respectiva cafenea ocupă și o parte consis- 
tentă a pieţei, adeseori oamenii trebuind să treacă, în 
drumul lor către una dintre cele trei artere principale 
ale centrului - Lăpușneanu, Cuza-Vodă sau Ştefan cel 
Mare - printre cafengii, petrecăreți sau clubberi. Cine 
o fi oare privilegiatul care a cucerit piaţa, singurul 
care se apropie încet, dar sigur, de monumentul dom- 
nitorului Alexandru loan Cuza? Oricum, autorităţile 
nu par a fi deranjate de acest lucru. Probabil aduce 
„multe, multe” încasări la distrusul buget al Iașului. 

De altfel, este ultima grijă a edililor orașului de pe 
cele șapte coline. În Piaţa Unirii parchează până spre 
saturație mașinile clienților hotelului Traian și parte 
din clienţii hotelului Unirea. Deşi, la doar 50 de metri, 
sunt două mari parcări subterane. Printre maşini şi 
autocare se strecoară anevoie cetățeni ai urbei, fragili 
turişti, pasionați, cerșetori, copii, puţini copii pentru 
o piață atât de celebră în istoria ultimului veac şi ju- 
mătate. 

Refăcută după revoluţie la o calitate mult mai 
proastă decât cea din anii comunismului, piața are 
mai puţină piatră şi mozaic și mai mult beton casabil. 
lar bourul cu al său domn este făcut dintr-un material 
atât de ieftin și lucios încât autorităţile — aceleași au- 
torități — îl acoperă când plouă, ninge sau e ud cu 
„frumoase” covoare de plastic verde, vizibile de pe 
lună. lar fiara Moldovei este prinsă între țarcuri de 
fier, nu pentru că ar fi un pericol pentru oameni, ci 


pentru ca semenii noştri să nu alunece şi să cadă pen- 

trua merge 100 de metri mai în deal, la Spitalul Sfân- 
tul Spiridon, alt monument uitat şi distrus. 

Accesul în pasajul ce flanchează piaţa este o sumă 
de scări rupte şi alunecoase şi te duce spre o lume de 
tonete mici şi ieftine, în care fac un fel de comerţ oa- 
meni necăjiţi. Baia pasajului încă are mirosul specific 
toaletelor localurilor din gările mici. 0 imagine dezo- 
lantă, fără legătură cu civilizaţia sau cultura. De par- 
tea cealaltă, piaţa se continuă cu un fel de intrare 
semi-deschisă, a cărei terasament este distrus în to- 
talitate şi pe care poţi fi considerat acrobat dacă 
mergi. În colţul din stânga este o florărie de plastic, 
deţinută de o familie numeroasă a unui om de afaceri. 
Pe partea din dreapta, a fost încropită intrarea auto 
spre parcarea hotelului Unirea, deşi zona este una 
pietonală. Dar prietenii ştiu de ce. 

Piaţa intră, în curând, din nou, în reparaţii. Pentru 


câţi ani, nu se ştie. Căci despre proiectele noastre eu- 
ropene ştim când încep, dar nu ştim când se termină. 
Vom vedea în ce va consta reabilitarea pieţei şi, mai 
ales, vom analiza cu suflet de moldovean calitatea lu- 
crărilor. Vom vedea dacă va dispărea sau se va ex- 
tinde la final „frumoasa” cafenea cu acelaşi nume. 
Vom vedea dacă florăria va încăpea în noul mobilier 
urban. Vom vedea dacă pasajul cu lift va duce spre 
aceeaşi zonă cu aer de „Siraj”. Vom vedea dacă maşi- 
nile vor reocupa simbolul Iaşului. Vom vedea dacă se 
va retransforma din bazar în piaţă, aşa cum îi este nu- 
mele. 

Pentru că această piaţă nu este a unui edil sau a 
unui viitor edil. Este simbolul unei Moldove curate, 
patriote, cu dragoste de neam şi ură de arginţi... Este 
simbolul Unirii, nu al cubberilor. 


Foto: Corneliu Grigoriu 

1 În acest loc, tinerii patrioți cântaseră și întinseră Hora 
Unirii încă din anul 1857, când marea înfăptuire părea 
doar un vis. Tot acolo, la 5 ianuarie şi 24 ianuarie 1859 
(când AL. |. Cuza era ales domnitor al Moldovei, respec- 
tival Munteniei), apoi la 29 ianuarie 1859, ziua primirii 
delegaţiei bucureștene la laşi, horele, cuvântările şi cân- 
tecul înfrățirii răsunaseră fără contenire (lon Mitican, 
Din Târgul Cucului în Piaţa Unirii, laşi, Editura Tehno- 
press, 2007, p. 297). 

2 După o lungă dezbatere privind locul amplasării - unii 
susțineau Piaţa Nouă din fața Primăriei, unde se plă- 
nuise la îndemnul primarului liberal Neculai Gane, alții 
în Piaţa Unirii, unde o doreau cei mai mulţi dintre 
ieşeni - acest subiect devenind şi temă de campanie 
electorală, duminică, 27 mai 1912, în prezența regelui 
Carol, areprezentanţilor Guvernului și ai tuturor pro- 


vinciilor, Teodor Rosetti a dezvelit statuia domnitorului 

Unirii, iar piața devenea simbolul 
mânesc (/bidem, p. 295-296). 


unității neamului ro- 


3 Aici a venit delegaţia Sfatului Țării din Republica Moldo: 


venească să aducă cuvântul de unire al Basarabiei cu 
Patria Mamă, fiind primită de miile de ieşeni entuziaști 
ce umpluseră piaţa. În același loc soseau emisarii Bu- 
covinei cu mandatul unirii Țării de Sus și aveau loc 
manifestaţiile premergătoare zilei de 1 decembrie pen- 
tru consfințirea unirii Ardealului la Vechiul Regat (/bi- 
dem, p, 298). 


Foto: Corneliu Grigoriu 

Oana FILIP 


Omului îi stă bine legat de o comunitate. 
De asta am făcut Creative Coffee 


În 2011, industriile creative însemnau totul și 
nimic. În lași, era un subiect dezbătut în cercuri res- 
trânse, iar concluziile difereau fundamental de la un 
grup la altul. Unii înțelegeau artă, alții cultură, cei mai 
mulți se blocau în asocierea îndrăzneață dintre doi 
termeni care, cel puţin în teorie, nu aveau cum să stea 
sub același acoperiș. Singurele repere mai sănătoase 
erau din 2006, când British Council a făcut o mapare 
a industriilor creative din lași, dar și despre demersul 
acesta știu puţini. Altfel spus, a luat la răsfoit orașul 
în căutarea lor și le-a înghesuit pe toate într-o bro- 
şură. Probabil una dintre puținele care, câțiva ani mai 
târziu, a luat forma unui ONG, respectiv Asociația In- 
dustrii Creative. lar de acolo a ieşit la suprafaţă Crea- 
tive Coffee. 

A pornit sub umbrela AIC, iar asta ne-a oferit 
mult spaţiu de experimentare. Cine sunt creativii din 
laşi? Ce îi doare? Ce le trebuie ca să îşi facă treaba cât 
mai bine cu putință? Unde se întâlnesc? Ce abilități 
complementare pot să facă minuni? Sunt doar câteva 
dintre curiozitățile la care am găsit răspunsuri pe 
parcursul a mai bine de 10 ediţii Creative Coffee, pe- 
rioadă în care (încă) era legat de gât cu AIC. 

Astăzi, este un produs autonom și o încăpățânare 
sănătoasă de a arăta că industriile şi creativitatea pot 
orma un pod comun, pe care să traverseze economia 
(creativă). În ultimul an şi un pic am dezvoltat o in- 
rastructură de francizare, am schimbat macazul și 
am introdus taxa pe bilete, am bătut în cuie câteva 
obiective majore pe care vrem să le atingem, iar 

aceste lucruri ne-au permis să funcționăm în mai 
bine de 10 oraşe din toată lumea: din lași în San Fran- 
cisco, din Istanbul în Adelaide, din Jos în Bangkok, din 
Copenhaga în Ankara. 

Fiecare Local Chapter Leader (organizator) își 
modelează evenimentul după nevoile comunității, 
după ce și cum le lipsește sau le-ar plăcea să facă mai 
bine, iar asta este una dintre libertăţile cele mai apre- 
ciate pe care le punem la bătaie. Am testat mult, am 
schimbat, am reiterat și acum am ajuns la un echili- 
bru care ne oferă un minim de confort. Acesta se tra- 
duce în posibilitatea de a extinde rețeaua şi puterea 
de a valorifica o comunitate strânsă în jurul aceloraşi 
valori. 

Pretextul care ne-a dat zvâc şi care ne ţine și as- 
tăzi ancorați în toată povestea asta este unul singur: 
formarea de comunități, un job în sine de altfel, full- 
time, desigur. lar când spun „noi” mă refer la toată 
echipa, de bază și extinsă. Eu, Adriana și David sun- 
tem capul răutăților, însă există mulți alți oameni care 
şi-au suflecat mânecile şi fac din CC un hit la ei în 
oraş. 

Un exemplu este Janet, organizator Creative Cof- 
fee în Jos (Nigeria), un loc în care simpla conexiune 
la internet e deja o provocare în sine, darămite do- 
rința de a strânge creativi în jurul aceleiaşi mese. Alt 
capitol îi aparţine lui Vlad din Copenhaga, ieşean ple- 
cat de ceva timp la studii în țara „celor mai fericiți oa- 
meni” şi care, de foarte curând, face posibile 
evenimentele noastre în capitala Danemarcei. E pa- 

sionat de startup-uri în IT, de Agile, Lean şi alte me- 
todologii despre care se tot vorbeşte, ba chiar se şi 
pun în practică printre cei mai îndrăzneţi antrepre- 
nori. lar pe lângă ei sunt şi câţiva voluntari care au 
înţeles rapid că ajutorul pe care îl oferă la Creative 
Coffee depăşeşte cu mult definiţia de bază a ceea ce 
numim „pro bono”. Impactul implicării lor e vizibil în 
fel şi chip, iar acţiunile pe care le îmbrățișează se răs- 
frâng asupra unei reţele globale, lucru care nu-i chiar 
de ici, de colo. 

Până la urmă, Creative Coffee nu este altceva 
decât o reţea internaţională de evenimente lunare 
prin care construim şi consolidăm comunităţi de an- 
treprenori creativi. E adevărat că stăm cu lupa mai 
mult pe cei din zona de startup-uri digitale, dar nu 
închidem uşa nici celorlalte sectoare, 12 la număr 
(design, fashion, muzică, fotografie, copywriting, 
media ş.a.). Ce pricepe încă prea puţină lume e că noi 
nu facem „organizare de evenimente”, ci community 
building. E adevărat că prima reprezintă o pârghie de 
care ne agățăm şi pe care o valorificăm, însă e nesem- 
nificativă în impactul global. 


Acasă, adică în Iaşi, Creative Coffee şi-a dovedit 


utilitatea în fel şi chip. Fie prin punerea pe masa de 
joacă a unor nume sonore de povestitori şi antrepre- 
nori, ale căror experienţe oferă când direcţie, când 
curaj, fie prin crearea de liante între creativi şi impli- 
cit construirea de proiecte, iniţiative, produse, afa- 
ceri, fiecare după cum s-a priceput mai bine. Avem 
încredere că toate capetele astea de pod se vor întâlni 
la un punct şi de acolo vor răsări doar experienţe po- 
zitive. Prin şi cu ajutorul demersului nostru am dat 
peste creativi-antreprenori, peste mentori, peste oa- 
meni care nu aşteaptă o scenă deschisă, eventual cu 
public cu tot, ci îşi crează propriul spaţiu. Indiferent 
că este vorba despre un hakerspace, despre o între- 
prindere socială, despre „croitori de poveste”, despre 
un festival de tehnologie sau despre paltoane cu o 
linie de design pariziană, fiecare în parte şi toate la 
un loc fac lumea un pic mai bună. Şi ce poate fi mai 
frumos decât să se dea jos din pat dimineaţa şi să îşi 
dea seama că se duc undeva unde nu simt că mun- 
cesc, ci că îşi valorifică potenţialul creativ? 

Probabil nu prea multe. Creative Coffee e cu şi 
despre ei. 

loana BUJOREANU 


N.I. Popa, directorul Teatrului Naţional lași 
(1946-1947) 


Într-o şedinţă a Ministerului Artelor condusă de 
inspectorul general Henry Blazian, desfăşurată în 
ziua de 17 septembrie 1946, la laşi, având ca subiect 
de dezbatere nevoile instituţiilor de artă ieşene, 
reprezentanţii! Teatrului din „dulcele târg” argumen- 
tează cererea suplimentării bugetului cu circa 
150.000.000 lei, punctând situațiile dificile în care îşi 
desfăşoară activitatea întreg personalul, lipsa cadre- 
lor de specialitate pe toate palierele de activitate din 
instituție, nevoia stringentă a dublării numărului 
personalului tehnic, cât şi majorarea bugetelor alo- 
cate pe fiecare producție, toate pentru desfăşurarea 
în condiții optime a unei stagiuni de calitate. Se soli- 
cită oprirea aprobării de către Minister a detaşărilor 
personalului artistic, cerându-se, în mod expres şi cât 
mai urgent, numirea unui om de valoare în funcția de 
director. 

În replică, ministrul Blazian roagă Comitetul de 
direcție să preia efectiv conducerea Naţionalului 
până la numirea unui nou director, propunându-i 
profesorului Dan Bădărău să prezideze şedinţele Co- 
mitetului de direcție, lucru acceptat de acesta. 
Aceleiaşi Comisii i se solicită întocmirea unei arhive 
în care să fie îndosariate toate informaţiile şi docu- 
mentele pentru fiecare proiect în parte: începând de 
la schițele de decor şi costume semnate de creatori, 
fişele personajelor, textele, fotografiile, pe scurt, toate 
materialele spectacologice. O altă solicitare ministe- 
rială este aceea ca activitatea artiştilor să fie consem- 


nată în fişe personale, cu date personale. Ministrul H. 

Blazian propune aceluiaşi consorţiu să studieze şi să 
elaboreze o schiță de Regulament de ordine interioară 
privind desfășurarea activităţii în instituţie, pentru o 
cât mai eficientă coordonare a activităților adminis- 
trative cu cele artistice, amintind de acea exemplară 
conduită morală şi etică a artiştilor ce ar trebui să 
existe atât în perioada lecturilor, repetițiilor, cât şi în 
cea a spectacolelor, fiecare obiecție notată în condi- 
cele de repetiţii și spectacole de către regizorii de cu- 
lise (regizorii tehnici)?. 

Despre repetițiile noilor premiere şi ale reluărilor, 
despre activitatea întregii instituții apar sporadic 
mici ştiri în presă, diverse anchete în care se aduc la 


cunoştinţă eforturile instituției pentru a începe cu 


dreptul o nouă stagiune. Se prezintă schimbările in- 
tervenite în trupa ieşeană, unii actori ai Teatrului Po- 
porului s-au transferat la Naţional, raportări exacte 
privind stadiul reparațiilor clădirii şi îmbunătățirii 
sistemului de încălzire, frânturi din repetiţii. Toate 
pregătesc publicul pentru o nouă şi prosperă sta- 
giune:. 

La sfârșitul lunii septembrie“, în urma repetatelor 
memorii privind starea alarmantă în care se află 
instituţia ieşeană şi a şedinţei pe această temă de la 
laşi, la începutul săptămânii 23-29 septembrie 1946, 
conducerea Ministerului Artelor se întruneşte şi de- 
cide să numească în postul de director al celei mai 
vechi scene moldoveneşti pe profesorul universitar 
N. 1. Popa, un colaborator constant? al instituţiei. De- 


cizia a fost girată de minister prin publicarea în Mo- 

nitorul Oficial nr.250/8.10.1946 a acestei numiri, îm- 
preună cu modificarea componenţei Comitetului de 
lectură al instituţiei. Preşedinte era prof. univ. N. |. 
Popa, directorul Teatrului, iar membri: Mihai Co- 
dreanu, reprezentantul Academiei Române; prof. 
univ. Constantin Balmuş reprezentantul Facultății de 
Litere; Jean Livescu, reprezentantul autorilor drama- 
tici; asist. univ. Ghe. Agavriloaiei, reprezentantul cri- 
ticilor dramatici, prof. univ. Constantin Nicuţă, 
personalitate culturală şi Stelian Morcovescu-Telea- 
jen. 

Profesor universitar“ la Catedra de Limba fran- 
ceză a Facultății de litere şi Filosofie din laşi, om de 
cultură cu un adânc discernământ critic, un spirit ra- 
finat, un bun cunoscător al fenomenului teatral, frate 
al dramaturgului şi al omului de teatru V. |. Popa, noul 
director al Teatrului îşi expune public, într-un inter- 
viu” acordat ziariştilor ieşeni, intențiile sale directo- 
riale (privind activitatea ce o va desfăşura). Vorbeşte 
despre misiunea unui teatru național, considerând că 
abordarea unui program de esenţă politică nu ar face 
decât să devieze instituția de la misiunea artistică, 
ştirbindu-i din prestigiu. Alegerea repertoriului nu 
trebuie să stea sub semnul şi dominanta problemei 
sociale, căci ar oferi o cale sigură spre eşec. Doar prin 
spectacole de mare clasă se poate continua tradiția, 
confirmând crezul artistic al acestui teatru. N. |. Popa 
îşi propune să acorde o atenţie specială „elementului 
social, în piese bine construite dramatic”, invocând 
autori precum Shakespeare, Moliere, Schiller, Shaw, 
Cocteau, Baty. 

Recunoaşte lipsurile trupei şi mărturiseşte că va 
face tot ce îi stă în puteri să reducă acest inconve- 
nient, rezultat în urma multor plecări ale actorilor în 
alte teatre, considerând că actul dramatic este 
consecința unei munci de echipă, şi nu a unei vedete; 
pentru a da contur scenic unei idei literare este ne- 


146 


cesară intervenţia directorului de scenă, dar acest 
sector este bine reprezentat în instituție. Consideră 
că va avea, în cei trei directori de scenă şi în scenograf 
(Adalbert Wilke), colaboratori de bază, propunân- 
du-şi ca intenţiile creatoare ale fiecărui proiect să şi 
le mărturisească în caietul program?. Dar, pentru ca 
aceste lucruri să poată deveni realizabile, directorul 
consideră că este nevoie de o nouă etică profesională, 
de disciplină pe scenă şi la repetiţii, fiind extrem de 
importante deciziile ferme aplicate nepărtinitor?. 
Anunţă titlurile pe afişului stagiunii, până la finele 
anului. Stagiunea se deschide cu Domnișoara Nasta- 
sia de G. M. Zamfirescu, urmată la interval de aproxi- 
mativ şapte zile de câte o nouă piesă, după cum 
urmează: drama Patima de sub ulmi de Eugene O'Neill, 
celebrarea marelui actor Matei Millo (Millo director 
şi Coana Chiriţa de Vasile Alecsandri), Frumoasa 
aventură de Robert de Flers şi G.A. Caillavet, Steaua 
fără nume de Mihail Sebastian, Apă vie de V. |. Popa, 
Mama de Gorki, Aproape de cer Julien Luchaire, 
Două orfeline de E. Cormon, Adolphe D'Ennery şi, o 
piesă pentru copii, Inimă de mamă, după Andersen. 
În lași, ca şi în toată ţară, încă se resimţeau gra- 
vele consecinţe ale răboiului — clădiri dărâmate, foa- 
mete, lipsa carburanţilor, lupta cu bolile grave etc. — 
însă, cu bune şi cu rele, stagiunea începe. 
„Deschiderile de stagiune căpătaseră în decursul 
anilor o nuanţă de oficialitate şi constituiau ocazia 
unei mărturisiri de legătură permanentă între pre- 


zent şi trecut." Premiera Domnișoarei Nastasia, în 


regia lui George Dem. Loghin, a fost precedată de cu- 
vântul introductiv al directorului, un discurs de înaltă 
ținută intelectuală, comemorând, la şapte ani de la 
dispariţia autorului, activitatea celui care a fost: dra- 
maturg, om de litere, traducător, om de teatru, direc- 
tor de scenă, mai pe larg un om de cultură de o mare 


fineţe şi bun gust. Ţine acest discurs şi dintr-un sen- 

timent de solidaritate cu oamenii Teatrului, cu cei 
care duco viaţa grea şi nemiloasă. 

În distribuţie au fost reuniți Eugenia Protopo- 
pescu (Nastasia), Constantin Sava (Vulpaşin), Lon 
Lascăr (Ionel), lon Schimbischi (Luca), Ina-Otilia 
Ghiulea (Paraschiva), Puiu Simionescu (Haimanaua), 
M. Gorsariu (Cerşetorul), A. Radvanschi (Orbul), Vir- 
ginia Bălănescu (Luca Lacrimă), C. Cadeschi (Cârciu- 
marul), Traian Ghiţescu. Piesa, creată prin contraste, 
pune în valoare, cu o mare dibăcie scenică, 
aşteptările publicului!!. 

Se reia Mitică Popescu de Camil Petrescu; intrase 
deja în repetiţii Un poet romantic - scene în versuri 
de Matei Millo, care, împreună cu Baba-Hârca, se vor 
juca la aniversarea a 50 de ani de la inaugurarea clă- 

dirii Teatrului. Dramatizarea romanului Mama de 
Gorki va fi tradusă de N.I.Popa, urmând să intre în 
repetiţii după sărbătorile de iarnă. 

În cadrul sărbătorii organizate de ARLUS în sala 
Teatrului, la 20 octombrie 1946, trupa va juca O ce- 
rere în căsătorie de Cehov. 

Pentru a facilita vizionarea spectacolelor de către 
ieşenii din cartierele mărginaşe, conducerea Teatru- 
lui hotărăşte ora 19.00 ca oră de începere!? a specta- 
colelos, decizie salutată în presă. În acelaşi articol se 
sugerează conducerii Direcţiei Uzinelor Comunale 
din laşi ca pe unele trasee (Socola, Copou, Abator, Pă- 
curari) să se suplimenteze cu câte un vagon, măcar 
în serile în care ieşenii sunt aşteptaţi la teatru. 

Un poet romantic (colajul de scenete semnat de 

Matei Millo) s-a jucat în seara de 31 octombrie 1946, 
la comemorarea celor 50 de ani de la trecerea în 
neființă a marelui om de teatru Matei Millo, unul din 
importanţii oameni care au consolidat edificiul dra- 
matic ieşean. Spectacolul a fost susținut cu ajutorul 
Filarmonicii Moldova, prefaţat de asist. univ. Ghe. 
Agavriloaie!3. Sărbătorirea de pe scenă s-a mutat, 
după reprezentaţie, într-o altă sală, într-un cadru 
mult mai intim, pentru a celebra instalarea!* în 
funcţia de director a prof. univ. N. Popa. Printre cei 
prezenţi se aflau câteva din oficialităţile oraşului: 
Rectorul Universităţii din laşi, L.PS.S. Mitropolitul 
Moldovei Irineu, George Pascu, directorul Filarmoni- 
cii Moldova şi personalul instituţiei. 

Comitetul de lectură şi-a dat girul pentru a fi puse 

în scenă următoarele texte: Rusalca şi Scene din vre- 
mea cavalerismului de Al. Puşkin, traduse în română 
de Emilia Wanda Levinski, Orașul mic de lonel Laza- 
roneanu, Inimă de mamă, traducerea lui Tudor Călin 
după basmul lui Andersen, text destinat copiilor. 

Sumbra dramă Patima de sub ulmi de Eugen 
O'Neill este, de fapt, prima premieră cu adevărat a 
stagiuniii“, celelalte două fiind reluări - notează Otilia 
Cazimir, inspector al Direcţiei Generale a teatrelor. 
Piesa a avut o traducere de mare fineţe, realizată de 
Petre Comarnescu, surprinzând fiecare nuanţă a tex- 
tului original. 

Noul director încearcă să rescrie unele reguli de 
disciplină şi doreşte să stabilească noi canale de co- 


municare între instituţie şi spectatorii. 


olae Ventoșl 

O altă preocupare majoră a direcției instituției 
este refacerea clădirii, a dotărilor, a instalațiilor de 
încălzire. În urma multor memorii, presiuni la 
oficialități locale şi cele din Bucureşti, apar noile ca- 
lorifere şi reparaţiile ce impun suspendarea unor 
reprezentații programate. 

Profesia de pedagog îl determină pe N. 1. Popa 
să-şi dorească (şi chiar reuşeşte pentru o perioadă) 
să impună o altă activitate, destinată să readucă în 
prim plan rolul educativ al Teatrului. Astfel, iau 
naştere celebrele întâlniri de duminică dimineața — 
causerii despre teatru și muzică — ce sunt reuniuni ar- 
tistice în cerc restrâns, cu personalul artistic şi tehnic 
superior (regizorii de scenă, maestrul de lumini). 

Comedia bulevardieră Frumoasa aventură de Ro- 
bert de Flers şi Gaston de Caillavet, tradusă de PP 
Petrone este — după cum declară directorul de scenă 
Manole Al. Foca în caietul program - „un foc de arti- 
ficii, virtuozitate tehnică în construcție şi virtuozitate 
verbală în expresie”. După cum era la modă (şi încă 
mai există această practică), textul a fost special pus 
în scenă la cererea unei actrițe, (se pare că de d-na 
Marioara Davidoglu - declară un ziarist în „Lupta 
Moldovei”). 

În „Opinia” de miercuri, 4 decembrie 1946 se 
acordă acestui eveniment un spațiu important. Arti- 
colul!” începe cu o trecere în revistă a activităţii tea- 
trale din urbe de la începuturi până în prezent, se 
amintesc oamenii marcanţi ai scenei ieşene, se enu- 
meră actorii importanţi care au activat aici, cei care 
s-au lansat pentru ca apoi să-şi ia zborul spre alte tea- 
tre, directorii de scene ce şi-au format mâna cu 
această trupă, aducându-le succes, faimă şi 
recunoştinţă mondială. Revenind la gravele probleme 
ce macină această instituţie, jurnalistul se vede obli- 
gat să amintească faptul că trupei din laşi i se impune 


un număr mult prea mare de spectacole în raport cu 

bugetul alocat pentru producții, dar şi față de cele- 
lalte teatre din țară. În aceste condiţii ieşenii se văd 
obligaţi să joace cele mai multe premiere, spectaco- 
lele se reprezintă însă doar de opt ori. Numărul 
foarte redus al personalului tehnic inferior de scenă, 
de numai douăsprezece persoane, nu este suficient 
pentru a face față volumului de muncă solicitat. Este 
necesară dublarea numărului angajaţilor, măsură ce 
impunea o suplimentare a bugetului cu o subvenție 
de 50.000.000 lei. Ca un simplu exemplu edificator, 
rămânând tot în zona financiară, Teatrul Naţional din 
laşi are alocată pentru producţia spectacolelor suma 
de 30.000.000, cu toate că inflația devastase pieţele, 
iar pentru a aduce într-o stagiune creațiile la o limită 
a decenţei, ar mai fi fost nevoie de încă ceva până la 
100.000.000 lei. 

Se reia Titanic vals de Tudor Muşatescu, iar pe 7 
decembrie 1946 are loc premiera cu spectacolul 
Steaua fără nume de Mihail Sebastian. 
1946, se 
reprezentație din ciclul serilor dedicate clasei mun- 


Pe 11 decembrie ţine prima 
citoare, cu spectacolul Frumoasa aventură. Directorul 
N. 1. Popa continuă seria prelegerilor la față de cor- 
tină cu un discurs cald. Gândul de a educa artistic şi 
de a oferi şansa vizionării de reprezentații teatrale 
unui public cât mai larg şi mai diversificat l-a motivat 
pe director să acorde săptămânal spectacole cu bilete 
la preţuri foarte reduse, speciale pentru muncitorii 
din sindicatele ieşene. 

Comemorarea unei jumătăţi de veac este deschisă 
de alocuțiunea profesorului N.I Popa, care face o tre- 
cere în revistă a parcursului sinuos al Teatrului, su- 
bliniind importanța creării şi continuării activității 


unui Teatru în oraşul laşi, prin funcţia sa socială 
covârşitoare. Discursul se doreşte a fi un îndemn de 
a restabili tradiția culturală a vechiului târg. 

Pentru sărbătorirea a 50 de ani de la inaugurarea 

noii clădiri a Teatrului (1896) a 
expoziție muzeistică!5, refăcând până în cel mai mic 


ost organizată şi o 


amănunt spectacolul „de atmosferă moldovenească 
învechită şi naivă de atunci”! cu Muza de la Burdujeni 
de C. Negruzzi, Cinel-Cinel de V. Alecsandri şi Un poet 
romantic de Matei Millo. 


Miluţă Gheorghiu îşi sărbătoreşte treizeci de ani 


petrecuţi pe scena ieşeană cu spectacolul Ginerele 
domnului prefect de Paul Gusty, în ziua de 18 decem- 
brie 1946. La fel, se reiau piesele de succes ale sta- 
giunii trecute: Topaze de Marcel Pagnol şi Nora - de 
H. Ibsen. Ultima premieră a acestui an tulbure (pre- 
miera la 21 decembrie 1946) este cea cu piesa 
Aproape de cer (Altitudine 3.200) de Julien Luchaire. 
Cel mai mare merit al acestei premiere este acela că 
nu s-a făcut nici un compromis în ceea ce priveşte 
distribuirea tinerilor, lăsându-le, din plin, sarcina du- 
cerii la bun sfârşit a acestui spectacol. 

Piesa Năframa iubitei de lon Luca va intra în 
repetiții având-o pe Ina Otilia Ghiulea în rolul princi- 
pal, dar nu se va juca; Casa cu două fete de Mircea 
Ştefănescu va fi următoarea comedie care va avea 
premiera la 8 martie 1947. Nici copiii nu sunt 
neglijaţi, astfel că Inimă de mamă, dramatizarea lui 
A. Boroganov tradusă de Tudor Călin, după un basm 
al lui Andersen, va deschide seria spectacolelor des- 
tinate micilor spectatori, în regia lui Manole Al. Foca, 
recunoscut drept „un fidel tălmaci”, la 6 ianuarie 
1947. Din titlurile ce urmează să fie montate pe scena 
ieşeană enumerăm: Pescuitorul de balene de Carlo 
Venziani (Marioara Davidoglu, Rella Ghițescu, Aurora 
Ardeleanu, Remus lonaşcu, lon Lascăr, Traian 
Ghiţescu, C-tin Protopopescu) cu premiera imediat 
după sărbătorile de iarnă. Tot pentru sfârșitul lunii 
ianuarie este programată premiera cu piesa Cum vă 
place de Shakespeare. 

Directorul teatrului, prof. N. |. Popa, în binecunos- 


150 


ProEuropeana Clubul cărții digitale 


VREMEA BUNICULUI 


cuta sa cuvântare la față de cortină de dinaintea 
reprezentaţiei ţine să mulțumească, din nou, pe 
această cale, deputatului George Călinescu, cel care a 
ținut un discurs în Camera Deputaţilor pro arta tea- 
trală, pentru a uşura activitatea şi viețile tuturor celor 
implicați în actul teatral?0. 

Programul special de iarnă începe duminică, 22 
decembrie 1946, cu spectacolul Sărbătorirea datini- 
lor, versiune scenică de Mihail Sadoveanu şi Sandu 
Teleajen, continuat în ajunul Crăciunului cu Două or- 


feline, tradiționala melodramă ce a „devenit specta- 


colul preferat al amatorilor de esențe tari” şi a atins, 
cu numai două reprezentații - rețeta record de 
10.00.000 lei încasări. În prima zi de sărbătoare, 
Naţionalul ieşean oferă matineul cu Baba-Hârca, iar 
seara - Topaze. Publicul se va mai delecta în zilele de 
Crăciun cu Steaua fără nume, Frumoasa aventură şi 
spectacolul al doilea al premierei Aproape de cer. 
Anul se termină, însă pentru mare parte a proble- 
melor financiare ale Teatrului nu s-au găsit soluții op- 
time, în timp ce actorii Naţionalului din Bucureşti şi 
din alte două teatre tot din capitală au primit salariile 
dublate, încă de pe 7 decembrie 1946. Această veste 
determină conducerea naţionalelor din provincie să 
planifice o deplasare la forurile superioare cât mai 
curând posibil. Astfel că, la început de an, o delegaţie 
a ieşenilor, din care fac parte Marioara Davidoglu, 
membră în Comitetul de direcție, şi Constantin Pro- 
topopescu, vicepreşedintele Sindicatului Mixt, va 
pleca spre capitală, în audienţă la Primul ministru 
Petru Groza şi la titularul Departamentului Artelor — 
lon Pas, pentru a cere drepturile artiştilor din pro- 
vincie. În memoriul înaintat solicitau rezolvarea ime- 
diată a următoarelor probleme: dublarea salarizării 
personalului artistic, angajarea mai multor persoane 
pentru a fi încadrate la personalul tehnic inferior, asi- 


milarea personalului administrativ cu cel tehnic, ur- 

gentarea votării noii Legi a teatrelor, asigurarea com- 
bustibilului necesar pentru încălzirea Teatrului şi su- 
plimentarea filei de buget cu încă 500 milioane de lei. 

Ca urmare a vizitei în capitală, directorul N. L. 
Popa şi Mihail Sadoveanu vor reuşi să obţină o supli- 
mentare de buget, suficientă până la votarea noii Legi 
a teatrelor, împreună cu Statutul de salarizare prevă- 
zut, promisiunea rezolvării cât mai rapide a crizei 
combustibilului pentru încălzirea instituţiei. Cu aju- 
torul prefectului de laşi, C. Bordeianu, direcţia 
Naţionalului poate întemeia, pe un teren al Prefectu- 
rii, o fermă cu ajutorul căreia se va putea asigura 
hrana necesară întregului personal. S-a obţinut o 
indemnizaţie lunară pentru îmbrăcăminte, pentru în- 
treg personalul Teatrului. Mai amintim, nu în ultimul 
rând că, prin bunăvoința ministrului finanţelor A. 

Vîntu, „s-a promis acordarea către Teatrul Naţional 
din laşi a sumei de 1 miliard de lei pentru finalizarea 
reparării localului teatrului şi (extrem de important) 
pentru îmbunătățirile tehnice, extrem de vitale”? 
Oficialităţile bucureştene lansează invitaţia pentru 
trupa ieşeană de a susţine o microstagiune în capi- 
tală. 

N. L. Popa, rememorând propriul directorat, se în- 
treba „«Ce cere publicul de la un director de teatru» 
— şi observă că, uneori, se cere directorului să accepte 
piese slabe, dar cu roluri grase, pentru unii actori sau 
actriţe, roluri mereu principale, spectacole de bene- 
ficiu, sală fără plată sau actori pentru festivaluri, cos- 
tume din garderobă, decoruri, perdele, reduceri la 
chiria sălii pentru turnee etc”. Şi mai departe, 
„Greutățile de a procura textele şi traducerile au con- 

Const, Cadesehi 


Premiera : Joi, 31 Oetomvrie 1946, 


Stan — — Dif M, Grosarta 
Marița — Dina Liana Budescu 


Direcţia de scenă: M, AL Foca 


Operetărvrăjtorie în două acte 


Lasea — - — Puf C. Protopopereu 
Babaitlârca - D. Vanduca 
Cosa = = = n G; Cadesehi 
Ganja = = = n N. Ventar 
Ingeri — Draci — Ţăra 
Direcia muzicală: Direcţia de scenă: 
Geonge Pascu 1. R. Matsehe 


Virgimiea. Bălănescu 


UN POET ROMANTIC 


DISTRIBUȚIA : 


Un poet romantic — Du M. e Rafescu 
antohi 


BABA-HÂRCA 


DISTRIBUŢIA : 
Viorica - = Dina Army Brmasehy, 
Ingerul - - + Virginica Bălineseu 


Barza = 
Un ep = = 
Tarance — Lăeşi — Lăeiţe 
Direcţia tehnică : 
M. Popooiet 


Nec, Veniaş, 


Scene în versuri de Matei Millo 


— + G. Costin 


-Muziea de A. Flehtenmaber 


Bet Const. Saea Any Braeschy 


„Zr: Gritescu 


Scenogralia + 
Adalbert Mute. 

damnat unele bune intenţii ale direcţiei şi ale direc- 
torilor de scenă. [...] Condiţiile materiale grele au frâ- 
nat îndrăznelile necesare pentru realizarea unor 
spectacole de prestigiu artistic”22 - pe scurt, avem 
portretul unei stagiuni, radiografiind impedimentele: 
problemele financiare, deficitul resurselor umane, tot 
ceea ce are de rezolvat un director de teatru. În presa 
locală s-a discutat amplu repertoriul, lipsa de origi- 
nalitate a acestuia, temele alese care sunt lipsite de 
măreție, de sensuri. George Dem. Loghin afirmă, în- 
tr-un interviu, faptul că cel mai grav impediment ac- 
tual este lipsa banilor, Teatrul din Iaşi nu-şi permite 
procurarea unor texte inedite prin Societatea Com- 
pozitorilor, a unor traduceri de piese străine în primă 
reprezentaţie, deoarece este nevoie, de fiecare dată, 
de sume astronomice. lar tinerele talente, cu 


VREMEA BUNICULUI 


adevărat esenţiale, nu apar atât de des, chiar se poate 
afirma „doar la distanţa de timp a unei decade sau 
două, apare vreun talent generos ce se vrea confir- 
mat la lași”23. 

Se ia decizia înfiinţării unui Comitet de lectură 
superior al tuturor teatrelor, ce va avea menirea 
de monitorizare a tuturor pieselor, traducerilor, 
dramatizărilor propuse de teatre. Din comisie va face 
parte, pe lângă ministru, directorul general al 
direcţiei teatrelor şi un director al unui teatru din 
ţară, şi nu din capitală. 

Întâia premieră a anului 1947 este dramatizarea 
basmului Inimă de mamă a lui Andersen, în ziua de 
26 ianuarie 1947. În cursul lunii februarie se 
reprezintă Crimă şi pedeapsă?* după romanul lui Dos- 
toievski, dramatizarea semnată de Paul Gânisty şi 


Premiera : Sâmbată 21 Decemorie 1946 


ADTOALIR le: CE 


Comedie în trei acte de Julien Luchaire. 


Rela Ghiescu 


Zizi 


Georgette 


Direcţia de scenă : 
1 Diacu-Xenofon 

Adaptare de Ani Marcovici. 
Aurora Ardeleanu 


Ştefan Alexandrescu. 

Traian Ghiţescu 
Constantin Șerban 
Ton Schimbischi 
Pulu Simionescu 

(. Radu Mircea Răfescu 

Laurențiu Buzilă 

Zoe. Caraman 

Liana Budescu 

Angela Schimbischi 

Aurora Ardeleanu 

Reica Ghiţescu 

Jana Rusu 


Regia 
1oan Gheorghiu 


Seenouralla + 
Adalbert Wilke 

Roux Rodion. Un spectacol realizat de directorul de 
scenă George Dem. Loghin, care reuneşte în 
distribuție următorii actori: Gică Popovici, Ina-Otilia 
Ghinea, Nicolae Şubă, Şt. Morcovescu-Teleajen, Eliza 
Nicolau, Florica Foca, Rella Ghiţescu. Melodrama O 
crimă celebră, de D'Ennery, se joacă pe 15 februarie 
1947, şi e urmată de dramatizarea romanul lui Emile 
Zola Otrava şi Părinţii teribili de ].Cocteau. 

Următoarea premieră este Casa cu două fete, cu 
piesa dramaturgului Mircea Ştefănescu. 

Readucerea Norei la rampă a însemnat o decizie 
corectă, una din cele mai importante reluări înregis- 
trând încasări semnificative pentru numărul limitat 
de reprezentări pe care l-a avut. Viitoarea premieră 
a Naţionalului va fi dramatizarea romanului scris de 
Emile Zola, Otrava, iar pentru Sărbătorile de Paşti, 
Teatrul va aduce publicului său fidel comedia Anei 
Nichols, Nuntă cu repetiţie. 

Pe 29 martie, are loc comemorarea marelui om de 
teatru Victor lon Popa, în cadrul unui spectacol des- 
tinat tinerilor. Au ținut discursuri regizorul George 
Dem. Loghin şi directorul N. |. Popa, iar actorii i-au 
citit din opera poetică a acestuia, publicată postum. 
Festivitatea a fost încununată cu reprezentația Take, 
Ianke şi Cadâr. 

În dorința de a promova talentele dramatice ve- 
ritabile, directorul N. |. Popa propune Comitetului de 
lectură al instituției piesa Răţoiul, ce poartă 
semnătura lui Al. Popovici, jurnalist al cotidianului 
„Moldova liberă”, stabilind premiera pentru data de 
10 mai 1947; în rol principal - Miluţă Gheorghiu, dis- 
tribuit de directorul de scenă George Dem. Loghin. 

Considerat un spectacol animat prin mişcare 
scenică, secondată de fire muzicale, cu note de fin 
umor, premiera din ziua de sâmbătă, 5 aprilie 1947, 
Otrava, aduce în fața spectactorilor aproximativ în- 


treg personalul angajat al instituţiei, având o figurație 

de o sută de persoane. 
În prima zi de Paşti, duminică, 13 aprilie 1947, 
scena ieşeană aduce mesajul unei înțelegeri 


desăvârşite, celebrează umanitatea, satirizând 
prejudecățile ce separă oamenii, prin comedia Anei 
Nichols, Nuntă cu repetiție. Pentru a pune la punct ul- 
timele detalii ale turneului Naţionalului ieşean în 
capitală, pe data de 1 mai 1947 va sosi în urbe consi- 
lierul artistic al Ministerului Artelor, Sergiu Milorian, 
în aceeaşi zi fiind programat un matineu gratuit pen- 
tru şcolari şi tineri. Pentru turneul care se va 
desfăşura în ultimele două zile ale lunii mai 1947, di- 
rectorul N. |. Popa hotărăşte să se pregătească 
următoarele repezentaţii: Otrava, Părinţii teribili, iar 
pentru radio: Catiheţii de la Humulești. 

Comitetul de direcție al Teatrului a trimis o cerere 
oficială şi un raport către Direcţia generală a Teatre- 
lor, prin care solicită numirea d-lui I.R. Matache în 
postul de director de scenă (al patrulea al scenei 
ieşene). 

P P Petrone este sărbătorit pe scena ieșeană pen- 
tru 50 de ani în slujba scenei ieşene cu spectacolul 
jubiliar Nuntă cu repetiție, matineul de duminică, 25 
mai 1947. Va fi decorat de către Ministru, în cadrul 
turneului de la Bucureşti. 

Închiderea acestei stagiuni are loc în prezența a 
doi consilieri ministeriali şi a oficialităților locale în 
seara de duminică, 25 mai 1947, cu spectacolul 
Răţoiul de Al. Popovici. Făcând o acoladă, deschiderea 
a însemnat un titlu românesc, la fel şi încheierea unei 
stagiuni încă zdruncinate de greutăți. 

Domnișoara Nastasia este piesa montată la laşi 
care s-a reprezentat de 34 de ori, un record conside- 
rabil, iar dacă luăm în calcul vicisitudinile unei ierni 
nemiloase, cu geruri cumplite, nămeți, lipsa căldurii 
în sala de spectacol, din cauza lipsei acute de com- 
bustibil şi a defecţinuilor sistemului de încălzire 

(constant cârpăcit, niciodată revizuit), probabil că 
această cifră ar fi fost cu mult mai mare, depăşind 
acel opt ruşinos, constantul aparițiilor pe afişul sta- 
giunii ale celor mai mult piese. 

După o microstagiune de succes în fața unui pu- 
blic critic din capitală, trupa Naţionalului ieşean este 
pusă în fața unui fapt împlinit, la întoarcerea acasă. 
Directorul N. 1. Popa îşi dăduse demisia din funcția 
de conducere. După cum subliniază |. Massoff, se pare 
că teatrul îi răpea profesorului prea multă energie şi 
timp, fiindu-i peste puteri să-şi împartă atenția, în 
special fără să-şi neglijeze catedra. Astfel, ceea ce în- 
cepuse să se contureze avea să fie frânt, din nou, iar 
instituţia se va afla, după numai aproximativ un an, 
fără conducător. Pentru a sublinia importanța acestui 
om la cârma Naţionalului ieşean, pentru a contura 
schița portretului unui director în memoria actorilor, 
vom reda un fragment din cartea marei actrițe Anny 
Braesky2: „Pentru mine a fost o surpriză plăcută fap- 
tul că un om atât de delicat în comportare, aparent 
străin de vicisitudinile vieții, un om de carte şi de ca- 
binet ca N. |. Popa, s-a adaptat repede situației şi a 
luptat cu dârzenie pentru a asigura teatrului o linie 
cât mai demnă. [...] profesorul impunea prin exem- 
plul personal de corectitudine, omenie, prin cultura 
sa, prin vederile largi”. 


1 Reprezentanţii Teatrului erau: inspectorul general al ar- 
telor Otilia Cazimir, membru în comitetul de direcţie; 
actrița Marioara Davidoglu; prof. univ. Dan Bădărău, 

avocat Crețescu și actorul Paul Varduca - membri ai co- 

mitetului de direcție, Mihai Popovici - director tehnic, 

Dimitrie Popovici - girantul atribuţiilor directoriale ad- 

ministrative (contabilul), administratorul instituţiei C. 
Huidei și Vasile Vasiliu - secretarul Teatrului. 

2 Regizori de culise: Ion Gheorghiu și |. R Matache. 

3 Culisele şoptesc şi Un șantier de muncă şi activitate - Tea- 
trul Naţional din Iași, în „Opinia”, an XXXVIIL, nr. 10, vi- 
neri, 27 septembrie 1946. 

* Fişier teatral și artistic..., în „Moldova liberă”, an III, nr. 
607, duminică, 29 septembrie 1946: „Teatrul Naţional 
a căpătat în persoana d-lui prof. univ. N. |. Popa, un di- 
rector care va putea cu adevărat să ridice teatrul ieșean, 
în vechea lui glorie. Atât prin repertoriul ales, pe care 
domnia sa îl are în pregătire, cât și prin înalta ţinută ar- 
tistică ce va fi dezvăluită în viitoarelor reprezentații, 
Teatrul Naţional nu va avea decât de câștigat” 

5 loan Massoff, Teatrul românesc, vol. VIII, p. 434: „[...] co- 
laborator al predecesorului său la direcția Teatrului, 
profesorul Andrei Oțetea, noul numit fusese redactorul 
caietului-program al teatrului, care prin cuprins și 
înfățișare rămâne un model în materie”. 

* N.1. Popa este unul din profesorii universitari care au 
semnat Memoriul universitarilor din aprilie 1944. 

7 Sub semnul unui nou directorat - de vorbă cu d prof, univ. 
N. L Popa, directorul Teatrului Naţional din laşi, în „Opi- 
nia”, an XXXVIII, nr. 21, joi, 10 octombrie 1946. 

8 Otilia Cazimir, Scrieri despre teatru, laşi, Editura Junimea, 
1978, p 98: „[...] programul teatral era alcătuit - de cele 
mai multe ori scris în întregime, de directorul de azi. 
Valoarea artistică, literară și didactică a programelor 
de atunci, ținuta lor, n-a fost atinsă de programele altor 
teatre. Dl. prof. N. I. Popa a căutat să treacă această sar- 
cină asupra unor oameni deopotrivă de conștiincioşi și 
competenţi”. 

* Apud Sorina Bălănescu, Peisaj ieșean cu oameni de teatru 
și spectacole, laşi, Editura Princeps Edit, 2004, p. 17: 
„sancţiunile vizează mai cu seamă situaţiile care pun în 
pericol, din neglijență, viața actorilor. «Abia venit la 
direcția Teatrului Naţional, constat mari scăderi în ce 
privește starea de curățenie, [...] disciplina și simțul da- 
toriei, când primele virtuţi ale unui regim democratic 
sunt tocmai munca ordonată și disciplina strictă, care 
cer un devotament total. Sunt ferm hotărât să le readuc 
cu orice preț la Teatrul Naţional. 

19 M. Ghimpu, Deschiderea stagiunii Teatrului Naţional, în 
„Lupta Moldovei”, an II, nr. 154, marţi, 22 octombrie 

1946. 


11 Otilia Cazimir, op. cit. p. 103: „[...] premiera a întrunit 


un public cu totul aparte, corect, disciplinat, politicos: 
un public care știe să asculte [...] într-o tăcere desă- 
vârșită”. 


12 Apud Sorina Bălănescu, opera citată, p. 19: „Directorul 


își face publică hotărârea de a-i deprinde și pe specta- 
tori cu disciplina, «cu punctualitatea, cu ținuta demnă... 
Vom începe spectacolele precis, vom condamna apoi in- 
trările în sală și vom urmări sistematic îndepărtarea 
unor triste deprinderi tolerate de cinematografe: fuma- 
tul, zgomotul. Teatrul este un templu de artă și se cere 
respectaby. 


13 Asist. univ. Ghe. Agavriloaie preda la Conservator și se 


ocupă de caietele program ale Naţionalului ieșean. 


14 Comemorarea lui Matei Millo, în „Opinia”, an XXXVIII, nr. 


42, duminică, 3 noiembrie 1946: „[...] d-na Marioara 
Davidoglu a dat citire unei telegrame a Comitetului de 
interior trimisă ministrului Octav Livezeanu: «În mo- 
mentul în care artiștii Teatrului Naţional lași sărbăto- 
resc instalarea noului director Neculai lon Popa 
întrebării pusă de Excelenţa Voastră, cum ne place noul 
director?, răspundem: aducem Excelenței Voastre toată 
recunoştinţa și mulțumirile noastre pentru înțelegerea 
și prețuirea pe care o găsim în persoana directorului 
nostru pe care aţi binevoit să ni-l daţi». 


15 Otilia Cazimir, op. cit., p. 221: „[...] înainte de ridicarea 


cortinei, după obiceiul instaurat de d-sa, dl. director al 
Teatrului Naţional, dl. N. 1. Popa, a vorbit despre piesă 
și despre autor. Clar, concis, cu acea distincție a intelec- 
tualului de rasă, dar în același timp cu acea înțelegere 
adâncă a omului de totdeauna, care-i sunt caracteris- 
tice. Aceste causerii, uşoare în aparenţă, dar pline de 
miez, înseamnă începutul unei reeducări artistice a pu- 
blicului pervertit de invazia de spectacole uşoare”. 


1€ Teatrul Naţional lași - 140 de ani de la primul spectacol 


în limba română (1816-1956), N. . Popa, Din experiența 
unei direcţii, p. 59: „Ideea unui teatru educativ, destinat 
unui public nou, în curs de formaţie. [...] Gândul de a 
ajuta un public nou să-și facă o educaţie artistică la tea- 
tru a fost urmărit stăruitor. Programele tipărite 

conțineau tradiția grijii arătate anterior, sub direcția 
prof. A. Oțetea, de a prezenta pe autor, textul lui și re- 
zolvarea tehnică a problemelor provocate de spectacol, 
același cuvânt apărea în cuvântul introductiv ţinut la 
premiere de oameni calificaţi, în expoziţiile consacrate 
autorilor reprezentaţi”. 

17 S-a împlinit o jumătate de veac de la inaugurarea actualei 
clădiri a Teatrului Naţional din lași — Istorie — Situaţia 
de astăzi - Sugestii pentru viitor, în „Opinia”, an XXXVIIL, 
nr. 68, miercuri, 4 decembrie 1946. 

15 Opucit.: „În foyerul teatrului, s-a organizat un mic muzeu 
din vestigiile celor 50 de ani de activitate ai scenei 
noastre. Trebuie să remarcăm, cu părere de rău absenţa 
publicului de la această importantă festivitate a Iașului 
cultura. 

15 Anny Braesky, Cu grimonul pe oglindă - amintiri de tea- 
tru, laşi, Editura Junimea, 1978, p. 115. 

% Culisele şoptesc, în „Opinia”, an XXXVIII, nr. 85, marți, 24 
decembrie 1946: „Cuvântul de apărare al profesiunii de 
actor și al greutăților materiale ce ea le incumbă, cuvânt 
rostit de prof.univ. George Călinescu în adunarea 
deputaților, a stârnit vii ecouri în sufletul slujitorilor 
scenei ieșene. În numele întregului personal al Teatru- 
lui Naţional local, dl. director N. [. Popa a expediat o te- 
legramă de mulțumire d-lui George Călinescu pentru 
grija ce o poartă actorilor rugându-l să le acorde și mai 
departe sprijinul Domniei sale, preţios”. 

21 Vezi „Opinia”, an. XXXIX, nr. 104, duminică, 19 ianuarie 
1947, Solicitudinea centrului pentru teatrul ieșean. 

2 Teatrul Naţional lași — 140 de ani de la primul spectacol 
în limba română (1816-1956), N.1. Popa, Din experiența 
unei direcţii, p.59. 

2% George Dem. Loghin, Repertoriul Teatrului Naţional — 
reflecții pe marginea unor maliţiozități gratuite, în „Opi- 
nia”, an XXXIX, nr. 92, sâmbătă, 4 ianuarie 1947. 

2 Culisele șoptesc, în „Opinia”, an XXXIX, nr. 127, luni, 7 fe- 
bruarie 1947: „Ina-Otilia Ghinea a izbutit să dea contur 
unui text ingrat constituit, evocând prin tonalități cu 
glas și zbucium interior suferința mistică a eroinei”. 

2 Anny Braesky, op. cit, pp.115-116. 

Un renumit medic ieșean din secolul XVII: „Moisă dofforul” 


Lucrarea de față! și altele care-i vor urma, pe tema 
generoasă a istoriei medicinii moldovene şi ieşene în 
special, se datorează constatării că, la aniversarea a 
600 de ani de la prima atestare documentară a ora- 
şului lași - care spre mijlocul secolului XVI-a devenit 
capitală —, nu există încă o cercetare ştiinţifică a 
temei, pe baze documentare, consistentă, care să va- 
lorifice informaţia arhivelor, deşi nu ne putem plânge 
că ne lipsesc documentele publicate. 

Din perspectiva medicinei ieşene, lucrarea de față 
invită la o reîntoarcere în timp, în încercarea de a re- 
constitui pe bază documentară prezența unui medic 
ieşean din secolul XVII, unul dintr-o galerie de per- 
sonalități ieșene ce merită a fi şi cunoscute și apre- 
ciate. 

Se impune precizarea că reconstrucția persona- 
jului istoric care a fost „doftorul Moisă” se face, în ca- 
drul acestei lucrări, din perspectiva unei singure 
surse documentare, și anume Documente privitoare 
la istoria orașului lași?. Deci, din această sursă, refe- 
ritor la doctorul Moise, avem cinci documente emise 
la lași, pe care le vom analiza detaliat în cele ce ur- 
mează: documentul nr. 430 din lași din 1657, docu- 
mentul nr. 34 din 1662, documentul nr. 293 din 
1669, documentul nr. 527 din 1680 şi documentul 
nr. 480 din 1714. 

Nu este deloc excus să existe mai multe docu- 
mente publicate cu privire la tema propusă, dar pen- 


tru moment nu se poate face tratarea subiectului in 

extenso, ci doar folosind o anumită categorie de iz- 
voare, precizată mai sus; de asemeni, nu excludem 
posibilitatea de a reveni, cu informații noi, asupra su- 
biectului aflat astăzi în discuţie. 

Deşi dintotdeauna s-a practicat medicina numită 
azi tradițională; iar tradiţia greco-latină ne-a păstrat 
imagini aduse la zeificare, sub numele lui Asklepios 
ori Hippocrate, despre medici, ca specialişti în actul 
de tratare şi vindecare a bolilor umane, se vorbeşte 
târziu în documentele medievale românești. Cu mult 
înaintea investigaţiei ştiinţifice, imaginarul temei 
este deschis în literatura română de celebrul Apus de 
Soare al lui Delavrancea, unde întâlnim nu mai puțin 
de trei medici: unul italian (Jeronima da Cesena), 
unul evreu (Şmil) și unul german (Klingsporn). 

Medicul nostru de astăzi, doctorul Moise, poate fi 
întâlnit ca personaj istoric real în perioada 1657- 
1680. 

În documentul din 11 aprilie 16574, „Moisă dof- 
torul” este menţionat ca martor la o vânzare de pă- 
mânt. Deşi menţiunea este fugitivă, putem 
concluziona că, în 1657 (în timpul domniei lui Gheor- 
ghe Ştefan, 1653-1658), personajul nostru era deja 
adult, căci de-ar fi fost prea tânăr nu ar fi fost chemat 
să depună mărturie. El nu putea avea, deci, ținând 
seama de indiciile demografice ale secolului XVII, mai 
puțin de 30-35 de ani, deci e posibil să se fi născut în 
perioada 1627-1632, poate ulterior, dar în nici un caz 


înainte. Calitatea de martor însemna şi o atestare a 

credibilităţii sociale: persoana („Moisă”), ca şi profe- 
sia (doftor), erau cunoscute deja social. Fără îndoială 
va fi avuto diplomă, căci nici chiar atunci nu se putea 
profesa fără atestat, iar şcoala pare să-l fi învăţat se- 
rios meseria, aşa cum vom vedea în continuare. Este 
posibil să fi fost mai mulţi Moise în comunitate şi mai 
mulţi doftori, dar formularea induce o anumită auto- 
ritate: unul trebuie să fi fost Moisă doftorul, deci for- 
mula nu dădea posibilitate de îndoială ori de 
confuzie. 

Chemându-l să depună mărturie şi să semneze, 
co-semnatarii actului îi recunoşteau lui Moise anu- 
mite merite, de unde se poate concluziona că activi- 
tatea lui medicală dăduse rezultate benefice, căci 
binemerita stima socială. Totodată, se cuvine menţiu- 
nea că un document de vânzare de pământ avea 
foarte mare importanţă, pentru că posesorii zapisu- 
lui, dar şi descendenţii, adeseori argumentau cu do- 
cumente vechi, confirmate de martori nepătaţi, 
semnate de autorităţi ori de însuşi vodă. 

Peste numai cinci ani, la 15 septembrie 1662 (din 
timpul domniei lui Eustatie Dabija, 1661-1665), îl re- 
găsim pe doctorul Moise cumpărând casele din laşi ale 
lui lorga, fiul lui Caraiane (probabil grec), de pe Uliţa 
Strâmbă5. Unde se afla această stradă, ținând seamă 


de orientarea oraşului pe direcţia sud-nord, cum se 


afirmă în Iașii vechilor zidiri*, este foarte greu de pre- 
cizat. Uliţa era veche, cu doar 100 de ani înainte aici 
aveau prăvălii negustori din ramura ţesătoriei (pân- 
zari, abageri)”. Din aceeaşi sursă aflăm că „Ulița 
Strîmbă, de pildă, se întinde dincolo de biserica Dancu, 
zidită la 1541 de către lurie Dancu, ulița cuprinde pe la 
mijlocul secolului al XVII-lea dughenile unui Pavăl Cio- 
cârlan, altele ale mănăstirii Golia, o casă a lui Alexe Piv- 


nicerul, o casă a pitarului Apostol, casa hatmanului 

Grigore Hăbășescu și, în sfârșit, casa cu pivniţă de piatră 
cumpărată înainte de 20 aprilie 1664 de Miron Costin 
mare comis. Deci, în vremea doctorului Moisă, după 
mijlocul secolului XVII, Uliţa Strâmbă era undeva în 
apropierea Târgului de Jost, „lângă Podul Vechi”, deci 
în plin centru al oraşului de astăzi. 

Profesorul loan Caproşu confirmă că numele stră- 
zii este dat după traseul sinuos, foarte greu de re- 
constituit azi: statuia cronicarului Miron Costin a fost 
ridicată pe locul vechii sale case, tot de pe Uliţa 
Strâmbă. Este foarte posibil ca cele două personaje 
să se fi cunoscut, căci, la vremea respectivă, în târgul 
Ieşilor nu vor fi fost prea mulţi medici. 

Obiectul vânzării este destul de vag: termenul 
case era generic şi însemna, de regulă, casa cu acare- 
turile; ştim însă că „doctorul Moise” a plătit „cu 100 
galbeni bani buni” „casele și pământu”, iar vânzarea 
s-a făcut sub legalitate deplină, cu martori ce aveau 


„pecete şi iscălituri”1, deci erau oameni de vază. 


Este greu de precizat valoarea sumei, probabil era 

foarte mare. Raportată orientativ la valoarea unei 
cărți, situaţia sta cam aşa: la 1492, un tetraevanghel 
se vindea cu 20 de galbeni, desigur, manuscris; în 
1643, Cartea românească de învăţătură a mitropoli- 
tului Varlaam, proaspăt ieșită de sub teasc, se vindea 
cu 4 galbeni??, iar în 1688 o Liturghie costa „1 galben 
prostu”1. Faptul că doctorul Moise a putut plăti cu 
banii jos o sumă foarte mare putea avea semnificația 
unei moşteniri sau a unor venituri proprii substan- 
ţiale, versiunea cea mai credibilă. 

Ca un joc al sorții, peste alți cinci ani îl regăsim pe 
doctorul Moise într-un document de la Gheorghe 
Duca, din 19 noiembrie 16691 (din timpul domniei 
lui Gheorghe Duca, 1668-1672), ce confirmă Mănăs- 
tirii Trei lerarhi stăpânirea asupra unor case, locuri 
de case, pivnițe și dugheni, cumpărate, schimbate sau 
donate Mănăstirii. Unul dintre aceste locuri se afla 
între casele vistiernicului Paladie şi ale „doctorului 


Moise"15 


. Putem crede că, în 1669, doctorul trăia şi 
lucra în laşi, căci formula documentului nu sugerează 
altă variantă. 

Dacă nu a suferit ulterior o împărţire, locul nu a 
rămas multă vreme în stăpânirea mănăstirii. Peste 11 
ani, locul dintre „Pălade” şi cel al „doftorului”, era 
cedat la schimb de către lane peveţul (grec, probabil) 
unor noi proprietari! Documentul cuprinde un ele- 
ment foarte important: la 10 februarie 1680 (tot din 
vremea Ducăi Vodă, a doua domnie, 1678-1683), 
doctorul încă trăia şi era suficient de cunoscut de co- 
munitate și de emitenţii actului încât aceştia au con- 


siderat necesară doar mențiunea profesiei, nu şi 


numele doctorului, el fiind folosit ca persoană de re- 
ferință. Este foarte probabil ca la acea vreme chiar să 


nu fi fost un alt doctor de meserie în oraș, ci doar spi- 

ţeri, asupra cărora ne vom opri cu un prilej viitor. 

Documentele expuse mai sus, fiind emise cu 
scop economic, ne oferă doar informații generale cu 
privire la terenuri din vechiul laşi, în spatele cărora 
se conturează cu fermitate portretul unui medic ce 
şi-a desfăşurat activitatea în capitala țării, vreme des- 
tul de îndelungată, dinainte de 1657 până după anul 
1680, deci mai bine de un sfert de veac. A fost o pe- 
rioadă suficient de mare încât să acumuleze o expe- 
riență profesională care să-l conducă la rezultate 
apreciate de contemporani. Întrucât la vremea res- 
pectivă nu erau mulți medici în oraș, este foarte po- 
sibil să fi fost medicul înaltei societăți ieşene şi nu ne 
rămâne decât să sperăm că-l vom reîntâlni prin ex- 
tinderea cercetărilor la alte documente publicate. 

În acest stadiu, însă, doctorul Moise pare să 
fie primul doctor cunoscut din documente istorice și 
nu din literatură. Este adevărat că nu avem nicio in- 
formație cu privire la persoana fizică, la familie, la 
modul în care îşi exercita profesia la mijlocul secolu- 
lui XVII şi că dispunem doar de informaţii economice. 
Cu toate acestea, în virtutea celor cinci documente 
menționate mai sus, se poate afirma că doctorul 
Moise a fost un personaj istoric real, care s-a plasat 
destul de sus pe scara socială, chiar dacă nu a avut 
nici un rang boieresc: fusese martor la un schimb de 
terenuri, apoi el însuși, îmbunătățindu-și starea ma- 
terială, a putut cumpăra case şi pământul aferent cu 
o mare sumă de bani, plătind cu bani „galbeni buni”, 
nefalsificați şi nesubțiați. Ajunsese după decenii 
trăite în târgul Iașilor să fie numit simplu „doftoru!”, 
iar „locul doftorului” părea să fie un punct de reper, 
cunoscut de toată lumea. 


La 57 de ani de la prima atestare a existenţei doc- 

torului Moise în târgul Iașilor, un al cincilea docu- 
ment, emis de Nicolae Mavrocordat la 18 septembrie 
1714 (din timpul primului domnitor fanariot în Mol- 
dova, Nicolae Mavrocordat, 1711-1715), îi aminteşte 
numele: domnitorul întărește obştii evreieşti („au 
venit... toţi jidovii de târgu de lași”) stăpânirea asupra 
locului Şcolii evreieşti „cu ulița de până la Podul 
Vechi”, loc cumpărat de „bătrânii lor”, adică la 1670, 
de Manoli, „cumnatul lui Moiseiu doftorului”", de lz- 
rail, Marco, Avram şi de alţi „jidovii care au fost atunce 
lăcuitori în târgu în Iași”. Importanţa documentului 
rezidă din confirmarea originii evreieşti, a doctorului 
Moise şi a faptului că în laşi exista o comunitate evre- 
iască suficient de puternică încât să se îngrijească de 
viitorul tinerei generaţii, prin investiţii într-o şcoală, 
în case şi terenuri. 

Dacă ținem seama de ordinea înșiruirii numelor 
în „catastiful târgului” consultat de Mavrocordat - iar 
Manoli era primul dintre persoanele citate -, este 
foarte posibil ca acesta să fi fost dacă nu şeful comu- 
nității, cel puţin un personaj important, căci el era de- 
legat să cumpere în numele evreilor ieşeni. Se poate 
crede, la fel de firesc, și faptul că doctorul Moise se 
afla în fruntea ierarhiei comunității evreieşti, nu 
numai prin înrudirea cu un personaj central al comu- 
nității, ci prin însăși propria personalitate, respectată 
în societate. 

Nu știm dacă la vremea emiterii documentului, în 
1714, doctorul nostru mai trăia; este foarte puțin 
probabil. În vremea lui Nicolae Mavrocordat aminti- 
rea lui Moise doftorul încă se păstra, pentru ca acum, 
peste secole, să o redescoperim şi să ne gândim că un 
medic serios s-a îngrijit de ieşenii noștri acum 350 
de ani, în condiţiile în care spitalul Sfântul Spiridon 


încă nu fusese creat. 


DD A E MI OI 15 


ProEuropeana Clubul cărții digitale 


1 Versiunea articolului de față a fost publicată deja în limba 
engleză: A Renowned 17: Century Doctor from lași: 
„Moisă the doctor” în Mariana Flaișer (coord.), „Tradiţie 
şi modernitate în Iașul culturii și lingvisticii românești”, 
Simpozion Naţional cu participare internaţională, de- 
dicat aniversării a 600 ani de la prima atestare docu- 
mentară a orașului laşi, 23 mai 2008; laşi, Casa 
Editorială Demiurg, 2008, p. 156-160. 

2 Documente privitoare la istoria orașului lași. Acte interne, 
Iaşi, Editura Dosoftei. Vol. I: 1408-1660, editat de loan 
Caproșu şi Petronel Zahariuc, 1999; vol. II: 1661-1690, 
editat de loan Caproșu, 2000; vol. III: 1691-1725, editat 
de Ioan Caproşu, 2000 (în continuare, Documente... 
Iași). 

3 Între timp a apărut, în colecția Conferinţele lui N, Iorga, 
N. lorga, Medici şi medicină în trecutul românesc. 
Conferinţă ținută la Societatea Studenţilor în Medicină, 
ediţie îngrijită, adnotată și indicele general de Irina 
Croitoru, lași, Casa Editorială Demiurg, 2013. 

* Documente... lași, vol. |, p. 489. 

5 Documente... lași, IL, p. 29. 

* Dan Bădărău, loan Caproșu, Iașii vechilor zidiri, laşi, Casa 
Editorială Demiurg, 2007, p. 88. 

7 Ibidem, p. 65. 

3 Ibidem, p. 90. 

* Documente... lași, II, p. 29. 

19 Documente... lași, IL, p. 29. 

“1 Însemnări de pe manuscrise şi cărţi vechi din Țara Mol- 
dovei. Un corpus editat de 1. Caproşu și E. Chiaburu, 
vol. I: (1429-1750), laşi, Casa Editorială Demiurg, 
2008, p.18. 

2 Ibidem, p. 203. 

13 [pidem, p. 313. 

+ Documente... lași, IL, p. 271. 

15 Documente... lași, IL, p. 271. 

15 Însemnări... op. cit, Il, p. 471. 


17 Documente... lași, II, p. 424. 

Liliana ROMANIUC 


Literația în România. Începuturi, provocări... 


Cuvântul scris este prezent peste tot în jurul nos- 
tru, motiv pentru care capacitatea de a lectura şi 
înțelege un text este o competenţă cheie necesară în 
absolut orice domeniu al vieţii. Deprinderile de lec- 
tură s-au diversificat mult în ultimele decenii, trecând 
dela textele scrise pe suport de hârtie la cele în for- 
mat electronic, de la textele continue la cele non-con- 
tinue sau multi-modale. Cerinţele de înțelegere a 
textelor au crescut foarte mult în ultimele decenii ca 
urmare a bombardamentului informaţional şi a 
rapidității consumării informației ştiinţifice. Astfel, o 
persoană cu competenţe de lectură adecvate în anii 
50 nu face față cerințelor tehnologiei înalte, 
cunoştinţelor şi mass-mediei din secolul al XXI-lea. 
Competenţele de lectură şi înțelegere a textelor, indi- 
ferent de tipul şi forma în care acestea sunt distri- 
buite (electronic sau pe hârtie), reprezintă o cerință 
esențială pentru accederea şi avansarea pe piața 
muncii. În acest context, sistemele educaționale care 
au înțeles importanţa dezvoltării competenţelor de 
lectură şi comprehensiune a textelor au demarat pro- 
grame şi proiecte de susţinere şi promovare a lecturii 
ca prim pas în ceea ce numim învățarea pe tot par- 
cursul vieții sau învățarea independentă. Astfel, a 
apărut conceptul de literacy, pe care îl vom traduce 
prin literaţie şi care, în acord cu definiția agreată la 
nivel european, se referă la dezvoltarea competențe- 
lor de lectură şi scriere care facilitează înțelegerea şi 
învățarea, folosirea și evaluarea critică a informaţiilor 
furnizate în moduri variate de textele scrise, electro- 

nice şi de imagini. Competenţele de literaţie se referă 
la cinci aspecte importante pe care individul trebuie 
să le conștientizeze atunci când abordează un text, 
după cum urmează: 

* capacitatea de a lectura textul; 

* capacitatea de a înțelege informaţia din textul 
respectiv; 

* capacitatea de a fi metacognitiv — de a face legă- 
turi cu ceea ce ştie despre subiectul respectiv; 

* capacitatea de a formula un punct de vedere; 

* capacitatea de a exprima punctul de vedere. 

Din această perspectivă, literatura de specialitate, 
dar şi documentele europene, definesc trei niveluri 
de literaţie!, după cum urmează: 

Literaţia de bază (baseline literacy - alfabeti- 
zare) înseamnă cunoaşterea literelor, a cuvintelor şi 
a structurii textului, elemente necesare lecturii și 
scrierii care creează condițiile minime pentru a avea 
încredere şi motivație pentru dezvoltarea personală 
ulterioară. Aceste competenţe corespund nivelului 1 
din cadrul testelor PISAZ. 

Literaţia funcţională (functional literacy) presu- 
pune abilitatea de a citi, de a scrie şi de a înţelege, 
abilitate care permite persoanei să „funcţioneze” în 
societate, în viața personală, la şcoală și la serviciu. 
Este nivelul de literaţie în care informaţia citită este 
ulterior aplicată şi folosită în contexte de viață reală. 
Corespunde nivelului 2 din testele PISA. 

Literaţia multiplă (multiple literacy) reprezintă 
capacitatea persoanei de a folosi competențele de 

lectură, scriere, înțelegere şi realizare a conexiunilor 
pentru a produce, interpreta şi evalua critic informa- 
ţia citită. Acest tip de literație reprezintă nivelul de 
bază pentru participarea digitală în domenii precum 
finanțe, sănătate, educaţie etc. Competenţele 
menţionate corespund nivelului 3 din testele PISA 
(nivelul cel mai ridicat este 5). 

Din perspectiva europeană, literația este una din- 
tre competențele cruciale pentru viață care îi ajută 
pe cetăţeni să-și dezvolte capacitățile de reflecţie şi 
de exprimare, de gândire critică şi empatie. Aceste 
elemente sunt necesare în procesul de dezvoltare 
personală şi de creare a unei imagini de sine corecte, 
care să conducă la împlinire şi participare activă în 
societatea cunoașterii. Pe de altă parte, un nivel scă- 
zut al competenţelor de literație al cetăţenilor afec- 
tează economiile statelor naţionale, a căror creştere 
este semnificativ diminuată și cu o capacitatea de 
sustenabilitate mult redusă. Din acest motiv, statele 


membre UE şi-au propus ca țintă reducerea număru- 


lui elevilor de 15 ani, care au dificultăți în domeniul 
literației, la un procent mai mic de 15% până în 2020, 
în prezent acest procent fiind de aproximativ 20%. 
Competențele de literație reprezintă poarta către 
învăţarea viitoare iar o abordare responsabilă şi pro- 
fesionistă a dezvoltării acestor competenţe, pe par- 
cursul anilor de şcoală, de către toți profesorii, poate 
contribui la reducerea fenomenului de abandon șco- 
lar şi la diminuarea absenteismului, la reducerea șo- 
majului și a lipsei de implicare activă în viaţa socială 
a absolvenţilor şcolilor noastre. În acelaşi timp, dez- 
voltarea tehnologiilor informatice solicită compe- 
tențe înalte de literaţie, de analiză şi discernământ cu 
privire la înțelegerea volumului imens de informaţii 
furnizat în formatul unui text, prin imagini, grafice 
sau alte sisteme semiotice. Rețelele de socializare re- 
prezintă un mod nou prin care indivizii își împărtă- 
şesc informaţii, socializează și prin intermediul 
cărora găsesc mijloace de divertisment. Accesarea 
unor astfel de rețele necesare la nivel personal, dar 

şi profesional, solicită din partea utilizatorilor com- 
petenţe de literaţie care să le permită lectura, înțele- 
gerea mesajelor şi scrierea acestora. Putem, aşadar, 
afirma că literaţia nu este doar o problemă edu- 
cațională; ea are legături cu viaţa personală, eco- 
nomică, socială și culturală. În acest sens, se 
solicită implicarea organizațiilor nonguvernamen- 
tale, a mediului de afaceri alături de factorii de deci- 
zie din educaţie în dezvoltarea de proiecte şi 
programe care să conducă atât la îmbunătățirea com- 
petențelor de literație ale elevilor, cât și la 
îmbunătățirea competențelor de literaţie ale 
adulților. Formarea profesorilor în domeniul literaţiei 
trebuie să fie o prioritate pentru fiecare sistem de 
educație, în vederea dezvoltării competenţelor de în- 
vățare pe tot parcursul vieții, la copii și elevi, încă din 
şcoală. De asemenea, este necesar să existe un curri- 
culum cu privire la literație, la nivelul şcolii, cu apli- 
care la toate disciplinele predate - o abordare 
comună de către taţi profesorii a competenţelor de 
literaţie, pusă în practică simultan cu transmiterea 


cunoștințelor de specialitate. 


„Literaţia este podul de la sărăcie la speranţă” 

În spiritul aceloraşi preocupări, la nivel european 
a fost constituit Grupul la Nivel Înalt de Experţi în Li- 
terație (EU High Level Group of Experts on Literacy)" 
care a publicat, în septembrie 2012, primul raport cu 
privire la problematica literaţiei pornind de la defi- 
nirea conceptului, subliniind apoi importanța 
competenţelor de literație pentru învăţare şi în- 
heind cu recomandări pentru sistemele de educație 
are să conducă la îmbunătățirea acestora. Raportul 
a făcut o analiză a nivelului competențelor de literație 
ale elevilor şi ale adulţilor din ţările membre UE, din 
perspectiva celor trei tipuri de literaţie. Din raport şi 
d 


in datele existente la nivel european, a rezultat că 

sistemul educațional românesc are probleme se- 
rioase la capitolul literației funcționale și multiple, 
elevii români situându-se pe locul 49 din 65 la testa- 
rea PISA din 2009, la secțiunea lectură şi înțelegerea 
textului. La secțiunea matematică şi la ştiinţe, Româ- 
nia se situează pe locul 47, următorul loc fiind ocupat 
de Albania. Această situaţie trebuie să dea de gândit 
factorilor de decizie din domeniul educaţiei, mana- 
gementului la nivelul unităților de învățământ şi pro- 
fesorilor care predau la clasă. Raportul Grupului la 
Nivel Înalt arată că 40,4% dintre elevii români sunt 
sub nivelul 2 de eficiență. Lipsa competenţelor de 
literație nu le permite elevilor să obţină rezultate sa- 
tisfăcătoare la examenele naționale şi, mai grav, 
aceşti tineri nu vor putea accede decât la locuri de 
muncă care cer un nivel minim de educaţie. Nivelul 
scăzut al competenţelor de literație a elevilor din ţara 
noastră reprezintă un adevărat motiv de îngrijorare 
pentru mulți specialişti şi decidenţi de la nivelul UE. 
Dezvoltarea competenţelor de literaţie ale elevi- 
lor, ale populaţiei în general, trebuie să pornească de 
la conştientizarea cadrelor didactice, a factorilor de 
decizie şi a societăţii în totalitatea ei de importanța 
lor. Apoi, sunt necesare dovezi, date şi informații care 
să arate nivelul real al competențelor de literaţie ale 
elevilor şi adulţilor, pentru a şti ce programe şi mă- 
suri de intervenţie sunt necesare. Literaţia trebuie să 
fie recunoscută şi introdusă ca disciplină de studiu în 
formarea inițială a profesorilor, iar strategiile speci- 
fice aplicate la fiecare obiect, la clasă. De asemenea, 
crearea unei abordări și angajări susținute din partea 
tuturor celor implicaţi: guvern, societate civilă, școli, 
profesori, părinți, mass-media este o cerință şi o 
condiție pentru îmbunătățirea situației existente. 
Raportul Grupului la Nivel Înalt afirmă că „litera- 
ţia este podul de la sărăcie la speranță”, accentuând 


astfel impactul pe care acest aspect al educaţiei îl are 

în procesul de învățare, în transformarea copiilor în 
persoane împlinite, implicate în societate şi în dez- 
voltarea societății, în general. Raportul subliniază 
importanța dezvoltării competenţelor de literație 
încă din perioada copilăriei, rolul familiei, al profeso- 
rilor şi al măsurilor guvernamentale în acest demers. 
Din acest punct de vedere, raportul evidențiază ini- 
ţiative ale statelor europene care au înțeles impor- 
tanţa lecturii și a competenţelor de literație pentru 
copii şi adulți. Astfel, în Polonia s-a lansat un program 
național „The First Book of My Baby” prin care ma- 
mele nou-născuţilor primesc o carte gratuit. Un pro- 
gram interesant a fost lansat în Lituania, „Reading 
Promotion Program” în cadrul căruia se promovează 
lectura pentru adolescenți și adulți în medii și con- 
texte informale, cu actori celebri sau personalități 
naționale şi internaționale. 

Creşterea calității învățării şi predării reprezintă o 
altă recomandare a grupului de experți. În acest sens, 
este important ca profesorii să înțeleagă câteva as- 
pecte esenţiale în desfășurarea activităţii lor precum 
introducerea strategiilor de literaţie în predare, iden- 
tificarea timpurie a dificultăților de învățare ale ele- 
vilor şi găsirea soluţiilor pentru remedierea acestora. 

Raportul face recomandări pentru şcoala primară 
şi gimnazială, dar și pentru adolescenţi, după cum ur- 
mează: 

* creşterea numărului de profesori specializați în 
disciplina lor şi în literaţie. Profesorii trebuie să con- 
ştientizeze că trebuie să acorde atenţie lecturii, citirii 
şi scrierii, la fiecare disciplină în parte. Altfel spus, 
fiecare profesor trebuie să aibă cunoștințe de literație 
care includ: diversitatea textelor, strategii de lectură, 
vocabular, evaluare formativă. 

* intervenţia timpurie. Este necesară introduce- 
rea standardelor minime de literaţie pe care trebuie 


să le atingă toţi elevii, pe clase, cicluri de învățământ. 

Dificultăţile de învăţare au legătură cu nivelul scăzut 
al competenţelor de literație ale elevilor şi acestea 
trebuie identificate la orice nivel şi căutate măsuri re- 
mediale. 

* stimularea motivaţiei de a citi. Fiecare cadru di- 
dactic trebuie să fie preocupat de acest aspect la dis- 
ciplina pe care o predă, să susțină și să stimuleze 
elevii să citească. Folosirea instrumentelor TIC și lec- 
tura digitală trebuie susținute şi încurajate în timpul 
orelor de clasă. 

* stimularea cooperării între şcoli și alte grupări 
din societate: ONG-uri, instituţii publice, întreprin- 
deri. 

Concluziile care se desprind din acest raport cu 
privire la importanța competenţelor de literație pen- 
tru individ, comunitate și societate arată că formarea 
profesorilor în domeniul literaţiei trebuie să repre- 
zinte o prioritate pentru fiecare școală, pentru comu- 
nitate și pentru sistemul educațional naţional. Din 
acest punct de vedere, trebuie menționat faptul că, la 
nivel european şi modial, există multe programe şi 
proiecte care au ca obiectiv conştientizarea şi forma- 
rea profesorilor cu privire la aceste aspecte. Reco- 
mandările grupului de Experţi la Nivel Înalt sunt 
documentate, argumentate şi imperative, de tipul 
„Acţionează acum!” 


1 Council conclusions on literacy 3201* EDUCATION, 
YOUTH, CULTURE and SPORT Council meeting Brus- 
sels, 26 and 27 November 2012 

2 PISA - Programme for Students International Asses- 
sment este o evaluare standardizată internaţional, ini- 
ţiată şi proiectată OECD cu scopul monitorizării 
rezultatelor educaționale ale elevilor de 15 ani. 

3 Eu High Level group of Experts on Literacy Final Report, 
September 2012 

Elena CHIABURU 


Ex meis libris 


Bibliologic vorbind, expresia latinească ex libris 
(formula completă este ex meis libris) înseamnă „din 
cărțile mele”, este strâns legată de un nume propriu 
şi are rolul de a desemna orice marcă de proprietate, 
manuscrisă sau tipărită pusă pe o carte de către un 
posesor particular sau o instituție. Născut o dată cu 
cartea, ex libris-ul a fost „străjerul credincios al 
cărților noastre”!. Veritabil document istoric, el oferă 
cercetătorilor destule date despre destinul cărții 
vechi: cine a scris-o sau a tipărit-o, cine a finanţat-o, 
pentru cine s-a comandat, cine a legat-o sau a fere- 
cat-o, prin ce biblioteci a trecut ş.a.m.d? 

La început, ex libris-ul preceda numele posesoru- 
lui, devenind după invenţia tiparului o gravură heral- 
dică şi mai târziu figurativă. Există două mari 
categorii de ex libris: cel care face corp comun cu car- 
tea (şi primul în ordinea vechimii) şi cel născut după 
apariția tiparului, care a făcut posibilă multiplicarea 
separată a acestui însemn de proprietate sub formă 
de etichetă, caz în care se aplica de regulă pe fața in- 
terioară a copertei sau pe coperta şi pe cotorul cărții 
(aşa-numitul super ex libris). 

În toate limbile culte s-a creat ulterior corespon- 
dentul național al termenului ex libris (Bucherzei- 
chen, în germană; bookplate, în engleză; vignette de 
livre sau marque de possesion, în franceză; knijnii 
znak, în rusă; kânyvjegy, în maghiară; ksiego znaki, în 
polonă; semnul cărţii, însemn de carte sau semnul de 
proprietate, în română etc.), dar în uzul general nu a 


intrat nici unul din acești corespondenți, termenul 

tehnic latin care indică noțiunea de semn al cărții ră- 
mânând definitiv în circulația internaţionalăt. 

În spaţiul românesc, domeniul ex libris-ului a fost 
considerat auxiliar şi tratat ca atare, în literatura ro- 
mână neexistând încă o lucrare de sinteză pe tema 
semnelor de proprietate asupra cărţilor. Ba mai mult, 
se pare că, în momentul de faţă, în bibliotecile publice 
din România, nu există nici măcar o evidenţă bine 
pusă la punct a tipurilor de menţiuni de proprietate 
asupra cărților, ceea ce ar fi primul pas ce trebuie 
făcut înainte de alcătuirea mult-doritei sinteze. S-au 
alcătuit câteva albume cu reproduceri şi cataloage de 
expoziție, precum şi puţine studii (de mici dimen- 
siuni şi răspândite prin publicaţii cu circulație res- 
trânsă) privitoare la ex libris, dar nu există încă o 
monografie consacrată acelui obicei menit să adauge 
o valoare în plus cărții iubite şi să-i ateste stăpânirea, 
ivit pe vremea când, mai rară decât astăzi, cartea cir- 
cula şi pentru plăcerea prietenilor, nu numai a pose- 
sorului ei. 

Elementele care compun ex libris-ul sunt: sin- 
tagma ex libris, numele întreg sau monograma pro- 
prietarului (comanditarului) lucrării, toate acestea 
însoțind de obicei o compoziție figurativă. Clasifica- 
rea ex libris-urilor se face în funcție de complexitatea 
lor, şi anume: ex libris autograf - care conține una din- 
tre indicațiile ex libris de mai sus; ex libris heraldic — 
reproduce blazonul posesorului; ex libris monogram 
- textul este limitat la inițialele posesorului; ex libris 


figurativ - o etichetă pe care este gravată o 

compoziție cu caracter simbolic sau alegoric, care re- 
flectă personalitatea posesorului, gesturile, preocu- 
pările ori profesia (portretul ca efigie a 
proprietarului, scene de viață cotidiană, o carte, o fă- 
clie, un peisaj, un motiv pastoral, interiorul unei bi- 
blioteci, un personaj legendar sau mitologic etc.) 
Acele tipuri de ex libris-uri Agurativ care fac referire 
1a ocupaţia posesorului sunt cunoscute mai ales sub 
numele de ex libris-uri profesionale 

Al element component al ex libris-ului îl consti- 
tuie devizele, dictanele sau ale texte legate de cali- 
tatea de proprietar, mesaje către eventuali 
împrumutători de cărți: „dat libri delle” (din cărțile 


1ui); „this book belongs ta.” (această carte aparține 
ui...) sau simple gânduri ale artistului sau proprie- 
tarului referitoare la carte, la grija pentru ea: „book 
îsa friend who does not lose youth” (cartea este un 
amic care nu-și pierde tinereţea); „handles with care 
and return quickly” („mânuiește-o cu grijă şi înapo- 
iaz-o repede)” sau foarte egoist și aproape anti-uma- 
nist: „morbi nolat” („nu împrumut cărți”): 

Cele dintâi ex Hbris-uri personale au apărut în 
spaşiul german şi au fost create de Hans Knabensberg 
Grilogravură între anii 1470 - 140); Hans Ras of Ko- 
ester (heraldic, pe o Biblie manuserisă, datat 1491); 
Hildebrand Brandenburg zu Biberach - călugăr în 

Buxheim (gravură în lemn, colorată, executată pe 
hârtie de maculatură, 1491); Telamonius Limberg 
din Basel (1498). 

Fireşte, primele ex libris-uri etichetă s-au născut 
tot în spaţiul german, îndată după invenţia tiparului 
cu litere mobile, apoi practica s-a răspândit în restul 
statelor europene, pe măsură ce s-au înființat ateliere 
tipografice. Sunt de menționat, pentru acest moment 
al evoluţiei însemnului de carte, cele produse în serie 
de tipografi, cu cadru ornamental, în mijlocul căruia 
un spaţiu liber permitea înscrierea numelui poseso- 
rului. Primii care au creat asemenea piese universale 
au fost, la sfârşitul secolului al XIV-lea în Germania, 
Peter Wagner din Niirnberg (1480) şi Marcus Ayrer 
din Ingolstadt (1497), pe incunabule. 

Epoca de aura ex libris-ului a fost secolul al XVI-lea, 
când pe plan european activează marii artişti Al- 
brecht Diirer, Lucas Cranach cel Bătrân, Hans Holbein 
cel Tânăr sau Geoffroy Tory, care prin măiestria lor 
ridică aceste opere de mici dimensiuni la valoarea 
operei de artă. Se cunosc azi cel puțin două duzini de 
ex libris-uri pentru care există dovezi că s-au făcut în 
atelierul din Niirnberg al lui Diirer, cel mai adesea 
menţionat fiind aşa-numitul „ex libris vorbitor”, gra- 
vat în lemn între anii 1500-1503 cu numele vestitului 
umanist Wilibald Pirkheimer€. 

După această epocă, urmează o foarte lungă pe- 
rioadă de pierdere a interesului şi a importanței ex 
libris-ului, începutul unei renaşteri având loc abia la 
sfârşitul secolului al XIX-lea, când, însă, funcția origi- 
nară a acestuia se schimbă. De atunci înainte, ex li- 
bris-ul devine piesă de colecţie şi este detaşat 
oarecum de carte, fiind un subiect de preocupare 
pentru amatorii de artă grafică miniaturală, nu doar 
pentru bibliofilii ataşați de carte şi litera tipărită”. 

În ceea ce priveşte ex libris-ul românesc (ne refe- 
rim aici la acea mică operă de grafică, mai întot- 

deauna o gravură), evoluţia lui este, în general, iden- 
tică cu cea a celui european, fenomenul cunoscând 
curbe crescătoare şi descrescătoare, marcând aiurea 
ca şi la noi, vârfuri în secolele XVI, XVIII, în jurul anu- 
lui 1900, în epoca interbelică şi în anii '60-70 ai se- 
colului XX, în directă legătură cu dezvoltarea tehnicii 
tipografice şi a gustului pentru ornamentația cărții. 
În spaţiul românesc se consideră că cel dintâi tip 
de ex libris apărut a fost cel heraldic, în Transilvania, 
ca urmare a legăturilor avute de saşii de aici cu lumea 
germană, inventatoare a tiparului. Cel mai vechi ex li- 
Bris autohton cunoscut până acum a fost depistat de 
Corneliu Dima-Drăgan în Biblioteca Muzeului Bru- 
kenthal din Sibiu, creat sub formă de etichetă aplicată 
pe verso primei coperte a unui incunabul în limba la- 
tină: Johannes de Balbus, Catholicon, imprimat la 
Strassburg în oficina lui Adolph Rusch în anul 1470. 
Din text reiese că a fost făcut de Blasius Holtrinus, 
protejatul lui Petrus de Corona (Braşov), licențiat în 
teologie şi care moare în anul 1476. Prin urmare, ex 
libris-ul acesta este din intervalul 1470, anul impri- 
mării cărții şi 1476, anul decesului autorului său. Ur- 
mătorul ex libris transilvănean este al lui Petrus 
Haller (1500-1596), primarul Sibiului, o xilogravură 
(250-160 mm), colorată, prezentând stema acestuia. 
În ordine cronologică, al treilea ar fi al lui Petrus 
Pfannenschmied (1633-1677), lectorul gimnaziului 
din Braşov între anii 1661-1663 şi proprietar al tipo- 
grafiei din Braşov (un tipar cursiv al numelui pose- 
sorului „Petri Pfannenschmieds”). Dintre ex 
libris-urile mai târzii din zona Transilvaniei merită 
amintite şi cel heraldic al lui M. G. Agnethleri (1719- 
1752), născut la Sibiu şi care îşi făcea studiile la Halle 
între anii 1742-1750, perioadă în care trebuie fixată 
executarea acestei piese; cel al contelui Samuel von 
Baussnern din anul 1745; cel al lui Valentin Franck 


(Sibiu, 1696); cel al lui Andreas Reissner von Reis- 

senfels (decedat în 1728); cel al lui Sachsenfels, din 
familia lui Peter Binder von Sachsenfels, primar al Si- 
biului între anii 1752-1765, perioadă în care poate fi 
datată executarea piesei; cel al doctorului Samuel Ko- 
leseri de Keres-Eer, consilier al Transilvaniei, decedat 
la Sibiu în 1732; cel al baronului von Brukenthal 
(1721-1803), databil după 31 ianuarie 1765, când a 
primit Crucea de Cavaler al Sfântului Gheorghe, ce fi- 
gurează în desen. 

Dincoace de munți, în Țara Românească, se con- 
sideră că cel dintâi ex libris creat a fost de tip etichetă, 
la mănăstirea Snagov şi i-a aparținut medicului dom- 
nului Constantin Brâncoveanu, grecul Pantaleon Cal- 
liarchi. Ex libris-ul constă dintr-o alcătuire de 
caractere tipografice cu o gravură centrală şi este so- 
cotit românesc fiindcă a fost executat în spațiul nos- 
tru, chiar dacă posesorul era un străin. Ceea ce se 
remarcă este mărimea lui neobişnuită raportată la 
dimensiunile actuale (manuscrisul pe care este apli- 
cat are dimensiunile de 19 x 14 cm, iar piesa grafică 
acoperă aproape în întregime pagina). Încadrat în- 
tr-un chenar tipografic ornamental obişnuit, ex libris- 
ul are în partea de sus un text grecesc de trei rânduri, 
care se traduce astfel: „Dintr-ale lui Pantoleon Cal- 
liarhis Hiotul, doftorul cel mare al prea seninei dom- 
nii a Ungrovlahiei”. Jos, un text asemănător este dat 
în latineşte: „Ex (libris) Panteleonis Calliarhi philos: 
ac medicinae doctoris Celsissimi principis Valachiae 
Archiatri”, şi dedesubt, în greceşte, data: „1692 iulie 
12”. Pe marginile gravurii sunt opt litere majuscule 
greceşti: „PT.L.O.” şi „K.L.A.H/, reprezentând numele 
posesorului?. 

Sub influența umanismului european a pătruns în 
Țările Române şi ex libris-ul autograf în a doua jumă- 
tate a secolului al XVII-lea. Stolnicul Constantin Can- 
tacuzino (1639-1716), fost student al Universităţii 


din Padova, scria pe toate cărțile și manuscrisele din 

biblioteca sa într-o splendidă ortografie latinească: 
„ex libris Constantini Cantacuzeni” (din cărțile lui 
Constantin Cantacuzino). Marele cărturar român fo- 
losea în paralel şi forma grecească a ex libris-ului au- 
tograf, mult răspândită în epoca brâncovenească şi, 
mai târziu, în veacul al XVIII-lea. Cunoaștem urmă- 
toarele formule pe care le utiliza în marcarea cărților 
sale: „Ex libris Constantini Cantacuzeni” (cea mai frec- 
ventă); „Din cele ale lui Constantin Cantacuzino”; „Di 
Constantino Cantacuzeno”; şi a patra, ca formă speci- 
fic românească: „den cărțile dumnealui Constantin 
Cantacuzino stolnicul” 1, 

În primii ani ai secolului al XVIII-lea, unul din fiii 
cei mai instruiți ai stolnicului, Radu Cantacuzino, care 
a făcut şi el studii la Padova dar şi la Paris între anii 
1698 - 1702, folosea expresia italiană „Dei libri di Ro- 
dolfo Cantacuzeno”, iar peste aproximativ un deceniu, 
Ştefan, fiul domnului Constantin Brâncoveanu, ne-a 
lăsat o deosebită marcă de proprietate redactată în 
latină: Ex libris Stephani Brancovani (1713), dublată 
de o versiune italiană: „Di Steffano Brancovano”. Vo- 
ievodul Nicolae Mavrocordat, a cărui bibliotecă adă- 
postită de mănăstirea Văcăreşti depășea 20.000 de 
cărți, stârnind admiraţia regelui Franţei, îşi marca vo- 
lumele manuscrise sau tipărite cu un somptuos ex li- 
Bris autograf, pe care, din cauză că a domnit atât în 
Moldova cât şi în Țara Românească, îl modifica şi îl 
amplifica de multe ori. Formula finală a ex libris-ului 
acestui domn a fost: „Ex libris Io Nicolai Mavrocordati 
de Scarlatti, Principis Moldaviae et Valachiae” 11. 

Deseori, însemnările autografe erau înlocuite cu 
sigiliul personal al posesorilor de carte: domnii, bo- 
ierii, marii negustori și egumenii, care foloseau sigi- 
liul atât pentru actele oficiale (hrisoave, scrisori, 
tranzacții comerciale), cât şi pentru însemnarea căr- 
ților. Astfel, domnul Constantin Brâncoveanu aplica 
sigiliul domnesc pe cărțile tipărite și manuscrise cu 

care şi-a înzestrat mănăstirea Hurezu, ctitoria sa de 
a sfârşitul veacului al XVII-lea. De pildă, o Biblie ti- 
părită la Bucureşti în 1688 poartă pecetea domnului 
pe ultima foaie a prefeţei şi la pagina 332. Urmașul 
său în scaunul Țării Româneşti, Ştefan Cantacuzino, 
a avut manuscrisul învățăturilor lui Neagoe Basarab, 
pe foile căruia şi-a imprimat cu ceară roşie pecetea 


inelară cu stema țării şi titulatura domnească: „lo Ste- 


an Cantacuzino voievod”1?. 

Odată cu înființarea, după 1830, a primelor bi- 
blioteci publice românești, la Bucureşti, Craiova şi 
laşi, a apărut o nouă formă a ex libris-ului: sigiliul 
(ştampila) bibliotecii. Se cunosc astăzi în diferite va- 
riante ștampilele Bibliotecii naționale de la Colegiul 
„Sf. Sava” şi ale Bibliotecii Academiei Mihăilene din 
laşi. În a doua jumătate a veacului al XIX-lea, pe mă- 
sură ce ştampila de bibliotecă îşi pierde treptat valoa- 
rea ornamentală, devenind, prin simplificare, numai 
un document de evidență materială, se dezvoltă şi se 
diversifică, sub raport artistic, ex libris-ul figurativ. 
Numele posesorului de cărți este încadrat într-un an- 
samblu compozițional alcătuit din desene și gravuri 
simbolice (peisaje, interioare de biblioteci etc.), sub 
această formă, ex libris-ul prelungindu-şi existența 
până astăzi!?, 

Dacă pentru Transilvania şi Țara Românească ex 
libris-ul a fost studiat într-o anumită măsură, pentru 
Țara Moldovei subiectul este cvasi-nedocumentat, 
fără a se putea, totuși, afirma că la est de Carpaţi 
mențiunile posesorale asupra cărților au lipsit. După 
acest excurs istoriografic, considerăm că, în general, 
pentru spaţiul românesc extracarpatic sunt necesare 
câteva precizări terminologice şi chiar de reaşezare 
a cronologiei. Cei câţiva cercetători ai ex libris-ului ro- 
mânesc, prin analogie cu terminologia din Apusul Eu- 
ropei, folosesc sintagma „proprietatea de carte”. 
Numai că, în evul mediu românesc, proprietar în sen- 


168 


ProEuropeana Clubul cărții digitale 


sul propriu al termenului era doar Domnul țării. Cei- 
lalți erau doar „posesori” sau „stăpâni”. Prin urmare, 
credem că sintagma corectă în legătură cu ex libris- 
ul manuscris este posesia sau stăpânirea asupra căr- 
ţii. În această accepţiune, apariţia menţiunilor de 
stăpânire asupra cărților coincide cu primele manus- 
crise realizate în mediul monahal. 

La fel ca peste tot în spaţiul românesc, şi în Țara 
Moldovei cele mai vechi mențiuni posesorale asupra 
cărților datează din epoca formării primelor biblio- 
teci mănăstirești şi şcolare (sec. XII - XIV). De obicei, 
călugărul caligraf nota la sfârşitul textului numele 
său, mănăstirea unde a executat copierea manuscri- 
sului, anul transcrierii și, dacă era cazul, numele 
domnului sau al boierului care a inițiat și finanţat 
această întreprindere extrem de costisitoare, 
menţiunea finală având toate caracteristicile unui în- 
semn posesoral!* de tip ex libris colofon şi ex libris au- 
tograf. 

Pentru Țara Moldovei, cea mai veche însemnare 
manuscrisă datată este din vremea lui Alexandru cel 
Bun, în anul 41315, însă este sumară. Următoarea, mai 
completă, îi aparține a lui Gavriil Uric care a scris pe 
un Tetraevanghel, ms. din 13 martie 1429, păstrat azi 
la Bodleian Library, Oxford, Marea Britanie: „cu bu- 
năvoia Tatălui şi cu învățătura Fiului şi cu săvârşirea 
Sfântului Duh, s-a lucrat acest Tetraevanghel în zilele 
binecinstitorului și de Hristos iubitorului domn lo 
Alexandru voievod, domnul întregii Țări a Moldovla- 
hiei, şi a binecinstitoarei sale doamne Marina, care 
arzând de dorinţă, fiind iubitoare de dragostea cuvin- 
telor lui Hristos, cu râvnă a dat şi s-a scris aceasta, în 
anul 6937 <1429> şi s-a terminat în luna martie în 
13 zile, cu mâna lui Gavriil monahul, fiul lui Uric, care 
a scris în mănăstirea Neamţu”!€. Călugării neputând 
fi proprietari, adevăratul stăpân al cărții pe care Ga- 


vriil Uric îl indică era domnul Alexandru cel Bun. Ig- 

norând aceste elemente care țin de dreptul canonic 
şi medieval, unii cercetători ai ex libris-ului, sesizând 
simplitatea formulelor de atestare a stăpânirii asupra 
cărților, le consideră doar stereotipe, neatribuindu-le 
nici o semnificaţie juridică. Explicația corectă este 
însă că însemnările noastre de tip ex libris sunt atât 
de simple din cauză că, în Ortodoxie, cadrul funda- 
mental de manifestare al culturii românești până târ- 
ziu, în secolul XIX, smerenia şi chiar umilința 
reprezentau regulile de conduită obligatorie și din 
această cauză este greşit să căutăm ex libris-urile he- 
raldice de tipul celor care existau în Apusul catolic şi 
protestant al Europei, pentru că nu le putem găsi pe 
cărțile româneşti vechi. Dar este greşit şi să presupu- 
nem că, neexistând în forma similară Apusului, ex li- 
Bris-ul a lipsit în cultura română până aproape de 
sfârşitul secolului al XVII-lea, mai exact în vremea 
stolnicului Constantin Cantacuzino, a lui Constantin 
Brâncoveanu şi a fiilor săi: Ştefan şi Radu în Țara Ro- 
mânească, de la care sunt cunoscute primele ex libris- 
uri „clasice” să zicem. 

Dacă ținem seama de specificul cultural - istoric 
al Moldovei şi Țării Româneşti, atunci pot fi conside- 
rate ex libris, în anumite contexte, şi stemele domnilor 
Țării Moldovei ilustrate pe manuscrisele miniate. Din 
acest punct de vedere, genealogiștii consideră că cel 
mai vechi ex libris românesc cunoscut provine chiar 
din Moldova, și anume cel care reproduce așa numita 


„sinteză heraldică” a lui Ştefan cel Mare, desenat pe 
Tetraevanghelul scris de călugărul Filip pentru mă- 
năstirea Zografu de la Muntele Athos — data ex libris- 
ului de la f. 245 a ms. este 23 aprilie 1502. Din 
păcate, astăzi, această Evanghelie dăruită de Ştefan 
cel Mare Mănăstirii Zografu de la Muntele Athos, în- 
toarsă la un moment dat la Mănăstirea Dragomirna 
(Suceava), a fost confiscată de austrieci în perioada 


cât au stăpânit Bucovina, iar azi se păstrează la Bi- 

blioteca de Stat din Viena, deci nu se mai află în spa- 
țiul românesc. 

Cărțile fiind la început manuscrise lucrate în me- 
diile monastice, la comanda domnilor țării, însemnă- 
rile făcute pe ele urmează regulile diplomaticii de 
cancelarie, unde blestemul, numit sanctio, face parte 
dintre formulele care asigură executarea stipulațiilor 
actului. De aceea, în ce ne priveşte, extindem funcția 
ex libris-ului autograf şi colofon de însemn de stăpâ- 
nire asupra cărților, tipărite sau manuscrise, şi la ros- 
tul de a marca o legătură juridică între posesor şi 
carte. Aşa cum se ştie, într-o vreme în care gândirea 
era dominată de Biserică, afurisenia şi anatemizarea 
celor care ar fi îndrăznit să afecteze integritatea fizică 
a cărţilor erau foarte eficiente. Imprecaţiile, inspirate 
din istoria şi hagiografia creştină, erau dintre cele 
mai înfricoşătoare şi îi vizau pe toți cei care ar fi putut 
schimba, într-un fel sau altul, destinul cărții şi se apli- 
cau deopotrivă manuscriselor şi tipăriturilor. Cel din- 
tâi blestem scris pe o carte din Țara Moldovei este cel 
de pe Tetraevanghelul slavon pe care Ştefan cel Mare 
l-a cumpărat şi oferit bisericii ctitorite de dânsul în 
Borzești, la 3 noiembrie 1495; marele domn ame- 
ninţa pe „cine va strica şi va clinti această pomenire, 
unuia ca acela să-i fie potrivnică Sfânta Născătoare 
de Dumnezeu în ziua înfricoşatei judecăţi a lui Hris- 
tos”. Următoarea imprecaţie apare tocmai în 1512, pe 
o Evanghelie slavonă de la mănăstirea Neamţ. Gră- 
măticul Dimitrie, scriind cu dania şi învățătura mitro- 
politului Teoctist din Suceava, îl înspăimânta pe „cine 
ar cuteza să-l ia de la acest sfânt lăcaş și să-l ducă un- 
deva aiurea, ori să-l vândă, să fie neiertat de Domnul 
nostru Isus Hristos şi de smerenia noastră”1* - după 
care ex libris-urile autografe cu blestem se înmulțesc. 

Dacă facem o atentă triere a însemnelor de acest 
fel, eliminându-le pe cele care nu au decât rolul unor 
gesturi omagiale (în acestea nu apare decât stema 

ţării, orașului, conducătorului etc., nu și numele po- 
sesorului), există argumente pentru a considera anu- 
mite însemnări cu blestem drept ex libris-uri 
autografe şi/ sau colofon; dacă ele conțin numele 
„proprietarului” (domn, mănăstire, cleric de rang 
înalt); tirajul mic - uneori, în cazul manuscriselor din 
secolul XVI, de unul sau două exemplare, în care au 
fost redactate; felul în care s-a produs „difuzarea” lu- 
crărilor astfel marcate: după bunul plac al „sponso- 
rului”, ca nişte obiecte posesorale ce erau în fond. 
Dacă admitem aceste argumente, atunci cronologia 
ex libris-ului românesc poate fi schimbată, pentru 
Moldova cele mai vechi atestări putându-le fi atri- 


buite lui Alexandru cel Bun şi Ştefan cel Mare. 


1 Pavel Coroi, O viaţă pentru ex libris, în „Ex libris româ- 
nesc”, anul 3, nr.1 (4), iunie 1996, p.9. 

2 Virgil Olteanu, Din istoria şi arta cărții: Lexicon, București, 
Editura Enciclopedică, 1992, p. 145, sub voce. 

3 Bmil [. Bologa, Istoria ex libris-ului românesc, Biblioteca 
Judeteană „George Barițiu” Brasov, 1991, p. 1 (nenum.). 

+ Dionisie Gabor, Ex libris-ul, grafică de carte (Perspective 
europene), în vol. Târgovişte - cetate a culturii, 
București, Editura Litera, 1974, p. 371. 

5 Corneliu Dima-Drăgan, Introducere în istoria ex librisului 
românesc, în vol. Ex libris. Bibliologie și bibliofilie, Bu- 
curești, Editura Litera, 1973, p. 120; Rodica Stamatopol, 
Ex libris în colecţiile Bibliotecii Naţionale a României — 
Catalog, vol. I: Literele A - B, București, Editura Biblio- 
teca Naţională a României, 2001, p.9 - 10. 

* Dionisie Gabor, op. cit, p. 372; Emil 1. Bologa, op. cit, p. 
1-3 (nenum.). 

7 Emil |. Bologa, op. cit, p. 1 -2 (nenum.). 

3 Ibidem, p. 2 - 4 şi 10 (nenum.). 

* Nicolae Vătămanu, Cel dintâi Ex libris românesc, în „Re- 

vista medicală” (Târgu Mureș), 1964, anul X, nr. 2, apri- 
lie - iunie, p. 230. 

19 Corneliu Dima-Drăgan, op. cit, p. 121 și Emil |. Bologa, 
op. cit., p. 12 (nenum.). 

11 Emil |. Bologa, op. cit, p. 12 - 13 (nenum.). 

12 Corneliu Dima-Drăgan, op. cit., p. 121 - 122 şi Emil |. Bo- 
loga, op. cit, p. 10 - 11 (nenum.). 

13 Corneliu Dima-Drăgan, op. cit., p. 122. 

14 [bidem, p. 120; Rodica Stamatopol, „Ex-libris” în colecţiile 
Bibliotecii Naţionale a României. Catalog, vol. I: Literele 
A-B, 
niei, 2001,p. 11-12. 

15 Pe Scara lui loan Sinaitul și Cuvinte la Paşti a lui Grigorie 


Teologul, ms. sl. (1413) f. 355 v, azi în Fondul 196 (Ru- 


București, Editura Biblioteca Naţională a Româ- 


opisnoe sobranie F. F. Mazurin), r. 1, nr. 1494 din Ar- 
hiva de Stat de Acte Vechi a Rusiei din Moscova, 
Federaţia Rusă; cf. Andrei Eşanu, Valentina Eşanu, în- 
semnări necunoscute de pe codice și cărţi vechi, în vol. 
În honorem loan Caproșu, laşi, Editura Universităţii „AL. 
. Cuza”, 2014,p. 231. 

1 loan Caproșu, Elena Chiaburu, Însemnări de pe manus- 
crise și cărţi vechi din Țara Moldovei. Un Corpus, vol. |, 
ași, Editura Demiurg, 2008, p. 1. 


17 Dan Cernovodeanu, Știința și arta heraldică în România, 


București, Editura Științifică și Enciclopedică, 1977, p. 
99-100, 112 și 283, pl. XXXIII. 
15 Caproșu, Chiaburu, op, cit, p. 21 - 22 și 36 - 37. 

Poveste în cheie leninistă. 
luri Oleșa — 7rei Grăsani 


Lucrarea pe care în continuare o supun unei 
scurte analize face parte dintr-o gramatică leninistă 
uşor sesizabilă în contextul discursului istoric și lite- 
rar al deceniului al șaselea din comunismul româ- 
nesc. Semnată de luri Oleşa şi intitulată Trei Grăsani 
(referirile pe text le-am făcut la varianta tradusă în 
româneşte de Marin lancu Nicolae şi publicată la Edi- 
tura lon Creangă, București în anul 1987, după ediţia 
scoasă de Editura Raduga, Moscova, în 1985) lucra- 
rea s-a impus ca fiind una extrem de ideologizată. Din 
arsenalul  imagologic sovietic al perioadei 
internaţionaliste a rămas acum în literatură doar fi- 
gura lui Lenin, ca singură referire la rădăcinile comu- 
nismului, ca o punte directă către Partidul Comunist 
Român. Prezenţa liderului ca subiect (direct sau in- 
irect) ţinea însă mai degrabă de încercarea comu- 
nismului românesc de a se purifica, de a se revendica 
in nou de la originile sale marxist-leniniste, de unde 
face, eludând stalinismul, un salt ţintă în timp către 
conducătorii actuali. Centrată tocmai pe aceste idei 
leniniste remarcăm în câmpul literar lucrarea scrisă 
e luri Oleşa (Trei Grăsani) şi dat fiind că se singula- 
rizează în epocă (este una dintre puţinele traduceri 


in literatura sovietică pentru copii) mi s-a părut sus- 
ceptibilă de a fi supusă observaţiei. 

Trei Grăsani este un fel de basm-capcană, din pă- 
cate, în care mulți dintre noi, cei pasionați de lecturi 
istorice am căzut cu ani în urmă. Era scrisă frumos, 
antrenant, iar în spațiul sovietic povestea a cunoscut 

un succes absolut, a reprezentat o lucrare de 
referință, fiind adaptată radiofonic şi chiar coregrafic. 

Publicată în România pentru prima dată în 1966, 
Trei Grăsani aducea în prim-plan concepte-cheie ce 
ţineau de un anumit registru al imaginarului comu- 
nist de inspiraţie leninistă: revoluţia, lupta de clasă, 
egalitatea, eroii poporului, baricade, plan, complot 
etc. Ba mai mult, finalul triumfător este asezonat 
chiar cu un soi de imn cântat de revoluționarii 
glorioși. În contextul ideologic românesc, cartea lui 
Oleşa s-a pliat pe tendinţele de discurs literar şi isto- 
ric de după obsedantul deceniu. Deşi mesajul este mi- 
litant și ofensiv din capul locului, maniera în care 

autorul îmbracă structura narativă într-o mantie de 
basm cu decoruri baroce este în măsură să atenueze 
agresivitatea. 

La bază lucrarea schițează o poveste despre 
revoluţia octombristă, o fantezie seducătoare, cu o 
narațiune incitantă, presărată pe alocuri cu umor şi 
răsturnări de situație, construită din capul locului di- 
hotomic. Antagonismul situează la un pol poporul — 
văzut pe alocuri ca un mare personaj colectiv (oame- 
nii săraci, dintre care se impun anumite caractere) şi 
la celălalt triumviratul despotic al celor Trei Grăsani. 
„Cei Trei Grăsani, calmi şi senini,/ Par trei desagi cu 
grâne plini;/ Stau tolăniţi, făr să gândească; / Au doar 
o grijă: să le crească/ Averile şi curţile, / Și cefele şi 
burţile./ Hei, grașilor, azi pentru voi/ Sosit-a ziua de 
apo." (luri Oleşa, Op. Cit, p.24). 

Cei răi, Grăsanii - sunt lacomi, diformi, şi investiţi 
cu toate păcatele posibile: „— Ai uitat împotriva cui 
vrei să lupţi? Noi, Cei Trei Grăsani, suntem tari și atot- 
puternici. Totul ne aparţine. Eu, Primul Grăsan sunt 
stăpânul grânelor ce rodesc pe pământurile noastre. 
Celui de al Doilea Grăsan îi aparțin toate minele de 
cărbuni. lar al Treilea Grăsan a cumpărat tot fierul. 
Noi suntem mai bogaţi decât oricine ! Cel mai bogat 
om din ţară este de o sută de ori mai sărac decât noi!” 
(Ibidem, p.48.) iar prin contrast poporul, personaj co- 
lectiv (reprezentat de o mulțime pestriță şi asuprită) 
este slab, flămând, însă harnic şi plin de idealuri înal- 
te. O frescă animată (ca o operă bufă, în decor hoff- 
mannian) a unei faze revoluţionar-romantice a 
comunismului. „Astăzi meseriașii, minerii, marinarii, 
tot poporul muncitor, sărac, din oraș, s-a răzvrătit îm- 
potriva puterii celor Trei Grăsani” (Ibidem, p.32). 

În această nebuloasă sunt puse în scenă anumite 
repere simbolice, povestea debutând cu un decor 
compus din elemente medievale şi moderne, un fel 


de burg cu aspect de societate industrială, un ames- 

tec de circari şi saltimbanici din Burgundia secolului 
al XV-lea intrați în contact cu cancelari cu bucle albe 
rococo şi mănuși fine de piele neagră, proiectați şi 
aruncați de fapt în vâltoarea istoriei pe străzile unei 
revoluţii în contextul căreia muncitorii (cei ce extrag 
cărbunele, fierul, lucrează în mori etc.) încearcă să 
preia puterea celor de la palat. Interesante sunt şi de- 
corurile dispuse ca într-o scenă de teatru (şi la nivelul 
imaginației, şi pe pagini) ce parcă juxtapun clişee din 
Andersen, Grimm sau Hugo. 

În ediția cea mai populară care a circulat în 
spațiul românesc (cea cartonată din anul 1985), 
ilustrațiile sunt semnate de Boris Kalauşin. În acord 
cu lozincile şi mesajele mobilizatoare bolşevice ale 
textului, sunt elaborate şi ilustrațiile în care obser- 
văm eroii pozitivi cu trăsături extrem de bine contu- 
rate, cu muşchii expuşi, cu haine sărăcăcioase şi rupte 
(armurierul Prospero, flancat de gardieni, este des- 
cheiat la ultimii nasturi ai cămăşii, cu mânecile sufle- 
cate, cu o privire dârză şi străpungătoare, gata de 
acțiune), în timp ce clasa asupritoare - grăsanii — 
sunt diformi, speriaţi, şi tot ceea ce îi înconjoară, de 
la haine, la interioare şi porții este supraponderal. 

Personajele sunt conturate în tuşe accentuate, 
toate au caractere puternice şi țeluri înalte. Cei mulți 
şi săraci sunt asupriţi, nedreptățiți şi se revoltă pe- 
riodic, ajutați de eroii lor (ai poporului) respectiv de 
roşcovanul armurier Prospero - unul dintre perso- 
najele-cheie, care are replici tăioase atunci când este 
prins: „— Nu mi-e frică! Eu am un singur cap. Poporul 
are însă sute de mii de capete. Nu veți izbuti să le tăiaţi 
pe toate... Mai departe de burțile voastre nu vedeţi 
nimic... Întrebaţi-vă miniştrii, ei vă vor povesti cum 
țăranii, cărora le-aţi luat pâinea agonisită cu atâta 
trudă, se ridică împotriva moșierilor. Le dau foc la cona- 
ce și îi izgonesc de pe pământurile lor” ( Ibidem, p.46) 


şi abilul gimnast Tibul. 

Acţiunea debutează chiar cu intriga, respectiv în 
urma unei noi revolte, Prospero este prins şi închis 
la palat, iar gimnastul Tibul cere ajutorul unui savant 
(Gaspar Arneri - un fel de Faust dar care fraterni- 
zează cu rebelii, cu poporul) care, schimbându-i pig- 
mentul pielii, îi conferă posibilitatea de a organiza şi 
pregăti mai departe asaltul împotriva celor trei Gră- 
sani. Ulterior profesorul Arneri este chemat la palat 
să repare păpuşa moștenitorului Tutti (protejatul 
celor trei Grăsani), ațipeşte însă şi pierde păpuşa pe 
drum, iar în căutările sale disperate nimereşte la o 
trupă de artişti de circ, în rulota cărora o întâlneşte 
pe Suoc, o fetiță care semăna perfect cu păpuşa pier- 
dută a lui Tutti. Pe dată se pune la cale un plan, în 
care Suocva lua locul păpușii pierdute şi va ajunge la 
palat - locul în care era ținut întemnițat Prospero — 
şi, evident, va găsi o cale să îl elibereze şi să ajute po- 
porul. Într-un final începe revoluţia, Suoc este la un 
pas de a fi executată pentru trădare, Prospero şi Tibul 
sunt în fruntea maselor, gărzile trec de partea popo- 
rului iar cei trei Grăsani sunt prinşi şi întemnițați: 
„ — Am învins! striga poporul. Din toate părţile, înain- 
tau oameni. Erau foarte mulţi. Capete descoperite, 
frunţi însângerate, haine rupte, feţe strălucind de feri- 
cire... Era poporul, care astăzi învinsese. Gardienii i se 
alăturaseră. Cocardele roşii străluceau pe pălăriile lor. 
Muncitorii erau de asemenea înarmați. Sărăcimea, în 
haine marpon şi saboți, înainta ca o adevărată ar- 
mată. În năvalnica lor revărsare, copacii se îndoiau, 
tufişurile trosneau!” (Ibidem, p.161). 

Finalul apoteotic aduce în prim plan entuziasmul 
şi fericirea revoluționară - o mistică utopică ce 
anunță o lume mai bună în care nimeni nu va mai fi 
flămând şi sărac: „Prospero și Tibul începură să cânte. 
Mii de oameni intonară cântecul. El se răspândi în zbor 
prin tot parcul imens, trecu peste canale şi poduri. Po- 


porul care înainta de la porțile oraşului spre palat îl 

auzi şi începu de asemenea să cânte. Cântecul se ros- 
togolea ca valurile mării, pe drum, peste porţi, prin 
oraș, de-a lungul tuturor străzilor, pe care înaintau 
muncitorii şi săracii. Și acum, întregul oraş cânta acest 
cântec. Era cântecul poporului care învinsese pe asu- 
pritorii lui!” Ubidem, p.163). În sfârşit se făcuse drep- 
tate întrucât acum „toate erau ale poporului: 
arsenalele, cazărmile, palatele, depozitele de grâne, 
magazinele. Peste toterau postați gardieni cu cocarde 
roșii la şepci. La încrucișări de străzi fâlfâiau steaguri 
roşii pe care era scris: Tot ce este făcut de mâna săra- 
cilor, Aparține săracilor! Trăiască poporul! Jos cu 
leneșii şi mâncăcioșii!” (Ibidem, p.164). 

Personajele sunt pitoreşti şi clar conturate — gim- 
nastul Tibul are agilitatea şi imprevizibilitatea prole- 
tarului, insurgentului, el este acolo unde nici nu te 
aştepţi şi intervine la momentul potrivit pentru ca lu- 
crurile să ia o cu totul altă întorsătură. Armurierul 
Prospero reprezintă brațul înarmat al contestatarilor, 
conducătorul mişcării de frondă, un individ roşcovan 
şi musculos - prototip al soldatului sovietic gata să 
îşi dea viața pentru cauza celor mulți. Printre perso- 
naje regăsim şi doi copii, respectiv micuța balerină 
Suoc şi prințul moştenitor Tutti - introduse în 
acțiune cu rolul de a aprinde scânteia revoluționară 
în inimile tinerei generații. 

Esenţa poveştii pe scurt este că proletariatul sub- 
urbiilor se răzvrăteşte în repetate rânduri împotriva 
despotismului burghezo-imperialist reprezentat de 
cei Trei Grăsani pe care îi alungă într-un final glorios 
instaurând o republică utopică în care nu mai există 
sărăcie şi inechitate. În contrasens cu principiile 
marxist-leniniste şi cu comportamentul real al 
bolşevicilor lui Lenin, proletariatul condus de Pros- 
pero nu îi execută pe cei trei Grăsani, dând dovadă de 
clemenţă: „- lată pe cei Trei Grăsani! Ei au asuprit po- 


porul sărac! Ei ne forțau să muncim scăldaţi în su- 

doare și sânge și ne luau totul. Priviţi-i cum s-au 
îngrăşat. Noi i-am învins. Acum vor lucra pentru noi, 
vom fi cu toţii egali. Nu vor mai fi nici bogătaşi, nici 
leneși, nici mâncăcioși. Ne va fi bine, căci vom fi sătui 
și bogați cu toţii. Și dacă ne va fi rău, vom şti că nu va 
mai exista nimeni care să se îmbuibe, în timp ce noi flă- 
mânzim!” ( Ibidem, p.167). 

Dincolo de mesajele ideologice, mobilizatoare şi 
de simbolurile revoluționare („Jos cu cei Trei Gră- 
sani!”, „Poporul e învins!” „Trăiască Prospero!”, „Tră- 
iască poporul!”, „Gardienii au dat foc cartierelor 
muncitoreşti!” „Poporul se răsculase împotriva pute- 
rii bogătaşilor”, „Tot poporul muncitor sărac s-a răz- 
vrătit împotriva puterii celor Trei Grăsani!”, „Nu vrem 
să ridicăm eşafoade pentru meseriași şi mineri! „Am 
învins!”, „Poporul e salvat!” etc.), povestea este una 
inedită şi plină de suspans, impresionantă pentru un 
copil şi genul care te face să o citeşti cât mai repede, 
te ține cu respirația tăiată şi cu pumnii strânşi pentru 
cauza celor mulți şi oprimați. Ba mai mult, prin im- 
plicarea unor persoanje tinere de genul balerinei 
Suoc şi a moștenitorului Tutti — micii cititori dezvol- 
tau o anumită empatie şi pactizau tacit cu cauza lor. 


Deşi unele personaje sunt la vârsta copilăriei, acestea 


sunt marcate de experiențe grave, din care nu 
lipseşte totuși ludicul şi inocenţa vârstei. În contextul 
povestirii, i se acordă o importanţă deosebită celui 
din urmă, ca reprezentând în genere tipologia „con- 
vertitului” — reprezentat în acest caz de moştenitorul 
Tutti. Acesta se rupe practic de societatea şi familia 
burgheză din care provine şi analizează dramele şi 
conflictele din sânul acestora de pe poziția privile- 
giată a noii sale ideologii, care îi deschide perspective 
incomparabile de înțelegere a trecutului. 
Narațiunea este abil condusă de către autor, se al- 
ternează cu eleganţă episoadele mobilizatoare cu 
cele de analiză şi de reverie, descrierile focalizează şi 

stimulează imaginaţia copiilor (mai ales când e vorba 
despre roz, dantele, bucle, tort, dulciuri, prăjituri, 
frişcă, baloane, zbor, fluiere din sâmburi de caise, 
dans etc.), există situaţii de un comic debordant, de 
aventuri senzaţionale şi — într-un final, binele triumfă 
apoteotic. Evident, mesajul propagandistic este om- 
niprezent însă nu sufocă povestirea, nu oboseşte ci- 
titorul, nu distrage atenția de la acțiune, ba 
dimpotrivă, clarifică poziţiile combatanților (într-o 
gramatică bolşevică) şi te face parcă să te înrolezi ală- 
turi de protestatari (şi cum să n-o faci, chiar copil 
fiind, când Prospero are atâta nevoie de ajutor!) şi să 
lupţi pentru cauza lor! Cel puţin la vârsta aceea! 


Citită însă (evident, după ani de zile, în ceea ce mă 
priveşte) printr-o grilă ideologică care contestă en- 
tuziasmul lui Prospero, întreaga poveste este con- 
damnabilă prin ipocrizia şi perfidia cu care 
acționează asupra conştiințelor tinere. Ideea 
violenței, ascunsă voalat în spatele aşa-numitelor 
principii de egalitate şi de echitate socială este bla- 
mabilă în sine. Din perspectiva comparațţiei, a unei 
lecturi inversate, fac o referință şi la lucrarea 
aparținând lui George Orwell, intitulată Ferma ani- 
malelor, Editura Univers, Bucureşti, 1992, o carte ce 
descrie comunismul din perspectiva unui fost comu- 
nist, care acum critică sistemul. Citind povestea, fra- 
ternizezi imediat (copil fiind şi o spun iar din proprie 
experiență) cu toată acea masă de flămânzi gata să 
lupte pentru dreptate şi începi să deteşti visceral tot 
ceea ce presupune bogăţia, burghezia, îmbuibarea şi 
sfidarea celor nevoiaşi. Perfidia este cu atât mai mare 
cu cât scriitorul luri Oleşa este unul de talent, de 
excelenţă literară, capabil să pună în scenă toată 
această mobilizare socială, să folosească un limbaj 
adecvat, să se racordeze mai uşor la imaginația co- 
piilor, să creeze scene de baricade şi de luptă, să-i facă 


pe micii cititori să rezoneze cu personajele. 

Cosmin PÂRGHIE 


B. Fundoianu: portret de traducător 


Ştim că Fundoianu debutează în presa vremii, mai 
precis în 1912, cu trei poeme semnate cu pseudoni- 
mul. G. Ofir: [Noapte de vară], Floare-albastră (laşi), 
|, no. 1, 15 mai 1912, p. 3[Peste ape], Floare-albastră 
(aşi), |, 1, 15 mai 1912, p. 13; şi [Creaţie], Floare-al- 
bastră (laşi), |, 2, 15 iunie 1912, p. 21. 

Cine s-ar fi gândit că aceste poeme sunt, de fapt, 
traduceri? Paul Daniel, cumnatul lui Fundoianu 
afirma în postfața semnată la ediția din 1978, că poe- 
mele acestea sunt: „câteva tălmăciri din limba ger- 
mană în Floarea albastră din laşi, sub pseudonimul 
|. G. Ofir”1. Câţiva ani mai târziu, acelaşi Paul Daniel 
şi George Zarafu susțin că poemele semnate cu acest 
pseudonim sunt, de fapt, traduceri din creaţia lui 
lacob Groper. 

De problema identității lor s-a ocupat mult mai 
aplicat Roxana Sorescu, susținând recent că: „primele 
poezii publicate sunt traduceri făcute de tânărul Wechs- 
ler din creația poetului (nici el publicat până atunci), 
lacob Groper”?. Mai mult, în cadrul articolului „B. 
Fundoianu - anii de ucenicie (I-11)”? publicat în re- 
vista Observator Cultural, Roxana Sorescu scoate la 
lumină, pentru prima dată, varianta relucrată a poe- 
mului tradus cu titlul „Peste ape” şi publicat cu pseu- 
donimul |. G. Ofir în 1912, variantă apărută abia în 
1916 în revista Hatikvah, unde se precizează clar că 
este vorba de o traducere făcută de către tânărul B. 
Wechsler din creaţia poetul idiş lacob Groper. 

În fapt, chiar Fundoianu mărturisea la un moment 


dat că a tradus din creaţia lui Groper: «Lam cunoscut 

pe Groper - la Toynbeehale din laşi - într'o seară cu 
Era toamnă, Groper citea versuri. [...] l-am făcut pro- 
punerea de a-i traduce în româneşte versuri. Groper 
m'a ajutat. M'a ajutat şi când pentru « Hatikwah » am 
tradus din Reisen, din Bialik si din Schneyer. Așa lam 
cunoscut pe Groper»?. 

Aşadar, având în vedere că prima creaţie exclusiv 
personală apare în 1914, în publicaţia Valuri de la 
laşi, anume sonetul „Dorm Florile”, semnat B. Fondo- 
ianu, nume apropiat de cel pe care îl va adopta mai 
târziu, putem spune că anul 1912 fixează debutul lui 
oficial ca traducător. Mai mult, se pare că, la vârsta 
aceasta de 14 ani, Fundoianu, cum ne mărturiseşte 
Paul Daniel în introducerea la volumul Privelişti — și 
inedite —, „tradusese mult, din Baudelaire, Verlaine, 
Rimbaud, Mallarme, France, Musset, Goethe, Heine, 
Lenau, Uhland, Pet6fi şi alții.” De asemenea, „unele 
din tălmăciri au fost publicate mai târziu, numeroase 
alte aflându-se încă în manuscris”5. Legat de acest 
lucru, cred că a venit timpul să fie scoase la lumină 
acele traduceri ce au rămas în manuscris. În plus, 
cred că a sosit şi timpul să ne preocupe niţel mai mult 
şi profilul traducătorului, pentru că Fundoianu-Fon- 
dane este un caz de-a dreptul interesant. 

La doi ani de la publicarea în revista Floare-albas- 
tră cu pseudonimul |. G. Ofir, îi apare în revista 
ieşeană Absolutio, poemul „Cântare”, cu pseudonimul 
tot atât de enigmatic, şi anume |. G. Haşir. De fapt, po- 


trivit Roxanei Sorescuf, acest poem este tot o tradu- 

cere din creația poetului idiş lacob Groper. Totuşi, lu- 
crurile nu sunt atât de simple şi de clare pe cât par. 
Paul Daniel lăsa să se înțeleagă în postfața volumului 
din 1978 că şi acest pseudonim îi aparține traducă- 
torului, iar poemele apărute în Absolutio şi semnate 
I. G. Haşir ar fi tălmăciri din limba germană. Nu se 
precizează că ar fi traduceri din lacob Groper. Mai 
mult, în tabelul cronologic publicat în cadrul volumu- 
lui de poezii din 1983, acelaşi Paul Daniel şi George 
Zarafu afirmă: „în revista Absolutio iscăleşte cu pseu- 
donimul |. Haşir”?. 

Ne punem întrebarea următoare: oare ce l-a de- 
terminat pe Paul Daniel să se îndoiască într-un timp 
relativ scurt de ceea ce afirmase în 1978 şi acum să 
se retragă în impersonal, devenind atât de vag? Să fie, 
oare, George Zarafu cel care l-a făcut să-şi schimbe 
părerea? În fapt, şi dacă ar fi așa, argumentele pre- 
zentate nu au fost destul de convingătoare ca să im- 
pună un adevăr, de fapt, propriul lor adevăr, însă, de 
vreme ce ele l-au făcut pe Paul Daniel să bată în re- 
tragere, înseamnă că în stigmatul lor intern există 
(totuşi) un sâmbure de adevăr. 

Surprinzător, Monique Jutrin afirma în paginile 
cărții sale din '89 că: „Deux ans plus tard, publiant ses 
premitres traductions de po&mes frangais, il signe: |. 
Hasir, pseudonyme €nigmatique aux yeux de cer- 
tains”8, De aceeaşi părere fiind şi Ana Marina To- 
mescu potrivit căreia: „|. Haşir este semnătura sub 
care B. Fundoianu a publicat traduceri din limba fran- 
ceză'?. De fapt, continuă să spună tot ea că: „Unii au 
considerat această alegere uşor enigmatică; dar ea 
poate fi explicată destul de uşor dacă ne gândim că 
heshir, în ebraică, înseamnă cântec, poem”!. 

Ceea ce nu se explică este următorul fapt: de ce ar 
semna, de pildă, Fundoianu traduceri din creație 
franceză cu un pseudonim până la urmă ebraic? Dacă 
e să parcurgem atent „Bibliographie des ceuvres pu- 

bli&es de Benjamin Fondane”, care se regăseşte pe 
site-ul Association Benjamin Fondane, vom putea ob- 
serva faptul că Fundoianu şi-a iscălit traducerile fă- 
cute din creația unor poeți francezi cu pseudonimele 
B. Fundoianu, B. E, B. Fd. etc. În nici un caz, spre 
exemplu, cu pseudonimul B. Wechsler, cu care semna 
traduceri în reviste evreieşti. 

În fapt, pentru a arăta că |. G. Haşir este pseudo- 
nimul traducătorului Fundoianu iar traducerile sunt 
făcute din creaţia lui lacob Groper, ne-am oprit asu- 
pra primei strofe din poemele „In erştn Mai” de lacob 
Groper şi cel care poartă titlul „|. G. Haşir”, din ma- 
nuscris (Caietul E-1914). Să privim cu atenție: 


„Ghei of main lid, der friling iz ghekumen, 
Făn berg, făn waite winkt şoin frişe naihait, 
Hoib of dain kol, ăn wer a şir făn fraihait, 


A loib dem naiem Lebens erşte Blumen”!! 


„Deşteaptă-te cântarea mea căci vine 
Acuma primăvara lin dumbravă. 
Şi-un cânt de libertate “nalță'n slavă 


În cinstea înfloririi noi depline”? 


Comparându-le, ne putem da seama că nu este 
vorba de o traducere literală, fidelă în totalitate literei 
textului original, ci mai degrabă o traducere literară, 
re-creativă în româneşte care pledează pentru vir- 
tuozitatea şi tonul ritmat, specifice versurilor din idiş. 
Mai mult, Fundoianu acordă o importanță majoră 
acelor elemente dintâi de poeticitate ale poeziei, de 
fapt, cele care fac imposibil, aşa cum susținea el în 


194315, actul traducerii de poezie. Şi probabil dacă ar 
mai fi trăit, cu siguranţă am fi avut, poate, primul 
român care fundamentează în spaţiul european o 
teorie despre traducerea de poezie, sine qua non pen- 


tru orice demers traductologic în acest domeniu. În 

paranteză fie spus, şi aşa reflecţiile lui teoretice des- 
pre traducerea de poezie sunt actualmente cât se 
poate de valabile. Poetica traducerii de poezie pe care 
Fondane ne-a propus-o a fost dezvoltată şi aprofun- 
dată cu mare măiestrie de către poetul-traducătorul- 
teoreticianul traducerii Henri Meschonnic în a lui 
Poctique du traduire. Fără să-l citeze, undeva aiurea, 
în studiile sale traductologice, pe Fondane, nu cred 
să greşim spunând că l-a citit. Îndrăznim să spunem 
(chiar) că i-a cunoscut şi reflecțiile lui despre tradu- 
cerea de poezie. În plus, să nu uităm că Meschonnic 
semnează o prefață la volumul Le mal des fantâmes. 
Închid paranteza. 

Prin urmare, revenind la identitatea lui |. G. Haşir, 
exemplul dat de noi întăreşte, dacă nu convinge deja 
că acest pseudonim îi aparţine, aşa cum susținuse 
deja Roxana Sorescu, traducătorului Fundoianu. 

Acestea fiind spuse, putem trece mai departe. Pe 
lângă tălmăcirile făcute din Groper, Fundoianu tra- 
duce în 1914 din franceză două poeme din creația lui 
Henri de Regnier: [Invocare], Viaţa nouă (Bucarest), 
X, 8, 1 er octobre 1914, p. 261: şi din cea a lui Bau- 
delaire: [Don Juan în infern], Versuri și proză (lasi), 
III, 17-18, 1-5 novembre 1914, p. 525. Ambele tradu- 
ceri fiind semnate B. Fundoianu. 

În anii următori şi după plecarea lui Fundoianu în 
Franța, activitatea de traducător rămâne neîntre- 
ruptă. Acesta traduce poeme din idiş, de Abraham 
Reisen, Simon Frug!“, Zalman Shneur, Haim Nahman 
Bialik, Alehem Salom, lacob Graper, Solomon Ansky 
ş.a.; din autori francezi: Baudelaire, Henri de Regnier, 
Jean-Henri Fabre, R&my de Gourmont, Charles Mour- 
ras, Arthur Rimbaud (?) (în revista Unu se precizează 
că: «În numerele viitoare vom publica „Le bateau 
ivre” tradus de B. Fundoianu şi Ilarie Voronca»!5. Din 
păcate nu am găsit această traducere. Este foarte po- 


sibil ca Fundoianu să fi tradus „Le bateau ivre” de 

Rimbaud, iar traducerea să fi fost rătăcită printre alte 
materiale ajunse la poşta redacției. Să nu uităm că ul- 
timul vers din poemul „Paradă” este traducerea unui 
vers din „Le bateau ivre” de Rimbaud; şi din autori 
români, fiind vorba de traducere fragmentară: Tudor 
Arghezi, George Bacovia, Adrian Maniu, Ilarie Vo- 
ronca, Al. A. Philippide, lon Minulescu, lon Vinea, A. 
L. Zissu. Aceste traduceri au apărut în publicaţiile 
vremii: cotidianul național evreiesc Mântuirea, con- 
dus de A. L. Zissu, revista studenţilor evrei Hatikvah, 
apărută la Galaţi, revista Lumea evree, revista Cuvân- 
tul liber, revista Rampa, revista Hasmonaea, revista 
bucureşteană Adevărul literar și artistic, revista Spre 
ziuă, revista Journal des Poetes şi alte reviste. 

Putem conchide încă de pe acum, subliniind că 
Fundoianu a tradus asiduu poezie de la o vârstă pre- 
coce, din germană, apoi din dialectul idiș şi din fran- 
ceză începând cu 1914, însă fragmentar, cu excepția 
romanului Spovedania unui candelabru de A. L. Zissu. 
De fapt, traducerea a fost pentru el, dincolo de me- 
diere interlingvistică, cea mai bună cale de a exersa 
limba spre care şi din care a tradus; de a exersa mo- 
dele poetice care s-au impus şi care au reînnoit gân- 
direa poetică pe plan european, dar şi pe plan 
românesc; de a reconsidera pe plan internațional, 
pentru că traducerea are şi această funcție, unele 
creaţii poetice româneşti şi prin intermediul acestora 
atât cât se poate din identitățile unor poeți de expre- 
sie românească; şi nu în ultimul rând de a experi- 
menta ca poet în devenire. 


1 Paul Daniel, „Destinul unui poet, postfață publi- 
cată în volumul B. Fundoianu, Poezii, Ediţie, note 
şi variante de Paul Daniel şi G. Zarafu. Studiu in- 
troductiv de Mircea Martin; postfață de Paul Da- 
niel, Editura Minerva, Bucureşti, 1978, p. 603. 

2 Roxana Sorescu, „B. Fundoianu - Benjamin Fon- 
dane: Cronologia vieţii şi a operei”, din volumul B. 
Fundoianu: Opere I: Poezia antumă, editura Art, 
2011, p. 20. 

3 Roxana Sorescu, „B. Fundoianu - Anii de ucenicie 
I-II”, în Observator Cultural, no. 500 şi 501, 18 şi 
26 noiembrie 2009. 

+ B. Fundoianu, „Cuvinte despre un prieten”, publicat 
la rubrica „Idei şi oameni”, Lumea evree, an |, no. 
19, sâmbătă 1 noembre 1919, p. 17. 

5 B. Fundoianu, Priveliști — şi inedite —, ediţie îngri- 
jită, introducere şi note de Paul Daniel, Cartea 
Românească, 1974, p. Il. 

* „Primele poezii publicate sunt traduceri făcute de 
tânărul Wechsler din creația poetului (nici el pu- 
blicat până atunci) lacob Groper: Noapte de vară, 
Peste ape, în revista Floare-albastră, 15 mai 1912 
(semnate cu pseudonimul |. G. Ofir); Creaţie, în 
Floare-albastră, 14 iunie 1912 (cu pseudonimul |. 
G. Ofir); Cântare, în revista Absolutio, laşi, 25 ia- 
nuarie 1914, (cu pseudonimul |. Haşir)”. Acest 
citat a fost extras din seria B. Fundoianu - Benja- 
min Fondane, Opere 1, Poezie Antuma; ed. îngrijită 
de Paul Daniel, George Zarafu, şi Mircea Martin; 
cuv. înainte şi pref. de Mircea Martin; tab. crono- 
logic şi dosar critic de Roxana Sorescu; postf. de 
lon Pop; Editura Art, Bucureşti, 2011, p. 20. 

” B. Fundoianu, Poezii, vol. |, prefață de Dumitru 
Micu; tabel cronologic de Paul Daniel şi George 
Zarafu, Biblioteca pentru toţi, Editura Minerva, 
Bucureşti, 1983, p. XXXIIL. 

3 Monique Jutrin, Benjamin Fondane ou Le periple 
d'Ulysse, Librairie A. - G. Nizet, Paris, 1989, p. 25. 

* Ana-Marina Tomescu, B. Fundoianu-Benjamin Fon- 
dane: un scriitor între două literaturi, Cartea Uni- 
versitară, Bucureşti, 2007, p. 33. 

10 [pidem 

“1 Dr. B. losif, Nostalgia ghetoului evreesc, Opera lui 
Iacob Groper, ca reflex al fiinţei evreilor din Româ- 
nia, Cultura Poporului, Bucureşti, 1934, pp. 83- 
84; B. Iosif traduce această strofă: „Răsari o 
cântecul meu, primăvara a venit, Din munți 
îndepărtați face semne noua viață, Ridică-ți glasul 
şi fii un cânt de libertate, de slavă primelor flori 
ale vieţii noi”. 

12 Fundoianu, B., Cântece. Caietul E [manuscris tip 
carte]: [versuri], 1914 (19 file); Biblioteca 
Naţională a României, Colecţii Speciale, sala Ma- 
nuscrise. 

13 Monique Jutrin, „Reflexions autour d'un panorama 
de la poâsie 1933-43, articol accesibil pe site-ul: 
http://www.benjaminfondane.com/un_article_ca 
hier-Autour_d%WE2%80%99un_panorama_de_la_ 
po%WC3WASsie_fran%C3%WA7aise_1933_43-183- 
1-1-0-1.html. Fondane susținea că: „la poâsie de- 
meure essentiellement ce qu'on ne peut pas 
traduire. — Et ce sont ces 6l&ments intraduisibles 
qui sont les 6l&ments poctiques premiers”. 

14 Despre S$. S. Frug, Fundoianu scrie: „În deosebire 

de alți scriitori evrei-ruşi, poetul S.S. Frug este un 

fiu al câmpurilor şi holdelor bogate, muncite de 
agricultori evrei. [...] Frug este, alături de Bialik şi 

Moris Rosenfeld, poetul redeşteptării noastre 

naționale. [...] S. S. Frug a scris şi în ruseşte. Toată 

puterea lirică a talentului său se vădeşte însă în 
poeziile scrise în „idiş”, multe din ele fiind adevă- 
rate capo d'opere nu atât prin conţinutul, cât prin 
perfecțiunea, aşi putea spune prin virtuozitatea, 
versurilor lor” (Lumea evree, anul |, no. 4, sâm- 
bătă, 2 martie 1919; articolul despre S. S. Frug 
este semnat „b”. 
15 Unu, Bucureşti, anul II, nr. 9, ianuarie 1929, p. 20. 

Literatura română post-decembristă în Franța 


După cum se știe (iertată fie-mi tautologia), o 
literatură nu există în plan european - ca să vorbim 
de spaţiul în care se circumscrie România culturală - 
dacă nu este scrisă sau tradusă într-una din limbile 
mari ale Europei. Și cu aceasta am pus deja degetul 
perană, pe raportul major/ minor. Scrisă într-o limbă 
cu statut de limbă rară, literatura română este din 
start dependentă de traduceri. lar traducerile sunt 
supuse și ele unui mecanism pe care vom încerca să-l 
reamintim aici, referindu-ne cu precădere la spaţiul 
francofon. 


Într-un articol-scrisoare din 1935 pe care Mihail 
Sebastian îl publica în Rampa adresându-i-se lui Paul 
Morand, care tocmai pleca din postul de Ambasador 
al Franţei la București, fără să fi luat în valiza lui un 
Singur roman românesc, gazetarul român își reţine 
cu greu enervarea și nemulțumirea cauzate de 
indiferența generală a francezilor faţă de literatura 
română. Nu e vorba să cerem francezilor un echivalent 
ai pasiunii cu care noi îi urmărim. Dar există cred o 
curiozitate intelectuală franceză și ne mirăm că ea nu 
se îndreaptă puțin spre noi. Nu din gratitudine, nu din 
politețe, ci pur şi simplu din curiozitate. Desigur, 
lucrurile s-au mai schimbat, literatura română începe 
să pătrundă în spaţiul francez, Puțin, sporadic, haotic 
şi laborios totodată. Traducerea autorilor români 
este în strictă dependență de mode, gusturi, de 
evenimente. În stadiul actual trebuie să spunem că, 
în ciuda diversificării structurilor culturale și a 
bunăvoinţei organismelor de stat în promovarea 

literaturii române, rolul major îi revine tot 
traducătorului în acest mecanism complex în care 
situația lui nu este din cele mai comode. 
Traducătorul este implicat în transmiterea de 
informație culturală devenind un  actant 
inconturnabil al vieţii culturale, el este un element 
obligatoriu între scriitorul român și editorul 
francofon (cazul pe care-l ilustrăm noi). Statutul unui 
traducător de limbă rară face din el purtătorul a două 
caschete: în afară de funcția concretă de a transpune 
un univers poetic dintr-un univers lingvistic dat într- 
unul diferit, din limba sursă în limba ţinta, 


traducătorul nostru este obligat să joace și rolul unui 

agent literar (benevol, se-nţelege!), rolul de 
propagator al valorilor literare româneşti într-un 
cadru impus de receptare. Drept pentru care îi 
trebuie o bună observație a orizontului de aşteptare 
alpublicului ţintă ca şi o bună cunoaştere a peisajului 
editorial din țara în care vrea să impună un autor sau 
o operă. 

Obligatoriu, el cunoaşte bine viața literară din 
țara din a cărei limbă traduce, ceea ce îi dă un fel de 
legitimitate — cel puţin aşa crede el - în descoperirea 
şi promovarea operelor de calitate, oricum ceea ce, 
în ochii lui, patrimoniul literar are mai valoros. Așa 
se face că devine aproape un om frustrat când îşi dă 
seama de puținul interes al editorilor străini. Desigur, 
există și excepții, şi bucurii. Îmi voi reaminti 
totdeauna un sentiment vecin cu fericirea când, după 
12 ani de aşteptare, am reuşit să plasăm „Patul lui 
Procust” al lui Camil Petrescu. Mai înainte, romanul 
lui Camil era fie „d'une modernite depassce”, fie scris 
de un autor care nu putea să-şi lanseze cartea pentru 
simplul motiv că era... mort, fie era român şi autorii 
români nu erau căutați. Lui Camil, oricât de paradoxal 
ar părea unui cititor român, i-a deschis calea Marin 
Sorescu. Prezentând o antologie din „La lilieci” în 
1988 unei proaspăt înființate edituri ce purta numele 
directoarei sale, Jacqueline Chambon, aceasta a fost 
cucerită de lumea satului şi de farmecul acelor țărani 
olteni încât s-a decis practic pe loc să publice 
traducerea lui Jean-Louis Courriol. Un an mai târziu, 
însoțindu-l pe traducător la editura amintită, îi 
duceam şi traducerea romanului petrescian; peste 
trei zile, Jacqueline Chambon ne spunea la telefan cu 
un entuziasm nedisimulat că „face” imediat romanul 
pe care urma să-l publice sub titlul Madame 7, în 
colecția „Les Romanesques”. A urmat apoi traducerea 
mea la Concert din muzică de Bach al Hortensiei 


Papdat-Bengescu, pe scurt colecția românească era 

deschisă de-acum şi altor titluri şi altor traducători. 
Ea a fost continuată, până acum, cu Dan Lungu în 
special, ultimul autor român publicat acolo fiind 
Ştefan Agopian. 

Desigur, momentul Revoluţiei române din 
Decembrie a fost fără nicio îndoială propice 
publicaţiilor provenind din aria românească, pentru 
că publicul francez fusese de-a dreptul uluit şi mişcat 
de francofilia românilor. Momentul fericit a trecut 
însă... A urmat valul de cărți care vorbeau despre 
viața românilor sub comunism într-un fel patetic sau 
umoristic. 

Că vrem sau nu, este evident că procesul editării 
este şi el supus legii comerțului, cultura este evaluată 
ca o valoare marșandă, mai toţi editorii publică 
pentru a vinde. Există însă printre ei şi oameni 
curajoşi — cum altfel i-am putea califica? — în special 
editorii mai mici, numiţi „independenţi” (acesta este 
termenul oficial), care publică puţin, dar cu un 
entuziasm şi o încredere în ceea ce fac de invidiat! 
Astfel se explică faptul că mulți autori români de 
prim plan au fost uneori publicaţi în traducere la 
edituri mai puțin cunoscute (în România), dar care 
se bucură de aprecierea ce li se cuvine în Franța. Aşa 
apărea spre exemplu Pădurea spânzuraților la 
editura elveţiană „Zoe”, a cărei directoare declara la 
lansarea cărţii „Chiar dacă nu voi câştiga bani cu 
acest roman, am bucuria de a şti că am publicat o 


capodoperă!” Aşa va apărea Adam și Eva a aceluiaşi 
autor, la editura „Camburakis”, un editor mic - din 
grupul Actes Sud - dar activ, care a surprins peisajul 
editorial francez cu un roman scurt de N. D. Cocea (Le 
vin de longue vie) vândut ca pâinea caldă. 

Trebuie să admitem însă că editorii francezi nu 
publică traduceri doar din literatura română. Un 
editor precum Non Lieu, spre exemplu, este interesat 


de autorii români, dar în mare măsură şi de 

literaturile din Balcani sau din Moldova. lar în 
numărul de tipărituri el include reviste, eseuri, 
antologii după un plan care nu poate fi modificat 
cantitativ. 

Pentru a convinge în general un editor să publice 
o traducere din română trebuie multă perseverenţă, 
destulă răbdare, nervi sănătoşi, şi un car de 
entuziasm. Necesare toate pentru a suporta 
răspunsurile negative categorice ori politicoase de 
genul „nu publicăm, pentru că noi nu avem o colecție 
românească”, „nu avem un public asigurat”, pentru că 
„nu avem un lector capabil să citească în româneşte” 
(iar când îl au, în cele mai multe cazuri face o lectură 
negativă, depreciativă!), „nu publicăm decât cărți 
extraordinare” etc. ... Mi s-a întâmplat să încerc - ca 
şi traducător conştient de calitatea textelor propuse 
- un sentiment de bucurie târzie, când după ce am 
propus de mai multe ori şi la mai mulți editori un text 
(un autor) să văd că nu va apărea decât peste ani la 
alt editor tradus de un coleg. Mi s-a întâmplat cu 
Mihail Sebastian, cu Agopian, cu Petru Cimpoeşu, mai 
de curând cu Simona Sora sau loana Pârvulescu. Mă 
mângâi atunci cu ideea că aveam fler şi un soi de 
precocitate în deschiderea gustului spre sfera 
românească. 

Pe de altă parte, în pofida faptului că literatura se 
referă la o activitate spirituală, este legitim - mai ales 
în vreme de criză - ca editarea de carte să fie evaluată 
în termeni de marketing, că editorul nu-şi poate 
arunca banii pe fereastră. De aceea, instanțele 
culturale, CNL în Franţa, ICR în România susțin atât 
traducerile cât şi publicaţiile; ele mai încearcă să 
susțină şi promovarea prin mijloace diferite (târguri 
de carte, cataloage, dezbateri, burse pentru tineri 
traducători, cursuri, rezidenţe). 


Aş mai semnala aici, în folosul scrisului românesc, 


existența unui Festival francez dedicat debutanţilor 

de proză: le Festival du Premier roman de Chambery 
aflat la a 28-a ediţie. Din 2011 el a acceptat în sânul 
său şi debutanţii în roman din România. Am 
organizat atunci la Lyon un grup de lectură urmat la 
scurt timp şi de Paris şi de oraşul gazdă, ca şi de un 
coleg, profesor de limba română din Torino, Roberto 
Merlo care citeşte împreună cu studenții săi șapte- 
opt... zece romane de debut. După terminarea 
lecturilor, se face o clasificare şi „norocosul” este 
declarat laureat al Festivalului, beneficiind de o 
invitație la ediția Festivalului ce are loc în fiecare an 
la sfârşitul lunii mai în orăşelul de la poalele Alpilor, 
nu departe de casa-muzeu a cunoscutului scriitor şi 
gânditor Jean-Jacques Rousseau. Până acum, 
alegerile noastre au fost din cele mai diverse (nu 
exista o focalizare pe vârstă sau pe editură, ci doar 
pe... calitatea cărților dublată de plăcerea lecturii): 
Blocul 29 


apartamentul 1 (Polirom), Marta Petreu pentru 


Corina Sabău pentru romanul 
primul său roman Acasă, pe câmpia Armaghedonului 
(Polirom), Florin Irimia pentru Defekt apărut la 
editura Brumar, Matei Cocimarov pentru Casa Belzer 
publicat la Tritonic, iar anul acesta... nu am răspunsul 
în momentul în care scriu! Trecerea pe la Chambery 


poate deschide perspectiva unei publicări în 


ranceză. Aşa s-a întâmplat cu Adina Rosetti 
(publicată la Mercure de France) sau Marta Petreu 
care a apărut la editura lÂge d'Homme în martie 
2014 şi care a avut o foarte bună primire în presa 
literară franceză. 

Ne-am dori ca exemplele să continue. Căci se scrie 
mult şi se publică îndeajuns şi în România. Ca 
observator a două culturi mi se întâmplă să descopăr 
cu o uimire în care este şi o fărâmă de mândrie 
subiecte, teme româneşti pe care le regăsesc apoi în 
unele cărți franțuzeşti. Sunt atâtea texte ce ar merita 
transpuse pentru a-şi regăsi locul ce-l merită în 
patrimoniul literar european. 

Festivalul „Printomps balkanique” din Normandia, Franța: 
0 manifestare insolentă? 


După o vizită zguduitoare în Bosnia în 1996, 
Laurent Poree, coordonatorul festivalului „Prin- 


temps balkanique”, şi-a propus să arate că „micile” 


culturi din Sud-Estul Europei merită mai multă vi- 
zibilitate în regiunea sa de origine, Normandia. 


Festivalul organizat de asociaţia „Balkans- 


Transit” a fost conceput ca un instrument în slujba 
unei mai bune cunoașteri între europeni. După 
Bosnia-Heţegovina, invitată de onoare în 2000, au 
fost puse la rang de cinste rând pe rând Albania în 
2002, Grecia în 2004, Bulgaria în 2006, România 
în 2008, Republica Macedonia în 2010, Croaţia în 
2012, apoi Sud-Estul european în ansamblu. Prin 
această periodicitate, fiecare ţară a putut benefi- 
cia de un preambul, un mini-festival care lăsa su- 
ficient timp pentru ca proiectele să se dezvolte. 
Începând din 2010 festivalul a obţinut patronajul 
oficial al UNESCO. Interviul este realizat de Monica 
Salvan, care a fost secretara asociaţiei „Balkans- 
Transit” în perioada 2011-2014. 

Dacia Literară: Festivalul „Printemps balkani- 
que” ajunge anul acesta la cea de-a zecea ediţie și 
sărbătoreşte cincisprezece ani de existenţă. Dacă 
ar trebui să schiţezi povestea festivalului în câ- 
teva cuvinte, ce ne-ai spune? 

Laurent Porce: Nu știu... (râsete). Încă nu am su- 
ficientă distanţă... Mi s-a mai pus această întrebare o 
dată sau de două ori. Festivalul a pornit de la nimic, 
de la zero, înainte de a deveni o manifestare vizibilă, 
cu un loc aparte în Normandia şi chiar în Franța, care 
ne-a permis să contribuim la o mai bună cunoaștere 
a Sud-Estului Europei. Cincisprezece ani de muncă și 
reflecţie europeană, o abordare mai mult decât nece- 
sară, esenţială. 

Manifestarea a apărut la inițiativa societății civile, 
nu a fost hotărâtă de vreo administraţie locală. Faptul 
că avem patronajul UNESCO de cinci ediții (din cele 
zece în total) arată cât de importante sunt valorile pe 
care le apărăm. Munca noastră este importantă, este 
recunoscută, dar există totuşi o doză de dispreţ mai 
ales atunci când, după o schimbare politică, trebuie 
să pornim iar de la zero, să explicăm din nou totul, 
iar munca făcută nu mai este vizibilă. 

E adevărat că nu am avut întotdeauna suficiente 
mijloace pentru a răspândi ideea că activitățile erau 
realizate de „Printemps balkanique”. De exemplu, de 
la expoziția lui Dan Perjovschi, realizată la Artoteca 
din Caen în 2008, se reține participarea Artotecii, mai 
puțin a festivalului „Printemps balkanique”. Expoziţia 

lui Andrei Pandele, fotografii din viaţa cotidiană în 
România anilor 80, care a avut 10.000 de vizitatori, 
e asociată cu Muzeul din Normandia şi mai puţin cu 
„Printemps balkanique”. Asta este, fără amărăciune. 
Strategia asociaţiei noastre este să muncească în si- 
nergie cu alte structuri, să colaboreze pentru nume- 
roase activități. Dar uneori avem impresia că oamenii 
au uitat ce am făcut, sau mai bine zis uită că „Prin- 
temps balkanique” era unul dintre organizatori. 


Apărăm lucruri esenţiale dar care la ora actuală PRIN Yi | M PS 


nu sunt neapărat recunoscute. Aleşii locali, pentru a 

rentabiliza banii publici, mizează din ce în ce mai B 

mult pe festivalurile culturale de divertisment, care 

au bineînţeles şi ele rolul lor, sunt o parte din cultura 
de consum. Manifestările de tipul „Printemps balka- 

nique”, mai fragile, dar cu siguranţă mai importante, AU, 
pentru că ne permit să evoluăm, vor fi afectate de 

această abordare. 

În general am amintiri frumoase, există bineînțe- Misa 
les şi eşecuri, dar sunt multe momente extraordinare, 
întâlniri marcante. Întâlnirile literare ne-au permis 
să creăm un fond literar balcanic, care va fi inaugurat 
pe 31 martie la Mediateca din Colombelles. Există 
500 de cărţi şi peste 150 de discuri. E destul de mo- 
dest, dar la scara regiunii Normandia este bine... Și 
asta înseamnă o prezenţă continuă, de-a lungul anu- 
lui. Este un fond care va primi noi cărţi în viitor. 


D.L. Care este specificitatea ediţiei 2015, cea 
de a zecea ediţie a festivalului? 

L.P.: Este o ediţie ambițioasă pentru că este o edi- 
ţie aniversară. Vom avea pentru prima dată un con- 
cert într-o sală de spectacole din rețeaua Zenith (sala 
Zenith din Caen are aproximativ 7000 de locuri), eve- 
nimentul va fi deci popular. Avem două expoziţii con- 
sacrate fostei Iugoslavii, suntem la 20 de ani de la 
terminarea războiului în lugoslavia, de la sfârşitul 


asediului oraşului Sarajevo şi la 20 de ani după ma- 

sacrul de la Srebrenica. Propunem expoziţii emoţio- 
nante despre Sarajevo și Srebrenica. Unii dintre invi- 
taţi revin, pe alţii îi descoperim în această ediție. Vom 
avea și personalități franceze, de exemplu lingvistul 
Alain Rey, invitat pentru a conferenția despre două 
cuvinte, „primăvară” şi „balcanic”. Un moment frumos 
care va servi ca o a doua închidere a festivalului, pen- 
tru că avem deja o închidere oficială pe 12 aprilie şi 
o alta mai puţin oficială pe 15 aprilie, cu acest domn 
surprinzător. Ea se va ține într-o biserică dezafectată, 
biserica Sepulcre din Caen, unde prezentăm și o ex- 
poziție. Va fi oferit un bufet. Şi aceasta este o marcă a 
festivalului „Printemps balkanique”, convivialitatea, 
ceea ce face oamenii să se apropie unii de alții cu 
bună dispoziție, să înveţe să se cunoască. 


D.L. Eşti un adeptal convivialităţii prin mâncare. 

L.P.: Bucătăria a fost esenţială în prima mea călă- 
torie în Balcani, în 1996. Oamenii îți deschideau uşa, 
te invitau în casă, în jurul unei mese pe care se ser- 
veau prăjituri și rachiu. Convivialitatea Balcanilor m-a 
marcat. Bucătăria este foarte prezentă la „Printemps 
balkanique” pentru că am înţeles că este o artă, o 
formă de cultură, la fel ca muzica sau cinematograful, 
şi că nu trebuie să o subestimăm. 


D. L. Poţi să faci o descriere tehnică a festiva- 
lului: cine îl organizează, unde, care sunt parte- 
nerii principali? Cum este finanţat? 

L.P.: Festivalul este organizat de asociaţia Balkans- 
Transit în Normandia, şi fiecare proiect este discutat 
cu parteneri, librării, biblioteci, muzee etc. Fiecare 
proiect implică o colaborare, iar costurile sunt împăr- 
ţite. Administrația locală ne ajută foarte mult pentru 
plata unor cheltuieli importante în programare, sau 
la cheltuielile de comunicare. Banii se întorc la comu- 


nitate, sub forma plăţilor pentru masă, cazare, impri- 

merie, grafică... Taţi banii care ne sunt acordaţi de co- 
lectivități se întorc în spaţiul public. Proiectele nu se 
pot face fără parteneri întrucât festivalul „Printemps 
balkanique” nu are un local său, un teatru, un muzeu, 
un cort, trebuie să lucreze cu o rețea importantă la 
Caen şi în toată fosta regiune administrativă Basse- 
Normandie. Programul se conturează încetul cu în- 
cetul, și la un moment dat apare magia. E mai greu 
totuși în formula aceasta decât dacă am avea un spa- 
ţiu cu o programare tipică. Din punct de vedere uman 
demersul este intens și bogat, mecanismul nu ar tre- 
bui schimbat cu nici un chip. 


D. L. Care este publicul festivalului? Diferă în 
funcţie de ţările invitate de onoare? 

L.P.: Ne adresăm unui public larg. În funcţie de 
proiect, pentru că poate fi vorba de povești, teatru, 
cinema, literatură, muzică, publicul este diferit. Nu ne 
adresăm exclusiv unui public universitar, sau unui 
public mai în vârstă, avem un public eterogen. Apoi, 
nu cred că modul de a-și apropria festivalul „Prin- 
temps balkanique” este foarte diferit între ediţiile 
care aveau o singură ţară invitată şi ultimele ediții, 
care valorizează întreaga regiune, nu doar o țară. De- 
pinde de ediţii şi de modul în care au fost prezentate 
în mass-media. Prima ediție a fost consacrată Bosniei 
pentru că este prima ţară din Balcani pe care am des- 
coperit-o şi care m-a impresionat, a urmat Albania, 
după ce am asistat la întâlniri cu autori albanezi pe 
care am vrut să-i valorizăm. Când Albania a fost invi- 
tată de onoare am întâlnit autori albanezi care erau 
pe jumătate greci, aşa că ne-am spus că ar fi bine să 
traversăm frontiera albaneză şi să mergem în Grecia. 
Ulterior s-a deschis șantierul aderării Bulgariei şi Ro- 
mâniei la Uniunea Europeană. Am vrut să fim cetă- 
țeni europeni, să invităm una din ţări înainte de 
intrarea în Uniunea Europeană şi pe cealaltă după 

aderare. A urmat în 2010 Macedonia, o țară mică şi 
aproape necunoscută. A impresionat cu o formație 
muzicală, expoziţii, întâlniri frumoase. După Mace- 
donia am invitat Croaţia, cunoscută... mai ales pentru 
plajele ei. A fost interesant să descoperim și „interio- 
rul” țării. 

Faptul că ai o țară invitată de onoare impune să 
renunți la proiecte legate de alte istorii, de alte țări. 
Când ne ocupăm de Europa de Sud-Est în ansamblu, 
se pot propune tematici, lucrurile pot fi abordate alt- 
fel pe termen lung. Sarajevo de exemplu este pus în 
valoare în 2013, 2014 şi 2015. 

Anul viitor vom pune mai puțin accent pe dimen- 
siunea memorială şi mai mult pe dialog, pe înțelege- 
rea a ceea ce înseamnă Europa. Festivalul „Printemps 
balkanique” este purtat de întâlnirile care îl hrănesc. 


D.L.: În 2007-2008 festivalul a fost consacrat 
României sub titlul „Insolite Roumanie”. Cum a 
decurs colaborarea cu partenerii români, cu in- 
vitaţii? 

L.P.: În general, colaborarea cu artiștii și cu insti- 
tuţiile a mers foarte bine. Institutul Cultural Român 
este un organism unic în Balcani cred, un bun instru- 
ment de lucru. Am lucrat bine împreună, iar directoa- 
rea Institutului Cultural Român din Paris din 
perioada aceea, Magda Cârneci, ne-a susținut. Am 
fost bine primiţi de scriitori, artiști, aleşi locali... Au 
înțeles ce facem și ne-au ajutat. În istoria festivalului 
„Printemps balkanique”, România este ediția care a 
avut cel mai mult public, aproximativ 30000 de per- 
soane. Expoziţia de fotografii a lui Andrei Pandele a 
mobilizat 10000 de persoane, desenele lui Dan Per- 
jovschi la Artoteca din Caen vrea 6000 de persoane. 
Adăugând celelalte întâlniri şi evenimente ajungem 
la 30000 de persoane. Ediţia a durat de altfel aproape 
două luni, o adevărată Odisee românească. „Insolite 


Roumanie” este o amintire frumoasă pentru mine, iar 

din punct de vedere profesional, o experiență plă- 


cută. 


D.L.: Care sunt atuurile festivalului? Dar slăbi- 
ciunile lui? 

L.P: În ce priveşte atuurile, e ca și cum cineva m-ar 
întreba de ce copiii mei sunt cei mai frumoși... Sunt 
cei mai frumoși şi gata! (râsete). Mă voi referi la ceea 
ce a spus Doina loanid, o invitată care a venit de două 
ori. „Am găsit aici o atmosferă foarte caldă, priete- 
noasă. Se vorbește mult astăzi de toleranţă și de res- 
pect față de diversitate, dar adesea e doar un discurs 
lipsit de substanţă. Însă în cazul festivalului Prin- 
temps balkanique cuvintele acestea dobândesc o altă 
valoare. Nu e lipsit de importanţă să poți trece de la 
vorbe la fapte. Printemps balkanique rămâne un reper 
cultural”. 

Strategia principală e să împărțim cu alții pasiu- 
nile noastre, emațţii, idei, proiecte... Asociația este am- 
bițioasă. Din cei 60 de aderenţi, zece-douăzeci sunt 
activi sau chiar foarte activi. Nefiind o instituție, nu 
respectăm întotdeauna anumite standarde. „Prin- 
temps balkanique” este un proiect care mizează pe 
rațiune dar și pe emoție, şi nu corespunde întot- 
deauna normelor care se practică în organizarea de 
evenimente. Nici eu nu sunt probabil un bun strateg, 
m-am definit ca un om-orchestră, a trebuit să fac 
uneori prea multe lucruri deodată. Când eşti tânăr 
merge, dar timpul trece... lar viața ne mai dă și câte-o 
lovitură care poate dărâma tot echilibrul construit 
anterior. 

În orice caz, „Printemps balkanique” nu a vrut să 
se limiteze doar la ceea ce i s-a permis să facă. Cum 
am mai spus, promovăm o regiune prea puțin cunos- 
cută, neînțeleasă, uneori neliniștitoare. lar munca pe 
care o facem e de calitate. Cu siguranţă, „Printemps 
balkanique” este o manifestare insolentă. 

Despre „noile” relații româno-ucrainene 
sau o altă ironiei a istoriei 


De mai bine de un an de zile, statul vecin Ucraina 
este frământat, la propriu şi la figurat, de un conflict 
dureros cu separatiștii rusofani din regiunile Doneţk 
şi Lugansk, sprijiniți mai pe ascuns, mai la vedere, de 
Federaţia Rusă. În ciuda tuturor eforturilor interna- 
ţionale, a documentelor și a acordurilor semnate de 
mai marii Europei, situația nu pare a fi pe cale de re- 
zolvare, cel puţin pentru viitorul foarte apropiat. 

În noul context, Ucraina este nevoită să-și recon- 
sidere opţiunile și atitudinile de politică externă, de- 
oarece fostul său aliat şi partener de încredere, 
Federaţia Rusă, se regăsește în ipostaza de „stat agre- 
sor”, după cum a indicat inclusiv un proiect de lege 
adoptat de Rada Supremă de la Kiev la sfârșitul lunii 
ianuarie 2015. Astfel că, fără a mai face parte din vreo 
alianță politico-militară de anvergură, fără a putea 
conta pe vreun sprijin real al Occidentului pentru re- 
cuperarea Peninsulei Crimeea și a teritoriilor din est, 
Ucraina se regăseşte într-o situație delicată, confrun- 


tată cu mari dificultăți interne și externe. 


„Noi suntem în stare să ne apărăm de invazia 
românească”! 

Chiar şi după debutul conflictului cu Federaţia 
Rusă pentru Peninsula Crimeea, în Ucraina (cu pre- 
cădere în regiunea Odesa, dar şi în zona Cernăuţilor) 
a continuat să se manifeste, cel puţin până prin vara 
anului 2014, o deşănțată propagandă antiromâ- 


nească. Situația ca atare, poate paradoxală pentru 

unii, este cât se poate de reală, atestată negru pe alb 
de câțiva dintre foarte puţinii români de acolo care 
mai îndrăznesc să arate că sunt români şi să-şi asume 
identitatea lor firească. Această propagandă, desfă- 
şurată cu asentimentul sau, uneori, chiar cu implica- 
rea autorităților ucrainene, nu a încetat nici măcar în 
clipa în care a devenit evident că Ucraina riscă un 
conflict nu cu România, ci cu marele vecin de la răsă- 
rit. 

În cadrul acțiunii propagandistice şi de perma- 
nentă denigrare a statului român şi a cetățenilor Ro- 
mâniei sunt angrenați, de mai mulți ani, 
reprezentanți ai aşa-zisei minorități moldovenești, 
care a intrat oficial în scenă în luna decembrie a anu- 
lui 2009, în momentul în care autoritățile (deja de- 
mocrate...) de la Chișinău au semnat cu partea 
ucraineană un document referitor la protejarea reci- 
procă a minorităților!. Desigur, aceşti reprezentanți 
existau şi activau încă din anii '90 ai veacului trecut, 
nu era nevoie de un document anume pentru așa 
ceva. Însă respectivul acord moldo-ucrainean a per- 
mis oficializarea clară a distincţiei între moldoveni şi 
români, autorităţilor ucrainene venindu-le mult mai 
uşor să manevreze în regiuni româneşti aflate, azi, în 
componenţa statului ucrainean (ne referim, desigur, 
la sudul Basarabiei, nordul Bucovinei și ținutul Her- 
ţei), unde se înregistrează (oficial, după cum am ară- 
tat) etnici „moldoveni”. 


Activităţile „prietenilor” României din regiunile 

Odesa şi Cernăuţi s-au tradus în diverse manifestații 
şi acțiuni de protest pe lângă reprezentanţele consu- 
lare ale statului român, publicarea şi difuzarea, prin 
intermediul mijloacelor mass-media (presă scrisă, 
radio, televiziune, internet), a numeroase materiale 
cu vădit caracter antiromânesc, susținerea deschisă 
a campaniei de deznaționalizare a școlilor cu predare 
în limba română (moldovenească, aşa cum i se spune 
în zonă...) şi, nu în ultimul rând, în obstrucționarea, 
prin diferite mijloace (mai mult sau mai puţin orto- 
doxe) a mai tuturor iniţiativelor și programelor cul- 
tural-artistice care aveau de-a face cu România, cu 
reperele identitare românești, cu adevărata istorie a 
adevăraților autohtoni din cele două regiuni din 
sudul Basarabiei și nordul Bucovinei. În această pri- 
vință au excelat, în ultimii ani, personaje precum 
Anatol Fetescu, preşedintele Asociaţiei național-cul- 
turale a moldovenilor din Ucraina. De ani şi ani de 
zile, fără a precupețţi nici un efort, el şi-a asumat sar- 
cina combaterii „pericolului românesc”, ce constituie 
o adevărată amenințare nu doar la adresa tânărului 
stat ucrainean, ci și a identităţii „moldoveneşti”... In- 
clusiv prin intermediul unui periodic intitulat „Lu- 
ceafărul”, respectivul reprezentant și promotor al 
„etnosului moldovenesc” a acuzat, de nenumărate 
ori, în emisiuni şi interviuri acordate unor posturi de 
radio și televiziune din regiunea Odesa, în materiale 
de presă, în luări de cuvânt la vestitele Congrese ale 
diasporei „moldoveneşti”, pericolul „românizării mol- 
dovenilor”. 

După cum am mai avut ocazia să arătăm, aidoma 
lui Anatol Fetescu, și alți cetăţeni receptivi față de ne- 
cesităţile statului ucrainean au reacționat cu deplin 
spirit civic şi cu vădită îngrijorare în faţa teribilei 
amenințări româneşti, care, luând forma unei perfide 
acțiuni cultural-artistice, a pus neîncetat în pericol 


unitatea şi integritatea teritorială a Ucrainei?. Acești 

cetățeni dezinteresaţi au luat parte, de exemplu, la în- 
flăcărate acțiuni de protest în fața instituţiilor consu- 
lare ale României din Odesa și din Cernăuţi, 
des-fășurate pe parcursul anului 2013, deși tensiu- 
nile din Crimeea şi din estul Ucrainei începuseră, 
deja, să se manifeste cu putere. Însă, nu-i așa, „peri- 
colul imperialist românesc” era mult mai aproape... 
Probabil nu degeaba a declarat Anatol Fetescu, în ca- 
drul unui interviu din vara anului 2013, cu referire la 
aceeaşi amenințare venită din statul vecin: „Noi sun- 
tem în stare să ne apărăm de invazia românească”?. 
Dacă în regiunea Odesa principalii responsabili 
cu acțiunea de contracarare a nefastei influențe a Ro- 
mâniei sunt vajnicii reprezentanţi ai Asociaţiei națio- 
nal-culturale a moldovenilor, în jumătatea nordică a 
Bucovinei acest rol şi l-a însuşit, în ultima vreme, or- 
ganizația ultranaționalistă ucraineană „Svoboda” 
(„Libertate”), cea care a organizat, de altfel, şi o ma- 
nifestație de protest la Consulatul României din Cer- 
năuți, în data de 8 noiembrie 2013. Pretextul pentru 
un asemenea eveniment: declarațiile unor oficiali ro- 
mâni, care ar fi atentat la integritatea statului ucrai- 
nean şi, pe deasupra, decizia Senatului României de 
a declara ziua de 28 noiembrie drept Ziua Bucovinei, 
în urma deciziei de Unire a provinciei istorice Buco- 
vina cu Regatul României. Într-adevăr, ce... neruşi- 
nare din partea românilor! Înarmaţi cu pancarte ce 
conțineau diverse sloganuri („Bu Tyr rocru” - „Voi 
sunteţi oaspeți aici”; „BykoBuHa yKpaiHcbKa 3eMnA” 
- „Bucovina pământ ucrainean”; „3akoH Npo «neHb 
BykoBuHu» - HenoBara 0 Ykpainu” — „Legea despre 
«ziua Bucovinei» — lipsă de respect față de Ucraina”; 
etc.)“, vrednicii apărători se erijau inclusiv în... au- 
tohtoni, că doar, se ştie, Bucovina e de când lumea în 
Ucraina! După cum s-a arătat pe portalul TOC (Trans- 
carpatia. Odesa. Cernăuţi), „în opinia naționaliștilor 


ucraineni, pe data de 28 noiembrie 1918 nu a avut 

loc Unirea Bucovinei cu România, ci «ocuparea spa- 
iului nord-bucovinean de către armata română». Ac- 
ţiunea de protest a captat atenţia unui număr mare 
de jurnalişti, chiar mai mare decât cel al protestata- 
rilor, care nu erau decât 30-35 de persoane”5. 

Anul 2014 aadus o modificare importantă în pri- 
vinţa percepţiei pericolelor externe la adresa statului 
ucrainean. Culmea, „imperialiştii fascişti” din Româ- 
nia nu au atacat Ucraina, nu au manifestat nici un fel 
de veleităţi ofensive pentru plaiurile noră-bucovi- 
nene şi sud-basarabene! După pierderea peninsulei 
Crimeea şi declanșarea tragicului conflict din regiu- 
nile răsăritene ale statului Ucraina, s-a văzut şi s-a în- 
şeles (de către cei capabili de aşa ceva, desigur...) că, 
de fapt, România s-a manifestat ca un bun vecin, 
poate chiar prea bun în unele momente... 


Fă-te frate cu dracu, până treci lacu'.. 

În condiţiile intensificării conflictului din Doneţk 
şi Lugansk, a risipirii treptate a iluziilor că peninsula 
Crimeea va putea fi recuperată, precum şi a înţelege- 
rii faptului că statele occidentale nu vor risca un răz- 
boi cu Federaţia Rusă, factorii de conducere de la 
Kiev s-au văzut nevoiţi să-şi redefinească atitudinea 
faţă de vecini (alţii decât Rusia). Relaţiile cu Ungaria 
sunt destul de tensionate după incidentele din aprilie 
2014 din Adunarea Parlamentară a Consiliului Euro- 
pei, când reprezentantul Ungariei, Tamâs Gaudi Nagy, 
a declarat franc: „Crimeea aparţine legal Rusiei, Tran- 
carpatia Ungariei”. Anterior, acesta elaborase și o pe- 
tiţie adresată guvernului Ungariei pentru a face 
demersuri în vederea recuperării teritoriului denu- 
mit Transcarpatia“. Cu Slovacia, Polonia, Republica 

Moldova şi Belarus relaţiile par a fi bune și foarte 
bune - Polonia a fost unul dintre cei mai vocali apă- 
rători ai integrității teritoriale a statului ucrainean. 

Modificarea cea mai interesantă s-a produs, des- 
igur, în raporturile cu România, fapt remarcat inclusiv 
la şedinţa Consiliului Suprem de Apărare a Ţării (ves- 
titul CSAT) din data de 3 martie 2015, unde a fost evi- 
dențiată, conform unor relatări din presă, „o 
deschidere fără precedent a autorităților de la Kiev 
față de cooperarea bilaterală cu România”. Brusc, 
România nu mai este un stat periculos pentru 
Ucraina, nu mai are veleități „imperialiste”? 

Toate bune și frumoase, este bine să ai relații cor- 
diale şi normale cu vecinii, dar cu ce îi ajută toate 
acestea pe românii din Ucraina? Cum s-a îmbunătățit 
situaţia lor? Au fost redeschise şcolile cu predare în 
limba română care au fost desființate de autoritățile 
ucrainene în anii anteriori? Au încetat acțiunile anti- 
româneşti din teritoriile româneşti aflate, astăzi, în 
componența statului ucrainean? Întrebări retorice, la 
care răspunsurile sunt deja cunoscute... 

România s-a declarat, în repetate rânduri, un sus- 
ţinător necondiţionat al necesităţii integrării euro- 
pene a Ucrainei. Ar fi de dorit, însă, ca, odată cu 
această susținere, să nu fie uitaţi, din cine ştie ce mo- 
tive mai mult sau mai puţin europene, etnicii români, 
adevărații autohtoni din sudul Basarabiei, nordul Bu- 
covinei, ținutul Herţa și nordul Maramureșului. La 
urma-urmei, aceştia au fost trădați o dată de statul 
român, în 1997, când a fost semnat tratatul cu 
Ucraina... 

Istoria este ironică. Istoria se poate repeta. Din pă- 
cate, nu este doar un aforism. Dar istoria se poate re- 
peta atunci când oamenii nu au fost în stare să învețe 
şi să înțeleagă nimic din trecut. Cât şi ce au înţeles ro- 
mânii şi, mai ales, conducătorii României, din istorie? 


Să sperăm că nu vom fi nevoiţi să aflăm prea curând... 

1 Este vorba despre Acordul bilateral dintre Ucraina 
şi Republica Moldova cu privire la drepturile mi- 
norităților naționale, semnat la Chişinău, în data 
de 17 decembrie 2009, de către miniștrii de ex- 
terne de atunci ai celor două state, nimeni alții 
decât lurie Leancă şi Petro Poroşenko. 

2 Mircea-Cristian Ghenghea, Avem, n-avem treabă, 
protestăm! Dacă este cazul, pe la consulatele Ro- 
mâniei... în „Tribuna română”, serie nouă, anul |, 
nr. 6, laşi, noiembrie 2013, p. 10. 

3 lon Moldovanu, „Noi suntem în stare să ne apărăm 

”, în „Sud-Vest” anul Il, nr. 
8(13), august 2013, p. 1-2. 

+ Maria Toacă, Consulatul general al României la Cer- 


de invazia românească 


năuţi a fost pichetat, articol accesibil online la 
adresa http: //www.zorilebucovinei.com/ 
news/show/345/, accesat în martie 2015. 

5 Consulatul României la Cernăuţi, pichetat de naţio- 
naliști ucraineni, articol accesibil online la adresa 
http://www.tocpress.info/consulatul-romaniei- 
la-cernauti-pichetat-de-nationalisti-ucraineni/, 
accesată în martie 2015. Materialul a fost inspirat 
articolul Mariei Toacă, publicat în periodicul „Zo- 
rile Bucovinei” din Cernăuți. 

* Textul petiţiei (Petition to the Government of Hun- 
gary for Transcarpathia) poate fi citit pe internet 
la adresa http://gaudinagytamas.hu/petition_go- 
vernment_ hungary_transcarpathia, accesată în 
martie 2015. 

7 Informaţie accesibilă online la adresa 

http://www.hotnews.ro/stiri-esential- 

19537692-sedinta-csat-incheiat-rolul-romaniei- 
pivot-nato-regiune-contribui-includere-republicii 

-moldova-pachetul-extindere-balcanii-vest.htm, 


accesată în martie 2015. 

Mașina de scris... vorbele 


În multe domenii românii s-au dovedit de-a lun- 
gul timpului unii dintre cei mai ingenioşi oameni de 
pe planetă. Aşa se face că şi în celal scrisului, al tipa- 
rului, suntem printre pionierii realizărilor de gen. O 
invenţie ieşită din comun este cea a lui Dinu C. 
Mereuţă, şi anume: „maşina de scris... vorbele 
pronunţate”. Dinu C. Mereuţă este astăzi complet ne- 
cunoscut în țara noastră, însă, acum aproape un 
secol, mai precis în anii 1920-1930, el a fost un in- 
ventator foarte activ. Una dintre ideile sale s-a dove- 
dit revoluționară deoarece abia în zilele noastre s-a 
trecut la realizarea a ceva concret în această direcție. 
Este vorba despre un aparat, foarte util astăzi chiar 
şi jurnaliştilor. Un interviu trecut din stadiul discuţiei 
în text scris e deosebit de eficient şi în zilele noastre. 
Ce să mai spunem de un scriitor care instantaneu s-ar 
trezi de la vorbe... la basme. Sau romane. Ori poe- 
zii. 

„Ansamblul cuprindea, între altele, un dinam cu 
un mecanism de uniformizare a mişcării, un tambur 
fonografic, un număr de pâlnii cu stilet apăsând pe 
tambur; la pâlnii erau adaptate microfoane care 
transmiteau vibraţiile gravate pe tamburul fonogra- 
fului. Mai erau prevăzute un difuzor cu un microfon 
transmițător al sunetelor articulate pronunțate de 
vorbitor, un regulator de timbru şi intensitate a vor- 
birii, o serie de cutii de rezonanță, pârghii, mem- 
brane, electromagneți, caractere tipografice speciale, 


panglică tuşată, suluri de hârtie şi altele”. Aşa este 

„zugrăvit” de |.M. Ştefan aparatul minune pentru în- 
ceputul secolului trecut conceput de Dinu C. Mereuţă. 
După cele descrise e un fel de mecanism miraculos, 
care prinde vorbele posesorului, le introduce cu milă 
prin fel de fel de „culoare”, fante şi orificii magice, ca 
să le scoată apoi sub formă de litere şi silabe, gata gă- 
tite şi parfumate a plumb. Miros de carte, de nemu- 
rire... 

Invenţia se bazează pe faptul că sunetele înregis- 
trate (din reportofon, de exemplu - C.E) prezintă 
diferite curbe caracteristice. „Pentru un anumit tim- 
bru, curba unui sunet are o formă specială, curbele 
produse de timbre diferite pentru acelaşi sunet sunt 
asemănătoare. Cu ajutorul unui regulator se făcea ca 
aceste curbe să devină aceleași. Întrebuințându-se fe- 
nomenul rezonanţei, se puteau selecta din sunetele 
articulate pronunțate de o persoană cele care se po- 
triveau cu fonemele gravate pe tambur, iar după iden- 
tificarea lor se transformau în litere şi erau 
înregistrate pe suluri de hârtie cu ajutorul unui sis- 
tem de maşină de scris mecanică”. 

Aşadar, e vorba de o analiză şi o triere a sunetelor 
pentru ca acestea să fie apoi transpuse grafic. Inven- 
tatorul Dinu C. Mereuţă preconiza întrebuințarea 
aparatului său minune ca sistem universal şi pentru 
scrierea notelor muzicale. „Tipărindu-şi ideea într-o 
broşură cu o descriere şi schițe corespunzătoare, 
Mereuţă spera să găsească pe cineva care să 


finanțeze construcţia aparatului său pentru a-l 

perfecționa mai apoi”, scrie L.M. Ştefan. Brevetele lui 
Dinu C. Mereuţă au fost făcute publice în anul 1935, 
în „Trei brevete... Bucureşti”. Dispozitivul la care 
facem referire se numeşte mai exact: „Sistem, dispo- 
zitiv şi aparat pentru înregistrarea automată în scris 
a vorbelor pronunţate”. Odată cu trecerea anilor, 
invenţia lui Dinu C. Mereuţă a fost abandonată şi nu 
a mai fost perfecționată. Abia astăzi, în era informa- 
ticii şi a internetului, mai precis în ultimii ani, s-au 
creat programe care să transforme informaţiile audio 
în informaţii scrise (texte). 

PS. Am căutat niscaiva date despre prolificul in- 
ventator. Pas. Pe Internet, pe google, pe site-uri... pe 
dracu” N-am găsit nimic. Tot cartea, oameni buni! Ar 


fi putut fi vorba de ceva date despre el, după cum am 


amintit, în broşura amintită mai sus, sub semnătura 
autorului. Dar e greu de găsit. Aşa că, dragi cititori, 
preţuiţi cuvântul tipărit! El rămâne veşnic în 
conştiinţa unui popor. Pe suportul clasic, fila de hâr- 
tie, prin scris. Uşor poetic, mi l-am imaginat însă pe 
Dinu C. Mereuţă ca fiind un om cu statură de munte, 
cu umbră de codru, cu miros de literă, cu braţ de cu- 
vinte şi minte sclipitoare. Sclipitoare ca o maşină de 
aur, o maşină a timpului, una a cuvintelor... Un român 


adevărat, un creator... 

Zidul lui 7.0, 
un documentar despre poetul Emil Brumaru 


Documentarul, care durează 31 minute, este rea- 
lizat de Matei Bejenaru şi reprezintă un proiect al 
Centrului de Fotografie Contemporană şi al Muzeului 
Literaturii Române Iaşi. Filmările au avut loc în vara 
anului 2014, la Iaşi şi Dolhasca. 

În „Zidul lui |.0”, Emil Brumaru este urmărit timp 
de 10 zile în ritmul vieţii cotidiene, iar reîntoarcerea 
la Dolhasca, pentru prima dată după 39 de ani, şi vi- 
zitarea casei unde poetul a locuit o perioadă şi a scris 
o parte însemnată a operei sale, este emoţionantă și 
se dovedeşte un bun prilej de confesiuni literare şi 
rememorări autobiografice. 

Documentarul a fost bine primit de public, fiind 
proiectat atât la ediţia din toamna trecută a Festivalul 
Internaţional de Literatură şi Traducere, cât şi în ca- 


drul unui eveniment special, la TVR Iaşi, în luna ia- 
nuarie 2015. După proiecția de la TVR Iaşi au urmat 
discuţii savuroase cu protagonistul care, în premieră, 
a dezvăluit aspecte autobiografice, spre încântarea 
publicului. Documentarul va fi proiectat şi în cadrul 
altor evenimente culturale organizate de MLR Iaşi. 
Trailer-ul filmului poate fi vizionat pe YouTube. (A.G.) 

Plic, o revistă 


Salutăm lansarea publicaţiei (Plic), o revistă, efor- 
tul unei redacţii de liceeni din Bucureşti, fără impli- 
carea vreunui adult. Tinerii, care nu au mai mult de 
19 ani, doresc să ofere o alternativă revistelor pentru 
adolescenţi de pe piaţa românească, orientând re- 
vista în principal spre cultura urbană. 

(Plic), o revistă are un design atrăgător şi, la 
aproape o lună de la lansare, deja se găseşte în marile 
librării din capitală, urmând să ajungă şi în alte cen- 
tre urbane. (A.G.) 


MLR laşi la Paris 


În perioada 20 martie - 3 aprilie 2015, cu prilejul 
festivalului intitulat „Europa teatrelor”, a fost găz- 
duită, la Maison d'Europe et d'Orient la Paris, o 
expoziţie de afişe şi fotografii realizate în atelierele 
din secolul al XIX-lea din Paris, Berlin, Viena, Istanbul, 
Bucureşti, laşi etc. Originalele sunt expuse la Muzeul 
Eminescu din Copou, acolo unde se află şi colecţia „Is- 
toria teatrului românesc”, din cadrul Muzeului Lite- 
raturii Române Iaşi. 

Exponatele pun în valoare dimensiunea interna- 
ţională a culturii române şi a oraşului Iaşi, capitală a 
Moldovei între 1564 şi 1862, fiind o dovadă că, în se- 
colul XIX, viaţa teatrală a oraşului includea activitatea 
unor trupe şi actori din alte ţări europene, mai ales 
din Franţa şi Malia, trupe permanente sau aflate în 
turneu. La rândul lor, artiştii români erau prezenţi pe 
scenele occidentale. 

La Festivalului „Europa teatrelor” au participat 
peste zece țări. Curatorul expoziţiei a fost muzeografa 
Laura Terente. Proiectul a beneficiat de sprijinul In- 
stitutului Cultural Român din Paris. (M.S.) 

Librăria de la Bojdeucă 


Pe data de 1 martie 2015 a fost inaugurată Libră- 
ria de la Bojdeucă în cadrul evenimentelor organizate 
de Muzeul Literaturii Române Iaşi, dedicate scriito- 
rului Lon Creangă. Librăria reuneşte titluri de cărți 
pentru copii, atât de la Editura Muzeelor Literare, cât 
şi de la alte edituri din ţară. 

Odinioară spaţiu de creaţie pentru scriitorul care 
ne-a fermecat copilăria, Bojdeuca din Țicău este 
acum este un loc al manifestărilor culturale pentru 
copii, dar şi un muzeu frecvent vizitat de cei fascinaţi 
de lumea lui Creangă. În plus, curtea Bojdeucii este 
un mediu prietenos pentru lectura în aer liber. (A. G.) 

„Dacia literară” lansată la Veneţia 


În prima zi a lunii martie, la Centrul Cultural 
Kolbe din Veneţia (Italia), Asociaţia Romeni e Mol- 
davi inVeneto, în parteneriat cu Muzeul Literaturii 
Române Iaşi şi cu Teatrul „Mihai Eminescu” Botoşani, 
a organizat evenimentul „Primăveri la Veneţia”. În 
compania câtorva zeci de români trăitori în regiunea 
Veneto, a fost prezentat numărul 11-12 2014 al re- 
vistei „Dacia literară”. De un mare succes s-a bucurat 
secţiunea „Cartea copilăriilor”, prilej de rememorare 
a propriilor copilării, dar şi de dialog pe probleme de 
educaţie a copiilor români ce învaţă în şcoli italiene. 


Directorul Teatrului „Mihai Eminescu” Botoşani, 
Traian Apetrei, a enunțat apoi proiectul unei stagiuni 
permanente a teatrului în regiunea Veneto, idee pri- 
mită cu mult entuziasm de audienţă. În fine, a fost 
lansat volumul Emi? Coşeru, actorul nostru, numele 
actorului ieşean fiind bine cunoscut de iubitorii de 
teatru din diaspora. La eveniment a participat şi con- 
sulul român în regiunea Trieste, Călin Bichis. (C.C.) 


INI 

Teatru 


În toamna anului 2013, la Bucureşti, asistam la un 
spectacol execrabil, despre care, nu fără naivitate, mă 
întrebam cum a ajuns să fie selecționat în Festivalul 
Naţional de Teatru, aşadar asumat ca aparținând 
unui top teatral românesc: „O scrisoare pierdută”, 
făcut de Mircea Cornişteanu la Teatrul Naţional Cra- 
iova. Montarea era cumplit de prăfuită, soluțiile regi- 
zorale erau rizibile, dacă nu penibile de-a dreptul, iar 
Caragiale părea un autor dramatic de ultimă speţă, 
un neica nimeni de care i se făcuse milă unui regizor 
oarecare... Pe formula: „Haide, bă, dă şi tu ceva acolo, 
şi te pun în scenă!” Atât de prost era spectacolul, 
încât la pauză mai bine de jumătate de sală şi-a căutat 


de treabă... Ei bine, când credeam că l-am uitat, aflu 
că Mircea Cornişteanu montează la Naţionalul ieşean. 
Ce? „O scrisoare pierdută”! Cum? Păi, la fel, identic, 
idem, copy paste. Jenant! 
Eiăuă 

Nu mai e mult până la final. Un iepure gigantic 
intră în scenă şi începe să danseze, după ce, senin, ni 
se confesează: este un iepure european şi e cât se 
poate de firesc să-i fie frică de tot felul de chestii, in- 
clusiv de pisici. Apariţia e prietenoasă, însă intuieşti 
în ea ecourile neliniştitoare ale grotescului. Rozăto- 
rului îi cad mai întâi labele din față, apoi, cu un zgo- 
mot sec, imensul cap se rostogoleşte, zvâcnind. 
Grumazul sângeriu, spasmele, scena decapitării te 
aruncă în plină halucinație. E imaginea cea mai pu- 
ternică din spectacolul despre degradarea memoriei 
semnat de Alexandru Dabija, „Variaţiuni pe modelul 
lui Kraepelin”, de la Teatrul Naţional „Vasile Alec- 
sandri” lași. 

Eăăuă 

Tot despre memorie, însă altfel, e spectacolul „Ce 
am ales să uit”, o producţie a Teatrului Fix laşi, în 
regia lui Radu Codea. Pe alocuri prea tezist, insistând 
prea „vizibil” pe distanţele dintre libertate şi deter- 

minare, spectacolul are câteva secvențe demne de in- 
teres şi, mai ales, o distribuţie alcătuită din (încă) ti- 
neri actori independenţi: Ancuţa Gutui, Bogan 
Cantauz, Alex luraşcu, Stanca Jabeniţan, Adrian Ma- 
rele, Cătălin Mândru, Delia Neagu, Andreea Spătaru... 
Practic, aproape singurii care țin în viață teatrul in- 
dependent de la laşi. 
Ei iuă 

În luna februarie, la Teatrul „Mihai Eminescu” 
Botoşani, am fost la spectacolul „M0028”, text şi regie 
de Kadri Gzcan (Turcia). Recunosc, e primul specta- 
col de teatru SF pe care am ocazia să-l văd. Probabil 
şi ultimul pentru că, să admitem, e vorba de o tema- 
tică exotică, extrem de rar atinsă în teatrul românesc. 

Eăiuă 

Primăvara aceasta, Teatrul pentru Copii şi Tineret 
„Luceafărul” laşi a împlinit 65 de ani. loan Holban şi 
Oltița Cîntec au reuşit să facă din acest Teatru o 
instituție europeană, cu un Festival anual la care parti- 
cipă artişti din zeci de țări, cu spectacole realizate în 
coproducții internaționale, cu montări invitate la Fes- 
tivaluri sonore. La mulţi ani! Şi ţineți-o tot aşa! (C.C.) 


Ministerul Culturii din România, 
membru al reţelei Traduki 


Ministerul Culturii din România va deveni mem- 
bru al rețelei Traduki, statut ce va contribui la pro- 
movarea culturii scrise româneşti în spațiul de limbă 
germană, dar şi în cel balcanic. Guvernul a aprobat 
un Memorandum privind acordarea sprijinului nece- 
sar aderării Ministerului Culturii la Traduki, rețeaua 
europeană dedicată literaturii şi cărților. 

Traduki este o rețea europeană pentru literatură, 
care include Albania, Austria, Bosnia-Herţegovina, 
Bulgaria, Croaţia, Elveţia, Germania, Kosovo, Lie- 
chtenstein, Macedonia, Muntenegru, Serbia şi Slove- 
nia. Traduki a fost iniţiată de Ministerul Federal 

pentru Afaceri Europene și Internaționale al Austriei, 
Ministerul de Externe al Republicii Federale Germa- 
nia, Consiliul elveţian pentru arte „Pro Helvetia”, Kul- 
turKontact din Austria, Institutul Goethe şi Fundația 
S. Fisher. 

Reţeaua are drept obiective traducerea de volume 
de ficțiune şi non-ficțiune, carte pentru copii și tine- 
ret, schimburi între autori, traducători, editori, li- 
brari, critici și oameni de știință, schimburi de 
informație, alte forme de colaborare culturală între 
statele membre. 

În calitate de membru, Ministerul Culturii din Ro- 
mânia va avea o contribuție financiară anuală la 
rețeaua Traduki. În anul 2015, contribuţia Ministe- 
rului Culturii va fi de 20.000 de euro. 


Proiect de lege privind timbrul cultural 
- comunicat de presă al Editurii Polirom — 


Am luat cunoştinţă cu îngrijorare despre noul 
proiect de lege dezbătut în comisia de specialitate a 
Camerei Deputaţilor privind timbrul cultural, proiect 
menit să înlocuiască legea nr. 35/1994. Îngrijorarea 
noastră nu priveşte aspectele tehnice ale proiectului, 
ci mai ales creşterea fără precedent a nivelului de ta- 
xare. Astfel, pentru valoarea timbrului literar (TL) 
aplicat cărților de beletristică, proiectul prevede o 
creştere de la 2% din prețul de vânzare al cărţilor la 
o valoare forfetară de 1 leu. 

Practic, dacă pentru o carte care costă 10 lei va- 
oarea TL este acum de 0,2 lei, prin aplicarea noii legi, 
aceasta va creşte de cinci ori. Pentru un preț mediu 
al cărților editate azi în România - de 20 lei -, 
creşterea va fi de 250%. Legea prevede aplicarea pe 
iecare carte a unui timbru, similar celui utilizat pen- 
tru țigări şi băuturi alcoolice, şi un mod de adminis- 

trare birocratic, care va implica costuri suplimentare 
de administrare a TL. Estimărn că toate acestea cumu- 
late vor duce la creşteri medii de prețuri de cca 7-8% 
faţă de cele actuale. 

Criza economică a redus drastic, cu 30-40%, piața 
de carte autohtonă. Consumul de carte per capita în 
România e printre cele mai scăzute, iar bibliotecile, 
inclusiv cele şcolare - cu puţine excepții - au un fond 
de carte vechi, deteriorat, lipsite fiind de fonduri pen- 
tru achiziţii. Creşterea unei taxe, şi aşa unice în UE, 
nu va face decât să reducă şi mai mult accesul unei 
largi categorii de oameni la literatură. 

Chiar şi pentru o cotă de TVA redusă (de 9%), 
prin noua valoare de 1 leu a TL, cartea va fi purtă- 
toare de taxe majorate. Pentru o carte de 10 de lei, 
taxarea va fi de 19%, de trei ori mai mare decât nive- 
lul mediu european. Menţionăm că în multe țări 
preocupate de accesul cetățenilor lor la cultură, nive- 
lul de taxare este zero sau unul foarte redus (3-6%). 

Nu ştim în ce măsură creşterea taxei pentru 
cărțile de literatură va sluji uniunilor de creatori, în- 
trucât proiectul de lege nu reglementează modul de 
utilizare a sumelor colectate. Ştim însă că primii 
afectați de scumpire vor fi elevii, studenții şi toți iu- 
bitorii de beletristică, în general. Inevitabil, cererea 
de carte va scădea odată cu suprataxarea, iar accesul 
la informaţie şi cultură — în măsura în care este un 
drept constituțional - va fi şi mai restricționat. Soli- 
cităm, prin urmare, ca legiuitorul să reanalizeze 
implicaţiile unei asemenea legi şi să-şi asume 
consecințele sociale pe care ea le generează, în cazul 
în care nivelul de taxare al cărților va rămâne cel pre- 
văzut de actualul proiect. 

Lăcrămioara Balint, custode la Muzeul „Mihail 
Sadoveanu” Iași (Muzeul Literaturii Române 
Iaşi) 


Ioana Bujoreanu, doctorand al Universităţii de 
Arte „George Enescu”, domeniul Teatru 


Iulian Ciocan, prozator, critic literar publicist 
(Republica Moldova) 


Oltiţa Cîntec, teatrolog, director artistic al Tea- 
trului pentru Copii şi Tineret „Luceafărul” 
laşi 


Elena Chiaburu, doctor în Istorie Medievală şi 
Ştiinţe Auxiliare, bibliotecar la Biblioteca 
Facultăţii de Economie și Administrare a Afa- 
cerilor a Universităţii „Alexandru loan Cuza” 
laşi 


Florica Ciodaru-Courriol, traductolog şi 
traducător, doctor în literatură comparată 
(Franța) 


Irina Croitoru, doctor al Universităţii „Alexan- 
dru loan Cuza” laşi, domeniul Filologie 


Mircea Cristian Ghenghea, cercetător dr. De- 
partamentul de Cercetare al Facultăţii de Is- 
torie a Universităţii „Alexandru loan Cuza” 
laşi 

Georgiana Leșu, doctorand al Universităţii 


„Alexandru loan Cuza”, domeniul Istorie 


Petru Negură, sociolog, lector univ. dr. Univer- 
sitatea Pedagogică de Stat „Ion Creangă” 
Chişinău (Republica Moldova) 

Claudia Partole, publicist, scriitor, autor a 
peste douăzeci de volume dedicate copiilor 
(Republica Moldova) 


Cosmin Pârghie, doctorand al Universităţii 
„Ştefan cel Mare” Suceava, domeniul Filolo- 
gie 

Mihaela Perciun, publicist, prozator (Repu- 
blica Moldova) 


Maria Pilchin, publicist, cercetător ştiinţific la 
Academia de Ştiinţe a Moldovei, lector univ. 
dr., Catedra de literatură universală, Univer- 
sitatea de Stat din Moldova (Republica Mol- 
dova) 


Cristi Popa, poet, jurnalist 


Nicolae Popa, poet, prozator, publicist (Repu- 
blica Moldova) 


Simona Preda, doctor în istorie al Universităţii 
din București 


Adriana Radu, profesor dr. la Colegiul Naţional 
laşi 


Liliana Romaniuc, profesor dr. director al 
Seven Hills International School, preşedinte 
al Asociației Române pentru Literaţie 


Mihail Vakulovski, scriitor publicist, traducă- 
tor, fondator al revistei „Tiuk” 


Diana Vrabie, conf. univ. dr., Catedra de litera- 
tură română și universală, Universitatea de 
Stat „Alecu Russo” Bălți 

Lunga vară fierbinte... 


La ora când scriu aceste rânduri, la laşi nimănui 
nu-i prea arde de cultură. Descinderi DNA, perche- 
ziţii, arestări, lovituri de teatru, drame şi dramolete, 
tragedii administrative şi comedii politice sfârtecă 
atenția ieşeanului. De ce ar mai citi cărţi, când reali- 
tatea imediată îi oferă palpitaţii de trepidant roman?! 
De ce s-ar mai duce la teatru, când aerul pe care îl res- 
piră, aşa poluat cum îl ştim, este îmbibat cu drama- 
tism?! Ce să caute la operă, când ariile scandalului îl 
împresoară din toate direcţiile?! De ce să caute tre- 
cutul prin muzee, când prezentul încă nearhivat este 
atât de voluptuos şi tentant?! 

La începutul acesta de iunie, când semnele lungii 
veri fierbinți încep deja să se scrie pe asfalturi, inte- 
lectualii orașului au răguşit vorbind despre statutul 
de capitală culturală europeană care, fără nicio îndo- 
ială, se cuvine apriori dulcelui târg. Pentru că nu mai 
au cuvinte şi nici voce, le observi doar mişcarea bu- 
zelor, ca într-un film (surdo-)mut de pe vremuri... 
Ne-am contrazis, ne-am şi certat câteodată, ne-am 
exprimat la televizor, prin gazete, pe Facebook sau 
aiurea, pe străzile Iaşului, ne-am dat la gioale şi la 
prin- cipii, iar acum, în soarele de vară, simțim o vagă 
moleşeală înmuindu-ne (!) convingerile şi ideile. 

Privesc la sumarul numărului de vară al „Daciei 
literare”. E, totuşi, ceva răcoros în titlurile noastre, în 
rubricile noastre, în imaginile noastre, ceva proaspăt 


îţi dă târcoale, ca şi cum ai mesteca o pastilă de win- 


terfresh, ori ai porni aerul condiționat. Poate senzația 
de smelis like teen spirit vine dinspre dosarul numă- 
rului de față, acolo unde zeci de liceeni au acceptat 
provocarea revistei şi au realizat topuri cu cele mai 
cool locuri/ evenimente/ activități din laşi, obli- 
gându-ne să redescoperim oraşul prin ochii lor, dar 
şi să rememorăm propriile noastre opţiuni de pe vre- 
murile când aveam 16, 17, 18 ani. Ori poate aerul ră- 
coros ce face suportabilă lunga vară fierbinte vine din 
paginile Cărţii copilăriilor, una dintre secțiunile ce s-au 
bucurat de mare succes în rândul cititorilor noştri, 
devenind aproape „clasică”. Sau dinspre excelentul 
eseu al lui Edward Hirsch... Sau dinspre textele des- 
pre sănătatea patrimoniului... Sau dinspre Reconsti- 
tuirile culturale, uneori ludice, alteori de o sobrietate 
gravă, însă mereu preocupate de adevăruri de care 
încă mai avem nevoie... Sau mai ştii ce misterioşi 
curenţi de aer produc Obiectul anotimpului, Proiectul 
anotimpului, Eseul anotimpului... 

A citi Dacia literară în această lungă vară fierbinte 
echivalează cu a sorbi, lent şi pasional, dintr-un pahar 
de limonadă aburit de gheață, undeva la umbra re- 
confortantă a unei singurătăți căutate... Ce poţi să-ți 


doreşti mai mult?! 


Călin CIOBOTARI 


ProEuropeana Clubul cărții digitale 


lașul liceenilor 


Una dintre marile mize ale Iaşului de azi este aceea de a se autodefini cultural. Fără idealizări, 
fără patriotisme locale exacerbate, fără reflexul atât de păgubos de a rosti cuvinte pompoase, goale 


de orice conţinut. 


Impusă de candidatura oraşului la titlul de Capitală Culturală Europeană 2021, această autode- 
finire n-a avut, din păcate, un caracter metodic, organizat, reducându-se la o sumă de opinii adunate 
cumva la întâmplare. Una din categoriile cele mai ignorate în această privinţă a fost cea a liceenilor, 


adică, în 2021, exact beneficiarii principali ai unui eventual succes al candidaturii. 


Cum privesc liceenii ieşeni oraşul? Ce li se pare semnificativ, relevant, notabil, memorabil? Care 
sunt tendinţele raportării lor la un „dulce târg” pe care adulţii sunt tentaţi să-l localizeze cultural 


între Sfânta Parascheva şi poveştile patrimoniale de adormit ...adolescenţii? 


Concret, provocarea pe care am adresat-o liceenilor a fost următoarea: „Realizaţi un Top 10 al 
celor mai cool locuri/ evenimente/ activităţi/ distracţii din laşi. Argumentaţi, pe scurt, fiecare nomi- 
nalizare în parte. Topul şi argumentaţia nu trebuie să depăşească o pagină A4, corp de literă 12” Din 
motive de organizare a spaţiului revistei, din cele peste 70 de răspunsuri primite am selectat aproxi- 
mativ 30. Redacţia a intervenit cu corecturi doar în aspecte legate de formă, conținuturile aparținând, 


în mod fidel, respondenţilor. 


= 


În baza acestui dosar, revista „Dacia literară” inten ționează să propună o serie de dezbateri pu- 


blice, menite a aprofunda şi amplifica o discuţie pe care o considerăm oportună şi interesantă... 


Redacția 

Diana Mihaela ATASIEI 
17 ani 


1. Oraşul laşi este cool datorită tinerilor care lo- 
cuiesc aici. Prin ei, oraşul laşi emană energie. Sunt ti- 
neri cu perspectivă, tineri cu inițiativă care nu ezită 
în a-şi pune-n practică toate ideile, dovadă fiind 
activitățile diverse care se desfăşoară aici: proiecte, 
campanii, festivaluri. 

2. Oraşul laşi este, de asemenea, cool prin prisma 
cafenelelor&pub-urilor de aici. În orice colț al ora- 
şului te-ai afla, e imposibil să nu găseşti un loc de re- 
laxare, potrivit gustului tău. 

3. Oraşul laşi este cool pentru că este locul în care 
m-am născut, în care am adunat cele mai multe amin- 
tiri, în care m-am format ca om până în acest mo- 
ment. Este oraşul în care fiecare loc are imprimat 
câte o amintire, câte o emoție, câte un gând, câte o în- 
tâmplare. Este oraşul sufletului meu, este acasă! 

4. Oraşul laşi este cool datorită Parcului Copou, 
un loc plin de încărcătură poetică. Pe lângă acest as- 
pect, parcul reprezintă un obiectiv foarte cunoscut şi 
populat zilnic de persoanele dornice de relaxare. 

5. Oraşul laşi este cool datorită stațiilor de auto- 
buz unde îţi poţi alege singur muzica pe care doreşti 
să o asculți. Astfel, timpul interminabil de aşteptare 
a mijloacelor de transport devine mult mai plăcut. 

6. Oraşul laşi este cool „de când avem Starbucks”. 
Această nouă apariţie a făcut mare vâlvă la deschi- 
dere, site-urile de socializare fiind invadate de sel- 


fie-uri la locul cu pricina. 


7. Oraşul laşi este cool pentru că aici sunt persoa- 
nele cele mai dragi mie. 
8. Oraşul laşi este cool pentru că avem Releul. Este 


locul care îți oferă cea mai frumoasă privire de an- 


samblu asupra oraşului pe timp de noapte. 

9. Oraşul laşi este cool pentru statuia din Piaţa 
Unirii, cel mai cunoscut punct de întâlnire în rândul 
tinerilor. 

10. Oraşul laşi este cool pentru că festivalul 
Şotron are loc aici şi dă startul unei alte veri de neui- 


tat! 


Eliza BÂRZU 
16 ani 


1. Grădina Botanică - pentru plimbările relaxante 
şi pentru a admira natura. 

2. Teatrul Naţional „Vasile Alecsandri” = cel mai 
vechi şi cel mai frumos lăcaş de acest gen din ţară. 

3. Mănăstirea Sfinţii „Trei lerarhi” - pentru că e 
cea mai frumoasă ctitorie a Domnului Ţării Moldovei, 
Vasile Lupu. 

4. Palatul Roznovanu (care e şi primăria) - se află 
în inima oraşului şi merită vizitat pentru impresio- 
nanta clădire. 

5. Bojdeuca lui lon Creangă — o căsuță mică şi mo- 
destă ce îi aparține marelui scriitor. Modelul țărănesc 
tipic anului 1870 merită vizitat. 

6. Warda - pentru cea mai bună shaorma din oraş, 
la un preț super avantajos. 

7. Parcul „Mihai Eminescu” — este cel mai vechi 
parc unde se află, de asemenea, locul de inspirație al 
marelui poet. 

8. Turnul Goliei - puteți admira oraşul odată ce 
urcați cele 120 de trepte, dar aflându-vă la 30 de 


metri înălțime. Veţi vedea că merită. 

9. Cafeneaua Friends = cea mai bună servire şi cel 
mai delicios meniu. 
10. Mitropolia Moldovei - pentru că este cea mai 


mare catedrală încă din 1880. 


Catinca BĂDULESCU 
17 ani 


1. Orașul lași e cool pentru că de doi ani aici se 
desfășoară FILIT, unul dintre cele mai mari festivaluri 
de literatură din Europa de Est unde am avut ocazia 
să cunosc o mulțime de lume faină de la scriitori până 
la voluntari. 

2. O chestie foarte cool în lași e Clubul Cinefililor 
care se ține în fiecare miercuri la Casa de Cultură 
„Mihai Ursachi”. Purtându-te prin toată cinematogra- 
fia lumii, Clubul Cinefililor e un mustgo pentru ori- 
cine se declară pasionat de film. 

3. Pentru mine cea mai faină stradă din lași va ră- 
mâne întotdeauna Strada Lăpuşneanu (chiar dacă 
acum se află în stare de război) pentru că este cel mai 
apropiat lucru pe care Iașul îl are de un centru vechi 
şi dă un aer chic şi european oraşului care se vrea ca- 
pitală culturală europeană. 

4. Parcul Copou. E un clișeu mare cât casa să spui 
că oricine vizitează laşul trebuie să viziteze Copoul, 
dar este unul bine întemeiat. Parcul Copou e un loc 
cool când ai chef să te întâlneşti cu prietenii dar nu 
ai bani de ieşit în una din multele cafenele care îm- 
pânzesc oraşul. 


5. Apropo de cafenelele care par să se înmulțească 


şi care satisfac gusturile oricui, de la fancy la artsy 
pentru mine cafeneaua care rămâne pe locul | este 
Meru. În afară de atmosfera foarte relaxată şi de bău- 
turile delicioase, Meru e mai mult de o cafenea, auto- 
declarându-se o „platformă dedicată tinerilor artiști, 
dar şi tinerilor iubitori de artă” şi reușind să atragă 
comunitatea mică de hipsteri din orașul nostru. 

6. Pentru că acum a devenit cool să fii cult, de pe 
lista mea nu putea să lipsească Teatrul Naţional. TNI, 
cum mai este cunoscut de tinerii din lași, are mult 
mai multe de oferit în afară de oglinzile perfecte pen- 
tru poze de pus pe instagram. Cu din ce în ce mai 
multe montări originale şi spectacole date de trupe 
locale sau din alte orașe, Teatrul Naţional a devenit 
unul dintre locurile cele mai faine din lași. 

7. Palatul Culturii. Deşi va mai dura probabil până 
va fi redeschis publicului, Palatul Culturii e mai mult 
decât un simbol al Iașului și sper că va deveni cunos- 
cut pentru mai mult decât faptul că arată bine. 

8. Serile Filmului Românesc. E un festival foarte 
fain care nu numai că familiarizează publicul ieșean 
cu cinematografia românească premiată peste ho- 
tare, dar aproape necunoscută la noi în țară. Pe lângă 
proiecţiile de film, festivalul aduce și invitaţi din 
lumea cinematografiei cărora cei curioşi le pot pune 
întrebări. 

9. Pentru locul în care petrec cel mai mult timp în 
afară de casă, trebuie să recunosc că liceul meu e unul 
destul de cool. Colegiul Naţional „Mihai Eminescu” — 
numele formal pe care nu îl foloseşte nimeni în afară 
de situații speciale cum ar fi bac-ul sau evenimente 
oficiale — e un liceu care îmbină indie-ul de tumblr cu 
rigorile școlare şi unde am cunoscut o mulțime de oa- 


meni faini cu aceleaşi interese ca și mine. 

10. Dealul Bucium. Pentru ca să vezi toate ches- 
tiile astea cool din laşi pe care le-am enumerat până 
acum, cel mai uşor este să vizitezi dealul Bucium de 
unde se poate vedea tot oraşul, peisajul fiind unul ex- 
trem de ofertant pentru făcut selfie-uri de pus pe face- 


book sau instagram. 


Ana-Maria BECLEA 


17 ani 


1. Oraşul laşi e cool pentru că e un oraş frumos, 
cu multe locuri încărcate de istorie pe care le explo- 


rez cu interes şi curiozitate şi care mă fac să visez cu 


ochii deschişi. 


meft 


artă ş comunitate 


2. Oraşul laşi e cool pentru că aici există Fundaţia 
Iaşi — Capitală Culturală Europeană care dezvoltă şi 
promovează identitatea oraşului şi mă face să respir, 
de la an la an, tot mai multă implicare şi cultură. 

3. Oraşul laşi e foarte cool pentru că aici se 
desfăşoară FILIT, care nu îmi dă doar ocazia să 
conştientizez existența persoanelor măreţe cu care 
sunt contemporană, ci să le şi întâlnesc. 

4. Oraşul laşi e cool pentru noile jukebox-uri am- 
plasate în unele staţii de autobuz care mă binedispun 
de fiecare dată când plictiseala aşteptării mă pân- 
deşte. 

5. Oraşul laşi e cool pentru toate asociaţiile şi 
organizaţiile non-guvernamentale existente, care 
ajută enorm tinerii să se dezvolte şi le permit să con- 


tribuie la îmbunătăţirea societăţii. 

6. Oraşul laşi e cool pentru diversitatea de oameni 
pe care o găsesc aici şi care îmi aminteşte de frumu- 
seţea şi unicitatea fiecărei persoane. 

7. Oraşul laşi e cool pentru faptul că e încă verde. 
Natura înseamnă viață, iar aici poți avea parte de ea 
din plin. 

8. Oraşul laşi e cool pentru concertele rock care 
se desfăşoară aici şi care constituie refugiul meu din 


realitate. 


9. Oraşul laşi e foarte cool pentru că aici trăiesc, 
aici mă dezvolt, aici cresc alături de toate chestiile 
cool ale acestui oraş. 

10. Şi da, oraşul laşi e cool şi pentru PALAS, care, 
în ciuda faptului că tinde să devină principala şi sin- 
gura atracţie a oraşului, îmi arată implicare şi pro- 
gres. (Admit că e un loc relaxant, unde îţi poţi petrece 


timpul). 


Ioana BERLAN 
17 ani 


1. Civila&Parcul Unirea 

Civila: indiferent de anotimp, indiferent de oră, 
mereu vei găsi o figură cunoscută, dacă nu chiar prie- 
tenoasă pierzând ceva timp sau așteptând nerăbdă- 
toare. 

Parcul Unirea: atmosfera zilelor de vară încă îmi 
inspiră nostalgie gândindu-mă la zeci de adolescenți, 
fie cu bicicleta, fie stând pe iarbă, fie pe skateboard- 
uri, fie întinşi pe bănci, nefăcând nimic altceva decât 


să se simtă bine alături de prietenii lor în puținele 


luni în care li se permite. 

2. Reţeaua Acaju-Meru-Cuib 

- fără îndoială cele mai plăcute localuri în care am 
călcat vreodată; 

- personalul de o amabilitate şi cu o atitudine 
exemplară; 

- prețuri pentru toată lumea; 

- varietate mare de băuturi şi/ sau gustări; 

— muzica bună; 

- clientelă tânără care dă un aer revigorant locu- 
lui. 

3. Electric Castle Promo Parties 

— de când a început conceptul Electric Castle, ti- 
neretul este înnebunit după calitatea superioară a 
unei petreceri de acest gen, făcând Iaşul să simtă gus- 
tul distracției adevărate. 

4. Street Delivery&$otron 

- nu pot să zic decât că anul trecut am avut cele 
mai frumoase 3 zile petrecute în oraşul acesta de 
când mă ştiu; 

- am petrecut 12 ore pe zi alături de o mulțime de 
oameni minunați într-o atmosferă umplută cu 100% 
fericire; 

- Şotronul a fost pentru mine ca un fel de mini- 
Street, mi-a oferit gustul pentru voluntariat la astfel 
de evenimente şi m-a pus în contact cu oameni pe 
care cu siguranță nu îi voi uita curând. 

5. Puzzle Room 

- o idee extrem de interesantă şi un loc în care 
timpul liber poate fi petrecut într-un mod original. 

6. Starbucks 

- laşul avea nevoie de aşa ceva măcar pentru in- 
tegrarea lui între oraşele „cool” ale lumii. 

7. Skate park 

- pentru că sunt genul de om care apreciază genul 
ăsta de activitate, skate park-ul mereu mi se va părea 
unul dintre cele mai cool locuri ale unui oraș. 

8. Piscine - Apollo, Eos 

— cum nu există vară fără ieşiri cu gaşca la piscină, 
Apollo şi Eos sunt locurile preferate ale adoles- 
cenţilor când 35 de grade nu sună a temperatură po- 
trivită de pierdut timpul în Piaţa Unirii. 

9. Releu&Hamak 

- când presiunea oraşului îngreunează umerii 
lumii muncitoare, un getaway în afara oraşului este 
alegerea perfectă; 

- tinerii au şi ei nevoie de o gură de aer după timp 
infernal petrecut între claxoane şi populație, aşa că 
cele două locaţii sunt numai bune de o ieşire ruptă 
din rutină. 

10. Oraş universitar, tineret 

— ştim cu toții că un oraş plin de bătrâni e măcar 
de două ori mai trist decât unul în care auzi pe stradă 
discuţii despre parţiale şi despre cluburile de noapte 
cele mai extravagante; astfel faptul că este un oraş 
universitar face laşul să debordeze de viaţă la fiecare 


pas. 


Teodora CARP 
16 ani 


1. Grădina Botanică din laşi este prima Grădină 
Botanică înființată în 1856 de Anastasie Fătu (al 
cărui nume îl poartă). Îmi place foarte mult pentru 
că prefer natura, aceasta fiind situată în zona Copou, 


zonă extrem de frumoasă. 


2. Teatrul Naţional „Vasile Alecsandri” îmi place 
pentru arhitectura spectaculoasă care creează o at- 
mosferă deosebită momentelor promovate de 
instituţie. 

3. Palatul Culturii a fost inaugurat, în 1926, de către 
Regele Ferdinand |. Palatul este, în zilele noastre, se- 
diul Complexului Muzeal Naţional „Moldova” laşi şi cu- 
prinde: Muzeul de Istorie al Moldovei, Muzeul 
Etnografic al Moldovei, Muzeul de Artă, Muzeul Ştiinţei 
şi Tehnicii „Ştefan Procopiu” Îmi place pentru aerul 
boem pe care îl inspiră când îi păşeşti pragul. 

4. Palatul Roznovanu (Primăria) — Actualul sediu 
al primăriei, fostul Palat Rosetti-Roznovanu, este si- 
tuat în apropierea celor mai semnificative monu- 
mente ale oraşului. Îmi place pentru fastul inte- 
rioarelor. 

5. Parcul Copou - este cel mai vechi parc din lași, 
situat pe dealul Copoului şi amenajat sub îndrumarea 
domnitorului Mihail Sturza. Mă încântă prin culorile 
specifice fiecărui anotimp. 

6. Biblioteca Central Universitară „Mihai Emi- 
nescu” - fondată de Vasile Lupu şi ctitorită de Mihail 
Sturdza, biblioteca „Mihai Eminescu” îmi place prin 
somptuozitate şi arhitectură. 

7. Teatrul „Luceafărul”, înființat în 1949 în formula 
de Teatru pentru păpuşi, pot spune că îmi place pen- 
tru amintirile frumoase pe care mi le-a oferit în co- 


pilărie. 


8. Muzeul „Vasile Pogor” mai poartă titulatura de 
„Casa cu ferestre luminate” întrucât în această 
locuință a fost introdus pentru prima dată iluminatul 
electric. Casa Pogor adăposteşte Muzeul Literaturii 
Române. Îmi place pentru zona în care este amplasat 


şi pentru arhitectură. 

9. Mitropolia Moldovei şi Bucovinei — îmi place 
pentru că este o clădire monumentală, de plan dreptun- 
ghiular, marcat la colţuri de patru turle decroşate. Sti- 
lul arhitectonic este inspirat din forme târzii ale 
Renaşterii italiene. Inspiră multă linişte sufletească. 

10. Mănăstirea „Sf. Trei Ierarhi” — este cea mai fru- 
moasă ctitorie a domnului Vasile Lupu, construită 
între anii 1637-1639. Lângă biserică se află Sala Go- 
tică ce adăposteşte un muzeu de artă religioasă, care 
cuprinde, printre altele, obiecte legate de istoria mă- 
năstirii Trei lerarhi. Îmi place pentru arhitectura im- 


presionantă. 


Diana Gabriela CIOBANU 


17 ani 


1. În Iaşi găseşti cafenelele perfecte unde poţi să 
îţi pierzi timpul cu prietenii atât ziua, cât şi pe timpul 
nopţii. 

2. Se organizează o groază de acţiuni caritabile 
care au o finalitate mai mult decât benefică pentru 
cauzele pentru care se strâng fondurile. 

3. Se desfăşoară o mulţime de festivaluri de mu- 
zică, literatură, artă în general unde poţi interacţiona 
şi aduna cunoştinţe. 

4. Ai acces la parcuri, expoziţii, zeci de muzee, 
case memoriale unde de asemenea îţi poţi petrece 
timpul liber alături de prieteni şi familie. 

5. Avem două mall-uri în care poţi să faci cumpă- 
rături de dimineaţa până seara, plus sute de alte ma- 


gazine. 

6. Avem staţii de autobuz unde îţi este pusă la 


dispoziţie muzica preferată, iar tot ce trebuie să faci 


este să alegi piesa favorii 


7. Există staţii de unde poţi închiria biciclete ca să 


Centrul Urban de Iniţiative Bune (CUIB) 

poți colinda oraşul în lung şi în lat; 

8. Deţinem o varietate de delicii culinare din toate 
colțurile lumii pe care le poţi savura la orice oră din 
zi şi din noapte. 

9. Avem un loc minunat numit Podu' Roş unde se 
vinde cea mai bună înghețată la dozator, cu pepene 
galben şi căpşuni sau ciocolată şi vanilie. 

10. Şi nu în ultimul rând, avem blocurile din Piaţa 
Unirii care sunt vestite pentru priveliştea pe care ţi-o 
oferă dacă reuşeşti să urci până la ultimul etaj, bine- 


înţeles. 


Irina CIOCÎRLAN 


15 ani 


1. Parcul Copou 

Se află pe primul loc al topului meu deoarece îmi 
trezește multe amintiri plăcute din copilărie şi pentru 
tei. Teii fac din Copou un loc magic. 

2. Cinematograful Victoria 

Deşi nu pot afirma că sunt o cinefilă, îmi place 
acest loc deoarece trezeşte în mine acel sentiment de 
vedetă pe covorul roșu. În ziua de azi, majoritatea pi- 
ratează filmele și farmecul mersului la cinema a fost 
ucis. 

3. Teiul lui Eminescu 

Ca ieşeancă, mă simt mândră că avem teiul. Din 
punctul meu de vedere e un lucru foarte interesant 
să ţi-l imaginezi pe Eminescu agale prin Copou și să 
se oprească acolo, sub teiul unde s-au scris atâtea 


poezii renumite. 


4. FILIT 


Deşi în anul 2014 a fost abia cea de-a doua ediţie, 


acest festival m-a surprins plăcut. Este un mod foarte 
ușor de a-i face pe adolescenți atrași de literatură. 
Mi-a plăcut în mod deosebit că aducea cititorul mai 
aproape de autor. 

5. Cetățuia 

Este un loc cu tot şi cu totul special. Deși oamenii 
nu respectă natură și îngroapă pădurea în deşeuri, 
Cetățuia rezistă, cu greu, dar rezistă. 

6. Palatul Culturii 

Dimineaţa, când merg spre liceu, iar pe stradă 
sunt doar doi-trei oameni îmi place să-mi imaginez 
cum era palatul. Modul în care se înălța grandios şi 
era remarcat de la distanţă. 

7. Biserica Trei lerarhi 

Se află pe lista mea deoarece întotdeauna am fost 
impresionată de gravura în piatră. Varietatea orna- 
mentaţiilor m-a făcut să studiez din plăcere stilurile 
arhitectonice. 

8. Sinagoga Mare 

Mi-a stârnit curiozitatea modul în care a fost cons- 
truită şi istoria din spatele său. 

9. Teatrul Naţional „Vasile Alecsandri” 

Îmi va rămâne veșnic întipărit în minte datorită 
sălii. Este cu adevărat o bijuterie arhitectonică. Pi- 
cioarele, mâinile sau chipurile personajelor din tavan 
m-au surprins în clipa în care le-am văzut pentru 
prima dată. 

10. Universitatea de Medicină şi Farmacie 
„Grigore T. Popa” 

Consider universitatea o parte importantă din lași 
deoarece în fiecare an deschide drumul spre o carieră 


de succes pentru mii de tineri. 

Miruna CRĂCIUN 
16 ani 


1. Găseşti mereu locuri interesante şi faine de vi- 
zitat şi de petrecut timpul (prin locuri mă refer la lo- 
caluri şi case/ clădiri abandonate). Îmi face plăcere 
să descopăr lucruri noi, în modul ăsta îmi extind 
preferințele şi pot recomanda şi celorlalți să meargă 
acolo. 

2. Oraşul laşi e super pentru că avem multe spații 
verzi. Parcul Palas, Copou, Grădina Botanică, Ciric 
sunt câteva exemple bine cunoscute de toți locuitorii 
acestui oraş. Mi se pare că sunt perfecte pentru încu- 
rajarea petrecerii timpului în aer liber şi chiar şi pen- 
tru a face sport. 

3. Piața Unirii. Pentru mulți dintre tinerii din 
generația mea acest loc semnifică mult mai mult 
decât un simplu spaţiu din centrul oraşului. Aici se 
leagă prietenii, aici se produc cele mai copioase râse- 
te şi eu îl percep ca răspunsul la întrebarea „unde să 
ies azi? 

4. Petrecerile. Una dintre cele mai plăcute 
distracţii din laşi o reprezintă atmosfera pe care o 
dau petrecerile care se organizează. Regăsim o varie- 
tate destul de largă: de la petreceri cu muzică rock, 
la cele cu muzică electronică unde, din nou, avem o 
gamă variată reprezentată de muzica tech, house, 
dubstep, trap, drum&bass şi grime. 

5. laşi e frumos datorită oamenilor. Gândindu-mă 
mai bine, realizez faptul că în oraşul meu există mulți 
oameni care încearcă să facă lucruri deosebite şi se 
străduiesc să aducă o pată de culoare în decorul mo- 
noton. Mă bucur să văd că noi cei din noua generație 


avem susținere în perioada adolescenței. 


6. Aici mi-am cunoscut cei mai buni prieteni. Pen- 
tru mine chestia asta este una dintre cele mai impor- 
tante. Dacă nu aș fi locuit în oraşul ăsta probabil nu 
aş mai fi întâlnit toți oamenii ăştia de care mă bucur 
zilnic că îi am alături. 

7. Tinerii au şansa să facă acte de voluntariat. Un 
alt lucru pe care îl consider un plus al laşului este vo- 
luntariatul. Nu am descoperit decât de anul trecut 
faptul că îmi place foarte mult să fiu de ajutor în timp 
ce mă distrez şi îmi fac noi prieteni. 

8. Oraşul laşi are o atmosferă romantică. Privind 
dincolo de zonele ce se află în construcţie, Iaşul îmi 
inspiră sentimentul de romantism. Cred că acest 
lucru poate fi observat mai ales la apusul soarelui 
când cerul contrastează cu verdele copacilor şi clădi- 
rile înalte. 

9. Mereu găseşti ceva de făcut. Fie că te decizi să 
te plimbi cu bicicleta prin oraş, să mergi cu barca pe 
lacul Ciric, să vizionezi un film, să urmăreşti o piesă 
de teatru sau să te plimbi prin mall, nu poţi spune nici- 
odată că nu ai ce să faci în acest oraș — în asta constă 
unicitatea acestui oraş, faptul că ai de unde să alegi. 

10. M-am născut în acest oraş şi locuiesc aici din 
'98 până în prezent. Ce vreau să spun cu acest lucru? 
Oraşul ăsta este o parte din mine. Oricât de departe 
aş pleca, mereu îmi voi dori să mă întorc Acasă. Deci, 
consider că acest fapt face laşul cool, pentru că a 
reuşit să îmi completeze atât viața, cât şi pe mine în- 


sămi. 


Andreea CUCU 
18 ani 


1. Cafenelele, fiecare cu decor interior şi exterior 

unic, atmosferă liniștită, oameni prietenoși, uneori 
chiar pisici care se plimbă cu nonşalanţă printre 
scaunele clienţilor, aducându-ne un mic zâmbet pe 
buze, și nenumăratele specialităţi. 

Festivalul luminii, eveniment ce nu poate decâtsă 
mă bucure prin frumusețea străzilor noaptea, lumi- 
nate de căndeluțe aflate în suporturi de hârtie și, de 
asemenea, prin spectacolele ce se desfășoară în ca- 
drul acestui festival, 

2. Strada pietonală Lăpușneanu, care pare un mic 
centru vechi al orașului, cu anticariatele în fața cărora 
mi-am petrecut ere bune, căutând printre cărți vechi. 

3. Legendele urbane, precum cea a Uriașei din Ci- 
mitirul „Eternitatea” sau cea a ultimului cătău al Mol- 
davei, ma-au înspăimântat și ra-au fascinat încă de 
când eram un copil 

4. Clubul de agrement Harmzk în care se află sin- 


gurul parc Aventura din Iași, O zonă în care te poţi re- 


lzxa, perfectă pentru weekend-urile petrecute în fa- 
milie sau cu prietenii. 

5. Cinematograful Victoria, în care pot viziona 
filme vechi și noi, la prețuri foarte mici, sala fiind 
goală în majoritatea cazurilor 

6. Tei, sau cât a mai rămas din ei, care făceau și 
încă fac perfecte plimbările prin Copou datorită mi- 
resrmei acestora; și datorită faptul că ne oferă zone 
umbroase, perfecte pentru zilele însorite și căldu- 
roase. 

7, Clădirile și casele vecii, de exemplu, pe care le 
admir de fiecare dată când am ocazia, când mă plimb 
sau când sunt în grabă, ale căror detalii sunt foarte 
interesante. 

8. Releu, o zonă care mie zmi se pare perfectă pen- 
tru a evada din zgomotele orașului și pentru a te bu- 
cura de privelişte, 


9. Oportunităţile care instigă la cultură, în fiecare 


GRADINA BOTANICA 
ANASTASIE FATU 


ProEarepe ana Clubul câniidigitle 


lună fiind un eveniment prin care-mi pot îmbogăți 
cunoştinţele, îmbinând utilul cu plăcutul. 

10. Festivalul luminii, eveniment ce nu poate 
decât să mă bucure prin frumuseţea străzilor noap- 
tea, luminate de căndeluţe aflate în suporturi de hâr- 
tie şi, de asemenea, prin spectacolele ce se desfăşoară 


în cadrul acestui festival. 


Mădălina FĂDUR 
17 ani 


1. Starbucks - indiferent de sezon, mereu poţi sa- 
vura cele mai bune sortimente de cafea. 

2. Copoul - un loc liniştit unde te poți încărca de 
multă energie pozitivă. 

3. Grădina Botanică - pentru că niciun loc nu e 
mai potrivit pentru poze. 

4. Grădina Palas - partea modernă a laşului, un 
loc numai bun pentru ieşirile cu prietenii. 

5. Piaţa Unirii - un parc central unde îți poţi pe- 
trece o după-amiază plăcută alături de persoane 
dragi. 

6. Palatul Culturii - un loc interesant care poate fi 
vizitat de străini cu scopul de a afla câte ceva nou des- 
pre oraşul laşi. 

7. Terasa Corso - o terasă faină, liniştită, unde te 
poți simți bine, mai ales în zilele călduroase de vară. 

8. Casa Pogor - un loc fain unde te poţi relaxa ci- 
tind o carte. 

9. Underground the Pub - club de noapte cu o at- 


mosferă super şi muzică bună. 


10. 88 City Coffe un pub unde 


preț este perfect! 


raportul calitate- 


Teodora HOAMEA 


15 ani 


1. FILIT - ajută la colaborarea scriitorilor români 
cu cei din alte țări, trezeşte interesul pentru lectură 
al tinerilor şi dă ocazia cititorilor să-i întâlnească pe 
cei din spatele cărților. 

2. Noaptea muzeelor - influențează evoluţia cul- 
turală a tinerilor şi deschide ochii populaţiei asupra 
problemei muzeelor din România. 

3. Teatru sub castani - ajută la dezvoltarea psiho- 
logică şi depăşirea barierelor de comunicare ale 
adolescenților. 

4. Hangariada - Festivalul de artă şi zbor - ajută 
oamenii să se desprindă de cotidian într-un mod plă- 
cut. 

5. Vorbele tale decorează inimi - workshop 
Orlando Petriceanu - încurajează buna înțelegere 
între membrii societății. 

6. Conferința Biolnternet şi tehnici de intuiție — 
dezvoltă cultural oamenii interesaţi de acest dome- 
niu. 

7. Secrete desluşite - Limbajul trupului şi fiziono- 
miei — îi îndeamnă pe oameni să-i privească pe 
ceilalți cu alţi ochi, înțelegând sentimentele lor din 
gesturile pe care aceştia le fac. 

8. Tânărul ieşean - ajută la depăşirea timidității 


şi îi ajută pe studenți şi liceeni să lege noi prietenii, 

contribuind la dezvoltarea lor personală. 

9. Curs practic de legislația muncii - îi face pe oa- 
meni să îşi apere drepturile, astfel încât manipularea 
se va diminua. 

10. Conferința PedDex - Curs naţional de pedia- 
trie - IOMC - educă populaţia pentru diminuarea 


mortalității în rândul noilor născuți. 


loana LACHIM 
16 ani 


1. Oraşul laşi este tare în primul rând pentru că e 
situat pe 7 coline ceea ce îl face plin de atracţii turis- 
tice interesante. 

2. Lacul de agrement Ciric este un loc foarte 
drăguţ pentru petrecerea timpului liber şi nu numai 
însă nu e exploatat la maximum din păcate. 

3. Fiecare festival cultural desfăşurat la laşi repre- 
zintă o atracție pentru majoritatea tinerilor, ceea ce 
dă un plus de valoare oraşului. 

4. Teatrul Naţional este un alt obiectiv care ridică 
oraşul pe o treaptă mai înaltă când vine vorba de cul- 
tură, în special pentru că acum e complet renovat şi 
arată spectaculos. 

5. Zeci de petreceri super au loc în laşi săptămâ- 
nal. 

6. Restaurantele turceşti şi greceşti sunt foarte 
tari ținând cont de faptul că sunt mulți studenți stră- 
ini aici care le frecventează des. 

7. Partea centrală a oraşului ce cuprinde Piața 
Unirii este o zonă foarte apreciată de majoritatea lo- 


cuitorilor. 


8. Palatul Culturii este un obiectiv foarte apreciat 
dar din păcate renovarea acestuia durează o veşnicie. 
9. UMF 


universități din țară se află în laşi fiind asaltată în fie- 


una dintre cele mai renumite 


care an de un număr foarte mare de studenţi străini. 

10. Hamak este un centru ce relaxare unde se 
poate practica şi călăritul, loc ce a devenit din ce în 
ce mai popular în oraş. 

11. Încă o chestie care pe mine mă încântă în mod 
special este Comunitatea Elenă laşi care este repre- 
zentanta minorității elene din oraș şi unde elevii de 
toate vârstele au posibilitatea de a învăța limba neo- 


greacă şi nu numai. 


Călin loan MARIAN 
17 ani 


1. Palas Mall 

Mulţi dintre noi ne dorim să trăim într-un oraş 
mare, un oraş plin de clădiri înalte luxoase, cum ar fi 
New York, Chicago, sau alte oraşe americane. Nu am 
fost toți atât de norocoşi încât să trăim într-un ase- 
menea oraş, dar e bine că există anumite simboluri 
care să ne apropie de acest ideal, cum e Palasul. Oferă 
o altă imagine şi o altă atmosferă laşului. 

2. Teatrul Naţional 

Oricine are din când în când nevoie de artă. O 
piesă de teatru sau un spectacol nu strică niciodată. 
Nici eu nu sunt un fan al artei, dar când am intrat 
prima oară în Teatrul Naţional, am rămas uluit de 
frumuseţea acestuia. Parcă altfel e o piesă de teatru 


într-o astfel de clădire. 

3 Bojdeucalui on Creangă 

Său uită că cei mai îi sita ai tării su 
tăia ţi Cate memoriale sunt lato pasul însăniri 
îm use compară cu bajdeuca ui Creangă. Ama 
ta in nintă tatea ratele seca XX 

4. Grădina Bataniză 

întinsă pe n suprafață ate, cuprinde venă 
ate tipuri de plante și de Ari pe lsgăfutmusețea 
lacului div mijloc ei Este unlocpetectdererreere, 
stăt petru copi şi părinti căt și pentru adolescenți 
De siemenea, Grădina Btanică este spaţiu în care 
se potabtine cele iai bune sii 

S. areal Copou, Teiului Eminescu 

Este un super moriument ce me stnintește de 
Mata marelui poet: 


6. Lacul Cric 

zic este spaţiul deschis avicăru ip de activităţi 
De laînntat, până la statla grătan cu pritenii taţii 
se adună n jurul lacului Czic pentru 3 se bucura de 
atmastera veri. 

7.1eatau Bit 

Lătă la n parte monumentele și marile car 
plete tuistice despre carea pomenit mai devreme, 
“Teatru Fit este una dintre cele îmai frumoase cafe: 
mele plus teșasă, din ara Situată în centrul orașului, 
ascunsă de priviileîndisrrete ale pistol terasa 
“Teatru Pi este un Inc perfect de ieșit cu prietzui. 
Catea bună, camapele confortabil, hamace și chelneri 
atenţi toate acestea crezscă atmasfera de cate avize 
grup are vevnie, 


Ciubui de agrement HAMAK 

8. FILIT 

laşul nu se bucură doar de minunate monumente 
şi locații, ci şi de unele dintre cele mai captivante eve- 
nimente ale țării. Dintre toate, Festivalul 
Internațional de Literatură şi Traducere este cel ce 
m-a impresionat în cea mai mare măsură. Au fost 
două ediţii excepționale, la care nu doar că au parti- 
cipat nişte tineri despre care nu am decât laude, dar 
şi cei mai buni scriitori contemporani, implicându-se 
în discuţii cu publicul, lansări de carte şi aşa mai de- 
parte. Aştept cu nerăbdare ediția de anul acesta. 

9. Rock'n'laşi 

Probabil că majoritatea nu au auzit de Rock'n'laşi. 
Este un eveniment care transformă Casa de Cultură 
a Studenţilor, pentru două weekend-uri, în cea mai 
mare sală de concert a laşului. Sunt două weekend- 
uri în care trupe bune de rock se adună la laşi, dar şi 
oameni care mai de care mai diferiţi. Atmosfera este 
extraordinară, mai ales pentru tinerii ce vor să se în- 
grămădească la concerte. Este un eveniment la pol 
opus față de FILIT, însă orice tânăr rocker din laşi se 
va bucura de atmosfera acestui festival. 

10. Serile Filmului Românesc. 

După marea amploare pe care au luat-o anul 
acesta, Serile Filmului Românesc au adunat într-un 
interval de cinci zile persoane de toate vârstele pa- 
sionate de cinematografie, la o serie de proiecţii, atât 
în grădina Palas, cât şi în Casa de Cultură a Studen- 
ților. Persoanele în vârstă s-au bucurat de filme ce 
le-au amintit de tinerețe, în timp ce tinerii şi-au 
îmbogățit conştiinţa culturală. Un astfel de eveni- 
ment, bazat pe cinematografia românească, este ceea 


ce face laşul un oraş complet. 


Raluca Elena LITIANU 
17 ani 


1. Foarte cool în laşi sunt cafenelele Meru, Acaju, 
Cuib, Kiddo Cafe. Toate au o atmosferă atât de primi- 
toare, încât nu-ți vine să mai pleci acasă. Muzică 
bună, jocuri, artă; nu mai zic de varietatea meniurilor. 
Ce poate fi mai bun decât o limonadă rece cu aromă 
de cocos în Meru într-o zi fierbinte de vară sau decât 
o ciocolată caldă cu chilli după o aventură prin nin- 
soare? 

2. În viața de licean ieşean, specificul după-amie- 
zilor de după şcoală sau al serilor răcoroase de vară 
e să mergi în parcul Hotelului Unirea, de lângă Starea 
Civilă. E destul de greu de descris sentimentul de 
pace si fericire pe care îl ai înconjurat de oameni pe 
care îi cunoşti sau de care ai auzit, cu care poți 
schimba o vorbă la ţigara sau snack-ul de după ore. 

3. Şi dacă tot suntem adolescenţi implicați în dez- 
voltarea oraşului nostru, în top-ul meu se află deja bi- 
necunoscutele festivaluri precum Sotron, Street 
Delivery, FILIT, mult aşteptate de către tinerii ieşeni 
şi nu numai, ocazii inedite de a acumula diverse 
cunoştinţe, de a munci în echipă şi de a te distra pe 
cinste alături de oameni vechi sau noi. 


4. Cu sau fără voia părinților, suntem activi şi în 


viața de noapte. Ceva ce îmi place mie foarte mult şi 
de la care am fost nelipsită sunt promo party-urile 
organizate de Electric Castle Festival. Nu ştiu vreo 
serie de petreceri mai reuşite în laşi. 

5. Băutoare înrăită de cafea şi colecționară de ter- 
mosuri, consider că nu se putea deschide loc mai po- 
trivit pentru mine decât Starbucks Coffee. După o 


lungă aşteptare şi emoţii din cauza falselor anunţuri 

din anii precedenţi, în sfârşit, iată-mă cu inima împă- 
cată şi cu doua locații Starbucks în Complexul Palas 
Mall laşi. 

6. Că tot vorbeam de Palas Mall, un alt loc super 
cool este Parcul Palas. Imensitatea grădinii şi atmos- 
fera armonioasă redată de muzica chill şi sunetul 
apei din fântânile arteziene fac din aceasta un loc 
prielnic pentru o ieşire cu prietenii. De menționat şi 
Auchan-ul în apropiere, cu chipsuri şi suc ieftin. O 
dată am lenevit 5 ore jumătate pe iarbă cu prietenii. 

7. Se apropie vara cu paşi repezi, iar locul ideal 
pentru răsfăţ şi pentru petreceri devine Sunrise Pool 
Ciric. Ultima petrecere Electric Castle de care ziceam 
mai sus a fost organizată acolo. Magic. Abia o aştept 
pe următoarea. 

8. Sinceră să fiu, nu am auzit de locul de care vă 
vorbesc în continuare până la aniversarea de 6 ani 
Acaju de pe 8 august, anul trecut. După vreo jumătate 
de oră în care mi-am dat seama că nu prea mă pricep 
să folosesc Google Maps, am ajuns la Hamak, în Bu- 
cium. Nu-mi amintesc să mă mai fi impresionat un 
loc așa tare la prima vedere. Încă n-am facut traseul, 
poate vara asta. 

9. Un altloc frecventat de adolescenții ieşeni este 
Parcul Expoziţiei, din Copou. Nu contează că e prea 
departe, căci majoritatea fac drumul până acolo cu 
bicicleta, skateboard-ul sau rolele; principala atracție 
este Skatepark-ul. Chiar şi pentru cei care nu prea le 
au cu acest sport, e cool să stai şi să priveşti la price- 
perea altora. 

10. Am decis să închei într-o manieră culturală şi 
am ales ca Teatrul Naţional „Vasile Alecsandri” să 
aibă un loc în topul meu. Trebuie să recunosc că nu 


prea am mers la teatru din inițiativă proprie. M-am 


dus la invitația profesoarei mele de limba engleză, 
dar alături de colegi şi prieteni. Totuşi, gusturile pro- 
fesoarei mele în materie de piese de teatru sunt 


foarte bune. La mai multe invitații! 


Ilinca LUNGU 
17 ani 


1. Concertele de muzica rock - chiar dacă majori- 
tatea se desfăşoară în Underground, atmosfera este 
faină, oamenii ştiu să se bucure de un concert, cântă 
şi dansează de parcă sunt la duş. 

2. Hamak - un loc liniștit în care poți să te caţeri 
prin copaci sau pur şi simplu să leneveşti într-un 
hamac la umbra ălora care se cațără. 

3. În curte la Muzeul Literaturii — De ce? Pentru 
că se desfăşoară o grămadă de evenimente cool, spre 
exemplu Noaptea Muzeelor sau Şotron. 

4. Street Delivery - Un eveniment care se întâm- 
plă tot în curtea muzeului, aduce puțin din atmosfera 
de Vama Veche atât de cunoscută tuturor. 

5. Grupul de pe Facebook „Eşti din laşi dacă...” — 
ideea de comunitate în care toată lumea postează de 
la „pierdut pisica” până la poze amuzante şi accidente 
din oraş; mă pune la curent cu toate noutățile. 

6. Cinematograful vechi - nu mă duc foarte des, 
dar, uneori, îmi iau un bilet şi, cu câţiva prieteni, ne 
amintim de vremurile în care cinematograful ni se 
părea cel mai „coo!” loc din laşi. 

7. Biblioteca Centrului Cultural Francez - un loc 


mic şi prietenos în care poţi citi în linişte. 

8. Schimburile de cărți - a fost o iniţiativă inspi- 
rată de a crea o întâlnire în care lumea poate face 
schimb de cărți şi păreri. 

9. laşi Fashion Street - blog de modă cu nişte fete 
foarte simpatice care „colorează” orașul prin ținutele 
lor. 

10. Concursurile din cadrul Ars Urbana (festival 
de cultură urbană) — câteva competiţii cu care oraşul 
încă nu este obişnuit, cum ar fi Street Art, Rope Con- 


test, Trial. 


loana-Maria MARIN 
16 ani 


1. Târgul de Carte, Artă şi Muzică LIBREX e un loc 
potrivit pentru tinerii din laşi, care pot beneficia de 
o gamă diversă de cărți şi de reduceri foarte mari în 
cadrul acestui târg. 

2. Librăria Cărtureşti este un loc cool datorită eve- 
nimentelor interesante pe care le găzduieşte, unul 
dintre ele fiind Săptămâna PSI pentru părinți şi 
adolescenți. De asemenea, produsele librăriei sunt de 
calitate şi diversificate, de la cărți până la ceaiuri şi 
dulciuri. 

3. Oraşul laşi e cool pentru că are Casa Pogor, 
unde se desfăşoară cele mai atractive evenimente 
pentru tineri, Şotron şi Street Delivery, locuri unde 
m-am simțit extraordinar împreună cu oameni 
deosebiți. 

4. Un altloc pe care îl consider interesant este Ins- 
titutul de psihiatrie „Socola”, loc unde fac voluntariat 


(ce constă în terapie ocupațională cu pacientele in- 


stitutului) şi mă simt bine încercând să ajut, unde mă 
dezvolt ca persoană şi în acelaşi timp aflu lucruri des- 
pre mine. 

5. În oraşul laşi se desfășoară Festivalul Inter- 
național al Educaţiei şi Festivalul Internaţional de Li- 
teratură şi Traducere, două evenimente unde am 
învățat foarte multe lucruri noi, tinerii fiind publicul 
ţintă. 

6. Cafenelele Meru şi Acaju sunt două dintre locu- 
rile mele favorite din oraş. Aici se promovează tinerii 
artişti şi prețurile produselor pe care le vând sunt ac- 
cesibile tuturor. 

7. Chase the Sun Events, o echipă de D] adoles- 
cenți, organizează aproximativ lunar petreceri cu 
muzică electronică, pe placul elevilor şi al studenţilor 
din oraş. Au adus în laşi artişti de talie internațională, 
precum Technimatic şi 50 Carrot. 

8. CUIB, unul dintre puţinele locuri din laşi unde 
se promovează mâncatul sănătos. De asemenea, lo- 
calul este amenajat foarte frumos şi are o atmosferă 
extrem de plăcută. 

9. Casa de Cultură a Studenților găzduieşte eveni- 
mente care promovează tinerele talente ale oraşului. 
Aici se desfăşoară spectacole ale Asociaţiei Moldavia 
şi chiar ale Comunităţii elene din laşi. 

10. ArtCamp este un proiect unde elevii de liceu 


pot participa la diverse cercuri de creație pe parcur- 


sul a două luni. Aici mi-am perfecționat abilitățile de 
fotograf şi am întâlnit oameni noi care împărtăşesc 


aceeaşi pasiune ca şi mine. 

Eduard MATEI 
17 ani 


1. Square Palas - prețuri bune, confort şi calitatea 
servirii. 

2. Play Again Palas - Biliard, Bowling şi meciuri 
de fotbal. 

3. Belfast Pub - preţuri foarte scăzute. 

4. Teatru Fix — cafea foarte bună. 

5. Biblioteca județeană „Gh. Asachi” — este ampla- 
sată nonconformist în spirală. 

6. „Colț de rai” — locul ideal pentru relaxare, pis- 
cină, restaurant. 

7. Food Court Palas - un loc bun pentru a mânca. 

8. StarNet - locul perfect pentru a te destinde cu 
prietenii. 

9. Down Town - muzică foarte bună. 

10. Souflaki - mâncare foarte bună cu specific tur- 


Cesc. 


Bianca-Maria MITITELU 
17 ani 


1. Palatul Culturii — este cel mai atractiv obiectiv 
turistic din laşi. 

2. Palas - un loc unde poţi găsi orice doreşti şi un 
loc liniştit în care te poți plimba împreună cu familia 
sau cu prietenii. 

3. Gelateria Moo - aici găseşti cea mai bună 
înghețată din laşi. 

4. Parcul Copou - un loc perfect unde te poţi re- 


laxa şi citi o carte. 


5. Ciric = cel mai bun loc pentru a face un grătar 
şi a petrece timp cu cei dragi. 

6. Teatrul „Vasile Alecsandri” - dacă doreşti să faci 
ceva diferit, te poți duce aici pentru a vedea deosebite 
piese de teatru. 

7. Staţia de pe Independenţei cu muzică - dacă te 
plictiseşti așteptând autobuzul... poți să îţi alegi o 
melodie din playlistul staţiei pentru a face timpul să 
treacă mai repede. 

8. Auchan = cel mai bun şi ieftin hypermarket. 

9. La Petru - aici găseşti cei mai buni covrigi. 

10. Teo's to go - aici paţi să-ţi iei cel mai bun 


frappe din lași și la un preț bun. 


Tiberiu Andrei PĂSTRĂY 
18 ani 


1. Parcul Copou, pentru că este un loc foarte bun 
în care te poţi plimba şi relaxa şi totodată să fii 
aproape de diverse puncte de interes ale orașului. 
S-ar putea spune că este ca şi Central Park din New 
York. 

2. Grădina Botanică, deoarece în acel loc te poți 
cufunda în natură şi este un loc potrivit pentru a lua 
o gură de aer proaspăt. 

3. Priveliştea de pe Releu este unul din motivele 
care te face mândru că eşti ieşean (asta în cazul în 
care ştii istoria acelei zone). 

4. Parcul Voievozilor este un parc mai puţin cu- 
noscut din laşi dar totodată arată foarte îngrijit şi 
pare că înfloreşte dintr-un punct de vedere al localu- 


rilor. 

5. Complexul Palas este locul unde totul se întâm- 
plă în laşi, chiar dacă vrei să faci cumpărături, să te 
plimbi sau să te duci la serviciu. 

6. Cafenele, ceainării şi restaurante de excepţie 
suntun punct forte al Iaşului, un oraş în plină dezvol- 
tare din toate punctele de vedere, mai ales cel al res- 
taurantelor şi cafenelelor ieşind în evidență localuri 
precum Vivo, Meru, Acaju sau La Corniche. 

7. Complexul Hamak este locul de relaxare per- 
fect, amplasat în mijlocul naturii din laşi, fiind de ase- 
menea dotat cu un parc al aventurii. 

8. Ciricul este locul clasic pentru ieşeni unde se 
pot duce să facă un grătar sau să se plimbe cu teles- 
caunul. 

9. Aeroportul Internaţional laşi este un punct im- 
portant al laşului, conectându-l cu numeroase capi- 
tale europene. 

10. Cinematograful Victoria este locul prielnic 


pentru a vedea un film şi de a te bucura de 


rumusețea sălii de cinema construite încă de pe vre- 


mea comunismului. 


Claudia PINCOVSKI 
16 ani 


1. Oraşul laşi este cool pentru că găzduieşte Tea- 
trul Naţional „Vasile Alecsandri”, locul în care arta şi 
cultura se întrepătrund şi formează un loc în care ne 
putem bucura de spectacole incredibile. 

2. Diversitatea arhitecturală face din laşi unul din- 
tre oraşele foarte cool deoarece beneficiern de multe 


clădiri vechi cu structuri interesante care pot fi folo- 


site în diverse moduri. 

3. Parcul Copou, este un alt loc inedit care face din 
oraşul nostru unul minunat. Aici arta se îmbină cu 
natura şi ne oferă dreptul de a ne bucura de un peisaj 
divers; în plus, acesta este un loc propice pentru re- 
laxare, dar şi pentru distracție, persoane de toate vârs- 
tele petrecându-şi timpul liber pe „aleile cu castani”, 

4. Trupa de teatru ProfessArt îi conferă oraşului 
şi mai multă magie, fiind cei care mă ajută să-mi 
îmbogățesc imaginaţia, să mă descopăr şi să scap de 
inhibiţii. 

5. ArtCamp este una dintre „taberele” care-mi 
dezvoltă abilitatea de a comunica şi de a-mi 
perfecționa pasiunile. 

6. FILIT-ul este un festival care, pentru o săptă- 
mână, ne transformă oraşul într-un centru cultural 
prin care mişună sute de autori cu care avem ocazia 
să discutăm şi cărora le putem adresa diverse între- 
bări în legătură cu operele lor. 

7. Un alt festival care face oraşul laşi să fie un oraş 
cool este „Serile Filmului Românesc”, un festival în 
care, pentru câteva zile ne putem bucura de magia fil- 
melor româneşti amintindu-ne de copilărie, şi poate 
chiar învățând despre copilăria părinților noştri. Pe 
lângă filme, festivalul ne pune la dispoziţie regizori, 
scenografi, actori, oameni cu experiență în lumea fil- 
mului, capabili să ne vorbească despre această artă. 

8. Rock'n'lași, un alt festival, de data aceasta de 
muzică rock, care aduce pe scena oraşului nostru 
trupe consacrate din rock-ul românesc, dar şi străin, 
de ale căror melodii ne putem bucura după lungi 
aşteptări. 

9. Jassyro este una dintre cele mai drăguțe cafe- 
nele din tot orașul. Atmosfera călduroasă şi relaxată 


din acest locuşor îl face cu totul şi cu totul special. Un 

spaţiu mic umplut cu cărţi în care mirosul de cafea şi 
ceai te învăluie încă de la început. Oameni cu suflet 
frumos capabili să întreţină o conversaţie cu adevărat 
plăcută. 

10. Istoria care bântuie fiecare străduţă a acestui 
oraş. La fiecare pas, călcăm pe istorie, inhalăm istorie. 


Iaşul este un loc boem, Iașul este oraşul artiştilor. 


Maria PÎSLARU 
16ani 


1. Teatrul Naţional „Vasile Alecsandri” Iaşi — îmi 


place acest loc pentru că este locul unde se 


desfăşoară multe piese de teatru celebre, concerte 
de operă, balet şi are o arhitectură interesantă. 

2. Biserica „Sfântul Nicolae Domnesc” - este o 
biserică frumoasă şi face trimitere la istorie, fiind 
construită de Ştefan cel Mare. 

3. Librăria Cărtureşti — găseşti orice doreşti, dar 
mai ales cărţi - evident - iar pe lângă acestea poţi 
servi şi un ceai, în timp ce lecturezi cartea preferată. 

4. Bulevardul Ştefan cel Mare - este un loc ideal 
pentru o plimbare şi pentru a te relaxa. 

5. YoYogurt - acolo se găseşte un iaurt îngheţat 
delicios şi cred că este şi singurul din Iaşi. 

6. Palatul Culturii — este frumos acest palat care 
reprezintă un simbol al Iaşului. 

7. Cinema City - este un loc în care te relaxezi în 


timp ce vizionezi filmele preferate. 


: Corneliu Grigoriu 


Activităţi la ŞOTRON, 2014 

8. Festivalul FILIT - îmi place mult pentru că sunt 
invitați scriitori din toată lumea. 

9. Muzeul Memorial „Mihail Kogălniceanu” - îmi 
place arhitectura, este un loc superb şi, la fel, plin de 
istorie. 

10. Festivalul Hangariada - mi se pare foarte 
interesantă ideea acestuia, dar mai ales să sari cu 


parașuta din avion. 


Alexandru PLAMADĂ 
17 ani 


1. Complexul de agrement Ciric: un loc în care poți 
să te relaxezi în mijlocul naturii (pădurea, lacurile), 
să faci un grătar, sau să te distrezi cu prietenii la pis- 
cină. 

2. La Castel: un restaurant la marginea oraşului 
care se află într-un spațiu special, deoarece este în- 
conjurat de natură. 

3. Parcul Copou: unul din cele mai vechi parcuri, 
care este mereu plin de ieşeni de toate vârstele. Aici 
poți să te relaxezi, să citeşti o carte sub umbra arbo- 
rilor, să te plimbi cu bicicleta, sau să faci diferite 
activități. 

4. Restaurantul Panoramic: un spațiu elegant, 
unde ai ocazia de a savura preparate autohtone și in- 
ternaționale, în timp ce priveliștea unică asupra la- 
şului de la înălțime te poate fascina. 

5. Street Delivery - locul unde ai parte de distrac- 
ţie, activități diverse, persoane cool, muzică şi voie 
bună. 


6. FILIT: cel mai important eveniment literar, 


unde diversitatea culturală e îmbinată cu distracţia, 
acumularea de cunoștințe şi unde cunoşti multe per- 
soane și personalităţi formidabile. Pe scurt, e o expe- 
riență incredibilă! 

7. Piaţa Unirii: Plină de cafenele, restaurante, li- 
brării, e un loc unde tinerii, în special elevii de la co- 
legiile din lași „își dau întâlnire” după terminarea 
orelor. 

8. Strada Lăpușneanu: un pietonal istoric, unde se 
întâmplă mereu câte ceva interesant. 

9. Complexul Palas: unul din locurile preferate şi 
frecventate de foarte multă lume, Palas-ul ne oferă o 
mare diversitate de activități și un spaţiu incredibil, 
de care nu ne plictisim. 

10. O altă chestie cool o reprezintă faptul că lașul 
e plin de tineri, care dau viață orașului, creează ima- 


ginea orașului, reprezintă țara și ştiu să se distreze. 


Andrada POPA 
17 ani 


1. Oraşul laşi este cool datorită universităților şi 
sutelor, miilor de studenţi care întineresc oraşul. 

2. Oraşul laşi este cool pentru că Palas - comple- 
xul comercial este perfect pentru shopping, prânz co- 
pios, cafenele drăguțe şi plimbări. 

3. Oraşul laşi este cool pentru că actualmente al 
nostru primar este celebru şi este pe prima pagină a 
tuturor cancanurilor naționale şi chiar interna- 


ţionale. 

4. Oraşul laşi este cool pentru Releu. Oricine are 
chef de o plimbare ajunge negreşit şi până la Releu 
de unde se vede imaginea panoramică a laşului pe 
cele 7 coline, la fel ca şi Roma - capitala Italiei. 

5. Oraşul laşi este cool pentru concertele de la 
Palat, unde mulțimea de oameni ajunge până şi pe 
Cuza Vodă. 

6. Oraşul laşi este cool pentru că... Civila, locul 
unde se adună tot tineretul după terminarea orelor. 
eventual şi pe parcursul acestora. 

7. Oraşul laşi este cool pentru că în fiecare seară 


vei găsi o locaţie unde se face karaoke. 


8. Oraşul laşi este cool pentru că, deşi pare un 
clișeu, muzeele şi casele memoriale conferă un carac- 
ter cultural şi elevat oraşului atrăgând foarte mulți 
turiști. 

9. Oraşul laşi este cool pentru că dispune de locuri 
în care ieşenii se pot bucura de natură şi de 
frumuseţile ei departe de agitația urbană, în spaţii de 
agrement precum CIRIC, pădurea C.A. Rosetti, lacul 
Dumbrava etc. 

10. Orașul laşi este cool pentru că ieşenii se pot 
bucura de numeroase festivaluri culturale şi chiar de 


entertainment anual. 


Andreea POPOVICI 
16 ani 


1. Biblioteca Judeţeană „Gh. Asachi” 

Sediul bibliotecii din zona „Cub” este locul meu 
preferat. Ador cărțile şi mereu am găsit acolo tot ce 
mi-am dorit, pe lângă colaborarea foarte bună cu bi- 


bliotecarii care nu au acea atitudine repulsivă pe care 


o au ceilalți de obicei. Şi cum altfel să intri în acest loc 
magnific fără acea scară colorată care marchează per- 
fect intrarea în „lumea poveştilor”? Deşi are nevoie 
de câteva îmbunătățiri, sediul bibliotecii rămâne 
atracția principală pentru iubitorii de literatură. 

2. Biserica Catolică 

Am ales acest loc nu datorită funcţiei sale sau a 
importanței pe care o are pentru persoanele de o 
anumită orientare religioasă, cât datorită aspectului 
său. Arhitectura bisericii este unul dintre lucrurile 
cele mai reprezentative pentru acest oraş. 

3. FILIT 

Festivalul FILIT este unul dintre cele mai recente 
evenimente din oraş şi cel care a avut un impact des- 
tul de mare asupra adolescenților. Este minunat să 
poți să te întâlneşti cu scriitorul tău favorit, să vezi 
omul din spatele cărților. 

4. Palatul Culturii 

Este cel mai reprezentativ monument pentru laşi. 
Are valoare arhitectonică, istorică, culturală şi chiar 
sentimentală. Oraşul şi-ar pierde farmecul fără aceas- 
tă clădire. 

5. Sala Paşilor Pierduţi 

Situată în Corpul A al Universităţii „Alexandru 
loan Cuza”, sala paşilor pierduţi este impresionantă 
datorită tablourilor gigantice, pictate cu tentă de al- 
bastru. Este unicul loc de acest gen şi merită să fie 
trecut pe lista locurilor de seamă din acest oraş. 

6. Grădina Botanică 

Unul dintre cele mai frumoase locuri în care poți 
merge să te recreezi. Varietatea de plante, expozițiile 
şi atmosfera relaxantă a grădinii sunt lucrurile care 
m-au cucerit de prima oară când am vizitat acel loc 


şi care m-au făcut să îmi doresc să merg acolo mereu. 

7.Copou 

Împreună cu Grădina Botanică, parcul Copou este 
unul dintre locurile ideale în care îmi place să-mi pe- 
trec timpul liber, unul dintre puţinele spaţii verzi din 
oraș. 

8. Hangariada 

Ideea acestui festival m-a surprins de la bun înce- 
put și mi-a întărit și mai tare dorința dea face un salt 
cu parașuta, 

9. Casa de Cultură a Studenţilor 

Locul unde se organizează majoritatea concerte- 
lor și evenimentelor din acest oraș, loc dedicat tine- 
retului, loc care trăiește prin ei. 

10. Noaptea Muzeelor 

Cultura este primul lucru la care mă gândesc 


atunci aud numele orașului, iar noaptea muzeelor 


contribuie la definirea acestui statut, oferindu-le 
cetățenilor posibilitatea de a petrece o noapte colin- 


dând printre clădirile impregnate de istorie. 


Mălina PRICOP 
17 ani 


1.Underground Pub - își merită locul pentru mu- 
zica bună trap și street, spaţiul de dans și diversele 
concerte pe care le organizează. 

2. Teatru Fix - super pentru relaxare, destindere 
şi spectacole de calitate, accesibile. 


3. Arte Bar - la fel ca și Fix, un loc ideal pentru 


Sala mare a Teatrului Naţional Ia: 

artă, un spaţiu nonconformist. 

4. Oxford PUB - o atmosferă plăcută, cu muzică de 
bun gust şi oameni de calitate. 

5. Innltalia — La casa di Romeo e Giulietta - una 
dintre cele mai bune cafenele din oraș, cu o atmosferă 
deosebită, ceva mai formală decât în altele. 

6. Acaju — cea mai bună cafenea decorată artistic, 
plăcută, perfectă pentru a te distra cu prietenii, acce- 
sibilă ca preț. 

7. Teatrul Naţional „Vasile Alecsandri” - pentru 
cele mai bune evenimente culturale. 

8. FILIT - un festival care ne aduce cei mai 
îndrăgiți scriitori contemporani. 

9. TEDx - un eveniment din care ai multe de 
învăţat şi care ar trebui organizat mai des. 

10. Street Delivery laşi - inovativ, artistic, făcut 


special pentru tineri. 


Teona ROMEDEA 
16 ani 


1. Noaptea Muzeelor - acest eveniment este de 
mare succes în oraşul nostru, iar datorită pasiunii 
mele pentru activități culturale, îmi face plăcere să 
particip la acest eveniment. Pe lângă vizitele muzee- 
lor pe timp de noapte, care pun vizitele într-o altă lu- 
mină, în laşi se țin şi concerte sau piese de teatru în 
aer liber cu ocazia acestui eveniment. 

2. Sărbătorile Iaşilor - aş putea vorbi în numele 
tuturor ieşenilor, şi nu numai, că această sărbătoare 


care se desfăşoară în oraşul nostru este cea mai im- 


portantă în ochii noştri. În primul rând, datorită pe- 
erinajului la moaştele Sfintei Parascheva, ținut an de 
an, dar şi datorită activităţilor, concertelor şi atmos- 
erei generale de festival şi bucurie. 

3. Târgul de carte Librex - cu bucurie particip la 
ediţiile acestor târguri de carte, fie din curiozitate 


pentru noutățile editoriale, fie în căutarea unor cărți 


ansate, fie doresc să îmi îmbunătăţesc colecţia de 
muzică. 

4. Târgul de Ştiinţe de la UME - care se ține în săp- 
tămâna alfel, oferă curiozități asupra corpului uman, 
experimente, dar şi un tur al universității. 

5. Festivalul muzicii „Fâte de la Musique” — este 
un festival de care mă bucur mult, fiind pasionată de 
muzică. Lumea se simte bine şi se bucură atât de 
creațiile diferiților compozitori, cât şi de spectacolul 
în sine şi activități. 

6. Parcul Copou - dacă ar fi un loc pe care l-aş 
arăta prima dată unui străin venit în vizită, ar fi Co- 
poul. Acest parc este o bijuterie a oraşului, în care 
mulți ieşeni preferă să îşi petreacă timpul liber. Aici 
există teiul celebrului Eminescu, precum şi Obeliscul 
leilor, monument înfăptuit pentru realizarea Regula- 
mentului Organic. 

7. Grădina Botanică - un fantastic loc de vizitat, 
care întâmpină turiştii, sau chiar locuitorii oraşului, 
cu o fascinantă diversitate de flori şi plante. lar dacă 
avem nevoie de un loc mai depărtat de stresul 
oraşului, există un lac cu rațe şi cu bănci împrejur, 
numai bun pentru relaxare şi scăpat de griji. 

8. Palatul Culturii — Inima oraşului. Deşi încă în re- 
novare, Palatul Culturii găzduieşte galerii splendide, 
fiind un muzeu al laşului. 


9. Mitropolia Moldovei şi Bucovinei — este un mo- 

nument arhitectural, fiind un centru religios de ma- 
ximă importanţă, al doilea ca importanţă după Pa- 
triarhie. 

10. Muzeul de Ştiinţe ale Naturii - pe lângă mu- 
zeul în sine, care găzduieşte un mare număr de expo- 
nate, există o sală de mare importanță pentru istoria 
Moldovei și României. În această sală, a fost semnată 
de către mai marii vremii din Moldova hotărârea prin 


care Cuza a fost desemnat domn al Moldovei. 


Bianca Stefana ROTARU 
17 ani 


1. Statuia din Piaţa Unirii 

Unde în fiecare seară îți poţi găsi prietenii, unde 
fiecare stil şi personalitate îşi au locul, unde te poți 
distra doar cu câțiva lei pentru o sticlă de Cola, unde 
eşti sigur că o să te distrezi doar pentru că eşti în 
compania celor mai faine persoane. 

2. Strada Pogor 

Unde în fiecare an voluntarii de la Şotron şi Street 
Delivery îşi fac cele mai frumoase amintiri, cele mai 
bune poze de profil pentru Facebook. Acolo găsești 
oameni care cântă la chitară melodiile copilăriei, se 
joacă board games şi badmington, care se împriete- 
nesc între ei şi stabilesc cele mai cool relații. 

3. Serile de karaoke 

Într-un local diferit în fiecare seară. Nu contează 
dacă ai sau nu calități de interpret, prietenii tăi ori- 


cum îți vor filma momentul de glorie, şi îl vor posta 


pe o rețea de socializare de ziua ta, deci nu vei uita 
niciodată această amintire. 

4. Parcul Copou 

Unde nu doar copiii cu părinţii sau bunicii lor 
scapă de căldura oraşului, ci şi tinerii în căutare de 
un loc retras, intimitatea de care au nevoie şi 
şedinţele foto artistice, unde prietenii îți sunt de 
ajuns pentru niște momente memorabile. 

5. Biblioteca „Gh. Asachi” 

Pentru că e mereu cool să le spui prietenilor tăi, 
la fel de hipsteri ca tine, că ai fost. Pentru că, pe lângă 
o carte bună, poți savura şi o cafea sau o țigară, şi îţi 
poți termina treaba fără a fi distras. 

7. C.A. Rosetti 

Pentru că tot românul veritabil apreciază această 
experienţă, precum şi mâncarea tradițională (a se citi 
mici cu bicarbonat), pentru că zilele par mai scurte 
şi dimineaţa vine mai uşor, pe fundalul muzicii pre- 
ferate. 

8. Concertele în aer liber 

Pentru că indiferent de cât de mult apreciezi mu- 
zica, de obicei comercială, este tradiție să bei un 
pahar de bere cu prietenii, şi să te refugiezi apoi pe 
iarbă la Palas. 

9. Serile de dubstep 

Unde vine toată lumea, pentru că e cool. Îţi dai 
check-in ca să vadă prietenii că ai viață de noapte şi 
că asculți muzică „din aia bună”. 

10. Civila, unde la orice oră găseşti elevi de liceu, 
şi cunoscutele stereotipuri din filmele Hollywoo- 
diene: fetele populare, băieţii cu biciclete, rockerii 


etc. 

Maria Antonia SANDU 
17 ani 


1. Evenimentul organizat în fiecare început de 
vară pe strada Vasile Pogor, denumit Street Delivery. 
Pentru trei zile, în acest spaţiu sunt îmbinate muzica 
de calitate cu activităţile de divertisment şi de socia- 
lizare, foarte importante pentru miile de persoane ti- 
nere care participă an de an. De altfel, este încurajat 
voluntariatul, fiind promovate diverse organizaţii 
non-guvernamentale care sprijină reciclarea, o viaţă 
sănătoasă prin alimentaţie specifică, dar şi natura şi 
sportul. Este un eveniment 100% al tinerilor, deşi nu 
deranjează şi participarea persoanelor care au trecut 


de această perioadă a vieţii. 


Cafeneaua ACAJU 


2. Festivalul Internaţional de Literatură şi Tradu- 
cere, care va fi anul acesta deja la cea de-a treia ediţie. 
Din punctul meu de vedere, acest festival nu are 
numai rolul de a aduce la Iaşi personalităţi marcante 
şi de a promova noi apariţii literare, ci şi de a cultu- 
raliza locuitorii acestui oraş. De aceea salut această 
iniţiativă şi o susţin, pentru că România chiar are ne- 
voie disperată de un popor bine educat şi informat. 

3. FRINGE este un festival de teatru, care are loc 
în laşi în acelaşi timp cu FIE (şi ar putea exista o con- 
fuzie printre ieşeni). Prin intermediul acestor spec- 
tacole stradale, dar nu numai, oraşul Iaşi este animat 
şi colorat. Perioada aceea este nemaipomenită, oa- 
menii toţi sunt pe stradă, în cafenele, citesc, cântă, 
râd, dansează. 

4. „Noaptea muzeelor” este unul dintre cele mai 
frumoase evenimente ale oraşului, după părerea 
mea. Este o fascinaţie aparte să vizitezi case memo- 
riale şi oaze de cultură la miezul nopţii sau chiar şi 
mai târziu. La Mănăstirea Golia au loc mereu con- 
certe susţinute de interpreţi tineri în cadrul unor 
cvartete. 

5. Festivalul Internaţional al Educaţiei este un 
eveniment cu obiective îndrăzneţe. Se pune accentul 
foarte mult pe concerte de orchestră, cu mari solişti 
şi compozitori celebri (Eugen Doga), oferind astfel 
oportunitatea spectatorilor de a petrece seri minu- 
nate, fără să cheltuiască nimic. 

6. Târgul Internaţional de Carte „LIBREX”. În pe- 
rioada desfâșurării acestuia, sunt zile în care stau cu 
orele în Sala Polivalentă, ieşind cu portofelul mai 
subţire de fiecare dată. 

7. Serile Filmului Românesc. Deşi nu am partici- 
pat personal, am întâlnit tineri care au fost foarte 


încântați de acest festival, şi chiar admir scopul pe 


28 


ProEuropeana Clubul cărții digitale 


care şi l-a propus prin promovarea cinematografiei 
româneşti. Adevărul este că generația mea (chiar şi 
eu) tinde să fie mai bine informată despre cultura şi 
divertismentul european şi american, decât despre 
cele autohtone. 

8. Biblioteca „Gh. Asachi” laşi organizează acti- 
vități diverse în fiecare săptămână. Cu excepția unui 
singur eveniment, care s-a desfăşurat seara şi la care 
am participat, restul au loc în general în diminețile 
de sâmbătă. De la lucru manual şi teme interesante 
de dezbatere, biblioteca încearcă să dovedească co- 
piilor şi tinerilor avantajele lecturii şi ale cărților. 

9. Sărbătorile Iaşului (Deşi înghesuiala este mai 
mare ca niciodată). 

10. Concertele de la Casa Studenţilor. Cel puţin în 
ultimul an, această instituție a început să fie mai ac- 
tivă şi oferă de multe ori ocazia de a participa la spec- 
tacole, sau chiar de a viziona proiecții de film în sala 
Gaudeamus. De altfel, sunt organizate şi cursuri de 


dans, actorie şi muzică în cadrul ei. 


Teodora SANDU 
17 ani 


1. Noaptea Muzeelor - după părerea mea, este un 
festival interesant pentru că poți admira spectacole, 
expoziţii şi te surprinde prin lucrurile noi care apar 
în fiecare an. 

2. Festivalul FILIT - au avut loc doua ediţii foarte 
palpitante şi interesante, în cadrul cărora am putut 
beneficia de întâlniri cu scriitori din diferite țări, iar 


alții mai norocoşi au putut lua autografe pe cărțile pe 


care le-au citit. 


3. Noaptea Scriitorilor - organizată de Asociaţia 
Moldavia, încurajează elevii/ studenții să-şi expună 
creațiile în fața publicului. 

4. Festivalul Internaţional al Educaţiei (FIE) - este 
un eveniment care poate ajuta oraşul lași să devină 
capitală culturală. În cadrul acestui festival te poți bu- 
cura de spectacole de balet şi operă, concerte în aer 
liber. 

5. Festivalul „Hai la teatru” - eveniment care 
aduce la laşi trupe din toată România şi în cadrul că- 
ruia pot viziona modul în care participanții aleg să se 
exprime şi să-şi etaleze talentul actoricesc. 

6. Parcul Copou - este plăcut datorită atmosferei 
liniștite unde oamenii se pot recrea, fiind totodată şi 
gazda multor ateliere de creaţie. 

7. Grădina Botanică - îmi place pentru că e un loc 
unde poți admira expoziţii de flori de prin toată 
lumea. 

8. Festivalul „Seara Filmelor Româneşti” (SFR) — 
îl consider un eveniment important pentru acest oraş 
deoarece poţi să te bucuri de cele mai frumoase filme 
româneşti în aer liber, fără să plăteşti. 

9. Biblioteca Centrală Universitară „Mihai 
Eminescu” — unul dintre cele mai interesante obiec- 
tive datorită faptului că este deschisă pentru public 
o singură dată pe an când poţi urca până în vârf, vizi- 
tând toate sălile. 

10. Festivalul Naţional de Teatru Școlar în Limbi 
Străine „Teatru sub Castani” — îmi place să văd dife- 
ritele trupe de teatru din toată țara, în special pe cele 
din cadrul colegiului din care fac parte, trupe care au 
o piesă diferită în fiecare an, unde elevii îşi exprimă 
cel mai bine spiritul artistic, unde poți resimți 


emoțiile care există. 

Elena SÂRBU 


15 ani 


1. Palas Mall - deoarece aici pot face diverse lu- 
cruri cu prietenii. 

2. Piaţa Unirii — aici îmi place să mă plimb şi să mă 
relaxez admirând un peisaj frumos. 

3. Copoul - îmi place acest loc deoarece este în- 
conjurat de mulți copaci şi pentru că aici găsesc stan- 
duri de gogoşi. 

4. Zona Cub (underground). 

5, Ciric - aici îmi place să mă plimb cu barca şi să 
admir peisajul de sus de pe telescaune. 

6. Pădurea Bucium = aici se află terenul de paint- 
ball. 

7. Ştefan Cel Mare&Palat - pentru că sunt cele mai 
frumoase şi cele mai cunoscute locuri din laşi. 

8. Standul cu dulciuri din Palas = acolo găsesc cele 
mai bune jeleuri. 

9. FILIT - un eveniment frumos organizat şi care 
a atras atenţia multor persoane. 


10. FIE (Festivalul Internațional al Educaţiei). 


Ilinca SIMION 
16 ani 


1. laşul este cool datorită FILIT-ului - autori de 
renume se adună pentru a încânta generaţiile tinere 
şi nu numai prin discuții literare şi lansări de carte. 
Cu un ansamblu de voluntari amabili şi prietenoși şi 
coordonatori pe măsură, este oportunitatea perfectă 
de a ieşi din casă să te culturalizezi. 


2. laşul este deosebit datorită Casei Pogor. Majo- 


ritatea tinerilor când aud de muzee se distanțează de 
subiect, percepându-l asemenea unui lucru vetust, 
uitat de lume, pustnic şi fără nici o atracție pentru 
turişti. Casa Pogor este contrariul acestei idei, găz- 
duind anual diverse festivaluri cu un anumit renume, 
toate axându-se pe noile generații (Street Delivery, 
ArtFest, Gfest etc.) 

3. Este un oraş cool fiindcă găzduieşte anual Fes- 
tivalul Internaţional al Educaţiei, festival încărcat de 
o diversitate culturală: concerte ale unor artiști de 
talie mondială, seri de filme artistice, teatru şi nu 
numai. 

4. Teatrul Naţional, emblema laşului, face oraşul 
nostru unul plin de muzicalitate, purtat pe partiturile 
lui Mozart sau chiar George Enescu, răsunând cu pu- 
tere şi în staţiile de tramvai din apropiere opere cla- 
sice ce te transpun într-un univers scris de com- 
pozitori. 

5. Străzile înguste, asemenea Lascăr Catargi-ului, 
şi cele plasate în spatele Copului, sunt perfecte pen- 
tru plimbările de vară, mai ales cele nocturne, adân- 
cindu-te în misterul aparte ce îl transmit prin casele 
vechi îmbrăcate în iederă. 

6. Este cool pentru festivalurile de muzică ce re- 
prezintă o oportunitate excelentă pentru oameni de 
a corelaționa între ei. (Rock'n'laşi, Folk'n'laşi etc.) 

7. Pentru personalităţile ce trăiesc aici, pentru au- 
torii ce se conformează cu tineretul, pentru actorii ce 
dau viață acestui oraş (Florin Lăzărescu, Dan Lungu, 
Teodor Corban ş.a.). 

8. Pentru serile dedicate filmelor Româneşti, 
desfăşurate într-o locaţie de nivel european, şi anume 
grădina complexului Palas. 

9. Pentru că are un teatru contemporan under- 


ground, unde tinerii pot învăța noțiunea teatrului 

„nou“, şi anume Teatru Fix. 

10. Şi nu în ultimul rând, pentru oamenii ce se stră- 
duiesc în fiecare an pentru realizarea evenimentelor 
menţionate mai sus, pentru devotamentul lor, pentru 
iniţiativa lor şi pentru efortul depus ce va aduce Iaşul 


pe locul mult aşteptat de capitală culturală. 


Sara TAYARI 


15 ani 


1. Serile Filmului Românesc, un festival organizat 
anual (care a ajuns în 2015 la a VI-a ediţie) prin 
prisma căruia ieşeni din toate categoriile de vârstă 


au avut ocazia de a cunoaşte actori de renume pre- 


cum: George Mihăiţă, Vladimir Găitan, Sergiu Nico- 
laescu, Adrian Păduraru, Mircea Silaghi ş.a.m.d. şi de 
a discuta cu respectivii invitaţi despre cariera lor ce 
cuprinde un număr vast de filme dintre care doar 


cele reprezentative fiind vizionate de către spectatori 


în cadrul festivalului. 


2. Cercetaşii României, care reprezintă Iaşul în 4 
centre locale (Sf. Anton, Constantin Sapatino, Sf. 
Francisc, George Călinescu) şi ajută la dezvoltarea 
personală a fiecărui participant începând de la cea 
mai mică ramură de vârstă (clasele primare) prin jo- 
curi şi provocări distractive, stimulând astfel dorința 
de a şti, de a explora şi de a descoperi. 

3. Music Camp, un program care transformă copii, 
profesori şi chiar comunităţi întregi prin darul muzi- 
cii. Copiii participă la cursuri de instrumente şi de cor 
în cadrul unui program de şase zile. În ţări în care 
educaţia muzicală este rezervată doar celor talentaţi, 
Music Camp a început prin a lucra cu copiii aflaţi în 
nevoie, cu orfanii, cu copiii cu nevoi speciale şi a ajuns 
în rândul elevilor din Iaşi în 2010, unde s-a bucurat 
de prezenţa a 600 de participanţi. 

4. FILIT, festivalul datorită căruia liceenii şi stu- 
denţii, dar nu numai, au avut ocazia de a se întâlni cu 
autorii lor preferaţi într-o atmosferă prietenoasă, în- 
soţită de concerte şi ateliere profesionale, în inima 


oraşului. 

5. Logos, un club înființat în 2013 la inițiativa şi 
sub directa îndrumare a prof. dr. Serinella Zara, pro- 
fesor titular la Colegiul Naţional „Mihai Eminescu” 
din laşi, cu scopul de a crea un cadru în care elevii iu- 
bitori de literatură să întâlnească diverşi artiști lite- 
rari și personalităţi culturale active din România. 

6. Teatrul Naţional, care impresionează prin arhi- 
tectura sa dar și prin echipa compusă din 33 de actori 
ce îl reprezintă în spectacole zilnice. 

7. Umor'n'laşi, un festival, abia la început, care 
promovează tinerii pasionaţi de umor ce reușesc să 
dea pe spate o sală plină de studenți indiferent de 
genul abordat. 

8. Interact, sau o organizație non-profit pe bază 
de voluntariat ce se ocupă cu inițierea și organizarea 
de proiecte de caritate și promovează implicarea so- 
cială şi interculturalitatea în rândul tinerilor. 

9. Rock'n'lași, festivalul ce susține și promovează 
trupele rock formate de tineri din România. 

10. Hangariada, un festival care a ajuns anul 
acesta la a V-a ediţie şi care constă în trei zile pline 
de activități aviatice, salturi cu parașuta, concerte, 
spectacole de teatru și activități artistice neconven- 


ţionale. 


Andreea VIZITIU 

17 ani 

1. Festivalul de muzică „Electric Castel” în cadrul 
căruia artişti internaționali sunt promovați în comu- 


nitatea noastră aduce un plus orașului nostru fiind 


unul dintre cele patru din țară unde se organizează 
petreceri cu un asemenea impact asupra publicului 
de drum&bass, dubstep, ridim etc. 

2. „Civila” sau parcul ce aparține de Hotelul Unirea 
şi împrejurimile sunt locuri unde tinerii îşi petrec îm- 
preună cu prietenii timpul liber stând pe bănci, pe 
iarbă, în centrul oraşului, fiind un loc bun de adunare 
al grupurilor de liceeni. 

3. Starbucks, mult aşteptata cafenea, s-a deschis 
în sfârşit şi în oraşul nostru anul acesta, delectând 
clienții cu băuturi specifice unui coffee shop urban, 
prăjituri, cupcakes şi chiar şi recipient pentru cafea 
(termosuri); este un loc ales de tineri pentru a pe- 
trece o după amiază de weekend sau o dimineață a 
cărei zile se anunţă a fi una grea, pentru relaxare. 

4. Cafenelele de genul „Kido”, „Acaju”, „Meruw”, 
„Cuib” au un specific hipsteresc ce atrage publicul 
tânăr şi fiind locuri cool pentru a savura un ceai, un 
fresh, sau chiar un mic dejun. 

5. Proiectele de genul Şotron, Street Delivery sau 
FILIT au ca public țintă tinerii, deci ce poate fi mai 
cool decât un festival dedicat ție? 

6. Cum fiecare tânăr îşi doreşte, Iaşul nostru, un 
oraş atât de cool, nu putea omite pub-urile de genul 
Underground, Zona, Motor, unde aceştia se pot distra 
la petreceri pe timp de seară în compania grupului 
de prieteni. 

7. Proiectele culturale susținute de centre şi insti- 
tute culturale (Institut Francais, British Council, Cen- 
trul Cultural German) aduc şi ele un plus în 
dezvoltarea tinerilor şi a oraşului, şi nouă ne place 
asta! 

8. Biciclismul prinde din ce în ce mai mult curaj şi 


este tot mai prezent în oraşul nostru. Aproape orice 

ieşean a încercat măcar o dată pistele de biciclete, în- 
chiriind una pentru a înlocui mijloacele de transport 
auto, sau plimbându-se în timpul liber cu familia sau 
prietenii. 

9. Pe timp de vară, numeroasele noastre piscine 
se întrec în oferte şi discount-uri, făcându-le să fie 
pline de tineri dornici de distracție în timpul 
vacanței. Foarte cool! 

10. Aţi fost vreodată la Hamak? Dacă nu, ce mai 
aşteptaţi?! Campingul, traseele dificile, dar amuzante 
prin copaci, călăritul, terasele şi tot ce paţi găsi acolo 
este căutat de toți tinerii plictisiți de învăţat şi dornici 


de relaxare şi puţină distracție. 


Otilia VÎNTU 
17 ani 


1. Ai pe unde să te plimbi. 

La prima vedere nu e un fapt monumental, dar 
consider că important să apreciem existența parcului 
Copou, a pădurilor care înconjoară oraşul sau pur şi 
simplu a străduțelor dubioase pe care le poţi desco- 
peri atunci când te abaţi de la traseul obişnuit, fie din 
curiozitate, fie din cauză că Iașul e tot timpul în 
construcție. Da, nu mai avem teii aceia şi e îngrijoră- 
tor că mulți copaci din parcul Copou au fost 
însemnați cu „vopseaua condamnării” sau că în tim- 
pul drumeţiilor mele prin pădurea de pe dealul 
Cetăţuia oscilez între „vai, ce linişte şi bine”, „uuu, asta 


ar fi un cadru bun pentru viitoarea mea producţie ci- 


nematografică” şi „Ori pe pământul ăsta cresc amba- 
laje de pufuleți şi peturi de bere, ori vor nişte oameni 
iresponsabili să îşi marcheze neapărat teritoriul”. Dar 
azi am trecut pe o alee atât de frumoasă, încât mi-a 
mai trecut. 

2. S-a plimbat şi Eminescu. 

Nu funcționez pe principiul „locul ăsta e sfânt 
pentru că a mers pe aici Maica Tereza în anul x”, dar 
e plăcut să mă gândesc că laşul a reprezentat reşe- 
dința unor personalități care au marcat în mod fun- 
damental literatura română. Muzeul Literaturii, la 
Bojdeuca lui lon Creangă, Muzeul „Mihail Kogălni- 
ceanu” sau „Vasile Pogor” sunt doar câteva exemple 
de instituții care amintesc de progresul făcut în lite- 
ratura română. 

3. Ai poveşti de auzit legate de ceea ce vezi. 

Dacă faci abstracţie de faptul că Iaşul, din punct 
de vedere arhitectural, e un melanj de vechi şi nou, 
pe alocuri reuşit, prin alte părţi, cu tuşe fine de veri- 
tabil kitsch, poți găsi numeroase locuri care amintesc 
de importanţa culturală a fostei capitale. Începând cu 
Palatul Culturii, adevărat simbol al laşului, Teatrul 
Naţional „Vasile Alecsandri”, Palatul Mavrocordat, în 
prezent Colegiul Naţional „Mihai Eminescu”, lista 
poate continua pe multe pagini, căci oraşul abundă 
de centre culturale, monumente, galerii de artă şi lo- 
curi în care s-au petrecut mai multe decât am fi 
îndemnați să credem inițial. 

4. S-ar putea să treci pe lângă primul... 

„„„ orologiu din țările române (de la Trei lerarhi), 
primul monument din țările române (Obeliscul cu lei 


din parcul Copou), monumentul Regulamentului Or- 

ganic (prima constituție a Moldovei), primul muzeu 
din România: Muzeul de Istorie Naturală din laşi, 
prima instituție modernă de învățământ superior din 
Moldova, precursoare a Universității din laşi, primul 
Teatru Naţional din România, prima Grădină Bota- 
nică din România, prima Universitate din România... 
În plus, în laşi s-a publicat în tipografia de la „Sf. Trei 
lerarhi” prima carte de legi în limba română, intitu- 
lată Carte românească de învăţătură de la pravilele 
împărătești și de la alte giudeţe, prima lucrare filozo- 
fică românească scrisă de Dimitrie Cantemir, Divanul 
sau Gâlceava înțeleptului cu lumea sau Giudeţul sufle- 
tului cu trupul (primul român ales membru al unei 
academii, Academia din Berlin), iar laşul este 
inițiatorul Revoluţiei de la 1848, care s-a extins ulte- 
rior pe întreg teritoriul românesc. Lista enunțată nu 
poate fi considerată una exhaustivă. 

5. Aproape oricând este un festival în desfăşurare. 

În ultima perioadă a crescut în mod semnificativ 
numărul de festivaluri sau evenimente care se petrec 
în laşi, croite special pentru un public variat, pe teme 
diverse şi având drept rezultat înviorarea atmosferei 
generale. 

6. În periplul tău, poţi să te abaţi şi pe la Palas. 

Fie că eşti fan al consumerismului sau nu, centrul 
comercial înconjurat de grădini aduce un plus de mo- 
dernitate orașului grație designului reuşit şi varietăţii 
de produse disponibile. 

7. Poţi face încercări de analize sociologice în au- 
tobuze. 

Dacă urmăreşti să observi comportamentul unei 


varietăţi de indivizi înghesuiți, de cele mai multe ori 


ai şansa să descoperi cum factori ca temperatura, ora 
sau frânele bruşte pot influența relaţiile interumane. 
Uneorii, din cauza aglomerației, poţi descoperi cât de 
solidari pot fi oamenii când e nevoie să ajungă un 
bilet la compostat sau în caz că leşină cineva. Fiind 
ființe sociale, avem nevoie să fim apropiați unul de 
celălalt. Autobuzele şi orele de vârf oferă prilejuri noi 
în acest sens. 

8. S-ar putea să întâlneşti oameni minunați. 

Statistic cel puţin, având în vedere populația 
Iaşului, ai şanse să descoperi multe persoane intere- 
sante. 

9. Amplasarea geografică contează. 

Dincolo de faptul că rezervele de apă ale Iaşului 
(cele care nu sunt poluate) sunt mulţumitoare, situa- 
rea oraşului pe şapte coline poate fi un fun fact demn 
de luat în considerare. 

10. A te plimba pentru a respira, a explora şi a 
vedea lumina. 

Deşi nu e tocmai oraşul meu ideal, sunt recunos- 
cătoare că am petrecut aici o parte din viaţă, căci, prin 
comparație cu alte aşezări umane, laşul nu este ex- 
trem de poluat, oferă destul de multe zone sau clădiri 
de explorat, de la străduţe înguste, la localuri intere- 
sante, până la instituții culturale. În ceea ce priveşte 
lumina, remarc adesea că soarele e generos cu aceste 
părți ale continentului şi cred că ţine de fiecare să 
descopere razele plăcute şi să spere că lucrările mun- 
citorilor care toarnă bitum când ninge vor dăinui 


măcar un anotimp (vezi Podu Roş, iarna 2014-2015). 

Liceenii și 


SUBIECTUL CERCETĂRII: 

Consumul de servicii muzeale al elevilor de 
liceu din Municipiul laşi. 

S-a urmărit culegerea de date cu privire la 3 di- 
mensiuni principale: 

|. Reprezentări cu privire la muzeu: 

1.1. Definirea obiectului, 1.2. Cunoașterea obiectu- 
lui, 1.3. Recunoașterea obiectului. 

II. Consumul real de servicii muzeale: 

11.1. Descrierea consumului real de servicii, 11.2. 
Evaluarea consumului real de servicii. 

III. Consumul potenţial de servicii muzeale: 

III.1. Descrierea consumului potențial, Ill.2. Aș- 
teptări cu privire la consumul potențial. 

OBIECTUL CERCETĂRII 

Cercetarea a urmărit culegerea de informații cu 
privire la 3 obiecte abstracte și concrete: 

S-a avut în vedere termenul de muzeu la nivel de 
reprezentări, de practici şi de evaluări. 

S-a avut în vedere complexul muzeal Muzeul Li- 
teraturii Române Iași (MLR)! cuprinzând 11 obiec- 
tive (case memoriale): 1. Muzeul Vasile Alecsandri 
(com. Mircești), 2. Muzeul Otilia Cazimir, 3. Muzeul 
Mihai Codreanu, 4. Muzeul lon Creangă (Bojdeuca), 
5. Muzeul Sfântul Ierarh (Casa) Dosoftei, 6. Muzeul 
Mihai Eminescu, 7. Muzeul Nicolae Gane, 8. Muzeul 
Constantin Negruzzi (com. Trifeşti), 9. Muzeul Vasile 
(Casa) Pogor, 10. Muzeul Mihail Sadoveanu (Copou), 
11. Muzeul George Topârceanu?. 

Muzee din judeţul Iași (altele decât MLR): 1. Pa- 


muzeele 
0 anchetă sociologică (1) 


latul Culturii, 2. Muzeul Unirii, 3. Muzeul Mihail 
Kogălniceanu, 4. Muzeul Poni Cernătescu, 5. Palatul 
Alexandru loan Cuza (com. Ruginoasa), 6. Muzeul 
Viei&Vinului (Hârlău), 7. Muzeul Arheologic (Cucu- 
teni), 8. Muzeul de Istorie Naturală?. 

Lista muzeelor din lași avute în vedere nu a inclus 
o serie de obiective precum Muzeul Mănăstirii Golia 
şi Muzeul Mănăstirii Cetăţuia. Acestea nu sunt insti- 
tuţii de sine stătătoare (sunt anexe ale mănăstirilor) 
iar introducerea lor în chestionar prezenta riscul de 
a crea confuzie pentru repondenţi, muzeele putând 
fi confundate cu mănăstirile însele. Același raționa- 
ment a motivat neincluderea Muzeului Universităţii 
„ALI. Cuza” lași în lista predefinită a muzeelor cerce- 
tate. 

Unele Muzee din România (altele decât cele din 
Mun. lași) şi unele Muzee din străinătate, au fost 
studiate pornind de la liste create ad-hoc de repon- 
denţi pe baza propriei lor experienţe. 

PERIOADA DE DERULARE: 

Studiul a fost derulat în perioada martie-iunie 
2013. 

Perioada de culegere a datelor 20 mai 2013 — 14 
iunie 2013. 

METODA DE ANCHETĂ: 

Chestionarul de culegere a datelor aplicat unui 
eșantion reprezentativ de elevi de liceu. 

POPULAȚIA DE ANCHETĂ: 

Populaţia de anchetă a fost formată din elevii de 


nivel IX-XII din Municipiul lași. 

La nivel de instituţii de învățământ, s-au avut în 
vedere 31 de Licee din Municipiul laşi. 

La nivel de clase de elevi constituind populaţia to- 
tală, s-au avut în vedere 635 clase de elevi. 

La nivel de elevi de liceu, s-au avut în vedere 
17.125 de elevi de nivel IX-XII înscrişi la cele 31 de 
licee din Municipiul laşi. 

NOTORIETATE 

Notorietatea muzeelor din Iași, din România şi din 
străinătate în rândul elevilor de liceu a fost măsurată 
prin adresarea unei întrebări deschise. Pentru fiecare 
categorie de muzeu, elevii au putut numi până la 5 
muzee din memorie. Astfel s-a aflat care sunt acele 
muzee (obiective muzeale) pe care elevii le cunosc şi 
le numesc mai întâi atunci când sunt solicitaţi. 

Observaţii metodologice: Pentru evitarea con- 
taminării răspunsurilor, această întrebare a fost pla- 
sată la începutul chestionarului, pe prima pagină, 


îna-intea prezentării unor liste predefinite de muzee 
care ar fi putut „ajuta” repondenţii în încercarea de a 
oferi răspunsuri „bune”, 

Analiza următoare a prelucrat toate răspunsurile 
valabile: 

2 585 răspunsuri valabile pentru muzee din Iași, 

883 răspunsuri valabile pentru muzee din Româ- 
nia, 

811 răspunsuri valabile pentru muzee din străină- 
tate. 

O serie de grafice evidenţiază procentul din tota- 
lul răspunsurilor pentru fiecare categorie. 

Pentru un plus de acuitate metodologică, vom lua 
în calcul în analiză şi vom reprezenta grafic şi rapor- 
tul dintre numărul de numiri ale unui muzeu şi nu- 
mărul total de elevi incluşi în eşantion (985). 


2. Numiţi muzeele care vă vin în minte (de care aţi auzit) fie că le-aţi vizitat sau nu. 
(ANSAMBLURI MUZEALE DIN IASI) 


49.4% 


ERE IE EEE: 


EI 


procent din 2585 raspunsuri valabile 

MUZEUL LITERATURII ROMANE IASI COMPLEXUL MUZEAL MOLDOVA 


15.2% 


UNIVERSITATI 

Jumătate din muzeele din laşi numite de repan- 
denţi spontan (cele de care-și aduc aminte fără spri- 
jin extern) aparţin Muzeului Literaturii Române laşi. 
Această situaţie este cauzată şi de faptul că MLR cu- 
mulează un număr de 11 obiective din care 3 în Mu- 
nicipiul laşi, 

În raport cu acestea, din cele 7 obiective ale Com- 
plexului Muzeal Moldova, doar 4 se regăsesc în Mu- 
nicipiul laşi, iar 3 sunt amplasate în 2 comune şi un 
alt oraş din judeţul Iaşi. 

La categoria Universităţi, o figură distinctă face 
Muzeul de Istorie Naturală (aparţinând Universităţii 
„Al.I. Cuza” laşi). Pe lângă acesta, elevii mai numesc 
a serie de obiective mai mult sau mai puţin muzeale 
(colecţii, Grădina Botanică, Planetariul), 


Câte muzee cunoaşteţi în Iași, România şi scrăi 
nătace? 

La capitolul natorietate, este important să cu- 
noaştem numărul de muzee numite de fiecare elev. 
Câte muzee cunoaşte în medie un elev pentru fiecare 
din cele 3 categorii de muzee? 

Pentru aceasta s-a analizat media numărului de 
răspunsuri aferite de elevi pentru fiecare categorie 
de muzeu în parte precum și numărul tatal de răs- 
punsuri oferite de fiecare elev. 


N Medu e muzee numite 


Numărul mediu de muzee cunoscute (numite de elevi) 


437 


Stimate 

Fiecare elev din eșantion a numit în medie 437 reuşesc să numească în medie 2,51 muzee din laşi, 
muzee din cele 15 posibile (5 pentru laşi, 5 pentru 1,05 muzee din România şi 0,81 muzee din străină- 
România şi 5 pentru străinătate). Atunci când au po- . tate. 
sibilitatea să numească un maxim de 5 muzee, elevii 


Număr muzee cunoscute (numite de elevi) 


z Do muzee 
i Eppren 
? Damuzte 
3 muzee 
? Eemea 
- as mute 
Remarcăm faptul că 22% dintre elevi pot numi | Câte 1 muzeu din România şi străinătate pot numi 
din memorie câte 5 muzee din laşi. 19%, respectiv 23% dintre elevi. 
17% dintre elevi pot numi câte 3 muzee din lași. Câte 2 muzee din România şi străinătate pot numi 
20% dintre elevi nu pot numi nici un muzeu din 10%, respectiv 11% dintre elevi. 
Iaşi 

Muzee cunoscute/ Muzee re-cunoscute 

În organizarea chestionarului şi analiza datelor 
s-a operat o comparaţie între muzeele din Iaşi pe 
care elevii de liceu le cunosc şi cele pe care doar le 
re-cunosc. 


Cunoaşterea unui muzeu a presupus ca elevul 
să-l numească din memorie, fără sprijin extern. În 
acest caz s-a folosit o listă deschisă de 5 casete libere 
ce trebuiau completate de elevi cu numele acelor 
muzee din laşi care le vin prima dată în minte. 


3333333 ă3ii 


M. V.Alecsandri 
M, OCazimir 
M. M.Codreanu 
M. I-Creangă 
M. Dosattei 
M, M.Eminescu 
M. N.Gane | 
M. C.Negruzzi 


2. Numiţi muzeele care vă vin în minte (de care aţi auzit) fie că le-aţi vizitat sau nu. 
(MUZEE DIN IASI) 


M. V.Pogor 


Palatul Culturii 
M. Unic! | 

M. ALI.Cuza 

M. Arheologic 


M. M.Sadoveanu 
M. G.Topârceanu 
M. MKogăiniceanu 
M. Poni Cernătescu 
M, Istorie Naturală 


Re-cunoaşterea unui muzeu a presupus ca elevul 
să recunoască un muzeu dintr-o listă predefinită. La 
întrebarea 6 din chestionar s-a prezentat elevilor o 
listă standard de 19 muzee din Iaşi şi s-a solicitat in- 


dicarea acelor muzee pe care „le-au vizitat deja”, „ştiu 
doar că există” sau „nu au auzit de el” Primele două 
variante de răspuns presupun recunoașterea muzeu- 
lui. 

6.1. Ce ştiţi despre fiecare muzeu din cele enumerate? 


L-am vizitat 


doar ca eri 


Procent din 985 repondenti 
ș 3 3 SS 33333 


M.N.Gane 
M.V.Pagor 
M. Unirii 


E 
Ş 
E 
$ 
= 


M, V.Alecsandri 
M. O.Cazimir 

M. MiCodreanu 

M, Dosoftei 

M, MEminoscu 

M, C.Negruzzi 

M. M Sadoveanu 
M, G.Topâreeanu 
Palatul Culturii 

M, M Kogălniceanu 
M. VielaVinulul 


M. Poni Gomăteseu 
M. Arheologic 
M, istorie Naturală 


Ce muzee cunoaşteţi? Muzeul Literaturii (2585), notorietatea diferitelor obiective ale Muzeu- 
Române laşi lui Literaturii Române laşi amintite direct de repon- 


Raportat la numărul de răspunsuri valabile  denţi se prezintă ca în graficul de mai jos. 


2. Numiţi muzeele care vă vin în minte (de care ați auzit) fie că le-aţi vizitat sau nu. 
(MUZEE DIN IASI - MUZEUL LITERATURII ROMANE IASI) 


1.2% 1.0% 


procent din 2585 raspunsuri pentru muzoe din jasi 


1.0% 
L') 


M.V.Pogor 


bi 
= 


M, M.Eminescu 
M. Dosoftei 

M. O Cazimir 
M.C.Nogruzzi 
M.N.Gane 

M. Teatrulul 


M, MiSadoveanu 


M. V.Alecsandri 
M, MCedreanu 


M. G.Toparceanu 


40 


ProEuropeana Clubul cărții digitale 


Dosar DACIA LITERARĂ 


Raportat la numărul total de elevi din eşantion 
(945), notorietatea diferitelor obiective ale Muzeului 


2. Numiţi muzeele care vă vin în minte (de cai 


(MUZEE DIN IASI - MUZEUL LITERATURII ROMANE IASI) 


Literaturii Române Iaşi se prezintă ca în graficul de 
mai jos. 


re aţi auzit) fie că le-aţi vizitat sau nu. 


agati stas 


Ş, £ PRR TUE 
miti] 
aa E i a 4 5 
E E, E A pa 
a 3 


Ce muzee cunoaşteţi? Complexul Muzeal 
Moldova laşi 

Raportat la numărul de răspunsuri valabile 
(2585), notorietatea diferitelor obiective ale Comple- 
xului Muzeal Moldova amintite direct de repondenţi 


3.2% 26% 


2:6% 03% 0.1% 


MW. NiGane 
M, Teatrului 


M. V.Alecsandri 
M. M.Codreanu 
M. C.Negruzzi 


M. G.Toparceanu 


se prezintă ca în graficul de mai jos. 

Menţionăm faptul că Muzeul de Istorie a Moldo- 
vei, Muzeul de Artă, Muzeul Ştiinţei şi Tehnicii şi Mu- 
zeul Etnografic al Moldovei sunt obiective distincte 
găzduite de Palatul Culturii. 


procent din 2588 raspunsuri pentru muzee din 


şztaaaăai 


Moldove! 
Mae Ana 

M-Stintalsi 
Tetnlei 

Moldova 


M. de istertea 


M. Etnografic ai 


Palatul Culturii 


M.unini 


2. Numiţi muzeele care vă vin în minte (de care aţi auzit) fie că le-aţi vizitat sau nu. 
(MUZEE DIN IASI - COMPLEX MUZEAL MOLDOVA) 


10.3% 


m. Aucuza 
M. Poni 

camatescu 

M VelaVinulul 


M, Ameoloale 


Mogainieoanu 

Raportat la numărul total de elevi din eşantion  xului Muzeal Moldova se prezintă ca în graficul de 
(985), notorietatea diferitelor obiective ale Comple- mai jos. 


2. Numiţi muzeele care vă vin în minte (de care aţi auzit) fie că le-aţi vizitat sau nu. 
(MUZEE DIN IASI - COMPLEX MUZEAL MOLDOVA) 


so] 
ae] | 
a | 
z | 
tza (IP ea 
3 ao! 2649, 271% 
3] | 
Ș 20% 
3 
E 15% 
ă 
10% 
s% 
E x £ -) E 2 -8 i z 
4 35 3 3 5 Ei î şi e E 
3 îs £ î NE 3 3 ati 3 3 
3 ş3 = 6 83 să =5 € dă 
3 să = E 55 Pi p să £ 3 
: z ăz $ 3 
L-ai E: i Ei 
Ce muzee cunoaşteţi? Muzee — Universităţi (2585), notorietatea diferitelor obiective muzeale ale 
din laşi Universităţilor din laşi amintite direct de repondenţi 


Raportat la numărul de răspunsuri valabile se prezintă ca în graficul de mai jos. 


2. Numiţi muzeele care vă vin în minte (de care aţi auzit) fie că le-aţi vizitat sau nu. 
(MUZEE DIN IASI - UNIVERSITATI) 


procente din 2586 raspuneuripontru muzee din lasi 
Şaăsasaăiii 

Menţionăm faptul că dintre obiectivele amintite percep însă drept muzee. 
de elevi, doar Muzeul de Istorie Naturală şi Muzeul Raportat la numărul total de elevi din eşantion 
Universităţii „ALI. Cuza” laşi au efectiv statut de (985), notorietatea diferitelor obiective ale Universi- 
muzeu. Celelalte obiective sunt fie colecţii expuse, fie  tăţilor din laşi se prezintă ca în graficul de mai jos. 
obiective cu alte funcţii decât cea de muzeu. Elevii le 


2. Numiţi muzeele care vă vin în minte (de care aţi auzit) fie că le-aţi vizitat sau nu. 
(MUZEE DIN IASI - UNIVERSITATI) 
0% | 
45% 
40% 
z 35% 
[i 
30% 
E 
3 25% 
3 
Z 20% 
[i 
E aa 
10% 
s% 
0% 
Mdeistorie  M.Univ.ALiCuza Gradina Botanica Planetariul M-Univ. M.de 
Naturala Medicina/Farmacie Geografie/Gealogie 
Ce muzee cunoaşteţi? Muzee din România În cazul muzeelor din România, numărul total de 


În ceea ce priveşte notorietatea diverselor muzee răspunsuri valabile a fost de 833. 
din România (altele decât cele din Iaşi) elevii au Raportat la numărul de răspunsuri valabile (883), 
numit o serie de astfel de muzee atunci când au fost notorietatea diferitelor muzee din România amintite 
solicitaţi. de elevi se prezintă ca în graficul de mai jos. 


43 


ProEuropeana Clubul cărții digitale 


Dosar DACIA LITERARĂ 


Raportat la numărul total de elevi din eșantion | armintite de elevi seprezintă ca în graficul de ral jos 


(985), narorieratea diferitelor tauzee din România 


2. Numiţi muzeele care vă vin în minte (de care aţi auzit) fe că le-aţi vizitat sau nu. 
(MUZEE DIN ROMANIA) 


59% 
9% 6,5% 
54% 5.04 50% 


272% 24% 1.7 

Cemnzee moaște? Mee dimsrăinătate |. Raporarla umăr detăersun able (11), 
În cazul tnuzeelor din străinătate, numărul total — notorietatea diferitelor muzee din străinătate amin- 
de azur alea fe de 1 uta de denieprezntăca gafe de major 

2. Numiţi muzeele care vă vin în minte (de care aţi auzit) fie că le-aţi vizitat sau nu. 


(MUZEE DIN ROMANIA) 
25% | 24.68% | 
20% 
z 
i 
3 15% 
3 
F 
pr 76% 
6.2% 5,8% 
Li 4.99 4,5% 45% aa = 
Pe - 
24% 21% 21% 4,5% 
o 
IT IE PE E E DE E a 

Raportat la numărul total de elevi din eşantion amintite de elevi se prezintă ca în graficul de mai jos. 


(985), notorietatea diferitelor muzee din străinătate 


2. Numiţi muzeele care vă vin în minte (de care aţi auzit) fie că le-aţi vizitat sau nu. 
(MUZEE DIN STRAINATATE) 


LEE IE EEE. 


procent din 814 raspunsuri penizu muzee din strainatate 


Ei 


E 

2. Numiţi muzeele care vă vin în minte (de care aţi auzit) fie că le-aţi vizitat sau nu. 


(MUZEE DIN STRAINATATE) 
50% 
45% 

z 55% 
5 
i 30% 
li 
3 254 
F- 
Ş 
Z 20% 
3 

0% 
M. Louvre M. Madame Palatul M. d'Orsay British M.Dauchau  M. Auschwitz ALTELE 
Tussauds Versailles Museum 


1 Aici şi pe parcursul raportului vom utiliza acronimul ? Pentru evitarea încărcării textului, denumirile complete 

Cartea copilăriilor — un compendiu al inocenţei 


Cartea copilăriilor se doreşte a fi o antologie 
de întâmplări semnificative trăite personal, de 
episoade relevante pentru un timp sau o epocă. 
O colecție de emoţii şi de amintiri din perioada 
copilăriei, amuzante sau, dimpotrivă, dureroase. 
Un compendiu al inocenţei, prospețimii şi 
spontaneității, al trăirilor intense şi al ima- 
ginației neîngrădite, al uimirilor descoperirii 


lumii. 


În Cartea copilăriilor, coordonată de scriito- 
rul Dan Lungu şi Amelia Gheorghiță, poate scrie 
oricine crede că are un episod interesant de 
povestit, din perspectiva copilului sau a părin- 
telui, căci rememorarea copilăriei este unul din 
cele mai autentice, frecvente şi democratice acte 
omeneşti. Talentul literar nu este obligatoriu, 


dar sinceritatea da! 


Aşa cum spune şi titlul, suntem de părere că 
nu există o copilărie standard, ci e văzută şi 


trăită diferit de-a lungul istoriei, în spaţii geo- 


grafice şi sociale diverse. De aceea, fiecare copi- 
lărie are ceva special şi prețios, nu doar pentru 
cel ce o trăieşte, ci şi în context mai larg, chiar 
dacă, poate, se referă la aceleaşi lucruri: jocuri 
şi jucării, locuri şi momente speciale, sărbători 
şi distracţii, călătorii şi tabere, prieteni, vecini şi 
colegi, muzică şi lecturi, relaţii de familie, emoții 
şi pasiuni, obrăznicii şi întâmplări riscante, 
școala, evenimentele de familie, animalele de 


companie, hobby-uri şi multe alte lucruri. 


Cartea copilăriilor se vrea, în egală măsură, o 
serie de documente subiective, personale, care 
să vorbească indirect despre epoci, mentalități 
sau evenimente istorice. Ele pot fi citite pentru 
a retrăi farmecul copilăriei, dar şi în folosul stu- 
diilor din domeniul ştiinţelor sociale. 


Textele pe care le publicăm în paginile ce ur- 
mează constituie fragmente dintr-o viitoare 
carte, o Carte a copilăriilor... 


Secțiunea este ilustrată cu imagini oferite cu generozitate de ing. Cristian Dumitru, 


preşedinte al Asociaţiei „Muzeul Jucăriilor” București 

Petruș ANDREI 


Spovedanie 


Marele mister al copilăriei mi s-a relevat prin 
câteva întâmplări năprasnice cărora le-am supra- 
vieţuit și care m-au convins că există un Dumnezeu 
deasupra noastră. 

Nu mergeam încă la școală când, într-una din Du- 
minici, împreună cu prietenul meu Costel Drăgoi din 
satul Bărc - Goşmani, comuna Români, ne jucam 
„de-a caii”: un băț pe care îl călăream şi de care legam 
o aţă trecută pe lângă gât era bidiviul; în cealaltă 
mână aveam o vărguţă cu care îl îndemnam să 
meargă la pas, la trap sau la galop. Era după război, 
abia aveam ce mânca, n-aveam bani de jucării. (0 
poezie autobiografică deplânge tocmai această stare 
de lucruri: „Am crescut după război/ Fără fleacuri şi 
moțocuri/ Că eram ca vai de noi/ Însă inventivi la 
jocuri”). La fântâna lui Rusu, am dus caii la apă; fiind 
desculț mi-au alunecat amândouă picioarele deodată 
şi am căzut cu capul drept în fântână. Costel a fugit 
acasă la mine, cam la vreo două-trei sute de metri, şi, 
în gălăgia de acolo, că era petrecere la noi, a țipat că 
s-a-necat Petrică. În vacarmul creat, numai tataia a 
luat-o la fugă înspre fântâna cu pricina. Eu simt şi 
acum apa rece care mă trăgea la fund, spaima cu care 
încercam să mă agăţ de pietrele alunecoase, de care 
în cele din urmă am reuşit să mă prind cu mâinile şi, 
din piatră în piatră, să mă caţăr până la budăi. 
Apucându-mă, în disperare, cu amândouă mâinile de 
una din scânduri, aceasta fiind putredă, s-a rupt şi am 
căzut din nou în fântână, de data asta cu picioarele 


înainte. Am reuşit iarăși să mă cațăr punând pe rând 


mâinile şi picioarele din piatră în piatră şi, murat ca 
un şoarece, mă îndreptam spre casă cu apa şiroind 
pe mine, când l-am văzut pe tataia venind în fugă. El 
m-a luat de mână şi, în loc de o bătaie zdravănă, m-a 
dojenit cu blândeţe dar cu un glas pe care nu i-l mai 
auzisem. M-a dus în casă şi, împreună cu mamaia, 
m-au dezbrăcat și m-au pus cu fața în jos la marginea 
patului cu o pătură făcută sul sub burtă, scoțând ast- 
fel aproape jumătate de căldare de apă din mine. 
Noaptea, pentru că dormeam între mamaia și tataia, 
mă cățăram pe pereţi țipând şi rupând ţoalele de 
„pichire” țesute de biata mamaie, Dumnezeu s-o 
odihnească. Tataia mă apuca de picioare şi mă trăgea 
din nou sub plapumă încercând să mă liniștească. 

A doua cumpănă am trăit-o în plină iarnă pe iazul 
de la Români. Aveam şi la Bărc un iaz unde, de voie 
de nevoie, am învățat de mic să înot fiindcă flăcăii sa- 
tului ne prindeau şi ne aruncau îmbrăcaţi în apă, 
după care săreau şi ne scoteau la mal. 

Aveam zece ani, eram în clasa a V-a, în 1956, 
fiindcă părinţii văzându-mă ager, m-au dat de șase 
ani la şcoală, să-mi ajung fraţii din urmă. Mergeam 
pe jos 14 km (7 dus, 7 întors) până la şcoala din 
Români, uneori singur, alteori cu câțiva colegi. larna, 
când apa era înghețată bocnă, ne duceam pe iaz ca să 
ne tragem pe gheaţă. Aveam o geantă de piele, pe care 
mi-a dăduse fratele mai mare şi pe care o aruncam 
înainte, făcându-mi apoi vânt după ea. Într-una din 
dimineți, geanta a luat, din cauza cataramei, un viraj 


neașteptat şi m-am trezit cu ea lângă stuf, acolo unde 

gheaţa era mai subţire, dar eu nu ştiam asta. Mi-am 
luat viteză şi, ajungând lângă ea şi împingând-o, am 
văzut dintr-odată, cu groază, că mă scufund, până la 
genunchi cât ai clipi, apoi în întregime. Speriat de 
moarte, mă apucam cu mâinile de sloiurile care se în- 
doiau şi se rupeau iar eu mă agăţam în continuare şi 
le băgam sub mine. Hainele se făcuseră de plumb iar 
curentul încerca să mă tragă sub gheaţă. Copiii care 
mă văzuseră s-au oprit şi ei speriaţi neştiind cum să 
mă ajute. Norocul meu că n-a venit niciunul lângă 
mine. Zbătându-mă, cu ultimele puteri, ca şi în 
fântână, am izbutit să mă îndepărtez puţin de stuf şi, 
zgâriind cu unghiile gheaţa, am reuşit să mă agăţ de 
viaţă. După ce m-am ridicat în picioare, am recuperat 
geanta şi m-am îndreptat spre mal, vânăt de frig şi cu 
apa şiroind pe mine. Al doilea noroc a fost întruchipat 
în persoana unuiţăran pe nume Dumbravă, care avea 
casa peste drum de iaz, şi care, văzându-mă şi auzind 
ţipetele, tocmai se pregătea să-mi dea ajutor, cum a 
şi făcut până la urmă. M-a dus repede în casă şi, 
împreună cu baba sa, m-au dezbrăcat în pielea goală 
în ciuda protestelor mele, m-au buşumat ca pe cai cu 
nişte bucăţi de suman, mi-au pus hainele la uscat pe 
sobă, m-au îmbrăcat cu ce au avut, m-au învelit şi 
mi-au dat să beau vin fiert cu piper şi scorţişoară. 
Când a venit tataia cu căruţa să mă ia acasă, din 
ogradă a auzit cum cântam cât mă ţinea gura. Nu 
m-a bătut nici atunci, deşi meritam. 

Din aceste două întâmplări, dar şi din multe altele 
după aceea, mi-am dat seama că Dumnezeu există, că 
mă iubeşte şi că, de fiecare dată când mi-a fost viaţa 
în primejdie, mi-a trimis îngerul păzitor ca să mă 
scape şi să nu mă înec în apa uitării. 

Aşa am ajuns să supraviețuiesc şi să devin ceea ce 


sunt. 


49 


ProEuropeana Clubul cărții digitale 


ARI 


Radu PĂRPĂUȚĂ 


(A 


La stropit via 


S-a întâmplat în august 1968. Am scris totul sub 
forma unei povestiri la persoana a treia, fiindcă am 
simțit nevoia unei distanțări. Răducu sunt eu, iar 
ceilalți sunt părinții mei, un vecin, un consătean şi 


cățelul meu de atunci - Cărăbuş. 


E 


Când te uiţi în sus „pe coastă”, vezi oastea de araci 
egali, fermi, parcă atingând cerul şi păzind vița-de- 
vie. Adie uşor vântul. Lăstarii verzi fug în sus, tremu- 
rând spre lumină. Dedesubt, sub frunze, stau butucii: 
groşi, întunecați, răsuciți ca nişte coarne de berbeci 
de prăsilă. 

Tata, Augustin şi Răducu stropesc via. Bărbaţii 
merg înainte pe rânduri. Urcă îndoiți sub greutatea 
vermorelelor, potopiți sub arşița soarelui, cu cămăși 
şi pantaloni înăspriți şi îmbibaţi de vinețeala de la 
piatra vânătă. Vermorelele sfârâie-sfârâie, frunzele 
şiroiesc ca nişte mici jgheaburi sub zeama albastră- 
gălbuie. Răducu ştie: acolo, pe frunzele viței-de-vie, 
colcăiesc miile de lighioane mititele ale manei, pă- 
trund prin gurile nevăzute ale frunzei şi o usucă, o 
zbârcesc. Pe urmă miile şi miile de lighioane ale 
manei se întind pe lăstari, pe cârcei, pe ciorchini. 
Atacă frunzele, lăstarii tineri, florile, boabele - tot! 
Spurcatele lighioane mititele-mititele, că nu le vezi, 
dar ele tropăie armate întregi: trop-trop pe frunze, 
trop-trop pe lăstari! Vin ca romanii asupra dacilor, ca 
turcii asupra plăieşilor. lacătă-i, lighioanele de 
mărunţei albicioşi şi galben-untdelemnii! Umblă şi 


umblă. Umblă şi noaptea, spurcăciunile! Nu-i prinde 


somnul. Mişună-mişună! Uite-i cum se alungesc pe 
frunze, benchetuiesc, huzuresc. Se pitesc prin ploile 
cu grindină, prin burniţe, prin cețuri şi atacă. Uite-i 
cum se întind spurcaţii în pete alungite, în puf albi- 
cios. Şi pe urmă se camuflează în brun şi atacă. Dis- 
trug tot ce întâlnesc în cale. Usucă, zbârcesc, ard. 
Tremură perla în fața lor, tremură ceaslaua, tremură 
otonelul. Afuz-aliul, cât e el de mare! se chirceşte şi 
cade în țărână, iar muscatul hamburg, frumosul şi 
dulcele muscat hamburg, lovit, rănit mortal de miile 
de mărunţei duşmani, cotropit frunză cu frunză, 
boabă cu boabă, se zbârceşte şi el, îmbătrâneşte şi 
după aceea vinul nu mai e dulce, se îmbăloşează. 
Răducu se uită în urma bărbaților, care urcă 
aureolaţi de pulberi albastre de stropi. În jur e linişte. 
Doar în depărtare, spre pădure, se aud nişte cuci. 
Linişte şi zăpuşeală. Pe zăpuşeală se înmulțesc li- 
ghioanele, îi spusese tata. Se însutesc, se înmiesc, se 
înmilionesc! Ah, mânca-i-ar boalele! Trebuie stârpite 
până la unul. Na, na-vă, bestiilor! Răducu apasă mâ- 
nerul cu putere şi stropeşte până ce frunzele şiroiesc- 
şiroiesc. Uite, spurcaţii rotunjori, galbeni şi albicioşi 
fug, cad asabii ca şi pâlcuri, se bulucesc până la Du- 
nărea cea mare. Oastea albastră stârpeşte hoarda gal- 
ben-untdelemnie şi albicioasă. Pe toți până la unul, îi 
îneacă în Dunăre. Uite-i prinşi în albastrul ascuţit al 
țepuşelor de cristal. Ah, viermilor, zvârcoliți-vă în 
țepuşele metalice de cristal. Să nu mai înspăimântați 
poporul! Să nu mai aduceți răul în lume! Bestiilor! Na, 


na-vă, bestiilor, vă înțepuşez până la unul! Armata al- 

bastră ajunge biruitoare la Dunărea măreață. Dacii îşi 
aruncă cuşmele în aer. Plăieşii la fel. Pandurii la fel. 
Partizanii la fel. În cer plutesc mii şi mii de căciuli. 
Uraaa! Uraaa! Uraaa! 

- Pe sub frunze, pe sub frunze, da? îl trezeşte tata 
din visare. 

- Ştiu, zice Răducu dezmeticit. E cam îmbufnat şi 
pentru că e dădăcit ca un copil mic. 

Răducu stropeşte pentru prima dată. E în clasa a 
VIl-a. ÎI doare mâna de la apăsat mânerul vermore- 
lului, dar nu ar recunoaşte asta nici în ruptul capului. 
Bărbaţii coboară pe alte rânduri: Sfâr-sfâr! Apoi sfâ- 
râitul se îneacă într-un țiuit final: zeama din vermorel 
s-a terminat! Povara din spate se ușurează, dar simţi 
cum te strâng umerii în continuare. 

- Răducule, zice tata, vezi, când se înfundă, 
deşurubezi, scoţi fluturaşul şi îl sufli ca să se curețe. 
Ai înțeles? 

- Da. 

Tata lasă vermorelul pe scândura de la marginea 
butoiului. Augustin îl agaţă de un şpalier. Urmează să 
fie reîncărcate. Până una-alta bărbaţii răsucesc câ- 
te-o țigară. Își scot cojocelele flendurite, îmbrăcate ca 
să-i apere de răceala lichidului din vermorel. Din 
cămăşile lor umede şi înfierbântate ies aburi. 

- He, he! Mai trebuie motorină, bădie Jănică, zice 
Augustin. 


Tata scoate sticla cu „motorină” de sub o tufă: 

- Vezi să nu te-mbeţi, Agustine (îl cheamă Augus- 
tin, dar toată lumea-i zice Agustin). Mai avem de 
treabă. 

- Eh, de la o duşcă!? zice Augustin şi înalță sticla 
în soare. Mărgelele roşii din vin se duc gâl-gâl! pe gât- 
lejul larg al lui Augustin. Uite — se gândeşte Răducu - 


vinul intră năvală pe gâtul lui larg cât şuşaua, dar 


vinul e îmbăloşat de mană şi milioanele de lighioane 
ale manei intră în Agustin. Intră ca apa în beci în 
maţele lui, în ficatul lui şi în inima lui. Intră mărunţeii 
spurcați şi îl înțăncuşează pe Agustin, îl zbârcesc şi îl 
răpun. Închină steagu' Agustin! 

Tata se ridică: 

- Hai la treabă, că acuşi vine ploaia. 

Se încarcă vermorelele. Butoiul cu albăstreală ca 
un ochi ceresc întors pe dos se tulbură din nou. Pe 
urmă tranc! capacul şi... „dă-i drumul!” Marea linişte 
a amiezii e spartă din nou: sfâr-sfâr! printre rânduri. 
Greu. Sudoarea sărată îţi intră în ochi. Mâinile ţi-s 
sleite. Vermorelul iar se înfundă şi stai cu greutatea 
apăsătoare în spate, ca să cureți fluturașul. În fine, 
ajungi la porumbarul des - capătul. Acuma n-are po- 
rumbele. Toamna. Pfii! Îţi fac gura pungă, dar ce 
bune-s! 

Apoi iarăşi. Alt vermorel plin în spate, cu zeama 
plescăind capacul. 

- 

„„ Soarele retează via cu ultimele raze. O umbră 
bogată se întinde din fiecare tufă. Bărbaţii spală ver- 
morelele. Mama a întins masa afară: 

- Slavă ție, Doamne, că ai dus ploaia pe cele 
pustietăți. 

- Da, bine că n-o plouat ş-am putut termina, zice 
Augustin şi bagă capul sub robinet să se răcorească. 

- Har Domnului! zice şi tata căscând obosit, după 
care îşi face repede cruce deasupra gurii. 

- Să vă aduc nişte huşte să vă spălaţi pe mâini, 
spune mama şi porneşte grăbită spre beci, la chiupul 
cu huşte pentru făcut borş. Nie, turbă, nu-mi mai sta 
în cale! dă cu vârful târlicului un ghiont câinelui, care 
se proțăpise cât mai la vedere: „Să nu mă uitaţi nici 


pe mine la mâncare”. 

Atent să nu-l vadă mama, Răducu aruncă câinelui 
o bucată de carne de pe masă. Cărăbuş, aşa îl cheamă 
pe câine, fâlfâie bucuros din coadă: „Uite cine ţine la 
mine”. 

- Brava, măi! îi zice tata lui Răducu, dându-i cu 
mâna peste cozorocul şepcii. Te-ai ţinut tare! Ai rupt 
tu foiu, da' nu-i nimica. Şi eu am păţit la fel când am 
stropit prima oară. laca, Agustine, am flăcău vrednic 
de-acuma. 

- Daaa, vrenic! Disară poa” să meargă la fete, zice 
Augustin, încrețindu-şi şi mai mult ridurile de pe fața 
boțită. 

- Jănică, Jănică, aţi auzit? răsună deodată de peste 
gard glasul lui moş Mitriţă, vecinul. Până la gard nu-s 
nici zece metri, dar glasul lui moş Mitriţă se aude, ca 
niciodată astfel, de parcă-i la doi paşi. 

- Ce-i, bade? Ce s-o-ntâmplat? întreabă tata, 
rămas cu cana întinsă, gata să-i toarne vin lui Augus- 
tin. Era uimit de puterea şi tonul vocii vecinului. 

- O intrat ruşii în Cehoslovacia, bre! 

- Cum? 

- O intrat ruşii în Cehoslovacia, n-auzi ce-ţi spun! 

Tata se scoală de la masă cu cana în mână. Pune 
cana pe tabla parcă prea încetişor, cu mare grijă: 

- Măi, să nu vină şi la noi! zice cu glas schimbat. 

Rămân toți locului, pe unde-i apucase gheaţa vor- 
belor lui moş Mitriţă: mama în gura beciului, cu mâna 
dusă la gură, Augustin țeapăn lângă robinetul care 
curge uitat deschis, tata lângă masă, aranjând în con- 
tinuare, cu mişcări de melc, cana pe tabla. Pe urmă ia 
mucul de țigară lăsat pe colțul mesei şi îl striveşte cu 
talpa, grijuliu, ca şi cum ar fi strivit capul unui şarpe. 
Răducu stă şi el nemişcat pe scaun. Numai Cărăbuş 


de sub masă i se freacă de picioare. Pe masă mânca- 


rea pare sleită, vinul trezit. Muşte mari, verzi roiesc 
smintite în jur. 

Moş Mitriţă începe să vorbească de cuvântarea lui 
nea Nicu, de Brejnev, de Dubcek şi de altele ce auzise 
la Europa Liberă: armata de juma de milion de oa- 
meni, tancurile blocând podurile peste Vltava, cehii 
paşnici... 

Răducu vede (cu ceea ce îi este dat în fire, nu în 
ochi) armata de juma de milion de oameni venind de 
peste graniță. Doar să închidă ochii şi totul i se 
înfăţişează chiar şi mai clar decât în realitate. Uite-i, 
înaintând pe dealuri, prin văi, prin livezi, peste 
ogoare. Mii şi mii de omuleţi albicioşi şi galben-unt- 
delemnii, camuflați în brun, pătrund în sate şi oraşe, 
cotropesc viile şi livezile. Mii şi mii de maşini cafenii, 
mii şi mii de tunuri se ascund prin burnițe, prin ploi, 
mii şi mii de tancuri ruginii se pitesc prin păduri, 
atacă frunzele şi ierburile, usucă păşunile verzi, zbâr- 
cesc lăstarii, înnegresc cârceii. Trop-trop prin sate, 
trop-trop prin oraşe. lacătă-le, lighioanele! Bestiile! 
Atacă tot, calcă tot, usucă şi ard. Uite-i cum pătrund, 
spurcăciunile! Milioane intră pe toate căile în Cehos- 
lovacia, aşa cum intră în frunzele de viță-de-vie, aşa 
cum pătrund pe gâtul larg al lui Augustin, în maţele 
lui, în ficatul lui. Şi usucă, şi ard. Vin armatele de 
mărunţei ca spurcații de turci, ca încrezuţii de romani 
şi ucid pajiştele, îmbăloşează apele, zbârcesc frunză 
cu frunză, sat cu sat, oraş cu oraş. Se bulucesc şi în- 
tunecă străzile, înconvoaie casele şi blocurile ca frun- 
zele şi le sfarogesc. lar cehii paşnici se închircesc, se 
îmbolnăvesc ca boabele şi cad. Mii şi mii de capete 
ceheşti cad ca mlădiţele de viță-de-vie şi se fac una 
cu țărâna. Cad castelele aurii ca boabele de otonel. 


Cade înnegrit Brno şi se rostogolește în țărână. Cade 

răpusă ca perla Banska Bystrica, unde a luptat tata în 
război (el zice Banca Bistriţa, dar Răducu ştie de la 
şcoală că se scrie Banska Bystrica). Şi cade Praga mă- 
nată ca feteasca regală. 

Răducu stă şi el parcă chircit la masă şi i-e teamă: 
nicio armată, nicio zeamă bordeleză din lume, fie ea 
cât de albastră, nu poate salva Praga şi pe cehi. Căci 
pe fațadele şi pe frontoanele palatelor Pragăi, pe 
cornişele împodobite cu volute greceşti, ba şi pe bur- 
lanele locuinţelor celor mai ieftine s-a întins, s-a alun- 
git şi a pătruns adânc gălbeneala manei. A pătruns 
mana cuceritoare în ziduri, în bărbați şi femei, în ca- 
petele şi inimile ceheşti, astfel că nimeni nu o mai 
poate scoate. Toate s-au întărit şi s-au înăsprit... 

Dar nu! Răducu se ridică asemenea unui munte şi 
o ia pe străzile Pragăi. VERMORELUL său uriaş, înfio- 
SFÂRRR! SFÂRRR! 


SFÂRRR! Armata sa, mică, dar vitează și dârză, îl ur- 


rător, stropeşte implacabil: 
mează în apropiere, căci din ochii lui țâşneşte o pu- 
tere mare-mare, care se transmite şuvoaielor de 
ostaşi, scurgându-se pe străzile şi străduțele Pragăi. 
Uite vitejii, uite voinicii, cum stropesc ucigător zidu- 
rile galbene, cum albăstresc pe gălbejiți. Înainte, îna- 
inte, colorați-vă în albastru de peruzea rotunjorilor, 
spurcaților, bestiilor galbene, camuflate în cafeniu. 
Vermorelele albastre se ridică puzderie în soare şi 
înțeapă cu mii şi milioane de cristale turcoaz. Și... 
oooo! Uite frontoane turcoaz cu statuete de peruzea! 
Acoperişuri azurii strălucind în soare! Cu ochii Roent- 
gen Răducu vede prin ziduri, pe sub trotuare, depis- 
tează gălbinarea lumii ascunsă peste tot, pitită prin 
ungherele întunecoase. Na-vă! Na-vă, îmbâcsiţilor! 
Gălbiorii se tânguie şi se zvârcolesc înfricoşați. Până 
şi tancurile sunt boite-n siniliu, iar pe tunurile azurii 


se aburcă fericiţi copiii cehi. Podurile de peste Vltava, 


pe care le văzuse în ilustrata trimisă de mătuşa Ica, 
se arcuiesc în lumini albastre. Praga toată strălu- 
ceşte-n azur. Clopotele de peruzea răsună în miile de 
biserici albastre. Stadioane şi catedrale, tramvaie şi 
autobuze pe străzi şi străduţe se ondulează în flăcări 
albastre. Cehii țopăie pe străzi ca nişte piţigoi 
albaştri. Răducu e ovaționat din miile de piepturi: 
Uraaa! Uraaa! Uraaa! Se simte cuprins de o măreție 
nemărginită. Înaintează eliberator pe sub cerul albas- 
tru înstelat, pe sub arcurile de triumf ale Vltavei, 
peste Hradul de peruzea. Apoi ţiuitul asurzitor de la 
sfârşit: ȚIUUUU! Gata - ELIBERAREA! lar în Hrad, 
într-o sală imensă, plină de ceaţă albăstrie, tovarăşul 
Dubcek, care seamănă cu tata, îi strânge călduros 
mâna. Tovarăşa Dubcek, care seamănă ca o picătură 
de apă cu mama, îl sărută recunoscătoare. Chiar şi 
tovarăşul Ceauşescu îi face semn de felicitare cu 
mâna. lar fetele din clasă împart bomboane numai cu el. 

O mână îl scutură de umăr. E mama: 

— Ce mă fac eu cu tine, măi băiete! lar stai cu ca- 
pu-n nori. Nu mănânci? 

- Mănânc, zice Răducu cu ochii în lacrimi de bu- 


curie. 

ARI 


Simona PREDA 


August 


Adevărul este că Giurgiu avea farmecul lui în luna 
lui cuptor. Era cald, o căldură care tremura aerul, 
topea asfaltul şi făcea praful să vibreze. Şi era 
vacanță! Treceam în clasa a treia. O stare de bine mă 
cuprindea prin taţi porii şi parcă mă ridica uşor de 
subțiori... tocmai terminasem de citit al doilea volum 
din Toate pânzele sus!. Nu înțelesesem mare lucru, 
fuseseră multe pasaje care-mi scăpau, dar îmi ima- 
ginasem la fiecare pagină lucruri absolut senza- 
ționale... (filmul l-am văzut mai târziu şi fericirea 
a fost supremă). 

Spre amiază am pornit spre zona ceainăriei. Era 
una dintre cele mai interesante părți ale oraşului, toc- 
mai pentru că amprenta comunistă nu invadase încă 
locul. Avea clădiri vechi, scorojite şi strâmbe, de parcă 
erau dantelele îngălbenite ale unei domnişoare bă- 
trâne, Acolo era o piață. Una dintre pieţele vechi ale 
oraşului şi un loc în care acvariştii se întâlneau 
uneori pentru schimburi şi vânzări de peşti exotici. 
Într-acolo mă grăbeam și eu cu emoție. Din când în 
când şlapii roz cu găurele îmi săreau din picioare şi 
era destul de scârbos să ating asfaltul acela vânăt, 
plin de fructe de dud zdrobite. A fost o senzaţie urâtă 
care m-a urmărit multă vreme - ceva lipicios pe tălpi, 
un miros fetid şi dulce. Adoram peştii colorați. Îmi 
plăceau maiestatea caraşilor aurii cu voaluri lungi, ca 
de mirese, vioiciunea şi luciul metalic al neonilor, lu- 
cirile albastre ale zebrelor. Preferații mei erau însă 


nişte peşti mici, multicolori. Se numeau, popular, 


guppi; denumirea latinească, mult mai complicată, 
îmi scăpa însă. Îmi plăcea să aleg - în niște acvarii înal- 
te mişunau scăpărări verzi, ivorii, roze, oliv ca în- 
tr-un caleidoscop. Vânzătorul, un bătrân cu o pălărie 
cu boruri largi, mi-a pus cinci peşti într-o punguţă. Îi 
simțeam în mână cum zvâcnesc prin pereţii subțiri 
de plastic. „Să nu-i ţii mai mult de două ore tataie, că 
n-au aer! Du-i acasă şi pune-i în acvariul...! 

„Două ore”... aveam timp suficient şi pentru siro- 
pul de trandafiri de la sifonăria de pe colțul pieții. 
„Trei lei paharul mare” - a zâmbit băiatul care vindea. 
În așteptarea lui, am cercetat curioasă locul. Du- 
gheana sifonăriei era oarecum ciudată, dar faptul că 
de acolo îmi procuram deliciosul sirop o făcea oare- 
cum suportabilă. Conţinea între pereţii ei un fel de 
angrenaj zgomotos, care fâşâia şi pocnea la fiecare 
recipient. O mare de oameni aştepta cu sticle în 
mână. Aveam şi noi sifoane, dar mergea tata să le 
umple pentru că erau grele. Mi le amintesc pe cele cu 
grilaj metalic, un fel de rețea de sârmă fină peste 
sticlă. 

M-am aşezat pe o bordură să-mi savurez siropul. 
Era atât de rece, iar de pe buza paharului aburit se 
scurgea cu repeziciune o picătură. Tăiase o urmă 
clară, transparentă, prin aburul fin. Culoarea lichidu- 
lui era dulce, superbă - era trandafirie, ca şi gustul. 
În fața mea se deschidea ca într-un tablou imaginea 
pieței de zarzavat. Părea a fi la limita dintre mahala 


şi civilizaţie. Pe tarabe verzi, țărani gălăgioşi din toată 


54 


ProEuropeana Clubul cărții digitale 


CARTEA COPILĂRIILOR 


zona întinseseră munţi de ardei şi de vinete. Rumene 
în obraji, cu braţe bronzate şi batice subţiri, târgo- 
veţele zâmbitoare îndemnau nehotărâţii. „Ia d-acilea, 
maică. Ai să mai vii la baba”... Lângă bordura unde 
stăteam eu ghemuită a venit cineva cu o căruţă. Un 
bărbat în maieu a tăiat un pepene şi, cu mişcări si- 
gure, i l-a dat calului. Animalul a început să mănânce 
cu un zgomot ciudat din miezul roşu. Din când în 
când bătea cu copita în pavajul străzii. Părea încân- 
tat. 

Mirosea dulce-acrişor iar vântul fierbinte aducea 
şi iz de hamei de la terasa din colţ. Un bărbat bărbos 
a ieşit cu o halbă în mână şi a făcut un semn cuiva 


strigând „Hai Gheorghe la o scrumbie. Le-am luat din 


baltă azi-noapte!”.. Cuvinte, şoapte, râsete, zogomote 
şi savori — le percepeam zâmbind dintr-o margine. 9 
reprezentaţie fascinantă şi în acelaşi timp banală a 
unei pieţe de zarzavat, pe care o urmăream cu o plă- 
cere stranie şi pe care aveam să o iau cu mine. Aşa, în 
suflet. 

Acolo, pe bordură, cred că am stat mult timp. Sau 
poate că doar mi s-a părut. Aveam într-o mână 
punguţa cu peşti colorați, pe care îi studiam din când 
în când la lumina vipiei de amiază, în cealaltă, uşor 
amorţită, paharul rece de sirop. Uneori, băiatul de la 
sifoane trăgea cu ochiul spre mine. Ca nu cumva să o 
şterg. Nu, nu aveam de gând să plec. Era prea frumos, 


şi prea dulce! 

loana BOT 


Tovarășa bătea 


Dacă mă gândesc cu mintea mea de acum la toate 
astea, cred că ai mei (părinți prea iubitori ai singurei 
lor fiice şi bunici aşijderea răsfăţători ai nepoatei 
cuminţi...) nu mă pregătiseră îndestul pentru clasa |; 
de fapt, nu îmi amintesc să îmi fi spus ceva despre 
ceea ce mă aştepta, acolo,în „şcoala mea”, pe care 
mi-o arătau, din stradă, de câte ori treceam pe lângă 
gardul ei (şi treceam des - era pe aceeaşi stradă cu 
„serviciul” lor, cu staţia de autobuz de unde mergeam 
spre departe, cu gara oraşului, de unde plecam la bu- 
nici). Ştiam să citesc, desenam de mai mare dragul, 
scriam literele mari de tipar şi ai mei se înduioşau pe 
capete (nu, nu mi-au spus că ar fi scrise greşit sau că 
la şcoală voi învăţa să scriu altfel), tocmai descoperi- 
sem că una din limbile pe care le vorbeam și citeam 
acasă era „străină”, şi că alți copii nu înțelegeau ce 
spun eu întotdeauna - ocazie să învăţ să traduc, agale, 
silabisit, poveştile mele în limba înțeleasă de ei... 
Ştiam că sunt un copil cuminte. Auzeam des expresia 
(admirativă: o jumătate din viață aveam să cred că 
aşa e bine să fiu!) „e prea matură pentru vârsta ei”. 
Îmi amintesc că o foloseau și în legătură cu decizia de 
a mă da la şcoală la 6 ani, fără să ceară vreo amânare 


medicală; eram prima generaţie care mergea la 6 ani 


la şcoală. Matură, cuminte, să mergem dar!... Şi am 
mers. Şcoala mea de cartier trecea drept una din 
şcolile bune ale Clujului, iar ai mei au căutat, desigur, 
să mă dea la „învăţătoarea cea mai bună”, recoman- 


dată şi de o mătușă a cărei fiică, acum, era elevă mare 


şi premiantă; îmi amintesc, ciudat, insistența cu care 
vară-mea, premianta predecesoare a mea la învăță- 
toarea cea bună, vorbea insistent, cumva cu sufletul 
la gură, pe lângă părinți, şi le spunea să nu mă dea, să 
nu mă dea, dar pe ea nimeni nu o asculta. Aşa că m-au 
dat. 

Din prima zi de şcoală, pe care în schimb mi-o voi 
aminti cât voi trăi, lucrurile au mers rău. La deschi- 
dere, din mulțimea de copii cu părinți, înghesuită în 
faţa intrării principale, nici nu vedeam bine, nici nu 
auzeam mai deloc. N-am avut timp să înțeleg ce se în- 
tâmplă, m-am auzit strigată la microfon şi mama m-a 
împins spre scenă, am lăsat-o de mână şi atâta a fost. 
M-au urcat pe treptele intrării, sus, la uşa cea mare, 
nu ştiam de ce, mi-au dat o floare, apoi m-au coborât 
la loc. N-am mai găsit-o pe mama. Talazurile au înce- 
put să intre în clădire, împingându-mă, o strigam pe 
mama (ea rămăsese afară, convinsă că mă voi des- 
curca singură, nu ştiu nici azi de ce), cred că am înce- 
put să plâng. Și nu m-am mai oprit. De fapt, mi se pare 
că nu m-am mai oprit vreme de patru ani... şi ceva 
coşmaruri după aceea. Cineva m-a dus la clasa mea, 
unde altcineva m-a pus în banca mea, alături de un 
băiat căruia îi era foarte milă de mine. Unul din re- 
frenele clasei întâi, şoptite în urechile mele, era al 
vocii lui: „Botişor, nu mai plânge! Nu mai plânge, se 
termină, hai, mai ai răbdare, nu mai plânge!” Peste 
vocea lui, tovarășa urla „Bot, taci din gură! Bot, taci 


că vine maică-ta să te ia, taci odată!” Probabil că nu 

tăceam. Dar atunci, în prima zi de şcoală, deja, 
tovarășa bătea. Îl bătea pe cel mai mic din clasă, un 
fir de grâu de băieţel care îşi pusese haina mototol în 
pupitru, pentru că nu ajungea la cuier. Î] bătea - avea 
s-o mai facă adesea, mă miram că el nu plângea deloc, 
până mi-a explicat pe drum spre casă (eram vecini) 
că nu vrea să se bucure tovarăşa că îl face să plângă — 
pentru că nu ajungea la cuier să îşi pună haina, sau la 
raftul unde trebuia să aşezăm nu ştiu ce, îl bătea pen- 
tru că era mic, aveam să rezum eu, într-un urlet, 
părinților, motivând de ce nu mai vreau să merg la 
şcoală... Zgomotul sec al indicatorului de lemn ru- 
pându-se pe spinarea vreunui copil şi vârful lui 
ricoşând cu aşchii prin clasă (şi indicatorul nou adus 
cu mândrie de părintele-care-lucra-la-fabrica-de-mo- 
bilă şi înmânat tovarăşei, festiv, în liniştea încreme- 
nirii noastre), zgomotul acesta face încă parte din 
coşmarurile mele. Uneori, în jurul meu, cineva rupe 
surcele şi mie mi se face rău, înainte să îmi mai amin- 
tesc de ce. 

Deşi pe mine nu m-a bătut niciodată, bătaia ei „ge- 
nerică” mi-o făcea pe tovarăşa insuportabilă în chip 
definitiv. Am plâns toată clasa întâi, am început să nu 
mai pot dormi decât în brațele mamei, să vomez 
dimineața, o frumuseţe întreagă de simptome care 
au determinat discuția cu unchiu-meu, pediatrul. El 
zicea să mă retragă de la şcoală, că e de rău. Din multe 
alte motive, care țineau de efortul lor de a nu face din 
mine un copil „aparte”, părinții mei nu m-au retras. 
Am făcut toate patru clasele cu tovarăşa, în urletele 
şi bătăile ei. Ca să mi-o îmblânzească, poate, mama îi 
zicea şcolii mele „şcolică”. Rezultatul e că urletul- 
plânsul-protestul meu de toată viața dintâi a devenit 
„nu mă duca şcolică!”. Dar m-am dus. M-au dus. 


Am fost premiantă. Am plâns pe pagini rupte 


(acasă, de mama, ca să nu mă certe tovarăşa la şcoală, 
pentru că scriu urât sau nu desenez „pe pătrăţele” 
cum trebuie), am plâns de mila băiatului celui mic şi 
bătut, am plâns de mila fiicei tovarăşei, care era în 
aceeaşi clasă cu noi şi pe care maică-sa o bătea cu cea 
mai mare furie, alegând-o, parcă, într-o exemplaritate 
a justiției făcute cu bâta. O bătea pentru că nu-şi fă- 
cuse bine tema (îmi amintesc de colegul care i-a spus, 
între o bătaie şi alta, „vă urăsc că v-aţi adus fata să fie 
colegă cu noi” - pe acesta l-a şi lăsat tovarăşa repe- 
tent), şi de cel care, tot aşa, a întrebat-o „de ce nu o 
învățați acasă cum să îşi facă temele, ca să nu o mai 
bateți de față cu noi, la şcoală?” — drept care l-a bătut 
şi pe el, că fusese obraznic. O bătea pentru că era în- 
ceată la minte, poate, într-o clasă cu copii indiscutabil 
isteţi. O bătea în locul vreunui copil ai cărui părinți 
protestaseră la direcțiune împotriva bătăilor admi- 
nistrate de tovarăşa; tovarăşa dădea în fiică-sa şi ne 
explica, urlând la toți, „în locul cui o bate”: „ia zi, Pop, 
nu vrei să te bat, ai? Da” pe ea vrei să o bat? Pe ea 
vrei? la zi!”. O bătea inclusiv, îmi amintesc urletul, 
pentru că „nu scrisese aşa frumos ca Bot”, „nu luase 
nota zece ca Bot” O bătea şi striga „Bot de ce poate, 
cretino, proasto, idioato, Bot de ce ştie şi tu nu, ha? 
Ha? De ce?”. Indicatorul troznea, clasa tăcea, fetița 
icnea sub lovituri şi îşi apăra capul cu cordeluță. Dacă 
îi cădea cordeluța, o mai bătea un pic, că şi-a murdă- 
rit cordeluţa. În capul meu de copil, o bătea din cauza 
mea. Şi fetița învățătoarei aşa gândea: când plângea 
că luase o notă mică, se lălăia „că io nu pot scrie ca 
Boooot şi o să mă batăăăăă” lar eu îmi ziceam că i-aş 
da caietul meu, i-aş scrie eu compunerea, numai să 
nu se mai bocească din cauza mea; şi să n-o mai bată 
maică-sa. Îi simțeam ura din priviri, când îi alunecau 


spre mine, mi se făcea frică. De cele mai multe ori, 

fetița învățătoarei mă urma, însă, cu o dragoste lipi- 
cioasă, lălăită, de pui de animal (un animal pufos, ro- 
tofei şi cumva mai mare ca mine): voia să facă la fel 
ca mine, să stea cu mine (în bancă) - deşi eu nu 
voiam să plec de lângă băiatul liniştitor din prima zi, 
voia să umble cu mine în rând (ne duceau peste tot 
cu rândul, doi câte doi), să muşte din sendvişul meu 
(poate, unde se prinsese că i-l dădeam tot? eu nu 
muşcam după nimeni, niciodată, nici acasă... mi-era 
greață oricum). Îmi era greu cu ea şi în fazele când 
mă „iubea”. Şi îmi era foarte ruşine: că o bate mai- 
că-sa din cauza mea, că ea ar vrea să fim prietene şi 
mie nu îmi plăcea de ea, că nu pot să mă forțez să 
muşc din sendvişul ei, pe care mi-l oferea aşa de in- 
sistent. Mi-era ruşine pentru că (auzisem acasă, pro- 
babil, explicația) ea era prostuță și eu eram 
deşteaptă. Mi-era ruşine pentru că pe mine nu mă bă- 
tuse mama niciodată — şi mama ei, învăţătoarea mea, 
mi se părea cu atât mai monstruoasă. 

În tot acest timp al frământărilor mele interioare 
şi al vomatului de dimineață (ceea ce ne făcea să în- 
târziem la şcoală, să stau la „coada întârziaților”, unde 
o profesoară negricioasă, cu vocea arsă de tutun, ne 
certa aspru, amestecând limbile şcolii, înainte de a ne 
trece pe o listă şi de a ne lăsa, cu amenințări de pe- 
deapsă, spre clasele noastre... nu ne-au pedepsit ni- 
ciodată, dar mie îmi era mereu frică), în toate clasele 
primare la şcoala cea bună şi frumoasă, tovarăşa con- 
tinua să bată. Și „să bage carte în noi”, cu o expresie 
pe care părinţii păreau, în pofida tuturor celorlalte 
nemulțumiri, să o aprecieze. Altminteri, tovarăşa 
cerea cadouri cam mari de la comitetul de părinţi, la 
ocazii; tovarăşa voise nişte flori de plastic greu de 


găsit pentru catedră (un părinte le găsise totuşi), erau 


un fel de crengi de cireş roz-roz, care vor lupta cu pra- 
ful câţiva ani, acolo, într-o vază (cerută tot de 
tovarăşa, pe model!) de la fabrica de porțelan a 
oraşului, din producţia de export, neapărat. Dar 
tovarăşa scotea elevi buni pentru gimnazii şi, mai 
apoi, pentru licee. Numai asta făcea cu noi (când nu 
ne bătea, fireşte), ne băga carte în cap: în loc de toate 
materiile „colorate”, noi eram singurii care aveam 
aritmetică, citire, scriere, dictare, aritmetică, mai ales 
aritmetică... Uneori, ne punea să decupăm desene din 
cărți şi să le lipim în caiete, ca să ne dezvoltăm 
abilitățile manuale; spre oroarea părinților mei, oa- 
meni de carte, veneam de la şcoală cu ideea că orice 
carte e decupabilă şi - dacă tai şi lipeşti bine - eşti un 
elev bun. Tovarăşa nu ne citea poveşti niciodată. Nu 
educație fizică, nu desen, nu ora de joacă, nu plim- 
bare prin parcul oraşului, care ne era foarte aproape. 
Aritmetică, probleme, culegerea (Gheba? sau asta a 
venit mai târziu?), lungile teme de scris acasă şi 
spaima, mereu - spaima că nu voi termina la timp, că 
nu voi şti rezolva totul, că tovarăşa va urla și la mine. 
Şi va lovi. 

Uneori, după ce m-am mai învățat cu locul, mă ce- 
ream la toaletă; nu că aveam neapărat nevoie, dar mi 
se părea că luam, astfel, o pauză, de-a lungul unei zile 
în care tovarăşa putea foarte bine să nici nu ne lase 
în pauză (dacă tot făceam numai aritmetică, de ce să 
ne întrerupem?). Poate că, instinctiv, găsisem o 
soluţie in extremis. În măsura în care „buda şcolii” era 
o soluție; de fapt, nu era: mirosea îngrozitor, nu avea, 
desigur, nici apă caldă, nici săpun, nici hârtie, nu avea 
nici clanţe (trebuia să propteşti uşile dinăuntrul ca- 
binelor, cu piciorul, mereu - îngrozită de spaima că 


un elev mai mare o va deschide peste tine şi că vei 

cădea pe cimentul ud cu de toate). Gata. Apă rece. Şi 
înapoi în clasă, unde tovarăşa continua să urle lecţia 


nouă. Sau tema de acasă. Sau să îi înjure vreunui copil 


părinţii, că l-au făcut pe el aşa de prost. Tovarăşa fo- 


losea, în asemenea ocazii, foarte multe expresii pe 
care eu nu le mai auzisem nici măcar pe strada buni- 
cilor, la băieţii mai mari, şi nici pe Cetăţuie, unde mă 
jucam zilnic şi unde puteai să dai peste tot felul de 
„golani care vorbeau urât”. Cuminte şi matură, cum 
zic, le-am reţinut şi i-am întrebat, acasă, pe ai mei ce 
înseamnă: cuvinte, fraze, bucăţi de înjurături. Îmi 
amintesc răbdarea caldă a tatii, care mi-a explicat 
atunci ce e cu cuvintele astea şi de ce nu e bine să le 
folosesc; îmi amintesc cum stăteam amândoi pe patul 
meu şi cum se vedea profilul tatii în lumina geamului. 
Şi mirosul fierbinte al cămăşii lui, şi desenul dungilor 
ridicate de pe unghiile lui, care acum se repetă pe un- 
ghiile mele. 

Paradoxal, bătaia tovarăşei învăţătoare a creat 
între unii dintre noi, elevii ei, un liant aparte. În min- 
tea mea se amestecă forşpanurile unor întâlniri ad- 
mirabile, iscate, însă, de grozăvia purtării ei cu copiii. 
Băiatul cel mic şi blond, cu care între timp mă împrie- 
tenisem şi mă jucam pe dealul Cetăţuii, sub care lo- 
cuiam amândoi, mi-a spus odată, cumva din senin: 
„nu mai plânge tu, că mă bate pe mine; mie nu îmi 
pasă!” iar mie mi s-a părut că ele mai erou decât eroii 
din Pifurile pe care i le traduceam, cu osârdie, în jo- 
curile noastre. După căderea comunismului, m-am 
revăzut pe peronul gării cu primul meu coleg de 
bancă: o întâlnire fericită, poveşti, familii, părinţi, fie- 
care îşi rezuma viaţa în câteva fraze devălmăşite, apoi 
tăceri mici şi el, zicându-mi la fel de „din senin”, şi fără 
să dea nici un nume: „băi, loana, îţi aminteşti ce mai 


bătea la noi? mamăă, ce mai bătea!”. Am confirmat 


amintirea, sec, şi am tăcut amândoi până a venit tre- 


nul meu (el, tocmai aflasem, era şef de gară), ca şi 
cum ne-am fi împărtăşit vechea parolă a prieteniei 
noastre. Colega şi partenera mea de patinaj în parc, 
iarna, azi stabilită în Ungaria, pe care o întâlnesc in- 
cidental pe stradă: şi aici, recunoaşteri, exclamaţii, 


mici lăcrimuţe de doamne cu amintiri... Ea, despre 

copiii ei, şcolari, spunându-mi repede de toate, în câ- 
teva fraze, dar grăbindu-se să adauge că are copii 
buni, foarte buni, deşi nu i-a bătut niciodată, pentru 
că... „Doamne, loana, mai ştii ce ne bătea? Dumne- 
zeule, cât am urât-o că ne bătea! Un alt fost coleg, 
profesor acum la aceeaşi universitate cu mine, a ex- 
plicat cuiva, sub ochii mei, „de când ne cunoaştem” 
(nu suntem de la aceeaşi facultate, ba chiar domeniile 
noastre sunt foarte diferite), prin aceea că „ne-a bătut 
aceeaşi învățătoare”, nu că „am avut aceeaşi învă- 
țătoare” sau că „am fost colegi în clasele primare” 
(cum îşi zic oamenii normali, probabil). 

Nu ştiu cum se face că nu mă întâlnesc pe stradă 
cu protejații tovarășei (existau şi aceştia, una din 
fetiţele protejate ne explicase încă dintr-a întâia că 
tatăl ei „îi duce tovarăşei un cadou special acasă, 
numai el, de 8 martie...” — dar, oricum, pe mâţâita 
aceea o bătea taică-său destul, şi tot nu lua premiul 
întâi, şi atunci o bătea acolo, la împărțirea premiilor, 
peste funda mare, albă, din vârful capului, cu care o 
împodobea, invariabil, în zilele festive). Nu mă întâl- 
nesc nici cu fiica ei. Poate că nu ne mai recunoaştem, 
îmi zic uneori, şi atunci mă mir cum de mă recunosc 
cu alții, dintre cei „bătuţi de tovarăşa”, chiar dacă nu 
ne-am mai întâlnit de zeci de ani. lar cu tovarăşa 
învățătoare nu mai ştiu ce s-a întâmplat, de vreo trei 
decenii încoace, eu — care îndeobşte ştiu unde (mai) 
sunt foştii mei profesori, ţin socoteala celor care se 
duc dintre noi şi a celor care pleacă din Cluj... 

Lumea are, pe de altă parte, ciudate şi ironice mo- 
duri de a ne construi ciclic vieţile; spun asta gân- 
dindu-mă la episoadele în care ne aduce (prin simple 
coincidenţe, pe care doar nouă ne place să le inter- 


pretăm) în locuri şi situații unde am mai fost şi care, 


atunci, prima oară, ne-au marcat în chip esenţial. Ne 
aduce nu pentru a ne obliga la posturi solemne sau 
la declarații de principii; în asemenea momente „iro- 
nice” ale sorții, întoarcerea noastră are loc sub sem- 
nul celei mai gri banalități, al inevitabilului cotidian, 
al simplei traversări a clipei. Sub acest semn aşez, de 
pildă, faptul că am ajuns ca locul meu de muncă să se 
afle pe strada cu şcoala mea (care şcoală e tot acolo, 
tot sub acelaşi număr, cred), ceea ce, undeva, în sur- 
dină, mai jos decât josniciile subconştientului, conti- 
nuă să mă deranjeze. Staţia de unde iau acum 
autobuzul spre casă, aproape zilnic, e peste drum de 
„Şcolică” şi nu îmi pace deloc. Mi se mai întâmplă şi 
altele. Şi nu mă refer la revolta pe care o simt de câte 
ori aud de copii bătuţi sau de profesori abuzivi, pen- 
tru că această reacție mi se pare firească, face parte 
din normele mele etice foarte generale. În schimb, eu, 
care vizitez îndeobşte cu mare entuziasm şcoli, clase 
de copii cititori şi profesoare de română entuziaste 
(deformaţie profesională, probabil), am refuzat să fac 
o inspecţie de grad la „şcolică”, fără să dau (şi fără să 
am) nici o explicaţie, mirată eu însămi de viteza cu 
care am răspuns negativ la întrebare. Nu vreau să mă 
duc acolo. Nu pot. Şi n-am nici un fel de nostalgie pen- 
tru anii aceia, de bătăi şi urlete, pentru „primii mei 


ani de şcoală”. Nimic. 

Amintiri din școala generală 


Mă întrebam ce ar putea fi dincolo de moarte, su- 
fletul rămâne fără instrumentul care-l ajută să se facă 
auzit, fără trup, fără creier, fără gură, fără coarde vo- 
cale, rămâne mut, un abur, doar stare, fără gândire, 
ără glas, fără idei, un abur care va pluti la infinit prin 
univers, rămâne dincolo de moarte, dar nu are habar 
că există, așa că degeaba există, e doar energie, im- 


puls nesfârşit, mă gândeam la neantul prin care va 


pluti norişorul leşinat care e sufletul meu şi muream 
de frică, de regulă mă gândeam la moarte seara, îna- 
inte de culcare, era spaima de seară, urma spaima de 
dimineaţă, fiindcă trebuia să merg la şcoală, şi iar fă- 
ceam pe mine, parcă şi mai abitir, aerul rece al 
dimineților, lacul pe lângă care înaintam aproape 
plângând, cu ghiozdanul negru în spate, în uniforma 
pe care o uram, aşa cum uram tot ce avea legătură cu 
şcoala, treptele nesfârşite pe care le urcam până la 
clădirea cu două etaje în care trăiam, cinci zile pe săp- 
tămână, un adevărat calvar, paşii pe coridorul lung, 
pe ai cărui pereţi existau tot felul de aviziere şi pa- 
nouri, precum şi tablouri cu marii domnitori ai țării, 
clasa cu băncile scrijelite, colegii gălăgioşi, urlând, 
alergându-se în jurul catedrei, deasupra căreia atârna 
în mod inevitabil portretul lui Ceauşescu, pentru ca 
pe peretele din fund, deasupra cuierelor, să existe o 
lozincă a lui Lenin: „Învăţăm, învăţăm, învățăm!”; în 
sfârşit, orele, mă ghemuiam în bancă, încercam să mă 
fac invizibil, profesorii dădeau paginile mari ale ca- 


talogului şi îmi bătea inima cu atâta putere de cre- 


deam c-o să plesnească, iar când aveam ghinion şi-mi 
auzeam numele, un fior părea să mă curenteze direct 
în rotule, începeau să-mi tremure picioarele, abia mă 
ridicam, ajungeam cu greu la tablă, mai mereu admo- 
nestat: „Hai, Măceşaru, hai!”; nu ştiam ce să fac cu 
mâinile, mă înroşeam şi mormăiam ceva, îmi era 
groaznic de ruşine, îmi venea să mă arunc pe fereas- 
tră, răsuceam creta între degete; toate astea mă chi- 
nuiau, mă torturau, însemnau iadul pe pământ, dar 
profesorii mă ajutau, eram cuminte şi asta le plăcea, 
mediile mele însă erau rareori mai mari de 7, ăsta 
eram, un elev de 7, un tip mediocru, dar un tip care 
ştia că într-o zi le va arăta el la toți de ce e de fapt în 
stare, că o să-i învețe minte, că îi va umili, îi va da pe 
toți prin pesmet şi-i va arunca pe grătar, îi va perpeli 
bine, bine şi apoi o să muşte din ei, o să-i sfâşie, o să-i 
facă bucăţi, bucăţi şi o să fie atât de gustoasă răzbu- 
narea, o să fie minunat, mă înflăcăram, îmi dădeau la- 
crimile, strângeam pumnul, scrâşneam din dinți, un 
uragan zăcea în mine, aşteptând să rupă hăţurile, stă- 
vilarele, să facă prăpăd, fața mea de bolând, de 
ţărănoi timid ascundea chipul unui samurai, chipul 
plin de dârzenie al unui individ cu totul ieşit din 
comun, dar nimeni nu vedea asta, toți mă priveau ca 
pe un rahat în mijlocul drumului, însă eu, de dincolo 
de masca de copil tâmp şi bucălat, îi sfredeleam cu 
privirea de oţel, îi ciuruiam, îi spintecam, îi crucifi- 
cam. 


Eram bucuros când terminam fără daune o zi de 

şcoală, deşi undeva rămânea, ca un ghimpe, gândul 
căa doua zi urma să revin în lad. Abia la sfârşitul săp- 
tămânii de şcoală reuşeam să mă mai liniştesc, a doua 
parte a zilei de vineri şi sâmbăta, minunata zi de sâm- 
bătă, însemnau perioada cea mai fericită. Cu excepția 
vacanţelor, desigur. Atunci atingeam beatitudinea ab- 
solută. Duminica, panica punea din nou stăpânire pe 
mine şi uneori îmi imaginam că voi fugi de acasă, că 
voi deveni un hoinar, mă vedeam călătorind clandes- 
tin pe un vapor, precum Panait Istrati, şi, ajuns în 
Franța sau poate în Italia sau Spania, aveam să fiu sal- 
vat şi protejat de nişte oameni mărinimoşi. Dar nu 
toți profesorii erau nemernici. Profa de engleză, Câm- 
peanu, era chiar de treabă, tânără şi frumoasă, purta 
ochelari şi blugi mulați, avea un amazing ass, engleză 
n-am prea învățat, în schimb, fanteziile mele erotice 
au devenit tot mai sofisticate. De treabă era şi profe- 
sorul de istorie, nu-mi mai amintesc numele lui, un 
uriaş brunet cu nasul coroiat şi degete foarte lungi, 
un tip blând, mereu dornic să se apropie de noi, să ne 
vorbească într-un mod cât mai amuzant despre ma- 
teria pe care o preda, până şi cei mai tembeli din clasă 
au reușit să înveţe ceva istorie de la el. Însă cel mai 
simpatic dintre toți era Barbu, profesorul de fizică, 
vorbea porcos şi arunca în stânga şi-n dreapta cu 
note de zece. Într-o zi, a scos din geanta lui veche, 
roasă şi murdară, un sicriu în miniatură, nu mai lung 
de 20 de centimetri, l-a pus pe catedră şi ne-a chemat 
să-l vedem, apoi a săltat încet capacul. Înăuntru se 
găsea un schelet căruia i se ridica țanțoş mătărânga 
supradimensionată. O jucărioară deocheată. Cât des- 
pre cei mai răi profesori, aceştia erau, de departe, Ma- 


rinescu, care preda biologia, şi doamna Stan, de 


geografie. Dacă primul ne punea uneori să cântăm 
imnul național întreaga oră, nemulțumit fiind că 
prima oară nu l-am cântat cu suficientă însufleţire, 
iar alteori ne vorbea cu lacrimi în ochi despre măreția 
tovarășilor Ceauşescu, doamna Stan era de o exigență 
ieşită din comun, părea să aibă o plăcere sadică în a 


spune: „Nota 3. Stai jos!” sau „Sunteţi idioţi! Habar 
n-aveţi pe ce lume trăiţi”. Avea dreptate, nu prea 
ştiam pe ce lume trăiam, să te naşti şi să creşti într-o 
dictatură nu era chiar floare la ureche, n-aveam cu ce 
altă lume să comparăm lumea noastră, mai ales dacă 
părinții noştri erau needucați, oameni simpli care nu 
ne puteau spune nimic despre țările libere şi pros- 
pere din Vest, părinți ca ai mei, săraci şi neştiutori de 
carte. 

Locuiam într-o casă mică, stil vagon, cu doar două 
camere şi o bucătărie, atât ne fusese repartizat din- 
tr-o fostă casă boierească, o împărțiseră comuniștii 
în trei, trei familii stăteau acum într-o casă în care 
altădată locuise doar una, nu aveam baie, ne spălam 
în bucătărie, în niște copăi mari din plastic, nevoile ni 
le făceam la wc-ul din curte, o cușcă din beton, cât o 
cabină telefonică, lipsită de încălzire, cu un bec chior 
atârnând din tavan, cu un tron din lemn prin a cărui 
gaură vedeai grămada de rahat. 

Tata nu-i suporta pe comunişti, îi înjura tot tim- 
pul, îl ridicau de acasă securiştii, îl țineau o noapte 
întreagă la interogatoriu, îl potoleau pentru o lună, 
două, apoi el iar începea să-i înjure şi să asculte Eu- 
ropa Liberă la serviciu, în remiza de pompieri. Mare 
noroc a avut. Alții au ajuns la Canal pentru mult mai 
puțin. Și poate că şi el ar fi ajuns. Mai întâi l-a salvat 


Georgescu, vecinul nostru gras, cu pielea roz. Într-o 

zi mă întorceam cu taică-meu acasă, Georgescu a 
oprit Wartburgul său bleu lângă noi, a lăsat geamul 
şi-a spus: „bă, nu mai fi prost de gură, că a doua oară 
nu te mai scap”. Era securist. Dar taică-meu nici vorbă 
să se potolească. Îl vedeam ca pe-un erou. Nu mai 
ştiam pe nimeni care să aibă atâta curaj. Maică-mea 
îi spunea mereu: „nu te mai pune, mă, cu ei, vezi-ţi de 
treabă”. „Mai dă-i dracului de nenorociți!”, riposta el 
încăpățânat. Refuzase să se înscrie în Partid și din 
cauza asta multă vreme am locuit într-un cămin de 
nefamilişti. Abia târziu, pe când eu aveam vreo trei 
ani, s-au îndurat comuniștii să ne dea casa aia. A doua 
oară a fost groasă, degeaba l-a implorat mama pe 
Georgescu, ăsta nu mai putea face nimic, sau poate 
că nu mai voia, exact cum spusese, aşa că mama a 
rugat-o pe sora ei de la București să facă ceva. Mă- 
tușă-mea lucra la Otopeni, la aeroport, avea multe re- 
lații. Cum-necum, povestea lui taică-meu a ajuns la 
urechile lui Postelnicu, acesta a ordonat ca tata să fie 
lăsat în pace şi asta a fost tot. A avut noroc cu carul. 
Cred că îl iubeşte cineva acolo sus. Nu ştiu însă dacă 
până la urmă n-ar fi încurcat-o. Revoluţia din decem- 
brie '89 a închis însă definitiv povestea. 

După revoluția din 1989, când am reînceput 
şcoala, Marinescu a intrat în clasă şi a declamat: „A 
căzut tiranul!” Îmi era scârbă de el, dar am tăcut, toți 
am tăcut, eu şi colegii mei, deşi se vedea că îi era frică, 
deşi ştiam că l-am fi putut scoate în şuturi din clasă. 
Acum îmi pare rău că nu am făcut-o, mi-ar fi plăcut 
să-i înfig un şpiţ în curul ăla marxist, să-l învăţ minte, 
să mă răcoresc pentru atâtea şi-atâtea ore de 
umilinţă. Eh, dar nu mai conta nimic, aşa mi se părea. 


Nu voiam sânge. M-am drogat cu ideea de libertate, 


am tras-o pe nas, eram euforic, ascultam rock, mi-am 
lăsat plete, mi-am găsit gagică, am învăţat să cânt la 
tobe, am format împreună cu Vane şi Alex, prietenii 
mei cei mai buni, un band de thrash metal, Sacru, cân- 
tam melodii pe versuri de Bacovia, cel puţin aşa au 
stat lucrurile la început, cât timp a fost Vane respon- 
sabil cu behăitul. Sacru e formaţia de care a făcut 
mişto Sorin Stoica, Dumnezeu să-l ierte!, în romanul 
Dincolo de frontiere. De mine n-a zis nimic, m-a 
cruțat, se pare că nu l-am supărat cu nimic. Al naibii 
Sorin!... Mergea tăcut pe lângă noi, bălăbănindu-se ca 
un urs, încruntat, cu buza de jos strâmbă şi răsfrântă, 
şi băga totul la cutiuţă, înregistra tâmpeniile noastre. 
Avea ureche de prozator, dar de unde era să ştim că 
îngrămăditul pe care-l toleram în preajma noastră 
urma să ajungă scriitor, şi încă un scriitor atât de 
bun?! Vane a plecat din trupă, au venit alții, printre 
care şi cel ales de Sorin să devină personaj principal 
în cartea sa. Aproape toată gaşca noastră apare în 
Dincolo de frontiere. Câţi n-au vrut să-i rupă picioa- 
rele lui Sorin... Nu mai zic de ăia din Băneştiul său. 
Într-o zi am văzut la intrarea în Băneşti un panou pe 
care scria: „Satul lui Sorin Stoica”. Din păcate, a fost 
datjos foarte repede. Dar deja astea sunt alte poveşti, 


pentru altcândva. 

Florin IRIMIA 


Misterul mașinuțelor chinezești 


Să fi avut vreo unsprezece ani pe-atunci, eram un 
găligan dolofan, cu mâini şi picioare ca nişte cozonă- 
cei bine crescuţi, dar încă necopt la minte şi taică- 
meu mă poreclise Zaikin, după numele luptătorului 
rus, şi nu pentru c-aş fi manifestat vreun interes pen- 
tru lupte sau pentru zboruri cu avionul, ci pentru că 
numele îi sugera un individ durduliu ceea ce Ivan nu 
cred că fusese, dar eu cu siguranţă eram. La fiecare 
serbare de iarnă interpretam, de vreo câțiva ani buni, 
rolul omului de zăpadă, iar primăvara nu puteam fi 
decât ursul morocănos (dar suficient de rotofei), care 
iese din bârlog după luni grele de hibernare. Apetitul 
pentru mâncare mergea mână în mână cu un alt ape- 
tit, acela de a explora fiecare colțişor al apartamen- 
tului în care-mi duceam zilele, o îndeletnicire re- 
zervată momentelor când rămâneam singur acasă, 
nu atât de dese şi de lungi ca să-mi dea ocazia să mă 
plictisesc. Obişnuiam să cotrobăiesc cu precădere 
prin sertarele bibliotecii din sufragerie, unde canti- 
tatea de mărunțişuri părea inepuizabilă. Medica- 
mente, cutii, de metal şi de carton, diapozitive, filme 
foto, bibelouri ciobite, câteva ceasuri stricate, banc- 
note şi monede „de pe timpuri” etc. etc. Uneori mai 
dădeam şi peste obiecte ale căror denumire sau rost 
nu le cunoşteam, misterioase ca un set de prezerva- 
tive sau măcar interesante ca nişte agende cu însem- 
nări ale tatălui meu şi ceea ce mai târziu mi-am dat 
seama că era jurnal al maică-mii de pe vremea când 


era studentă. 


O altă zonă „fierbinte” din casă o reprezenta de- 
baraua, sau baia de serviciu cum se numea pe-atunci, 
unde bunicu-meu amenajase nişte rafturi pe care ai 
mei îngrămădiseră tot felul de lucruri pe care nu se 
îndurau sau pur şi simplu le era lene să le-arunce, de 
la caietele şi cărțile mele de şcoală din anii pre- 
cedenţi, până la ziare, almanahuri, reviste, geaman- 
tane stricate, haine vechi şi pantofi scâlciați şi aşa mai 
departe. Îmi plăcea să-mi petrec timpul acolo pentru 
că era cald, aveam oricând WC-ul la îndemână (deşi 
de pe ghenă veneau uneori nişte mirosuri insuporta- 
bile), unde mai pui că existau nenumărate interioare 
de cercetat: poşete, în care mai găseam un bănuț, 
borsete cu şi mai mulți bănuțţi, genţi diplomat, buzu- 
nare de paltoane şi cojoace cu bilete de autobuz şi de 
film, plus vreo două cutii doldora de scrisori şi vederi 
primite de ai mei în decursul timpului. Mai erau acolo 
şi câteva cărţi care nu mai încăpuseră în bibliotecă şi 
n-am să uit cum într-o zi am dat peste una intitu- 
lată Grotescul şi muzica iar în prostia mea frapantă 
am fost convins că Grotescu e un domn, ca Enescu 
sau Porumbescu, şi seara i-am întrebat pe ai mei cine 
a fost acest muzician, Grotescu, când a trăit şi ce a 
compus, fără să pricep câtuşi de puţin de ce reacția 
lor a fost să se prăpădească de râs. Dar descoperirea 
„epocală” pe care am făcut-o şi despre care vreau să 
vă povestesc n-a avut de-a face cu lectura. 

Era spre sfârşitul anului şi mă pricopsisem c-o 


răceala suficient de serioasă ca într-o dimineață 

maică-mea să-mi spună că „azi” nu mă voi duce la 
şcoală. Nimic mai fain! l-am mulțumit pentru înțele- 
gere, dar culmea, nu mă simțeam chiar atât de rău. 
Aşa că am aşteptat cuminte ca ei să plece la serviciu, 
apoi m-am dat jos din pat şi, după ce-am devorat ce- 
mi lăsaseră de mâncare, mi-am început munca de ex- 
plorare. Nu mai ştiu acum unde le-am găsit, într-un 
geamantan vechi pe care într-o vreme ai mei îl folo- 
siseră când mergeam la mare, sau să fi fost ascunse 
în spatele unor pulovere care-mi rămăseseră mici? 
Cert este că, spre marea mea surprindere şi încân- 
tare, am dat peste trei cutii frumos colorate, una mai 
ochioasă decât alta, care conțineau, atunci când le-am 
deschis, exact ceea ce era desenat pe ambalaj, adică 
trei mașinuțe chinezeşti noi-nouţe pe care le-am în- 
tors cu emoție pe toate părțile, extaziindu-mă la fie- 
care detaliu pe care îl mai descopeream. Spre exem- 
plu, camionului roşu, cu baterii, i se rabata basculanta 
când acţionai butonul ON, ca să nu mai zic că i se 
aprindeau farurile, un adevărat lux pe vremea aceea, 
maşinii sport, decapotabile, i se deschideau atât port- 
bagajul - unde dădeai peste roata de rezervă, din cau- 
ciuc, pe care o puteai scoate —, cât şi capota (sub care 
găseai motorul, nu desenat ca la alte jucării, ci făcut 


dintr-o bucată de plumb, care chiar aducea a motor), 


în timp ce vițeluşul drăgălaş din camioneta vopsită 
în roşu sugea la ugerul maică-si ori de câte ori făceai 
ca roțile să se-nvârtă. 

Eram, cum spuneam, spre sfârşitul anului, în cu- 
rând avea să vină Moş Nicolae, numai că, între timp, 
aflasem de la şcoală că doar Moş Gerilă există, în timp 
ce Nicolae era doar o invenție a părinților. Vestea mă 


cam duruse, fusese, de fapt, aproape un şoc, dar de 


ruşine nu făcusem informația publică alor mei, nu 
voiam să-i pun într-o situație jenantă care să necesite 
dezvinovățiri şi alte explicații, drept care atunci când 
taică-meu m-a întrebat, culmea, la foarte puţin timp 
după aflarea noutăţii, Auzi, da' tu mai crezi în Moș Ni- 
colae?, i-am răspuns, poate un pic gâtuit, Da, 
bineînţeles, de ce să nu mai cred? Pentru că ştiu că unii 
copii spun că nu există, m-a informat el, uitându-se 
încă puţin suspicios la mine. Nu știu, am mințit. N-am 
auzit nimic despre asta. Discuţia îmi era încă proas- 
pătă în minte, să fi trecut poate două săptămâni de la 
ea, aşa că bucuria descoperirii fu rapid înlocuită de o 
panică cum nu mai experimentasem demult. Nu mă 
temeam că n-am să ştiu să-mi ascund urmele, mă pri- 
cepeam destul de bine la asta. Temerile mele țineau 
de faptul că nu voi fi în stare să mă prefac foarte en- 
tuziasmat la vederea darurilor lăsate lângă ghetuţe, 
atâta vreme cât, de obicei, mă manifestam destul de 
zgomotos, aproape teatral, ai fi zis, în momentul des- 
facerii cadourilor. Câteva zile am trăit într-o stare de 
excitare nervoasă intensă, ca un actor înaintea marii 
premiere. Apoi, a venit şi seara de cinci decembrie, 
cadourile au fost lăsate lângă cizmulițe iar eu m-am 
pregătit să dau o mică reprezentaţie. Una e să spui că 
da, crezi în Moş Nicolae, alta e să faci dovada acestei 
credinţe. „Acum i-acum”, mi-am zis, am înghițit în sec 
şi, cu inima bătându-mi nebuneşte în piept, am des- 
făcut primul cadou. Dar când am înlăturat ambalajul 
frumos colorat, am constatat cu mirare, dar, recu- 
nosc, şi cu o mare uşurare, că înăuntru se afla un 
banal penar, chinezesc, ce-i drept, dar asta era sin- 
gura asemănare cu maşinuţele din valiză. Am desfă- 


cut şi al doilea cadou şi m-am trezit că țineam în 

mâini un joc Turism pe care mi-l doream de ceva 
vreme. În sfârșit, în cea de-a treia cutie am găsit o 
maşinuță, dar nu chinezească, ci românească, un Aro 
244 din plastic, dar lucrat cu migală, pe care îl am şi 
acum, mă rog, ce-a mai rămas din el, căci n-am fost 
un copil prea grijuliu cu jucăriile sale. M-am gândit 
după aceea că, până la urmă, aş fi putut interpreta cu 
succes şi rolul entuziastului dacă dinaintea mea s-ar 
fi găsit cadourile descoperite în geamantan. Aşa însă, 
situația era teribil de tristă: nu numai că nu exista 
Moş Nicolae, dar se părea că nici Moş Gerilă nu exista, 
de moment ce, îmi imaginam eu, cele trei maşinuţe 
urmau să-mi fie puse sub brad nouăsprezece zile mai 
târziu, eventual împreună cu alte cadouri cumpărate 
din magazine. Eram debusolat. Totuşi, n-am zis nimic 
iar când am fost întrebat ce am, de ce sunt atât de plo- 
uat, am spus şi eu ce auzisem la mama de atâtea 
ori, Mă doare îngrozitor capul, nu acum. Am primit o 
aspirină, pentru care a trebuit să mă prefac recunos- 
cător, un fleac din punct de vedere interpretativ, şi am 
fost trimis la culcare. 

Zilele au trecut, cu o încetineală nepăsătoare, 
aproape crudă. Bradul a fost împodobit iar darurile 
aşezate sub el. În seara de 24 decembrie, un copil 
aproape cinic desfăcea patru cadouri, ştiind foarte 
bine ce se ascundea în spatele ambalajelor. Numai că, 
surpriză, la fel ca de Moş Nicolae, ele nu aveau nimic 
de-a face cu cele trei maşinuţe descoperite în gea- 
mantan: un pistol cu capse, un clasor, un glob pămân- 
tesc şi ceva de îmbrăcat au fost singurele daruri 
găsite sub brad. De data asta nici măcar o mașinuță 
nu mai primisem. Mi-a mai venit inima la loc, vă daţi 


seama. Până la urmă se părea că Moş Gerilă exista, 


până la urmă, cu puțin noroc, putea să existe şi Moş 
Nicolae. Cum rămânea însă cu jucăriile din geaman- 
tan? În mai puţin de o lună era ziua mea, aşa că pro- 
babil urma să le primesc atunci, m-am consolat eu. 
Ca sănu risc să fiu prins în flagrant, am aşteptat ca ai 
mei să adoarmă după care, tiptil, tiptil, m-am dus în 
debara. Nu mai fusesem demult. Îmi cam pierise che- 
ful, recunosc. Până la urmă nu intenționam să-mi des- 
copăr toate cadourile înainte de-a le primi. Nici mă- 
car nu m-am chinuit să aprind lumina, am bâjbâit 
după geamantan, i-am desfăcut rapid cataramele, şi 
am pipăit în interior prin mica fanta creată. Era gol. 
Ca să fiu sigur, am vrut să-l dau jos şi să mă uit mai 
bine, dar, obosit fiind, am alunecat de pe rafturi şi am 
căzut pe podea unde am rămas nemișcat ca un ie- 
pure, cu urechile ciulite la orice zgomot care ar fi 
putut veni dinspre dormitor. Dar nu s-a întâmplat 
nimic. Dimineaţă m-am trezit dormind cu capul pe 
nişte rogojini de plajă deşi aş fi putut să jur că mă-n- 
torsesem la mine în cameră. M-am târât în pat, îna- 
inte ca ai mei să-şi dea seama unde-mi petrecusem 
noaptea. 

De ziua mea, în acel nou an extrem de ciudat, am 
primit un trening, nişte cărți şi-un ghiozdan. Nemai- 
putând rezista curiozităţii, am hotărât că venise tim- 
pul să dau cărțile pe față: 

- Dar când primesc maşinuţele chinezeşti? am în- 
trebat eu, fără să iau în calcul posibilitatea că aş putea 
să nu le primesc niciodată. 

- Care maşinuţe? s-a arătat maică-mea contra- 
riată. 

- Cum care? Maşinuţele chinezeşti pe care le-am 


găsit din greşeală în geamantanul cu care mergeam 

oila mare. 

Maică-rmea s-a uitat scurtla taică-tmeu care am 
atat irnpresia că s-ataroși. 

— Cetot spui acolo, băiete?, ml-azisel, aproape râs 
tit. Ce mașinuțe chinezești? Poate-al visat. Ce, n-ai 
destule? 

Fără să-nțeleg prea bine de ce, coraisesern o gafă, 
O prezență nevăzută, dar oprimmantă, se vărâse între 
noi șine lua tot ară, 

- A, v-am păcălit! Ara vrut să văd ce ziceţi!, am 
strigat la ei, siobozind un hohor de tâs destul de pe- 
til 

patiţia și dispariția mașinnţelor chinezești s-a 


lămurit în eaai puțin de un an. Până la Crăciun ur 


mător rmaică-taea și talcă-raeu etat divorțaţi iar eu 
aveara o a dona rmărnică și un nou frășior, care, când 
i-amtrecut pragul casei, ta-a pofit, politicos și blne- 

vitor să măjoc cu mașiraţele ui chinezești. arnio- 

nului roșu cu baterii | se aprindeau farurile când 
acționai buton DO, mașinii decaporabile i se dee- 

Chidea atăt portbagajul - unde dădeal peste roata 
de rezervă, făcută din cauciue, și care se putea scoate 
căt și capota (sub care aveai morar nedesenatca 
la alte jucării, ei construit dintr-o bucată de 
plurab), iar vișelușul drăgălaș din camioneta voțită 
în roșu sugea la ugeru taalcă-s ori de câte ovi făceai 
ca roțile să se-nvârtă, 


Adrian G. ROMILA 


Jocuri, poturi și focuri 


Nu mă puteam juca oricum, atunci când mă 
jucam, nu puteam privi orice, atunci când mă uitam 
la ceva. Căci nu ieşeam întotdeauna afară, să joc o 
miuţă, cu cheia apartamentului atârnată de gât. Şi nu 
petreceam la țară vacanţele, întotdeauna, în satul pa- 
radisiac al bunicii, ca descendent legitim al primei 
generaţii născute pe asfalt, din părinți cu origine să- 
nătoasă. Ce-mi rămânea altceva de făcut, în oraşul 
meu cu munți, în care blocurile cenuşii erau plantate 
diform, între alimentare și locuri de joacă, cu scrân- 
ciobe şi tobogane din fier grosolan, pentru șoimii şi 
pionierii care erau obligați să-l iubească pe Marx fără 
să-l fi cunoscut vreodată? A te juca spectaculos şi va- 
riat, a căuta ineditul, coloratul, zgomotosul, inaccesi- 
bilul, astea erau marea evadare! Războaie, aventuri, 
eroi, arme, lumi — pipăite, improvizate, privite, citite. 
Împotriva şcolii, dincolo de sistem. 

Decupaj din copilăria noastră socialistă, cândva, în 
anii 1980: 

Aveam doar două ore de program la televizor, 
ocupate, în majoritate, de cuplul prezidenţial sur- 
prins în vizite de lucru, întâlniri şi congrese. Dumi- 
nica mai scăpau câteva ore în plus de program, unde 
puteai să-ți clăteşti ochii cu un desen animat Walt 
Disney, la mult aşteptata rubrică Gala desenului ani- 
mat, sau cu gagurile unor Stan și Bran ori Chaplin. 
Puteam merge duminica la aceleași filme (6 lei bile- 
tul, 12 lei, dacă era mai lung, în presupuse „două 


serii”), schimbate între cele trei cinematografe, așa 

încât un film să poată fi văzut în toate cartierele de 
oamenii muncii, cărora nu le mai priau apartamentele 
înăbuşitoare, unde se supravegheau reciproc. Cele 
mai bune erau, pentru mine, westernurile cu John 
Wayne, Clint Eastwood şi Charles Bronson, policie- 
rurile americane de tip Sfântul, în care strălucea 
Roger Moore, comediile franțuzești cu Louis de Funăs 
sau Fernandel și sângeroasele pelicule italiene cu ma- 
fioţi, unde puteai zări ochii albaștri ai lui Franco Nero 
sau grămada de pumni împărțiți cu generozitate de 
grasul Piedone. Franciza Războiul stelelor a lui George 
Lucas n-a fost film, ci magie pe pânză, ne-am visat 
nopți întregi când Luke, când Vader, cu săbiile lor lu- 
minoase. O parte din viața noastră de atunci se des- 
făşura în sălile de cinematograf, printre fantasmele 
neutre ideologic şi, deci, aprobate de cenzură. Pentru 
joaca în curtea blocului sau pe covorul apartamentu- 
lui, achiziționam jucării chinezeşti şi ruseşti, când se 
găseau, sau le completam cu accesorii improvizate pe 
cele românești, stupide şi lipsite de imaginaţie. Multe 
orășele western am construit pe patul din dormitor, 
din cutii de carton aduse de mama, de la farmacie, de- 
cupate și colorate corespunzător, cu ferestre, uși ba- 
tante şi firme pictate cu ajutorul cariocilor, deasupra 
intrării. Erau reproduceri ale vechiului vest american, 
cu de toate, cu Saloon, cu Hotel, cu General Store, cu 
Marshal Office, cu dealuri și munţi împrejur, impro- 
vizaţi din cutele cearșafului şi bolovani aduși de-a- 


fară. Personajele erau cow-boy, indieni și cai din 

plastic, care acționau călare, în diligenţe sau în trăsuri 
obținute din şasiuri ale maşinuţelor stricate, cu aco- 
perișuri-coviltir din hârtie, decupate de mine și lipite 
cu scotch, pe care scrisesem cu negru Union Pacific. 
Dacă ne jucam în varianta mare, cu noi înşine ca per- 
sonaje, imitam acceptabil cu fratele meu, din ce gă- 
seam prin casă, pălării, veste și centuri de piele, dar 
era greu să găsim printre pistoalele plasticate care 
circulau, ca jucării, unele care să semene cu elegan- 
tele și sclipitoarele Colturi din filme. Tânjeam înde- 
lung după cele două revolvere nichelate ale jus- 
tițiarului cow-boy drapat în alb din Legenda călăre- 
țului singuratic (văzut de cinci ori, la rând). Cine avea 
maşinuţe din metal, cu portiere şi capote minuscule, 
care se deschideau, trimise de cine știe ce rudă din 
afară, le etala, mândru, şi, la trocul dintre noi, valorau 
imens. Călătoream cu o plăcere nebună în lumile cons- 
truite de scenariile acestor jocuri desfăşurate în stu- 
diourile casnice, eram cow-boy, polițiști americani, 
bandiți, cavaleri medievali, soldați şi pirați, oricând 
voiam, imaginația noastră compensa din plin 
costumația rudimentară şi lipsa jucăriilor deştepte. 
Mestecam o gumă scorțoasă, incoloră-inodoră-in- 
sipidă, din ambalajele înseriate Gumela. Trimişi de 
părinți, luam ulei, zahăr, unt și lapte pe cartelă, la cozi 
lente şi matinale ca nişte melci uriași. Cântam piese 
cretine despre pionieri și partid și suportam uni- 
forma bleumarină, cravata roșie și matricola școlară. 
Eram înregimentați definitiv într-o colonie comu- 
nistă, undeva, la o margine sud-est-europeană, pre- 
gătiți de mici să apărăm cuceririle socialismului 
autohton, în exercițiul supunerii față de omnipre- 
zenţe superioare în grad şi imortalizate în tablouri. 
Serveam patria, partidul şi pe conducătorul său, în- 


colonați şi îmbrăcați la ocaziile festive în tot felul de 


uniforme paramilitare, de șoimi, la grădiniță, de pio- 
nieri, la şcoală, de uteciști, la liceu. Bucuriile de va- 
canță erau confiscate, adesea, de repetițiile pe 
stadion, pentru spectacolul „Cântarea României” sau 
de alte activități „patriotice”, în genul adunatului de 
sticle și borcane, de fier vechi sau de maculatură. 
Noroc de întreruptul luminii seara, ore întregi, când 
se putea juca o v-aţi ascunselea, în holul blocului, de 
clasoarele cu timbre, arătate cu mândrie pe casa scă- 
rilor, de revistele Rahan şi Pif de la tovarășii comu- 
niști francezi şi de colindatul pădurilor cu care 
binecuvântase Dumnezeu oraşul. Cofetăriile erau 
urâte, cu ciment pe jos şi scaune din placaj ordinar, 
cu prăjituri mustind de cremă obținută din marga- 
rină şi cu sucuri colorat-pişăcioase. Duminicile rămâ- 
neam la un fotbal în fața blocului, schimbând între 
noi bunătăţile de casă ale mamelor și bunicilor. Înne- 
buneam atunci vecinii cu gălăgia de după-amiază sau, 
alungaţi de autoritarii şefi de scară, hălăduiam în 
gaşcă pe culmile care creșteau în spatele cartierelor. 

Pentru mine mai erau cărţile, din care mama al- 
cătuise o bibliotecă rezonabilă, la vremea aceea. Ele 
sunt vinovate de faptul că acum povestesc toate 
astea. În lumea lor am descins, de fapt, când mi-am 
dat seama că o astfel de plecare poate rezolva multe. 
Lectura, ca şi jocurile, era legată indisolubil de ideea 
escapadei. Era exact ceea ce-mi lipsea iremediabil în 
micul meu oraș, unde construcții faraonice din beton 
înlocuiseră brutal casele cochete şi prăvăliile pros- 
pere ale unui târg montan, renumit, altădată, în toată 
Moldova. Mai târziu mulţi au vorbit de „salvarea prin 
cultură”, la cei ca mine a fost „salvarea prin lectură”. 
Jules Verne, Radu Tudoran, Robert Louis Stevenson, 
Karl May aduceau marea evadare şi ucideau un timp 


nefast, îngălat într-o eternitate de carton, precum 

orăşelele mele western. 

Secvenţe dintr-un film turnat în camera mea: 

Ciquita era o mexicancă tuciurie, micuță, foarte 
drăguță şi primitoare cu muncitorii şi văcarii de pe 
la ferme, care poposeau la hanul ei, deschis în mar- 
ginea preeriei. Fusese răpită de apaşi colorați în gal- 
ben, albastru şi roşu, în cârdăşie cu câțiva cow-boy 
cenuşii. O duseseră în Orăşelul-din-cutii-de-carton, 
întemeiat demult, pe o jumătate a patului, de colo- 
nişti veniți dinspre coasta de Est, în căruţe cu aco- 
periş-coviltir. John trebuia s-o salveze, împreună cu 
gaşca lui de călăreți singuratici, încremeniţi în poziții 
macho, plasticate, lucioase. Văzuseră de departe cum 
o coborâseră din Trenulețul-de-tablă-care-mergea- 
pe-linia-de-pe-pervazul-ferestrei şi cum o târâseră în 
Saloon, să se distreze cu ea. Potera urma să intre val- 
vârtej pe strada principală, să năvălească în local, să 
tragă cu pistoalele în toate părțile şi să o salveze în- 
ainte ca cineva să-şi dea seama. Dacă era împuşcat 
careva dintre răpitorii cow-boy, cu atât mai bine. Au 
venit, aşadar, toți patru, la pas uşor, călare, prin Ca- 
nionul-din-pătură-încrețită, s-au oprit la prima 
Stâncă-din-piatra-adusă-de-afară, s-au aliniat şi au 
contemplat, mai întâi, drumul care intra în oraş. Clă- 
dirile, mai toate la fel, dispuse de o parte şi de alta, 
păreau liniştite, localnicii intrau şi ieşeau cu treburi 
ba din General Store, ba din Hotel, ba din Bank, ba din 
Marshal Office, ba din Drog Store. Din Saloon se au- 
zeau gălăgie, râsete şi câte un foc scăpat la beţie sau 
tras, anume, ca distracție, dintr-un Colt argintiu, cu 
ţeavă lungă, sau dintr-un Smith&Wesson, nichelat. 
Cei patru au hotărât să intre liniștiți, să-şi lege caii de 
bara cerdacului, şi abia apoi să înceapă ambuscada 


înăuntru. Dar nu se ştie cum, indienii şi ceilalți băieți 


răi aflaseră, îi văzuseră şi acum îi aşteptau, aliniați, la 
rândul lor, în capătul celălalt al străzii principale, 
după depozite. Erau toți opt, în picioare, de două ori 
mai numeroşi, pe suporturile lor ovale de sub cizme. 
Călăreții singuratici şi-au dat seama că acţiunea se- 
cretă le-a fost compromisă, nu mai puteau evita lupta 
ață-n față. Când localnicii au înțeles că treaba va de- 
veni urâtă, s-au ascuns care pe unde au putut, prin 
interiorul gol al cutiilor decorate de cariocă. Se făcuse 
inişte şi pustiu, în oraş. Cei patru au descălecat şi 
s-au aliniat, la rându-le, apropiindu-se de adversarii 
or, simultan. Ciquita nu se vedea nicăieri, rămăsese, 
probabil, să aştepte, îngrozită, la geamul Saloon-ului, 
ca toți ceilalți, finalul înfruntării. Primii au tras 


bandiții, care, deşi aveau carabine Winchester, pe 


ângă revolvere, n-au nimerit. Cei patru singuratici 
s-au aruncat la pământ, s-au pitit după clădiri şi au 
început, de asemenea, să tragă, unii chiar cu câte 
două pistoale. Paf! Puf! Pfiu! Împuşcăturile au um- 
plut de fum strada, gloanțele zburau peste tot, piuind 
a moarte. Au început să cadă, unul câte unul, bandiții, 
apaşi colorați şi cow-boy cenușii, seceraţi de focurile 
bine țintite ale singuraticilor. Pământul-pictat-cu-mo- 
dele-de-cearşaf s-a umplut de cadavre, încremenite 
în poziţiile predestinate de plasticul care le dăduse 
viață. Dar cei patru eroi n-au mai apucat să se bucure 
de victorie şi nici s-o vadă pe Ciquita. Pe cerul fami- 
liar de deasupra întregii scene mirosul apocaliptic al 
cărnii ucise şi-a trâmbițat chemarea. 

Mama făcea şniţele, trebuia s-ajung în bucătărie, 


cu orice preţ. 

INEDIT 


C. POPA 


Inedit, Tudor Arghezi 


Pe 21 mai 2015 s-au împlinit 135 de ani de la 
naşterea scriitorului Tudor Arghezi. Cu decenii în 
urmă, poetul a fost sărbătorit cu fast la împlinirea 
unei vârste rotunde. De alfel, în anul în care Nicolae 
Ceauşescu a preluat funcţia de secretar general al 
Partidului Muncitoresc Român (în 1965), la puţin 
timp, în luna mai, Arghezi a împlinit 85 de ani. 
Ceauşescu, însoţit (încă) de Maurer, a ţinut să îl feli- 
cite personal. Cu mare pompă, l-a vizitat pe poet 
chiar la el acasă, în Mărţişor. 

Un instantaneu inedit din acea vreme îl arată pe 
proaspătul lider al partidului comunist ciocnind un 
pahar cu marele poet. De altfel, se vede din imagine 
că poetul era un fel de gazdă, însă una care, din pri- 
cina vârstei, a fost obligată să stea pe scaun. În foto- 
grafie se vede în fundal un întrerupător, iar pe masă 


sticla cu băutură, prăjituri şi câteva flori. La numai 
doi ani de la evenimentul la care facem referire, poe- 
tul a murit. Însă Arghezi nu a rămas dator. 

În presa vremii am găsit un mesaj de mulţumire, 
destul de decent, meşteşugit de altfel cu talent de au- 
torul „Cuvintelor potrivite”. „Nu sunt în stare să vă 
mulțumesc după cu 
voastră prezenţă aci, rămânându-vă adânc recunos- 
cător. La vârsta mea de om, am o singură dar mare 
bucurie: că limba noastră şi faima României noi au 
trecut Carpaţii peste multe hotare până departe, 
foarte departe, izbândă a hărniciei stăruitoare şi aop- 
timismului naţional. Primiţi, vă rog, cu prietenie, ură- 
rile de veşnică întinerire şi biruinţă morală, iar în 


inţă de binevoitoarea dumnea- 


spirit florile sufletului într-o închinăciune smerită. La 
mulţi ani, româneşte”. Semnat, T. Arghezi. 

lon ARHIP 


Ceasul și inelul lui Eminescu 


Povestea unei achizi 


18 iunie 1971 

Nori negri mi s-au ridicat de pe frunte la Câmpu- 
lung. După ce m-am întâlnit cu prof. Grațian Jucan, pe 
care l-am cunoscut la Botoşani cu prilejul „Zilelor 
Eminescu”, am mers la dr. Gareiss al cărui tată fusese 
căsătorit cu Aglaia, sora poetului. Aici am găsit un 
ceas şi un inel de aur care au aparţinut lui Mihai Emi- 
nescu. După o muncă de convingere de câteva ore, am 
reuşit să-i „smulg” piesele şi să le iau la laşi. 

Îmi reamintesc bine cum au decurs discuţiile cu 
familia Gareiss. Doctorul era un om cu o inteligență 
sclipitoare, în privire îi licărea o undă de şiretenie, 
mijlociu de statură, cu obraz rotund, o frunte înaltă, 
părul bogat cu mult omăt la tâmple, ochii negri, vioi, 
ca argintul viu. Deşi era un octogenar, se mişca 
domol, dar stăpân pe sine. Vorbele îi erau potolite, 
presărate cu cuvinte neaoşe: mata, oleacă, asta, aşa 
Ş.a. 

Soția doctorului, doamna Melette, era mică de sta- 
tură, fața îi era ca de culoarea unei plăci de ceramică 
nearsă, ochii trişti, troieniți în lacrimile unor mari 
suferinţe. [...] 

Ceasul şi inelul au fost date lui Eminescu de tatăl 
său, căminarul. Doctorul îmi relata că au fost făcute 
de comandă, la un bijutier din Cernăuți, şi nu cumpă- 
rate din Bucureşti. La data de 15/27 august 1883, 
când cele două piese au fost luate de Matei, unele 


obiecte, printre care şi ceasul, şi inelul, i-au fost date 


ca zestre Aglaiei. 

După moartea lui loan Drogli (în 1887), care era 
inspector şcolar districtual, Aglaia s-a recăsătorit cu 
căpitanul austriac Heinrich Gareiss Edle von Dolliz- 
sturn, în anul 1890. După trecerea în lumea umbrelor 
a Aglaiei, în anul 1900, care a fost înmormântată în 
cimitirul din Cernăuți, obiectele au rămas în posesia 
soțului ei, fiind zestre dată de căminar. 

După o perioadă, căpitanul H. Gareiss s-a recăsă- 
torit şi a avut un fiu căruia i s-a dat numele tatălui. 
Heinrich Gareiss a făcut studii de medicină şi a ajuns 
medic emerit în Câmpulung Moldovenesc, fiind con- 
siderat ca un renumit chirurg şi bucurându-se de 
mult respect în acel ținut din Țara de Sus. [...] 

Doamna Melette mi-a povestit cum şi unde a as- 
cuns ceasul şi inelul, scăpate ca prin minune de 
percheziţia ce i-a fost făcută de o rusoaică, în Ungaria, 
pe lângă Budapesta. Ce se întâmplase? Familia Ga- 
reiss a fost silită, în 1944, să plece cu trupele ger- 
mane în refugiu, şi în Ungaria a fost prinsă de armata 
sovietică, băgată într-un lagăr de prizonieri şi apoi, 
după o perioadă de timp, trimisă într-un tren special 
înapoi în România. 

Doctorul Gareiss mi-a povestit că, printre obiec- 
tele şi cărțile rare ce le-a avut împachetate în timpul 
refugiului, se aflau şi 4-5 scrisori de-ale lui Eminescu, 
adresate Aglaiei şi care s-au pierdut într-un bombar- 


dament. 

Foto: Corneliu Grigoriu 


Familia dr. H. şi M. Gareiss avea un fiu pe care îl 
chema Mircea, care a făcut studii la Universitatea de 
Medicină din Iaşi. Din relatările tatălui, cât şi a unor 
colegi din laşi, am aflat că studentul Mircea Gareiss a 
fost, în toţi anii de studiu, printre premianţi, că şi-a 
trecut examenul de licenţă cu un calificativ maxim. A 
devenit, ca şi tatăl său, un chirurg de elită. A fost re- 
partizat la Constanţa, unde s-a căsătorit, soţia sa fiind 
tot medic, cu specialitatea pediatrie. 

După o perioadă de stagiu, dr. H. Gareiss a făcut 
multe eforturi, a apelat la cunoştinţe, printre care şi 
la Emil Bodnăraş, pe care îl cunoştea din tinereţe, ca 
să aducă tânăra familie la Suceava, mai aproape de 
casă. De fiecare dată a primit un răspuns negativ. La 
toate acestea s-a mai adăugat şi o serie de meschine 
intrigi de a putea călători în străinătate şi multe 
şicane şi ameninţări din partea Securităţii. 

După anii de uşor dezgheţ, când s-au mai deschis 
drumurile spre alte zări, tânăra familie a obţinut un 
paşaport şi au plecat ca turişti în apus. Au rămas în 
R.EG,, unde au cerut azil politic. 

Din acel moment, asupra familiei Gareiss din 


Câmpulung Moldovenesc s-au abătut nori negri. Casa 


le-a fost, în repetate rânduri, percheziţionată, 
amenințările cu arestarea se înmulţeau ca ciupercile 
după o ploaie mănoasă. Dar familia Gareiss a răbdat 
şi a rezistat, plătind un negru tribut în acei ani negri. 

Şi aşa, din vorbă în vorbă cu doctorul - la care se 
mai adăuga şi câte un oftat adânc al doamnei Melette 
- am ajuns la capătul înfundat al drumului. 

Doctorul Gareiss şi-a înălțat o privire de vultur 
asupra mea, m-a măsurat numai dintr-un ochi, ca un 
ager vânător şi, cu o întrebare ca un sunet de daltă, 
m-a întrebat: 

— Ai auzit totul despre viața noastră, domnule... 
Acum, spune-ne şi nouă, cinstit, care fi scopul vizitei 
dumitale?... 

Pentru aproape un minut, cuvintele mi s-au strâns 
în gât ca un ghem de câlţi, privirile mi s-au îndreptat 
ca nişte săgeți asupra doctorului, care a zâmbit a 
râde, cu o uşoară undă de compătimire. 

A revenit cu o vorbă mai liniştită, în care se mai 
afla un crâmpei de speranţă. 

Prinzând un capăt de vorbă, mi-am adunat toate 
gândurile şi am spus, cu inima în palmă, ce scop are 
vizita mea. 

- Domnule doctor, am venit în casa dumneavoastră 


cu gând curat. Vă rog din tot sufletul, să mă înțelegeți. 


Foto: Corneliu Grigoriu 

Sunt un om cinstit, un pasionat pentru tot ceea ce re- 
prezintă o valoare în istoria și cultura românească. Şi 
am început să-i relatez cum arată Casa Dosoftei, ce 
valori s-au adunat între acele ziduri sfinte, ce proiecte 
sunt elaborate pentru Casa Pogor, unde o vreme a 
fost găzduit Eminescu. Cuvintele îmi veneau în stoluri 
şi în ele era multă sinceritate şi pasiune. 

- Vă închipuiţi, în Salonul „Junimii”, într-o vitrină 
specială, cum ar străluci ceasul și inelul lui 
Eminescu?l... 

O clipă, care mie mi s-a părut cât un veac, în casă 
s-a lăsat o linişte ca dinaintea unei furtuni. Familia 
Gareiss mi s-a părut că s-a scufundat într-o pâclă 
deasă de toamnă târzie, de pe vârfurile munţilor Bu- 
covinei. 

După un timp, doctorul a ridicat glas, înlăturând 
cu calm lespedea grea a tăcerii. M-a privit numai cu 
un ochi, de jos în sus, şi de sus în jos, a dat din cap şi 
în dreapta, şi în stânga, şi, cu o uşoară undă de com- 
pătimire în glas, m-a întrebat: 

— Și ce v-aţi gândit să-mi oferiţi în schimb pentru 
aceste comori, domnule profesor?l... 

Slobozite ca din nişte lanțuri de ocnaș, am dat 
drumul unor cuvinte încâlcite, nechibzuite. 

- Suma nu contează, domnule doctor, vă rog să-mi 
spuneți cât cereţi şi să-mi faceţi o ofertă de achiziție. 

La auzul acestor cuvinte, doctorul a rămas încre- 
menit ca o statuie din alte vremuri. Mi-am dat repede 
seama de marea greşeală făcută şi am încercat să o 
cârpesc, pe ici, pe acolo, cu nişte cuvinte mai mult 
şoptite. 

Dar s-au auzit cuvintele gazdei, ca nişte ape scă- 
pate dintr-un stăvilar: Domnule profesor, domnule 
profesor, de ce încercaţi să cârpiţi cerul cu stele?.. De 


ce treziți, din noianul de amintiri, niște dureri 


înăbușite?.. Bani, ce bani, care bani! Şi a oftat din- 
tr-un adânc de suflet, prea greu încercat de nişte vre- 
muri săpate din plâns şi dureroase amintiri. Apoi, cu 
glas potolit, mi-a destăinuit marea taină a ceasului şi 
a inelului lui Mihai Eminescu. Moştenit de tatăl său, 
acesta i-a lăsat „cu limbă de moarte” ca să nu fie date 
nimănui, ci să fie păstrate ca moştenire din tată în fiu. 

Şi totuşi, a spus doctorul în taină, tatăl meu mi-a 
lăsat clauză prin care aceste piese pot fi dăruite unei 
persoane sau instituții. 

- Domnule doctor, am ridicat eu un glas ca de ru- 
găciune, puteţi să-mi spuneți şi mie ce cuprinde acea 
taină? Vă rog să mă iertaţi de... Şi mi-am înghiţit cu- 
vintele. 

Doctorul mi-a rupt politicos şirul cuvintelor, şi, 
după ce s-a aşezat mai tare în scaun, cu o voce poto- 
lită, presărată cu multe oftări înăbuşite, şi-a depănat 
firul din ghemul cu amintiri. 

La ceasul de mare taină, tatăl său i-a spus ca 
aceste odoare să fie scoase numai când în viață va 
avea cel mai mare necaz. Şi cine o să poată dezlega 
acea taină, ca să rezolve acea problemă, să intre în 
posesia ceasului şi inelului... 

- Obiectele nu le dau - a spus el - pe toţi banii din 
lume. Bani... ce să facem noi, doi bătrâni, cu zilele în 
sponci, cu banii! Noi doi, şi a privit cu duioşie spre 
soție, mai avem o singură şi mare dorință. Pentru o 
clipă, mi s-a părut că doctorul se sufocă. Cuvintele 
s-au risipit ca o uşoară boare de vânt. Dar şi-a revenit 
repede și, treptat, a legat şirul cuvintelor. Înainte de 
a trece dincolo, în lumea umbrelor, a şoptit el ca o ru- 
găciune - mai avem o singură dorinţă. Şi iar s-a făcut 
linişte în casă... Vrem, domnule, să ajungem lângă 
copii, vrem să ne vedem copiii. 


Pentru o clipă am crezut că omul acesta va izbucni 

într-un hohot de plâns. Dar şi-a înfrânt cu o stăpânire 
de sine durerile şi a reluat, mai potolit, şirul cuvinte- 
lor. În schimb, doamna a scos din buzunar o batistă, 
şi cu durere şi-a cules din gene lacrimile cu gust de 
leşie de cenuşă. 

Şi liniştea iar a căzut ca o stâncă peste sufletele 
noastre. 

- Vrem domnule, a însăilat doctorul cuvintele... 
vrem să ajungem la copiii noștri... Crezi mata — şi m-a 
privit lung, de jos în sus şi de sus în jos — că poți să 
alini această suferință a unor bătrâni despărțiți de ce 
au mai scump pe lume?... Crezi mata că vei putea 


obține de la autorităţi un pașaport ca să plecăm legal 


din țară?.. Şi a tăcut adânc, s-a mişcat greu din scaun 
şi m-a privit cu nişte ochi din care mi s-a părut că se 
va slobozi un şipot de lacrimi şi dor. [...] 

Şi timpul trecea şi eu nu-mi găseam cuvintele ca 
să răspund la această grea problemă, poate cel mai 
dificil examen pe care l-am avut în viață. 

Şi totuşi, la un moment dat, m-a fulgerat o idee. 
Mi-am adus aminte că, la deschiderea casei Dosoftei, 
ca secţie de literatură română veche, un om potrivit 
de statură, cu o privire blândă, ochi în care se citea 
sinceritate şi omenie, o voce caldă, catifelată, având 
cea mai înaltă funcţie din județ, m-a luat la braț şi, 
lângă o vitrină din prima cameră, m-a felicitat sincer 
şi mi-a spus: Sunt încântat de ceea ce se realizează la 
Iași în domeniul culturii. Muzeul ce s-a deschis azi este 
o instituţie de excepție. [...] În tot ce vei realiza o să ai 
tot sprijinul meu. Și de azi încolo să vorbeşti în numele 
meu. Am toată încrederea în dumneata. 

Cuvintele acestea mi-au picurat în suflet ca un mi- 
raculos balsam. Mi-am luat inima în dinți şi le-am 
vorbit gazdelor, cu sinceritate, despre omul care o să 


mă sprijine în rezolvarea acestei spinoase probleme. 


Am mai adăugat că soţia sa este nepoată a unei femei 
care conduce cabinetul doi în țară. 

Auzind aceste cuvinte, doctorul a făcut ochii mari, 
m-a privit cu uimire, de parcă atunci mă vedea prima 
dată, şi-a ridicat puţin capul şi, cu olecuţă de ironie 
în glas, a spus: Ce pot rezolva muierile nici dracul nu 
poate. [...] 

Doctorul a stat câteva momente pe gânduri, apoi, 
cu o voce aspră, a grăit spre noi: 

- Vedeţi voi, mai sunt oameni care nu se pleacă fur- 
tunilor și vântoaselor, mai sunt oameni care mai stau 
drepţi în faţa greutăților și nu se supun asupritorilor. 
Și poate, domnule Arhip, în gândurile matale, s-o fi 
strecurato undă de îndoială şi care îţi spune: ce o fi cu 
neamţul ista, de l-au năpădit nostalgiile şi dorurile?.. 
Eu am să-ţi spun, în deplină sinceritate, că îmi sunt 
dragi aceste plaiuri ale Bucovinei ca lumina ochilor şi, 
dacă nu veneau pe capul nostru aceste nenorocite du- 
reri şi suferințe, mormintele noastre am fi dorit ca aici 
să fie săpate. Dacă mata ne vei ajuta să plecăm la co- 
piii noștri, îţi spunem cu mâinile pe inimă că aici vor 
rămâne în veci cele două morminte cu amintirile noas- 


tre scumpe. 


teste 


Ceasul de buzunar, din aur cu trei capace şi inelul 
sigilar cu monogramă, care au aparținut lui Mihai 
Eminescu, se găsesc astăzi la Muzeul „Vasile Pogor” 
(n.red.). 


“În anul 1971, lon Arhip era directorul Complexului 


Muzeistic din laşi. 

lounu GÎRMACEA 


Cititori de vocație 


WeREAD 
Eb-stena 


better Teachers-Students-Parents 


Ştiţi oamenii aceia care şi-ar dori să fie cititori de 
carieră? Să le fie job, să le fie răsplată, să le fie stil de 
viață? Aceia care nu pot lăsa o carte din mână până 
când nu au întors şi ultima filă, cu mare satisfacţie şi 
mare părere de rău? Care rămân cu mai multe 
curiozități decât răspunsuri la final, şi apoi mai caută 
încă vreo zece alte cărți din același domeniu. 

Care uită de nevoi şi griji, de calendar și oră, res- 
piră cuvinte și expiră cunoaștere. Emană entuziasm 
când vorbesc despre ce mai citesc și atât de tare îi 
roade curiozitatea când au o carte nouă că sunt 
dispuși să o înceapă în miez de noapte sau mergând 
pe stradă. Îi vedeţi? 

Pentru că e de mult timp felul lor de a fi, au răspun- 


suri la întrebări şi exemple interesante, au rezolvări la 
probleme şi soluţii creative, au biblioteci pline şi cărți 
pe lista de așteptare şi, da, au puterea de a inspira și 
motiva prin simpla prezenţă în viaţa celor din jur. 

Aşa vreau eu să fiu când voi fi mare! 

Din 2012 viaţa mea a început să fie periodic zgu- 
duită din rădăcini. Nimic grav. Un copil. Viaţa mea a 
devenit viaţa noastră, și au venit peste mine de-a 
valma toate gândurile negândite şi lucrurile neştiute. 

În lumea mea au apărut personaje noi: am început 
să ies din casă și să văd copii. Am mers în parcuri și 
am văzut părinţi. Am fost în şcoli și am văzut profe- 
sori. Când câte vreo cunoştinţă devine părinte nu ştiu 
să spun decât titluri de cărţi. Şi vaaai, de câte ori nu 

am crezut că mă apuc de scris ghiduri şi de împrăștiat 
pliante pe stradă despre cum să te comporți cu pro- 
priul copil sau elev. 

A început să mă apese gândul că nu e destul să ci- 
tesc doareu pentru mine si familia mea şi am ajuns la 
dorinţa de a citi pentru o întreagă comunitate, fie ea 
geografică sau virtuală. 

Cu un salt de curaj și oameni frumoși am pornit 
proiectul „WeREAD”. Am ales ca primă temă, pentru 
un an dezile, să citim pentru profesori - elevi — părinţi 
mai buni. Am selectat 150 de cărți (deşi aproape în 
fiecare zi ne dorim să adăugăm noi titluri) pe care să 
le citim, chiar studiem. Ce facem apoi? Din fiecare 
carte extragem învățăminte și realizăm un infografic 
cu mesajele cheie completate de imagini sugestive. 
Sperăm astfel să aducem informaţii valoroase mai 
aproape de cei cărora le-ar fi folositoare, într-o formă 
atractivă şi să promovăm cititul ca formă de educaţie 
complementară și sursă de soluţii pentru situaţii di- 
ficile din mediul educaţional sau familial. Toate info- 
graficele le vom tipări şi afișa în şcoli şi licee din Iași 
şi le vom distribui gratuit online, în două variante 
lingvistice (română şi engleză). 

De ce am ales tema profesorilor, elevilor și a 
părinţilor? 

Nu ştiu pentru voi, dar mie mi se pare cutremură- 
tor cum arată raportul PISA 2012 (Programme for In- 
ternational Student Assessment). Salariile profe- 
sorilor români sunt cele mai mici din 65 deţări parti- 
cipante în studiu, iar motivaţia elevilor români de a 
învăţa şi participa în activităţile şcolare este atât de 
scăzută încât au trebuit să extindă axele pentru noi. 

Teachers” salaries and mathematics performance 

Ni ta 


Da, nevoia e mare. Mai mare decât reuşim să con- 
cepem. Mereu am crezut că mare parte din soluţiile 
problemelor cu care ne confruntăm, ca indivizi sau so- 
cietate, sunt în noi. Că, acolo unde nu par a fi 
oportunităţi de care să profităm, avem oportunitatea 
dea le crea chiar noi. 

Acum suntem, cu WeREAD, în etapa în care ne 
creştem echipa, primim cititori care doresc să se ală- 
ture acestei cauze şi derulăm o campanie de crowd- 
funding pe Indiegogo (https://life.indiegogo.com/ 
fundraisers/we-read-for-better-teachers-students- 


parents). 

Sperăm, prin intermediul rețelelor de socializare 
online, să putem implica şi autorii cărţilor în promo- 
varea iniţiativei, iar cât mai curând să putem 
achiziționa cărţile şi dota o bibliotecă comunitară. 

Această iniţiativă este un prim pas dintr-un pro- 
gram mai amplu, de dezvoltare de programe edu- 
caţionale complementare învățământului tradițional, 
adresate adolescenților, pentru dezvoltare de abilități 
de viaţă şi orientare vocaţională. 


Students” motivation and grouping 91 students 


te [3 

Adriana RADU 


Spitalul Sfântul Spiridon 
sau despre „bolnavul” patrimoniu 


Spitalul Sfântul Spiridon s-a născut pe lângă 
așezământul de cult ce purta acelaşi nume şi, la vremea 
lui, a fost al doilea mare astfel de stabiliment din ţară, 
după celal boierului Colțea din Bucureşti. Pe locul unui 
paraclis, cel mai probabil în 1704, aici s-a ridicat o bi- 
serică; patru decenii mai târziu, pe locul a trei case 
cumpărate, marele jitnicer Ştefan Bosie a început ridi- 
carea unei biserici mai mari, sfinţită în 17581. În apro- 
pierea acelui an, după ce hrisovul domnesc al lui 
Constantin Racoviţă din ianuarie 1757 aproba ființarea 
Casei Spitalelor şi Ospiciilor Sfântului Spiridon?, cu fon- 
durile aceluiaşi boier, a început construirea spitalului, 
costurile ruinându-l pe binefăcător?. După fondare, spi- 
talul beneficiază de numeroase danii, fiecare domn 
sprijinind dezvoltarea aşezământului, cea mai impor- 
tantă lucrare fiind construirea a două mari cișmele cu 
canalizare specială în 1764. Epitropia dispunea de re- 
surse impresionante, la începutul secolului al XIX-lea 
având 75.000 de hectare teren arabil şi 2.350 de hec- 
tare pădure, fapt care a permis dezvoltarea şi extinde- 
rea construcţiilor medicale. În grija acestui așezământ 
au fost date numeroase spitale, ospicii, aziluri, orfeli- 
nate şi şcoli de moşit de pe întregul teritoriu al Moldo- 
vei. Aşadar, Epitropia a fost precursorul rudimentar al 
unei Case de Sănătate şi Protecţie Socială, ce încerca să 
rezolve problemele medicale şi sociale ale Moldovei, 
aflate în zorii modernităţii. 

Astăzi lucrurile s-au schimbat, şi nu neapărat în 


bine; dacă ne gândim la strălucirea Epitropiei de al- 


tădată, o mică analiză referitoare la locul acestui spi- 
tal în prezentul Iaşilor trebuie să țină seama de două 
aspecte. 

Pe de o parte, ar fi vorba de latura socială, legată 
de ființarea între zidurile mai bătrâne sau mai tinere 
ale vechii Epitropii a celui mai mare spital din Mol- 
dova, cu nenumărate specializări, cu cadre medicale 
de valoare, cu sute de tineri care învață aici să res- 
pecte jurământul lui Hipocrate, cu mii de bolnavi ce 
aşteaptă aici alinare şi sănătate pierdută. Aşadar, 
orice plan de redefinire a spațiului trebuie să țină 
seama de dimensiunea profund utilă a spitalului din 
centrul Iaşilor. 

Pe de alta, trebuie să ţinem cont de latura de pa- 
trimoniu, deloc neglijabilă într-un oraş ce se doreşte 
capitală culturală europeană peste câțiva ani şi care 
a fost distrus de investiții haotice şi finalizate prost, 
lucrate de cele mai multe ori în obscure apropieri 
oneroase între decidenți din administrație şi pseudo- 
oameni de afaceri izvorâți din şefi de şantiere comu- 
niste. În acest sens, este greu de crezut că valoarea 
de patrimoniu stârneşte vreo emoție vremelnicilor 
dregători ce ne conduc astăzi urbea; pentru că un ast- 
fel de proiect - european sau nu - nu poate aduce 
profiturile uriaşe pe care le poate genera pavelarea 
unor artere pietonale, asfaltările, pasajele minuscule, 
reparația şinelor de tramvai sau reabilitarea unor 
pieţe. Lucrul la clădirea de patrimoniu este costisitor, 


migălos, cronofag, generator de costuri suplimentare 

nevăzute ab initio şi, în consecinţă, puţin atractiv pen- 
tru „inimoşii” investitori apropiaţi de edilitate. 

Dar să vorbim niţel despre înfăţişarea de astăzi a 
marelui spital. În primul rând, la intrare, ne izbeşte 
cu violență o aglomeraţie de nedescris, în care 
supraviețuiesc în precar echilibru maşini, tonete, 
cerşetori. Pe trotuarul îngust, înaintea barierei, ne în- 
tâmpină veselă o tonetă cu flori, condusă cu braţ de 
fier de un om de afaceri cu multe rude. Adeseori, 


pacienţii trebuie să pătrundă pe strada înghesuită 


pentru a intra în spital, generând claxoane şi „mici 
amabilităţi” din partea şoferilor grăbiţi. Afacerea to- 
netarului s-a extins şi în intrarea spitalului, obturând 
accesul în numele unei simbioze nefericite între dra- 
gostea de flori şi relaţionarea bună cu personalul me- 


dical. Un „xerox” te întâmpină mic şi înghesuit, 


speculând nevoia de a face copii pentru „buletine”, di- 
ferite adeverinţe sau acte medicale. 

Odată intrat înăuntru trebuie să-ţi faci loc cu 
noroc printre sutele de maşini răspândite haotic prin 
toată curtea, spitalul nefiind conceput - lucru neim- 
putabil vreunui epitrop al trecutului sau manager al 
prezentului - cu parcare. 

Clădirile sunt din diferite epoci, cu diferite culori, 
modele, înălţimi. În funcţie de finanţări - sărace şi 
târzii - managerii au încercat şi încearcă să restau- 
reze corpurile, într-un haos de nedescris, construc- 
torii bocănind şi prăfuind cu meseria lor, de altfel 
respectabilă, bietul act medical. Termopane moderne 
şi ieftine alternează cu lemn frumos sculptat, dar bă- 
trân şi putrezit, scări vechi mozaicate cu o calitate 


vrednică de arhitectura italiană se îmbină cu rampe 

de acces construite brut din tablă ruginită, basorelie- 
furi apuse se alătură fațadelor ieftine, clădiri reno- 
vate se învecinează cu distruse încăperi cu confort de 
spital de război. În mijlocul edificiului tronează bise- 
rica, înconjurată de un părculeţ parcă rupt din peisa- 
jul dat pe „repede înainte” al prezentului din centrul 
Iaşilor... Frumoasa intrare dinspre Bulevardul 
Independenţei este apoteoza distrugerii, culoare de 
lemn ieftin de brad protejându-te de posibile pietre 
ce pot să cadă din clopotnița intrării sau de pe mar- 
ginile edificiului. Vechea cişmea stă ascunsă şi dis- 
trusă, aşteptându-şi fericită liniştea odihnei cea de 
pe urmă. În deal, sunt, în general, clădiri noi, de altă 
epocă, ale căror ferestre verzi amintesc că sunt con- 
temporane cu unele corpuri de la Universitate. 

Nu credem că este o problemă de management, 
cum obsesiv utilizăm termenul ce desemnează astăzi 
conducerea unei societăţi, uitând că boierii trecutului 
gospodăreau cu poate mai bune rezultate 
funcţionarea Epitropiei. Nici un CEO dintr-o 
multinațională de mare succes nu ar putea rezolva cu 
puţinele fonduri, cu birocraţia înspăimântătoare şi cu 
demotivaţii oameni din subordine, problemele pro- 


funde ale marelui spital din centrul capitalei Moldo- 


vei. Probabil sumele necesare pentru a rezolva 
situaţia disperată a Sfântului Spiridon s-ar cifra la 
zeci de milioane de euro, bani pe care nu îi are nici 
Bucureştiul, darămite săraca Moldovă. Astfel încât, 
continuăm târâş-grăpiş să descoperim, în neplăcutele 
vizite la medic, puţin din patrimoniul nostru distrus, 
despre care nimeni nu ne mai vorbeşte vreodată. Spi- 
talul regional, de la marginea localităţii — aşa cum 
este în Occident - nu va apărea prea repede, dar nici 
reparația celui prezent nuva fi finalizată prea curând. 
Ne vom mulţumi deci să ne trăim vieţile în sunet de 
sirenă, zgomot de şantier perpetuu, feţe sărace şi bol- 
nave, care ne amintesc de epidemiile devastatoare ale 
medievalităţii europene. Asemenea săracilor bolnavi 
ai Moldovei, „bolnavul” patrimoniu va supravieţui 


sau va muri. Cuj îi pasă... 


1 Dan Bădărău, loan Caproșu, /așii vechilor zidiri, Editura 
Demiurg, lași, 2007, p. 385. 

2NA. Bogdan, Orașul Iași, Editura Tehnopress, lași, 2004, 
p. 433-435, 

3 Ibidem, p. 226. 

* Dan Bădărău, loan Caproșu, op. cit, p. 290. 

5 NA. Bogdan, op. cit. p. 436. 

* zidem, p. 437. 

Documente din perioada revizoratului școlar eminescian 


Mihai Eminescu a ocupat funcţia de revizor şcolar 
pentru judeţele laşi și Vaslui între 1 iulie 1875, când 
a fost scos din funcția de director al Bibliotecii Uni- 
versității din lași - în favoarea lui D. Petrino - și 4 
iunie 1876, când este înlocuit cu A. Darzău, care a 
girat postul până la numirea lui C. Chiriţă. Activitatea 
îndeplinită de poet în perioada menţionată este as- 
tăzi binecunoscută, grație editorilor care au tipărit o 
parte din documentele scrise și primite de Eminescu 
în această perioadă în calitate de revizor şcolar (prin- 
tre cei mai importanţi se numără C. Ungureanut, 
Mircea Ștefan?, Mihai Bordeianu şi Petru Vladcovschi?, 
Gh. Ungureanu+ și Dimitrie Vatamaniuc*), dar şi unor 
cercetări privitoare la acest subiect“, care au relevat 
conștiinciozitatea şi minuţiozitatea care îl caracteri- 
zau pe Eminescu atunci când inspecta şcolile din me- 
diul rural sau întocmea rapoartele necesare. 

Documentele care se publică în continuare se păs- 
trează la Serviciul Judeţean al Arhivelor Naţionale 
laşi (în continuare: SJAN laşi), fondul Revizoratului 
şcolar, dosar nr. 84. Deşi aceste acte nu au fost scrise 
de Eminescu, ci de persoanele aflate în corespon- 
denţă cu poetul aflat la conducerea Revizoratului șco- 
lar (învățătorii din mediul rural, ministrul Cultelor şi 
Instrucțiunii Publice, prefectul judeţului lași), ele 
sunt importante întrucât pe fiecare document în 
parte revizorul a făcut câteva însemnări succinte pri- 
vitoare la data când a primit și citit documentul, 


eventuale măsuri ce trebuiau îndeplinite, trimiteri 


spre acte complementare și, lucru deloc lipsit de im- 
portanță, pe 24 din cele 30 de acte editate aici (nr. I- 
XXIV) apare semnătura poetului”. Acesta este motivul 
pentru care cea mai mare parte din documentele edi- 
tate aici au interesat pe eminescologi, majoritatea 
dintre ele fiind facsimilate în 1989 şi tipărite de către 
Dimitrie Vatamaniuc în volumul XVI din ediţia de 
opere complete a poetului, ediţie care, precum se ştie, 
a fost începută încă din perioada interbelică de către 
Perpessicius şi încheiată abia o jumătate de veac mai 
târziu. Facsimilele tipărite de Dimitrie Vatamaniuc în 
1989 sunt, astăzi, aproape ilizibile. De altfel, emines- 
cologii au fost interesaţi nu atât de cuprinsul fiecărui 
act în parte, cât, mai ales, au urmat principiul enunțat 
de Nicolae lorga conform căruia „fiecare rând din 
Eminescu trebuie făcut cunoscut”. 

Multe din scrisorile care se publică în continuare 
sunt răspunsuri ale unor învăţători din mediul rural 
cu privire la diverse solicitări cerute de revizor 
printr-o circulară trimisă acestora (vezi anexele XI, 
XII, XIV, XV, XVI, XVII, XX, XXI, XXIII, XXIV). Eminescu 
se interesa, de exemplu, de amănunte cu privire la 
studiile și nivelul de pregătire al dascălilor, de numă- 
rul elevilor care frecventau unitățile școlare, de mo- 
tivele pentru care absenteismul era atât de ridicat, de 
colaborarea dintre autoritățile locale şi învățător, de 
situaţia materială a clădirilor care formau ansamblul 
şcolar ş.a. De aceea, multe scrisori conţin detalii re- 


feritoare la aceste aspecte care, privite în ansamblul 

lor, conturează imaginea precară a învățământului 
românesc din a doua jumătate a secolului al XIX-lea. 
Dascălii se plâng de proasta colaborare cu primăriile 
locale (vezi cazul învățătorului din Copou, care scrie 
despre acest aspect lui Eminescu la 19 aprilie 1876 
- anexa V; tot aici se cuvine amintită cererea învăță- 
torului din Hermeziu, trimisă spre lași la 28 aprilie 
1876, în care precizează că primarul comunei nu în- 
treprinde nici un demers pentru a regula trimetirea 
copiilor la școală; dascălul se plânge că cererile sale 
înaintate primăriei locale au rămas fără răspuns, ba 
mai mult, odată ajunse la destinatar, Di. Primari le 
pune în sobă și face focul cu ele sau le asvârle cu gu- 
noiul afară după care apoi le eu vătăjeii de [i]şi fac ţi- 
gări din ele, care aceasta este amară bajocură și râs 
a-și face de şcoală - vezi anexa XIX), de lipsa unor clă- 
diri potrivite pentru desfășurarea procesului instruc- 
tiv-educativ (în această privință, învățătorul V. 
lonescu din satul Stânca, plasa Braniște, scrie revizo- 
rului la 20 aprilie 1876, informându-l că localul de 
școală este tot în starea care l-aţi găsit D-voastră la 
inspecţiunea din 3 dechemvre anul experat 1875; 
adică: ruinat, murdar, fără ogradă şi acoperământul 
foarte rău încât după o ploae va căde[a] fiind putred 
și încărcat de gunoi — vezi anexa VII; de asemenea, în- 
vățătorul din Poeni, comuna Socola, scrie despre ace- 
lași aspect revizorului școlar la 24 aprilie 1876 - vezi 
anexa LX; tot aici este relevant și conținutul anexei 
XXIX), de lipsa lemnelor (ilustrativ este aici cazul fos- 
tului învățător de la Tomești, care se plânge revizo- 
rului că primarul din localitate punea la cheltueli că 
a plătit pe doi stânjani de lemne pentru școală câte 70 
lei stânjanul însă, în realitate, la școală aducea numai 


niște crengi, câte o sanie sau câte un car, iar lemnele 


cele bune le spicula vânzând cu câte 6 și 7 galbini stân- 

janul de lemne în târg şi altor persoane și biata școală 
sta iarna în suferinţă încât bieţi[i] copii trebuiau să se 
ducă să rupă gardurile oamenilor ca să facă foc în 
clasă — vezi anexa VIII), a obiectelor esenţiale într-o 
instituție școlară (precum clopoței, bănci, registre, 
numărătoare, sigiliu, icoană, scaun, tablă, hărți geo- 
grafice, sobă în camera învățătorului, locuinţă pentru 
îngrijitorul școlii, toalete adecvate ş.a. — vezi anexele 
IX, XI; de asemenea, este relevant şi cazul învățătoru- 
lui V.G. Mircea din satul Copou care, la 19 aprilie 
1876, raportează revizorului ieșean acest ultim as- 
pect - vezi anexa nr. V). Acestea sunt motivele pentru 
care, de multe ori, învățătorii cumpără din propriile 
venituri obiectele indispensabile într-o instituţie de 
învățământ (aici se cuvine din nou amintit cazul fos- 
tului învățător de la Tomeşti — vezi anexa VIII). De 
asemenea, salariile dascălilor parveneau acestora, în 
majoritatea cazurilor, cu foarte mare întârziere. Au 
fost situații când primăria nu doar că plătea învăță- 
torului banii cu întârziere, ci găsea diverse motive 
pentru a-i înmâna acestuia salariul, redus ca valoare, 
incomplet (cazul învățătorului de la Dumeşti, dar 
aflat înainte de transfer la Tomeşti, acolo unde pri- 
mar era Hristache Drăghici, este cel mai relevant din 
acest punct de vedere - vezi anexa VIII). 

Însă cea mai mare problemă la vremea respectivă 
era absenteismul ridicat al elevilor şi încercarea au- 
torităţile de a convinge părinții copiilor să le permită 
acestora să frecventeze școala. Dascălul din Şcheia se 
plânge la 17/29 aprilie 1876 revizorului că primăria 
locală nu face demersuri pentru trimiterea copiilor 
la şcoală, motiv pentru care școala suferă și subsem- 


natul nu poate conrespunde și îndeplini cu prosperita- 

tea învățământului, pe care onorabilul ghubern dă 
mijloace poporului său pentru luminarea lui, însă ad- 
ministratorii cei cu cultura nu-și îndeplinesc datoria 
lor, ce face ca bietul popor să fie totdeauna în întune- 
cime și sclăviea altor naţiuni (vezi anexa IV). Deşi se 
aplicau avertismente şi amenzi, rezultatele erau, de 
obicei, nu foarte încurajatoare. 

O altă serie de scrisori trimise către revizorul șco- 
laral județelor Iaşi și Vaslui privesc numirile în func- 
ţia de învăţător în posturile neocupate sau rămase 
vacante. Astfel, ministrul D. Ghidionescu raportează 
revizorului în două rânduri (nr. XXVI, XXX) numele 
învăţătorilor care urmau să ocupe posturile la Șipote, 
Goeşti şi Cristeşti. La Bârnova, Vasile Elădescu cere 
lui Eminescu să-l numească învățător la școala de 
aici, întrucât postul rămăsese vacant (nr. XXVIII). De- 
osebit de interesant este actul care aici poartă nr. 
XXII. Scris de învățătorul de la Hermeziu - Gh. Dimi- 
triu - scrisoarea relevă motivele pentru care unii 
elevi au fost excluși din cadrul școlii: unii dintre ei 
sunt prea mari, alților le sunt părinţii miseri cu desă- 
vârșire, alții sunt cu locuința prea depărtaţi [de 
școală] și alţii sunt morţi. 

Din aceste motive, deşi actele pe care le editez aici 
nu schimbă imaginea care s-a format deja despre 
Eminescu ca revizor şcolar sau despre situația învă- 
țământului românesc din epoca respectivă (ba chiar 
aş putea spune că documentele de mai jos întregesc 
perspective conturate până în momentul de față), am 
încredințarea că aceste scrisori vor fi utile celor inte- 
resați de perioada revizoratului școlar eminescian. 

Ortografia originală a acestor documente a fost, 
cu puține excepții, actualizată, folosind normele gra- 
maticale în vigoare ale limbii române. Astfel, litera u 


din finalul cuvintelor nu a mai fost transcrisă; cuvin- 


tele întregite, între care şi iscălituara, sunt puse între 
paranteze pătrate; sublinierile aparțin autorului, 
semnul d a fost transcris z; actualizată a fost și tran- 
scrierea grupurilor qu, uo, ph, dj etc., precum şi nu- 
mele unor localităţi (Jassy, lasy, lassyy au devenit lași, 
Bucuresci s-a transformat în București, Draguseny a 
fost actualizat în Drăgușeni, Christeşti a devenit 
Cristești etc.). 

Documentele editate aici au fost văzute în origi- 


nal, fiind ordonate după criteriul cronologic. 


l 
Ordinul ministrului D. Ghidionescu adresat lui 
M. Eminescu la 14 aprilie 1876 - SJAN Iaşi, Fondul 
Revizoratului Şcolar, dosar nr. 84, f. 9, publicat în 
facsimil de D. Vatamaniuc, în Eminescu, Opere. 
XVI, p. 470. 


Ministerul Cultelor și al Instrucţiunei Publice 

Diviziunea Compt. 

No. 2989 

București, 14 aprilie 1876 
Domnule Revizor, 

Alăturatul mandat cu nr. 10973 împreună cu un 
stat, vă invit a-l transmite învăţătoarei școalei din co- 
muna Tomești, judeţul lași. 

Primiţi, Dle. Revizor, asigurarea consideraţiunei 
mele. 

Ministru, 
D. Ghidionescu 

Dlui. Revizor școlar al distr. lași şi Vaslui, la laşi 

În partea dreaptă sus, Eminescu a făcut următoa- 
rea însemnare: 

Primit în 18 aprilie 876. Vezi adresa nr. 185. M. 


Eminescu 


ProEuropeana Clubul cărții digitale 


83 


De asemenea, în partea stângă jos, revizorul a mai 
consemnat următoarele: 

Mandatul no. 10.973, alăturat pe lângă [ordinul 
de faţă, l-am primit. lași, 19 april 876. Sevasta Colo- 


velone 


II 
Ordinul aceluiași ministru trimis lui Eminescu 
la 15 aprilie 1876 privitor la învățătorul din Ce- 
pleniţa - SJAN Iași, Fondul Revizoratului Şcolar, 
dosar nr. 84, f. 10, publicat în facsimil de D. Vata- 
maniuc, în Eminescu, Opere. XVI, p. 471. 


Ministerul Cultelor și Instrucţiunei Publice 

Divisiunea Școalelor 

No. 3065 

București, 15 april 1876 
Domnule Revizor, 

Pentru motivele expuse prin raportul Dv. no. 156 
subscrisul, auzind pe Consiliul permanent al Instruc- 
țiunii, vă face cunoscut că nu se poate aproba cererea 
învățătorului școalei din Cepleniţa de a se retribui şi 
de Stat. 

Comunicându-vă această disposiţiune, sunteţi in- 
vitat a încredința numitului învăţător actele, în număr 
de patru, înaintate Ministerului pe lângă raportul său 
no. 118. 


Primiţi, Dle Revizor, asigurarea consideraţiunei 


Dlui Revizor școlar de lași — Vaslui, la laşi 
În partea dreaptă sus, Eminescu a făcut urmă- 
toarea însemnare: 


V no. 184. Primit în 18 april 876. M. Eminescu 


III 

Petiţia învățătorului V. Suceveanu de la Şcoala 
Cristești, jud. lași, adresată lui Eminescu la 20 
aprilie 1876 - SJAN Iași, Fondul Revizoratului 
Şcolar, dosar nr. 84, f. 11, publicată în facsimil de 
D. Vatamaniuc, în Eminescu, Opere. XVI, p. 472. 

1876, April 17 

Școala Primară de băeţi din Com. Cristești, 

Plasa Praniștea”, judeţul laşi 

No. 18 

Domnule Revizor! 

Ca bolnav, fiind în cura ospitalului Sf. Spiridon, 
după cum dovedește certificatul medical alăturat la 
aceasta, Vă rog să binevoiţi a-mi acorda un concediu 
de 10 zile, până la a mea însănătoșare, rugându-vă tot- 
odată să binevoiţi a face cunoscut imediat și Primăriei 
respective concediul ce-mi veţi acorda, pentru a nu 
considera absența mea nemotivată. 

Primiţi, vă rog, Dle Revizor, încredințarea profun- 
dului meu respect. 

Învățător, 


V P Suceveanu 


E Ministru, Domniei Sale, Domnului Revizor Școlar [al] 
D. Ghidionescu  Judeilelor] lași - Vaslui 
În partea dreaptă sus, Eminescu a notat următoa- 
Seful divisiei rele: 
[semnătură indescifrabilă] Primit în 20 aprilie 876. M. Eminescu. V no. 214 

IV 
Petiţia învățătorului de la Șcheia, trimisă revi- 
zorului şcolar la 17/29 aprilie 1876 - SJAN Iași, 
Fondul Revizoratului Școlar, dosar nr. 84, f. 12, 
publicat în facsimil de D. Vatamaniuc, în Emi- 
nescu, Opere. XVI, p. 473. 


1876, Aprilie 17/29 

România 

Învățătorul Cotunei Scheia 

Comuna Drăguşeni 

No. 20 

Domnule Revizor! 

Vin cu cel mai profund respect a vă spune că, după 
nenumăratele adrese ce am făcut Primăriei locale spre 
a-mi da concursul trimiterii copiilor la școală, Dl. Pri- 
mar nu voește a se conforma Legei Instrucţiunei Pu- 
blice, de aceea vă rog, Dle Revizor, spre a face mijlocire 
la autoritățile administrative spre a da niște ordine 
mai severe în această privinţă, căci, din cauza negli- 
jenței acestei primării, Școala suferă și subsemnatul 
nu poate corespunde și îndeplini cu prosperitate învă- 
țământul, pe care onorabilu[l] gubern dă mijloace po- 
porului său pentru luminarea lui, însă administratorii 
cei cu cultura nu-și îndeplinesc datoria lor, ce face ca 
bietul popor se fie totdeauna în întunecime și sclăvia 
altor naţiuni, de aceea zic, Dle Revizor, căci văzând 
școala în această mizerie mă refer la Dvs. căci la orice 
ocaziune a inspecțiunei Dvs. subsemnatul nu crede că 
va fi responsabil, şi numai cu o inspecţiune ce cred că 
Dvs. veţi face-o scrupuloasă vă veţi convinge de adevăr. 

Primiţi, Dle Revizor, asigurarea pre deosebitelor 
mele consideraţiuni ce vă conserv 

Învățător 


[urmează semnătura acestuia] 


Domniei Sale, 


Dlui Revizor școlar al judeţelor lași și Vaslui 

În partea dreaptă sus, Eminescu a notat următoa- 
rele: 

Primit în 21 aprilie 876. Se va mijloci la Prefectură. 
V adr. no. 212. M. Eminescu 


V-VI 

Două petiţii ale învățătorului Vasile G. Mircea 
de la Școala din Copou, jud. lași, trimise lui Emi- 
nescu la 19 aprilie 1876 şi primite de acesta o zi 
mai târziu - SJAN laşi, Fondul Revizoratului Şco- 
lar, dosar nr. 84, f. 13-14, publicate în facsimil de 
D. Vatamaniuc, în Eminescu, Opere. XVI, pp. 474- 
475. 


România 

Învățătorul Şcoalei primare rurale din comuna 
Copou 

Plasa Copou, jud. laşi 

No. 34 

1876 April în 19 zile 
Domnule Revizor! 

Conform Legei Instrucţiunei Școlare sunt dator a 
trimite Primăriei locale avertismente părinților ce nu 
trimit copii la școală și sumele încasate sunt destinate 
în profitul acestei școli; și fiindcă nu se ştie cu sigu- 
ranţă dacă s-au încasat sau nu acele sume, căci până 
în prezent nimic nu s-a întrebuințat din acele sume în 
profitul acestei școli, mai cu seamă că la această 
școală lipsesc mai multe obiecte trebuitoare. În vede- 
rea acestora, Vă rog, Domnule Revizor, să cereţi prin 
locul competent Dlui Primar de Copou un compt de su- 
mele încasate, neîncasate și totalul avertismentelor eli- 


berate de subsemnatul din luna septemvrie 1875 până 

în prezent. 
Primiţi, vă rog, Dle Revizor, asigurarea deose- 


bitei mele consideraţiuni ce vă conserv. 


Învățător, 
V G. Mircea 
Domniei Sale, Domnului Revizor școlar [al] jud. laşi 
și Vaslui 
În partea dreaptă sus, Eminescu a notat următoa- 
rele: 


Primit în 20 aprilie. Vezi no. 211. Eminescu 


România 

Învățătorul Şcoalei primare rurale din comuna 
Copou 

plas/a] Copou, jud. laşi 

No. 33 

1876 April în 19 zile 
Domnule Revizor! 

Am onoare a vă repeta adresa No. 3 [din] anul cu- 
rent, rugându-vă să mijlociţi locului competent cât 
mai urgent, a mi se comunica lista de copiii ce pot frec- 
venta această școală din acest an, conform art. 40 din 
Legea Instrucţiunei Școlare. 

Primiţi, vă rog, Dle Revizor, asigurarea [de]osebitei 
mele consideraţiuni. 

Învățător, 
V G. Mircea 

Domniei Sale, Domnului Revizor școlar [al] jud. laşi 
și Vaslui. 

În partea dreaptă sus, Eminescu a notat următoa- 
rele: 


Primit în 20 aprilie. Vezi no. 211. M. Eminescu 

VII 


Scrisoarea învățătorului din satul Stânca, pri- 


mită de revizor la 19 aprilie 1876 - SJAN Iași, Fon- 
dul Revizoratului Școlar, dosar nr. 84, f. 15, 
publicată în facsimil de D. Vatamaniuc, în Emi- 
nescu, Opere. XVI, p. 476. 

Stânca 

No. 15 

1876 April 20 

Domnule Revizor! 

Cu tot respectul vin prin aceasta a vă spune că 
acest local de școală este tot în starea care l-aţi găsit 
D-voastră la inspecţiunea din 3 dechemvre anul expe- 
rat 1875, adică: ruinat, murdar, fără ogradă şi acope- 
rământul foarte rău încât după o ploae va căde[a] 
fiind putred și încărcat de gunoi. 

În privinţa frecventării: [şcoala] este frecventată 
de 26 de elevi, dintr-un nr. de 32; iar cauza pentru care 
nu frecventează și restul de 6 elevi este că 3 sunt fete 
și sunt departe de şcoală, iar 3 băfileţi: care sunt mici 
şi gângavi, încă. 

Binevoiţi, vă rog, Dle Revizor, a primi încredințarea 
profundului respect ce vă conserv. 

Învățător, 
V Ionescu 

Domniei Sale, 

Dlui Revizor școlar [al] judeţului lași 

În partea dreaptă sus, Eminescu a notat urmă- 
toarele: 

V 189. Primit în 19 april 876. M. Eminescu 


VIII 
Scrisoarea învățătorului de la Școala Dumești, 
trimisă la 22 aprilie 1876 - SJAN lași, Fondul Re- 

vizoratului Școlar, dosar nr. 84, f. 16"'-17, publi- 
cată în facsimil de D. Vatamaniuc (doar prima pa- 


gină), în Eminescu, Opere. XVI, p. 477. 


România 

Școala Comunei Dumești 

No. 19 

1876 april în 22 de zile 

Domnule Revizore! 

După mai multe cereri ce am făcut în privinţa re- 
tribuției ce mi se cuvine de la comuna Tomești, unde 
am funcţionat ca învăţător, nu am arătat direct cazul, 

Pentru ca Dl Primar de Tomești să nu mai poată 
nega nici odată această contra-venţiune care a comis-o, 
vin încă odată prin aceasta Dle Revizor a vă supune 
cunoștiinței Dv. [că] DI Hristache Drăghici, actualul 
primar al comunei Tomești, nu voește altceva decât 
numai singur persoana Domniei sale să se profite de 
acei bani care eu de atâta timp nu îi pot căpăta cu 
toate reclamaţiunile făcute, unele ca aceste de multe 
ori au făcut și vroește ca să facă chiar şi acuma Dsa. 

Și anume cazul reclamat de mine este: din anul 
[1]874, 28 lei cheltuiala şcolii pe șapte luni, votată de 
comună în buget câte patru lei pe lună, din anul 
[1]875, 8idem pe 2 luni, tot de [1]875 salarul servito- 
riului pe 2 luni care fac 26 de lei [și] 66 bani, prevăzuţi 
în buget, asta mi se cuvine mie pentru că Dsa. n-a chel- 
tuit nici un ban pentru întreţinerea școalei, ci a trebuit 
ca eu se întreţin școala din micul meu salar cel pri- 
meam ca învăţător de gradul al II-[lea]. Eu primeam 
din partea comunei o s[ulbvenţie de 35 de lei pe lună 
însă și aceasta mai mult de jumătate a trebuit să o 
pierd din cauza neglijenţei Dsale, fiindcă niciodată Dsa 
nu da bani pentru ca să poată zice cineva că am primit 


salaru tot cât [m]i se cuvine, ci da numai [să] accepte 


în profitul Dsale, nu-i ajungea alte câte le făcea, tre- 
buia să desbrace pe un om cu totul, chiar eu am fost 
acela care, când i-am cerut pe două luni sălarul, încă 
erau luni servite asupra cărora nu mai putea să mai 
pretindă nimic și când i-am cerut bani mi-a răspuns 
că nu sunt bani în casa comunală, ci dacă-i voi lăsa 23 
lei apoi îm[i] dă restu; numai prin acest mijloc Dsa. îmi 
achita mai totdeauna retribuţia votată de comună, eu 
ca cel care nu aveam altă întreprindere, ci numai 
aceasta îmi era toată existența mea zilnică, am fost ne- 
voit a-i ceda jumătate din existența mea Dsale pentru 
a avea cu ce-și face plăcerile și a benchetui după cum 
e deprinderea Dsale. Tot în anul [1]874 mi-a alungat 
servitorul de la școală și în urmă a trebuit ca acel sa- 
lariu al [său] să-l dosască și îmi arăta că comuna nu 
are bani. Ba mai mult încă, din mai multe venituri ale 
școalei Dsa. a ştiut a-și face parte, cum [urmează]: cel 
mai învedere, ceea ce se știe de toată lumea, că punea 
la cheltueli că a plătit pe doi stânjani lemne pentru 
școală câte 70 lei stânjanul însă, în realitate, la școală 
aducea numai niște crengi, câte o sanie sau câte un 
car, iar lemnele cele bune le spicula vânzând [cu] câte 
6 și 7 galbini stânjanul de lemne în târg şi altor per- 
soane și biata școală sta iarna în suferinţă încât bieţi[i] 
copii trebuiau să se ducă să rupă gardurile oamenilor 
ca să facă foc în clasă. 

Iată Dle. Revizor suferințele de care am fost domi- 
nat în Tomești mai mult decât oricare învățător din în- 
treaga Românie. 

Dlui Primar de Tomești nu i-a fost destul câte le-a 
tras în profitul Dsale, pentru care nu e altceva decât o 
persoană care voește a desbrăca pe unul ca mine și a 
mă face de râs; ba ce e mai mult că m-a pus într-o su- 
ferință destul de mare pentru că [a] reţinut lucrurile 


prin forță majoră fără vreo cauză binecuvântată, de a 

trebuit să umblu mai bine de două săptămâni până 
când mi-a eliberat lucrurile, punându-mă pre mine în 
o mare suferinţă, precum și această școală care din 
cauza Dsale. a trebuit să stea închisă o lună de zile, 
[pentru că] a ordonat unui beţiv care lucra ca regis- 
trator la Primărie, ca să nu-mi elibereze [actele] fără 
ordinul Dsale, parca-și fi fost un [documentul este 
rupt în această parte] milionist și aș [fi] datorit cuiva 
ceva, ba încă [ma ame]ninţat că dacă mă voi pune îm- 
potrivă de [document lipsă] mă arestiază. Eu, Dle Re- 
vizor, cât am funcţionat în Tomești ca învăţător, nu 
[am avut] nici odată fericirea ca: măcar un rând de 
[haine din] osteneala mea să-mi cumpăr din cauza 
fra[udei] Dlui. Primar de Tomești, toată averea mea 
[pe care] o posedam, din cât au fost mică m-a făcut de 
am dat-o, încă pe jumătate era a soţii mele, pentru că 
nu știu dacă DI. Primar așa samavolnic, cu de la sine 
putere, avea vreun drept a mi-o ruina. Cred, Dle. Revi- 
zor, că pentru o asemenea faptă am dreptul a cere şi 
despăgubire pe lângă o mică sumă care mi se mai cu- 
vine după expunerile de mai sus. 

Acestea au fost, Dle. Revizor, suferinţele mele în To- 
mești pentru care a trebuit să mă permut la altă şcoală 
ca să contribuiesc prin forțele mele fizice la înflorirea 
țărei. Și acum, când vin şi-mi cer dreptul meu de la o 
comună la care am fost numit ca învăţător (Tomești) 
sunt cu totul departe de a-l primi cu acea regulă care 
domnește [la] o persoană atât de neomenoasă ca Dl. 
Hristache Drăghici în calitate de primar, pentru care 
respectos vă rog, Dle Revizor, să binevoiţi a regula ce 
Dv. veţi găsi de cuviinţă. 

NB: Când m-am prezentat înaintea Dlui primar cu 
două ordine a[le] Prefecturei judeţului lași, Dsa. mi-a 


răspuns că, dacă am reclamat la Prefectură, să mă duc 


să cer de la Prefectură bani[i] ce mi se cuvin și nu a 
voit să ţină nici un cont de acele ordine. Atâta vă rog, 
Dle Revizor, ca, la caz de anchetă locală, să menajaţi 
lucrurile astfel încât și subscrisul se fie prezent. 
Învățător, 
LLateş 
Dsale, Domnului Revizor școlar [al] jud. lași — Vaslui 
În partea dreaptă a primei pagini, Eminescu a 
făcut următoarea însemnare: 
Cercetarea se va face în august a.c. Ad acta. mai 
876. M. Eminescu 


IX 
Scrisoarea învățătorului de la Socola, trimisă 
lui Eminescu la 24 aprilie 1876 - SJAN Iași, Fon- 
dul Revizoratului Școlar, dosar nr. 84, f. 18", pu- 
blicată în facsimil de D. Vatamaniuc (doar prima 
pagină), în Eminescu, Opere. XVI, p. 478. 


1876 Aprilie 24 

România 

Școala Primară de Băieți din Târgușorul Poeni 

Comuna Socola, No. 28 

Domnule Revizor! 

Școala din această cotună se află în cea mai deplo- 
rabilă stare - și astfel a fost chiar de la intrarea mea 
în funcțiunea acestei școli, care este acum mai bine de 
doi ani. Am insistat, cu toate puterile, pe lângă onor. 
autorităţile comunale spre a-și pune puţină atenţiune 
și îngrijire la cele ce suferea școala şi instrucţiunea, 
dar vane au fost toate aceste insistări și rugăminți. 
Probe sunt adresele făcute Primăriei în astă causă cu 
nr. 7, 27, 33, 65, 69, 70, 94, 95 din 1875 şi 17, 19 şi 24 
din 1876. 


88 


ProEuropeana Clubul cărții digitale 


Văzând că până în prezent nu am putut vedea nici 
cel mai mic ajutor în cele ce am cerut — și forţat de su- 
ferinţele ce predomină acest local, m-am decis a apela 
și la Dvoastră care sunteţi superiorul și părintele mai 
multor școli, că doar mă veţi regula în vreun mod - veţi 
ameliora aceste suferinţi pe care nu le pot şterge fără 
un sprijin și ajutor superior. Acum vin a vă descrie po- 
ziția acestui local atât intern cât și extern: 

Localul de școală, pe lângă că e mic și neîncăpător, 
apoi a ajuns în acest fel de stare, încât păreţii se rui- 
nează cu totul. Pe jos sunt gropi destul de enorme încât 
când intră cineva în școală trebue să fie atent pentru 
a nu se împiedica în ele. 

Soba care corespunde în două odăi este făcută 
odată cu casele — pe dinlăuntru nu mai are fumuri, este 
ruinată și, când faci puţin foc, fumul iese tot în case, 
din nenorocire (așa chiar trebuie zise). Școala mai are 
și sală — pe această sală credeţi, Dle. Revizor, că nici cel 
mai miser locuitor nu ar primi-o ca adăpost pentru 
vite — astfel e de ruinată și murdară. Acoperământul 
de deasupra a acestui local este de scânduri, dar foarte 
stricat, încât plouă înlăuntru și afară. 

Apoi, ce e mai mult [e] că acest local are loc puţin 
de ogradă, dar stă în islas vitele la timp de ploi și fur- 
tuni, [care] vin de-și găsesc aci sub acest local [adă- 
post] și chiar în timp frumos și cald nu poți lăsa ușile 
deschise, că te vezi împresurat de animale 
pfre]c/um]viţei, capre, porci, gâște etc. Apoi, la această 
școală mai lipsesc: sigile, ornic, icoană, număratoare, 
cofă, putină, o latrină, un mic bordei sau cuțite pentru 
servitor și pentru făcut bucate, sobă în odaia învăţă- 
torului etc. 

Aceasta este toată poziţia școlii și încă sunt multe 
ce lipsesc și care nefiind atât de importante m-am 


[ferit] a vi le arăta așa detaliat. 


Vin cu respect de a vă ruga, Domnule Revizore, să 
bine vroiţi a regula în acest caz cum veţi găsi [de cuvi- 
inţă]. 

Primiţi, vă rog, Domnule Revizore, înalta stimă şi 
[consi]deraţie ce v-o conserv. 

Învățător, 

AV. Vassiliu 


Dsale, 

Dlui Revizor Școlar al judeţului laşi 

În partea dreaptă sus, pe prima pagină a docu- 
mentului, Mihai Eminescu a notat: 

Primit la 1 mai 876. Se vor face mijlocirile cuvenite. 
V adr. no. 227. M. Eminescu 


X 

Scrisoarea învățătorului din Goeşti, comuna 
Lungani, trimisă la 24 aprilie 1874 - SJAN lași, 
Fondul Revizoratului Școlar, dosar nr. 84, f. 19, 
publicată în facsimil de D. Vatamaniuc, în Emi- 
nescu, Opere. XVI, p. 479. 

1876, Aprilie, 24 zile 
Domnule Revizore, 

Interesele familiare nu îmi permit a funcţiona ca 
învăţător în comuna Lunganii, cotuna Goești, Plasa 
Cârligătura, acest judeţ. Prin urmare, vă rog să bine- 
voiți a mă recunoaște ca demisionat din postul mai sus 
menționat. 

Binevoiţi, vă rog, Dle. Revizore, a primi încredin- 
area prea destinsei mele considerațiuni. 

Theodor Catteliu 

Domniei sale, 

Domnului Revizor școlar [al] judeţului Iași. 

În partea dreaptă sus, Eminescu a notat: 

Ad acta. 1 mai 876. M. Eminescu 

XI 


Scrisoarea învățătorului din Dumești, comuna 


Păuşeşti, jud. lași, trimisă la 25 aprilie 1876 - 
SJAN Iaşi, Fondul Revizoratului Școlar, dosar nr. 
84, f. 20, publicată în facsimil de D. Vatamaniuc, 


în Eminescu, Opere. XVI, p. 480. 


[1]876 April 25 

No. 93 

Domnule Revizor! 

Subsemnatul, învăţător al școalei din comuna Du- 
mești, plasa Cârligătura, judeţul lași, cu respect vă fac 
cunoscut următoarele: 

Primind adresa Dvost. no. 85 și după ce m-am con- 
format celor cuprinse în ea, imediat am făcut cunoscut 
cuprinsul acelei adrese și primăriei locale prin adresa 
cu no. 34, rugând-o să-mi dea mijloace bănești spre a 
putea cât de urgent cumpăra zisele cărţi didacticești 
și fără întârziere a le introduce în școala ce o derijez; 
însă acel concurs bănesc s-au cerut în baza art. 39 din 
legea Instrucţiunei fiindcă în anul experat s-au profitat 
suma de 100 de lei conform art. 36 tot din zisa lege din 
care sumă aș putea cu înlesnire cumpăra zisele cărți 
și tot ce-mi mai este necesar pentru școală, precum: 
trei bănci, hărţi geografice, un scaun, o tabelă, și altele 
care sunt de prima trebuinţă pentru școală și de care 
suferă mult. 

Am făcut nenumărate adrese primăriei locale pen- 
tru toate acestea și cu mare greutate au aplicat legea 
de urmărire conform art. 38 din zisa lege al Instruc- 
țiunei, făcând totodată cunoscut că această sumă, ce 
se va încasa, nu depinde nici de o autoritate, decât 
numai de autorităţile Instrucţiunei, adică: la finele fie- 


cărui an după încasare și după cheltuelile făcute, se va 


da cont către revizorul școlar, despre cheltueli și înca- 
sări. Însă urmează neglijenţă din partea primăriei şi 
din cauza aceasta rezultă o mare întârziere, de care 
suferă mult școala. Vin dar respectuos la mijloacele 
Dvos. rugându-vă să binevoiţi de a da ordin acestei pri- 
mării ca în urgenţă să încaseze suma ce v-am făcut-o 
cunoscut Dvos. cu care s-ar putea cumpăra zisele cărţi 
și s-ar face tot ce este de trebuinţă la școală. Deși art. 
59 din regulamentul școlar zice că toate cărțile şi 
obiectele școlarilor p[rivesc] pe învăţători, însă în timp 
de trei ani am urmat conform zisului articol, dar acum 
este cu neputinţă de a mai urma; ffiindcă] în acest 
timp am cheltuit suma de [document lipsă] și abia am 
putut scoate suma [document lipsă] care restul a 
rămas încă nescos f[iindcă] sunt niște locuitori ce le 
place a lua [document lipsă] le vine greu a da. 

Primiţi asigurarea profundului respect ce vi-l păs- 
trez. 

Domniei sale, 

Dlui Revizor școlar al judeţului lași 

Th. Dimitriu 

În partea dreaptă sus a documentului, pe prima 
pagină, Eminescu a notat următoarele: 

Se vor face mijlocirile cuvenite. 1 mai 876. V no. 
231. M. Eminescu 


XII 
Petiţia învățătorului din Belcești, trimisă lui 
Eminescu la 25 aprilie 1876, primită de acesta la 
1 mai același an - SJAN lași, Fondul Revizoratului 
Şcolar, dosar nr. 84, f. 21, publicată în facsimil de 


D. Vatamaniuc, în Eminescu, Opere. XVI, p. 481. 

1876, april 25 


România 

Învățătorul Şcoalei din cotuna Polieni 

Comuna Belcești, Plasa Bahlui 

Jud. lași, no. 7 

Domnule Revizor! 

La ordinul Dvs. no. 193, motivat de al Dlui. ministru 
no. 2418, respectuos vă răspund că subsemnatul este 
învăţător provizor, am terminat cursul de patru clase 
gimnaziale în Seminarul central Socola, precum pro- 
bează atestatul eliberat de directoratulul Seminarului 
sub. no. 392 controlat de onor. minister și eliberat la 
anul 1874, iunie 10. 

Decretul sau ordinul de numire în funcţiune de în- 
văţător este al Dlui. Prefectu [al] judeţului Iași sub no. 
6881 din 1875 iulie 14 urmat după nota Dlui. revizor 
școlar A. Naum sub. no. 367 același an, lună și zi. 

Primiţi vă rog, Dle. Revizor, asigurarea distinsului 
meu respect. 


Învățător, Ghe. Bernardin — preot. 


Dlui Revizor școlar al districtului laşi. 
În partea dreaptă sus, Eminescu a notat următoarele: 


Ad acta. 1 mai. M. Eminescu 


XIII 
Petiţia învățătorului de la Tanacu, jud. Vaslui, 
trimisă la 25 aprilie 1876 - SJAN lași, Fondul Re- 
vizoratului Şcolar, dosar nr. 84, f. 22-23, publicată 
(doar prima pagină a scrisorii) în facsimil de D. 
Vatamaniuc, în Eminescu, Opere. XVI, p. 482. 


România 
Școala rurală gradul I“ din comuna Tanacu 
No. 21, 1876, april 25 


R 
t 


Domnule Revizore, 

Anexat aice, conform art. 87 din Legea Instrucţiu- 
nei Publice, am onoarea de a vă comunica lista persoa- 
nelor, care după observaţiea ce li s-a făcut, conform 
art. 3 din zisa lege nu ş-au trimes copii la școală, pen- 
tru care aseminea listă s-au supus și la primăria locală, 
cerând amendarea părinţilor şi aducerea copiilor la 
școală. 

Primiţi vă rog, Domnule Revizore, asigurarea prea 
[de]osebitei mele consideraţiuni. 

Înv. [urmează semnătura acestuia] 

Domniei Sale 


Domnului Revizor școlar jud. laşi și Vaslui. 


[Anexă] 
Listă de persoanele ce n-au trimes copii la școală, 


de la 12 april 1876, din comuna Tanacu, plasa Crasna, 


judeţul Vaslui. 

Nr. Numele şi prenumele Zilele 
curent părinţilor absente 
ră Iancu Buhăescu 10 

2. Ioniţe Vlasi 10 

3) Ghiorghi Diiaconu 10 

4 Ștefana Bazieniţei 10 

5 Gh.V Neculai 10 

6. Vasile Lucu 10 

7, Costachi Gavril 10 

8. Dumitru Buhăescu 10 

9. Vasile Musteaţ[ă] 10 

10. Costachi Buhăescu 10 


Observaţie: Întocmai cu cea de la primăria locală 


Aceștia nici până în prezent n-a[u] fost următori. 
Înv. [urmează semnătura indescifrabilă a acestuia] 
No. 21/1876, apriil 25 

Pe prima pagină a documentului, revizorul a făcut 
următoarea însemnare: 
Se comunică tabloul [la] Prefectură!”. Ad acta. Pri- 


mit în 2 mai 876. M. Eminescu 


XIV 

Scrisoarea învățătorului din satul Comarna, 
trimisă la 26 aprilie 1876 - SJAN Iași, Fondul Re- 
vizoratului Școlar, dosar nr. 84, f. 24, publicată în 
facsimil de D. Vatamaniuc, în Eminescu, Opere. 
XVI, p. 483. 

Comarna, în 26 apriil 1876 

România 

Învățătorul Școalei din Cotuna Comarna, Com. To- 
mești 

No.21 

Domnule Revizor! 

În urma adresei Dvs. sub no. 196, motivată de or- 
dinul ministerial no. 2418, cu profund respect vă anunţ 
următoarele: 

Subsemnatul funcţionez ca învăţător provizoriu 
timp de 5 (cinci) ani în cotuna Comarna; am terminat 
cursul primar de 4 patru clase, o clasă gimnazială cu 
actul de promoţiune no. 39 și două clase normale cu 
atestatul no. 157, sunt numit în funcțiune din anul 
1871 august 17/27 cu ordinul sub nr. 7606, a D-lui 
Prefect [al] judeţului lași, după recomandaţiunea prin 
adresa nr. 132, a D-lui revizor. 

Primiţi asigurarea profundului meu respect 

Învățător 

Al Zavlosche 


Domniei Sale, 


Domnului revizor școlar al circomscripţiunei lași 


În partea din dreapta sus a acestei scrisori, Emi- 


92 


nescu a notat următoarele: 


Ad acta. Primit în 2 mai 876. M. Eminescu 


XV 
Scrisoarea învățătorului din satul Osoi!?, co- 
muna Tomești, trimisă revizorului la 26 aprilie 
1876 - SJAN Iași, Fondul Revizoratului Școlar, 
dosar nr. 84, f. 25, publicată în facsimil de D. Va- 
tamaniuc, în Eminescu, Opere. XVI, p. 484. 


1876 aprilie 26 

România 

Școala din cotuna Osoi, Comuna Tomești, Plasa 
Codru 

Jud. lași, No. 26 

Domnule Revizor! 

La adresa Dv. No. 197 cu profund respect răspund: 

Subsemnatul este numit învăţător provizoriu și că 
am terminat cursul seminarial de șapte clase în Semi- 
nariul Socola, după cum probează atestatul sub No. 
362 din 1872 sept. 23 și, totodată, este numit învăţător 
provizoriu de Prefectura Judeţului lași prin decretul 
No. 9888 din 1874 octombrie 12. 

Dar, cu această ocaziune, Domnule Revizor, îmi ex- 
prim dorinţa de a mă retrage din această funcţiune, fi- 
indcă subsemnatul este totodată și Preot și nu mai 
poate suporta două misiuni foarte grele. 

Primiţi Domnule Revizor stima și respectul ce vă 
conserv. 

Învățător, 


D. Missirliu Preot 


Domniei Sale 
Domnului Revizor Școlar al Judeţului laşi 


În partea din dreapta sus, Eminescu a notat ur- 

mătoarele: 
Ad acta. 1 mai 876. M. Eminescu 


XVI 
Scrisoarea învățătorului din satul Voroveştit:, 
trimisă lui Eminescu la 26 aprilie 1876 - SJAN 
lași, Fondul Revizoratului Școlar, dosar nr. 84, f. 
26, publicată în facsimil de D. Vatamaniuc, în Emi- 
nescu, Opere. XVI, p. 485. 


No. 19 
1876, April 26/7 
Domnule Revizor! 

Motivat de ordinul Dv. No. 200, subsemnatul vă su- 
pune la cunoștiinţă că sunt ca învăţător în mod provi- 
zor, am terminat cursul de patru clase în Seminarul 
Socola din Iași, ordinul numirei este de la Prefectura 
judeţului lași No. 3875 din 26 april 1873. 

Primiţi, vă rog, Dle Revizor, [de]osebitele mele con- 
sideraţii. 

Învățător 


K. Grigoriu 


Dsale, Domnului Revizor școlar al circumscripţiei 
lași. 

În partea dreaptă sus, Eminescu a notat următoa- 
rele: 


Primit în 1 mai 876. M. Eminescu 


XVII 
Scrisoarea învățătorului de la Bârnova, tri- 
misă lui Eminescu la 27 aprilie 1876 - SJAN Iași, 
Fondul Revizoratului Școlar, dosar nr. 84, f. 27, 
publicată în facsimil de D. Vatamaniuc, în Emi- 
nescu, Opere. XVI, p. 486. 


pd 


1876 April 27 


România 


Școala din Bârnova, comuna Socola, Plas/a] 
Codru, Jud. lași 

No. 25 

Domnule revizor! 

Motivat de ordinul Dvs. No. 194, urmat după a Dlui. 
Ministru No. 1418, subsemnatul cu onor vă face cunos- 
cut cum că: 

Lam terminat patru clase inferioare în Seminarul 
Socola. 

IL. Învățător e numit provizor cu ordinul Prefectu- 
reijud. lași sub no. 2990 din anul 1870 April 16. Aceste 
fiind ştiinţele cerute, cu respect le comunic Dvs, spre 
cuvenita regulă. 

Primiţi vă rog încredințarea [deJosebitei mele con- 
siderație. 

Învățător 
Gh. Mireuţe Preot 

Domniei Sale, 

Dlui Revizor școlar a[l] jud. lași 

În partea dreaptă sus, Eminescu a notat următoa- 
rele: 

Ad acta. Primit în 2 mai 876. M. Eminescu 


XVIII 
Scrisoarea învățătorului N. Popovici, trimisă 
lui Eminescu la 28 aprilie 1876 - SJAN Iași, Fon- 
dul Revizoratului Școlar, dosar nr. 84, f. 28, publi- 
cată în facsimil de D. Vatamaniuc, în Eminescu, 
Opere. XVI, p. 487. 


No. 10 
1876 Aprilie 28 
Domnule Revizor! 


Prin nenumărate adrese v-am depus profund la ru- 

găminte de a-mi restitui actele mele de serviciu, mai 
ales prin adresa mea no. 4 din anul prezent și totuși nu 
fui fericit a poseda acele acte, ce cu multă osteneală le 
însușă-i. Din nou, cu profund respect vă rog [să] bine- 
voiţi a le restitui cerându-mi de urgenţă necesitatea 
de a le poseda. 

Primiţi, vă rog, Dle Revizor, rugămintea ce vă 
depun, asociat de respectul ce vă conserv. 


Învățător superior, N. Popovici!! 


Domniei Sale 

Domnului Revizor școlar a judeţului lași 

În partea dreaptă sus, Eminescu a notat următoa- 
rele: 


Se vor căuta actele cerute. 5 mai 876. M. Eminescu 


XIX 
Scrisoarea învățătorului Gh. Dimitriu de la 
Şcoala Hermeziu, jud. lași, trimisă lui Eminescu 
la 28 aprilie 1876 - SJAN Iași, Fondul Revizoratu- 
lui Şcolar, dosar nr. 84, f. 29, publicată în facsimil 


de D. Vatamaniuc, în Eminescu, Opere. XVI, p. 488. 


1876 Aprilie 28 zille 

România 

Învățătorul școalei rurale din cotuna şi comuna 
Hermeziu 

Plasa Curia, judeţul lași 

No. 18 

Domnule Revizor! 

Cu totrespectul vin a vă încunoștiința că, după mai 
multe străduinţe, atât verbale cât și oficiale ce am în- 
trebuinţat către Primarul actual pentru a regula tri- 


miterea copiilor la școală, dar văd că până în prezent 


nu mă văd satisfăcut întru nimic cererilor mele — aver- 
tismente deși aplic conf. legii dar în zadar, căci DL. Pri- 
mar le pune în sobă și face focul cu ele sau le asvârle 
cu gunoiul afară după care apoi le iau vătăjeii de îşi 
facțigări din ele, care aceasta este amară batjocură şi 
râs a-și face de şcoală, nu se ocupă de fel în privinţa 
instrucțiunei mai ales la acestă școală; adică să regu- 
leze el vreodată înmânarea avertismentilor; nu nicio- 
dată ci face cum am zis, ca şi câţi copii îmi urmează 
numai din bunăvoea părinţilor lor care din îndemnul 
Primăriei apoi n-ar mai veni nici unul, căci nici nu îşi 
amintește măcar a da câtuși de puţin concurs, adică 
să executeze pe părinţii avertizaţi să-și trimeată copii 
la școală. 

Am anunţat în asemenea caz și pe DL. subprefect de 
plasă prin adresa No. 17 cu data din 22 ale curentei, 
dară până acuma n-am primit nici un rezultat. De 
aceea dar, plecat vin a vă ruga să binevoiţi, Domnule 
Revizor, a regula cele ce veţi găsi de cuviinţă în aseme- 
nea caz, căci Dvs. știți că timpul este îndestul de scurt 
până la examenul când atunci trebuie să-mi dau sama, 
asemenea chiar și când Dvs. aţi veni cu inspecţiia, apoi 
cu ce? Cu 10 sau 12 copii care nici aceștia nu-mi frec- 
ventează regulat, pentru spre a Domnii voastre regulă 
vă înaintesc. 

Binevoiţi, vă rog, Domnule Revizor, a primi asigu- 
rările profundului meu respect ce vă conserv. 

Învățător, 
Gh. Dimitriu 

Domnii Sale 

Domnului Revizor școlar al judeţelor Iași și Vaslui. 

În partea dreaptă sus, Eminescu a notat următoa- 
rele: 

V no. 230. Primit în 2 mai 876. M. Eminescu 

Scrisoarea învățătorului Th. Dimitriu din satul 
Păuşeşti, comuna Dumești, jud. lași, trimisă revi- 
zorului școlar la 28 aprilie 1876 - SJAN Iaşi, Fon- 
dul Revizoratului Școlar, dosar nr. 84, î. 30, 
publicată în facsimil de D. Vatamaniuc, în Emi- 
nescu, Opere. XVI, p. 489. 


[1]876 Aprilie 28 

No. 96 

Domnule Revizor! 

Conform adresei Dvoaste No. 198, devenită din or- 
dinul ministerial No. 2418, subsemnatul învăţător [al] 
școalei din cot[una] Păuşeşti, comuna Dumești, plasa 
Cărligătura judeţul lași, respectuos vă supune cunoș- 
tinței Dvoastre următoarele informaţiuni: 

Sunt învăţător provizor, am terminat cursul în 
școala normală V/asile] Lupu din lași și, conform re- 
gulamentului zisei școli, m-am prezentat cu testimo- 
niul la DI ex. revizor Naum și în urma recomandaţiei 
făcută de Dsa prin adresa cu No. 256 la onorata Pre- 
fectură a judeţului respectiv, mi s-a prezentat decretul 
provizor sub No. 6361 din anul expirat 1873 luna iunie 
în 30 de zile cu care am şi pășit în serviciul de învăţător 
[al] școalei din această comună. 

Primiţi asigurarea respectoaselor mele considera- 
țiuni. 

Învățător 
Th. Dumitriu 

Domniei Sale 

Dlui Revizor şcolar al judeţului lași. 

În partea dreaptă sus, Eminescu a notat următoa- 
rele: 

Ad acta. 1 mai 876. M. Eminescu 


Scrisoarea învăţătoarei Elena Bardassare, tri- 
misă la 28 aprilie 1876 - SJAN Iași, Fondul Revi- 
zoratului Şcolar, dosar nr. 84, f. 31, publicată în 
facsimil de D. Vatamaniuc, în Eminescu, Opere. 
XVI, p. 490. 


No. 18 
1876 Aprilie 28 
Domnule Revizor, 

Motăvată de adresa Dvoastră No. 196 prin care îmi 
cereţi oarecare lămuriri asupra titlurilor mele ce 
posed, care lămuriri Domnule Revizor vi le detailez 
mai jos. 

Am făcut cursul primar la Școla din Beilic, cursul 
de patru clase la Școala centrală de fete din Iași, după 
cum probează atestatul No. 79 din 1868 ce-l păstrez; 
la intrarea mea în funcţiune am depus concurs (la care 
am obţinut nota medife]i opt) şi în urmă am fost nu- 
mită învățătoare de către D. Revizor Naum după 
adresa D.S. No. 110 din 5 octombrie 1870 și care 
adresă mi s-a comunicat în copie de către primăria 
acestei comune cu adresa No. 1967 din 1871 decem- 
brie 8; în urma sunt recunoscută și numită privizor de 
înaltul Minister după cum mi s-a făcut cunoscut de 
către Primărie prin adresa sa No. 843 din 1875 Mai 8, 
motivată de ordinul subprefectului No. 994 și cea mo- 
tivată de oficia înaltului Minister No. 3278. 

Domnule Revizor, de la intrarea mea în funcţiune 
și până în prezent sunt privizoră și cu salariul numai 
de la comună. Acestea sunt toate lămuririle ce vi le pot 
da la adresa Domniei Voastre. 

Primiţi, vă rog, Domnule Revizor, consideraţiunele 
mele. 

Învăţătoare, 


E. Bardasaru 

Domniei Sale, 
Domnului Revizor Școlar [al] circomscripțiunei 
lași. 
În partea dreaptă sus, Eminescu a notat următoa- 
rele: 
Ad acta. 1 mai 876. M. Eminescu 


XXII 
Scrisoarea învățătorului Gh. Dimitriu de la 
Şcoala Hermeziu, trimisă la 29 aprilie 1876 - 
SJAN Iaşi, Fondul Revizoratului Școlar, dosar nr. 
84, f. 32-33", publicată în facsimil de D. Vatama- 
niuc (doar f. 32), în Eminescu, Opere. XVI, p. 491. 


1876, aprilie în 29 de zile 

România 

Învățătorul școalei rurale din cotuna şi comuna 
Hermeziu 

Plasa Curia, Jud. laşi 

No. 20 

Domnule Revizor! 

Cu tot respectul vă comunic alăturat de aceasta 
procesul-verbal încheiat de președintele şi membrii co- 
mitetului școalei de dirijez în ședința din douăzeci și 
șase ale curentei luni aprilie, relativ la excluderea unui 
număr [de] copii, pe motiv că unii dintre ei sunt prea 
mari, alţii că le sunt părinţii miseri cu desăvârșire, alții 
că sunt cu locuinţa prea depărtaţi și alții că sunt morți. 

Pentru care vi-l înaintesc a regula cele ce veţi găsi 
de cuviință. 

Primiţi, vă rog, Domnule Revizor, asigurările Pro- 
fundului meu respect ce vă conserv. 

Învățător, 
Gh. Dimitriu 


Domniei Sale 


Domnului Revizor școlar al judeţelor Iași și Vaslui. 
În partea dreaptă sus, Eminescu a notat urmă- 
toarele: 


Ad acta. M. Eminescu 


[Anexă] 

Proces verbal 

Anul una mie opt sute șaptezeci și șase, luna apri- 
lie în douăzeci și șase zile. 

Noi, Președintele şi membrii comitetului școalei ru- 
rale din cotuna și comuna Hermeziu, plasa Curia, ju- 
deţul lași, motivaţi fiind de nenumărate stăruinţe atât 
verbale cât şi oficiale afle] Dlui Învățător respectiv 
prin care arată că mulţi dintre elevii ce sunt înscriși în 
controalele școalei nu frecventează deloc școala deși 
li s-au aplicat un număr însemnat de avertismente în 
urma cărora și subscrișii după mai multe stăruinţe ce 
am întrebuințat părinţilor acelor copii spre a-i da la 
școală, însă unii au arătat că sunt trecuţi de vârstă 
copii lor după lege spre a frecventa școala, alţii au ară- 
tat că le este imposibil spre a îngriji de ei, alții că le e 
prea departe satul de școală, fiind din cotuna Bălteni 
și e cu neputiință a-i trimite atâta loc și alţii sunt 
morți. 

a. Având în vedere că mare parte din elevi sunt tre- 
cuţi de vârsta cerută de lege spre a frecventa școla; 

b. Având în vedere că cea mai mare parte dintre pă- 
rinţii acelor copii au braţele angajate pe la proprietari 
și arendași, figurând asupra lor datorii încât ei singuri 
nu știu să-i trimită la şcoală sau să-i dea ajutor la 
muncă spre a-și ușura din datoriile sale. 

c. având în vedere că parte dintre ei sunt mizeri cu 


desăvârşire neputându-și agonisi nici măcar hrana lor 

zilnică, dar mai ales a-și trimite copilul la școală. 
d. având în vedere că parte dintre ei sunt cu lo- 
cuinţa în cotuna Bălteni, departe de şcoală cale ca de 
două ore încât [este] imposibil să frecventeze școala 
din cauza acestei depărtări. 
e. având în vedere că pentru acei copii există niște 
corespondențe zadarnice între şcoală și autoritatea 
administrativă fără să fie vreun progres - apoi sub- 
semnaţii, în baza acestor considerente, au găsit de cu- 
viinţă a se exclude din controlele școalei următorifi] 
elevi: 
Elevi mari de vârstă 
Butnariu Necul. fiul lui Gh. Butnariu 
Butnariu Vasile - Gh. But. 
Ciotoroschi Vasile - Nică Ciotoroschi 
Cobarau (?) lon - Const. Cobarau 
Vlad Gh. - Necul. Vlad 
Zamesnic (?) lon - Vasile Zamesnic 
Zorici Const. - Necul. Zorici 
Roibu Ion - Vasil. Roibu 

Elevi cu părinţi mizeri 
Nechifor Vasile - fiul lui Ion Nechifor 
Roșu Gh. - Maria Roșu 
Bungui Ecaterina - Vasile Bungui 
Ciutacu Chira - Gh. Ciutacu 
Socoleţi Ioana - loan Socoleţi 
Vlad Vasile - Marii Petroae 
Vlad Dimit. - Necul. Vlad 

Elevii depărtaţi cu locuinţa părinţilor 
Bejenariu Dimitrie — fiul lui N. a Bejinariţei 
Ionescu Vasile — Vasil. Ungureanu 
Mihai Alexand. - loan Mihai 
Bodronu Filip - loan Bodron 
Ghioc Ecaterina - Andrii Ghioc 
Mihai Elena - Grig. Mihai 


Nistor Maria - Necul. Nistor 
Zana Elena - lon Zana 
Elevii morţi 
Vlad loan - fiul lui Dumit. Vlad 
Petrăchescu Dimit. — Alecu Petrăchescu 
Sincu Gh. - Dumit. Sincu 
Zamesnic loan - Gh. Zamesnic 
Lohariu (?) Petrache — strămutat 


Petrăchescu Gh. - dispărut 


Peste tot douăzeci și nouă, din care douăzeci și 
patru în clasa 1, patru în clasa 1] și unu în clasa IV Aceș- 
tia urmează a se scădea atât din controalele școalei, 
cât și de la amenzile ce li s-au aplicat conform art. 36. 
din Legea Instrucţiunei Publice, care pentru ceilalți se 
vor lua cele mai serioase măsuri pentru a frecventa 
școala regulat și a nu mai da loc la corespondențe za- 
darnice. Pentru care s-au încheiat prezentul proces- 
verbal în trei exemplare din care unul se va înainta 
Dlui revizor școlar spre mai departe știință şi regula, 
unul se va da Dlui. învăţător spre a se păstra în arhiva 
școalei spre regula Dsale, și unul se va opri la Primărie. 

Președinţe, 

[urmează semnătura acestuia) 

Membrii comitetului școalar: 

[urmează două semnături ilizibile] 


Secretar: Gh. Dimitriu 


XXIII 
Scrisoarea învățătorului din Cepleniţa, trimisă 
lui Eminescu la 2/14 mai 1876 - SJAN Iași, Fondul 
Revizoratului Şcolar, dosar nr. 84, f. 34, publicată 
în facsimil de D. Vatamaniuc, în Eminescu, Opere. 
XVI, p. 492. 

1876, Mai 2/24 


România 

Școala comunei Cepleniţa 

No. 50 

Domnule Revizor! 

Spre realizarea ordinului Dv. No. 192, subscrisul, 
respectuos vă răspunde că studiul l-am terminat în 
școla normală din lași, după cum probeză atestatul ce 
îl posed sub. No. 32 și că sunt numit învăţător provizo- 
riu cu ordinul Prefecturei No. 8134, din 13 septembrie 
1868, urmat după recomandarea Dlui. revizor şcolar 
cu adresa No. 552. 

Binevoiţi a primi asigurarea respectului ce vă 
conserv, 

Învățător, 
G. Mihaese 

Domniei sale 

Domnului Revizor școlar [al] judeţului Iași. 

În partea dreaptă sus, Eminescu a notat urmă- 
toarele: 


Primit în 10 mai 876. Ad acta. M. Eminescu 


XXIV 
Scrisoarea învățătorului din Miseşti, comuna 
Movileni, trimisă lui Eminescu la 2 mai 1876 - 
SJAN Iaşi, Fondul Revizoratului Școlar, dosar nr. 
84, f. 35, publicată în facsimil de D. Vatamaniuc, 
în Eminescu, Opere. XVI, p. 493. 


România 

Învățătorul Școalei a II-a din com. Miseşti, cot. Mo- 
vileni 

No. 31 

1875/1876 Mai 2 


Domnule Revizore! 

La adresa Dvst. No. 199. cu profund respect Vă 
aduc la cunoștință cele ce urmează: 

Subsemnatul este numit învăţător provizoriu după 
recomandația făcută de oficiu Dvst. către DI. Prefect 
de lași după care mi s-a eliberat adresa No. 7483 cu 
data din 1871 august 12; am terminat patru clase în 
Seminarul de gradul Ii din M'"* Socola după cum 
probează] atestatul No. 352. 

Primiţi, Vă rog, Domnule Revizor, asigurarea pro- 
fundului respect ce Vi-l conserv. 

Învățător, 
loan Țirdea 

Domniei Sale 

Domnului Revizor școlar al judeţului laşi 

În partea dreaptă sus, Eminescu a notat următoa- 
rele: 


Primit în 10 mai 876. Ad acta. Eminescu 


XXV 

Scrisoarea prefectului de Iaşi, trimisă lui Emi- 
nescu la 12/24 mai 187615, prin care revizorul 
este înștiințat că învățătorul Teodor Cateliu de la 
Școala din Goești, comuna Lungani, a părăsit 
satul, în acest fel întrerupându-se procesul de în- 
văţământ - SJAN Iași, Fondul Revizoratului Școlar, 
dosar nr. 84, f. 37. 


Biroul 1, No. 5007 
1876 mai 12/24 
Domnule Revizor! 
Domnul subprefect al plasei Cârligătura, prin ra- 
portul No. 1330, mă încunoștiințează că Dl. Teodor Ca- 


teliu, numit de Dvostră, prin adresa No. 183, învăţător 

provizoriu al școalei de gradulu 1 în cotuna Goești, 
comuna Lunganii din acea plasă, încă de la 20 aprilie 
expirat a plecat din acea comună la lași, spre a-și duce 
bagajele necesare, nici până astăzi nu s-a întors la pos- 
tul său, din care cauză învățământul s-a întrerupt. 

Făcându-vă acesta cunoscut, am onoarea a vă ruga 
Dle Revizor, să binevoiţi a lua cuvenitele măsuri ca in- 
strucţiunea să nu sufere. 

Prefect 

[urmează semnătura acestuia] 

Director, 
[semnătura ilizibilă a acestuia] 

Domniei Sale 

Domnului Revizor școlar [al] jud. lași 

În partea dreaptă sus, Eminescu a notat urmă- 
toarele: 

Primit în 12 april 876. V. n-rii 2408241 


XXVI 

Ordinul ministrului Ghidionescu'f, trimis lui 
Eminescu la 17 mai 1876 - SJAN Iași, Fondul Re- 
vizoratului Şcolar, dosar nr. 84, f. 38, publicat în 
facsimil de D. Vatamaniuc, în Eminescu, Opere. 
XVI, p. 494. 

București, 17 mai 1876 

Ministerul Cultelor și al Instrucţiunei Publice 

Divisiunea Școalelor 

No. 4079 

Domnule Revizor, 

Văzând raportul Dv. No. 181 care tratează de re- 
zultatul concursului școalelor rurale vacante din jude- 
țul Iași, ținut în aprilie expirat și auzind pe consiliul 
permanent al Instrucţiunei, subscrisul vă comunică ca 
aspiranţi: Giorge Bantaș, Teodor Cateliu şi Anton Do- 


brea, în baza titlurilor de absolvenţi ai școalei normale 


se recunosc de învăţători cu titlul provizoriu, cel dintâi 
la școala din Șipotele, al doilea la Goești și cel de al trei- 
lea la cea din Cristești. Cât pentru seminaristul Ștefan 
Pilioreanu, deși a obținut notă satisfăcătoare, nu se 
poate recunoaște ca provizoriu până nu se va preoți 
conform legei, până atunci dar, numitul se aprobă 
numai ca suplinitor. Pe DL. Gr. Celus, a cărui numire nu 
o solicitaţi pentru nici una din școalele vacante, vă 
invit a-l recomanda suplinitor până la un alt concurs. 
Datele intrării acestora în funcţiune veţi îngriji a 
le comunica Ministerului spre cuvenita regulă. 
Primiţi, Dle Revizor, asigurarea consideraţiei mele 
Ministru, 
D. Ghidionescu 
Șeful revisiei 
Gr. [numele de familie indescifrabil] 
Dlui Revizor școlar de lași-Vaslui, la laşi 
În partea dreaptă sus, M. Eminescu a notat ur- 
mătoarele: 
Vezi n-rii 248, 249, 2508251. 


XXVII 
Scrisoarea prefectului de lași, adresată lui 
Eminescu în mai 1876, primită de acesta la 20 
mai același an - SJAN Iaşi, Fondul Revizoratului 
Şcolar, dosar nr. 84, f. 39, publicată în facsimil de 


D. Vatamaniuc, în Eminescu, Opere. XVI, p. 495. 


Biuroul | 
No. 5214 
1876, mai 18/30 
Domnule Revizor, 
DL subprefect [al] plasei Codru prin raportul no. 


1458 mă încunoștiințează că preotul Gh. Merente — în- 

văţătorul școalei din acest judeţ, a demisionat încă de 
la 1/13 mai curent rămânând şcoala închisă, regu- 
lându-se ca elevii se frecventeze școala din comuna So- 
cola. Făcându-vă acesta cunoscut am onoare a vă 
ruga, Domnule Revizor, să binevoiţi a lua cuvenitele 
măsuri ca instrucțiunea să nu sufere din lipsa învăţă- 
torului. 
Primiţi, vă rog, Domnule Revizor, asigurarea dis- 
tinsei mele consideraţiuni. 
Prefect 
[urmează semnătura acestuia] 
Director 
[urmează semnătura acestuia] 
Domniei sale 
Dlui. Revizor școlar. 
În partea dreaptă sus, Eminescu a notat urmă- 
toarele: 
Primit în 20 mai 876. S-au numit Grigore Elă- 


descu, fost învățător 


XXVII 
Scrisoarea lui Vasile Elădescu, cu privire la 
ocuparea postului de la Bârnova, trimisă la 24 
mai 1876 şi primită de Eminescu la 25 mai - SJAN 
laşi, Fondul Revizoratului Școlar, dosar nr. 84, î. 
43, publicată în facsimil, integral, de D. Vatama- 


niuc, în Eminescu, Opere. XVI, pp. 496-497. 


Iași în 24/4 mai 1876 
Domnule Revizor! 
Informându-mă că postul de învăţător al școalei 


din cotuna Bârnova, comuna Socola, Plasa Codru, ju- 


deţul lași, este vacant —- am onoare a vă ruga, ca după 
titlurile ce posed și pe care vi le prezint odată cu 
acesta, să binevoiţi a mă numi în acest post. 
Binevoiţi vă rog, Domnule Revizor, a primi asigu- 
rarea prea deosebitei mele consideraţiuni. 
V Elădescu 
Domniei Sale 
Domnului Revizor școlar [al] judeţului laşi 
În partea dreaptă sus, Eminescu a notat următoa- 
rele: 
Primit în 25 mai. V no. 254 
De asemenea, la f. 43', Eminescu a mai notat: 
Dnul Vasile Elădescu a prezentat următoarele 
acte: 
1. un atestat de clasele primare, absolvite în Piatra 
2. un decret al Prefecturii jud. Neamţ, doveditoriu 
că a fost numit învăţător la şcoala din Bodeștii Precis- 
tei. 
3. idem unul tot al Pref jud. Neamţ, pentru școala 
din anexa Oșlobenii 
4. un bilet al Seminariului Socola, doveditor că a 
studiat acolo 
5. Două decrete, unul revizorial, altul al Pref. jud. 
Suceava, pentru numirea ca învăţătoriu în com. 


Borca 


XXIX 
Scrisoarea primită de la învățătorul din Leţ- 
cani, jud. lași - SJAN Iaşi, Fondul Revizoratului 
Şcolar, dosar nr. 84, f. 44, publicată în facsimil de 


D. Vatamaniuc, în Eminescu, Opere. XVI, p. 498. 

România 

Școala rurală din cotuna Liţcani 

1876 mai, No. 8 

Domnule Revizor! 

Subsemnatul, învăţător din Liţcanii noi, vin cu res- 
pect a Vă arăta că: școala din sus-nimitul cătun nici 
până acum nu s-a început, din cauză că primăria lo- 
cală nu-mi dă local și cele necesare spre a începe cursul, 
deși eu am insistat pentru aceasta. 

Primiţi, Vă rog, încredințarea deosebitei mele con- 
sideraţiuni. 

Învățător 
[urmează semnătura acestuia] 

D-Sale 

Dlui Revizor școlar a judeţului lași. 

În partea dreaptă sus, Eminescu a notat următoa- 
rele: 


V no. 253. Primit în 25 mai 


XXX 

Ordinul ministrului D. Ghidionescu, trimis lui 
Eminescu la 28 mai 1876 - SJAN Iași, Fondul Re- 
vizoratului Şcolar, dosar nr. 84, f. 45" 

București, 28 mai 1876 

România 

Ministerul Cultelor și al Instrucțiunii Publice 

Diviziunea Școalelor, Nr. 4503 

Domnule Revizor, 

Fiindcă DL Teodor Cateliu, recunoscut de învăţător 
provizoriu al școlii din cătunul Goești, pl. Cârligătura, 
jud. laşi, după cum comunicaţi prin raportul nr. 2411, 
a renunţat de a ocupa acest post, subscrisul auzind pe 


consiliul permanent al Instrucţiunei, vă face cunoscut 


că DI. Cateliu se consideră demisionat și în locu-i se re- 
cunoaște din nou ca suplinitor Dl. Grigore Celsus până 
la rezultatul concursului!S ce s-a publicat, conform art. 
372 din Legea Instrucţiunei Publice ziua de 15 august 
viitor, când veţi convoca comisiunea cerută de lege şi 
veţi proceda la ţinerea concursului, dacă însă nu vi se 
vor prezenta ca aspiranți pentru postul în chestiune, 
elevi normaliști, care sunt dispensaţi de proba concur- 
sului, conform legei. 

Aspiranţii, spre a putea fi admiși la concurs, trebuie 
să probeze că îndeplinesc cerinţele art. 367 din lege; 
că sunt născuţi români sau naturalizaţi, şi, în fine, că 
au tras sorți pentru armata permanentă dacă vor fi 
ajuns etatea de 21 ani. 

Materiile concursului l[e] veţi comunica Ministeru- 
lui imediat după obţinerea lui, notând în dreptul fie- 
cărui aspirant pe lângă notele meritate și studiile 
făcute de dânsul, 

Ministru, 

D. Ghidionescu 

Capul diviziunei 
[urmează semnătura acestuia] 

Dlui Revizor școlar al județ[elor] lași și Vaslui, la 
lași 

Pe prima pagină a documentului, Eminescu a 
notat, în partea stângă, la mijlocul paginii: 

1 C. Ungureanu, M. Eminescu - pedagog naţional. Acte și 
documente, extras din „Vremea școlii”, Iaşi, nr. 11-12, 
1934. 

2 Mircea Ștefan, Mihai Eminescu — revizor şcolar, Editura 
de stat didactică şi pedagogică, Bucureşti, 1956. 

3 Mihai Eminescu, Scrieri pedagogice, ediţie critică de 
Mihai Bordeianu şi Petru Vladcovschi, Editura Junimea, 
laşi, 1977. 

+ Eminescu în documente de familie. Documente literare, 
ediţie de Gh. Ungureanu, Editura Minerva, Bucureşti, 
1977. 

5 Mihai Eminescu, Opere. vol. XVI. Corespondenţă. Docu- 
mentar, cu reproduceri după manuscrise şi documente, 
volum coordonat de Dimitrie Vatamaniuc, Editura Aca- 
demiei, Bucureşti, 1989. 

* Traian Şuteu, Mihai Eminescu, revizor școlar, extras din 
„Revista generală a învățământului”, anul XXIII, nr. 5-6, 
mai-iunie 1935; Stanciu Stoian, Despre Eminescu peda- 
gog, în „Studii. Revistă de istorie şi filosofie”, anul IV, ia- 
nuarie-martie 1951, p. 168-169; Nicolae Ciachir, M. 
Eminescu — revizor școlar, în „Manuscriptum”, anul XI, 
nr 3 (40)/1980, p. 141-142; Adrian Neculau, Eminescu- 
pedagog, în „Cronica”, anul XXIV, nr. 20 (1216), 19 mai 
1989, p. 1-2; vezi şi partea a doua a acestui interesant 
eseu, tipărită în aceeași publicaţie, anul XXIV, nr. 21 
(1217), 26 mai 1989, p. 6; Liviu Papuc, Eminescu revi- 
zor, în „Convorbiri literare”, anul CXXXIII, serie nouă, ia- 
nuarie 2000, nr. 1 (49), p. 46; Ionel Savitescu, Mihai 
Eminescu - bibliotecar și revizor școlar, în „Cronica”, nr. 
8, august 2000,p. 10. 

7 Dintre actele editate aici, cel cu nr. XXVIII cuprinde cea 
mai vastă însemnare realizată de Eminescu pe vreunul 


din documentele de față. 

8 În acest loc, pagina este deteriorată. Dimitrie Vatamaniuc 
a întregit partea lipsă prin termenul statul. Am optat 
pentru ordinul, mai potrivit contextului și în acord cu 
literele vizibile din finalul cuvântului. 

* Eroare a învățătorului VP. Suceveanu. Corect este 
Braniștea. 

1 Acest rând a fost tăiat ulterior de către Mihai Eminescu. 

“1 Documentul a fost de curând publicat (vezi Iulian Marcel 
Ciubotaru, Contribuţii la activitatea de revizor școlar a 
lui Mihai Eminescu, în „Dacia literară”, nr. 5-6, 2013, p. 
20-21). 

“2 Documentul a fost de curând publicat (ibidem, p. 21-22). 

13 Identificarea s-a făcut pe baza ştampilei oficiului poștei 
locale. 

14 Din păcate, ştampila oficiului poştal (aplicată pe docu- 
ment în partea stângă sus) fiind puţin lizibilă, nu se mai 
poate citi numele localităţii unde N. Popovici funcționa 
ca învăţător. 

15 Needitată, nefacsimilată. 

15 Textul a fost editat de Dimitrie Vatamaniuc, în Mihai 
Eminescu, Opere. XVI, p. 711. Editorul a folosit însă, cel 
mai probabil, o copie realizată după acest act, întrucât 
reproduce textul după un document păstrat la Arhivele 
Statului din Bucureşti, Fond MCIP, dos. 3188/1876, f. 
108. 

“ Raportul nr. 241 a fost publicat de Dimitrie Vatamaniuc, 
în Mihai Eminescu, Opere. XVI, p. 174-175. Răspunsul 
ministrului nu apare facsimilat. 

1 Partea de început a acestui ordin, până la prezenta notă, 
a fost editată de Dimitrie Vatamaniuc, în Mihai 


Eminescu, Opere. XVI, p. 720. 

Adrian TUDURACHI 


Înainte de invenția „poporului”: 
reprezentarea corpului social ca „multitudine” la Heliade-Rădulescu 


Posibilitatea de a deschide în prezent o discuţie 
în jurul conceptului de „multitudine” în textele lui He- 
liade-Rădulescu se datorează unei circumstanţe fa- 
vorabile. Ceea ce de obicei nu se mărturiseşte. Există 
un mit pozitivist încă puternic care ne prezintă 
cunoaşterea ştiinţifică drept un rezultat al necesității: 
ajungi să discuți o temă în măsura în care ea e cerută 
de un anume stadiu al bibliografiei în domeniu, în 
virtutea unei logici a epuizării câmpului. În realitate, 
ca în toate celelalte lucruri ale vieţii, cunoaşterea e 
supusă accidentelor şi ocaziilor. Există idei, concepte 
sau chiar sintagme care devin lizibile într-o conjunc- 
tură particulară, uneori la mare distanţă în timp. În 
ceea ce priveşte conceptul de „multitudine”, ocazia o 
reprezintă interesul pe care filosofia politică l-a ară- 
tat după 2000. Există o revistă Multitudes fondată în 
2000, un eseu celebru al lui Paolo Virno se cheamă 
Gramatica multitudinii. Pentru o analiză a formelor 
de viaţă contemporane (2001), iar Antonio Negri şi 
Michael Hardt au conceput continuarea influentei lor 
cărți din 2000, Imperiul, printr-un text intititulat Mul- 
titudinea: război şi democraţie în epoca imperiului 
(2004). 

Contextul care a determinat această conceptuali- 
zare e un aspect particular al globalizării: decuplarea 
politicii de elitele naţionale, delegarea tacită a 
autorității spre o reţea de guvernare care scapă ve- 


chilor cadre de suveranitate şi reprezentare implicate 


de statul național. Altfel spus, un fenomen de globa- 
lizare a puterii. Multitudinea reprezintă reversul so- 
cial al acestei stări de lucruri. E un tip de 
reprezentare minimalistă a corpului social redus la 
suma simplă a membrilor săi şi obţinut prin sustra- 
gerea cadrelor identităţii naționale. Dacă pentru 
structura puterii contemporane nu mai contează eli- 
tele alese pe baza unui mecanism de reprezentare 
(naţională sau etnică) de ce societatea să continue să 
se alcătuiască în funcție de asemenea mecanisme de 
reprezentare? Dacă națiunea nu mai e relevantă pen- 
tru guvernare, de ce ar fi relevantă pentru viața so- 
cială a individului? Cum spun Antonio Negri şi 
Michael Hardt - „multitudinea creşte odată cu impe- 
riul”!. Ea e creată în acelaşi timp de devalorizarea po- 
litică a naţiunii şi de posibilitățile multiple de 
circulaţie virtuală sau reală pe care le creează econo- 
mia şi guvernanța globalizată: turism, fluxuri 
migraționiste, cosmopolitism, rețele de socializare. 
În toate aceste circumstanţe ceea ce se mobilizează 
e o simplă aglomerare de indivizi diferiți care se în- 
tâlnesc, formează comunități provizorii — cum sunt 
grupurile pe yahoo sau facebook - însă fără să mai 
transfere spre aceste comunități prerogativele de re- 
prezentare politică a propriei individualități, fără să 
renunţe la a fi simple persoane particulare neînsu- 
mabile. 


Rolul acestei reprezentări în reflecția contempo- 

rană asupra unei democraţii postnaţionale e evident. 
Întrebarea e la ce ne serveşte într-un demers istoric, 
în cazul gândirii lui Heliade-Rădulescu. În mod cu- 
rent, a pleca de la o asemenea conceptualizare înapoi 
spre ideologia politică a romantismului s-ar numi 
anacronism sau, mai rău, protocronism - situaţia în 


care o gândire extrem contemporană e proiectată 


asupra unor contexte istorice depăşite şi eventual e 


transformată într-o anticipare, adesea neverosimilă. 
Ce aplicabilitate poate să aibă o reflecţie generată de 
contextul globalizant al secolului XXI la contextul 
naţionalist al secolului al XIX-lea, de emergenţă a 
entităţilor statale? Numai că aici avem de-a face cuo 
reflecţie foarte modernă care apelează intenţionat la 
mijloace premoderne. În acest caz, filosofia politică 
vrea să fie anacronică. Reperele multitudinii sunt 
gânditori de secolul XVI şi XVII, mai exact trei — 
Machiavelli, Spinoza, Hobhes?. Ceea ce se caută în opera 
lor e tocmai elementaritatea conceptului, simplitatea 
lui, primitivismul reprezentării sociale. Machiavelli 
vorbeşte despre multitudine pentru că din perspec- 
tiva anului 1513 mulţimea nu e în faţa guvernanţilor 
decât atât, suma indivizilor care o compun. Mulțimea 
nu are conştiinţă naţională, nu are tradiţii inventate 
- adică e o realitate de dinainte de comunităţile 
naţionale „imaginate”, cum le-a numit Benedict 
Anderson. Altfel spus, ca să înțelegem societatea con- 
temporană care tocmai s-a emancipat de identitatea 
naţională ar trebui să revenim la filosofii care nu des- 
coperiseră încă identitatea naţională; pentru care 


corpul social era constituit doar din poftele, pasiunile 


* 


E greu de probat existenţa unei lecturi sistematice 
alui Heliade-Rădulescu din opera celor trei gânditori. 
Numele lui Spinoza, Machiavelli şi Hobbes apar o sin- 
gură dată, în proiectul de bibliotecă universală îm- 
prumutat de la Aime Martin:. Evident, „multitudinea” 
nu e un concept filtrat de filosofia timpului, ci un loc 
comun preluat ca un decalc din franceză. Cel mai frec- 
vent apare în sintagme fixe în care importul se simte 
uşor: „multitudinea vilă” sau „coteria multitudinii” E 


un neologism cu aer de barbarism care denumeşte 

mulțimea. În manuscrisele pe care Aurel Sasu le-a pu- 
blicat sub titlul de Istoria literaturii, scrise în jurul lui 
1844-1848 şi care trebuiau să constituie conținutul 
unui curs, în cea mai mare parte obţinut prin prelu- 
crarea unor surse străine, termenul figurează în con- 
texte în care e vorba de abilitatea oamenilor politici 
de a păcăli masele („amețesc multitudinile oarbe”) 
sau de capacitatea artiştilor de a crea senzaţia falsă 
a notorietății („bietul vulg sau vila multitudine îi 
crede oameni mari”). Nu e, în mod evident, o noţiune 
pozitivă. Heliade-Rădulescu tratează cu neîncredere 
asocierea primitivă a indivizilor, subliniind, în mod 
previzibil, ignoranţa lor. Termenul rezistă totuşi în 
vocabularul criticului şi se regăseşte în textele târzii 
de după exil, din jurul lui 1860-1864. Într-un context 
în care e vorba de consultarea corpului social (He- 
liade-Rădulescu vizează multele consultări publice 
din Țările române după 1859: Unirea, forma de gu- 
vernământ, reformele lui Cuza etc.) „multitudinea” 
apare insistent pentru a denumi incompetența ma- 
selor. Criticul vorbeşte despre „multitudini care nu 


ştiu ce să dorească”, 


, sau, într-un context şi mai ex- 
plicit: „făcură apel la multitudini, la toți câți nu ştia 
nici ce este justiția sau dreptatea, ca să-şi dea acele 
populaţe votul sau părerea”. 

Până aici reflecţia lui Heliade-Rădulescu nu diferă 
fundamental de aceea a contemporanilor săi. Toţi 
paşoptiştii pleacă în acțiunea de reformare a Țărilor 
Române de la ideea unui corp social dezagregat. Ni- 
colae Bălcescu vorbea de pildă despre lipsa de co- 
eziune socială a „lucrătorilor” şi „arendaşilor” care 
românească istorică. 


compuneau societatea 


Individualişti, rispitori, nelegaţi de pământ sau de 


avere, „lucrătorii şi țăranii arendaşi sunt un element 
de slăbiciune şi de dezordine”. Diferenţa o face 
modul de soluționare a acestei stări anomice a 
comunității naționale şi mai ales reprezentarea pro- 
gresului social. Paşoptiştii vor căuta prin noțiunea 
„poporului” să denumească o agregare radicală, 
revoluționară a corpului social, să ofere societății mij- 
loace prin care aceasta să îşi realizeze unitatea. Ca să 
rămân la acelaşi exemplu pe care l-am evocat deja, 
cel al lui Nicolae Bălcescu, el prevede înlocuirea 
masei de lucrători cu o masă de proprietari care are 
tocmai un efect de unificare şi „strângere a patriei”. 
„Poporul” urmează să opereze o conversie radicală a 
unui corp social alcătuit din multiple voințe diver- 
gente într-un corp social care se exprimă printr-o 
singură voință. Heliade-Rădulescu caută însă altceva 
- nu o suprimare a multitudinii, ci o educare a ei: „Cu 
toate aceste încercări şi machinațiuni diabolice, după 
ce tiranul şi oligarhii se conving că timpul nu stă, ci 
pasă şi tot pasă înainte şi multitudinile încep a se lu- 
mina şi a-şi cunoaşte erorile, că încep a avea 
conştiinţă de sine şi de drepturile lor la vot, atunci 
încep a cede'8. În vreme ce „poporul” reprezintă 
soluția de ruptură, Heliade-Rădulescu alege o soluție 
de continuitate, care prelungeşte condiția multitudi- 
nii pe un alt palier de acțiune socială. Ceea ce îşi ima- 
ginează e o societate românească ideală bazată pe 
număr, ca expresie a multiplicității ireductibile: „uni- 
rea, spune el, este ca orice număr nemărginit. Când 
zicem unire între două, trei, patru, cinci... milioane de 
români înțelegem o legătură strânsă între atâţia ro- 
mâni, iar nu un singur român”?. 


Efortul lui de gândire politică se va concentra ast- 

fel într-o direcție negativă: să împiedice transferul de 
prerogative dinspre individ spre puterea politică, să 
blocheze mecanismul de reprezentare şi unificare 
presupus de statul naţional. Altfel spus, să conserve 
cât de multă putere la nivelul existenței particulare a 
individului singular Există în Echilibrul între antiteze 
un miniproiect de Constituţie care ne arată modali- 
tatea concretă de realizare a unei asemenea idei. În 
locul unui proces prin care voința individului e trans- 
ferată prin alegeri spre un corp centralizat al guver- 
nării, parlament sau monarh, Heliade-Rădulescu 
imaginează un proces invers de garantare a autono- 
miei locale pe cât mai multe paliere administrative. 
În taxonomia entităților administrativ-teritoriale pe 
care o face nu există nicio formă subordonată: ceta- 
tea e liberă (prin cetate înțelege comuna sau satul), 
plasa e liberă, regiunea e liberă!%. Dreptul elementar 
al acestor entităţi, care exprimă „libertatea” lor, e po- 
sibilitatea de a întreține armată. „Precum sătenii se 
nasc coloni militari, asemenea toți cetățenii capitale- 
lor, urbelor sau cetăților sunt de drept şi de datorie 
înscrişi sau înrolați în gărzile municipale”!1. Spus 
scurt, în lumea lui Heliade-Rădulescu satele sunt mi- 
litarizate. Singura posibilitate de a ţine toată această 
pluralitate într-o unică țară e confederaţia. Însă chiar 
şi aici Heliade-Rădulescu imaginează un mecanism 
care să conserve puterea la nivelul celor mai mici 
entități administrative: un sistem de confederații su- 
prapuse. Un județ e o confederație de cetăți sau co- 
mune, o regiune e o confederație de judeţe, o țară e o 
confederație de regiuni. În acest fel, România nu va fi 


confederaţia câtorva cantoane ca Elveția, ci a sutelor 


şi miilor de localități rurale. 


Evident, acest tip fantast de organizare politică nu 
are corespondent în sistemele democratice contem- 
porane. Într-un text din aceeaşi epocă, Instituţiunile 
României, Heliade-Rădulescu încearcă să justifice o 
organizare socială bazată pe pluralitate pe baza unor 
reflecţii istorice, în cea mai mare parte fictive, care 
prezintă un aşa-zis model al instituțiilor vechi 
româneşti, rămase de la „Negru Vodă” Ideea e relativ 
simplă. Puțin după retragerea romanilor din Dacia 
s-ar fi produs o reformă a sistemului politic. Modelele 
de guvernare pe care le impuseseră ocupanții, impe- 
riul şi republica, au fost abandonate pentru ca în locul 
lor să fie adoptată o structură socială de inspirație 
creştină. Acest model ar fi influențat principalele 
instituţii statale româneşti din evul mediu, ar fi 
supraviețuit de-a lungul secolelor în diverse obiceiuri 
de la sat, şi mai ales - crede Heliade-Rădulescu - pe 
el s-ar putea întemeia viitoarea societate româ- 
nească. Opoziția pe care se sprijină această mistifi- 
care istorică e aceea dintre instituţiile care oprimă 
individualitatea şi cele care o ocrotesc. Imperiul şi re- 
publica (le plasează în aceeaşi categorie) restrâng li- 
bertatea subiectului politic, plasându-l într-o masă 
socială indistinctă sub autoritatea unei persoane sau 
a mai multora. Regimul democratic nu e din acest 
punct de vedere decât „sclavia individului la mai 
mulţi tirani”!?. De fapt, ideea care îi permite lui 
Heliade-Rădulescu să aglutineze regimuri politice atât 
de diferite e tratarea gregară a ființei umane. Atât im- 
periul cât şi republica reduc subiectul politic la o 


masă socială indistinctă. Prin contrast, creştinismul 

apare ca o reacție la constrângerea autorităţii de stat, 
„sacralizând” individul. E singurul model care per- 
mite conceperea societății ca „aglomeraţie”, cu 
vocaţie plurală: „Dacă după doctrinele sau credințele 
cristiane tot individul izolat era sacru şi autonom, cu 
voia şi libertatea sa proprie, neviolată de nimeni, cu 
atâta mai vârtos individul moral sau colectiv devenea 
şi mai sacru: o ecclesie sau o aglomerație de o mie de 
invide sacre era de o mie de ori mai sacră”. Concret, 
Heliade-Rădulescu se referă la organizarea mona- 
hală. Creştinismul nu înseamnă pentru el doar o doc- 
trină şi un set de valori morale, ci mai ales un model 
administrativ, arhetipul unei comunităţi care nu aglu- 
tinează indivizii într-o masă: „Ecclesia, despre care 
se va vorbi mai jos, era o perfecție de societate ce nu 
mai făcea pe nimeni a regreta nici republica, nici 
democrația. Cenobiul mai târziu făcea să ajungă frăția 
până la traiul în comun”!. Puțin mai încolo insistă: 
„forma instituţiunilor noastre [este] forma unei 
ecclesie sau democrații compuse din mai multe 
democraţii ce sunt judeţele, şi satele şi cenobiele”15, 
Ceea ce îl interesează e faptul că instituţia religioasă 
a dezvoltat un model de conservare a independenţei 
adaptat microcomunităților monahale, şi că e dis- 
pusă să garanteze „libertatea” chiar şi unui individ, 
în cadrul unei largi rețele: „a uni individ cu individ, şi 
cetate cu cetate, şi popol cu popol, şi nație cu nație, 
după spiritul federativ al ecclesiei”16. 
* 

De ce insistă Heliade-Rădulescu, împotriva con- 
temporanilor săi şi împotriva bunului simţ, să 
menţină acest corp social dezagregat? Ce oferă „mul- 


titudinile educate” în plus față de „popor”? Aş intro- 


duce aici un element de reflecţie contemporană, cu 
riscul de a deteritorializa afirmaţiile lui Heliade- 
Rădulescu. „Multitudinea” e în prezent un conceptal 
creativității. Pentru că îl eliberează pe individ de o 
identitate politică, multitudinea îi dă şansa să îşi ex- 
ploreze posibilitățile, să îşi realizeze simultan latențe 
multiple. În vreme ce „poporul” e o unitate stabilă, 
multitudinile sunt mereu în devenire, capabile, cu re- 
surse de dezvoltare”. De aceea, multitudinea nu ține 
numai de o teorie politică, ci şi de o teorie economică: 
denumeşte un mod de producţie a valorii legat de mun- 
cile eterogene, prin activităţi multiple şi necoordo- 
nate. Una dintre ideile centrale propuse de reflecția 
asupra multitudinii a fost utilizarea timpului liber ca 
timp productiv!8. Pentru că timpul liber e acel timp în 
care individul îşi explorează tendinţele plurale şi di- 
vergente, în care îşi permite să asume mai multe ro- 
luri - să scrie pe blog, să întrețină activitatea pe 
rețelele de socializare, să se implice în voluntariat etc. 
„Multitudinea” este pentru noi una dintre moda- 
litățile foarte importante de a posibiliza acțiunea 
umană, de a face dintr-o populație automatizată, cu 
ritmuri mecanice, o masă de singularități capabile, 
creatoare de valori. 

Se poate înțelege de aici care e rolul unei proble- 
matizări a multitudinii atât de insistente la Heliade- 
Rădulescu. Cel care s-a prevalat de misiunea lui de 
„părinte al literaturii române” a fost preocupat până 
la capătul vieţii de identificarea unei populaţii capa- 
bile să facă literatură, într-o cultură fără tradiții lite- 
rare. Din acest punct de vedere, „multitudinile” sunt 
corpul creator al țării, masa socială care urmează să 


producă literatura şi valorile spirituale. Ceea ce se 

pierde prin unificarea societății într-o singură voință 
e tocmai ceea ce ține de o economie a latențelor crea- 
toare. De aceea, Heliade-Rădulescu le va reproşa con- 
temporanilor săi că amenință existența „inteli- 
genţelor” şi a „capacităţilor”!?. Înțelegem însă și ce s-a 
întâmplat în acel moment în jocul dintre reprezentă- 
rile politice şi producţia literaturii române. Prin des- 
coperirea folclorului şi prin succesul rapid pe care 
l-au avut culegerile de poezie populară, „poporul” a 
fost legitimat ca instanţă creatoare, care cum ştim e 
colectivă, anonimă şi mai ales unitară. Nu a existat în 
epoca lui Heliade-Rădulescu - şi sub îndrumarea lui 
Heliade-Rădulescu - niciun succes public compara- 
bil, în măsură să justifice perspectiva „multitudinii” 
asupra capacităților de creație. Mai târziu, revenirea 
la un model al creativității individuale odată cu 
Maiorescu şi cu Junimea se va face în opoziţie cu „po- 
porul”, printr-o reprezentare a clasei scriitoriceşti ca 
elită. Astfel, individualitatea capabilă a rămas să se 
afirme la noi ca minoritate tocmai pentru că perspec- 
tiva lui Heliade-Rădulescu a unei individualități crea- 
toare distribuite uniform în corpul social a fost 
compromisă de propriul ei ridicol. 

Aş insista în final, asupra importanţei unei ase- 
menea arheologii /filologii a reprezentării politice. 


Pentru că dacă Heliade-Rădulescu nu a reușit să îşi 


impună perspectiva nu înseamnă că ea era lipsită de 


consecinţe. Între cele trei cursuri de la Collăge de 
France date de Roland Barthes la sfârşitul anilor '70 
s-a numărat şi unul dedicat comunităţii văzute din 
perspectiva literaturii, intitulat Comment vivre en- 


semble”. În centrul acestei reflecții stă cenobitismul. 


Ca şi Heliade-Rădulescu, şi autorul Mitologiilor în- 
cearcă să gândească o societate care să ofere ordine 
şi în acelaşi timp să ocrotească conduitele subiective. 
Şi Barthes - antimodernul - caută o ieşire din demo- 
craţie şi din logica ei de masă. Sau, mai precis, în- 
cearcă să amenajeze în prezența inevitabilă a de- 
mocrațţiei un spaţiu protejat pentru exprimarea unei 
individualităţi ireductibile. Acesta e sensul inte- 
rogaţiei din titlu: cum se poate gândi o comunitate a 
egalilor fără să se sacrifice formula particulară a fie- 
căruia dintre membrii ei? 

O asemenea reflecţie politică a devenit în epoca 
noastră esențială pentru definirea rolului social al 
studiilor literare. Una dintre misiunile foarte impor- 
tante pe care literatura le asumă în prezent e tocmai 
definirea practicilor literare ca sursă a individuaţiilor 
şi posibilizărilor: prin scris sau citit, privite nu ca pri- 
vilegii ale unei elite artiste, ci ca practici universale, 
literatura pune la dispoziția tuturor membrilor 
societății mijloace prin care aceştia să îşi ilustreze 
diferențele şi singularitatea. De aceea, teoria multi- 
tudinii face parte din bagajul reflecției literare con- 
temporane?!. Nu spun că avem ceva de învăţat de la 
Heliade-Rădulescu, nici că prin preocuparea pentru 
„multitudine” a anticipat ceva. Faptul că se întâlneşte 
cu Barthes în interesul pentru cenobitism nu e mai 
mult decât o coincidenţă; iar ideile sale despre „mul- 
titudine” erau conținute fără rest în posibilitățile 
ideologice ale timpului său. Însă rămâne o tradiție la- 
terală semnificativă prin răspunsurile pe care le-a dat 
- la întrebări care într-un fel sau altul ne frământă şi 


pe noi. 

Mircea COLOȘENCO 


Primele sonete românești tipărite în presă 


1 

Sonetul, una din creaţiile literare de formă fixă din 
poezia lumii (catren, distih, gazel, glossa, pantum, ri- 
tornela, sextina, terțina, triolet), a apărut tipărit, în 
literatura română, în primele două publicaţii perio- 
dice de limbă naţională din principatele Țara Româ- 
nească şi Moldova, în luna iunie 1829. Este vorba de 
periodicele: „Curierul românesc” (8/20 aprilie 1829 
- 19 aprilie/ 1 mai 1848, seria |; 29 noiembrie/ 11 
decembrie - 13/ 25 decembrie 1859, seria a II-a), edi- 
tat în Bucureşti de lon Heliade Rădulescu, și „Albina 
românească” (1/ 13 iunie 1829 - 24 noiembrie/ 6 de- 
cembrie 1858), editată în laşi de Gheorghe Asachi. 

Cu timpul, acestor publicaţii periodice le-au 
urmat altele douăzeci în laşi, iar douăzeci şi şapte, în 
Bucureşti, precum şi în unele localități urbane din 
provincie: Galați (2), Brăila (3), Craiova (2), Buzău 
(1), până la mijlocul secolului al XIX-lea, numărul lor 
ridicându-se la peste şaptezeci de titluri, cele mai 
multe în limba națională, iar câteva şi în alte limbi: 
franceză (3), germană (2), greacă (4), italiană (1), 
maghiară (2). 

Şi în celelalte provincii istorice româneşti (Tran- 
silvania, Bucovina, Basarabia) au apărut publicații 
periodice, în oraşele: Cernăuţi (2), Sibiu (3), Braşov 
(6), Blaj (3), precum şi în capitalele europene Buda- 
pesta (3), Paris (1). 

Doar două dintre toate aceste periodice de înce- 


put de secol au fost cu specific literar - „Curierul de 


ambe-sexe” (Bucureşti, 1836-1847) şi „Dacia lite- 
rară” (lași, 1840) —, celelalte fiind eteroclite (politice — 
administrative - religioase - juridice etc.), cu supli- 
mente literare separat (4) ori incluse în corpusul pe- 
riodicului. 

De menționat faptul că, după apariția primelor 
două sonete, în anul 1829, de abia la zece ani şi mai 
bine sonetul a fost să fie prezent în mod frecvent, atât 


în presă, cât şi în volume. 


II 


Dăm mai jos lista sonetelor apărute în prima ju- 
mătate a secolului al XIX-lea, cu precizarea periodi- 
celor care le-au găzduit: 

+ Pace de lancu Văcărescu, în „Curierul româ- 
nesc”, Bucureşti, |, 17/ 6 iunie 1829, p. 67-68; reluat 
cu titlul Sonet pentru pace, în „Albina românească”. 

+ Sonet de gratulaţie pentru Anul Nou (autor 
anonim), în „Curierul românesc”, Bucureşti, |, 76, 30 
decembrie 1829, p. 319; 

+ Palladiul moldovenilor (autor anonim), în 
„Alăuta românească”, laşi, II, 1838, p. 22-23; 

* Sonet, XX, 2 de Timotei Cipariu, în „Foae pentru 
minte, inimă şi literatură”, Braşov, |, 19, 5 noiembrie 
1838, p. 145; reluare în „Tribuna poporului”, Arad, nr. 
13, 1903, p.1350; 

* Sonet de Al. Pelimon, în „Universul”, Bucureşti, 
1, 14, 7 octombrie 1845, p. 52; 


* Sonet de Al. Pelimon, în „Universul”, Bucureşti, 


110 


ProEuropeana Clubul cărții digitale 


1, 15, 14 octombrie 1845, p. 60; 


* Sonet. Primadonei C. de Holossy, de [. Catina, în 


„Curierul românesc”, Bucureşti, XVII, 76, 22 octom- 
brie 1845, p. 396; 

* Un sonet urât pentru o femeie frumoasă de 
I. Catina, în „Curierul românesc”, Bucureşti, XVIII, 
1846, p. 260; 

* Lui Liszt de Gheorghe Asachi, în „Albina româ- 
nească”, laşi, XIX, ianuarie 1847, p. 18; 

* Sonet de Gheorghe Asachi, în „Albina româ- 
nească”, laşi, XIX, ianuarie 1847, p. 18; 

* Sonet. Lui P... F.../ semnat:/ Incognita, „Albina 
românească”, laşi, XIX, 17, 27 februarie 1847, p.65; 

* Moartea lui lisus (autor anonim), în „Albina ro- 
mânească”, laşi, XIX, 1847, p. 89; 

* Sonet liberal de N. Capeleanu, în „Universul”, 
Bucureşti, III, 1845, p. 31; 

* Sonet (autor anonim), în „Bucovina”, Cernăuţi, 
II, 1 aprilie 1849, p. 43. 


II 


Reproducem trei dintre sonetele care nu au fost 
în atenţia vreunui antologator de poezie specială şi 


încă pusă în circulaţie: 


Palladiul moldovenilor 
pentru zioa aniversală a inagoraţiei Academiei 
Mihăilene 


serbată în 3 mai 1838 


Sonnetu (autor anonim) 
Dacă Troia'n a ei ziduri Paltadiul ar fi păstrat 


Care Joe din Olimpu au trimes spre a ei ferire, 


A lui Priamos domnie în putere şi nflorire 


Teafără 'ntre mii primejdii pe temeiuri ar fi stat. 


Nici a Grecilor mii vase, ce vărsa foc şi peire, 
Nu Ulis prea înțăleptul, cu ghibacea uneltire, 


IHion ş'a sale temple în țărân'ar fi surpat. 


CULEGERE 


PORSII 


6. ASAKI. 


a 


Ediţia a trela, adtogită 


LA 
£ ii so 


1acs1 


Tipografia Institutulut Albinct Române, 


„1563. 


Volum aflat în patrimoniul 


Muzeului Literaturii Române laşi 

Un asemene nalt scopos naţiei mântuitor, 
Reglementul ca Palladiu pe Academia au urzit. 


Ca să fie de virture și ştiinţe viu izvor. 


Că Moldovei buna pronie Ferice au menit: 
Se cânt zelul şi credinţa vor păstra acest odor, 
E scutirea a doi luceferi de la Nord şi Răsărit. 


(„Alăuta românească”, lassi, 15 iulie 1838) 


(NOTĂ. Palladium însemna la Elini o statuă a zânei 
Pallas adică a Înţălepciunei, pre care ar fi trimes-o din 
cer Zănul Joe şi despre care, așăzată apoi la Troea în 
un templu, au prezis oracolul cum că cetatea Troea va 
fi nebiruită pe câtva păstra acel palladiu. Anticii și acii 
de astiz însemează prin acest cuvânt oarecare obiec- 
turi căror imperiile seau politicile sânt datoare cu alor 


trai şi fericire). 


Sonet de Al. Pelimon 


Lumină zâmbitoare ca steaoa luminoasă 
Ce face vălul nopţii să piară ntunecat, 
Din ceruri, în Zeire, în Tot armonioasă, 


Și'n legea fericirei credinţa a fondat! 


Coboară-te ş'acilea pe raza-ți scânteioasă, 
S'aprinzi aceste inimi ce'ntr'una s-au legat; 
Unirea și dreptatea, trufia glorioasă, 


Precum străbunii noștri în Roma au purtat! 


Și dreapta legiuire, cu crucea înarmată, 
În secoli să se ţie ca'n marmura săpată, 


La culmea strălucirei în sacrul monument. 


Supt acvilă o carte românilor le scrie: 

„Credinţa şi iubirea, deviza noastră fie” 

Când trăsnetul sarată!... cu dreptul reglement.... 
(„Universul”, Bucureşti, |, 13, 1 oct. 1845) 


Sonet (autor anonim) 
D-ei C.L. 


Și tu ești femeie! ești pază senină, 
Capriţ al naturei, fiinţă divină, 


Buchet de frumuseţă, calis de venin. 


Eşti balsam ce'n pripă durerea alină, 
Eşti tresnet ce sfarmă al omului sin, 
Eşti idol şi lumea de tine e plină, 


Mister ești în totul, plăcere şi chin! 


Când inima'ţi ferbe de ură, mânie, 
Sau când ea se bate de-un straniu amor, 


Al meu suflet singur nimică nu ştie. 


Dar vai! gelosia, femeie mă face 
Săţți zic că ești: demon ş-aş vra ca să mor! 
Dar sara când vine ești înger de pace! 
+ (17 Sentem. 1848) 
(„Bucovina”, Cernăuţi, 8, 1 aprilie 1849) 


În pofida tuturor vicisitudinilor naturale/ so- 
ciale/ politice, care s-au abătut peste românii din 
Principate şi din afara lor, ceea ce i-a unit a fost iubi- 
rea de neam şi limbă, iar poeziile acestea sunt, desi- 
Sur, o dovadă pentru perioada la care am făcut 


referință: prima jumătate a secolului al XIX-lea. 

Cosmin PÂRGHIE 


Ilarie Voronca despre Lucian Blaga 


Sub acest titlu atât de sugestiv, Ilarie Voronca pu- 
blică în 1935, în celebrul hebdomadar francez L'Eu- 
ropeen, un eseu despre Lucian Blaga!. Cum bine se 
ştie, Blaga a fost foarte apreciat de critica literară ro- 
mânească. Să ne aducem numai aminte, cu un an îna- 
inte, la noi, în revista „Gîndirea” apăreau câteva studii 
despre Blaga, semnate de nume mari precum Tudor 
Vianu, Emil Cioran, Vasile Băncilă, Nichifor Crainic 
ş.a.m.d., studii ce alcătuiau numărul 8, unul omagial. 
După cum ne confirmă şi D. Micu, aceste studii „fără 
a utiliza, de regulă, un ton exultant, extatic, asemeni 
celui din articolele consacrate lui Crainic, paginile din 
„Gîndirea” despre Blaga - exegeze pertinente în ma- 
joritate, redactate într-un stil adecvat — conţin, totuşi, 
nu o dată elogii superlative şi niciun colaborator al 
revistei, în afară - postum - de Gib 1. Mihăescu?, n-a 
recoltat din partea colegilor de grupare asemenea ca- 
lificative”? (p. 365). 

Ne punem întrebarea următoare: este întâmplă- 
tor acest eseu acum publicat, când poetul francez în- 
cepe să cultive deja în poezia lui acea lirică 
„pmanimistă”*? Întrucât, „Un potte roumain d'au- 
joud'hui: Lucian Blaga” se termină cu un poem din 
Blaga şi nu orice poem, căci este vorba de „Tristeţe 


metafizică” pe care Voronca îl consideră „po&me re- 
presentatif”, şi care pare să fie tradus în franceză de 
către însuşi Voronca, cu toate că acest lucru nu se 


precizează. lată poemul în româneşte: „În porturi 


deschise spre taina marilor ape/ am cântat cu pesca- 
rii, umbre înalte pe maluri, / visând corăbii încărcate/ 
de miracol străin./ Alături de lucrătorii încinși în zale 
cănite/ am ridicat poduri de oţel/ peste râuri albe, 
peste zborul pasărei curate, / peste păduri adânci, / şi 
orice pod se arcuia/ trecându-ne parcă pe un tărâm 
de legendă cu el./ Am zăbovit îndelung între stânci/ 
lângă sfinți bătrâni ca ghicitorile țării, / şi-am aşteptat 
să se deschidă/ o fereastră de scăpare/ prin puter- 
nice spații de seară. / Cu toţi şi cu toate / m-am zvâr- 
colit pe drumuri, pe țărmuri,/ între mașini și-n 
biserici./ Lângă fântâni fără fund/ mi-am deschis 
ochiul cunoașterii. / M-am rugat cu muncitorii în 
zdrențe,/ am visat lângă oi cu ciobanii / şi-am aştep- 
tat în prăpăstii cu sfinții. / Acum mă aplec în lumină / 
şi plâng în târziile rămășițe/ ale stelei pe care um- 
blăm./ Cu toată creatura /mi-am ridicat în vânturi ră- 
nile/ și-am așteptat: oh, nici o minune nu 
se-mplineşte./ Nu se-mplineşte, nu se-mplinește!/ Şi 
totuşi cu cuvinte simple ca ale noastre/ s-au făcut 
lumea, stihiile, ziua şi focul./ Cu picioare ca ale noas- 
tre/ Isus a umblat peste ape”S. 

Să ne aducem aminte încă ceva. În volumul A doua 
lumină, llarie Voronca mărturisea: „nu cunosc — în 
afară de 4-5 nume - în nici o parte a lumii, un scriitor 
care până la sfârşit să nu fi sucombat sub greutatea 
propriei sale armuri. Şi acei 4-5 sunt poeți. Lor le da- 


toresc dragostea mea pentru poem, pentru transcen- 

dentul poemului”f. Să se numere oare şi Lucian Blaga 
printre aceşti 4-5 poeţi? Tot în acest volum, Voronca 
va spune: „Dacă ar fi să aduc aici numai mărturia 
emoţiunii mele pentru Privelişti, atâtea versuri care, 
învăţate pe dinafară în adolescenţă ca şi acele ale 
D-lor Bacovia, Arghezi, lon Minulescu, Adrian Maniu, 
Ion Pillat, aveau să-mi fie treptele pentru încercarea 
sintaxei de mai târziu [...]””. De fapt, acestea sunt mo- 
delele poetice experimentate de către tânărul 
Voronca pe perioada formării lui ca poet de expresie 
românească. Odată cu renunţarea lui la „imagismul 
spectaculos de odinioară”? cum spunea Ion Pop, 
Ilarie Voronca devine poet al umanităţii, văzându-se 
printre oameni şi sperând să audă pe oameni excla- 
mând „Era dintre-ai noştri”. Se pare că lirica lui 
Voronca, poetul de expresie franceză, se regăseşte 
oarecum în lirica acestui poem blagian. Aşadar, nu 
cred că greşim spunând că pentru ultima perioadă 
poetică, şi anume cea franceză, Lucian Blaga a fostun 
model. 

Dar să vedem, totuşi, ce spune Ilarie Voronca în 
acest articol despre Lucian Blaga. Încă de la primele 
rânduri, lui Blaga îi este recunoscută importanţa pe 
care o are în literatura românească. Lucian Blaga „re- 
presente Lune des contributions les plus riches de la 
litterature et de esprit roumain contemporain”. Poet, 
eseist, filozof, dramaturg, la numai 40 de ani, el este 
deja autorul, spune Voronca, unei opere care poate 
să facă onoare unei culturi, caracterizată atât prin 
forța, varietatea cât şi prin fecunditatea expresiei 
sale. De la primele sale volume, Lucian Blaga a dat 
dovadă de talent şi originalitate. Critica s-a pronunţat 
unanim în a-i recunoaşte nu numai talentul viguros, 


cât să-l considere „initiateur d'une forme et d'un 


monde postique nouveau”. Şi continuă Voronca ex- 
clamând că „il n'y a pas eu jusquă M. Lucian Blaga de 
po&te roumain qui n'ait pas subi influence presti- 
gieuse du grand romantique Mihai Eminescu, le vrai 
createur non seulement de la possie roumaine mo- 
derne, mais, mâme de la langue postique et litteraire 
d'aujourd'hui”. Până şi la Tudor Arghezi putem să 
recunoaştem în opera sa „des traces eminesciennes”, 
Singurul care a putut să se detaşeze de această 
influenţă a fost Lucian Blaga, fapt ce marchează un 
moment important în istoria poeziei româneşti. Prin 
urmare, „amoureux de mystere et d'invisible, M. 
Lucian Blaga n'aurait pu trouver nulle part une nour- 


riture plus approprice que celle de la possie meta- 


physique”. Totuşi, ne spune Voronca, „il a su adapter 

cet esprită lâme etă la sensibilite roumaine”. 

În ceea ce priveşte versurile sale, Ilarie Voronca 
afirmă că ele „ont une apparence de simplicite”, iar 
imaginile sale „sont toujours ă leur place, tout en 
&tant des plus pregnantes”. Mai mult, „on sent dans 
tout po&me, dans toute ceuvre de M. Lucian Blaga, 
une vie retenue mais siire et decisive, comme le sang 
qui poursuit invisible sa course, dans les veines et les 
arteres d'un animal en repos”. De asemenea, „c'est ce 
langage simple mais âpre qui a montre aux gânera- 
tions qui ont suivi M. Lucian Blaga, et qui ont contri- 
but ă l'aspect riche et vari€ de la nouvelle po€sie 
roumaine, que ce ne sont pas les mots sonores, les 
rimes riches, les vers satisfaisants aux r&gles acade- 
miques, qui font la force et la vie d'un poeme”. Și ca o 
concluzie la cele spuse: „de toute son ceuvre se dâta- 
che une vision mâtaphysique, la grande tristesse de 
Y'homme devant les probl&mes de la vie et de la mort, 
la tragedie de la connaissance, le drame de l'homme 
d'aujourd'hui denu€ de mission et d'espoir”, 

Cu acest portret făcut de către Ilarie Voronca şi cu 
un poem tradus în limba franceză servind ca mostră 
a talentului şi originalității sale, Lucian Blaga este 
prezentat publicului străin. Totuşi nu e prima dată 
când se vorbeşte despre Blaga în afara spaţiului ro- 
mânesc. În 1925, în periodicul Mercure de France, 
Pompiliu Păltănea făcea receptarea critică a volumu- 
lui Poemele luminii (1919). lar în 1929, în hebdoma- 
darul Les Nouvelles litteraires artistiques et 
scientifiques, Marcel Brion îl considera pe Blaga ca 
fiind „un r&novateur du drame roumain” fiind toto- 
dată „reconnaissable aujourd'hui dans tous les do- 


maines de la litt&rature”1?. 


Acestea fiind spuse, ne-am gândit ca pe final să re- 
producem poemul blagian tradus în limba franceză, 
credem noi, de Ilarie Voronca. Având în vedere că pe 
plan internațional în cadrul disciplinei numită „tra- 
ductologie” Daniel Gile propunea încă din 1995 „la 
lecture critique”!! ca instrument mai mult didactic!?, 
pentru debutanţi în prealabil, de analiză a textului 
tradus raportat la original, cine ştie, poate că într-un 
viitor articol vom face şi noi o lectură critică a tradu- 
cerii textului blagian. În paranteză fie spus, ca să vor- 
bim de „traductologie” şi la noi, cum de altfel se tot 
vorbeşte, ar trebui să avem o conştiinţă clară a tra- 
ducerii, să ne preocupe nu numai ca act în sine dar şi 
ca proces, ca fenomen asupra căruia trebuie în 
permanenţă reflectat. Georgiana Lungu Badea a pu- 
blicat în 2008 un Mic dicționar de termeni utilizați în 
teoria, practica şi didactica traducerii — un instrument 
util traducătorului care, pe lângă faptul că traduce şi 


reflectă asupra actului traducerii, simte nevoia să-şi 


traducă în scris propriile lui reflecţii teoretice. Avem 
aşadar un dicționar de termeni, ceea ce ne lipseşte 
este o conştiinţă critică a actului traducerii. La noi 
sunt puţini cei care au reflectat asupra actului tradu- 
cerii şi mai puțini cei care au făcut lectura critică a 
traducerii. Poate că pe viitor vom putea nu numai 
vorbi dar şi avea o traductologie, fără ca prin aceasta 
să se înțeleagă neapărat o ştiinţă care te învață cum 
să traduci. Poftim, o traductologie în accepțiunea lui 


Antoine Berman de „discours-de-la-traduction”!? 


sau 
pur şi simplu de „discours râflexif”14, după Abderra- 


zek Bannour Închid paranteza. 

Tristesse Metaphysique 


Dans les ports ouverts aux mysteres des 


[grandes eaux, 


Jai chante avec les pecheurs, ombres hau[tes sur 


les rivages, 


Etj'ai reve aux navires charges 


Des miracles &trangers. 


A câte des ouvriers couverts de leur cotte 


[de mailles, 


Jai Eleve des ponts d'acier, 


Au-dessus des forâis profondes. 


Et chaque pont s'arc-boutait 


Comme s'il nous faisait passer dans un 


[rovaume de legende. 


Je me suis attarde longuement parmi les [rochers 


Pres des saints tout aussi vieux que les 


de[vinettes du pays, 


Etj'ai attendu qu'une fenâtre de secours [s'ouvre 


Parmi les vigoureux espaces du crepuscule. 


Avec tous et avec toute chose 


Je me suis tordu sur les routes, sur les rifvages, 


Parmi les machines et dans les Eglises. 


Pres des puits immenses 


J'ai ouvert l'ozil de la connaissance, 


Jai pri avec les travailleurs en guenilles, 


Jai râve pres des moutons, avec les ber/gers, 


Etj'ai attendu au fond des ravins avec [les saints. 


A present, je me penche dans la lumiere 


Etje pleure dans les restes tardifs 


De lEtoile sur laquelle nous marchons 


Avec tout &tre. 


Jai Eleve dans les vents mes plaies, 


Etj'ai attendu : oh ! Nul miracle ne s'ac[complit 


Non ! Il ne s'accomplit nul miracle 
Et cependant avec des paroles simples 
[comme les nâtres 
Il a €t€ fait le monde, les elements, le jour [et le feu 
Avec des pieds comme les nâtres 


JEsus a marche sur les eaux. 


1 Ilarie Voronca, Un poete roumain d'aujourd'hui: Lucian 
Blaga, în „L Europâen”, vendredi 1* novembre 1935, nr. 
306,p.10. 

2 Să notăm că, în calitate de traducător, Ilarie Voronca a 
avut intenţia să finalizeze traducerea romanului Ru- 
soaica de Gib. |. Mihăescu în franceză. Chiar el a spus-o 
undeva: „În toamna aceasta în care voi duce, poate, la 
bun sfârșit traducerea în franțuzește a misterioasei Ru- 
soaice a lui Gib. 1. Mihăescu” (Ilarie Voronca, A doua lu- 
mină, ediţie îngrijită, note și comentarii de Ion Pop, 
Editura Minerva, București, 1996, p. 275). Din păcate 
proiectul de traducere a rămas nefinalizat. 

s D. Micu, „Gîndirea” şi gîndirismul, Editura Minerva, 
București, 1975, p. 364-365. 

+ Ovid S. Crohmălniceanu, Literatura română între cele 
două războaie mondiale, Editura Minerva, București, 
1974, p. 419. 

5 Lucian Blaga, Poezii, vol. |, Editura Albatros, Cluj-Napoca, 
1980. 

* Ilarie Voronca, A doua lumină, Editura Minerva, 
București, 1996, p. 43. 

7 Ibidem, p. 56-57. 

$ Ilarie Voronca, Zodiac. Ediţie îngrijită, studiu introductiv, 


note şi comentarii de lon Pop, Editura Minerva, 


Bucureşti, 1992, p. 63. 


* Iată ce spunea Pompiliu Paltanea despre volumul Poe- 


mele luminii de Lucian Blaga în „Mercure de France”: 
„Des pans de notre conscience subliminale, du premier 
moi, confus et mouvant, qui constitue le fondement 
mysterieux de L'âtre, se laissent saisir et extrioriser 
par des mâtaphores inattendues, par des analogies, ap- 
proximations et allusions aussi incertaines que frap- 
pantes, empruntees ă des ordres tr&s differents, dans 
une harmonie de paroles se dâroulant tantât avec une 
vive all&gresse, tantât avec une lente majest€, sur le 
mode des hymnes barbares et des vieux cantiques” 
(„Mercure de France”, 1* avril - 1* mai 1925, tome 


CLXXIX). 


19 Les Nouvelles litteraires artistiques et scientifiques, 1929, 


nr. 350,p. 6. 


1 Daniel Gile, La lecture critique en traductologie, în „Meta”, 


vol. 40, nr. 1, 1995, p. 5-14. 


12 Lectura critică a traducerii nu trebuie privită doar în 


sens didactic. lată, de pildă, Muguraș Constantinescu 
publică o carte cât se poate de serioasă la una dintre 
editurile importante din lume, și anume LHarmattan, 
carte ce se intitulează pur și simplu Pour une lecture 
critique des traductions. Ne punem următoarea între- 
bare: să fie vorba stricto sensu de un manual, fie el şi 
universitar, unde abordarea didactică predomină ? În 
opinia autoarei: „La lecture critique des traductions se 
situe tout prăs de la critique, la pr&pare et la prâcăde, 
se tient dan son entourage, sans avoir sa construction 
solide et ses ambitions d'autorită. Elle permet aussi le 
plaisir d'explorer le texte traduit, associ€ au travail 


d'identifier les strategies des traducteurs, leurs tenta- 


tions, maladresses ou râussites, pouvant aller pour cela 
loin dans Vhistoire de la langue et de la culture ou dans 
les caves du texte et des politiques &ditoriales” 
(Muguraș Constantinescu, Pour une lecture critique des 


traductions, LHarmattan, 2013, p. 6). Aşadar, o lectură 


critică ce nu are ambițiile autoritare ale criticii și care, 
față de critica traducerii unde, în general, se merge pe 
evaluare, își propune să nu judece împărțind etichetele 
bună sau rea traducerilor, ci, cum spune autoarea, să 
exploreze și să identifice strategiile traducătorilor, 
tentaţiile, alegerile, însuși proiectul traducătorului. Prin 


urmare, o lectură critică într-o perspectivă cât se poate 


de dinamică și de productivă. 


13 Antoine Berman, La traduction et ses discour”, în „Meta”, 


vol. 34, nr. 4, 1989, p. 675-677. 


1* Abderrazek Bannour, Epistmologie de la traductologie, 


p. 2. Acest articol poate fi consultat la adresa: 
http:/ /abannour.b.a.f.unblog.fr/files/2009,/03/pistmo- 
logiedelatraductologie.pdf. 

Simona PREDA 


Prietenia dintre poporul român și cel sovietic 


în contextul publicaţiilor pentru copii 


Literatura sovietică ce a fost tradusă şi a invadat 
spaţiul cultural românesc începând cu deceniul al 
cincilea a comportat anumite trăsături. Explicit sau 
doar sugerat, protagoniștii operelor aduceau cu ei o 
morală dedusă din Marele Octombrie sovietic, exem- 
plară prin excelență. Mobilizarea generală era cuvân- 
tul cheie, iar gama în care se citeau aceste publicaţii, 
dat fiind accentul puternic pus pe ideea de luptă, era 
vigilența  (pânda, veghea) pentru păstrarea 
moştenirii revoluționare. Duşmanul de clasă nu dor- 
mea niciodată! O altă trăsătură era hărnicia persona- 
jelor, eroii sovietici fiind integrați cu hotărâre în 
câmpul muncii încă de la vârste foarte fragede, ei 
muncind mai mult pentru binele colectiv decât pen- 
tru satisfacerea propriilor nevoi. Prin urmare, res- 
trângând la esenţial aceste trăsături, putem afirma că 
ele servesc două deziderate: lupta şi munca. Toto- 
dată, eroul central, personajul principal al romanelor 
era un altruist, un generos, el nemanifestând nicio se- 


cundă tendinţe individualiste sau aspirații de împli- 


nire personală. El aparținea poporului, maselor, 
colectivităţii, la care era racordat prin toată fiinţa sa, 


iar succesele sale erau de fapt ale tuturor, devin prac- 


tic succesele maselor. Moartea sa nu era neapărat o 
dramă, este prețul firesc pe care în fond fiecare era 


dator să îl plătească atunci când venea vorba de par- 


| amintești pe Vanea, pe rusu-acela mare?...” 


tid, şi asta cu atât mai mult cu cât eroul nu sfârșea 
oricum ci cu anumite cuvinte pe buze. Viața sa coti- 
diană, afectivitatea sa, dramele sale personale rămâ- 
neau pe un plan secundar, important fiind cu 
precădere rolul pe care el, eroul, îl juca pentru cauza 
tuturor. Este acea comunizare şi coborâre de pe pie- 
destalul unicității sale a individului, care, deşi erou, 
este aidoma tuturor, doar o rotiță a angrenajului şi 
nimic mai mult. 

După aceeaşi schemă au fost construite şi nuve- 
lele, povestirile şi diferitele schiţe care au împânzit în 
doar câteva luni toate publicațiile pentru copii. Fie că 
vorbim despre manualele şcolare (o categorie aparte, 
dictată de o curriculă concepută politic în primul 
rând), fie că vorbim despre beletristică sau publicații 
periodice (revistele „Licurici”, „Cravata Roşie”, „Scân- 
teia pionierului”) - imaginea fratelui de la Răsărit s-a 
conturat repede şi bine în imaginarul şcolăresc. 

Discursul prosovietic s-a manifestat sau mai de- 
grabă a fost cultivat la nivelul programelor şcolare în 
întreg intervalul de timp ce a coincis cu sovietizarea 
propriu-zisă a României. În conformitate cu teza care 
susținea că „lumina vine de la Răsărit” readusă în ac- 
tualitate şi impusă în varianta ei politico-ideologică 
de Mihail Sadoveanu într-un discurs al său, oamenii 
regimului comunist s-au aplecat cu meticulozitate 
asupra modelului sovietic, silindu-se din răsputeri să 
îl aplice şi în spaţiul românesc. În mare grabă, cei res- 


ponsabili de învățământ l-au adaptat rapid şi discur- 

sului didactic. Entuziasmul şi admiraţia care au înce- 
put să fie cultivate faţă de valorile sovietice au cunos- 
cut o creştere spectaculoasă cu fiecare an ce trecea 
de la marea eliberare până către sfârşitul deceniului 
al cincilea, cum o arată textele care-i vizează direct 
pe şcolari: „Străvechi zăvoare sar în lături, / Se surpă 
ziduri. Gratii cad. / Cu sovieticii alături / Începem lumi- 
nosul vad”! În consecinţă, pentru mai bine de un de- 
ceniu, toate strădaniile poeţilor, ale literaţilor, ale 
istoricilor oficiali şi ale lingviştilor, şi, în general, ale 
tuturor celor ce au servit ideologia prin puterea cu- 
vântului, s-au concentrat pe proslăvirea fratelui de la 
Răsărit: „Libertate, muncă, prietenie, / Tatăl meu şi 
moşii le-au tânjit,/ lar acuma, că mi-s date mie,/ Mă 
întorc privind spre Răsărit? 


Cuvântul-cheie în relaţiile cu Uniunea Sovietică 


este, deci, recunoştinţa, ceea ce se traduce printr-un 
model de prietenie care presupune din partea Româ- 
niei braţele deschise, capul plecat şi multă admiraţie: 
„Uniunea Sovietică-i ţara/ Ce nu amenință popoare/ 
Unelte de muncă/ Pe stemă ea are. lar dacă la 23 Au- 
gusta venit biruinţa, Întâi Armatei Roști să-i aducem 
recunoştința”?. 

Apropierea faţă de Moscova a fost susținută şi de 
instituţii create special pentru a facilita promovarea 
valorilor ruseşti. Începând cu 1946, editura şi librăria 
Cartea Rusă au lansat pe piața românească o întreagă 
producţie de literatură sovietică. Tot în 1946 a apărut 
la Bucureşti publicaţia „Analele Româno-Sovietice”, iar 
la începutul anului următor a fost creat Institutul de 
Studii Româno-Sovietic, cu filiale la Cluj, Iaşi, 
Timişoara şi Târgu-Mureş. În anul 1948 a fost creat 
chiar Muzeul Româno-Rus, cu filiale în mai multe 
oraşe, cu scopul de a ilustra străvechile relaţii dintre 
poporul român şi cel sovietic“. Însăşi Constituţia din 


anul 1952 menţiona în paragraful introductiv că 


„RPR a luat naştere ca urmare a victoriei istorice a 
Uniunii Sovietice asupra fascismului german și a eli- 
berării României de către glorioasa armată sovie- 
tică'5. Curentul slavizant, puternic promovat de 
partid şi de consilierii sovietici, a impus chiar şi o re- 
formă a ortografiei, al cărei scop era înlăturarea „ex- 
ceselor latiniste” din limbă şi readucerea ei cât mai 
aproape de substratul slavs. Relaţia de prietenie şi 


recunoştinţa pe care se baza aceasta erau înscrise şi 


în Imnul Republicii: „Înfrățit fi-va veşnic al nostru 
popor/ cu poporul sovietic eliberator, / leninismul ni-e 
far, şi tărie, şi-avânt...” 

Istoriografia, alături de alte ştiinţe, a fost aliniată 


acestui curent ideologic prosovietic, urmând a fi pusă 

în acord cu tezele istoriografiei sovietice, care stătea 
în „fruntea ştiinţei istorice mondiale”. În discursul is- 
toriografic au fost inserate menţiuni foarte speciale 
referitoare la slavi, în care se dau, alături de 
informații strict istorice, detalii de natură fizică şi psi- 
hologică: „a apărut apoi un alt neam: slavii, blânzi din 
fire, cu chip bălai, ei se deosebeau de cei de până acum. 
Erau harnici și munca pământului o făceau cu temei”. 
Au fost descoperite infinite influențe rusești, s-a ac- 
centuat rolul creator şi stimulator pe care marea cul- 
tură a marelui vecin a avut-o asupra românilor, de la 
sciți la comuniști. Totodată, se observă încercarea de 
a identifica similitudini cu slavii chiar cu preţul de- 
vierii de la interpretarea critică a istoriei: „Lângă un 
grup de ostași daci vedem alături pe mânerul de aur 


găsit într-un mormânt la Soloha (regiunea Niprului 


- OCTOMBRIL : 


1956 


Inferior) câţiva luptători sciți. Câtă asemănare între 
portul strămoșilor poporului român și acela al vechilor 
locuitori ai teritoriului URSS", Chiar manualul de is- 
toria României se încheia apoteotic cu o frază referi- 
toare la Uniunea Sovietică. „Nu a existat până acum 
prilej în care Uniunea Sovietică să nu ne arate că prie- 
tenul la nevoie se cunoaște. Nu s-a abătut nevoie asu- 
pra ţării noastre, la care Uniunea Sovietică să nu sară 
în ajutor. Uniunea Sovietică stă în fruntea luptei pen- 
tru pace, ea nu este numai prietena noastră, ci a tutu- 
ror ţărilor iubitoare de pace. Să strigăm: Trăiască 
prietenia româno-sovietică/", 

Proslăvirea „marelui frate de la Răsărit” presupu- 
nea necesitatea de a scoate în evidenţă influența be- 
nefică a factorului slav, începând din perioada 
migraţiilor, continuând cu Evul Mediu și Războiul de 
Independenţă din 1877 și sfârșind cu perioada con- 
temporană. Discuţia referitoare la prietenia româno- 
rusă era centrată însă pe câteva momente istorice, 
cum ar fi relaţia pe care a avut-o Dimitrie Cantemir!? 
cu lumea slavă şi cele ținând de istoria recentă şi mo- 
mentul eliberării noastre de către Armata Roşie. Din 
această perspectivă, însăși Armata Roşie şi reprezen- 
tantul acesteia - soldatul sovietic au făcut obiectul 
devoţiunii poetice. Una dintre poeziile cele mai po- 
pularizate în revistele pentru copii, reluată cu multe 
ocazii, o piesă clasică atunci când se discuta despre 
victoria împotriva Germaniei, era cea intitulată chiar 
Armata Roșie: „Trecea un tanc sovietic pe o stradă/ 
Având pe el o ceată de copii,/ Tanchistul le împărțea 
dintr-o ladă/ Cofeturi, steaguri mici şi jucării”. Partea 
a doua a poeziei punea în lumină virtuțile civiliza- 
toare ale Uniunii Sovietice: „Îmbrăţișa copii cu 
voioșie/ În numele lui Stalin şi al lui/ Și le cânta despre 


copilărie/ Și-o patrie cum alta-n lume nu-i", Soldatul 

sovietic, în postura sa de învingător - în picioare, un- 
deva sus, pe tanc, înconjurat de flori, steaguri şi chiar 
de copii, cărora le împărțea dulciuri, este o altă ima- 
gine care a umplut manualele, revistele, copertele de 
publicaţii. Mai mult, trimisul lui Stalin, reprezentan- 
tul acestuia la noi, îi şi îmbrățișează cu căldură pe 
copii şi le și cântă ceva; putem lesne presupune că 
este un cântec despre Uniunea Sovietică. Avem de-a 
face cu o imagine mai mult decât idilică a unui pose- 
sor de kalaşnikov, Vanea, apelativ cu care era identi- 
ficat orice soldat sovietic. Portret generic rezultat 
dintr-o sinteză a tuturor soldaţilor numiţi Vanea, din 
versurile tuturor poeziilor ce li s-au închinat după so- 
vietizarea României, ne înfăţişează un ins imens (o 
trăsătură pe care o accentuează majoritatea autorilor, 
descriindu-l pe soldat ca fiind mare, uriaş, corpolent, 
înalt, puternic), care să poată face faţă frigului sibe- 
rian şi rigorilor frontului, dar extrem de sensibil, care 
cântă (Internaționala şi Katiușa - ambele cântece 
menționate în poezii, chiar în această ordine, şi se 
pare în acord deplin chiar cu sensibilitățile lui Stalin), 
plânge și îmbrățișează uşor frații uniţi sub acelaşi 
crez comunist, un jovial, un zâmbitor, un dansator de 
kazaciok, ce manifestă întotdeauna dărnicie şi ome- 
nie şi iubeşte mult tânăra generaţie. Soldatul sovietic 
are şi un dar pedagogic înnăscut: el le povesteşte co- 
piilor despre Stalin şi Ţara Sovietelor, le împarte 
steguleţe şi îi familiarizează cu spiritul războiului 
spre care el, ca soldat sovietic, pleacă mereu cu zâm- 
betul pe buze, deşi uneori nu se mai întoarce. Un 
uriaş prietenos, comunicativ şi vesel, dar şi serios 
atunci când situaţia o impune. Un portret în nuanțe 
calde, plin de afecțiune şi căldură, o imagine a rusului 
învingător: „Ți-l aminteşti pe Vanea, pe rusu-acela 


mare?/ Eu parcă-l văd aievea, cum râde şi glumeşte,/ 


Devil copiile 


N 


13 Septembrie 1947 
Z0 pagini în culesi 


cu supliment gretut „JURNALUL COPILOR* 
EXEMPLARUL LEI 10 


Bătându-ne pe umăr în semn de-ncurajare/ Și încer- 
când să spună ceva pe româneşte/ Când l-am văzut pe 
Vanea, venea zâmbind spre noi/ Noi ne trăgeam cu 
spaimă în dosul unui pom,/ Înfricoșaţi de rusul în 
haine de război. / Nu peste mult - cum? Nu ştiu — eram 
la el în braţe/ Mâncând de zor bomboane din sacu-i de 
ostaș, /Și cât am plâns, când înspre dimineaţă /L-am 
petrecut pe Vanea afară din oraş”, 

Soldatul sovietic este şi un ins pătruns de spiritul 
sacrificiului suprem. O povestire mult popularizată 
în revistele pentru copii redă întâlnirea şi prietenia 
dintre soldaţii Vasile Niculăeş, tânărul pandur al di- 
viziei „Tudor Vladimirescu”15 care luptă în munţii 
Tatra, şi sergentul Serghei Culicov, reprezentantul 
unui regiment de gardă sovietic, ambii combatanți 


împotriva germanilor. Momentul de maximă tensiune 

al textului îl reprezintă sacrificiul soldatului sovietic: 
„Serghei, rănit, cu o ultimă şi supraomenească 
sforțare, s-a săltat în aer, prăbuşindu-se cu toată greu- 
tatea trupului peste grenada care aproape în aceeaşi 
clipă a explodat surd. Pieptul său mare şi vânjos a oprit 
în el schijele ce l-ar fi ucis pe Niculăeș şi ar fi distrus 
mitraliera”. 

După jumătatea anilor '60 se pare că jovialitatea 
şi pieptul vânjos de luptător al lui Vanea nu au mai 


avut măreţia din timpul fazei internaţionaliste şi nici 


puterea de convingere care să-l ţină aproape pe mai 


firavul său prieten român. Dacă mai demult era acto- 
rul principal şi chiar şi personajul central al operelor, 
Vanea devine cu timpul doar „reazem” fratelui său de 
arme român (care cu timpul îşi va căuta din nou ră- 
dăcinile latine şi îi va zâmbi lui Traian îndepărtân- 
du-se de icoana puternicului rus) şi va intra treptat 
într-o premeditată politică a uitării. 

La nivel oficial, după retragerea Armatei Roşii din 
România (1958) discursul primului secretar al par- 
tidului, Gheorghiu-Dej, faţă de ajutorul sovietic şi 
recunoştinţa pe care românii o datorează în 
consecinţă s-a mai nuanţat. Rolul armatei sovietice a 
fost în continuare omagiat, însă, din agent principal 
al eliberării, armata a devenit mai degrabă benefi- 
ciară a unei conjuncturi, a unui context în care a putut 
avea loc eliberarea românească. Din actor principal 
al eliberării, forţele sovietice deveneau, odată cu 
sfârşitul regimului Dej, doar un protagonist al actului 
istoric propriu-zis. Atât în cadrul discursului oficial 
cât şi în paginile publicaţiilor, rolul Armatei Roşii s-a 
estompat şi redus după anii '60. Armata Roşie nu mai 
este de acum personajul principal al momentului 23 
August, ci un element de plan secund în tabloul eve- 


nimentelor. Poporul şi bineînţeles partidul — co- 


muniştii ocupau acum prim planul acţiunii. Nu era 


însă contestat şi minimalizat la rigoare nici aportul 
sovieticilor, însă rolurile au fost sensibil şi consistent 
modificate: „Cea mai mare şi glorioasă luptă din isto- 
ria poporului român venea să dea viață şi nemurire 
acelei zile de 23 august; luptă în fruntea căreia s-a 
aflat clasa muncitoare condusă de cei mai buni şi mai 
devotați fii ai săi, comuniștii. [...] Reazem de nădejde 
t-a fost poporului nostru prietenul din răsărit, Țara so- 
vietică, ale cărei armate, zdrobind hoardele fasciste, 
au făcut să izbândească lupta de eliberare a poporului 


român", 


24 PAGINI IN CULORI 


totzi 

1 Victor Tulbure, Cu toate armele (August1944), în „Cravata 
Roşie”, nr. 8, 19509, august, p. 14. 

2 Emil Frăţilă, Mă întorc privind spre Răsărit, în „Cravata 
Roşie”, nr. 8,1958, august,p. 5. 

3]. Mihail, 7 Noiembri”, poezie publicată în „Universul copii- 
lor”, anul XXIV, nr. 41, 1948, miercuri, 3 noiembrie, p. 8. 

* Exponatele din cadrul muzeului începeau legătura dintre 
cele două popoare cu neoliticul, cu cultura Cucuteni, și 
o încheiau cu frăția de arme de pe frontul antihitlerist 
(vezi Vlad Georgescu, op. cit., p. 27, istoricul afirmă că 
o mare parte dintre fotografiile de pe frontul antihitle- 
rist erau trucate). 

5 Constituţia R.PR,, Bucureşti, 1952, p. 5. 

* Apărută în septembrie 1953, Hotărârea pentru aproba- 
rea noilor norme ortografice ale limbii române a intrat 
în vigoare la 1 aprilie 1954. În urma acestei hotărâri, 
România a devenit Rominia. 

7 Buletinul Oficial, 1 septembrie 1953. 

* P. Constantinescu-lași, Știința istorică sovietică, adevărata 
știință a istoriei, Editura de Stat, București, 1949, p. 15. 

* Limba română şi Istoria României, Manual unic pentru 
clasa a III-a elementară, Editura de Stat, București, 
1948, p. 338. 

19 A. Rogoz, 0 călătorie prin istoria patriei noastre, în „Cra- 
vata Roșie”, nr. 20, 15 octombrie 1953, p.4. 

11 [pidem, p. 391. 

12 Dintre istoricii care au publicat studii referitoare la 
Dimitrie Cantemir s-au remarcat M. Roller, Istoria româ- 
nilor, București, 1947, care considera că „Rusia i-a fost 
lui Cantemir o a doua patrie”, P. Constantinescu-lași, 
Relaţiile culturale româno-ruse, Bucureşti, 1954, și V. 
Cheresteșiu (a făcut elogiul alianței cu Rusia într-o 
ședință a Academiei în 1953). 

15 Bmil Dorian, Armata sovietică, în „Licurici”, nr. 4 (210), 


15 februarie 1953, p. 4. 


1* Horomnea Dragomir, Vanea, în „Cravata Roşie” nr. 8, 
1957, august, p. 29. 

15 Divizia „Tudor Vladimirescu” a fost una dintre cele două 
divizii de voluntari români constituită în URSS la data 
de 15 octombrie 1943, care aveau de ales între a fi pri- 
zonieri sau a trece de partea Aliaților. Divizia a fost cons- 
tituită din ordinul personal al lui Stalin ca o parte a 
armatei române însă de fapt a funcţionat ca parte a 
celei sovietice. Divizia a reprezentat totodată și o 
unealtă de propagandă și de pregătire a instaurării co- 
munismului în România. Divizia a participat ca parte a 
armatei sovietice la luptele din Transilvania, ajungând 
până la Munţii Tatra. Pentru faptele de arme alături de 
armata URSS, la 9 februarie 1946 a fost acordată me- 
dalia sovietică „Victoria” unui grup de 58 de ofițeri ro- 
mâni din această divizie. Cea de-a doua divizie, „Horea 
Cloșca și Crișan” - a reprezentat tot o divizie de volun- 
tari români constituită în URSS însă cu scop exclusiv 
propagandistic. Era formată din prizonieri de război ro- 
mâni care au trecut de partea inamicului și comuniști 
români refugiaţi în URSS. Această divizie nu a participat 
la nicio luptă, însă a jucat un rol activ în procesul de ins- 
taurare a comunismului în România. 

1* Toma Atanasie, Adevărata prietenie, în „Cravata Roșie”, 
nr. 2, februarie 1955,p.9. 

1 Victor Vîntu, La Mulţi Ani, patria mea dragă, în „Cravata 


Roşie”, nr. 12, 1958, p. 2. 

Irina Zamfira DĂNILĂ 


Maria Tănase, un artist cât un patrimoniu 


Termenul de patrimoniu are în primul rând un 
sens juridic: „totalitatea drepturilor şi a obligațiilor 
cu valoare economică, precum şi a bunurilor mate- 
riale la care se referă aceste drepturi, care aparțin 
unei persoane (fizice sau juridice)” sau „totalitatea 
bunurilor care aparţin colectivității şi sunt adminis- 
trate de către organele statului; bun public”. Treptat, 
acesta a primit şi alte accepţii, printre care şi cel de 
bun cultural, patrimoniu însemnând: „Bunuri spiri- 
tuale care aparțin întregului popor (fiind transmise 
de la strămoşi); moştenire culturală”!. 

Conform Dicţionarul juridic, patrimoniul cultural 
românesc este definit ca „totalitatea valorilor cultu- 
rale constând în vestigii ale istoriei şi civilizațiilor 
făurite de-a lungul mileniilor pe teritoriul României, 
în creații literar-artistice, ştiinţifice şi tehnice cu va- 
loare consacrată de-a lungul timpului și în valorile 
aparținând tezaurului cultural universal existente pe 
teritoriul României'?. Așadar, sensul noţiunii de pa- 
trimoniu s-a extins treptat, cuprinzând alături de va- 
lori materiale (monumente, situri, opere de arta...) şi 
valorile imateriale, precum expresiile culturale tra- 
diționale, tezaurele umane vii sau mărcile tradițio- 
nale distinctive?. 

Un veritabil tezaur uman viu care a activat în do- 
meniul muzicii tradiționale românești este cu certi- 
(1913-1963), 


cântăreață de scenă a muzicii populare româneşti, 


tudine Maria Tănase renumită 


supranumită, încă din timpul vieții sale, „pasăre mă- 


iastră”, „privighetoare”, sau „regină a cântecului ro- 
mânesc”. Despre „pasărea măiastră” Maria Tănase s-a 
scris destul de mult, dar parcă nu pe cât ar merita 
personalitatea acestei mari interprete. 

O primă monografie ce i-a fost dedicată - Maria 
Tănase şi cântecul românesc* a fost publicată, la scurt 
timp după trecerea ei în veşnicie, de Petre Ghiaţă în 
colaborare cu soțul artistei, Clery Sachelarie, cel care 
a furnizat informații şi documente din arhiva fami- 
liei, indispensabile unei serioase documentări. Este 
o carte bine scrisă, într-o limbă literară accesibilă, dar 
elevată, care prezintă mai ales aspectele biografice 
împletite cu informaţii despre multiplele activități în 
domeniul muzical ale interpretei Maria Tănase, ofe- 
rind şi un important material ilustrativ, tipărit în 
condiţii grafice de calitate. 

Alte două lucrări monografice au fost elaborate 
de jurnalista Maria Roşca. Prima dintre acestea este 
intitulată Maria Tănase, iar cea de-a doua, de dată 
mai recentă, Maria Tănase - privighetoarea din Li- 
vada cu duzif, reprezintă o reeditare extinsă, în două 
volume, a celei dintâi. Autoarea şi-a inițiat cercetarea 
pe baza informațiilor din lucrarea lui Petre Ghiaţă şi 
a completat documentarea cu multe alte aspecte de- 
taliate, extrase mai ales din cronicile şi comentariile 
publicate în presa vremii cu prilejul aparițiilor pe 
scenă ale Mariei Tănase sau din diverse arhive. Am- 
bele ediţii ale cărții Mariei Roşca sunt ilustrate, prima 


dintre ele în Anexa volumului, iar cea de-a doua pe 

parcursul textului, conținând și fotografii inedite. Sti- 


lul literar al Mariei Roșca este de multe ori romanţios, 
încărcat de expresii laudative, unele dintre ele 
preţioase şi căutate, altele de-a dreptul kitsch. Criti- 
cul Alex. Ştefănescu consideră că toate aceste neajun- 
suri țin de „limba de lemn” folosită în perioada 
comunistă de unii scriitori care, pentru a-şi putea 
vedea cărţile trecute de comisia de cenzură şi publi- 
cate, făceau astfel de compromisuri: „Biografia se 
transformă într-o apologie. Maria Roșca are o încre- 
dere fără margini, riscantă, în limba de lemn a publi- 
cisticii naţionalist-comuniste dinainte de 19897, În 
prefața la cea de-a doua ediţie a cărții, autoarea îşi 
justifică limbajul utilizat prin aceea că a dorit să fie 
în ton cu „«nota» lexicală a cronicarilor vremii sau a 
citatelor artistei”. Dacă trecem cu vederea aceste 
probleme legate de stil, volumele publicate de Maria 
Roşca reprezintă, în mod cert, lucrări monografice de 
referință datorită bogăției de informații biografice 
prezentate. 


Contribuţii de mai mică amploare au adus şi mu- 


zicologii George Sbârcea şi Tudor Nedelcea. Primul 
dintre aceştia creionează un portret uşor romanțat 
al Mariei Tănase pornind de la mărturiile artistei, iar 
cel de-al doilea sintetizează, succint, principalele date 
biografice şi artistice ale cântăreţei, adăugând și 
informaţii noi, mai ales cu privire la activitatea didac- 
tică şi muzicală desfăşurată de aceasta la Craiova în 
ultimii ani de viață, 

Se mai poate sublinia și viziunea inedită în creio- 
narea portretului artistei a lui Gaby Michailescu, im- 
presarul acesteia, în lucrarea Maria cea fără de 
moarte?. Sunt prezentate aspecte mai puțin cunos- 
cute ale personalității şi vieţii interpretei, dar şi ale 
altor persoane care s-au aflat în preajma ei și au cu- 
noscut-o şi apreciat-o, precum și alte informaţii inte- 
resante cu caracter autobiografic. Este reconstituit și 
peisajul artistic și monden al teatrului dramatic și 
muzical din perioada interbelică și postbelică, fiind 
schiţate portrete ale unor mari actori sau soliști de 
operă, cu care Michailescu a avut contact în calitate 
de impresar artistic. Parcurgerea cărţii nu se face în- 
totdeauna ușor, deoarece autorul utilizează un stil 
narativ uneori încărcat, alteori ambiguu, eliptic, și 
astfel mai dificil de urmărit. De altfel, textul, amplu şi 
variat, bogat în detalii şi ilustraţii (plasate la sfârșitul 
cărții, în Anexă) are calitatea de a fi organizat pe 
secțiuni care poartă titluri sugestive sau chiar inci- 
tante. 

Trebuie menționată, de asemenea, şi campania 
desfășurată în ultimii ani de publicaţia periodică „Jur- 
nalul naţional” pentru readucerea în atenţia marelui 
public a diverselor personalități muzicale de la noi. 
În cadrul acestui proiect, un loc important l-a ocupat 
şi Maria Tănase, căreia i-au fost dedicate, între anii 


2007 - 2008, trei numere ale „Jurnalului Naţional” — 

Ediţie de colecție însoțită de CD audio. În articolele 
publicate, Dana Andronie, Dana Cobuz și Mihai 
Gavrilă încearcă să abordeze într-o viziune jurnalis- 
tică viaţa şi activitatea artistică a Mariei Tănase, su- 
bliniind locul ocupat de aceasta în cultura română. 
De multe ori, însă, accentul cade pe reliefarea aspec- 
telor mondene, voit senzaţionale ale vieţii artistei, 
lucru mai puţin benefic, chiar discutabil. Este oare 
chiar atât de important ca marele public să cunoască 
mai ales viața personală sau chiar intimă a unui mare 
artist?! Contribuţia valoroasă a proiectului realizat 
de publicaţia „Jurnalul Naţional!” constă, credem noi, 
mai ales în articolele care se referă la realizările mu- 
zicale ale Mariei Tănase, în cele trei CD-uri ataşate şi 
în ilustraţia bogată, cu fotografii de arhivă, unele ine- 
dite. 

Datele biografice ale interpretei fiind în genere 
cunoscute, în cele ce urmează vom puncta succint 
momentele semnificative, de confirmare a talentului 
muzical excepţional, spre final oferind și un punct de 
vedere asupra artei interpretative a cântăreței. 

În ceea ce priveşte studiile muzicale, Maria 
Tănasea fost autodidactă, posedând un talent muzical 
nativ. Născută la Bucureşti, în mahalaua Cărămăda- 
rilor, a fost atrasă încă din copilărie de muzică, tatăl 
- lon Tănase, oltean originar din Amaradia, de pro- 
fesie florar, cânta cu vocea şi era mereu prezent la 
spectacole muzicale, iar mama - Ana, țărancă din 
zona Drăguşului, era şi ea înzestrată cu talent muzi- 
cal. Primele melodii populare le învață aşadar de la 
părinţi, dar şi de la lucrătorii-țărani care ajutau la 
întreținerea grădinii familiei. 

Destinul o îndrumă spre cariera muzicală, odată 


cu admiterea sa în 1934, prin concurs, ca membru al 


colectivului artistic al Teatrului de Vară „Cărăbuş” al 
lui Constantin Tănase. Aici nu va profesa decât un 
timp scurt, neacceptând să joace orice fel de rol în 
spectacolele de varieteu, fiind atrasă, mai ales, de in- 
terpretarea muzicii populare. 

Are şansa de a fi prezentată, prin intermediul re- 
gizorului Sandu Eliad, folcloristului Harry Brauner. 
Acesta este impresionat de la început de sensibilita- 
tea şi talentul ieşite din comun ale Mariei, şi acceptă 
să o îndrume, furnizându-i înregistrări de piese fol- 
clorice culese din diferite zone ale țării şi ajutând-o 
să-şi perfecționeze stilul de interpretare, conform di- 
feritelor graiuri muzicale româneşti!”. De asemenea, 
Harry Brauner o recomandă, la rândul său, etnomu- 
zicologului Constantin Brăiloiu, care o ascultă cân- 
tând şi îi apreciază talentul, sfătuind-o să includă în 
repertoriul ei folclor țărănesc pe care să şi-l culeagă 
singură din teren, sfat pe care Maria Tănase îl va 
urma apoi, cu consecvență, pe tot parcursul carierei 
sale. 

În scurt timp, va avea un important succes la pu- 
blic, odată cu primele sale înregistrări la casele de 
discuri L.I.EA. şi Columbia. Printre melodiile înregis- 
trate figurează:  Romanța  mansardei, Nuntă 
țigănească, Cine iubește și lasă, M-am jurat de mii de 
ori, 'Geaba mă mai duc acasă, Învârtita de pe Târnave, 
Jele mi-i măicuţă, jele şi câteva melodii de muzică 
uşoară. Urmează confirmarea sa muzicală şi la Radio- 
difuziune, ca tânără speranță a muzicii populare, prin 
debutul din 20 februarie 1938, apreciat unanim de 
ascultători şi comentat favorabil în presa vremii. 

Un alt moment important, care i-a dat încredere 
la început de drum, este aprecierea memorabilă pe 


care i-a arătat-o istoricul Nicolae lorga, cu ocazia cursu- 

rilor de vară ale Universităţii Populare din Vălenii de 
Munte din iulie 1938. lată cuvintele pe care marele 
om de cultură român i le-a adresat, după recitalul 
susținut de Maria: „Te felicit din inimă, domnişoară 
cântăreaţă! Eşti o adevărată pasăre măiastră, care ştii 
să zici cântecele noastre cum până la vârsta mea de 
aproape 70 de ani n-am auzit pe nimeni. De aceea, 
domnişoară cântăreață, încă o dată te felicit, îți 
mulțumesc şi-ţi urez succes, să răzbaţi unde meriți, 
spărgând toate zidurile pizmaşe care ți se vor ridica 
în cale... Trebuie să biruieşti, pentru că dumneata ai 
o mare şi nobilă misiune de îndeplinit: să readuci 
cântecul românesc, cântecul poporului nostru, pe 
făgaşul lui autentic, unde îmi dau seama acum, după 
ce te-am auzit, că te poartă fără scrinteală paşii siguri 
şi sprinteni ai tinereții dumitale”. 

Şi George Enescu se arată impresionat de ivirea 
acestui talent remarcabil al muzicii populare: „Nu 
ştiu de unde vine fata asta, care-i originea... Vă rog 
însă s-o lăsaţi în pace. Dacă a răsărit din vreo ghindă 
sănătoasă, sămânța va încolți şi va creşte înfigându-şi 
rădăcinile adânc în pământ şi înălțându-şi tulpina 
spre cer, în curând stejarul va umbri toate buruienile. 
O melodie şi îndeosebi o melodie populară îşi are ar- 
monia ei proprie naturală, singura care o întregeşte. 
Cu câtun cântec popular este înfățișat mai simplu, cu 
atât va străluci mai viu în toată frumuseţea. 
Maria Tănase dovedeşte însuşiri pe care nu le-am în- 
tâlnit până acum la mulţi interpreți vocali ai folclo- 
rului nostru”!?. Marele compozitor român subliniază 
astfel importanța păstrării autenticității melodiei popu- 
lare atât în interpretarea liniei melodice, cât şi în 
acompaniamentul armonic ales, calităţi pe care le 
recunoaşte în interpretările Mariei Tănase. 


În luna mai a anului 1939 a participat la Expoziţia 


Universală organizată la New York, unde a cântat în 
faţa auditoriului american pe care l-a impresionat 
prin interpretările ei originale de cântec românesc. 
Tot atunci l-a cunoscut pe sculptorul Constantin 
Brâncuşi, de care o va lega o frumoasă prietenie tot 
timpul vieții. 

O dată confirmată ca real talent, Mariei Tănase i 
s-a deschis calea spre o carieră artistică impresio- 
nantă în domeniul muzicii populare, dar nu numai, 
deoarece artista s-a manifestat cu dezinvoltură şi în 
teatrul de revistă, în operetă şi chiar şi în teatrul dra- 
matic. De asemenea, a activat o scurtă perioadă de 
timp şi ca profesor de canto popular la Bucureşti şi 
Craiova. Activitatea artistică complexă pe care a des- 
făşurat-o i-a fost răsplătită prin acordarea unor im- 
portante distincţii, decorația Ordinul Muncii clasa a 
III-a, „Premiul de Stat” (1954) și titlul de „Artistă 
emerită” (1957). A susținut numeroase turnee în țară 
şi în străinătate. Unul dintre cele mai renumite în ca- 
riera artistei este şi cel din Turcia, la Istanbul (1941), 
unde, în urma succesului extraordinar pe care l-a ob- 
ţinut interpretând folclor turcesc, i s-a propus să ră- 
mână în această țară pe un post de etnomuzicolog??. 

Valoarea de patrimoniu a artei interpretative a 
Mariei Tănase rezidă în repertoriul abordat şi în 
modul unic de interpretare a cântecului popular. În 
ce constă această originalitate a sa? În mai multe as- 
pecte, deosebit de importante, și care, de altfel, cons- 
tituie reguli de bază pentru performarea expresivă și 
de calitate a oricărui stil muzical vocal. În primul 
rând, alegerea unui repertoriu adecvat, cu un conţi- 
nut muzical și literar expresiv și de bun gust, care 
provine de la o sursă autentică. lată ce spunea Maria 
Tănase cu referire la calitatea repertoriului: „Trebuie 


să ne ferim să răspândim acele texte hibride, care au 

într-adevăr ritm și rimă populară, dar amestecă cu- 
vintele și le înşiruie fără valoare şi efect artistic pe ca- 
navaua cântecului țărănesc. Folclorul trebuie cules 
de la sursă şi redat poporului în splendoarea lui, neş- 
tirbită nici de prelucrări «savante», nici de exagerată 
influenţă a stilului personal de interpretare”. Așadar, 
trebuie respectată acea simplitate intrinsecă a muzi- 
cii populare, atât în ceea ce priveşte melodia, cât şi 
acompaniamentul, calitate de primă importanță la 
care se referea și George Enescu anterior. Interpreta 
populară își culegea singură melodiile, așa cum o sfă- 
tuise marele folclorist Constantin Brăiloiu, în timpul 
călătoriilor cu ocazia turneelor pe care le susținea în 
diferite zone ale țării, preferându-le pe acestea celor 
tipărite în colecții specializate: „Nu-mi îmbogățesc nici- 
odată repertoriul cu cântece adunate în arhive sau cu 
versuri culese şi tipărite - acestea pe măsura sufle- 
tului meu fiind lipsite de căldura cu care, de obicei, 
sunt însoțite cele pe care le culeg „pe viu”. Astfel şi-a 
format un vast repertoriu, de peste 400 de melodii, 
din cele mai diverse genuri: doine, cântece de leagăn, 
cântece rituale de nuntă, cântece propriu-zise pe di- 
verse teme (unele dintre ele satirice), bocete, dar și 
cântece de petrecere. A fost şi creatoare de folclor, 
aranjându-și uneori atât textele, cât şi melodiile, re- 
zultatul fiind, de fiecare dată, remarcabil!€. 

Un al doilea „secret” al interpretării originale a 
Mariei Tănase consta și în faptul că melodiile culese 
de ea nu erau interpretate imediat, ci după un timp 
mai îndelungat, luni sau chiar ani, artista lăsându-le 
„să-i răsune în inimă” înainte de a le transmite oame- 
nilor!”. Desigur că această metodă asigura o pătrun- 
dere profundă a cântecului popular, atât în ceea ce 


priveşte sensul textului literar, cât şi al celui muzical, 


conducând la formarea unei atitudini interpretative 
conștiente, direcționate spre recrearea melodiei în 
spirit autentic, țărănesc, de un înalt nivel artistic. Me- 
lodiile interpretate în acest mod capătă amprenta 
originalității, păstrându-şi în acelaşi timp autentici- 
tatea: „Uneori mă încearcă simțământul că melodiile 
îmi vin de undeva, de departe, din străfundul 
conştiinţei populare, se furişează în mine, visând 
parcă, le ascult şi le înregistrez”18. 

În al treilea rând, în interpretare, Maria Tănase 
utilizează o frazare muzicală bazată pe respectarea 
logicii textului și a sensului cuvintelor. La exprimarea 
muzicală deosebit de expresivă și limpede a textului 
contribuie în cea mai mare măsură rostirea acestuia 
cu o dicţie impecabilă, precum și accentuarea optimă 
a cuvintelor. Acest dar al Mariei Tănase a fost sur- 
prins plastic de scriitorul Tudor Arghezi astfel: „Ea 
ştie să calce cuvântul şi silaba, să arunce zbenghiul 
accentului unui viers în punctul unde cade şi pasul 
ideii şi dă, fără greş — întotdeauna - ghirlanda în relief 
a unui cântec de opincă”!?. Este poate unica inter- 
pretă de scenă a cântecului românesc care reuşeşte 
să ilustreze plauzibil și convingător „graiurile” muzi- 
cale ale tuturor provinciilor țării, adaptându-şi de 
cele mai multe ori şi pronunția în mod expresiv, pen- 
tru a căpăta amprenta locului: „Maria Tănase a pă- 
truns sensul adânc al cântecului, l-a redat aşa cum 
este el cântat de sătenii noștri, nu cu savantlâc de in- 
terpretare, ci cu simțire adâncă, cu darul exterioriză- 
rii sentimentelor care-l determină pe om, în clipe de 
restriște sau de bucurie, să cânte. 

Sensul cântecului poporan este redat curat, fără 
vicierea interpretării culte, de către artistă, care face 


prin munca ei o operă de mare însemnătate culturală 

naţională, Astăzi când cântecul poporan a fost înlo- 
cut de cântecul popular cu ritm de tango sau de ro- 
maanţă leșinată, producția Mariei este înviorătare, În 
accentele de un adânc patetisra, pe care artista ştie 
săle releve cu atâca talent, trăieşte satul românesc în 
tot complexul lui, peisajul caracteristie al fiecărei re- 
giuni în parter 

lată şi opinia Mariei "Tănase despre autenticitare; 
„Autenticitatea însearană redarea întocmai a cânte- 


ului popular, fără înflorituri sau iușeli de ritra stan- 


dandizat, care nu fac altceva decăt să-i altereze 
originalitatea, umabrindu-i desăvârşirea frumuseți 
melodice şi, deseori, stâlcin şi dând alt sens gându- 
lui şi sentimentelor conţinute în împerecherea rit- 
mată a stihurilor: Fiecare frântară din melosul nostru 


popular are ritra, desen şi culoare melodică proprie, 


exprimâni 
fără număr, care alcătuiesc tezaurul folcloric româ- 


yelesuri deosebite de celelalte frânturi 


nasc, 


în calitate de profesoară de canto a avut ocazia să 


îi că „interpreții de muzică populară trebuie să aibă în- 
formuleze şi să aplice câteva din ideile sale referi- preș popi 


Si stinct, pasiune, o sensibilitate înnăscută”?, Sunt idei 
toare la actul învăţă 


şi interpretă 


i cântecului po- 
ăniuy . Vâlomoase care o recomandă ca o cunoscătoare a artei 
pular Astfel, în asimilarea acestuia trebuie urmărite 


i de a transmite celor tineri tainele interpretării cân- 
nșelegerea texzului, cu inflexianile raeloddice ale fie- 


gi tag zi tecului popular. Printre discipolii pe care i-a format 
cărui cântec”, Ea subliniază şi „importanţa dicției, a Lua pont pi 


se numără Victoria Darvai şi Dumitru Fărcaş, 


păstră 
Pelângă aceste calităţi de ordin tehnic care carac- 


i autenticităţii, siraplită! 


nale a cântecelor noastre”, Ca privire la conţinutul 


Si ei terizează stilul interpretativ al Mariei Tănase şi care 
cântecului, este de părere că acesta „trebuie privit ca 


cafea „1. demonstrează profundă cunoaştere a artei cântalui 
un document care să-i poată servi interpreaului în tăl- 


popular, trebuie subliniate şi darurile native cu care 


măcirea textului, în înţelesul frazelor, în dezvăluirea 


aceastaa fostînzestrată, în priraul rând vocea incon- 


sensului muzi: 


i. Numai astfel rolul interpretări 


ra su ia fundabilă Referitorla calitățile vocale de excepţie ale 
poare fiscăpânit'?2. Maria'Tănase consideră că n pro- i PH 
e Mariei, Harry Brauner afinmă că specialiştii care i-au 
fesor de canto popular trebuie „să descopere acele 

făcut înregistrările au constatat că vocea acesteia 
talente autentice şi viguroase, care puteau sluji 


ai A aj 2Vea o capacitate dinamică anică, putând realiza o in- 
creaţia populară, să nu le impună un anurae stil” şi 

finitate de nuanţe, depășind-o chiar pe cea a marilor 
soliști de operă?4. În afara înzestrării vocale, trebuie 
subliniată, mai ales, capacitatea unică a interpretei 
de a transmite emoția prin intermediul cântecului 
popular, de a-l recrea într-un mod cu totul original, 
precum şi imensa dragoste şi devotamentul cu care 
l-a slujit de-a lungul vieţii. Talentul unic i-a fost recu- 
noscut unanim şi surprins plastic în aprecieri elo- 
gioase de genul: „Vocea Mariei este puternică, 
profund timbrată, ușor de recunoscut și greu de imi- 
tat. O trăsătură de bază a stilului ei de interpretare 
constă într-o dicțiune specială, care îmbină perfect 
declamarea muzicală cu recitativul. Stilul ei se carac- 
terizează prin vervă, umor, vigoare şi totală dăruire 
artistică”?5. Un alt exemplu de apreciere, concludent 
şi memorabil, îi aparţine scriitorului Mihail Sadoveanu: 
„Când o aud pe Maria cântând, glasul şi cântecele ei 
le intuiesc venind din străfundul milenarei plămade 
tracice. Mă regăsesc, cu tot ce-i mai bun în mine, în 
stihurile şi melodiile interpretate de ea”26. 

Nu în ultimul rând, este demnă de reținut atitudi- 
nea deschisă a interpretei către nou, aspirația per- 
manentă de autoperfecționare, pentru a fi mereu la 
un înalt nivel de exprimare artistică a cântecului po- 
pular, de care a fost atașată până în ultima clipă a vie- 
ţii: „Ea nu s-a mulțumit să cânte doar de dragul 
cântecului. Ea s-a străduit să se cultive, să înveţe, să 
tindă către un cât mai vast orizont. Asculta muzică 
cultă de cea mai bună calitate. Şi-a luat profesori şi a 
învăţat limba franceză, germană şi engleză. Şi-a for- 
mat o personalitate ce întrunea calitățile cele mai no- 
bile ale poporului din care făcea parte și de care s-a 
simţit neclintit puternic legată. Demnă în orice îm- 


prejurare, combativă, neînfricată, a înțeles de-a lun- 

gul vieţii să înfrunte pe oricine se atingea de liberta- 
tea poporului”. 

Încheiem, citându-l pe scriitorul Alexandru 
(Păstorel) Teodoreanu care, într-unul din articolele 
sale dedicate marii interprete, afirma că: „Ea [Maria 
Tănase, n.n.] nu a căutat cântecul, cântecul a căutat-o 
prin veac, cuibărindu-se în inima ei. Şi dacă Maria 
Tănase şi-a durat piedestalul nepieritor din cântecul 
românesc, acesta va rămâne de-a pururi tributar 
Mariei Tănase”?5. Urmând modelul Mariei Tănase, 
ascultându-i interpretările memorabile și cunos- 
cându-i bogata activitate pe tărâm folcloric, tinerii 
interpreţi ai zilelor noastre vor deprinde respectul, 
dragostea necurmată şi devotamentul pentru cânte- 
cul popular românesc, pe care sunt datori moral să 
îl culeagă de la sursă și să îl recreeze în spiritul au- 
tenticității, spre păstrarea patrimoniului nostru na- 


ţional și universal. 

ANEXA% 


DOINĂ* 


Molto rubato 
B 


accel. 
za 3 gt E-Pas? e 

p = TI=>Ş 

== === === 

accel a, tempo 
1 


PEPE Id PP IES 

Al mai u- rit om din sat, mă Si-am z& ver-de mă-râ-ti -ne, 


APE pp pf 


Darcind i! ve - deemcă vi-ne, Se siningea i - ni-ma-n mi-ne, 
accel. . tm po 
EEE SEE: ES | 
= i 

* Vechi cîntec cu caracter social 


— = sunet puţin lungit 
— = sunet puţin scurtat 

Și-am zis verde lemn uscat, 
Măicuţa m-a măritat 

După un băiat bogat, 

Al mai urît om din sat. 


Și-am zis verde mărăcine, 
Dar cînd îl vedeam că vine, 
Se stringea inima-n mine, 
M-apucau frigurile, 

Și toate tristeţile! 


Cămaşa cînd i-o spălam, 
Pe garduri i-o atîrnam, 
În picioare-o netezeam, 


Și-ntr-un cîntec mi-l țineam: 


„Bărbate, arză-te-ar focul, 
Banii tăi mi-au luat norocul, 
Tu mi-ai mîncat şi viața, 

Și mi-ai ofilit fața. 


C-ai zis că, de ești bogat, 
Nevastă ţi-ai cumpărat ; 
Funie de-ţi cumpărai, 
Mai bine, zău, că făceai! 


Și să te fi spînzurat, 
De tine să fi scăpat; 
Și să-mi fi luat eu bărbat 
Unul frumos și sărac. 


Și cînd îl vedeam că vine, 
Să crească inima-n mine, 
Să-i spăl cămaşa cu rouă, 
Să-mi fie dragostea nouă, 


S-o usuc pe trandafiri 
La umbră de rozmarini ; 
Cu sulfină s-o-nvelesc, 
Printre gene s-o cîrpesc, 
Pe obraz s-o netezesc“, 

Elena CHIABURU 


Clopotele Iașilor până la 1859 


Motto: 
Doamne, 


auzi glasul meu când strig către Tine! 


Clopotele sunt obiecte prețioase pentru artă şi iz- 
voare documentare importante datorită inscripțiilor 
şi decorațiunilor. Cel mai amplu studiu asupra clopo- 
telor şi meșterilor clopotari din Țările Române îi 
aparţine lui Constantin A. Stoide, a fost publicat întâi 
în două părți în revista „Glasul Bisericii” din anul 
1971, iar în 2015 a fost editat şi completat cu o parte 
rămasă în manuscris, de loan Caproşul. 

Vechile clopote sunt numite în inscripțiile slavone 
campan, zvon şi chimval, cuvântul clopot apărând la 
1614 pe un clopot de la m-rea Bârnova. În limba 
greacă erau denumite xaunăva (1669, m-rea Cetă- 
țuia) şi xwySwv (de la biserica Trei lerarhi și cel turnat 
de A. Bomches la București în 1804, pentru biserica 
Sf. Haralambie, ambele din laşi). 

Cel mai vechi clopot din lași s-a păstrat la m-rea 
Galata, dat de domnul Petru $chiopu („acest chimval 
l-a făcut lo Petru voievod și l-a dat mănăstirii unde e 
hramul Înălţării, în anul 7087 <1579>, luna lui mart 
25”). La m-rea Bârnova s-a păstrat clopotul dat de 
Ştefan Tomșa bisericii Curţii domnești din lași („acest 
clopot l-a făcut bine cinstitorul domn lo Ştefan voie- 
vod Tomșa și l-a dat pre el la biserica din Curtea dom- 
nească în târgul Iaşilor, unde este hramul Sfintei 
Troiţe, la anul 7122 <1614> luna mai 5”). Pentru bi- 

serica din laşi, Miron Barnovschi a comandat un clo- 
pot la Lwow, pe care a pus să se graveze o inscripție 
bilingvă, slavonă și latină („Bine credinciosul și de 
Hristos iubitor, lo Miron Barnovschi voievod, din mila 
lui Dumnezeu domn Țării Moldovei, făcut-a acest clo- 
pot în noua zidita sa mănăstire unde este hramul 
Adormirei Preasfintei Născătoare de Dumnezeu, în 
târgul Iaşilor, la anul 7136, Naşterea lui Hristos 
1628”. Pe buza clopotului: „Et exaudivit de templo 
sancto suo vocem meam et clamor meus in conspectu 
cius intravit in aureus eius. Psalmul 17. Divino auxilio 
me fudit ms. Georgius Frank, Leopoli, Anno Domini 
1628 G"). Unele clopote păstrate în laşi au fost aduse 
din alte locuri într-o perioadă mai târzie decât cea 
menționată pe ele; este cazul unuia aflat la m-rea Sf. 
Sava (inscripție polonă: „acest clopot va fi pentru 
slujba şi pentru lauda lui Dumnezeu. Anul Domnului 
15707). 

De la domnul Gheorghe Duca avem două clopote 
turnate la Danzig pentru m-rea Cetățuia, cu inscripție 
greacă („acest clopot se dă la venerata și sfânta mă- 
năstire a Sfinților Vestiţilor, pretutindeni lăudaților 
şi în frunte mergătorilor Apostoli Petru și Pavel, de 
prea cucernicul și prea strălucitul domn a toată Mol- 
dova și ctitor, domnul domn loan Duca voievod, spre 
veşnica pomenire”), meşterul Gerhard Benningk sem- 
nând şi el în latină („anno Domini, 1669 omnis spiritus 
laudet Dominum. Divino auxilio fudit me Gerhardus 


Benningk Gedani”). Clopotul din s. Dumești, j. laşi, a 

fost lucrat la firma de meşteri asociaţi Fillgrader şi 
Hofbauer, „in Wien, anno 1796” iar unul nedatat de 
la biserica Bărboi din Iaşi s-a turnat „la Moscova, la 
fabrica lui Dimitrie Samghin” 5. 

Clopotele se dăruiau bisericilor în virtutea drep- 
tului de ctitorie, de particulari sau de comunităţi, fapt 
pentru care aveau unele drepturi şi privilegii, inclusiv 
scrierea numelui pe obiectul donat. Ele erau turnate 
dintr-un aliaj numit madem sau acioaie *, compus din 
cinci părţi Cu (cupru) şi o parte Sn (staniu sau cosi- 
tor), dar meşterii îşi ţineau secrete reţetele. Procentul 
de Sn varia în funcţie de tonalitatea dorită şi care con- 
diţiona dimensiunile clopotului: pentru un sunet mai 
grav, clopotultrebuia să fie mai mare, iar pentru unul 
mai clar şi pătrunzător, mai mic. Sa determină şi cu- 
loarea roşie-gălbuie spre galben a clopotului”. 


Exista credinţa că pentru un sunet plăcut în aliaj 


trebuie să se adauge argint, dar cercetările unor clo- 
pote faimoase prin sunet şi dimensiuni au infirmat 
ipoteza, argintul fiind folosit doar ca element de 
aliere. Aliajele se încălzeau la 1050 - 1100” C, erau 
turnate în formă şi răcite controlat, grăbirea răcirii 
afectând tonalitatea şi predispunând clopotul la fi- 
suri. Durata obţinerii unui clopot mare era de 15 săp- 
tămâni, încât nu se lucra decât vara. Meşterii trebuiau 
să ştie regulile de bază ale geometriei campanolo- 
gice: diametrul clopotului în partea inferioară, la bor- 
dură, trebuia să fie dublul mărimii diametrului său 
superior; înălțimea, fără sistemul de prindere, tre- 
buia să fie de 4/5 din diametrul inferior; limba clo- 
potului trebuie să aibă 1/20 din greutatea lui şi să fie 
făcută din oţel forjate. 

Meşteşugul era de regulă ambulant, clopotarul 


improvizând atelierul unde primea comanda. Inven- 


Foto: Corneliu Grigoriu 


Clopote expuse la biserica Mănăstirii Sfinţii „Trei lerarhi” laşi 

tarul unei clopotării includea un cuptor de topit me- 
talele, foale pentru controlul focului, matrițe, vase 
pentru amestecuri, ciocane, topoare, pari, clești, pile 
de diferite forme și dimensiuni, piroane, mari canti- 
tăți de lemne de construcție și de fac, cărbuni sau 
mangal drept combustibil, funii de cânepă şi „tipar” 
adică slove, litere și modele ornamentale ce se gravau 
pe clopot?. 

Operaţiunea a fost versificată de poetul Friede- 
rich von Schiller, care a studiat o turnătorie de clo- 
pote, Cântecul clopotului publicat în anul 1800 
oferind importante detalii tehnice. Referindu-se la 
„formă”, poetul german descria construcția creuzetu- 
lui, ars mai întâi pentru a deveni refractar: „Stau zidiți 
din humă arsă/ Ai tiparului pereți”!*. Tehnica fiind 
unitară pe plan european, cheltuielile m-rii ieşene Sf. 
Spiridon din 1796 - 1797 ce „s-au făcut cu clopotul” 
turnat includ bani dați pe „lemni, lut, năsip, cără- 
midă”, la construcţia cuptorului. Tot în acel an, meş- 
terul Andreas Andreaschovschi a folosit pentru 
turnarea a trei clopote la Mitropolie: „8840 cărămizi 
pentru cuptoriu și calupuri, mangal, două cară var, 3 
cară şi o căruță de cărbuni” 11. Din Condica de cheltuieli 
a Mitropoliei pe anii 1816-1818 aflăm că partea de 
jos a cuptorului în care se aduna materialul topit era 
căptuşită cu cărămizi îmbinate cu var, pentru a re- 
zista temperaturilor mari. Pe lângă meşterul clopotar, 
mai lucrau teslarii care făceau părţile de lemn ale 
cuptorului, fierarii pe cele metalice, un cantaragiu 
care controla cantitățile de metale folosite şi cântărea 
clopotul la sfârșit, salahori şi ciocli angajaţi cu ziua şi 
plătiţi în natură pentru muncile necalificate!?. 

Materia primă era „adunată de pe te miri-unde: 


sfeşnice vechi, piulițe, căldări crăpate de pe la cele 


velnițe”!:, iar transportul (lemn, deşeuri metalice, 
cărbuni, cărămizi, var, seu, potasă, cânepă) se făcea 
cu care trase de boi şi căruțe cu cai, documentele păs- 
trate în Arhivele Iaşilor oferind ştiri despre cantități, 
uneltele folosite și prețurile aferente!?. 

Cuptorul era o „acăstaie de turn cât turnul Vavi- 
lonului. Și de jur împrejurul cuptorului niște foiuri, 
ca acele! Și sub vatra cuptorului, stânjeni întregi de 
lodbe! Şi la urmă o pălălaie de foc cât casa! Ard stân- 
jenii și se mistuie cum s-ar mistui un vraf de surce- 
luşe. Şi iaca aşa, Mihai Fogoraş o noapte întreagă tot 
scormoneşte cu cociorva într-o smoală de „Dumne- 
zeu ştie ce herării sleite”, păstrând cu strășnicie se- 
cretul de fabricaţie. Componenţa enigmaticelor 
„herării sleite” o aflăm din Condica de cheltuieli a Mi- 
tropoliei: aramă şi cositor în stare brută, obiecte 
vechi de bronz, monede de aramă, câte o toacă de 
metal etc. și, firește, clopotul vechi topit, în cazul unei 
re-turnări!, 

Operaţiunea de turnare se numea vărsare sau 
sleire şi cerea multă pricepere din partea meşterului. 
Furnalul era umplut cu lemne sau cu cărbuni de pă- 
mânt, cu foale manuale și guri de vânt se realiza tem- 
peratura de circa 1000* C, iar metalele topite curgeau 
ca o pastă groasă în partea de jos a cuptorului!€. lată 
descrierea poetului Schiller: 

„Trunchiul de molift mi-l taie,/ Dar să fie bine- 
uscat,/ Să trosnească vâlvătaie-n/ Botul de cuptor, 
căscat! / Fiarbă în cuptor/ Cupru, cositor,/ Topitura 
pentru clopot,/ Cum e dat, să curgă-n clocot./ Cu foc 
şi braţe, laolaltă / În groapa-adâncă vom zidi/ Ce în 
clopotniţa înaltă / De noi suna-va mărturii”, 

Amestecul de metale trebuia topit până când: 


„Albi clăbuci se sparg în masă,/ Curge valul din 

cuptor”. 

Se adăugau apoi ingrediente pentru eliminarea 
materialului steril, așa-numitul „scăzământ”, și a 
spori fluiditatea aliajului. Fireşte, cuptorul era supra- 
vegheat permanent: 

„Mestecaţi-l cu potasă,/ Căci turnatu-i mai cu 
spor./ De îl vrei curat,/ Nu-l lăsa-nspumat,/ Ca din 
bronz curat să vină / Zvon curat şi voce plină”1t. 

Când credea că aliajul a devenit omogen, clopota- 
rul lua o mostră şi verifica dacă parametrii doriți erau 
atinși: 

„Ţevile sunt rumeioare./ Băţu-n clocot l-am 
muiat./ Dacă smălţuit apare/ Totu-i gata de turnat./ 
Hai, acum, fârtați!/ Masa o-ncercați!/ Partea aspră, 
partea lină / Semne bune-s când se-mbină!/ Căci dârz 
cu blând când se adună,/ Blajin cu aspru se-m- 
preună,/ E cântul pur cum e cleştarul”*?. 

Când amestecul de metale avea densitatea potri- 
vită, era lăsat să curgă în matriță, o manevră foarte 
periculoasă. Leca Morariu numea asta „turnarea 
smoalei în formă: toporul şi un par rotund se apropie 
de cepul care închide scurgerea cuptorului. Câteva lo- 
vituri de topor. Cepul e mânat înăuntru și o şuviţă de 
jeratic curgător țâşneşte pe strâmtul lătocaş, scur- 
gându-se în adâncul pământului” 20. 

Schiller consemna în versuri că şi meşterii ger- 
mani făceau la fel: 

„Hai! putem porni turnatul; / Zimțţii crestăturii-s 
buni./ Dar precum ne este datul,/ Mai întâi vin rugă- 
ciuni!/ Dopu-i scos din loc?/ Fie cu noroc!/ Fume- 
gând, țâşneşte-afară / Bronzu-nvăluit în pară”?1. 

Turnarea putea genera accidente, cele mai grave 
fiind greșirea consistenţei aliajului și desfacerea 
bruscă a matriței fragile şi insuficient arse pentru a 


rezista temperaturii și presiunii aliajului fierbinte: 


„Primitoare este huma/ Şi tiparu-i împlinit./ Vom 
vedea noi oare-acum/ Lucrul nostu răsplătit?/ Oare 
ce-am turnat/ Nu s-a revărsat?/ Oare, tot trăgând nă- 
dejde,/ Nu ne paşte vreo primejdie?”22. 

O etapă decisivă era răcirea controlată a aliajului 
în formă. Leca Morariu scria că „sleirea durează cam 
de la 6 ore seara pân' pe la miezul nopții”?, iar Fr. 
Schiller consemna un obicei respectat pentru reușita 
clopotului: 

„Clopotul, pân-se răceşte,/ Fiecare, după plac,/ 
Zburdă, cântă, ciripeșşte,/ Ca o pasăre-n copac./ Când 
apare-o stea,/ Munca-n loc să stea./ De vecernie când 
bate,/ Meşterul doar se mai zbate”?%. 

Era nevoie de multă experiență a meșterului spre 
a stabili dacă aliajul rezista spargerii matriţei: 

„Doar meșterul, cu mâini dibace,/ Va sparge 
forma la soroc;/ Dar, vai, când singur se desface/ Şi 
curge bronzu-n val de foc!/ Cu tunet mânios răzbate / 
Prin cioburile lutului/ Și, ca din hău de iad, abate/ Tot 
ce-ntâlneşte-n calea lui”, 

Dar când, graţie priceperii, turnarea clopotului 
reușea: 

„Bucuria-n suflet creşte:/ Ca un aurit pocal/ Din 
găoace se ivește / Miezul luciu de metal./ În al său 
căuş,/ Soare jucăuș/ A ivit cununi de laur/ Pentru în- 
cercatul faur”. 

În fine, clopotul era scos din matriţa spartă cu cio- 
canele: 

„Forma spargeţi-o pe dată./ Scopul și l-a-ndepli- 
nit./ C-un ciocan pieziş,/ Daţi în înveliş! / Clopotul 
când viaţă prinde, / Forma-n țăndări se desprinde”?5. 

Nu întotdeauna vărsarea reușea, uneori fiind ne- 
voie de două-trei încercări, motiv pentru care 
operațiunea era însoţită de credinţe şi obiceiuri ce 


trebuiau respectate pentru obținerea unui sunet bun. 

Clopotarii începeau lucrul cu o rugăciune: „Ajută-ne, 
Doamne, să iasă bine clopotul nostru! Amin!”2. În 
plus, la „turnarea smoalei în formă, de obicei toată 
lumea trebuie să iasă afară, ca nu cumva clopotul să 
fie deochiat. În mod excepțional, <copiii erau îngă- 
duiți> și la această din urmă fază a turnării clopotu- 
lui, nu însă fără de a ne fi luat mai întâi solemna 
făgăduință că nu ne vom mira şi nici ne-om speria”. 
Și mai important, „așa-i credința, că la sleirea clopo- 
tului trebuie răspândită o zdravănă minciună <...> 
care să se lățească atât de departe şi să străbată atât 
de tare și departe străbătător trebuie să fie glasul clo- 
potului. Şi iar a doua tragere pe sfoară: de unde noi 
veniam să asistăm la scoaterea din pământ a clopo- 
tului, el stătea acum mai gata lustruit în curte, spre 
bucuria acelora cari cu ciocanul în tot încercau glasul, 
însemna că tot atât de plăcut surprinsă să rămână în- 
treaga lume de răsunetul clopotului, cât de surprinşi 
fusesem noi de înşelarea noastră”. 

Scos cu bine din matriță, clopotul era finisat, pilit 
şi lustruit, operațiune de care depindea în bună mă- 
sură sunetul lui: „dl. Fogaraș, cu pila în mână, nete- 
zeşte grunzurii clopotului, un flăcău lustruiește 
părțile pilite frecându-le cu nisip ud. Plosca cu pelin 
umblă din mână în mână și fiecare oaspe trebuie să 
beie întru limpezirea glasului de clopot şi întru lim- 
pezirea inimilor celor ce vor să-l asculte” 2%. 

Uneori limba clopotului era turnată de meșteri 
ierari din alte părți şi doar asamblată. În aceeași Con- 


dică de cheltuieli a Mitropoliei din 1816-1818 apare 


plata a trei limbi de clopot turnate în Țara Româ- 
nească, la Baia de Fier. Când toate părțile erau gata, 
clopotul era asamblat de meșterii fierari (în Condică: 


„42 <lei s-au plătit> herarilor pentru legat clopotul 


cel mare”?*), dar după finisare mai trebuia să stea o 
lună - două pentru ca metalul să se matureze, înainte 
de a fi urcat în clopotniță. 

La sfîrşit, era scos din atelier şi livrat celui care îl 
comandase sau urcat în clopotniță, dacă fusese făcut 
la fața locului: 

„Trageţi clopotul afară,/ Ridicaţi-l din ungher!/ 
Trageţi cu avânt!/ Se ridică-n vânt!/ Fie crainic de 
veşti bune!/ Pace dangătu-i să sune!”20. 

În bisericile şi mănăstirile noastre se mai păs- 
trează puţine clopote vechi. În afară de faptul că s-au 
stricat din îndelungată folosință, au fost o căutată 
pradă de război şi folosite la turnarea de tunuri, dar 
şi invers, uneori tunurile vechi din bronz erau prefă- 
cute în clopote. La Mitropolia laşi se păstrează trei 
clopote turnate din tunuri turceşti primite în septem- 
brie 1830 din Cetatea Silistra. Două mai mici au fost 
turnate la mitropolie în anul 1831, de clopotarul Mi- 
hail Fogoraşi şi unul mare la Braşov, în 1832. Pe cele 
două mici s-a gravat: „Din afierositele tunuri de cătră 
împărăteasca mărire Nicolai Pavlovici, cari l-au do- 
bândit de la duşmani la slăvitul război la anilor (sic!) 
1828 şi 1829, care a dus atât de însămnat şi priincios 
protimisis pentru Moldav(ia) şi care au întărit buna 
stare a acestui pământ ce s-o croit. Acest clopot s-au 
făcut în zilele preosfinţitului mitropolit Moldaviei 
chirio chirio Veniamin Costachi şi s-au vărsat în 
sf(ânta) Mitropolii. Anu 1831”. Pe cel mare s-a scris: 
„Mântuieşte, Doamne, norodul tău şi bla(go)sloveşte 
moştenirea Ta, biruință împăratului asupra varvari- 
lor dăruiește şi cu crucea Ta păzeşte pre norodul Tău. 
Întru slava unuia, adevăratului Dumnezeu ce este în 
Treime slăvit, a Tatălui şi a Fiului şi a Sfâ(ntului) Duh, 


în a nouasprezece sută, la 29 ani, 1829, a vecului de 

la Hristos, acestuia credincios ortodoxul împărat al 
Rosiei Nicolae, al Moldovlahiei protector şi al ei mân- 
tuitor, pe Ismail au învins, împărățind Mohamet al II-lea 
preste osmani și preste daco-romani. Deci, crești- 
neşte triumfând, înalță corn în Sion, pe creştini des- 
ubgiugând și drituri strămoşeşti pierdute de ani 
trecuţi de 300, Moldovlahiei hărăzind; ocârmuind ca 
prezident Pavel de Chiselev, al țerilor plenipotent, și-n 
lac de tunetul său triumfal la-l păcii și al dragostei, și 
în urmare la-l vieţei sfinţit creştinesc altar. Acest clo- 
pot s-au vărsat cu toată cheltuiala sfâ(ntei) Mitropo- 
lii, afară numai de materie tunurilor, la care easte 
hramul Sf(ântului) Marelui Mucenic Gheorghie. Anul 
1832 din Brașov'?1. 

Uneori clopotele erau distruse de incendiile care 
au mistuit bisericile și mănăstirile noatre. Pe două 
clopote de la M-rea Golia este o inscripţie grecească 
identică, din care aflăm că „acest clopot a ars în in- 
cendiul din anul 1821, în timpul de restriște, iar acum 
a doua oară s-a turnat prin cheltuiala preosfințitului 
mitropolit, a sfântului leronopoleos și Vatoped, chir 
chir Grigorie, care este și egumenul acestei sfinte mă- 
năstiri Golia, şi cu privigherea preacuviosului arhi- 
mandrit şi plenipotent exarhul Vatopedului, în 
18292, 

La început, meșteșugul clopotăriei a fost prepon- 
derent ambulant, fiind practicat de călugări autoh- 
toni sau de meșteri străini. Prima mențiune a unui 
clopotar localnic este abia din a doua jumătate a se- 
colului XVIII, până atunci inscripţiile conținând doar 
numele ctitorului care le-a comandat, nu şi locul 
unde s-a turnat și nici numele meşterului. Asta suge- 
rează că au fost turnate la fața locului, de meșteri ro- 
mâni, monahi sau laici, a căror conduită era 


determinată de concepția ortodoxă a smereniei şi 


umilinței, încât nu considerau potrivit să-şi treacă 
numele pe produsul muncii lor și că, de asemenea, 
uneori comanda venea din partea unei comunități, 
nu a unui ctitor individual. Prima inscripţie cunos- 
cută de noi ce conține numele meșterului se află pe 
un clopot al bisericii Sf. Teodori din lași: „Când strig 
cătră Tine, Doamne, ia aminte glasul rugii mele. Va- 
sile Rusăt hatman l-am afierosit la biserica Sfântului 
Marelui Mucenic Teodor, și s-au lucrat de Misailiero- 
diacon în Putna. V(ă)leat 17678. 

Urmează Pavel de la episcopia Hușilor, care, dato- 
rită abilității sale de a turna metale, a lucrat și ca ti- 
pograf la Mitropolie (a imprimat două Ceasloave, în 
1797 şi 1801, o Prăvilioară şi o Psaltire în 1802)%. 
Cunoaștem patru clopote turnate de dânsul. Primul 
a fost clopotul mare al Episcopiei Hușilor, la sfîrşitul 
anului 1782, care suna atât de muzical încât huşenii 
l-au numit „Pavel”, după numele meşterului. În 1783, 
a lucrat la lași pentru biserica Sf. Atanasie şi Chiril 
(„acest clopot s-au făcut la biserica Sfinților Aftănasie 
şi Chiril, în zilile preînălțatului şi luminatului domn, 
mărie sa Alecsandru voievod Mavrocordat şi în zilele 
preosfinţiei sale părintelui mitropolitului țării chir 
Gavriil. Care clopot s-au făcut din mila creștinilor 
<urmează pomelnicul>. Şi s-au făcut prin osteniala 
preoților de la sfânta biserică, anume: Vasilie proin 
protopop, Anastasie, Petre, Parfene, Ilinca. Let de la 
Hristos 1783. Pavel clopotar”). În 1784, a turnat în 
Huşi un clopot pentru m-rea Râșca, după care a făcut 
o pauză până când a turnat clopotul mare de la Bise- 
rica Banu din laşi: „Doamne, auzi glasul mieu când 
strig către Tine! Acest clopot s-au făcut cu osirdia și 
cu toată cheltuiala preosfinții sale părintelui chiriu 
chir lacov Stamatie mitropolit Moldaviei, la biserica 


preosfinţiei sale ce se prăznuiaște hramu Duminica 

Tuturor Sfinţilor, aice în orașul leşi. Şi s-au lucrat de 
Pavel clopotar, la anu de la Hristos 1801”55, 

În 1832, în lași un meșter provenit dintr-o fai- 
moasă familie de clopotari: Mihail Făgăraș (sau Fo- 
goroș) din s. Pătrăuți, j. Suceava, a turnat împreună 
cu fiul său trei clopote mari: la biserica Talpalari 
(„S-au făcut cu cheltuiala lui Dimitrie Cantacuzino și Pul- 
heriia soţia sa. S-au vărsat de Mihail Făgăraș cu fiiul 
său Gheorghe, la anul 1832”); la biserica Sf. Haralam- 
bie („Gheorghie Leondarie, Manu, Catrina, Ana fiica 
noastră. Hramul Sfântului Haralambi. S-au vărsat de 
Mihai Fagaraș cu fiio-său Gheorghie, la anu 1832”) și 
la Trei lerarhi („Binecinstitorul și de Hristos iubitorul 
domn lo Vasilie voievod, cu mila lui Dumnezeu domn 
Țării Moldovei, făcut-a acest clopot în a sa nou zidită 
mănăstire, unde iaste hramul Trei-Sfetiteli, Vasilie cel 
Mare, Grigorie Bogoslovul și loan Zlatoust, în stolița 
târgului Iașii, la anul 7148. Maistri Mihail Făgăraș cu 
fiiu-său Gheorghie din Bocovina. S-au vărsat la anu 
1832 mai 13”. Clopotul mare al bisericii 40 de Sfinți 
a fost făcut de un meşter brașovean („Acest clopot s-au 
făcut spre pomenirea sufletului răposatului medelni- 
ceriu Constantin Sucevanu, cu ajutor și de la alte ipo- 
chiimene, și s-au dat la bisărica Sfinților Patruzăci de 
Mucenici, în vremea epitropiii aceştii biserici dum- 
nealui căminariului Dimitrachi Florea. În anul 1836. 
Carol Sărvenac clopotar. BV”. În 1838, clopotul mic de 
la m-rea Dancu, azi dispărută, a fost re-turnat de meş- 
terul Toma („Cu cheltuiala dumisali jupânului Chirica 
Stamati s-au prefăcut clopotul acesta spre rămânire 
a dumnisali pomenire. S-au lucrat de Toma clopota- 
riul”)*%€. 

Instrumente rituale în uzul Bisericii, clopotele 


sunt izvoare documentare importante, datorită in- 

scripțiilor şi decorațiunilor. Ele au avut denumiri di- 
ferite, se dăruiau bisericilor de persoane particulare 
sau de comunități în virtutea dreptului de ctitorie, iar 
cele mai vechi clopote păstrate în lași sunt din vre- 
mea domnului Petru Şchiopu. 

Aliajul de clopot conținea Cu, Sn şi cantități infime 
de argint. Meșteșugul era ambulant, cuptoarele se 
improvizau la fața locului şi se lucra numai în sezonul 
cald. Operațiunea se numea vărsare sau sleire, faza 
cea mai lungă era confecționarea cuptorului și a ma- 
triței, iar manevra cea mai periculoasă era turnarea 
aliajului topit în forma clopotului. Urma răcirea con- 
trolată în matriță, scoaterea și finisarea clopotului. 
Turnarea era însoţită de credinţe şi obiceiuri ce se 
respectau pentru reușita operațiunii şi obținerea 
unui sunet frumos. 

Clerici sau mireni, clopotarii era meşteri cu multe 
cunoştinţe tehnice, care îşi transmiteau secretele din 
tată în fiu. Din păcate, puţine mai sunt astăzi biseri- 
cile și mănăstirile ce posedă clopotele originale, aces- 
tea fiind distruse de timp, de incendii și de rechizițiile 


din timpul războaielor, când erau prefăcute în tunuri. 

32 BAR, A 1580 (inscripţii lași), p. 102 (text gr. şi trad.). 

33 Ghibănescu, Inscripţii, în „loan Neculce”, anul V (1926), 
p. 268. 

3 E. Chiaburu, Carte și tipar în Țara Moldovei, laşi, 2010, 
p.610. 

35 Al. Ciurea, Figuri de ierarhi moldoveni: lacob Stamati, 
Iaşi, 1946, p. 68; BAR A 1580 (inscripţii laşi), p. 420 şi 
497. 

se BAR A 1580 (Inscripţii lași), p. 708 şi 861; Gh. 
Ghib ănescu, Biserica Talpalari laşi, 1934, p. 48; ldem, 
Inscripţii, TC, anul V (1935), nr. 6,p. 86-87. 

lorgu Iordan - director al Teatrului Național din lași (1945) 


Trupa Naţionalului ieşean era în turneu, prin Mol- 
dova, la începutul lunii martie 1944; ceea ce părea a 
fi o simplă deplasare de propagandă prin regiune se 
va transforma într-o fugă (îndelungată) din calea răz- 
boiului. Vagoanele destinate trupei au fost atașate 
trenului de refugiați şi astfel începe o nouă şi zbuciu- 
mată pagină din istoria celui mai vechi Teatru 
Naţional din România. Călătoria se va prelungi şi, din 
nefericire, puţinul avut şi colectivul Teatrului Națio- 
nal vor fi duşi, în sud-vestul țării, spre Timişoara. 

Dar acolo era deja stabilit Teatrul din Cluj, așa că 
ieşenii se văd nevoiţi să se deplaseze în altă parte. 
Pornesc din nou la drum și, ajunsă în Jimbolia, trupa 
ieşeană își deschide stagiunea la 28 aprilie 1944. Au 
fost bine primiți, dar, cum linia frontului s-a mutat, 
se văd, din nou, forțați să se retragă. 

În pribegie, actorii îşi continuă lupta și adresează 
Direcţiei Generale a Teatrelor o cerere pentru accep- 
tarea artistului Mihail Gheorghiu în funcţia de direc- 
tor. În acele momente grele era nevoie de un om 
puternic, întreprinzător, bun organizator, de cineva 
care să-i îndrume și să salveze (ce a mai rămas din) 
avutul teatrului, dar și viețile oamenilor. Cronicarul 
Tudor Nour aminteşte greutățile, problemele înfrun- 
tate, munca asiduă depusă de Naţionalul ieşean în re- 
fugiul. 

Victor Eftimiu, director al Direcţiei Generale a 
Teatrelor din cadrul Ministerului Culturii Naţionale 


şi al Cultelor aduce la cunoștință actorilor aflați în 


pribegie că ministrul este de acord ca dl. Mihail 
Gheorghiu să deţină, provizoriu, funcţia de conducere. 
Tot prin acea decizie se stabilea ca Teatrul Naţional 
din laşi să se mute de la Drăgășani la Sibiu, unde își va 
susține reprezentațiile în sala Teatrului Comunal. 
Abia aici reuşesc să prezinte o stagiune, încropită, ce-i 
drept, din reluări şi doar câteva titluri noi. Activi- 
tatea Teatrului nu s-a oprit, oamenii şi-au dus mai 
departe crezul, continuând să interpreteze în con- 
diții mai puţin decât potrivite desfăşurării unui act 
artistic. 

Stagiunea se va deschide la 6 ianuarie 1945 cu 
spectacolul Vlaicu-Vodă, în regia lui Aurel Ghiţescu şi 
decorurile lui Th. Kiriacoff. Directorul avocat Ştefan 
G. Boţoiu, alături de prefectul Sibiului va ţine, la față 
de cortină, un discurs emoţionant având ca temă 
„Prima așezare de teatru oficial românesc permanent 
în cetatea culturală a Sibiului”?. 

Se ştie că, până atunci, sala Teatrului Comunal fu- 
sese folosită în exclusivitate de trupa grupului etnic 
german şi nu găzduise niciodată o stagiune a unei 
trupe profesioniste de limba română. Reprezentaţiile 
Naţionalului ieşean se bucură, în continuare, de un 
succes deosebit din partea publicului sibian, fiind de 
notorietate vechea dorință a localnicilor de a avea o 
trupă în limba română, formată din actori profesio- 
niști. Se reprezintă, în reluare, Zile vesele după război, 
adaptarea lui Mihail Sadoveanu; Mama, drama lui 


Karel Capek, Ginerele domnului prefect; Coana Chiriţa 

şi Barbu Lăutaru; S-a stins candela de C. Manolache; 
Domnișoara Nastasia de G.M. Zamfirescu, Femeia în- 
dărătnică, Nora de Ibsen şi Gelozia de Arţibaşev. Des- 
pre fiecare din spectacolele văzute în interpretarea 
ieşenilor, Radu Stanca tipărește cronici competente 
în „Revista Cercului Literar” de la Sibiu. Judecând 
după succesul de care se bucură reprezentațiile tru- 
pei de la lași, plin de bune intenţii, entuziastul direc- 
tor Ștefan G. Boţoiu (fost, în două rânduri, director al 
Teatrului Naţional din Craiova) insistă ca trupa ie- 
şeană să se stabilească definitiv la Sibiu (!). 

Spre sfârșitul lunii aprilie 1945, autorităţile ie- 
şene cer Ministerului Artelor să dispună, prin ordin 


ministerial, întoarcerea acasă a trupei Naţionalului. 


VREMEA BUNICULUI 


De menţionat că, între timp, principalele instituţii ale 
capitalei Moldovei reveniseră din pribegia forțată. De 
exemplu, în aprilie 1945, Universitatea „Cuza-Vodă”, 
întoarsă din refugiul de la Alba-lulia, inaugurase deja, 
la Iași, anul academic. 

La cererile oficiale, venind din partea autorităţilor 
ieşene, se adaugă solicitările unor ziarişti de a rea- 
duce în urbe venerabila trupă de teatru. De pildă, în 
cotidianul „Moldova Liberă” (an II, nr. 189), tânărul 
publicist N. Barbu acuza maşinaţiunile ne-ieşenilor 
de a văduvi Iaşul de prestigioasa instituţie culturală: 
„O încăpățânare vinovată a câtorva iresponsabili a 
ţinut pe loc întregul personal artistic, tehnic şi admi- 


nistrativ. [...] Un director străin de tradiţia moldove- 


Iaşi - după bombardamentele din 1944 

nească, continuator al lui lov şi Cuza, făcea jocul in- 
conșştienților și al indiferenţilor față de situația aces- 
tui Teatru'?, 

Cele mai insistente acuzaţii veneau din partea tâ- 
nărului ziarist Tudor Nour [Davidson] care, număr 
de număr, în „Lupta Moldovei” (organul comitetului 
județean al Partidului Comunist Român), învinuia ac- 
tori din trupa ieșeană de lipsă de patriotism şi tră- 
dare (sic!): „Scena moldovenească se găseşte printre 
ultimele instituţii de cultură care revin acum din- 
tr-un refugiu nenorocit. Deşi problema s-a pus în ul- 
timele luni de atâtea ori, deşi s-au întreprins 
demersuri peste demersuri pentru a fi readus înapoi. 
[...] fosta conducere sabotoare a teatrului a contribuit 
prin intrigi de tot soiul şi prin întreținerea unei cam- 
panii de zvonuri. [...] nu trebuie decât să se escludă 
din rândurile slujitorilor artei. [...] Neînţelegându-și 
menirea, dezertând de la datoria lor de artiști, ei s-au 
situat în tabăra dușmanilor noilor orânduiri. În- 
cercările de a-și găsi loc pe o altă scenă... trebuiesc 
dejucate. Aceşti actori, fie Aurel Munteanu, Tudor 
Călin, Şt. Ciubotărașu, fie acei profanatori ale celor 
mai elementare noţiuni de artă ca Miluţă Gheorghiu, 
N. Meicu - numim numai câţiva din ei — trebuie să-şi 
capete pedeapsa meritată pentru acțiunea încercată 
de a răpi Moldovei Teatrul ei. Întârzierea reîntoarce- 
rii și tergiversările de tot felul li se datoresc lor cea 
mai mare parte”?. O învinuire atât de directă ar fi 
putut avea consecinţe grave pentru actorii susnumiți 
dacă respectivul articol ar fi apărut cu câteva luni mai 
devreme, în vreme de război. 

În cele din urmă, Mihai Ralea, Ministrul Artelor în 
guvernul prezidat de Petru Groza (guvern instalat la 


solicitarea ocupantului sovietic, la data 6 martie 


1945) - dă curs cererilor, dispune demiterea din 
funcție a lui Ştefan Boţoiu, la 15 mai 1945, și numirea 
profesorului universitar lorgu lordan în postul de di- 
rector al Teatrului Naţional din lași. De astă dată, 
presa ieșeană salută, într-un glas, iniţiativa ministe- 
rială, iar ziaristul de la „Lupta Moldovei” nu pregetă 
în a-i atribui energicului (nou) director lorgu lordan 
meritul de a fi „dejucat planul acelor elemente acto- 
riceşti trădătoare!”. Nu e mai puţin adevărat că pro- 
fesorului însuși îi plăcea, peste ani, să explice 
neîntoarcerea la lași a unor actori (de frunte) prin 
ataşamentul lor față de cauza legionară. În al treilea 
volum de Memorii, lorgu lordan afirmă: „Câţiva din- 
tre actori, printre ei unii buni, n-au avut [...] curaj să 
se întoarcă imediat (sau chiar deloc) la vatra lor. Se 
temeau, pe bună dreptate, de represalii, care s-ar fi 
impus, dat fiind excesul lor de zel... patriotic, din tim- 
pul războiului. Cu vremea lucrurile s-au aranjat, cum 
se spune, și doi dintre ei au jucat la București, cu suc- 
ces"5. Neîndoielnic este faptul că profesorul lorgu 
lordan subscrie necondiționat la campania ziarului 
comunist, îndreptată împotriva actorilor care făcu- 
seră politică legionară. 

Fostul Decan al Facultăţii de Litere şi Filosofie din 
laşi (în perioada 1938-1939) şi director al Institutu- 
lui de Filologie Română „Al. Philippide” din Iași so- 
seşte în capitala Moldovei în prima săptămână a lunii 
mai 1945, pentru a pune la punct detaliile privind în- 
toarcerea trupei din Sibiu. Judecând după mărturisi- 
rile profesorului, acceptarea acestei funcții de 
conducere n-a fost dorită de cel în cauză: „[...] a tre- 
buit să accept, pentru a doua oară, să conduc această 
instituţie (Teatrul Naţional din lași), de data aceasta 


cu şi mai puţin entuziasm decât în 1928”€. Reacţia 

trupei ieșene a fost, în schimb, unanim pozitivă, dat 
fiind prestigiul profesorului lorgu lordan, câștigat ca 
director al Teatrului Naţional din lași în perioada 
1928-1930. Mulţi dintre actorii întorși la laşi, în 
1945, îşi aminteau cu admiraţie necondiționată de 
meritele acestui director fără egal. În cuvinte mai 
mult decât sugestive, la senectute, actrița Anny 
Braesky creiona personalitatea distinctă a celui care 
fusese, pentru actorii din generaţia ei, Domnul Direc- 
tor Iordan, motivând astfel speranțele că al doilea 
mandat directorial va fi la fel de benefic pentru trupă, 
ca şi cel dintre războaie: „Profesorul lorgu lordan a 
fost primul universitar venit la conducerea Teatrului 
Naţional, şi de aceea a fost primit cu rezerve. În 
scurtu-i directorat a ştiut însă să armonizeze disci- 
plina profesională a catedrei, probitatea omului de 
ştiinţă cu atmosfera de boemă artistică, încât a creat 
un climat deosebit de propice muncii intense pe care 
o reclama ambiția lui Aurel lon Maican de a se 
afirma”. 

Admiraţia foștilor săi colaboratori de la Naţional 
este dublată acum de teamă. Profesorul este sever, ri- 
guros, ca şi altă dată, în ceea ce are de făcut, însă ri- 
gorismul său etic lasă loc temerilor. Anumite acțiuni 
ale omului politic lordan de după încheierea armis- 
tițiului cu U.R.S.S. (la 12 septembrie 1944) se pot ex- 
plica nu numai prin exigențe morale, ci (spun unii 
dintre contemporanii săi universitari) printr-o sete 
de revanșă pentru mici umilințe trăite la început de 
carieră academică. Se cuvine să menţionăm aici că 
lorgu lordan făcuse parte, la începutul anului 1945 
(înainte de numirea ca director la Naţional), din te- 
muta Comisie de epurare de la Universitatea ieșeană 
(președintele comisiei fiind matematicianul Al. 


Myller, proaspăt rector; cel de-al treilea membru era 


istoricul Andrei Oțetea), comisie care se remarcase, în plan 
naţional, prin exces de zel. Cum însuși lorgu lordan 
va recunoaşte în Memorii, comisia de epurație de la 
laşi a reuşit o performanţă unică: „[...] în cel puţin 
cinci, şase săptămâni am izbutit să scăpăm universi- 
tatea ieșeană de circa treizeci de profesori. Trebuie 
să mai arăt că întreaga comisie a ținut seamă de as- 
pectul științific al activităţii cadrelor didactice supuse 
verificării”5, Despre eficiența şi perseverența în acti- 
vitate a acestei comisii, profesorul Andrei Oțetea de- 
clara şi el: „[...] a realizat cea mai serioasă operație 
dintre toate comisiunile de epurație de la toate insti- 
tuţiile noastre de învățământ superior”? În realitate, 
nu s-a ținut seama de calitatea pregătirii profesionale 
a epuraților, iar rezultatele au fost nefaste pentru is- 
toria Universității din lași. Au fost dați afară profesori 
de prestigiu științific, precum profesorul de pedago- 
gie lon Găvănescul, Corneliu Șumuleanu - profesor 
de chimie biologică și profesorul Claudatus, şeful ca- 
tedrei de chimie medicală, profesorul Petre 
Dragomirescu de la Drept (pentru atitudini antisemite); 
filologul Dragoş Protopopescu, transferat la Univer- 
sitatea din Cernăuţi, numit director al Naţionalului 
cernăuțean la 26 martie 1926; G. Drăgănescu, Florin 
Sion, Dumitru Gherasim, conferențiarul Emil Diaconescu 
şi asistenții Grigore Scorpan (director al Teatru- 
lui din laşi între 5 octombrie 1940 și 30 ianuarie 
1941), italienistul Liberale Netto - în ianuarie 1945. 
Într-o singură zi, la 30 ianuarie 1945, au fost propuşi 
spre epurare șapte profesori ai Facultății de medi- 
cină. Însă numărul celor pedepsiţi de această comi- 
sie, pe întreg oraşul, este cu mult mai mare. Mulţi 
dintre cei incriminați nu au avut şansa să se apere, 
fiind declarați, fără drept de apel, vinovaţi: ne referim 


la universitarii Radu Vulpe, Petre Caraman, Mihail 

David, Petre Dragomirescu și |. Claudatus, Florin 
Sion, Dumitru Gherasim, loan Gheorghiu, Timotei 
Coșciug. Duritatea de tratament a comisiei ieșene a 
fost temperată chiar de Ministerul de resort, coordo- 
nator al acestor evenimente, revocând deciziile pri- 
vitoare la unii universitari ieşeni!. De fapt, solidari 
cu mişcarea legionară fuseseră doar câțiva profesori 
ai Universităţii din laşi, dintre cei dați afară din învă- 
țământ. Notoriu era cazul lingvistului Dumitru 
Găzdaru, cel căruia în vara lui 1940, în iulie, i se 
propusese postul de director la Teatrul Naţional din 
laşi; destituit din funcția de director al Şcolii Române 
de la Roma (la 31 martie 1941, după tulburările de 
la Bucureşti), se stabileşte definitiv în Italia. Celălalt 
simpatizant al legionarilor, profesorul de limba fran- 
ceză N. Şerban, ocupase postul de director al Naţio- 
nalului ieşean în perioada aprilie - octombrie 1937. 
Aşadar, ca urmare a demersurilor Ministrului 
Mihai Ralea (profesorul fusese transferat la Univer- 
sitatea din Bucureşti în 1938), la sfârşitul lunii iunie 
trupa ieșeană revine în capitala Moldovei. Schimba- 
rea are urmări pozitive imediate, în ciuda misiunii 
deosebit de dificile a noului director. Profesorul lorgu 
lordana reuşit să readucă în oraşul de reşedinţă ceea 
ce mai rămăsese din cele trei vagoane cuprinzând 
averea Teatrului la plecarea în refugiu. Al doilea de- 
mers important: el numește, cu ajutorul Ministerului, 
o comisie de specialiști, arhitecți și medici care eva- 
luează starea clădirii — comisia decide că este nevoie 
de închiderea Teatrului, care ar fi avut nevoie de re- 
paraţii urgente, devizul ridicându-se la suma de 43 
milioane de lei. Tot directorul cere o parte din Fondul 
pentru ajutorarea Moldovei, având o destinație spe- 


cială: „pentru personalul care a avut de suferit în re- 


fugiu”!!. lorgu lordan ia totodată legătura cu trupa de 
artişti amatori, care activase în oraș, în absenţa „titu- 
larilor” într-o secţie artistică a Uniunii Patrioţilor, din 
ianuarie 1945 şi până la revenirea trupei în laşi. De 
remarcat faptul că unii dintre acei tineri înzestrați 
pentru teatru au fost angajaţi, mai târziu, prin con- 
curs, în trupa Naţionalului!?. Trebuie menţionat fap- 
tul că aproape fiecare iniţiativă (benefică pentru 
destinul Teatrului), venită din partea noului director, 
este anunțată şi comentată laudativ în ziarele locale. 

Dar partea cea mai dificilă a misiunii de director, 
într-una din cele mai dificile perioade din existența 
Teatrului Naţional din lași, era refacerea și echilibra- 
rea colectivului actoricesc. Mulţi actori au rămas în 
capitală, ispita de a lucra în teatrele bucureştene fiind 
prea mare; alții s-au risipit prin țară, temători fiind 
să nu aibă de suferit de pe urma simpatiilor lor poli- 
tice; alţii și-au cerut pensionarea. Trupa a rămas fără 
actori de prestigiu, cu un profil unic: Aurel Ghiţescu, 
Constantin Ramadan, Ştefan Ciubotărașu, Tudor 
Călin, Aurel Munteanu, Nicolae Meicu, Dumitru 
Hagiac, lonescu-Gion, Angela Luncescu, Petronela 
Popescu, Eliza Petrăchescu, Sandina Stan. leşenii au 
îmbogăţit cu talentul lor alte colective teatrale din 
România. Pentru a opri exodul actorilor, directorul 
cere Ministerului Artelor să oprească transferurile, 
ceea ce se și întâmplă. Cei care au mai rămas în trupă 
şi-au găsit orașul pustiit de bombardamente, un oraş 
în care nu mai aveau nimic al lort?. Actorii vor trebui 
să o ia de la capăt, să îşi reclădească vieţile. Ca o bi- 
necuvântare, clădirea teatrului a fost ocolită de bom- 
bardamente. 

Din punctul de vedere al directorului, „[...] mai di- 


ficilă a fost încercarea de a crea o atmosferă prielnică 

pentru munca artistică, pe care aveam s-o începem 
în vederea pregătirii stagiunii viitoare”! Deocam- 
dată, se dau spectacole cu Nora (în beneficiul Uniunii 
Femeilor Antifasciste din Moldova), apoi sala Teatru- 
lui se închide pentru reparaţii, așa că, în miezul verii, 
la 23 iulie 1945, trupa pleacă în turneu cu două piese 
de succes din vechiul repertoriu, Azilul de noapte și 
Zile vesele după război. Între timp, sălile de cinema- 
tograf sunt pline de spectatori dornici să vadă vedete 
bucureștene în spectacole comerciale, În fapt, iniţia- 
tivele profesorului Iordan vor rămâne la stadiul de 
bune intenții, proiectele sale fiind îndeplinite de cel 
care îi urmează la conducerea Naţionalului ieșean — 
profesorul universitar Andrei Oțetea, bun prieten și 
colaborator al profesorului Iordan. 

Plecarea, atât de grăbită, a lui Iorgu lordan din 
postul de director, are rațiuni politice. Petru Groza, 
Președintele Consiliului de Miniștri, îl desemnează, 
în august 1945, ca reprezentant de seamă al noii Ro- 
mânii în URSS, pe profesorul - director al Teatrului 
ieșean. Lui lorgu Iordan i se motivează această ale- 
gere într-un mod obiectiv: era imperios necesar ca 
„şeful misiunii diplomatice românești” să fie un so- 
cial-democrat. (Imediat după încheierea războiului, 
Iorgu lordan se înscrisese în Partidul Social-Demo- 
crat), 

Într-un interval de timp redus, doar câteva dintre 
problemele urgente și grave ale instituţiei teatrale 
și-au găsit soluţionarea: profesorul lordan a reușit să 
obţină fondurile necesare pentru începerea repara- 
ţiilor - refacerea clădirii va începe însă sub directo- 
ratul succesorului - Andrei Oțetea. Se încheie unul 
dintre directoratele cele mai scurte ca durată din cele 
pe care le-a cunoscut istoria Teatrului Naţional din 


Iași. Lucrurile au fost, din punct de vedere manage- 


VREMEA BUNICULUI 


rial, extrem de bine pornite. Este lucrul cel mai im- 
portant, care nu trebuie omis din discuţie, chiar dacă 
unele dintre acţiunile omului politic lorgu Iordan îi 
umbresc memoria. 

Rămânem la convingerea că, indiferent de raţiu- 
nile după care s-au condus diriguitorii politici în 
1945, numirea reputatului și temutului lingvist și ro- 
manist la conducerea Naţionalului a fost o decizie 
mai mult decât oportună, cu urmări pozitive și con- 
structive pentru instituţia greu încercată de anii răz- 


boiului. 


Teatrul Naţional lași 

1 În „Lupta Moldovei”, anul |, nr. 47, 22 iunie 1945, 
Tudor Nous, Pe marginea reîntoarcerii Teatrului 
Naţional, „[...] luni de zile exploataţi, siliți să acti- 
veze în cadrul unor turnee organizate în condi- 
ţiuni mizerabile, prost remuneraţi, actorii, la fel 
cu personalul administrativ şi cel tehnic, nu au 
găsit din partea nimănui înțelegerea cuvenită”. 

2 Vezi Sorina Bălănescu, Surâzător comediantul tre- 
cea: Miluţă Gheorghiu, Fundaţia Culturală „Camil 
Petrescu”, revista „Teatrul azi” (supliment), Bu- 
curești, 2005, p. 112. 

î N. Barbu, Semnul cumpenei. Patru decenii de istorie 
a Teatrului Naţional „Vasile Alecsandri” lași. 1942- 
1984. Prefaţă de Florin Faifer. Antologie, note și 
indice de nume de Sorina Bălănescu, Editura 
Artes, laşi, 2010, p. 33: N. Barbu îi are în vedere pe 
Dimitrie lov, director al Teatrului Naţional din lași 
între 1941-1944, mort, în 1959, la închisoarea din 
Aiud, pentru delictul de a fi scris poezii despre 
Basarabia, răpită de ruşi în 1941, şi pe istoricul Ghe. 
Cuza, autor al dramei istorice Armașul lui Ștefan. 

* Tudor Nour, Se reîntoarce Teatrul Naţional, în 
„Lupta Moldovei”, anul |, nr. 42, 15 iunie 1945. 

5 Iorgu Iordan, Memorii, vol. 3, Editura Eminescu, 
Bucureşti, 1978, p. 30-31. 

* lorgu lordan, op. cit., vol. 3, p. 30. 

7 Anny Braesky, Cu grimonul pe oglindă, Editura Ju- 
nimea, lași, 1978, p. 103-104. 

3 Idem, vol. 2, 1977, p. 22. 

* Apud Lucian Boia, Miturile comunismului românesc, 
Editura Universităţii, Bucureşti, 1995/1998 p. 
325. 

10 Vezi Maria Someșan, Universitate și politică în de- 
ceniile 4-6 ale secolului XX. Episoade și documente, 
Editura Universităţii, București, 2004, p. 250. 

"1 Vezi 1. Massoff, Teatrul românesc, vol. 8 (Teatrul ro- 
mânesc în perioada 1940-1950), Editura Minerva, 
București, 1981, p. 280-281. 

12 [bidem, p. 279. 

13 Vezi Tudor Nour, Se întoarce Teatrul Naţional din 
Iași, în „Lupta Moldovei”, anul |, nr. 18, 17 mai 
1945: „Schimbarea survenită la conducerea Mi- 
nisterului Artelor și implicit la diriguirea treburi- 
lor Teatrului Naţional din lași a adus deslegarea, 
atât de așteptată, problemei reîntoarcerii teatru- 
Tui::: 


14 Jorgu lordan, op. cit., vol. 3,p. 31. 

Irina CROITORU 


Doctorul Drăcachi Dăpaste (1763)* 


Revenim la mozaicul fascinant ce vizează recon- 
stituirea vieții medicale moldovene pe baze docu- 
mentare, în special ieşene, publicate în mai multe 
colecții de profesorul loan Caproșu de la Universita- 
tea „Al.I. Cuza”. După ce am prezentat publicului, atât 
cât au lăsat să se întrevadă documentele din perioada 
1657-1714, pe celebrul - la vremea lui - „doftor 
Moisă'”, propunem să ne oprim asupra omologului 
său, la un secol distanță, doctorul Drăcachi Dăpaste. 
Fusese, aşa cum vom vedea, un doctor cunoscut la 
vremea lui în „dulcele târg”, om destoinic, practician 
apreciat în înalta societate moldoveană şi la spitalul 
ce funcționa pe lângă mănăstirea Sf. Spiridon, dar 
nouă ne-au rămas, deocamdată, doar vagi referiri do- 
cumentare. 

Vom aborda subiectul din perspectiva unei sin- 
gure surse documentare, și anume Documente privi- 
toare la istoria orașului lași!. Din această sursă, 
referitor la doctorul Drăcachi Dăpaste, avem opt do- 
cumente, emise la lași, pe care le vom analiza detaliat 
în cele ce urmează: 

Documentul nr. 536, din 1763, septembrie 182. 

Documentul nr. 673 din 1765, octombrie 15, emis 
de domnitorul Grigore Alexandru Ghica, pe baza an- 
chetei făcută de Divan, în frunte cu mitropolitul Gavril, 
asupra vânzării de mai sus?. 

Documentul nr. 28 din 1772 ianuarie 1, reprezen- 
tând Cheltuielile mănăstirii Sf. Spiridon pe anul 
17714 


Documentul nr. 59 din 1773 ianuarie 15, repre- 
zentând Cheltuielile mănăstirii Sf. Spiridon pe anu 
1772. 

Documentul nr. 95 din 1774 ianuarie 16, repre- 
zentând Cheltuielile mănăstirii Sf. Spiridon pe anu 
1773. 

Documentul nr. 131 din 1775 ianuarie 17, repre- 
zentând Cheltuielile mănăstirii Sf. Spiridon pe anu 
1774. 

Documentul nr. 182 din 1776 ianuarie 18, repre- 
zentând Cheltuielile mănăstirii Sf. Spiridon pe anu 
1775. 


Documentul nr. 239 din 1777 ianuarie 1%, repre- 


zentând Cheltuielile mănăstirii Sf. Spiridon pe anu 
1776. 

Nu este deloc exclus să existe mai multe docu- 
mente publicate cu privire la tema propusă, dar pen- 
tru moment nu se poate face tratarea subiectului in 
extenso, ci doar folosind o anumită categorie de iz- 
voare, precizată mai sus; de asemeni, nu excludem 
posibilitatea de a reveni, cu informații noi, asupra su- 
biectului aflat astăzi în discuţie, pe măsură ce alte do- 
cumente ar putea aduce informații noi. 

Asemeni doctorului Moise, doctorul Drăcachi 
Dăpaste este cunoscut din documentele privitoare la 
cumpărările de pământ, care, de regulă, erau confir- 
mate de domnie, conform vechilor obiceiuri și a legis- 
laţiei în vigoare la vremea respectivă. 


Doctorul Drăcachi Dăpaste - al cărui nume ne în- 

dreptățește să credem că era ori grec, ori de origine 
greacă - apare menţionat pentru prima dată în docu- 
mentul din 1763, când cumpără de la boierul lorda- 
chie Bălăsachi (fost mare postelnic!) și de la soția 
acestuia, Carsu, casele lor de lângă Mănăstirea Dancu, 
cu suma - asupra căreia vom reveni — de 1500 lei. Nu 
se cunosc multe informaţii nici despre persoana doc- 
torului, nici despre familia lui, însă vânzătorul este 
plin de recunoștință față de medicul care l-a îngrijit 
în repetate rânduri, şi-şi manifestă sentimentele dă- 
ruindu-i o parte din valoarea caselor, încheind cu ură- 
rile cuvenite față de doctor și fiii (!!!) dumisale, 
nenumiţi însă. 

Pentru a înțelege mai bine evoluția evenimente- 
lor, se cuvine să trecem în revistă procedura cumpă- 
rării de pământ în perioada emiterii acestor 
documente: după ce vânzătorul şi cumpărătorul se 
înţeleg în privința detaliilor, inclusiv prețul şi modul 
de plată, este chemat diacul și martorii pentru scrie- 
rea documentului, în care se menţionează condiţiile 
vânzării şi ale plăţii, părţile implicate semnând, îm- 
preună cu cel puţin doi martori, direct sau prin „pu- 
nere de deget”. Procedura nu se încheie însă, pentru 
că zapisul de vânzare trebuie înaintat la domnie, în- 
soţit de vechile documente de dobândire ale bunului 
de către vânzător, care poruncește să se facă publică 
vânzarea, vreme de şase luni, prin strigare în obștea 
din care provine obiectul vânzării, prin târgurile şi 
iarmaroacele din zonă, într-un cuvânt, în zona unde 
se adună localnicii. Publicitatea făcută în jurul vân- 
zării, obligatorie prin lege, urmărea mai multe sco- 
puri: localnicii aflau că s-a schimbat proprietarul și 
aveau posibilitatea de a anunţa autoritățile cu privire 


la eventuale fraude ori înșelăciuni. În același timp, 


legea obliga vânzătorul să anunţe vânzarea mai întâi 
în cadrul comunității, pentru a nu înstrăina bunul, şi 
abia apoi celor din afara ei, cărora le vindea dacă nu 
se oferea cumpărător comunitar, la prețul cerut. In- 
teresant este că legea nu cerea favorizarea localnici- 
lor, prin micșorarea prețului, ci se susținea preţul 
solicitat de vânzător. (Descrierea procedurii este in- 
teresantă pentru că majoritatea documentelor folo- 
site în identificarea persoanelor şi a detaliilor despre 
viața medicală în evul mediu românesc sunt legate 
de vânzări de case sau de pământuri). 

Revenind la doctorul Drăcachi Dăpaste, în actul 
de vânzare sunt menționați doi martori, boieri de 
viță, spătarul lordache Cantacuzino și banul Toader 
Canta(cuzino), care și iscălesc documentul. Peste doi 
ani însă, în 15 octombrie 1765, martorii uită ce au 
semnat şi cer domniei anularea vânzării pe motiv de 
înşelăciune şi vor „carte de blăstăm”, dar, neaducând 
dovezi, cum ceruse domnitorul, vânzarea este în final 
confirmată. În această vânzare de case - întrucât vân- 
zătorul menționează insistent pluralul: „casele noas- 
tre... din târgul Iaşului”, în hotar cu mănăstirea Dancu 
şi cu proprietatea stolnicului Ştefan Ros(e)t, „cu loc 
cu tot”, „case” cumpărate, „să-i fie... casele...” reținem 
că era o proprietate consistentă, documentele din 
1763 şi 1765 sunt importante doar sub aspectul de- 
taliilor absconse, care ne scot din umbră profilul doc- 
torului ce-și desfăşura activitatea în capitala 
Moldovei. Nu știm de câtă vreme venise el sau familia 
lui aici, dar ambele documente subliniază repetat 
faptul că era deja integrat social și era foarte apreciat 
de pacienţii săi. Vechiul proprietar justifică vânzarea 
ca fiind în primul rând un act de recunoștință, mani- 


festată verbal („dar fiindcă dumnealui doftor(ul) 

Drăcachi ne-au făcut mult bine și agiutor, ostenindu-s(e) 
cu noi în câte rânduri ne-am bolnăvit, au sărit şi ne-au 
căutat la toate boalele noastre şi cunoscând şi noi 
ajutor(ul) şi folos(ul) ce ne-au făcut cu osteneala du- 
misale”), dar şi material: vânzarea s-a făcut pentru 
1500 lei, dar a șasea parte din valoare se constituia 
ca danie, tocmai pentru a răsplăti efortul repetat al 
doctorului față de familie („în câte rânduri ne-am bol- 


năvit”). Deci, serviciul medical fusese apreciat la 250 


lei, sumă consistentă la acea vreme, medicul achitând 
pe loc 1250 lei („ceilalți bani ni i-au dat dumnealui 
deplin în mâinile nostre”). 

Al doilea document reprezintă raportul asupra 
anchetei făcută la ordinul Divanului, cu semnătura 
mitropolitului Gavriil și cu rezoluția lui Grigore 
Alexandru Ghica, ce întăreşte vânzarea. El relevă impor- 
tante trăsături ale personajului nostru. Ancheta 
domniei subliniază că „250 lei i-au lăsat pentru da- 
torii” doctorului Dăpaste. Postelnicul Bălăsachi măr- 
turisea în fața Divanului că dania şi vânzarea erau 
valabile, căci doctorul nu numai că plătise cumpără- 
tura, dar, vreme de trei luni, îngrijise pe postelniceasă 
cu pricepere, pe vremea când boierul fusese plecat la 
Țarigrad cu afaceri. În fața Divanului, şi doctorul Dră- 
cachi Dăpaste, și postelnicul Bălăsachi întăresc faptul 
că postelniceasa fusese îngrijită cu multă sârguință, 
deci vânzarea şi dania respectivă fuseseră corecte 
(„lăsând în mâna dum(nealui) doftorului toată pur- 
tare de grij(ă) şi-l va mulțămi şi dum(nealui)...”). Îna- 
inte de a pleca la Țarigrad, postelnicul, care avea 
încredere deplină în reputația doctorului Drăcachi 
Dăpaste, l-a chemat și l-a rugat să vegheze asupra să- 
nătății soției sale şi abia la întoarcere s-a făcut vân- 
zarea, fapt reconfirmat în Divan chiar de postelnicul 


Bălăsachi. În ceea ce priveşte forma de plată a servi- 


ciilor medicale, este foarte greu de apreciat valoarea 
unui leu în perioada 1763-1765. Faptul că doctorul 
Dăpaste a primit pentru serviciile medicale 250 lei, 
reprezentând a șasea parte din valoarea unor case 
(pluralul fiind repetat în ambele documente, rămâne 
de stabilit dacă termenul case desemna o casă cu 
anexe sau mai multe case) susţine o plată extraordi- 
nară, chiar dacă reprezenta contravaloarea unor în- 
grijiri repetate şi îndelungate, eventual cu medicația 
inclusă. Cu toate acestea, doctorul Drăcachi Dăpaste 
declarase în fața Divanului că, pentru îngrijirea pos- 
telnicesei în cele trei luni, se așteptase la o plată de 
500-600 de lei, or el primise doar o jumătate sau 
chiar mai puţin (dacă raportăm la a doua sumă!), dar 
nu arătase că este nemulțumit nici de plata serviciilor 
medicale (dania s-a dovedita nu fi o danie, ci o plată 
tardivă!), nici de vânzare. Desigur, subiectul rămâne 
deschis, dar, dacă luăm în considerare faptul că o du- 
gheană se vindea tot atunci cu 53 de lei (vezi docu- 
mentul următor) şi raportând cei 250 de lei la cea 
contemporană nouă, suma primită ca răsplată pentru 
actul medical rămâne exorbitantă, ceea ce susține su- 
praevaluarea actului medical în societatea medievală 
românească. 

În concluzie, vânzarea caselor este confirmată de 
domnie, dar nu şi acuzaţia de înșelăciune, adusă 
unuia dintre marii doctori ieşeni ai vremii, deloc mo- 
dest în aprecierea financiară a serviciilor oferite. Căci 
peste 7 ani îl regăsim menţionat în condica de soco- 
teli a mănăstirii Sf. Spiridon, unde era medic de cel 
puțin câţiva ani. Aici!” descoperim că doctorul Dra- 
cachi (!) era trecut primul pe lista lefilor ce fuseseră 
achitate, după el urmând „spițăriul” şi mai multe 
slugi. Drăcachi era, foarte probabil, la vremea aceea 


singurul medic generalist, chirurgul („gerahul”) 

având alt statut profesional (asupra lui vom reveni 
cu un alt prilej). 

În ianuarie 1772, doctorul nostru era de câțiva ani 
medic aici, căci primise 500 de lei „pentru leafa ani- 
lor trecuţi, bez ce au mai luat rânduri” (subl. ns.), la 
care s-au adăugat 40 de lei „pe luna lui dechenvrii, 
bez 30 lei ci au luat mai înnaint(e)”, 840 pe un an 
cât(e) 70 lei, din let 1771 ghen(arie) 1 şi până la let 
1772 ghen(arie) 1. Tot el este cel ce se bucură de su- 
ficientă încredere pentru a i se da pe mână suma de 
25 lei şi 112 bani pentru „peşcheşuri pentru înoitul 
hrisoavilor”!:. În concluzie, în jurul anilor 1771-1772, 
medicul Drăcachi, probabil singurul doctor de la mă- 
năstirea Sf. Spiridon din lași — şi cel mai cunoscut 
medic din capitala Moldovei —, primea în total 1380 
lei, din care 70 le lei pentru o lună, deci 840 de lei pe 
an, în condiţiile unei munci mult mai dificile decât cea 
depusă în cadrul unei consultaţii particulare şi a unei 
îngrijiri la domiciliu, chiar dacă se extindea pe durata 
a trei luni. Comparaţia are menirea de a sublinia că 
așteptările doctorului de la postelnicul Bălăsachi 
erau cel puțin duble față de salariul normal, iar com- 
pensaţia primită s-a dovedita fi cel puţin echilibrată, 
dacă nu de-a dreptul generoasă, ca dovadă a afecțiu- 
nii boierului față de soţia ce fusese bolnavă. 

Pe lista cheltuielilor aceleiași mănăstiri din anul 
următor, la capitolul „lefi”, doctorul Dracachi este pri- 
mul pe listă, cu aceeași sumă, fără a mai fi semnalat 
un alt medic, cu mențiunea specială „cât(e) 70 lei pe 
lun(ă)"1?. Se impune semnalarea că salariul medicului 
în 1772 era foarte mare, fie şi numai dacă îl compa- 
răm cu suma cheltuită, de numai 338 lei și 100 bani, 
folosiți la hramul mănăstirii, praznicul Sf. Spiridon, 


când se dădea cea mai mare pomană din an (ex. 500 

de pâini) la săracii târgului!?. 

În anul următor, 1773, cheltuielile pentru praznic 
s-au dublat (650 lei 11 bani), dar nu şi leafa doctoru- 
lui nostru'*. Atunci, doctorul primeşte salar numai 
pentru perioada „ghen(arie)-oc(tomvrie), „câte 70 lei 
pe lună”15. În aceeași perioadă, dar cu întreruperi și 
o lună după el, îşi desfăşoară activitatea un alt medic, 
doctorul Fotache!€, la care ne vom referi cu un alt pri- 
lej. Dar doctorul Dracachi nu pleacă de la spital, cum 
am fi tentaţi să credem, căci el este trecut în condica 
de cheltuieli cu un salar pentru 14 luni, în ianuarie 
1776, cu același salar, deci 980 lei”, fiind coleg cu 
doctorul Fotachi, ce primea numai 50 de lei lunart5. 

Pe lista din anul 1777, îl regăsim pe doctorul 
Drăcachi (!), cu un salar stabil, pe 13 luni, de 910 lei, 
alături de doctorul Fotachi și alți doi medici, doctorul 
Pandele și doctorul Luca. Întrucât erau plătiți numai 
pentru ultimele 6 luni, probabil au fost angajaţi la 
mijlocul anului 1776, dar cu 40 de lei fiecare, în 
vreme ce un chirurg (gerah) avea numai 20 de lei!?. 
După această dată nu mai găsim menţiuni documen- 
tare cu privire la medicul Drăcachi. În sama cheltuie- 
lilor mănăstirii din 1781, pe anul ce trecuse, sunt 
menționați alți doctori la spitalul mănăstirii, ceea ce 
înseamnă că doctorul nostru nu mai lucra aici?0. 

Documentele menționate mai sus ne relevă, sufi- 
cient de pregnant, prezența doctorului Drăcachi 
Dăpaste în mediul medical ieşean în al treilea pătrar al 
secolului XVIII. Menţionat în două documente legate 
de o cumpărătură de case, care-i dovedesc stabila 
stare materială în capitala Moldovei, dar şi prestigiul 
de bun practician, pe care contează înalta societate 
moldoveană (boierul lordachie Bălăsachi dăruindu-i o 


şesime din valoarea caselor cumpărate în semn de 

recunoștință pentru îngrijirea soţiei bolnave), docto- 
rul Drăcachi Dăpaste nu este numai un medic al bo- 
ierimii, ci îşi desfăşoară activitatea și ca medic al 
spitalului de pe lângă mănăstirea Sf. Spiridon din laşi. 
Documentele atestă aici o activitate îndelungată, 
certă pentru perioada 1772-1777, dar şi pentru câţi- 
va ani dinainte, care nu pot fi precizați deocamdată. 
Important pentru noi este faptul că doctorul Dracachi 
Dăpaste a fost o perioadă singurul medic al Spitalului, 
cunoștințele sale medicale fiind foarte prețuite şi de 
înalta societate ieşeană. 

Documente acum necercetate ar putea aduce de- 
talii noi cu privire la acest personaj şi la viața medi- 
cală din ultimul pătrar al secolului al XVIII-lea, 
înainte de venirea doctorului sas Andreas Wolf în ca- 
pitala Moldovei, și, mai mult decât atât, ar putea 
aduce argumente pentru a susține sau elimina posi- 
bilitatea existenţei a două personaje cu acelaşi nume, 
doctorul Dracachi Dăpaste şi un mare boier, fost mare 
vornic, mare spătar, membru al Divanului, căsătorit 
cu Ecaterina Roset, ambii trăitori în acelaşi oraș, în 


aceeaşi perioadă?!. 


* Comunicare publicată în Cultura și imaginea românilor în 
lume. Simpozion Naţional cu participare internațională, 
29 mai 2009, Iași, Ediţia a IX-a, Casa Editorială Demiurg, 
Iaşi, 2009, p. 172-177. 

1 Documente privitoare la istoria orașului lași. Acte interne, 
editate de Ioan Caproşu, vol. VI (1756-1770) și vol. VII 
(1771-1780), Editura Dosoftei, Iaşi, 2004/ 2005 (în 
continuare, Documente... lași). 

2 Documente... lași, vol. VL, p. 471. 

$ Ibidem, vol. VL, p. 587-588. 

* Ibidem, vol. VII p. 21-25. 

5 Ibidem, p. 48-55. 

* Ibidem, p. 82-89. 

7 Ibidem, p. 142-152. 

$ Ibidem, p. 196-210. 

* Ibidem, p. 291-306. 

19 [pidem, p. 21. 

“1 [pidem, p. 24. 

“2 [bidem, p. 51. 

13 [pidem, p. 50. 

11 Ibidem, p. 84. 

15 [pidem, p. 145. 

15 [bidem. 

7 Ibidem, p. 198. 

15 jbidem. 

15 [pidem, p. 294. 

% Ibidem, vol. VIII (1781-1790), 2006, Doc. 2, 1781 ianua- 
rie <1>,p.8,p.15. 

+ Ibidem, Doc. 309, p. 397-398. 

Anul acesta, pe 12 iulie, se împlinesc cinci ani de la 
plecarea dintre noi a prinţului Leon Ghica, o persona- 
litate remarcabilă a exilului românesc, pe care am 
avut onoarea să-l cunosc și să mă bucur de prietenia 
sa, prietenie și rudenie veche de trei veacuri între fa- 
miliile noastre. Bun creştin şi intelectual rafinat, evo- 
cările tribulaţiilor sale nu conţineau niciun mesaj de 
ură sau răzbunare, preferându-i o armă mult ma: re- 
dutabilă, ironia. Excelent observator, chiar dacă 
educaţia nu-i permitea a face comentarii, lui Leon 
Ghica nu-i scăpa absolut nimic și observaţiile sale erau 
întotdeauna de o justeţe remarcabilă. Fiica sa, Manuela 
Ghica-Oroveanu, a avut amabilitatea de a ridica sta- 
vilele timpului, evocând figura tatălui dânsei. (Radu 


Negrescu-Suţu) 


Manuela Ghica-Oroveanu: Tatăl meu, Leon 
Ghica, s-a născut în 1915, în Moldova, la Bârlad, unde 
se aflau atunci părinții săi, dar şi-a petrecut copilăria 
la Budeşti, într-un superb conac de circa 900 metri 
pătrați cu două caturi, care avea peste 20 de încăperi, 
acareturi etc. Această frumoasă proprietate fusese 
oferită ca dar de nuntă mamei sale Manuela Bogdan, 
de tatăl acesteia, Leon, fiul Marelui Vornic Manolache 
Bogdan şi al soției sale Ana Ghica-Trifeşti, căsătorit 
cu Lucia, fiica omului de stat Mihail Kogălniceanu. 
Manuela Bogdan, bunica mea, s-a căsătorit deci cu 
Leon Ghica, căruia i se spunea în familie Opi, un tânăr 


ofițer de cavalerie, fiul lui Alexandru Ghica, consul 


general la Constantinopol, şi al Mariei Mavrogheni, 
fiica renumitului om politic Petrache Mavrogheni. 

Radu Negrescu-Suţu: Care descindea din Dimi- 
trie, fratele voievodului, întrucât cei trei feciori ai 
înfricoşătorului domn, „harapul negru cu dinți de 
oțel” descris de pitarul Hristachi, Mavroghene mari- 
narul venit de la Țarigrad, „iscusit şi om de treabă, ce 
încă un dar mai are, că e om şi viteaz mare”, nu au 
avut descendenţi. Sigur că aprigul Mavrogheni, cel 
care a încercat să reconstruiască o armată națională, 
combativ cum era, a murit ca un erou pe câmpul de 
luptă, deşi istoria noastră l-a uitat, ucis de turci pre- 
cum Grigorie al III-lea Ghica. 

M.G.-0.: Într-adevăr, o figură impresionantă, în 
contradicție cu duioşia evocării mele, dar istoria 
noastră a cunoscut multe perioade sângeroase. 
Grigorie al III-lea Ghica, domn omorât de turci în 1777, 
întrucât a avut cutezanța de a apăra integritatea Mol- 
dovei, un martir al neamului românesc şi al stirpei 
noastre, ale cărei lacrimi îndoliate se regăsesc pe scu- 
tul Ghiculeştilor, sau monseniorul Vladimir Ghica, 
acest umil ostaş al lui Hristos, ucis de comunişti în 
1954 în temnițele închisorii din Jilava şi beatificat 
anul trecut de Biserica Catolică, sunt doar cele mai 
emblematice exemple. Acesta din urmă, în 1939, deşi 
fusese sfătuit să se reîntoarcă la Paris, refuză, din de- 
votament creştin în slujba aproapelui său, şi contri- 
buie la ajutorarea celor care aveau nevoie de cuvântul 


Mântuitorului. Pot s 


pune că pilda Domnului lisus l-a 

călăuzit către sacrificiul suprem pe care, cu siguranţă, 
şi l-a dorit. 


Copilăria tatălui meu, deci, frumoasă şi lipsită de 


griji, s-a petrecut, cum am mai spus, pe moşia familiei 
din Budeşti, unde a şi studiat cursurile primare cu un 
preceptor particular şi unde, începând cu vârsta de 
cinci ani, a declarat solemn părinţilor că el va fi mai 
târziu marinar. 


RN. 


: Da, îmi aduc aminte că tatăl Dvs. îmi poves- 
tise cândva că la vârsta de cinci ani a ajuns la Eforie, 
unde a fost atât de tare impresionat de marea pe care 
o vedea pentru prima oară, de vapoare, de mirajul 
plecării cu ele în depărtări, încât odată întors acasă, 
la Budeşti, nu contenea să vorbească despre asta. Un 
camarad de arme al tatălui său i-a compus atunci un 
catren amuzant, pe care dânsului îi plăcea să-l recite 
şi care spunea: „Le petit Lon, râve dit-on, du matin 
au soir, du soir au matin, il se voit marin”, 

Cariera sa militară s-a curmat brusc, precum în 
cazul tatălui meu, în 1947. Ei, ofiţerii de elită, au fost 
prizonierii destinelor lor, pe care nu le-au putut 
schimba şi din care nu s-au putut descătuşa. Fiind 
patrioţi adevăraţi faţă de Ţară, Neam şi Coroană, ca- 
riera lor militară, pentru care aveau şi vocaţie, era de 
o importanţă covârşitoare şi nimic altceva nu a reuşit 


vreodată să o înlocuiască. De alfel, sunt convins că 


părinţii noştri, fideli jurământului militar depus, ori- 


cum nu ar fi acceptat să-şi continuie cariera sub stea- 
gul roşu al aşa-zisei „armate populare”, aşa că până 
la urmă comuniştii le-au făcut o favoare deblocându-i, 
scutindu-i astfel de o penibilă şi dureroasă demisie 
ce se impunea în cazul lor. 

M.G.-0.: Sigur că da, poate fi un punct de vedere 
mai puţin... dramatic, dar să revenim la copilăria ta- 


tălui meu. Aici, la Budeşti, se întâlnea vara cu rudele 


părinţilor, venite în vizită cu copiii lor, verii tatălui 
meu, şi câteodată se adunau peste 30 de copii în com- 
pania cărora îşi petrecea vacanţele estivale, împreună 
cu sora sa Lucia, căsătorită mai târziu cu ofiţerul 
Dimitrie Graur, şi cu fratele său mai mare, Dinu. 
Budeştii făceau parte dintr-o salbă de moşii ale 
familiei Ghica, alături de Climeşti, de Bozieni, toate 
în judeţul Neamţ, şi Ghiculeştii se vizitau permanent 
între ei, venind ori călare, ori cu şareta sau cu faeto- 
nul. Domeniul Budeşti era foarte mare, de circa 200 
ha, având vie, două păduri, livezi, păşune, teren ara- 
bil, hambare, stufăriş, iazuri cu peşte care furnizau 
raci Casei Regale, un râu cu moară, o fermă, herghelie 
cu cai de călărie, două grajduri, poate şi câini de vâ- 
nătoare, deşi eu nu-mi amintesc, avea parc, seră, 
cramă, gheţărie, fabrică de cărămizi, foişor, o biserică, 
în fine, era o frumoasă şi întinsă proprietate. Conacul 
avea multe odăi de locuit încăpătoare, băi şi cabinete, 
sufragerie, saloane, bibliotecă, sală de bal şi de sin- 


drofii muzicale, sală de scrimă şi de biliard, pivnițe, 


Marsi şi Leon, 1947 

bucătării, astăzi totul într-o tristă şi dureroasă ruină. 

R.N.-S.: Este soarta unei lumi dispărute. Acest 
conac, care odinioară trăia, este astăzi lipsit de viață. 
Dar să revenim, cu îngăduinţa Dvs., la şcolaritatea lui 
Leon Ghika, copilul care visa să devină marinar. 

M.G.-0.: Da, bineînţeles că după cursurile primare 
a fost trimis să studieze mai departe la Liceul internat 
din „dulşele târg al leşilor”, unde şi-a luat bacalaurea- 
tul, după care a fost admis, în urma unui riguros exa- 
men, la Şcoala pregătitoare de ofițeri din Capitală, iar 
anul următor, în 1934, la Şcoala Navală „Mircea” din 
Constanţa, pe care a absolvit-o în 1936. 

Recompensa binemeritată a sclipitorului elev 
consta în efectuarea ultimului an de studii pe nava- 
şcoală franceză Jeanne dArc, un bastiment prestigios 
al timpului, în cadrul acordurilor dintre cele două 
state, crucişator care a staționat un timp chiar în 
Marea Neagră. Dar, din cauza unui „incident diploma- 
tic” cu un superior exigent, pe care tatăl meu, care nu 
avea decât 20 de ani, nu l-a tratat cu toată deferența 
cuvenită gradului, a fost exclus de la această fru- 
moasă şi instructivă promovare şi, primind nota zero 
la purtare, nu a mai terminat şcoala ca şef de 
promoție, precum fusese până atunci, ci pe locul al 
doilea! 

Integrat în Marina Militară Regală, în urma crizei 
create prin cedarea Basarabiei în 1940, pleacă volun- 
tar pe front în anul următor şi combate la Odesa şi 
Sevastopol, la bordul crucișătorului Dacia şi a torpi- 
lorului Zmeul, iar faptele sale de arme și bravură sunt 
răsplătite prin avansări în grad, locotenent apoi că- 
pitan, dar şi prin decoraţiile şi medaliile ce i-au fost 
decernate: Coroana României, Virtutea Militară, 


Steaua României, Crucea de fier a Germaniei, medalia 


Vulturul German, Medalia Maritimă, Cruciada contra 
comunismului etc. 

Însă, în 1947, noii căftăniţi ai ţării nu au dat do- 
vadă, bineînţeles, de comprehensiune şi tact, deci- 
zând să epureze armata de elementele cu „origine 
nesănătoasă”, şi în consecință tatăl meu a fost avansat 
locotenent-comandor şi deblocat la vârsta de 32 de 
ani, deşi era caracterizat drept „ofițer dotat cu 
inteligenţă vie, foarte muncitor, foarte corect, dotat 
cu spirit de metodă şi deosebit tact, cu o educaţie cu 
totul aleasă, bun camarad și foarte disciplinat”. 

R.N.-S.: Suntem departe de „nota zero la purtare” 
din tinerețe, între timp tatăl Dvs. învățase bine ce este 
disciplina militară şi cât de importantă şi de utilă 
este. 

M.G.-0.: Cu siguranţă! În fine, deşi ofițer deblocat, 
înainte de a fi fost militar, tatăl meu era şi un om care 
şi-a închegat o familie şi, în acei ani grei şi nesiguri ai 
perioadei staliniste, a simțit nevoia de a avea copii, 
cu toate lipsurile materiale ale situației sale devenită 
destul de precară. 

Deci, în iunie 1947, tata s-a căsătorit cu Marsi 
Pandelescu, fiica doctorului Constantin Pandelescu 
şi a Luciei Cantemir, descendentă din domnii 
Cantemireşti, şi-au cumpărat o moşie cu conac lângă 
Budeşti, iar tata a mai lucrat un timp pentru Ajutorul 
Suedez. Cumpărarea acestei moşii în 1947 a fost o 
eroare, dar oamenii încă sperau într-o revenire la 
normal, până chiar şi Regele achiziționase în acel an 
o proprietate. Prelatul care i-a cununat a fost însuşi 
monseniorul Vladimir Ghica, unchiul genitorului 
meu. 

Însă, începând din 1948, tata a început să se as- 


cundă pentru a nu fi arestat, fiind suspectat nu doar 

de „delict de nume”, ci şi de atitudine duşmănoasă an- 
tisovietică, întrucât combătuse pe frontul de Răsărit. 
Şi s-a tot ascuns prin țară timp de trei ani pe la rude, 
răstimp care, pentru un tânăr cuplu, poate părea 
foarte lung. Mama s-a întors la Bucureşti, la părinți, 
iar tot în 1948 moşia Budeşti a fost expropiată de 
comuniști, iar trenul cu toată averea încărcată în va- 
goane pentru a fi trimisă în Capitală, la părinţii 


mamei, a fost bombardat pe parcurs de ruşi şi totul 


s-a pierdut defini 

R.N.-S.: Mai puţin frumoasa sabie pe care am ad- 
mirat-o în salonul tatălui Dvs. 

M.G.-0.: Această sabie, care aparținuse lui Ştefan 
Bathory, principe al Transilvaniei şi rege al Poloniei, 
şi care are înscris pe lamă cu aur numele principelui 
şi anul 1580, se afla dintotdeauna în proprietatea fa- 
miliei. Ea i-a fost oferită tatălui meu de un unchi 
de-al său, drept recompensă pentru studiile sale 
strălucite, însă, din păcate, eu nu cunosc povestea 
acestei săbii. 

În 1948 deci, părinții se aflau ascunși la Bichiș, o 
localitate din Ardeal, între Târnave, la Ştefan de Fay 
şi soţia sa Voica Bogdan, când, de Sfânta Ana, mama 
m-a adus pe lume, după care a plecat cu mine şi tata 
la Singureni, lângă Giurgiu, unde bunicii mei materni 
încă mai aveau o casă. În 1949 se naşte în București 
sora mea mezină, Domnica, iar tata continuă să se as- 
cundă până prin anii 1950-1951, când a început să 
lucreze pe diverse şantiere din ţară ca muncitor ne- 
calificat. Să mă explic: nu este nicio ruşine să fii mun- 
citor necalificat. Aşa se începe, apoi fiecare îşi alege 
sau este îndrumat către o calificare. Orice societate 
are nevoie de muncitori şi artizani competenți. 
Ruşine este să fii hoț, proxenet, mafiot, să nu fii onest, 


să nu-ți respecţi cuvântul dat, să nu ai onoare. Însă 


tatăl meu avea deja o calificare înaltă şi onorabilă, era 
ofițer al Marinei Regale române, şi în această calitate 
a adus mult mai multe servicii Patriei, prin 
competența sa, prin curajul său, decât ca muncitor 
necalificat pe un şantier din țară, întrucât fiind căutat 
de Securitate, devenise un proscris, un fugar, un 
paria. 

R.N.-S.: Ce s-a întâmplat în continuare? 

M.G.-0.: Prizonier al destinului său, cum bine ați 
spus, tata a rămas să lucreze pe şantierele din țară, 
apoi a urmat cursuri de calificare, la care el îi învăța 
pe profesorii „pe puncte” matematicile, pentru ca în 
final să ajungă şef de şantier, iar de prin 1966, spre 
sfârşitul carierei, să lucreze în birourile de construcții 
din Capitală, până la pensionare. După care, în 1971, 
eu am plecat din țară, am „fugit”, cum se spunea, în- 
trucât profitând de o oportunitate pentru a călători 
în RFG, nu m-am mai întors. 

R.N.-S.: Aţi fost, cum se spune, o deschizătoare de 
drumuri, la nici 23 de ani. 

M.G.-0.: Într-un fel, întrucât am reuşit să-mi trec 
familia pe lista restrânsă de 20 de persoane a primu- 
lui ministru de atunci, Jacques Chirac, cu care acesta 
a plecat în România. Părinții mei au preferat însă ca 
Domnica, sora mea, care între timp fusese dată afară 
din serviciu, să plece prima, de teamă ca aceasta să 
nu rămână ostatecă în țară, şi ea a plecat în 1975. 
Apoi sora mea a reuşit să intervină pe lângă tatăl 
preşedintelui Giscard d'Estaing, şi astfel ei au putut 
pleca în anul următor, stabilindu-se la Paris, alături 
de mine şi de sora mea. Dar, pentru a nu ne fi o po- 
vară şi a putea fi independenți, au lucrat amândoi, fi- 
indu-ne permanent un exemplu de cinste şi de curaj. 
Să nu uităm că tata avea 61 de ani atunci când a ajuns 


în Franţa, dar important era doar faptul că acum fa- 

milia noastră era reîntregită. 

R.N.S.: Este cert că pilda sa morală este demnă 
de urmat. Privind în urmă, peste negura timpului po- 
trivnic, care sunt simţămintele ce vă încearcă, ce 
resimţiţi faţă de cei care au distrus viaţa şi cariera ta- 
tălui Dys.? 

M.G.-0.: Bineînţeles că eu, o femeie a timpurilor 
moderne, actuale, nu trăiesc în nostalgia vremurilor 
apuse şi nici nu nutresc vreun sentiment de ură con- 
tra persecutorilor familiei mele, fiind creştină, dar 
adevărurile trebuie spuse cu claritate. Creştineşte, eu, 
urmaşa nevrednică a voievozilor Ghiculeşti, i-am ier- 
tat pe toţi, deşi iertarea nu se acordă decât celor care, 
cuprinşi de remuşcări, o imploră, o solicită. 

O spun, nu cu patimă, ci cu blândă durere iertă- 
toare, eu, românca cea fugită, eu credincioasa cea pă- 
cătoasă. Dar acesta este adevărul, adevărul neamului 
meu, adevărul poporului meu. Nu sunt o persoană 
publică, dar totuşi exist şi am o încărcătură afectivă, 
emoţională, pe care nu doresc să o transmit, însă simt 
nevoia să o împărtăşesc, să o comunic, prin cuvinte, 
prin simţire, prin dinlăuntrul fiinţei mele oarecum 
amputate de rădăcinile care-mi aduc seva vitală ne- 
cesară trăirii sufleteşti. 

R.N.-S.: Un proverb plin de înţelepciune al popo- 
rului nostru spune în acest caz că „sângele apă nu se 
face”. Veţi comemora în curând cinci ani de când tatăl 
Dvs. a străbătut, mergând spre Răsărit, cele 20 de 
vămi ale văzduhului, cu uşurinţă, sper, întrucât nu 
şi-a irosit viaţa ce i-a fost dată şi L-a slujit pe Dumnezeu 
după poruncile Sale. A părăsit, cu sentimentul dato- 
riei împlinite, această lume pentru alta mai bună, 
„unde nu este nici durere, nici întristare, nici suspin, 


ci doar viaţă fără de sfârşit”, devenind din nou 


cetăţean al Raiului. 

Vă mulțumesc pentru această emoţionantă evo- 
care, pe care nimeni n-ar fi înfăptuit-o cu mai multă 
sinceritate şi sensibilitate. Dumnezeu să-l ierte şi 
să-l hodinească la dreapta Sa pe robul Său Leon, un 
model de fiu, soţ, tată şi marinar. Tatăl nostru Carele 


eşti în Ceruri... 


(Paris, de Învierea Domnului, 20 15) 


Leon Ghica cu fiica Manuela, 1981 

Edward HIRSCH 


Mesajul din sticlă 


L-am cunoscut pe Edward Hirsch la a doua ediție 
a Festivalului Internaţional de Literatură și Traducere 
Iaşi (FILIT) din octombrie 2014. Atunci când întâlneşti 
scriitori care vin la un festival de anvergura FILIT, aş- 
teptările sunt, fără exagerare, colosale. Într-un fel, pu- 
Blicul uită că sunt și ei oameni în carne și oase, cu 
eventuale metehne și neputinţe, și îi plasează în Olimp. 
Așadar, m-am dus la întâlnirea cu Hirsch cu radarele 
pregătite. Hirsch, prietenul lui Norman Manea, lângă 
care a vorbit cu naturaleţe, eleganţă și căldură, atât 
în Sala „Ferdinand” a Universităţii „Alexandru loan 
Cuza” cât și în Seara FILIT de la Teatrul Naţional din 
Iași, mi-a dat toate radarele peste cap. Olimpianul 
Hirsch zâmbea cu bonomie, vorbea despre prietenie și 
despre vin, dar şi despre ceea ce el transforma în cea 
mai înflăcărată pasiune din câte au existat vreodată: 
POEZIA. Hirsch nu doar o citise de mai multe ori, în cât 
mai multe manifestări ale ei în timp și spațiu, dar efec- 
tiv o respira. Omul incandescent Hirsch ne-a făcut să 
înţelegem că poetul este, în primul rând și mai presus 
de toate, un cititor împătimit. Am simţit cum mă cu- 
prinde un val de emoție și de entuziasm rezonant când 
am auzit pledoaria din „Ferdinand” şi am întrebat din 
public, de data asta fără așteptări spectaculoase, dacă 
am putea cuteza să traducem cartea lui best-seller, pu- 


Blicată în 1999, Cum să citeşti un poem și să te îndră- 


gosteşti de poezie. Răspunsul prompt a fost afirmativ, 
dar cu rezerve: e o carte care practic cuprinde toată 
poezia scrisă până acum, pretutindeni în lume, iar poe- 
zia este genul cel mai rezistent la traducere. Cu alte cu- 
vinte, olimpianul era printre noi, dar Olimpul nu! Ei 
bine, asta da provocare! 

Poate oare starea de extaz care animă incendiar o 
carte al cărei titlu este o declaraţie de dragoste să fie 
tradusă? Și dacă este posibil, cum? Cum să citeşti un 
poem şi să te îndrăgosteşti de poezie este cartea unei 
lecturi fascinate de farmecul versurilor din toată 
lumea, de la sonetele lui Shakespeare și până la poe- 
mele de dragoste ale lui Pablo Neruda. Pornind de la 
metafora comorii ascunse, care străbate timpul şi spa- 
țiul în căutarea unui cititor, Edward Hirsch ne poartă 
prin poeme din diverse vremuri, culturi și limbi, pentru 
a descoperi în fiecare poem însăși POEZIA. Fermecat, 
autorul transmite pasiunea pentru cel mai vibrant gen 
din literatura omenirii cititorilor cărţii, îndemnându-i 
să îi facă loc în inimile și în vieţile lor. Tocmai aici e 
cheia! Traducerea este membrana poroasă prin care 
poemul călătorește atât în timp cât și în spațiu, așa 


cum o face POEZIA însăși. 


(Dana Bădulescu) 

Inima ținutului 


Citeşte aceste poeme când e noapte şi linişte-n jur. 
Aprinde o singură veioză şi citeşte-le cât timp ești 
singur într-o cameră de altfel întunecată sau în timp 
ce o altă persoană doarme alături de tine. Citește-le 
atunci când ești treaz de-a binelea dimineața de- 
vreme, atunci când toate simţurile îți sunt ascuțite. 
Repetă-ţi-le în gând într-un loc în care domnește li- 
niştea şi unde zarva culturii - bâzâitul constant care 
ne înconjoară - s-a oprit pentru o clipă. Aceste poeme 
au venit de la mare distanță pentru a te afla pe tine. 
Mă gândesc la maxima lui Malebranche, „atenţia este 
rugăciunea naturală a sufletului” Această maximă, în- 
drăgită de Simone Weil și Paul Celan, citată de Walter 
Benjamin în eseul său magistral despre Franz Kafka, 
poate fi crezul unui scriitor. În același timp, le este de 


folos cititorilor. Paul Celan a spus: 


Un poem, ca manifestare a limbii și astfel în mod 
esenţial o formă de dialog, poate fi un mesaj într-o sti- 
clă, trimis în speranța — nu întotdeauna cu cele mai 
mari șanse de îndeplinire — că undeva, cândva, ar 
putea fi adusă la țărm, poate chiar în inima ținutului. 
În același sens, poemele străbat un drum: au o desti- 


nație. 


Imaginează-ți că ai coborât la țărm, iar acolo, 
printre aluviuni - alge și lemne putrezite, gamele stri- 
vite și peşti morţi — găsești o sticlă ciudată din trecut. 
O aduci acasă şi înăuntrul ei descoperi un mesaj. 
Această scrisoare, atât de stranie și tulburătoare, 
pare să fi străbătut drumul către cineva de multă 
vreme, iar acum acel cineva te dovedești a fi tu. Ma- 


rele poet rus Osip Mandelstam, distrus într-un lagăr 


stalinist, a identificat această experienţă. „De ce nu 
s-ar adresa poetul prietenilor, celor care-i sunt în 
mod natural apropiaţi?” s-a întrebat el în eseul „Des- 
pre destinatar”. Dar bineînțeles că acei prieteni nu 
sunt neapărat cei care îl înconjoară în viața de zi cu 
zi. Ei pot fi prietenii despre care poetul doar speră că 
există, sau vor exista, cei pe care cuvintele lui îi caută. 


Mandelstam a scris: 


Într-un moment critic, un navigator aruncă în va- 
lurile oceanului o sticlă sigilată, care conține numele 
său și un mesaj cu amănuntele sorții sale. Hoinărind 
printre dune mulţi ani după aceea, dau de ea în nisip. 
Citesc mesajul, iau cunoștință de dată, de ultima do- 
rinţă și de testamentul cuiva care l-a transmis mai de- 
parte. Am dreptul să fac acest lucru. Nu am deschis 
corespondenţa altcuiva. Mesajul din sticlă a fost adre- 
sat celui care l-a găsit. Eu l-am găsit. Acest lucru în- 


seamnă că am devenit destinatarul lui secret. 


Astfel stau lucrurile pentru noi toți cei care citim 
poeme, care devenim destinatarii secreți ai textelor 
literare. Sunt la mine acasă, este miezul nopții și deo- 
dată mă trezesc chemat, pe nume parcă. Mă duc şi iau 
cartea de pe raft - mesajul din sticlă — fiindcă în noap- 
tea asta sunt recipientul lui, posteritatea lui, inima i- 


nutului lui. 
Cititorului care porneşte la drum 


Cititorul de poezie este un fel de pelerin care por- 
neşte la drum, care se află la începutul unei călătorii. 
Cititorul este ceea ce Wallace Stevens numește „căr- 
turarul cu o singură lumânare”. Lectura poeziei este 


o aventură a reînnoirii, un act creativ, un început per- 

petuu, o renaştere a miracolului. „Începutul nu este 
doar un fel de acţiune”, scrie Edward Said în Începu- 
turi, „este şi un cadru mental, un fel de lucru, o atitu- 


dine, o conştiinţă”. Ador cadrul mental, lucrul jucăuş 
şi jocul lucrativ, forma conştiinţei - atenţia visătoare 
— care însoțesc lectura poeziei. 

Lectura este un punct de pornire, o deschidere, o 
iniţiere. Deschide ultima ediţie a Firelor de iarbă 
(1891-1892) şi vei întâlni imediat o serie de „Inscrip- 
ţii”, douăzeci şi şase de poeme pe care Whitman le-a 
scris de-a lungul unei perioade de treizeci de ani, 
pentru a înscrie un început, pentru a-şi prezenta şi 
a-şi inaugura lucrarea esenţială, cartea la care a scris 
toată viaţa. Începându-mi propria mea carte despre 
riscurile şi robiile, încântările speciale ale lecturii 
poeziei, mă tot gândesc la poemul de şase versuri al 


lui Whitman „Începându-mi studiile”. 


Începându-mi studiile, primul pas m-a încântat 
atât de mult, 

Doar conștiința lucrului În sine, aceste forme, ener- 
gia mișcării, 

Cea mai neînsemnată insectă sau animal, simţurile, 
privirea, dragostea, 

Primul pas, zic, m-a uluit și m-a încântat atât de 
mul, 

Încât aproape că n-am mat făcut nici un pas şi nici 
n-am mai vrut să merg înainte, 

Ci doar să mă opresc și să zăbovesc mereu să cânt 
începutul în cânturi extatice. 


Îmi place grozav cum Whitman zăboveşte în acest 
poem de o frază asupra primului pas al studiului, 
simplul fapt — miracolul — conştiinţei însăşi, bucuria 
întâlnirii „acestor forme”, senzaţia energizantă de aş- 


teptare şi reînnoire, întreaga lume care înfloreşte în 
curând, starea mentală trezită, care ne poartă prin 
simţurile noastre de la cea mai neînsemnată insectă 
până la cea mai înaltă putere a dragostei. Aproape că 
nu putem întoarce pagina, atât de multă plăcere sim- 
ţim zăbovind asupra începutului extatic. Whitman ne 


oo: Corneliu Grigoriu 

instruieşte în privința bucuriei începutului şi anume 
că sentimentul cel mai profund al poeziei este vene- 
raţia înfiorată. 

Poezia este o modalitate de a înscrie acel senti- 
ment al admiraţiei uimite. Nu cred că ar trebui să sub- 
estimăm capacitatea de gingășie pe care o deschide 
poezia în noi. O altă „Inscripţie” este un poem de 
două rânduri pe care Whitman l-a scris în 1860. Inti- 
tulat simplu „Pentru tine”, poemul constă în întregi- 


mea lui în două întrebări retorice: 


Străinule, dacă mă întâlnești în drumul tău și do- 
rești să-mi vorbeşti, 
de ce să nu-mi vorbeşti? 


Iar eu de ce să nu-ţi vorbesc? 


Pare absolut de la sine înțeles pentru Whitman că 
doi străini care trec unul pe lângă altul pe drum ar 
trebui să poată să stea de vorbă, să stabilească punți. 
Străinii care comunică pot deveni foarte bine prie- 
teni. Whitman refuză să fie constrâns, să fie circum- 
scris prin orice fel de distincţii ierarhice sau de clasă. 
Se remarcă naturaleţea cu care poetul adresează poe- 
mul nu oamenilor din jurul lui, pe care îi cunoaşte 
deja, ci „străinului”, viitorului cititor, ţie şi mie, fiecă- 
ruia dintre noi care vrem să zăbovim cu el în aer liber. 
Haide să lăsăm să existe un schimb liber — o tranzac- 
ţie plină de afecțiune - între noi. 

lată și o ultimă „Inscripţie”, chiar următorul poem 
din Fire de iarbă. Se numeşte „Tu Cititorule” şi a fost 


scrisă douăzeci şi unu de ani după „Pentru tine”. 
Tu, cititorule, palpiţi de viaţă şi mândrie și iubire 


ca şi mine 


Deci pentru tine e cântarea ce urmează. 

Sunt complet absorbit de modul în care Whitman 
i se adresează cititorului ca unui egal, ca unuia înzes- 
trat cu aceeași pulsație vitală, aceleași emoții fremă- 
tânde. E aici o dorinţă disperată, tipic americană, de 
a atinge vibrația unei prietenii în modul în care poe- 
tul îşi dedică în mod repetat poemele prietenilor, ci- 
titorilor și poeților ce-i vor urma, celor de la 
marginile societăţii de oriunde. Oricine ai fi, eşti îm- 
brățișat. lubesc afecțiunea profundă și chiar nevoia 
cu care Whitman dedică și își trimite poemele fiecă- 
rui cititor. Ne lasă tuturor un dar. Pentru tine, spune 


el, e cântarea ce urmează. 


La început este relaţia 


Mesajul din sticlă este un poem liric şi prin 
aceasta un altfel de anunţ. Se adresează din spaţiul 
unei solitudini altei solitudini; începe şi se termină 
în tăcere. De fapt nu conversăm la marginea drumu- 
lui. Mai degrabă ar trebui spus că s-a scris ceva; ceva 
se citeşte. Limba a devenit stranie în acest mod de a 
se adresa în timp, într-un fel ciudat de elaborat. Poe- 
mul a călătorit (în tăcere) - câteodată timp de secole 
- iar acum mă indică pe mine ca destinatar tocmai 
pentru că sunt dispus să cer ceva de la el şi să îl as- 
cult. Lectura poeziei este un act de reciprocitate şi 
una dintre marile sarcini ale lirismului este să stabi- 
lească legăturile între noi aşa cum trebuie. Relaţia 
dintre scriitor şi cititor este prin definiție transferată 
şi mediată printr-un text, un corp de cuvinte. Este un 
schimb anume între doi oameni care nu se află unul 
în prezența fizică a celuilalt. Poemul liric este o formă 
deosebit de concentrată și pasionată de comunicare 
între străini - o formă imediată, intensă şi tulbură- 


toare de discurs literar. Lectura poeziei este un mod 

dea te conecta — prin intermediul limbii — cu tine în- 
suți, într-un fel mai profund, chiar în timp ce te conec- 
tezi mai profund cu altcineva. Poemul ne influențează 
viața spirituală tocmai pentru că ne oferă în același 
timp darul intimităţii și al interiorității, al singurătăţii 
şi al participării. 

Poezia este o intonație, o evocare, iar poemul liric 
există undeva în regiunea - registrul - dintre vorbire 
şi cântec. Cuvintele așteaptă să fie vocalizate. Cei mai 
mari poeţi au recunoscut întotdeauna dimensiunile 
orale ale mediului lor. Pentru cea mai mare parte a 
istoriei omenirii, poezia a fost o artă orală. Ea reține 
mereu vestigii ale acelei oralități. Scrisul nu este vor- 
bire, ci inscripție grafică, emblemă vizuală, un lanţ de 
semne pe o pagină. Cu toate acestea: „Am deslușit-o 
dintr-o gură de aer”, se lăuda W.B. Yeats într-un poem 
timpuriu. Așa cum, într-adevăr, a și făcut. Aşa cum 
face fiecare poet. La fel şi cititorul face sau reface poe- 
mul, dintr-o gură de aer, o suflare. Atunci când recit 
poemul, îl locuiesc din nou, iau cuvintele de pe pagină 
şi le pun în propria mea gură, în propriul meu trup. 
Eu devin cel care îl spune și îi las muzica verbală să 
treacă prin mine, ca şi când poemul ar fi un portativ, 
iar eu instrumentalistul, interpretul ei. Îi las bătaia 
inimii să pulseze prin mine ca experiență întrupată, 
ca experienţă încrustată în senzualitatea sunetelor. 
Poemul implică participarea amândurora la actul 
limbii, iar pentru mine, acea mistică a participării se 
află în inima schimbului liric. 

Mulţi poeţi au îmbrățișat ideea Noului Testament 
că „La început a fost Cuvântul”, însă eu prefer noțiu- 
nea lui Martin Buber din Eu și cu tine că „La început 
e relația”. Relaţia precedă Cuvântul, fiindcă are un 
autor uman. Poemul liric poate căuta divinul, însă o 


face prin mediul unui fel anume de interacțiune 


umană. Ceea ce este secular poate fi transformat în 
sacru prin trupul poemului. Eu înțeleg relația dintre 
poet, poem și cititor nu ca pe o entitate statică, ci ca 
pe o desfășurare dinamică. Un eveniment sacru, ce se 
naşte. O relaţie dintre un Eu și un Tu. Un proces de 


relaționare. 


Magie acumulată 


De ce fel de schimb ne ocupăm de fapt? Poemul 
liric încearcă să farmece timpul, traversând granițe 
şi păcălind trecerea lui. Poemul încearcă sfidarea 
morții şi vine spre tine pentru a te tulbura și consola. 
(„Aceste Cântări nu sunt menite să fie înțelese, înțe- 
legi, scria John Berryman într-una din ultimele lui 
Cântări de Vis: „Ele sunt menite doar să înspăimânte 
şi să consoleze”). Poetul este incitat să creeze o operă 
care poate lăsa în urmă distanţe și care le poate de- 
pășşi, care poate crea punți peste prăpăstiile dintre 
persoane care de altfel nu se cunosc. Poemul poate 
supraviețui schimbărilor limbii și din interiorul ei, 
schimbărilor normelor şi cutumelor sociale, devas- 
tărilor istoriei. lată ce spune Robert Graves în Zeița 
albă: 


Adevăratul exerciţiu poetic implică o minte acor- 
dată și iluminată atât de miraculos încât poate forma 
cuvinte, printr-un lanţ de evenimente care sunt mai 
mult decât coincidenţe, creând o entitate vie — un 
poem care are propria viaţă (timp de secole după 
moartea autorului, poate), mișcându-și cititorii cu 


magia sa acumulată. 


Cred că o astfel de magie acumulată poate iniția 


în cititor o capacitate echivalentă de minunare crea- 


ProEuropeana Clubul cărții digitale 


165 


tivă, de răspuns creator la o entitate vie. (Graves in- 
tenționează să spună acest lucru în sensul propriu). 
Cititorul completează poemul, contribuind cu pro- 
priile experienţe ale trecutului său în acest proces. 
Citeşti poezie — vreau să spun că o citeşti cu adevărat 
— când te simți întâmpinat şi schimbat de un poem, 
când îi simți vibraţiile seismice, rezonanţa propriilor 
tale adâncuri. „Nu există loc care să nu te privească, 
scrie Rainer Maria Rilke în finalul zguduitor al poe- 
mului „Trunchiul Străvechi al lui Apollo”: „Trebuie 


să-ți schimbi viața”. 


Imensa intimitate, intima imensitate 


Intimitatea profundă a poeziei lirice o face peri- 
culoasă fiindcă ea ne pătrunde atât de adânc sub şi 
în piele. „Fiindcă poemele nu sunt, aşa cum se crede, 
doar emații (emoţiile apar destul de timpuriu) - ele 
sunt experienţe, scria Rilke într-un pasaj faimos din 
Caietele lui Malte Laurids Brigge. Sunt sigur că genul 
de experiență - genul de cunoaștere - la care se 
ajunge prin poezie nu-și poate afla nicăieri perechea. 
Viaţa spirituală are nevoie de articulare - are nevoie 
de întrupare în limbă. Viaţa fizică are nevoie de spirit. 
Ştiu lucrul acesta fiindcă-l aud în cuvinte, fiindcă 
atunci când eliberez mesajul din sticlă o presiune fi- 
zică - spirituală — pulsează în textul întocmit. E ca şi 
când spiritul îmi creşte în mâini. Sau cuvintele cresc 
în aer. „Rădăcini și aripi”, scrie poetul Juan Ramân ]i- 
menez, „Dar lasă aripile să prindă rădăcini şi rădăci- 
nile să zboare”. 

Sunt oameni care se apără de „transportul” poe- 
ziei, privându-se astfel de un aspect esenţial al expe- 
rienței. Totuşi există alții care primesc cu bucurie să 


fie transportaţi de poezie. Se bucură de acest trans- 


port în repetate rânduri. Și-l doresc atât de mult încât 
încep să jinduiască după el în fiecare zi, în fiecare 
noapte, o dorință aproape abjectă, care-i face să îl 
caute precum cei înfometați caută hrana. Pentru ei 
înseamnă susţinere spirituală. Pâine şi vin. O moda- 
litate de gândire transformatoare. O metodă de trans- 
figurare. Ei sunt cei care respectă realitatea 
rădăcinilor și aripile din cuvinte, dar vor și ca aripile 
să prindă rădăcini, să crească în pământ, iar rădăci- 
nile să-și ia zborul, să urce. Ei au nevoie de astfel de 
coborâșuri şi urcuşuri, de astfel de gândire metafo- 
rică, Ei sunt atât de transpuși de experienţa extatică 
- intensitatea copleşitoare - a lecturii poemelor încât 
trebuie să răspundă la fel. lar acești oameni devin 
poeţi. 

Emily Dickinson este unul dintre modelele mele 
de poet care a răspuns total la ceea ce a citit. lată tes- 


tul irezistibil al poeziei după cum l-a conceput ea: 


Dacă citesc o carte [și] întregul trup mi se răcește 
atât de tare încât nici un foc nu mă poate încălzi, știu 
că aceea este poezie. Dacă simt ca şi când capul mi-ar 
fi retezat, ştiu că aceea este poezie. Numai astfel pot 


ști. Se mai poate și alfel? 


Dickinson recunoaște poezia adevărată prin forța 
- prin intensitatea reacției fizice concrete - a răspun- 
sului ei la ea. Este frapant că ea nu spune că recu- 
noaște poezia prin cine ştie ce calități intrinseci ale 
poeziei însăși. Mai degrabă o recunoaște prin contact; 
o cunoaște prin efectul pe care poezia îl are asupra ei 
şi are încredere în propriul răspuns. Desigur, numai 
poezia de cea mai mare forță ar putea avea ca rezultat 
o asemenea reacție. Estetica ei este clară: ea vrea să 


fie mereu surprinsă, să fie uimită prin ceea ce unul 

dintre poemele ei numeşte „Zăgazuri de Melodie”. 

Dickinson avea un apetit vorace pentru lectura 
poeziei. Ea citea poezia cu o extraordinară foame și 
sete — poezia era hrana ei. S-a vorbit mult despre re- 
cluziunea ei, dar, după cum sugerează biograful ei Ri- 
chard Sewall, „Ea s-a văzut pe sine ca poet în 
compania Poeţilor - și, fiind așa cum era, mai mult 
singură, i-a citit (printre altele) pentru ca ei să-i țină 
tovărășşie”. El ne mai atrage atenția și asupra diverse- 
lor metafore ale lui Dickinson pentru poeții pe care 
îi citea, Ea îi numea „cei mai îndrăgiți ai timpului, cei 
mai de nădejde prieteni de suflet, „Rudele ei de Raft”, 
„prietenii ei care o fermecau, nemuritorii”. Ea vorbea 
despre „Mâna venerabilă” a poetului ce o-ncălzea pe 
a sa. Dickinson a fost un model de receptivitate poe- 
tică fiindcă atunci când citea, o făcea cu întreaga sa 
ființă. 

Una dintre cărțile pe care Emily Dickinson a apre- 
ciat-o mai mult decât merită, Reveries of a Bachelor 
(1850) de Ik Marvel, recomandă lectura de dragul 
„culturii pentru suflet”. Îmi place expresia aceea din 
secolul al XIX-lea fiindcă indică profunzimea pe care 
o poate împărtăşi comunitatea de singuratici care ci- 
tesc poezie. Şi eu citesc de dragul culturii pentru su- 
flet — cultura sufletului. De aceea intensitatea 
angajării mele cu anumite poeme, anumiți poeți, este 
atât de extremă. Lectura poeziei este pentru mine un 
act de o absolutimensă intimitate. Sunt şocat de ceea 
ce văd în poem, dar şi de ceea ce poemul află în mine. 
Poemul îmi activează lumea secretă, îmi dirijează 
viața interioară. Nu pot accesa acea viață interioară 
în niciun alt fel decât prin puterea cuvintelor înseși. 
Cuvintele mă obligă la un răspuns, iar ritmul poemu- 
lui mă poartă într-un alt plan temporal, în afara tim- 


pului. 


Ritmul poate hipnotiza, iar aliterația poate avea 
un efect aproape hipnotic. Câteva rânduri din poemul 
lui Tennyson The Princess încă îmi pot induce un fel 


de transă: 


Suspinul hulubilor printre ulmii cei străvechi 


Și murmurul albinelor fără de număr. 


Şi încă mă mai pot rătăci în traseul ce leagă miş- 
carea unei bărci de mesajul către ființa iubită în par- 


tea a doua a poemului „Voyages” al lui Hart Crane: 


Mai departe-n larg, aşa cum clopotele de dincolo 
de San Salvador 

Întâmpină lucirea roșiatică a stelelor, 

Pe pajiștile colorate udate de șuvoaie, — 

Ritmuri domoale de insule, O Bogăţie, 

Pune capăt mărturisirii întunecate pe care-o fac 


estuarele sale. 


În poezie, cuvintele o iau înaintea gândului. Ima- 
ginația iubeşte reveria, capacitatea minții de a visa 
cu ochii deschişi, pusă în mişcare de cuvinte, de ima- 
gini. 

Ca cititor, puterea pe care o are poemul asupra 
mea poate fi aproape jenantă, fiindcă este atât de 
puerilă, fiindcă îmi este atât de necesară pentru a mă 
deschide către tărâmuri dinlăuntrul meu. Mă cufundă 
în adâncuri (iar poezia este literatura adâncurilor) şi 
oferă un sentiment extraordinar al unei alte lumi care 
creşte înlăuntrul meu. („Există o altă lume, iar aceea 
este în interiorul lumii acesteia”, scria Paul Fluard). 
Am nevoie ca poemul să mă încânte, să mă scuture şi 
să mă trezească, să-mi comute conștiința trează şi 
să-mi deschidă lumea, să mă deschidă către lume — 


către cuvânt - în alt fel. Sunt forțat să mă deschid. Do- 

rința spirituală pentru poezie poate fi copleșitoare, 
atât de mult îmi doresc să-mi numesc propriile adân- 
curi şi întinderi periculoase şi să am parte de ele, de 
propria mea stare de bine. Şi totuși opera de artă se 
situează deasupra jenei existenţiale. Este fără glas și 
melancolică în adresarea pe care o face, în nevoia de 
înnoire. Are nevoie ca cititorul să pună stăpânire pe 
ea, iar ea să pună stăpânire pe cel care o citește. În- 


săși viața ei depinde de asta. 


Doar aer, cuvintele acestea, dar atât de plăcute 
auzului 


Îmi aduc aminte cum mă plimbam cândva prin- 
tr-un muzeu din Atena și am dat de o cupă cu picior din 
Grecia antică pe care apar cuvintele lui Sappho spu- 
nând: „Doar aer, cuvintele acestea, dar atât de plăcute 
auzului”. Expresia inscripționată pe cupă, tradusă pe 
o etichetă de muzeu, m-a țintuit locului. M-am oprit 
şi mi-a trebuit mai mult timp pentru a bea adevărul 
ciudat din cupă, acela că sublimul poeziei se reduce 
până la urmă doar la aer şi nimic mai mult, la sunetul 
acestor cuvinte și nu al altora, care sunt cu toate aces- 
tea atât de plăcute și încântătoare auzului. Versurile 
lui Sappho (sau atribuite ei) au și ele o calitate lapi- 
dară. Expresia are o eleganță potrivită scrisului, in- 
scripționării pe o cupă sau în piatră. Scrisul fixează 
evanescența sunetului, este o armă împotriva morții. 

Sunetul cuvintelor este prima plăcere primitivă a 
poeziei. „În poezie”, spunea Wallace Stevens, „trebuie 
să iubeşti cuvintele, ideile şi imaginile și ritmurile cu 
toată capacitatea pe care o ai de a iubi ceva” („Ada- 
gia”). Stevens se referă la dragostea pentru cuvinte 
ca primă condiție a capacității de a iubi orice altceva 
în poezie, cuvintele fiind acelea care fac să se întâm- 
ple lucrurile. Există momente când citesc un poem şi 


simt cum în gura mea vin silabele, literele din silabe, 


silabele formând cuvinte, cuvintele expresii, expresia 
găsind ritmul în vers, în versuri, în forma cuvintelor 
care parcurg versurile pentru a forma o frază, mai 
multe fraze. Simt cuvintele creând un ritm, o muzică, 
o vrajă, o dispoziție, o formă. Aud cuvintele cum se 
desprind de pe pagină şi-mi intră în gură - tranzitul, 
acțiunea lor. Generez — re-creez - cuvintele incanta- 
torii, cuvintele eliberate şi auto-reflexive. Cuvinte 
care se ridică din trup, părăsindu-l. Un act de limbă 
atent la sine însuși. Un act al minţii. „Doar aer, cuvin- 
tele acestea, dar atât de plăcute auzului”. În poezie cu- 
vintele pun în acțiune, fac să devină manifest — ceea 
ce descriu. Gerard Manley Hopkins a numit acest 
lucru „rostogolirea, înălțarea, slăvirea, creația”, Într-a- 
devăr, se aud în chiar această expresie a lui Hopkins 
tremolo-urile sau consoanele rostogolite ale literei r 
reverberând în toate cele patru cuvinte, vocalele so- 
nore, r-e-a din „rostogolirea” care-şi află ecoul în ul- 
tima silabă din „slăvirea”, aliteraţia care construieşte 
o cadență, lovind-o, chiar în timp ce cuvintele creează 
un efect de rostogolire, de înălțare, domolit de cuvin- 
tele plurisilabice, creaţia de slăvire. Plăcerea pe care 
o dau gurii toate acestea este intensă. „Lumea este 
plină de măreţia lui Dumnezeu”. Citesc poemele lui 
Hopkins şi simt bucuria intensă a sunetelor care se 
auto-creează („Ce-i oare toată această sevă şi-această 
bucurie?”), încordarea aproape împovărătoare a unui 
spirit atât de însetat, „realizarea, desăvârşirea crea- 
ției!”. 

Poemul este un act dincolo de parafrază fiindcă 
ceea ce se spune este întotdeauna inseparabil de 
modul în care se spune. Osip Mandelstam a sugerat 
că, dacă un poem poate fi parafrazat, atunci înseamnă 
că așternuturile nu au fost baţite, iar poezia nu şi-a 
petrecut noaptea acolo. Cuvintele sunt o încercare 
(erotică), un mijloc ce are un scop, dar și un scop în 


şi prin ele însele. Poetul este mai întâi de toate un lu- 

crător al limbii. Un zămislitor. Un modelator al limbii. 
Când îl citeşti pe Heinrich Heine, afirma lingvistul Ed- 
ward Sapir în cartea sa Limba, „trăieşti cu iluzia că în- 
treg universul vorbeşte limba germană”. Când îl 
citeşti pe Shakespeare, ai impresia că vorbeşte en- 
gleza. Acesta este miezul chemării orfice a poetului: 
să dea impresia că însuşi universul vorbeşte şi se dez- 
văluie prin limba sa maternă. 


În engleza simplă pe care o potciti și pisicile şi 
câinii! 


Poemul liric se află la granița dintre vorbire și 
cântec (la fel cum este şi la granița dintre convențiile 
poeziei și convențiile gramaticii). Poezia nu este chiar 
vorbire - arta verbală este intenționat diferită față de 
modul în care oamenii vorbesc de fapt - şi totuşi este 
mereu în relație cu vorbirea, cu rostirea. „Trebuie să 
fie vie, să înveţe vorba locului”, după cum se exprimă 
Wallace Stevens în poemul „Despre poezia modernă”, 
W. B. Yeats a numit poemul „o elaborare a ritmurilor 
vorbirii obișnuite și o asociere a lor cu sentimentul 
profund” („Poezia modernă”). W. H. Auden a spus: „În 
versul englezesc, chiar şi în cele mai înălțătoare pa- 
saje retorice, urechea este mereu conștientă de rela- 
ţia acestuia cu vorbirea de zi cu zi” („Scriere”). Toate 
acestea îmi amintesc despre mulțimea poemelor în 
varianta orală a englezei americane - de la Walt 
Whitman şi până la William Carlos Williams („Spec- 
tacolul cailor”), Frank O'Hara („Bând o Coca-Cola îm- 
preună”) şi Gwendolyn Brooks („Chiar suntem faini”) 
- care dau senzația cuiva care vorbește o variantă 
adaptată la text a englezei americane, creând impre- 
sia unor litere scrise, după cum se exprimă ghiduș 
Marianne Moore, „nu în spaniolă, nu în greacă, nu în 
latină, nu în stenogramă,/ ci în engleza americană 


simplă pe care o pot citi chiar şi pisicile și câinii!” O 


vitalitate lingvistică demotică - ceea ce Williams nu- 
mește „vorbirea mamelor poloneze” - este una dintre 
plăcerile proiectului american în poezie. 

lată începutul poemului lui Randall Jarrell „A 
doua zi”: 


Trecând de la Veselie la Bucurie, de la Bucurie la 
Celelalte, 

lau o cutie 

Și-o torn peste friptura de găină cu orez sălbatic. 

Stolurile împuţinate, domolite, puse-n coș, identice 

Adunate-n alimente 

Sunt ceea ce suntem noi, dar eu trec peste asta. În- 


țelepciunea, a spus William James, 


E când înveţi peste ce să treci. lar eu sunt înţelept 


Dacă asta-i înțelepciune. 


Se aude în acest poem vocea tânguioasă, inteli- 
gentă a unei neveste de prin suburbii care ştie că a 
devenit invizibilă, care vrea doar să fie văzută şi au- 
zită. Ceea ce îi conferă poemului marca de construct 
verbal este tratarea atentă a cuvintelor înseși, modul 
în care se comportă cuvintele în versuri ritmice şi 
strofe bine conturate. E acolo un joc de cuvinte încân- 
tător pornind de la numele de detergenţi casnici, sen- 
surile din „hens” şi „flocks”, modul acut în care femeia 
îşi trece-n revistă suratele de la supermarket, modul 
în care-şi centrează ideile în cuvintele „trec peste” și 
în care citează cu tristețe noțiunea pragmatică de „în- 
ţelepciune” a lui William James. Întotdeauna m-a 
mişcat felul în care Jarrell animează vocea femeii în 
poemul acesta, felul în care își înscrie propria lui voce 
în vocea ei și surprinde realitatea cuiva care are o 


condiţie excepțională, obișnuită, solitară. 


(Traducere de Dana Bădulescu) 

De profesie... executive dreamer 


Anca Fronescu a crescut la Bucureşti într-un 
mediu trilingv, cu engleza, germana şi româna ca limbi 
„materne”, Vorbește fluent cinci limbi străine, înţelege 
șapte şi citește în toate acestea. Plecată din România 
de aproape 20 de ani, a rămas conectată la lumea cul- 
turală românească (în special literatură, film şi tea- 
tru). A studiat în Olanda şi Statele Unite, a absolvit 
Studii Europene și Americane cu specializări în istorii 
comparative culturale şi sociale. Când nu e pe drum, 
locuiește la Amsterdam. Ca manager cultural, a pre- 
gătit în toamna anului 2013 turneul de lansare al pri- 
mului volum din Orbitor — Aripa stângă în traducerea 
lui Sean Cotter la editura Archipelago Books din New 
York şi s-a ocupat de prezența lui Mircea Cărtărescu 
în Statele Unite. Se definește uneori ca un „executive 


dreamer”! (Monica Salvan) 


Monica Salvan: De ce ai ales să te ocupi de pro- 
movarea culturii românești în străinătate? 

Anca Fronescu: Mi-am dorit mereu să fac mana- 
gement cultural, jurnalism cultural. La un moment 
dat mi-am dat seama că nu mă regăsesc în multe din 
evenimentele legate de cultura românească în spaţiul 
în care mă aflam eu, nu mă regăseam în discursul lor, 
nu vedeam nimic din ce părea să se întâmple acasă. 
Parcă ceea ce ajungea în Occident, în spațiul unde mă 
aflam eu, era rămas cumva în urmă. Poate cu filmele 
a fost altfel. Dar ce se întâmpla pe filiera instituțio- 


nală părea un pic prăfuit. lar în Olanda şi în spaţiul 


BENELUX sunt prea puţine structurile care să lucreze 
pe conexiunea Est-Vest, să deschidă niște mici feres- 
tre. Tot auzeam de seri cu ii şi încondeiat ouă, poate 
câte o lectura pe ici pe acolo, dar nu păreau să fie cu 
oarecare răsunet. Cărți nu apăreau, din cele scrise de 
cei tineri. Mă refer la Amsterdam şi împrejurimi. Am 
vrut să fiu un pion în domeniul ăsta, să pun şi eu 
umărul. În 2010, trăiam deja în Olanda de vreo 15 
ani, a fost un moment în viața mea în care mi-am dat 
seama ca am nevoie de întoarcere spre acasă, ca să 
leg cele două identități ale mele, olandeză sau occi- 
dentală, şi română. Am aflat de programul de tradu- 
ceri literare pe care îl coordona Florin Bican printr-o 
colegă care locuia la Viena. M-am înscris, cu emoții. 
Am fost acceptată ca bursier ICR şi am stat 3 luni în 
România, după 15 ani în care mai veneam doar de 
Crăciun şi de Paști. 

În toți anii ăștia am continuat să citesc foarte 
mult, să fiu legată de film și literatură. Dorința mea 
era să fac o platformă în care să creez punți între Est 
şi Vest. Trăisem şi în America, unde am studiat la Bos- 
ton şi la New York, cunoșteam și Londra destul de 
bine, lucrasem acolo printr-un job pe care-l avuse- 
sem în Amsterdam, aveam ceva contacte. Amsterdam 
e la o aruncătură de băț de Londra, poţi să ajungi 
acolo la preţuri foarte mici. Mă gândeam deja la o ac- 
ţiune în sfera anglo-saxonă, mi se părea mai accesi- 
bilă decât o ieşire pe piața culturală olandeză. Cele 


trei luni petrecute în România au fost intense, am cu- 


170 


ProEuropeana Clubul cărții digitale 


DIALOGURI PROFESIONALE 


noscut autori, editari, s-au forraat nişte legătari. 

Iniţial voiara să particip la crearea unei fundații 
culturale, fusese curava ideea lui Jean Harris, scrii- 
toare şi traducătoare originară din New York care a 
Iocuit la București şi a coordonat tip de un an un 
proiect de traducere literară in liraba engleză la 0b- 


servator cultural. Ea ra-a contactat, nai armărise ac- 
ivicăţile un pic, i plăcea cura abordara teraatica, mă 
intâlnise de câteva ori pe la nişte lecturi prin 
plăcea transparența raea, erara sinceră, 
ceput să lu- 


București, 
Păreara să vorbira aceeași limibă Ara 


crăva intens irapreună, Eu raersesena la diverse cursuri 

de pregătire, la întâlniri ale editorilor, am făcut tot ce 
se putea. De câțiva ani mă chinuiam deja să fac niște 
lucruri la New York, să vorbesc despre niște autori, 
să propun extrase traduse, să explic o conjunctură 
culturală. Participam la lecturi, la evenimente, dă- 
deam din timpul meu. E un network, o lume interco- 
nectată din care trebuie să faci parte, nu doar să ceri, 
ci să și dai. 

Am fost cu Jean Harris la o conferință a traducă- 
torilor lângă New York, în Rochester. Am înţeles care 
le este filosofia, cum funcționează cererile lor de spri- 
jin în artă şi cultură. Faptul că eram cu Jean şi abor- 
dam cultura americană și românească în mod 
complementar era benefic. Apoi Jean s-a retras, a re- 
nunțat la ideea cu fundaţia. S-a simțit atât de lovită 
de ce s-a întâmplat în România în 2012-2013, de rău- 
tăţile care au circulat, încât s-a retras. Considera că e 
mai în vârstă şi nu mai avea energia şi nervii necesari 
să continue. Am înțeles-o. Nu am vrut să renunţ, m-a 
încurajat să n-o fac. Şi, cum se prefigura publicarea 
romanului Orbitor al lui Mircea Cărtărescu, m-am 
gândit să încerc să fac ceva. Scandalul la ICR avusese 
deja loc la momentul respectiv. M-a întristat profund 
ce s-a întâmplat atunci. Au urmat şi tot felul de acu- 
zații şi supoziţii cum că noi, cei din „echipa lui Florin 
Bican”, am fi agenţi, spioni. Nu îmi venea să cred. Mi-am 
zis că eu îmi ştiu realitatea mea. Mai voiam să încerc, 
să îmi demonstrez măcar mie că fac ceva cu cap din 
suflet. Cred c-a meritat măcar efortul ăsta. Ştiu că aș 
putea face lucruri un pic mai cu efect dacă aş avea și 
un sistem viabil cu care să pot colabora, spre și din- 
spre care să pot funcționa. 

Mă implic cu mult entuziasm când cred că me- 


rită... În vara lui 2012 am lucrat la un proiect de co- 


producţie româno-olandez, lucram ca asistentă de 
regie cu o regizoare olandeză. Un proiect foarte inte- 
resant, ca legătură Olanda-România. Eram la Bucu- 
reşti şi m-a sunat Florin Bican, ca să îl ajut. Avea în 
vizită niște editori americani, dar Institutul cultural 
stătea să pice. M-a rugat să mă ocup de aceşti editori, 
să preiau programul conceput pentru ei, fără să fiu 
plătită. Erau oameni tineri, trimiși de editurile lor: 
Rohan Kamicheril de la Words Without Borders, Mi- 
chael Barron de la New Directions, Jenna Johnson de 
a Houghton Mifflin. Împreună cu Jean Harris, ne-am 
ocupat de ei. Ne-am pus pe făcut cumpărături, gătit, 
am dus vin la hotelul unde erau ei cazați... Le-am lăsat 
pachetele în cameră cu o scrisoare de bun venit. l-am 


uat de la aeroport cu cineva de la ICR și 5 zile am res- 


pectat programul de întâlniri cu edituri şi am adăugat 
alte aspecte. Le-am făcut şi o petrecere pe stilul new 
yorkez, fusesem şi eu la tot felul de soirge-uri în Ame- 
rica. l-am plimbat prin Bucureşti, am mâncat furse- 
curi în Grădina loanid, pe unul din ei, anchilozat fiind, 
l-am dus la fizioterapeuta mea. După ce şi-au cumpă- 
rat prea multe borcane cu bunătăţi la un târg de pro- 
duse tradiționale, le-am dat un geamantan vechi 
de-al meu. Am avut un feed-back bun, şi asta nu pen- 
tru geamantan și fursecuri. Ne-au zis că au înțeles 
ceva din București, că au simțit că s-au apropiat de 
niște nuclee culturale, că au auzit niște voci literare. 
Ţin minte că într-una din seri i-am lăsat singuri ca să 
particip la protestul ICR cu papion la gât. M-au între- 
bat despre ce e vorba. La sfârşitul celor 5 zile mi-au 
cerut cartea de vizită. Eu aveam doar o carte de vizită 
pe care scria „Executive dreamer”. lar ei, care credeau 


că lucrez la ICR, au fost foarte uimiți. 

M.S.: Povestește-ne cum ai ajuns să te implici în 
turneul de promovare al cărţii lui Mircea Cărtărescu. 

A.F.: Când ajung în New York merg la toate libră- 
riile, la centrele culturale, să văd ce lecturi sunt, ce-mi 
surâde, să înțeleg cum se fac lucrurile astea... Ce fel 
de autori sunt, ce prinde în New York, ce fel de public 
vine... Să văd dinamicele culturale. Am fost la un 
College, la un seminar pe teme de traducere literară. 
Acolo am cunoscut-o pe editoarea Jill Schoolman de 
la editura Archipelago Books, care îl avea în lista de 
traduceri pe Nichita Stănescu. Ştiam cine e Jill, știam 
că mica ei editură a crescut frumos în 10 ani, şi că e o 
editură apreciată, de impact. M-am prezentat. Este o 
femeie modestă, caldă, foarte retrasă, de o rigurozi- 
tate extraordinară. M-am bâlbâit spunându-i ce în- 
cerc să fac. Ea a apreciat. Mi-a spus şi că a obținut 
drepturile să îl publice pe Mircea Cărtărescu. Lucrul 
ăsta mi-a rămas în minte. La sfârșit mi-a dat cartea ei 
de vizită, mi-a spus că merge la Frankfurt și mi-a pro- 
pus să ne întâlnim acolo. 

Am mers deci la Frankfurt, e simplu să călătoreşti 
în Europa. E o treabă olandeză să ştii să te descurci 
cu bilete ieftine. În avion am scris un mic plan: ce aş 
face eu dacă ar apărea cartea lui Cărtărescu. La Frank- 
furt mergeam la tot felul de lecturi, colocvii, discuții 
din care am învățat mult. Am căutat-o pe Jill School- 
man, care venise prin Asociaţia Independentă a Edi- 
tarilor Americani. O doamnă de la asociație mi-a spus 
că Jill nu sosise încă şi m-a invitat să-i las un mesaj. 
Eu aveam hârtiuța pe care scrisesem de mână în 
avion (scrisesem şi un document word dar nu găsi- 
sem imprimantă)... l-am lăsat-o, cu o scrisoare și cu 
numărul meu de telefon. Doamna de la asociaţie m-a 
invitat să revin la un cocktail oferit în seara respec- 


tivă de editorii americani independenți. Seara, Jill 


m-a strâns în braţe şi mi-a spus că i-a plăcut scrisoa- 
rea mea de mână! lar planul antreprenorial i s-a 
părut interesant, chiar redactat așa, pe o fițuică. Era 


personal şi gândit. Zâmbetul ei mi-a dat curaj. 


Jill Schoolman mi-a spus că nu are fonduri să facă 
o mare lansare, şi că îşi doreşte pe cineva lângă ea 
care să umble pentru cartea asta, să o promoveze 
prin New York. Ideea era să găsim niște locuri, libră- 
rii, centre cu genul de public care să corespundă au- 
torului invitat: scriitor, poet, jurnalist, om de acade- 
mie. Să încerci să le legi pe toate. Într-un context în 
care cu cărțile traduse te adresezi unui public foarte 
mic la New York, e o nișă. 

l-am scris lui Jill business-planul - în America e 
normal să faci niște lucruri la un nivel mic, proiecte 
în care te descurci, ca să dovedeşti de ce eşti în stare. 
Cum nu locuiesc în New York, efortul personal ca să 
organizez ceva acolo e mare. Şi dacă nu există o struc- 
tură care să te susțină material e greu să o duci la 
capăt. Legăturile mele din Boston și New York m-au 
ajutat. Am stat la prietenii mei, foşti colegi de cameră 
când eram studentă la Boston. 

În 2013, anul în care urma să fie proiectul acesta 
la New York iar eu mă pregăteam pentru el, speram 
să-l ascult pe Mircea Cărtărescu la Salonul de Carte 
din Paris, în martie. Tevatura cu ICR-ul era în toi, se 
întâmplau treburi cam urâte atunci. Cărtărescu fu- 
sese invitat la Paris dar a anunțat că nu mai vine. Am 
înțeles perfect decizia lui. Cam în același moment, 
festivalul de literatură de la Bruxelles „Passa Porta” 
a anunțat că l-a invitat şi că a acceptat să meargă 
acolo. Pe Mircea Cărtărescu îl mai întâlnisem în Ro- 
mânia, îl contactasem de fapt să-i spun despre tur- 
neul de la New York. Mi-a dat întâlnire, foarte 


prietenos. Părea însă sceptic, şi l-am înțeles. După 

toată tevatura din România, îmi puteam imagina de 
ce e aşa... Nu m-am lăsat intimidată. lar la Paris, când 
am aflat că va fi la Bruxelles, mi-am dorit să merg să 
văd cum interacționează cu publicul străin. Îl văzu- 
sem doar în România, la lecturi la Humanitas şi la o 
întâlnire cu bursierii de la ICR, la Mogoșoaia. Mi-am 
luat bilet de tren cu 20 de euro spre Bruxelles. Am 
plecat într-o duminică din Paris, am luat trenul la 5 
dimineaţa. S-a anunțat că ninge la Bruxelles. Cei din 
gara de la Paris mă avertizau că risc să rămân pe 
acolo. La Passa Porta intrarea era cu bilet. Avea două 
lecturi, una cu un autor belgian, și o lectură de poezie 
cu trei poeţi, într-un teatru din Bruxelles. A fost ceva 
fantastic. 

Tema era „Paradisul”, moderatoarea era un critic 
olandez, blocată în propriile ei idei, dar la un moment 
dat şi ea şi interlocutorul au tăcut amândoi şi l-au 
lăsat să vorbească numai pe Cărtărescu... Am simţit 
chimia, emoția, o sală reverberând, rezonând; pentru 
mine a contat enorm prezenţa acolo. După care mi-am 
luat cartea, tradusă impecabil de Jan Willem Bos. 
M-am așezat la coadă, erau şi români, și belgieni, şi 
olandezi... Am așteptat să-mi semneze cartea, cu o 
inimă bufnindu-mi în mine... Aveam nişte emoţii în- 
grozitoare. M-am prezentat din nou, mi-a dat o dedi- 
caţie simplă și i-am reamintit că vom lucra la vară cu 
Jill. A fost prietenos spunând că dacă ne poate fi de 
vreun folos, o face desigur. M-am bucurat că mă sui- 
sem în trenul acela spre Bruxelles. Apoi a avut o lec- 
tură de poezie într-un teatru. Am stat în public. 
Fantastic. Asta mi-a dat un imbold şi mai mare. Am 
scris în Dilema un mic eseu legat de plecarea la Bru- 
xelles, am scris că m-am simțit liberă. Salonul de 


carte de la Paris m-a deziluzionat destul de mult, agi- 


taţia, conjunctura de atunci... Am dat un mic interviu 
în Observator Cultural legat de târgul de la Paris. Ţin 
minte că l-am scris noaptea. Și mai târziu m-am lovit 
de oameni care îmi reproşau direct sau indirect cele 
spuse. Dar au fost şi destui care m-au încurajat să 
merg mai departe. Un lucru e sigur: m-am bucurat de 
Bruxelles. 

Privind în urmă, am impresia că învăţ foarte 
multe făcând eforturile pe care le fac. Stimulentul 
principal e uman. Sigur, trebuie să ți se mai dea şi 
şansa să intri într-un sistem, să figurezi, să funcțio- 
nezi. Bruxelles mi-a dat curaj. 

M.S.: Ai avut nevoie de recomandări pentru a găsi 
locurile pentru întâlniri? 

A.F.: Cum spuneam, la New York m-am dus într-a- 
devăr la multe evenimente, la multe întâlniri literare, 
în primul rând din interes personal, îmi place să văd 
cum se întâmplă lucrurile astea. Îmi place literatura, 
îmi place să ascult un autor vorbind, citind. Am văzut 
felurile lor de abordare. În SUA sunt antreprenori, le 
place când vii cu o idee, dacă pot să o conecteze cu 
ceea ce fac ei. E vorba şi de un pic de noroc! Cred într- 
o abordare civilizată, de bun gust, în care să ai ce 
spune. 

Faptul că vii cu un autor de pe lista Nobel nu e ne- 
apărat deschizător de uși. Poate să fie timpul, locul 
greșit... Nu mai vorbesc de agendele tuturor! La New 
York e foarte greu, se întâmplă tot timpul câte ceva. 
Câte ceva care aduce și bani, e important în oraşul 
ăla. Nu trebuie să cauţi buricul centrului artistic new 
yorkez, nu există aşa ceva. Sunt atâtea locuri, atâția 
oameni, important e să ştii cum să-i atragi. Sigur, tre- 
buie să ştii unde vine publicul, să-ți faci temele astea. 


A contat enorm nivelul interuman, și sigur, să spun 

numele editoarei, ]il]... Se ştie ce fel de cărţi scoate. A 
contat că mai fusesem prezentă la niște evenimente 
în New York, unii ştiau de mine. 

Dar în primul rând a contat că e o carte genială, 
un autor de clasă, un traducător absolut extraordinar 
şi o editoare care mi-a dat mână liberă. 

În SUA oamenii sunt foarte deschişi, lumea e 
transparentă într-un fel. Sigur, este competiţie. Oa- 
menii par mai convinși de ideea că dacă împarți, îm- 
părtășeşti, eşti onest, atunci lucrurile se coagulează, 
energiile bune se adună. Asta e o mentalitate mai îm- 
pământenită în occident. Nu e teama că se va inter- 
preta greșit ce spui sau că o să fugă altul cu ideea ta. 
E loc pentru toată lumea! Când e vorba de un act ar- 
tistic, e important ca actul și omul să fie vizibili, să-i 
ajuţi să iasă în față. Sigur că există competiție acerbă, 
însă există și nişte energii şi contexte pe care dacă ai 
norocul să le unești ies niște lucruri bune. lar oamenii 
mi se par oricum deschişi, încurajatori, te ascultă şi 
dacă nu pot să te ajute ţi-o spun de obicei. Nu te duc 
cu vorba. Transparenţa asta pe mine mă ajută. E de 
bon ton să lămureşti o situaţie. 

Cred că trăim într-o epocă în care oamenii se 
adună pentru că au un crez comun, și e mult mai ren- 
tabil decât iniţiativele care vin de la stat şi de la insti- 
tuţii. Cred mult în deschiderea de porți între lumea 
corporatistă și artă. Trebuie să găsești un limbaj po- 
trivit. E necesar bineînţeles și sprijinul unei amba- 
sade, al unei instituţii pentru artist. Instituţiile astea 
sunt instrumente importante. Ele sunt acolo cu un 
scop clar: sprijinul şi promovarea unei anumite cul- 
turi. Ceea ce îngreunează lucrurile e paleta politică şi 


orgoliile umane. 


M.S.: Ce rol a jucat editoarea Jill Schoolman în tur- 
neul de promovare? 

A.E.: Jill Schoolman este o persoană foarte mo- 
destă. Nu a ţinut să ia parte la dialog, nu apărea pe 
scenă. Nu e vorba despre ea, ci despre crezul ei în li- 
teratură, ce crede ea că merită scos la iveală, într-o 
luptă acerbă cu editurile mari. Dă uneori interviuri, 
e percepută ca un „role model”. Lucrează cu mare 
sârg şi seriozitate şi e foarte respectată. Ea este omul 
din culise, Sigur, există momente în care optează di- 
ferit. 

Jill l-a găzduit în apartamentul ei pe Mircea, și în 
timpul acesta ea a stat altundeva. Eu făcusem multe 
ture prin New York să găsesc sponsorizarea unui 
hotel-boutique, am încercat, dar m-am ales cu multe 
creioane, gume de șters şi cutii de chibrituri... Două 
săptămâni numai asta am făcut. Mi s-a răspuns prie- 
tenos, dar toți mă întrebau: de ce să sprijinim litera- 
tura? 

Unul din membrii boardului editurii Arhipelago 
(o editură privată, susținută printr-un board) a orga- 
nizat o serată în casa proprie, în Brooklyn. Au venit 
editori, jurnaliști, clienți ai editurii, a venit şi David 
Damrosch, un vestit critic american, a fost și o tradu- 
cătoare a lui Orhan Pamuk în engleză, Maureen 
Freely. O cunoscusem la Amsterdam și ne revăzusem 
la Londra la tot felul de întruniri din lumea traduce- 
rilor literare. Ne cunoşteam un pic, eram uimite să ne 
întâlnim acolo. Se umpluse ochi apartamentul res- 
pectiv. Soir&e-urile astea sunt modul american de a 
facilita o întâlnire mai caldă cu un autor. E un fel de 
bonus pentru cei care sprijină artiștii, autori pe liste 
Nobel... În America e cultura sponsorizări, a susține- 
rii unor proiecte. Ceea ce vine la schimb e apropierea 


umană. Am fost la multe serate de genul acesta, invi- 

tată de organizatori sau de invitați. Am privit, urmărit 
şi cred că am învăţat multe. Vedeam bucuria celui 
care sprijină proiectele culturale, oameni care citesc 
şi merg la lecturi. Sigur că pentru astea e nevoie de 
disponibilitatea tuturor pionilor. 

M.S.: Cum aţi conceput programul, care au fost 
partenerii cu care aţi colaborat? 

AF: În general editura e cea care decide progra- 
mul, ea știe ce funcționează şi ce nu. Turneul de pro- 
movare avea loc după tărășenia cu ICR-ul din 
România în 2012. l-am explicat cumva editoarei con- 
textul, ca să ştie şi de ce nu putem lucra cu ICR-ul, de 
ce nu ne răspund la mail-uri ambasada, consulatul 
(lucrurile nu sunt neapărat legate între ele, nu vreau 
să sugerez asta)... Jill nu înțelegea ce s-a întâmplat la 
ICR, de ce totul e o chestie de politică, de ce nu se 
poate adresa celor care ar fi în mod normal respon- 
sabili de o facilitare a interacțiunilor culturale între 
ţări. Toate aspectele astea sunt foarte frustrante. Mie 
mi-era sincer jenă să explic detaliile astea. E foarte 
neplăcut. 

Sigur, nu e neapărat să faci evenimentul la insti- 
tutul cultural, mai ales că te adresezi publicului ame- 
rican în primul rând, cartea era lansată în limba 
engleză. Într-un context normal, e firesc ca un institut 
să plătească biletele de avion, să faciliteze o cazare... 
Dar nu au existat fonduri. La Ambasada română se 
schimbaseră numerele, codurile de acces în departa- 
mente... Am reușit să dau de ei. Şi Jill vorbise cu ei. 
Doream să se afișeze pe site-ul ambasadei evenimen- 
tele, să se mobilizeze publicul fidelizat. Nu ştiu dacă 
s-a întâmplat lucrul acesta, n-am verificat, țin minte 
că nu m-a mai contactat nimeni așa cum se promi- 


sese. Asa că nu am mai insistat nici noi. După ce a în- 


ceput turneul am comunicat mai mult cu jurnaliștii 
americani. Pentru asta și eram acolo: să asigur un 
turneu în Statele Unite cât mai reuşit. 

Editoarea a avut de suferit în ce priveşte cheltu- 
ielile. Ca editură trebuie să te angajezi la niște costuri, 
fără să-l baţi la cap cu aspectele astea pe autorul in- 
vitat. Din fericire, Boston University a fost foarte im- 
plicată, ei au un program de deschidere spre dialogul 
cultural și au considerat că venirea lui Mircea 
Cărtărescu este o onoare pentru ei. La Harvard, David 
Damrosch promovează literaturile în traducere în 
spaţiul american. Fiind profesor de renume, având în 
echipă și oameni din estul Europei, a dorit să îl invite 
pe Cărtărescu. Ţin minte emoția lui Damrosch când 
l-a prezentat şi când a mărturisit că este o bucurie să 
ai lângă tine un om care scrie de neegalat, și care 
scrie de mână în continuare. Era o colegă venită cu 
Nostalgia, care a fost tradusă mai demult, avea şi Blin- 
ding, subliniate cu creionul, marcată cu post-it-uri, şi 
a fost foarte plăcut şi emaționant. Cred că pentru 
Cărtărescu a fost bucuria de a interacționa, de a 
putea să povesteşti cum scrii, cum predai în România, 
cum se citeşte în România. O discuţie degajată dar de 
nivel înalt. 

Cum spuneam, Mircea Cărtărescu a fost invitat la 
Boston de către Boston University, prin departamen- 
tul de Literatură Comparată de acolo. A fost foarte va- 
lorizant pentru turneu să vină solicitarea de acolo. A 


avuto întâlnire alături de o doctorandă de la Harvard 


care e româncă, Delia Ungureanu, a fost şi la Chicago 
cu ea. Prima seară la Boston a fost un dialog între ei 
doi. Au fost mulți studenţi în seara respectivă, pentru 
o întâlnire cu precădere academică. 


Cristian Lupșa de la Decât o Revistă din Bucureşti 

era student la Nieman Foundation for Journalism, cel 
mai mare laborator de jurnalism din lume, la Univer- 
sitatea Harvard, unde sunt acceptați anual cam 15 
jurnaliști de top din lume - un soi de pepinieră, jur- 
naliştii vin să își gândească proiectele, fac cercetare 
post doctorală. L-am întrebat deci pe Cristian Lupșa 
dacă poate fi găsită o formulă prin care Cărtărescu să 
poată fi prezent la Harvard pentru un dialog. El mi-a 
răspuns cu entuziasm, acolo se încearcă să aibă 
mereu invitați din diferite domenii. A propus deci în- 
tâlnirea aceasta la Harvard, la Nieman Foundation. 
Trebuie să vorbesc şi despre întâlnirea de la Ma- 
ssachusets Institute of Technology din Boston, cel mai 
mare centru academic de oameni de ştiinţă... Ştiam 
că sunt mulți studenţi români la MIT şi în Boston în 
general, ştiam că lui Cărtărescu îi place să predea, îi 
place interacțiunea cu tinerii; am reușit să dau peste 
o organizație de români de la MIT. Le-am scris prin 
Facebook, le-am făcut propunerea și au fost de acord 
să-l invite. A fost emoționant. Un amfiteatru plin ochi 
cu studenţi români care îl întrebau: de ce literatura? 
De ce să citesc? Am văzut sclipirea în ochii lui Mircea... 
Mi-a mărturisit că pentru el a fost cea mai bună 
seară. El e un om foarte modest. Vorbește impecabil 
engleză, dar faptul că a putut să vorbească în română 
i-a plăcut (erau prezenţi câțiva străini, pentru care au 
tradus românii). Erau în sală tineri până în 30 de ani, 
am niște fotografii cu privirea lor intensă. A fost o dis- 
cuţie minunată despre literatură, despre povești, cu 
oameni de știință. Mă bucur că am putut găsi publicul 
ăsta în lumea on-line. Mona Nicoară (regizoare de do- 
cumentare la New York) mi-a povestit despre ei. E 
important, când aduci o minte luminată în alt spațiu, 
să fie percepută la adevărata ei valoare, și în acelaşi 


timp să vezi diaspora — câte prejudecăţi există şi des- 


pre ea! - să vezi generațiile astea tinere, studenții 
care studiază la MIT, mințile astea brici... Poate se vor 
întoarce acasă, poate vor rămâne acolo... Mircea 
Cărtărescu mi-a spus „mulțumesc” la final. M-am bu- 
curat foarte tare să îl văd așa încântat, simțindu-se 
complet în lumea lui acolo la MIT, înconjurat de stu- 
denți curioși și sincer interesați. 

În ultima seară cu Mircea Cărtărescu la New York, 
Michael Barron de la editura New Directions m-a în- 
trebat total surprins: de ce nu găsește nimeni o pun- 
guță cu doi bani să te plătească? Ştii cum şi despre ce 
să ne vorbeşti, înţelegi ce căutăm, ştii cum merg lu- 
crurile aici, faci o muncă prețioasă... Scriitorul şi edi- 
torul John Freeman mi-a dat o dedicație pe o carte a 
sa (cartea va apărea în iunie prin intermedierea mea 
în traducere românească). Mi-a scris: „Munca ta e no- 
bilă în lumea asta a traducerilor și o faci cu atâta gra- 
ţie”. Nu-i vorbisem vreodată despre ce făceam, m-a 
observat, a dat de mine în Londra, New York, în libră- 
rii şi pe la talks — şi recent m-a invitat la o serată lite- 
rară la el acasă la New York și m-a prezentat: fata asta 
ştie cum să convingă un editor, un redactor, să apară 
o carte, un text, înțelege dinamica culturală. Vreți să 
fiți publicaţi urgent în Romania? Ea este interlocuto- 
rul ideal. 

Asta am învățat în Occident: vrei ceva, pune mâna 
şi încearcă. Loveşte-te, dă-o în bară, ia-o de la capăt. 
Viaţa nu se măsoară în lauri ci în eşecuri, în cărările 
mici şi multe spre câteva minime izbânzi. E o expe- 


riență pe care nu aş da-o înapoi. 


(Interviu realizat de Monica Salvan) 

ADORE 
un studiu comparativ al bunelor practici în domeniul lecturii 


Proiectul internațional ADORE a demarat în anul 
2006 şi a avut ca participante unsprezece țări euro- 
pene, printre care şi România. EI a fost propus de o 
echipă de cercetători din Germania (Luneburg Uni- 
versity), ca urmare a rezultatelor slabe obținute de 
adolescenţii din multe țări din Europa în domeniul 
abilităţilor de lectură. Un studiu realizat în America, 
în anii '70, arată că angajaţii folosesc la locul de 
muncă texte care, în proporție de 70%, corespund ni- 
velului de dificultate al cunoștințelor din clasele su- 
perioare de liceu. Abordând situația invers, putem 
spune astfel: persoanelor care nu pot înțelege ce ci- 
tesc, le lipsesc competențele fundamentale care să le 
permită dezvoltarea şi împlinirea în viață şi în socie- 
tate. 

Acesta este mesajul pe care testările PISA îl trans- 
mit continuu către sistemele de educaţie, către facto- 
rii decizionali din politică şi către societatea civilă. 
Capacitatea de a citi şi de a înţelege textele în mod 
adecvat este una dintre competențele de bază pentru 
a participa la viața socială, la viaţa şcolii, pentru a 
avea abilități profesionale și pentru a învăța pe toată 
durata vieţii. În Uniunea Europeană, procentul citi- 
torilor slab performanţi a crescut de la 21,3% în 
2000 la 24,1% în 2006 şi a ajuns la peste 20% în 
2009 ceea ce înseamnă că o cincime dintre cei care 
părăsesc şcoala nu corespund cerințelor societății 


contemporane. Instruirea în domeniul cititului este 


privită astăzi ca un element cheie, ce nu mai ține doar 
de domeniul însușirii limbii materne. 

Cititul este baza învăţării pentru toate mate- 
riile, un element esenţial în orice serviciu, în toate 
domeniile învăţării de lungă durată. În consecință, ex- 
perţii educaţionali accentuează faptul că, la sfârșitul 
învățământului obligatoriu, elevii trebuie să fie capa- 
bili să recunoască ideea principală dintr-un text, să 
selecteze informaţii relevante și să realizeze conexiu- 
nile de bază între acestea. 

În cadrul proiectului ADORE, 35 de specialiști din 
universități și centre de formare a adulților din un- 
sprezece țări europene au încercat să definească cri- 
teriile care guvernează într-o școală modelele de 
bună practică, în domeniul cititului. Astfel, între 
2007-2008, echipe transnaționale din cadrul proiec- 
tului au vizitat şcoli care au putut oferi asemenea 
exemple de succes. În timpul acestor vizite, au fost 
analizate lecţii şi proiecte în contextul unor programe 
şcolare și al unor politici educaționale specifice, din 
perspectiva celor patru obiective mari ale proiectu- 
lui: 

* Iniţierea unui dialog multi-disciplinar între cer- 
cetători, profesori şi alți profesionişti europeni din 
domeniul lecturii şi instruirii în lectură. 

* O mai bună înțelegere a nevoilor speciale ale 
adolescenților cu dificultăţi în lectură, în raport cu 


mediul lor național, social, cultural și lingvistic. 

* Elaborarea unui ghid de bună practică: publica- 
rea unui manual internațional de bună practică în ac- 
tivitatea de predare, bazat pe munca de teren 
desfăşurată în cele 11 țări europene, incluzând şi pre- 
zentarea unui cadru teoretic adecvat. 

* Crearea unei rețele informative unde să poată fi 
accesate ultimele cercetări în domeniul lecturii, 
aparținând profesorilor şi altor profesionişti din do- 
meniul alfabetizării funcţionale a adolescenților. 

Proiectul a identificat obstacolele pe care le în- 
tâmpină cititorul slab performant în lecturarea şi 
înțelegerea unui text. Printre acestea amintim: deco- 
darea, cititul fluent şi adaptat situației de comuni- 
care, citirea critică, interpretarea și evaluarea 
conținutului, a limbajului și a elementelor textuale, 
alfabetizarea digitală și abilitățile de căutare on-line 
a informațiilor. Abilităţile metacognitive de învăţare, 
citirea critică și reflecția, precum şi lipsa motivaţiei 
sau a implicării în actul de lectură sunt alte obstacole 
în calea înțelegerii textului citit. 

România nu a reprezentat un interes deosebit 
pentru culegerea cazurilor de bună practică în dome- 
niul ameliorării situației cititorilor slab performanți. 
Concluzia specialiștilor care au vizitat țara noastră a 
fost că învățământul nostru este rigid, profesorii 
noștri nu au cunoștințe de literație, nu beneficiază de 
cursuri de formare în domeniul abilităților de lectură 
şi, în consecință, sunt foarte puţine cazurile în care 
cadrele didactice de la alte discipline, în afara profe- 
sorilor de limbă maternă, se străduiesc să urmă- 
rească progresul cititorilor slab performanți. Această 
categorie de elevi nu se simte valorizată pentru că 
profesorii români au tendința să lucreze mereu cu 
„vârfurile” În plus, sistemul nostru educațional valo- 


rizează dascălii pe baza numărului de olimpici. Inte- 


resul pentru progresul elevilor care sunt deficitari în 
domeniul lecturii lipseşte aproape în întregime din 
evaluarea anuală a profesorilor. Nu există programe 
implementate la nivel național care să corecteze 
acest fenomen și, deşi majoritatea țărilor europene 
au luat măsuri de ameliorare a fenomenului (ca şi 
tema acestui proiect ADORE), în România, în ciuda 
rezultatelor dezastruoase la capitolul abilități de lec- 
tură, nu există o preocupare continuă şi coerentă în 
acest domeniu. Întrebarea pe care au pus-o insistent 
specialiștii care au vizitat țara și care au asistat la ore 
în diferite școli, observând cum se raportează profe- 
sorii noştri la elevi și la orele de curs, a fost: „De ce 
alocați atât de multă energie şi atâtea resurse pentru 
performanţele elevilor cu un potenţial intelectual ri- 
dicat, când aceştia reprezintă un procent atât de mic 
din populaţia țării (mai puţin de 1%!) 

Nu constituie ceilalţi elevi majoritatea care va asi- 
gura serviciile, economia, industria și agricultura 
acestei ţări? Nu aveți nevoie ca și ei să se simtă valo- 
rizați, să fie, în anumite contexte, în centrul preocu- 
părilor sistemului vostru educațional? Calitatea 
înțelegerii sarcinilor de lucru (respectiv capacitatea 
de comprehensiune a unui text) de la locul de muncă, 
nu este cea care asigură și calitatea actului prestat?”. 

La toate aceste întrebări trebuie să se găsească 
răspunsuri potrivite pentru ca societatea româ- 
nească să poată progresa cu ajutorul unor cetăţeni 
care ştiu că statul îi respectă și investeşte în ei, prin- 
tr-o educație de calitate, adaptată nevoilor lor, chiar 
dacă nu sunt înzestrați cu un potenţial intelectual de 


excepţie. 

Câcile FOLSCHWEILLER 


Mici națiuni, mari întrebări 


Filosofie şi naţiune. 
Românii între chestiunea naţională 
şi gândirea occidentală 


Ia sfârşitul secolului al XIX-lea 


Acest studiu! este motivat de o curiozitate filoso- 
fică față de un spațiu cultural deopotrivă apropiat și 
îndepărtat, România, a cărui producție intelectuală 
este în egală măsură fascinantă și derutantă, pare 
provocatoare şi banală; cititorul francez se simte 
uneori acasă, alteori caută o portiţă de acces. Dincolo 
de numeroasele referințe comune, dincolo de o ter- 
minologie adesea copiată după gândirea franceză, tot 
atâtea elemente care formează un teren oarecum cu- 
noscut care ne ajută să ne orientăm, peisajul filosofic 
pe care îl descoperim este foarte diferit, cu un relief 
derutant. De exemplu, locul ocupat de „filosofia cul- 
turii” în tradiția românească — la fel ca în tradiția ger- 
mană, în timp ce această categorie nu figurează în 
filosofia franceză - e un element de alteritate pentru 
cititorul francez?. În acest peisaj, printre problemati- 
cile clasice şi comune se ivesc alte teme, alte întrebări 
care se impun ca tot atâtea obsesii intelectuale. Acest 
lucru este vizibil şi pentru o privire românească, pre- 
cum în cazul lui Costică Brădăţan, a cărui Introducere 
la istoria filosofiei românești în secolul XX, neacade- 
mică, însă foarte stimulantă, este suscitată de această 
constatare: 


„Fără îndoială că filosofia românească a atins, în 


secolul al XX-lea, mai toată problematica filosofică 
europeană clasică (Dumnezeu și modalitățile cunoaş- 
terii Lui, sufletul și nemurirea individuală, Creaţia și 
constituția lumii, cunoașterea, adevărul, binele, fru- 
mosul etc. etc.), problematică ce fusese deja îndelung 
frecventată de o întreagă tradiţie de filosofi occiden- 
tali respectabili, numai că, tocmai pe fondul acestei 
„mari dezbateri” începute la noi din secolul trecut, o 
serie de probleme aveau din capul locului un statut 
privilegiat, ca unele a căror rezolvare era extrem de 
urgentă pentru metabolismul vieții intelectuale și su- 
fletești locale, şi care se tot iveau pe parcursul unui 
efort sincer de autodumirire: identitatea colectivă / 
națională (şi insecuritățile ei), resorturile intime ale 
identității de sine, fatalitatea (și „boicotul”) istoriei, 
marginalitatea și eterna „căutare a centrului”, creația 
culturală și originalitatea ca jaloane ontologice, limba 
drept das Haus des Seins etc”?. 

Dar centrul de greutate al acestui peisaj intelec- 
tual nu se situează în același loc în aceste spaţii din 
Europa orientală, unde filosofia întreține cu istoria 
identitară şi naţională un raport intim care deter- 
mină pentru multă vreme forma pe care o ia aceasta. 
C. Brădățan caracterizează atât de bine situația încât 
se poate susține că adevărata „mare dezbatere” filo- 
sofică este cea din perioada interbelică, descrisă în 
aceşti termeni de istoricul K. Hitchinsf, o dezbatere 
care, chestionând modul de dezvoltare a României 


Mari, adânceşte prăpastia între europeanişti şi tradi- 

ţionaliști, între „autohtoniști” şi partizani ai „sincro- 
nizării” europene. Prin caracterul său de extremă ur- 
gență, dezbaterea se impune în fața tuturor 
celorlalte, stârnind întrebările şi reflecţiile filosofilor. 
Lucian Blaga şi Constantin Noica au elaborat astfel 
vaste sisteme de gândire originale care, fiind expresia 
filosofică a unei probleme românești, riscă să nu de- 
păşească stadiul de metafizici ale culturii române, 
greu de înțeles şi de discutat în cadrul unei dezbateri 
filosofice europene. Mircea Eliade rezumă şi con- 
firmă rezultatul acestui proces la mentorul său din 
epocă, Nae Ionescu, carismatic profesor de filosofie 
la Universitatea din Bucureşti şi ideolog al Gărzii de 
Fier: „Problema sufletului românesc este o problemă 
ontologică înainte de a fi una istorică”5. 

Transferul istoriei în metafizică, prin care meta- 
fizica îşi pierde caracterul detaşat şi abstract pentru 
a deveni o miză existențială individuală și colectivă, 
este rezultatul unei scurte dar dense istorii a ideilor 
în țările româneşti, pe care Eugen lonescu o califică 
de „lunga noastră vorbire despre noi înşine”, pe care 
o consideră pe cât de ridicolă, pe atât de sterilă. „De 
o sută de ani, ne definim! [...] De o sută de ani de 
când, aproximativ, încercăm să existăm ca literatură 
cultă, ne punem întrebările de început: viciul nostru 
mortal”, se înfurie el în 1934 în Wu, volum de eseuri 
publicat în România. Acest discurs obsesional este 
simptomul unei istorii problematice legate de conști- 
ința de sine colectivă și națională, un mod istoric de 
a fi plasat sub semnul „precarității” şi al „fragilității”?. 
Formele exacerbate ale acestui discurs național dau 
măsura urgenţei existențiale exprimate în mod con- 
stant de gânditorii şi scriitorii români. Dacă filosofia 
românească este traversată mereu, în mod obsesio- 


nal, de problematicile culturii și ale naţiunii, care tind 


uneori să orienteze inclusiv abordarea altor între- 
bări, lucrul acesta se întâmplă pentru că în paralel, 
formularea problemelor istorice și naționale a fost le- 
gată de o punere sub semnul întrebării radicală, exis- 
tenţială, a rațiunii de a fi a unei națiuni a cărei 
realitate nu convingea. Cum poţi fi român?, întreabă 
Cioran, în timp ce „a fi francez e o evidență”*. Modul 
în care a formulat complexul acestei non-existențe 
este cunoscut. „Ţara mea! Voiam cu orice preţ să mă 
agăț de ea şi nu aveam de ce. Nu-i găseam nici o rea- 
litate, nici în prezent, nici în trecut. [...] Altfel spus, 
ura mea îndrăgostită şi delirantă nu avea obiect; pen- 
tru că țara se fărâmiţa sub ochii mei. Faptul că țara 
noastră nu exista era pentru noi o certitudine”. Și 
Cioran se referă totuși la epoca României Mari din pe- 
rioada interbelică, la apogeul extinderii ei teritoriale! 

Înainte de a deveni o „certitudine”, îndoiala s-a in- 
stalat în chiar momentul afirmării statului-națiune 
român, în anii 1860. În ciuda revoluţiei avortate din 
1848, unirea din 1859 sub domnia prințului Cuza 
este validată de puterile europene, Constituţia Prin- 
cipatelor Unite datează din 1866, Independenţa este 
recunoscută în 1878, Carol de Hohenzollern este în- 
coronat în 1881, România devine o monarhie consti- 
tuțională cu drepturi depline, iar mai târziu tratatele 
din 1919 încheie acest proces cu alipirea Transilva- 
niei, a Bucovinei și a Basarabiei. După 1848, organi- 
zarea interioară s-a făcut rapid: în câţiva ani românii 
realizează o reformă agrară, se dotează cu un Parla- 
ment şi cu o administrație de Stat, organizează ar- 
mata, creează primele universităţi la laşi și Bucureşti. 
Nașterea Principatelor Unite, care începeau să fie nu- 
mite uneori şi România, confirma astfel primele suc- 
cese notabile ale naționalismului român, dacă 


naționalismul este, conform definiției lui Hobsbawm 

inspirată de Gellner, „un principiu care necesită co- 
incidenţa între unitatea politică şi unitatea naţio- 
nală”!0. Dar definiția este parțial tautologică şi 
exprimă insatisfacția care începe să apară în Româ- 
nia: în ce constă această unitate națională incarnată 
de unitatea politică? 

Rapiditatea procesului pare să fi creat ea însăși 
un sentiment de contingență istorică. Chiar în mo- 
mentul în care națiunea dă impresia că şi-a găsit baza 
politică, aceasta îi scapă. O limbă şi o cultură influen- 
țate de mode franțuzești importate de „bonjurişti”, în 
ciuda opoziției Academiei, o istorie ignorată sau fal- 
sificată de propriii săi intelectuali, instituții precare, 
decalate față de realitatea socială, copiate brutal 
după modelul occidental, independența din 1878 
trăită ca o impostură, toate acestea îi subliniază fra- 
gilitatea. Apar aici simptomele unei crize identitare 
care atinge chestiunea temeliilor. Întrebarea nu mai 
este, ca în prima jumătate a secolului al XIX-lea, „cine 
suntem?” (daci, latini, supuși ai cutărui imperiu?), 
nici „unde suntem?” (în Orient, în Occident? în Impe- 
riu, într-o comunitate spirituală românească?), ci 
este „ce suntem?”, întrebare fundamentală față de 
care realizarea unităţii româneşti printr-un Stat po- 
litic autonom, cu toate atributele și simbolurile (un 
nume, un drapel, o capitală, o constituție), pare de- 
calată. 

Această chestionare radicală, care subliniază, la 
douăzeci de ani după evenimentele din 1848, lipsa 
de legitimitate și de motivaţie a formelor moderne 
ale naţiunii române, vine de la tinerii intelectuali"! de 
la Junimea grupaţi în jurul lui Titu Maiorescu, cel care 
în 1868 formulează clar această critică vorbind des- 


pre „formele fără fond”1?. El vizează în acest fel siste- 

mul politic și cultural modern și liberal, interpretat 
ca un import al modelului occidental, în special fran- 
cez, într-un spaţiu în care acesta e în total decalaj, 
placat pe o realitate care nu îi corespunde. 

Formula se răspândește şi critica e durabilă. „Ro- 
mânii, care n-au creat aproape nimic, au împrumutat 
aproape tot”, proclamă din nou în mod provocator 
criticul literar G. Ibrăileanu în 1909. Atenţia acor- 
dată procesului de constituire a individualităţii na- 
ţionale duce la descoperirea umilitoare că aceasta s-a 
alimentat în mare parte din afara ei, că toată cultura 
ei modernă este exogenă. Într-o astfel de situaţie, și 
în momentul în care naţiunile se afirmă peste tot, 
ideea că rațiunea de a fi a tinerei Românii se află în 
ea însăși nu mai este atât de evidentă. Ca şi cum 
aceasta ar fi suferit de o deficiență congenitală, de o 
insuficiență originară a realităţii ontologice. Chestiu- 
nea identității devine o problemă existențială. 

lar problema existențială suscită răspunsuri filo- 
sofice. Referirile numeroase la câmpul filosofic, la 
concepte, teze, autori, la demersul însuşi al filosofiei 
sunt o caracteristică a discursului junimist, simpto- 
matică pentru schimbarea nivelului de chestionare, 
când de fapt majoritatea membrilor cenaclului nu 
sunt filosofi, iar acest termen trimite la o practică 
încă marginală, lipsită de un cadru instituțional în 
România acelor vremi. Însă cei care dau tonul sunt 
chiar cei cărora li se atribuie această etichetă, adesea 
într-un mod ironic sau chiar disprețuitor. Unii dintre 
ei se vor distinge printr-o operă intelectuală durabilă: 
pe lângă Titu Maiorescu, Vasile Conta, autor al pri- 
mului sistem filosofic românesc cu a sa „teorie a on- 
Mihai 


naţional”, ale cărui articole de fond în cotidienele ro- 


dulației universale”, Eminescu, „poetul 

mâneşti sunt pline de reflecţii filosofice, Alexandru 
Xenopol, cunoscut în primul rând ca istoric, însă 
autor al unei „Teorii a istoriei” care este o filosofie a 
istoriei, sau, în următoarea generaţie, Constantin Ră- 
dulescu-Motru, elev al lui Maiorescu și autor al unei 
filosofii a „personalismului energetic” care se dorește 
a fi o „filosofie românească”. Toţi au studiat filosofia 
în universităţile occidentale, la Viena, Berlin, Leipzig, 
Paris sau Bruxelles. Toţi s-au implicat în viața publică 
şi au introdus filosofia în discursurile lor, iar influența 
filosofică a operei lor o depășește pe cea a scrierilor 
lor din domeniu. Recursul la filosofie în mica socie- 
tate intelectuală românească din epocă este mult mai 
difuz, irigă acțiunea culturală și politică, stilul de a 
preda, articolele de presă, fără a fi îngrădit într-un 
singur gen de scriere. 

În acest lung „efort de autodumirire” (C. Brădă- 
ţan), momentul junimist apare ca o răscruce și ca un 
moment fondator, pentru că Maiorescu se află atât la 
originea „marii dezbateri” din anii 1920-1930, cât şi 
la începuturile şcolii românești de filosofie. Cel care 
a participat la organizarea universității şi a format 
prin cursurile sale de filosofie mai multe generații de 
studenți se află la originea acestei noi forme de inte- 
rogaţie identitară şi a tentativelor de răspunsuri filo- 
sofice care vor avea drept rezultat gândirea 
interbelică. Dacă generaţia junimistă a analizat în 
mod critic formele modernității româneşti, tot ea a 
şi-a propus implicit să caute, să regăsească sau să re- 
construiască acest „fond” greu de identificat, aceste 
baze care lipseau pentru constituirea națiunii ro- 
mâne. 

Unul dintre obiectivele studierii acestei perioade 
este lămurirea anumitor filiații ideologice complicate 


şi uneori paradoxale care structurează istoria inte- 


ectuală a României moderne, în care sfârșitul seco- 
ului al XIX-lea reprezintă o răscruce esenţială. Or, la 
prima vedere, coerenţa pistelor urmate şi a împru- 
muturilor efectuate e greu de găsit. Cum să doreşti, 
precum Maiorescu, să pleci de la zero şi în același 
timp să dezvolți o gândire evoluționistă a dezvoltării 
progresive? De ce găsim la acești autori atât de puţină 
ilosofie politică, având în vedere că, inițial, critica a 
plecat de la o reacție la ideologia revoluţiei din 1848 
şi s-a finalizat printr-un angajament politic? Ce legă- 


tură filosofică poate să existe între gândiri atât de di- 


erite precum cea a materialistului Vasile Conta și cea 
a idealistului Mihai Eminescu, care să poată explica 
naționalismul lor comun, cu inflexiuni xenofobe, pe 
care l-au asociat cu opțiunile lor filosofice? De ce ro- 
mânii, dornici de legitimare naţională prin istorie, 
acordă atâta importanță unui autor precum Schopen- 
hauer, care neagă atât realitatea popoarelor cât şi 
realitatea istoriei? Cum se explică receptarea total 
negativă a lui Rousseau, acest prim critic al lluminis- 
mului abstract, gânditor sensibil la problemele mici- 
lor națiuni? Ce rol joacă lectura aprofundată dar 
selectivă a lui Kant la gânditorii acestei generații şi 
cum duce ea la o întoarcere în forță a metafizicii? Last 
but not least, de ce aceste referințe constante la tra- 
diţia gândirii occidentale pentru a readuce pe o cale 
proprie şi autentică o Românie orbită, conform aces- 
tor gânditori, de modelul occidental respectiv? 

În raport cu întrebările formulate anterior, co- 
mentariile românești pe marginea acestor autori cla- 
sici, deşi voluminoase, nu sunt satisfăcătoare. Fie 
pentru că anumite întrebări nu au fost puse, în bene- 
ficiul altor abordări!*, fie pentru că un anumit context 
ideologic ducea la desconsiderarea acestei mișcări 


intelectuale conservatoare din punct de vedere poli- 

tic. Rezultatul: „Este uimitor cât de rău a putut fi citit 
Maiorescu. [...] Teza culturală cea mai discutată la noi 
e şi cea mai prost înțeleasă”, constată Nicolae Mano- 
lescu în Istoria critică a literaturii românet:. În ce pri- 
veşte preocupările istoriei intelectuale românești de 
după 1990, acestea s-au îndreptat prioritar spre am- 
bivalenta și tulburea perioadă interbelică, văzută de- 
opotrivă ca momentul funest al unui derapaj 
naţionalist şi ca marea epocă a unei Românii devenite 
în sfârşit ea însăşi, împlinită teritorial, politic, cultu- 
ral, intelectual, cea care a format strălucita generație 
a lui Cioran, Eliade, lonescu și Noica şi în care mulți 
români sunt tentaţi să-şi regăsească bazele. Junimiş- 
tii şi intelectualii epocii par astăzi demodați, însă e 
greu să ignori caracterul actual al preocupărilor lor, 
dacă ne gândim că atitudinea lor critică era motivată 
de evoluția unei societăți în „tranziție”!€, dezorientată 
de importul formelor modernității occidentale. Este 
cu atât mai supărător faptul că schema de interpre- 
tare simplificatoare moștenită din perioada comu- 
nistă se perpetuează în ciuda studiilor de calitate 
care au fost publicate după 1990. Conform acestui 
vechi clișeu, Junimea ar fi impulsionat, ca reacție față 
de influența franceză liberală revoluționară și repu- 
blicană asupra generației de pașoptiști, un viraj total 
spre gândirea germană romantică, idealistă, metafi- 
zică, naționalistă și conservatoare. Această interpre- 
tare poate fi susținută cu argumente serioase, iar 
textelor pe care ea se sprijină li se poate adăuga o 
anumită coincidenţă între situația românească și cea 
germană din punct de vedere al procesului de consti- 
tuire a naţiunii. Dar lucrurile sunt mult mai com- 
plexe. Pașoptiştii români sunt ei înșiși foarte 


influențați de gândirea germană, inclusiv de varian- 


tele conservatoare ale acesteia, iar junimiștii vor citi 
şi vor căuta argumente într-o gamă europeană inte- 
lectuală și ideologică mult mai largă şi mai deschisă 
decât acest segment de gândire germană. 

Din punct de vedere al „transferurilor culturale”, 
istoria intelectuală românească este deci un cas 
d'ecole, complex şi pasionant. Departe de a fi exclu- 
sive, influenţele franceză și germană sunt și conco- 
mitente în cea de a doua jumătate a secolului al 
XIX-lea românesc, făcându-se uneori cunoscute una 
prin intermediul celeilalte. Ca să nu mai spunem că 
intermedierea românească le-a permis francezilor să 
citească un autor german ca Schopenhauer!. Clarifi- 
carea elementelor acestui context complex ar trebui 
să explice problemele de fond evocate, cu condiția de 
a determina modalitățile acestei receptări inevitabil 
selective. Conceptele, argumentele și tezele filosofiei 
occidentale care servesc drept premise ale discursu- 
lui politic şi cultural despre națiunea română se spri- 
jină ele însele la receptare pe premise românești, pe 
reprezentări prealabile, pe o limbă care le modelează 


şi pe dezbateri deja constituite. [...] 


Diagnosticul „formelor fără fond” Criza româ- 
nească și criza filosofiei 


La doar o generație după 1848, ambițiile națio- 
nale ale românilor, ca şi primele lor realizări în acest 
sens - incontestabile și numeroase, se află deci re- 
duse la starea de iluzii pierdute”, de „forme fără 
fond” și alte „cuvinte goale” de către un grup de tineri 
„filosofi” abia întorși din Occident. Analiza tezei „for- 
melor fără fond” și a fundalului său intelectual con- 


firmă, aşa cum am arătat, că există o coerenţă în 

influenţele filosofice preluate de români, la o primă 
vedere heteroclite sau chiar contradictorii. Evoluţio- 
nismul pozitivist englez al lui Buckle completează și 
relativizează în acelaşi timp evoluționismul german 
prin dimensiunea sa empiristă. Empirismul nomina- 
list al grecilor antici (sofiști, cinici, stoici), iar apoi al 
modernilor, (Locke) citiţi de junimiști este un incon- 
testabil fir conducător spre sensibilitatea, dacă nu 
chiar alergia la „cuvintele goale”, la fel cum „gândurile 
fără conținut” („Gedanken ohne Inhalt”) (adică fără 
intuiție) respinse de Kant, cel care a instaurat critica 
raţiunii, apar ca un prototip al „formelor fără fond”. 
Rousseau, asemenea lui Schopenhauer însă dintr-o 
perspectivă diferită, este chiar înaintea acestuia un 
filosof care descifrează aparențele și demistifică ideo- 
logiile. Acest Rousseau, criticat de lluminiști - ale 
căror slăbiciuni le semnalase foarte repede, este filo- 
soful care i-a inspirat pe români, însă într-un mod 
discret, în timp ce autorul Contractului social a servit 
dimpotrivă ca repoussoir gânditorilor conservatori 
care sunt junimiștii. Lumea ca voinţă și reprezentare 
a lui Schopenhauer este pentru Maiorescu și Emi- 
nescu grila de lectură a unei lumi românești care este 
doar o reprezentare, o formă, acoperind cu dificultate 
un fundal de pasiuni umane universale. Sensibilitatea 
acestor autori la întrebările legate de societate se 
completează cu analize ale contemporanilor lui Marx, 
a cărui privire critică detectează baza economică a 
vieții sociale sub structurile politice ale statului. Oa- 
menii de ştiinţă şi filosofii de la sfârşitul secolului pe 
care Maiorescu începe să-i citească şi pe care Rădu- 
lescu-Motru îi citează din abundență (Wundt, Nietz- 
sche de exemplu), lucrează şi ei în spiritul de 
demistificare propriu secolului al XIX-lea care iden- 


tifică partea ascunsă a lucrurilor în spatele aparen- 


țelor şi inaugurează astfel „epoca bănuielii” („['&re du 
soupțon”). Acest nou tip de spirit critic, venind după 
cel al Luminilor, n-a făcut decât să ascută bănuielile 
junimiştilor față de legitimitatea națiunii române mo- 
derne. 

Viziunea deziluzionată asupra națiunii care se 
cristalizează în expresia lui Maiorescu apare ca o în- 
tâlnire a spiritului filosofic din acest sfârşit de secol 
occidental cu experiența românească. Eminescu o 
spune răspicat într-unul din ultimele sale articole, 
unul din cele şase texte scrise în scurta şi ultima re- 
misiune de la sfârşitul anului 1888, după cinci ani de 
tăcere și cu câteva luni înainte de moarte. Urmând 
după un text pe care îl intitulase chiar „Formă şi 
fond”, acest articol face un soi de bilanţ dezamăgit și 
lucid al vieții materiale şi intelectuale a popoarelor 
europene: 

„Lupta între guverne şi popoare, mânia partidelor 
politice una în contra alteia, frământarea diferitelor 
clase sociale e fără îndoială forma unei boale gene- 
rale a epocii. Ea se află în toate țările, deși în fiecare 
are un alt nume. Dar o formă şi mai gravă a acestei 
boale e cea sufletească, e nemulțumirea adâncă şi 
melancolia, independente de legături naționale sau 
de altele, neprivind graniţele politice și situațiunea 
socială, și cari umplu cu toate astea sufletul oricărui 
om care ela nivelul civilizației contemporane. |...] Cât 
despre filosofie, pesimismul e la modă: Schopen- 
hauer e Dumnezeu, Hartmann profetul său. Pozitivis- 
mul lui Auguste Comte nu face nici un progres; 
filozofii francezi nu mai studiază decât psihofiziolo- 
sie, filozofia engleză nu mai merită numele de meta- 
fizică şi se ocupă de chestii practice de ordine 
secundară, nu de soluțiunea unor probleme univer- 


sale. Numai Germania are o metafizică vie, dar și 


ProEuropeana Clubul cărții digitale 


185 


aceea e întunecoasă şi desperată. Nu noi vom con- 
testa meritele extraordinare ale marelui filozof ger- 
man. În adevăr, el a risipit prin criticele lui energice 
dominaţiunea acelui filozofem compus din o goală și 
stearpă frazeologie pe care Hegel o introdusese și 
care a stăpânit spiritele în curs de un sfert de secol. 
[...] Era necesar să se purifice atmosfera științifică de 
miasmele unei frazeologii în care cuvinte abstracte 
lipsite de cuprins și neînsemnând aproape nimic pre- 
tindeau a rezolva problemele universului. Însă toc- 
mai această critică meritoasă a frazeologiei deşerte 
a descoperit şi contradicțiunea constantă între ideile 
noastre şi formele civilizației, ne-au descoperit nece- 
sitatea de a trăi în mijlocul unor instituțiuni ce ni se 
par mincinoase şi ne-a făcut pesimiști”!?. 

O evocare frumoasă, deși copiată parţial dintr-o 
carte a lui Max Nordau recent publicată?, a fenome- 
nului descris de Leo Freuler drept „criza filosofiei în 


secolul al XIX-lea” 21 


„Formele fără fond” ar fi deci nu- 
mele românesc al acestei boli europene. Înțelegem 
mai bine, în acest context, alegerea lui Maiorescu de 
a traduce chiar din 1870 în Convorbiri literare opus- 
culul lui Schopenhauer „Împotriva filosofiei univer- 
sitare” într-o țară pe atunci lipsită de orice tradiție 
filosofică universitară. Xenopol îşi exprimase de altfel 
mirarea?2, Însă Schopenhauer, denunțând formele 
fără fond ale filosofiei idealiste germane a lui Fichte, 
Schelling și Hegel la universitate, trebuia să deschidă 
ochii publicului român asupra asemănării între toate 
discursurile pretenţioase dar goale, fie ele filosofice, 
politice sau culturale. 

Sigur, simptomele româneşti ale bolii iau mai întâi 
forma unei maladii a sentimentului național. Origi- 


nile bolii sunt însă independente de situaţia naţio- 


nală a poporului, spune Eminescu, însă posibilitatea 
de a da un diagnostic pare legată de experienţa crizei 
trăite. Boala spiritului european își are rădăcinile 
într-o „dezvrăjire a lumii”, curățată de toate explica- 
ţiile mistificatoare, religioase și metafizice, iar simp- 
tomele ei româneşti se manifestă exact sub această 
formă. Națiunea pe care pașoptiștii au vrut să o cons- 
truiască este de negăsit în 1880, se dezumflă ca un 
balon de îndată ce-i încercăm consistenţa. „Expresie 


geografică” (Eminescu) într-un tratat, cuvânt gol în- 
tr-o Constituţie inspirată de discursuri mărețe des- 
pre drepturile universale deduse ale naturii umane, 
națiunea română este o simplă entitate, în sensul fi- 
losofic al termenului: realitate devaluată, esență abs- 
tractă, obiect considerat o ființă dotată cu o unitate 
reală când de fapt existenţa sa obiectivă este fondată 
doar pe niște raporturi. Denunţul unor astfel de en- 
tități este exact de domeniul științei și al empirismu- 
ui în opoziţia lor față de metafizica speculativă, iar 
ilosofia secolului al XIX-lea, constrânsă să reflecteze 
asupra ei însăși ca urmare a eșecului marilor sisteme, 
a fragilizat sau chiar a eliminat unele dintre ele (su- 
fletul, materia). 

Dacă realitatea problematică a națiunii nu este 
cauza, ci mai degrabă efectul contestării unor valori, 
principii şi idei, în spaţiile în care cele două coincid 
este mai greu de făcut distincția între cauză şi efect. 


Problematica națională concretă, trăită istoric, i-a 


ăcut probabil pe intelectualii români să fie mai sen- 
sibili la acest tip de întrebări filosofice şi a favorizat 
aproprierea atât de rapidă în România a filosofiei 
contemporane, iar în paralel, maturizarea spiritului 
filosofic demistificator pregătea punerea în chestiune 


a Statului-Naţiune român. Critica Junimii ar fi trecut 

poate neobservată dacă nu ar fi făcut joncțiunea între 
starea de criză din Principatele române și cea din 
viaţa intelectuală și filosofică europeană. Aceste două 
crize, fiecare la nivelul ei, sunt deja niște simptome 
ale întrebărilor pe care modernitatea și le pune des- 
pre ea însăşi. „Paradoxul român”? constă în faptul că 
în aceste țări modernitatea se naște în același timp 


cu reacția anti-modernă. 


(Traducere din limba franceză de Monica Salvan) 


1 Studiul este extras dintr-o teză de doctorat coordonată 
de Catherine Durandin la INALCO, Paris, susținută în 
2009 şi intitulată „Premisele filosofice ale discursului 
intelectualilor români în epoca construirii naţiunii” 
(1866-1919). Teza este în curs de publicare la editura 
Champion sub titlul Philosophie et nation. Les Roumains 
entre question nationale et pensee occidentale au XlXe 
siecle, 

2 Decupajul domeniilor filosofiei în diferitele tradiţii na- 
ţionale este semnificativ, iar Tudor Vianu face în mod 
explicit legătura, în cazul românesc, aşa cum s-ar putea 
face pentru tradiţia germană, între interesul pentru fi- 
losofia culturii şi caracterul problematic al culturii na- 
ţionale (Filosofia culturii și teoria valorilor [1945], 
Nemira, București, 1998, p. 349). 

s Costică Brădăţan, Introducere la istoria filosofiei româ- 
nești în secolul XX, Editura Fundaţiei culturale române, 
București, 2000, p. 12. 

*K. Hitchins, România (1866-1947), Humanitas, Bucureşti, 
2003 (titlul capitolului 8, p. 333-373). 

5 Mircea Eliade, Postfaţă la Nae Ionescu, Roza vânturilor, 


Editura „Roza vânturilor”, Bucureşti, 1990, p. 432. 


* Eugen Ionescu, Nu, Humanitas, Bucureşti, 2011, p. 192- 
194. 

7 Împrumutăm expresiile pertinente ale lui C. Brădăţan din 
introducerea sa (intitulată „Philosophy, Geography, Fra- 
gility”) la volumul pe care l-a coordonat: Philosophy, So- 
ciety and the Cunning of History in Eastern Europe, 
Routledge, London, New-York, 2012. 

SE.M. Cioran, La tentation d'exister, Gallimard, Paris, 1956, 
p. 57. 

* „Mon pays”, în E.M. Cioran, Transfiguration de la Rouma- 
nie, Paris, LHerne, 2009, p. 67. Sublinierea îi aparţine 
lui Cioran. Acesta mărturisește, în 1989, în numărul din 
Nouvel Observateur din 21-27 decembrie, când insurec- 
ţia românească era în toi, că reflecta la un articol inti- 
tulat „Le n&ant valaque” („Neantul valah”). 

1 E. Hobsbawm, Nations et nationalismes depuis 1780. Pro- 
gramme, mythe, realite, Paris, Gallimard, 1992, p. 26. 

11 Ne vom permite să folosim acest termen cu toate că apa- 
riţia lui este asociată cu afacerea Dreyfus în 1898. Chiar 
dacă acest cuvânt ar fi fost anacronic în Principatele ro- 
mâne la 1870, activitatea acestor tineri cultivați şi mai 
ales concepţia lor (legitimarea prin cunoaştere a inter- 
venţiilor în dezbaterea publică sau chiar în cea politică) 
îi justifică întrebuințarea. 

12 „În contra direcţiei de astăzi în cultura română”, în Titu 
Maiorescu, Critice, Minerva, Bucureşti, 1984, p. 127- 
135. 

13 Spiritul critic în cultura românească [1909], Minerva, Bu- 
cureşti, 1984, p.12. 

1 Aceşti autori au fost analizaţi prioritar de istorici sau de 
oameni de litere, considerându-se adesea că nu erau fi- 
losofi adevăraţi. Mai mult decât atât, cum remarcă 
Marta Petreu, filosofia românească în general este des- 
considerată de majoritatea filosofilor români (Filosofii 


paralele, Polirom, laşi, 2013, p. 11). 

15 Nicolae Manolescu, Istoria critică a literaturii române, 
Paralela 45, Piteşti, 2008, p. 364, 368. 

1 Cuvântul apare la Maiorescu, care interpretează anii 
1860-70 ca fiind o „epocă de tranziţie” (Critice, op. cit. 
p.181). 

17 Semnalăm, între altele, cele semnate de Marta Petreu, 
Mona Mamulea, Dan Mănucă, Ciprian Șiulea... 

18 J.A. Cantacuzino, membru al Junimii, traduce şi publică 
pentru prima dată în franceză textele esenţiale ale lui 
Schopenhauer între 1880 şi 1889: Aphorismes sur la sa- 
gesse dans la vie, ].-A. Cantacuz&ne, Paris, Germer 
Baillire, 1880, De la quadruple racine du principe de la 
raison suffisante. Dissertation philosophique suivie d'une 
histoire de la doctrine de ideal et du reel, traduit en 
francais pour la premiăre fois par ].-A. Cantacuzăne, 
Germer Baillitre, Paris, 1882. Le Monde comme volont& 
et comme representation, traduit en frangais pour la 
premitre fois par ].A. Cantacuzene, Leipzig, FA. Broc- 
khaus, Paris, Librairie acad&mique Perrin, Sotscheck, 
Bucarest, 1886 (2 vol.); Critique de la philosophie kan- 
tienne, Sotchek; Paris, Perrin, Bucarest, 1889. Traduce- 
rea Aforismelor a fost reeditată în mod constant la 
Alcan, iar apoi la PUF până în prezent. R. Roos, care a 
revizuit traducerea, justifică preluarea ei prin faptul că 
„a devenit clasică” şi constituie un document major din 
„tradiţia schopenhauerismului în Franța” (PUE, 1985, 
Avertissement, p. V). 

1* Mihai Eminescu, Opere [I[, Publicistică. Corespondenţă, 
Fragmentarium, Academia română, Univers enciclope- 
dic, Bucureşti, 1999, p. 666-668. 

29 Partea centrală a paragrafului, cea care caracterizează 
situaţia filosofiei europene, este copiată din Die conven- 
tionellen Liigen der Kulturmenscheit de Max Nordau 


(Leipzig, 1883), aşa cum arată D. Vatamaniuc (Manu- 

scrisele, jurnal al formării intelectuale și al lărgirii ori- 
zontului științific. Laborator de creaţie. Instrument de 
lucru, Minerva, București, 1988, p. 299). 

2 L&o Freuler, La crise de la philosophie au x1x* siecle, Vrin, 
Paris, 1999, 

2 Xenopol comentează din Berlin într-o scrisoare adresată 
lui Negruzzi (18 ianuarie 1871) publicarea articolului 
în Convorbiri: textul [„scrierea lui Schopenhauer”] „e 
se'nțelege minunată; numai nu știu, dacă pentru noi are 
o valoare deosebită. [...] Este prea locală, prea îndrep- 
tată în contra stărei lucrurilor din Germania, încât să 


(Studii și do- 


se potrivească eo ipso cu starea noastră 
cumente literare, ed. |. E. Torouţiu, Institutul de arte gra- 
fice „Bucovina”, Bucureşti, 1931-1940, II, p. 98). 

% Sorin Alexandrescu, Paradoxul român, Editura Univers, 
Bucureşti, 1998 şi Privind înapoi, modernitatea, Editura 


Univers, București, 1999. 

Atenţie la... boxeri | 


1. boxert: „sportiv” şi boxer?: „câine” - relaţie 
de omonimie? 

În limba română, cuvântul boxer poate să desem- 
neze „un sportiv care practică boxul; pugilist” sau „un 
câine de pază înrudit cu dogul şi cu buldogul, cu pie- 
ea de pe cap cutată” (DEX). Vorbim, deci, de două 
omonime, ambele noțiuni având forma de masculin, 
plural boxeri (cf. DOOM, s.v. boxer! şi boxer?). Dar 
sunt, într-adevăr, boxer! şi boxer? omonime? 

În ramura lexicologiei, „sunt numite omonime 
s.a.] cuvintele care îndeplinesc, concomitent, două 


condiţii: 1) au forme identice şi sensuri nu numai di- 


erite, ci şi nerelaționate genetic, adică termeni care 
nu au în comun nicio trăsătură semantică (sem); 2) 
au etimoane diferite” (Zugun, 248). Aşadar, două cu- 
vinte diferite ca înțeles şi ca origine, care, „în urma 
acțiunii legilor fonetice, au ajuns să aibă un înveliş 
sonor identic” (Băcilă, 20), sunt omonime. Pe scurt, 
după definiția de clasa a V-a, omonimele sunt cuvinte 
diferite, însă cu aceeaşi formă şi cu acelaşi înveliş 
sonor, dar cu înțelesuri diferite (şi cu origini diferite, 
aş adăuga eu acum, după ani). Omonimele trebuie să 
fie, în acelaşi timp, şi omografe (cuvinte diferite care 
se scriu la fel, deşi au o pronunție diferită), dar şi 
omofone (cuvinte cu o pronunție identică, dar cu o 
grafie diferită). 


„De altfel, identitatea formală perfectă (omofonia 


şi omografia [s.a.]) este cea care caracterizează omo- 
nimia ca sursă de ambiguitate, cu consecințe în prac- 
tica limbii” (Băcilă, 24). 

În DOOM2, boxer? are notat, înaintea sa, semnul 
„*”, ceea ce indică faptul că acest cuvânt este recent 
introdus în dicționar, adică la prima ediție a DOOM 
acesta nu apărea înregistrat. Deci boxer? „un câine 
de pază înrudit cu dogul şi cu buldogul, cu pielea de 
pe cap cutată” are, în limba română, după cum e şi fi- 
resc să credem, o existență posterioară cuvântului cu 
formă similară, boxer! „un sportiv care practică boxul; 
pugilist”. De altfel, originile diferite ale cuvintelor o 
confirmă: boxer! provine din fr. boxeur, pe când 
boxer? provine din engl. boxer. 

Mai mult decât atât, deşi se aseamănă foarte mult 
ca formă, în sensul că se scriu la fel (sunt omografe), 
boxer! şi boxer? au o pronunție diferită (nu sunt, 
aşadar, şi omofone). Cuvântul boxer! are accentul pe 
ultima silabă (boxer), pe când boxer? e accentuat pe 
prima silabă: boxer. 

Conform primei definiţii enunțate mai sus, boxer! 
şi boxer? îndeplinesc, aparent, ambele criterii pentru 
stabilirea omonimiei (au forme identice şi sensuri di- 
ferite, nerelaționate genetic, şi au etimoane diferite). 
Şi totuşi, depinde ce înțelegem prin forme identice — 
nu e oare desemnat, prin această sintagmă, şi 


învelișul sonor comun? Căci, dacă analizăm din acest 

punct de vedere, cele două cuvinte (boxer! şi boxer?) 
au, într-adevăr, un înveliş sonor apropiat, însă nu 
identic. Aşadar, cele două cuvinte, neavând o 
pronunție identică (deci corp sonor identic), nu (mai) 
pot fi considerate omonime. Sunt, din acest punct de 


vedere, cel mult omografe, nu şi omofone. 


2. Există totuşi un omonim pentru boxer?? 

În ultima vreme, în limba română, foarte des, sub 
forma bâxer', mai circulă un cuvânt - împrumut tot 
din engleză, având sensul de „piesă de lenjerie intimă, 


similară chilotului” (cf. DCR3, sv. boxer, p. 105). 


„La aniversarea de un an al brandului, Ronaldo a 
primit un tort inedit, în formă de boxeri, iar pe contul 
personal de instagram, fotbalistul lui Real Madrid 
apare când gustă din acest tort” (PS). 

„Alotti Shop este singurul magazin de cadouri 
personalizate din Baia Mare care vă oferă posibilita- 
tea de personaliza boxeri, direct din stoc [...]” (AL.). 

„Lenjerie pentru fetele şi femeile sportive? Boxe- 
rii sunt răspunsul. Sunt distractivi şi confortabili în 
mod deosebit” (As.). 

Reprezintă acest lexem, într-adevăr, perechea 
omonimică a cuvântului boxer? „un câine de pază în- 
rudit cu dogul şi cu buldogul, cu pielea de pe cap cu- 
tată”? Se pare că da. Atât boxer: „câine”, cât şi bâxer: 
„chilot”, au grafie şi pronunție identică (sunt omo- 
grafe + omofone = omonime), au sensuri complet di- 
ferite şi, se pare, şi etimoane diferite: boxer: „câine” 
< engl. boxer şi bâxer: „chilot” < engl. boxer shorts. 


Aparţin aceleiaşi categorii gramaticale (substantiv 


masculin), cu mențiunea că boxer: „chiloţi” se 
foloseşte, în limba română, numai la forma de plural: 
boxeri, chiar dacă în DCR3 apare înregistrat, drept cu- 
vânt-titlu, cu forma de singular. Astfel, boxer: „câine” 
şi b6xer: „chilot” sunt omonime perfecte. Vorbim, 
aşadar, în limba română actuală, de un al treilea omo- 
graf cu forma boxer, omonim total doar cu boxer” 


(boxer „chilot”). 


3. Câteva probleme de cultivarea limbii cu pri- 
vire la cuvântul boxer în limba română 

E interesant că boxer? „chilot, deşi aparține 
aceleiaşi clase semantice ca boxer! „sportiv”, prove- 
nind din engl. boxer shorts „piesă de lenjerie intimă 
pentru bărbaţi, asemănătoare şortului purtat de 
sportivii care practică boxul”, nu prezintă o pronunție 
similară cuvântului boxer!, cu accent pe ultima silabă 
(boxer). Acest lucru se poate explica totuşi prin faptul 
că, în limba română, boxer! a pătruns pe filieră fran- 
ceză (la rândul său, franceza împrumutând, cel mai 


probabil, cuvântul din engleză - engl. boxer), având 


astfel o pronunție mai apropiată de pronunția 
franțuzească. De aici, şi tendinţa vorbitorilor de a 
pronunţa, în mod greşit, cuvântul boxerl mult mai 
apropiat de pronunția etimonului franțuzesc: [bok- 
sevr]; [boksaer]. 

Ortoepia lui boxer! românesc este simplă, ur- 
mând principiul fonetic obişnuit al limbii române: 
[bokser], cu accent pe ultima silabă, motiv pentru 
care nici nu este considerat omonim cu bâxer? şi 
bâxer?. Dacă ar fi avut drept etimon cuvântul engl. 


boxer, lucrurile ar fi stat cu totul altfel şi toate cele 

trei cuvinte discutate mai sus ar fi fost astăzi omo- Bibliografie: 
nime. Băcilă, Florina-Maria, Omonimia în limba română 
Întrucât şi în România tot mai multe persoane de  - privire monografică, Editura Excelsior Art, 


sex feminin au început să practice boxul (sport, prin [Timişoara], 2007. 
definiție, destinat bărbaţilor), au apărut şi forme le- Zugun, Petru, Lexicologia limbii române. Prelegeri, 
xicale care să desemneze femeile care practică acest Editura Tehnopress, laşi, 2000. 


sport: boxeriţă (sub forma unui derivat diminutival — 


cf. DCR3, s.v. boxeriță, p. 105) şi chiar boxeră! (derivat Surse: 

cu sufix moțional - cf. DCR3, s.v. boxeră, p. 105), evi- A = www.antidotul.ro 

tându-se astfel desemnarea prin sintagma femeie AL. = alotti.com 

boxer. În dicționarele normative (DOOM2, DIN), As. = www.astratex.ro 

aceste forme nu sunt însă înregistrate. PS = www.prosport.ro 
„Steluţa Duţă, la al 3-lea ei titlu continental, a do- RL = www.romanialibera.ro 


minat lupta cu Asenova, o boxeriţă cu alonjă net su- 
perioară, care a încercat s-o țină la distanță pe 
româncă şi să puncteze cu croşee largi” (RL). 
„Boxera Steluţa Duţă a dus numele țării noastre 
pe cele mai înalte culmi, chiar dacă în sufletul ei a as- 


cuns o dramă sfâşietoare” (A). 


Sigle: 

DCR3 - Florica Dimitrescu, Alexandru Ciolan, 
Coman Lupu (coordonatori), Dicţionar de cuvinte re- 
cente, ediţia a III-a, Editura Logos, [Bucureşti], 2013. 

DEX - Dicţionarul explicativ al limbii române, edi- 
ţia a Il-a revăzută şi adăugită, Editura Univers Enci- 
clopedic Gold, Bucureşti, 2009. 

DIN - loana Vintilă-Rădulescu, Dicţionar normativ 
al limbii române ortografic, ortoepic, morfologic şi 
practic, Editura Corint, Bucureşti, 2009. 

DOOM2 - Dicţionarul ortografic, ortoepic şi mor- 
fologic al limbii române, ediţia a Il-a revăzută şi adău- 


sită, Editura Univers Enciclopedic, Bucureşti, 2005. 

Chiar așa, domnule ambasador? 


Pe la jumătatea lunii martie (mai exact, în data de 
12 martie 2015), site-ul HotNews.ro a găzduit o dis- 
cuţie online în cadrul căreia invitat a fost ambasado- 
rul Ucrainei în România, Teofil Bauer!. Conform celor 
de la site-ul amintit, domnia sa a discutat „cu cititorii 
HotNews.ro despre șansele de reușită ale acordului 
de la Minsk, cât de mult are Ucraina nevoie de livra- 
rea de armament letal din partea Occidentului, dar și 
despre efectele războiului în plan economic”?. Discu- 
ţia se anunţa a fi una de interes pentru publicul ro- 
mânesc nu doar din pricina conflictului în derulare 
în care era şi este implicat statul ucrainean, ci şi fiind- 
că românii trăitori acolo sunt afectați, în diferite mo- 
duri, de situaţia existentă. 

După cum era de așteptat, domnului ambasador 
i-au fost adresate numeroase întrebări (40 la nu- 
măr?) referitoare nu doar la temele enunțate de re- 
dacția HotNews.ro, ci şi la relaţiile dintre România şi 
Ucraina și la situația comunităţilor româneşti. Deşi 
au existat unele comentarii de susținere şi chiar de 
elogiere a eforturilor ucrainene de a face față conflic- 
tului cu separatiștii, trebuie remarcat faptul că nota 
generală a întrebărilor adresate a fost una mai de- 
grabă critică, fiind abordate, direct sau indirect, di- 
verse chestiuni spinoase. Nu au lipsit aspecte legate 
de teritoriile românești aflate azi în cadrul statului 
vecin, de pactul Ribbentrop-Molotov?, de situația mo- 
bilizării preferenţiale a etnicilor români etc. 

Din toate cele 40 de întrebări, ne-au atras atenţia 


câteva care, se pare, l-au pus în oarecare dificultate 


pe domnul Teofil Bauer, fapt ce a putut fi observat din 
răspunsurile formulate. În aceste rânduri ne vom re- 
feri, însă, doar la două din întrebările respective, 
adresate de un utilizator intitulat „Andrei Cravciuk” 
(foarte probabil un pseudonim, ca şi alte nume de 
acolo). Mai întâi, acest Cravciuk a adresat următoarea 
întrebare (destul de lungă...): „Domnule ambasador, 
până în vara anului trecut, chiar şi în condiţiile con- 
flictului deschis cu separatiștii, în diferite zone din 
Ucraina (vezi regiunea Odesa, de exemplu) a existat 
un evident curent antiromânesc, întreținut prin di- 
verse mijloace mass-media (radio, TV, presă scrisă). 
Cei din România care ştiu cât de cât situația din zonă 
sunt la curent cu acțiunile desfășurate de Anatol Fe- 
tescu, lider al Asociaţiei național-culturale a moldo- 
venilor din Ucraina (cel care a declarat fără jenă: «Noi 
suntem în stare să ne apărăm de invazia româ- 
nească!»), cu protestele antiromânești nu doar din 
regiunea Odesa, ci şi din Cernăuţi, unde chiar în 
toamna anului 2013, de exemplu, după apariţia pro- 
blemelor legate de Crimeea, tot România era văzută 
ca duşman al statalității ucrainene. Ba mai mult, în 
data de 8 noiembrie 2013, vestita mișcare ultrana- 
ționalistă Svoboda a pichetat Consulatul României 
din Cernăuţi, protestând împotriva deciziei Senatului 
României de a declara ziua de 28 noiembrie drept 
«Ziua Bucovinei» şi scandând lozinci jignitoare la 
adresa românilor, văzuţi ca străini la ei acasă. În con- 
textul de la începutul acestui an, când statul ucrai- 


nean pe care-l reprezentați dă semne că dorește să 


192 


ProEuropeana Clubul cărții digitale 


ISTORII PE CONTRASENS 


se apropie de vecinul numit România, considerat 
până nu demult drept «imperialist» şi «expansio- 
nist», cum comentaţi (daca doriți şi daca puteți să co- 
mentaţi..)  persistența acestor atitudini 
antiromânești, chiar şi în condiţiile în care aţi pier- 
dut, deja, de facto, o parte din teritoriu din vina veci- 

ului de la răsărit? Cu ce îi ajută noile relaţii cordiale 
dintre România și Ucraina pe românii trăitori azi în 
statul ucrainean? S-a remediat situația învățământu- 
lui în limba română? Sau, poate, inclusiv în opinia 
dumneavoastră, românii trăitori în regiunile româ- 
neşti aflate azi în Ucraina nu au nici un fel de pro- 
bleme, iar drepturile le sunt respectate și apărate cu 
sfinţenie de statul ucrainean?”. 

Recunoaşterm, o întrebare care ne-a plăcut şi pe 
care o considerăm bine formulată, cel care a adresa- 
t-o cunoscând unele aspecte mai puţin relevate în Ro- 
mânia ale situaţiei dificile pe care o trăiesc românii 
de dincolo. Care a fost, însă, răspunsul domnului am- 
basador? Unul... corespunzător cerinţelor actuale, ca 
să nu spunem altfel. lată: „Aș începe cu aceea că ar 
trebui să conştientizăm că Ucraina se află în război și 
este obiectul unui război hibrid în cadrul căruia se 
folosesc şi cele mai murdare tehnologii. 

Cele menționate în întrebare sunt tot elemente 
ale unui astfel de război hibrid. 

Referitor la întrebarea dacă au românii din 
Ucraina probleme, răspunsul este da dar credeţi-mă 
că problemele etnicilor români nu diferă cu nimic de 
problemele populaţiei majoritare din Ucraina”. 

Chiar așa, domnule ambasador? Foarte intere- 
sani! Carevasăzică, situația dificilă, din punct de ve- 
dere etnocultural, educaţional, lingvistic, religios a 
comunităţilor românești din Ucraina a fost şi este 
provocată de un „război hibrid”, iar problemele ro- 
mânilor nu diferă cu nimic de problemele majorita- 


rilor din Ucraina. Să înţelegem, de aici, că și ucraine- 
nii au probleme dacă doresc să se exprime în limba 
maternă? Și ucrainenii au probleme, în statul uctai- 
nean actual, dacă doresc să înveţe în limba ucrai- 
neană? Sau dacă vor să asculte slujba la biserică în 
limba ucraineană? Poate, cine ştie... 

Fără nici o reticență aparentă, domnul Teofil 
Bauer consideră că toate activităţile și acțiunile vădit 
antiromânești din zonele Odesa şi Cernăuţi sunt 
opera acestui „război hibrid”. Sigur aici e mâna Rusiei, 
nici nu încape vorbă! Rușii-s de vină! Numai ei au în- 
cercat să desființeze, din anii '90 încoace, şcolile ro- 
mâneșşti din Ucraina și, nu-i așa, tot ei au orchestrat, 
în ultimii ani, manifestaţiile din faţa consulatelor Ro- 
mâniei de la Odesa şi de la Cernăuţi. Pai, dacă tot e 
război cu separatiștii rusofoni, nu pot fi decât rușii 
de vină şi pentru toate necazurile românilor din 
Ucraina! Clar ca lumina zilei! 

Ei, iată că acel Andrei Cravciuk nu prea a fost mul- 
pumit de răspunsul domnului ambasador şi a revenit 
cuo altă întrebare (mai scurtă, de această dată... sub- 
liniind inclusiv unele din aspectele menţionate de 
noi: „Domnule ambasador, vă mulțumesc pentru răs- 
punsul oferit la întrebarea adresată anterior, însă mă 


văd nevoit să revin şi să vă adresez încă o întrebare, 

şi aceasta din cauza răspunsului dumneavoastră. Să 
înţeleg că românii din Ucraina au probleme încă de 
la începutul anilor '90 din cauza unui conflict dintre 
Ucraina și Rusia declanşat la sfârșitul anului 2013? 
Sursa tuturor relelor pentru românii din Ucraina este 
acest conflict cu Rusia? Și pentru perioada de până 
în 2013 tot Rusia este responsabilă pentru situația 
dificilă a şcolilor românești şi pentru procesul de 
ucrainizare forțată”? 

Probabil că foarte antipatic i-a fost acest interlo- 
cutor ambasadorului ucrainean (ca și alţii, de altfel)! 
Lucrul ca atare a putut fi sesizat inclusiv din răspun- 
sul oferit: „Și până în 2013 românii nu au avut pro- 
blemele care sunt atât de activ speculate. În aceeași 
măsură aceasta se referă și la tătarii din Crimeea, și 
la etnicii ruși, bulgari, polonezi etc. Din contra, ca stat 
multinațional, Ucraina a încercat să fie deschisă pen- 
tru toate sensibilitățile comunităţilor etnice care o 
populează ca să nu dea apă la moară celor care au sau 
au avutalte intenții. Politica Ucrainei nu s-a modificat 
în aceasta privință”. 

Ce s-ar mai putea spune? Conform ambasadorului 
Ucrainei în România, domnul Teofil Bauer, minorita- 
tea românească din Ucraina se bucură de toate drep- 
turile fireşti, are şcoli în limba română, nu există alte 
dificultăți în afara celor pe care le cunoaşte ansam- 
blul populaţiei statului vecin. Toate bune și frumoase, 
deci! Ce să mai crezi, însă, atunci când diverşi lideri 
ai comunităților româneşti din Ucraina afirmă că si- 
tuaţia nu este deloc aşa? Ce să mai crezi atunci când 
Preşedintelui României, Klaus Werner Johannis, îi 
sunt adresate scrisori deschise, în care îi sunt prezen- 
tate condiţiile dificile pe care le îndură românii din 
Ucraina, supuşi unui continuu proces de pierdere a 
identităţii naţionales? Să fie și acestea tot provocări 


rusești? Să fie vorba de o conspirație generală or- 


chestrată împotriva Kievului în care au fost atrași şi 
românii trăitori în Ucraina? Atunci, una din două: ori 
mulţi din românii de acolo mint, ori domnul ambasa- 
dor minte! 

Să fim de acord, totuși, cu domnul Teofil Bauer, să 
considerăm că ai noştri conaționali greşesc sau nu în- 
țeleg bine situaţia. lată, însă, că, în urmă cu destul de 
puţină vreme (8 mai 2015), un alt incident a interve- 
nit în relaţii româno-ucrainene („resetate”, după cum 
le tot place unora să afirme): interdicția de intrare pe 
teritoriul statului vecin pentru Mircea Druc, perso- 
nalitate cunoscută şi recunoscută în întreg spaţiul ro- 
mânesc pentru convingerile sale unioniste, fost 
candidat la preşedinţia României, care se deplasa la 
Cernăuţi spre a participa la deschiderea Centrului 
Cultural Român „Eudoxiu Hurmuzachi”. Cum a co- 
mentat domnul ambasador situația și ce explicație a 
oferit? lată: „Aş vrea să precizez că de astfel de inter- 
dicţii nu se ocupă nici Ambasada, nici Ministerul de 
Externe, sunt alte organe, structuri ale statului. Poate 
că dânsele chiar au avut niște temeiuri, nu vi le pot 
spune, că pur și simplu nu avem o astfel de informare. 
Dacă o să o avem, pe canalele diplomatice, o să o 
transmitem la Ministerul de Externe Român şi, dacă 
va fi cazul, chiar și pentru publicul român”€. 

Cu alte cuvinte, nu ne mai bateți la cap, răspuns 
oricum nu o să primiţi și noi facem tot cum vrem, nu 
cum ar trebui să fie normal! Edificator pentru modul 
în care partea ucraineană înțelege vestita „resetare”... 

Nu trebuie, totuși, să-l acuzăm ori să-l blamăm în 
nici un fel pe domnul Teofil Bauer. Din câte se vede, 
uneori e foarte dificil să fii ambasador. Din mai multe 
puncte de vedere. Trebuie să (re)prezinți un punct 
de vedere oficial, cel al statului care te-a trimis unde 
te-a trimis. Trebuie să disimulezi, chiar dacă nu-ți 


convine sau eşti conștient că și alții știu acest lucru. 

Trebuie să răspunzi senin la toate provocările apă- 
rute, încercând să menții un anumit echilibru între 
interesele statului tău şi cele ale statului unde te afli. 
Unii spun că asta ar face parte din arta diplomației, 
alţii consideră că e doar prefăcătorie. Probabil de- 
pinde de partea din care priveşti lucrurile. Domnul 
Teofil Bauer a susținut și va susține în continuare in- 
teresele statului vecin, atât. Și este normal ca domnia 
sa să procedeze astfel. 

Nu este cazul și nici locul să reluăm aici chestiuni 
abordate cu alte ocazii referitor la modul în care în- 
ţelege Ucraina să relaționeze cu unii din vecinii săi 
care i-au fost alături. Totodată, constatăm că amintita 
„resetare” a relațiilor bilaterale nu pare, în aceste 
condiţii, decât o mare gogoaşă mediatică, bună pen- 
tru ochii și urechile publicului necunoscător al situa- 
ţiei reale din regiunile româneşti din Ucraina locuite 
(încă) de români. Și mai trist este, însă, faptul că o 
mare parte din vină pentru situația actuală din rela- 
ţiile cu acest stat vecin o poartă factorii decizionali 
de la București care, din anii '90 încoace, au demons- 
trat o superbă miopie și o incomensurabilă incompe- 
tență în ceea ce priveşte interesele absolut firești ale 
românilor din jurul României. Cum se poate schimba 
această situație? Cum se poate realiza ceva într-ade- 
văr util şi important pentru românii de lângă noi? 
Câtă vreme va mai trebui să treacă până când se va 
înțelege că, în condiţiile permanentei lipse de ones- 
titate din partea Kievului, România şi Ucraina nu pot 
fi decât aliați de conjunctură, dar nu prieteni sinceri? 
Dificil de spus; în vremurile actuale, acestea nu sunt 


decât întrebări fără răspuns... 


1 A se vedea Robert Mihăilescu, Teofil Bauer, ambasadorul 


Kievului la București, a discutat online cu cititorii Hot- 


News.ro despre situaţia din estul Ucrainei, nevoie de ar- 

mament modern în faţa rebeliunii pro-ruse și efectele 

războiului în plan economic, articol accesibil online la 

adresa http:/ /www.hotnews.ro /stiri-esential- 
19618448-teofil-bauer-ambasadorul-kievului-bucu- 
resti-discuta-online-cititorii-hotnews-vineri-ora-11-de 
spre-situatia-din-estul-ucrainei-nevoia-armament-mo- 
dern-fata-rebeliunii-pro-ruse-efectele-razboiului-plan- 
e.htm, accesată în mai 2015. 

2 Ibidem. 

3 Ibidem. 

* Foarte interesant răspunsul domnului ambasadorla o în- 
trebare referitoare la Pactul Ribbentrop-Molotov. Uti- 
lizatorul „OXxXXxyyyyya” a întrebat: „Stimate Domn, în 
ideea democratizării Ucrainei, veți avea demnitatea 
umană, ca pt. anularea reală a acordului Ribentrop-Mo- 
lotov, prin care Ucraina a primit teritorii românești, să 
procedaţi la restituirea acestora, pe cale amiabilă, Ro- 
mâniei??” (sic). Răspunsul domnului Teofil Bauer: 
„Demnitate am avut, avem şi sper să o avem şi în conti- 
nuare. Aş aduce aminte că nici Ribentrop şi nici Molo- 
tov nu erau ucraineni şi nu reprezentau Ucraina. Alte 
comentarii nu am” (sic). 

5 Una din cele mai recente scrisori deschise este cea sem- 
nată de Anatol Popescu, preşedintele Asociaţiei „Basa- 
rabia” din regiunea Odesa. Textul acesteia poate fi citit 
şi în „Sud-Vest”. Almanah istorico-cultural pentru citi- 
torii de limbă română din sudul Basarabiei, anul IV, nr. 
4(33), aprilie 2015, p. 1-2. 

* Vezi Adi Mondiru, Federalizarea Ucrainei este exclusă, a 
declarat ambasadorul ucrainean la București, Teofil 
Bauer, articol accesibil online la adresa 

http: //www.rador.ro/2015/05/13 /federalizarea- 

ucrainei-este-exclusa-a-declara-ambasadorul-ucrai- 
nean-la-bucuresti-teofil-bauer/, accesată în 15 mai 

2015. 

Patrimoniul MLR laşi la Paris 


Pe 20 martie 2015 a avut loc vernisajul expoziţiei 
„Artişti români pe scenele europene, artişti străini pe 
scenele româneşti în secolul al XIX-lea”, realizată de 
Muzeul Literaturii Române Iaşi, la Maison d'Europe 
et d'Orient, la Paris. 120 de piese alcătuind o poveste 
într-un act despre o lume în care entuziasmul, bucu- 


ria jocului, dragostea faţă de artă au creat ecouri per- 


ceptibile şi astăzi. Amfitrionii casei - joviali, 


entuziaşti, bonomi — ne-au făcut onoarea să deschi- 
dem Festivalul „Europa teatrelor”. Într-un spaţiu 
boem, aproape „oriental”, ne-am simţit acasă. Libră- 
rie, bibliotecă, spaţiu administrativ, spaţiu de expu- 
nere, scenă, într-o înlănţuire care aducea aminte de 
cabinetele enciclopedice ale altor secole. Lume multă, 
interes, curiozitate, avalanşă de întrebări legate de 
muzeele literare ieşene, de colecţii, de români, de Ro- 
mânia... 

(LT, AB) 

„Dacia literară” la Colegiul Naţional lași publicaţie, cine ne mai sunt cititorii, care ar trebui să 

fie nivelul de accesibilitate al revistelor de cultură — 

În luna mai, redacţia revistei „Dacia literară” s-a toate acestea au constituit prilejuri pentru un dialog 

„mutat” la Colegiul Naţional Iași, acolo unde, în com- cât se poate de interesant și util, deopotrivă pentru 

pania a zeci de liceeni, a fost lansat numărul de pri- elevi şi pentru redacţie. Evenimentul a fost coordonat 
măvară al revistei și au fost iniţiate dezbateri pe tema de profesorul Adriana Radu. 

jurnalismului cultural. Cum se face o revistă de cul- (C.c.) 


tură, cum supravieţuieşte financiar o astfel de 


Foto; Corneliu Grigoriu 

Turul muzeelor literare ieşene cu bicicleta, 


de Noaptea Muzeelor 


Muzeul Literaturii Române Iaşi şi ProBikeAddic- 
tion au organizat cu ocazia Nopţii Europene a Mu- 
zeelor (16 mai 2015) un tur cu bicicleta al muzeelor 
literare ieşene. Traseul a cuprins 5 muzee literare 
ieşene (din cele 11 deschise): Muzeul „Sf. Ierarh Do- 
softei” (Casa Dosoftei), Muzeul „Otilia Cazimir”, Mu- 
zeul „Mihai Codreanu” (Vila Sonet), Muzeul „G. 
Topîrceanu” şi Muzeul „Mihail Sadoveanu”. Au parti- 
cipat 50 de biciclişti, de diferite vârste. Turul a fost 
condus de către reprezentanţii ProBikeAddiction, 


specialişti în trasee ghidate de cicloturism, care au la 


activ numeroase proiecte de promovare a mersului 
sigur pe bicicletă, ca o componentă importantă a 
mobilităţii urbane. 

Iniţiativa MLR Iaşi şi a ProBikeAddiction a avut 
drept scop încurajarea mersului pe bicicletă ca acti- 
vitate sănătoasă de petrecere a timpului, ce poate fa- 
cilita accesul mai rapid la evenimentele culturale. 
Totodată, dorința MLR laşi a fost aceea de a-şi pro- 
mova muzeele aflate în componenţa sa în circuitul 
bicicliştilor ieşeni. În acest sens, o serie de alte 
activităţi recreaţionale care promovează ciclismul 
cultural vor fi organizate la muzeele literare ieşene. 

(A.G) 


BIKE 


ADDICTION 


$ 


MUZEUL „SF. IERARH DOSOFTEI“ 


MUZEUL „OTILIA CAZIMIR” 
MUZEUL „MIHAI CODREANU” 
MUZEUL „GEORGE TOPIRCEANU” 
MUZEUL „MIHAIL SADOVEANU” 

Grădina socială Sadoveanu 


Asociaţia „Mai bine” din laşi a inaugurat pe data 
de 15 mai 2015, la Muzeul „Mihail Sadoveanu”, un 
spaţiu pentru comunitate, plin de energie pozitivă, cu 
drag pentru natură. Timp de aproape un an, membrii 
asociaţiei şi voluntari din laşi au lucrat spaţiul verde 
de la muzeu, transformând locul într-un mod sur- 
prinzător. „Grădina socială Sadoveanu” a fost amena- 
jată şi gândită ca un loc în care să se poată desfăşura 
activităţi culturale, educative, dar şi de simplă petre- 


cere a timpului liber, într-un cadru informal, apropiat 


de natură. Astfel, a fost amenajată o scenă, au fost 
construite băncuţe din lemn, au fost recondiționate 
proiecte arhitecturale şi au fost plantate flori şi 
plante aromatice, oferind culoare spaţiului. 

Munca de întreţinere a „Grădinii sociale Sado- 
veanu” va fi continuată de Asociaţia „Mai bine”, iar 
progresul proiectului, precum şi activităţile care se 
vor desfăşura acolo pot fi urmărite pe site-ul 
www. maibine.eu sau www.muzeulliteraturiiiasi.ro 

(A.G) 

Un Şotron de trei zile la MLR laşi 


Muzeul Literaturii Române Iaşi, în partene- 
riat cu Asociaţia „Patrimoniu pentru Comunitate”, a 
organizat în perioada 29-31 mai 2015 cea de a Il-a 
ediţie a evenimentului Șotron. Târg de cărți, focuri şi 
distracții. 

Evenimentul s-a desfăşurat în grădina Casei 
Pogor şi pe strada Vasile Pogor (închisă circulaţiei), 
în intervalul orar 12:09-22:00, având drept public 
ţintă copiii şi adolescenţii, dar şi părinţii interesaţi de 


activităţi cultural-educative interactive. Programul a 


fost compus din zeci de evenimente şi activităţi: târg 
de carte, ateliere creative şi practice, piese de teatru, 


concerte, expoziţii, campionate de şotroane cu pre- 


mii, workshop-uri de interviuri şi fotografii de por- 
tret, board games, cluburi de conversaţie în diverse 
limbi străine, concurs de kendama, ateliere de slack- 
line, activităţi sportive (ping-pong, baschet, volei, 
trambuline, tenis, cursuri de învățat mersul pe bici- 
cletă), vizionări de basme etc. Participarea a fost gra- 
tuită. 

Totodată, în cadrul evenimentului a fost inaugu- 
rată o pictură 3D interactivă cu tema ŞOTRON, pro- 
iect sprijinit de National Paints România şi realizat 
de o echipă formată din zece studenţi ai Facultăţii de 
Arte Vizuale şi Design din cadrul Universităţii „George 
Enescu” din laşi, coordonaţi de Silviu Teodor-Stanciu, 


doctorand în cadrul aceleaşi instituţii. 


(AG) 

Petruș ANDREI, poet, prozator 


Ion ARHIP, scriitor, fost director al Complexului 
Naţional Muzeal Moldova 


Dana BĂDULESCU, traducător, doctor în filolo- 
gie al Universităţii „Alexandru loan Cuza” Iaşi 


Ioana BOT, critic şi istoric literar, prof. univ. al 
Universității „Babeş-Bolyai” Cluj 


Ioana BUJOREANU, doctorand al Universității 
de Arte „George Enescu”, domeniul Teatru 


Elena CHIABURU, doctor în Istorie Medievală 
și Ştiinţe Auxiliare, bibliotecar la Biblioteca 
Facultăţii de Economie și Administrare a Afa- 
cerilor a Universităţii „Alexandru loan Cuza” 
laşi 

Iulian Marcel CIUBOTARU, muzeograf în ca- 


drul secțiunii academice a Muzeului Univer- 
sităţii „Alexandru Ioan Cuza” lași, cercetător 


Mircea COLOSENCO, critic literar, editor, biblio- 

Istoria unui dosar... 


Când Dan Lungu, directorul Muzeului Litera- 
turii Române Iaşi, mi-a propus un dosar dedicat 
romanului polițist, l-am privit lung. Apoi am în- 
cercat să rememorez ultima mea lectură de 
roman poliţist. Amintiri vagi, poate de prin gim- 
naziu, poate de prin liceu, oricum, la intersecția 
acelor ani în care încă îmi permiteam luxul unor 
lecturi complet dezinteresate, lecturi libere, dez- 
bărate de orice miză. În minte mi se învălmăşeau 
Arioni, Haralambi Zincă, Agathe Christie, 
Sherlock Holmşi și mulți alții, învăluiţi într-un 
parfum difuz de copilărie personală. Memoria 
asociativa s-a declanșat şi mi-am amintit cum, în 
clasa a noua, cred, în teancul de cărţi primite ca 
premiu la sfârşit de an se afla una scrisă de Rodica 
Ojog Braşoveanu, nume ce m-a intrigat suficient 
de mult la vremea aceea, ca un fel de incantație 
profană şi inutilă. Cred că prin cartea aceea, nu-i 
mai ştiu titlul, s-a deschis gustul meu pentru li- 
teratură polițistă, la concurenţă oarecum cu gus- 
tul pentru literatură science-fiction. 

Era perioada în care, în orăşelul bucovinean 
în care mi se umplea de coşuri adolescența, trăia 
şi acționa locotenentul de poliție Scutaru, le- 
gendă urbană locală, ce ne apărea asemenea 
unui șerif american, carismatic şi capabil de 
orice. Bătea tot ce prindea, vorbea flegmatic, cu 


ţigara în colțul gurii şi, la două trei fraze, ca din 
întâmplare, îşi scotea pistolul şi-şi făcea de lucru 
cu el. Desigur, în acelaşi peisaj trăia şi acționa şi 
polițistul Burlică, a cărui burtă non-profesională 
şi a cărui lentoare strigătoare la cer nu făceau 
decât să amplifice fascinația pentru locotenent. 
În fine, toate astea n-au valoare decât pentru 
mine, însă tind să cred că astfel de personaje 
sunt interesante prin modul tacit în care dez- 
voltă relația cuiva cu romanul polițist. Şi, ca o pa- 
ranteză, ar fi interesant de ştiut câți dintre 
cursanții Academiei de Poliție s-au înscris acolo 
sub impactul unor lecturi de gen. Câţi dintre co- 
misarii sau inspectorii de azi ar fi fost acum in- 
gineri sau redactori la „Dacia literară” dacă o 
anume carte nu le-ar fi căzut la un moment dat 
în mâini. 

Dan Lungu avea şi soluţia constituirii acestui 
dosar. Soluţia se numea George Arion. Ţinuse 
deja o incitantă prelecțiune pe această temă la 
Casa Pogor, făcând proba faptului că, pe lângă un 
excelent scriitor de cărţi polițiste, este şi un teo- 
retician al fenomenului. Unul realist, dispus să 
pună diagnostice lucide asupra unei literaturi 
despre care, în România, să fim sinceri!, puțini 
au habar în ce stadiu este... 

Am luat legătura cu George Arion şi l-am 

găsit entuziasmat de proiect. Am fixat o struc- 
tură de dosar, nişte termene. Omul a mai ajuns 
la Iaşi o dată, la Biblioteca „Gheorghe Asachi”, 
unde, în compania unor poliţişti de la Inspecto- 
ratul Judeţean de Poliție, a problematizat, sedu- 
cător, facerea şi desfacerea unei cărți, a unei 
intrigi, a unei crime. După care ...a venit vara. 
Domnul Arion nu mai dădea niciun semn. Pe la 
jumătatea lui august, i-am trimis un mesaj, ca-n- 
tr-o sticlă, încercând să verific dacă mai era in- 
teresat de proiect. Răspunsul lui m-a dezarmat: 
„Aveţi un pic de răbdare!” Recunosc, începusem 
să am îndoieli că ne mai încadrăm în timp, aşa 
că, aproape pe furiș, am început să pregătesc un 
alt dosar, despre turismul românesc de dinainte 
de 1990. Au mai trecut vreo două săptămâni, 
eram la mare (testând turismul românesc de 
după 1990!), când George Arion m-a sunat şi 
mi-a zis sec: „Domnule, dosarul este gata!”. 
Înclin să cred că este cel mai reușit dosar din 
această serie nouă a „Daciei literare”. Şi cel mai 
util pentru că pune în discuție răspunsul la o în- 
trebare provocatoare: „Cum (mai) este posibil 
romanul polițist românesc?”, răspuns ce presu- 
pune, desigur, schițarea unei istorii şi a unui alt 
răspuns, la o altă întrebare: „literatură sau para- 
literatură / maculatură”?”. Scriitori, editori ro- 
mâni sau străini, critici literari, personalități 


x» 


culturale sunt aduse în „Dacia literară” de un 
George Arion minuțios, căutând adevărul într-o 
„chestiune” de care este direct și sincer intere- 
sat. De altfel, întregul dosar este structurat, sim- 
asemenea unui 


bolic, roman poliţist ce 


decupează întâi scena crimei, apoi depozițiile 
martorilor şi aşa mai departe. M-a frapat profe- 
sionalismul lui Arion şi al echipei sale, corectu- 
rile la cea mai măruntă virgulă, promptitudinea 
reacțiilor şi ingeniozitatea soluţiilor „procedu- 
rale” (bunăoară, corecturile de mână făcute la 
prima lectură a aşezării noastre în pagină ni le-a 
trimis George Arion printr-o firmă de curierat!). 

Sunt aproape sigur că dosarul de față, mai re- 
pede sau mai târziu, va constitui nucleul unei 
cărți pe care George Arion o va scrie; o carte des- 
pre pasiunea pe care a slujit-o întreaga viață. La 
fel de sigur, voi fi mult mai tolerant cu un gen pe 
care, înainte, eram tentat să-l tratez expeditiv, cu 
o nemeritată suficiență, ba chiar vag ironic. 

PS: La ora când scriu acest text, în biroul meu 
din Podul Casei Pogor, aflu că, la doi paşi, la Mu- 
zeul „Nicolae Gane” (locul unde, până deunăzi, a 
funcționat redacţia revistei), a fost găsit astăzi 
un misterios proiectil de aviaţie, de circa 100 de 
kilograme, din, pare-se, Al Doilea Război Mon- 
dial. Un proiectil care, teoretic, n-avea ce căuta 
acolo. Ce intrigă, ce conspirație universală, ce 
carte de mister ar ieși! Nu v-ar interesa o carte 
la patru mâini, domnule George Arion? 


ProEuropeana Clubul cărții digitale 


Enigmatica poveste 
a romanului polițist românesc 


1. Scena „crimei” 

2. Martori importanţi 

3. Evaluarea probelor 

4. Interogatorii literare 

5, Depoziţia experților străini 
6. Verdict amânat 

7. Suspecţii de serviciu 


Dosar instrumentat de: 
Alexandru Arion, George Arion, George Arion jr, Alice Gherman și Liliana Petruş 

Scena „crimei” 


George ARION 


Singurătatea romanului polițist românesc 


Pentru că toate trebuie să aibă un început, cei mai 
mulţi cercetători au căzut de acord că anul 1841, 
când Edgar Allan Poe a publicat Crimele din Rue Mor- 
gue, este cel al nașterii literaturii polițiste. 

La 21 de ani de la acest act inaugural, românului 
I.M. Bujoreanu îi apărea o carte voluminoasă, Mistere 
din București, în care se regăsesc numeroase ele- 
mente specifice narațiunilor cu anchetatori şi crimi- 
nali. De aceea e firesc să-l socotim un pionier 
merituos al acestui gen în literatura noastră. 

Din păcate, romanul a trecut neobservat. Nu i s-a 
consacrat nicio cronică. 

De același tratament s-a „bucurat” şi Misterele 
Bucureştilor (trei volume, 1862-1864) al lui G. 
Baronzi. 

Nici cititorii, nici criticii nu au agreat apariția la 
noi a unor proze cu asasini plasați în spaţiul autoh- 
ton. Din pudibonderie? Din neîncrederea că în spaţiul 
carpato-danubian s-ar putea petrece fapte atroce? 
Sau e vorba de scepticismul celor care nu i-au crezut 
capabili pe autorii români să ofere narațiuni de va- 
loare în acest gen? 

Au trecut multe decenii până când, după cum ob- 


servă cu îndreptățire Horia Matei în remarcabilul său 

studiu Cine ești dumneata, domnule Holmes? (Litera- 
Editura Albatros, 


Bucureşti, 1986), scriitori ca Mateiu Caragiale, Vl. 


tura și fascinația aventurii, 


Popa, Cezar Petrescu, Victor Eftimiu, Felix Aderca, Gib 
Mihăescu, Mihail Sadoveanu să se aventureze în acest 
domeniu. Totuşi, de-abia în anul 1940 apare cu ade- 
vărat primul roman polițist românesc - Amândoi, de 
Liviu Rebreanu. La aproape 100 de ani de la Dubla 
crimă din Rue Morgue! Un decalaj fantastic! 

Scria cu temei Alexandru Philippide în articolul 
său Romanul de aventuri şi societatea românească 
(1938): „În literatura noastră, singura specie care n-a 
ispitit pe scriitori este romanul de aventuri. (Înţeleg 
prin roman de aventuri orice roman de acțiune şi 
mister, cu intrigă bine condusă, cu surprize dese şi 
deznodământ neprevăzut, indiferent de timp şi loc)”. 

Şi totuşi, între cele două războaie mondiale, citi- 
torii de la noi devorau cărțile polițiste. Unii le citeau 
în original. Cei mai mulți aveau la dispoziţie tălmăciri 
de o calitate discutabilă şi, uneori, nici valoarea au- 
torilor nu era demnă de stimă — pe bună dreptate unii 
s-au îndepărtat de acest gen, socotindu-l maculatură. 

Tot Alexandru Philippide remarca în articolul 


menționat mai sus: „Public pentru romanul de aven- 

turi a fost şi este, la noi, din belşug. Dovadă este co- 


losalul consum de romane străine de aventuri care 
s-a făcut în țara noastră, în Moldova şi în Muntenia, 
mai ales, de vreo sută şi mai bine de ani încoace, de 
la primele romane-foileton ale lui Alexandre Dumas 
şi Eugene Sue şi până la romanele polițiste de astăzi, 
înghiţite în cantități considerabile”. 

El oferă şi o explicație plauzibilă a întârzierii ex- 
pansiunii acestui gen în țara noastră: „Pentru roma- 
nul de aventuri modern cred că un lucru este înainte 
de toate indispensabil: existența orașului mare, a 
orașului cu mii de străzi şi milioane de locuitori, cu 
populație amestecată, cu cartiere multe şi deosebite 
între ele, cu populație flotantă şi — mai ales - cu multe 
posibilități de anonimat”. 

Tot în perioada interbelică s-a purtat o dezbatere 
aprinsă în legătură cu proza polițistă, conturându-se 
două tabere. 

Citez dintr-un articol de-al meu apărut în Dilema 
veche: „Încă de acum multe decenii Camil Petrescu vi- 
tupera enervat de succesul fulminant al lui Edgar 
Wallace: «Romanul polițist nu e o carte imorală, ci 
doar o carte crâncen proastă. Nu are în favoarea lui 
nici o circumstanță uşurătoare. Trăieşte speculând 
logica anemică a cititorului său şi mediocritatea 
imaginației lui». 

Nici Alexandru Philippide (pe care l-am adorat şi 
căruia i-am consacrat, în tinerețe, o carte) n-a fost 
mai indulgent în aprecieri: „nu serveşte decât la as- 
tuparea ceasurilor de plictiseală”. Asta nu l-a împie- 
dicat ca în nuvelele lui - Floarea din prăpastie şi 
Îmbrăţişarea mortului — să facă apel la mijloace din 
panoplia literaturii de suspans. 

Astfel de „consideraţii confortabile”, datorate 
unor literați eminenți, au descurajat, cu siguranță, 
afirmarea policier-ului românesc. 


În tabăra adversă, Mircea Eliade şi Paul Zarifopol 


susțineau cu fervoare altceva. Ultimul se exprima 
tranşant: „... acest gen, prin energia sa dramatică, este 
în adevăr salvator pentru omenire, căreia i se 
serveşte în doze de piață literatură moluscoasă, sub 
pretext de profunzime psihologică”. 

Evident, disputele, mai mult sau mai puţin cor- 
diale, se purtau în legătură cu traducerile din opera 
autorilor străini, producţia autohtonă de acest fel 
fiind cvasiinexistentă. 

La începuturile perioadei comuniste, romanul 
polițist, considerat ca un produs toxic al civilizaţiei 
burgheze, era combătut cu străşnicie. (Nici fasciștii 
nu l-au agreat.) După cum atrăgea atenţia scriitorul 
Nicholas Blake, „orice dictatură l-a interzis, ca fiind o 
marcă de pur liberalism”. 

Şi, după cum se ştie, în Paradis nu există crime. 

Şi totuşi... 

La un moment dat autoritățile şi-au dat seama că 
literatura polițistă poate servi ca un excelent instru- 
ment de propagandă. Au încurajat traducerile din 
creațiile scriitorilor occidentali - ele demascau fără- 
delegile, ororile din capitalism - şi i-au îndemnat pe 
autorii români să prezinte lupta vajnicilor milițieni 
pentru apărarea cuceririlor revoluţionare şi comba- 
terea infracționalităţii. Aşa a apărut o puzderie de 
scriitori, mai mult sau mai puțin talentați (unii fiind 
angajaţi ai Ministerului de Interne). Printre numele 
cele mai cunoscute atunci - Haralamb Zincă, Horia 
Tecuceanu, Vlad Muşatescu, Olimpian Ungherea, Gh. 
Buzoianu, lon Tipsie, Leonida Neamţu, George 
Timcu, Tudor Negoiţă, Petre Vârlan, Morogan-Salo- 
mie. 

Unii scriitori îşi abandonează vremelnic univer- 
surile literare pe care le-au explorat şi abordează şi 
ei genul polițist: Constantin Chiriţă, Tudor Octavian, 
Petre Sălcudeanu etc. 


În complexa şi documentata sa teză de doctorat 

ZA 


susținută la Madrid, La novela policiaca: modelos, es- 
tructuras y tipos el la literatura rumana contempora- 
nea, Dana Mihaela Giurcă îi trece pe mulți dintre ei în 
revistă. Din păcate, astfel de lucrări sunt puţine la noi. 
În afară de cartea lui Horia Matei pe care am amin- 
tit-o, alte contribuții importante dedicate acestei li- 
teraturi aparțin Danielei Zeca - Melonul domnului 
comisar şi lui Mircea Mihăieş - Metafizica detectivului 
Marlowe. Cam puţine, nu credeţi? 

După 1990 m-am aşteptat ca, într-un climat de li- 
bertate, literatura polițistă să cunoască la noi o înflo- 
rire fără precedent, aşa cum este în cele mai multe 
lacuri din lume. N-a fost să fie aşa. Numărul autorilor 
români care scriu mystery & thriller este încă mic. În 
SUA, Marea Britanie, Franţa, Spania, Italia sunt sute 
şi sute de scriitori care ilustrează acest gen. Unii din- 
tre ei sunt publicați în tiraje impresionante, traduşi 
în multe limbi, participă la saloane literare unde sunt 
întâmpinați sărbătoreşte, sunt premiaţi. 

Islanda are 330 000 de locuitori. Statistica înre- 
gistrează 1,5 crime pe an! Dar câţiva autori islandezi 
de crime sunt cunoscuţi pe întreg globul. Ca să nu mai 
vorbim despre cei suedezi care au provocat „valul 
nordic”. 

La noi, doar câţiva au reuşit să se facă ştiuți şi 
peste hotare. Însă totul e la început. 

Din curiozitate am întocmit o listă de autori ro- 
mâni de azi interesaţi de „fenomenul polar”, cum îi 
spun francezii. lată-i în ordine alfabetică: 

Ivona Boitan - împacă gusturile fanilor SF cu cele 
ale amatorilor de policier; 

Adrian Buzdugan - parodiază cu virtuozitate 
genul polițist; 

Viorel Cacoveanu - „unul dintre cei mai lucizi, 
mai intransigenţi şi mai caustici observatori ai epo- 
cii”, după cum afirma Adrian Marino; 

Andrei Călăraş - scrie cu talent şi pasionant, 


reuşind să înregistreze, deseori, într-un mod impre- 
sionant, zbaterile eroilor săi; 

Eugen Ovidiu Chirovici - un stilist al romanului 
polițist românesc; 

Petre Crăciun - are ştiinţa de a crea ficțiuni por- 
nind de la cazuri reale; 

Caius Dobrescu - prin intermediul unui thriller 
a încercat să creeze o frescă a societății româneşti din 
ultimele şapte decenii. 

Bogdan Ficeac - scriitură sigură, inventivitate, 
dar şi o bună cunoaştere a lumii contemporane; 

Bogdan Hrib - în romanele sale a propus un pro- 
tagonist credibil şi simpatic, confruntat fără voie cu 
situații periculoase; 

Alex Mihalcea - ştie la perfecţie rețeta după care 
se construieşte un thriller, ceea ce dovedeşte o frec- 
ventare asiduă a marilor maeştri; 

VT Morogan - îşi plasează acțiunea romanelor în 
special în Suedia şi România, două lumi în care, din 
păcate, acționează şi criminali; 

Adrian Onciu - un autor complex, interesat în 
thriller-ele sale de teoria conspirației, încălzirea glo- 
bală, viitorul Uniunii Europene; 

Teodor Parapiru - investigatorul din cărțile sale 
e un detectiv orb! 

Andra Pavel - cel mai tânăr debut în literatura 
polițistă de la noi; 

Monica Ramirez - romanele ei au fost mai întâi 
cunoscute cititorilor din SUA, şi de-abia după aceea 
au fost traduse în româneşte; 

Oana Stoica-Mujea - eroina principală din roma- 
nele ei îşi conduce anchetele trebuind să-şi înfrângă 
demonii interiori; 

Emil Simionescu - se foloseşte cu dezinvoltură 
de un limbaj mai slobod; 

Iulian Sîrbu - autorul cunoaşte bine clişeele 
„hard-boiled”-ului şi le ia în zeflemea cu dezinvoltură; 

Bogdan Teodorescu - iată un autor interesat de 
ce se petrece în spatele ușilor închise; 

Stelian Ţurlea - venit mai târziu în clubul re- 
strâns al autorilor de romane polițiste, acest scriitor 
şi-a delimitat deja un teritoriu; 

Lucia Verona - scrie cu har în siajul Agathei 
Christie; 

Cititorii „prizează” în continuare cărțile regretatei 
Rodica Ojog-Braşoveanu. 

Despre cei mai mulți dintre aceștia „am dat samă” 
la rubrica mea Scena crimei din Jurnalul naţional — 
mai sunt şi alții - de pildă, Viorel Băetu, Doina 
Popescu, Marinel Gâlcă, probabil şi unii pe care nu- 
i ştiu. 

Prin urmare, acum suntem liberi să abordăm 
acest gen, fără teama de cenzură şi fără să ascultăm 
de „indicaţii”. 

Avem şi orașe cum visa Philippide. 

„Literatura milițistă” (aşa o numea Dana 
Dumitriu), care prin unele „producte” ale sale a dis- 
creditat genul, a început să fie dată uitării. 


Subiecte există din belşug - în fiecare zi se întâm- 


plă ceva care poate fi tratat într-un roman polițist. 


Există şi cititori pentru acest gen literar - dovadă 
sutele de romane ale autorilor străini pe care le-au 
propus editurile de la noi în ultimele două decenii. 

Atunci de unde această timiditate a scriitorilor 
noştri de a aborda istoriile crime? De ce clubul lor ră- 
mâne atât de restrâns? 

Philippide îşi încheie astfel articolul din care am 
mai citat: „Dacă şi atunci când această evoluţie se va 
fi îndeplinit, romanul de aventuri va continua să lip- 
sească în literatura română, pricina va trebui căutată 
într-o inaptitudine a firii naționale pentru asemenea 
producții literare, adică într-o lipsă de inventivitate, 
de imaginaţie inventivă”. 

Un verdict cu un efect ca de ghilotină. 

Are cumva dreptate autorul nuvelei Îmbrăţişarea 
mortului? 

Rămâne ca autorii pe care i-am înşiruit mai sus şi 
alții care se vor mai afirma de acum înainte să-l con- 
trazică pe marele cărturar cu scrierile lor. 

Până atunci, povestea romanului polițist româ- 


nesc continuă să fie enigmatică. 

Dana Mihaela GIURCĂ 


Crima în paradis 
- romanul polițist românesc în comunism - 


Genul polițist, puternic integrat în cultura de 
masă, a trezit întotdeauna un mare interes din partea 
publicului, dar, până în ultimele decenii, nu și din par- 
tea criticii de specialitate. Prejudecăţile (bazate, de- 
sigur, pe faptul că numărul textelor de slabă calitate îl 
depășea consistent pe cel al textelor bune) care s-au 
menținut de la apariția genului, cu toate că aceste 
producţii literare au fost dintre cele mai consumate 
chiar de la apariţie, au cauzat ignorarea genului, con- 
siderat nedemn de istoriile literare sau alte studii, 
care tratau doar „literatura serioasă”. Încadrat ca gen 
minor şi etichetat ca fiind de slabă calitate, i se nega 
capacitatea de reflectare a realităţii sociale și cultu- 
rale, în ciuda enormului succes de public şi de piaţă, 
dovedit fie şi doar de tirajele şi vânzările impresio- 
nante. Nu este, deci, surprinzător că, pentru o lungă 
perioadă de timp, genul poliţist a fost inclus în subli- 
teratură. 

Din fericire, această situaţie este în schimbare şi, 
astăzi, cel puţin în unele țări, devin din ce în ce mai 
comune studii complete și remarcabile care admit 
existența unor texte a căror certă calitate literară este 
dată de arta narativă și construcţia acțiunii şi a per- 
sonajelor, în ciuda faptului că acest tip de literatură 
este bazat pe convenţii și formule. Chiar mai mult, se 
pot găsi studii care încearcă să demonstreze că există 


romane polițiste excelente, care ar trebui percepute 

pur și simplu ca „romane”, adică neînsoţite de vreun 
fel de adjectiv peiorativ. 

Astfel de tendințe nu se regăsesc însă și în critica 
românească actuală. Trebuie remarcat faptul că, în 
ciuda numeroaselor titluri publicate de anumiţi au- 
tori, faptul că, ani de-a rândul, acest gen a fost mai 
puţin cultivat și a avut o evoluţie foarte specifică a 
condus la un interes limitat din partea criticii. În rea- 
litate, nu cunoaștem niciun studiu global care să fi 
deschis şi pregătit calea criticii genului. Chiar mai 
mult, există foarte puţine referiri la impactul roma- 
nului polițist asupra cititorilor în articole, studii sau 
istorii ale literaturii. 

Pornind de la premiza, aparent simplă şi eficientă, 
conform căreia cărțile se împart în două categorii — 
bune și rele - și că literatura polițistă funcționează 
exclusiv cu formule, considerăm că există într-adevăr 
romane mai puțin reușite circumscrise genului, iar 
acestea se situează în mod clar în zona paraliterară, 
de fabricație, din cauza conţinutului lor aproape fix, 
a repetării unor scheme care continuă să facă abs- 
tracție de valoare literară şi stil și au o acțiune com- 
plicată în mod artificial, printre alte motive. Pe de altă 
parte, cărţile reușite formează un gen aflat la 
frontiera între literatură şi paraliteratură, întru- 
cât formulele se regăsesc şi aici, dar în mod mult mai 


subtil decât în romanele polițiste clasice: nu se mai 

încearcă menţinerea cu orice preţ a misterului cu ele- 
mente de senzaţie, ci se accentuează valoarea literară 
prin crearea de personaje complexe şi prin atenţia 
care se acordă psihologiei acestora, precum şi prin 
construirea unui mediu credibil în care acestea sunt 
plasate şi care le condiţionează comportamentul. 

Trebuie să menţionăm că şi aceste naraţiuni mai 
elaborate păstrează încă anumite caracteristici ale 
paraliteraturii. De exemplu, faptul că sunt publicate 
în colecţii specializate pe acest gen şi sunt semnate 
de autori de asemenea specializaţi, iar tirajele sunt 
mari, pentru a se putea răspunde gustului cititorilor 
şi capacităţii lor de absorbţie. Dispar, însă, alte carac- 
teristici, cum ar fi eliminarea treptată a noţiunii de 
autor şi faptul acesta este uşor înlocuibil, aşa cum se 
întâmpla în cazul predecesorului genului detectiv, ro- 
manului foileton. În concluzie, genul poliţist se sub- 
sumează literaturii de masă, dacă luăm în calcul 
temele şi tipurile de acţiune, clar repetitive şi gradul 
scăzut de originalitate al multora, dar, în cazul auto- 
rilor de valoare, adică cei care reuşesc să ofere ceva 
diferit, se remarcă cu claritate un grad mare de ori- 
ginalitate şi de imaginaţie, pe lângă un limbaj mult 
mai îngrijit şi mai estetic, mult superior celorlalţi. Am 
putea spune deci că, în cadrul genului poliţist româ- 
nesc, există un grup numeros de romane care se con- 
sumă, şi altul, nu la fel de numeros, de romane care 
se citesc cu interes şi plăcere, iar unele chiar se re- 
citesc, devenind „clasice” ale genului. 

Probabil cea mai evidentă şi originală trăsătură a 
literaturii polițiste de la noi are de a face cu tipologia 
acţiunii: amestecul hibrid de roman de spionaj în 
care sunt făcute deducţiile pentru rezolvarea miste- 
rului, folosind metode care aparţin romanului poliţist 


pur. Acest amestec a cunoscut un mare succes în Ro- 


mânia în perioada comunismului, printre altele de- 
oarece se potrivea perfect cu psihoza politică a regi- 
mului, mereu dispus să vadă conspirații din partea 
străinilor. Prin urmare, romanul poliţist românesc 
este greu de separat de romanul de spionaj, deşi 
suntem conştienţi de diferenţele dintre aceste genuri. 
Ceea ce se întâmplă este că, având în vedere circum- 
stanţele politice, acesta era genul perfect care oferea 
cele mai multe posibilități de răspândire a ideologiei 
comuniste în rândul maselor şi de a menţine vii ste- 


reotipurile „războiului rece”. Se potrivea, de aseme- 


atac în bibliotecă 

nea, mult mai bine lupta împotriva unei acțiuni de 
trădare, decât împotriva unei crime sau a unui furt 
vulgar care şi-ar fi găsit cu greu locul în paradisul pe 
care liderii politici voiau să îl prezinte lumii întregi. 
Asta nu înseamnă, desigur, că toate romanele se pot 
include în acest gen hibrid, deoarece în spaţiul româ- 
nesc există și romane polițiste pure, care nu amestecă 
trăsăturile altor genuri sau sub-genuri. 

Dacă ne gândim la tipurile de acțiune prezente la 
noi, putem trage concluzia că în România predo- 
mină subgenul „police procedural”, pentru că 
acesta se potrivea cel mai bine cu realitatea socio-po- 
litică, în care figura detectivului particular nu putea 
exista, iar organele securității și ordinii de stat nu pu- 
teau fi ridiculizate. Cu toate acestea, acesta nu este 
singurul tip de acţiune, astfel că există şi exemple de 
acțiune bazate pe deducţia intelectuală asemănă- 
toare celei de tip clasic, precum și romane de tip 
hard-boiled. Nu lipsesc nici exemplele de tip who- 
dunit, unde deducția este mai relevantă decât perso- 
najele. Ar trebui remarcat faptul că, în toate aceste 
cazuri, există un tratament diferit al personajelor. Mai 
puţin numeroase sunt romanele care aparțin ultimu- 
lui tip, aşa-numitele „metaphysical detective nar- 
ratives”, care nu au o reprezentare relevantă în 
cadrul genului la noi, deși probabil unele dintre ro- 
manele lui Leonida Neamţu ar intra în această cate- 
gorie. 

Revenind la sub-genul predominant în România, 
am putea spune că romanele de tipul police proce- 
dural, numite şi romane polițiste psihologice sau cos- 
tumbriste, sunt cele care se potrivesc cel mai bine în 
mediul socio-politic datorită unora dintre caracteris- 
ticile lor: un ritm mult mai calm, un limbaj mai puţin 


agresiv, o intensitate scăzută a scenelor cu descriere 

de acte violente și, mai presus de toate, o critică so- 
cială mai subtilă. De altfel, critica societății este mai 
degrabă inexistentă în majoritatea cazurilor, sau cel 
puțin foarte bine disimulată, pentru a scăpa de cen- 
zură. 

Tipul de acțiune hard-boiled nu este foarte rele- 
vant cantitativ în literatura română, deși are un re- 
prezentant ilustru în persoana lui George Arion. 
Pentru a explica această afirmație, am dori să adău- 
sgăm o observație: acest sub-gen polițist, numit şi 
roman negru, în ciuda faptului că a apărut ca o 
ormă ferventă de critică a societății capitaliste, as- 
pect ce ar fi putut fi exploatat de ideologia comunistă 
a regimului, are anumite caracteristici care îl fac in- 
compatibil cu preceptele politice ale timpului. Pe 
ângă faptul că gravitează în jurul figurii solitarului 
detectiv particular (situație de neconceput în Româ- 


nia), în romanele de acest gen binele şi răul sunt va- 


ori relative, nu absolute, ca în romanul clasic. Acest 
aspect este în opoziţie cu mesajul ideologic clar, care 
trebuie să portretizeze virtuțile evidente ale comu- 
niștilor prin contrast cu imoralitatea sistemului ca- 
pitalist. De asemenea, faptul că în acest tip de 
narațiune ordinea nu este restaurată după interven- 
ţia echipelor de securitate a statului și după pedep- 
sirea celor vinovați, faptul că întrebarea „ce se va 
întâmpla de acum înainte?” pluteşte încă în aer nu 
este un mesaj corect din punct de vedere politic şi 
ideologic. 

Printre alte tipuri de romane polițiste scrise de 
autori români, am dori să menţionăm, în plus, roma- 
nul făptuitorului (autor al infracțiunii), foarte 
bine reprezentat de Viorel Cacoveanu, unde acțiunea 
câştigă forță dramatică în detrimentul enigmei sau al 


suspansului, dar cu clare calități atunci când autorul 

îl portretizează pe criminal sau pe alţi infractori. Aşa, 
de exemplu, unul din personajele sale, Prinţul (un 
tânăr chinuit, inadaptat social care sfârşeşte prin a- 
şi ucide tatăl) dobândeşte mare importanţă în ac- 
ţiune şi atrage, în ciuda crimei lui, mai multă simpatie 
decât victima. De asemenea, respectând regulile aces- 
tui gen, autorul creează un detectiv care nu are nimic 
de a face cu un supraom infailibil, ci este o ființă obiş- 
nuită, care cântăreşte fiecare pas pe care îl face, care 
are serioase îndoieli cu privire la deciziile sale şi care 


greşeşte de multe ori pe parcursul anchetei. 


Există, de asemenea, exemple de romane ale vic- 
timei, unde acest personaj nu mai este un simplu 
punct de plecare şi motiv al conflictului, ci se trans- 
formă într-un personaj activ. Nu lipsesc nici exem- 
plele de romane polițiste parodice, la fel ca şi în 
literaturile altor ţări, care în România sunt semnate, 
printre alţii, de Nicolae Paul Mihail, Leonida Neamţu 
sau Vlad Muşatescu. Acest sub-gen imită romanul po- 
liţist, îi ridiculizează trăsăturile, le exagerează şi le 
reasamblează cu elemente deformate, ca, de exem- 
plu, în cazul detectivului antierou Alan Conan Doi. 

În concluzie, în spaţiul românesc întâlnim exem- 
ple reprezentative pentru cele trei tipuri principale 
de acţiune: Viorel Cacoveanu pentru „police proce- 
dural', George Arion pentru „hard-boiled” şi Rodica 
Ojog-Braşoveanu pentru romanul „whodunit”. Deşi 
autorii citați nu au urmat cu fidelitate toate caracte- 
risticile reţetei genului, am reuşit să identificăm mo- 
dalităţile prin care au adaptat aceste modele la 
realitatea social-politică autohtonă, ceea ce le de- 
monstrează talentul, inteligenţa şi originalitatea, în 
pofida faptului că au recurs şi la motive clasice facile, 
care pot fi recunoscute cu uşurinţă. Mai mult, credem 
că au reuşit să facă acest lucru datorită talentului lor 
literar care le-a permis o dominare extraordinară a 
tehnicii narative. 

O altă caracteristică generală distinctivă a roma- 
nelor polițiste româneşti este aceea că, în multe ca- 
zuri, personajele dobândesc o pondere mult mai 
mare, uneori în detrimentul construcţiei acţiunii. 
Autorii se străduiesc să îi caracterizeze psihologic şi 
fizic pe detectivi, suspecți sau criminali, dar şi pe 
unele dintre personajele implicate doar tangenţial în 
acţiune. Astfel, detectivul este, la mulţi autori, creio- 


nat ca un personaj apropiat, o persoană supusă gre- 


ProEuropeana Clubul cărții digitale 


13 


şelilor, care se îndoiește de deciziile sale, ceea ce îl 
transformă într-un stereotip. În acest sens, am iden- 
tificat ca o caracteristică recurentă a romanului de 
tip „police procedural” faptul că personajul devine 
misterul central, chiar dacă acesta își foloseşte de re- 
gulă intuiţia, mai degrabă decât detecția. Cu alte cu- 
vinte, deşi este adevărat că intuiţia are un rol foarte 
important în elucidarea misterului, implicarea ofițe- 
rilor de poliție profesioniști atrage după sine eviden- 
ţierea muncii în echipă ca element esenţial, precum 
şi a mijloacelor tehnice disponibile organelor de or- 
dine ale statului. Încercând să pătrundă profund în 
natura umană, să înțeleagă motivele pentru care ci- 
neva ajunge să comită o infracțiune gravă, narațiunile 
cele mai reușite nu lasă cititorul cu sentimentul de 
pace şi ordine restaurată la sfârşitul romanului, ci 
mai degrabă cu unul de tristețe și suspiciune. 

Am dori, de asemenea, să subliniem că romanul 
polițist românesc, respectând modelul romanului po- 
lițist costumbrist, foloseşte un ton mai introspectiv, 
pe lângă o analiză mai profundă a personajelor. Aces- 
tea, în funcţie de măiestria autorilor săi, vorbesc 
mult, iar discursul lor fie ni se pare foarte natural și 
credibil, fie, dimpotrivă, îl percepem ca fiind lung, 
plictisitor şi cu pretenţii intelectuale exagerate. 

O altă trăsătură caracteristică a personajelor este 
numărul mare de anchetatori care apar pe parcursul 
seriilor de romane. În cursul analizei noastre, am re- 
marcat că majoritatea autorilor au ales să creeze 
un personaj care va fi prezent în multe dintre ro- 
manele lor, urmând astfel tradiția stabilită de către 
maeştrii genului. Exemplele în acest sens sunt foarte 
numeroase, începând cu cei mai reprezentativi autori 
(George Arion cu Andrei Mladin, Rodica 0jog-Braşo- 


veanu cu Minerva Tutovan sau comandantul Cristescu 

şi Viorel Cacoveanu cu procurorul Octav Vornicu) şi 
continuând cu mulți alții: Haralamb Zincă cu Agent B 
93, Theodor Constantin cu Mihai Ulea, Vlad 
Muşatescu cu Alexandru Coman (Conan Doi), Nicolae 
Mărgeanu cu căpitanul Vigu, Horia Tecuceanu cu că- 
pitanul Apostolescu, Petre Sălcudeanu cu Bunicul, 
Romulus Cojocaru cu Nicolae Nicolau (avocat), 
Olimpian Ungherea cu căpitanul Radu Bobeică, Florin 
Andrei lonescu cu căpitanul Alexandru Adrian, Traian 
Tandin cu căpitanul Roman etc. 

Majoritatea autorilor în discuţie nu sunt „spe- 
cializaţi” doar în genul poliţist, ci scriu şi poezie, 
teatru, eseuri sau alte genuri narative, ceea poate în- 
semna, pe de o parte, mai puţină măiestrie în a crea 
intrigi polițiste, dar, pe de alta, implică mai mult ta- 
lent literar în operele lor, deoarece celelalte categorii 
nu sunt atât de predispuse să respecte o rețetă 
anume. În ceea ce-i privește pe autori, un alt aspect 
important este faptul că genul polițist din România a 
avut predecesori notabili; dintre aceștia Rebreanu 
sau Sadoveanu sunt cei mai relevanțţi, însă merită 
menţionat şi Victor Eftimiu care, în romanul său Ki- 
monoul înstelat (1932), realizează o parodie a ge- 
nului înainte ca acesta să se fi dezvoltat ca atare în 
România. Probabil că aceste modele literare remar- 
cabile i-au făcut pe primii autori să tindă către atin- 
gerea unui nivel literar mai înalt. Este, însă, posibil ca 
experiența lor şi deprinderile proprii de a scrie alte 
tipuri de literatură să se fi filtrat în creaţia lor poli- 
ţistă. Din punct de vedere sociologic, putem presu- 
pune că scrierea de romane polițiste a fost pentru 
unii dintre ei o îndeletnicire plăcută şi satisfăcătoare 
din perspectivă financiară, care, în plus, oferea şi ga- 
ranția publicării, ceea ce alte genuri literare nu reu- 


şeau. 

Pe aceeaşi linie, am dori să subliniem că acesta 
este un gen care cuprinde mulţi autori care fie au 
lucrat direct ca ofiţeri de miliţie sau de Securi- 
tate, fie au avut legături strânse cu aceste institu- 
ţii de stat - cum ar fi editorii revistelor publicate de 
către personalul de securitate. Având astfel o bună 
cunoaştere a muncii efectuate de către profesionişti, 
mulţi dintre ei au ales să scrie despre cazuri reale sau 
cel puţin să îşi înceapă demersul narativ de la ele. Câ- 


teva exemple de autori care intră în această categorie 


PREMIUL 
Moca oieri | 
an dvcreși 


Stelian Țurlea 


GREUCEANU 


in) poliţist 


„O lectură ca impactul unei explozii la care nu te aştepţi” 
George Arion, 


osar DACIA LITERARĂ 


sunt: Nicolae Ștefănescu, Florian Grecea, Neagu 
Cosma, Ștefan Berciu, Petre Vârlan, lon Aramă, Tudor 
Negoiţă sau Traian Tandin, printre alţii. Unora dintre 
aceştia li s-au imputat lipsa talentului literar şi frec- 
vente greşeli stilistice, dar, indiferent de asta, cărţile 
lor au invadat editurile şi casele cititorilor cărora le-au 
alimentat dorința de evadare facilă pe care aceştia n-ar 
fi putut-o obţine alegând alte tipuri de lectură. 

Din punct de vedere temporal, majoritatea roma- 
nelor polițiste româneşti sunt plasate în actualitate, 
în timpul real, respectiv în perioada comunistă. Un 
aspect demn de menţionat este acela că în multe ro- 
mane este utilizată analepsia, ceea ce îl duce pe citi- 
tor în perioada dinaintea sau din timpul celui de Al 
Doilea Război Mondial, folosit ca sursă şi precedent 
pentru faptele criminale din centrul naraţiunii. Acest 
transfer temporar permite autorilor să povestească 
fapte şi să creeze personaje care, în societatea comu- 
nistă, ar fi fost de neconceput. Din acest motiv, pe 
lângă posibilele evaluări estetice, trebuie insistat pe 
faptul că genul poliţist este o sursă de reflectare so- 
ciologică, dar şi pentru anumite aspecte costumbriste 
care oglindesc situaţia socială reală şi creionează as- 
pectele esenţiale ale atmosferei din timpul dictaturii. 

Spaţiul este, de asemenea, profund influenţat 
de climatul politic şi social, deoarece, autorii ex- 
ploatând locaţii reale, cititorul trebuie să poată să re- 
cunoască oraşele unde are loc acţiunea. Respectând 
caracteristica genului conform căreia cea mai mare 
parte a intrigii trebuie plasată în mediul urban, majo- 
ritatea tramelor se petrec în marile oraşe, de-a lungul 
litoralului aglomerat sau în orăşele provinciale şi spa- 
ţii închise. Nu trebuie să înţelegem că oraşele sunt 
descrise ca fiind cuiburi ale crimelor şi altor infrac- 


ţiuni, având în vedere că, în cele mai multe cazuri, or- 

dinea este restabilită prin lege, ceea ce generează, 
însă, un sentiment opresiv de falsitate, asta în condi- 
țiile în care scopul inițial este exact opusul. Chiar dacă 
este ficțiune, această reiterare a victoriei sistemului 
comunist personificat ca eroul central permanent nu 
îl păcăleşte şi nici nu-l convinge pe cititorul român, 
care cunoaşte îndeaproape realitatea în care trăieşte. 
Vom vedea că în romanul poliţist românesc apar de 
asemenea orașe inventate, ale căror nume sunt de 
obicei identificate cu iniţiale precum orașul S. sau T., 
şi că acestea, fără a fi idilice ca satul lui Miss Marple, 
ne amintesc intenționat de acesta, pentru ca cititorul 
să aibă aceeași senzație de surpriză în faţa unei infrac- 
ţiuni petrecute atât de neaşteptat într-un astfel de loc. 
Ca regulă, acesta este un oraș de provincie mic, liniștit, 
aproape plictisitor, unde personajele muncesc în 
unica fabrică din oraș — evident un centru de cerce- 
tare de importanță internaţională —, sau la oficiul poș- 
tal, la un magazin sau la o școală. Spațiile misterioase 
lipsesc aproape în întregime, excepţie făcând câte o 
casă particulară sau vreun loc îndepărtat. 
Caracteristica cea mai distinctivă a romanului 
detectiv românesc în perioada studiată este, pro- 
babil, ideologia însoţită de demersul educativ, un 
aspect evidențiat recurent şi în recenziile pe care le-am 
găsit. Am dori să adăugăm, totuşi, că, în multe cazuri, 
nu ştim în ce măsură exista cu adevărat un scop edu- 
cativ atât de mare cum apare în majoritatea recenzii- 
lor, pentru că, adesea, multe dintre romane nu conţin 
cu adevărat dimensiunile ideologice relevate de apre- 
cierile critice, care adesea par să recurgă la un slogan 
ce putea, la nivel potenţial, să influenţeze cenzura. 
Acest aspect nu înseamnă că influența ideologiei co- 
muniste nu este elementul care a marcat cel mai pu- 


ternic narațiunea polițistă românească. Am văzut 


de-a lungul cercetării noastre că preceptele politice 
au modelat intriga, personajele și mesajul. Este 
evident că, deși prin natura originilor sale, povestirea 
polițistă a pornit ca un produs tipic al societăților ca- 
pitaliste care nu era în mod programatic ideologic, 
mulți dintre autorii români, din motivele pe care am 
încercat să le prezentăm, s-au folosit de ideologie, nu 
neapărat apărând-o sau promovând-o, ci încercând 
s-o integreze unde n-o puteau evita, aşa încât cărțile 
lor să fie o cât mai autentică oglindire a contextului 
sociologic. 

Dacă în romanul clasic detectivul proteja bunăs- 
tarea clasei burgheze afectate de schimbările econo- 
mice și sociale, în romanul românesc din perioada 
comunistă instituţiile de securitate ale statului pro- 
tejau societatea tocmai de clasa burgheză şi de ele- 
mentele maligne ce proveneau negreşit din sistemul 
capitalist. Dacă romanul tradițional se folosea de de- 
tectivul particular sau amator pentru a descoperi vi- 
ciile poliției oficiale şi ale legilor, societatea comu- 
nistă nu admite nici un fel de critică îndreptată asu- 
pra sa şi, prin urmare, existența acestui tip de detec- 
tivi este exclusă, iar poliţia de stat se situează 
deasupra oricărei bănuieli de degradare morală sau 
contaminare cu capitalismul demonizat. 

Dacă revenim la ideea că narațiunea polițistă s-a 
născut în societatea capitalistă, este clar că în socie- 
tățile comuniste a fost nevoie să se realizeze un fel de 
aclimatizare. În plus, mesajul ideologic clar este că 
societatea capitalistă se bazează pe o ordine ne- 
dreaptă și că este plină de persoane inadaptate social 
dintre care sunt recrutați infractorii. Există alte pre- 
mise demne de remarcat în ideologia țărilor socia- 
liste: în societăţile lor nu există corupție socială, 


numărul de infracțiuni este strict sub control şi în 

scădere, deşi încă mai există anumite elemente retro- 
grade, ceea ce şi justifică lupta dintre trecutul deca- 
dent şi prezentul glorios. De asemenea, ţările 
socialiste sunt ţinta atacurilor duşmanilor străini, 
care, de obicei, sunt spioni ce desfăşoară activităţi în- 
dreptate către obţinerea secretelor industriale în 
care s-au concretizat rezultatele muncii omului nou 
al societăţii socialiste. Romanele de acest gen din ţă- 
rile comuniste împărtăşesc, de asemenea, modul de 
portretizare a detectivului, care nu mai este un erou 
solitar, ci exponentul unui colectiv ce apără cu entu- 
ziasm interesele drepte ale tuturor. Genul aspiră să 
fie o reflectare a unor realităţi sociale şi se strădu- 
ieşte să sporească orientarea sa umanitară, combi- 
nând caracterul educativ cu amuzamentul. 

Romanul poliţist a cunoscut un mare succes în 
rândul publicului larg; dovadă stă numărul mare de 
autori şi colecţii într-o perioadă relativ scurtă. Este 
vorba despre aproximativ patruzeci de ani în care 
peste 110 autori (conform datelor pe care am fost în 
măsură să le găsim, dar cu certitudine numărul este 
mai mare) s-au dedicat, exclusiv sau nu, romanului 
poliţist. Acest gen parţial - imparţial, dacă ne este 
permisă această expresie, a fost o zonă literară, în ge- 
neral, mai puţin ofensivă, mai uşor de scris şi de citit 
şi de manipulat, care cuprinde şi onorabilele excepţii 
de autori care au îmbunătăţit peisajul literar. În pa- 
ranteză fie spus, exact acesta a fost unul dintre repro- 
şurile frecvente ale autorilor îngrijoraţi de viitorul 
genului: apar prea multe cărți rele, se exercită foarte 
puţin control şi prea multă permisivitate din partea 
editorilor, interesaţi numai să câştige bani şi să îşi în- 
deplinească planul de producţie. 

Putem, deci, concluziona că genul a evoluat înce- 


tul cu încetul, căutându-şi drumul şi încercând să su- 


pravieţuiască, aşa cum a făcut mereu de-a lungul is- 
toriei sale. Acelaşi lucru poate fi remarcat şi despre 
romanul poliţist românesc, care în epoca comunistă 
a trebuit să se adapteze la o realitate socială şi poli- 
tică pentru a-şi urma drumul anevoios. Ca să reu- 
şească, genul a trebuit să facă, nu o dată, 
compromisuri, dar credem că ceea ce ar trebui să îi 
recunoaştem este capacitatea sa de adaptare şi su- 
pravieţuire, precum şi meritul de a fi reuşit, dacă nu 
să marcheze, cel puţin să distreze un public care avea 
foarte multă nevoie de amuzament într-o epocă şi o 


societate ce nu punea nici cel mai mic preţ pe confor- 


tul psihic al cetăţenilor săi. 

Anchetă printre editori, critici și istorici litera 


7 


scriitori, oameni de cultură, actori 


WITNESS 


—— 


Edituri 


1. De ce aţi ales să publicaţi mystery & thriller? 

2. Cum este receptat acest gen literar de către 
public? Care credeţi că e publicul ţintă? 

3. De ce publicaţi atât de rar autori români, 
prin comparaţie cu traducerile? 

4. Cum vedeţi viitorul acestui gen literar în 
România, ţinând cont că în alte ţări, cu o piaţă de 
carte mult mai dezvoltată decât a noastră, cărţile 
mystery & thriller sunt, constant, în topul vânză- 


rilor? 

Editura Paladin 


- Diana Marin-Caea, redactor-şef 


1. Considerăm că este vorba despre un gen căruia 
editurile româneşti nu i-au dat prea mare atenție, 
deşi există un public important pentru romanele de 
acest fel. 

2. Publicul este, după părerea mea, destul de ete- 
rogen, dar o mare parte a acestuia pare formată din 
bărbaţi cu vârsta de peste 40 de ani. 

3. Există deja edituri specializate în publicarea 
autorilor români de gen. 

4. Credem că prin publicarea unor romane valo- 
roase, binecunoscute şi premiate, cu o prezentare 
grafică de excepţie şi traduceri care să redea cât mai 
bine nuanțele din original, vom atrage noi cititori, noi 


categorii de public. 


Editura Rao 


- Anca Enculescu, director general 


1. Genul mystery & thriller a fost relativ slab re- 


prezentat în perioada de dinainte de 1989, iar publi- 
cul românesc era dornic să citească deopotrivă căr- 
ţile autorilor clasici ai genului, bunăoară Agatha 
Christie, lan Fleming, PD. James etc. precum și pe cele 
ale unor autori celebri în întreaga lume, dar care erau 
necunoscuți cititorilor români. 

Dan Brown, John Grisham, David Baldacci, Tom 
Clancy, John le Carre, Michael Connely, Jeffrey Deaver, 
Tess Gerritsen, James Patterson sunt doar câțiva din- 
tre numeroșii autori de bestseller-uri publicați de edi- 
tura noastră, ale căror romane au fost şi ecranizate, 
sporind interesul cititorilor față de opera acestora. 

2. Publicul român este destul de interesat de 
aceste genuri, iar editura noastră, de-a lungul celor 
peste douăzeci de ani de existenţă, s-a străduit să tra- 
ducă opera unora dintre cei mai valoroşi şi mai vân- 
duți autori de mystery & thriller. Succesul de care 
s-au bucurat și continuă să se bucure romanele lui 
Dan Brown sau John Grisham, bunăoară, dovedește 
cu prisosință interesul cititorilor față de aceste ge- 
nuri. 

Publicul ţintă — cititori de toate vârstele şi catego- 
riile sociale, pasionați de mister, suspans, oameni di- 
namici. 

3. De la bun început, editura noastră s-a orientat 
spre publicarea de traduceri din limbi străine. În anii 
'90 piața românească era avidă să cunoască opera 
unor autori internaționali de succes. Asta nu în- 
seamnă că autorii români sunt neglijaţi. Publicăm 
opera unor scriitori precum Augustin Buzura, Mircea 
Malița, Eugen Ovidiu Chirovici, Dinu Săraru, Ştefan 
Mitroi, dar și autori români mai puțini cunoscuți. 

4. Credem că şi în țara noastră, în ciuda unor mici 
sincope, aceste genuri vor continua să se bucure de 


succes. Ritmul alert, incitant este potrivit omului di- 


namic al secolului XXI. O bună selecție de autori și ti- 


tluri va atrage întotdeauna publicul spre acest gen. 


Grupul Editorial Trei 
- Virginia Costeschi, coordonator editorial 


1. Editura Trei s-a consacrat prin colecțiile de psi- 
hologie, aşadar am pornit la drum încercând să ofe- 
rim câteva răspunsuri la misterele minţii umane. Am 
continuat cu misterele imaginate de autori din toată 
lumea, pentru că mystery & thriller este un gen literar 
cu care nu poți greşi dacă alegi titlurile potrivite. Do- 
vadă stă colecția Noir scandinav, lansată cu trilogia 
Millennium, de Stieg Larsson, şi continuată cu titluri 
de succes semnate de Liza Marklund, Camilla 
Lackberg, Yrsa Sigurdardottir ş.a., apoi seria Crime, 
cu romanele semnate de Lee Child, M.]. Arlidge, 
Pierre Lemaitre ş.a. 

2. Este foarte bine receptat, repet, cu lista potri- 
vită de titluri. Cititorul român, chiar dacă nu 
cheltuieşte foarte mult pe cărți, are grijă să le aleagă 
pe cele mai bune, ştie unde să caute informații despre 
cele mai de succes titluri, îşi urmăreşte autorii 
preferați. Ca să aibă succes la public, un autor trebuie 
să se afle în compania potrivită. Vă dau doar exem- 
plul Lee Child, care a fost, pe rând, în portofoliul altor 
două edituri româneşti, fără să ajungă la publicul său. 
De când apar la Trei, cărțile lui Lee Child sunt con- 
stant pe listele celor mai bine vândute titluri, atât la 
distribuitorii online, cât şi la cei offline. Oamenii citesc 
astăzi mai ales din dorința de a evada din stresul /rit- 
mul cotidian, aşa că nu cred că avem un anumit pu- 
blic ţintă. La târgurile de carte, titlurile mystery & 


thriller sunt cumpărate şi de liceeni, şi de 

corporatişti, şi de pensionari, £i sunt cititorii care 


caută o intrigă inteligentă, personaje captivante, 
naluri surprinzătoare, 

3.începând de anul acesta, ara acordacraai multă 
axenție autorilor români, ara publicat chiar câțiva, 


însă 


lista noastră nu se află, 
tey & thriller, Mai căutăra. 


incă, an autor de mps- 


4.Cred că e un gen care rezistă și se vinde foarte 


bine indiferent de vremuri si locuri, lraportante sunt 
poveştile şi beneficiile pe care un cititor le găsește 
intr-o astfel de lectură, lar cura curiozitacea nu ne va 
dispărea vreodată, nici cău 


ile mystery & thriller nu 
au şanse să dispară din topul preferințelor cititorilor 
roriâni, Mi-ar plăcea să putera publica şi autori ro- 


raâni de gen, căci cu sigaranșă sunt scriitori care au 


ceva de spus în domeniul acesta 


Editura Litera 
- Cristina Sturza-Vidrașcu, director editorial 


1. Ara inceput această colecție in 2010, pentru a 


veni in intărapinarea publicului din ce în ce mai inte- 


resat de acest gen literar. În acel moment ne-ara pro- 
pus să aducera în atenția cititorilor cele raai bune 
citluri ale unor autori consacrați, cura ar fi Clive 
Clussler sau Steve Barmy, dintr-o arie cât mai diver- 
sificată, dela autori nordici besteller-uri araericane, 

2. Mystery & thriller a funcţionat încă dela ince- 


putul anilor'90 şi interesul a crescut din ce in ce raai 
raul, în citirii ani, În mod surprinzător, nu este un 
domeniu specific bărbaţilor, ci un gen literar citit 
chiar raai vault de publicul ferainin, dar și de tineri 


3. Poate mystery & thriller nu este un dorienia în 

care românii să exceleze, Până la urraă, românul s-a 
născut poet! Avera o mulțirae de autori români de 
ficţiune şi non-ficţiane în portofoliul editurii si san- 


tera intotdeauna deschişi din acest punct de vedere, 

4. Mystery & thriller este un gen licerar din ce in 
ce mai căutat și a noi, dovadă stau toate titlarile pu- 
blicate în ultirea perioadă, la editura Litera şi la altele, 


Bineinșeles, nu ne putea corapara cu piețele de cane 
din Germania ori Marea Bricanie, dar este un dorae- 
niu care a confirraat intotăeauna. 

Ne dorira să dezvoltăra această colecție in pe- 
rioada următoare și avera în pregătire unele dintre 
cele raai bune thriller-e publicate în ulciraul tirap. 
Două dintre acestea sunt Plizabezh Is Missing, de 
Eraraa Heale, şi cea raai bună carte a anului 2014 - 
Bverything 1 Never Told You, de Celeste Ng, 


PaBuraveana Clabul că igiale 


Critici şi istorici literari 

1. În alte părţi, mulţi critici și istorici literari 
se ocupă de genul policier sau mystery & thriller. 
De ce la noi există o reţinere din partea majorită- 
ţii criticilor să comenteze aceste cărți? 

2. Din punctul dumneavoastră de vedere, este 
acest gen literatură sau paraliteratură? 

3. Numiţi câţiva scriitori şi câteva cărţi care 
aparţin acestui gen și care v-au plăcut! 

4. De ce credeţi că numărul autorilor români 
de gen este extrem de mic raportat la numărul 
traducerilor publicate an de an? 


Dan C. Mihăilescu 

1. La noi, deşi neam vechi, cultura-i tânără, pre- 
cum statul. De aici şi sumedenia de obligații patrio- 
tice: literatura musai să slujească idealurile naționale 
- unitatea, continuitatea, stabilitatea, moralitatea — 
să lupte pentru luminarea nației şi sprijinirea orto- 
doxiei. Musai să scriem romane-frescă, epopei înăl- 
ţătoare, teatru angajat politico-istoric, eseistică 
etnopsihologică etc. De unde, așadar, vreme pentru 
plăcere, pentru roman roz (și de consum), 
capă&spadă, turism cultural ș.a.m.d.? Nu am avut 
vreme să cultivăm frivolitatea, ludicul, erezia, miste- 
rul de dragul suspansului. Abia dacă ne-am permis 
câteva (înduioşătoare, aș zice) relaxări sexuale în 
două veacuri şi ceva de literatură. Pe de altă parte, 
când nu e vorba de Răscoala, Pădurea spânzuraţilor, 
Moromeţii, Cronică de familie, e vorba de Craii lui Ma- 
teiu Caragiale, de Orbitorul lui Cărtărescu sau Manua- 
lul lui Agopian, adică de splendori oniro-stilistice. 


Oricum o dai, tare greu ajunge la mister și suspans 


exegeza firoscoasă. 


2. Când autorul e meseriaș, evident că-i vorba de 
literatură. În ce mă priveşte, am pledat nesmintit 
pentru punerea oricând în paralel cu Dickens, Balzac, 
Hugo, Faulkner, lan McEwan și cine mai vreţi dvs. a 
unor Agatha Christie, Conan Doyle, Raymond Chandler, 
Georges Simenon, John Le Carre &Co, inclusiv Stephen 
King şi Stieg Larsson. 

3. Mi-am alintat orele de liniște domestică (eu 
fiind dintotdeauna un pălmaș al lecturii) în primul 
rând recitind periodic isprăvile comisarului Maigret 
(dar asta numai după ce l-am sorbit prin seducătorul 
filtru Jean Gabin), cu extraordinarul Monolog viril- 
dezabuzat pe nume Philip Marlowe, după cum, mer- 
gând mai departe, adică dincolo de lumea lui 
Sherlock Holmes și-a celor „Zece negri mititei”, am 
palpitat cât se poate de serios la romane precum 0a- 
menii lui Smiley, dar şi Carrie, Christine, Millenium şi 
altele asemenea. 

4. Tocmai din pricina prejudecăților legate de răs- 
punsul la prima întrebare. Scriitorul român a fost ob- 
sedat, în esenţă, să scrie un Război și pace, nu să-şi 
ţină publicul în tensiune cu spioni, vampiri, fantome, 
vrăjitori şi ritualuri sado-maso. Până şi bruma noas- 
tră de fantastic ține mai degrabă de basm, de mitic și 
fabulos, aproape deloc de ororile romanului gotic. La 
rândul său, publicul nostru, altminteri integral cap- 
tivat de traducerile respective, imediat strâmbă din 
nas atunci când scriitorul băştinaș cedează „temelor 
consumiste”. El nu trebuie, mă-nțelegi, să se abată de 


la sfânta misie a înaltelor idealuri etno-estetice. 


Alex Ștefănescu 
1. În alte părți, criticii și istoricii literari se ocupă 


de genul policier sau mystery & thriller nu pentru că 

ar fi mai inteligenți decât cei de la noi, ci fiindcă s-au 
resemnat să facă publicitate în loc de critică sau isto- 
rie literară. Din punct de vedere literar, asemenea ge- 
nuri nu există. 

2. Literatură în mod sigur nu este. Literatura nu 
se poate clasifica tematic. Ştiu că apar romane 
polițiste, romane de spionaj, romane de aventuri, ro- 
mane de război, romane de dragoste, romane SE, ro- 
mane fantasy, romane politice, romane sociale, 
romane psihologice, romane pornografice etc., dar 
însuşi faptul că pot fi catalogate astfel dovedeşte că 
nu sunt romane. Putem spune despre Fraţii Karamazov 
că este un roman polițist? Sau despre Anna Karenina 
că este un roman de dragoste? Ele sunt mult mai mult 
decât atât: sunt romane. Cele la care vă referiți dv. 
sunt texte scrise pentru divertisment, în sensul larg 
al cuvântului. 

3. Romanele polițiste ale lui George Arion doar 
par polițiste. În paginile lor găsesc multă literatură 
bună. Este singurul reprezentant al genului policier 
care îmi place. 

4. E o problemă care ține de raportul dintre ce- 
rere și ofertă. În librării se vând mai bine cărţile ace- 


lor autori ale căror nume conțin literele w, k sau y. 


Ion Bogdan Lefter 

1. Între literatura considerată „serioasă”, care 
ocupă zona centrală a ceea ce numim de la o vreme 
„cultură scrisă”, și genurile „de consum” există o dis- 
tincție destul de clară - sau de-a dreptul o falie. Cu — 
totuşi - diferențe importante între modernitate şi 
postmodernitate. Se poate cobori şi mai mult în isto- 
ria literaturii, până la vechi antecedente, însă rămân 


de examinat mai degrabă ultimele circa două secole, 

de când în spaţiul european s-au articulat sisteme de 
educaţie din ce în ce mai extinse, ceea ce a produs un 
public cititor tot mai numeros şi pieţe editoriale care 
le-au oferit cărți în tiraje tot mai mari. De-atunci în- 
coace, în paralel cu evoluţia literaturii „serioase”, şi- 
au câștigat popularitatea formulele cu largă 
accesibilitate, rulate sistematic, de cele mai multe ori 
repetitiv. Noile genuri „de consum” au înregistrat şi 
momente de mare clasă, acumulând treptat un bilanț 
întru totul respectabil de autori şi de titluri de vârf, 
însă regula a rămas cea a „rețetei”, a conformării la 
stereotipiile fiecărei subcategorii — policier, science 
fiction, romanul istoric, de spionaj, „de dragoste” 
ş.a.m.d. Piața domeniului funcționează pe criterii pre- 
ponderent comerciale şi doar în subsidiar literare, 
încât succesul şi „laurii” simbolici pot fi obţinuţi şi de 
scriitori adevărați, dar și de manufacturieri abili, cu 
sau chiar fără înzestrare măcar medie. 

În consecință, de-a lungul modernităţii s-a stabi- 
lizat o structură de câmp clar divizată: literatura „de 
performanţă” versus cea „de consum”. Prima catego- 
rie, constituită pe principiul calității estetice, a ocupat 
„centrul” sistemului și a acaparat argumentele de 
prestigiu şi de onorabilitate: producţia scriitori- 


cească „serioasă” (fie şi în variantele sale... comice!) 
e urmărită de elitele culturale, inclusiv de către criti- 
cii şi istoricii literari, care-i identifică pe marii scrii- 
tori şi operele de vârf, capodoperele, în jurul cărora 
sunt construite panoramele retrospective, predate 
apoi, în forme simplificate, în școală. De rest, adică de 
genurile „marginale”, „de consum”, doar în rare cazuri 
s-au mai ocupat exegeţii „serioşi”. Nu doar din vina 
lor: autarhia comercialistă a „paraliteraturii” (cum i 


s-a mai spus) i-a ținut la distanţă pe „controlorii de 

calitate”, recte pe critici. 

Refuzând „purismul” epocii precedente în materie 
de „mare cultură”, postmodernitatea a căutat — dim- 
potrivă - soluţii relativiste, deschizându-se către 
toate formele imaginabile şi inimaginabile de „meti- 
saje”, de „hibridizare”, explorând „amestecurile” ori- 
cât de „impure”. În teoriile noii paradigme a și apărut, 
ca trăsătură destul de frecvent cultivată, abolirea gra- 
niței dintre zonele „elitare” și cele „de consum”, dintre 
„high” şi „low culture”. Pieţele au rămas - totuşi — 
aproape la fel de izolate una de cealaltă, chiar dacă a 
crescut lista autorilor care, recunoscuți fiind drept 
importanți în ierarhiile artistice „serioase”, s-au ma- 
nifestat şi în partea cealaltă, preluând „reţete” di- 
verse. Ce-i drept, a fost vorba mai mereu despre 
exploatarea potenţialului lor de expresivitate, nu des- 
pre manifestarea sistematică pe piața „de consum”, 
care şi-a văzut - la rândul ei — de lucru în conformi- 
tate cu vechile sale reguli de funcţionare, practic în 
ignorarea criteriilor de calitate. Critici „serioși” care 
să se ocupe de literatura „polițistă” ori de celelalte — 
tot puţini, deşi interesul e ceva mai mare, în linia teo- 
riilor cu pricina. larăşi — de înţeles! 

2. Distincția sau opoziția dintre preponderența 
criteriilor de calitate, respectiv a celor de atractivitate 
se va menține atâta timp cât va exista - şi e greu de 
imaginat că va dispărea vreodată! - o piață care va 
continua să vândă profitabil o producţie de serie. Dar 
vârfurile de aici vor fi validate - mai devreme ori mai 
târziu — şi din perspectivă estetică. lar ansamblul va 
rămâne de interes ca rulaj de structuri textuale ste- 


reotipe, dincolo de inovațiile epice și de recuzită, mo- 


delul așa-zicând „arhetipa!” al „paraliteraturii” fiind 
- se ştie - cel al vechilor narațiuni folclorice și mito- 


logice. 


3. Am citit multe cărți mystery & thriller (cum li 
se spune mai nou „polițistelor”!), iar cele bune, foarte 
bune, excepționale mi-au plăcut, firește. Nu sunt 
acum un cititor constant al domeniului, însă au fost 
perioade în care am „consumat” mai sistematic lite- 
ratură de gen sau din subcategoriile vecine. Încerc să 
mă ţin la curent cu ce apare la vârf pe toate pieţele li- 
terare, deci şi pe cea sau cele „para-” Îi preţuiesc cum 
se cuvine pe marii autori internaționali (numele 
ştiute!), ca şi pe puţinii de-ai noștri (la fel!). 

4. De ce n-am avut niciodată o producţie cu ade- 
vărat amplă, consistentă, nici „polițistă, nici „science 
fiction” etc.? Din cauză că nu s-a format un mai nu- 
meros public autohton amator de asemenea cărți, 
drept care piața noastră „paraliterară” a rămas destul 
de restrânsă. Dacă vânzările şi profiturile ar fi fost 
mai mari, s-ar fi înmulţit şi autorii care s-o alimen- 
teze. Ceva-ceva s-a-ntâmplat în atare direcţie în pe- 
rioada comunistă, însă în condiţiile de supraveghere 
ideologică de atunci, într-un stat centralizat, care a 
decis în anumite etape să tipărească tiraje impor- 
tante, limitând - în același timp - beneficiile şi con- 
fiscând restul încasărilor. Pentru ca în epoca 
postcomunistă să asistăm la o diminuare bruscă şi 
dramatică a cererii, uşor satisfăcută prin oferta de 
traduceri, care se fac mai rapid decât se scriu cărțile 
noi. Regulile economiei de piață editorială! Păstrând 
- totuși - un strop de optimism, să constatăm că 
nimic nu i-a oprit vreodată pe autorii de vocaţie să se 


manifeste: nici epocile, nici piețele... 


Caius Dobrescu 
1. E ciudat, dacă ne gândim că deschiderea de 
principiu a „culturii înalte” spre popular culture s-a 


produs la noi în anii 1980 (cu Florin Manolescu şi 

Paul Cornea ca pionieri academici ai fenomenului — 


dar o întreagă generaţie de scriitori prelua în mod 
difuz ideea că în America literatura „serioasă”, proză 
şi poezie, se putea referi liber la Coca-Cola şi la eroii 
din seriale). Totuşi, pentru o schimbare culturală se- 
rioasă e nevoie de mai mult decât de entuziasmul 
unei minorități „excentrice”. 

În America, simbioza culturii înalte cu aceea de 
divertisment ține de o tradiție democratică profundă. 
Societatea în care trăim este post-totalitară, dar e de- 
parte de a fi democratică în sensul că ar lua în serios 
valori precum egalitatea de şanse, ori egalitatea în 
fața legii. Este, de fapt, o societate caleidoscopică, în 
care diferite grupuri sociale trăiesc în universuri şi 
în epoci culturale sensibil diferite, fără să se producă 
deocamdată o chimie culturală între ele. 

Dinamica fenomenului e contradictorie. Prin anii 
1990 s-ar fi putut crede că SF-ul poate reprezenta o 
astfel de platformă comună sau de placă turnantă, 
având ca agent social pe IT-işti. Dar SF-ul a implodat, 
a redevenit, dintr-odată, de nişă. Astăzi, s-ar părea că 
mai degrabă genul romance urmăreşte zona de 
interfață dintre diferitele grupuri, având ca agent 
promotor femeile care lucrează în corporații. 

Probabil că pentru constelația de genuri legate de 
crimă-mister-suspense-investigație nu există o 
configurație oarecum corespondentă de grupuri so- 
ciale care s-o promoveze, din instinct, pe piață. În 
absența unei asemenea mișcări subterane, atenția 
criticii ar fi, oricum, incapabilă să producă o verita- 
bilă dinamică ascendentă a genului. 

Literatura de gen, prin faptul însuşi că e repetitivă 
(deşi variațiunile pot fi subtile şi/ sau spectaculoase), 


se alimentează din şi alimentează, la rândul ei, o ne- 


24 


vroză escapistă. Or, e nevoie de o societate destul de 
sofisticată pentru a avea un public de escapişti ne- 
vrotici confortabil de stabil economic. Avem, fără în- 
doială, dintre aceştia, dar nici pe departe destui. 

O altă explicaţie ar fi că, în condiţiile unei 
precarități extreme a sistemului juridic, nu-i prea 
arde nimănui de jocuri mentale în jurul crimelor vir- 
tuale. Dar există contraexemple semnificative: Rusia 
sau India au o literatură de gen bine dezvoltată. 

E adevărat, ambele ţări, deşi dramatic polarizate, 
au „minorități mari” care trăiesc în opulenţă, sau la 
marginile ei. 

În lipsa acestora, literatura detectivistică ar putea, 
totuşi, prospera într-o lume ca-a-noastră-de-săracă, 
pe baza unei oarecare culturi juridice, care să-i orga- 
nizeze cât de cât imaginarul moral. Dar n-o avem - şi, 
câtă e, vine nu din proceduri şi instituţii locale, ci din 
filmele americane (sindromul „You have the right to 
remain silent”). 

Dar, dincolo de toate aceste speculaţii amatoris- 
tice, totul se poate schimba brusc (aşa cum o cotesc 
în grup peştişorii din acvariu), prin pasiunea sau 
încăpățânarea unui nex, providenţial format, de au- 
tori, editori, promoteri. 

Oricum, ca să închei: nu-i înțeleg pe criticii şi is- 
toricii literari pomeniți de dvs. Cum să nu le placă li- 
teratura thriller & (murder) mystery? 

2. E şi paraliteratură, şi literatură, şi, de aseme- 
nea, orice din nenumăratele stadii intermediare ce 
pot apărea între aceşti poli. Fixaţia mea „nevrotică” 
se leagă de acei autori care reuşesc să distileze în for- 
mula misterului & investigației puternice incertitu- 
dini morale individuale şi colective. Spaime, speranțe, 


fantasme dintre cele mai acute. Romanul noir este în 

mod special propice pentru asta, şi există capodopere 
ale genului. 

3. În literatura noastră interbelică există două ca- 
podopere ale genului nerecunoscute ca atare (ceea 
ce, din nou, trimite la ceea ce prima dvs. întrebare 
identifică drept prejudecăți ale criticii şi istoriei lite- 
rare): Baltagul lui Sadoveanu (un ethno-thriller ca la 
carte, foarte asemănător cu formula lui Alexander 
McCall Smith, din ciclul Ma Ramotswe, detectiva din 
Botswana), şi Amândoi, superbul, absolut superbul 
roman polițist, cu inflexiuni de Leonardo Sciascia, al 
lui Liviu Rebreanu. 

De asemenea, Rodica 0jog-Braşoveanu a reuşit să 
creeze un univers ficțional distinct - dacă ar fi fost 
tradusă la timp, ar fi fost la fel de celebră ca poloneza 
Joanna Chmielewska sau ca rusoaica Polina Daşkova. 

În copilărie m-am distrat profund cu Vlad 
Muşatescu - deşi nu îndrăznesc să-l recitesc astăzi. 

Evident, un maestru al genului este George Arion, 
care nu numai că şi-a configurat o formulă narativă 
autohtonizată şi personalizată, dar continuă să expe- 
rimenteze, interesant până în ziua de astăzi, cu for- 
mele genului detectivistic. 

Autori interesanţi sunt şi Stelian Ţurlea şi Bogdan 
Hrib. 

Un loc special trebuie acordat romanelor de tip 
historical (mai precis fin-de-siecle) thriller ale loanei 
Pârvulescu - Viaţa începe vineri şi Viitorul începe luni. 
loana Pârvulescu duce la desăvârşire începutul de 
roman de mistere al lui Mateiu Caragiale, Sub pecetea 
tainei. 

Dacă vorbim despre lumea largă: 

John Ball, cu În arșița nopții; 

Colin Dexter, creatorul inspectorului Morse; 


Michael Dibdin, creatorul inspectorului Zen, din 


Roma (şi numai într-o oarecare măsură romanele 
evident mai slabe ale Donnei Leon despre comisarul 
venețian Brunetti — deşi am urmărit ecranizările lor 
pentru televiziune, făcute de germani, şi mi-a plăcut 
mai ales seria în care rolul titular e interpretat de 
Uwe Kokisch); 

Dintre suedezi, în oarecare măsură Henning 
Mankel, şi în mai mare măsură Hâkan Nesser şi Johan 
Theorin. Dar scandinavul meu preferat, un autor cu 
adevărat puternic şi profund, dincolo de orice deter- 
minare de gen literar, este islandezul Arnaldur 
Indridason; 

În mod special, polonezul Marek Krajewski, a 
cărui atmosferă multietnică din Danzig-ul interbelic 
al comisarului Eberhard Mock seamănă mult, în mod 
cert, cu Braşovul interbelic - Braşovul fiind un loc de 
care sunt profund legat (de altfel, la un roman de tip 
detectivistic despre Braşovul anului 1945 lucrează 
distinsul scriitor sibian de limbă germană Joachim 
Wittstock - am avut privilegiul să ascult fragmente 
fascinante din această work in progress); 

De asemenea, îmi place grecul Petros Markaris, 
creatorul complicatului și ambiguului comisar 
Haritos; 

Foarte subtilă mi se pare regretata scriitoare is- 
raeliană Batya Gur, creatoarea comisarului Michael 
Ochajon (există vreo două ecranizări, făcute în Ger- 
mania, dar, din păcate, deloc memorabile); 

Foarte complexă este acțiunea romanelor lui Matt 
Benyon Rees - cvartetul Palestina, avându-l în centru 
pe improvizatul investigator Omar Yussef; 

Sud-africanul Deon Meyer; 

Rusul B. Akunin (haios pseudonim al unui profe- 
sor georgian de limbi extrem-orientale de la Uni Moscova). 


O ecranizare excelentă — Consilierul de stat, cu faimosul 

Oleg Menşnikov în rolul la fel de faimosului Sherlock 
Holmes țarist Erast Fandorin, şi cu monstruos de fai- 
mosul Nikita Mihalkov în rolul băiatului rău, prințul 
Pojarski; 

Dar îmi plac şi romanele historical murder mys- 
tery, netraduse la noi, ale lui Leonid lussefovici (au 
fost transmise doar ecranizările pentru televiziune, 
cu Vladimir Ilin în rolul detectivului Putilin); 

Dorris Gercke, creatoarea detectivei Bella Block 
(dar şi seria tv inspirată de aceste romane, în care 
rolul principal e interpretat excelent de Hannelore 
Bayer); 

Brazilienii Ruben Fonseca şi Jo Soares (deşi nici 
romanele cu setting brazilian ale americanului 
Leighton Gage nu sunt de lepădat); 

Dar my absolute best este un roman polițist ÎN 
VERSURI - absolut superb. Se cheamă The Monkey's 
Mask şi aparține regretatei autoare australiene 
Dorothy Porter. 

4. Nu mai reiau explicaţiile economice (am abuzat 
de ele şi, oricum, sunt plictisitoare - după ce le expui, 
te uiţi în urmă şi realizezi că n-ai livrat o 
argumentație, ci mai degrabă o văicăreală). 

Poate e de observat că această situaţie e doar 
cazul particular al unei generale împingeri la mar- 
gine a literaturii domestice de către marii jucători 
globali în domeniu. 

E drept şi că un autor care vrea să trăiască din 
scris munceşte ca la galere, chiar şi acolo unde există 
o reală piaţă de carte. Or, la noi, activitatea scriitori- 
cească este în acord cu etica generală a muncii în 
Balcani. Din acest punct de vedere, e interesant cazul 
unei 


doamne, Monica Ramirez, care, după o 


experiență americană, încearcă să scrie într-un ritm 


oarecum compatibil cu acela al profesioniştilor de 
peste Ocean. Ar fi relevant să ştim dacă reuşeşte să 
ajungă la un profit rezonabil. Eu unul i-o doresc din 
toată inima. 

Pe de altă parte, autorul român de thriller & 
mystery poate propăşi nu doar dacă produce mult, ci 
şi dacă reuşeşte să autohtonizeze formula, să o înră- 
dăcineze în mentalităţile, mitologia urbană, limba- 
jele, tipologiile, cultura populară, subiectele şi 


obsesiile locale. 


Mircea Martin 

Îmi pare rău, nu sunt competent să răspund la 
această temă. Nu citesc cărți polițiste, mystery & 
thriller. 


Radu Voinescu 

1. Răspunsul la prima întrebare necesită mai întâi 
o precizare ce vizează aşezarea preambulului ei în ca- 
drul corect. 

Aşadar, pe ce se bazează redacția „Dacia literară” 
în afirmaţia că „în alte părți, mulți critici şi istorici li- 
terari se ocupă de genul policier sau mistery & thriller”? 
Ar fi fost de indicat câteva nume, pentru că, din câte 
cunosc eu (dar, desigur, se poate să mă şi înşel), cei 
care se ocupă de genurile amintite nu sunt critici li- 
terari, propriu-zis (i.e. cronicari literari), ci mai ales 
teoreticieni şi, numai în acest context, istorici literari. 
Ca să fiu mai precis, textele care vizează domeniul 
sau domeniile țin, simultan, de teorie şi de istorie li- 
terară, aproape fiecare autor trasând şi jaloane care 
refac istoria genului polițist sau genului detectiv, să 
zicem: origini, primele titluri în literatura din care fac 


parte, în principal, opere și autori mai importanți, co- 

lecţii etc. Aş putea transcrie din notele mele adunate 


de-a lungul anilor o sumedenie de nume de autori în 
materie, ca şi de cărți, dar aceasta ar depăși cadrul 
anchetei de față. 

Este de reținut, prin urmare, că nu despre comen- 
tariul de carte este vorba, adică despre cronica de în- 
tâmpinare, ci despre analiza genului din perspectivă 
teoretică. Cei care semnează prezentări în publica- 
ţiile de peste Ocean sau chiar din Europa de Vest, câ- 
teodată, nu sunt critici literari, ci ziarişti specializați 
în asemenea tip de promovare. Ca orice produs co- 
mercial, literatura polițistă se promovează, are „pu- 
blicitatea” ei. Dacă vedem pe coperta a patra a unei 
traduceri în româneşte un citat dintr-o publicaţie oc- 
cidentală cu anumită celebritate și, sigur, cu tiraj 
enorm, care, chipurile, susține volumul, foarte ade- 
sea, cum se poate remarca, lipsesc tocmai numele 
celor care spun „o carte care te ține cu sufletul la 
gură” sau „o carte care-și fascinează cititorii de la pri- 
mele pagini”; și mă opresc aici cu platitudinile aces- 
tea care numai critică literară nu se numesc. Cerem 
prea mult din partea criticii literare să se ocupe de 
un gen care, cu toate deghizările lui, ţine de o litera- 
tură de clișee. 

În revista „Observator cultural”, de vreun an şi 
ceva, Cătălin Badea Gheracostea semnează o rubrică 
dedicată volumelor SF nou apărute. Am îndoieli că în 
afară de pasionaţi - mai exact, de cei care scriu SF la 
noi şi e de menționat că, slavă Domnului!, avem un 
număr mare de autori din această categorie, ceea ce 
doresc din toată inima și romanului polițist, cum am 
mai scris, nu o dată -, mai e şi altcineva interesat. 
Genul are închiderea lui. Cam asta s-ar întâmpla şi 
dacă, la un moment dat, cineva ar deschide o rubrică 


dedicată acestui tip de roman. Cititorul de roman po- 


lițist nu este și cititorul interesat de comentariul căr- 
ţilor mainstream în special. Ce să mai spun că nici ci- 
titorul interesat de critică - o spun din propria 
experiență - nu parcurge materialele teoretice refe- 
ritoare la policier şi la literatura de consum!? 

Există o reținere din partea criticii literare de la 
noi, dar nu întocmai în sensul avut în vedere de în- 
trebarea dumneavoastră. Eu însumi am comentat cu 
plăcere, cu câţiva ani în urmă, pentru că îmi oferea 
ocazia unor observaţii de interes mai general pentru 
teoria genului, un roman de Lucia Verona, Crima de 
la jubileu. Cu rare excepții, un critic literar nu găseşte 
materie suficientă pentru a-şi exercita profesia, care 
presupune mult mai mult decât solicitările oferite de 
un policier. Este provocator, însă exclusiv pentru cei 
care prizează genul, din alt punct de vedere - căuta- 
rea probelor, schimbările de situaţie, tot ce se între- 
prinde pentru dezlegarea misterului - dar aceasta e 
valabil pentru cititor, nu pentru critic. Pentru acesta 
din urmă, căutările sunt de altă natură și ele nu sunt 
decât arareori satisfăcute. Un critic poate fi un cititor 
de romane polițiste (dacă nu mă-nșel, la noi, 
Crohmălniceanu era unul; prin alte părți, vedeți 
Umberto Eco), dar dacă este un critic de vocație, nu 
va fi satisfăcut în rolul de comentator pe termen lung 
al noilor apariţii. Literatura polițistă, oricât de inge- 
nioasă, este o literatură de scheme și tipare. Ceea ce 
interesează - eventual - doar pe teoreticienii literari, 
şi nici pe aceștia taţi. Dar mai este un aspect. Cel mai 
important în economia genului în România: nu avem 
un câmp suficient de larg al acestei producții. Așa 
încât, în acest stadiu în care ne aflăm, nici măcar nu 
poate exista un fandom, nu poate apărea un fanzin și 
așa mai departe (Referitor la această problemă, a se 


vedea articolul meu, „Literatura pentru copii sau pan- 

tofi noi pentru Cenușăreasă”, din „Luceafărul de di- 
mineață”, nr. 48 (976), miercuri, 1 decembrie 2010). 

Ca să ajung la miezul întrebării, aşa cum o avan- 
sează revista, romanele și povestirile din aceste ca- 
tegorii sunt interesante pentru teoreticieni. Dar, 
primo: Câţi teoreticieni literari sunt la noi? Şi, se- 
cundo: de la un punct, lucrurile, chiar tratate în 
această cheie, se repetă îngrozitor, ceea ce reprezintă 
şi problema principală a cărților apărute în Occident 
în legătură cu tema aceasta. 

Dar să nu uit ceva important! Singurul istoric li- 
terar al nostru care a acordat atenţie genului este 
Marian Popa, dedicându-i un capitol în Istoria litera- 
turii române de azi pe mâine. 

2. Dacă aceste genuri sunt literatură sau paralite- 
ratură? Am răspuns la această chestiune în urmă cu 
exact nouă ani. În două articole substanţiale, de fapt 
studii în toată regula, chiar dacă primul se folosea de 
pretextul unei cronici literare, în revista „Viaţa româ- 
nească”. Unul se intitula „Melonul domnului comisar 
stătea cam strâmb”, a apărut în numărul 6 pe 2006 al 
revistei și comenta, cu un tur major prin teoria lite- 
rară, cartea Danielei Zeca Melonul domnului comisar 
(2005). Celălalt se intitula „O eroare conceptuală — 
paraliteratura”, şi a apărut în numărul 8-9 pe 2006 al 
aceleiaşi publicaţii. Tocmai îmi procurasem, de la 
Paris, cu numai un an mai devreme, monumentala 
sinteză a lui Daniel Fondaneche Paralitteratures (că 
veni vorba, tot în acel an am întreprins diligențele ne- 
cesare pe lângă conducerea Institutului Francez la 
Bucureşti în vederea achiziţionării pentru fondul de 
carte a lucrării, considerând că e bine să fie cunos- 
cută de ceva mai multă lume din România), aşa încât 


articolul meu avea rolul unei contribuţii teoretic-po- 

lemice. Ca să nu mai lungesc vorba, dacă e cineva in- 
teresat cu adevărat, poate găsi în arhiva „Vieţii româ- 
neşti” studiile respective. 

În rezumat, avem de-a face cu literatură pur şi 
simplu. Paraliteratură se referă la cu totul altceva: 
jurnalul intim, cu diversele sale variante, memoriile, 
scrisorile, scenariile de film şi de televiziune, oraco- 
lele elevilor etc. Spuneam, undeva, că termenul e 
complet greşit ales, nu numai din acest motiv, ci şi 
pentru că, la celebrul colocviu de la Cerisy-la-Salle 
din 1967, dedicat domeniului, propunerea de adop- 
tare a lui i-a aparţinut lui Richard Le Lionnais, fonda- 
tor al grupului OuLiPo (mai multe detalii în „O eroare 
conceptuală - paraliteratura”). 

3. Am citit cu nesaţ în copilărie şi în prima ado- 
lescență cantități enorme de literatură polițistă, cam 
tot ce se putea găsi, de la noi apariții în librării la „Co- 
lecţia celor 15 lei” sau „Colecţia celor 12 lei”, acolo 
unde acestea intrau în categoria amintită, după care 
scotoceam prin pod. Pe vremea aceea îmi plăceau şi 
Dashiell Hammett, și Erle Stanley Gardner, și Raymond 
Chandler, și James Hadley Chase, și Boileau-Narcejac 
(Pierre Boileau și Thomas Narcejac, pe numele său 
adevărat Pierre Ayraud, au fost nu numai mari autori 
de policier şi de thriller, dar s-au ocupat şi cu teoria 
genurilor respective), şi Georges Simenon, şi Agatha 
Christie, și Gaston Leroux şi cine mai doriţi. Îi citeam 
cu mare pasiune și pe români, foarte harnici pe 
atunci, de la Haralamb Zincă la Nicolae Paul-Mihail, 
de la lon Ochinciuc la Ilie Tănăsache, de la Victor 
Eftimiu (îşi mai aduce cineva aminte de Chimonul în- 
stelat, cu varianta Tengri?) la Rodica Ojog-Braşoveanu, 
de la Petre Sălcudeanu la Vintilă Corbul şi Eugen 


Burada sau Theodor Constantin. Ca să nu mai spun 

că înflorise, la începutul anilor '70, genul benzilor 
desenate, cu subiect poliţist sau detectiv. Mi-e im- 
posibil să adun aici toată lista, din păcate. 

4. De ce cred că avem un număr mic de scriitori 
de policier? Asta nu e vina criticii de întâmpinare, 
care, cu obtuzitate, nu se apleacă asupra... etc... etc... 
Să ne gândim numai că şi numărul prozatorilor de 
mainstream este cu mult mai mic decât cel al autori- 
lor traduşi. Dacă facem o proporţie!... Asta e piaţa 
pentru că atât putem. Știu că există unele eforturi 
pentru dezvoltarea genului; George Arion s-a zbătut, 
într-o vreme, cel puţin, nu numai să scrie, ci şi să edi- 
teze astfel de cărţi, dacă nu greşesc. 

Atunci când zic „atât putem”, mă refer la un lucru 
imputabil şi autorului de literatură înaltă, şi celui de 
literatură de consum de la noi: nu prea ştiu să con- 
struiască o intrigă şi caută să rezolve problemele de 
construcţie din limbaj şi din reflecţie căznit poetică. 
Nu se poate face literatură polițistă cu asta. Apoi, şi 
dacă scrie cineva bine, ne lipseşte interesul editorial 
programatic din partea unei case puternice, cu aco- 
perire la nivel naţional, ne lipseşte măcar o colecţie 
serioasă (nu cred deloc, dar deloc, inspirată o alegere 
cum este „Crime scene” şi nu mi se pare că e nevoie 
să explic motivele), susținută constant cu titluri, nu 
dictată de interesul vreunui autor care cochetează cu 
genul de a-şi tipări propriile texte. Unde e vremea 
când Editura Univers avea o formidabilă colecţie de 
traduceri pentru asta, când Junimea avea colecţie, 
când Editura Tineretului (ulterior, Albatros) avea co- 
lecţie, Editura Militară la fel, când Facla sau Dacia in- 
traseră şi ele serios pe piaţă cu astfel de producţii?! 
Până şi Minerva începuse să publice - în, nota bene!, 
Biblioteca pentru toți — colecţia „Maeştrii romanului 


poliţist”!? 


Scriitori 


1. Citiţi literatură policier sau mystery & 
thriller? Ce cărţi sau autori vă plac? 

2. Tehnicile din romanele polițiste vă ajută în 
scrierile dumneavoastră? 

3. V-aţi gândit vreodată să scrieţi un roman 
poliţist? 


Mircea Pricăjan 

1. Citesc fără program, mă pot socoti un norocos 
din acest punct de vedere, am libertatea asta extra- 
ordinară de a nu fi încorsetat de cititul ca obligaţie, 
motiv pentru care sunt foarte eclectic în privinţa asta. 
Acum, meditând la întrebarea dvs., îmi dau seama că 
nici nu pot împărți lecturile mele recente în astfel de 
categorii, citesc literatură, asta vă pot confirma, însă 
doar promovarea inevitabil trunchiată a editurilor 


ar putea să dea seama de genul proxim al acestor 

cărți. În general, segregarea pe orice criteriu, cu atât 


mai grav când este practicată de autor însuşi, îmi 
trage semnale de alarmă şi sunt mari şanse să mă 
piardă ca receptor potenţial. Sigur, înțeleg nevoia de- 
partamentelor de PR de a eticheta lucruri, însă ceva 
uşor de etichetat seamănă prea mult cu o marfă pe- 
risabilă - şi asta se vede de la prima degustare. M-am 
păcălit de suficiente ori, sunt mult mai precaut acum. 
Prin urmare, nu citesc nici policier de dragul policier- 
ului, nici thriller ori horror pentru ingredientele di- 
năuntru. Îmi place literatura lui George Arion, spre 
pildă, pentru că este, de fapt, anti-policier, pentru că 
fuge de această înscriere, cu toate că autorul şi-a clă- 
dit faima pe firmamentul acesta. Niciodată nu mă 
apropii de vreo carte a sa pentru că aş vrea să citesc 
policier, ar fi o uriaşă nedreptate. Nu spun că un text 
scris „ca la carte” pentru a fi exact aia sau aialaltă e 
totalmente de blamat. Dintr-acolo vin eu însumi, am 
devorat, de-a lungul anilor, rafturi întregi de best- 
seller-uri, au avut rostul lor, însă îmi place să cred că 


faza a fost depăşită, de-o bună bucată de vreme. 


2. Acum câțiva ani am avut ambiția de a citi mai 
multe manuale despre scris. Eram oricum intim fa- 
miliarizat cu celebrul On Writing, al lui Stephen King, 
dar acela enunța doar câteva sugestii, păreri şi 
observaţii personale, or eu căutam atunci să aflu dacă 
cineva într-adevăr a descoperit piatra filosofală, 
rețeta bulletproof pentru a scrie literatură. Şi m-am 
oprit la Lawrence Block, celebru pentru conferințele 
pe care le-a ţinut în toată lumea, autor original şi 
apreciat (şi tradus chiar la noi). Vreo patru astfel de 
manuale de-ale sale am citit şi, la sfârşit, mi-am dat 


seama că autorul nu face decât să prezinte, ceva mai 

bine garnisit, regulile de bază ale compunerii, pe care 
le ştim cu toții din clasele primare, că tot ce vine 
peste asta şi transformă compunerea în literatură 
este talentul şi, în cazuri foarte rare, geniul — iar aces- 
tea nimeni nu le va putea sintetiza vreodată într-un 
text de prezentare. Prin urmare, sunt încredințat că 
tehnicile şi le dezvoltă fiecare scriind, ele țin de 
intuiție, de modul în care fiecare autor simte subiec- 
tul şi de cum consideră că este cel mai bine să se 
desfăşoare el pe pagină. Uneori se cere, încă de la în- 
ceput, un artificiu de captatio benevolentiae, alteori 
e mai bine să laşi naraţiunea să curgă lin, aproape 
banal, aluvionar, pentru ca finalul să aibă impactul 
necesar. Însă niciun autor care se respectă nu cred că 
a statvreodată să cumpănească la tehnici şi tertipuri 
literare. Cel mai adesea, acestea le observă el însuşi 
abia după scrierea textului. A face altfel mi se pare 
c-ar echivala cu reducerea scrisului la un exercițiu 
steril şi înfricoşător de alcătuire a unei ființe din 
bucăți, cam aşa cum a procedat doctorul Frankenstein, 
ştim bine cu ce rezultat. Poate aşa se explică de ce nu 
m-am simțit niciodată foarte comod în fața textelor 


strident postmoderne... 


3. M-am gândit, n-am făcut-o, nu aş fi în stare. Am 
încercat anul trecut cu un thriller, fiindcă aveam ne- 
voie să mă reconectez, după o lungă pauză, cu nucleul 
meu scriitoricesc şi o narațiune alertă, fără 
complicaţii de stil, am socotit că este mijlocul perfect. 
Chiar a fost, romanul acela mi-a redeschis ochiul 
minţii spre lumea în care, luat cu altele, nu mai privi- 
sem de peste un deceniu, însă rezultatul nu e deloc 
mulțumitor, nu va vedea niciodată lumina tiparului, 


nu în timpul vieții mele, cel puţin. Sunt convins acum 

că în cazul unui policier (un roman scris după normă, 


deci, cum am procedat cu thriller-ul acela) lucrurile 
nu ar fi foarte diferite, drept care nu cred că îl voi 
scrie vreodată. Poate doar dacă pierd iarăşi contactul 
cu scrisul şi voi avea nevoie, din nou, de-o recuplare 
rapidă, de încălzirea acelor muşchi care fac posibilă 


activitatea asta extraordinară. 


Horia Gârbea 

1. Citesc toate aceste genuri cu plăcere, nu numai 
în vacanțe. Literatura se ştie că se împarte doar în 
bună şi proastă, nu am prejudecăţi față de genurile 
pretins minore sau „de consum”. Citesc clasici de tipul 
Agahtei Christie sau - în cazul literaturii noastre — 
Rodica 0jog-Braşoveanu, dar şi contemporani de la 
noi care au dus aceste genuri la un nivel de la care nu 
se poate face o distincție hotărâtă între policier sau 
thriller şi main-stream, oricum nu în defavoarea pri- 
melor. Ţin să-i nominalizez aici pe George Arion, 
Lucia Verona, Bogdan Teodorescu, Bogdan Hrib şi 
cred că lista poate fi extinsă, mai ales cu autori care 
vin dinspre SF către thriller. Să-i numesc doar pe 
Dănuţ Ungureanu şi Marian Truţă, fiind astfel ne- 
drept față de alții. 

2. Orice lectură a unei cărți de calitate, indiferent 
de genul ei, lasă o urmă în conştiinţa unui autor. Ca 
autor dramatic sunt foarte atent ca toate firele 
poveştii să se înnoade/ deznoade şi să ducă în mod 
logic la un (dez)nodământ, nu neapărat previzibil. 
După cunoscuta formulă: pușca aflată pe perete în 
actul întâi trebuie să tragă în actul patru, dar s-o facă 
din raţiuni foarte clare şi conduse de „necesitate”, fie 
că se trage de către un personaj în altul, în el însuşi 


sau chiar se descarcă accidental. 


3. Da, m-am gândit. Un roman al meu se intitu- 
lează chiar ca un policier „Crime la Elsinore”, dar nu 
e un roman poliţist. Am scris povestiri cu final 
neaşteptat. Dar pot cita piese de-ale mele care au o 
anumită latură de suspans de tip thriller. Astfel, 
„Doamna Bovary sunt ceilalți” este o piesă în care o 
femeie îşi ucide soţul de patru ori, în cele patru acte, 
dând vina mereu pe altcineva. În „Cafeaua domnului 
ministru”, o patroană de bordel şantajistă e otrăvită 
de şefa de cabinet a unui ministru şi cei doi, ministrul 
şi ucigașa, trebuie să salveze aparențele în fața unei 
hoarde de jurnalişti. Mai am şi alte exemple, am scris 
o piesă scurtă în care Sherlock Holmes se întâlneşte 
cu Agamiţă Dandanache. În fine, cea mai recentă 
piesă pe care am scris-o, şi cu care am ocupat locul 
doi la un concurs de piese polițiste şi mystery, orga- 
nizat de Teatrul Coguette, un teatru independent cu 
mult şarm, se numeşte „Crimă cu pistol şi bile”. Sper 
să ajungă în paginile unei cărți şi pe scenă, în curând. 
Un roman e o întreprindere grea, pentru un roman 
de 120 de pagini am lucrat trei sau cinci ani. Nu am 
fluența lui Simenon şi sunt perfecționist. De ce m-am 
gândit să scriu un policier? Pentru că îmi plac suspan- 
sul, aventura, loviturile de teatru (care merg şi în 


proză). Îmi mai trebuie doar timp. 


Leo Butnaru 

Sigur, la viața mea am citit ceva policier, însă 
foarte rar. Nu că aş desconsidera genul, ci din motivul 
că, fiind preocupat de poezie, teorie literară, de tra- 
duceri, în special, m-am concentrat asupra altor lu- 
cruri. Astfel că vă voi răspunde cu plăcere, dacă veți 
avea chestionare referitoare la avangardă, poezie, 


traduceri, critică, proză obișnuită. 

Alexandru Mironov 

Citesc şi cărţi polițiste, mystery & thriller, uneori, 
dacă au şi pagini de literatură adevărată. Şi ar mai fi 
o condiţie, personajele să fie foarte bine construite. 
Îmi place Agatha Christie, de pildă, tocmai pentru că, 
aşa cum vă spuneam, scrie literatură adevărată. Nu 
i-a ieşit nici ei chiar întotdeauna, dar, în Zece negri 
mititei, de exemplu, chiar citeşti literatură de bună 
calitate. Dacă Dan Brown o lăsa pe Agatha Christie să 
scrie povestea, sigur ieşea mult mai bine. Cred că ar 
trebui amintit şi Dorel Dorian, mai ales că a plecat 
dintre noi, anul trecut. Ficțiuni pentru revolver şi or- 


chestră este chiar o carte foarte bună. 

Voci din off 


1. Citiţi cărţi poliţiste/ mystery & thriller? 
2. Dacă da, de ce, ce autori şi ce cărţi vă plac? 


Dacă nu, de ce, ce anume nu vă place la acest gen? 


Gelu Colceag - regizor 

Citesc din când în când un astfel de roman, mai 
ales atunci când doresc să mă deconectez de la stre- 
sul zilnic. Concentrarea din timpul unei astfel de lec- 
turi este maximă, datorită interesului maxim de a 
descoperi finalitatea acţiunii romanului respectiv. Cu- 
riozitatea umană, precum şi nevoia de a descoperi 
adevărul (chiar dacă este vorba de o ficţiune) sunt 
motoare puternice ale interesului cititorului în par- 
curgerea traseului acţiunii romanului policier/ 
mystery & thriller. Cred că acelaşi mecanism psiholo- 
gic menţine la fel de trează atenţia spectatorului şi la 
un spectacol de teatru sau la o producţie video (film 
şi tv). Chiar dacă nu am montat, încă, vreun spectacol 
de teatru eminamente poliţist, am încercat de fiecare 
dată să scot în evidenţă, ba chiar să dezvolt, orice tra- 
seu al unei posibile descoperiri sau răsturnări de 
situaţie (mijloace specifice genului în discuţie), din 
textele teatrale pe care le-am transformat în specta- 
col. Cred că sunt un regizor care a fost interesat mai 
ales de acţiune (mai puţin de imagine) şi de aceea 
majoritatea spectacolele semnate de mine au avut 


mare succes de public. 


Eugen Cristea — actor 
Eu cu romanul policier am crescut. De fapt, am 


pornit prima dată cu romanul SE, apoi am trecut la 

romanele franțuzești de spionaj din seria SAS. Mă 
refer la Gerard de Villiers, autorul seriei SAS, apoi 
m-am împrietenit cu autorii englezi şi americani per- 
cum Raymond Chandler, cu ale sale romane Doamna 
din lac, Sora cea mică etc. Au urmat Tom Cain şi al său 
personaj Samuel Carver, Merry Higgins Clark, de la 
care am citit cam tot ceea ce a scris — Identitate fu- 
rată, Ani pierduţi, Escrocheria, Amintiri periculoase 
ş.a.m.d., apoi Tom Clancy, cu ale sale romane de spio- 
naj şi război, Harlan Coben, cu Darkest Fear sau The 
Final Detail. Sau, dintre scriitorii români, George 
Arion, despre care se spune că este un Raymond 
Chandler al nostru, dar eu aş zice că, de fapt, Raymond 


Chandler este George Arion al americanilor. 


Grigore Cartianu - ziarist 

Roman polițist citeam în adolescență, acum genul 
acesta îl consider o pierdere de vreme. Dacă, însă, un 
roman ca Numele trandafirului, al lui Umberto Eco, îl 
considerăm polițist, atunci e altceva, pot spune că îmi 
place. Da, Numele trandafirului are în el de toate — 
crimă, suspans, filosofie, e altceva! Dacă, însă, vă gân- 
diți la romanele clasice, gen Agatha Christie, nu-mi 
plac deloc, după cum nu mă uit nici la filmele poli- 
ţiste. Am alte slăbiciuni literare, gen literatura sud- 
americană şi stilul realismului magic, literatura 
evenimentelor istorice, cu personaje istorice. Chiar 
dacă avem şi acolo ficțiune, acea ficțiune pornește de 
la un suport real, pe care îl găsim în istorie, un per- 
sonaj real care chiar a existat. 

Literatura polițistă îşi are, desigur, fanii ei. Nu ştiu 
dacă sunt mulți sau puțini, dar eu nu sunt în target- 
ul ei, aşa cum nu sunt nici în target-ul romanelor de 
dragoste, pe care le devoram, de altfel, în adolescență. 


Şi nu mă refer aici la romane gen Sandra Brown, ci la 


cele ale unor scriitori cu substanţă. Și în cazul acestei 
categorii, dacă e vorba de un roman ca Dragoste în 
vremea holerei, atunci e o excepție, e altceva ca stil, 
ca nivel literar. 

Dintre scriitorii români de excepție ai romanului 
polițist, da, îl avem pe George Arion, îmi place ca 
scriitură, dar, în ansamblu, eu nu mă pot apropia de 
romanul polițist, fiindcă am un blocaj interior în fața 


acestui gen literar, care nu-mi dă voie să trec granița. 


Răzvan Theodorescu - istoric, academician 

Am fost fan al romanului polițist între 24 şi 40 de 
ani. Pe atunci, în anii comunismului, mergeam să îm- 
prumut asemenea cărţi, contra sumei de 1-2 lei. Îmi 
plăcea Agatha Christie, enorm. E adevărat, în acele 
vremuri nici nu erau prea multe oferte pentru a ieși 
din cotidianul cenușiu. Acum, astfel de romane nu mă 
mai atrag. În plus, dacă privesc la politica româ- 
nească, mi se pare mult mai atractivă decât un roman 
policier. Poate că este de vină şi vârsta... 

Dintre autorii români ai acestui gen, am admirat- 
o mult pe Rodica Ojog-Brașoveanu, mi-au plăcut 
Moartea semnează indescifrabil, Cocoșatul are alibi, 
Bună seara, Melania! Și, în general, ciclul de romane 


având-o ca eroină pe Melania Lupu. 


Mike Godoroja - artist 

Nu am timp să citesc romane policier, mystery & 
thriller sau cum vreţi să le numiţi. Nu neapărat că nu 
mi-ar plăcea sau că am ceva împotriva lor. Am, însă, 
o listă de literatură muzicală în așteptare, atât de 
lungă încât nu mai am timp şi pentru genul literar la 


care faceţi referire. Poate când voi avea o vacanță 

lungă, lungă, o să-mi răpesc din timp să citesc şi un 
roman polițist. Deocamdată, repet, am sute de lecturi 


care-şi aşteaptă cuminţi rândul! 


Mircea Rusu - actor 

Da, citesc astfel de cărți, pentru că îmi dezvoltă 
spiritul aventurii și, în același timp, mă obligă la di- 
verse scenarii de gândire. Cărţile polițiste, mystery & 
thriller sunt foarte dinamice, te pun în situația de-a 
lua niște decizii, care uneori se potrivesc cu ale per- 
sonajelor, alteori nu. Este un joc interesant pentru 
dezvoltarea minții şi a sufletului. 

Îmi plac Agatha Christie şi George Arion, pe care îl 
consider cel mai bun autor al acestui gen de literatură, 
de la noi. Sigur, nu mă pot desprinde de Andrei Mladin 
allui, am o mare doză de nostalgie față de acest rol din 
serialul Detectiv fără voie, foarte amplu, realizat într-o 
vreme în care nu se prea făceau filme de o asemenea 


anvergură. Acest rol a însemnat foarte mult pentru 


experiența mea profesională, dar şi de viață. 


Corina Chiriac - artistă 

Îmi place o carte polițistă, mystery & thriller dacă 
este scrisă de un om deştept, care se joacă cu 
inteligența cititorului, te duce pe piste false, tu vrei 
să ghiceşti, faci scenarii, te încurcă, indiciile te păcă- 
lesc... E un joc al minţii, între autor şi cititor, un joc de 
fineţe, şi asta mă fascinează. 

Am citit cam toate cărțile doamnei Agatha 
Christie. Spun doamnei pentru că, de curând, i-am 
citit şi biografia și sunt profund atașată de persona- 
litatea ei. Am citit volumele din colecţia Biblioteca 
pentru toți, dar le-am cumpărat şi în colecţii noi, de 
drag. Urmăresc şi serialele englezeşti realizate după 
cărțile ei, sunt impecabile: subiecte inteligente, dia- 
loguri inteligente, personaje interesante, între care 
Hercule Poirot, desigur. 

De la noi, o citesc cu plăcere pe Rodica 0jog- 
Braşoveanu, actor Cosma 


soţia regretatului 


Braşoveanu. 


Name: 
Shiny MeSpy 

Nea Nec 

1-SPY-4-GOV 


WE ARE WATCHING YOU 


Your activism to close the 
SOA endangers the status quo 
and îs therefore subject to 
COUNTERTERRORISM 
SURVEILLANCE 

Evaluarea probelor 


Alexandru ARION 


Valul Balcanic? 


Primul roman din seria Kurt Wallander, a lui Henning 
Mankell, probabil cel mai bun scriitor mystery & 
thriller suedez, a apărut în 1991. Prima traducere în 
engleză a venit după şase ani, în 1997. Nu a fost un 
succes. Şi nici următoarele traduceri nu au „rupt gura 
târgului”. Mike Phillips, un cunoscut scriitor britanic, 
laureat CWA Silver Dagger Award, ne confirmă din in- 
teriorul pieţei britanice aceste date. Deşi n-au reuşit 
să se impună pe primele locuri ale topurilor de 
vânzări, romanele lui Mankell au atras alte traduceri 
din scriitori suedezi, norvegieni, danezi, islandezi, 
finlandezi. S-a creat un orizont de aşteptare, a apărut 
un public. Apoi, în 2008, odată cu apariția în limba 
engleză, atât în Marea Britanie cât şi în SUA, a primu- 
lui volum din trilogia Millenium a lui Stieg Larsson, 
valul nordic s-a transformat într-un tsunami. Legile 
naturii se respectă peste tot, chiar şi pe instabila 
mare a publishing-ului internațional. Edituri întregi 
şi-au redesenat planurile editoriale în ton cu noul 
trend, au apărut colecţii speciale (chiar şi la noi), ar- 


ticole în presă, emisiuni la televiziune, filme şi seriale. 


Mankell a devenit bestseller în limba engleză cu toate 
romanele traduse. 

În 2011 apăreau, la Londra, două traduceri de 
crime românesc: Attack in The Library de George 
Arion (apărut în primă ediţie în 1983, cu 28 de ani 
mai devreme!) şi Kill! The General de Bogdan Hrib 
(apărut în româneşte în acelaşi an). Au urmat ediţiile 
americane ale lui Eugen Ovidiu Chirovici (Hoodoo 
Creek şi The Second Death), cea engleză a Oanei Stoica- 
Mujea (Anatomical Clues), ediția franceză a lui 
Bogdan Teodorescu (Des mecs bien... ou presque), cele 
două volume din George Arion traduse la editura 
franco-belgiană Genese Ed. (Cible royale şi Qui veut 
la peau dAndrei Mladin), romanul lui Stelian Ţurlea 
la Londra, din nou (Greuceanu - Novel With A Police- 
man). Nu sunt multe - cu aceste cărți nu umpli nici 
măcar un raft de bibliotecă - dar reprezintă un în- 
ceput. Cât de puternic este impulsul acestui mic val, 
câte altele se vor aduna (sau nu) ca să formeze un val 
mai mare, vom vedea în viitor. Acum, desigur, 


comparația implicită cu „valul nordic” este cel puţin 

forţată. Ei au de partea lor o istorie trăită aproape de 
marile culturi occidentale, în special cele britanică şi 
germană, valori culturale comune, o economie de 
piaţă şi o libertate a scriitorului neîngrădite timp de 
50 de ani de vreun regim politic opresiv. Noi avem 
entuziasm, dorință de a-i ajunge din urmă, de a ne 
racorda la valorile lor, dar şi o voce aparte, ușor 
exotică, misterul anilor de comunism, senzațiile de 
terra incognita sau de vest sălbatic pe care le oferim, 
periodic, occidentalilor, în diverse forme mai mult 
sau mai puţin culturale. Avem premise suficiente? 
Doar timpul va putea răspunde la această întrebare. 
Ei, nordicii, şi-au unit forțele - a fost o acțiune 
concertată, chiar dacă nu atât de evident (agenţii li- 
terare puternice care au promovat toți autorii, in- 
diferent de ţară, Consiliul Nordic care acordă, încă din 
1962, premii literare importante etc.) pentru a-și 
promova o cultură comună, cu accentele particulare 
ale fiecărui popor în parte, desigur - pentru că și-au 
dat seama că altfel nu pot pătrunde pe piața 
dominată de coloşi culturali ca SUA, Marea Britanie, 
Franţa, Germania etc. Noi, balcanicii, nu am făcut 
nimic din toate acestea. E drept, nici culturile noastre 
nu sunt atât de apropiate, dar la fel de drept este că 
excelăm la capitolul orgoliu. 

Lăsând, însă, la o parte consideraţiile autohtone, 
mai interesant este punctul de vedere al editorilor 
străini care au publicat cărți mystery & thriller 
româneşti. Poate că ei ne vor da vreun indiciu rele- 
vant privind potenţialul de succes al romanelor 


româneşti de gen în străinătate. 

KILĂ 

GENERAL 


Li] y tea 


” An exciting and suspensefu thriller...” 
mplex, detailed...” 
“A rollercoaster ride 
Mike P p 


BOGDAN HRIB 


ATIACK 
IN 1HE 
LIBRARY 


“loved this book, Dry, snappy, absurdist vit... self: 
deprecating, fast-taling hero... the colossal, surreal 
stapidity of totalitarianisra.” 


GEORGE ARION 

Romonu MITRICĂ și Mike PHILIPS, 


editori britanici, directorii editurii Profusion din Londra 


„Virtuţile acestui gen literar nu au novoie de nicio explicație” 


Alexandru Arion: Aţi publicat, până acum, mai 
mulți autori români, între care și câteva romane 
polițiste: George Arion - Atac în bibliotecă, Bogdan 
Hrib — Ucideţi generalul, Cana Stoica-Mujea — Indicii 
anatomice, Stelian Țurlea — Greuceanu. Roman (cu 
un) poliţist. De asemenea, tot la Profusion a apărut un 
volum non-fiction, scris de Stejărel Olaru şi Mike 
Phillips, intitulat Rîmaru, măcelarul din Bucureşti. 
Care este istoria din spatele acestei inițiative editori- 
ale, o adevărată aventură în contextul editorial atât 
de concurenţial al Marii Britanii? 

- Povestea începe cu succesul diferitelor inițative 
culturale organizate de mine (Ramona) la Londra, 
când lucram ca ataşat cultural, o poziție de 
diplomat, pentru Ambasada României şi, ceva mai 
târziu, în perioada când am lucrat pentru Fundaţia 
Raţiu din Londra. Câteva dintre programele mai im- 
portante pe care le-am organizat ar fi o serie de semi- 
narii şi prezentări susținute de personalități 
româneşti aflate în trecere prin Londra, şi, 
bineînţeles, primele ediții ale Festivalului de Film 
Românesc de la Londra. Mike a fost implicat în aceste 
programe, dar deja vizitase România de câteva ori şi 
era interesat de sectorul cultural din țară. Drept ur- 
mare, am avut nenumărate conversații şi dezbateri 
pe marginea mai multor probleme culturale şi de 
identitate culturală, despre asemănări şi contradicții, 
în Marea Britanie şi în România. 

Este important să ținem cont de faptul că foarte 


puțini români - de fapt, foarte puţini reprezentanți 


ai culturii clasice din Europa de Est - au ajuns să fie 
cunoscuți cu adevărat în Marea Britanie. Astfel, re- 
vigorarea cunoştinţelor despre cultura română în 
Marea Britanie era de maximă urgenţă şi importanţă. 
Succesul filmelor din „Noul Val”, care au fost incluse 
în festivalul de film, ne-a oferit o lecţie bună. Existau 
puține traduceri din literatura română în Marea Bri- 
tanie şi, la acel moment, era mai degrabă vorba fie de 
poezie deja consacrată, cum ar fi Sorescu şi Emi- 
nescu, fie de lucrări polemice despre răul produs de 
dictatură (scrise, îndeobşte, de autori care au trăit 
mulți ani în străinătate). Cei mai mulți cititori bri- 
tanici ar fi vrut texte care să le spună ceva despre 
viața românilor „obişnuiţi”, atât din trecut, cât şi din 
ziua de azi. Este ironic că majoritatea textelor de 
acesttip tind să fie cărți polițiste scrise de autori care 
au trăit sub dictatură şi care au înţeles diferitele 
tranziții ce au avut loc de-a lungul ultimei jumătăți 
de secol. 

Limba a fost o altă problemă care trebuia luată în 
considerare. Doream să citim tipul de limbaj care să 
dea viaţă stilului şi caracterului românului întâlnit 
„pe stradă”, astfel oferind mai multe informaţii despre 
schimbările culturale exact în timpul în care acestea 
aveau loc - mai mult sau mai puţin în aceeaşi 
manieră utilizată de mulţi ani deja de autorii ameri- 
cani sau britanici, urmaţi de scriitorii scandinavi, 
francezi şi italieni. 

Am găsit toate aceste calități în scrierile lui 


George Arion - acest autor fiind punctul nostru de 

Ramona Mitrică 


plecare - şi, mai târziu, la Bogdan Hrib. Mike era deja 
binecunoscut ca autor de romane polițiste, în Marea 
Britanie, unde a fost activ în procesul de schimbare 
a modului în care era perceput romanul poliţist, dar 
şi a manierei în care subiectele acestui tip de 
literatură pot fi tratate. Este normal ca unii dintre cei 
mai cunoscuţi şi respectaţi scriitori din Marea 
Britanie să fie autori de romane polițiste. Prin explo- 
rarea naturii fenomenelor de tip criminal, aceştia 
practică, de fapt, un procedeu de investigaţie a 
societăţii prin „disecţie”. Astfel, a fost uşor să luăm 
decizia de a publica autori ca George Arion. Punerea 


în practică a proiectului nostru a fost o cu totul altă 

problemă. 

— Cum a primit publicul englez traducerile? Care 
au fost reacțiile criticilor, ale presei? 

— judecând după părerile publicate în mediul on- 
tine, publicul britanic are o părere bună despre cărţile 


noastre. Au apărut mai multe recenzii favorabile. 


Câţiva autori şi critici binecunoscuţi, cum ar fi Mike 
Ripley şi Maxim Jakubowski, ne-au contactat şi au scris 
lucruri favorabile în publicaţiile lor electronice. Cărţile 
au fost, de asemenea, prezentate în cadrul mai multor 
festivaluri şi, în tot acest timp, cartea lui George Arion, 
Atac în bibliotecă, continuă să se vândă bine. Pe 
cealaltă parte, toate acestea dau o impresie greşită 
asupra pieţii de carte. O metodă favorită de a crea in- 
teres şi a genera vânzări este aceea folosită de marile 
case de editură care cheltuiesc sume importante pen- 
tru publicitate şi fac concesii financiare majore 
libr 


sul cărţilor lor pe rafturi. Această cale de atac a devenit 


ilor, într-o strategie care, practic, forțează acce- 


ceva mai puţin eficientă deoarece internetul a creat noi 
modalităţi de abordare a publicului; cu toate acestea, 
word of mouth — transmiterea informaţiei de la om la 
om — rămâne cea mai eficientă cale de a face publici- 
tate şi metoda cu cea mai mare şansă de reuşită. Astfel, 
procesul prin care o carte este primită de către public 
are loc de-a lungul unei perioade mai mari de timp, iar 
felul în care publicul discută depre carte va fi, de 
asemenea, mai extins în timp. 

— Mystery & thriller este, probabil, cel mai prizat 
gen literar în ţările anglofone şi foarte mulți dintre au- 
torii de succes pe plan mondial sunt britanici sau 
americani. De asemenea, este cunoscut și faptul că tra- 
ducerile nu ocupă un spaţiu foarte mare pe piața 
editorială din UK. În acest context, care credeți că sunt 


şansele autorilor români de mystery & thriller să aibă 

succes în ţările anglofone? 

- În general, romanele de mister şi de tip thriller 
sunt genurile cele mai populare în ţările anglofone, 
dacă lăsăm la o parte romanele pentru adolescenţi şi 
ficţiunile de tip romantic. Nu există multe traduceri 
pe piaţa aceasta. În aceste circumstanţe, şansele scri- 
itorilor români de a capta atenţia publicului în aceste 
ţări pot fi relativ mici, indiferent de genul literar 
abordat. Cu toate acestea, autorii scandinavi, cum ar 
fi Larsson şi Henning Mankell, au dominat piaţa de 
carte ani de de zile şi este evident că există o curiozi- 
tate intensă pentru lucrările scriitorilor europeni 
care pot livra cunoştinţe folositoare despre viaţa de 
zi cu zi din felurite regiuni. Acest fapt ni s-a părut o 
şansă de a crea un public cititor dedicat cărţii 
româneşti, dar acest lucru nu se va întâmpla imediat. 
Înainte ca Mankell să devină un bestseller în librăriile 
din Anglia, a publicat mai multe cărţi care nu s-au 
vândut bine ani la rând. Ne aşteptăm la acelaşi tip de 
evoluţie şi pentru cărţile autorilor români, dar există 
unele indicii că munca autorilor noştri poate deveni 
populară dacă o menţinem în lumina tiparului şi 
întreţinem interesul existent. 

— Mike Phillips, sunteţi un autor mystery & thriller 
de succes. Ce vă place şi ce nu vă place la literatura 
mystery & thriller actuală? 

— Am fost mereu interesat de intrigile care oferă 
o imagine a societăţii în care are loc acţiunea. Lectura 
unora dintre scriitorii americani din secolul trecut, 
cum ar fi Dashiell Hammett sau Raymond Chandler, 
te transpune în mijlocul unor probleme care sunt în 
continuare importante în politica şi structura socială 
americană - crima organizată, planificarea urbană şi 
corupţia politică, asociate cu acumularea de averi în 


sistemul capitalist. Ceva mai târziu, în lucrări ale unor 


autori precum Graham Greene şi Eric Ambler, a 
apărut un interes în tematica birocraţiei totalitare şi 
a diferitelor forme luate de hărţuirea cetăţeanului de 
către stat. Într-un asemenea peisaj, personajele sunt 
formate şi re-formate într-un proces supus presiu- 
nilor extreme resimţite de acestea. 

În contrast cu toate acestea, nu am fost niciodată 
entuziasmat de cel mai popular tip de literatură-mis- 
ter, exemplificat de scriitori precum Agatha Christie, 
care depindea de un concept naiv despre rău şi de- 
spre bine, supraimpus pe o tablă de șah ocupată de 
motive excentrice şi indicii. Prea multe scrieri con- 
temporane au urmat această abordare în care un 
ucigaş în serie nebun manipulează o reţea de 


împrejurări fantastice, urmărit în tot acest timp de 


Mike Phillips 

un „erou” plicticos şi convențional. 

De asemenea, nu îmi plac nici povestirile care 
obțin efecte din descrieri extreme ale violențelor şi 
cruzimii. În lumea mea, deja există prea multe aseme- 
nea lucruri. 

- Critica din România este cel puţin reticentă la 
acest gen literar, mulţi critici importanţi conside- 
rându-l la marginea producţiilor editoriale. Cataloga- 


rea drept „paraliteratură” apare, de multe ori, drept 
singura referință asupra genului, atunci când una sau 
alta dintre cărţi intră, totuși, în vizorul criticii. Care e 
receptarea criticii și a presei în Marea Britanie asupra 
acestui gen literar? Cum vedeţi integrarea romanelor 
mystery & thriller în contextul literaturii actuale? 

- Critica literară din România pare să fie dominată 
de o fascinație pentru clasicii literaturii şi folclorul 
tradiţional. Unele lucrări de critică par a fi decorate cu 
aluzii greco-romane sau referințe obscure. 

În aceste împrejurări, nu mă surprinde că mulți din 
criticii români arată puţin interes pentru literatura de 
tip popular, în special în cazurile unde valoarea aces- 
teia nu poate fi stabilită prin referinţă la alte texte. Prin 
comparație, cărțile noi care apar pe piaţa britanică 
sunt, de multe ori, primite cu opinii neaşteptate sau 
excentrice şi este foarte puţin probabil ca tonul gene- 
ral al criticii de carte din România să aibă vreun efect 
asupra publicului englez. Faptul că mai mulți autori 
scandinavi de romane thriller au un succes enorm pe 
piaţa de carte britanică nu a fost cauzat de criticii din 
respectivele țările scandinave. Nu. Cărțile lor au fost 
promovate de un critic englez. Multe dintre cărțile 
bestseller din Marea Britanie sunt, de asemenea, 
disprețuite de instituţia criticului de carte. E de ajuns 
să ne gândim la Fifty Shades of Grey, de exemplu. 


Se întâmplă ca unii autori de romane thriller să-i 

fi depăşit demult pe romancierii „serioşi” atunci când 
vine vorba de respectul acordat de opinia publică. 
Este normal să deschizi televizorul şi să vezi autori 
de cărți polițiste, precum lan Rankin şi Val Mc- 
Dermid, prezentându-şi opiniile despre evenimente 
curente. Acest fapt este o reflecţie a importanţei în 
creştere a literaturii de gen pe piața generală de carte 
şi nu este vorba numai de o chestiune de vânzări. 
Dacă vă interesează literatură contemporană în care 
să apară orașul Edinburgh, de exemplu, atunci cărţile 
polițiste ale lui Rankin vor fi primele menționate. 
Atunci când e vorba de explorarea unui anume loc şi 
timp, până şi cei mai buni romancieri contemporani, 
cum ar fi Kazuo Ishiguro, nu ezită să facă apel la lite- 
ratura de tip polițist. Virtuţile acestui gen literar nu 
au nevoie de nicio explicație. 

- Care sunt cel mai mari dificultăţi pe care le 
întâmpină un editor britanic atunci când intenţio- 
nează să publice un roman poliţist românesc? 

- Problemele sunt legate de traducere şi apoi de 
marketing. 

(a) Trebuie găsit stilul care prezintă o reflecţie 
autentică a vocii autorului. 

(b) Trebuie găsit un limbaj care să reflecte limbajul 
conversațiilor din carte - limbajul de la nivelul străzii. 

(c) Trebuie înţelese trimiterile la evenimente 
curente şi apoi acestea trebuie transpuse în limba 
engleză. 

(d) Trebuie creat un interes în mijlocul publicului 
britanic. Sunt atât de multe cărți publicate 
săptămânal în Marea Britanie, incluzând autori 
americani, încât concurența este nimicitoare. 

- Veţi mai continua să publicați roman poliţist 
românesc în Marea Britanie? 


- Bineînţeles. 

Danielle NEES, 


editor francez, direcior și proprietar al Genăse fditio, Paris-Bruxelles 


„Nimic nu se compară cu o poveste bună” 


Alexandru Arion: Doamnă Nees, care este istoria 
Gendse Edition, o casă de editură franco-belgiană ex- 
trem de activă pe piața editorială de limbă franceză? 

Danielle Nâes: Departe de etnocentrism şi de 
manifestări de naționalism local, Genese Edition 


mizează pe deschiderea şi multiculturalitatea fran- 


cofone. Editura, creată în octombrie 2008, nu publică 
mai mult de o duzină de titluri pe an. Catalogul său 
este prezentat pe site: www.genese-edition.eu, 
Genăse Edition publică autori care aparțin mai mul- 
tor lumi în același timp. Imaginarul lor, eliberat de 


încorsetările codurilor locale, se îmbogăţeşte cu 


George Arion şi Danielle Nees 


la „Salon du livre”, Paris, 2015 

experienţe multiple şi moderne. 

- Știu că Genâse Edition a publicat, încă de la în- 
ceputurile ei, literatură mystery & thriller. De aseme- 
nea, am remarcat și faptul că târgurile de carte de la 
Paris și Bruxelles sunt reabmente inundate de „pole 
iar în cele două țări sunt zeci de festivaluri dedicate 
acestui gen literar. Cât de mult iubește publicul fran- 
cofon acest tip de literatură? Cum sunt primite aceste 


i de către presă și critica literară? 


- Este adevărat, romanele crime și thriller sunt 
extrem de populare în rândul publicului francofon. 
Unul dintre motivele acestei apetenţe deosebite cred 
că rezidă în faptul că romanele „Jiterare”, aşa nu- 
mitele auto-fiction, îl privează pe cititor de plăcerea 
de a lectura o poveste cu adevărat bună. Pe de altă 
parte, poate şi ca o consecință, mass media își des- 
chid din ce în ce mai mult paginile pentru acest gen 
literar. 

- Dar dumneavoastră citiți „polar“? 

- Da. Îmi place extrem de mult. De la Agatha 
Christie, până la Dashiell Hammett sau la George 


Simenon. Nimic nu se compară cu o poveste bună! 


- Care e povestea adevttrată din spatele primei tra- 
duceri românești de mystery & thriller de la Genbse? 
Care a fost factorul decisiv care v-a determinaţi să 
publicaţi Nesfârșita zi de ieri de George Arion 
(apărută sub titlul Cible royale în limba franceză — 
n.a? 

- Nu citisem nicio carte a lui George Arion și nici 
nu auzisem de el până să-i întâlnesc, pe el şi pe Sylvain 
Audei, cel care a fost traducătorul cărților lui Arion 
în limba franceză. S-a întâmplat la Paris, la Salonul de 
carte, acum trei ani. Am citit romanul în limba 
engleză și am descoperit un autor extraordinar, care 
are harul de a stăpâni atât un fabulos simţ al umoru- 
lui, căt și emoţiile personajelor sale. 

- Cum a receptat presa cele două cărți publicate 
până acum? 

- Nu au fost multe reacţii în mass media, dar cele 
care au fost publicate, au fost de-a dreptul entuziaste. 

- Care este cel mai mare obstacol pe care îl 
întâmpină un editor francez când intenționează să 


publice un autor român? 


- Bugetul 

Interogatorii literare 


Scriitorul Stelian TURLEA: 


„Aproape orice carte valoroasă a avut de rezolvat un mister” 


Alexandru Arion: Domnule Stelian Țurlea, credeţi 
că valoarea unei opere literare este dată și de genul 
căruia îi aparține? 

Stelian Țurlea: Categoric nu! Cine are talent şi 
ceva de spus poate scrie o carte bună/ de succes/ 
meritorie în orice gen. 

— Există cărţi de suspans (sau mystery & thriller) 
care, după opinia dumneavoastră, au o valoare lite- 
rară certă? Daţi-mi câteva exemple. 

- Iarăşi, categoric, există! Pot da atât de multe 
exemple, că n-ar mai fi loc de răspunsuri la întrebă- 
rile anchetei. Dar nu pot să nu amintesc romanele cu 
Marlowe sau Mladin sau Lisbeth Salander, pentru a 
face doar trei referiri. Şi nu pot să nu amintesc seria 
Crime de la Editura Trei, unde au apărut foarte multe 
traduceri copleșitoare, sau de la Crime Scene Press — 
așijderea. Firește, e vorba şi de gust, iar despre acesta 
nu se discută și nu poate fi impus. Există cititori care 
nu citesc decât romane polițiste — greșit. Există citi- 
tori care nu citesc delocromane polițiste - iarăși gre- 
şit. Cărțile bune pot fi în orice gen literar. 

- Și atunci, de ce mulţi dintre cei care aparţin lumii 
literare (scriitori, critici, unii jurnaliști) consideră mys- 


tery & thriller un gen marginal sau, chiar, paralite- 


rar? Sunt atât de puţine cărţi bune care aparţin aces- 
tui gen? 

- E ciudat că lucrurile stau în felul în care spuneţi, 
dar, fără să-i jignesc în vreun fel pe cei care gândesc 
astfel, cred că e într-o măsură și o lipsă structurală. 
Şi, probabil, o idee încetățenită demult la noi că lite- 
ratura bună ar fi numai cea „gravă”. 

Dar nu e chiar pe deplin adevărat că nu există cri- 
tici literari absolut remarcabili care să se fi aplecat 
asupra genului acestuia și să-l promoveze. Un singur 
exemplu - grupul, să-i zic, de la Oradea, cu Marius 
Miheţ şi Mircea Pricăjan. Dar sunt mult mai mulți. 

- Cine vă citește lista cărţilor publicate poate ob- 
serva cu ușurință că aţi abordat multe genuri literare: 
publicistică, note de călătorie, carte pentru copii, 
roman și, bineînţeles, carte de suspans. Cum faceţi tre- 
cerea de la un gen la altul? Există cu adevărat o trecere 
sau genul literar e doar o expresie diferită a acelorași 
trăiri? 

- Nu știu să dau o rețetă. Pur și simplu mă așez la 
masa de lucru şi îmi iese o carte pentru copii sau un 
roman de dragoste sau un roman polițist. Dar mai 
vreau neapărat să spun ceva ce am spus de câte ori 


am avut prilejul: orice carte are în structura ei un 

Stelian Ţurlea 
Foto: Dinu Lazăr 


filon de mister, chiar thriller, mai mult sau mai puţin 
accentuat, aproape orice carte valoroasă din istoria 
literaturii a avut de rezolvat un mister, aşa că nu tre- 
buie să surprindă trecerea, aproape pe neobservate, 
de la un gen la altul. Pe de altă parte, aproape tot ce 
există în jurul nostru poate fi subiect de roman. În 
funcţie de structura scriitorului, de starea sa de spi- 
rit, de talentul său va ieşi o carte într-un gen sau altul. 

-— De ce scrieţi cărți de suspans? 

-— Nu ştiu să răspund, îmi ies pur şi simplu. Pur şi 


simplu se întâmplă. Orice subiect poate fi tratat în fel 


44 


şi chip, realist, psihologic, ironic, poliţist şi aşa mai 
departe. Aşa îmi ies. Uneori mă gândesc să fac alt- 
ceva, ce nu s-a mai făcut. Aşa a ieşit dintr-un basm un 
roman poliţist (Greuceanu). 

— Unii autori de roman poliţist își antrenează citi- 
torul într-un foc intelectual care are drept miză eluci- 
darea misterului. Alţii sunt mai interesați de 
construcția personajelor și de dezvăluirea lumii în 
care acestea evoluează și își trăiesc dramele. În unele 
cărți autorul caută o rezolvare morală, reinstaurarea 


binelui, în altele lumea rămâne imperfectă chiar dacă 


| făptașul a fost prins. Ce îl interesează pe Stelian Țurlea 


atunci când scrie un roman polițist? Care este miza au- 
torului, În acest caz? 

- N-am o reţetă. Dar în toate cazurile enumerate 
de dvs. e un fel de vrăjire. Pe mine, ca cititor, mă poate 
vrăji subiectul, chiar şi unul ştiut, mă pot vrăji per- 
sonajele, limbajul lor sau stilul scriitorului. Depinde 
de talentul autorului. De când am deschis ochii asu- 
pra lumii şi am citit primul text, care aproape sigur 
va fi fost o poveste, noi, cititorii, aşteptăm să citim 
despre o situaţie în care, în lumea imperfectă pe care 
o cunoaştem, binele învinge sau măcar se străduieşte 
din răsputeri să învingă şi măcar îmi lasă iluzia că, 
după ultima pagină, a reuşit. Ca un fel de catharsis. 
De asta citim. De asta citim romane polițiste sau de 
suspans, pentru că nu în toate e vorba de vreo crimă, 
dar sunt citite cu aceeaşi plăcere. 

— Există vreun rol social al acestui gen literar? Dacă 
da, care este acela? 

- Dacă există un rol social al literaturii - şi există 
- e la fel şi cu romanul de suspans sau romanul poli- 
ţist. 


- În lume, cărțile de suspans au o priză foarte bună 

la public — în multe ţări acesta este genul literar cel 
mai bine vândut. Și în România apar foarte multe ti- 
tluri, dar în special traduceri, iar romanul poliţist, 
mystery & thriller autohton trece aproape neobservat. 
De ce? Nu au scriitorii români valoare? 

- E cert că şi scriitorii români de cărți de suspans, 
ca să nu spun polițiste, au valoare. Dar fenomenul de 
care vorbiţi e real şi are mai multe cauze, am mai vor- 
bit cu ani în urmă despre ele. La un prim nivel se află 
editorul reticent. Nu există editor care să nu cântă- 
rească atent șansele de succes ale unei cărți și să fie 
convins, chiar dacă n-o spune, că o traducere se va 
vinde mai bine - e vorba de un text verificat deja. Cos- 
turile foarte mari împiedică tiraje mai mari; tirajele 
reduse înseamnă cititori puțini, iar numărul redus al 
acestora reduce șansele următorului titlu. La noi nu 
există un sistem competitiv şi eficient de promovare 
şi marketing. Foarte puţine sunt editurile care îşi 
anunță pe toate căile posibile apariţiile și încă şi mai 
puţine cele care să ducă o campanie de promovare, 
iar promovarea îndelungată lipseşte. În mod cert, de- 
ficiența se datorează lipsei banilor, dar şi neștiinței. 
La noi nu există instituţia agentului literar care să 
vândă şi să apere o carte sau un autor La alt nivel este 
cititorul reticent. Lipsit de informații, lipsit şi de re- 
surse, el preferă să-și cheltuiască puţinii bani pe va- 
lori sigure. Chiar şi când nu sunt valori, traducerile 
vor fi întotdeauna cu un pas în fața producţiilor au- 
tohtone pentru că au avut succes prin alte părți -alt- 
fel n-ar fi fost traduse - şi cititorul știe asta. Mai cred 
că există în memoria colectivă, deci a cititorului, o re- 
miniscență din comunism, când apăreau cărți poli- 
ţiste, de fapt „milițieniste”, prost scrise şi în care se 
lăudau „succesele” regimului - și cititorul de azi se 


teme să nu dea peste așa ceva. La un al treilea nivel 


este gustul. Bombardat cu producţii minore sau sub- 
mediocre la televizor, cu tabloide în care procentajul 
imaginii copleșeşte partea scrisă, cu reclama agresivă 
a unor produse realizate prin alte părți, cititorul ma- 
joritar încă n-a reușit să-şi modeleze gustul, nu ştie 
să distingă și nimeni nu-l îndrumă. lar criticii care ar 
putea-o face, gândesc exact cum spuneați într-o în- 
trebare anterioară. 

Aţi observat că în ultimii douăzeci şi ceva de ani 
s-au creat fel și fel de competiții, fel și fel de premii 
pentru fel şi fel de genuri literare - dar niciunul pen- 
tru romanul polițist? În Occident acestea se numără 
cu zecile. Şi atunci, cum să fie promovată această li- 
teratură dacă nimeni nu are grijă de ea? 

- Știu că următoarea dumneavoastră apariţie edi- 
torială va fi un roman poliţist. Puteţi oferi cititorilor 
câteva detalii, în avanpremieră? 

- Nu prea cred că pot. Cum să dezvălui subiectul 
unui roman poliţist, fie el şi fals poliţist? Dar aş putea 
cita un fragment dintr-un text al criticului literar Da- 
niel Cristea-Enache, care apare pe coperta a patra a 
cărții: „Romanul pe care îl veţi citi (pun verbul la vii- 
tor fiindcă de obicei lectorul experimentat începe cu 
coperta a IV-a) are caracteristicile şi calitățile scrisu- 
lui marca Stelian Țurlea: ritm narativ, tehnică a sus- 
pense-ului, alternare bine calculată de unghiuri și 
perspective, ştiinţă a montajului, focalizare inteli- 
gentă pe detalii semnificative și, totodată, talentul de 
a topi episoadele într-o pastă epică. Dar lucrul cel mai 
important şi care îl distinge pe autor de mulți, prea 
mulți colegi ai săi este plăcerea - vizibilă — de a scrie 
proză”. Vedeţi că sunt și critici literari care se ocupă 


de romanul de suspans? 

Scriitorul Eugen Ovidiu CHIROVICI: 


„Cred că poveştile ne aleg pe noi, ca seriitori” 


George Arion: De profesie economist, ați ocupat 
diverse funcții importante, printre care și pe cea de 
Mare Maestru al Marii Loji Naţionale din România. Aţi 
publicat numeroase articole şi cărţi de specialitate. 
Experiențele profesionale v-au înrâurit ca prozator? 

Eugen Ovidiu Chirovici: Am fost scriitor înainte 
de-a fi membru al unui corp masonic, gazetar sau se- 
cretar de stat. Am debutat cu proză scurtă la finele 
anilor '80 - Luceafărul, Astra, Vatra, România Literară 
- iar în 1991 am publicat două romane, Comando 
pentru general şi Masacrul, ambele bestseller-uri. 
Cred că orice experiență semnificativă te influențează 
ca scriitor şi se poate regăsi ulterior în creaţia ta. Am 
avut prilejul să călătoresc enorm după 1990, de 
exemplu, de unde poate şi tendința de a plasa 
acțiunea cărților mele în afara țării. 

Acţiunea celui mai recent roman al meu - se 
numeşte The Book of Mirrors (Cartea Oglinzilor) şi va 
fi publicat în Anglia în primăvara anului viitor — se 
petrece în lumea editorială. 

- Cum v-aţi apropiat de literatura de suspans? 

- Cred că toți ne începem lecturile, nu-i așa, cu li- 
teratura de suspans. Basmele sunt aventuri, deseori 
cu accente de supranatural, în care binele înfruntă 
răul şi îl învinge la capătul unor întâmplări 
senzaţionale. Marile romane ale copilăriei generaţiei 
mele erau cele ale lui Dumas, Verne, Twain, May — 
toate acestea aparțin genului suspans, fie că vorbim 
de ficțiune istorică sau de mystery. Romanele lui 


Dumas m-au făcut sa mă îndrăgostesc de istoria 


Franţei, de exemplu, aşa că la doisprezece ani citeam 
deja istoriile monumentale ale acestei țări scrise de 
autori ca Jules Michelet sau Jacques Madaule. 

Tot la vârsta aceea l-am descoperit pe Raymond 
Chandler, care este unul dintre autorii care şi-au pus 
poate cel mai mult amprenta asupra scriiturii mele. 

- Da, ca şi mine, aveţi o mare admiraţie pentru 
Chandler. Cum explicaţi atracţia pe care şi azi o exer- 
cită marele romancier american? 

- În Statele Unite, Chandler nu a fost niciodată so- 
cotit „doar” un scriitor de romane polițiste, ci unul 
dintre cei mai importanți prozatori americani de la 
mijlocul secolului al XX-lea. Hemingway, de pildă, era 
unul dintre marii săi admiratori. Chandler a condus 
o vreme şi asociația scriitorilor de suspans de peste 
Ocean, deşi pe-atunci publicase doar un singur 
roman. Chandler rezistă şi astăzi pentru că este şi 
uluitor de modern ca scriitură. Atunci când îl citeşti, 
dacă faci abstracție de câteva detalii, ai senzaţia că 
acțiunea romanelor lui se petrece astăzi. S-a născut 
în Illinois, dar şi-a petrecut copilăria şi prima tinerețe 
în Anglia, aşa că scriitura lui a rămas mereu un ames- 
tec incredibil de reuşit între eleganța limbajului bri- 
tanic şi concizia englezei americane. 

Din păcate, marii exponenți ai stilului hard-boiled 
au fost atât de mult pastişați în anii 1950-60, încât 
acesta a devenit aproape subiect de parodie în Ame- 
rica anilor '80. A trebuit să apară aşa-numitul „val 
nordic” acum vreo cinci-şase ani, pentru ca publicul 


american să redescopere farmecul şi, de ce nu, gravi- 

tatea profundă a acestui stil. 

De ce mi-a plăcut enorm şi încă îmi place Chan- 
dler? Cred că orice proces de acest gen ţine de o 
vibraţie personală. Citesc un paragraf sau o pagină 
scrise de el şi îmi spun că sunt perfecte, acesta este 
cuvântul. Lecturile din Chandler, Steinbeck, Camus 
sau Hemingway îmi dau aceeaşi senzaţie pe care 
mi-o dă Burlington House Cartoon al lui Leonardo da 
Vinci, expus la Wationa! Gallery din Londra - 
perfecțiunea. Fiecare literă şi cuvânt sunt acolo unde 
trebuie, într-o armonie deplină. 

— lată ce notam în urmă cu ani: „Superb scrie 
Eugen Ovidiu Chirovici! Cărțile sale pe care le-am citit 


- Voodoo, labyrinth.com - m-au convins că avem de-a 


succes la public. Toate editurile au vrut să publice de-a 
lungul timpului romane şi povestiri care aparțin 
acestui gen şi această „foame” a editorilor pentru ro- 
mane polițiste a condus, în timp, la diluarea până la 
dispariţie a calităţii literare în cele mai multe cazuri. 
La fel s-a întâmplat cu literatura de tip horror în anii 
"80, după ce Stephen King a ridicat-o la rang de artă, 
sau se întâmplă, mai recent, cu cea fantasy, după suc- 
cesul cu Urzeala tronurilor. La ora actuală, cred că 
una din cinci cărţi care se publică în America este 


despre vampiri cumsecade, inorogi prietenoși şi dra- 


goni îmblânziţi. 
— De ce plasați acțiunea romanelor dvs. pe alte me- 


leaguri? 


face cu un prozator de o valoare deosebită, captivat 
de cuvinte, de modul în care ele se pot combina în fraze 
pline de emoție și farmec. Mai rar scriitori români de 
azi atât de grijulii la stilul pe care îl folosesc”! Aceeaşi 
grijă pentru un stil rafinat am descoperit-o şi în alte 
cărți ale dv. — Pulbere neagră, Cine a ucis-o pe Nora 
Jones? De ce acordaţi o asemenea importanţă stilului? 

- Cred că dincolo de aşezarea oarecum artificială 
în căsuțe, sertare şi categorii — literary fiction, mystery, 
suspense, fantasy etc. - o proză se defineşte prin 


scriitură înainte de toate. Cea mai bine alcătuită po- 


veste şi cele mai credibile personaje pot fi spulberate 
de stângăciile de stil. Ceea ce remarci la toţi scriitorii 
importanţi - zilele acestea recitesc un roman care 
mi-a plăcut întotdeauna foarte mult, Făgăduiala, a 
scriitorului elveţian Friedrich Dirrenmatt - indife- 
rent de spaţiul cultural şi lingvistic de la care se re- 
vendică, este atenţia acordată construcţiei literare. 
Din păcate, romanul poliţist — crime, mystery, 
thriller, suspense, aşa cum este el numit în lumea 


anglo-saxonă - a fost deseori victima propriului său 


Eugen Ovidiu Chirovici 

- Greu de spus... Llosa a trăit o viaţă în afara țării 
natale, Peru - a părăsit America Latină la doar nouă- 
sprezece ani pentru a merge în Spania cu o bursă — 
însă mai toate romanele sale se petrec acolo. Hemin- 
gway a preferat încă de la debut să-şi plaseze 
poveştile în afara Statelor Unite, deşi era american 
get-beget. Cred că poveştile ne aleg pe noi, ca scrii- 
tori, nu le alegem noi pe ele şi din întâmplare 
acțiunea poveştilor care m-au ales se petrece pe alte 
meleaguri. Însă două dintre romanele mele, ambele 
publicate în 2007 - La Broasca Leșinată şi Suflete la 
preț redus — au ca fundal Făgăraşul meu natal. 

— Ați fost tradus peste hotare. A fost o experienţă 
interesantă? 

- Sigur, extrem de interesantă, pentru că atât me- 
diul literar, cât şi cel editorial sunt extrem de diferite 
în Anglia sau America. În primul rând, trebuie să con- 
cepi ceea ce se numeşte o „query letter”, în general nu 
mai lungă de o pagină, în care să rezumi subiectul pro- 
iectului tău literar, la care să adaugi câteva cuvinte des- 
pre traseul tău profesional. Pe baza acestei scrisori, un 
agent literar şi/sau un editor ia decizia dacă să îţi ceară 
treizeci-cincizeci de pagini din manuscris pentru lec- 
tură, sau să te respingă (rejection). În prima alterna- 
tivă, dacă aceste prime capitole corespund 
aşteptărilor, agentul / editorul cere întreg manuscrisul. 
Tot acest traseu durează între una şi trei luni. 

Aşadar, procesul este foarte laborios, pentru că 
mizele — inclusiv cele financiare — sunt de alt calibru 
decât la noi. Din momentul în care semnezi contrac- 
tul şi până la apariția cărții se scurge cel puţin un an, 
timp în care manuscrisul trece prin câteva runde suc- 
cesive de editare, care urmăresc pe rând logica 
acțiunii, acurateţea informaţiilor, personajele, grama- 


tica, stilul etc. 

Editorul care ia decizia achiziţionării unui manu- 
scris răspunde de obicei integral în fața publisher-ului 
de succesul/ insuccesul financiar şi de critică al cărții 
şi, prin urmare, suflă şi-n iaurt, cum se spune. De 
aceea este extrem de dificil pentru un scriitor necu- 
noscut - fie el român, francez sau american — să pă- 
trundă pe aceste pieţe, care sunt cele mai competitive 
din lume din punctul de vedere al numărului de 
apariții editoriale şi al potenţialelor câştiguri pe care 
le implică acestea. 

Din fericire, am reuşit să ies teafăr din aceste în- 
cercări şi să semnez primele contracte cu editurile. 
Am publicat deja în America două volume de non- 
ficțiune (unul dintre ele, Rumors That Changed the 
World, publicat la finele anului trecut de Lexington 
Books, 


universităților din SUA şi Canada) şi un roman istoric, 


a ajuns deja în bibliotecile tuturor 
The Second Death. Alte trei romane sunt pe drum în 
Marea Britanie şi Statele Unite şi se află în procesul 
de editare menţionat înainte. Unul dintre ele, numit 
The French Maze („Labirintul francez”) are acțiunea 
plasată in Anglia elisabethană şi va fi publicat spre fi- 
nele acestui an de editura The Wilde Rose din New 
York. Este vorba despre o crimă misterioasă ale cărei 
dedesubturi sunt investigate de un trio compus din 
o domnişoară de onoare, un aventurier francez şi ce- 
lebrul filosof şi ocultist medieval John Dee. Prima 
oară când am vizitat Hampton Court, în Surrey, şi am 
văzut în turnul de la intrare faimosul ceas al Cardi- 
nalului Wolsey, alcătuit după semnele zodiacului, mi- 
am spus că undeva, acolo, mai exista cel puțin o 
poveste palpitantă despre acel lac care trebuie scrisă. 
Peste un an acțiunea romanului şi personajele erau 
deja articulate şi începeam să scriu prologul la The 


French Maze. 

Scriitorul Adrian ONCIU: 


„Un roman polițist foarte bun 
nu este la îndemâna oricărei scriitor” 


George Arion: Domnule Adrian Onciu, cele trei ro- 
mane thriller pe care le-aţi publicat până acum — 
Cercul Kagan, Afacerea Alzira, Templul negru — dez- 
văluie un autor bine familiarizat cu exigenţele litera- 
turii de acest gen. Cum ați păşit pe domeniul suspansului? 

Adrian Onciu: Acum zece ani m-a intrigat faptul 
că aveam în librării, cu mici excepţii, doar traduceri 
ale literaturii de gen. De ce scriitorii români evitau 
(şi încă evită!) să abordeze mai cu talent genul mys- 
tery & thriller, rămâne un mare mister. Pentru că ce- 
rere există, dovadă vânzările în creştere de autori ca 
Stephen King, Jefrey Archer, Agatha Christie, John 
Grisham, sau Raymond Chandler. În ceea ce mă 
priveşte, cred că a fost vorba de un declic, o decizie 
de moment, luată după apariţia romanului Codul fui 
Da Vinci, de Dan Brown. M-am întrebat, atunci, dacă 
aş putea scrie un roman de suspans la fel de capti- 
vant. lar în 2007 am debutat cu Cercul Kagan. Sper să 
fi reuşit. 

— Unii vorbesc despre rețete care ajută la scrierea 
unui roman mystery&thriller. Credeţi în ele? 

— Dacă aş crede, probabil că le-aş folosi. Am citit 
cu plăcere şi interes profesional Misterul Regelui, de 
Stephen King. Este o carte despre cum să scrii bine, 
indiferent că-i vorba de poveşti de dragoste, polițiste, 
sau SE. Există inclusiv pe internet sute, mii de sfaturi, 
de reţete, pentru a-ţi construi o poveste de suspans. 


Singurul sfat pe care i l-aş da unui scriitor, fie el de- 


Adrian Onciu 


butant, sau consacrat, este să citească mult şi să scrie 
mult. Să folosească reţete doar pentru cozonaci, dacă 
îl pasionează bucătăria. 

— Critica literară acordă suficientă atenție roma- 
nului polițist de la noi şi de prin alte părți? 

- Critica literară de la noi consideră, în mod total 
nejustificat, că romanul poliţist ar fi literatură de 


mâna a doua. În realitate, putem vorbi de eşecuri, de 

catastrofe literare în orice categorie de romane, fie 


ele cutentă filosofică, sau cu încărcătură istorică. De 
ce romanele de suspans foarte bine scrise sunt igno- 
rate de critici? Poate pentru că au apărut prea puţine 
astfel de romane, poate că nu există, încă, o emulaţie 
printre scriitorii de gen, sau poate că mulţi dintre cri- 
tici consideră că este sub rangul lor să scrie cronici 
despre romane polițiste, spre exemplu. În paranteză 
fie spus, un roman poliţist foarte bun nu este la înde- 
mâna oricărui scriitor, indiferent de notorietatea 
acestuia. 

— Există încă neîncredere din partea cititorilor în 
ceea ce priveşte realizările autorilor români care abor- 
dează acest gen. De ce? 

- Inevitabil, cititorii şi-au format un reflex din a 
cumpăra traduceri ale unor scriitori foarte cunoscuţi. 
Şi, evident, foarte promovați. Multe dintre aceste tra- 
duceri au devenit filme. Există o imensă industrie de 
marketing, cu care scriitorii autohtoni trebuie să 
lupte. Şi, în afară de asta, trebuie să lupte cu scepti- 
cismul cititorilor. Să-i convingi de faptul că merită să 
fii citit poate fi, uneori, mai greu decât să-i convingi 
să renunţe la iPhone în favoarea unui telefon public, 
cu fise. Fenomenul de cucerire a încrederii publicului 
este unul de durată şi care necesită multă tenacitate 
din partea autorilor români. 

- În romanele dvs. abordaţi teme de o stringentă 
actualitate — teoria conspirației, poluarea, încălzirea 
globală, viitorul Uniunii Europene... Experiența jurna- 
listică vă ajută să descifraţi aceste aspecte ale lumii 
contemporane şi să împărtăşiţ 


î şi altora descoperirile 


dus? 

-— Ca jurnalist, e musai să-ţi pui întrebări şi să 
găseşti răspunsuri. Asta am încercat şi în calitate de 
scriitor, să-i determin pe cititori să-şi pună întrebări, 
iar până la finalul poveştii să-i ajut să găsească răs- 
punsuri. Deci, da, experienţa de jurnalist mi-a folosit 
într-o oarecare măsură să pot scrie mai bine genul 
ăsta de literatură. 

— Ce va trata următorul dvs. roman? 

— Ce pot să spun, în premieră şi în exclusivitate, 
este că următorul roman va conţine 10 episoade şi va 
apărea doar în format electronic. Din proprie 
experienţă, sunt convins că o carte poate fi savurată 
la fel de bine pe hârtie, cât şi pe e-reader, telefon 
mobil, tabletă, laptop sau desktop. 

Subiectul va fi unul pur autohton, cu pronunţată 


tentă polițistă. Va fi o premieră şi pentru mine. 

Depoziția experților străin 


Criticul Claude MESPLEDE: 


„Seriitorii români de policier 
trebuie să ştie că nu fac paraliteratură, ci literatură” 


Claude Mesplede 


Claude Mesplede (n. 1939, Franţa) este un im- 
portant critic şi istoric literar specializat în litera- 
tura polițistă. Autor a numeroase studii şi articole 
publicate în diverse reviste. A fost consilier literar 
şi lector de manuscrise la edituri importante. A pu- 
blicat mai multe nuvele şi romane. A alcătuit anto- 
logii de texte din genul polar. Cea mai importantă 
realizare a sa este celebrul Dictionnaire des litte- 
ratures policieres, operă fără echivalent care abor- 
dează genul poliţist sub toate aspectele, în toate 


epocile şi la scară universală. 


George Arion: Domnule Claude Mesplede, sunteți 
considerat „le pape francais du polar” Cum v-aţi apro- 
piat de romanul poliţist? Cum ați devenit o autoritate 
de necontestat în acest domeniu, o autoritate cum n-a 
mai fost în Franţa și, îndrăznesc s-o spun, în lumea În- 
treagă? Cum trăiţi cu acest statut? 

Claude Mesplede: Trăiesc foarte bine cu acest 
titlu de papă. Individul care îl poartă este considerat 
de către colegii săi ca un fel de expert. Cum acest titlu 
nu-i rezultatul unei proceduri oficiale, nimic nu 
opreşte ca mai multe persoane să fie numite papă. E, 

de asemenea, un semn de simpatie din partea autori- 
lor şi editorilor. E motivul pentru care mă împac bine 
cu acest titlu, pentru că nu e nimic serios în povestea 
asta. 

Dar dragul meu George, îmi pari de o indulgență 
vinovată în legătură cu mine; a zice că n-a existat ni- 
ciodată o asemenea autoritate ca mine în Franţa şi 
nici în lumea întreagă îmi pare prea mult. Michel 
Lebrun era un papă pentru toți. Am avut onoarea de a 
împărți cu el în mod egal participarea la ultima sa lu- 
crare, La creme du crime, o antologie de 80 de poves- 
tiri francofone, de la Balzac (1831) la Dessaint (1992); 
o frumoasă antologie de texte şi fiecare dintre noi a 
trebuit să comenteze 40. A fost o mare fericire pentru 
mine să lucrez cu Michel Lebrun, un autodidact deve- 
nit erudit. Era chelner într-o cafenea şi-şi scria textele 
noaptea, dar a avut rapid șansa ca mai multe titluri 
să-i fie cumpărate de studiourile cinematografice. A 
lucrat şi ca scenarist în cinematografie, a tradus din 
engleză douăsprezece titluri (de menționat o lucrare 
de Woody Allen). Din nefericire, Michel a murit la şase 
luni de la publicarea cărții: a fost găsit într-o dimineață 
aşezat în fotoliul său, cu o carte în mâini, ca şi cum ar fi 
adormit citind. În vremea aceea, în iunie 1996, el era 
un papă, şi eu îl socoteam ca pe un părinte spiritual. 

— Și totuși, cum aţi devenit un expert? 

- Am avut norocul să mă fi născut într-o familie 
care iubea cărțile. Tatăl meu era profesor de litera- 
tură, mama mea - învățătoare. E un fel de vocaţie în 
familie. Sora mea a fost învățătoare, fiul meu şi fiica 
mea mai mare sunt profesori. Dar eu am luat-o pe un 
alt drum, pentru că am ajuns muncitor în industria 
aeronautică. Am început să citesc romane la vârsta de 
şase ani. Era vorba de lucrări foarte moralizatoare 
scrise de contesa de S&gur. Pe la zece ani citeam po- 


vestirile de aventuri ale britanicului Arthur Ransome. 

Pe urmă a venit „polarul”, care încă nu se numea aşa, 


ca şi benzile desenate. Părinţii mei au avut 
înțelepciunea să nu-mi impună lecturile. M-au lăsat 
să aleg eu ce să citesc şi metoda a fost benefică; citeam 
nuvelele lui Maupassant, ca şi Salammb6, romanul lui 
Flaubert pe care îl ador. Aceste lecturi zise clasice le-am 
citit în alternanță cu aventurile lui Simon Templar 
(Sfântul), o serie scrisă de Leslie Charteris (cel puţin 
la început, pentru că mai târziu s-a burduşit de alcool 
şi utiliza „negri” pentru scrierile lui). Astfel s-a derulat 
adolescența mea. Citeam şi douăsprezece ore fără în- 
trerupere, sărind de la un scriitor la altul — Emile Zola, 
Gerard de Nerval, Victor Hugo cu Ellery Queen, Alexandre 
Dumas, Paul F&val, Edgar Poe etc. Când veneau unii la 
mine şi vedeau cărți polițiste nu se puteau opri să nu 
mă întrebe: „Nu citeşti decât aşa ceva?” iar eu le răs- 
pundeam cu ironie: „Da, pentru că pe clasici i-am citit 
şi răscitit” Rămâneam calm şi curtenitor, dar fierbeam 
în sinea mea. Existau persoane care îşi arogau dreptul 
să-mi judece lecturile şi să mi-o spună în față. Cu ce 
drept? 

- Această întâmplare au trăit-o şi alții. 

- Această denigrare sistematică în privința „pola- 
rului” vizează şi benzile desenate, ca şi alte genuri de 
literatură, cum ar fi SF-ul. Am cunoscut persoane care 
acopereau cărțile cu alte coperţi, pentru ca nimeni să 
nu poată vedea că țin în mâini un roman poliţist. În 
ceea ce mă priveşte, considerând că-mi plăcea să ci- 
tesc şi romane polițiste şi romane clasice într-o vo- 
ioasă dezordine, am început să mă enervez contra 
celor care îmi cenzurau lecturile, enervare care a atins 
culmile când, într-o aceeaşi săptămână, mi-au fost 
confiscate la colegiu două cărți apărute în Serie 
noire. De atunci m-am hotărât să-mi aleg tabăra: 
aceea a literaturii bune, ajutat şi de un mare roman- 


cier francez, Claude Aveline, care debutase cu Le Point 


ProEuropeana Clubul cărții digitale 


du jour (1928), un prim roman urmat de un altul, Ma- 
dame Maillart (1930). Recunoscut şi salutat de către 
critica literară, el a publicat, spre surprinderea tutu- 
ror, un roman polițist, La double mort de Frederic Bel- 
lot (1934), un prim volum dintr-o serie pasionantă 
care va fi adaptată pentru radio în 12 episoade (1951) 
şi mai târziu pentru televiziune. El va ilustra apărarea 
romanului polițist cu un aforism care va deveni deviza 
mea: „Nu există genuri literare proaste, nu există 
decât scriitori proşti”. 

- Și Voltaire a spus ceva memorabil în acest sens: 
„Toate genurile sunt bune, cu excepția genului plicti- 
cos”, 

- Începând cu anul 1936, Aveline a ținut o serie de 
conferințe cu tema „Este romanul polițist un gen lite- 
rar? Pe acest vehement apărător al literaturii 
polițiste am avut şansa să-l întâlnesc în 1982, la festi- 
valul de polar de la Reims. Tocmai îmi apăruse primul 
meu dicționar dedicat colecției Serie noire. A-l vedea 
şi a vorbi cu Claude Aveline (avea atunci 81 de ani) a 
fost pentru mine o mare bucurie care a culminat 
atunci când mi-a scris o dedicație pe unul dintre tex- 
tele sale: „Lui Claude Mesplede care îi cunoaşte pe 
părinții genului polițist mai bine decât oricine”. 

— Și totuși, cum ați devenit o autoritate în acest do- 
meniu? 

- Nu sunt singurul expert. Figurez printre cei do- 
uăzeci de francezi care stăpânesc bine domeniul. La 
un moment dat am început să lucrez la centrul indus- 
trial Air France de la Orly; este un ansamblu de ate- 
liere şi de hangare în care sunt reparate avioanele — 
sunt angajate 5.000 de persoane, dintre care 4.000 
sunt muncitori. Am început să lucrez acolo în iulie 
1957 şi, cum nimic nu poate trece neobservat, m-am 
trezit preşedintele comisiei însărcinate să se ocupe de 


bibliotecă. O dată pe lună, după orele de program, ne 


întâlneam ca să stabilim listele cu cărțile de cumpărat. 
Doi ani mai târziu, am plecat ca să-mi satisfac servi- 
ciul militar — a durat 27 de luni, din cauza războiului 
din Algeria. La întoarcerea la locul de muncă, sindica- 
tul din care făceam parte m-a propus în fruntea listei 
de candidați supleanți ai comitetului de întreprindere. 
Am acceptat şi, odată ales, mi s-a dat să administrez 
mai multe sectoare, în special cantina și cultura. 

— Interesant! 

- Câteva luni după ce am fost ales, am instituit o 
întâlnire lunară în cursul căreia un scriitor venea să-şi 
prezinte opera în timpul pauzei de prânz. În loc să 
meargă la cantină, muncitorii interesaţi de această în- 
tâlnire literară veneau într-o sală mare ca să mănânce 
un sandvici şi să asculte un scriitor. Era în 1963 şi sunt 
sectoare ale întreprinderii unde mai există şi azi acest 
tip de întâlniri. Am avut întotdeauna un minimum de 
150-200 auditori. Câteodată, invitatul putea fi un re- 
gizor, un cântăreț, important fiind schimbul de idei 
între artist şi muncitori, întotdeauna bogat. 

- Romanul poliţist este literatură sau paralitera- 
tură? Dezbaterea pare fără sfârşit. Care este opinia 
dvs.? 

- Asta ziceam şi mai înainte. Toţi cei care nu iubesc 
romanul polițist îl califică drept paraliteratură, ceea 
ce îmi pare o stupizenie evidentă. lau un simplu exem- 
plu. Honore de Balzac este considerat ca un scriitor 
de calitate. Se întâmplă că el a semnat mai multe 
opere care se revendică din genul cu criminali: două 
romane (Ferragus chef des devorants ca şi Une ten€- 
breuse affaire) şi cinci nuvele (printre care Maftre 
Cornelius, cu Louis XI ca anchetator). Să-l plasăm pe 
Balzac la paraliteratură, sub pretextul că aceste texte 
conţin elemente de roman poliţist? Nu-i nicio rațiune 
de a o face şi dacă nu o faci cu el, nu trebuie s-o faci 


nici cu alții. 

- Ce propune romanul poliţist cititorilor de-i atrage 
într-un număr atât de mare? 

- Cel mai evident lucru pe care îl propune romanul 
polițist (vorbesc de Franţa) este acela că ne spune o 
poveste cu cap şi coadă, ceea ce literatura a pierdut 
din vedere de zeci de ani. Este un lucru fundamental, 
funcția de divertisment. Nu cumperi niciodată o carte 
ca să te plictiseşti. 

— Cum explicaţi extraordinara lui expansiune în ul- 
timele decenii? 

— Această extraordinară expansiune are, printre 
altele şi această explicație: succesul thriller-ului fran- 
cez, născut acum vreo douăzeci de ani. După ce Jean- 
Christophe Grang€ a publicat Le vol des cicognes 
(1994) şi mai ales Les rivieres pourpres (1998) s-a 
deschis drumul pentru o nouă generaţie de tineri au- 
tori care sunt la acelaşi nivel sau mai sus decât şcoala 
americană: Franck Thilliez, Karine Gi6bel, Caryl Ferey, 
Maud Tabachnik, Patrick Bauwen, Andrea Japp, Patrick 
Bard, Christine Adamo, Maxime Chatam, Brigitte 
Aubert şi alții. E vorba de autori ale căror cărți se vând 
în mod regulat în 50.000 de exemplare şi mulți dintre 
ei depăşesc 100.000 sau 200.000. 

În cealaltă categorie, a noir-ului francez, de două- 
zeci de ani calitatea scrisului, interesul subiectelor 
alese, maniera în care personajele capătă viață au 
transformat imaginea celui din anii '50-60 compusă 
din romane cu gangsteri care se arătau gata să se 
ajute, când în realitate nu se gândeau decât cum să se 
elimine. 

S-o adăugăm și pe Fred Vargas cu romanele ei care 
depăşesc deseori 500.000 de exemplare; Olivier Truc 
care ne duce la inuiți şi lan Manook care povesteşte 
despre Mongolia crimei (70.000 de exemplare vân- 
dute în două luni). Şi mai este şi Danielle Thiârry, Prix 


du Quai des orfăvres (aproape 200.000 de exemplare 

vândute), şi autorii de romane istorice: Didier Dae- 
ninckx mi-a mărturisit că a vândut un million de 
exemplare din cartea sa Canibalii. Nu e chiar un 
roman polițist, dar el face parte din opera sa care dez- 
văluie murdării ascunse. Afli din el că în 1931 kanakes 
- indigeni din Noua Caledonie - au fost aduşi în Franța 
în cuşti, ca animalele sălbatice, şi au fost expuşi în- 
tr-un circ. Unii au fost trimişi în Germania şi schimbaţi 
pe lei. 

- Sunt niște tiraje fantastice! 

— Această expansiune extraordinară nu poate să 
ascundă faptul că majoritatea autorilor sunt departe 
de a vinde ca autorii citați. Dacă mulți vând 10.000, 
20.000 de exemplare, majoritatea este mai aproape 
de 2.000 de exemplare vândute. 

- V-aţi consacrat comentării romanului poliţist. N-a- 
veţi câteodată nostalgia că nu v-aţi dedicat scrierii de 
astfel de romane? Aveţi un talent deosebit în acest sens 
— am citit cu mare plăcere romanul „Cantique des can- 
tines” pe care l-aţi scris. 

- Nu, n-am nicio nostalgie, pentru că am ales de- 
liberat critica literară şi mai ales să fiu un fel de isto- 
ric al romanului polițist. Asta găsesc pasionant. De 
exemplu: ştiţi că majoritatea criticilor consideră că 
primul text poliţist a fost scris de către Edgar Allan 
Poe şi se intitulează Crimele din Rue Morgue (1841). 
Or, tocmai s-a publicat un manuscris pierdut al lui 
Alexandre Dumas (în realitate manuscrisul a apărut 
într-un jurnal italian în cea mai mare discreţie). Se 
intitulează Asasinatul din strada St. Roch. Această po- 
vestire e practic identică cu cea a lui Poe; la Poe, pe 
un personaj îl cheamă Dumas, şi la Dumas pe detectiv 
îl cheamă Edgar Poe. lată de ce prefer să fiu un istoric 
al romanului polițist. 

- Ce vă propuneţi scriind despre romanul poliţist? 


- Să las o urmă în istorie a tuturor acestor autori 

celebri sau nu, căci atunci când dispari nimeni nu te 
mai cunoaşte. 

— Cum reușiţi să fiţi atât de aproape de cititorii pe 
care îi aveţi? 

— Fără îndoială, punându-mă în locul lor pentru a 
le prevedea reacţiile. 

— Scrisul dvs. e limpede, concis, exact, aveți şi umor... 
Cum ați ajuns la un stii atât de rafinat? 

- Stilul concis l-am dobândit din experienţa mea 
sindicală; după grevele din mai '68 am fost ales secre- 
tar adjunct al sindicatului naţional, însărcinat cu for- 
marea sindicală şi comunicarea; am ocupat şapte ani 
acest post şi rescriam de mai multe ori comunicatele, 
pentru a ajunge la acea limpezime, condiţie indispen- 
sabilă pentru a fi înţeles de un număr cât mai mare de 
cititori. 

- Zeci de saloane şi festivaluri consacrate polarului, 
zeci și zeci de bloguri şi de reviste analizând ultimele 
cărți de acest gen apărute, numeroase edituri - unele 
de un mare prestigiu — care publică romane polițiste, 
premii care recompensează reușitele în acest domeniu, 
autori invitați la radio şi la televiziuni... Cum se explică 
imensa audienţă de care se bucură romanul polițist în 
Franța? 

- Deja am răspuns întrucâtva. Aş adăuga că saloa- 
nele ne datorează mult, în special membrilor 
Asociaţiei prietenilor literaturii polițiste — 813. Am 
vrut să adunăm energiile noastre şi să ne întrajuto- 
răm cu sfaturi, cu ajutoare concrete (adrese exacte, 
animaţie, interviuri cu invitaţi). Aşa s-au ridicat cele 
mai multe festivaluri. Dar vreau să vă împărtăşesc un 
secret: cea mai mare parte a decidenţilor care acordă 
o subvenție sau un ajutor financiar (mai mult refuză 
decât îl acordă) dispreţuiesc romanul poliţist. 

— Şcoala joacă un ro! în familiarizarea tinerilor ci- 
titori cu acest gen literar? 


— Fără a exagera, şcoala poate juca un rol intere- 


sant datorită întâlnirilor unei clase cu un scriitor in- 
vitat să le vorbească despre o carte de-a sa. Şi, în 
general, copiii îşi aduc aminte mult timp ceea ce au 
aflat în cursul acelei întâlniri. 

- Se vorbeşte despre polar, noir, hard-boiled, 


mystery, thriller... Care ar fi cea mai corectă clasificare 


a romanelor polițiste? 

- Pentru unii, polar-ul este echivalentul romanului 
noir. 

Pentru alţii - şi pentru mine - polar-ul este terme- 
nul generic care adună toate celelalte subgenuri. Prin 
urmare: 

Romanul enigmă sau whodunit. Un anchetator în- 
cearcă să identifice autorul unei agresiuni. Cititorul 
încearcă să descopere vinovatul înainte ca acesta să 
fie arestat. (Agatha Christie) 

Romanul de suspans. O tânără femeie se regăseşte 
(deseori din vina sa) într-o situaţie dramatică. Cum 


des litt&ratures 
polici€res 

va reuşi ea să se elibereze? (Mary Higgins Clark) 

Thriller. La începuturile lui (1890-1900) el se pre- 
zenta ca o aventură polițistă sau de spionaj (39 de 
trepte de John Buchan) cu acțiune şi cu urmăriri. În 
zilelele noastre, lucrurile sunt mai confuze în măsura 
în care thriller-ul dezvăluie a avea mai multe subge- 
nuri. Dar comparativ cu thriller-ul din trecut, thriller- 
ul de azi este de asemenea o manieră de a vedea şi de 
a povesti întotdeauna cu dorința de a surprinde citi- 
torul şi a-l face să tremure de frică, provocându-i bătăi 
de inimă şi în care va descoperi cine conduce planeta 
şi alte secrete. 

Romanul negru este un subgen care, pornind de la 
un mister sau de la o agresiune (ca în romanul 
enigmă), poartă cititorul în locuri şi medii necunos- 
cute lui. Se poate spune, de asemenea, că rolul roma- 
nului negru este acela de a demola certitudinile 
cititorului, interesându-se de descifrarea societății şi 
a realităților sociale din lumea în care trăim. 

Roman etnografic: şi aici ancheta purtată ca ur- 
mare a unei agresiuni are ca obiect de a-i descoperi 
cititorului diversitatea popoarelor lumii şi cultura lor. 
ÎL voi cita pe australianul Arthur Upfield care aduce în 
scenă un polițist născut dintr-o aborigenă şi un alb. 
Acest metis care reprezintă două culturi se numește 
Napoleon Bonaparte. 

- Cum reușiţi să fiţi la curent cu tot ceea ce apare 
în domeniu? 

- E imposibil să fii la curent cu tot ce apare în 
genul poliţist. Trebuie să merg la esenţial cu uneltele 
pe care le am la dispoziție: buletinele informative şi 
site-urile editurilor, câteva bloguri ale prietenilor, re- 
vistele de specialitate, contactele directe şi regulate 
cu autorii mei preferați. 

- Cronicarul unui astfel de fenomen are o misiune 


ingrată: el trebuie să discearnă între ce e bun și ce e 

mai puţin bun într-o producție editorială uriașă. Unii 
în această poziţie şi-ar face duşmani. În ceea ce vă 
privește, vă bucuraţi de multă simpatie. 

- Am şi câţiva inamici geloşi. 

- Întâlniri esenţiale, care v-au marcat cariera? 

- Desigur, Lebrun despre care am vorbit la înce- 
put. L-aş adăuga pe Frangois Gusrif, director al editu- 
rii Rivages, pentru care am lucrat trei ani ca lector de 
manuscrise. Printre autori, primul care m-a adoptat 
ne-a părăsit acum câteva săptămâni: Jean Vautrin. E, 
de asemenea, Joseph Bialot, evadat dintr-un lagăr na- 
zist, un om pentru care am mult respect. Am îndrăgi- 
t-o şi pe Michele Witta, bibliotecară cu cunoştinţe fără 
limite, cu care am organizat diverse stagii de formare 
pentru bibliotecari. Printre autorii străini am mare 
simpatie pentru James Ellroy, Dennis Lehane şi 
scoțianul lan Rankin. De altfel, toți trei au creat în câte 
unul dintre romanele lor un personaj care îmi poartă 
numele; la Ellroy acest personaj revine şi de-a lungul 
următorului volum. În ceea ce-i priveşte pe autorii 
francezi, şi aceştia m-au adus în scenă ca personaj şi 
împreună cu cei dinainte se fac vreo treizeci de ro- 
mane în care apare un erou cu numele meu sau unul 
asemănător. 

- În magnifica şi monumentala dv. lucrare Diction- 
naire des litteratures policieres - „le Mesplede” — 
evocaţi, dacă nu greşesc, un singur autor român, Liviu 
Rebreanu. E adevărat, puțini scriitori români ar fi me- 
ritat să figureze în acest dicționar. Cum vă explicaţi că 
editorii străini sunt atât de reticenţi cu traducerea au- 
torilor români? 

- Mai întâi, să convenim că stăpânirea lui Nicolae 
Ceauşescu nu era cu siguranță perioada în timpul că- 
reia autorii români adepți ai genului dispuneau de 
cele mai bune condiţii ca să scrie opere originale. În 


plus, în istoria literaturii polițiste n-am găsit deloc 

urme de autori români. În aceste condiţii este dificil 
pentru editorii francezi care nu citesc şi nu înțeleg 
limba română să traducă autori dintr-o țară care nu 
pare să aibă tradiţii în romanul poliţist. Editorii pre- 
feră să aleagă un roman despre care sunt siguri că me- 
rită investiția. 

- Ce sfaturi aţi da autorilor români de polar al 
căror număr e în creştere? 

- Să scrie cât mai îngrijit. Ei trebuie să ştie că nu 
fac paraliteratură, ci literatură. Ca ansamblu, să se 
adune într-o asociație deschisă tuturor, în special ci- 
titorilor, să fondeze o revistă şi să organizeze saloane 
de carte unde, de-a lungul anilor, se vor stabili legături 
solide între autor şi cititori. 

- Credeţi că o implicare mai hotărâtă din partea 
instituțiilor culturale ar putea să servească la promo- 
varea lor în străinătate? 

- S-ar putea să ajute puțin, dar nu cunosc bine 
această problemă. 

- Unii autori au creat liste de reguli care trebuie ur- 
mate pentru a scrie un bun roman polițist. Credeţi în 
așa ceva? V-ar tenta să întocmiţi un astfel de decalog? 
Sau credeţi că fiecare autor își stabilește propriile re- 
guli? 

- După părerea mea, îi aparţine fiecărui autor 
dreptul de a-şi fixa sau nu reguli şi constrângeri. Ro- 
manul polițist este un gen care permite orice libertate. 
Într-unul dintre romanele sale, Jib& Pouy şi-a începu 
primul capitol cu litera A şi tot cu această literă a 
sfârşit capitolul. Al doilea l-a început cu litera B şi aşa 
mai departe, cu toate literele alfabetului. 

- Cum vedeți viitorul romanului poliţist? Până în 
prezent a cunoscut multe metamorfoze. Va mai rezista 
un timp sau va cunoaște soarta romanelor cavalerești? 

- Se va restructura, dar nu va dispărea niciodată, 


pentru că e indispensabil. 


- Cum decurge o zi din viața dvs.? Cum reuşiți să 
îmbinaţi scrisul, lectura participarea la festivaluri, 
prezenţa în faţa cititorilor în biblioteci şi librării? Vă 
mai rămâne timp şi pentru viața personală? 

- O zi trece pentru mine într-o manieră puțin 
obişnuită, încercând s-o împac cu necazurile mele le- 
gate de sănătate. lată, sunt treisprezece ani de când 
sufăr de Parkinson şi asta îmi afectează viața coti- 
diană de nu aveţi idee. Pentru a-mi încheia nasturii de 
la cămaşă, pentru a-mi lega şireturile, a-mi pune cea- 
sul şi pentru alte gesturi uşoare pentru tine, mie îmi 
ia câteodată zece-cincisprezece minute. Vocea îmi 
este, de asemenea, afectată, echilibrul (evit în fiecare 
zi mai multe căzături, dar sunt acoperit de vânătăi fi- 
indcă mă sprijin cum pot). Am în fiecare săptămână 
două şedinţe cu kinoterapeutul meu care îmi spune 
ce mișcări să fac adaptate situaţiei. În fiecare an mă 
duc la logoped pentru a-mi recăpăta vocea. Zilnic am 
obligația să mă plimb, fiindcă pe lângă alte handica- 
puri pe care le port cu mine am şi o arterită. Asta vrea 
să spună că am artera stângă astupată şi mi s-a făcut 
un bypass, dar nu-mi permit să străbat distanţe lungi 
şi, cum nu pot să conduc maşina, sunt o povară pentru 
soția mea care o face pe taximetrista cu mine de mai 
multe ori pe săptămână. În fiecare dimineaţă petrec 
treizeci de minute cu chitara mea sau cu aparatul foto. 
Citesc mult mai puţin, dar ajung, în ciuda lentorii 
mele, să mai moderez încă evenimente şi să susțin 
conferințe. Asta e posibil grație Idei, soția mea care şi 
ea este pasionată de polar ca şi mine şi care prezi- 
dează asociația noastră Polars sur Garonne: acum 
pregăteşte pentru sfârşitul lui septembrie un festival 
polar în oraşul Lisle sur Tarn - el va deveni Lisle noir 


pe timpul unui weekwnd. 

Scriitorul J.Madison DAVIS: 


„Romanele polițiste românești sunt kafkiene, dar și noir” 


]. Madison Davis 


]. Madison Davis (SUA) a publicat opt romane 
polițiste. Unul dintre ele, Uciderea lui Frau Schutz, a 
fost nominalizat la Premiul „Edgar Allan Poe” pen- 
tru cel mai bun roman de debut. A publicat şi nu- 


meroase proze scurte, articole, recenzii şi cărți 

non-fiction. De peste un deceniu scrie o rubrică 
despre genul crime and mystery la nivel 
internaţional pentru World Literature Today. A co- 
laborat şi la scrierea câtorva scenarii. Cărţile lui 
au fost traduse în mai multe limbi, printre care 
rusă, coreeană, japoneză, olandeză şi italiană. A 
fost Preşedintele International Association of 
Crime Writers - IACW (Asociaţia Internaţională a 
Scriitorilor de Literatură Poliţistă) și este profesor 


emerit al Universităţii Oklahoma, unde a predat 


cursuri de creaţie literară timp de 24 de ani. În 


clipa de faţă se ocupă numai de scris, locuieşte 
lângă Charlottesville, Virgina şi, ca de obicei, lu- 


crează la un nou roman. 


George Arion: Într-o anumită măsură, cunoaşteţi 
deja la ce nivel se află romanul polițist românesc. 
Credeţi că are o notă originală? Credeţi că are vreo 
şansă de a se afirma la scară internațională? 

]. Madison Davis: Romanele româneşti pe care 
le-am citit (şi nu le pot citi decât în traducere) m-au 
surprins prin calităţile originale pe care le au. Într-o 
mare măsură, au calitatea aceea central-europeană 
pe care criticii o numesc „kafkiană”, dar şi „noir”, în 
sensul în care deseori personajul principal nu este 
mereu sigur în ce s-a implicat. La mijloc sunt forțe 
oculte, iar ele fac la rândul lor parte dintr-un complex 


de putere mai mare, care merge uneori chiar până 

foarte sus. Este un sentiment, o atitudine. Totodată, 
am impresia că, prin comparaţie cu multe romane 
central-europene pe care le-am citit, romanele 
româneşti au ceva jucăuş, o anumită ironie şi o anu- 
mită inteligență. Nu ştiu cum să explic exact, însă îmi 
aminteşte, în chip curios, de ceva ce am auzit odată 
despre capacitatea lui Frank Sinatra de a interpreta 
un cântec cu seriozitate, dar jucându-se cu el în 
acelaşi timp. Ceva poate fi deosebit de serios şi de- 
osebit de amuzant în acelaşi timp. Poate că această 
combinație apare ca un mod de adaptare la situații 
grele. Poate că are de-a face cu limbile romanice, în 
special cu influenţa scriitorilor francezi asupra lite- 
raturii române. E nevoie de numai unul sau doi scrii- 
tori români care să dobândească succes internațional 
pentru ca toți scriitorii români să devină interesanți, 
la fel cum scriitorii suedezi de romane polițiste i-au 
făcut pe editorii şi cititorii americani să fie interesaţi 
de un roman numai pentru că era suedez. Trebuie să 
recunoaştem, însă, că fiecare scriitor în parte, indife- 
rent de calitatea lui, este unic. Orice este românesc la 
o carte poate contribui la succesul ei, dar la fel de 
bine orice este unic la un scriitor va face romanul să 
aibă succes. 

- Ce ar trebui să facă autorii români pentru a fi 
remarcaţi peste hotare? 

- Ar trebui să scrie cât mai bine. Ştiu că pare un 
răspuns superficial, dar nu e. Consider că dacă pierzi 
din vedere cel mai important lucru - scrierea unui 
roman bun - nu vei cunoaşte succesul. Nu există o 
formulă uşoară pentru a avea succes, iar când un 
scriitor încearcă să încorporeze tot ceea ce i-ar putea 
asigura popularitatea, aproape întotdeauna va obține 
contrariul. Un scriitor trebuie să încerce să scrie 


mereu cea mai bună carte pe care o poate scrie. Nu e 


uşor. Nu e uşor să ştii care e cea mai bună carte, sau 
cum s-o scrii. Dar dacă ți se pare că potenţialii cititori 
răspund la cutare sau cutare truc, îşi vor da seama că 
încerci să-i păcăleşti. Trebuie să fii cinstit şi trebuie 
să scrii cât de bine poți, încercând mereu să îţi 
îmbunătățeşti stilul. În clipa în care cititorii simt că 
încerci să mergi pe scurtături, nu o să te mai placă. 
Nu există un singur lucru simplu de făcut, după pă- 
rerea mea. Autorii trebuie să scrie întruna şi să ofere 
ceea ce scriu pe toate căile posibile. Dacă rămâi la o 
petrecere suficient de mult, cineva o să-ţi ofere până 
la urmă ceva de băut. 

- Credeţi că e nevoie de o implicare mai intensă a 
instituţiilor culturale românești? Până acum, traduce- 
rile au fost mai mult rodul întâmplării. 

- Există câteva instituții culturale care au avut 
mare succes în a-şi promova literatura şi culturile. 
Ştiu că Japonia, Germania, Canada şi multe altele aşa 
au făcut. Cu siguranță că instituţiile culturale din 
România ar putea ajuta. Fiecare îşi face singur norocul. 

- De ce credeți că literatura polițistă a înflorit în 
Occident, în timp ce în ţările fost-comuniste e un gen 
încă neglijat sau mai puţin important? 

- Cred că are de-a face, probabil, cu moştenirea 
cenzurii. Literatura polițistă are un element puternic 
de critică socială. Ne cere să empatizăm cu personaje 
care subminează valorile sociale. Ne spune că există 
probleme în starea actuală a lucrurilor. Paradisul pro- 
letarului trebuia să fie perfect, singurul tip de crimă 
putea fi de tip maniheist: răul suprem împotriva bi- 
nelui suprem. Nu e prea interesant. Cea mai mare 
parte a literaturii polițiste de calitate studiază griul, 
nu albul şi negrul. Aşa că viziunea mondială a unei 
mari părți din literatura polițistă se opunea viziunii 


mondiale oficiale, căreia în mod normal nu i te puteai 

opune. În plus, romanul poliţist/ mystery s-a dezvol- 
tat iniţial în cadrul unor societăţi urbane, industriale, 
iar când a fost importat în alte societăţi, a evoluat 
conform temperamentului local. S-ar fi dezvoltat şi 
în societăţile din blocul sovietic, însă a fost interzis 
oficial (ca şi rock and roll-ul). După aceea a putut fi 
importat şi lăsat să evolueze conform gusturilor lo- 
cale, dar este un proces de durată. Poate că alte lu- 
cruri au părut la momentul respectiv mai important 
de dezvoltat decât un anume gen de roman. Mai 
există, bineînţeles, şi snobismul. Există oameni care 
au o atitudine foarte snoabă faţă de literatură şi con- 
damnă lucruri despre care nu ştiu prea multe. Unele 
romane polițiste sunt nişte cărți extraordinare; multe 


nu sunt. Dar cele mai multe cărţi literare nu sunt nici 


ele memorabile, numai câteva sunt extraordinare. A 
durat ceva şi a fost nevoie de insistența romanelor lui 
Hammett, Chandler, Jim Thompson şi ale altora pen- 
tru a-i convinge pe criticii americani că literatura 
polițistă era importantă. S-ar putea să dureze şi în 
ţările fost-comuniste. 

- Sunteţi preşedintele IACW. Are Asociaţia vreun 
plan în ceea ce priveşte literatura polițistă din țări ca 
România? 

- În clipa aceasta sunt preşedintele ramurii nord- 
americane a LACW şi, cu toate că dispunem de un 
buget limitat, facem ce putem pentru a promova lite- 
ratura polițistă ca formă serioasă de artă, în principal 
prin decernarea Worth American Hammett Award for 
Literary Excellence în Crime Writing. De asemenea, 
facem ce putem pentru a încuraja traducerea roma- 
nelor polițiste şi recenziile la ele. Americanii pot de- 
veni foarte insulari şi mulţi editori nord-americani 


ezită să publice traduceri, dar treptat au devenit mai 

deschişi. Ellery Queen's Mystery Magazine, de exem- 
plu (la cererea LACW), a alocat spaţiu pentru o nuvelă 
polițistă tradusă în fiecare număr. Am încurajat şi 
contracte dintre editori şi scriitori. Periodicul nostru 
publică recenzii ale cărţilor traduse şi deseori îi invi- 
tăm pe scriitori de altă limbă decât engleza să parti- 
cipe la evenimente LACW. Progresele sunt mici, dar 
până acum am văzut schimbări importante. America 
devine treptat cosmopolită în ceea ce priveşte mân- 
carea, arta şi literatura. Nu mai pare imposibil ca un 
roman românesc tradus să apară pe lista de bestsef- 
fer-uri din moment ce am văzut deja autori turci şi 


islandezi ajunşi acolo. 

Traducând romane polițiste românești 


Sunt traducătorul lui George Arion în limba fran- 
ceză şi am avut bucuria de a vedea primul roman din 
seria Andrei Mladin, Atac in bibliotecă, publicat anul 
acesta în spațiul francofon sub titlul Qui veut la peau 
dAndrei Mladin?, la editura Gentse Edition. (Aceeaşi 
editură i-a publicat anul trecut romanul Nesfârșita zi 
de ieri - Cible royale — pe care l-am tradus tot eu.) 

Nu am pretenţia de a scrie ca un critic literar şi de 
a analiza în amănunt textele lui George Arion. Dar vă 
pot explica de ce mă bucur că Andrei Mladin are o 
viață atât de lungă. 

Nu arm crescut alături de Andrei Mladin deoarece 
nu m-am născut în România. M-am întâlnit prima 
dată cu el abia în 2011, şi din pură întâmplare. Atunci 
am găsit cartea Atac în bibliotecă la un chioşc de ziare 
şi am cumpărat-o, convins că aveam de a face cu un 
roman polițist american scris de George Arion, Attack 
In The Library, tradus în română sub titlul Atac în bi- 
bliotecă. Citind primele pagini, mă tot întrebam cum 
de un scriitor american poate să cunoască atât de 
bine România din anii 80 şi să facă atâta haz de 
necaz? Am căutat informaţii despre acest George 
Arion care s-a dovedit a fi nu numai român get-beget, 
dar si scriitorul de romane polițiste cel mai talentat 
din România. Aşa că am citit Atac în bibliotecă cu o 
poftă crescută, extrem de curios să descopăr o măr- 
turie despre acea perioadă, dar şi foarte doritor de a 


petrece un moment plăcut de lectură. Şi puţini scrii- 


tori din România au ştiut să-mi provoace o asemenea 
delectare. 

Spiritul critic al lui Andrei Mladin şi nonşalanța 
lui comică m-au cucerit. Astăzi mă bucur foarte mult 
când citesc reacţiile cititorilor francezi care, după 
peste 30 de ani de la naşterea lui, au descoperit, în 
sfârşit, acest personaj. 

«On est de fait seduit par le heros, un rien cabot, 
amateur de jolies filles (de preference en bikini), nar- 
rateur malchanceux tombant de Charybde en Scylla 
sans se d&partir d'un optimisme ă tout crin admira- 
ble, hârit€ sans doute de sa parentele dont les cita- 
tions folkloriques emaillent le r&cit.» (Anne-Marie 
Ducorney). Am încheiat citatul. 

Unii spun ca «on se prend d'affection pour le per- 
sonnage dândrei» (Pierre Faverolle Blacknovel), alţii 
vorbesc despre «le personnage charismatique 
d'Andrei Mladin». (Concierge masqu€) 

Bref, nici trecerea timpului şi nici trecerea de la o 
limbă la alta nu au slăbit puterea de seducţie a lui 
Andrei Mladin. 

Aşa că îi doresc din suflet o viață cât mai lungă şi 
sper ca, într-o zi, tatăl lui (sau alter-egoul lui!) ne va 
răsfăţa cu un nou roman, povestindu-ne o nouă aven- 


tură a lui Andrei Mladin! 

Verdict 


George ARION 


r DACIA LITERARĂ 


amânat 


Puși mici pentru scriitorul român, 


pași uriași pentru literatura cu suspans de lu noi 


Pentru mine, totul a început în iunie 2010, când 
am fost invitat să particip la „Thriller Night in Rotter- 
dam”. Atunci m-am aflat într-un cadru inedit - pe 
puntea unui vas dezafectat ancorat în port. Alături de 
scriitori de romane polițiste din Cehia, Danemarca, 
Austria, am citit - în româneşte - pasaje din romanul 
meu Atac în bibliotecă, în timp ce peste treizeci de 
împătimiţi de narațiunile cu suspans urmăreau textul 
tradus în engleză. 

De fapt, dacă nu mă înşel, atunci a avut loc prima 
ieşire oficială peste hotare a literaturii polițiste 
româneşti. 

A trecut un an şi iată-mă la Londra. De data 
aceasta într-o ambianță opulentă, într-un salon al 
complexului Canary Warf. A fost locul de lansare a 
trei cărți apărute în engleză: Indicii anatomice de 
Oana Mujea, Ucideţi generalul de Bogdan Hrib şi Atac 
în bibliotecă, la editura Profusion, condusă de către 
Mike Phillips şi Ramona Mitrică. 

În 2012 am trecut Oceanul ca să particip, la Toronto, 
la festivalul Bloody Words. Prezenţi - peste 200 de 
scriitori, editori, agenţi literari, librari, cititori... Prin- 
tre ei — Jim Madison Davis, preşedintele „Internatio- 
nal Association of Crime Writers”. Trei zile de discuţii 


pasionante, de lansări de cărți, un prilej de 

cunoaştere reciprocă. 

Desigur, am fost privit cu multă curiozitate - doar 
câţiva ştiau că şi în România există scriitori de ro- 
mane polițiste. 

Cu aceeaşi curiozitate am fost întâmpinat şi la 
apariția în limba franceză a romanului meu 
Nesfârşita zi de ieri (Cible royale), la editura franco- 
belgiană Genese Edition, în tălmăcirea lui Sylvain 
Audet, un excelent cunoscător al limbii române. 

Lansarea a avut loc la Bruxelles, la librăria „La Li- 
corne” şi la librăria „Nova Europa”. Au fost prezenți 
editoarea Danielle N&es şi marele scriitor belgian 
Alain Berenboom. Asistenţă numeroasă, întrebări in- 
citante din public. În zilele care au urmat lansării — 
interviuri la RTBE (Radio Television Belge Franco- 
phone), la ziare şi reviste de mare tiraj (La Derniere 
Heure, Wolvendael), la Arthis - un post de radio şi te- 
leviziune al comunității româneşti din Belgia. 

A urmat „Salon du livre” de la Paris unde, pentru 
prima oară, la standul României, s-a organizat un 
eveniment dedicat romanului polițist românesc, o 
deschidere spre acest gen pe care o aşteptam demult. 

Surpriză! La „Noaptea literaturii” de la Paris, tot 
pentru prima dată, reprezentantul țării noastre am 
fost eu. Într-un atelier de design (organizatorii aleg 

de iacare dată Incuri insolite pentru acest eveni 
ant) osrițăfrancezăa iti din Cible royale, a ci 
titorii prezenţi tea supus unuitie de înteebări 

Cite ropae atost nominalizata premi „Gai 
dela decouverte oferite „Concierge asqut” un. 
blog cunescutensacrat pelar-uhui 

thumeroși bloggeri au scri despre romanul mei 
stu at interviuri 

Înacelșian, în dunie atat initatla Petah 
(eretagns), la festivalul de pala Goalan masadă, 
sul dintre cale peste 60 de festivaluri negamizate 
smual în Prama și une au participat peste 80 de 
serii 

Șipentru că anul să se încheie „en fanfare n n: 
iermbrie am tăspur unei ivitaţii venite de la Vie 
(an atășe de lângă Cox) unde am participat fs. 
tavăul Sang entre. Aici au fat mu” 0 de sri 
tori 

De-abia am apucat să-mi trag uita și lance 
putul axului 2015, 4 apărut iba franceză Atac în 
biătitecă (Qui veueia peau dna lodin?), Pau 
cătac același Spvain Audet. Lansarea & av lac la 
Târgul de carta de la Brusells, Ziare, teviste, ta 
ciur ele za n-au hat ut i-a pre 
zantattomanul 

“rue să enționezcă peaaţa cărți î aparține 
ui Claude Mesplbde, Je pape franga du polar” A 
foto onoare pentru mine săbevetiiez de stil de 
introducere competentă în spaţiu franca, 

în marie la „San du lore” dea Pate miram 
prezentatși această cars la standul României 

Pextru dmuăzle em dat fugă la Lens latest 
PalarLena Acolo am paricipatla o dezbatere pati 
'nantă despre destinul literaturi polite, în compa 
ia hu vane TRiliez i serie în vagă Metaget, 

Desigur, și de această dată au apărut imetaase 
prezentări ale votului eu iute inteviuri 


(interes au stârnit cărțile mele apărute în limba 
anceză şila Salon du ie des Badea dea Pais, 
sade am fosprezent în aprăie alturi de seitai din 
“uriași Grecia 

Cava s-a schimbat 

Dhumai sunt privit ea o ciazitate Am fostaccep. 
tat multă pristemie de căt caii francezi sau 
de pe alte meleaguri Și sn început să m cititi i 
înalte păi ale humii 

Cea maibumănvadă înwoiebrie sunt din nu 
îvitatla un fastval (fie sue n vile) în orășelul 
Lambale 

Uneotiîă gândesc armătăeăune că tnt aces 
tsaauvenitpreatătzău pentru mine. Dar imediat ni 
zie că alţi n-au aut norocul să le cunosacă nici 
măcat la amurgul sii 

în orice caz sm inaugurat nişte drumuri pe care 
cei tineri vo pășifără să ma aibă stele tele 

Se instaurează a normalitate care nea fat până 
sem refuzată “aceea de ame face tți în hamei 
prin serial notre cu suspans 

enomenul iezită urmărit 


sa 


Dosar DACIA LITERARĂ 
Suspecţii de serviciu 


10 cărţi polițiste românești de referință, 
publicate în ultimii 25 de ani 


Rodica 0jop-Brașoveanu - Poveste imorală (1998) 
Bogdan Teodorescu - Spada (2002) 

Adrian Onciu - Cercul Kagan (2007) 

Bogdan Hrib - Filiera grecească (2007) 

Stelian Țurlea - Greuceanu - roman (cu un) poliţist (2007) 
Oana Stoica-Mujea - Indicii anatomice (2009) 

Eugen Ovidiu Chirovici - Pulbere neagră (2010) 

Caius Dobrescu - Minoic (2011) 

Andrei Călăraş - Richter 8,9 (2013) 


Georpe Arion - Insula cărţilor (2014) 

Institutul „A.D. Xenopol”: 
despre clădiri și „istorici de patrimoniu” 


Institutul de Istorie „A.D. Xenopol!” are astăzi ca 
adresă de contact laşi, bulevardul Carol, nr. 81. Este o 
adresă relativ nouă şi doar „teoretică”, în care instituția 
de cultură s-a regăsit în urma multiplelor frământări 
şi schimbări din ultimele decenii?. Plecând de la pier- 
derea sediului situat pe strada Lascăr Catargiu - în 
care şi-a desfăşurat activitatea aproape jumătate de 
veac — ne propunem, atât cât spațiul ne-o permite, să 
deschidem puţin „Cutia Pandorei” cu referire la soarta 
cercetării istorice ieşene, punctând o parte din trăsă- 
turile acestei drame de patrimoniu, ce se petrece tăcut 
în lașul dorit capitală europeană a culturii în 2021. 

Dar să începem cu debutul. Urmare a mai multor 
demersuri, în 1941, Ministerul Educaţiei a aprobat 
transformarea Seminarului, condus de profesorul 
ieşean Ilie Minea, în Institutul de Istoria Românilor 
„A.D. Xenopol”, pendinte de Facultatea de Litere şi Fi- 
losofie a Universităţii din lași. Obţinând repede per- 
sonalitate juridică, la fel ca instituţiile similare din 
Bucureşti şi Cluj, care funcționau de mai mult timp, 
Institutul primeşte un rol strategic, deloc neglijabil: 
„să contribuie la cercetarea şi studierea trecutului ro- 
mânilor în general şi, în special, al românilor din 
est”? Finalul războiului mondial şi comunizarea Ro- 
mâniei redefinesc rolul şi statutul Institutului, acesta 
nemaifiind o instituție de sine stătătoare; în această 
direcție, devine secţie a Institutului de Istorie şi Filo- 


logie a Academiei R.P.R, este ideologizat şi abia în 


1964 redevine Institutul de Istorie şi Arheologie, 
despărţindu-se de Filologie. În 1965, îşi recapătă nu- 
mele „A.D. Xenopol” şi se mută în clădirea situată pe 
strada Lascăr Catargi, nr. 15%. Aceasta a fost cumpă- 
rată de statul român - ne exprimăm dubii asupra 
justeții vânzării — de la un cetățean român de etnie 
evreiască, în perioada în care minoritarii plecau pe 
capete din frumoasa Românie comunistă. Urmare a 
acestei achiziții, s-au făcut investiţii masive în respec- 
tivul spațiu, statul român construind trei pătrimi din 
actuala clădire - conform martorilor vremii — şi rea- 
bilitând întregul edificiu. Lucru deloc de neglijat, 
uşile din fag masiv, care datau din 1832, au fost aduse 
de la Primărie întrucât cea din urmă instituţie fusese 
afectată de un incendiu chiar în anul în care se lucra 
la noul sediu din strada Lascăr Catargiu. Cercetătorii 
Institutului de Istorie şi-au desfăşurat activitatea aici 
mai bine de patru decenii. Începând cu anul 2000, în 
plină renaştere a pieţei imobiliare, sediul Institutului 
a fost revendicat de descendenți ai fostului proprie- 
tar şi, urmare a unui proces cu accente de lăcomie şi 
netransparenţă, pierdut definitiv in integrum. Istori- 
cii au luat drumul băjeniei, unii desfăşurându-și ac- 
tivitatea în câteva camere ale căminului C11 al 
Universității „Al.I. Cuza”, alţii în cadrul Institutului de 
Filologie „A. Philippide”. Conform presei ieşene, as- 
tăzi, clădirea este scoasă la vânzare, prețul de 


600.000 de euro speriind orice autoritate. Ca în urmă 

cu mai multe secole, când finanțarea instituțiilor de 


cultură era apanajul unor mari boieri, recent, un 
urmaş al Sturdzeştilor moldoveni, Mihai Sturdza, a 
donat 100.000 de euro pentru reabilitarea unor clă- 
diri din zona Codrescu puse la dispoziție de Consi- 
liul Judeţean laşi pentru a găzdui resturile Insti- 
tutului. 

După acest scurt istoric, o să justific de ce consider 
tema ca aparţinând patrimoniului. Dincolo de clădirea 
pierdută, de valoarea unor obiecte ce o compun, ple- 
carea istoricilor din sediul situat pe strada Lascăr 
Catargiu ascunde fațetele unei drame împletite, a cer- 
cetătorului şi a locului de creație. Dramă care este, din 
nefericire, o constantă şi nu un exemplu nefericit. 

Astfel, plecarea cercetătorilor a însemnat mutarea 
bibliotecii şi a colecţiilor speciale, care au fost depo- 
zitate aici, în diverse locuri, fără a putea fi accesate — 
deci moarte din perspectiva utilizării adecvate. Ple- 
carea a însemnat mutarea acestor cercetători în di- 
ferite clădiri — ideea de colectiv fiind la acest moment 
o iluzie. Plecarea slujitorilor muzei Clio a însemnat 
imposibilitatea tânărului pasionat de istorie — indi- 
ferent de vârsta acestuia - de a avea acces la un la- 
borator de creație, deci la un model, în lumea aceasta 
mercantilă şi grăbită. Plecarea istoricilor a însemnat 
imposibilitatea conlucrării organizate cu omologi din 
afara țării şi ne referim aici, în primul rând, la cerce- 
tătorii din Republica Moldova, celălalt stat românesc, 
pe linia promovării istoriei comune. Concluzia: în se- 
colul al XXI-lea există cercetători ieşeni care îşi 
desfășoară activitatea acasă, pentru că locul de 
muncă oferă mai puţine condiții decât o instituţie de- 
dicată. Aşa o fi şi în Europa la care ne racordăm de 


zor? 

Vorbeam mai sus de o constantă şi nu de un exem- 
plu. O situație similară constatăm şi în cazul Centru- 
lui de Istorie şi Civilizație Europeană care s-a mutat 
în capătul Copoului, în câteva camere puse la 
dispoziție de către Universitatea Agronomică „Ion lo- 
nescu de la Brad”, după ce a pierdut în instanță sediul 
aflat în zona centrală. Un alt exemplu este cel al In- 
stitutului de Arheologie, care şi-a pierdut sediul si- 
tuat tot pe strada Lascăr Catargiu, în apropierea 
Institului de Istorie „A.D. Xenopol”. Astăzi arheologii 
ieşeni îşi desfăşoară activitatea într-o clădire situată 
pe strada Codrescu - a cărei destinație inițială a fost 
de grajduri pentru cavaleria moldavă — dată în como- 
dat pentru 49 de ani de Consiliul Judeţean şi reabili- 
tată din fonduri proprii. 

Aşadar, trei cazuri care întăresc ideea că dramă a 
patrimoniului este şi atunci când căutătorii de patri- 
moniu sunt la rândul lor fugăriţi şi puşi în imposibi- 
litatea de a mai valorifica şi proteja patrimoniul. 

Nu cred în teorii ale conspirației. Nu a avut nimeni 
nimic cu cercetarea istorică de la noi. Nu a existat 
vreo forță ocultă ce ne-a nenorocit şi în acest dome- 
niu. Dar pot să observ, fără putere de tăgadă, că 
indiferența, cearta, lăcomia au condus către o situație 
deplorabilă. Cercetarea istorică se desfăşoară acasă 
sau în foste grajduri, nu are acces la bibliotecă şi la 
colecţii, este finanțată de privați din bun-simț ca la 
începuturile modernității moldave şi se îndreaptă 
către nicăieri. Istoricii, căutători de patrimoniu, devin 
ei înşişi patrimoniu, pentru că sunt „greu de găsit” şi 
de „restaurat”. Zbaterea unor cercetători sau condu- 
cători de instituţii pentru a salva ceva este infinitezi- 
mală pe lângă dezinteresul general, în care numai de 


Istorie nu ne mai arde... 

1 www.adxenopol.academiaromana-is.ro. Este, în 
fapt, sediul filialei ieşene a Academiei Române. 

2 De-a lungul acestei perioade, Institutul de Istorie a 
funcţionat în casele lui Petrache Cazimir (1949- 
1962), situate vis-ă-vis de actualul sediu al Cole- 
giului Naţional), apoi la Universitatea Veche 
(1962-1964), iar de la mijlocul deceniului al 
şaptelea al secolului trecut pe strada Lascăr 


Catargiu, nr. 15. 


3 Mihai-Ştefan Ceauşu, Institutul de Istorie „A.D. 
Xenopol” laşi, Fundaţia „A.D. Xenopol” laşi, 2001, 
p. 12. 

* Ibidem, p. 12-14. 

5 Conform relatărilor prof. univ. dr. loan Caproşu, 
Membru de onoare al Academiei Române. 


* Diego Ciobotaru, O celebră clădire din laşi este 


scoasă la vânzare, în „Ziarul de laşi”, 20 noiembrie 
2014. 

Doru SCĂRLĂTESCU 


Coordonate ominesciene: 


În mod constant, Eminescu plasează trecutul 
naţional în desfăşurarea mai largă a istoriei univer- 
sale, cunoscută în datele ei esenţiale, dobândite în 
urma studiilor universitare de la Viena şi Berlin şi 
prin propriile eforturi de documentare, ilustrate de 
numeroasele trimiteri, conspecte, rezumate, tradu- 
ceri, scheme şi tablouri comparative, din articole ori 
din caietele manuscris. O primă încercare de sinteză 
artistică în această direcţie o face tânărul student au- 
dient în poemul postum al epocii vieneze, Memento 
mori, cu efortul evident de a așeza „viaţa lumii” sub 
semnul unui principiu director. El pare a fi acela al 
marilor cicluri de civilizație repetându-se în „istoria 
spirată” a omenirii, cu trimitere implicită la cartea a 
cincea (Despre întoarcerea ciclică a lucrurilor 
omenești odată cu renașterea naţiunilor) din Știința 
nouă a lui Giambattista Vico, fondatorul teoriei cu 
prelung impact în filosofia şi poezia europeană, înce- 
pând, mai pregnant, cu romantismul (vezi Emanuel 
Paparella, Vico's Poetic Philosophy within Europe's 
Cultural Identity, 1, 2, web article, Ovi Magazine, 15, 
17 iunie 2007). Nu lipsesc desigur nici ecouri din 
Eclesiast (vanitas vanitatum, omnia vanitas), despre 
care mărturiseşte expres chiar subtitlul poemului: 
Panorama deșertăciunilor. Eminescu pare fascinat de 
principiul propus de napolitan al celor trei vârste 
(etă) ale umanităţii, degli dei, degli eroii, degli uomini, 


antrenate într-un proces de corsie ricorsi della storia. 

Refuzul lui Eminescu de a gândi timpul istoric drept 
rectiliniu şi omogen, apelând la teza mişcării lui ci- 
clice, nu este lipsit nici de unele elemente de moder- 
nitate. Ştiinţa contemporană, inclusiv cea istorică 
(vezi L'etude de cycles în masivul volum L'histoire et 
ses methodes, Gallimard, Paris, 1961) vorbeşte de „ci- 
cluri” sau „ritmuri” în evoluția umană, individuală 
sau colectivă, ajungându-se chiar ca la New York să 
se constituie o instituţie, Fondation for the Study of 
Cycles, cu periodicul „Journal of Cycle Research”, 
unde, în baza unor indici mondiali, sunt publicate 
curbe de frecvenţă ale revoluțiilor şi conflictelor 
internaționale (în continuă micşorare, de la 11 la 2 


ani!). 


Venind acum la publicistică, vom constata la Emi- 
nescu preocuparea de a pune istoria țărilor române 
în relație nemijlocită cu cea a statelor învecinate, în 
primul rând a celor trei mari imperii, austriac, țarist, 
otoman, ale căror „tendinţe de cucerire” le-au avut 
mereu de înfruntat. O soartă ingrată şi privilegiată în 
acelaşi timp ne-a aruncat aici, la gurile Dunării. În 
„Tău loc”, scrie poetul gazetar în iarna geroasă a lui 
1877, cu ocazia intrării noastre în încleştarea războ- 
iului, „pe această muche de lume, la acest vad de po- 
poare cari ne privesc pe noi ca pe un gard pe 
deasupra căruia se ceartă”. Este o idee la care Emi- 


nescu revine cu obstinație, în anul următor, cu ocazia 

pretențiilor Rusiei de „retrocedare” a Basarabiei. Am 
fost, de-a lungul istoriei, „mereu sub arme, mereu în 
luptă, mereu un zid despărțitor între apus şi răsărit”... 
„Aruncaţi din întâmplare la răspântia unde se ating 
cele trei lumi deosebite şi mai mult ori mai puţin în- 
vrăjbite, lumea modernă, cea musulmană şi cea mus- 
călească...”. Din această poziție rezultă, crede poetul, 
rolul nostru istoric de a fi, aici, un germen de cultură 
şi stabilitate. Prin dispariția imperiului otoman, echi- 
librul de forțe în această parte a lumii s-a modificat 
în favoarea Rusiei şi, odată cu acesta, s-a reliefat şi 
misiunea „europeană” a noului stat independent ro- 
mânesc. Cât timp musulmanii reprezentau un pericol 
real pentru Europa, scrie autorul Scrisorii a Iil-a, „ro- 
mânii i-au combătut cu bărbătească statornicie, lup- 
tând şi iar luptând veacuri întregi”. Dar acum, când 
un nou pericol ameninţă „pacinica dezvoltare a vieții 
moderne”, lupta trebuie să se îndrepte în direcția 
acestuia: „câtă vreme piciorul român mai stă țapăn 
pe fața pământului, unirea slavilor de la miazănoapte 
cu cei de la miazăzi, atât de mult dorită, nu se poate 
face. Oricât de mic, statul român e puternic, fiindcă 
de dânsul atârnă starea de lucruri stabilită prin 
munca veacurilor în Europa”. N-am zice că aceste rân- 
duri nu au o bătaie lungă până spre zilele noastre. Ele 
fac parte dintr-o amplă analiză a „cestiunii” orientale, 
în patru numere consecutive din „Timpul”, iunie 1878, 
unde, discutând problema Basarabiei, poetul face din 
ea o „cestiune europeană”, pe care, dacă puterile mari 
ar nesocoti-o, „ar nesocoti interesele lor proprii”. Pe 
care, cum va constata curând, cu durere, acesta le-au 


şi nesocotit, sacrificând România pe altarul interese- 


lor ruseşti. Astfel încât, doar după o lună, el nu-şi mai 


face vreo iluzie în privința solidarității Europei, 
având acum „conştiinţa limpede despre rolul modest 
ce suntem nevoiţi a juca în istoria acestei lumi, din 
cauza izolării noastre depline de celelalte popoare ro- 
manice”. Cu aceeași lucidă amărăciune, peste doi ani, 
în „Timpul” din 6 martie 1880, el reia ideea rolului nos- 
tru fără voie modest în menținea unui „echilibru eu- 
ropean”, datorită statutului de „nație mică”, la care se 


adaugă „sentimentul apoi că suntem atât de străini, 


deci o individualitate cu totul aparte în mijlocul po- 
poarelor mari ce ne înconjoară”, toate acestea impu- 
nându-ne să urmăm politica externă a strămoşilor 
noştri „cari stăteau bine cu toți şi nu se apărau decât 
de agresiunea directă”. O soluţie de supraviețuire i se 
pare poetului solidaritatea „micilor state de la 
Dunăre”, având temeiuri în conviețuirea lor pașnică 
din trecut, încă din secolul al XIV-lea: „Pe atunci le 
aflăm în adevăr legate prin sentimentul de comuni- 
tate religioasă, opuse puternicilor încercări de pro- 
zelitism catolic şi prin tendința de-a se desface de su- 
premaţia ierarhiei bisericeşti a Bizanțului și de a-şi 
crea bisericile lor autonome. Vedem apoi dinastiile 
din Serbia, Bulgaria şi Țara Românească înrudite, 
vedem că fără alianțe formale, fără idei de 
federaţiune, toate popoarele aceste se adunară în ju- 
mătatea a doua a secolului, sub aceleaşi steaguri în 
contra turcilor năvălitori”. Este o unitate de interese 
prelungită până către istoria modernă, când, „prin 
poziţia lor geografică”, păstrându-şi o „autonomie for- 
mală”, țările române au preluat rolul — o idee atât de 


dragă lui Eminescu — de hegemon în lupta de eman- 

cipare a ţărilor învecinate. Un rol asumat şi în istoria 
mai recentă: „În această autonomie a țărilor 
româneşti a răsărit încet reînvierea celorlalte state 
balcanice. Pe atunci țara noastră a fost un adăpost 
pentru aciia dintre creştinii Turciei care aveau 
aspiraţiuni de eliberare. Din timpul din urmă amin- 
tim că mişcarea din Grecia a avut un rezim de căpe- 
tenie la noi, că regenerarea Bulgariei s-a petrecut la 
noi, ba în timpul lui Vodă Cuza şi maghiarii căutau în 
România baza de operaţiuni pentru emanciparea pa- 


triei lor” („Timpul', 8 octombrie 1878). Peste două 


zile, în acelaşi ziar, redactorul acestuia reia ideea 
„relaţiilor dintre popoarele balcanice”, rădăcinile lor 
istorice luminând sensul evoluţiei lor ulterioare: 
„Ştiinţele istorice vor trebui asemenea să concurgă ca 
să lămurească legăturile ce-au existat în trecut între 
noi, ca să desemne liniamentele legăturilor viitoare”, 

Aceste aspecte ne îndreptăţesc să vedem în 
Eminescu - fără exagerare credem - unul din promo- 
torii români ai unei noi ştiinţe interdisciplinare, geois- 
toria, ştiinţă cu rădăcini în secolul al XVIII-lea 


francez, în care baronul de Montesquieu explica isto- 


to: Corneliu Grigoriu 


Pianul Henrietei Eminescu de la Muzeul „Mihai Eminescu”, laşi 

ria Greciei prin circumstanțe oferite de plasarea sa 
geografică. Teza e cunoscută de Eminescu prin mij- 
locirea cursului de Istoria generală a dreptului, din 
30 octombrie 1871, cu această trimitere la Spiritul le- 
gilor: „Montesquieu vede influența pe care au exerci- 
tat-o clima, poziția geografică, religia asupra 
concepției despre drept”. Poetul cunoaşte de aseme- 
nea şi replica dură a lui Hegel la teoria menționată, 
de astă dată din Reflecţiile introductive privind psiho- 
logia popoarelor pe care le transcrie, ale lui Moritz 
Lazarus, inventator, alături de Hermann Steinthal şi 
pe urmele lui Wilhelm von Humboldt, al noii disci- 
pline: „Să nu ni se vorbească de cerul ionic, deoarece 
acum locuiesc turcii acolo unde odinioară locuiau 
grecii, iar cu aceasta punct şi lăsați-mă în pace!”. Cu 
toate acestea, tot unui german, Friedrich Ratzel, au- 
torul unei Antropogeografii, 1882-1891, îi datorăm 
închegarea noii ştiinţe rezumată simplist prin for- 
mula: „mediul creează omul”. Fără a ajunge la exage- 
rările, preluate mai târziu de național-socialiştii 
germani, ale lui Ratzel, care reduce dezvoltarea sta- 
tală la doi factori esenţiali, „die Lage” (poziţia) şi „der 
Raum” (spaţiul), Eminescu explică, de exemplu, poli- 
tica de expansiune rusească printr-o matrice stilis- 
tică ce o vom regăsi la Blaga: „Răsărită din rase 
mongolice, de natura lor cuceritoare, aşezate pe 
stepe întinse a căror monotonie are înrâurire asupra 
inteligenței omeneşti, lipsind-o de mlădioşie şi 
dându-i instincte fanatice pentru idei de-o vagă 
măreție, Rusia e în mod egal muma mândriei şi a lipsei 
de cultură, a fanatismului şi a despoţiei. Frumosul e 


înlocuit prin măreț, precum colinele unduioase şi 


munţii cu dumbrăvi a țărilor apusene sunt acolo în- 
locuite cu şesuri fără capăt” („Timpul”, 7 aprilie 1978). 

În domeniul istoriei universale, preferințele lui 
Eminescu merg, evident, către antichitate, spre care 
îl îndrumă, deopotrivă, cursurile de filosofie şi de is- 
torie de la Viena şi Berlin, dar şi lecturile proprii. Ca 
un pandant la pesimista secvență a Egipetului din Me- 
mento mori, singura apărută antum, găsim peste 
patru ani, în „Timpul” din 17 august 1882, un veritabil 
poem în proză despre „un popor care a existat şapte 
mii de ani de-a rândul”, celebru prin înțelepciune, spi- 
rit de adevăr şi dreptate, a cărui longevitate se ex- 
plică prin „ierarhia naturală a meritului şi a muncii”. 


În ceea ce priveşte antichitatea greco-romană, s-ar 


putea scrie „un volum întreg”, susține poetul, despre 
rolul „eminamente educativ” şi despre foloasele 
„pentru dreapta cugetare şi pentru caracter” ale stu- 
dierii acesteia. Paginile eminesciene conțin nume- 
roase trimiteri la civilizaţia greco-latină, la filosofia, 
modul de viață, moravurile politice, personalităţile 
marcante ale acesteia (între ele, mai des pomenit, 
Alexandru cel Mare). Trimiteri la antichitate putem 
descifra până şi-n discursul lui Mircea din prologul 
luptei de la Rovine, cu pomenirea împăraților veniți 
să dobândească pe aceste meleaguri „pământ şi apă”, 
sintagmă ce putea proveni deopotrivă din lectura lui 
Herodot şi a Bibliei lui Serban. „Am recitit, scrie pro- 
fesorul basarabean Andrei Prohin în glosele sale is- 
torico-literare la Eminescu, din această perspec- 
tivă Scrisoarea III, punând la cântar verosimilitatea 
celor două surse textuale pentru Mihai Eminescu. La 


un moment dat, am avut impresia că, dincolo de ta- 

blourile artistice ale poemului, se ghiceşte o viziune 
mai amplă asupra trecutului nostru. Apelând la sub- 
stantive proprii şi termeni din epocă, făcând aluzii la 
evenimente și personalități istorice, Eminescu com- 
pară subtil istoria românilor cu istoria lumii antice” 
(Pământ şi apă în revista Limba română, nr. 5-6, 
Chişinău, 2009). 

Interesantă este viziunea lui Eminescu „de 
inspiraţie occidentală”, crede loan-Aurel Pop, asupra 
Evului Mediu („Evul Miez” în termenii poetului), 
secvență temporară majoră a istoriei naționale cu 
marile sale evenimente şi efigii princiare. „Lumea ro- 
mânească medievală, scrie academicianul clujean, 
este, conform viziunii poetului, aproape perfect sin- 
cronizată cu cea europeană, ale cărei valori le 
împărtăşeşte pe deplin şi le mai prelungeşte o 
vreme” (Poezia lui Eminescu și Evul Mediu românesc, 
în „Academica”, revistă editată de Academia Română, 
nr. 1, ianuarie 2015, p. 26). Este o idee exprimată an- 
terior şi de academicianul Mihai Cimpoi într-un 
excepțional articol din „Convorbiri literare”, nr. 6 şi 
7, 2003 („Evul Miez” eminescian). Cu aceeaşi seriozi- 
tate şi deplină pertinenţă se apleacă Eminescu şi asu- 
pra evenimentelor istorice mai importante din 
apusul continentului, în special ale epocii moderne, 
ele făcând obiectul a numeroase note în limba ger- 
mană, mai puţin cunoscute, cuprinse în volumul al 
XV-lea, din 1993, al ediției Perpessicius: Istoria mai 
nouă, Pacea vestfalică, Țările de jos, Europa de nord şi 
de est (Suedia şi Polonia), Formaţiile constituţionale 
(cu o cuprindere a întregii Europe, de la Marea Nor- 


dului la Mediterana), Istoria modernă, 1656 (despre 

tratatul de la Kânigsberg). Aceste texte, având la bază 
cartea lui ]. G. Droysen, Geschichte der preussichen po- 
litik, |-V, Berlin, 1855-1886, precum şi altele: Osmanii 
(excerpte din Geschichte der osmanische Reiches de ]. 
von Hammer), ori tabloul sinoptic din mss. 2270, pre- 
zentând, după Dictionnaire universel d'histoire et de 
g&ographie, ce a aparținut poetului, evenimentele din 
Bizanţ, Roma, Bulgaria, Ungaria, şi desigur încă multe 
altele, stau la originea numeroaselor referinţe de is- 
torie generală din comentariile de politică externă ale 
excelentului gazetar Eminescu, un model pentru 
toate timpurile de seriozitate, erudiție şi profesiona- 


lism. 

Cosmin PÂRGHIE 


Roger Vailland: figura unui simplist 


Iniţial am crezut că Roger Vailland este un autor 
tradus şi receptat în spaţiul românesc, dar am consta- 
tat ca nu este aşa. Din cercetările noastre nu ştim să 
se fi tradus ceva din creaţia lui în limba română (sau, 
dacă s-a tradus, atunci foarte puţin), cu toate că ea nu 
a rămas nicidecum fără ecou în spaţiul euro- 
pean (Jean-Jacques Vrochier - 1969, Jean Recanati — 


1971, Michel Picard - 1972, Wes Courritre — 1991 


Roger Vailland în interiorul traducerii, dar şi poziţia 
lui Ilarie Voronca. Care sunt calităţile lui de traducă- 
tor? lată, deja calitatea cea mai mare a fost enunțată 
de către Cassou. Mai mult, Vailland ştia oare limba ro- 
mână? Cunoştea el România? Ne punem această în- 
trebare nu în mod întâmplător, întrucât în cotidianul 


Paris-soir din 22 iulie 1933 dăm peste romanul foile- 


ton Le plus extraordinaire roman vecu en 1933: La Vi- 


etc., sunt doar câţiva dintre cei care au scris despre 
opera şi viaţa lui Vailland. Să notăm aici că Yves 
Courriere îi dedică poetului de la revista „Apollo” 
aproape 1000 de pagini. lar în celebrul dincţionar 
Larousse, Dictionnaire mondial des litteratures, sub 
direcţia lui Pascal Mougin şi Karen Haddad-Wotling, 
Roger Vailland are locul lui printre cei mai de seamă 
scriitori ai lumii întregi). 

De asemenea ne-am aşteptat să găsim în presa 
vremii şi altceva în afara de simpla constatare că a 
tradus volumul lui Voronca în colaborare cu acesta. 
Desigur, Jean Cassou în „Les Nouvelles litt&raires, 
artistiques et scientifiques”, din 29 aprilie 1933, 
spunea că „il faut joindre les qualites du traducteur, 
Roger Vailland, qui a russi ă donner limpression de 
po&mes directement €crits en frangais”!. Considerăm 
că ar fi interesantă o lectură critică a traducerii care 
să arate felul cum s-a tradus Ulise în franceză. Ne in- 


teresează să vedem care este poziţia traducătorului 

sirova ou des Folies Bergere jusqu'au trâne?, Grand Re- 


portage par Roger Vailland, roman ce apare imediat 
după experienţa poetică românească. În centrul aces- 
tui reportaj apare o fotografie şi sub ea explică auto- 
rul „Tania (ă gauche) et sa mere (ă droite), au cours 
d'un repas dans une famille roumaine... Tania, să ne 
înțelegem, este prenumele personajului Visirova. De 
asemenea, România este evocată şi chiar se 
povesteşte la un moment dat un episod: „Nous 6tions 
en Roumanie. Nos contrebandiers repartis, nous 
nous sommes mises a marcher dans la campagne. |] 
pleuvait de nouveau et nous enfancions ă chaque pas 
dans le terrain marecageux. Nous &tions tres fati- 
gutes et finalement nous nous resoliimes ă nous co- 
ucher dans la boue. Nous attendîmes ainsi le lever du 
jour. Les premiers paysans que nous rencontrâmes 
nous conduisirentă un poste de gendarmerie”, 

Dacă e să ne întrebăm de unde acest interes pen- 
tru România, din capul locului un răspuns cert nu îl 
avem. Se prea poate ca Vailland să fi fost interesat de 
România înainte de experiența de traducere româ- 
nească. (De pe când era membru în Le Grand Jeu (?) 
unde este posibil să îl fi întâlnit şi pe Ilarie Voronca, 
poet în permanenţă racordat la „ritmul vremii”). De 
fapt, gândindu-ne mai bine, faptul că a acceptat să-i 
traducă lui Voronca volumul de poezie românească 
în franceză a însemnat încă din secunda aceea o des- 
chidere din partea lui Vailland pentru spațiul nostru 
cultural. Acest lucru pe de o parte. Pe de altă parte, 
activitatea lui de jurnalist la „Paris-Midi” şi „Paris-soir”, 
post ce i-a permis să călătorească foarte mult, în di- 
ferite colțuri ale lumii pentru reportaje, nu este ex- 


clus să-i fi oferit şansa de a vizita România. Nu am 

găsit nicio informaţie potrivit căreia Roger Vailland 
să fi fost în România până în 1940 şi nici faptul că 
poetul ar fi fost vorbitor de limbă română. Tindem să 
credem că nu a fost vorbitor de limbă română şi acest 
aspecteste oarecum vizibil în traducerea Ulysse dans 
Ia citâ. Considerăm că Vailland n-a făcut altceva decât 
să-l ajute pe miliardarul de imagini, aşa cum l-a su- 
pranumit Lovinescu, cu tehnica de construcție a tex- 
tului poetic românesc în limba franceză. 

Să ne aducem aminte că Benjamin Fondane, pen- 
tru care ritmul - în reflecțiile lui teoretice cu privire 
la traducerea de poezie - era pivotal, critica foarte 
dur această traducere. lată ce spunea: „l'esprit qui a 
prâside ă cette traduction me semble des plus na- 
vrants: il suppose que le vers moderne n'est qu'une 
prose frelatee, et gugre des rythmes obscur's, des si- 
militudes savantes, des obstacles invisibles, bref 
toute une technique obscure qui, pour âtre libre de 
toute domesticite, imposce, n'en n'est pas moins as- 
sujettie ă des necessitâs internes'?. 

În plus, această traducere îi displace pentru că 
este „strictement litterale, pressâe, oublieuse de ses 
rythmes originels, sans le moindre 6quivalent lexique 
et musical des trouvailles de Voriginal”*. Să fie de vină 
Ilarie Voronca pentru că nu cunoştea îndeajuns limba 
franceză? Să fie de vină Roger Vailland că nu cunoştea 
limba română? Să fi fost de vină comunicarea între 
cei doi, cu toate că într-o scrisoare Ilarie Voronca spu- 
nea că „la Paris am lucrat împreună şi a ieşit ceva fru- 
mos, mai frumos ca în româneşte”5. Sau, limba 
franceză să nu fi fost atât de sondabilă ca limba ro- 
mânească? 


Cu un răspuns posibil şi cu mai multe informații 

dar şi cu o lectură critică a traducerii vom reveni în- 
tr-un alt eseu, pentru că în cele ce urmează ne pro- 
punem să creionăm o posibilă schiță de portret a lui 
Vailland, având în vedere că, la noi, despre acest autor 
nu se cunosc prea multe lucruri. 

Roger Vailland se naşte în 1907 într-o regiune din 
nordul Franţei pe nume Oise. Își face studiile la cole- 
giul din Reims, loc în care împreună cu Joseph Sima, 
Daumal şi Gilbert-Lecompte, crează grupul sim- 
pliștilor, al cărui program, aşa cum spunea Christian 
Petr, se caracterizează printr-o practică „syst&mati- 
que et scandaleuse de la poâsie, de l'Erotisme, de la 
drogue (t&trachlorure de carbone) et des techniques 
de depersonnalisation de soi”. În paranteză fie spus, 
într-o scrisoare adresată prietenului Gilbert-Lecomte 


din 2 august 1926, Vailland a încercat să definească 


şi să construiască totodată programul simpliştilor. 
Spunea el: „Le simplisme n'est pas une th&orie litt&- 
raire ou philosophique, mais une certaine fagon d'en- 
visager la vie, de vivre [...]. Que si nous faisons cette 
revue ce n'est pas dans le but de faire des disciples; 
nous ne sommes pas philanthropes et nous ne som- 
mes pas non plus des hommes de lettres; lart n'est 
pas un absolu pour nous. L'ceuvre litt&raire ou artis- 
tique est pour nous un excitant, un catalyseur [...]. 
C'est par un autre biais la theorie surrâaliste belge 
des objets bouleversants; et aussi un peu celle de 
Cocteau dans Le Secret professionnel. Resumer cette 
thâorie de V'ceuvre litt&raire-catalyseur, en disant 
qu'elle fait acceder ă un nouveau plan, oi on parti- 
cipe mieuxă la vie toute simple ouă lAbsolu (ce qui 


est pareil). Mais bien insister que ce n'est pas le seul 


moyen d'une part; que d'autre part se degagera de la 
revue qu'il y a un grand nombre de plans par lesquels 
on s'achemine peu ă peu vers Vfitre, ou PUnique, ou 
VEsprit, ou lAbsolu en se dâbarrassant continuelle- 
ment des choses mortes -des habitudes de percep- 
tion dans l'exemple prâcâdent — ce qui est âtre simple 
[...]. Point de vue politique. Nous ne cherchons pas ă 
jouer un r6le social; nous nous foutons de /humanite. 
Cependant de mâme qu'il faut accepter de manger et 
de boire, il faut accepter de prendre une position, 
sans toutefois y attacher trop d'importance. Humilit€. 
Le communisme semble tre celle qui s'accorde le 
mieux avec cet esprit: il est donc recommande aux 
simplistes — mais ils n'y sont nullement oblig6s; ils 
doivent attendre pour s'y affilier d'en sentir la n&ces- 
site, qu'il soit vraiment «vivant» pour eux au sens ou 
nous lentendons. Je vois comme âtudes ou comme 
debats qu'il est indispensable de faire: la revolte, lin- 
dividualisme, le bonheur, le mysticisme, le commu- 
nisme. Sur tous ces sujets nous avons des idâes tres 
prâcises et tr&s particulitres”?. 

În 1921, tinerii Roger Vailland și Roger Lecompte 
fondează revista „Apollo”, unde Lecompte era director 
de redacţie şi Vailland secretar de redacţie. Aici îşi 
publică primele sale poeme. La propunerea profeso- 
rului de filosofie Rene Maublanc, eminent colabora- 
tor la revista regională de literatură şi artă „Le 
Pampre”, cei doi R sunt publicați fiecare cu câte un 
text, Vailland cu „En Velo” iar Lecompte cu „Les Sou- 
venances”, în numerele 7 şi 9 din aprilie 1923. După 
experiența avută la „Apollo” şi după terminarea colegiu- 


lui în 1925, Roger Vailland împreună cu Lecompte 

şi Daumal au fondat gruparea şi revista „Le Grand Jeu”, 
ce a apărut în 1928. Deja în 1928, în cotidianul „Paris- 
soir”, unde Vailland începe să lucreze în calitate de jur- 
nalist începând cu 1932, apare la rubrica 
„Prochaînement” următoarea ştire: „Une nouvelle 
revue va paraitre: Le Grand Jeu, dirig&e par Roger 
Gilbert-Lecompte, Roger Vailland, Ren& Daumal” În 
plus „Apollon sera une collection râservâe exclusive- 
ment ă des pottes d'hier”?. Tot în 1928, în cotidianul 
„LHomme Libre”, Lucien Peyrin anunța publicul la ru- 
brica „Courrier litteraire” de apariţia unei noi reviste 
pe nume Le Grand Jeu. Aici găsim expus şi programul 


grupului: „La recherche qui pursuit le groupe du 


Grand Jeu n'est ni litteraire, ni artistique, ni philosop- 
hique, ni politique, declare-t-elle dans un communi- 
qu quw'elle nous adresse. C'est en remettant tout en 
question, dans tous les instants, que ce groupe espere 
retrouver „l'essenciel” dont la perte ou loubli est la 
cause de la fameuse inquittude contemporaine”?. 
Sunt de fapt vorbele lui Daumal reluate aici. Trebuie 
spus că șederea lui Vailland la această revistă nu a 


durat foarte mult. Aşa cum subliniază Anne-Marie 


Havard, „Roger Vailland, simpliste de la premiere 


heure, est le premier ă quitter 
est implicite ă dater de 1929, 


du Château, et consommâe en 


e Grand Jeu: la rupture 
aprăs l'&pisode du bar 


1930; au n*2 du Grand 


Jeu, il s'engage ă «ne pas col 


aborer ă Vactivite du 


Grand Jeu jusqu'ă ce que [les] antinomies soient r&- 
solues», au n*3 (1930), une mention speciale est faite 
de leur fin de collaboration et, au-delă, Vailland re- 
niera cette premitre periode de sa vie litt&raire”1, În 
legătură cu acel episod „complot” - i-am spune — 


unde Breton i-a putut critica aspru pe cei de la Grand 

Jeu, cu predilecție pe Roger Vailland, pentru publica- 
rea unui imn „Chiappe Martia”, în data de 15 septem- 
brie 1928 în „Paris-Midi”, în care prefectul poliției 
Chiappe era văzut ca „l'&purateur de notre capitale”. 
O ironie feroce, spune Jean Senâgas!!, îl traversează. 
Dar oare să fi fost adevăratul motiv pentru care Roger 
Vailland a părăsit grupul sau, ca în cazul lui Ilarie 
Voronca, nu mai răspundea ritmului vremii, ritmului 
propriei sale sensibilități? Și se îndrepta încet încet 
spre comunismul francez de care pomenea la un mo- 
ment dat, prin 1926, în acea scrisoare pe care am 
citat-o mai sus: „Cependant de mâme qu'il faut accep- 
ter de manger et de boire, il faut accepter de prendre 
une position, sans toutefois y attacher trop d'impor- 
tance. Humilit€. Le communisme semble âtre celle 
qui s'accorde le mieux avec cet esprit: il est donc re- 
command aux simplistes — mais ils n'y sont nulle- 
ment oblig6s”. 

După ce a părăsit grupul Grand Jeu, Vailland a în- 
ceput o carieră de jurnalist la „Paris-midi” şi la „Paris- 
soir”, post ce i-a permis să călătorească foarte mult. 
lată, de pildă, două exemple alese la întâmplare din 
cotidianul „Paris-soir” În 16 septembrie 1932, apare 
următorul reportaj — „Paris-soir au Portugal: Par de 
lă les dissensions politiques Lisbonne reste capitale 
d'Empire et grand part de mer (de notre envoyâ sp&- 
cial Roger Vailland)”!?. Şi reportajul din 20 martie 
1933, cu ocazia venirii lui M. Ramsay MacDonald şi 
care „descente d'hydravion ă Ostie, serre la main de 
M. Mussolini”:?, scris de Vailland pe când se afla la 
Roma. Tot aici îi apare, cum am spus, romanul foile- 
ton La Visirova ou des Folies Bergere jusqu'au trâne, 
în 1933. 

Până aici, Roger Vailland nu pare să se fi 
evidenţiat ca scriitor (romancier, cum este cunoscut 
astăzi în spațiul european). El şi-a publicat primul 
roman Drâle de Jeu destul de târziu, prin 1945, pen- 
tru care a primit premiul Interrali€. Apoi au urmat 
romanele angajate Les Mauvais coups (1948), Bon 
pied, bon ceil (1950), Un jeune homme seul (1951), 
Beau masque (1954), 325.000 francs (1955), urmând 
să mai publice până la sfârşitul vieții încă trei romane 
La Loi (1957), La Fâte (1960), La Truite (1964). Să 
adăugăm faptul că între timp a început să scrie şi 
piese ca Heloise et Ablard, piesă in 3 acte (1947), ju- 
cată în decembrie pe scena teatrului Mathurins în- 
tr-o punere în scenă de Jean Marchat; Appel ă Jenny 
Merveille, piesă radiofonică (1948), Le Colonel Foster 
plaidera coupable, piesă în 5 acte (1951), Batailles 
pour l'humanită, text dramatic (1954), Monsieur Jean, 
piesă în 3 acte (1959). De asemenea, majoritatea ro- 
manelor lui Vailland au fost adaptate pentru a deveni 
filme. Aici merită să-i menționăm pe cineaştii!+ Jules 
Dessin - La Loi „La Legge”, dramă după romanul lui 
Vailland, unde au interpretat Gina Lollobrigida, 
Pierre Brasseur, Marcello Mastroianni, Melina Mer- 
couri, Yves Montand - Italia şi Franța, 1959, film alb- 
negru, durata 2 ore şi 6 minute. Frangois Leterrier — 
Le Mauvais Coups (1961) nu este decât o adaptare 
după romanul cu acelaşi nume de Roger Vailland, 
unde au jucat Simone Signoret, Reginald Kernan, Ale- 


xandra Stewart - film alb-negru, turnat în Franța, du- 


rata o oră şi 43 minute; americanul Joseph Losey — 
La Truite (1982), adaptare după romanul lui Roger 
Vailland, cu Isabelle Huppert, Jean-Pierre Cassel, 
Jeanne Moreau, film color, turnat în Franţa, durata o 
oră şi 45 minute. 

Spre sfârşitul carierei sale, Vailland se înscrie în 
partidul comunist francez, pentru a renunţa după 
nici 5 ani de activitate. Pentru el, comunismul nu a 
fost „ni une &glise ou l'on entre pour faire son salut, 
ni un dogme pour les inquiets en quâte d'une esthâ- 
tique”15. De fapt, aşa cum remarca şi Jean-Pierre A. 
Bernard, „Roger Vailland &tait venu au communisme 
pour inventer un monde o ne seraient plus contra- 
dictorires lindividu et le Parti, la litt&rature et l'ac- 
tion, l'alcool, le sexe et /austâritâ d'une vie militante, 
Yamour d'une femme et celui de Staline, Paris et la 
campagne, Union Sovistique et Italie. C'est Ener- 
gie tendue vers le bonheur r6sume et doit resoudre 
ces contradictions. Le bonheur: une idâe neuve et 
une idee aux cheveux gris"1€. Comunismul văzut prin 


lentila lui Vailland, chiar dacă nu îl va critica niciodată 


public, nu dă dovadă de acel „bonheur”. 

Prin urmare, nu cred că ne înşelăm, însă 
spiritualiceşte Roger Vailland a fost un simplist şi a 
rămas un simplist, în căutarea acelui bonheur, chiar 
dacă acesta a părăsit destul de devreme Le Grand Jeu. 

Moare de cancer pulmonar la numai 57 de ani, pe 


data de 12 mai 1965. 

1 „Les Nouvelles Littâraires, Artistiques et Scientifique”, sa- 
medi 29 avril 1933, n. 550,p.7. 

” Iată rezumatul așa cum apare el în „Paris-soir”: „Au Cap 
d'Antibes, une jeune femme, qui fut la Visirova, dan- 
seuse nue aux Folies-Bergăre, est identifice par | auteur 
du râcit. Elle ne semble plus sauhaiter que la paix etle 
repos. Par quelle suite d'&v&niments est-elle venue se 
retirer dans une petite villa de la Câte dAzur? Alors 
quw'elle 6tait danseuse au music-hall, elle €tait aussi 
cel&bre par sa beaut& que par sa sagesse, et seuls, les 
bouleversements de sa patrie | avaient conduite du 
Caucase aux Folies-Bergăre”. („Paris-soir”, samedi 22 
juillet 1933, p. 2.) 

3 Monique Jutrin, „R&flexions autour d'un panorama de la 
possie 1933-43, article qui peut âtre visualis€ sur le 
site: www.benjaminfondane. com/un_article_cahier- 
Autour_d%E2%80%99un_ panorama _de_la__po%C3% 
A9sie_fran%C3%A7aise_1933_43-183-1-1-0-1.html 

* Marlena Braester, „Les mots se meurent de changer de 
bouche: Fondane et/âcriture de traduction”, articol pu- 
blicat în revista „Les Cahiers Benjamin Fondane”, no. 7, 
2004, p. 71. 

5 Epistolar avangardist, ediţia a II-a, întocmită și postfață 
de Mădălina Lascu. Cuvânt înainte de Ion Pop, Biblio- 
teca Bucureștilor, 2012, p. 243. 

* Christian Petr, „Roger Vailland communiste, ou l'impor- 
tance d'âtre constant”, Itincraires [En ligne], 2011- 


4 | 2011, mis en ligne le 04 septembre 2014, consulte 


IRI CU 


JLTURALE 


le 24 mai 2015, wwwitineraires. revues.org/1371; 
DOI: 10.4000/itineraires.1371 

7 Roger Vailland, Ecrits intimes, Paris, Gallimard, 1968, p. 
33-36. 

* „Paris-soir”, mardi 12 juin, 1928, p.2. 

* „LHomme Libre”, seizizme annâe, n. 4324, vendredi 25 
mai 1928. 

1 Anne-Marie Havard, „Le Grand Jeu, entre illusio et luci- 
dit”, CONTEXTES [En ligne], 9]2011, mis en ligne le 01 
septembre 2011, consulte le 24 mai 2015. URL: 
http:/ /contextes.revues.org/4844; DOI: 10.4000/con- 
textes.4844 

“1 „Revue d'Histoire Litteraire de la France”, juillet /aotit 
1986, 86e ann&e, n. 4, p. 799-800. 

12 „Paris-soir”, mercredi 16 novembre 1932, p. 3. 

13 „Paris-soir”, lundi 20 mars 1933, p.1. 

1* Larousse, Dictionnaire mondial des Films, sous la direc- 
tion de Bernard Rapp et Jean-Claude Lamy, Larousse 
2005 (paginile urmează ordinea cineaștilor din eseul 
nostru: p. 454, 494, 780). 

15 Roger Vailland, Le Surrealisme contre la Revolution, Edi- 
tions Complexe, 1988, p. 23. 

1€ Jean-Pierre A. Bernard, Paris Rouge, 1944-1964, Les com- 
munists francais dans la capitale, Editions Champ Val- 


lon, 1991, p. 198. 

Doctorul Drăcachi Dăpaste, medic al Curţii Domnești (1763) 


Episodul trecut ne-a relevat existența în capitala 
Moldovei a doctorului grec (?) Drăcachi Dăpastet. 
Atunci concluzionam că doctorul Drăcachi Dăpaste a 
fost medicul înaltei societăți ieşene, se bucura de o 
bună reputaţie profesională, căci primea, în 1763, o 
consistentă reducere de preț la cumpărarea unor 
case de lângă mănăstirea Dancu de la boierul lor- 
dachi Bălăsachi, pentru bunele servicii medicale 
prestate, dar și al spitalului ce funcţiona sub patro- 
najul mănăstirii Sf. Spiridon, în perioada 1772-1777, 
după cum reiese din lista de cheltuieli a mănăstirii?. 
Vom continua cercetarea, în ideea de a reconstitui 
biografia şi activitatea doctorului Drăcachi, în măsura 


în care documentele vremii o permit. 


Dacă data trecută am fo 
impresionanta colecţie ed 
Caproşu, Documente privi 


Iași?, astăzi ne vom opri la 


osit informaţia oferită de 
itată de profesorul loan 
toare la istoria orașului 


primul volum al colecţiei, 


publicată de acelaşi editor, intitulată Sămile Vistieriei 
Țării Moldoveit. 

Printre alte cheltuieli ale Domniei, Sămile Vistie- 
riei înregistrează de opt ori în anul 1763 şi o dată în 


1764 substanţiale scutiri de dări acordate doctorului 


Drăcachi Dăpaste. Scutirile de impozite acordate 
aveau semnificația unei forme diferte de plată, po- 
runcită de domnitorul Grigore Callimachi (1761- 
1764), foarte probabil ca urmare a îngrijirilor 
medicale acordate lui şi/sau familiei sale. 


În optzone din Sama Visterii din vreme Mării Sale 


Grigorie Ioan Calimach v(oie)v(o)d. 1763, doctorul 
Drăcachi apare în mai multe rânduri la rubrica „Scă- 
deri ce s-au făcut”, la categoria „Boieri greci”, ca ur- 
mare a unui hrisov obținut de la un domnitor 
anterior, poate chiar de la Grigore Callimachi („după 
hrisov ce ari”, „după hrisov g(o)spod”, „cu pecet(e) 
g(os)pod”). 

În ceea ce priveşte forma grafică a numelui, se cu- 
vine mențiunea că, exceptând două cazuri în care 
apare forma Drăcache, în toate celelalte menţiuni dia- 
cul scrisese numele Drăcachi, pe care l-am preluat 
aici. În mod cert, deși întotdeauna lipsește prenumele 
în această înşiruire, mențiunea profesiei („doftorul”) 
ne convinge că este vorba despre aceeași persoană. 

În fruntea tuturor privilegiilor domneşti de care 
se bucura doctorul Drăcachi, în Sama Vistieriei din 
anul 1763 se afla scutirea de banii datorați pentru 
„cifert' (sfertul din impozitul anual datorat statului) 
pentru 10 „liudi” (scutelnici) în luna iunie, în septem- 
brie, în octombrie. Mai mult decât atât, domnitorul 
l-a iertat de plata echivalentă a 10 scutelnici pentru 
„cifertului îndoit” (dublat) în două rânduri, iar apoi 
domnitorul i-a făcut scutire „dintr-acest cifert și giu- 
mătate” necesar „pentru chelt(uiala) menzilului”. 
Doar în luna august, avusese scutire pentru 6 liudi, şi 
nu pentru 10 ca mai înainte, din motive necunoscute. 

În afara „cifertului”, doctorul Drăcachi a mai bene- 
ficiat pe parcursul anului 1763 de scutiri pentru „mu- 


careriu”, iar la plata impozitului în produse, a fost 

scutit astfel: 

- pentru „desâtina”, în valoare de 66 lei pentru 
600 de stupi, conform hrisovului, la 10 august 1963; 

— de două ori pentru vădrărit, impozit în valoare 
de 73 lei şi 40 de bani pentru 1000 vedre de vin: la 
20, şi respectiv, la 30 septembrie 1763. Este foarte 
curios că diacul a notat de două ori această scutire de 
impozit, căci „au făcut g(o)spod(in) <milă> şi i-au ră- 
dicat”. 

— de „goştina” (gorștină) pe 600 de oi, în valoare 
de 82 lei 60 de bani la 12 octombrie, de 137 lei 90 
bani pentru 1000 de oi, şi de 110 lei „adăoșagul goș- 
tinii” pentru totalul de 1609 oi, „afară de banii goștinii 


pe acest(e) oi ce s-au rădicat cu osăbit(ă) pecet(e)” la 


17 noiembrie acelaşi an. 

Recapitulând informaţiile referitoare la doctorul 
Drăcachi Dăpaste, extrase din Sămile Vistieriei Țării 
Moldovei, constatăm că doctorul Drăcachi a beneficiat 
din partea domnitorului Grigore Callimachi, numai 
în cursul anului 1763, de o scutire constantă de dare 
pentru 10 „scutelnici”, iar în august doar pentru 6 
„scutelnici”, la care s-au adăugat: scutirea de plata 
menzilului, de mucarer, toate nu uşor de redat cifric, 
în momentul în care mitropolitul Moldovei şi marii 
boieri aveau scutire pentru 30 liudi, iar unii boieri cu 
rang de paharnic şi stolnic aveau aceelaşi număr de 
liudi ca doctorul nostru. 


Scutirea de taxe în produse (des&tina, vădrăritul 


Spitalul şi biserica Sf. Spiridon, lași 

şi gorştina), acordată de domnitorul Moldovei docto- 
rului nostru, pentru 600 de stupi și pentru 1600 de 
oi, a totalizat 543 lei și 30 bani. Desigur, o comparație 
cu valoarea actuală a leului nu și-ar găsi sensul, dar 
putem raporta valoarea acestor 543 de lei la momen- 
tul respectiv: 260 de lei au costat patru cai dăruiți de 
voievod hanului, și, desigur, au fost cai „împărăteşti”, 
unul costând în medie 65 de lei şi nu 15 lei cât un cal 
„de țimir”; 70 de lei costa un ceasornic de aur, după 


cum „o blană de cacon cu lațcă” costa 110 lei și 
chiar145, în vreme ce cheltuiala cămării domneşti 
ajungea lunar la 60 de lei. Straiele beizadelei Alexan- 
dru costaseră 12 lei, nu ştim care şi nu ştim câte, dar 
„straile pentru mires(ă)” au costat 54 de lei. 

Tabloul prezentat mai sus pare foarte grăitor pen- 
tru a ilustra aprecierea deosebită de care s-a bucurat 
doctorul Drăcachi Dăpaste la curtea lui Grigore 
Callimachi, în cursul anului 1763. Foarte probabil, el 
oferea asistență medicală întregii familii voievodale, 
care era foarte mulțumită, căci, la 14 iulie 1762, dom- 
nitorul îi făcuse un dar în sumă de 184 de lei, cu pri- 
lejul căsătoriei doctorului nostru - nu ştim cu cine! 
—, dar constând în: 2 tablinur(i) cu fir, în valoare de 
120 de lei, un postav şi un atlaz în valoare de 28 de 
lei şi două covoare în valoare de 36 de lei. Menţiunea 
din iulie 1762 se dovedeşte a fi deosebit de impor- 
tantă: 

- doctorul Drăgachi trata familia domnitoare cel 
puțin de la începutul anului 1762, poate şi mai de- 
vreme, dacă la mijlocul anului primea recompensa 
substanţială, în semn de recunoştinţă, ca dar de 
nuntă. 

- relaţiile cu familia domnitoare au continuat în 


cursul anului 1763 şi a primit consistente recom- 


pense financiare, din care numai o parte ajungea la 
suma de 543 de lei și 30 de bani. 

Documentele prezentate în episodul anterior îl 
prezentau pe doctorul Dăpaste în calitate de medic 
la spitalul mănăstirii Sf. Spiridon, în perioada 1772- 
1777, ceea ce înseamnă că, după pierderea domniei 
de către Grigore Callimachi, a rămas în laşi, unde a 
continuat să-şi practice profesia, dar nu la Curtea 
domnească, ci la mănăstirea Sf. Spiridon. Nu știm ce 
a făcut doctorul din 1764, după plecarea domnitoru- 
lui care l-a protejat atât de mult, şi până în 1772, când 
apare menţionat ca medic la mănăstirea Sf. Spiridon. 
Foarte probabil a continuat să trateze personaje din 
înalta societate moldoveană. ÎI vom regăsi, în Sămile 
Vistieriei, în volumul următor, menţionat în alte do- 
cumente, cu noi informații, ce vor completa tabloul 


creionat, la o întâlnire viitoare. 


1 Irina Ioniţă, Doctori în lașul medieval (1), Doctorul Dră- 
cachi Dăpaste și statutul lui economic în lași (1763), în 
„Cultura şi imaginea românilor în lume”. Simpozion Na- 
ţional cu participare internațională, 29 mai 20009, Iași, 
Ediţia a IX-a, lași, Casa Editorială Demiurg, 2009, p. 
172-177. 

2 Ibidem, p. 173. 

3 Documente privitoare la istoria orașului lași. Acte interne, 
editate de loan Caproșu, Iași, Editura Dosoftei, vol. VI 
(1756-1770), 2004; vol. VII (1771-1780), 2005. 

+ Sămile Vistieriei Țării Moldovei, editate de loan Caproșu, 
Vol. 1 (1763-1784), laşi, Casa Editorială Demiurg, 
2010. 

Criticul literar Edward HIRSCH: 


„Încă mai cred că literatura este relație” 


Un traducător - Dana Bădulescu. Un faimos 
poet, critic şi istoric literar - Edward Hirsch. Un 
festival, FILIT 2014. O întâlnire esențială. Un pro- 
iect de traducere important pentru cultura romă- 


nească. (Redacția „Dacia literară) 


Atunci când aţi intrat în dialog cu bunul dum- 
neavoastră prieten Norman Manea și cu publicul 
cititor în Sala „Ferdinand” a Universităţii „Alexan- 
dru loan Cuza” lași, iar apoi când aţi „jucat” cu 
Manea şi interlocutorul român pe scena Teatrului 
Naţional din lași cu ocazia Festivalului Interna- 
ţional de Literatură și Traducere de la laşi din oc- 
tombrie 2014, Manea a spus că vă gândiserăţi la 
această întâlnire ca la un fel de „aventură”. Chiar 
aşa aţi simţit-o şi, dacă da, de ce? 

Norman și cu mine vorbiserăm de ani de zile să 
mergem în România împreună. Când l-am întâlnit 
prima oară, nu părea că avea să se întoarcă vreodată. 
Așa că excursia pe care ne-o propusesem împreună 
părea o himeră. Odată ce s-a întors — excursia este do- 
cumentată în Întoarcerea huliganului — ea a început 
să pară posibilă. Cu toate acestea, au trecut mulți ani 
până să se întâmple. Ideea noastră nu era doar să 
participăm la evenimente literare împreună, ceea ce 
era o plăcere, ci și să vizităm orașul unde se născuse, 
să comemorăm locurile unde crescuse el. Ne propu- 


sesem și mănăstirile ca pe o parte a „aventurii” noas- 


tre. A fost prima mea excursie în România şi totul mi 
s-a părut o realizare. 

În ce fel discuţiile publice despre poezie, pre- 
cum cele din Iași, pun în lumină poezia ca „prac- 
tică sacră”, aşa cum o numiţi în cartea Cum să 
citeşti un poem și să te îndrăgosteşti de poezie? 

Nu discuţia în sine despre poezie contează, ci mai 
degrabă ceea ce se spune despre ea. Eu încerc să vor- 
besc despre poezie într-un mod care să o ilumineze, 
dar nu academic, un mod care o pune în lumină ca 
practică sacră, o formă de „magie acumulată”, după 
cum o numeşte Robert Graves. Eu cred că poezia ne 
aduce în prezenţa unor mistere extraordinare. 

Credeţi că astfel de festivaluri reușesc să 
creeze un context în care magia poeziei să ne 
prindă în mreje? 

Uneori. Unii scriitori sunt precum vânzătorii am- 
bulanţi care vând tot felul de poţiuni dubioase prin 
dosul cortului. Nu fac decât să-și bage marfa pe gâtul 
clientului. Însă alţii recunosc puterea profundă, 
aproape magică a literaturii. Aceia servesc o cauză 
mai înaltă. Un festival creează spaţiul pentru ca acel 
lucru să se întâmple şi uneori reuşeşte să o facă. 

Acest festival de la Iași mi-a atras atenţia asu- 
pra cărţii Cum să citești un poem şi să te îndrăgos- 
teşti de poezie, pe care am tradus-o. Cu toate 
acestea, când mi-am declarat (cu timiditate) in- 
tenţia, aţi aprobat-o cordial, însă cu o oarecare 
rezervă. M-aţi avertizat în Sala „Ferdinand” şi 

apoi pe treptele Teatrului Naţional, atunci când 
mi-aţi oferit cu amabilitate un exemplar cu auto- 
graf al cărţii Foc nocturn, care îmi dispăruse în 
„Ferdinand”, că de fapt Cum să citești un poem 
este plină de pasaje care ar putea fi rezistente la 
traducere. Am dat peste acest avertisment în 
carte, la un moment dat sub forma acestei re- 
marci: „În miezul vocației orfice a poetului se află 
următorul lucru: să facă să pară că însuși univer- 
sul vorbește şi se dezvăluie prin limba sa ma- 
ternă”. Până la urmă, cât de rezistentă la 
traducere credeţi că este poezia? 

Există câteva aspecte ale poeziei care pot fi impo- 
sibil de tradus. Există efecte ale unor sunete care nu 
pot fi reproduse, ceea ce este crucial, fiindcă unele 
poeme depind întru totul de sunetul pe care îl 
creează. De aceea Robert Frost a spus că poezia este 
ceea ce se pierde în traducere. Însă Frost nu a avut 
întru totul dreptate fiindcă sunt şi alte aspecte ale 
poeziei care pot fi traduse, iar unii poeți sunt redați 
extrem de bine în alte limbi. Sensibilitățile, imaginile 
şi metaforele, argumentele se traduc. De aceea Joseph 
Brodsky a revenit asupra noțiunii lui Frost și a spus 
că poezia este ceea ce se găseşte în traducere. 

Când a apărut Cum să citeşti un poem în 1999, 
cartea a fost declarată un best seller, ceea ce nu 
este un statut obișnuit pe care reușesc să îl aibă 
cărţile de acest fel. Cum aţi primit succesul cărţii 
la acea vreme? 

Am încercat să scriu o carte care să se adreseze 
atât cititorilor de poezie inițiați cât şi celor neinițiați. 
Am fost recunoscător pentru faptul că această carte 
părea să prindă la ambele genuri de public. 


Inima şi sufletul dumneavoastră vă spun că 


poezia înseamnă conexiune. Citind Cum să citeşti 
un poem simt că poezia este un spaţiu unde poe- 
tul şi cititorul se întâlnesc și stabilesc o legătură. 
Într-adevăr, această carte este o sărbătoare a lec- 
turii de la un capăt la altul. Cartea mai este şi o 
foarte convingătoare apologie a importanţei lec- 
turii pentru un poet. Cele două exemple care pun 
în evidenţă acest lucru pentru mine sunt Emily 
Dickinson și dumneavoastră. Cum reușește un 
poet să facă faţă acestor două impulsuri care îl 
solicită la fel de mult: să se hrănească din „seva” 
tradiţiei şi să devină un „talent individual”? 

Nu există poeţi mari care să nu fie în acelaşi timp 
şi mari cititori de poezie. Din anumite puncte de ve- 
dere, scriitorii sunt cititori care debordează. Poeţii ci- 
tesc pentru a găsi companie, pentru a fi împreună cu 
cineva, de aceea Dickinson i-a numit pe poeții pe care 
i-a citit „Apropiaţi ai Sinelui”. Dar lectura altor poeme 
nu înseamnă a-ţi scrie propriile poeme. Până la urmă 
trebuie să scrii poemele pe care doar tu le poți scrie. 
Trebuie să folosești ceea ce ai citit, poeții care ți-au 
spus ție cel mai mult și să le dai propriul tău sens. Nu 
te bazezi atât de mult pe „tradiţie” cât pe mentori şi 


călăuze. Îmi place să mă gândesc la modul în care 


Dante îl roagă pe Vergiliu să-i fie călăuză prin infern. 
Aceea este o metaforă a modului în care un poet îi 
cere altui poet să-l poarte prin infern. Dar Vergiliu a 
scris „Eneida”, el nu a putut scrie „Infernul”. Dante a 
trebuit s-o facă singur. 

Lectura este interpretare şi decodare, mai ales 
atunci când textul este un poem. Se mai poate 
spune și că este „dezvăluire”, un termen care mie 
îmi place mai mult decât ceilalţi doi. Ceea ce fa- 
ceţi în Cum să citești un poem este să dezvăluiţi 

poeme şi să le lăsaţi să păşească în toată splen- 
doarea lor pentru a întâmpina cititorul. Nu s-ar 
putea oare ca aceasta să fie o formă de traducere? 
- „Traduceţi” limba poemelor într-o limbă cu 
care cititorii pot relaţiona... 

Da, acesta este într-adevăr un mod de a vedea lu- 
crurile. Desigur, este nevoie să ne amintim că lectura 
este şi subiectivă, este ceva la care contribuie şi pro- 
pria ta experienţă. 

Multe dintre poemele din carte sunt traduceri, 
iar dumneavoastră comparaţi versiuni şi efectele 
lor în engleză, ceea ce face ca traducerea întregii 
cărţi să fie atât o întărire cât şi o contrazicere a 


avertizărilor dumneavoastră. Sunt și câștiguri în 


traducere, în afară de pierderi? 

Unii traducători sunt atât de eficienţi încât even- 
tual recreează poemele într-o limbă ţintă. Acela este 
un act uluitor. De asemenea este frapant câte poeme 
pot fi redate în traducere. Ceva se pierde, ceva care 
are legătură cu sunetul, dar există altceva care este 
transfigurat - să-l numim spiritul poemului. Spiritul 
se traduce. 

Ca traducătoare, suspectată mereu de o formă 
sau alta de trădare, nu pot să nu mă gândesc că 
nu ar putea exista cultură fără traducere. Mer- 
gând cu gândul până încă mai departe, aflu un 
punct de sprijin în poezia lui Ezra Pound, care a 


fost atât de îmbogăţită de diverse forme de tra- 


Foto: Corneliu Grigoriu 


Norman Manea, Carmen Muşat, Edward Hirsch, Serile FILIT, Iași, 2014 

ducere, şi mă consolez cu ideea că nu ar exista li- 
teratură fără traducere, așa imperfectă cum pro- 
babil că este. Odată ajunsă cu gândul aici, mai 
găsesc un punct de sprijin în Borges. Cât de ferti- 
lizatoare poate fi traducerea, dacă este astfel? 

Traducerea este una dintre cele mai necesare ac- 
tivități literare. Ar fi minunat dacă ar putea cineva să 
citească în toate limbile pământului, dar, la modul 
realist vorbind, acest lucru este pur și simplu impo- 
sibil. Avem nevoie de traducere nu doar pentru a-i 
citi pe poeții antici greci și latini, ci şi pe poeţii Dina- 
stiei T'ang, pe poeții japonezi de haiku, textele antice 
sanscrite. Mi-aş dori să-l citesc pe Constantin Cavafy 
în grecește, pe Attilia J6zsef în ungureşte, pe Zbigniew 
Herbert în polonă, pe Joseph Brodsky în rusă, pe 
Nazim Hikmet în turcă, pe Tomas Transtrâmer în 
suedeză etc. Dar până când voi învăţa toate limbile 
acelea, voi fi nevoit să mă bazez pe treaba bună pe 
care o fac traducătorii. Acela este singurul mod în 
care am acces la biblioteca universală. 

Când aţi terminat de scris cartea, aţi simţit cu 
adevărat că aţi reușit să daţi „prozei aripile pe 
care le merită poezia”, care era intenţia din Pre- 
faţă? 

Am simțit că am onorat poezia atât cât am putut. 
Bineînţeles, uneori îmi doresc să fi putut zbura mai 
sus - cine nu-şi dorește? 

Cum să citești un poem este în primul rând lec- 
tura proprie și povestea „îndrăgostirii” dumnea- 
voastră de poezie. V-aţi gândit la ea ca la o 
potenţare a bucuriilor lecturii, sau poate ca la un 
fel de comuniune? 

Am decis să adopt postura cititorului, să-mi asum 


rolul cititorului, care este până la urmă eroul cărții 


mele. Cele mai multe cărți despre poezie se axează 
pe creatori, eu m-am hotărât să pun accentul pe re- 
ceptori. Am sperat ca cititorul cărții mele să mă-nso- 
ţească la drum. 

Aţi schimba ceva în carte acum, la cincispre- 
zece ani de la publicarea ei? 

Da, sunt multe poeme pe care-mi doresc să le fi 
discutat şi să le fi adus în atenţia cititorilor. De aceea 
am scris o carte cu titlul Alegerea poetului. Aş folosi 
mai multe exemple, dar argumentul meu esenţial ar 
fi același. Văd şi acum poezia ca pe o tranzacție, o re- 
laţie care se stabileşte între un poet, un poem şi un 
cititor. Încă mai cred într-o mistică a participării. Încă 


mai cred că lectura este relaţie. 


(Interviu realizat de Dana Bădulescu) 

Dă vrajă cuvântului obișnuit 


Mediul poeziei este limba, proprietatea noastră 
comună. Ea nu aparține nimănui şi în acelaşi timp 
este a tuturor. Poezia nu pierde niciodată din vedere 
modul în care limba este folosită, împlinită, degra- 
dată. Ar trebui să vorbim mai des despre precizia 
poeziei, care îi redă limbii inocenţa, care face ca limba 
să fie din nou vizibilă. Limba este un mediu impur. 
Vorbirea este o proprietate publică, iar cuvintele sunt 
produsele întinate, nu ale naturii, ci ale societății, 
care le face să circule și le întrebuințează într-o mie 
de scopuri diferite. 

Poezia cartografiază schimbările din limbă, însă 
nu reproduce sau nu recapitulează niciodată ceea ce 
descoperă. Poemul liric defamiliarizează cuvintele, le 
smulge din contextele familiare sau obișnuite, aruncă 
o vrajă asupra lor. Liricul este înrudit cu formele ace- 
lea copilărești, ghicitoarea şi versurile pentru copii, 
cu oricare formă de artă verbală care întoarce limba 
pe dos și atrage atenţia asupra categoriilor ei. După 
cum spunea poetul englez din secolul al XVIII-lea 
Christopher Smart, traducând liber din Arta Poeziei 


a lui Horaţiu: 


Este extrem de bine 
Să dai vrajă cuvântului obișnuit 
Pentru ca el să te întâmpine cu o prospeţime abso- 


lut nouă. 


Poemul împrospătează limba, o înstrăinează şi o 
înnoieşte. („Dar de-ar fi ca lucrarea să fie nouă, / 


Atunci şi cântecul la fel ar trebui să fie”, scrie Smart). 

Există un joc drăguţ de cuvinte pornind de la cuvân- 
tul vrajă în pasajul lui Smart inspirat de Horaţiu fiind- 
că, așa cum cred popoarele tribale de pretutindeni, 
actul de a așeza cuvintele într-o anumită ordine rit- 
mică are o putere magică. Puterea aceea poate fi eli- 
berată atunci când vraja este incantată cu voce tare. 
Acest lucru îmi mai aminteşte de puterea de atracție 
pe care a avut-o cuvântul latinesc carmen, care în- 
seamnă „cântec” sau „poem”, asupra poeţilor englezi 
începând cu Sidney, fiindcă era asemănător cuvântu- 
lui charm şi, de fapt, în textele latineşti mai vechi, el 
înseamnă şi formulă magică, o incantație menită să 
facă lucrurile să se întâmple, să fie cauza unei acțiuni 
(Andrew Welsh, Roots of Lyrict). lar o vrajă este efi- 
cientă doar atunci când este vorbită sau cântată, in- 
cantată. 

Poemul liric separă şi dezrădăcinează cuvintele 
din fluxul şi curentul zilnic al rostirii vii, dar în acelaşi 
timp le restituie - vrăjite, schimbate, fermecate - do- 
meniului altor oameni. După cum spune Octavio Paz 


în Arcul și lira: 


Poemul este locuit de două forțe opuse: una a ridi- 
cării sau dezrădăcinării, care extrage cuvântul din 
limbă: cealaltă a gravităţii, care îl face să se întoarcă. 
Poemul este o creaţie originală și unică, dar este în 
același timp lectură și recitare: participare. Poetul îl 
creează; oamenii, prin recitare, îl re-creează. Poetul şi 


cititorul sunt două momente ale unei singure realităţi. 


Metafora: poetul este o privighetoare 

Tranzacția dintre poet și cititor, cele două instanțe 
ale unei singure realități, depinde de limbajul figurat 
- figuri de stil, figuri de gândire. Poezia invocă o 


limbă care trece dincolo de sensul literal și, prin ur- 

mare, un mod de gândire care trece dincolo de acest 
sens. „Sunt multe alte lucruri pe care m-am trezit 
spunându-le despre poezie”, mărturiseşte Robert 
Frost în The Constant Symbol?, „dar cel mai important 
dintre acestea este faptul că ea este metaforă, care 
spune ceva și înseamnă altceva, care spune ceva în 
termenii altui lucru, plăcerea posteriorității”. Poezia 
este făcută din metaforă. Este o coliziune, o colu- 
ziune, comprimarea a două lucruri diferite: A este B. 
Termenul metaforă vine din latinescul metaphora, 
care la rândul lui derivă din grecescul metapherein, 
care înseamnă „a transfera”, şi într-adevăr o metaforă 
transferă conotațiile sau elementele unui lucru (sau 
idei) către alt lucru. Acesta este un transfer de ener- 
sii, un mod de interpretare, o chestiune de identitate 
şi diferență. Fiecare dintre aceste afirmaţii despre 
poem depinde de o metaforă: Poemul este o capsulă 
în care ne ambalăm secretele pentru care putem fi pe- 
depsiţi (William Carlos Williams). Un poem este o 
urnă bine meșteșugită (Cleanth Brooks), un icon ver- 
bal (W.K. Wimsatt). Un poem este o plimbare (A.R. 
Ammons); un poem este un meteor (Wallace Stevens). 
Un poem poate fi numit o pseudo-persoană. Ca per- 
soană, el este unic și i se adresează personal cititorului 
(W.H. Auden). Poemul este o mână, un cârlig, o rugă- 
ciune. Este un suflet în acțiune. 

Atunci când Paul Celan a scris „Un poem... poate 
fi un mesaj într-o sticlă”, el nu s-a gândit literalmente 
că-și va azvârli poemele în Sena (deşi le scria de la 
Paris) şi că cineva le va găsi plutind pe malurile râului 
Chicago (deși eu locuiam la Chicago atunci când i-am 
citit poezia pentru prima oară). Atunci ce a vrut să 
spună? Această carte încearcă să determine implica- 


ţiile. 


Limbajul poeziei, după cum susţine Shelley în 


eseul În apărarea poeziei, „este vital metaforic; adică 
marcheză relațiile până atunci neînțelese dintre lu- 
cruri şi perpetuează înțelegerea lor”, Shelley suge- 
rează că poetul creează relaţii între lucruri 
nerecunoscute până atunci şi că noile metafore 
creează gânduri noi și astfel revitalizează limba. În 


frumoasa sa carte Poetic Diction”, Owen Barfield re- 


marcă faptul că ar vrea să schimbe un detaliu în ex- 
presia lui Shelley, să modifice „relaţiile până atunci 
neînțelese” în „relaţii uitate”. Aceasta pentru că poe- 
zia redă o cunoaștere arhaică, un mod străvechi şi 
vital metaforic de gândire, acum în mare măsură 
pierdut. Poetul, creînd ceva din nou, poate „reda ceva 
vechi”. 

Cea mai veche poezie engleză, de exemplu (poe- 
mul anglo-saxon Beowulf şi poemele scrise în alte 
limbi germanice vechi), are un număr de tropi poetici 
care-i permit poetului să descrie lucrurile la un anu- 
mit unghi, fără a le numi, şi astfel îl invită pe cel care 
ascultă să le construiască în imaginaţie. Cele mai răs- 
pândite sunt cunoscute ca fiind kennings; acestea 
apar în cuvinte compuse, cum ar fi să numeşti marea 
swanrad („drumul lebedei”) sau winegeard („casa 
vânturilor”). Cuvântul ken, însemnând „a şti”, este fo- 
losit încă în dialectele scoțiene şi într-adevăr un astfel 
de limbaj figurat este un mod de a cunoaşte. 

Ceea ce mă interesează pe mine în mod special 
aici este să determin cum participă activ cititorul la 
crearea sensului prin metaforă, la gândirea prin re- 
laţia dintre lucruri diferite. Cum înțelegem aceste re- 
lații neînțelese până atunci sau uitate: în tensiune 
ironică, în corespondenţă exactă, în fuziune? Sensul 


transpare ca parte a unei colaborări dintre scriitor şi 

cititor. Din acest proces interactiv se naște răspunsul 
la întrebarea în ce măsură funcționează o metaforă, 
unde nu mai funcționează, în ce măsură poate fi un 
poem un mesaj într-o sticlă sau o mașină formată din 
cuvinte (Williams), sau o dereglare a simţurilor (Rim- 
baud); în ce măsură „este o carte o bucăţică de con- 
ştiinţă arzândă, fumegândă - şi nimic altceva” (Boris 


Pasternak); în ce măsură, după cum scrie Shelley, 


Poetul este o privighetoare, ce stă în întuneric şi 
cântă pentru a-și înveseli propria singurătate cu dulci 
sunete; publicul ei se simte precum cei îmbătaţi de me- 
lodia unui muzician nevăzut, având senzaţia că e miș- 


cat și pătruns, dar fără a şti de unde și de ce. 


Cântarea unei privighetori devine aici o metaforă 
a scrierii poeziei și ascultarea păsării aceleia (muzica 
aceea naturală) devine o metaforă a lecturii ei. Una 
dintre premisele metaforei lui Shelley este aceea că 
poetul „cântă” în „solitudine” fără a lua în calcul fap- 
tul că publicul - „publicul ei” - răspunde lucrării unui 
„muzician nevăzut”. Eu nu-l pot vedea de fapt fiindcă 
nu se află unul în prezenţa celuilalt. Cu toate acestea 
ei sunt aduşi într-o relație misterioasă (vizionară). 

Filosoful Ted Cohen sugerează că unul dintre sen- 
surile metaforei este „realizarea intimității”. Cohen 
argumentează în Metaphor and the Cultivation of In- 
timacy* că cel care creează şi cel care apreciază o me- 
taforă sunt aduşi într-o relație mai profundă unul cu 
celălalt. Aceasta pentru că vorbitorul adresează o in- 
vitație ascunsă prin metaforă, pe care cel care ascultă 
face un efort special de a o accepta și interpreta. O 
astfel de „tranzacţie constituie o confirmare a unei 
comunități”. Această noţiune descrie perfect modul 


în care poetul angajează cititorul din punct de vedere 

intelectual şi emoţional şi felul în care cititorul par- 


ticipă activ la crearea sensului în poezie. Prin acest 
schimb dinamic și creator, poemul ne angajează în 
cele din urmă în ceva mai profund decât intelect şi 
emoție. lar prin acest proces continuu, cititorul de- 


vine inițiat mai profund în misterul secret al poeziei. 


Epicul, dramaticul, liricul: fii plural precum 
Universul! 

Există o istorie dinamică a poeziei, iar poezia con- 
tinuă să angajeze, să împlinească şi să transgreseze 
acea istorie. Fiecare dintre noi devine un cititor mai 
eficient şi mai angajat pe măsură ce învăţăm mai mult 
despre trecutul poeziei şi formele ei. Lucrările lite- 
rare au fost împărțite în mod convențional în trei ti- 
puri sau clase, care depind de cine anume se 


presupune că vorbeşte: 


epic sau narativ: în care naratorul vorbește la per- 
soana întâi, apoi lasă personajele să vorbească sin- 
gure; 

drama: în care personajele vorbesc doar ele; 


liric: rostit prin persoana întâi. 


Această împărțire utilă de manual decurge și s-a 
dezvoltat din distincția fundamentală pe care a făcu- 
t-o Aristotel între trei categorii generice de literatură 
poetică: epicul, dramaticul și liricul. Toate acestea 
erau absolut prezentaţionale: recitate, vorbite, incan- 
tate, cântate. „Ca toate clasificările bine concepute”, 
scrie poetul portughez Fernando Pessoa în Către ex- 


plicarea heteronimiei, 


aceasta este folositoare și utilă; ca toate clasifică- 


rile, este falsă. Genurile nu se separă cu o astfel de fa- 


ProEuropeana Clubul cărții digitale 


cilitate esenţială și, dacă analizăm îndeaproape ele- 


mentele din care sunt alcătuite, vom afla că de la poe- 
zia lirică la cea dramatică există o gradaţie continuă. 
De fapt, mergând chiar până la originile poeziei dra- 
matice — Eschil, de exemplu - va fi mai adevărat să 
spunem că ceea ce întâlnim este poezie lirică pusă în 


gurile diferitelor personaje. 


Pessoa însuşi a scris poeme sub trei „heteronime” 
diferite, creând trei corpuri distincte ale operei, toate 
distingându-se unele de altele, semnate de trei „au- 
tori” fictivi diferiți. El a scris poeme şi sub numele 
propriu - la fel de dramatice, la fel de personale. Eu 
cred că trebuie să punem la suflet motto-ul său, care 
sună atât de mult în stilul lui Whitman: „Fii plural 


precum universul 

Grupările tradiționale ale lui Aristotel au fost mai 
mult sau mai puţin valabile până în secolul al opt- 
sprezecelea, însă de atunci epicul și romanul, drama- 
ticul și liricul s-au umbrit și s-au nuanțat reciproc. Ele 
s-au voalat, au avut loc transmutări, s-au trecut ba- 
riere. Cititorii au experiența modului în care elemen- 
tul narativ sau de povestire pune în mișcare poemele 
lirice; cum elementul muzical, ritmul emoţiilor în- 
carcă poemele narative; cum elementul proiecției 
dramatice dă forță multor narațiuni, multor opere li- 
rice. Aceste varietăți sunt continui, precum universul. 
Toate îşi au originea în practica religioasă şi în ritual. 

Poezia nu-și pierde niciodată sentimentul de mis- 
ter sacru. Ea a apărut împreună cu dansul și cântarea. 
După cum spunea Sapir, „Poezia de pretutindeni are 
origini inseparabile de vocea care cântă şi măsura 
dansului” (Limba). Poezia scrisă nu mai aparţine, în 


cea mai mare parte a ei, unei practici religioase co- 


munale. Ea este mediul indivizilor pentru indivizi. Pe 
mine mă interesează mai ales experiența existențială 
a lecturii poeziei, la modul schimbului privat care are 
loc între scriitor şi cititor. Eu subliniez eficiența ma- 
gică a cuvintelor ca atare, dar sunt conștient că poe- 
zia are o legătură puternică şi cu muzica pe de o parte 
şi cu pictura pe de alta. Poezia are o dimensiune mu- 
zicală, un element pictorial. Poezia și muzica sunt 
arte surori. La fel sunt şi poezia şi pictura. E ca şi când 
ochiul şi urechea ar fi legate prin poezie, ca şi când 


ar deveni surori sau un cuplu îndrăgostit. 


Surori în armonie, voce şi vers 

Poemul apelează la urechea noastră. La o graniță 
avem liricul ca poem dependent de muzică pentru 
efect total. Cuvântul liric derivă din grecescul lira sau 
„instrument muzical”. Grecii vorbeau despre versuri 
ca despre ta mele, „poeme care trebuiau cântate”. Ele- 
mentul muzical este atât de intrinsec poeziei încât li- 
ricul nu-și uită niciodată întru totul originile pe care 
le are în expresia muzicală - în cântare, incantație, 
recitare pe acompaniament muzical. Poetul a fost 
cândva un actor, un bard, un menestrel, un trubadur. 
În Renaștere, liricul a fost asociat cu lira şi cu lăuta. 
lată cum evocă Milton joncţiunea poeziei și a muzicii 


în poemul său „Ata Solemn Musick”: 


Binecuvântată pereche de Sirene, zălog sunteţi de 
bucurii cerești, 

Fiice ale sferelor, surori în armonie, Voce și Vers, 

Îngemănaţi ale voastre sunete divine şi împletiţi 


puterea-n ele 


Dintre cele nouă sirene cereşti corespunzătoare 

celor nouă sfere ale universului, Milton specifică aici 
două - Polyhymnia, muza cântecului sacru şi Erato, 
muza poeziei lirice — chemându-le să-şi îmbine ar- 
tele. Înaintea secolului al optsprezecelea, nici scriito- 
rii şi nici criticii nu prea făceau diferențe între 
versurile melodice, precum cânturile lui Campion 
(„Oricine visează la un poem unde limba începe să se 
asemene muzicii, la el se gândește”, scrie Charles 
Simic) sau cântecele din piesele lui Shakespeare şi 
versurile fără muzică, precum sonetele lui Shakespeare 
sau poemele de dragoste ale lui Donne. 

Cu toate acestea, în timpul Renaşterii au început 
scriitorii englezi să-şi scrie versurile pentru cititori 
mai degrabă decât să le compună pentru spectacol 
muzical. Ei au început să dea formă poemelor lor 
pentru un mediu vizual. S-a deschis spaţiul pentru 
scris ca scris, pentru poem ca formă scrisă spre a fi 
citită, fiindcă un poem scris, spre deosebire de unul 
oral, are o dimensiune spaţială. El devine un obiect 
fizic pe pagină şi se adresează urechii interioare, ex- 
perienţei unice. Aşa cum ideea de individ a început 
în timpul Renașterii, la fel şi poemul liric şi-a asumat 
elemente noi pentru a exprima acel sine proaspăt 
descoperit. Liricul a devenit un instrument pentru o 
intimitate sporită. Mai târziu, acea dimensiune a in- 
timităţii avea să fie simțită ca poezie lirică în sine. În 
același timp, o parte din poezie avea să înceapă să as- 


pire la condiția pură a muzicii. 


Tipar înaripat 

Poemul se adresează ochiului. El are o dimen- 
siune conturată și astfel se raportează artelor plas- 
tice, mai ales picturii. Poemul se priveşte, dar se și 
recită. Gândiţi-vă, de exemplu, la experimentele tipo- 


grafice ale lui e.e. cummings sau la poemele inventive 

de etalare vizuală ale lui John Hollander în 7Types of 
Shape“ sau la strofele simetrice ale lui Marianne 
Moore care par să fi fost scrise la o mașină de dacti- 
lografiat. Poemele lui Moore sunt scrise în silabice 
cristaline. Este greu să ţi le imaginezi scrise de mână. 
Cuvintele arată de parcă ar fi fost lustruite și cufun- 
date în acid, divizate în particule, în elementele con- 
stitutive, iar apoi reconstruite, curățate și turnate în 
pagină. 

Se pare că dorința de a unifica atât impulsurile li- 
terare cât şi cele vizuale într-un poem conturat este 
foarte veche, după cum demonstrează Dick Higgins 
în a sa istorie enciclopedică şi în antologia Pattern 
Poetry: Guide to an Unknown Literature” Higgins 
semnalează o varietate uluitoare de surse timpurii: 
poeme pe un anumit tipar în literatura greacă, latină, 
ebraică şi în majoritatea literaturilor europene mo- 
derne; texte chinezești pe un anumit tipar; poemele 
sanscrite Citrakâvya și alte texte indice. Există șase 
poeme pe un anumit tipar din Grecia perioadei ele- 
niste: două în formă de altar, unul în formă de ou, 
unul în formă de sirinx, unul în formă de topor şi unul 
în forma unor aripi. (Se poate ca acestea să fi avut o 
funcție magică sau talismanică deoarece erau expre- 
sii religioase.) La rândul lor, ele au devenit modelul 
celor 110 poeme britanice pe un anumit tipar scrise 
înaintea anului 1750, care dăinuie până astăzi. 
Aceasta este tradiția, de exemplu, care se află în spa- 
tele celor două capodopere ale lui George Herbert din 
Templul (1633), „The Altar'* şi „Easter Wings”, unde 
versurile, de lungimi variabile, conferă poemelor o 
formă vizuală care sugerează un altar și respectiv 
aripi de Paște. Versurile se potrivesc exact formei, iar 
curba emoțională a poemului corespunde articulării 


formei pe pagină. Ador poemele lui Guillaume 

D'ALE TRADUCĂTORILOR 


Apollinaire, Calligrames, termen născocit la începutul 
secolului XX pentru a se referi la genul de poem pe 
care el a crezut că îl inventase pentru a contribui la 
modernism („Moi aussi je suis peinire”, a scris el), 
când de fapt dezvolta cea mai recentă manifestare a 
avangardei a ceea ce poezia latină numea carmen fi- 
gurataun (poeme figurate). 

Iată poemul „II Pleut”, mai întâi în original, iar 


apoi în traducerea liniarăa lui Roger Shattuck: 


Il Pleut 


It's Raining 


Its raining women's voices as ifthey had died even 
în memory 

Andit's raining you as well marveilous encounters 
ofmylif0 

little drops 

Those rearing clouds begin to neigh a whole uni- 
verse of 

cauricular cities 

Listen if it rains while regret and disdain weep to 
an ancient 

music 

Listen to the bonds fai! off which hold you above 
and below? 


Versurile oblice ale poemului lui Apollinaire 
creează senzaţia ploii care se scurge pe un geam. 
Forma grafică şi muzica verbală se unesc în timp ce 
fiecare vers lung vertical devine o unitate ritmică a 
sensului. Cel de al doilea vers fără punctuație în fran- 
ceză creează un murmur incantatoriu care evocă tri- 
steţea şi melancolia unei zile ploioase în Paris, Și cu 
toate acestea, după cum arată Anne Hyde Greet și S. 
1. Lockerbie în comentariul lor pertinent asupra poe- 
melor din Calligrammes, există o ambiguitate bogată 
a sentimentului în acest poem, care trece dincolo de 
o simplă melancolie în stil Verlaine. În timp ce primul 
vers asociază ploaia cu o fericire apusă, al doilea şial 
treilea vers o asociază cu întâlnirea pe plan larg - 
deschiderea către - lumea modernă. „Picăturile care 
se scurg pot exprima tristețea”, scriu ei, „dar în felul 
în care se răspândesc curgând şi învăluind geamul 


există şi sentimentul unei aventuri şi explorări a spa- 

ţiului”. Apollinaire concretizează astfel în lumina li- 


niilor ondulatorii sentimentul unei vieți vechi care 
trece trist chiar în timp ce o lume proaspătă se des- 
chide. 

Ceea ce mă incită pe mine în privința liricului pic- 
torial, emblema lirică, este modul în care poemul se 
etalează ca metaforă. El ne spune: sunt altceva. Privi- 
torul interacționează cu forma; cititorul are expe- 
riența relației precise dintre subiect și obiect, 
conținut şi formă. Scriitorul pune ploaia pe pagină, 


cititorul o lasă să curgă. 


Din leagănul care se balansează mereu 

Poemul se adresează unui ascultător nevăzut, 
unui public nevăzut. Face acest lucru prin retorica 
adresării din moment ce retorica adresării mesajului 
din sticlă pare să-i vorbească doar poetului, sau unei 
muze, unui prieten, unui iubit, unei abstracțiuni, unui 
obiect din natură... Pare să-i vorbească lui Dumnezeu 
sau nimănui. Aici intervine retorica, radicalul prezen- 
tării, ritmul cuvintelor creându-i cititorului o senzație 
profundă. Ritmul ridică poemul din pagină, vrăjeşte 
sunetele limbii, hipnotizează cuvintele în expresii 
memorabile. Ritmul creează o schemă a dorinței și 
aşteptării, a obișnuinţei și diferenței. Ritmul se rapor- 
tează pulsului, bătăii inimii, respirației. El ne aduce 
în noi înşine; ne scoate din noi înşine. Ne diferen- 
ţiază; ne uneşte cu întregul cosmos. 

Ritmul este o formă tăiată în timp, aşa cum spu- 
nea Ezra Pound în ABC-ul lecturii. El este combinația 
în engleză dintre silabele accentuate și neaccentuate 
care creează senzația de fixitate și flux, de surpriză și 
inevitabilitate. Ritmul nu este altceva decât recurenţă 
şi schimbare, El este modul în care poezia sondează 


adâncimile, atinge insondabilul. El este oceanic. Aș 

spune împreună cu Robert Graves că există un ritm 
al emoţiilor care condiționează ritmurile muzicale, 
acea încordare şi relaxare care ne cuprinde prin im- 
presiile simţurilor. Tocmai emoția - însuşi ritmul 
emoției — este cea care determină textura sunetelor. 

Vreau să simt curentul marin, cadenţa liturgică a 
primei strofe a poemului „Din leagănul care se balan- 
sează mereu”. Poemul este o frază de douăzeci și 


două de versuri. Întotdeauna mă transportă. 


Din leagănul care se balansează mereu, 

Din gâtlejul păsării cântătoare, pasărea muzicii, 

Din miezul de noapte al lunii a Noua, 

Peste nisipurile sterile câmpurile de dincolo, unde 
copilul 

părăsindu-și patul a călătorit singur, fără nimic pe 
cap, desculţ 

vale de la cercul împrăștiat din jurul lunii, 

La deal de la jocul mistic de umbre îngemănate şi 
răsucite ca şi când 

arfi vii, 

Teșind din rugii de trandafiri sălbatici şi mure, 

Din amintirile păsării care-mi cânta mie, 

Din amintirile tale, trist frate, din licăririle suișuri- 
lor și coborâșurilor 

pe care le-am auzit, 

Din semiluna aceea galbenă răsărită-ntr-un târziu 
şi parcă 

umflată de lacrimi, 

Din notele acelea de început de dorință şi dragoste 
acolo în 

pâclă, 

Din miile de răspunsuri ale inimii mele ce n-avea 
să se oprească vreodată, 


Din puzderia de cuvinte ce se ridicau din toate, 

Din cuvântul mai puternic şi mai savuros decât ori- 


care altul, 

Din astfel de lucruri ce încep acum această scenă 
revizitând-o, 

Ca un stol, ciripind, ridicându-se, sau trecând pe de- 
asupra, 

Adus aici, unde totul îmi scapă, în grabă, 

Bărbat și totuși prin lacrimile astea din nou un bă- 
ieţel, 

Aruncându-mă-n nisip, înfruntând valurile, 

Eu, cel ce cântă durerile și bucuriile, cel ce unește 
aici cu dincolo, 

Luând toate indiciile pentru a le folosi, dar sărind 
dincolo de ele cu iuțeală, 


Cânt o-ndepărtată amintire. 


Forţa incantatorie a acestui poem este extraordi- 
nară pe măsură ce repetițiile eliberează intelectul, 
deschizându-l visării. Mi se pare că Whitman creează 
aici chiar ritmul unei reminiscenţe singulare, ce se ri- 
dică din adâncurile minţii, din valurile mării şi leagă- 
nul ce se balansează, din toate senzațiile 
nediferențiate ale primilor ani de viață, din puzderia 
amintirilor copilăriei, din toate experienţele posibile 
ale evenimentului cu rol de formare în care un băiat 
își părăsește siguranța patului şi merge singur pe 
țărm, „Afară”, „Deasupra, „În vale”, „La deal”, „Din” în- 
locuind siguranţa încăperii cu pericolele exteriorului, 
confruntându-şi propriile dorinţe vagi și golul pâclos, 
amestecându-şi propriile lacrimi cu ceața fină a ocea- 
nului, ascultând păsările, înțelegând limba - chema- 
rea - unei singure păsări. El merge pe țărm la 
marginea lumii, la marginea necunoscutului. A intrat 


în spaţiul pe care Emerson îl numeşte „eu și abisul”, 


spațiul sublimului american. 

În această regiune: din toate eventualele cuvinte, 
doar aceste cuvinte; din toate aceste eventuale amin- 
tiri, doar aceasta. Doar ritmul care transpare creează 
senzația proustiană de a fi în două locuri în acelaşi 
timp, „Bărbat, şi totuşi prin lacrimile astea din nou 
un băieţel, / Aruncându-mă-n nisip, înfruntând valu- 
rile”. Whitman creează prin ritmul retoric al acestor 
versuri chiar urgenţa amintirii fundamentale care a 
fost declanșată și se relevă. El se despică și se mișcă 
fără fisuri între persoana a treia şi persoana întâi. Şi 
aşa cum pasărea îi cânta („Din amintirile păsării ca- 
re-mi cânta mie”) tot așa ne cântă el nouă („Eu, cel ce 
cântă durerile și bucuriile”). Acesta este un poem al 
vocației poetice. 

Este revelator faptul că Whitman construieşte 
totul până la ordinul pe care şi-l dă sieşi: „Cânt o-nde- 
părtată amintire”. El memorează amintirea în cântec. 
Există un element de cântec de leagăn în acest poem, 
mișcarea legănătoare a valurilor, sunetul de conso- 
lare al mării. Dar acesta este un cântec de leagăn care 
răneșşte (așa cum spunea Garcia Lorca despre cânte- 
cele de leagăn spaniole), un cântec de leagăn de tris- 
tețe care pătrunde însuși universul, un cântec de 
leagăn care merge de la incantaţie la cântare. Paul 
Valery numește trecerea de la proză către vers, de la 
vorbire către cântec, de la mers către dans, „un mo- 
ment care este în acelaşi timp acțiune şi vis”. 
Whitman creează aici un astfel de moment. El ţese o 
vrajă dincolo de durere și bucurie, devine șamanul 
poetic care se face autorul acelei amintiri îndepărtate 


pentru noi, care invocă experienţa în noi. 

Valul se întoarce mereu 

Reînnoirea este „pivotul lirismului”, după cum 
spune poeta rusă Marina Tsvetaeva, comparând ele- 
mentul liric cu valurile mării. „Valul se întoarce 
mereu şi mereu se-ntoarce ca fiind alt val”, scrie ea în 


eseul „Poeți cu istorie şi poeţi fără istorie”: 


Aceeași apă — un altval, 

Ceea ce contează este că-i val. 

Ceea ce contează este că valul se va întoarce. 

Ceea ce contează este că mereu se va întoarce ca 
fiind alt val. 

Ceea ce contează cel mai mult: oricât de diferit ar 
fi valul ce se întoarce, 

se va întoarce mereu ca val al mării. 
Ce este un val? Compoziţie și mușchi. La fel este şi 


poezia lirică. 


Poemul este un lucru muscular și legat prin com- 
poziție. El se mișcă precum un val și dizolvă literali- 
zările. Noi participăm în curgerea lui; curgem în 
participarea lui. Ne abandonăm ritmului său, proce- 
sului de individualizare, procesului de fuzionare. 
Atunci când Tsvetaeva compară elementul liric cu va- 
lurile mării, eu mă gândesc la „Out of the Cradle 
Endlessly Rocking”!1, mă gândesc la poemul liric de 
țărm marin „The Idea of Order at Key West”1?, care 
mă duce cu gândul la poemul „The End of March” al 
lui Elizabeth Bishop, poemul lui Mark Strand „The 
Idea”!* și „The Woman on the Bridge over the Chicago 
River”15 al lui Allen Grossman. Mă gândesc la ideea 
lui Heraclit, dezvoltată de Jung, că „Este o încântare... 
pentru suflete să devină ude”. James Hillman explică 
în The Dream and the Underworld: că „Apa este ele- 


mentul special al visării, elementul imaginilor refle- 

xive şi al curgerii lor neîncetate, de nepătruns. Ume- 
zirea în vise se referă la plăcerea pe care o află sufle- 
tul în moarte, plăcerea de a te cufunda scăpând de 
fixații în preocupări literalizate”. 

Poemul se mișcă de la ochi la ureche, la urechea 
interioară, ochiul interior. El ne scufundă în particu- 
laritățile senzaţiilor noastre, ne poartă prin articulă- 
rile pipăitului, gustului, miresmei. Ne activează 
senzațiile până când începem să simțim o agerime 
animalică deschizându-se în noi. Ne ghidează reflec- 
ţiile. Ne activează o intuiție care curge mai adânc 
decât intelectul. („Sub incredulitatea mea/ Curge în 
același timp/ Bucurie... Intuiţie imponderală şi con- 
tinuă/ Precum strofele într-o carte / Sau gamele au- 
rite în pârâul melodiei”. - James Merrill, Scripts for 
the Pageant.!”) Ne folosim senzațiile în poezie, dar 
este o greșeală să încercăm să ne folosim senzațiile 
peste tot. Poemul ne scufundă din vizibil în invizibil, 
ne scufundă în domeniul psihicului, al sufletului. Ne 


ia în domeniul demonicului. Goethe notează: 


În poezie, mai ales în aceea care este inconștientă, 
înaintea căreia raţiunea și înțelegerea se dovedesc ine- 
ficiente și care, prin aceasta, produce efecte care până 
atunci au depășit orice ţine de conceptual, există 


mereu ceva Demonic. 
(Marţi, 8 martie, 1831) 


În poezie descoperim că participăm la ceva ce nu 
poate fi explicat sau înțeles doar de rațiune sau de în- 
ţelegere. Participăm la imaginar. Creăm un spațiu 
pentru fantezie, intrăm în viața noastră din vis. Ne 
adâncim respiraţia, reflecția asupra ființei, agilitatea 


spirituală. 

Poezia este o forță animatoare. Ea prinde viață 
atunci când poetul înscrie magic un val şi prin aceasta 
creează un lucru nou, atunci când textul îl imobili- 
zează, când poemul individual devine o parte a mării 
celei mari, când sticla este purtată la mal și călătorul 
o găseşte, când cititorul are experiența adâncimilor 


lui inepuizabile... 


Ajută-mă, o, muză cerească 

Robert Graves scrie în eseul On English Poetry'8: 
„De aici încolo, atunci când folosesc cuvântul Poezie 
mă refer atât la părțile controlate cât şi la cele necon- 
trolate ale artei luate împreună, fiindcă fiecare este 
neputincioasă fără cealaltă”. Nimeni nu înțelege întru 
totul relația din poezie între transă şi meşteşug şi, 
într-adevăr, poeţii au fost obsedaţi de problema a 
ceea ce poate fi şi ceea ce nu poate fi controlat în pro- 
ducerea artei. Acest lucru este instructiv mai ales 
pentru cititori, care contribuie la poezie cu propriile 
lor scopuri conștiente, cu propriile mecanisme incon- 
ştiente de deplasare și identificare, de sublimare, 
proiectare, condensare... 

Uneori accentul se pune pe raţiunea conștientă, 
pe aspectele conştiente ale producerii. Paul Valery 
vorbea despre „une ligne donn€” - „linia dată” — şi su- 


gera că orice altceva era muncă, o chestiune de meș- 


teşug. Baudelaire vorbea despre „munca prin care un 
vis devine o operă de artă”. În eseul său din 1846 „Fi- 
losofia compoziţiei”, Edgar Allan Poe sublinia metoda 


conştientă a încercării şi erorii: 


Cei mai mulţi scriitori - îndeosebi poeţi — preferă 
să se înțeleagă faptul că în procesul compoziţiei sunt 


impulsionaţi de o pură frenezie - o intuiţie ecstatică — 


și se înfioară cu siguranță dacă ar lăsa publicul să 
tragă vreo ocheadă în spatele scenelor, la gândurile 
lor elaborate și schimbătoare — la adevăratele scopuri 
percepute doar în ultimul moment — la nenumăratele 
crâmpeie de idei care nu au atins încă maturitatea 
demnă de a fi privită pe de-a-ntregul - la fanteziile pe 
deplin mature, respinse cu disperare fiindcă nu pot 
funcţiona — la selecţiile și abandonurile scrupuloase — 
la ştersăturile și interpolările dureroase — într-un cu- 
vânt, la rotiţele și pinioanele - garnitura care mișcă 
scena — scările mobile și pedalele - robineţii, vopseaua 
roșie și întăriturile negre care, în nouăzeci și nouă de 
cazuri dintr-o sută, constituie proprietățile actorilor 


literari. 


Aici Poe dă un precedent enorm - și un privilegiu 
teatral - naturii rațiunii în procesul creator. 

Dar mai este ceva. Poate că este adevărat că poe- 
tului i se dă un singur vers, dar acel vers este oricum 
un dar al inconștientului, un presentiment, o intuiție 
şi o percepţie. Poetul este cel ce de multe ori gândește 
simțind. Amintiți-vă de renumitul cogito cartezian 
(„gândesc, deci exist”) şi la variațiunea asupra lui 
Descartes a lui Paul Val&ry: „Câteodată gândesc; iar 
câteodată exist” (Analecte). Inspirația este in-spirație, 
locuire, iar poezia nu poate fi cu totul dorită - după 
cum Platon știa. Ea este adeseori legată de pasiune, 
de manie, de joc copilăresc, de însuşi inconştientul 
nostru. Poeţii au ştiut întotdeauna că încearcă să in- 
voce pentru noi ceva ce nu poate fi pe deplin contro- 
lat. Aceasta este nota necesară de nebunie pe care 
Platon a exploatat-o atât de mult, libertatea care l-a 


înspăimântat. lată-l pe Socrate în dialogul Phaedrus: 

Există o a treia formă de posedare sau nebunie, a 


cărei sursă sunt Muzele. Aceasta acaparează un suflet 
blând, virgin și îl stimulează la o expresie absorbită de 
pasiune, mai ales în poezia lirică, glorificând nenumă- 
ratele fapte înălțătoare ale vremurilor străvechi pen- 
tru a-i fi de învăţătură posterităţii. Dar dacă cineva 
vine la porţile poeziei fără nebunia Muzelor, convins 
că doar meșteșugul îl va transforma într-un poet bun, 
atunci el și lucrările lui de om cu mintea clară vor fi 
făcute praf de poezia nebuniei şi, iată, locul nu i se va 


afla nicăieri. 


În această viziune poezia este periculoasă. Ea este 
asociată îndeaproape cu nebunia şi nu este pe de-a-n- 
tregul în voia conștiinței sau intelectului poetului. 
„Poezia nu este precum rațiunea, o putere care să fie 
exercitată potrivit hotărârii voinţei”, scrie Shelley în 


romantica sa apărare a poeziei: 


Un om nu poate spune: „voi compune poezie” Nici 
chiar cel mai mare poet nu o poate spune fiindcă min- 
tea creatoare este precum un cărbune aproape stins 
pe care cine știe ce influenţă invizibilă, ca o pală de 


vânt, îl trezește la o strălucire trecătoare. 


Oricine invocă „Ajută-mă, o, Muză Cerească” ex- 
primă dependenţa de o forță dincolo de intelect. În 
general, puterea extraordinară care vine câteodată 
din lucrările marilor poeți ai rațiunii, de la Samuel 
Johnson până la Louise Bogan şi ]. V. Cunningham, 
vine din curentul adânc al demonicului care este con- 
tracarat de activitatea conştientă a creației. Poeţii vi- 
zionari întâmpină cu bucurie vântul nebuniei — mă 
gândesc la Rimbaud și Shelley, la Hart Crane şi Fede- 


rico Garcia Lorca - dar o parte din puterea lor vine 

din faptul că revelaţia bruscă este ceea ce matemati- 
cianul Henri Poincar& numeşte „un semn manifest al 
unei lucrări îndelungi, inconștiente” şi că vântul este 
modelat după exigenţele formei. Mi-a plăcut întot- 
deauna aforismul poetului baroc iezuit Tommaso 
Ceva că poezia este „un vis pe care îl visezi în pre- 
zenţa rațiunii”. 

Poetul va numi muza „Laura” sau „Beatrice”, poe- 
tul o va numi „Mnemosyne” (personificarea memo- 
riei) sau „Clio” (muza istoriei). Poetul va împrumuta 
noțiunea de «uncanny», de inconștient, sau incon- 
ştientul colectiv de la Jung, sau ideea de intuiție crea- 
toare a lui Jacques Maritain. Poetul mai în vârstă îl 
sfătuiește pe poetul mai tânăr: există mister în toate. 
Astfel W.S. Marwin, de exemplu, și-l amintește pe pro- 
fesorul său John Berryman dându-i sfaturi chiar în 


anii de după cel de Al Doilea Război Mondial: 


EI mi-a sugerat să mă rog la Muză 
să cad în genunchi și să mă rog 
chiar acolo'n colţ și 

mi-a zis ca-ntocmai să fac 


(«Berryman») 


Berryman a mai spus că 


marea prezenţă 
care permitea totul și îl transmute 
în poezie era pasiunea 
pasiunea era geniu, iar el lăuda mișcarea și invenţia 


(«Berryman») 


O pasiune care transfigurează. O forţă de dincolo 
care separă de sinele conștient. 


Nu există poezie adevărată fără meșteșug con- 

ştient, atenție absorbită, concentrație absolută. Nu 
există poezie fără invenţie inconștientă. Cititorul, de 
asemenea, intră într-o relaţie între aspectele contro- 
late și necontrolabile ale artei. Shelley spune că „Poe- 
zia izbăveşte de la degradare momentele când omul 
este vizitat de divinitate ”. Poemul este un spirit care 
iese din sticlă pentru a elibera imaginaţia cititorului, 
divinitatea lăuntrică. Scriitorul și cititorul construiesc 
împreună sensul. Poetul care invocă ajutor de la 
muza cerească face acest lucru şi în numele cititoru- 


lui cu imaginație. 


E un fel de întâmplare că tu eşti cititorul și eu 
scriitorul 

Poezia lirică este o formă de materialism verbal, 
o artă a limbii, dar este mult mai mult decât „cele mai 
bune cuvinte în cea mai bună ordine”. Poezia este 
limbă care se împlinește, limbă comprimată și ridi- 
cată la puterea supremă. Limbă în acțiune împotriva 
timpului, împotriva morții. Câteodată mă uluieşte 
modul în care poemele incarnează spiritul - spiritele 
- şi pătrund în adâncurile ființei. Alte dăți mă uluieşte 
cât de puţin face poemul, cât de inadecvate sunt mij- 
loacele sale. Căci ce are scriitorul decât niște însem- 
nări negre pe o foaie albă pentru a imagina o lume? 
lată în acest sens versurile splendidului poet floren- 


tin Guido Cavalcanti: 


Noi siân le triste penne isbigotite 


le cesoiuzze e '] coltellin dolente 


Noi suntem bietele pene cuprinse de mirare, 
Micile foarfeci şi bricegele îndurerate. 


Cavalcanti își proiectează propriile sentimente 


dureroase de inadecvare a imaginației asupra instru- 
mentelor înseşi ale scriitorului (penele și cuţitele fo- 
losite la ascuțirea lor), instrumentele diminutive ale 
scriitorului. 

În Six Memos for the Next Millennium”, Italo 
Calvino face un comentariu subtil care dezvoltă ver- 
surile lui Cavalcanti, creând o afirmaţie despre expe- 


riența însăşi a literaturii: 


Toate «realitățile» şi «fanteziile» pot lua formă 
doar cu mijloacele scrisului, în care exterioritatea şi 
interioritatea, lumea și eu, experienţa și fantezia apar 
ca fiind compuse din același material verbal. Viziunile 
polimorfice ale ochilor și spiritului sunt conţinute în 
versuri uniforme din litere mici sau mari, puse strâns 
una lângă alta precum firele de nisip, reprezentând 
spectacolul multilateral al lumii ca suprafaţă care este 
mereu la fel și mereu altfel, precum dunele mișcate de 


vântul deșertului. 


Descrierea lui Calvino asupra limitelor literale ale 
artei îmi aminteşte: că incitarea și grația literaturii 
trebuie să aibă loc în rândurile caracterelor scrise pe 
pagină. 

„Atunci există lectură creativă precum există 
scriere creativă”, spune Emerson în „The American 


Scholar”20 


într-o afirmaţie care ar putea fi un credo 
pentru cititorul de poeme. Poezia ne sensibilizează 
la ceea ce este mai profund în noi înşine - stârneşte 
o dorință spirituală pe care o și gratifică în același 
timp. Poezia atinge ceea ce declară, dar nu poate face 
acest lucru decât prin colaborarea imaginativă şi 
chiar complicitatea cu cititorul. Scriitorul creează 


prin cuvinte o lume pe care o simte, pe care doar ci- 

titorul o poate anima și internaliza. Scrierea este în- 


trupare. Lectura este contact. În prefața la Obra poe- 


tica, Jorge Luis Borges scrie: 


Gustul mărului (afirmă Berkeley) constă în contac- 
tul fructului cu cerul gurii, nu în fruct în sine; aproape 
la fel (aș spune eu), poezia constă în întâlnirea poemu- 
lui cu cititorul, nu în şirurile de simboluri tipărite pe 
paginile unei cărți. Esenţial este actul estetic, înfiora- 
rea, emoția aproape fizică pe care o ai la fiecare lec- 


tură. 


Borges continuă, sugerând că poezia își poate îm- 
plini magia răspunzând nevoii noastre profunde de 
a „recupera un trecut sau de a prefigura un viitor”. 

Poezia depinde de reciprocitatea dintre scriitor și 
cititor. Doar simbolurile de pe pagină sunt insufi- 
ciente. Borges a fost un fabulist şi în prefața primei 
lui cărți de poeme a mers chiar până mai departe 
pentru a sugera că poezia trece dincolo de reciproci- 


tate, de identificare în identitatea însăși: 


Dacă în paginile următoare există un vers sau altul 
mai reușit, fie ca cititorul să-mi scuze îndrăzneala de 
a-l fi scris spre a fi citit. Cu toţii suntem unul; mințile 
noastre mărunte seamănă, iar ocaziile ne influențează 
atât de mult încât este aproape o întâmplare că tu ești 
cititorul iar eu scriitorul — scriitorul nesigur, înfocat — 


al versurilor mele. 


Afirmația este nostimă şi spumoasă și poate 
naivă, dar este şi un adevăr în ea, care are de-a face 
cu o senzație comună a lecturii: sentimentul straniu 
că de fapt compunem lucrurile la care răspundem. În 

acesta „momentul fluid, exaltant care se află în cen- 
trul oricărei lecturi memorabile, bucuria nedezamă- 
gită de a afla că tot ceea ce ne ţine în mrejele sale 
răspunde la dorința pe care ne-o stârnește”. Poezia 
îşi creează propria sa lume autonomă și ceea ce cere 
de la noi acea lume își află în acelaşi timp răspunsul 
în noi. 

În Poetica spațiului, Gaston Bachelard spune că 
„Poezia pune limba într-o stare de emergenţă”. E o 
emergenţă cu bătaie scurtă. Bachelard mai citează 
afirmația lui Pierre-Jean Jouve că „Poezia este un su- 
flet care inaugurează o formă”. Noţiunea inaugurării 
formei de către suflet sugerează ceea ce Bachelard 
numeşte „puterea supremă” şi „demnitatea umană”. 
Onorez acea demnitate recunoscând forma pe care o 
ia, modul în care se compune. Orice operă de artă are 
nevoie de cineva care să îi răspundă pentru a deveni 
completă. Fără acel răspuns imaginativ, ea este doar 
parțial realizată. Jean-Paul Sartre exprimă cu emfază 


această chestiune în Ce este literatura? 


Actul creator este doar un moment incomplet şi 
abstract în producerea unei lucrări. Dacă autorul ar 
exista singur, ar putea să scrie cât de mult vrea; lucra- 
rea ca obiect nu ar mai vedea niciodată lumina zilei, 
iar el ar trebui fie să lase pixul jos, fie să dispere. Dar 
operaţiunea scrisului o implică pe cea a cititului drept 
corelativ dialectic, iar aceste două acte legate între ele 
necesită doi agenţi distincţi. Acesta este efortul conju- 
gat al autorului și cititorului, care aduce în scenă 
obiectul acela concret și imaginar, care este opera 
minții. Nu există artă în afară de cea pentru și de către 
alții. 

Cititorul există în orizontul poemului. Mesajul din 


sticlă poate părea că-i vorbește doar poetului, sau lui 

Dumnezeu, sau nimănui, dar cititorul este cel care-l 
găseşte şi îl interceptează, care desigilează sticla şi 
dă drumul limbii să iasă. Cititorul devine ascultătorul, 
lăsând poemul să vorbească şi să se redescopere pe 


măsură ce este citit. 


Șocul, sincopa, extazul 
Eu consider că poetul este un meșteșugar care tri- 
mite o seducţie formală, o provocare, un semnal. Eu 


întâlnesc - sunt întâmpinat — de o operă de artă. Pen- 


1 Rădăcinile liricului (n. tr.) 
2 „Simbolul constant” (n. tr.) 
3 Vocabular poetic 
+ „Metafora şi cultivarea intimităţii” 
5 „La o muzică solemnă” (n. tr.) 
* Tipuri de formă (n. tr.) 
7 Poezie cu formă: ghid pentru o literatură necunoscută 
(n.tr) 
$ „Altarul” (n. tr) 
* „Aripi de Paşte” (n. tr.) 
* Plouă 
Plouă voci de femei ca şi când ar fi murit chiar şi-n 
amintire 
Și plouă cu tine și cu întâlniri minunate ale vieţii mele 
O stropi mici 
Norii aceia din spate care bubuie-n întreg universul 
orașe de tunet 
Ascultă dacă plouă pe când regretul și disprețul plâng 
pe-o străveche 
muzică 
Ascultă cum cad toate ce te ţin deasupra și dedesubt 


(n.tr) 


tru mine, acea întâlnire este activă, iscoditoare, ne- 
obosită, neliniștitoare, exuberantă, îndrăzneață şi re- 
cunoscătoare. Poeţii vorbesc despre șocul, sincopa, 
extazul scrisului, dar de ce să nu vorbim și despre 


şocul, sincopa și extazul lecturii? 


(Traducere de Dana Bădulescu) 


1 „Din leagăn legănându-mă fără-ncetare” (n. tr.) 

12 „Ideea de ordine în Key West” - poem de Wallace 
Stevens (n.tr.) 

13 „Sfârşitul lui martie” (n. tr.) 

14 Ideea” (n.tr.) 

15 „Femeia de pe podul de peste râul Chicago” (n. tr.) 

16 Visul și tărâmul adâncurilor (n. tr.) 

17 Manuscris pentru spectacol (n. tr.) 

15 Despre poezia engleză (n. tr.) 

15 Sase memorii pentru următorul mileniu (n. tr.) 

% „Savantul american” (n. tr:) 


2 Alinarea poeziei (n. tr.) 

Xavier MONTOLIU PAULI 


„Literaturile rămân mici doar dacă vor și ele lucrul acesta” 


Xavier Montoliu Pauli lucrează din 2003 la Institu- 
tul Literelor Catalane din Barcelona, un organism 
susținut de guvernul catalan, unde se ocupă de promo- 
varea literaturii catalane în calitate de manager cul- 
tural. În anii '90 a venit în Bucureşti ca profesor de 
limbă catalană, şi mai recent este traducător din limba 
română în limbile catalană și spaniolă. Vorbește cu pa- 
siune despre relaţia dintre centru și periferie în cul- 
tură, insistând pe importanţa și vitalitatea periferiilor. 
Ultima carte tradusă de el în limba catalană este La 
cinquena impossibilitat /Laptele negru] a lui Norman 
Manea (Barcelona, Galaxia Guttenberg, 2015; e-book]). 

În vara acestui an a beneficiat de o rezidenţă de 
traducere în cadrul celei de-a doua ediţii a programu- 
lui „Rezidenţele FILIT pentru traducători străini” al 
Festivalului Internaţional de Literatură şi Traducere 
Iași. A optat pentru Brăila, proiectul său fiind tradu- 
cerea volumului Chira Chiralina de Panait Istrati din 


limba română în limba catalană. 


(Monica Salvan) 

Ai predat catalana la Universitatea din 
Bucureşti în anii '90. Cum ai ajuns în România? 
De unde îţi vine interesul pentru cultura română? 

S-a întâmplat în anul 1992, în septembrie, când, 
după un concurs dat pentru un post de lector de 
limba catalană în străinătate, am ajuns la Universita- 
tea din Bucureşti. Doamna Sanda Reinheimer 
Rîpeanu, şefa de catedră la limbi romanice, la Facul- 
tatea de Filologie a Universității Bucureşti, făcuse o 
cerere la Barcelona pentru a înființa un post de lector 
de catalană, primul post pentru predarea acestei 
limbi la Bucureşti. 

Lectoratul avea un termen de trei ani de şedere, 
dar atât guvernul catalan cât şi Universitatea au decis 
să-l prelungească cu un an, ceea ce pentru mine a fost 
excelent. Presupun că au fost mulțumiți de ceea ce fă- 
cusem cu studenții, care veneau să descopere o limbă 
şi o cultură cu totul nouă pentru ei. 

Pe lângă orele de la Universitatea din Bucureşti, 
am mai predat seminare de catalană la Universitatea 
din Cluj şi am ținut conferințe în alte centre univer- 
sitare din țară, de pildă la Universitățile din 


Constanţa, Craiova, şi, desigur, la cea din laşi. Atunci 


am putut vizita Bojdeuca lui Creangă. Nu-mi închipu- 
iam atunci nici pe departe că mai târziu o să ajung 
să-l citesc în original şi chiar să traduc în catalană Po- 
vestea poveștilor, într-un proiect care urmează să 


apară. 

Ai reușit să-i interesezi pe studenţi? 

În afară de ore de limbă, literatură și civilizație la 
care s-au înscris studenții interesaţi, am colaborat cât 
de cât cu tot ce mi s-a propus să fac la Facultatea de 
Litere şi la alte centre universitare, pentru a face cu- 
noscută cultura și limba catalană. În anii '90 erau 
multe lucruri de făcut şi era important să punem ba- 
zele unei rețele catalane, fondată nu doar pe orele la 
Universitate ci şi pe alte proiecte culturale - cel puţin 
aşa mi s-a părut mie că este de făcut. 

Nu trebuie uitat faptul că în vara anului 1992 
s-au desfășurat la Barcelona Jocurile Olimpice şi toată 
lumea era cu ochii ațintiți pe capitala catalană. A fost 
un avantaj ca să pot porni şi organiza nişte eveni- 
mente legate de cultura catalană, mai ales concerte 
de muzică, chiar la centrul cultural spaniol al Amba- 
sadei. Am colaborat cu doamna Lavinia Coman de la 
Academia de Muzică din Bucureşti, o cunoscătoare 
pasionată a muzicii catalane, mai ales cea modernă, 
specialistă în contemporanul lui G. Enescu, compozi- 
torul Frederic Mompou. Am comemorat în 1993 o 
sută de ani de la naşterea acestuia cu o serată muzi- 
cală splendidă chiar la Palatul Cantacuzino - Casa 
Enescu din capitală. 

Tot atunci am organizat, pentru prima dată în 
Bucureşti, examenele de limbă catalană pentru stră- 
ini, examene care aveau loc şi în Polonia, Rusia, 
Ungaria şi în alte țări din Est. Cu lectorii catalani din 
aceste țări am putut împărtăşi multe experienţe. Dar 
ceea ce ne-a surprins pe toți a fost înaltul nivel aca- 
demic al studenților şi mai ales pregătirea şi 
competențele pe care le aveau că să înveţe o limbă 


străină. Era uimitor! 


Ce experienţă de mediere culturală ai evoca 
din perioada aceea? 

În 1995, Editura Univers a publicat prima tradu- 
cere, după căderea comunismului, a unui roman tra- 
dus direct din catalană: Piaţa Diamantului, romanul 
cel mai tradus din literatura catalană, scris de roman- 
ciera Merce Rodoreda (1908-1983). Experienţa de a 
lucra la patru mâini cu Jana Balacciu Matei a fost una 
cu totul deosebită, un prim exercițiu practic în zona 
traducerii de literatură, de căutare a corespon- 
denţelor - nu doar semantice, ci şi stilistice —, de cap- 
tare a ritmului intern al prozei poetice specifice şi 
foarte fină a autoarei. Jana Matei, cercetătoare la In- 
stitutul de Lingvistică din Bucureşti, învățase singură 
limba catalană şi din 1991 a avut multe contacte cu 
lumea noastră. 

Începând de atunci desfăşoară o activitate impor- 
tantă şi continuă pentru a introduce literatura şi cul- 
tura catalană în sistemul literar românesc. În anul 
1994 a înființat colecția Biblioteca de Cultură 
Catalană la Editura Meronia din Bucureşti, în care au 
apărut până acum aproape 40 de volume, un fapt cu 
totul excepţional din punctul de vedere al promovării 
culturii catalane în străinătate: o asemenea colecție 
nu mai există în nicio altă țară! Când am părăsit 
România în 1996, am putut păstra legătura cu 
Bucureştiul prin literatură, colaborând cu „Biblio- 
teca” respectivă pentru difuzarea culturii catalane şi 
după 1996. Şi am făcut cunoscut la noi proiectul edi- 
turii Meronia. 

Oricum, atunci am plecat din ţară cu o grămadă 
de cărți, cu mulți prieteni. Mă simțeam și dator pen- 
tru tot ce primisem şi învățasem în România. Nu cre- 


deam că o să mă întorc, nici că o să vin aşa de des. În 

CORESPONDENȚE 


1996 reţelele sociale nu existau şi toate relaţiile se 
bazau pe corespondenţa tradiţională. Călătoriile erau 
limitate, zborurile scumpe... Dar dorinţa de a conti- 
nua contactul a existat şi, vedem azi, lucrurile au evo- 


luat peste tot. Colegii mei de atunci, profesori de 


catalană în străinătate, cu care ne întâlneam o dată 
pe an la Barcelona, întrebau mereu de ce mai rămân 
la Bucureşti. Dar iată că aşa-zisa „periferie”, prea mult 
neluată în seamă, a devenit un centru important în 
viaţa mea personală şi profesională. Cuvintele „cen- 
tru” şi „periferie” au o semnificaţie geografică foarte 
evidentă, dar până la urmă depinde din ce poziţie 
priveşti ca să fii central sau periferic. Mie mi se pare 


că literaturile şi culturile care au fost aşezate de cen- 


Xavier Montoliu Pauli în curtea Casei Pogor, laşi 


trul geografic într-o anumită periferie în Europa, au 
mereu un potenţial important: întâi de toate fiindcă 
această situare este una discriminatorie, generată de 
necunoaştere, din păcate. În al doilea rând, pentru că 
sunt terenuri unde manageriatul cultural prinde 
foarte bine. 

Există interes pentru autorii români în 
Catalonia? Ne descoperim reciproc ca fraţi, cul- 
tural și lingvistic vorbind. 

Aş zice că ne redescoperin, căci relaţiile între cele 
două culturi datează deja de pe la sfârşitul secolului 
al XIX-lea, şi s-au intensificat într-un mod extraordi- 


nar în anii '20 şi '30 ai secolului trecut. 


De exemplu, istoricul lorga şi discipolul său- 

Constantin Marinescu au scris şi au tradus din lite- 
ratura catalană. lorga a şi scris o carte care este o bi- 
juterie - Catalonia: o mică ţară latină, unde vorbeşte 
despre revendicările catalanilor legate de limba, lite- 
ratura şi cultura lor, şi mai adaugă nişte „probe” de 
traduceri ale poeților contemporani, cum obişnuia să 
acă în fiecare carte scrisă după o călătorie într-o 
nouă țară. Marinescu, de exemplu, a fost membru co- 
respondent al Academiei catalane, a învăţat şi cata- 
ana ca să poată studia textele cronicarilor medievali 
catalani care au scris despre cuceririle militare în Im- 
periul bizantin, dar şi texte din renașterea catalană. 
Pe latura catalană, arhitectul şi politicianul Josep Puig 


i Cadafalch a participat la primul congres de bizanto- 


ogie organizat de Nicolae lorga la Universitatea din 
Bucureşti în 1924 şi a şi descris „Les 6glises de la 
Moldavie” comparându-le cu bisericile catalane 
înălțate în Munţii Pirinei. 

Literar vorbind, de exemplu, Panait Istrati a fost 
introdus imediat la noi prin intermediul prietenului 
său catalan Pere Foix i Cases cu care s-a cunoscut la 
Paris. Acesta a început imediat să traducă în spaniolă 
deoarece catalana era interzisă, și a publicat cu pseu- 
donim, în 1926, la Editura Lux din Barcelona, Kyra 
Kyralina (în franceză apăruse în 1924). Tot la Barcelona, 
dar, de data aceasta, la Editura Publicacions 
Mundial, a apărut în 1927 Nerransula (care apăruse 
la Paris chiar în același an). În 1929, la Valencia, apă- 
reau două cărți, la Editorial Estudios: Los cardos de 
Baragăn şi Mis andanzas (în franceză din 1928: Les 
chardons du Baragan şi Mes departs). Acestea se pe- 


treceau înainte de războiul spaniol (1936-1939). În 


1956 Foix i Cases a scris o biografie romanţată — de 
250 de pagini -a lui Istrati: Panait Istrati. Novela de 
su vida. A semnat de data aceasta cu numele său real, 
şi a publicat-o în Mexic, unde a trebuit să se refugieze, 
el fiind republican. 

Din păcate cele două dictaturi au oprit evoluția 
naturală a contactelor şi au zdruncinat temeliile puse 
atunci. 

În epoca mai recentă, după anii '90, pe lângă pro- 
iectul editorial Meronia, alte edituri din România au 
mai publicat literatură catalană şi sper că o vor face 
în continuare: Polirom, Curtea Veche, Meteor Press 
din Bucureşti. Există şi la laşi o editură, Ars Longa, 
care a publicat în româneşte nişte volume ale poetu- 
lui Carles Miralles recent decedat. Toate cărțile sunt 
traduse de Christian Tămaș. 

Când ai început să conștientizezi necesitatea 
de a susţine în mod militant cultura catalană? Mi- 
litantismul tău este unul discret, eficient și plin 
de umor. 

Nu ştiu dacă „militant” este cuvântul cel mai adec- 
vat. Are prea multe conotaţii. Mai mult decât discre- 
ţie, cred că este important să arătăm o anumită 
excelenţă şi o anumită competenţă culturală, mai ales 
una literară, în dialog liber cu celelalte literaturi, cul- 
turi. 

Nu cred că literatura franceză, când promovează 
autori, o face din militantism. De ce noi, dacă promo- 
văm pur şi simplu literatura, devenim „militanți”? 

Când o literatură este percepută ca o „literatură 
mică” sau „o cultură minorizată” devine imediat cum 


este percepută, din păcate. Şi etichetele nu dispar aşa 

de repede. Sigur, a nu avea un stat propriu şi faptul 
că de multe ori atât limba cât şi literatura au fost in- 
terzise sau persecutate - chiar până în prezent -, a 
contribuit destul la un concept de literatură catalană 
de rang secundar, aş zice, o literatură căreia îi este 
greu să intre în canonul internațional. 

Vă dau un exemplu de abordare diferită însă. Or- 
ganizatorii Târgului de la Frankfurt nu au perceput 
literatura catalană ca pe o literatură mică, ci dimpo- 
trivă. În anul 2007 au decis, împreună cu guvernul 
catalan, prin intermediul Institutului „Ramon Llull”, 
ca literatura catalană să aibă prilejul de a fi invitată 
de onoare la Târgul de carte de la Frankfurt. Pentru 
prima dată în istoria târgului nu o ţară, ci o cultură, 
cea catalană, a fost invitată de onoare şi a beneficiat 
de o difuzare largă prin intermediul presei şi al tra- 
ducerilor în limba germană. Autorul catalan care a 
avut cel mai mare succes la Frankfurt 2007 a fost 
Jaume Cabr$, cu peste 500.000 de exemplare vân- 
dute, publicate la Surkhamp. Jaume Cabre fusese şi 
este tradus în continuare în limba română: Umbra eu- 
nucului, Excelenta. Ultimul roman, Vocile lui Pamano, 
la care autorul a lucrat timp de zece ani, este o im- 
presionantă frescă, cu multiple planuri narative, a 
lumii catalane în epoca franchistă, cu rădăcini adânci 
în anii războiul spaniol, cu reflexe dureroase până as- 
tăzi legate de libertatea individuală şi rolul fiecăruia 
în istoria de zi cu zi. 

Literatura catalană are un adevărat catalog de au- 
tori, eventual mai puțin cunoscuţi, dar asta nu în- 
seamnă că este doar o literatură mică, sau că poate fi 


plasată sub eticheta de literatură minoră sau cu o ca- 

litate mai scăzută. 

Nici literatura română nu a fost foarte prezentă 
pe piaţa internaţională; asta înseamnă că nu a fost 
bună? Faptul că a putut să fie cunoscută, prin inter- 
mediul traducerilor - prin programe instituționale 
înființate de ICR, prin intermediul Centrului Naţional 
al Cărţii, pe vremea domnului Horia Roman Patapievici 
- a permis ca literatura română să fie răspândită şi 
cunoscută ca o literatură europeană de calitate. 

Cum ai prezenta, pe scurt, specificitatea cata- 
lană în versiunea pentru to(n)ți? 

Am doar o singură variantă! O să dau exemplul 
unui savant cunoscut în Europa medievală şi de care 
se ocupă în continuare mulți cercetători. De fapt, In- 
stitutul catalan care se ocupă de promovarea culturii 
catalane în străinătate îi poartă numele. Mă refer la 
scriitorul şi filosoful mallorquin Ramon Llull. Amin- 
tesc că în ultimii ani româna a fost limba în care s-a 
tradus cel mai mult din el, patru lucrări din 2010 în- 
coace. 

Trebuie să ne întoarcem în secolul al XIII-lea, în 
evul mediu european. Llull, cunoscut în latină ca Rai- 
mundus Lullus, a fost filosof, poet, teolog mistic de 
limba catalană: un autodidact care a renunțat la viața 
de tânăr curtean la curtea regală din Mallorca, cu o 
cultură tipic trubadurescă, dedicându-se demonstră- 
rii adevărurilor creştine. S-a consacrat timp de nouă 
ani studiului în insula natală, Mallorca, abia cucerită 
de creştini; era o lume multietnică şi multiculturală, 
alături de care exista o importantă minoritate musul- 
mană şi una, ceva mai restrânsă, iudaică. 


El a scris în limbile latină, arabă (a încercat să se 


ProEuropeana Clubul cărții digitale 


adreseze tuturor, creştini sau nu, în limba lor - de 
asta a învățat araba) şi catalană, fiind considerat pri- 
mul care a folosit o limbă neolatină pentru a exprima 
cunoaşterea filozofică, ştiinţifică, tehnică şi mistică. 
Ramon Llull s-a născut în 1232 sau 1233 la Palma 
(în insula Mallorca) şi tot acolo a murit în 1315 sau 
1316, motiv pentru care întreaga lume catalană co- 
memorează 700 de ani de la moartea sa într-un în- 
treg „An Llul!”, între noiembrie 2015 şi noiembrie 
2016, prin organizarea unei bogate suite de manifes- 


tări ştiinţifice şi culturale, cu participare națională şi 


internațională. 

Lucrezi acum la Institutul Literelor Catalane 
din Barcelona. Te rog să explici care este rolul 
acestei instituţii şi cum funcţionează ea. Care 
sunt principalele voastre programe, activităţi? 

Institutul a fost înființat ca o entitate guverna- 
mentală în anul 1937 de către Parlamentul catalan şi 
de către scriitorii catalani fideli celei de-a II-a Repu- 
blici, proclamată democratic în 1931, pe 14 aprilie. 
După încheierea războiului spaniol (1936-1939) şi 
instaurarea dictaturii generalului Franco (şi până la 
moartea acestuia, în 1975) guvernul catalan a fost 
desființat, şi, desigur, şi Institutul nostru. Limba şi li- 
teratura catalană au fost interzise şi persecutate şi 
mulţi scriitori şi intelectuali, și toți republicanii de 
altfel, au trebuit să plece în exil. 

Institutul a fost reînființat în anul 1987. În pre- 
zent, Institutul se ocupă cu promovarea literaturii ca- 
talane şi încurajarea cititului. El protejează şi 
difuzează patrimoniul literar catalan (opere, case 


memoriale etc.), stimulează recunoaşterea socială a 


literaturii (dacă a fost interzisă) şi dă vizibilitate scrii- 
torilor catalani. Bineînţeles, sprijină autorii care scriu 
în catalană şi întregul sistem literar catalan. Ne puteți 
urmări pe site-ul nostru: www.]letrescatalanes. 
cat/en/. Toate acestea sunt necesare într-o cultură 
atât de mult timp interzisă şi lipsită de un stat pro- 
priu. 

Să vorbim şi despre rezidența ta de traducă- 
tor, o rezidenţă FILIT în parteneriat cu Muzeul 
Brăilei „Carol I”. Cum ţi s-a părut șederea la 
Brăila? 

Trebuie să spun întâi de toate că mă bucură mult 
că Festivalul FILIT se va desfăşura în octombrie, şi 
le mulțumesc organizatorilor pentru bursa pe care 
mi-au acordat-o, în cadrul programului lor de 
rezidenţe oferite străinilor care traduc - care tradu- 
cem - din literatura română într-o limbă străină. Eu 
am aplicat cu un proiect de traducere a Chirei Chira- 
lina din română în catalană. 

În luna august am putut lucra la proiectul respec- 
tiv la Brăila. De ziua Muzeului Brăilei (Muzeul a fost 
înființat pe data de 23 august 1881) am ţinut o scurtă 
comunicare despre receptarea lui Panait Istrati în Pen- 
insula Iberică, ceea ce pentru mine a fost o provocare. 
Lista întreagă a traducerilor în catalană şi spaniolă — 
peste 30 de cărți, fără să număr ediţiile publicate în 
ţările hispano-americane - ar meritat un studiu mai 
pe larg, cu o analiză detaliată atât din punct de vedere 
al traductologiei cât şi al contextului social, politic şi 
literar. Fiindcă specializarea mea este limba şi litera- 
tura catalană, m-am gândit să vorbesc doar despre 


receptarea lui Istrati în lumea catalană. Cercetările 

făcute până acum arată cât de bine era cunoscut, tra- 
dus şi iubit Istrati în Catalonia. Cum am menţionat, 
contactele cu el şi literatura lui datează deja de la în- 
ceputurile sale ca mare scriitor, şi pot să spun că pri- 
mele traduceri prin care Istrati a pătruns în lumea 
iberică s-au publicat la Barcelona. 

Prima traducere a literaturii lui Istrati din limba 
franceză în limba catalană datează din 1938: E! pes- 
cador d'esponges (Le pecheur d'&ponges, care apăruse 
în 1930 la Paris). Trebuie menţionat faptul că deja în 
1930 avem o recenzie cu o mostră de traducere sem- 
nată de Josep Miracle. 

Chira Chiralina a fost tradusă în limba catalană, 
tot din franceză, în 1972, de către scriitorul Xavier 
Romeu. Profesorul universitar şi scriitorul catalan 
Jaume Vidal i Alcover a semnat un epilog al cărții, 
dând o „noticia de Panait Istrati” adică „Despre Panait 
Istrati”, epilogul fiind mai degrabă un articol biobi- 
bliografic despre Istrati, de zece pagini, în care dă 
multe amănunte despre viața autorului, cărțile şi 
ideile lui, şi, ca un bun profesor, emite şi o părere cri- 
tică despre opera sa. 

Dar, dincolo de viața „academică”, traducând Panait 
Istrati am putut descoperi oraşul Brăila. Centrul 
vechi este o bijuterie. M-am plimbat de câteva ori pe 
strada Regală şi am putut admira nişte case patrimo- 
niale frumoase, unele dintre ele renovate cu gustul 
vremurilor; altele arată rafinata decadenţă a începu- 
tului secolului trecut, dar din păcate pot să se 
prăbuşească dacă nu vor fi protejate. Am mai vizitat 
biserica grecească şi Sf. Maria „pe scurtul bulevard al 
Maicii Domnului, care, la Brăila, duce de la biserica 


cu acelaşi nume la Grădina Publică”. 

Desigur, am fost de două ori la Casa Memorială 
„Panait Istrati”, unde am putut admira expoziția cu 
câteva elemente mobiliare ale lui Istrati, şi am şi 
putut consulta depozitul cu materialul bibliografic. 

Din punct de vedere artistic, am admirat extraor- 
dinarele piese de sculptură în piatră sau lemn ale lui 
Nicăpetre într-o clădire a firmei Embiricos, unde sunt 
adăpostite şi expuse. Am descoperit şi o colecție de 
artă plastică, tot la Muzeul „Carol I”, mai ales pictură 
românească extraordinară: Grigorescu, Pallady, 
Gheorghe Naum şi Mimi Şaraga-Mazy, printre alte... 

Cu siguranţă, a citi, a vizita, a traduce, a cunoaşte, 
a conserva... patrimoniul literar şi artistic acordă „un 
viitor pentru trecutul nostru”, un trecut de care se 
ocupă cu o pasiune remarcabilă echipa muzeului, sub 
conducerea directorului lonel Cândea. 

Dar, last but not least, Dunărea: o experienţă ca- 
thartică pentru orice om. Deşi am venit în România 
de atâtea ori, abia acum am descoperit-o. Desigur, in- 
admisibil!, dar iată că drumurile naturale, ca şi dru- 
murile literare - de data aceasta spre Istrati - ne 
conduc mereu la întoarcerea către noi. Sau ca un ecou 
al lui Istrati, aşa cum a scris domnul Zamfir Bălan, di- 
rectorul adjunct al Muzeului, un cunoscător şi spe- 
cialist în opera istratiană: „cu Chira Chiralina începe 
o căutare permanentă, o interogaţie continuă asupra 


celei mai controversate teme: omul”. 


(Interviu realizat de Monica Salvan) 

O iluzie istorică: reconcilierea româno-maghiară 


Acest text a fost publicat, în urmă cu doi ani, în pa- 
ginile publicaţiei „Cronica veche” din lași (anul III 
(ĂLVIII), nr. 4, aprilie 2013, p. 18). A apărut, însă, 
atunci, cu titlul modificat — în locul celor două puncte 
a fost inserat un semn al întrebării, deși semnatarul 
acestor rânduri nu (se) întreba, ci afirma ceva. Astfel, 
fără înștiințarea și fără acordul prealabil al autorului, 
o afirmaţie a fost transformată în interogaţie din (pro- 
babil...) excesul de zel al cuiva din redacţia „Cronicii 
vechi” Însă, în bună măsură, ideile exprimate în text, 
coroborate cu evenimentele petrecute în ultimii doi ani 
demonstrează că titlul iniţial era cel potrivit. Într-ade- 
văr, reconcilierea română-maghiară, acea acțiune ini- 
țiată în 1995, de care aproape nimeni nu-și mai aduce 
aminte în zilele noastre, a eșuat lamentabil, din motive 
lesne de înţeles. Eventuala concretizare a inițiativei ar 
fi dus, în timp, la privarea anumitor forţe politice de la 
noi din țară de un generos și ușor manipulabil electo- 
rat, precum și la micșorarea spectrului de acţiune al 
liderilor de la Budapesta. Că nu s-a întâmplat așa și că 
totul a fost doar o sintagmă frumoasă au arătat cu pri- 
sosinţă atitudinile și acțiunile de atunci și din anii ur- 
mători ale „prietenilor” statului român, precum şi 
„interesul” de care s-a bucurat ideea în rândul vajnici- 
lor politicieni români. 

Mai multe evenimente care au avut loc în prima ju- 
mătate a anului 2015 au demonstrat că asupra rela- 
țiilor politice dintre Ungaria şi România încă planează 
fantasme medievale, iar drumul către o reală accep- 


tare și însușire a realităţilor este lung. În condiţiile în 


care un personaj precum prim-ministrul Ungariei, Vik- 
tor Orbân, prezent în România cu ocazia unei școli de 
vară, promovează anumite simboluri istorice, dar cu o 
evidentă tentă provocatoare, însoţite de mesaje „adec- 
vate”, iar diferiţi alţi diplomaţi şi politicieni maghiari 
își însușesc fără preget, atunci când e nevoie, rolul de 
cunoscători ai „adevăratelor” doleanţe maghiare şi se- 
cuiești din România, cam tot ceea ce ţine de vestita re- 


conciliere din anii '90 pare doar o glumă proastă... 


Diverse evenimente desfășurate cu începere din 
prima jumătate a anului 2011, în special în România 
şi în Ungaria, dar şi în alte state ale Europei, au indi- 
cat faptul că s-a intensificat agitația prin care se do- 
rește rectificarea unor granițe și revenirea la 
„măreţia” de altădată a unui organism statal vecin 
României. Propaganda în favoarea „Ungariei Mari” şi 
a reparării nedreptăţilor suferite de ansamblul ma- 
ghiarimii, susținută fățiș de către unii din liderii sta- 
tului maghiar membru al Uniunii Europene, precum 
şi ascensiunea mișcării extremiste și ultranaţiona- 
liste în Ungaria, pun sub semnul întrebării un întreg 
eșafodaj continental. În același timp, însă, demon- 
strează, dacă mai era cazul, faptul că, oricine ar deţine 
conducerea la Budapesta, ideea recuperării „moște- 
nirii ştefaniene” reprezintă o adevărată dogmă pen- 
tru o parte destul de însemnată a clasei politice 
maghiare, un scop de-a dreptul obsedant și fanati- 


zant chiar pentru unii dintre „cetățenii” României... 

Cum s-a ajuns la ideea „reconcilierii româno- 
maghiare” în 1995 

În toamna anului 1995, într-un climat politic și di- 
plomatic destul de delicat pentru statul român, Pre- 
şedintele lon lliescu făcea public proiectul 
reconcilierii istorice româno-maghiare, lansând, im- 
plicit, o invitație la dialog și la cooperare către factorii 
decizionali de la Budapesta. Pornind de la problema 
minorităţilor naţionale, sursă de vechi tensiuni și ani- 
mozități în această parte a bătrânului continent, pro- 
iectul ar fi trebuit nu doar să deschidă calea 
soluționării unei „dușmănii” seculare, ci să și ajute 
România în încercarea de a demonstra capacitatea 
ţării noastre de racordare deplină la „spiritul euro- 
pean” şi la „valorile europene”. 

Iniţiativa Bucureștiului a venit pe neașteptate și 
nu prea... După accederea la putere a socialiștilor în 
Ungaria (1994), factorii decizionali de la Budapesta 
au afișat o atitudine mai puțin tranșantă față de ches- 
tiunea minorităţilor naționale (a se citi minorităţii 
maghiare) din regiune, fiind inițiate contacte tot mai 
consistente cu autorităţile slovace. Finalmente, în 
1995, s-a şi ajuns la o înțelegere între cele două state 
- Slovacia și Ungaria -, semnându-se un tratat politic 
ce a permis reglementarea majorității aspectelor de 
interes reciproc. 

Cu totul alta era, în acele momente, situația în re- 
laţiile româno-maghiare. Realizarea unui acord între 
Budapesta şi Bucureşti fusese mult timp incertă, în 
primul rând din cauza vestitei Recomandări 1201 a 
Consiliului Europei; principala temere a autorităților 
române era provocată de faptul că acceptarea aces- 
teia putea oferi un sprijin nedorit celor care vehicu- 
lau ideea de autonomie teritorială pe criterii etnice 
în Transilvania. După încheierea Tratatului ungaro- 


slovac în martie 1995 (cu includerea Recomandării 

1201), România ajunsese într-o neplăcută ipostază, 
riscând să fie etichetată drept stat nedemocratic şi 
sursă de tensiuni interetnice în regiune. Chestiunea 
era cu atât mai delicată, cu cât, la 1 februarie 1995, 
intrase în vigoare Acordul de Asociere a României la 
Uniunea Europeană, iar în privința sistemelor de se- 
curitate politico-militară, obiectivul era clar precizat: 
intrarea în structurile Alianței Nord-Atlantice 
(NATO). În această situaţie, spre a evita diverse con- 
secințe în plan extern, Bucureştiul s-a văzut nevoit 
să-şi asume acest proiect de „reconciliere istorică” ro- 
mâno-maghiară. În toamna anului 1996 s-a încheiat 
Tratatul româno-maghiar, într-un climat pigmentat 
de manifestări antiromâneşti în Transilvania şi în Un- 
garia - actul a fost semnat la Timişoara, în 16 sep- 
tembrie 1996; a fost ratificat de Senat la 26 
septembrie 1996, iar de către Camera Deputaţilor, la 
3 octombrie 1996. Tot din 1996, UDMR şi-a făcut loc 


la conducerea României... 


„Nem, nem, soha!” („Nu, nu, niciodată!”) reloa- 
ded... 

Batjocura la adresa simbolurilor naționale româ- 
neşti, a istoriei neamului şi, în ultimă instanță, la 
adresa a tot ceea ce ține de România, reprezintă una 
din constantele acțiunilor anumitor indivizi care 
dețin calitatea de cetățeni români. Fără a lua în con- 
siderare realitățile politice fixate şi garantate prin di- 
ferite acte internaționale, într-un total dispreț față de 
Constituția României (adevărat Rubicon, din câte se 
pare...), acești promotori ai şovinismului şi ultrana- 
ţionalismului vindicativ se folosesc de orice prilej 
pentru a agita apele în Transilvania şi pentru a plăs- 
mui o imagine negativă a statului român. Lesne de în- 
țeles că îndoctrinarea şi provocarea cetățenilor 


români de etnie maghiară constituie una din armele 

preferate, mai ales că aşa ceva este destul de uşor de 
realizat în zona relativ enclavizată din arcul intracar- 
patic. Dezinteresul aproape cronic al multor politi- 
cieni români, dornici de a obţine cu orice preţ voturi 
şi nu altceva, a permis anumitor cetăţeni români de 
etnie maghiară, sprijiniți mai mult sau mai puţin făţiş 
din afara ţării, să creeze un fel de stat în stat, o auto- 
nomie de facto, aşteptând cu răbdare să o obţină şi 
pe cea de jure... Motivele care sunt mereu înfăţişate 
opiniei publice din ţară şi din străinătate sunt arhi- 
cunoscute - lipsirea de drepturi a minorităţii ma- 
ghiare, abuzurile îndurate de aceasta în România, 
lipsa unor condiţii adecvate pentru menţinerea repe- 


eo vraji ai abea â] 


Afiş anti-Trianon 


NDENȚE 


relor identitare etc. Eventuala absenţă a UDMR-ului 
de la conducerea statului român este prezentată ca o 
nedreptate strigătoare la cer, fiind imposibilă, astfel, 
corecta reprezentare şi apărare a intereselor mino- 
rităţii maghiare... 

Această situaţie trebuie corelată cu adevărata 
campanie desfăşurată şi susţinută, de ani buni, în Un- 
garia, la nivelul opiniei publice, împotriva consecin- 
ţelor Tratatului de la Trianon, detestat şi blamat, şi 
acum, pentru „nedreptatea” provocată. Obsesia anti- 
Trianon poate indica inclusiv o anumită cantonare 
mentală în trecut şi imposibilitatea înțelegerii şi ac- 
ceptării faptelor şi a adevărului istoric. În aceste con- 
diţii, e mai uşor de înțeles perpetuarea şi aderenţa pe 
care o au, pentru anumite părţi ale societăţii ma- 
ghiare, sloganuri precum „Nem, nem, soha!”... 


Lasă-mă să te las... sau nu! 

Perioada 2009-2010 a fost prea puţin plăcută 
pentru UDMR. Motivul? În urma concretizării înţele- 
gerii dintre PD, PSD şi PNL, UDMR-ul a fost scos de la 
conducerea României! Tragedie, nu altceva! Din nou, 
UDMR-iştii absentează de la conducerea României 
după alegerile din decembrie 2013. Au denunţat vi- 
rulent necredinţa partenerilor USL-işti, semnatari ai 
unui pact secret pe care, însă, la instigarea unor po- 
liticieni (Dan Voiculescu şi Crin Antonescu) deja de- 
monizaţi public de către gentilul Kelemen Hunor, nu 
l-au mai respectat... Deh, probabil că, în politică, tre- 
buie să te aştepţi întotdeauna la respectarea promi- 
siunilor şi să crezi în sinceritatea partenerilor, după 
cum şi UDMR-ul a demonstrat de atâtea ori. 

Politica paşilor mărunți, iniţiată încă din 1990 de 
către anumiţi indivizi, cu binecuvântarea şi cu spriji- 
nul mai mult sau mai puţin tacit al autorităţilor de la 
Budapesta (indiferent de coloratura politică a aces- 

tora), dă roade tot mai frumoase pentru UDMR. Ezi- 
tările şi atitudinea fluctuantă a Bucureștiului, coro- 
borată cu elaborarea și promovarea asiduă a unei 
imagini negative a statului român în străinătate, au 
permis UDMR-ului să creeze ideea și imaginea unei 
cumplite nedreptățiri a minorității maghiare din Ro- 
mânia, inclusiv în anii din urmă. Aproape orice prilej 
a fost utilizat pentru prejudicierea intereselor statu- 
lui român, şi în plan intern, şi în plan extern. Situația 
legată de relaţiile dintre București şi Chișinău, puţin 
abordată la nivelul opiniei publice românești din 
acest punct de vedere, se poate constitui oricând în- 
tr-un exemplu (neplăcut pentru noi...) şi într-o ches- 
tiune de analizat spre a înțelege gradul de implicare 
al diplomaţiei maghiare în ceea ce ar fi trebuit să con- 
stituie apanajul politicii externe româneşti - chestiu- 
nea Republicii Moldova. Recentele imixtiuni ale 
ambasadorului Ungariei, Oszkâr Fiizes, şi ale secre- 
tarului de stat de la Budapesta, Zsolt Nemeth, în tre- 
burile interne ale României, coroborate cu ampla 
mişcare propagandistică declanșată de la începutul 
lui 2013 în plan internațional în vederea susținerii 
autonomiei teritoriale a ținutului secuiesc, reprezintă 
o urmare directă a modului dezastruos în care facto- 
rii decizionali de la Bucureşti au înțeles să gestioneze, 
din 1990 încoace, vestita „chestiune maghiară”, in- 
tens promovată încă din timpul regimului ceauşist. 
Eludarea Constituţiei țării și a prevederilor legate de 
minorități sunt, de mult, lucruri obișnuite pentru re- 
prezentanţii Ungariei în România. Faptul că nu au 
existat şi nici nu există repercusiuni pentru aseme- 
nea personaje, care depășesc fără rețineri nu doar li- 
mitele impuse de un statut politic și diplomatic, ci şi 
de bunul simţ, reprezintă o încurajare implicită pen- 
tru continuarea promovării unor acțiuni antiromâ- 

Perfidul şi perversul troc inițiat încă din anii '90 
de către UDMR-iști şi acceptat de reprezentanţii „cla- 
sei politice” românești (voturi contra susținere pen- 
tru formarea alianţei de guvernare) le-a permis celor 
dintâi să continue nestingheriţi o adevărată politică 
de subminare /eliminare sistematică a românilor din 
cadrul instituţional și din administrația zonelor în 
care formațiunea lor a câştigat alegerile. Atâta vreme 
cât în ipostaza de reprezentanți ai minorității ma- 
ghiare din România vor exista doar indivizi cu o anu- 
mită perspectivă, care vor agita spiritele și vor 
promova cu obstinație enclavizarea cetățenilor ro- 
mâni de etnie maghiară, este evident că nu se vor 
putea înregistra progrese în eventualitatea angajării 
unui dialog real. Interesele statului român şi, adesea, 
oricât de greu de crezut li s-ar părea unora, inclusiv 
interesele comunității maghiare sunt ignorate şi ne- 
socotite. La urma-urmei, de o asemenea „reconciliere 
istorică” au nevoie românii şi maghiarii, ca națiuni 
care împărtășesc un anumit trecut, cu bune şi cu rele, 
sau unele segmente ale societăţii aflate sub impera- 
tivul politicului şi al intereselor economico-finan- 
ciare şi care își revarsă veninul asupra oamenilor de 
rând, incitând la ură etnică şi la uzurparea a ceea ce 
a mai rămas din suveranitatea națională româ- 


nească? 


Bârna din ochiul nostru... 

Şi totuşi, cei care agită spiritele în Transilvania şi 
ex tot orbe cu privire la autonomia ținutului secuiesc 
nu pot fi neapărat învinovăţiți de către români! Ei îşi 
fac treaba, își urmăresc propriile interese; că acestea 
înseamnă /presupune dezintegrarea statului român, 
este (sau ar trebui să fie...) destul de evident până şi 
pentru proştii și naivii care susțineau, sus şi tare, îna- 


inte de 1 ianuarie 2007, că, după admiterea României 

în Uniunea Europeană, litigiile româno-maghiare vor 


dispărea de la sine... Respectivii indivizi nu pot fi bla- 
maţi pentru acțiunile lor antiromânești, întrucât 
chiar la astfel de acţiuni ne putem aștepta din partea 
lor. Ceea ce artrebui să ne îngrijoreze pe noi, cetățeni 
ai României şi ai Uniunii Europene, este lipsa cronică 
de reacţie a celor care „îndrumă, de la București, des- 
tinele naţiei. Este clar că, în materie de propagandă, 
Budapesta s-a descurcat aproape întotdeauna mai 
bine. Este, de asemenea, clar că orice forță politică 
s-ar găsi la conducere în capitala Ungariei, fantomele 
medievale vor domina minţile unora, suficient de 
mulți pentru a face în permanenţă valuri şi a instiga 
împotriva vecinilor care au „furat” teritorii din rega- 
tul Sf. Ştefan. Aceste lucruri nu se vor schimba, pro- 
babil, niciodată sau, cel puţin, atâta timp cât vor 
exista maghiari şi români, slovaci, sloveni, sârbi, 
croați, ucraineni și austrieci. Adevărata problemă 
este reprezentată de inerția și de indiferența care do- 
mină peisajul şi aşa dezolant al unei societăți româ- 
nești dezbinate și incapabile să reacționeze cu 
demnitate la adresa unor astfel de provocări. 

Pe de altă parte, privind lucrurile strict din per- 
spectivă românească, dezamorsarea unei astfel de 
chestiuni nu se face, în nici un caz, apelând la un dis- 
curs care să aprindă şi mai mult spiritele. „Argu- 
mente” de genul „ungurii afară din ţară”, „ungurii 
înapoi în Asia” nu au cum să contribuie la o atât de 
necesară detensionare a situației. Oricât de mult s-ar 
mira /înfuria unii, România (subînţeles Transilvania) 
este, în egală măsură, atât patria românilor, cât şi a 
maghiarilor trăitori aici! În condiţiile în care acești 
oameni sunt urmași ai celor veniţi și stabiliți pe 
aceste pământuri cu secole în urmă, deveniți oameni 
ai locului alături de români şi făcând parte integrantă 


din istoria Transilvaniei, de ce se afirmă, inclusiv de 


către unii „politicieni”, că aceasta nu este țara lor? 
Respectiva afirmaţie nu este doar o dovadă de pro- 
fundă ignoranță şi de necunoaștere a trecutului isto- 
ric, ci constituie, din păcate, şi o premisă falsă în 
discutarea /abordarea unei astfel de probleme. Ori- 
cum, degeaba s-ar recomanda distinşilor politicieni, 
fie români, fie maghiari, studierea și înțelegerea adec- 
vată, detașată, a faptelor istorice. Dacă interesele sunt 
suficient de mari, dacă nevoia de voturi sau de a fi la 
guvernare spre îndeplinirea anumitor scopuri este 
suficient de puternică încât rațiunea să ajungă a fi do- 
minată și condusă de fantasmele timpurilor medie- 
vale, ce mai contează adevărul istoric, oamenii 
(maghiari şi români deopotrivă), convieţuirea şi res- 
pectul reciproc? Sunt noțiuni mai mereu călcate în pi- 
cioare de niște personaje avide de putere, fie că se 
numesc lon, Gheorghe, Ştefan, sau Jânos, Gyârgy, 
Istvân. 

Este adevărat că, după cum au remarcat unii ana- 
lişti politici, toată această agitaţie din ultima vreme 
s-a produs în anul premergător alegerilor din Unga- 
ria (programate pentru aprilie 2014). Însă, astfel de 
acțiuni s-au înregistrat, cu diverse scăderi și creşteri 
în intensitate, în permanenţă din 1990 încoace! Or, 
cum în Ungaria nu s-au desfășurat în fiecare an ale- 
geri, respectiva explicaţie nu are decât valoarea unui 
surogat. Faptul că se vor desfășura, la un moment dat, 
alegeri în Ungaria, nu interesează şi nu trebuie să 
afecteze cu nimic statul român! Cum ar fi ca, în cadrul 
unei campanii electorale de la noi, o formațiune po- 
litică oarecare să ridice problema revizuirii graniței 
de vest, pe motiv că aceasta nu a fost trasată de Aliați, 
la sfârşitul primului război mondial, pe cursul râului 
Tisa, cum ceruse inițial partea română? Sau să fie pus 
în discuţie cruntul proces de maghiarizare pe care l-au 


suportat românii din Ungaria după 1920, minoritatea 

românească ridicându-se, actualmente, la (doar) 
aproximativ opt mii de persoane, dintre care unele 
nici măcar nu ştiu româneşte? Nu trebuie prea multă 
imaginaţie spre a ne închipui cam ce reacţii ar putea 
avea Budapesta... 

Prin Constituţie, în România sunt garantate drep- 
turile minorităților naționale. Deşi sunt diverşi indi- 
vizi care contestă vehement acest lucru, respectivele 
drepturi sunt şi respectate. S-a ajuns chiar, în destule 
situaţii, ca drepturile să fie adevărate privilegii și să 
fie utilizate în scopuri contrare intereselor statului 
român. În interiorul arcului carpatic, mai ales în cele 
trei județe vizate în mod direct de propaganda ma- 
ghiară (Mureș, Covasna și Harghita), s-a desfăşurat, 
chiar şi în timpul atât de blamatului regim ceaușist, 
un proces de adevărată epurare etnică, de alungare 
a românilor nu doar din instituţii publice, întreprin- 
deri şi administrație, ci chiar din locurile respective. 
Nu degeaba s-au constituit, după evenimentele din 
decembrie 1989, asociaţii ale românilor alungaţi din 
cele trei judeţe! Nu a fost vorba de un puseu ultrana- 
ţionalist, aşa cum a prezentat adesea lucrurile partea 
maghiară, nici de vreun plan românesc de a „compro- 
mite” minoritatea maghiară din România. Atrocităţile 
şi crimele comise împotriva românilor, în perioada 
ocupației horthyste, în decembrie 1989 şi nu numai, 
în zona intracarpatică, par a deveni, treptat, subiecte 
tabu într-o țară în care regimul democratic începe să 
ofere cetățenilor săi tot mai multe constrângeri şi in- 
terziceri de natură diversă. Dacă nedreptățirea și 
alungarea românilor din inima geografică a țării lor 
reprezintă un aspect pe care nu e „politically correct” 
să-l abordezi în zilele noastre, e uşor de imaginat că 
orice este legat de problema națională în ansamblu 
reprezintă, ab initio, lucruri pe care cei mai mulți din- 


tre vajnicii politicieni români le vor evita cu îndărăt- 


nicie, spre a nu le scădea rating-ul şi a nu le fi afectată 


imaginea. 


Dacă Santayana n-ar fi avut dreptate... 

Orice s-ar întâmpla în România, orice partid sau 
alianță politică s-ar afla la guvernare, UDMR-ul îşi va 
promova cu perseverenţă și tenacitate obiectivele an- 
tiromâneșşti. E de văzut cât timp va mai accepta 
această societate românească prea răbdătoare şi, în 
același timp, atât de uşor manipulabilă şi influența- 
bilă, o prestație, inclusiv politică, ce are preconizat, 
ca scop final, destrămarea statului român. În privinţa 
politicienilor situaţia s-a limpezit încă de la sfârşitul 
anilor '90 - mirajul puterii domină orice, iar intere- 
sele personale şi de grup vor fi mereu mai puternice 
decât orice interes național. 

Continuarea promovării unor discursuri antago- 
nice și eminamente radicale de către diverși repre- 
zentanți ai maghiarilor şi ai românilor nu constituie 
şi nu va constitui o premisă pentru dialog. Din păcate, 
s-a dovedit cu vârf şi îndesat, de atâtea ori, cum înțe- 
lege UDMR-ul dialogul cu partea română. Orice as- 
pect legat de minoritatea maghiară din România 
priveşte, în primul rând, statul român, chestiune de 
neacceptat pentru partea maghiară, care a încercat 
şi, în oarecare măsură, a şi izbutit să instituie un ade- 
vărat monopol asupra cetățenilor români de etnie 
maghiară din România, transformați în masă de ma- 
nevră și aproape enclavizați. Or, dacă această situație 
va continua, dacă statul român nu va reuşi să identi- 
fice niște pârghii eficiente spre a contracara influența 
nefastă a celor cu mințile dominate de fantasme şi 
realități medievale, deznodământul nu poate fi decât 
unul singur, iar „cei care uită trecutul riscă să îl re- 
pete” (George Santayana). Aegroto dum anima est, 


spes est. 

Un caz de solidaritate! 


Scrisoarea de mai jos reprezintă o mostră de so- 
lidaritate (greu de găsit astăzi) între intelectualii de 
altădată, în speţă, încercările aproape disperate ale 
lui G.T. Kirileanu de a obţine ajutoare financiare pen- 
tru salvarea de la moarte a lingvistului Vasile Bogrea. 

Cao precizare suplimentară, menţionăm că în pli- 
cul scrisorii, din Depozitul central al Muzeului Lite- 
raturii Române laşi, pe lângă epistola propriu-zisă se 
găseşte un bilet cu scrisul aceluiaşi G.T. Kirileanu des- 
pre care am putea crede că reprezintă un post scrip- 


tum al scrisorii. 


(Redacţia) 


VILA ȘTIRBEY 


17 lulie 924 


Îl. Acts: pehd, 

Villa Știrbey 
Str. Țintaşilor, 3 
Brașov 
17 iulie 926. 


Iubite Domnule Lăpădatul!, 


Am încasat de la Banca Naţională cei 15.000 lei, 
ajutorul pentru boala lui V Bogrea?. De la casa de cre- 
dit a Corpului didactic n-am încasat decât 26.740 lei, 
deoarece numai atâta îngăduieşte regulamentul față 
de leafa ce primeşte Bogrea de la Stat. DI. Tăuşan? a 
zis că, dacă Bogrea ar face o nouă cerere de împrumut 
cu asigurare asupra vieții, i s-ar putea acorda o sumă 
mai mare. 

Neputând vedea pe 1. Petrovicit, i-am scris ară- 
tându-i interesul Statului de a-și păstra o valoare cul- 
turală ca acea a lui Bogrea, aşa de greu de înlocuit şi 
f-am amintit vorba ce aţi avut în această privinţă. 
Aştept să văd ce răspuns voi găsi poimâine la întoar- 
cerea mea în București. 

Cu Părintele 1. Lupaş* m-am întâlnit alaltăieri şi iar 
mi-a vorbit de o cerere din partea lui Bogrea. I-am 
spus că Petrovici va acorda ajutorul pentru căutarea 
sănătăţii din proprie inițiativă. Atunci a zis să-i comu- 
nic la ce formulă a procedat Petrovici, ca să facă și el 
la fel 

Îți vom comunica rezultatul, dar sunt cu grijă că 
Petrovici nu va găsi fonduri disponibile. De aceea nă- 
dejdea cea mai mare rămâne la un schimb cât mai fa- 
vorabil din partea Băncii Naţionale. 

Prieten devotat 
G.T Kirileanu“ 

teste 


Mă aşteptam la un cât de mic semn de bunăvoință 
din partea moldovanului M. Sadoveanu, care a fost 
colaborator la cărţi de şcoală cu răposatul meu frate 
Simion, învăţător folclorist, dar văzând cum s-a purtat 
cu tovarășul său economic și cultural Artur Gorovei”, 


am înţeles naivitatea mea... 


1 Alexandru [. Lapedatu (1876-1950), istoric, politician și 
președinte al Academiei Române. Cercetător la Biblio- 
teca Academiei Române. A fost secretar al Comisiei Mo- 
numentelor Istorice și al Comisiei Istorice a României. 
A fost expert în delegaţia română la Conferinţa de pace 
de la Paris (1918-1920). Profesor de istoria veche a 
României la Universitatea din Cluj-Napoca. A murit în 
închisoarea de la Sighet, victimă a regimului de tristă 
amintire, alături de alte zeci de personalități ale vieții 
publice interbelice. A fost fratele lui Ion Lapedatu 
(1876-1951), economist și om politic. A participat la 
Marea Adunare Naţională de la Alba Iulia din 1 Decem- 
brie 1918. A fost ministru de Finanţe în perioada 1926- 
1927. A fost profesor la Academia de Înalte Studii 
Comerciale și Industriale din Cluj-Napoca. A devenit 
membru de onoare al Academiei Române în 1936. Din 
1928 a fost ales director la Băncii Naţionale a României, 
ulterior viceguvernator și, în perioada 1944-1945, gu- 
vernator. 

? Vasile Bogrea (1881-1926), reputat lingvist, istoric lite- 
rar și folclorist. A fost profesor de limba și literatura la- 
tină la Universitatea din Cluj-Napoca. Suferind încă din 
anul 1920 de ulcer duodenal, Vasile Bogrea s-a stins din 
viaţă la Viena, la 6 septembrie 1926, lăsând nefinalizate 
multe din proiectele sale lingvistice. 

3 Grigore Tăușan (1874-1952), filosof, membru de onoare 
al Academiei Române (din 1939). 


+ Ion Petrovici (1882-1972), filozof, eseist, memorialist, 
scriitor, orator și om politic, profesor la Universitatea 
din lași, membru titular al Academiei Române, ministru 
al Educaţiei Naţionale în perioada 1937-1938, în gu- 
vernul O. Goga. 

5 loan Lupaș (1880-1967), istoric și om politic. Profesor 
de istorie bisericească la Institutul Teologic-Pedagogic 
Andreian din Sibiu (1905-1909). A fost protopop la 
Sălişte (1909-1919). Participă la Marea Adunare 
Naţională de la Alba Iulia din 1 Decembrie 1918, fiind 
membru în „Marele Sfat”, iar apoi secretar general al 
Resortului Culte și Instrucțiune Publică din Consiliul 
Dirigent (1918-1920). A fost profesor de istoria mo- 
dernă a românilor și de istoria Transilvaniei la Univer- 
sitatea din Cluj-Napoca. Fondator și codirector, alături 
de Alexandru 1. Lapedatu, al Institutului de Istorie 
Naţională din Cluj-Napoca. A fost Ministrul cultelor și 
artelor în perioada 1937-1938, în guvernul O. Goga. 
Arestat în 1950, a fost internat la Sighet. A fost eliberat 
prin amnistie, la 5 mai 1955. Este înmormântat la Mă- 
năstirea Cernica. 

* Gheorghe Teodorescu Kirileanu (1872-1960), cărturar, 


bibliofil, folclorist și editor, membru de onoare al Aca- 


demiei Române (din 1948). A fost unul din primii edi- 
tori ai scrierilor politice ale lui Mihai Eminescu, un 
pasionat cercetător al folclorului și un constant susți- 
nător al iniţiativelor culturale din întreg spaţiul româ- 
nesc. Ca o recunoaștere a acestor calități a fost numit 
în funcția de secretar general al Fundațiilor Regale 
„Ferdinand I”. Din diferitele poziţii oficiale pe care le-a 
deținut, Kirileanu a purtat o corespondenţă activă cu 
personalități dintre cele mai diverse ale culturii ro- 
mâne și nu numai. Cele peste 17.000 de scrisori stau 
mărturie în acest sens. 

7 Artur Gorovei (1864-1951), folclorist, etnograf, membru 
de onoare al Academiei Române (din 1940). A fost Pre- 
fect al judeţului Suceava și Primar al orașului Fălticeni. 
În 1892 a fondat revista de folclor „Şezătoarea”, care a 


apărut regulat timp de 26 de ani. 

Ilustrate cu flori de câmp, un film paradoxal 


Ilustrate cu flori de câmp! este un film realizat în 
1974, anul în care Nicolae Ceauşescu a instituit, pen- 
tru el însuși, statutul de preşedinte al Republicii So- 
cialiste România, iar cultul personalităţii a devenit o 
certitudine pentru orice român. În acest context, Blaier, 
un regizor care părea că se conformează directi- 
velor propagandei pronataliste, urma să realizeze 
„un film-comandă'?; însă, deoarece scenariul s-a in- 
spirat dintr-un episod real, iar propaganda, în gene- 
ral, nu era încă eficientă ca ofensivă*, producţia 
cinematografică s-a transformat „... într-o poveste 
simplă, dramatic de simplă, a două vieți frânte brutal 
şi stupid la început de drum, în cel mai original film 
al unui cineast îndeobşte conformist”+. Și astăzi, Ilus- 
trate cu flori de cîmp continuă să impresioneze prin 
descrierea realistă a personajelor și mentalităților in- 
vestigate, prin tonul amar imprimat de regizor în- 
tr-un „efort exemplar de autodepășire și franchețe” 
(Valerian Sava)”. Formula regizorală „a optat pentru 
jocul contratimpului — de stări, de situaţii, de eveni- 
mente. Filmul este așezat pe secvența nunții, contra- 
punctată cu întâmplările «ilicite» premergătoare 
sfârşitului tragic al celor două tinere din film”. 

Narațiunea filmului presupune episoade tragice”? 
care se petrec în mediile unui cartier periferic, cartier 
populat de „şmecheri” sau de oameni prinşi în rutina 
unor deprinderi socio-profesionale, în ipocrizii şi 
inerții, dar şi într-o nuntă care pare interminabilă şi 
care „funcționează” precum o „corabie a nebunilor”. 


Regizorul nu pare că își pregăteşte spectatorul pen- 

tru episoadele dramatice, nu există ritm alert, doar o 
permanentă agitaţie, neliniști mărunte; mai mult 
chiar, primele imagini ale filmului construiesc iluzia 
ritmului cotidian, a regulii asumate. 

Prin Ilustrate cu flori de câmp, Blaier anunţă naş- 
terea minimalismului în cinematografia românească. 
Genericul filmului se derulează timp de trei minute 
pe fondul unor imagini care par decupate dintr-un 
documentar sau reportaj*: floarea soarelui a năpădit 
malurile unui oraş dunărean, malurile petecite cu 
culturi de porumb; în acest spațiu coabitează oameni 
care, într-un plan îndepărtat, fac plajă sau trebăluiesc 
prin acele pământuri cultivate; cai staționează sau 
trag căruţe, o turmă de oi animă marginea portului, 
tractoare și utilaje navale sunt utilizate sau sunt doar 
abandonate, pescărușii stau la sol; într-o maşină 
intră satisfăcuţi, după ce au umplut portbagajul, doi 
bărbaţi; o femeie cară o găleată, iar un muncitor vop- 
seşte cu trudă cala unui vas de pescuit; pe o plat- 
formă sunt depozitate, de-a valma, role de sârmă, 
baloturi de nutreţ și bușteni de lemn; un grup alcătuit 
din femei cu copii şi doi bărbați staționează în două 
bărci; un muncitor mărunţel care are o sticlă în mână, 
o sticlă ce pare uriașă, se îndreaptă repede înspre o 
locaţie necunoscută; un bărbat sapă apatic un teren 
năpădit de iarbă şi buruieni. Apoi, se întrevede înce- 
putul unui drum pietruit, specific oraşelor mici, drum 
igienizat de un „echipaj” format din doi muncitori 
care au ataşat la o căruţă trasă de doi cai mici o 


pompă de stropit solul. Toate aceste imagini sunt vă- 

zute, chipurile, prin binoclu, de către marinarii care 
se întorc acasă. Impresionează redarea detaliilor, 
acurateţea imaginii, culorile terne, secvențele scurte, 
dar semnificative şi filmate în aşa manieră încât par 
imagini văzute de pe vasul care intră în port. Deşi 
este aparent contrastant în relaţie cu aceste secvenţe 
(veridice) de cotidian, lirismul muzicii lui Radu 
Șerban nu anunţă dramatismul naraţiunii cinemato- 
grafice. 

Acest pseudo-idilism care amestecă ruralul cu ur- 
banul (de fapt, ruralul asediază oraşul) este repede 
spulberat de zgomotele unei nunţi de periferie. În 
timp ce nunta devine zgomotoasă încă de la ieşirea 
din sediul Stării Civile, Laura, o tânără din Bucureşti 
soseşte în oraşul nenumit pentru a apela la o „moaşă” 
de ocazie („duduia Titina”) care să-i provoace, prin 
metode empirice, un avort. Ea este întâmpinată, în 


gară, de fiica intermediarei (vârstnica Niculina, o vân- 


A 


cu 


ILUSTRATE. 


zătoare la alimentara cartierului, o femeie care îşi 


punea casa „la dispoziţie” pentru astfel de operaţii 
cite). Tănăra localnică, inocenta Irina, nu ştia despre 
implicarea mamei sale în astfel de situaţii. Cu toată 
naivitatea ei, totuşi, ea intuieşte, la un moment dat, 
confuzia în care trăieşte cealaltă tânără, bucureş- 
teanca Laura Răduţu. Prinse între nuntă şi avort, 
„stresate”, Titina şi Niculina greşesc procedeele între- 
ruperii de sarcină, iar Laura moare. În această situa- 
ţie imprevizibilă, maculată de complicitatea ei 
involuntară, dezgustată de mizeria morală a mamei 
sale, Irina se sinucide. Personajele pozitive dispar; 
chiar şi tânărul marinar îndrăgostit de Irina (Victor), 
fiind prea orbit de pasiune, nu percepe profunzimea 
dilemelor Irinei, disperarea devastatoare a acesteia. 

În general, în film, domină personajul stereotip. 
Rapacitatea şi frica îi transformă pe oameni în per- 


sonaje negative, ele fiind altfel, cel mult ridicole, bur- 


E p 

ești. Gestionarul Marin (Gheorge Dinică) este ori- 
când în stare să bea o bere cu cineva, să-i facă pe alții 
să se simtă bine, chiar dacă o face din egoism, din ex- 
hibiționism social. Titina (Draga Olteanu-Matei) este 
„moașa”, o femeie carnală (aspect accentuat și de cocul 
piramidal), zgomotoasă, brutală în relațiile cu cei vul- 
nerabili; totodată, în calitate de naşă de botez a mi- 


relui (George Mihăiţă), Titina nuntașa este ubicuuă, 


urnizând cele mai multe dintre episoadele specifice 
comicului de situație (vezi cum este centrată în foto- 
grafia de nuntă; vezi rolul de animatoare a „mesei fes- 
tive”, rol pe care şi-l asumă alături de Marin). Nunta 
furnizează date „sociologice”; aceasta se desfășoară 
într-un cadru atipic, într-o școală, printre păsări îm- 
păiate şi galeria cu acuarelele elevilor. Cică, într-un 
restaurant „nu încăpea atâta omenire” — adică, pro- 
fesori şi învăţători prăfuiţi, personaje stereotipe; 
chiar şi mireasa este obsedată, ca orice mireasă din 
epocă, doar de detaliile „mesei festive” şi de mărimea 
„darului de nuntă”. Onomastica personajelor este re- 
lativ sugestivă, fiind o sursă de comic, căci „moașa” 
se numește Titina, precum un personaj caragialesc, 
Niculina e un nume vechi ca și personajul, gestiona- 
rul Marin (amantul Titinei, alintat „tati”) este un par- 
venit mărunt, şmecherul care trage câștig din orice; 
arhitectul Titel (iubitul ascuns al Laurei) este un răs- 
făţat al vieţii, un seducător tomnatic, un soț adulterin 
care dorește să scape de Laura deoarece aceasta ră- 
măsese însărcinată şi devenise o „complicație”. 

La o analiză mai atentă se observă că personajele, 
în economia filmului, alcătuiesc cupluri. Laura (Carmen 
Galin) și Irina (Elena Albu) sunt femei tinere și fragile 
precum florile de câmp - sălbatice și efemere 
flori ale vieții și morții - victimele unor indivizi care 


încearcă să păcălească sistemul şi să obțină, cu orice 

preţ, plăceri şi surse ilicite pentru o „îmbunătăţire” a 
vieții cotidiene. Laura Răduţu (supranumită în liceu, 
datorită altruismului, „06”) este o tânără naivă şi ires- 
ponsabilă, logoreică, visătoare, aparent fără inhibiții, 
generoasă. Este personajul care vorbeşte cel mai 
mult, din dorința de a convinge și de a se convinge că 
totul este normal în viața ei, în ceea ce face. De fapt, 
Laura trăia într-un univers iluzoriu. Generozitatea ei 
funciară este vizibilă în felul în care se ocupă, când 
ea însăși trăieşte un moment de cumpănă, de viitorul 
Irinei, complotând cu Victor (Dan Nuţu) pentru a o 
convinge pe aceasta să meargă la nunta unde mari- 
narul avea de gând să o ceară de soție. Titina şi Niculina 
(Eliza Petrăchescu) fac parte din plevușca acestei 
lumi, sunt hienele acestui univers periferic. Cele două 
femei sunt avide după bani, sunt bune manipula- 
toare, comportamentul lor devenind brutal când vic- 
tima nu este docilă. 

În ceea ce priveşte episodul întreruperii de sar- 
cină, „prepararea” este doar sugerată, prezentarea 


„scenică” fiind mai puţin cinică decât cea pe care ne- 
o va oferi, mai târziu, Mungiu, prin filmul 432. Oripi- 
lantă este „scena” pe care Niculina, mama Irinei, o 
joacă pentru a o culpabiliza pe aceasta şi pentru a o 
convinge că este complice la actul ilicit; Niculina 
afirmă că „face ceea ce face” (adică, participă la „ra- 
claje”) pentru a „o crește” pe Irina. Este, chipurile, o 
jertfă (şi totuși, fiica ei lucra la un magazin de jucării). 
Astfel, Irina se va simți vinovată și părtaşă la avort și 
la crimă. Episodul avortului este dominat de încercă- 
rile timide ale Irinei de a o determina pe Laura să re- 
nunţe la întreruperea sarcinii. Îndoielile și regretele 
Laurei apar după debutul procedurii. Tonul sfâşietor, 
dar discret al muzicii, muzică ce acoperă zgomotele 


preparativelor avortului, lucruri care se petrec în 

baie, sugerează convingător trauma celor două ti- 


nere. Titina și Niculina iritate de confuzia celor două 
tinere se grăbesc să se întoarcă la nuntă. Făcuseră 
prea multe avorturi ca să fie altfel decât rutinate. Si- 
guranța de sine, graba şi neglijența vor determina 
însă moartea Laurei. 

Titina şi Marin sunt amanți trecuți, atipici şi ridi- 
coli, dar altfel au voracitatea specifică celor care vor, 
cu orice preţ, să-și suplimenteze veniturile şi să-și 
consume hedonismele. Alte cupluri sunt secundare, 
este vorba despre cuplurile de îndrăgostiţi. Mirele şi 
mireasa fac din nunta lor o afacere, o obişnuință în 
cultura genului. Irina şi Victor sunt tinerii îndrăgos- 
tiți împiedicaţi, de cutume sociale şi de contexte, să 
fie împreună. Laura şi Titel reprezintă cuplul ilicit, 
fără viitor. Laura, o femeia foarte tânără, este amanta 
devotată care îşi idolatrizează iubitul. Dacă pentru 
arhitectul Titel Ruşanu, ea a fost, la început, elemen- 
tul care îi condimenta viața conformistă, datorită 
unei sarcini nedorite aceasta devine însă o „pro- 
blemă”. Arhitectul o trimite la moarte. Gestionarul 
Marin şi Titel Ruşanu se întâlnesc într-o scenă anto- 
logică. Diferenţa culturală nu mai contează, cei doi se 
aseamănă. Titel îi povesteşte lui Marin, la o bere, des- 
pre faptul că este căsătorit, că își iubeşte soția, cariera 
şi casa. Probabil, îi spusese, aceluiași, despre cauza 
prezenței lui în oraș. După ce cu câteva ore înainte se 
încăieraseră, arhitectul Titel ajunge să i se destăinu- 
iască gestionarului agramat și coleric. 

Personajul colectiv este reprezentat de nuntașii 
conformiști, lipsiți de spontaneitate, de socializare 
autentică. În socialism, oamenii erau determinaţi de 
locul de muncă și în timpul liber; nu exista o graniță 
între timpul socio-profesional şi cel liber. Astfel, oa- 


recum relaxaţi din cauza consumului de alcool, ca- 


drele didactice ajung să se distreze pe seama pore- 
clelor date de elevi. 

Andrei Blaier, în calitate de scenarist, a uzat, în fil- 
mul său dominat de satiră, de formele consacrate ale 
comicului, îndeosebi de comicul de situație şi de ca- 
racter, forme generate de situaţii ambigue, de situaţii 
care altfel ar genera dramatism sau/şi melodramă. 
În acest sens, vezi crizele de isterie ale celor două 
complice după ce au ucis-o, din neglijență, pe Laura. 
După ce se lamentează şi se acuză reciproc, Titina şi 
Niculina jocă sceneta denunţării celeilalte, apoi se 
calmează şi încearcă să găsească soluţii, beau cafea 
îmbrăcate încă în haine de nuntă şi fac pronosticuri 
cu privire la anii de puşcărie pe care i-ar face pentru 
fapta comisă, o hărțuiesc pe lrina care este lanţul slab 
al întâmplării. În acest timp, nuntașii cântă, la ușa 
casei, o serenadă pentru aceasta din urmă. Şi moarta 
era în casă! Cele două „moaşe” o roagă pe fată „să le 
ajute” şi să ţină piept nuntașilor deplasați la domici- 
liul acesteia. 

Cele mai colorate personaje, Titina şi Marin, per- 
sonaje burlești, declanșează cele mai multe episoade 
comice şi situații hilare (vezi acel ridicol intermezzo 
amoros din una dintre încăperile unde se ţinea 
nunta; vezi felul în care gestionarul sare cocoşeşte la 
bătaie când Titel o caută pe Titina ca să afle dacă 
Laura s-a prezentat la aceasta pentru a face avort). 

Detaliile care dau coloratură și întăresc impresia de 
veridicitate sunt mai mult decât semnificative. Victor, 
marinarul care se împarte între o nuntă la care 
face figură exotică şi urmărirea Irinei, poartă cu sine, 
fără noimă, un candelabru. Din trenul cu care a venit 
Laura în orășelul dunărean mai coboară și alți călă- 
tori — cineva care poartă cu prudenţă o jerbă mor- 


tuară viu colorată, un țăran care vinde obiecte 

artizanale, femei corpolente cu geamantane rudi- 
mentare - toți aceștia, mai puțin Laura, sunt oameni 
grăbiţi şi posomorâţi. Locuinţa Irinei este o casă 
veche, neglijată și sărăcăcioasă, cu mobilă puţină și 
rudimentară, o casă de periferie. Şcoala în care are 
loc nunta, deși este un spaţiu atipic pentru un astfel 
de eveniment, este cracteristică pentru felul în care 
arăta o şcoală din anii '70. Două dintre personaje, 
Marin şi Niculina, lucrează la o alimentară mică de 
cartier, un spațiu în care „domneşte” gestionarul co- 
leric. Străzile sunt prăfuite şi întunecoase, necirculate 
seara. Locurile sociale cele mai populate sunt alimen- 
tara şi crâşmele de cartier. Ele sunt specifice unei 
lumi limitate. 

Limbajul persoanjelor negative este un mijloc de 
a le portretiza, precum şi o sursă generatoare de 
comic. Frecvent, se folosesc formule uzuale, „for- 
mule” întâlnite în limbajul popular al oraşului: „Dacă 


întrebi prea multe, mori nemăritată /de tânără” (vezi 
Titina către Laura), „șapte discursuri şi o sarma” 
(Marin rezumă astfel plictisul nunții la care parti- 
cipă). Vulgaritatea Titinei este definită și prin limba- 
jul pe care această îl exersează în dialogurile cu cei 
mai slabi decât ea; astfel, despre Titina afirmă, în dia- 
logul furtunos cu Laura care începea să fie frămân- 
tată de o criză de conștiință, că ea este experimentată 
în viață, că este „trecută prin ciur şi prin dârmon”; în 
aceiași discuţie, Titina o umilește pe Laura, numin- 


d-o „păpușă” și „toantă”. Blaier surprinde și credința 
formală a acestor medii, desele apeluri pe care per- 
sonajele negative ale poveștii le fac, în momente de 
panică, la simbolurile religioase, la figurile patronale 


ale creştinismului. Astfel, în alte împrejurări, Titina 


aminteşte ierarhia creștinătății (pe „papa de la 


Roma”, dar şi pe „episcopul de Giurgiu”) doar pentru 

a-şi îndepărta anxietatea şi ostilitatea destinului pro- 
vocate de moartea Laurei. 

Interesant este şi felul în care Blaier a conceput 
relația dintre evenimentele care se petrec simultan, 
el urmărind coparticiparea cinefilului și, evident, sub- 
linierea caracterului implacabil al întâmplărilor. 
Astfel, în timp ce la nuntă Victor dansează sirtakis, 
Laurei, după o conversaţie cu Irina, i se face rău; 
Laura moare regretând că nu a ascultat-o pe aceasta 
din urmă, că nu a păstrat sarcina. În timp ce Laura se 
află moartă pe podea, Irina fuge cu privirile pierdute 
să le anunţe la nuntă, pe Niculina și Titina, despre tra- 
gedie. Dar tânăra este târâtă de Victor, în iureşul 
horei. În timp ce Irina trăieşte sentimentul tragicului, 
şocul și panica, cele două vinovate realizează dimen- 
siunile „nenorocirii” și se ascund în laboratorul de 
biologie, printre păsările împăiate, se lamentează 
(„m-am nenorocit”, „pușcăria ne mănâncă”, „mă duc 
să îmi pun ştreangul”) şi se roagă la „Maica Domnului 
cu Pruncul în brațe” sau la Sf. Anton. Apoi, la domici- 
liul Niculinei, ele constată decesul Laurei şi pun la 
cale un scenariu pentru a scăpa de cadavru şi de per- 
spectiva detenţiei. La finalul filmului, îl vor îngropa 
în grădină, după care îi mulțumesc lui Dumnezeu că 
„le-a ajutat”! O îngroapă pe Laura, după ce timp de o 
noapte şi o zi întreagă, cadavrul acesteia a stat în 
casă. În acest timp, Irina nu reușește să i se destăi- 
nuie lui Victor și hotărăşte să se sinucidă. Presiunea 
evenimentelor și a trăirilor fusese prea mare. Moar- 
tea violentă a Laurei, culpa, insistența obositoare a 
lui Victor, neîncrederea în oameni şi dezgustul — o de- 
termină pe lrina să găsescă acest final; aceasta dă 
drumul la gaz, în magazinul de jucării în care lucra, 
după ce i-a scris o scrisoare de adio lui Victor, scri- 


soarea fiind şi un fel de testament care îl responsabi- 

lizează pe Victor cu misiunea dezvăluirii crimei. Con- 
form scrisorii, Irina se simțea „lașă și odioasă”, dorea 
„să ispășească”, În mesaj, Irina vorbeşte mult și co- 
erent. Fiind timidă, în viață a rostit cuvinte puține; în 
vorbele ei a dominat un laitmotiv sfâșietor: „mi-aţi 
distrus viața”; a repetat această propoziţie, în discu- 
ţiile de după moartea Laurei. Nunta se terminase toc- 
mai când destinele tinerelor erau pecetluite. 
Dimineaţă, printre păsările împăiate din laboratorul 
de biologie, a mai rămas doar un nuntaș, un bețiv. 
Distracţia s-a terminat. Şi universul se pare că a con- 
spirat ca lrina să nu fie salvată de la suicid, căci mili- 
ţianul care o găseşte rătăcind pe stradă fără ţintă și 
fără acte de identitate este tolerant, neglijent, cum- 
secade și se rezumă doar să o ducă la domiciliu unde 
o așteaptă realitatea halucinantă - cadavrul din ca- 
meră, precum şi Titina şi Niculina, cele care îi suge- 
raseră că este complice şi că „trebuie să își țină gura”; 
scrisoarea către Victor nu sosește la timp la destina- 
tar (acesta nu o observă, apoi este „consemnat” pe 
vas, iar scrisoarea ajunge la el doar după 24 de ore); 
lucrătorii de la o terasă, deşi simt mirosul de gaz de 
la magazinul din apropiere, preferă să nu ceară inter- 
venţia specialiştilor, deoarece întreruperea gazului 
presupunea stoparea lucrului într-o zi profitabilă. 

Coloana sonoră marchează discret, prin reluarea 
temelor muzicale fundamentale, dar în alt registru, 
evoluția evenimentelor. 

Filmul are un final decent, un final care a ocolit 
melodrama. Pe vas, în sfârşit, Victor citeşte scrisoare 
prin care Laura îi spune că a fost complice (fără voie) 
la „un act odios”, că se autopedepseşte pentru această 
coparticipare şi îi cere acestuia să dezvăluie adevărul. 
Figura lui Victor este concentrată. Misiva Irinei era 


scrisă pe o ilustrată cu trei maci roșii. La sfârşitul 


scrisorii, lrina îi mai cere celui pe care l-a iubit să îi 
trimită, din călătoriile lui, „de peste tot, ilustrate. Do- 
leanţa ei este o preluare din dorința Laurei care în- 
drăgea călătoriile; în acelaşi timp, mesajul este, 


totuși, o declaraţie de dragoste pentru viață. 


1 Scenariu şi regia: Andrei Blaier; imaginea: Dinu Tănase; 
muzica: Radu Șerban; decoruri: Vasile Rotaru; actori: 
Carmen Galin, Draga Olteanu- Matei, Eliza Petrăchescu, 
Elena Albu, Dan Nuţu, Gheorghe Dinică, George 
Mihăiţă; o producţie a Casei de Filme Trei, 1974. 

2 Filmul a avut un buget substanţial, iar autorităţile au în- 
sistat ca acesta să fie filmat pentru a fi difuzat cât mai 
repede. Era considerat un produs de propagandă. 
Filmările au durat 45 zile, în vara anului 1974. Filmul a 
avut un număr mare de spectatori: 2.158.909 (până în 
2005). Vezi www.secvente.ro/2012/06/ilustrate-cu- 
flori-de-camp.html (accesat 13. 02. 2013). 

3 Propaganda de partid va anexa filmul, mai accentuat, re- 
dogmatizându-l, precum în stalinism, dar în spiritul na- 
ţional-comunismului; mai ales, după 1982. Pentru detalii, 
vezi: Aurelia Vasile, Le cinema roumain dans la periode 
communiste. Representations de Phistoire nationale, Edi- 
tura Universităţii din București, 2011, p. 276-289. 

* Tudor Caranfil, Dicţionar universal de filme, Bucureşti, 
Editura Litera, 2008, p. 431. 

5 apud www,secvente.ro/2012/06/ilustrate-cu-flori-de- 
camp.html 

* Marian Rădulescu, „Logica inteligentă a contratimpului 
Ilustrate cu flori de câmp”, www. agenda.liternet.ro/ 
„„/Logica-inteligenta-a-contratimpului-llustrate-cu- 
flor.htmi (accesat 25.04. 2013). 

7 Acţiunea se petrece pe parcursul a 48 de ore. 

8 Blaier avea şi experienţă de regizor de filme documen- 


tare. 

Dan LUNGU, Bogdan ROMANICĂ 


Liceenii și muzeele 
O anchetă sociologică (II) 


SUBIECTUL CERCETĂRII: 

Consumul de servicii muzeale al elevilor de 
liceu din Municipiul laşi. 

S-a urmărit culegerea de date cu privire la 3 di- 
mensiuni principale: 

|. Reprezentări cu privire la muzeu: 

1.1. Definirea obiectului, 1.2. Cunoașterea obiectu- 
lui, 1.3. Recunoașterea obiectului. 

II. Consumul real de servicii muzeale: 

11.1. Descrierea consumului real de servicii, 1.2. 
Evaluarea consumului real de servicii. 

III. Consumul potenţial de servicii muzeale: 

111.1. Descrierea consumului potențial, Ill.2. Aș- 
teptări cu privire la consumul potențial. 


OBIECTUL CERCETĂRII 

Cercetarea a urmărit culegerea de informații cu 
privire la 3 obiecte abstracte și concrete: 

S-a avut în vedere termenul de muzeu la nivel de 
reprezentări, de practici și de evaluări. 

S-a avut în vedere complexul muzeal Muzeul Li- 
teraturii Române Iași (MLR)! cuprinzând 11 obiec- 
tive (case memoriale): 1. Muzeul Vasile Alecsandri 
(com. Mircești), 2. Muzeul Otilia Cazimir, 3. Muzeul 
Mihai Codreanu, 4. Muzeul lon Creangă (Bojdeuca), 
5. Muzeul Sfântul lerarh (Casa) Dosoftei, 6. Muzeul 
Mihai Eminescu, 7. Muzeul Nicolae Gane, 8. Muzeul 
Constantin Negruzzi (com. Trifeşti), 9. Muzeul Vasile 
(Casa) Pogor, 10. Muzeul Mihail Sadoveanu (Copou), 


11. Muzeul George Topârceanu?. 

Muzee din judeţul Iași (altele decât MLR): 1. Pa- 
latul Culturii, 2. Muzeul Unirii, 3. Muzeul Mihail 
Kogălniceanu, 4. Muzeul Poni Cernătescu, 5. Palatul 
Alexandru loan Cuza (com. Ruginoasa), 6. Muzeul 
Viei&Vinului (Hârlău), 7. Muzeul Arheologic 
(Cucuteni), 8. Muzeul de Istorie Naturală?. 

Lista muzeelor din laşi avute în vedere nu a inclus 
o serie de obiective precum Muzeul Mănăstirii Golia 
şi Muzeul Mănăstirii Cetăţuia. Acestea nu sunt insti- 
tuţii de sine stătătoare (sunt anexe ale mănăstirilor) 
iar introducerea lor în chestionar prezenta riscul de 
a crea confuzie pentru repondenți, muzeele putând 
fi confundate cu mănăstirile însele. Același raționa- 
ment a motivat neincluderea Muzeului Universităţii 
„Al.I. Cuza” lași în lista predefinită a muzeelor cerce- 
tate. 

Unele Muzee din România (altele decât cele din 
Mun. lași) şi unele Muzee din străinătate, au fost 
studiate pornind de la liste create ad-hoc de repon- 
denți pe baza propriei lor experienţe. 


PERIOADA DE DERULARE: 

Studiul a fost derulat în perioada martie-iunie 
2013. 

Perioada de culegere a datelor 20 mai 2013 - 14 
iunie 2013. 


METODA DE ANCHETĂ: 
Chestionarul de culegere a datelor aplicat unui 


eșantion reprezentativ de elevi de liceu. 

POPULAȚIA DE ANCHETĂ: 

Populaţia de anchetă a fost formată din elevii de 
nivel IX-XII din Municipiul lași. 

La nivel de instituţii de învățământ, s-au avut în 
vedere 31 de Licee din Municipiul lași. 

La nivel de clase de elevi constituind populaţia to- 
tală, s-au avut în vedere 635 clase de elevi. 

La nivel de elevi de liceu, s-au avut în vedere 
17.125 de elevi de nivel IX-XII înscrişi la cele 31 de 


licee din Municipiul lași. 


NOTORIETATE 

Notorietatea muzeelor din lași, din România şi din 
străinătate în rândul elevilor de liceu a fost măsurată 
prin adresarea unei întrebări deschise. Pentru fiecare 
categorie de muzeu, elevii au putut numi până la 5 
muzee din memorie. Astfel s-a aflat care sunt acele 
muzee (obiective muzeale) pe care elevii le cunosc și 


le numesc mai întâi atunci când sunt solicitați. 


Observaţii metodologice: Pentru evitarea con- 
taminării răspunsurilor, această întrebare a fost pla- 
sată la începutul chestionarului, pe prima pagină, 
înaintea prezentării unor liste predefinite de muzee 
care ar fi putut „ajuta” repondenții în încercarea de a 
oferi răspunsuri „bune. 

Analiza următoare a prelucrat toate răspunsurile 
valabile: 


1 Aici şi pe parcursul raportului vom utiliza acronimul 
MLR pentru „Muzeul Literaturii Române” lași. 

2 Pentru evitarea încărcării textului, denumirile complete 
ale muzeelor vor fi înlocuite în raport cu denumiri pres- 
curtate: 1. M. V. Alecsandri, 2. M. 0. Cazimir, 3. M. M. 
Codreanu, 4. M. 1. Creangă, 5. M. Dosoftei, 6.M.M. 
Eminescu, 7. M. N. Gane, 8. M. C. Negruzzi, 9. M. V. 
Pogor, 10. M. M. Sadoveanu, 11. M. G. Topârceanu. 


2 585 răspunsuri valabile pentru muzee din lași, 

883 răspunsuri valabile pentru muzee din Româ- 
nia, 

811 răspunsuri valabile pentru muzee din străină- 
tate. 

O serie de grafice evidenţiază procentul din tota- 
lul răspunsurilor pentru fiecare categorie. 

Pentru un plus de acuitate metodologică, vom lua 
în calcul în analiză şi vom reprezenta grafic şi rapor- 
tul dintre numărul de numiri ale unui muzeu și nu- 


mărul total de elevi incluși în eşantion (985). 


Jumătate din muzeele din lași numite de repon- 
denţi spontan (cele de care-și aduc aminte fără spri- 
jin extern) aparțin Muzeului Literaturii Române laşi. 
Această situaţie este cauzată și de faptul că MLR cu- 
mulează un număr de 11 obiective din care 9 în Mu- 
nicipiul lași. 

În raport cu acestea, din cele 7 obiective ale Com- 
plexului Muzeal Moldova, doar 4 se regăsesc în Mu- 
nicipiul laşi, iar 3 sunt amplasate în 2 comune şi un 
alt oraş din judeţul laşi. 

La categoria Universități, o figură distinctă face 


Muzeul de Istorie Naturală (aparţinând Universităţii 
„Al. |. Cuza” lași). Pe lângă acesta, elevii mai numesc 
o serie de obiective mai mult sau mai puțin muzeale 


(colecţii, Grădina Botanică, Planetariul). 


3 Pentru evitarea încărcării textului, denumirile complete 
ale muzeelor vor fi înlocuite în raport cu denumiri pres- 
curtate: 1. Palatul Culturii, 2. M. Unirii, 3. M.M. 
Rogălniceanu, 4. M. Poni Cernătescu, 5. M. Al. [. Cuza, 
6. M. Viei&Vinului, 7. M. Arheologic, 8. M. de Istorie Na- 
turală. 

DIMENSIUNEA SOCIALĂ 
A VIZITELOR LA MUZEE 


Consumul de servicii muzeale are o importantă 
dimensiune socială. 

În vederea determinării influenţei sociale a co-vi- 
zitatorilor asupra consumului individual de servicii 
muzeale s-au adresat elevilor 3 întrebări închise prin 


ULTURAL 


care s-au urmărit 3 aspecte: 

- importanţa subiectivă a vizitării împreună cu ci- 
neva a obiectivelor turistice/culturale, 

— cine au fost co-vizitatorii în consumul de servicii 


muzeale din laşi, România şi străinătate, 


— în ce măsură deciziile vi muzeelor din Iaşi, 
România şi străinătate au aparţinut repondenţilor 


sau altor persoane. 


19. În vizitele la obiective turistice/culturale, cât de Important este pentru vol să mergeţi 
ÎMPREUNĂ CU... 
pr E pa 4 => 
oo 
so tz 24% 18% 21% 23% 25% 
90% 
g 7% 11% 13% uz 
3 13% 
sox- 13% 
i 19% | 22% 
son 
: — [35% | 23% 
ge Hi ] 22% 
Esi Înot ă Li [30% 3 = 
20%” 21% [18% 
11% [2%] — 
no 
or 
singura familia prietenii colegii şcoala alt grup 


Un factor favorizant pentru vizitarea obiectivelor 
turistice /culturale de către elevi este realizarea aces- 
tui tip de consum împreună cu prietenii. 61% dintre 
repondenţi consideră acest aspect ca fiind important 
şi foarte important în vizitele la obiectivele turis- 
tice/culturale. 

Pe locul doi în seria factorilor apreciaţi de elevi ca 
importanţi şi foarte importanţi sunt familia (44%) şi 

colegii (44%) în afara grupurilor organizate. 

Grupurile organizate de școală (31%) sau alte 
grupuri organizate (30%) sunt apreciate ca fiind im- 
portante şi foarte importante de către cca. o treime 
dintre repondenţi. 

Doar 9% dintre elevi apreciază pozitiv vizitele so- 
litare la muzee, considerând ca important şi foarte 
important ca aceste vizite să fie realizate singur/ă. 

Dimensiunea socială a consumului de servicii mu- 


zeale este foarte evidentă atunci când cercetăm vi 
tele concrete. Din graficul de mai jos se observă 
profilul social al vizitelor. 

S-a solicitat elevilor alegerea între 6 contexte so- 
ciale asociate vizitelor la 3 tipuri de muzee: din laşi, 
din România şi din străinătate: singur/ă, cu familia, 
cu prietenii, cu colegii, cu un grup organizat de școală, 
cu un alt grup organizat. 

Pentru facilitarea comparaţiilor între cele 3 cate- 
gorii de muzee vom prezenta răspunsurile obţinute 
raportate la totalul răspunsurilor pentru fiecare ca- 
tegorie de muzeu în parte: 

- pentru vizitele la muzeele din laşi s-au obţinut 
812 răspunsuri din 985 posibile, 

- pentru vizitele la muzeele din România s-au ob- 
ţinut 491 răspunsuri din 985 posibile, 

- pentru vizitele la muzeele din străinătate s-au 
obţinut 178 răspunsuri din 985 posibile. 

Ultima vizită la un muzeu din laşi s-a realizat pen- 
tru 39% dintre elevi în cadrul unui grup organizat de 
către școală. 26% dintre elevi au vizitat muzee din 


Iaşi alături de colegi. Familia (15%) şi prietenii (14%) 
apar ca factori asociaţi vizitelor la muzeele din laşi în 
proporţii mult mai mici. Există şi o minoritate, 5% 
dintre elevi, care au vizitat ultima dată un muzeu din 
Iaşi singuri. 

Și în vizitele la muzee din România grupurile or- 
ganizate de școală au o pondere însemnată (34%). 
Familia (34%) capătă în acest caz un rol mult mai im- 
portant decât în Iaşi, dar nu mai important decât cel 
al şcolii. Colegii (14%) sunt mai puţin prezenţi în 
acompanierea vizitelor la muzee din România, dar 
sunt totuşi mai prezenţi decât prietenii (10%). Şi alte 
grupuri organizate (7%) devin mai prezente. Scad 
însă simţitor vizitele relaizate singur/ă (1%). 

În străinătate, profilul social al consumului este 
semnificativ diferit. Jumătate din vizite sunt realizate 
împreună cu familia (49%). Scade ponderea grupu- 
rilor organizate de școală (20%) dar se menţine sem- 
nificativă. Creşte însă ponderea aftor grupuri 
organizate (13%) şi a prietenilor (14%). Vizitele ală- 
turi de colegi (3%) şi vizitele solitare (1%) se reduc 
în mare parte. 


10. CU CINE AŢI vizitat ultima dată un muzeu din ... 7 

În graficul anterior se observă 5 tendinţe semni- 
ficative corelate cu distanţa la care se află muzeul vi- 
zitat. Astfel, distanţa faţă de muzeu (muzee din laşi, 
România, străinătate) se corelează cu scăderea sau 
creşterea ponderii anumitor factori sociali. Astfel, 

— cu cât un muzeu este mai apropiat (străinătate, 
România, Iaşi), cu atât creşte frecvenţa vizitelor la 
muzee acompaniate de grupuri organizate de școală 
(20%-34%-39%) sau de colegi (3%-10%-26%) dar 
şi frecvenţa vizitelor solitare (1%-1%-5%). 

— cu cât un muzeu este mai îndepărtat (laşi, 
România, străinătate), cu atât creşte frecvenţa vizi- 
telor la muzee acompaniate de familie (15%-34%- 
49%) şi alte grupuri organizate (2%-7%-13%). 

Urmărind graficele anterioare, se observă că, deşi 
prietenii sunt preferaţi ca acompaniatori în vizitele 
la obiective turistice şi culturale, ei sunt prezenţi 
într-o măsură destul de scăzută în astfel de vizite dar 
relativ constantă, indiferent de locaţia muzeului (Iaşi, 
România sau străinătate). 


Raportul dintre dimensiunea intenţionată şi cea 
socială a consumului de servicii muzeale poate fi 


identificată prin apelul la aprecierile subiecţilor cu 
pri 
Din graficul de mai jos se observă profilul intenţio- 


ire la cine a avut inițiativa unei vizite la muzeu. 


nal/social al vizitelor. 


S-a solicitat elevilor alegerea între 5 variante de 
răspuns pornind de la aprecierea subiectivă a sursei 
iniţiativei de a vizita un muzeu sau altul din Iaşi, din 
România şi din străinătate: doar inițiativa mea, mai 
curând inițiativa mea dar și a altora, iniţiativa mea şi 
a altora în mod egal, mai curând inițiativa altora 
decât a mea, doar iniţiativa altora. 

Pentru facilitarea comparaţiilor între cele 3 cate- 
gorii de muzee vom prezenta răspunsurile obţinute 
raportate la totalul răspunsurilor (şi nu la total eşan- 
tion, 985 repondenţi) pentru fiecare categorie de 
muzeu în parte: 

- pentru vizitele la muzeele din Iaşi s-au obţinut 
801 răspunsuri din 985 posibile, 

— pentru vizitele la muzeele din România s-au ob- 
ţinut 459 răspunsuri din 985 posibile, 

- pentru vizitele la muzeele din străinătate s-au 
obţinut 171 răspunsuri din 985 posibile. 


11. Cât de mult a fost INIȚIATIVA VOASTRĂ în ultima vizită la un muzeu din... 


Procent raspurmurl petru ezare 9 ae mur 


Romania 
(459 raspunsuri) 


Strainatate 
ATA raspunsuri) 


"Bmai curang Initiativa mea dar sia aitora Dinitativa mea si a altora In mod egal | 
MDoar ivativa shara 

Mai mult de o treime dintre repondenți au ales va- 
rianta intermediară, de refugiu: Iniţiativa mea și a al- 
tora în mod egal. 

Spre deosebire de graficul precedent, întâlnim 
aici o corelaţie între nivelul de inițiativă personală şi 
distanța față de muzeul vizitat doar în cazul muzeelor 
din străinătate. Profilul intenţional /social (raportul 
dintre implicarea personală și presiunea socială) este 
relativ similar la vizitarea muzeelor din lași şi cele 
din România. 

În străinătate, elevii percep o autoimplicare mai 
semnificativă şi privesc vizitele la muzee ca fiind doar 
sau mai mult iniţiativa lor personală (40%) decât a al- 
tora. În contextul în care 50% dintre repondenți de- 
clară că ultima vizită la un muzeu în străinătate s-a 
realizat împreună cu familia (conform graficului pre- 
cedent), prezentul grafic trebuie înțeles mai mult ca o 
evaluare profund subiectivă a situațiilor și nu ca o des- 


criere a unor situaţii concrete. Inițiativa este atribuită 


CINE, CE ȘI CÂTE MUZEE 
CUNOAȘTE ȘI VIZITEAZĂ? 


Profilul de interese al vizitatorilor MLR 


În continuare vom analiza prifilul social și de in- 
terese al elevilor din eşantion şi, în paralel, al vizita- 
torilor MLR. 


Timpul liber al elevilor din eșantion este ocu- 
pat astfel. 


altora dacă elevii nu prea şi-au dorit să viziteze res- 
pectivul muzeu și este autoatribuită dacă ei și-au dorit 
acest lucru indiferent cine a avut efectiv inițiativa. 

În concluzie, observăm o pondere semnificativă 
a contextului social școlar în vizitele la muzee. Ultima 
vizită la un muzeu a fost realizată în 35% din cazuri 
în contextul unor grupuri organizate de către școală. 
Pe lângă școală, un rol important îl are şi familia, 25% 
din ultimele vizite la muzeu făcându-se împreună cu 
aceasta. Grupul școlar nu este neapărat cel mai pre- 
ferat de elevi în vizitele la muzee. Colegii sunt destul 
de preferați ca acompaniatori și reușesc să se aso- 
cieze în vizite la muzee în proporţie de 20%. Deşi 
sunt cei mai preferaţi, prietenii nu reușesc să-i acom- 
panieze pe repondenți decât într-o proporție de 12%. 
Plăcută sau neplăcută, compania altora este aproape 
obligatorie în vizitele la muzee. Doar 3% dintre re- 


pondenți sunt vizitatori solitari. 


Timpul liber al vizitatorilor MLR este consumat 


astfel. 


Remarcăm faptul că nu există diferențe semnifi- 
cative între modul de petrecere a timpului liber de 
către elevi în general şi de către vizitatorii MLR în 


special. 

Sursele de informare cu privire la petrecerea timpului liber ale elevilor din eşantion. 


23. Cât de Importante sunt pentru vol următoarele SURSE DE INFORMARE 
cu privire la modalităţi de petrecere a TIMPULUI LIBER ÎN IAŞI? 

Sursele de informare cu privire la petrecerea timpului liber ale vizitatorilor MLR. 


23. Cât de Importante sunt pentru voi următoarele SURSE DE INFORMARE 
cu privire la modalităţi de petrecere a TIMPULUI LIBER ÎN IAŞI? 


(vizitatori MLR) 
K > 
si DR pi EP | 
LH H-H- j E H 
ei be 
Ş i CL + 
ÎI ILIUITIN 0-a ana 
E op 
a E er 
E | 
Ei — — | — — —N3— — — — 
E o 
209% ÎN î 3 tă Î] Îi YI 7] 
10% -| 
Bă PA i 
E E re ee m 


Remarcăm faptul că nu există diferenţe semnifi- cerea timpului liber între elevi în general şi vizitatorii 
cative între sursele de informare cu privire la petre-  MLR în special. 

11.2. Profilul social al vizitatorilor MLR 


În continuare vom prezenta o analiză pe subcate- 
gorii urmărind conturarea profilului social al vizita- 
torilor MLR. Datele de mai jos se referă doar la elevii 
care au vizitat cel puţin un obiectiv din cadrul MLR. 
Pentru a observa eventuale particularităţi, caracte- 
risticile sociale ale populaţiei vor fi comparate pe 3 
tipuri de repondenţi: 

- toţi elevii din eşantion - profil EŞANTION, 

— vizitatori de muzee, care au vizitat cel puţin un 
muzeu, oricare ar fi el - profil MUZEE, 


- vizitatori de obiective MLR, care au vizitat cel 
puţin un obiectiv MLR - profil MLR. 

Vom urmări măsura în care distribuţia reponden- 
ţilor pe categorii socio-demografice variază sau nu în 
funcţie de tipul de muzeu vizitat. 

Categoriile socio-demografice ale repondenţilor 
luate în considerare sunt: sexul, mediul de origine, 
mediul de rezidenţă, disponibilităţile financiare, ni- 
velul studiilor părinţilor, ocupaţia părinţilor, sectorul 
de muncă al părinţilor, filiera de învăţământ şi profi- 
lul la care este înscris elevul. 


Q25. Sex: 
Q25 ESANTION | MUZEE 
Feminin 57.1% 59.8% 


Masculin 


42.9% 


Serviciile muzeale în general sunt consumate mai 
mult de fete decât de băieți. 


Q27. Locul naşterii: 


Serviciile MLR sunt consumate de fete mai mult 


decât serviciile muzeale în general. 


născut în Mun. laşi 


născut în afara Mun. laşi 


Serviciile muzeale în general sunt consumate mai 
mult de elevii născuţi în Municipiul Iaşi decât de cei 
născuţi în afara Municipiului laşi. 


Serviciile MLR sunt consumate mai mult de elevii 
născuţi în Municipiul laşi decât serviciile muzeale în 
general. 

Q28. În Municipiul Iaşi, locuiţi / veniţi ...: 


Q28 ESANTION | MUZEE | MLR 


Locuiesc în laşi. 


adresa din cartea de identitate! 50.6% 52.3% | 53.6% 
di 


Nu locuiesc în laşi. 


(adresa din cartea de identitate) 49,4% 47.7% | 44.4% 


Serviciile muzeale în general sunt consumate mai Serviciile MLR sunt consumate mai mult de elevii 
mult de elevii rezidenţi în Municipiul laşi decât de cei rezidenții în Municipiul laşi decât serviciile muzeale 
rezidenţi în afara Municipiului laşi. în general. 


Q30. Aproximativ, de câţi bani de buzunar dispuneţi pe săptămână pentru cheltuieli de zi cu zi? 


Q30 ESANTION | MUZEE | MLR 


sub 25 lei 25.8% 26.1% | 25.1% 


37.0%4 


intre 25-50 lei 


intre 50-100 lei 


intre 100-300 lei 


27.1% 


6.6% 


4.1% 


peste 300 lei 


Serviciile muzeale în general sunt consumate mai Serviciile MLR sunt consumate mai mult de elevii 
mult de elevii cu venituri sub 25 lei/săptămână sau cu venituri între 25-50 lei/săptămână. 
între 50-300 lei/săptămână. 

Q31. Care este nivelul de studii al părinţilor? 


Q31_MAMA ESANTION | MUZEE | MLR | 
primar (1-4 clase) 0.6% 0.1% | 0.14] 
gimnazial (5-8 clase) 6.1%4 56% | 5.34 | 
sc. profesionala 15.39% 16.5% | 15.9% 

liceu (3-12 clase) 42.59% 42.0% | 41.344 | 
346% | 35.94 | 35.9% | 


în special. 


Studiile superioare ale mamei favorizează consumul de servicii muzeale în general şi cele ale MLR 


ȚQ31_TATĂL ESANTION | MUZEE | MLR 
primar (1-4 clase) 0.4% 0.1% | 0.1% 
gimnazial (5-8 clase) 4.6% 3.9% | 3.8% 
sc. profesionala 24.83% 25.7% | 24.4% 
liceu (9-12 clase) 41.3% 40.5% | 40.8% 

| superior (facultate) 28.93% 29.7% |'30.8% 


Studiile superioare ale tatălui favorizează consumul de servicii muzeale în general şi cele ale MLR 


în special. 

Q32. Care este ocupaţia părinţilor? 


Q32_MAMA ESANTION | MUZEE | MLR 
somer 06% 0.4% | 014% 
casnic(a) 266% |  26.1%| 263% 
agricultor 4% 0.9% | 0.7% 


muncitor necalificat 


muncitor calificat 


lucratori servicii, comert 11.3% 11.2% | 12.0% 
tehnician, maistru 1.8% 1.8% | 1.8% 
functionar administratie 8.8% 
conducator unitati, patroni 11.4% 
ocupatii intelectuale 10.4% 


Q32_TATAL ESANTION | MUZEE | MLR 
somer 4.5% 4.2% | 41% 
casnic(a) 6.8% 6.5% | 6.4% 
agricultor 61% 5.5% | 5.4% 
muncitor necalificat 46% 48% | 46% 


muncitor calificat 


33.8% 33.3% | 33.4% 


lucratori servicii, comert 


7.8% 81% | 83% 


tehnician, maistru 


8.7% 904 | 8.4% 


functionar administratie 
conducator unitati, patroni 


ocupatii intelectuale 


5.2% 5.3% | 54% 


16.1% 16.2% | 16.4% 


6.6% 7.2% | 75% 


Ocupațiile intelectuale, ocupaţia de funcţionar 


administraţie sau în domeniile servicii, comeţ ale 

Q33. În ce sector lucrează părinţii? 


Q33_MAMA 


in sectorul de stat (public) 


ESANTION | MUZEE | MLR 


40.8% 42.7% 


in sectorul privat 


nu lucreaza in acest moment 


35.3% 34.0% 


23.3% 


Serviciile muzeale în general sunt consumate mai 
mult de elevii cu mame în sectorul privat. 


Serviciile MLR sunt consumate mai mult de elevii 


cu mame în sectorul public. 


Q33_TATĂL 


ESANTION 


in sectorul de stat (public) 


41.2% 41.4% 


in sectorul privat 


42.8% 43.93% 


nu lucreaza in acest moment 


16.0% 14.65% 


Serviciile muzeale în general sunt consumate mai 
mult de elevii cu taţi în sectorul privat. 


Serviciile MLR sunt consumate mai mult de elevii 
cu taţi în sectorul public. 

Filiera de învăţământ 


Filiera | EZRA MUZEE | IMLR 


teoretica 44.35% 


thnologica-servicii 20.7% 


tehnologica-tehnic 22.4% 


vocationala 12.0% 


Serviciile MLR sunt consumate mai mult de elevii înscrişi în filiere teoretice sau vocaţionale de învăţă- 
mânt. 


Profilul clasei de studiu 

Profil ESANTION | MUZEE 
real 22.1% 23.6% 
uman 21.3% 23.2% 
servicii 15.4% 15.1% 
tehnic 27,9% 24.6% 
RNPM 47% 5.2% 
sportiv 2.5% 2.2% 
artistic 

teologic 1,5% 1.4% 


Serviciile MLR sunt consumate mai mult de elevii înscrişi în clase de profil real, uman sau artistic. 

Elena PLOȘNIȚĂ 


Muzeele din Republica Moldova 
- politici publice privind modernizarea și eficientizarea — 


Muzeul contemporan din Republica Moldova nu 
este cea mai solicitată instituție de cultură, în schimb 
este cea mai accesibilă. Intrarea în majoritatea mu- 
zeelor este liberă, iar muzeele cu plată percep de la 
vizitatori o taxă accesibilă tuturor categoriilor socio- 
profesionale. Există şi două zile, sâmbăta şi duminica 
la sfârşitul fiecărei luni, când vizitatorii intră gratis 
în muzee. În pofida acestor facilităţi, numărul vizita- 
torilor este în descreştere. Muzeografii au conştien- 
tizat de mult că un management eficient bazat pe 
politici de marketing joacă un rol-cheie în supravie- 
țuirea şi dezvoltarea cu succes a oricărui muzeu în 
societatea contemporană. Mulți ani muzeele din Re- 
publica Moldova au încercat să implementeze şi să 
promoveze formule noi de atragere a publicului în 
muzeu şi să înveţe în mod independent să-și câştige 


o parte din mijloacele necesare pentru existenţă și 


uncţionare. În sistemul muzeal al republicii urmărim 
o tendință alarmantă - anual crește numărul expozi- 
ţiilor temporare și permanente organizate, creşte nu- 
mărul de noi instituții muzeale înființate, dar 
numărul vizitatorilor este în descreștere, scade nu- 
mărul celor care pășesc pragul instituţiilor muzeale 
şi beneficiază de oferta culturală propusă de muzee. 
În prezent rețeaua muzeală a republicii însumează 
circa 115 instituţii (fără raioanele de est), dintre care 
4 sunt naționale - Muzeul Naţional de Etnografie și 
Istorie Naturală (1889), Muzeul Naţional de Artă 
(1939), Muzeul Naţional de Istorie a Moldovei (1983) 


şi Muzeul Literaturii Române „Mihail Kogălniceanu”. 
Avem muzee de stat, muzee private şi muzee obștești. 
Muzeele naționale și încă două instituţii - Rezervaţia 
cultural-naturală „Orheiul Vechi” și Casa memorială 
„A.S. Pușkin” sunt subordonate direct Ministerului 
Culturii, iar muzeele municipale, raionale şi sătești 
sunt în gestiunea administraţiei locale. Majoritatea 
muzeelor conform clasificării de profil sunt de istorie 
şi sunt amplasate în centrele raionale și localitățile 
rurale. Activitatea muzeelor este reglementată de 
Legea muzeelor nr. 1596-XV din 27.12.2002, Legea 
privind protejarea patrimoniului cultural național 
mobil nr. 280 din 27 decembrie 2011 și diverse acte 
normative, hotărâri de guvern. Conform legislației în 
vigoare, administraţia publică centrală și locală ga- 
rantează asigurarea condiţiilor favorabile desfășură- 
rii activităţilor muzeale, inclusiv întreținerea 
edificiilor, dotarea tehnică, asigurarea securității, 
achiziționarea, conservarea şi restaurarea pieselor 
muzeale, desfășurarea activităților de cercetare şi va- 
lorificare a patrimoniului muzeal!. 

Instituția muzeală contemporană este în perma- 
nentă căutare de noi forme de activitate cu publicul, 
de diversificare a serviciilor oferite vizitatorilor. Şi 
chiar dacă există unele rezultate, chiar succese, ori- 
cum, muzeele din republică în activitatea cu publicul 
rămân tradiționale, Această activitate se construiește 
conform şablonului „vizitator - vitrină - ghid”. Nu 


avem şi nu promovăm politici culturale bine definite, 

nici politici de marketing pentru a atrage publicul în 
muzeu, dar „marketingul este foarte important. Pen- 
tru fiecare muzeu este absolut necesar să-şi însu- 
şească concepţia, gândirea de marketing şi să 
implementeze politici de marketing. Muzeul care a 
hotărât să implementeze politici de marketing, în pri- 
mul rând trebuie să rezolve două probleme - să de- 
vină un loc atractiv pentru vizitatori şi să convingă 
oamenii să viziteze muzeul”?. 

Muzeele nu dispun de fonduri pentru marketing 
şi promovare şi duc lipsă de specialişti în domeniul 
strategiilor de promovare şi comunicare cu publicul. 


Numărul vizitatorilor este în descreştere, iar muzeele 


nu au un sistem coerent de evidenţă a publicului vi- 
zitator. Conform Biroului Naţional de Statistică, anual 
muzeele republicii sunt vizitate de 19% din populaţia 
ţării, iar din rapoartele anuale prezentate de către 
muzee Ministerului Culturii reiese că doar 6% din lo- 
cuitorii republicii vizitează muzeele. Există o diso- 
nanţă semnificativă. Chiar dacă admitem că „muzeele 
sunt vizitate de 19% din populaţia ţării, acest raport 
rămâne a fi nesatisfăcător comparativ cu indicatorii 
etalaţi de țările europene, unde anual aproximativ 
50% din populaţie vizitează muzeul". Există mai 
multe probleme, printre care cele mai stringente sunt 


expoziţiile permanente depăşite muzeologic şi ştiin- 


Rezervaţia cultural-naturală „Orheiul vechi” 

ţific, deficitul de manageri muzeali și lipsa unor pro- 


fesionişti şi specialiști în marketingul cultural mu- 
zeal. Este adevărat că există şi rezultate, dar nu toate 
posibilităţile și avantajele managementului și marke- 
tingului sunt valorificate în beneficiul instituţiei mu- 
zeale. De foarte multe ori muzeele pedalează pe 
existența unui bogat patrimoniu și pe activitățile tra- 
diționale. Dar „în situaţia contemporană, nici calita- 
tea superioară a patrimoniului, nici metodele și 
formele tradiționale de activitate nu garantează suc- 
cesul muzeului, nu garantează că muzeul va deveni 
important și interesant pentru vizitatorul care are un 
arsenal întreg de instituţii unde poate să petreacă 
timpul liber și să-și completeze cunoștințele despre 
un fenomen sau altul”. Încă din 2006, Gavrilă Simion 
scria că „este necesară o schimbare radicală a siste- 
mului de organizare a expozițiilor prin modificarea 
formelor de expunere a valorilor”, ceea ce în mu- 
zeele republicii se realizează foarte greu. 


Având în vedere această situaţie din sistemul mu- 


zeal, Ministerul Culturii a creat un grup de lucru care 
a elaboratla sfârşitul anului 2013 o Propunere de po- 
litici publice privind modernizarea și eficientizarea ac- 
tivității muzeelor. Propunerea are câteva 
compartimente în care este analizată situația din do- 
meniu, ajungându-se la concluzia că „în contextul si- 
tuației existente în sistemul muzeal, prezenta 
propunere de politici publice se adresează problemei 
capacității scăzute a instituţiilor muzeistice de a va- 
lorifica şi gestiona patrimoniul național reflectată în 
rata joasă de dezvoltare a colecţiilor, rata scăzută a 
expozițiilor itinerante, absenţa strategiilor de dezvol- 
tare și a proiectelor de management al muzeelor, ab- 


sența unei viziuni moderne de dezvoltare a muzeelor 


şi expozițiilor permanente ale acestora, numărul mic 
de vizitatori, subdezvoltarea rețelei de muzee din te- 
ritoriu, gradul înalt de erodare al patrimoniului cul- 
tura . 

Analizând situația muzeelor din subordinea Mi- 
nisterului Culturii, autorii propunerii stabilesc con- 
comitent cauzele şi efectele problemei, menţionând 
printre cauze finanțarea precară, care acoperă doar 
articolele de salarizare şi întreţinere a edificiilor, fără 
a bugeta în mod special cercetarea de muzeu şi pro- 
iectele educaționale. Muzeele din Republica Moldova 
dispun de un spațiu expozițional insuficient pentru 
valorificarea publică a colecțiilor muzeale. Patrimo- 
niul muzeal se află în depozite avariate, zeci de mii 
de piese necesită restaurare. Există un mare deficit 
de resurse umane înalt calificate. În muzeele republi- 
cii alocarea surselor bugetare se face pentru menţi- 
nere şi nu pentru dezvoltare, ceea ce are drept 
consecință capacitatea redusă a administrației mu- 
zeelor de a menține și dezvolta nivelul profesional al 
angajaților prin implicarea acestora în stagii de for- 
mare continuă. În muzeele republicii preţul de in- 
trare este unificat și reglementat de stat. Este un preț 
mic şi menţinerea lui creează un cadru nefavorabil 
pentru perceperea valorii muzeului. Dar cercetările 
efectuate cu privire la predispoziţiile vizitatorilor de 
a achita intrarea în muzeele naționale a demonstrat 
că vizitatorii sunt de acord în unanimitate cu faptul 
că prețul unui bilet este simbolic și sunt de acord cu 
majorarea acestuia. În ceea ce priveşte managemen- 
tul muzeelor, autorii Propunerii sunt convinși că în 
acest sector nu au intervenit schimbări și că mana- 
gementul muzeelor contemporane rămâne ancorat 


în perioada regimului sovietic. Directorii de muzee 

sunt numiţi prin ordinul ministrului culturii pe un 
termen nelimitat şi nu sunt evaluaţi în funcţie de per- 
formanţele planificate şi obţinute. Nici Ministerul 
Culturii, nici administraţia muzeelor nu privesc insti- 
tuţiile muzeale ca potenţiale instituţii antrepreno- 
riale, care ar avea impact nu numai cultural dar şi 
economic, În ceea ce priveşte marketingul, nu există 
în muzeele naţionale anumite politici de marketing, 
muzeele nu au un plan de promovare a produsului 
cultural. Sistemul actual de management al instituţii- 
lor muzeistice nu are anumite legături cu sistemul 
educaţional, pentru promovarea produsului cultural 
şi în mediile şcolare. Unele muzee au ales calea cea 


mai uşoară de a obţine venituri — darea în chirie a 


spaţiului muzeal, şi, mai trist, a spaţiului expozițional 
pe ani de zile. Adică, muzeele având un spaţiu expo- 
ziţional mic, şi pe acesta îl închiriază pentru o pe- 
rioadă îndelungată. Majoritatea instituţiilor nu 
dispun de spaţii pentru magazine. O altă problemă 
care există şi care urmează a fi rezolvată este cultura 
joasă a consumului de cultură al cetăţenilor Republi- 
cii Moldova, ceea ce duce la scăderea permanentă a 
numărului de vizitatori. În afara de aceasta este slab 
dezvoltat turismul intern şi internaţional. Este evi- 
dent că „ineficienţa mecanismului de management al 
instituţiilor muzeistice, finanțarea axată pe menţi- 
nere, nu pe dezvoltare, reglementarea rigidă a dome- 


niului de către stat (stabilirea centralizată a preţului), 


Casa memorială „A.S. Puşkin”, Chişinău 

nevoia de resurse umane înalt calificate şi de labora- 
toare specializate pentru restaurarea pieselor de pa- 
trimoniu conduce la capacitatea slabă de valorificare 
a patrimoniului muzeal şi duce la expunerea în aten- 
ţia publicului a doar 6,8% din patrimoniul existent, 
fapt care conduce la dezinteresul publicului larg față 
de muzeu”. 

Obiectivul general al Propunerii este eficientiza- 
rea activităţii muzeelor prin fortificarea capacității 
de gestionare și valorificare a patrimoniului muzeal 
prin asigurarea lărgirii accesului publicului la valorile 
culturale deţinute de instituțiile muzeale. Printre 
obiectivele specifice menţionăm creșterea numărului 
de vizitatori cu 2% anual până în 2016, dezvoltarea 
continuă a colecţiilor muzeale, creşterea numărului 
de piese conservate şi restaurate cu 5% anual până 
în 2016 etc. 

Propunerea cuprinde 3 opțiuni: 

Opţiunea 1: Status quo: Păstrarea mecanismului 
actual de management și finanțare a muzeelor. 
Opţiunea 2: Managementul bazat pe performanţe 
şi dezvoltarea componentelor antreprenoriale și 
educaționale ale muzeelor. 

Opţiunea 3: Acreditarea colecţiilor şi finanțarea 


proiectelor de dezvoltare a colecţiilor. 


Opţiunea Status quo presupune păstrarea meca- 
nismului actual de management și de finanțare a in- 
stituţiilor muzeale. În acest context menționăm că 
finanțarea muzeelor se face în baza cererii de finan- 
ţare, prezentată Ministerului Culturii sau autorități- 
lor publice locale. Categoriile de cheltuieli cuprind 
câteva articole. Retribuirea muncii, plata mărfurilor 


şi serviciilor, deplasări în interes de serviciu etc. Pre- 


țul de intrare în muzeu este stabilit centralizat, prin 
Hotărâre de Guvern şi este unic pentru toate muzeele 
naționale. Nomenclatorul serviciilor cu plată prestate 
de Ministerul Culturii și instituțiile subordonate, 
aprobat prin Hotărârea de Guvern nr. 1311 din 12 de- 
cembrie 2005, stabilea taxe de 1 leu moldovenesc 
pentru studenți și 3 lei pentru adulți. Aici adăugăm 
că la 28.08. 2012 a fost aprobată o nouă hotărâre a 
Guvernului Republicii Moldova Privind modificarea și 
completarea Hotărârii Guvernului nr. 311 din 12 de- 
cembrie 2005 care se referă la modificarea taxelor de 
intrare în muzeu. Conform modificărilor, preţul bile- 
tului se măreşte de la 3 lei la 10 lei. Concomitent 
menționăm că în conformitate cu sondajul realizat 
în muzeele naționale în august 2012, preţul biletului 
de intrare ar trebui să fie de la 13 lei până la 26 lei. 
Respondențţii au indicat că sunt dispuşi să achite mai 
mult pentru intrare decât preţul care l-au achitat la 
momentul chestionării, mai ales în cazul când expo- 
ziţiile muzeale ar satisface interesele și nevoile aces- 
tora. Amintim aici că Ministerul Culturii, în 2012, a 
elaborat şi un Plan de acţiuni privind dezvoltarea şi 
modernizarea instituţiilor muzeale naţionale. Planul 
cuprinde acțiuni privind consolidarea cadrului nor- 
mativ și legislativ, dezvoltarea colecțiilor, dar nu pre- 
vede schimbări la nivel de management al muzeelor 
şi orientarea instituțiilor spre promovarea propriului 
produs. În aceste condiţii, creşterea preţurilor fără 
sporirea atractivității și vizibilității produselor mu- 
zeale poate duce la scăderea numărului de vizitatori. 
Opţiunea Status quo nu prevede beneficii vizibile, iar 
în cazul păstrării mecanismului actual de manage- 
ment și finanțare, a centralizării preţului de intrare 


în muzeu, rezultate pozitive în activitatea instituțiilor 

muzeale nu vor interveni, muzeele vor rămâne ne- 
atractive pentru publicul larg, colecţiile de patrimo- 
niu vor continua să degradeze, situaţia economică a 
muzeelor va continua să rămână una precară, iar 
sentimentul comun de apartenenţă la un spaţiu cul- 
tural va rămâne nedezvoltat. În cazul păstrării meca- 
nismului de management şi finanţare, a centralizării 
preţului de intrare în muzee se conturează următoa- 
rele riscuri: 


-— preţurile nu vor reflecta costurile reale asociate 


organizării unei expoziţii, astfel menţinând situaţia 


LTURAL 


economică actuală, precară a muzeelor; 

- colecţiile din patrimoniul naţional se vor de- 
grada în continuare; 

— angajaţii vor părăsi muzeele în căutarea unor lo- 
curi de muncă cu salarii decente; 

— muzeele vor rămâne neatractive pentru public. 

A doua opțiune este intitulată „Managementul in- 
format bazat pe performanţe şi dezvoltarea compo- 
nentelor antreprenoriale (marketing) şi educaţionale 
ale muzeelor”, şi prevede obiective exacte ce urmează 


a fi realizate. În plan structural, opţiunea prevede 


Muzeul Naţional de Etnografie 


nău 


şi Istorie Naturală, Chi 

modificarea a trei componente: 

- modificarea procedurii de angajare a directori- 
lor de muzeu; 

- autonomia muzeelor în stabilirea prețului de in- 
trare în muzeu; 

- dezvoltarea capacităților antreprenoriale ale 
administraţiei muzeelor. 

Pe lângă aceste trei modificări structurale se vor 

dezvolta componentele educațională și antrepreno- 
rială ale muzeelor. Este important să subliniem că 
„opțiunea prevede introducerea conceptului de ma- 
nagement bazat pe performanţele muzeelor pe de o 
parte, și dezvoltarea componentelor educaționale și 
antreprenoriale ale muzeelor, pe de altă parte”?. Con- 
form opțiunii, pentru prima dată în istoria muzeelor 
după 1940, directorul de muzeu va fi angajat prin 
concurs pentru o perioadă de 5 ani. 
Pentru a asigura calitatea directorilor angajaţi, con- 
cursul se va axa pe alegerea proiectului de manage- 
ment elaborat pe baza Caietului de sarcini elaborat 
de Ministerul Culturii, susținut cu succes în public de 
către candidat. Ministerul Culturii va elabora caietul 
de sarcini, care va cuprinde: 

- analiza instituţiei din perspectiva misiunii aces- 
teia în baza pilonilor manageriali, financiari, resur- 
selor umane cu menționarea schimbărilor 
preconizate, precum și posibilitățile de finanțare a 
muzeului; 

- proiectul de dezvoltare strategică a muzeului. 

lar candidatul va prezenta: 

- proiectul de management pe o perioadă de 5 
ani; 

- planul de dezvoltare strategică a muzeului pe o 


perioadă de 5 ani, în baza indicatorilor de perfor- 


manţă elaborați de Ministerul Culturii; 

- strategia de marketing și promovare a produsu- 
lui muzeal; 

- portofoliul candidatului. 

La angajare directorul de muzeu va încheia un 
contract de management conform modelului elabo- 
rat de Ministerul Culturii. Contractul de management 
va conține indicatorii de performanţă, conform că- 
rora va avea loc evaluarea activității muzeului la sfâr- 
şitul fiecărui an și la finalul mandatului directorului. 
Opţiunea prevede și acordarea de autonomie muzee- 
lor în stabilirea taxelor pentru serviciile prestate. Fie- 
care muzeu va avea dreptul să stabilească propriul 
preţ de intrare în instituţie, Ministerul Culturii va sta- 
bili cuantumul minim și maxim pentru toate institu- 
ţiile. Aceste cuantumuri vor fi indexate anual până la 
1 aprilie, reieşind din rata inflației pentru anul ante- 
rior. Vor fi păstrate două zile de odihnă pe lună cu 
acces gratuit. Fiecare muzeu va stabili taxe pentru 
serviciile suplimentare, conform specificului muzee- 
lor. Prin această opțiune, statul va stimula muzeele 
să funcționeze în calitate de întreprinzători, având 
obiectivul să îşi crească veniturile din produsul lor, 
sporind bugetul muzeelor. Conform sondajelor rea- 
lizate în muzeele subordonate Ministerului Culturii 
în vara anului 2012, vizitatorii ar fi dispuşi să plă- 
tească, în medie, următoarele taxe pentru intrare: 

1. Muzeul Naţional de Artă - 14 lei; 

2. Muzeul Naţional de Istorie a Moldovei - 18 lei; 

3. Muzeul Naţional de Etnografie și Istorie Natu- 
rală - 25 lei; 

4. Rezervaţia cultural-naturală „Orheiul Vechi” — 
26 lei; 


5. Casa memorială „A.S. Pușkin”- 27 lei. 

Muzeele din teritoriu, conform opțiunii, urmează 
a realiza sondaje pentru a identifica disponibilitatea 
vizitatorului de a plăti intrarea în muzeu şi serviciile 
culturale oferite, şi vor fixa, în funcţie de rezultate, 
propriul preţ. 

Dezvoltarea componentei antreprenoriale şi edu- 
caţionale în muzee presupune: 

— crearea unui Centru de formare continuă pentru 
muzeografi şi directorii de muzee; 

- elaborarea şi lansarea strategiei de marketing a 


muzeelor; 


- diversificarea serviciilor oferite de muzeu; 

-— dezvoltarea parteneriatelor public-privat pen- 
tru dezvoltarea infrastructurii muzeelor. 

Prin această opţiune, statul va stimula muzeele să 
funcţioneze în calitate de întreprinzători, având 
obiectivul să îşi crească veniturile din produsul lor, 
sporind bugetul muzeelor. În acest scop, în unul din 
muzeele naţionale va fi creat un Centru de formare 
continuă pentru muzeografi şi directori de muzee, 
unde se vor realiza workshop-uri specializate pe 


marketing şi vânzări în domeniul muzeelor, planifi- 

care strategică a muzeelor, transfer de bune practici. 
Pentru predarea cursurilor vor fi folosite resursele 
muzeelor (specialiști care au urmat asemenea cursuri), 
precum şi profesioniști din domeniul economiei. Prin 
această opțiune este vorba despre capacitatea mu- 
zeelor de a crea, pe lângă muzee, facilități pentru con- 
fortul vizitatorilor astfel încât cultura, istoria, arta să 
fie percepute de vizitator drept alternative de a pe- 
trece timpul liber în mod util și plăcut. În toate mu- 
zeele lumii, pe lângă instituţie funcționează cafenele, 
săli de conferință / seminare şi librării, care promo- 
vează produsul muzeistic și creează un spațiu comun 
pentru vizitatori. Centrul de formare continuă va fi 
dotat suficient pentru asigurarea organizării confe- 
rințelor naționale și internaționale, întâlnirilor de 
afaceri, seminarelor proiectelor internaţionale etc. În 
acest caz, Centrul își va putea asigura un buget minim 
necesar pentru organizarea activităților de instruire 
continuă a specialiştilor în domeniul muzeografiei. 
Directorul Centrului de formare continuă va fi anga- 
jat în baza concursului pe termen de 5 ani. 
Dezvoltarea componentei educaționale a muzee- 
or va avea loc în strânsă legătură cu Ministerul Edu- 
cației, elaborându-se programe educaționale pentru 
iecare treaptă de învățământ, în parteneriat cu insti- 
tuţiile de învățământ, în vederea extinderii serviciilor 


educaţionale prestate de muzee. lar dezvoltarea com- 


ponentei educaţionale prevede elaborarea și promo- 
varea unui program educațional, în parteneriat cu 
Ministerul Educaţiei pe câteva linii: 

- inovaţie şi dezvoltare în educaţie (colaborarea 
cu specialităţile pedagogice, în care să îi înveţe pe 
profesori cum să folosească resursele muzeistice 


pentru cursuri, lansare de CD-uri educaționale etc.); 


- cercetarea în muzee (transformarea muzeelor 


în centre de excelenţă în cercetare, parteneriate cu 
biblioteci, Academia de Științe, universități şi şcoli 
pentru proiecte comune); 

- lansarea de programe educaţionale în muzee cu 
accent pe valorile patrimoniului care susțin senti- 
mentul de identitate cetățenească; și implicarea vo- 
luntarilor din școli pentru dezvoltarea ideilor de 
promovare a muzeelor; 

- dezvoltarea educaţiei non-formale în muzee 
(cursuri extra-curriculare, în funcție de specificul 
muzeului, pe grupe de vârstă); 

- crearea unei rețele de parteneriat cu diverse 
agenţii pentru promovarea patrimoniului național. 

Prin activitățile de promovare a produsului mu- 
zeal, facilităților create pentru confortul vizitatorilor 
în urma aplicării opțiunii 2, autorii Propunerii con- 
sideră necesar ca numărul vizitatorilor să nu des- 
crească o dată cu mărirea preţurilor, ci să crească. 
Păturile social vulnerabile în continuare vor avea 
două zile pe lună de intrare gratuită. Sunt necesare 
eforturile administrative pentru elaborarea și pres- 
tarea serviciilor de instruire a managerilor muzeelor 
în vederea formării competenţelor de promovare a 
produselor muzeistice şi eficientizării activităţii in- 
stituţiilor în general. 

Opţiunea propune, important de menționat, și 
dezvoltarea parteneriatelor public-privat pentru dez- 
voltarea infrastructurii muzeelor. 

Aplicarea opțiunii va duce la creşterea numărului 
de vizitatori, muzeele vor deveni mai solicitate, mai 
atractive pentru public. Beneficiile de aplicare a op- 
ţiunii se vor manifesta prin: 


- creşterea numărului de vizitatori permanenți ai 

muzeului; 
- diversificarea ofertelor educaţionale ale muzeelor; 
- creşterea veniturilor proprii ale muzeelor; 
— muzeele pot deveni sursă de inspiraţie pentru 


designeri, inventatori şi oameni de ştiinţă, drept re- 


zultat al dezvoltării muzeelor. 

Există şi riscuri care pot fi formulate astfel: 

— costuri înalte pentru dezvoltarea serviciilor 
adiacente muzeelor; 

-— parteneriatele public-privat pot fi dezvoltate cu 
greu; 

- transferul capacităţilor la cursurile de antrepre- 


noriat poate să nu producă impactul scontat. 


Ultima opţiunea - a treia - Acreditarea colecţiilor 
şi finanţarea proiectelor de dezvoltare a colecţiilor — 
la fel ca şi opţiunea anterioară prevede introducerea 
managementului bazat pe performanţe. Distinctiv 
pentru această opţiune este acreditarea managemen- 
tului colecţiilor muzeelor şi finanţarea proiectelor de 
dezvoltare a colecţiilor noi. Managementul colecţiilor 
este o abordare organizaţională pentru menţinerea 
echilibrului între organizarea, prezervarea şi prezen- 
tarea colecţiilor publicului larg. Acreditarea manage- 
mentului colecţiilor este o practică a Marii Britanii în 
dezvoltarea muzeelor. Acreditarea colecţiilor este 


axată pe evaluarea, în baza anumitor criterii, a colec- 

ţiilor muzeelor în vederea valorificării colecțiilor im- 
portante pentru stat. 

În scopul evaluării managementului colecţiilor și 
alocării finanțării se va forma o Comisie de evaluare 
a colecțiilor muzeelor, iar procedura de evaluare va 
fi stabilită de Ministerul Culturii. Opţiunea prevede 
acordarea de resurse financiare pentru proiecte de 
dezvoltare a colecţiilor. Opţiunea a 3-a presupune: 

- crearea mecanismului de evaluare a manage- 
mentului colecţiilor pentru muzee; 

- elaborarea standardelor de calitate a colecţiilor 
muzeale; 

- crearea mecanismului de finanţare a proiectelor 
de dezvoltare a colecțiilor; 

- modificarea procedurii de angajare a directori- 
lor de muzeu; 

- modificarea nomenclatorului de stabilire a pre- 
ţurilor pentru muzee și a taxelor pentru serviciile 
aferente. 

Beneficiile aplicării opțiunii se referă la faptul că 
vor fi instituite standarde de calitate care ar permite 
guvernului să încurajeze performanţa, să încurajeze 
excelența şi să dezvolte muzeele, iar muzeele vor fi 
orientate spre vizitatori, vor învăţa planificarea şi va 
creşte probabilitatea activității pe baza unor parte- 
neriate dintre muzeele naţionale și locale, va creşte 
încrederea mutuală între muzee și public. Muzeele 
ale căror colecţii vor fi acreditate vor avea credibili- 
tate în fața investitorilor. Impactul social al opțiunii 
va fi legat de faptul că oferta culturală a muzeelor va 
fi reorientată spre consumator, iar accesul la patri- 
moniul muzeal va rămâne deschis pentru toate cate- 
goriile de public. Este necesar să menționăm că 


opțiunea a treia presupune și alocarea surselor finan- 


ciare pentru dezvoltarea patrimoniului muzeal, a co- 
lecţiilor, ceea ce nu s-a mai întâmplat în sistemul mu- 
zeal al republicii începând cu anul 1991. 

Proiectul Politici publice privind eficientizarea ac- 
tivității muzeelor din subordinea Ministerului Cultu- 
rii, fiind elaborat de specialişti în muzeologie şi 
experţi în politici publice şi planificare, a fost supus 
dezbaterilor publice. Muzeografii au venit cu sugestii 
concrete la toate cele trei opțiuni. După discuţiile pu- 
blice care au durat mai bine de jumătate de an, pro- 
iectul a fost aprobat de Comitetul Interministerial 
pentru Planificarea Strategică de pe lângă Cancelaria 
de Stata Republicii Moldova și realizarea lui urma să 
înceapă în anul 2014. Dar, în anul 2013, Boris Focşa, 
ministrul Culturii care a susţinut Propunerea și care 
era decis să implementeze această Propunere de po- 
litici publice în sistemul muzeal, începând cu opțiu- 
nea a doua, a demisionat din funcţie. Venirea la 
Ministerul Culturii a unui nou ministru, din păcate, 
nu a însemnat continuarea procesului de reevaluare 
a instituției muzeale. Constatăm că în Republica Mol- 
dova nu există o continuitate în activitatea instituții- 
lor de stat. Fiecare nou funcționar consideră că 
trebuie să distrugă tot ce s-a făcut până la el chiar 
dacă a fost de calitate şi să își înceapă activitate cu 
ceva absolut nou, să vină cu politici și strategii noi. 
De aceea, în toate domeniile de activitate, inclusiv în 
cultură, avem foarte multe strategii, programe, pro- 
iecte, dar nu avem realizări de succes, pentru că nu 
există o continuitate în activitatea instituţiilor de stat, 
inclusiv la Ministerul Culturii. Discontinuitatea mi- 
nisterială este dăunătoare sistemului muzeal. 

Realizarea Propunerii de politici publice „Moder- 


nizarea şi eficientizarea activității muzeelor” ar fi 

condus la schimbări radicale în sistemul muzeal al 
republicii, la creșterea rolului muzeului în societatea 
contemporană. Implementarea acestei Propuneri de 
politici, de fapt, prima elaborată de specialiști cu 
state în domeniu, ar fi facilitat trecerea instituţiilor 
muzeale la politici de marketing care sunt inevitabile 
pentru supraviețuirea muzeelor într-o economie de 
piaţă. Sistemul muzeal al republicii se află într-o de- 
pendenţă administrativă și financiară față de puterea 
centrală și locală, care, din păcate, de multe ori nu 
contribuie la dezvoltarea instituțiilor muzeale. Tre- 
cerea muzeelor la un management bazat pe politici 
de marketing, elaborarea, susţinerea financiară și 
promovarea unor politici muzeale independente ar 
putea rezolva unele probleme ale sistemului muzeal 
moldovenesc. Dar este nevoie de mult curaj profesio- 
nist, de un statut superior al instituţiei muzeale în so- 
cietate, de continuitate în activitate de zi cu zi, pentru 
ca şi muzeul moldovenesc să ocupe locul principal în 
ierarhia instituţiilor de cultură și cu adevărat să de- 


vină un loc agreat și vizitat de publicul larg. 


1 Legea muzeelor, nr. 1596-XV din 27 decembrie 2002 
(„Monitorul oficial”, nr. 23-24, 18 februarie 2003, p. 17). 

2 Corozen Panbapa, Myseinbrii Mapreruur. B: Myzeii B 
nepnoa nepemen, Cankr Ilerep6ypr, 1997, crp. 47-48. 

3 Propunere de politică publică privind modernizarea și efi- 
cientizarea activităţii muzeelor, Chişinău, 2013, p. 3. 

*U.B. UyBunoBa, OGIMecTBO H My3eH: IyTU B3aHMO- 
HeicrBua. B: Hcropnueckue 3KCNO3HMAH peruo- 
HabHbIX My3€€B B INOCTCONHAAHCTHWECKHĂ INepHor, 
Cankr Ilerep6ypr, 2009, crp. 186. 

5 Gavrilă Simion, Despre muzee, muzeologie, muzeografie, 
Chișinău, Cartdidact, 2006, p. 226. 

* Propunere de politică publică privind modernizarea și efi- 
cientizarea activităţii muzeelor, Chişinău, 2013, p.9. 

7 Ibidem, p. 12. 

8 Ibidem, p. 7. 


(Text prezentat în cadrul lucrărilor 
Simpozionului „Istorie, cultură, patrimoniu”, 
ediția a VIII-a, laşi-Hermeziu, 10-11 iunie 2015) 

Ocaua lui Cuza 


Intrată în legendă, cu conotaţii mitologice, de la 
ocalele cu care erau potcoviți purecii poveştilor co- 
pilăriei, la varianta contemporan moralizatoare, ca 
semn al justiţiei domneşti, ocaua a devenit subiect de 
maxime populare, dintre care cea mai cunoscută este 
cea despre prinderea cu ocaua mică. 

Dar lungul drum al sancțiunii pentru necinste nu 
începe din zona valahă ci din spaţiul bizantin, aşa 
cum spun documentele. La noi a fost adusă şi intens 
folosită de cuceritorii Bizanțului. Turcii o foloseau în 
Principate prin secolul al XVII-lea, cu eficienţă se 
pare, pentru lichide, unde ocaua măsura aproximativ 
1,5 litri, dar şi pentru alte materiale - fructe probabil 
- la care ocaua era ceva mai mare. 

De Cuza Vodă este legată, ca speranţă în pedepsi- 
rea celor lacomi, legendara cană de metal, de care nu 
se despărțea domnitorul român în neprevăzutele sale 
descinderi prin târguri şi pieţe. 

Să intrăm în poveste: 

„Multe şi frumoase lucruri se povestesc la Galaţi 
despre domnitorul Cuza. De te cobori la vale, spre 
Dunăre, şi-n cale te abați pe la prăvălia vreunui ne- 
gustor bătrân gălățean, îndată ce deschizi vorba din 
timpurile trecute, moșneagul porunceşte cafele şi, 
într-un uşor oftat, începe să-şi istorisească amintirile 
trecutului, în care nu uită, Doamne fereşte, să-ți po- 


vestească de Cuza. De urci în partea târgului ce duce 


către Vadul Ungurului, ori pe Calea Tecuciului ce 
trece pe la curtea răposatului lon Soare, vechi şi bine 
cunoscut de-al domnitorului Cuza, iarăşi întâlneşti în 
cale casele Clucerului ori ale altui boier bătrân ori ne- 
gustor care-i gata să-ți spună câte-o întâmplare a lui, 
ori numai auzită, despre domnitorul Cuza. 

Numai cică, într-o seară, ce-i veni lui Cuza, fiind la 
Galaţi, hai să vadă singur dacă negustorii vând cu oca 
lui. 

Şi-a tras o sarică mițoasă deasupra hainelor stră- 
lucitoare, milităreşti, luă o căciulă ciobănească pe 
cap, îndesând-o până peste urechi şi, cum era şi întu- 
neric şi ningea de nu se vedea om cu om, o luă razna, 
tocmai spre târgul cel nou. 

- Bună vreme, jupân negustor! 

- Bună să-ţi fie inima, voinice! - socotindu-l a fi 
vreun țăran venit la târg. Ger şi ninge-ntr-una, hai? îi 
mai spuse negustorul. 

- Frig, şi-aş vrea să mă-ncălzesc. la-n adă o ocă 
de-a lui Cuza! 

După puţintel timp, domnitorul se trezeşte c-o ul- 
cică de lut de-o jumătate oca. 

- D-apoi bine, jupâne negustor, asta-i oca lui 
Cuza? 

- Vezi bine, că pentru voi, țăranii, aiasta-i! 

Domnitorul se grăbi să plătească şi porni. 


A doua zi, negustorul se pomeni chemat de pâr- 


ProEuropeana Clubul cărții digitale 


151 


OBIECTUL ANOTIMPULUI 


călab, care porunci de-i legă de gât negustorului ul- 
celele de lut în care vindea vinul drept oca lui Cuza; 
ş-a fost purtat aşa prin târgul cel nou şi ruşinat. Din 
ziua aceea nu s-a mai găsit niciun negustor care să nu 
vândă cu oca cea dreaptă a lui Cuza, una şi pentru bo- 
ieri, şi pentru ţărani. 

Aşa ştia domnitorul Cuza să afle şi să facă drep- 


tate poporului”. 


leşim din poveste şi intrăm în Bojdeuca lui 
Creangă pentru a citi cu privirea, preţ de o clipă, pe 
lada din cuhnia povestitorului, povestea de mai sus a 


celebrei ocale. 

Simona PREDA 


Modelele de copii-eroi promovate în cadrul lite- 
raturii cu subiect istoric sunt prezentate mai degrabă 
prin intermediul unor scrieri de întindere redusă, 
schiţe, nuvele, povestiri — publicate în paginile perio- 
dicelor, în special ale revistelor. Eroii povestirilor 
sunt în general de provenienţă sovietică, este mo- 
mentul prin excelenţă al afluxului de cultură sovie- 
tică, iar scriitorii români imită mai degrabă tipologia 
personajelor propuse, care, în afară de faptul că se 
numesc Virgil, Andrei sau Emil, sunt parcă desprinse 
din panoplia vecinului de la Răsărit. Ei vin cu același 
set de valori, cu aceeaşi implicare revoluţionară până 
la capăt, înfruntă moartea în numele aceleiaşi cauze 
şi aceleiaşi ideologii şi îşi doresc din tot sufletul bi- 
nele omenirii şi luminarea tuturor prin învăţătură. 
Sunt clişeele clasice ale realismului socialist, cu 
diferenţa că tema nu mai este revoluţia paşnică, ci 
răsturnarea, schimbarea, şi lupta violentă pe frontul 
celui de-Al Doilea Război Mondial. Altfel spus, bari- 
cadele revoluţiei au fost înlocuite cu tranșeele. 

Pavel Morozov - adolescent din Uniunea Sovie- 


tică, devenit erou naţional, supranumit chiar Pionie- 


rul 901 (în urma denunţării propriului său tată 
bănuit a fi „contrarevoluţionar”) - apare cu o 
frecvenţă cu totul specială în presa şi publicaţiile 
şcolare din anii de început ai regimului comunist din 
România. Dintre modelele literare ce s-au impus co- 


piilor în jurul anilor '50, exemplul său a fost de de- 


RU DE IERI 


Modelul copilvlui-erov 


parte unul dintre cele mai elocvente, cu un mesaj ex- 
plicit stalinist. Povestea lui? este simplă, cu puţine 
personaje, de un dramatism impresionant, apt să ser- 
vească mesajul propriu-zis al textului, care practic în- 
demna la delaţiune, ilustrând concepţia cu rădăcini 


în anarhismul lui Neceaev, potrivit căruia nimic nu 


Pionierul Pavel Morozov 

trebuie exclus atunci când e vorba de a servi cauza 
comunistă. Din punct de vedere al raportului dintre 
efortul artistic depus şi efectul obținut, povestea lui 
Pavel Morozov a înregistrat un succes absolut, de 
care regimul sovietic s-a folosit cu abilitate şi apoi 
l-a exportat peste tot, grație propagandei. Povestea a 
fost transpusă în spațiul românesc şi popularizată în 
exces, instituind o nouă concepție referitoare la 
şcoală şi educaţie şi ponderea lor în viața copiilor. Po- 
trivit acesteia părinții nu aveau niciun drept asupra 
copiilor (ei aparțineau statului şi erau formați ca vii- 
toare cadre), iar în momentul în care în familia ele- 
vului apăreau idei „reacționare”, copilul le semnala 
iar şcoala / statul avea datoria să intervină. 


Povestea lui Pavlik se petrecea în satul Gherasimovka 


poe 


din regiunea munţilor Urali din Siberia occidentală, 


la 60 de kilometri de centrul districtului, Tavda. Pavel 


Morozov, născut într-o familie de țărani, mai avea trei 


frați (Aleksei, Roman și Fedor - cel care avea să fie 
asasinat împreună cu Pavlik) iar tatăl său, Trofim 
Serghievici Morozov, deținea o funcţie de conducere 
în satul în care locuiau (era preşedinte de colhoz, 
preşedintele sovietului sătesc). Bănuindu-l pe tatăl 
său că-i favorizează pe culaci (oamenii înstăriți 
numiți în spațiul românesc în epoca respectivă chia- 
buri) când satul se afla în plin proces de colectivizare, 
Pavel, ca un bun comunist, s-a hotărât să îl denunțe 
la poliţia secretă. În procesul în urma căruia Trofim 
Morozov a fost condamnat şi deportat, însuşi fiul său 
depune mărturie: „Și Pavlic în sală pătrunde/ EI ochii 
nu-și lasă în jos, / EI intră în sală. Răspunde... / Azi nu 
e la lecţie scos,/ Ci trebuie astăzi să-și spună, / Deschis, 


către cei ce-l privesc, / Orice întrebări or să-i pună/ Cu- 

vântul său pionieresc./ Nu poate nimic să le-ascundă/ 
Stă drept, cum stai lângă-un drapel/ Din rama îngustă, 
rotundă, / Chiar Stalin priveşte la el*. 

Finalul este tragic: Pavel Morozov şi unul dintre 
frații săi sunt găsiţi asasinați într-o pădure, iar buni- 
cul lor (împreună cu un unchi şi câțiva veri) este con- 
siderat vinovat, prin urmare arestat, judecat şi 
executat ca duşman al poporului. Sensul tragediei în 
literatura realist socialistă este diferit de cel obişnuit: 
„Dar Pavlic e mort dar se pare/ Că moartea aici, pe pă- 
mânt/ E neputincioasă!/ Azi Pavlic din bronz şi gra- 
nit/ Se-nalţă, el nu-i dat uitării!/ Cu mâna-ncleștată 
pe steag,/ Va fi pionierul ţării/ Tovarăș și pildă în 
veac!”. Pavel a fost un exemplu pentru toți tinerii so- 
vietici, iar gestul său a reuşit să impună o nouă filo- 
sofie de viață, conform căreia „nu taţi fraţii sunt frați”. 
Povestea reală cu siguranţă era mai puțin importantă 
decât puterea mitului „pionierului Morozov”. Textele 
ce i-au fost dedicate (atât cele propagandistice din 
timpul regimului cât şi cele postcomuniste, de 
investigație) confirmă puterea de penetrare a imagi- 
narului în colectivitățile umane, iar povestea sa mâ- 
nuită cu abilitate de propaganda comunistă a fostun 
exemplu prin excelență pentru copii. Modelul Pavel 
Morozov a funcționat iniţial în spaţiul sovietic, angre- 
nând în jurul său ca un idol pe purtătorii de cravate 
roşii. După exemplul său, literatura sovietică a mai 
produs o serie de copii dedicați cauzei comuniste, la 
fel de eroici şi de conştiincioşi. Ei reprezentau proto- 
tipul omului nou, posesorul unei doze nelimitate de 
dragoste de patrie, care nu ezita în a-şi sacrifica pro- 
pria viaţă şi pe cea a familiei pentru idealurile parti- 


dului. 

Confecţionat tot după schema Pavlic Morozov era 
şi eroul romanului Strada mezinului semnat de Lev 
Kassil şi A. Polianovsky, pionierul sovietic Volodia 
Dubinin. Pe numele său real Vladimir Nikiforovici 
Dubinin (1928-1942) este un tânăr de 15 ani, mem- 
bru al grupului de partizani sovietici care au rezistat 
asaltului hitlerist într-o carieră abandonată 
Adzhimuşkay, pe ţărmul Mării Negre, în timpul celui 
de-Al Doilea Război Mondial, cunoscut în spaţiul so- 
vietic ca Marele Război Pentru Apărarea Patriei, ceea 
ce a şi fost, de altfel. Volodia s-a dovedit util partiza- 
nilor întrucât cunoştea foarte bine galeriile şi ieşirile 
din cariera subterană. Limbajul propagandei îi tra- 


duce astfel meritele: „Este un erou însuflețit de o f- 


naltă conștiință de patriotism. Pionierul Dubinin era 
plin de mândrie, mândria de a face parte din rândurile 
celor mai tinere vlăstare ale statului sovietic. El este 
plin de neastâmpăr - neastâmpărul de a cunoaşte 
mereu lucruri noi, folositoare, de a săvârşi fapte fru- 
moase". Mentorul şi exemplul prin excelenţă pentru 
tânărul Volodia a fost chiar Pavlic Morozov, asasinat 
în urmă cu zece ani, devenit acum simbol pentru o 
generaţie întreagă de luptători pentru cauza sovie- 
tică: „El află că Pavlic Morozov, pionierul erou, omorât 
mişeleşte de chiaburi, a fost un copil ca dânsul, ca Vo- 
todia. Cu gândul la pionierul erou, Volodia îşi ia anga- 
jamentul să fie pentru Patria Sovietică ceea ce a fost 
Pavlic”. 

Tânărul Volodia era călăuzit în faptele sale atât de 
exemplul sacrificiului lui Pavlic, cât şi de cel al unui 
alt înaintaş al său, Timur”, evident tot un pionier, in- 
teligent şi inventiv de data aceasta. După modelul 


celui din urmă, Volodia organizează o brigadă care-i 

ajută pe copiii unor familii ai căror părinţi sunt 
plecaţi pe front sau lucrează în uzine. Volodia şi-a 
dorit din tot sufletul să se implice în războiul împo- 
triva hitleriştilor, iar cadrul desfăşurării propriei sale 
lupte este oraşul Kerci. Refuzându-i-se plecarea pe 
front, ca minor, el este sfătuit să strângă pentru ar- 
mată sticle, care aveau să fie umplute cu lichide in- 
cendiare şi aruncate împotriva tancurilor germane. 
Îşi continuă apoi lupta în cadrul detaşamentului de 
partizani care se ascundeau în subteranele caselor de 
piatră din orăşelul vecin Starfi Carantin: „Aici, 


aproape o sută de oameni trăiau în adâncurile pămân- 


Pionierul Volodia Dubinin 

tului, în întunericul și umezeala gangurilor pline de 
fum şi aer greu de respirat. Deasupra nemţii așezau 
mine explozive. Dar nu e în stare nimeni să ţină piept 
avântului pe care îl dă oamenilor sovietici dragostea 
de țară, încrederea în Partidul Comunist şi în marele 
Stalin”. Acţiunile copiilor par atent supravegheate de 
forurile superioare ale partidului, ei manifestându-se 
ca și cum însuși Stalin ar fi de față. În majoritatea 
operelor literare, alături de copiii eroi este evocată şi 
figura Generalissimului, el devine personaj, la el se 
raportează toți protagoniștii romanului, Stalin este 
centrul lumii lor şi cuvântul lui e lege. Din nefericire, 
şi soarta micului partizan e tragică: în timpul unei mi- 
siuni a călcat pe o mină de teren şi a murit: „Pentru 
victoria în aceste lupte Volodia Dubinin din clasa a VIl-a 
și-a dăruit toată energia de care a fost în stare, toată 
dragostea lui de pionier înflăcărat şi conștient. Pentru 
victoria poporului său, pentru gloria Patriei sale, pio- 
nierul Volodia Dubinin şi-a dăruit şi viața. Pionierii din 
țara noastră se gândesc la Volodia Dubinin cu dra- 
goste şi mândrie, cu dorința de a fi demni de exemplul 
înalt al vieţii lui atât de plină de exemple frumoase”. 
A fost onorat post-mortem cu „Ordinul Cravata Roșie 
pentru eroismul și curajul de luptă împotriva cotropi- 
torilor fascişti”?. „Pionierul Volodia Dubinin a căzut 
eroic în Marele Război pentru Apărarea Patriei. Este 
unul din copiii glorioşi ai Marei Țări a Socialismului, 
asemănător lui Pavlic Morozov, Timur, Alexandru 
Matrosov, Marat Kazei, Valea Kotok și Zoiei 
Kosmodemianskaia""!. 

Pionierul Volodia Dubinin a figurat în manualele 
de limba română şi se pare că a acumulat aproape la 


fel de mult capital ideologic ca şi predecesorii săi li- 

terari. Există în cuprinsul romanului care-i este de- 
dicat un pasaj în care este evidenţiat rolul statului în 
educaţia tinerei generaţii, care, se confirmă încă o 
dată, în accepțiune comunistă aparține mai degrabă 
partidului decât propriei familii. Altfel spus, Volodia 
Dubinin era mai presus de orice un produs al comu- 
nismului: „Comisarul a felicitat-o pe mama lui Volodia, 
Evdochia Timofeevna. - Vă mulțumim, răspunse 
Evdochia Timofeevna, dar nu l-am crescut numai eu. 
Aici nu-i vorba numai de mine şi de tatăl său, ci de rolul 
puterii sovietice în viaţa şi învățătura lui!"12. 

Tot un erou a fost şi micul pionier Valea, înfocat 
cititor al lui Ostrovski: „Valea sta culcat la pământ, 
așa cum i se poruncise, şi se gândea cu febrilitate cum 
să-i oprească pe duşmanii care se apropiau de parti- 
zani. Se mișcă puţin și atunci simți că-l apasă între 
coaste un obiect tare. Era grenada! Nemţii în graba lor 
nu-l percheziţionaseră. Trebuia să se miște fără să fie 
observat, să introducă mâna sub el, să tragă inelul. 
Într-o secundă Valea sări şi aruncă grenada la picioa- 
rele dușmanilor și se făcu nevăzut. El nu auzi explozia 
din urmă. Simţi doar că ceva îi arsese picioarele şi spa- 
.] În- 


tr-o zi l-am văzut citind cartea pe care înainte de răz- 


tele, dar continuă să se târască mai departe. 


boi o primise ca premiu la învăţătură. [...] Aşa s-a călit 
oţelul trecu din mână în mână. Partizanii o sorbeau la 
lumina focului de tabără, o citeau în căruţă, o răsfoiau 
în timpul pauzelor dintre lupte”. 

Un alt copilul erou a fost şi micul Aleksandr 
Matrosov, cunoscut sub numele de Saşa „Pentru 
Aleksandr Matrosov, Sașa cum îl numeau tovarășii, 
aceasta a fost ziua în care a pășit eroic și modest sub 


cupolele istoriei. Avea numai 19 ani și era vesel şi plin 

de vise îndrăznețe. Regimentul său înainta și cu fiecare 
palmă de pământ recucerit ostașii deveneau mai dârji, 
dorința de a-i alunga pe fasciști pentru totdeauna de 
pe pământul drag al ţării sovietice era tot mai mare. 
[...] Acolo, la gura de foc, Sașa Matrosov, ciuruit de zeci 
de gloanțe, sta liniștit, parcă privind cu ochii nemișcați, 
cerul Ucrainei. Jertfa lui a salvat regimentul și caze- 
mata a fost distrusă. Victorioși, ostașii roșii își puteau 
continua lupta. Sângele lui Sașa, desenat pe zăpadă, 
sângele lui tânăr curgea pe tot trupul”"*, 

Tot din galeria micilor patrioţi pionieri face parte 
și Emil Andreev. Provenit tot dintr-o familie de mun- 
citori și, prin urmare, determinat de sărăcie și 


condiţii sociale să se opună sistemului de mic, şi el 


corespunde prototipului revoluționarului: „În anul 
acela Andreev împlinise treisprezece ani. Tatăl său era 
fierar la o uzină din Moscova, iar Andreev vroia să în- 
veţe, dar pentru asta trebuiau bani. Un muncitor nu 
avea bani, avea numai dreptul să îmbogăţească pe cei 
pentru care muncea. Dacă totuși cerea, primea înjură- 
turi, dacă mai cerea odată primea palme, și dacă nici 
atunci nu se mulțumea era dat afară! [...]'5. Este ho- 
tărât să lupte, dorea schimbarea, dorea să poată stu- 
dia, să poată munci, să-și ajute tovarășii bolșevici. 
Dorinţele sale l-au adus în tranșee, alături de soldații 
care luptă în Marele Război: „Rămase numai Andreev 
în tranșee, un adevărat revoluţionar, un adevărat bol- 


şevic, într-adevăr îi prindea bine că era mic. Putea să 


Adolescentul-erou Aleksandr Matrosov 

fugă în voie de la un capăt la celălalt, fără să se înco- 
voaie și trăgea pe rând din puștile tovarășilor plecaţi. 
În timpul ăsta dușmanul nu avea de unde să ştie că 
tranșeele erau goale. Șuierau gloanţele pe de-asupra 
capului fără încetare. Șuieratul se răsucea în creierul 
lui Andreev, dar asta nu-l înfricoșa. Trăgea fără înce- 
tare. Aluneca în glod dar se ridica îndată şi iar trăgea. 
Scăpase o pușcă dincolo de parapetul tranșeii. Mitra- 
lierele dușmanului parcă se înteţiseră. Se ridică pe vâr- 
furi, dar repede se aplecă. Un glonţ fi șuierase pe lângă 
ureche. Ce să facă? „Măi Andreev, tu ești un adevărat 
revoluţionar, un adevărat bolșevic!” Vorbele i se răsu- 
ceau în minte, amestecându-se cu șuieratul gloanţelor. 
„Un adevărat bolșevic!” Andreev nu stătu mult pe gân- 
duri. Sări îndată pe parapet, întinzând mâna după 
pușcă. Mitraliera dușmanului se opri, dar pentru ca să 
pornească din nou mai năpraznic, înainte ca Andreev 
să fi sărit înapoi. Și gloanţele îl ciuruiră. Trei zile a lup- 
tat cu moartea Andreev. Întins pe un pat lupta pentru 
viața lui, așa cum adineaori luptase pentru viaţa tutu- 
ror. Câteodată durerile îl mai lăsau. Atunci închidea 
ochii. Auzea fanfare, pe străzi erau multe steaguri 
roșii, oamenii râdeau, cântau..." 

Personaj devenit clasic şi unul dintre cele mai 
proeminente este Zoia Kosmodemianskaia” inspi- 
rată în câmpul literar de eroina omonimă a luptelor 
din Krasnodon, descrise de către Alexander Fadeev 
în romanul Tânăra Gardă. Kosmodemianskaia a fost 
o tânără de 19 ani care la vremea respectivă a luptat 
împotriva germanilor ce invadaseră micul orăşel mi- 
nier în care locuia. Alături de alți tineri, a format un 
detaşament de partizani, care din spatele frontului, 


printre ocupanții germani, au acționat aducând pa- 

gube duşmanilor. În cele din urmă, însă, Zoia a fost 
prinsă, torturată şi executată de către invadatori. Tâ- 
năra s-a remarcat prin curaj şi inteligență, iar roma- 
nul lui Fadeev a pus în evidenţă calitățile fetei, 
mobilizând prin eroismul ei generaţii de cititori. 

Exemplul micilor eroi sovietici a inspirat şi pe 
scriitorii români. Literatura anilor '50 a inclus şi po- 
vestiri sau romane care aveau ca personaje princi- 
pale copii puternic implicați în războiul împotriva 
Germaniei sau în lupta comunistă. Un astfel de exem- 
plu a fost romanul Micul partizan, al cărui personaj 
principal, pe nume Emil, a fost un neînfricat luptător: 
„Povestea noastră arată că și copiii poporului român 
au luat parte la această mare luptă, ajutând pe cât pu- 
teau ei. [...] Emil, deodată, a simţit în piept o înfiorare 
rea, dușmană, recunoscând în cei veniţi o trupă de sol- 
dați germană”!t. 

Însuflețit de aceeaşi dragoste înflăcărată de țară, 
Andrei, eroul povestirii lui N. Minei!?, a împărțit ma- 
nifeste pe străzi, sfidând curajos privirile iscoditoare 
ale potenţialilor duşmani ce treceau pe lângă el. Tot 
manifeste a aruncat şi micul vagabond Mihăiţă, un 
copil orfan care, datorită unui muncitor binevoitor, a 
fost primit ucenic la turnătorie. „Ajutat de un utecist, 
Mihăiţă s-a cățărat sus, la sirenă, a rânduit lucrurile 
așa cum trebuie, încât, în zori, la primul şuierat, începu 
să plouă cu manifeste. Toată curtea uzinei se umpluse 
cu manifeste'20, 

Un alt exemplu este un copil de 15 ani, Virgil 
lovănaş, eroul de la Sofronea, Arad, căzut în lupta 
pentru eliberarea țării, la 13 septembrie 1944: „În 
acele clipe grele elevul nu-și precupeţește viaţa și luptă 


cot la cot cu ostașul, sub şuierul gloanţelor dușmane, 

stăvilind înaintarea tancurilor fasciste. [...] Tunarul 
moare pe loc, iar Virgil cu pântecele ciuruit, se zbate 
în țărâna răscolită de-o schijă. [...] Adunându-şi ulti- 
mele puteri, el se târăște până la pușca mitralieră a 
unui ostaș căzut în apropiere, o fixează în umăr şi 
trage, trage cu ultimele sale puteri'?1. 

Ca o concluzie, se poate afirma că în contextul 
acestor scrieri unele personaje erau fictive iar altele 
erau inspirate din realitate, ca şi în cazul eroilor so- 
vietici. Referitor la tipologia copiilor români, putem 
afirma că ea comportă oarecare asemănare: ei sunt 
majoritatea săraci, fără studii, au vise (în special le- 
gate de meserii) şi îşi doresc să le împlinească pre- 
cum orice copil, însă soarta le este potrivnică. Ei mor 
violent pe câmpul de bătălie, de obicei ultimii sau sin- 
guri, sau agonizează plini de răni în spitale de cam- 
panie, şi continuă să viseze la binele omenirii până la 
ultima suflare. Textele referitoare la gesturile lor sunt 
de un dramatism prea puternic pentru psihologia şi 
vârsta cititorilor, scrise (cu un arsenal literar care ia 
în considerație tot ceea ce ține de imagini vizuale şi 
auditive) parcă pentru a le smulge cele mai profunde 
şi zguduitoare impresii. Războiul, sângele şi moartea 
trebuia întipărite în mentalitatea şcolarilor şi sensi- 
bilitatea nu trebuia menajată. Copilul prezentului tre- 
buia să aibă exemplul sacrificiului, iar sacrificiul 
suprem să-i devină o normalitate nenegociabilă când 
în joc era pusă însăşi soarta țării. O teză dură, dar 
promovată obsesiv de scriitorii timpului, pentru că, 
în fond, era rolul literaturii cu subiect istoric de a sădi 
afecte puternice şi de a impresiona conştiinţele fra- 


gede. 


1 Povestea lui a făcut subiectul romanului scris de Victor 
Gubarev, intitulat chiar Pavel Morozov, precum și al 
poemului lui Stepan Scipaciov, Pavlic Morozov, ambele 
traduse în limba română. 

2 Fictivă, în măsura în care, deşi personaj real, viața și 
moartea copilului Pavel Trofimovici Morozov (născut 
la 14 noiembrie 1918 în satul Gerasimovka și mortla 3 
septembrie 1932), s-a articulat complet diferit față de 
vehiculatul mit Pavlic, produs literar și propagandistic. 
Abundenţa literară care i-a fost ulterior dedicată în 
urma investigațiilor în arhive și în satul unde a trăit co- 
pilul, a declaraţiilor martorilor care au supraviețuit, a 
rezultat chiar că povestea despre Pavel Morozov a fost 
mai mult decât un produs al propagandei, unul al ser- 
viciilor secrete. Astfel s-a concluzionat că Pavlik Morozov 
nu fusese pionier (organizaţia de pionieri era inexis- 
tentă în satul său la acea vreme), era semianalfabet și 
lipsit de educaţie și în nici un caz nu era în stare să ple- 
deze, să elaboreze și cu atât mai mult să susțină o 
acuzaţie. Mai mult decât atât, nici chiar fotografia cla- 
sică a pionierului 001, publicată în manuale și cărți nu 
îl reprezenta pe copilul Pavel Trofimovici Morozov 
(uniforma din fotografie a fost introdusă de Stalin abia 
după Al Doilea Război Mondial). Studiile și lucrările ul- 
terioare demonstrează că operația de demontare a mi- 
tului a continuat cu fervoare mai ales după căderea 
comunismului. (Vezi Youri Droujnikov, Informer 001: 
The Myth of Pavlik Morozov, Transaction Publishers, 
1996, şi Catriona Kelly, Comrade Pavlik: The Rise and 
Fall of a Soviet Boy Hero, Granta Books, 2005). 

s Stepan Scipaciov, Pavlic Morozov — poem, București, Edi- 


tura Tineretului, 1954, traducere de Cezar Drăgoi, p. 40. 

+ Stepan Scipaciov, op. cit. p. 73. 

5 „Pionierul erou Volodia Dubinin” în „Licurici”, nr. 5 (211), 
din 1 martie 1953, p.23. 

* Ibidem, p. 23. 

7 Timur, protagonistul romanului semnat de Arkadi Petro- 
vici Gaidar, intitulat Timur şi băieţii lui (București, Edi- 
tura Tineretului, 1959), este tot un pionier care, 
împreună cu prietenii săi, a inventat, în vremea războ- 
iului, un mecanism fixat cu sfori de un copac, destinat 
să facă un zgomot care-i chema pe locuitori la adunare 
sau dădea fel de fel de semnale. Concluzia care se des- 
prinde la sfârșitul romanului este că Timur, prin 
istețimea și inventivitatea lui, s-a implicat în 
desfășurarea războiului și a ajutat așa cum a putut fa- 
miliile celor plecaţi pe front. Prin faptul că a făcut parte 
din galeria pionierilor eroi ai Uniunii Sovietice, și per- 
sonajul Timur s-a constituit în exemplu demn de cu- 
noscut și urmat de către toți copiii comuniști. 

s „Pionierul erou Volodia Dubinin”, în „Licurici”, nr. 5 
(211), din 1 martie 1953, p.23 

* Ibidem, p. 23. 

1 La fel ca în cazul pionierului Morozov, Volodia Dubinin 
a beneficiat de un adevărat cult după moarte. În memo- 
ria sa, în afară de celebrul roman Strada mezinului, în 
1964 fost dezvelit un monument în orașul Kerci, iar cu 


doi ani înainte, faptele pionierului au constituit subiec- 


tul unui film în regia lui Lev Golub. În oraşele Kiev, 

Podolik și Petrodvoreţ au existat străzi ce îi purtau nu- 
mele. 

11 „Pionierul erou Volodia Dubinin”, în „Licurici”, nr. 5 
(211), din 1 martie 1953, p.23. 

12 Lev Kassil, Max Poleanovski, op. cit, p. 541. 


13 Anna Nikiticina, „EI a fost pionier”, în „Cravata Roșie”, nr. 


1, 1959, ianuarie, p. 14. 


1 Gheorghe Tomozei, „Sașa iubea viața”, în „Cravata Roșie”, 
nr. 2, 1959, februarie, p. 3. 

15 Gheorghe Ştefan, „Andreev”, prelucrare după un frag- 
ment din Istoria Războiului civil din URSS, vol. Il, p. 647, 
publicată în „Universul copiilor”, anul XXIV, nr. 41, 
1948, miercuri, 3 noiembrie, p. 6-7. 

16 Gheorghe Ştefan, op. cit, p. 6-7. 

Y Zoia Kosmodemianskaia a fost membră a mișcării sovie- 
tice de partizani, a fost prima femeie care a fost onorată 
cu Ordinul Erou al Uniunii Sovietice la data de 16 fe- 

bruarie 1942. 

15 Mihai Gafiţa, „Micul partizan”, în „Cravata Roșie”, nr. 8, 

1959,p.8-9. 

* N. Minei, „Manifestul” în „Cravata Roşie”, nr. 7, 1 aprilie 

1953,p.6. 

2% H. Zincă, „Ucenicut”, în „Cravata Roşie”, nr. 9, 1959, sep- 

tembrie, p. 11. 


2 „Eroul de la Sofronea”, în „Cravata Roșie”, nr. 8, 1958, au- 


gust, p. 24. 

lulian Marcel CIUBOTARU 


O carte-dotument: Sralin mi-a forat copilăria 


Boris Vasiliev - autorul cărţii despre care va fi 
vorba în rândurile următoare - s-a născut la 25 iulie 
1932, în localitatea Molovata, judeţul Orhei, într-o fa- 
milie de țărani. Tatăl său - Ilie Dumitru Vasiliev, pri- 
mar al satului menţionat în perioada interbelică, a fost 
etichetat de sovietici, după ocuparea Basarabiei, drept 
omul românilor. Gospodari cinstiţi şi respectaţi în aşe- 
zarea de pe malul Nistrului, acolo unde autorul şi-a 
petrecut primii anii de viaţă, părinţii lui Boris Vasiliev 
au fost încadraţi, conform ideologiei comuniste, în ca- 
tegoria chiaburilor. Astfel, în iunie 1941, familia Va- 
silieva fost deportată în Siberia, de unde va evada şase 
ani mai târziu (doar mama şi copiii, întrucât tatăl va fi 
executat după doi ani de la înstrăinarea de baştină). 


În acest fel, cea mai mare parte a copilăriei viitorului 
profesor s-a petrecut într-un lagăr siberian, în condiţii 
greu de imaginat. Descrierea acelor ani tulburi a stat 
la baza cărţii Stalin mi-a furat copilăria, publicată de 
octogenaraul supravieţuitor în 2010 (prima ediţie) şi 
reeditată de curând (2012). 

„Am scris această carte, mărturiseşte Boris 
Vasiliev, lăcrimând, dezgropând acea mare tragedie, 
al cărei martor am fost şi eu — copil de ţăran de pe plaiul 
orheian - când Basarabia a fost ruptă de la sânul 
României Mari şi răstignită” După cum se precizează 
în scurta notiţă introductivă, bibliografia referitoare 
la suferinţele şi uciderea milioanelor de oameni în 
timpul lui Stalin este, astăzi, covârşitoare. În ciuda 
acestui fapt, „despre tragedia copiilor - arestaţi, man- 
curtizaţi, deportaţi, omorâţi şi reeducaţi, numiţi de 
bolşevici «pern BparoB Hapoaa» nu s-a scris aproape 
nimic. Totul a rămas ascuns în arhivele secrete ale 
NKGB, NKVD, Partidului Comunist”. Aşadar, Boris 
Vasiliev şi-a propus să scrie despre genocidul copiilor 
din gulagul comunist (p. 4), plecând de la experienţa 
personală, trăită pe parcursul anilor de lagăr. 

Cartea se deschide cu o prefaţă - 0 redută a neui- 
tării - semnată de Nicolae Dabija, care introduce lec- 
torul într-o atmosferă sumbră, dezumanizantă. 
Absurditatea crimelor înfăptuite de comunişti depă- 
şeşte orice imaginar. De exemplu, în 1938, la Tiraspol, 
21 de membri ai Uniunii Scriitorilor au fost împuşcaţi 
„pentru că scriseseră ode lui Marx în alfabet latin, con- 
siderat peste noapte duşmănos” Scriitori, preoţi, oa- 
meni politici, gospodari ai satelor au fost deportaţi, 

vinovați că s-au născut în această parte a lumii. Oficial, 
culpele celor maltratați și uciși erau justificate prin 
faptul că reprezentau o abatere de la ideologia comu- 
nistă. Printre învinuiri figurau credinţa în Dumnezeu, 
cunoaşterea limbii engleze (motiv de a invoca legături 
cu spionajul britanic), lectura unor cărți, diverse afir- 
mații cu privire la istoria basarabenilor („moldovenii 


vorbesc limba română”), ctitorirea unor lăcaşuri de 
cult etc. Copiii celor deportaţi în Siberia, afirmă 
Nicolae Dabija, reprezintă astăzi, în marea lor majo- 
ritate, conștiința Basarabiei (p. 6). 

Volumul Stalin mi-a furat copilăria este structurat 
în nouă părți, fiecare dintre acestea fiind divizată în 
capitole. Partea întâi reprezintă o introducere în isto- 
ria familiei Vasiliev, patronim care, potrivit autorului, 
ar descinde din „Vasile-Leu” (Vasile fca un] leu), de- 
semnându-l pe tatăl memorialistului, „flăcău înalt, spă- 
tos, frumos, voinic, îndrăzneţ, cu putere de Hercules” 
(p. 18). Paginile închinate „bunelului” Galaton Agachi, 
mobilizat în 1903 şi trimis pe front în războiul dintre 
Rusia și Japonia, reprezintă o creație de mare frumu- 
seţe artistică, încărcată de nostalgie. Autorul a petre- 
cut primii ani de viață în România Mare, perioadă 
numită „dulcea mea copilărie basarabeană”. Deceniul 
patru al veacului trecut în spaţiul dintre Prut şi Nistru 
a favorizat o viață idilică, grație statului român, care 
„a adus în Basarabia reformele progresiste” (p. 29). 
Acei ani sunt plasați în contrast cu perioada trăită în 
lagăr, în URSS, ţară în care s-a auzit mult timp plânsul 
oamenilor și al copiilor. Or, parafrazează autorul, „un 
tiran nu va fi înveşnicit dacă în timpul domniei sale a 
plâns măcar un singur copil”. 

În mod firesc, sunt rememorate diverse aspecte 
ale întâilor ani ai vieții. Călătoriile la Chişinău, alături 
de părintele său, au reprezentat pentru micul Boris 
momente de fascinație şi încântare. Nu au lipsit nici 
evenimentele tragice din viața comunității, precum a 


162 


fost înecarea ţăranului Pahomi, locuitor al Molovatei. 
Unchiul memorialistului va studia la București, ajun- 
gând dirijor de cor, motiv pentru care, pe alocuri, ple- 
când de la astfel de realități, discursul naratorului 
capătă un contur polemic, binevenit: „Zadarnic în- 
cearcă azi indivizi de tipul lui Vasile Stati să insinueze 
că Basarabia era o provincie fără cultură, fără drep- 
turi. Eu ştiu că, în cei douăzeci şi doi de ani (1918- 
1940), feciorii țăranilor basarabeni puteau să înveţe 
la cele mai prestigioase instituţii din Regat, iar spe- 
cialiștii de cea mai înaltă calificare au fost trimişi să 
muncească pe teritoriul Basarabiei” (p. 53). 
Începând cu partea a treia a cărţii apar „semnele 
prevestitoare de prăpăd”. Fiind născut pe malul 
Nistrului, copilul observă situația din Republica Au- 
tonomă Sovietică Socialistă Moldovenească (RASSM), 
creată în 1924. La est de Nistru situația era, (şi) în acei 
ani, sumbră. Mulți oameni traversau ilegal râul pentru 
a scăpa din „raiul comunist”. În acest fel, consemnarea 
cu minuțiozitate a unor întâmplări şi afirmaţii este 
investită cu valoare documentară. Impresionant este 
cazul unei sătence, care a renunţat la îngroparea pro- 
priei mame, folosind sicriul la transportarea celor doi 
copii peste Nistru. Ajungând în casa primarului din 
Molovata, femeia a afirmat: „Am ajuns vremile din Bi- 
blie, când viii se roagă: leșiţi voi, morţii din morminte, 
să întrăm noi” (p. 80). Cutremurul din ianuarie 1940 
a anticipat, conform naratorului, timpurile apocalip- 
ticie care se apropiau. Acestea au început cu neres- 
pectarea de către sovietici a ultimatumului de 
patruzeci și opt de ore. După instaurarea noii 
administrații, frica era sentimentul dominant în rân- 
dul populaţiei. Nesiguranţa zilei de mâine, dispariţiile 
misterioase ale unor locuitori, sovietizarea 
învățământului sau promovarea bețivilor, tâlharilor și 
leneşilor în rândul oamenilor de cinste au schimbat, 
treptat, modul de viață al molovatenilor. Mai mult 

decât atât, Ilie Dumitru Vasiliev a fost trecut în rândul 
culacilor (dușmani ai poporului), motiv pentru care 
amilia acestuia a fost deportată „temporar” în Siberia 
(satul Kapraliha, raionul Armizon), acolo unde capul 
amiliei va fi omorât, la 13 martie 1943. Memorialistul 
a fost martorul uciderii unor copii basarabeni de către 
pionierii lui Lenin, momente de derută și spaimă pen- 
tru deportatul de doar nouă ani. Acesta a început pri- 


mele clase în Siberia, unde a văzut tragediile multor 


amilii înstrăinate. Deşi foamea şi mizeria erau con- 
stantele vieţii celor din lagăr, tânărul Boris s-a ataşat 
de prima sa învăţătoare, care îi recomanda lecturi şi 
îl proteja de abuzurile colegilor. Condiţiile extreme nu 
îşi găseau originile doar în răutăţile și persecuțiile oa- 
menilor, ci, în spațiul ostil al Siberiei, dificultățile erau 
generate şi de natură. Atacul animalelor sălbatice re- 
prezintă o reală amenințare. Astfel, o femeie a murit 
sfâșiată de un urs hoinar. Temperaturile foarte scă- 
zute, precum și lipsa hainelor şi alimentelor, au trans- 
format copilăria siberiană a lui Boris Vasiliev într-o 
etapă plină de lipsuri și mizerie. În ciuda acestora, tra- 
iul a fost facilitat de susținerile materiale primite de 
la americani și englezi, motiv de a genera noi afirmaţii 
care vor stimula, fără îndoială, interesul (şi al) istori- 
cilor: „Azi ruşii se fac a uita binele ce li s-a făcut atunci. 
Eu nu pot să uit, pentru că am văzut cu ochii mei, eram 
în toiul evenimentelor. Dacă America şi Anglia nu i-ar 
fi sărit în ajutor, Stalin n-ar fi câştigat războiul în vecii 
vecilor” (p. 185). 

În 1946 are loc evadarea din lagăr. Drumul spre 
Chişinău a fost dificil, realizarea acestuia nefiind po- 
sibilă fără ajutorul unor străini. Întorși acasă au găsit 
Basarabia înrobită. „După şase ani de rusificare în 
Siberia de gheață, mărturiseşte autorul, vorbeam o 
limbă ca acea din dicționarul lui Vasile Stati” (p. 222). 
Casa fostului primar a fost confiscată, iar proprietarii 


întorși din Siberia (mama cu cei patru copii) au fost 


nevoiți să găsească adăpost la bunicul Vasile. Vremu- 
rile însă erau tulburi. A izbucnit foametea, despre care 
Boris Vasiliev crede că „a fost provocată de comuniști 
pentru a-i omori pe băștinași şi a-i înlocui cu canaliile 
care susțineau regimul!” (p. 237). Adolescentul asistă 
la un caz de canibalism, terifiant numai și prin lectură. 
Totodată, devine din nou elev al școlii sovietice. În 
acest fel, îşi aminteşte de abecedarele comuniste, în 
contrast puternic cu cele româneşti. Mama autorului, 
precum și sora cea mare - Nadia - au fost (re)arestate, 
întrucât au evadat din lagărul siberian. „Singur-singu- 
rel, fără mamă, fără tată, fără Patrie Românească”, 
vânat de autorități, tânărul se înscrie la Şcoala Peda- 
gogică din Orhei. Ziua de 5 martie 1953 îl găseşte în 
satul Ofatinți, raionul Râbnița. Intrând în clasă, „abso- 
lut toți copii plângeau cu hohote” (p. 313). Se aflase 
despre moartea supremului conducător. Atmosfera 
era încordată, întreaga școală deplângând dispariția 
lui losif Visarionovici Stalin. „Mi-au dat până și mie la- 
crimile, îşi aminteşte naratorul, mie, care am suferit 
atâtea. Mai târziu aveam să conştientizez că acele la- 
crimi erau lacrimi de bucurie, de bucurie că am scăpat 
de un tiran, de un criminal” (p. 314). 

După absolvirea Școlii Pedagogice din Orhei, Boris 
Vasiliev, proaspăt căsătorit, a fost repartizat, alături 
de soție, ca învățător de Educaţie fizică la şcoala din 
Sărătenii Vechi, comuna Telenești. Anterior, pentru a 
scurtă perioadă, a activat la Pogănești, pe malul 
Prutului, acolo unde se știa despre trecerile ilegale spre 
România, cauzate de foamete. Cazul cel mai neobiş- 
nuit a fost al copilei lui Guţan, țăran mort de foame. 
Ea a încercat să treacă Prutul „cu copite de vite întă- 
rite la picioare invers direcției mișcării [...]. Peste vreo 
lună însă a fost adusă înapoi. Era albă ca varul, spe- 
riată, cu mâinile legate. Au dus-o şi de atunci nimeni 
n-a mai văzut-o” (p. 336). 


Între 1955-1957, Boris Vasiliev a urmat Școala mi- 

litară, primind diploma de absolvire direct de la 
Maşerov, făcând parte, ulterior, din escadrila secretă 
a CC al PCUS. Anul 1956 a marcat nu doar „detrona- 
rea” lui Stalin, ci şi întoarcerea deținuților din lagăre, 
printre care s-au numărat mama și sora scriitorului 
(nu însă şi copilul acesteia din urmă, mort în Siberia). 
După căderea URSS-ului, profesorul de Educaţie fizică 
a făcut călătorii în România și Israel, descrise şi aces- 
tea în carte. Un membru al familiei sale a cunoscut ce- 
lebritatea. Este vorba despre Ludmila Bălan, fiica lui 
Boris Vasiliev, cunoscută realizatoare de emisiuni 
pentru copii. De asemenea, nepotul său, Dan Bălan, a 
devenit cunoscut în toată lumea prin muzică. 

Ultima parte a volumului este intitulată „Dosarul 
durerii” şi cuprinde în facsimil documente din dosarul 
întocmit părinților (lie Dumitru şi Maria Vasiliev), su- 
rorii (Nadejda Stavinschi), precum şi demersul lui 
Profir Stavinschi, soțul Nadejdei, pentru eliberarea 
acesteia. Documentele sunt însoţite de comentariile 
autorului. Ultimul inclus în volum cuprinde „Lista că- 
lăilor comuniști care l-au omorât pe tatăl meu, llie 
Vasiliev, au nenorocit-o pe mama mea, Maria Vasiliev, 
şi pe noi, cei patru copii, omorându-l și pe micuțul 
Ilie - fiul surorii Nadia și al soldatului Profir Sta- 
vinschi” (p. 454-455). Concluzia investigatorului este 
halucinantă: „În total, la nimicirea unei familii de ţă- 


rani români-basarabeni au participat în jur de 80 de 


militari (în afară de pază): 4 mareșali, 6 generali, 13 


colonei, 12 maiori, 12 căpitani, 18 locotenențţi, restul 
angajați”. 

Epilogul acestei cărți (p. 456-457) este sugestiv in- 
titulat „Greşeala fatală a primului Parlament (1990), 
în cuprinsul căruia memorialistul deplânge reabilita- 
rea ideologiei comuniste la 7 septembrie 1993, de 
către nouăzeci și unu de deputați, ale căror nume fi- 
gurează, de asemenea, la finalul opului. Fragmente din 
recenzii şi imaginile de la lansarea cărții Stalin mi-a 

furat copilăria ocupă ultimele pagini ale acestui 
volum, splendidă narațiune autobiografică. 

Această carte de memorii este scrisă într-o limbaj 
plăcut, plin de regionalisme și arhaisme. Din acest 
punct de vedere, redau în continuare o listă de ter- 
meni a căror înțelegere va trebui explicată cititorilor 
la o nouă ediţie a cărții: ureadnic, chindie, talaghir, a 
înţoli, drumuri priporoase, roți înnegrite cu dohot, gra- 
motă, gavanoase cu untură, motovelnic de păretare, 
burlui, glagorie, a porăi, mahală, sâsâiace, lăicere, go- 
gineaţă cu porci (la p. 225 figurează gojineaţă), tala- 
ghir, burlui cu vin, răptug, zolnic, chișcătură, a (se) 
gudura, ciubăr, a ruguma, a tumăni, a ghili, cicârâc, 
horboțica, părâng, țesălat, coboace, probozeală, ţuru- 
iece, chirău, hrincă, prăjiței întorși, lejancă, născheala, 
cotruţă, cotei, lozniţă, brăcace, pripor, veretcă, boaghe, 
sâsâiac, maiera, saltison, prăsad, catorgă, basalic, po- 
mostină, mătincă (probabil o abreviere de la mă tem 
că) etc. 

În ciuda numeroaselor arhaisme și regionalisme 
cartea se citeşte uşor, lectorul fiind captat în întregime 
de drama unui copil, precum şi de tragicele întâmplă- 
rile care au avut loc în spaţiul dintre Prut şi Nistru 
după ocuparea acestuia de către armata sovietică. 
Ajuns la o venerabilă vârstă, Boris Vasiliev a scris o 
carte-document, pentru ca generaţiile viitoare să cu- 
noască adevărul. În lipsa monumentelor înălțate în 
memoria celor uciși pe nedrept (p. 111), precum şi a 
filmelor despre genocidul comunist din Basarabia, au- 
torului nu-i rămâne decât să spună adevărul, prin 
scris. Este o realizare pentru care merită întreaga 


noastră gratitudine. 


Boris Vasiliev, Stalin mi-a furat copilăria. Ediţie revăzută 
şi adăugită, Chişinău, Editura Litera AVN, 2012, 464 p. 

De vorbă cu Ella Urmă 


Acum câţiva ani fosta mea profesoară, Doamna 
Magda Belţa, m-a dus în vizită la Doamna Ella Urmă 
cu a cărei fiică copilărise. Așa am cunoscut-o pe cea cu 
care îmi doream să fac un interviu, faimoasa soprană 
și profesoară. A ieșit o carte. Cum plăcerea convorbi- 
rilor cu dumneaei și talentul de povestitor m-au făcut 
să-mi dau seama că rezultatul va fi un volum, și aveam 
deja experienţa convorbirilor geneveze cu Doamna 
Nicoleta Franck (colega de şcoală a Doamnei Urmă! 
Lumea e mică...) pentru care nu reușeam să găsesc un 
editor, am apelat la Dragoș Zămosteanu să înregis- 
treze convorbirile noastre și să facă un film. Aveam în- 
credere în el pentru că fi văzusem filmul dedicat 
Iașului de altădată. Dragoș s-a îndrăgostit imediat de 
„Subiectul” nostru și a făcut un film care a avut succes, 
pe care îl puteţi vedea pe youtube. Volumul meu îşi aș- 
teaptă încă editorul. Doamna Urmă, care în august a 
împlinit 95 de ani, se duce în continuare la premierele 
Operei Române din lași, participă la Galele ei anuale 
și primește vizitele fostelor ei eleve. Printre ele, mezzo- 
soprana Viorica Cortez, ieșeancă de la Paris, după cum 
se autodefinește cu umor. 


Muzica te înnobilează. Ăsta-i cel mai important 
lucru. Poate îți mai curăţă intelectul de toate gându- 
rile rele şi de răutăți și de invidii... Te face să uiţi... 
Să-ţi mai uiţi necazurile... Parcă mi-am spălat conști- 
ință şi inimă și... tot! Parcă sunt alta după aceea! 

Eu n-am vrut să devin solistă de operă; eu am vrut 
să fac o practică, ca să ştiu ce trebuie să-i învăţ pe stu- 


denţii mei. Pentru că pe mine învățământul m-a pa- 


sionat. 

Un profesor de canto, care trebuie să îndrume 
nişte studenți, trebuie să aibă el experiență în dome- 
niul ăsta; trebuie să calce el pe scenă acolo, să vadă 
ce senzaţii are, ce sentimente îl duc acolo, ce se pe- 
trece în timpul ăla... Este foarte important ca să ştii 
ce să le ceri şi studenţilor. Mi-a folosit foarte mult! 

Ca să convingi publicul de trăirile personajului 
trebuie să te detașezi complet de persoana ta. E 
foarte interesant să intri în pielea altuia și să duci 
viața respectivei persoane, în cele două-trei ore câte 
sunt pentru un rol. Pentru că un rol se poate aborda 
în diferite feluri: un interpret îl face într-un fel, alt in- 
terpret îl realizează altfel... 

- O viaţă interesantă! 

În primul rând au fost două vieţi, chiar trei vieți: 
a fost viața mea personală, a fost viața rolurilor și a 
fost viața din învățământ, când a trebuit să transmit 
studenților mei tot ce am trăit și tot ce am experi- 


mentat. Nu-i ușor! Absolut deloc nu-i ușor! 


În vizită la Palatul copiilor. Ne oprim și admirăm 
fațada. Doamna Urmă e emoţionată: n-a mai fost aici 


de la absolvire, adică de mai bine de 70 de ani. 


Camera aceasta care iese în relief era dormitorul 
cel mare și celelalte două laterale erau dormitoarele 
mai mici. 

- Unde dormeaţi dumneavoastră? 

Eu dormeam în ăsta mare, am să-ţi arăt... 


- Şi n-aveaţi voie pe balcon? 

Nu... 

Intrăm în clădire. 

Au schimbat, au schimbat mult, dar foarte frumos 
au făcut! 

Pe timpul (primului) război mondial a fost Palatul 
Regal. Aici s-a refugiat Familia Regală, Regina Maria 
cu Ferdinand! 

Dac-ar mai fi şi acuma câte un institut de ăsta, tare 
bine ar fi! Contează foarte mult educaţia pe care o dai 
copilului și-ntr-un institut din ăsta se poate face ușor 
o educație. Adică, să creezi mediul familial şi posibi- 
litatea de a da un surplus copilului ca să se dezvolte! 
La „Oltea” se făcea școala şi aici se făcea educaţia şi 
surplusul de cultură, limbi străine... Ne-a instruit și 
actrița Gina Sandri, care a făcut la un moment dat sta- 
giune la Paris, a jucat o serie de piese acolo, în limba 
franceză, bineînţeles, foarte apreciată, a venit cu niște 
elogii de acolo deosebite, și a fost actriță aici, la Tea- 
trul Naţional. Doamna directoare, fiind cunoștință cu 
ea, ne-a adus-o să ne instruiască pe noi. Şi-am făcut 
piesa aceasta pe care-ai văzut-o..., fotografia..., în 
limba franceză. Am mai făcut nişte piese românești, 
nu mai țin minte cum se numeau... Ea aducea cos- 
tume de la teatru..., pe noi ne încânta şi treaba asta, 
era frumos, o făceam pe artistele. 

Sunt recunoscătoare părinților mei, în primul 
rând, că s-au gândit la această formă de educaţie, şi 
directoarei, care a fost nemaipomenită, şi întregului 
colectiv care ne-a ajutat aici. Doamna directoare era 
o persoană extraordinar de instruită, ea a făcut o 
şcoală specială la Londra, o şcoala specială de condus 
asemenea institute. A fost un institut extraordinar! 
Dacă la vremea asta s-ar găsi așa un institut, cred că 
tineretul ar câştiga enorm! 

- Domnișoara Nădejde? 

- Da, Lucia Mantu era domnișoara Nădejde, scrii- 
toarea. 

- Diriginta dumneavoastră... 

- Da! 

- Elena Botez... 

- Ea era profesoara de muzică. 

- Da, și aveţi menţiune mentru muzică, gimnas- 
tică. 

- Da... Uite cum se stimulau copiii! 

- Sigur că da! Și ce mare lucru! Menţiune onora- 
bilă, pentru muncă onestă și statornică! 

— Mă mir că nu le-am pierdut. 

- Au şi lucrurile soarta lor! 


fete 


Ne uităm la fotografii. 


Eu m-am născut în Basarabia, dar iubesc Iașul! 
Când am împlinit doi ani, tata a fost mutat în laşi. Am 
cu Basarabia legături. An de an, de două oripean, noi 
eram acolo. La Costulenii care erau Medelenii mei! 
lar la Costuleni, ţi-am spus că bunicul meu era preot. 
Un preot... aş putea să-i spun intelectual, cu toate că 
era preot la țară. 

Făcuse facultatea la Leningrad, unde era semina- 
rul acesta teologic. Avea o dicţie frumoasă. Vorbea tot 
atât de frumos românește ca şi rusește. Pentru că el 
se școlise la... Petersburg se chema pe atunci. Era un 
om energic, era foarte gospodar și a făcut din satul 
lui un sat model! Făcea, mi-aduc aminte, lecţii, zic 
eu așa, între ghilimele, de dirigenţie cu țăranii. Îi 
chema la biserică şi-i învăţa ce trebuie sa facă, îi în- 
treba ce supărări au, ce nemulțumiri au, iar biserica 
din sata făcut-o bunicul împreună cu oamenii din sat. 
Noi îl iubeam tare mult, el nu ne spunea nouă poveşti 
ca taţi bunicii; el ne povestea nouă de ce este bine ca 
omul să fie harnic, de ce este bine să înveţe carte, să 
citească... Bunica, în schimb, ne spunea! Ea era din- 
tr-o familie oarecum nobilă. Tatăl ei avea un grad de 
nobleţe, nu știu cum se chema... Ea vorbea o rusească 

extraordinar de frumoasă, româneşte vorbea un pic 
cam „şchiopătat”, dar îi plăcea, îi plăcea foarte mult 
şi când ne duceam noi în vacanțe acolo se străduia să 
vorbească numai româneşte cu noi. Dimineaţa, venea 
bunicul şi-i spunea, ea era în sufragerie cu ceaiul, cu 
nu ştiu ce, şi venea şi bunicul din dormitor, îi spunea 
„sărut-mâna”, o săruta şi se aşezau la masă şi spuneau 
o rugăciune, şi mâncam, mă rog, luam ceaiul. Și seara 
când se duceau la culcare, iarăşi. Și dacă-mi pare rău 
de ceva, regret momentele astea de tandreţe şi de 
bună înţelegere. Nu i-am auzit niciodată certându-se! 
Dar niciodată! Nu ştiu cun, se înțelegeau din ochi! Pe 
el îl chema Vichentie, sau pe româneşte Victor, şi 


mama era Eugenia... Gumă. Ştii cum se spunea la ruşi, 


cu numele tatălui, Evghenia, Evghenia pe ruseşte, 


NTIMENTALE 


Evghenia Adreevna. Adică, ea era fata lui Andrei. 


Tatăl ei se numea Andrei şi-i spunea Evghenia Andre- 


evna. Și în societate când te duceai şi o recomandai, 
aşa-i spuneai: Evghenia Andreevna. 

— Aţi mai fost pe acolo? 

Am fost când am făcut turneu cu Opera, în '57. În 
*57, îţi dai tu seama, demult! Am făcut un turneu, am 
cântat „Traviata” acolo şi am avut norocul că a venit 
ministrul culturii la spectacol. Și i-a plăcut foarte 
mult şi m-a întrebat pe ruseşte, pe vremea aceea pu- 
team vorbi şi ruseşte, dar am uitat tot. Și m-a întrebat 
cum ar putea el să se revanşeze pentru regalul din 
seara aceasta. Şi mie mi-a venit aşa deodată: vreau 
s-o văd pe bunica! 

— Ea trăia acolo? 


Viorica Cortez, Laura Guţanu şi Ella Urmă 
Foto: Dragoş Zămosteanu 

- Da, da' unde-i bunica? Zic: pe malul Prutului în 
satul Costuleni. A doua zi am avut mașina la scară! 
Nu..., nu pot să-ți spun, că plângea, plângea, ce ieşea 
din gura ei... „Voi sunteţi fericirea şi bucuria mea și 
minunile mele”, „Uite, ne-au despărțit nebunii ăștia 
de ruși”, săraca, vorbea așa printre dinți că-i era şi 
frică... „Vai, zice, ce să-ți dau, ce să-ți dau acuma?” Şi 
ce-ţi închipui că mi-a dat? Un pachet de unt făcut de 
ea! 

N-am altceva, îţi dau un pachet de unt... Ce sa fac 
eu cu untul ăla? Mă duceam, până acolo se topea tot... 
Dar l-am luat, bineînţeles, că era de la bunica! 

Euăăuă 

Noi aveam pian acasă, sora mea cânta mai puţin, 
eu cântam mai mult pentru că eu am început chiar de 
la 7 ani, de la „Notre-Dame”, să mă instruiesc la pian, 
am avut, probabil, și o abilitate, şi o uşurinţă în a de- 
prinde... 

La un moment dat veneau și profesorii mei. Mi-a- 
duc aminte că într-o primăvară a venit profesorul 
Ciolan, care era profesor la Conservator, au venit Ra- 
bega si cu Magiari care erau la canto, și-am cântat îm- 
preună... Ciolan ne acompania la pian şi noi cântam, 
de exemplu, cvartetul din „Rigoletto”. Era o colegă 
de-a mea, foarte drăguță care venea şi ea de foarte 
multe ori la mine şi făceam muzică împreună. 

Radu Constantinescu a fost la mine de foarte 
multe ori. Îi plăcea acolo la Copou, era aer curat... Pe 
urmă, am fost colegă cu Remus Țincoca. Remus 
Țincoca a fost dirijor. Tatăl lui, preotul Țincoca, era 
parohul bisericii de-aicea, de lângă mine, Talpalari. 
Când am intrat în Conservator, eram, deci, anul | şi 
Țincoca termina în anul ăla. Şi după aceea, când am 
terminat eu Conservatorul și-am făcut „Traviata” la 
absolvire, Ţincoca a pregătit corul. 

Profesorul Buțureanu, de exemplu, chirurgul, ma- 
rele chirurg al lașului și al Moldovei, profesorul 

Buțureanu a făcut Conservatorul, secția vioară și 
cânta în cvartet cu profesorii de la Filarmonică. Pro- 
fesorul Buţureanu n-a lipsit la nici o premieră de-a 
Operei. Am avut eu grijă de treaba asta. Pentru că el 
mă ruga să meargă, știi? 

Avea pasiunea asta, da! Profesorul Ţupa cânta la 
vioară, profesorul Cişman, cu care am cântat, era pro- 
fesor la fizică. Şi m-a acompaniat într-un recital la 
Luteţia, înainte Centrul Francez se numea Luteţia şi 
era pe strada Carol, care a fost dărâmată pentru că 
era prea ieșită pe trotuar și deranja strada. Atunci 
trebuiau să lărgească strada ca să meargă tramvaiele 
pe două linii..., mă rog, era planul lor... Ei, am cântat 
acolo un concert cu Cișman extraordinar de frumos! 
A rămas şi a cântat solo niște sonatine. 

Dar aşa de frumos, cu atâta fineţe și atâta ele- 
ganță! Foarte talentat om! 

Profesorul Botezatu a făcut violoncelul, de la psi- 
hologie. Da, uite oameni pasionați, domnule! Da, erau 
altfel de oameni înainte! 

Unul din fraţii soțului meu cânta foarte bine la 
pian şi la nunta mea, care a avut loc în 1941, ehehe... 
la Vatra Dornei, pentru că era deja război. Socrul meu, 
care era medic, era șeful spitalului militar din Vatra 
Dornei; și pentru asta noi ne-am gândit să facem 
nunta la Vatra Dornei, ca să fie şi ei, că el altfel nu 
putea să vină! Cumnatul acesta al meu cânta foarte 
bine la pian, m-a acompaniat și-am făcut un mic re- 
cital pentru bolnavii din spital, care avea loc în Cazi- 
noul din Vatra Dornei. Imediat soțul meu a fost trimis 
a Sinaia, la spital de zonă interioară, unde trebuia să 
ie el medic, da... Şi-am făcut luna de miere la Sinaia. 


Am stat trei luni! Şi la Sinaia cântam, să ştii... Erau 


oarte multe doamne de la Crucea Roşie, care au venit 
acolo şi făceau serviciul la spitalul ăsta. Foarte dră- 
guţe persoane, m-am împrietenit cu ele. Cum era 
acolo un pian rătăcit, mi-am găsit şi un pianist ime- 

diat, nu știu cum s-a întâmplat... tot printre ofițeri 
era un pianist! 

Mi-aduc aminte că erau frații Capşa, care țineau 
restaurantul, Palace-ul ăsta, aveau la subsol un depo- 
zit. Ce băuturi, ce vinuri... extraordinar era! Şi ăştia 
doi băieți, foarte subţirei, Capșa ăștia, așa, franțuziți, 
umblați prin străinătăți, cu amintiri extraordinare, cu 
relații, nu știu cum... Foarte simpatici erau! A fost fru- 
mos! O viaţă tulburată, dar... Foarte greu am putut să 
plec la Sinaia, eu făcusem școala de surori de ocrotire 
şi făceam practica, aici, la Spitalul Militar. Noroc de 
legitimaţia asta! Odată, mi-aduc aminte că Regina 
Elena, mama lui Mihai, a venit să viziteze spitalul din 
Sinaia. Și eram împreună cu soțul meu, am văzut-o şi 
eu, frumos, așa... 

Mama mea, Vera Guma se numea, o femeie fru- 
moasă, sociabilă, o mamă extraordinară! Avea o grijă 
de noi... O interesa ce facem, cum suntem îmbrăcate, 
era puţin obsedată de treaba asta, să arătăm bine, ca 
ea. Era foarte frumoasă, foarte drăguță, foarte bună! 
Ei împreună se înțelegeau foarte bine și tot timpul 
discutau despre viitorul nostru. Îi preocupa perma- 
nent să ne îndrume cum trebuie, să ne ducă la cele 
mai bune școli ale Iașului, urmăreau ce pasiuni avem, 
ce ne place, ce vrem să facem, părinți responsabili! 
Ea a fost casnică, s-a ocupat, bineînţeles, de întreaga 
familie, îi plăcea să gătească şi făcea lucruri extraor- 
dinar de bune, îi plăceau prieteniile, îi plăceau musa- 
firii, era un om de viață şi era foarte plăcută, era 
foarte iubită. Când s-a înființat Filarmonica, în '42, 
am început să am concerte cu Filarmonica, am făcut 
şi turnee cu Filarmonica în toată Moldova, în Buco- 
vina, la Cluj, la Sibiu, la Ploiești, şi pe urmă m-am în- 
tors..., la Focșani... și eu tot timpul cu gândul de a 
înființa o Operă la lași. În '42, când eram studentă 
încă în Conservator, am făcut figurație în opera 


„Boema”, când Radu Constantinescu şi alţii au încer- 


cat să înființeze o Operă. S-a cântat „Boema”, eu încă 
nu eram solistă, eram încă studentă și am făcut figu- 
raţie, actul II din „Boema”, unde trebuie să fie multă 
lume pe scenă, am intrat şi eu acolo. În '44, înainte de 
a pleca în refugiu, am cântat „Traviata”, tot așa, cu 
gândul, a doua încercare de Operă la lași. Am plecat 
în refugiu, a căzut ideea. După aceea, când ne-am în- 
tors, în '48, am cântat „Lakm6”-ul tot așa, cu ideea că 
se va înființa Opera la laşi. Deci în '48! Ei, abia în '56 
a venit Opera la lași. Dar a meritat să aştept 13 ani!... 
Tot publicul ăsta al Iașului era fericit, înnebunit! Îna- 
inte de premieră... mereu lumea ne întreba: „Când se 
dă spectacolul?” „Cum merge spectacolul?” interpre- 
ţii erau entuziasmați, lumea aplauda furtunos, toată 
lumea era fericită, era înnebunită că este Operă la 
laşi. A fost un delir! Păi am cântat cu Ohanesian în 
„Traviata”, el a fost tatăl, am cântat cu Teodorian, am 
cântat cu Dacian în „Lăsaţi-mă să cânt”. Am cântat cu 
Arta Florescu în „Boema”, cu Zeani...M-am împriete- 
nit foarte mult cu Zeani, c-a venit de vreo două ori 
aici şi a cântat „Traviata”, El a cântat „Boris”, ea a cân- 
tat „Traviata”, şi au fost admirați și iubiți... 

Tatăl dvs... 

Tatăl meu, Petru Manole, născut în anul 1886 în 
Săcele, Braşov, Austro-Ungaria, este rănit în retrage- 
rea forțată din 1916, când își pierde mâna stângă. la 
parte la luptele de la Mărășești şi Oituz și este decorat 
cu Steaua României cu Spade în grad de Cavaler cu 
panglica de Virtute militară, în 4 noiembrie 1919. A 
ost unul din inimoșii care a stăruit şi a muncit mult 
pentru realizarea Mausoleului Eroilor de la Mără- 
şeşti. Era un om extrem de blând, extrem de manie- 
rat, extrem de binevoitor şi extrem de înțelegător. Nu 
-am auzit pe tatăl meu niciodată bârfind pe cineva. 
E foarte adevărat, trecuse printr-un război, era cura- 


jos avea inițiativă, nu era un om moale şi indiferent, 


dar nu era absurd și nu voia să depășească o limită 

care să dezavantajeze pe cineva. Era foarte omenos! 
Prin faptul că trecuse printr-o şcoala militară, era 
educat într-un anumit fel, era stilat, pe lângă că avea 
gena aia ardeleană, de om integru și puternic. A fost 
un om deosebit şi mă bucură tare mult atunci când 
aud vorbe bune la adresa lui. Pe vremea aceea, viața 
militarilor era foarte bine organizată, adică intra în 
obiceiurilor lor de a duce o viață în societate la un 
nivel mai ridicat: cu baluri, cu serate, cu spectacole, 
nu ştiu cum... Militarii erau pe o poziţie foarte avan- 
tajată: li se acorda cinstea şi onoarea de a fi o elită a 
societății. O viață patriarhală, cu un parfum așa, de... 
gomă, ştii? Uneori mi se păreau unele lucruri puţin 
depășite, puțin exagerate, dar era... cădea bine, era 
frumos. Ofițerii aveau un anumit protocol în ceea ce 
priveşte vizitele. De exemplu, dacă te duceai dumi- 
nica asta şi făceai o vizită generalului, care îți era su- 
perior, duminica viitoare trebuia să-i faci încă o vizită, 
scurtă, de un sfert de oră, de mulțumire pentru faptul 
că ai fost invitat duminică la ei. Era un fel de fleac, de 
nimica toată, dar erai obligat s-o faci. 

Aveam mulți prieteni care veneau în vizită şi ne 
făcea mare plăcere. Cumnata mea, Cornelia Dimitriu, 
era profesoară la Facultatea de Psihologie, la profe- 
sorul Pavelcu, și aveam prieteni și din societatea ei, 
şi ai mei de la Conservator. În momentul în care nu 
aveam tot ce ne trebuia ca să-i putem servi cum tre- 
buie, apelam la vecinul nostru. Vecinul nostru era... 
o bodegă, o cârciumioară de cartier. „La viață lungă” 
se chema. Interesant nume, nu? Ei erau gard în gard 
cu noi şi-n momentul când aveam nevoie de ceva, se 
ducea tata sau trimiteam pe cineva, făceam comanda 
acolo la ei și veneau cu tava cu mititei, cu friptură la 
grătar... Sau altă formulă, iarăși foarte interesantă, 
dădeam un telefon în centru la Măgărdicean și ne tri- 
mitea, cu vatmanul tramvaiului, ne trimitea pachetul 
cu ce comandam. 

- Dar unde era magazinul? 


- În Piaţa Unirii, colţul Piaţa Unirii, unde era co- 
fetăria „Amandina”, unde-i acuma banca, nu știu ce..., 
acolo era. 

Veneau profesorul Pavelcu, profesorul Bagdasar, 
profesorul Botezatu, profesorul Stere, foarte simpa- 
tici, venea profesorul Buţureanu mai târziu, venea 
Hurmuzache, venea profesorul Chipail, venea profe- 
sorul Dobrovici, toți ăștia cu care aveam relații așa... 
zilnice. Şi cu aceste ocazii, uite aşa chiar, la mine acasă 
sau unde mă duceam, eram invitată să cânt. Pentru 
că eu deja..., chiar şi pe băncile Conservatorului, am 
avut câteva recitaluri pe care le-am dat în public şi 
lumea deja mă cunoștea din aceste spectacole. Şi 
când eram în familie undeva... trebuie să cânți... Şi-a- 
tunci mi-am făcut și eu un repertoriu special pentru 
aceste ocazii, pentru că nu puteam să cânt orice, fără 
acompaniament şi fără... Şi cântam „Crizantemele”, 
cântam „Plaisir d'amour”, alte romanțe românești 
foarte frumoase... Lumea era foarte încântată... 

Eăăuă 

Despre elevele dvs... 

Leontina Văduva, poftim, cu toate că a fost numai 
pe jumătate eleva mea; Mariana Cioromila, care a fost 
angajata Operei din lași, a fost angajata Operei din 
Bucureşti, a fost întâi la Berna şi pe urmă la Berlin. 
Mihaela Agachi, tot așa, a fost întâi angajata laşului, 
pe urmă angajata Bucureștiului, s-a căsătorit cu un 
muzician Voiculescu la Bucureşti şi-a murit, săraca, a 
făcut un cancer... Viorica Popa a fost solistă la Opera 
din lași, o voce superbă, foarte frumoasă, facea un 
„Cio-Cio San” extraordinar de frumos! Andreea Lori 
a fost solistă la lași şi acuma este solistă la Budapesta. 
Anca Parghel a venit la mine, înainte de a intra în mu- 
zica asta... 

- Jazz... 

da, extraordinară fată, foarte bună fată... 

Adriana Severin mi-a fost studentă, am uitat să-ți 
spun! Şi ea a fost solistă la lași. 

- Dar când ascultați o operă pe care aţi cântat-o? 

- Cânt cu ea! Când, de exemplu, îmi pregăteam o 
studentă pentru spectacol și la acel spectacol eu cân- 
tam cu ea tot timpul, absolut tot timpul, cântam! Ceea 
ce spunea ea eu ştiam absolut tot şi cântam, dar mă 
obosea extraordinar de mult treaba asta! 

Despre profesorii dvs... 

Profesorul Ciolan era nemaipomenit, avea o viva- 
citate şi un neastâmpăr... plăcut, simpatic, el tot tim- 
pul avea ceva de spus, tot timpul ştia să ne îndrume, 
iubea muzica nemaipomenit el a studiat în Germania 
şi a învăţat o precizie şi o ritmică perfectă! Foarte bun 
profesor! 

A fost Rabega, care era profesor de canto, nu pro- 
fesorul meu. Eu am avut-o profesoară pe doamna 
Mansi Barberis, foarte bună profesoară... Era violo- 
nistă, era compozitoare... și profesoară de canto. Mu- 
zica era în ea din belşug, ca să spun aşa. 

Şi ea s-a specializat la Viena, s-a specializat la Ber- 
lin, s-a specializat în Franţa. De origine era italiancă, 
părinții ei erau italieni. 

Conservatorul ăsta trebuie neapărat arătat, pen- 
tru că aici am fost studentă! Şi nu numai eu! Aici am 
învățat eu, nu în celelalte locaţii. Aici! Pe strada Banu. 
Patru ani de Conservator. 

— Aici ați avut profesori pe Mansi Barberis, pe... 

- Mansi Barberis, pe Rodica Nestorescu, pe Cio- 
lan, pe Radu Constantinescu, pe toți! Aici a venit 
Enescu și-a cântat, aici a predat Caudella înaintea 
noastră! Caudella și Mezetti şi taţi ceilalți. De asta ţin 
eu la locul ăsta! N-am cum să fac să-l recăpătam. 

S-ar putea face ceva acolo, un muzeu al Operei, al 
Teatrului, al Conservatorului, un istoric al tuturor in- 
stituțiilor de artă. 


CR 

Sora mea Marcela s-a născut în anul 1923 la lași. 
Am urmat amândouă aceleași şcoli: cursul primar la 
Notre-Dame, iar liceul la Liceul „Oltea Doamna”, cel 
mai prestigios liceu din Moldova. Sora mea a urmat 
Facultatea de Filologie, specialitatea franceză-ita- 
liană. Am fost întotdeauna foarte legate sentimental 
şi familial, cu toate că eu m-am stabilit în lași, iar 
dânsa la București unde a căpătat şi slujbă la revista 
„Muzica”. Ea s-a căsătorit cu inginerul Oprișan lo- 
nescu, eu cu doctorul loan Urmă, dar eram tot timpul 
în relaţii de dragoste, de înțelegere, de ajutor. La ora 
actuală, viața ne-a cam despărțit, având în vedere că 
şi una, şi alta avem suferințele noastre care nu ne dau 
posibilitatea să putem circula cu ușurință ca să ne 
putem vedea, iar norocul... sunt telefoanele. 

În 1947 s-a născut fiica mea, Irina. Un copil pe 
care noi l-am dorit foarte mult! Am iubit-o cu toată 
puterea noastră, atât eu, cât şi soțul meu, şi parcă 
uneori mi se părea că el o iubeşte mai mult! A fost un 
copil foarte studios, citea foarte mult și avea rezultate 
întotdeauna foarte frumoase atât în liceu, cât şi în fa- 
cultate. După ce a terminat studiile la facultate, a fost 
încadrată în Universitatea „Al.I. Cuza”, la catedra de 
engleză. În '92 a plecat în Germania și acolo predă li- 
teratura americană la Seminarul de americanism de 
la Facultatea din Freiburg. 

Euiăuă 

- Soţul meu ieşise de la slujbă, era pe la prânz... 

- De la spital, nu? 

- De la spital... şi venea acasă, şi s-a întâlnit cu un 
coleg de-al meu, Costel Simionescu, și ăla zice, „Hai 
să-ți fac o poză!” Era ziua lui, 3 mai. El venea acasă, 
eu îl aşteptam. Eu la trei aveam spectacol de „Paiaţe”, 
la care n-am mai ajuns, bineînţeles. Şi el a venit acasă. 


A mâncat foarte puțin, s-a culcat şi la ora trei a murit! 

În timpul ăsta a venit să mă ia dirijoarea să merg la 
Operă, bineînţeles că nu m-am mai dus, am rămas 
acasă și a murit de ziua lui. A fost un moment de cum- 
pănă grea. Era mult prea tânăr ca să-și încheie viața 
în felul acesta. Era în ziua când a împlinit 57 de ani! 

Pentru noi a fost o durere atât de mare și ne-a 
venit atât de greu să ne acomodăm cu această situație 
grea, încât ne-a trebuit o perioadă de timp destul de 
lungă ca să ne putem echilibra şi să putem să intrăm 
într-o oarecare normalitate. 


TA 


ENTIMENTALE 


În 1970 s-a născut lonuţ, nepotul meu drag! El 
este sprijinul meu la bătrâneţe, mai ales că mariajul 
lui cu Cristina a fost o binefacere atât pentru el, cât 
mai ales pentru mine! Îi iubesc foarte mult și cred că 
şi aici Dumnezeu m-a ajutat să-mi închei viața așa 
cum am dorit, într-o linişte şi o siguranță pentru care 


îi mulțumesc! 


A A 


Soprana Leontina VĂDUVA 


Ella Urmă și surâsul ei șarmant 


Am ajuns în '82, am dat examen... bun! deja di- 
nainte am încercat de două ori la Bucureşti, n-am 
reuşit şi cineva m-a sfătuit: „De ce nu încerci la laşi?” 
şi atunci am venit la lași, am dat examen, am reușit 
şi am fost repartizată la clasa doamnei Ella Urmă, iar 
primii trei ani de Conservator i-am făcut în Conser- 
vatorul ieşean. Cu doamna Ella Urmă, ce să spun, este 
o personalitate a cântului românesc şi un pedagog 
foarte bun. Am şi acum un volum de piese pentru stu- 
denți de care, de altfel, mă și servesc, pentru că și eu 
la rândul meu am început să predau şi-mi amintesc 
cu drag de orele noastre, de răbdarea pe care o avea 
Doamna cu noi și de grija cu care conducea fiecare 
student de așa manieră încât el să poată reda cu acui- 


tate şi... să pregătească vocea încetul cu încetul fără 

să forțeze. Asta a fost una din marile calități ale 
Doamnei, că a știut să sugereze repertoriul tinerilor 
şi să respecte timbrul fiecăruia şi natura lui. În de- 
cursul anilor, am avut mai mulți mentori, așa se şi for- 
mează un artist! Ne inspirăm din sfaturile multora. 
După ce am fost la București am fost la clasa doamnei 
Arta Florescu. De altfel, pot să spun că era în aer, aşa, 
un pic de electricitate... Doamna Ella Urmă și doamna 
Arta Florescu erau numele pedagogiei cântului româ- 
nesc foarte pregnante. Prezența dânsei la concertul 
de la Cluj a fost o surpriză extraordinară pentru 
mine; la miile de voci care i-au trecut prin mână nu 
m-a uitat şi a venit la spectacol! Am fost plăcut im- 
presionată şi m-am bucurat din suflet să o găsesc în 


formă şi totdeauna cu surâsul ei șarmant. 

Teatrul Naţional lași 
Anii de tranziție 1946-1947. N.I. Popa 


Dacă stagiunea 1945-1946 poate fi caracterizată 
prin valoare şi diversitate repertorială, plecarea lui 
Andrei Oțetea de la conducerea Teatrului a produs o 
ruptură. Alegerea unui repertoriu necesita timp, 
aplecare, cunoștințe, era nevoie să fie construit după 
anumite criterii. Ziaristul Şt. Popa enunţă! câteva din 
problemele stringente ale Teatrului Naţional din lași, 
ca instituţie ce abia şi-a reluat activitatea, cu o trupă 
decalibrată de plecările în alte teatre, într-un număr 
mare, ale actorilor. Considera colectivul ieșean o 
echipă descompletată, cu foarte puţini actori capabili 
să susțină o reprezentaţie doar prin numele lor. 

Spectacolelor stagiunii le-a lipsit continuitate în 
teme și idei, iar varietatea repertoriului a dus la o 
imediată epuizare a posibilităților dramatice ale ac- 
torilor. 

Pentru perioada concediilor s-a proiectat o sta- 
giune estivală, reuşindu-se, într-o mică măsură, să se 
găsească soluţii (temporare) privitoare la deficitul re- 
surselor umane şi financiare, spaţiilor etc?. Direcția 
artistică a spectacolelor reprezentate a fost atribuită, 
de către comisia alcătuită din artiști ai Filarmonicii 
Moldova, ai Conservatorului de Muzică şi Artă dra- 
matică, primului director de scenă al Naţionalului 
ieşean, dl. Xenofon I. Diacu. 

Cu toate aceste greutăți, trupa îşi reia activitatea. 
Încep repetițiile pentru următoarele premiere. Având 
un număr limitat de angajaţi (personal artistic fix şi 


auxiliar), Teatrul ieşean, ca oricare altă instituție de 


acest gen, nu va reuşi să satisfacă toate cerințele pu- 
blicului, ale oamenilor de specialitate şi ale propriilor 
artişti decât într-o oarecare măsură. Într-o stagiune, 
la un stil unitar se ajunge doar prin continuitate spi- 
rituală, succesiuni armonioase ale actului dramatic. 
Regizorul George Dem. Loghin? declară într-o an- 
chetă, privitor la acest subiect, că trebuie să existe un 
echilibru între ceea ce se cere şi ceea ce se propune 
ca teme repertoriale“, din partea spectatorilor şi din 
partea artiştilor. Pentru a putea continua tradiția tea- 
trală ieșeană era nevoie de o stimulare a forței rege- 
neratoare a valorilor artistice existente. Se cere 
coerență în gândire, în planificarea repertorială, ale- 
geri armonioase pentru a asigura, constant, sub- 
stanța vitală evoluției vieţii culturale din capitala 
Moldovei. La alegerea repertoriului trebuie avute în 
calcul și posibilitățile artistice ale trupei, nevoile 
acestora, dar şi cererea publicului, păstrând un echi- 
libru între comercial și artă. 

Într-o şedinţă a Ministerului Artelor condusă de 
inspectorul general Henry Blazian, desfăşurată în 
ziua de 17 septembrie 1946, la laşi, având ca subiect 
de dezbatere nevoile instituţiilor de artă ieșene, 
reprezentanții” Teatrului argumentează cererea su- 
plimentării bugetului cu circa 1500.000.000 lei, punc- 
tând situațiile dificile în care îşi desfăşoară activitatea 
întreg personalul, lipsa cadrelor de specialitate pe 
toate palierele de activitate din instituţie, nevoia 


stringentă a dublării numărului personalului tehnic, 

cât şi majorarea bugetelor alocate pe fiecare 
producție, toate pentru desfăşurarea în condiții op- 
time a unei stagiuni de calitate. Se solicită oprirea 
aprobării de către Minister a detaşărilor personalului 
artistic, cerând, în mod expres şi cât mai urgent, nu- 
mirea unui om de valoare în funcţia de director“. 

În replică”, ministrul Blazian roagă Comitetul de 
direcție să preia efectiv conducerea Naţionalului 
până la numirea unui nou director, propunându-i 
profesorului Dan Bădărău să prezideze şedinţele Co- 
mitetului de direcție, lucru acceptat de acesta. 
Aceleiaşi Comisii i se solicită întocmirea unei arhive 
în care să fie îndosariate toate informaţiile şi docu- 
mentele pentru fiecare proiect în parte: începând de 
la schițele de decor şi costume semnate de creatori, 
fişele personajelor, textele, fotografiile, pe scurt, toate 
materialele spectacologice. O altă solicitare ministe- 
rială este aceea ca activitatea artiştilor să fie consem- 
nată în fişe personale, cu date personale, toate 
informațiile despre fiecare angajat. Ministrul H. Bla- 
zian propune aceluiaşi consorțiu să studieze şi să ela- 
boreze o schiță de Regulament de ordine interioară 
privind desfășurarea activităţii în instituţie, pentru o 
cât mai eficientă coordonare a activităților adminis- 
trative cu cele artistice, amintind de acea exemplară 
conduită morală şi etică a artiștilor, ce ar trebui să 
existe atât în perioada lecturilor, repetiţiilor, cât şi în 
cea a spectacolelor, fiecare obiecţie notată în condicile 
de repetiţii și spectacole de către regizorii de culise 
(regizorii tehnici). 

Despre repetițiile noilor premiere” şi ale reluări- 
lor, despre activitatea întregii instituţii apar sporadic 
mici ştiri în presă!0, diverse anchete în care se aduc 
la cunoştinţă eforturile instituţiei pentru a începe cu 
dreptul o nouă stagiune. Se prezintă schimbările in- 


tervenite în trupa ieşeană, unii actori ai Teatrului Po- 

porului s-au transferat la Naţional, raportări exacte 
privind stadiul reparațiilor clădirii şi îmbunătățirii 
sistemului de încălzire, frânturi din repetiţii. Toate 
pregătesc publicul pentru o nouă şi prosperă sta- 


giunel!. 


teste 


La sfârșitul lunii septembrie??, în urma repetate- 
lor memorii privind starea alarmantă în care se află 
instituţia ieşeană şi a şedinţei pe această temă de la 
laşi, la începutul săptămânii 23-29 septembrie 1946, 
conducerea Ministerului Artelor se întruneşte şi de- 
cide să numească în postul de director al celei mai 
vechi scene moldoveneşti pe profesorul universitar 
N.I. Popa, un colaborator constant! al instituţiei. De- 
cizia a fost girată de minister prin publicarea în Mo- 
nitorul Oficial nr. 250/8.10.1946 a acestei numiri, 
împreună cu modificarea componenței Comitetului 
de lectură al instituției: Preşedinte: prof. univ. N.. 
Popa, directorul Teatrului; membri: Mihai Codreanu, 
reprezentantul Academiei Române; prof.univ. Con- 
stantin Balmuş reprezentantul Facultăţii de Litere; 
Jean Livescu, reprezentantul autorilor dramatici; 
asist. univ. Ghe. Agavriloaiei, reprezentantul criticilor 
dramatici, prof. univ. Constantin Nicuţă, personalitate 
culturală şi Şt. Morcovescu-Teleajen.1+ 

Profesor universitar! la Catedra de Limba fran- 
ceză a Facultăţii de litere şi Filosofie din laşi, om de 
cultură cu un adânc discernământ critic, un spirit ra- 
finat, un bun cunoscător al fenomenului teatral, frate 
al dramaturgului şi al omului de teatru V. |. Popa, noul 
director al Teatrului îşi expune public, într-un inter- 
viu!* acordat ziariştilor ieşeni, intenţiile sale directo- 
riale (privind activitatea ce o va desfăşura.) Vorbeşte 


despre misiunea unui teatru național, considerând că 


ProEuropeana Clubul cărții digitale 


abordarea unui program de esenţă politică nu ar face 
decât să devieze instituția de la misiunea artistică, 
ştirbindu-i din prestigiu. Alegerea repertoriului nu 
trebuie să stea sub semnul şi dominanta problemei 
sociale, căci ar oferi o cale sigură spre eşec. Doar prin 
spectacole de mare clasă se poate continua tradiția, 
confirmând crezul artistic al acestui teatru. N.I. Popa 
îşi propune să acorde o atenţie specială „elementului 
social, în piese bine construite dramatic”, având ca 
atuuri autori precum Shakespeare, Moliere, Schiller, 
Shaw, Cocteau, Baty. 

Acceptă lipsurile trupei şi mărturiseşte că va face 
tot ce îi stă în puteri să reducă acest inconvenient, re- 
zultat în urma multor plecări ale actorilor în alte tea- 
tre, considerând că actul dramatic este consecința 
unei munci de echipă, şi nu a unei vedete; pentru a 
da contur scenic unei idei literare este necesară 
intervenţia directorului de scenă, dar acest sector 
este bine reprezentat în instituție. Consideră că va 
avea, în cei trei directori de scenă şi în scenograf 
(Adalbert Wilke), colaboratori de bază, propunân- 
du-şi ca intenţiile creatoare ale fiecărui proiect să şi 
le mărturisească în caietul programi&. Dar, pentru ca 
aceste lucruri să poată deveni realizabile, directorul 
consideră că este nevoie de o nouă etică profesională, 
de disciplină pe scenă şi la repetiţii, fiind extrem de 
importante deciziile ferme aplicate nepărtinitor? 

Anunţă titlurile pe afişului stagiunii, până la finele 
anului/ Anul Nou. Stagiunea se deschide cu 
Domnișoara Nastasia de G.M. Zamfirescu, urmată la 
interval de aproximativ şapte zile de câte o nouă 
piesă, după cum urmează: drama Patima de sub ulmi 
de Eugene O'Neill, celebrarea marelui actor Matei 
Millo (Milo director şi Coana Chiriţa de Vasile Alec- 
sandri), Frumoasa aventură de Robert de Flers și G.A. 


Caillavet, Steaua fără nume de Mihail Sebastian, Apă 

vie de Vl. Popa, Mama de Gorki, Aproape de cer Julien 
Luchaire, Două orfeline de E. Cormon, Adolphe 
D'Ennery şi, o piesă pentru copii, Inimă de mamă 
după Andersen. 

În laşi, ca şi în toată ţară, încă se resimţeau gra- 
vele consecințe ale războiului — clădiri dărâmate, foa- 
mete, lipsa carburanţilor, lupta cu bolile grave etc. — 
însă, cu bune şi cu rele, stagiunea începe. Astfel, Tea- 
trul ca instituţie şi ca fenomen, îşi continuă misiunea, 
reuşind, de cele mai multe ori, să aducă puţină bucu- 


rie în sufletele bieţilor oameni urgisiţi.20 


1 Ştefan Popa, Probleme teatrale, în „Moldova liberă”, anul 
III, nr. 587, 6 septembrie 1946. 

2 Stagiune de vară la Teatrul Naţional din lași, în „Lupta 
Moldovei”, anul II, nr. 132, marţi, 11 iunie 1946. 

"George Dem. Loghin este directorul de scenă care asigură 
interimatul în instituţie, până când Ministerul Artelor 
va numi pe cineva în funcţia de director al instituției. 

+ Teatrul în răspunsuri — problemele teatrului ieşean, în 
„Moldova liberă”, anul III, nr. 387, joi, 6 iunie 1946: „Re- 
pertoriul nu trebuie să fie produsul unei dialectici dic- 
tatoriale ce urmărește difuzarea în public a unor 
anumite valori spirituale, ci el trebuie să fie exponentul 
posibilităților artistice ale ansamblului de care dispu- 
nem”. 

5 Reprezentanţii Teatrului erau: inspectorul general al ar- 
telor Otilia Cazimir, membru în comitetul de direcție; 
actrița Marioara Davidoglu; prof. univ. Dan Bădărău, 
avocat Crețescu și actorul Paul Varduca - membri ai co- 
mitetului de direcție, Mihai Popovici — director tehnic, 
Dimitrie Popovici - girantul atribuţiilor directoriale ad- 
ministrative (contabilul), administratorul instituţiei C. 


Huidei și Vasile Vasiliu -— secretarul Teatrului. 

* Nevoile instituţiilor de artă ieșene — Consfătuirea de la 
Academia de Arte Frumoase cu delegaţii ministerului, în 
„Opinia”, anul XXXVIII, nr. 2, miercuri, 18 septembrie 
1946. 

7 Vizita d-lui inspector Blazian la Teatrul Naţional, în „Opi- 
nia”, anul XXXVIII, nr. 4, vineri, 20 septembrie 1946. 

3 Regizori de culise: Ion Gheorghiu și I.R. Matache. 

* Culisele şoptesc, în „Opinia”, anul XXXVIII, nr. 3, joi, 19 sep- 
tembrie 1946: „La 3 octombrie va avea loc deschiderea 
stagiunii 1946-1947 a Naţionalului ieșean cu savuroasa 
comedie a regretatului M. Sebastian Steaua fără nume”. 

” Fişier teatral, în „Moldova liberă”, anul III, nr. 599, vineri, 
20 septembrie 1946: „Stagiunea Teatrului Naţional se 
va deschide la 3 noiembrie a.c. cu piesa Mușcata din fe- 
reastră de V.. Popa, nu cu Steaua fără nume cum se 
anunţase în vară. Cu această ocazie se va face o come- 
morare a scriitorului și dramaturgului”. 

1 Culisele șoptesc şi Un şantier de muncă şi activitate - Tea- 
trul Naţional din lași, în „Opinia”, anul XXXVIII, nr. 10, 
vineri, 27 septembrie 1946. 

“2 Fișier teatral și artistic..., în „Moldova liberă”, anul III, nr. 
607, Duminică, 29 Septembrie 1946: „Teatrul Naţional 
a căpătat, în persoana d-lui prof. univ. N.. Popa, un di- 
rector care va putea cu adevărat să ridice teatrul ieșean 
în vechea lui glorie. Atât prin repertoriul ales, pe care 
domnia sa îl are în pregătire, cât și prin înalta ţinută ar- 
tistică ce va fi dezvăluită în viitoarele reprezentații, Tea- 
trul Naţional nu va avea decât de câștigat”. 

13 loan Massoff, Teatrul românesc, vel. VIII, p. 434: „cola- 
borator al predecesorului său la direcția Teatrului, pro- 
fesorul Andrei Oțetea, noul numit fusese redactorul 
caietului-program al teatrului, care prin cuprins și 
înfățișare rămâne un model în materie”. 

+ Noul comitet de lectură al Teatrului Naţional din laşi, în 
„Opinia”, anul XXXVIII, nr. 20, Miercuri, 9 octombrie 
1946. 

15 NI. Popa este unul din profesorii universitari care au 
semnat Memoriul universitarilor din aprilie 1944. 

1 Sub semnul unui nou directorat — de vorbă cu dl. prof; 
univ. NL. Popa, directorul Teatrului Naţional din lași, în 
„Opinia”, anul XXXVIII, nr. 21, Joi, 10 Octombrie 1946. 

17 Op. cit.: „Domnișoara Nastasia” de G.M. Zamfirescu, 
Mama de Gorki, Donogoo-Tonka de Jules Romains, 
Aproape de cer de Jean Luchaire, Mizerabilii după Victor 
Hugo, Suflete moarte de Gogol, Liliom de Molnar, Lupii 
de Roman Rolland, Nopți fără lună de Ilya Ehrenburg”. 

15 Otilia Cazimir, Scrieri despre teatru, Editura Junimea, 
laşi, 1978, p. 98: „programul teatral era alcătuit - de 
cele mai multe ori scris în întregime, de directorul de 
azi. Valoarea artistică, literară și didactică a programe- 
lor de atunci, ţinta lor, n-a fost atinsă de programele 
altor teatre. DI. prof. N.I. Popa a căutat să treacă această 
sarcină asupra unor oameni deopotrivă de conștiincioși 
și competenţi”. 

” Apud. Sorina Bălănescu, Peisaj ieșean cu oameni de tea- 
tru şi spectacole, Editura Princeps Edit, lași, 2004, p. 
17: „sancțiunile vizează mai cu seamă situaţiile care 
pun în pericol, din neglijență, viața actorilor. «Abia venit 
la direcţia Teatrului Naţional, constat mari scăderi în 
ce privește starea de curățenie, [...] disciplina și simțul 
datoriei, când primele virtuţi ale unui regim democratic 
sunt tocmai munca ordonată și disciplina strictă, care 
cer un devotament total. Sunt ferm hotărât să le readuc 
cu orice preţ la Teatrul Naţional”. 

% loan Massoff, Teatrul românesc, vel. VIII, p. 434: „Teatrul 
părea, în aceste condiţii, tichia de mărgăritar a chelului 
[...] teatrul era dătător de speranţe. Înfofoliţi în paltoane 
și fulare, oamenii veneau la teatru în sala neîncălzită 


(instalaţia caloriferului se defectase din nou!)”. 

PROIECTUL ANOTIMPULUI 


Ionela RADU 


V-aţi gândit vreodată că literatura se poate împleti 
cu ecologia şi natura? Răspunsul la această întrebare 
l-au găsit câţiva tineri de la Upside Down, prin inter- 
mediul proiectului „Literatură sub acoperiş verde”. 

Ce poate fi mai frumos decât lectura în natură? 
Proiectul celor de la Upside Down, finanţat prin pro- 
gramul YouthBank încurajează tinerii, în special, să 
descopere un mod de a lectura inedit şi prietenos cu 
natura alături. Proiectul îmbină, de asemenea, şi ca- 
racteristicile unei comunităţi: cultura, responsabili- 
tatea socială şi grija faţă de mediul înconjurător. Mai 
mult decât atât, „Literatură sub acoperiş verde” îi 
provoacă pe cititori să aprecieze accesibilitatea 
cărţilor, îi invită la meditaţie şi la socializare. 

Implementarea proiectului a constat în folosirea 
resurselor financiare pentru construirea unor căsuțe 
din material lemnos refolosit (paleţi) care s-au trans- 
format în mici biblioteci comunitare. Acestea conţin 
cărţi din domeniul beletristicii sau dezvoltării perso- 
nale. „Regula de aur” este următoarea: dacă te-a prins 
subiectul cărţii pe care o citeşti în parc, o poţi lua 


acasă, singura condiţie fiind cea de a o înlocui cu altă 


carte. 

În prezent, există două căsuțe deja amplasate, una 
la Muzeul Literaturii Române Iaşi şi cealaltă la Casa 
de Cultură „Mihai Ursachi” Iaşi. 

Avem în plan să mai amplasăm două căsuțe şi să 


realizăm mici evenimente prin care să promovăm 


lectura şi cultura oraşului Iaşi. 

Cine este Upside Down? 

Upside Down este, pe bună dreptate, un magician 
deoarece transformă bannerele stradale şi prelatele 
de camion în produse fantastice, precum: portofele, 
genţi, coperţi pentru cărţi şi multe altele. 

În Iaşi au adus un concept nou, cel de „upeycling”, 
care înseamnă să transformi lucruri ce îşi încheie ci- 
clul de viaţă în mediul urban în produse noi, utile şi 
cool. 

În viteza evoluţiei tehnologiei este necesară, 
totuşi, reîntoarcerea la micile bucurii ale vieţii, în- 
tr-o călătorie fantastică oferită de mirajul lecturii. 
Aşadar, nu uita, de acum întâlneşti literatura vie în 
căsuţele proiectului „Literatură sub acoperiş verde”! 


Coordonatorul proiectului este Elena Radu. 

Emina CĂPĂLNĂȘAN 


GVISTICE 


Chestiuni... minore legate de majoritate 


În societatea românească actuală, majoritatea de- 
cide. În lingvistica românească actuală, majoritatea 
este interpretată, înțeleasă şi, în final, decisă. Un cu- 
vânt ca multe altele, dar care se încăpățânează în a fi 
nestatornic, deplasându-se de la stânga la dreapta şi 
invers - pentru simetrie. În alți termeni - sensul dic- 
tează acordul, iar sensul e făcut de logică. 

E dificil, dar dificultatea poate fi simplificată prin 
cunoaştere. Pe scurt, substantivul majoritate, în ipos- 
taza de subiect, nu ridică probleme pentru cei ce 
acordă atenție multiplelor sale sensuri. 

Când acesta trimite spre ideea de cantitate, fiind 
adesea însoțit de un atribut la plural (majoritatea or- 
fanilor), predicatul stă la plural: Majoritatea orfa- 
nilor din centrele de plasament sunt prost trataţi. 

Absența din context a atributului care arată na- 
tura elementelor constitutive ale pluralității nu 
schimbă regula. Prin urmare, indiferent de prezența 
explicită sau implicită a atributului care lămureşte 
pluralitatea, varianta recomandată este cea cu predi- 
catul la plural. Apariția predicatului la singular, prin 
acord strict formal, este forțată, contrazice logica me- 
sajului (Gruiţă:173). lată că ştiinţa iubitoare de formă 
- gramatica - nu e constrângătoare sau stâlcitoare de 
mesaje. 

Acordul formal (gramatical) este singurul posibil 
atunci când majoritate este însă utilizat cu sensul de 
partea cea mai mare dintr-o mulțime, văzută ca uni- 


tate, şi este însoțit de un atribut la singular. Acest atri- 

but este un substantiv colectiv, care indică, singur, 
atât pluralitatea, cât şi elementele care compun acea 
pluralitate (Ibidem:46-47). Enunţuri precum: „Majo- 
ritatea tineretului universitar a putut înțelege şi 
pătrunde tainele legionarismului” (www. femanu 
net) sau „Majoritatea poporului a tot încercat să 
schimbe ceva în țara asta” (www.tolo.ro) nu ridică 
probleme, întrucât atributul este exprimat printr-un 
substantiv colectiv cu formă de singular, posibilitatea 
asocierii acestuia cu un predicat la plural fiind ex- 
clusă. Prin urmare, indiferent dacă se interpretează 
substantivul majoritate sau substantivul colectiv ca 
fiind subiectul propoziției, predicatul are formă de 
singular. 

Acordul gramatical este singurul acceptat şi în 
cazul utilizării substantivului majoritate cu sens ge- 
neric, ca antonim al substantivului minoritate, fără 
determinant atributiv sau cu atribut adjectival post- 
pus (Gruiţă:47): Majoritatea a stabilit regulile, mi- 
noritatea s-a conformat; „Majoritatea a dictat 
textul.” (www.revista22.ro); „Majoritatea liberală a 
beneficiat de «ajutorul» consilierilor PC, UDMR şi 
PRM, iar proiectul a trecut fără probleme” (www.hu- 
nedoreanul.ro). 

Reţinem că, în prima situație prezentată (majori- 
tate exprimă ideea de cantitate, de pluralitate), sub- 
stantivul în cauză, determinat de un atribut genitival, 
reprezintă în româna actuală un subiect slab, sărăcit 


din punct de vedere semantic. Astfel că acordul pre- 

dicatului depinde de numărul și de genul (uneori și 
de persoana) atributului. Aceasta este consecința 
unei interpretări logico-semantice a sintagmei, în 
care genitivul reprezintă esenţa, întregul care se îm- 
parte. În aceste condiţii, acordul strict gramatical, cu 
majoritatea, este unul nerecomandat, fiind excepția, 
nu regula. 

G. Gruiţă include în categoria subiectelor slabe şi 
alte substantive precum: număr, procent, sfert, jumă- 
tate, parie (Gruiţă3:127-154 passim). Următoarele 
formulări sunt, deci, corecte: Un sfert dintre 
candidaţi și-au uitat buletinul acasă.; Jumătate din- 
tre cititori au trimis feedback; 0 parte dintre 
studenţi s-au înscris în programul de voluntariat; 
„Mai mult de jumătate din subiecţi susţin că preferă 
să se trateze în sistemul privat de sănătate” 
(www.romanialiberă.ro); „Aproape jumătate dintre 
condamnațţii minori sunt străini” (www.ade- 
varul.ro); „Jumătate dintre româncele din mediul 
urban au rămas însărcinate din întâmplare” 
(arww.mediafax,ro). 

Din moment ce acordul semantic este singurul 
posibil în unele situaţii, ne întrebăm în ce măsură ră- 
mâne justificată considerarea lui drept abatere de la 
regulile acordului. Răspunsul îl găsim la G. Gruiţă: 
„Intuiția lingvistică încurajează interpretarea nuan- 
ţată, jocul subtil subiect slab - subiect tare, pentru 
același cuvânt, și acționează destul de dur acolo unde 
subiectul este total inconsistent, redundant, inutil, 
abandonându-l sau rezervându-i rolul de simplu for- 
mant al unei structuri subordonate subiectului real, 
adevărat. Acest joc (degradare /înălțare) slujeşte ideii 
de perfecționare a sistemului. El trebuie cunoscut și 


apreciat cu exactitate, pentru că, vrând-nevrând, sun- 


tem participanți activi la procesul menţionat şi e bine 
să facem acest lucru în cunoştinţă de cauză” 
(Gruiţăa:154). În concluzie, potrivirea formală nu- 
mită acord trebuie văzută democratic-liberal şi des- 
prinsă de prejudecăţi lingvistice. Trebuie să admitem 
că acordul după înțeles nu este o abatere de la acor- 
dul gramatical, ci un alt tip de acord, de acelaşi rang. 

În urma acestui demers, putem răspunde, în sfâr- 
şit, la întrebarea: cum este corect: Majoritatea sala- 
riaților este mulţumită. sau Majoritatea salariaţilor 
sunt mulțumiți? 

Şi, tot în final, ne adresăm celor cărora le place să- 
şi nuanțeze discursul în stil boemo-desuet şi care, în 
loc de mult, folosesc o mulțime de. Este corect şi în 
acest caz acordul după înţeles: „EI a propus o mulțime 
de concepte care şi astăzi se regăsesc în arhitectura 
calculatoarelor” (www.cs.cmu.edu); „Chiar dacă as- 
tăzi o mulțime de site-uri de web au grafică specta- 
culoasă și jocurile în spaţii tridimensionale sunt 
banalități, o mulțime de alte operaţii elementare 
sunt încă foarte greu de făcut de către calculator” 
Ubidem); „Îmi plac o mulțime de filme, dar am o fe- 
blețe pentru cele cehești” (wwwlicurici.word- 
press.com). 

Mihaelu PUIU 


Tiparul lui Gutonberg între invenție și inovație 


Rezumat 

Tiparul lui Gutenberg, prin standardizarea scrierii 
şi posibilitatea multiplicării intensive a textelor, a dus 
la o răspândire fără precedent a celor mai diverse cu- 
noştințe, susținând modelarea minţii umane spre 
abstracțiune și generalizare. Alături de standardiza- 
rea scrierii, au mai existat şi alte elemente care fac 
diferența din punct de vedere calitativ între tiparul 
lui Gutenberg și alte metode de tipărire din epoca sa, 
cum ar fi compoziția aliajului din care erau turnate 
literele, reţetele cernelurilor tipografice, prepararea 
suprafeței hârtiei sau construcția presei tipografice. 

Dacă tiparul lui Gutenberg reprezintă o nouă in- 
venţie tehnică la nivel mondial sau o îmbunătățire a 
unei metode de tipărire a textelor scrise, prin câteva 
inovaţii inteligente, vă invit să judecaţi dumneavoas- 


tră citind cele ce urmează. 


Scurt istoric 

Johannes Geusfleisch zur Laden (1398-1468) 
zum Gutenberg (adică „din cartierul Gutenberg”) a 
fost un metalurgist şi inventator german născut la 
Mainz, într-o familie de patricieni bogaţi (erau au- 
rari), care se ocupau cu confecționarea de bijuterii și 
baterea monedelor. Această descendență „meşteșu- 


gărească” a fost decisivă pentru principala sa invenție 

de mai târziu şi anume trusa cu litere mobile de tipar. 
Johannes Gutenberg a lucrat fiecare literă de tipar ca 
pe o bijuterie, cu precizie şi acuratețe, cu instrumente 
specifice meseriei de bijutier. 

Gutenberg a experimentat cu tenacitate, ani la 
rând, metode de imprimare a textului scris, care să 
ducă la o creștere semnificativă a producţiei de carte, 
foarte necesară în aceea epocă în diverse domenii, dar 
mai ales în cultul liturgic. Astfel că în 1455 reuşeşte să 
scoată de sub tipar tirajul „Bibliei cu 42 de rânduri”, în 
limba latină. O carte măiestrit executată atât prin ilus- 
trațiile sale reprezentând miniaturi, cât şi prin textul 
înşirat impecabil pe suportul de scriere, pe două co- 
loane aliniate fără cusur, în 42 de rânduri. Dar trebuie 
amintit faptul că presa de imprimare a textului, de con- 
strucție fixă, a apărut în China şi a fost folosită în Asia 
de S-E cu mult timp înainte de Gutenberg. Bibliotecile 
chineze şi coreene dețineau zeci de mii de volume ti- 
părite fie prin imprimarea cu plăci gravate cu textul 
fiecărei pagini, fie prin tiparul cu ideograme mobile, 
întrucât limbile asiatice precum cele din China sau 
Coreea nu sunt redate în scris ajutorul unui alfabet, 
aşa cum se întâmplă în Europa. Din această cauză, 
complexitatea sistemului de scriere folosit a împiedi- 
cat utilizarea pe scară largă a cărților tipărite în zona 


asiatică. Nu se știe dacă Gutenberg a avut cunoștință 

de tiparul chinez. Dar succesul tiparului lui Gutenberg 
în Europa nu s-a lăsat aşteptat, astfel că şi acesta şi alte 
tipografii înființate după el au început producţia de 
masă a cărţilor tipărite şi răspândirea lor în rândul 
unor oameni care nu şi-ar fi permis să deţină cărţi îna- 
inte de inventarea tipăririi prin noua metodă. 
Gutenberg, însă, nu a avut acelaşi succes, financiar 
vorbind. Nefiind priceput la afaceri, tipărirea cărților 
nui-a adus o stare materiala prea bună, alţii profitând 


din plin de pe urma invenţiei sale. 


Invențiile lui Gutenberg 


1. Aliajul literelor 

Gutenberg şi-a dat seama încă de la începutul ex- 
perimentelor sale că plăcile de lemn gravate cu textul 
unei singure pagini implică mult prea mult timp şi 
cheltuială deoarece fiecare matriţă trebuia lucrată cu 
mâna separat şi nu avea durabilitate. I-a venit ideea 
de a grava alte matrițe, de dimensiuni mult mai mici, 
pentru fiecare literă în parte şi care să fie refolosite 


la fiecare pagină. Literele din „Biblia cu 42 de rân- 

duri” seamănă cu cele din manuscrisele care existau 
în epocă. Inventatorul le-a aliniat de-a lungul unor 
linii trasate pe matriță, așa cum copișştii își trasau linii 
oarbe pe filele de manuscris pentru a le ieşi scrisul 
drept, doar că acestea din urmă aveau câte 62 de rân- 
duri pe fiecare pagină. 

Plumb, bismut și antimoniu - acesta era aliajul la 
care s-a oprit Gutenberg pentru turnarea literelor în 
forme. Acest aliaj s-a dovedit a fi cel mai durabil și 
mai rentabil pentru această activitate și inventarea 
lui se datorează, de bună seamă, apartenenţei la 
breasla prelucrătorilor de metale. Aliajul a permis re- 
darea conturului literelor (poanson, patronarum) cât 
mai exact, la dimensiuni mici şi turnarea la fiecare li- 
teră a câte unui suport cu care să poată fi montată pe 
placa tipografică sau să fie demontată, după cerințe. 
„Biblia 42”, cum i se mai spune, cuprinde 1282 de pa- 
gini, cu câte două coloane, în care au fost tipărite nu 
mai puțin de 2,5 milioane de semne grafice. Acestea 
au fost multiplicate în 300 de exemplare. După stu- 
diul amănunțit al textului „Bibliei 42”, s-au putut 
identifica 290 de caractere tipografice diferite, cum 
ar fi litere mari de tipar, litere mici de tipar, toate 
semnele de punctuație, cifrele arabe sau cifrele scrise 
cu caractere latine și altele. Fiecare pagină conţine 
între 2000 — 2500 de semne grafice, iar cartea fiind 
tipărită „in folio” (4 file tăiate două câte două, adică 
8 pagini legate împreună în fiecare fascicol), culege- 
rea textului era obligatoriu să fie făcută integral pen- 
tru fiecare fascicol în parte. Acest raționament 
conduce la ideea că trusa de litere a lui Gutenberg, 
care a făcut posibilă apariția „Bibliei 42”, trebuie să fi 
avut între 15.000 şi 20.000 de litere şi alte caractere 


grafice (poansoane). 


182 


Locurile destinate ilustraţiilor erau lăsate libere 
şi completate după tipărirea textelor cu miniaturi or- 
namentale. Forma literelor a evoluat în următoarele 
zeci de ani după inventarea tiparului spre un aspect 
mai drept şi mai standardizat. Ilustrațiile miniate au 
fost înlocuite treptat de gravuri, până când miniatu- 
rile nu şi-au mai găsit locul în cărțile tipărite. Volu- 
mele scoase de sub tipar în această perioadă de 
trecere de la scrisul de mână la scrisul de tipar stan- 
dardizat au fost numite generic „incunabule”. Toto- 
dată a crescut şi numărul de rânduri pe fiecare 
pagină (66 de exemplu la „Catolicon”, 1462, autor 
tipar - Gutenberg), dar s-au diminuat dimensiunile 
literelor, fără să scadă calitatea contururilor şi lizibi- 


litatea textului. 


2. Standardizarea literelor 

Tiparul nu era, în sine, o scriere, ci o... ştampilă. 
Una care să reproducă semnele pe care le scrie mâna. 
Pentru a reproduce fiecare semn, pentru a forma cu- 
vinte cu aceste semne, aşezate pe rânduri, în pagini, 
trebuia creat un „tip”, care să fie caracterizat de anu- 
mite dimensiuni, proporții, astfel încât textul repro- 
dus să fie cât mai lizibil, pentru fiecare literă în parte, 
pentru fiecare semn grafic. Ştampila a fost cunoscută 
încă din antichitate și folosită pentru baterea de mo- 
nede şi sigilii. Primii care au încercat să rezolve pro- 
blema au fost matematicienii, prin realizarea unor 
imagini proporţionate ale semnelor și apoi bijuterii, 
în urma perfecționării mecanicii, metalurgiei sau chi- 
miei. Cel care a îmbinat în mod genial aceste ele- 
mente a fost Gutenberg. 

Standardizarea însemna păstrarea acelorași di- 


mensiuni pentru lățimea marginilor colilor faţă de 

text, pe fiecare pagină, aceeaşi lungime a rândului în 
text, spații egale între rânduri, spații egale între cu- 
vinte şi spații egale între litere. Toate aceste elemente 
transformau tipărirea într-un demers tehnic dificil, 
cu multe calcule matematice și aplicaţii practice din 
care unele constituiau secrete ale meseriei. Dar difi- 
cultățile majore pe care le întâmpinau tipografii în 
deschiderea și menţinerea unei tipografii n-au con- 
stituit un impediment pentru răspândirea pe scară 
largă a tiparului, cum n-au constituit impedimente 


nici granițele lingvistice ale popoarelor europene sau 


schimbarea alfabetului latin cu cel chirilic. Standar- 
dizarea era posibilă pentru că erau standardizate în 
primul rând literele. Astfel, „lățimea punctului” con- 
stituia unitatea de măsură de bază, litera „I” sau ,i” 
sau „]” aveau aceeași lățime ca și punctul, litera „a” 
sau „n” sau „d” sau „b” şi altele cu caractere mici 
aveau lățimea de 3 ori mai mare decât a punctului, li- 
tera „M” sau „m” sau altele cu lățime mai mare aveau 
lățimea de 2 ori mai mare decât a literei „a” și de 6 
ori mai mare decât lățimea punctului. Distanţa dintre 
două litere din acelaşi cuvânt era cât lățimea unui 
punct, iar distanţa dintre cuvinte era de 3 ori lățimea 
punctului. Aceste calcule minuțioase făceau ca textul 
să fie lizibil și, deşi standardizarea propusă de Guten- 
berg și tipografii care i-au urmat pare rudimentară, 
ea stă la baza standardizării alfabetelor care se folo- 


sesc astăzi la scrierea cu ajutorul computerului. 


3. Cernelurile 

Cernelurile folosite de Gutenberg la tipărirea tex- 
telor au fost superioare calitativ celor folosite în 
China și Coreea. Şi la acest capitol inventatorul Euro- 
pean al tiparului a marcat un succes pentru faptul că 


s-a gândit să folosească vopsele în ulei, de genul celor 


folosite în pictură, în locul cernelurilor pe bază de apă 
folosite până atunci şi în Europa şi în Asia. El a ames- 
tecat energic pulberea de negru de fum într-un mojar 
cu ulei vegetal și oțet din vin, obținând o cerneală 
care după uscare nu mai era solubilă la umezeală. 
Această cerneală era pensulată pe suprafața poan- 
soanelor cu litere înainte de imprimare. Urmașii lui 
Gutenberg s-au gândit să folosească şi alte culori cum 
ar fi cele din lucrarea „Psaltirea de la Mainz” (1457), 
unde letrinele inițiale sunt imprimate în roşu şi al- 
bastru, începuturile de text numai cu roșu iar textul 
cu negru. Folosirea uleiului pentru pictură a avutun 
efect estetic deosebit, pentru că împiedica migrarea 
cernelii în afara conturului literelor şi păstra intactă 
forma semnelor tipografice, identic cu aceea de pe 


poansoane dar care era gravată „în oglindă”. 


4. Presa pentru tiparul mobil 

Presa tipografică a lui Gutenberg denumită și 
„teasc”, pentru că forma ei arhaică semăna cu un 
teasc de struguri, este o altă inovaţie care avea rolul 
de a îmbunătăţi şi uniformiza presarea plăcii tipogra- 
fice pe hârtie. Faţă de presa fixă care făcea presarea 
manual și neuniform, apărând diferenţe de intensi- 
tate a culorii cernelurilor pe hârtia imprimată, presa 
teasc putea realiza cu ajutorul unui șurub central și 
a unui volant o presiune uniformă pe toată suprafața 
şi progresivă pe placa numită „platină”. Cerneala era 
transferată pe suprafața poansoanelor cu ajutorul 
unui sul de piele umplut cu fire din păr de cal care 
erau impregnate cu cerneală. Un al doilea sul de piele 
era trecut pe suprafaţa literelor pentru uniformiza- 
rea stratului de cerneală. 

O altă îmbunătăţire adusă plăcii tipografice era 


aceea că era încălzită la câteva zeci de grade pentru 

a fluidiza cerneala depusă și a uşura absorbția aces- 
teia de către hârtie. Hârtia se aşeza deasupra şi se 
efectua presarea. Toate aceste manevre creșteau du- 
rata tipăririi și a costurilor de producţie pentru un 
singur exemplar, comparativ cu manuscrisele co- 
piate, dar posibilitățile de multiplicare în sute de 
exemplare, calitatea materialului tipărit și rezistența 


acestuia la factorii de mediu justificau eforturile. 


5. Hârtia 

Hârtia a fost produsă în Europa mult mai târziu 
decât în China, de unde provine, începând cu aproxi- 
mativ anul 100 î. Hr. În Europa s-a folosit mult timp 
pergamentul, care putea fi răzuit pe suprafață şi res- 
cris la nevoie (palimseste). În Europa secolului XV 
hârtia era la fel de scumpă ca şi pergamentul. Totuşi 
Gutenberg a preferat-o pergamentului folosind 
numai pentru „Biblia 42” aproximativ 51.000 de coli 
de hârtie şi 5.000 de piei de vițel pentru un tiraj de 
300 de exemplare. Înainte de tipărire hârtia era tăiată 
în coli duble, la dimensiunile dorite pentru cartea ce 
urma a fi tipărită, croirea se făcea pe coli de hârtie 
manuală fabricată pe site din fibre de cârpe, care asi- 
gurau o calitate superioară. În unele cazuri hârtia era 
trasă din baia de fibre cu reliefarea unui filigran con- 
fecționat din sârmă subțire, ce se monta pe sita de fa- 
bricaţie. Hârtia era pregătită pentru tipărire printr-o 
umezire ușoară, care asigura absorbția cernelii și re- 
manența acesteia după uscare. În caz contrar exista 
riscul ca cerneala să nu facă priză cu hârtia şi să se 


exfolieze ulterior sub forma literelor. 

Concluzie 

Tiparul a preocupat mult timp pe cei interesaţi de 
multiplicarea şi diseminarea cunoștințelor umanită- 
ţii. Este foarte probabil ca lohannes Gutenberg să fi 
fost la curent cu încercările de a-l folosi în Europa, 
dacă nu și cu cele din zona asiatică. Multe cunoștințe 
de mecanică, matematică, chimie, desen sau pictură 
au fost înglobate în această invenție de către Guten- 
berg, care s-a dovedit a fi de-a dreptul obsedat de pu- 
nerea ei la punct, dar şi de către alţi înaintași ai săi. 
O putem numi şi o invenție colectivă, dar orchestra a 


avut un dirijor genial: lohannes Gutenberg. 

Anca BORDEANU 


Librării de literatură în muzee 


- O inițiativă inedită 


a Muzeului Literaturii Române laşi — 


Trei dintre muzeele literare ieşene găzduiesc de 
anul acesta librării cu specific inspirat de patronul li- 
terar. Este vorba despre spaţiile muzeale de la Boj- 
deuca lui lon Creangă, Casa Pogor şi Muzeul „Mihai 
Eminescu”. 


Specificul librăriilor a fost ales în funcţie de tipul 


de scrieri literare asociate patronului cultural al mu- 
zeului. Au rezultat astfel singurele librării speciali- 
zate pe diverse genuri literare din zona Moldovei. 
Sub sloganul „Regăsiţi cărțile copilăriei”, Librăria 
de la Bojdeucă adună volume pentru copii pline de 
poveşti, povestiri, basme, poezii. Peisajul de la Boj- 
deuca lui Creangă s-a colorat cu titluri şi autori 
îndrăgiţi de copii, de la clasicii Fraţi Grimm până la 


Spiridon Vangheli. 

Librăria din Casa Pogor reunește sub deviza 
„Locul unde literatura a făcut istorie” volume de cri- 
tică literară, memorialistică, muzeografie şi istorie a 


culturii. Autorii ale căror volume se regăsesc pe raf- 


turile Librăriei din Casa Pogor sunt reputați critici in- 


terbelici sau contemporani, memorialişti, istorici. 
Poate fi găsit aici George Topîrceanu (Memorii de răz- 
boi. Amintiri din Turtucaia), dar şi Klaus lohannis 


(Pas cu pas). 


Muzeul „Mihai Eminescu” şi-a completat activita- 
tea odată cu deschiderea librăriei de profil. Şi-au dat 
întâlnire într-un singur loc - Librăria de Poezie — 
autori cunoscuţi precum: Emil Brumaru, Ruxandra 
Cesereanu, Dan Coman, Dan Sociu ş.a. 

Scopul declarat al librăriilor muzeale este de a fa- 


cilita vizitatorilor achiziționarea cărţilor de profil. 


Experienţa muzeală este astfel completată. Următo- 
rul pas este ca aceste destinaţii literare să devină 
puncte de reper şi pe harta culturală ieşeană. Aici vor 
putea fi organizate evenimente culturale precum lan- 
sări de carte sau lecturi publice, dar şi întâlniri cu 


membrii redacţiei „Dacia Literară” 

Monica SALVAN 


Atelierele FILIT pentru iraducători 


(31 august 8 septembrie 2015, Ipotești) 


În perioada 31 august - 8 septembrie 2015 s-a 
desfăşurat, sub egida FILIT 2015, programul cultural 
„Atelierele FILIT pentru traducători”, iniţiat şi orga- 
nizat de Muzeul Literaturii Române Iaşi şi sprijinit de 
Memorialul Ipoteşti - Centrul Naţional de Studii 
„Mihai Eminescu”, cu scopul de a contribui la o mai 
mare vizibilitate a literaturii române la nivel 
internaţional. Traducători literari din 10 ţări (Bulga- 
ria, Franţa, Grecia, Italia, Olanda, Polonia, România, 
Spania, SUA, Ungaria) s-au bucurat de acest cadru de 
întâlnire şi comunicare profesională, unde au tradus 
şi comentat texte ale autorilor români. La simpozio- 
nul din 4-5 septembrie 2015, consacrat traducerii 


literare, traducători ai lui Creangă, Caragiale, 
Eminescu, Blaga ş.a. au prezentat „exportul de clasici” 
ca pe „o afacere dificilă”. S-au evocat de asemenea 
problemele traducerii contemporane, iar poezia ro- 
mânească a beneficiat de o masă rotundă. Scriitorul 
Max Blecher (1999-1938), originar din Botoşani, a 
suscitat atenţia unor traducători din Bulgaria, Italia 
şi Polonia. 

Alte două iniţiative ale MLR laşi care susţin 
creaţia contemporană şi promovarea internaţională 
a patrimoniului sunt de asemenea în curs de 
desfăşurare: Rezidenţele FILIT pentru autori români 
şi Rezidenţele FILIT pentru traducători străini. 


Jan Willem Bos, Gabriella Koszta, Jean-Louis Courriol, Bruno Mazzoni 


ATELIERELE FILIT 


PENTRU TRADUCĂTORI, 


ProEuropeana Clubul cărții digitale 


187 


RAFTUL CU ECOURI 


Amelia GHEORGHIŢĂ 


Simpozionul Naţional „Istorie, cultură, patrimoniu”, ediția a VIIl-a 


În perioada 10-11 iunie 2015 a avut loc Simpo- 
zionul Naţional „Istorie, cultură, patrimoniu”, organi- 
zat de Muzeul Literaturii Române laşi, în parteneriat 
cu Direcţia Judeţeană pentru Cultură Iaşi şi Asociaţia 
„Patrimoniu pentru Comunitate”. 

Aflat la cea de-a VIII-a ediţie, evenimentul s-a bu- 
curat de participarea unor nume importante din me- 
diul ştiinţific şi nu numai, din ţară şi din afara 


graniţelor. Anul acesta, peste 40 de specialişti s-au 


reunit pentru a dezbate despre cultură şi civilizaţie 
românească în context european, politici culturale, 
biblioteconomie, istoria cărții, precum şi despre con- 
servarea şi restaurarea valorilor de patrimoniu. 
Invitaţii au susţinut comunicări la muzeele „Vasile 
Pogor” (laşi) şi „Constantin Negruzzi” (Hermeziu, co- 
muna Trifeşti), acestea urmând a fi publicate în cel 
de-al VIII-lea volum al „Anuarului Muzeului Literatu- 
rii Române laşi”. 

leșenii, invitați să contribuie la scrierea istoriei 


Muzeul Literaturii Române Iaşi, în colaborare cu 
Asociaţia „Patrimoniu pentru comunitate”, a lansat 
proiectul „Memorii pentru comunitate”, inițiativă 
care face parte din planul de implicare al MLR în 
(re)construcţia identităţii culturale a oraşului. Pro- 
iectul îşi propune să stimuleze recuperarea şi valori- 
zarea memoriei culturale şi sociale locale, în vederea 
îmbogăţirii şi nuanţării identităţii comunităţii, a 
cunoaşterii şi creşterii vizibilităţii contribuţiilor lo- 
cale la schimbările socio-culturale majore. 

Astfel, ieşenii sunt invitaţi să propună spre publi- 
care în spaţiul revistei Dacia Literară, la Editura Mu- 


zeelor Literare (www.emliasi.ro) sau pe site-ul 


instituţiei pagini de memorii, jurnale, amintiri, măr- 
turii, note de călătorie sau corespondenţă care se re- 
feră la trecutul mai apropiat sau mai îndepărtat al 
oraşului Iaşi şi al ieşenilor, indiferent de domeniu. 
Proiectul este un apel adresat tuturor ieşenilor de a 
contribui la scrierea istoriei oraşului. 

Perioada de depunere a documentelor a început 
cu data de 20 august, iar transmiterea manuscriselor 
se va face prin predarea formatului fizic la secreta- 
riatul Muzeului Literaturii Române lași (strada Vasile 


Pogor, nr. 4, laşi) sau în format electronic la adresa: 


Memorii pentru comunitate 


Detali 
WwWW.muzeulliteraturiiiasi.ro 


Așteptăm paginile dvs. de memorii, jurnale, amintiri, mărturii, note de călătorie 
sau porpopope ani care se referă la trecutul mai apropiat sau mai îndepărtat 


or, 


muzeul. iteraluri oma. com sau la s 


indiferent de domeniu, la adresa 
tariatul MLR lași 


ProEuropeana Clubul cărții digitale 


189 


RAFTUL C 


Călin CIOBOTARI 


U EC 


Theaterstock Bacău. 16 zile de pace și teatru 


Moto: Taximetrist băcăuan: „Să-i dea Dumne- 
zeu sănătate lu fata asta, Sigartău, şi festivalul ei. 
Am făcut bani într-o săptămână cât în toată luna 


iulie” 


Trebuie să admitem că îţi trebuie mult curaj să 
faci un festival de teatru în România. Îţi trebuie și mai 
mult curaj să-l faci în luna august, când ațipeala tea- 
trului românesc e nespus de dulce, şi nu oriunde, ci 
într-un oraş fără vreo apetenţă teatrală ieșită din 
comun, Bacău. Când mai şi decizi ca festivalul să du- 
reze 16 zile înseamnă că îți plac senzațiile tari şi ris- 
curile extreme... 

Anca Sigartău a riscat mult cu acest festival, 
Theaterstock (aluzie interesantă la Woodstock şi la 
nostalgia unei libertăți de un anume tip, cu o posibilă 
parafrază pe „16 zile de pace şi teatru”), aruncat pe 
piață aproape din senin, bulversând teatrele, criticii, 
băcăuanii simpli şi mai ales pe cei cu funcții adminis- 
trativ-locale. Aflată la început de mandat, directoarea 
Teatrului „Bacovia” a mers cumva pe formula „totul 
sau nimic”, încercând să producă un eveniment cul- 
tural major, unic în istoria oraşului, şi, în plan teatral, 
fără concurenţă în regiunea de Nord Est a României. 

Când, pe la începutul lunii iulie, Doru Mareş, se- 
cretarul literar al Teatrului, m-a sunat să mă invite la 
Festival, nici măcar nu ştiam despre ce este vorba. lar 


când am aflat că ține mai bine de două săptămâni, am 

rămas buimac. La laşi, pretinsă capitală culturală eu- 
ropeană, organizatorii tocmai anunţaseră suspenda- 
rea Festivalului Internațional de Literatură şi 
Traducere (FILIT), acuzând ingerinţe politice, iar la 
Bacău se năştea o megastructură festivalieră foarte 
tentantă prin modul de implicare a comunității. 

Nici Theaterstock n-a fost ferit de emoţii. Cu vreo 
trei zile înainte de debut, Consiliul local Bacău refuza 
să voteze alocarea unui buget ce părea prea mare 
unor oameni neobişnuiţi să vadă în cultură altceva 
decâtun moft. Împărțită, presa locală ba vedea peste 
tot combinaţii cu banul public, ba clama necesitatea 
aproape fatală a Festivalului. Intelectualii băcăuani, 
la rândul lor, oscilau între neîncredere şi entuziasm, 
între scepticism radical și optimism deșănțat. Întâm- 
plările acestea politico-financiare au avut însă şi 
efecte benefice: o mediatizare teribilă, echivalentă cu 
acțiunile unui regiment de PR, dar şi crearea unei 
stări de aşteptare încordată din partea comunității. 
Numai Anca Sigartău să nu te numeşti în astfel de 
situații! 

Cum necum, într-o şedinţă extraordinară de Con- 
siliu local, ținută chiar în preziua începerii Festivalu- 
lui, bugetul (partea Primăriei) a fost aprobat şi 
situaţia oarecum dezamorsată. De ce „partea Primă- 
riei?” Pentru că o altă parte, foarte consistentă, a 
venit din zona privată, semn de luminare la minte a 


oamenilor de afaceri locali şi a companiilor care au 

învățat ceva din marea lecţie de succes a Sibiului. 

Din câte mi-am dat seama în perioada în care am 
stat la Bacău, filosofia Theaterstock-ului este una a 
racordării comunității la cultură. Fie prin „cârlige” 
precum evenimentele outdoor (deloc puţine la 
număr, şi cuantificabile în concerte, performance-uri 
stradale, sau spectacole în aer liber), fie printr-o 
ofertă teatrală prioritar „de public”, bine dozată şi de- 
zarmantă prin diversitate. Treptat, zona centrală a 
Bacăului s-a transformat într-un fel de vast sat de 
vacanţă în care domnii şi doamnele la patru ace au 
coexistat armonios, cultural, cu generaţia blugilor 
rupți, împărțind satisfacţii teatrale şi găsind puncte 
comune care, altfel, ar fi fost greu de închipuit. 

Entuziasmul băcăuanilor a pus între paranteze 
toate prejudecățile şi scepticismul celor care nu cre- 
deau în interesul pentru cultură al acestui oraş. Nu 
vorbesc despre concertele lui Ovidiu Lipan Ţăndărică 
sau AG Weinberger, la care au participat peste 10.000 
de persoane, ci despre situații precum cele de la Tea- 
trul de Vară „Radu Beligan”, unde a umple la refuz o 
sală de 1.500 de locuri cu oameni veniți la spectacole 
de teatru, în august, pe caniculă, vorbeşte de la sine 
despre acest interes. Şi justifică, simbolic, sloganul 
acestei prime ediții: „We are One”... 

Pentru evenimentele din Festival s-au utilizat nu 
mai puțin de 23 de spaţii, de la sălile Teatrului 
„Bacovia”, şi pub-uri locale (PUB S4, Berăria cu noroc), 
la spaţii precum Centrul de Afaceri şi Expoziţii 
„Mircea Cancicov”, scena amenajată în fața Hotelului 
Decebal, spații convenționale şi neconvenţionale etc. 
O mobilizare de forțe impresionantă, susținută logis- 
tic de circa 300 de voluntari şi de un staff mereu pe 
fază, a gestionat rularea a peste 1600 de artişti invi- 


taţi. Fără îndoială, modelul Festivalului Internaţional 


ad 


de Teatru Sibiu a lăsat urme pozitive în practicile or- 
ganizatorilor din România. De altfel, întreg conceptul 
Theaterstock, inclusiv structurarea pe secțiuni şi ac- 
centul pus pe componenta de outdoor, aminteşte de 
FITS, lăsând impresia, frecvent, că se doreşte o re- 
plică a respectabilului festival sibian. Desigur, păs- 
trând proporţii precum cele de buget (circa 700.000 
euro la Bacău, peste 9 milioane de euro la Sibiu). 

Pe zonă strict teatrală, două secțiuni dominante 
definesc Theaterstock: secțiunea Independent (dedi- 
cată producţiilor independente) şi secțiunea Poves- 
tea noastră, în cadrul căreia au fost găzduite 
spectacole ale unor teatre de stat româneşti. A fost 
un prilej, în ce mă priveşte, de a constata cât e de vi- 
guros fenomenul teatrului independent din România, 
fie numai şi parcurgând impresionanta lista de spec- 
tacole aduse la Bacău şi semnate de regizori mai mult 
sau mai puțin cunoscuți (Cristi Juncu, Theo Herghelegiu, 
Leta Popescu, Claudiu Bleonţ, Andreea Gavriliu, 
Andrei şi Andreea Grosu, Magda Catone, Dorina 
Antohi, Mariana Cămărăşan, Alexandra Penciuc, 
Mihai Niţu, Mihaela Triboi, Lorette Enache, Alexandru 
Bogdan, Radu lacoban, Valentin Branişte, Miriam 
Răducanu, Mihaela Boboc Manea, Şerban Puiu, Aurel 
Palade, Sânziana Stoican şi mulţi alţii). Din plaja 
independențţilor, focusul a fost pus pe Lia Bugnar (ex- 
cesiv) prezentă în Festival cu şase sau şapte producții 
(cu Marius Manole cap de afiş în câteva din acestea). 
La „Povestea noastră”, publicului băcăuan i s-au oferit 
spectacole de Alexander Hausvater, Silviu Purcărete, 
Mihai Măniuţiu, Gelu Colceag, Alexandru Dabija, 
Alexander Morfov, Ada Lupu, Bocsârdi Lâszl6, larina 
Demian şi alții. Salutară, apoi, atenţia organizatorilor 
pentru teatru radiofonic (cu propuneri de audiții), 


pentru spectacolele de teatru-dans (teatru în 

mişcare), dar şi pentru ceea ce s-ar numi teatru in- 
strumental (excelentul spectacol ArtOrchestra, în 
regia lui Horia Suru). În fine, trebuie amintită și se- 
siunea de conferințe, firavă, dar cu promisiuni de 
creştere pentru ediţiile viitoare. 

Bineînţeles, nu toate au mers strună. S-au mai de- 
calat orele spectacolelor, au mai fost anulate eveni- 
mente (concertul celor de Zdob şi Zdub, de exemplu), 
s-au mai supărat unii, şi-au mai pierdut răbdarea 
alţii, însă, pentru o primă ediţie, impresia generală 
este una net favorabilă. Cred că principalul merit al 


Theaterstock 2015 este că este construit pentru co- 


munitate. Nu pentru Anca Sigartău, nu pentru gru- 
puri şi găşti, nu pentru critici pretenţioşi şi scorţoşi, 
ci pentru un public curat, nepervertit, cumva virgin, 
dispus să participe la această aventură culturală ine- 
dită. Şi în plan economic beneficiile există. Cuvintele 
din moto-ul acestui text mi le-a spus, în ultima zi de 
festival, un taximetrist băcăuan mulțumit că a datlo- 
vitura într-o lună pe care el o scosese total din calcul. 
1 se alătură hotelieri, comercianţi şi mulţi alții care se 


conving că şi cultura poate fi o industrie profitabilă. 

Alexandru Arion, jurnalist, publisher al grupului 


Flacăra şi director al editurii Crime Scene Press. 


George Arion, scriitor, publicist 


George Arion jr., student la Facultatea de limbi 
străine de la Universitatea Bucureşti, traducător 


din limba italiană şi din limba engleză 


Dana Bădulescu, traducător, doctor în filologie al 


Universităţii „Alexandru loan Cuza” laşi 


Ioana Bujoreanu, doctorand al Universităţii de Arte 


„George Enescu”, domeniul Teatru 


Emilia Căpălnăşan, doctor în filologie al Uni- 


versității de Vest Timişoara 


Iulian Marcel Ciubotaru, muzeograf în cadrul 
secțiunii academice a Muzeului Universităţii 


„Alexandru loan Cuza” laşi, cercetător 


Irina Croitoru, doctor al Universităţii „Alexandru 


loan Cuza” laşi, domeniul Filologie 


Alice-Claudia Gherman, publicist, redactor la Alias 
Publishing 


Mircea Cristian Ghenghea, cercetător dr. Departa- 
mentul de Cercetare al Facultăţii de Istorie a 
Universităţii „Alexandru loan Cuza” laşi 

Mihaela Grancea, prof. univ. dr în cadrul 


Universităţii „Lucian Blaga” Sibiu 


Corneliu Grigoriu, fotograf al Muzeului Literaturii 


Române laşi 


Laura Guţanu, publicist 


Cosmin Pârghie, doctorand al Universității „Ştefan 


cel Mare” Suceava, domeniul Filologie 


Liliana Petruș, poet, prozator, redactor şef al 


Publicaţiilor Flacăra 


Elena Ploșniţă, doctor în ştiinţe istorice, director 
adjunct al Muzeului Naţional de Istorie a 


Moldovei 


Simona Preda, doctor în istorie al Universității din 


Bucureşti 


Mihaela Puiu, expert restaurator carte veche, 
Mitropolia Moldovei și Bucovinei, Centrul de Con- 


servare şi Restaurare Artă Sacră „Resurrectio” laşi 


Adriana Radu, profesor dr. la Colegiul Naţional laşi 


Bogdan  Romanică, sociolog, doctorand al 


Universităţii Laval, Quebec, Canada 


Doru Scărlătescu, prof. univ. dr. în cadrul 


Universităţii „Alexandru loan Cuza” laşi 


Valentin Talpalaru, scriitor, realizator radio, mu- 
zeograf în cadrul Muzeului Literaturii Române 


laşi 

FILIT 2015, game over! 


FILIT 2015 a însemnat - pentru organiza- 
tori, comunitate, ca și pentru întregul câmp 
literar - o experință, una chiar mai specială 
decât ne-am fi dorit-o. lar dacă tot a fost să 
se întâmple, cel mai important este să o 
transformăm într-o lecție învățată. Nu voi 
relua întreaga poveste a modului cum poli- 
ticianismul mărunt, servit de pârghiile 
administraţiei şi de ventilatoarele harnice 
ale presei locale de scandal, poate periclita, 
în mod iresponsabil, un proiect major al 
Iașului cultural. Cert este că echipa FILIT a 
avut demnitatea și curajul să spună: până 
aici! Dacă nu mă înşel, este pentru prima 
dată când, deși aflată în posesia unui buget 
corect pentru un eveniment de succes și de 
asemenea dimensiuni, o echipă este pusă în 
situaţia şi are puterea, în numele unor prin- 
cipii, să spună NU şi să autosuspende un fes- 
tival. A fost o decizie radicală, deloc ușor de 
luat, însă, așa cum s-a dovedit ulterior, a fost 
cît se poate de inspirată. Autonomia 
culturală, esenţială într-o construcţie atât de 
fragilă cum este „bucuria”, „atmosfera” sau 
„succesul” unui festival de talia și de ştaiful 
FILIT-ului, nu poate fi obiectul niciunui com- 
promis. Valul uriaş de simpatie şi de 
susținere venit de pretutindeni, de la citito- 
rii obișnuiți de literatură și până la mari 


personalităţi, de la elevi la academicieni și 
diplomaţi, de la voluntarii FILIT din anii 
precedenţi la jurnaliști internaţionali și 
traducători, sperat de noi și năucitor pentru 
acei politicieni care nu au călcat niciodată la 
evenimentele FILIT, a demonstrat o solida- 
ritate așa cum viaţa literară românească nu 
a mai cunoscut de mult și ne-a dat puterea 
şi încrederea să mergem mai departe. FILIT 
2015 este experienţa culturii care se opune, 
în numele propriilor valori şi al demnității, 
politicianismului. Este momentul în care s-a 
înțeles că banii, oricât de mulți ar fi, nu fac 
singuri un festival, că oamenii de cultură nu 
sunt dispuși să muţească la comandă, să se 
lase batjocoriţi și să înghită umilinţe în nu- 
mele unui buget. Fără profesionalism, gust, 
capital de încredere, portofoliu de contacte 
şi mai ales fără libertatea de expresie, banii 
sunt hârtii moarte, incapabile să miște sufle- 
tele, să creeze momente de graţie. 


În fine, în urma dialogului cu autorităţile, 
a avut loc ediţia restrânsă, de protest, cu 
promisiunea creării unei fundații care să asi- 
gure autonomie festivalului şi o echipă 
stabilă. Game over! Până și ediția restrânsă 
s-a bucurat de succes, de participarea 
entuziastă a publicului și de elogii. Asta este, 

EDIT! 


echipa FILIT nu poate face lucruri de 
mântuială! Pe lângă evenimentele tipice 
FILIT-ului, au fost puse sub reflector cele 
douăsprezece obiective muzeale ale MNLR 
Iași și a fost deschis Muzeul „Cezar Petrescu” 
la Cotnari. Tot în 2015 s-a dezvoltat o parte 
de platformă culturală a festivalului, căci 
FILIT nu înseamnă doar zilele de 
efervescenţă a întâlnirilor, ci şi o serie de 
programe care se derulează pe întreg par- 
cursul anului. Alături de rezidențele pentru 
traducători, au fost înfiinţate rezidenţele 
pentru autori români și, în parteneriat cu 
Memorialul „Mihai Eminescu” de la Ipotești, 
au fost iniţiate „Atelierele FILIT pentru 
traducători”. Sper ca în 2016 să consolidăm 
zona de platformă culturală, intrând într-o 
serie de parteneriate internaţionale, cum ar 
fi rețeaua TRADUKI. 


ORIAL 


Li Li 


Dincolo de vizibilitatea extraordinară de 
care se bucură Iașul și Muzeul Literaturii, la 
nivel naţional și internaţional, în urma 
desfășurării FILIT, există și o serie de efecte 
care se fac simţite în ultimii trei ani: dezvol- 
tarea voluntariatului în proiecte culturale, 
creșterea prezenței publicului tânăr la eve- 
nimentele literare, impunerea Iașului ca loc 
al ospitalităţii culturale și centru al 
traducătorilor din limba română. La rândul 
ei, Editura Muzeelor Literare profită din plin 
de prezenţa traducărilor pentru tălmăcirea 
clasicilor noștri în diferite limbi, de la 
bulgară şi poloneză, la franceză şi turcă. Iar 
ultima ispravă indirectă a FILIT-ului, pe care 
e obligatoriu să o evoc, este contribuţia sa la 
obţinerea, în acest an, a rangului de muzeu 
naţional pentru instituţia care îl organi- 
zează. Să fie într-un ceas bun! 


Dan LUNGU 


ProEuropeana Clubul cărții digitale 


FILIT 2015 - ECOURI 


Horia-Roman PATAPIEVICI 


Eminescu și Paradisul 
(fragmente) 


Doamnelor, domnişoarelor şi domnilor, sunt 
foarte onorat să fiu pe scena Teatrului Naţional din 
Iaşi, din multe motive. În primul rând, pentru că 
Eminescu a fost o prezenţă fizică ce putea fi văzută 
pe străzile din laşi. Putea fi văzut, ce-i drept, şi în 
Bucureşti, însă acolo s-a canonit la „Timpul” ceva de 
speriat. Există o mărturie a unui domn care se numea 
Ioan N. Roman, din primăvara lui 1885, o amintire a 
lui Roman despre Eminescu, de pe vremea când 
Eminescu era deja bolnav: „Odată, într-o zi de primă- 


vară, pe la amiază, l-am întâlnit pe strada Universităţii, 
coborând spre strada Alecsandri, îmbrăcat în haine 
de doc, albe, 
şi-a ras must: 


cezariene, complet degajate, cu părul negru bogat, 


i cu mustăţile rase. Singura dată când 
ile. Cu trăsăturile regulate ale feţei sale 


strălucitor, dat pe spate, încadrându-i fruntea lată, cu 
zâmbetu-i imperceptibil încremenit pe buze şi cu pri- 
virea încărcată de nu ştiu ce tainică melancolie. 
Niciodată nu mi s-a părut Eminescu mai frumos 
decât atunci”. Dumneavoastră, ieşenii, care ştiţi locu- 
rile acestea, vă puteți imagina cum a decupat el aerul, 
trecând atunci când lui Roman i s-a părut cel mai fru- 
mos din toate dăţile în care îl văzuse. lar acest decu- 
paj rămâne cumva cu voi, ieşenii, într-un mod 
indestructibil. 

Am să vorbesc astăzi despre relaţia lui Eminescu 
cu Paradisul, despre relaţia noastră cu Paradisul şi, 
într-o măsură pe care o veţi judeca dvs, voi vorbi des- 
pre ceea ce fie avem, fie nu avem. Oricum, minunile 
sunt în funcţie de aşteptările noastre. Dacă nu ne-am 


aştepta ca cerul să fie albastru, faptul că este albastru 
ne-ar apărea ca o minune pentru care am fi infinit re- 


cunoscători. Sper ca pentru o oră să vă ţin legaţi de 
paradisul pe care Eminescu l-a sădit în limba română. 
Teza mea este că există un strat al limbii române care 
se traduce printr-un tip de muzicalitate a ei, pe care 
Eminescu l-a creat şi care pentru noi este o expe- 
rienţă actuală, vie, posibilă a Paradisului. Eminescu 
spunea despre civilizațiile dispărute că sunt „îngro- 
pate risipe”. Aventura la care vă invit este să dezgro- 
păm îngropatele risipe ale Paradisului din poezia lui 
Mihai Eminescu. 

Prima parte a conferinței mele descrie care este 
relația noastră, a modernilor, cu Paradisul. Este o 
relație complicată. Exemplul de la care plec este 
Dante. Dante a scris un poem pe care l-a numit „Poe- 
mul sacru” şi l-a structurat pe trei părți: Infernul, Pur- 
gatoriul şi Paradisul. Cele trei părți au o posteritate 
atât în zona popularității, cât şi în zona frecvenţei cu 
care sunt ilustrate aceste părți. Infernul are o astfel 
de remarcabilă posteritate. Toată lumea, întrebată 
care e partea cea mai reuşită a Divinei Comedii, va 
spune pe nerăsuflate că este Infernul. Jaroslav Peli- 


kan, un important istoric al creştinismului, al dogma- 
ticii creştine şi al formării simbolului credinței 
observa, în 2004, că, pentru cine parcurge bibliogra- 
ia dantescă, devine clară asimetria frapantă între 
textele dedicate Infernului şi cele dedicate Paradisu- 
ui. În plus, se spune că există o discriminare estetică 
absolut nejustificată: aceea care spune că Paradisul 


este „descărnat” şi, oricât de mare poet ai fi, nu prea 


poți face ceva genial cu o materie „descărnată”. În 
schimb, Infernul, dramatic fiind, şi având o materie 
groasă, se pretează la o descriere în care geniul lui 
Dante îşi dă măsura totală. Ei bine, această teorie mi 
se pare riguros falsă. Între cele trei cânturi, din punct 
de vedere al realizării artistice există o gradație cu 
totul şi cu totul excepțională. „Paradisul” este perfect 
realizat, limba italiană sună deplin, total şi ...paradi- 
siac. E o pură prejudecată istorică aceea că „Paradi- 
sul” este mai puţin realizat decât „Infernul”. Faptul că 
această prejudecată s-a putut naşte ne arată ea însăşi 
unde suntem noi astăzi şi ce fel de „chei” avem. Şi, 
atenție, nu e vorba doar de „chei” intelectuale, ci şi 
senzoriale, pentru că, atunci când citim poezie, in- 
trăm senzorial în universul poeziei. Nu mai avem 
cheile intelectuale, senzoriale şi morale prin care să 
înțelegem „Paradisul” lui Dante aşa cum ne este el 
dat, ca o capodoperă absolută a literaturii europene. 


În schimb, avem cheile intelectuale, senzoriale şi mo- 
rale prin care să înțelegem „Infernul”. lată de ce, aici, 
Dante ni se pare foarte bun. Părerea mea este că 
Dante e foarte bun peste tot! 

Al doilea exemplu pe care vi-l dau: în 1974, a apă- 
rut un Dicţionar de istorie a ideilor, în cinci volume. 
Un colectiv format din oameni instruiți şi-a propus 
să adune toate ideile cardinale din cultura euro- 
peană. Nici infernul, nici paradisul nu reprezintă pen- 
tru savanții respectivi, în 1974, o idee cardinală. Te 
uiţi la intrări ca să vezi câte ocurenţe sunt pentru „in- 
fern” sau termeni asociați şi pentru „paradis” sau ter- 
meni asociați. Observi că scorul este 29 la 2. Aşadar 
14,5 la 1 reprezintă ponderea în preocupările noas- 
tre culturale în ceea ce priveşte infernul şi paradisul. 
Sunt mult mai apropiaţi infernului decât paradisului. 

Al treilea exemplu provine dintr-un interviu pe 
care Ezra Pound i-l dădea unui poet englez, Donald 
Hall, în 1959. Acesta din urmă spera să obţină de la 
Ezra Pound, pentru ciclul său Cantos, Paradisul. Can- 
tos se dorea o replică la Divina Comedia şi atunci tre- 
buia să aibă o tripartiție similară. La întrebarea lui 
Hall, „Când scrii Paradisul?”, Pound dă următorul răs- 
puns: „E greu să scrii un Paradiso, când toate 
aparențele îți spun că ar trebui să scrii o Apocalipsă. 
În mod evident, e mult mai uşor în lumea de azi să 
găseşti locuitori pentru un infern sau chiar un pur- 
gatoriu decât pentru un paradis”, În anii '50, Hannah 
Arendt, în una din lucrările ei avea o vorbă pe care o 
rezum; în esenţă, spune că oamenii care nu mai sunt 
capabili să imagineze paradisul nu reuşesc să reali- 
zeze decât infernul, atunci când vor să facă o socie- 
tate bună. E o teorie perfect ilustrată, din păcate, de 
secolul XX. În fine, în 1937, Cioran are un articol în 
care evocă modul de a preda al lui Nae lonescu: „În 
toate prelegerile sale, paradisul nu a fost niciodată 
pomenit ca o realitate în timp ce, mereu, ne vorbea 

de Judecata de Apoi”. În anii 70, Henry Michaux 
spune: „Secolul nostru nu face parte din Paradis”. 

Concluzia e următoarea: avem o problemă cu pa- 
radisul. Este motivul pentru care vreau să-l reabilitez, 
în fața dumneavoastră. Există chei de lectură, există 
chei senzoriale de lectură dacă ne situăm moral- 
mente nu în război cu el, ci îl plasăm în orizontul nos- 
tru de aşteptare. Numai aşa, minunea de a-l 
descoperi că există se poate produce. 

Revenind la Eminescu, întrebarea este în ce con- 
stă opera lui Mihai Eminescu. În ediţia Maiorescu, 
ediție pe care Eminescu o detesta. De ce o detesta? 
Răspunsul îl voi da mai încolo, arătând ce credea 
însuşi Eminescu că ar fi opera sa. S-a întâmplat ceva 
în 1902. Este anul în care Titu Maiorescu donează 
Academiei Române manuscrisele lui Eminescu, acea 
ladă de care Eminescu se interesa, întrebându-i pe 
Chibici şi pe alți prieteni: unde sunt cărţile mele, 
unde este lada mea, caietele mele? Până la sfârşitul 
vieții a întrebat de ele. Toate acestea au fost păstrate 
de Titu Maiorescu până în ianuarie 1902, când le-a 
donat Academiei. Din acel moment, răspunsul la în- 
trebarea „care este opera lui Mihai Eminescu?” se 
schimbă în mod radical. Este momentul în care 
înțelegem că anvergura lui Eminescu era mai mare 
decât se credea şi că opera sa depăşeşte nivelul poe- 
ziilor zise antume. Prima reacție faţă de manuscrisele 
eminesciene este cea din 1911, a lui Ibrăileanu. Vă va 
şoca, în cazul în care n-o cunoaşteţi deja! Citez: „Cel 
mai mare omagiu care s-ar putea aduce lui Eminescu, 
mai mare decât cea mai înaltă statuie, ar fi distruge- 
rea volumelor de postume”. Ibrăileanu considera că 
manuscrisele sunt bune exclusiv pentru istoricii lite- 
rari şi că ele, ca atare, nu ar trebui publicate. Străba- 
teți, vă rog, cu gândul distanţa dintre 1911 şi textul 
programatic al lui Constantin Noica, din anii '70, 
Eminescu sau omul deplin al culturii române. Noica 
spunea că singurul lucru pe care trebuie să-l facem 


pentru Eminescu e acela de a-i facsimila toate caie- 
tele. În 1911, trebuie distruse manuscrisele, în anii 
'70 ele trebuie facsimilate. E un interval în care cul- 
tura română a parcurs o întreagă etapă, iar răspunsul 
la întrebarea „în ce constă opera lui Mihai Eminescu?” 
s-a schimbat radical. 

Primul răspuns solid la întrebarea „În ce constă 
opera lui Eminescu?” l-a dat George Călinescu, între 
1934 şi 1936, cu cele cinci volume care reprezintă o 
capodoperă critică. E o lucrare pe care o avem în 
două variante: varianta inițială, pe care Călinescu a 
remaniat-o în vederea republicării ei. S-a întâmplat 
în 1969, în ediția de Opere, apoi într-o ediţie populară 
la „Minerva”. Aranjamentul capitolelor s-a schimbat. 
Ce nu s-a schimbat este concepția de bază: ca să 
înțelegem opera lui Eminescu trebuie să citim ma- 
nuscrisele pentru că din manuscrise rezultă anver- 
ile 


gura intențiilor lui Eminescu. Schițele, exerci 


conţinute în manuscrise redimensionează totul şi 
arată că felul în care poetul îşi privea creația nu poate 
fi înțeles pornind doar de la poeziile antume. Din 
acest motiv Eminescu a detestat profund ediția 
Maiorescu, o ediție care nu avea cum să-i aproximeze 
intenţiile. Călinescu a înțeles acest lucru, a înțeles că 
Eminescu nu a fost un poet ocazional, ci creatorul 
unei opere; în consecinţă, şi-a propus să identifice 
programul originar eminescian. Cum a gândit, în ce 
a constat şi cum a realizat această operă - e ceea ce 
l-a preocupat pe Călinescu. Partea fundamentală a 
celor cinci volume este dată de capitolul numit „Des- 
crierea operei”, în care Călinescu purcede la inventa- 
rierea temelor din manuscrisele eminesciene. 
Capătul acestui proces de conștientizare a răs- 
punsului la întrebarea despre opera lui Eminescu îl 
reprezintă Petru Creția, cu Testamentul unui emines- 
colog, volumul său din 1998. Petru Creţia ne spune 
că manuscrisele sunt o nebuloasă numai pentru un 
„intrus”. Dacă nu adopți perspectiva intrusului, ma- 

nuscrisele îți arată cea mai bună radiografie, mate- 
rială, nu spectrală, a minții lui Mihai Eminescu. Răs- 
punsul lui Creţia la întrebarea despre care vorbim 
este: opera lui Eminescu o reprezintă poeziile din 
manuscrise, oricare ar fi stadiul lor de redactare. 

Următoarea etapă din conferința mea e să răs- 
pund la întrebarea: cum ne raportăm acum la totali- 
tatea operei lui Eminescu? Voi trece în revistă, pentru 
dvs., principala lui posteritate critică, în jaloanele 
care mie mi se par importante. Ghiciți probabil că 
perspectiva mea este una generativ-formatoare. Caut 
să înțeleg care sunt motoarele de generare a 
inspiraţiilor lui, care sunt metaforele dominante, care 
sunt miturile cognitive personale. Din acest punct de 
vedere, G. Călinescu este omul providențial al 
posterității eminesciene. În chiar începutul capitolu- 
lui referitor la descrierea operei, Călinescu consideră 
următoarele: „Cum orice gând omenesc profund 
porneşte de la cauza primă, opera lui Eminescu 
izvorăşte şi ea din fiorul cosmogonic”. E o sintagmă 
cheie, „fiorul cosmogonic”... „Poemele lui se învârtesc 
mai aproape sau mai departe de sâmburele de întu- 
neric al golului primar, dar momentul însuşi al gene- 
zei e formulat în "Rugăciunea unui dac” şi „Scri- 
soarea 1”. Pasajele din cele două poeme la care face 
aluzie G. Călinescu sunt: 


Mii pustiuri scânteiază sub lumina ta fecioară, 
Și câţi codri-ascund în umbră strălucire de isvoară! 
Peste câte mii de valuri stăpânirea ta străbate, 
Când plutești pe mișcătoarea mărilor singurătate! 
Câte ţărmuri înflorite, ce palate şi cetăţi, 
Străbătute de-al tău farmec ţie singură-ţi arăţi! 
Și în câte mii de case lin pătruns-ai prin ferești, 
Câte frunţi pline de gânduri, gânditoare le 
priveşti! 
Vezi pe-un rege ce-mpânzeşte globu-n planuri pe 


un veac, 


Când la ziua cea de mâne abia cuget-un sărac... 
Deși trepte osebite le-au ieșit din urna sorții 
Deopotrivă-i stăpânește raza ta și geniul morţii... 


Aceste versuri ar fi o introducere pentru o altă 
proiecţie a lui Eminescu: 


Facem pe pământul nostru mușunoaie de furnici; 
Microscopice popoare, regi, oșteni şi învăţaţi 
Ne succedem generaţii și ne credem minunaţi; 
Muşti de-o zi pe-o lume mică de se măsură 

cu cotul, 


În acea nemărginire ne-nvârtim uitând cu totul 
Cum că lumea asta-ntreagă e o clipă suspendată, 
Că-ndărătu-i și-nainte-i întuneric se arată. 


Şi aşa mai departe... Acesta este „fiorul cosmogo- 
nic” de care pomenea Călinescu. Voi citi un fragment 
şi din „Rugăciunea unui dac”, poem ce conţine şi o altă 
inspiraţie, un alt motor de generare: 


Pe când nu era moarte, nimic nemuritor, 

Nici sâmburul luminii de viaţă dătător, 

Nu era azi, nici mâine, nici ieri, nici totdeuna, 
Căci unul erau toate și totul era una; 

Pe când pământul, cerul, văzduhul, lumea toată 
Erau din rândul celor ce n-au fost niciodată, 
Pe-atunci erai Tu singur, încât mă-ntreb în sine-mi: 


Au cine-i zeul cărui plecăm a noastre inemi? 


EI singur zeu stătut-au nainte de-a fi zeii 
Și din noian de ape puteri au dat scânteii, 
EI zeilor dă suflet și lumii fericire, 

EI este-al omenimei izvor de mântuire: 
Sus inimile voastre! Cântare aduceţi-i, 

El este moartea morții și învierea vieţii! 

După care urmează conţinutul propriu-zis al „Ru- 
găciunii unui dac”, o contestare profundă a principiu- 
lui transcendent, o pagină de nihilism absolut, pe 
care Cioran a savurat-o. Toţi au crezut că inspirația 
pentru acest poem vine din „nihilismul budist”, dacă 
putem spune aşa. Doar Amita Bhose a identificat clar 
deosebirea față de inspiraţia indică, mai ales când 
Eminescu spune că el, principiul transcendent bun ... 


„.. îmi dete ochii să văd lumina zilei, 
Și inima-mi umplut-au cu farmecele milei... 


Sau: 


Să blesteme pe-oricine de mine-o avea milă, 
Să binecuvânteze pe cel ce mă împilă, 
S-asculte orice gură, ce-ar vrea ca să mă râdă, 
Puteri să puie-n braţul ce-ar sta să mă ucidă, 
Ș-acela între oameni devină cel întâi 

Ce mi-a răpi chiar piatra ce-oi pune-o căpătâi. 


Gonit de toată lumea prin anii mei să trec, 

Pân' ce-oi simţi că ochiu-mi de lacrime e sec, 
Că-n orice om din lume un dușman mi se naște, 
C-ajung pe mine însumi a nu mă mai cunoaște, 
Că chinul și durerea simţirea-mi a-mpietrit-o, 
Că pot să-mi blestem mama, pe care am iubit-o - 
Când ura cea mai crudă mi s-a părea amor... 
Poate-oi uita durerea-mi şi voi putea să mor. 


Această inspiraţie nu este budistă, ci dintr-un cu 
totul alt registru pe care îl voi schița puţin mai încolo. 

În 1939, după ce apăruseră şi volumele 4 și 5 din 
sinteza lui G. Călinescu, un cititor împătimit şi cu mult 
fler, ajutat de desluşirile lui Călinescu, remarcă faptul 
că modul în care este descrisă Cezara din Insula lui 
Euthanasius are certe trăsături edenice. E momentul 


în care Eliade fixează un alt jalon de inspirație funda- 


mentală pentru mintea lui Eminescu: filonul edenic. 
Eliade vorbeşte despre „cea mai desăvârşită viziune 
paradisiacă din literatura românească”, Paradisiacul 
este sesizat şi de Călinescu, însă el îl îmbină cu altele: 
cu spiritul genezei, cu regresia la natură, cu cosmo- 
gonicul în care el vedea genezicul, germinaţia abso- 
lută, ilimitată. 

Al treilea moment ține de anii 1953-1954. În 
1952 apăruse primul volum de postume din ediția 
Perpessicius. Un cititor foarte inteligent trăia la acea 
vreme în țara noastră. Numele lui este lon 
Negoițescu. Are revelaţia că postumele sunt cu totul 
altceva decât antumele. Cum spunea Creția, această 
percepție este greşită, căci aceeaşi inspiraţie le animă 
pe ambele. Ceea ce Negoiţescu a crezut că poate iden- 
tifica în postumele eminesciene este inspiraţia pluto- 
nică. Câteva citate din Negoiţescu: „plânsul intern al 
cosmosului poate fi socotit un fenomen originar al 
poeziei lui Eminescu, germenele proiecțiilor de mai 
târziu. În registrul diurn îi corespunde melancolia...” 
„ceea ce e de prețuit la Eminescu este somnolenţa şi 
voluptatea într-o strălucire de vis, care este poezia 
romantică însăşi, Narcisul nopții în oglinda tenebre- 
lor care îl reflectă”. 

În fine, momentul 1962, Roma, Italia, unde apare 
o carte cu totul şi cu totul excepţională a unei mari 
cunoscătoare a literaturii române pe nume Rosa del 
Conte, Eminescu sau absolutul, tradusă la editura 
Dacia de Marian Papahagi. l-a revenit unui italian me- 
nirea de a indica sursele pur tradițional româneşti 
ale lui Eminescu. Pornind de la o interpretare origi- 
nală a poemului „Mortua est”, se declară frapată de 
cromatica versurilor. 


Te văd ca o umbră de-argint strălucită, 
Cu-aripi ridicate la ceruri pornită, 
Suind, palid suflet, a norilor schele, 
Prin ploaie de raze, ninsoare de stele. 

O rază te-nalţă, un cântec te duce, 
Cu braţele albe pe piept puse cruce, 
Când torsul s-aude l-al vrăjilor caier 
Argint e pe ape și aur în aer. 


Dar poate acolo să fie castele 

Cu arcuri de aur zidite din stele, 

Cu râuri de foc și cu poduri de-argint, 
Cu ţărmuri de smirnă, cu flori care cânt; 


Să treci tu prin ele, o sfântă regină, 

Cu păr lung de raze, cu ochi de lumină, 
În haină albastră stropită cu aur, 

Pe fruntea ta pală cunună de laur. 


Simţiţi transparenţele? Simţiți corpul de lumină 
al acestor imagini? În acelaşi timp, simțiţi ce corp 
sonor le corespunde în ordinea muzicalității versu- 
lui? Acesta e Eminescu la 21 de ani. 

Rosa del Conte identifică inspiraţia fundamentală 
a lui Eminescu în polaritatea timpului, care distruge 
şi creează, ca în proverbul românesc „timpul bate, 
loveşte, vremea stă, vremuieşte” [...] 

Următorul moment este în 1979 şi 1980, când 
loan Petru Culianu, un concitadin de-al dumneavoas- 
tră, publică două articole foarte interesante - „Ro- 
mantism şi acosmism la Mihai Eminescu”, şi al doilea 
din 1980 - „Fantasmele nihilismului la Eminescu”. Şi 
ceea ce el spune este că există un filon gnostic, dualist 
în Mihai Eminescu, care până acum a fost trecut cu ve- 
derea. Acum noi ştim, din prezentarea pe care v-am 
făcut-o, că el nu a fost trecut cu vederea. De gnosti- 
cism la Eminescu vorbeşte deja G. Călinescu, inutil să 
mai spun acest lucru. Dar o face, inclusiv într-o anexă 
extrem de bogată şi întinsă, Rosa del Conte, pe care 
loan Petru Culianu nu o pomenește. Îl pomenește, în 
schimb, pe Nicolae Balotă, cu un articol publicat în 
germană, numit „Eminescu und der Mythos”, publicat 


în 1976, în care el spune că poemul Demonism are o 
inspirație din gnoza valentiniană. Acum, oricine a 
citit poemul „Demonism” ştie că el este un poem te- 
ribil. Este teribil pentru că tipul de cosmologie pe 
care o prezintă aici este următorul: lumea este un 
sicriu. Acest sicriu are nişte ferestre. Prin aceste fe- 
restre pătrunde lumina care este lumina aştrilor. Lu- 
mina aştrilor ne vine dintr-o lume care este mirifică, 
paradiziacă, beatifică, unde cel bătrân de zile stă. Este 
o inspirație care evocă perfect satanismul romantic 
şi revolta satanică a romanticilor şi alianța în această 
revoltă romantică pe care poeţii romantici o fac cu 
principiul pe care el îl numeşte Satan. Amintiţi-vă de 
acel foarte tulburător adagiu al lui Baudelaire, care 
spune „Frumuseţea masculină prin excelenţă este 
Lucifer”. Acum, faptul că poemul lui Eminescu se in- 
titulează „Luceafărul”, cred că nu vă găseşte complet 
inocenți. Suntem într-o zonă a reprezentărilor revol- 
tei romantice. Dar în acest poem „Demonism, care 
este un poem fanion ca şi cele trei variante din poe- 
mul „Mureşanu” cu trei etape de redactare care merg 
până în 1876, găsim inspiraţia propriu-zis dualistă, 
propriu-zis gnostică. În „Demonism”, de exemplu, 
reiau descrierea cosmosului, care este un cosmos- 
raclă, adică coşciug, care are date găuri în el, prin care 
pătrunde lumina din zona beatifică, dar înăuntru oa- 
menii sunt viermii din cadavrul lumii. Este o des- 
criere de o ferocitate a pesimismului care nu are 
nimic din ceea ce nu s-ar fi putut găsi în ceea ce 
îndeobşte se crede că este inspirația pesimismului 
său, care este Schopenhauer, care spunea despre 
lume că ar fi trebuit mai bine să nu existe. Eminescu 
adoptă acest lucru, dar ferocitatea imaginilor lui, care 
provine din ferocitatea acestei sensibilități gnostice, 
face să vadă în lumea în care noi trăim o lume a dam- 
nării pure şi de aici provine alianța cu principiul Rău- 
lui pentru a răsturna așa-zisul Bine, ce se află dincolo 
de ferestrele acestui coşciug. 

Eminescu nu este un poet pentru domnişoare sau 
pentru copiii sub 18 ani. Inspirația lui este uneori 
atât de îngrozitoare şi de tenebroasă încât realmente 
trebuie citit numai cu asistenţa părinţilor, pentru a li 
se explica oamenilor despre ce este vorba aici. Este o 
veche inspiraţie din religii pe care convenţional o nu- 
mesc demonismul gnostic sau inspiraţia gnostică sau 
pesimismul de natură gnostică. Rosa del Conte este 
primul cercetător care a înțeles lucrul acesta, ce nua 
fost înţeles nici măcar de Călinescu, cel ce a înţeles 
totul, că pesimismul eminescian nu este shopenhaue- 
rian, ci, în esenţă, este gnostic. Este un pesimism 
gnostic, iar el străbate inclusiv până în superbul 
poem „Luceafărul”. Toate inspiraţiile despre care vă 


vorbesc, cosmogonicul, paradisiacul, gnosticul, de- 
monicul acesta, plutonicul, toate sunt cu Eminescu 
până la sfârşit şi teza mea, cu care voi încheia, este să 
vă explic unde anume a colonizat până la urmă para- 
disiacul toată această sinteză. Trec peste alte două 
contribuţii foarte interesante, una din 1978, a loanei 
Em. Petrescu, o cercetătoare de la Cluj, care a încercat 
să asocieze modelele cosmologice tradiţionale, cel 
plutonian şi cel platonician, cum îl numeşte dânsa, cu 
în fine, o întreprindere din 1982 a lui Dan C. Mihăilescu, 
care se cheamă Perspective eminesciene, în care ceea 
ce încearcă el să facă este să se pună în perspectiva 
senzorialităţii lui Eminescu şi să vadă cum se vede 


Auditoriul lui Horia-Roman Patapievici 
Teatrul Naţional lași, 3 octombrie 2015 

lumea dacă ai avea simţurile lui Mihai Eminescu. O în- 
treprindere absolut remarcabilă şi un punct de ve- 
dere absolut genial. Gândiţi-vă, încercați să răs- 
pundeți la această provocare, dacă ați avea simţurile 
lui Eminescu - iar simțurile sunt morale, intelectuale 
şi senzoriale; deci să aveți mintea lui Eminescu, cum 
este să percepi lumea prin intermediul ei? Şi răspun- 
sul este: să citim manuscrisele lui Eminescu şi atunci 
vedem cum arată acest lucru. Vă dați seama, în loc să 
butonăm pe chestiile astea cu hiper-realitate ş.a.m.d,, 
să ne punem niște senzori în mâini, să închidem ochii 
sau să vedem prin nişte ecrane şi ghidaţi de calcula- 
toare să încercăm să intrăm într-o hiper-realitate, 
într-o realitate virtuală. Gândiţi-vă cum ar fi să 
folosiţi opera lui Mihai Eminescu ca terminal pentru 
o lume virtuală, care este lumea lui Mihai Eminescu. 
Vă spun că este o experienţă de geniu, iar ideea pen- 
tru acest tip de experienţă i-a venit lui Dan C. 
Mihăilescu. 

Acum intru în secțiunea care priveşte propriu-zis 
paradisiacul. Ce este paradisiacul? Paradisiacul este 
un anumit mod de a simţi lumea, dar şi de a structura 
toate percepțiile pe care le primesc. Or, asta se vede 
la Mihai Eminescu atunci când descrie diferite geo- 
grafii. Dacă luăm poemul „Memento mori”, noi credem 
că am citit acest poem. Vă spun că nu l-aţi citit. 
Duceţi-vă acasă şi reluați-l. Această dioramă nu are 
nimic de a face cu ceea ce uneori istoricii literari spun 
că este acelaşi tip de inspiraţie ca la La Legende des 
siecles a lui Victor Hugo. Nu este deloc, dar deloc asta. 
Petru Creţia spunea că abundența inspirației lui Emi- 
nescu era de tip Victor Hugo. Nu, nu, nu are nimic să 
invidieze (în) bogăția inspiraţiei lui Eminescu 
abundenței poetice remarcabile în majoritatea 
producţiei sale a lui Victor Hugo. Dar, spune Petru 
Creţia, avea exigenţele unui Mallarmâ. Avea inspiraţia 
unui Hugo, dar exigenţele de puritate şi de absolut 
pentru expresia poetică erau ale unui Mallarme. Asta 


l-a împiedicat să publice mai mult din extraordinara, 
dar extraordinara abundență a manuscriselor lui. 
„Memento mori”, din care nu avem decât „Egipetul” 
este o uriaşă panoramă a istoriei lumii. lată o geogra- 
fie: 
Și în Libanon văzut-am rătăcite căprioare 
Și pe lanuri secerate am văzut mândre fecioare 
Purtând pe-umerele albe auritul snop de grâu. 
Alte vrând să treacă apa cu picioarele lor goale 
Ridicară rușinoase și zâmbind albele poale, 
Turburând cu pulpe netezi fața limpedelui râu. 


Graţie perfectă! Dar asta este o geografie. Suntem 
în Liban. Asta este o geografie reală? Nu! Este o geo- 
grafie care nu este a lumii deşi are eticheta lumii. Ce 
înseamnă? Înseamnă că el nu avea informaţii pentru 
a reda corect geografia pe care voia să o descrie. 
Murărașu ca şi Călinescu au arătat cu astuția istori- 
cului literar informat de fiecare dată faptul că tablou- 
rile pe care le configura Eminescu aveau informaţii 
istorice şi poate fi citită informația istorică pentru fie- 
care tablou în parte. Dar ceea ce este important este 
că modul în care sensibilitatea lui organiza infor- 
maţia de enciclopedie sau de manual era sub forma 
paradisiacului. Ce te frapează în „Memento mori”, 
care, în fond, este o panoramă a deşertăciunilor, este 
că în mod spontan organul prin care mintea lui Emi- 
nescu organizează ceea ce are de prezentat este pa- 
radisiacul. Sunt fragmente de Paradis care sunt ca 
nişte aşchii aurifere ce sclipesc în aceste descrieri. El 
vrea să ne arate că totul e deşertăciune, dar în fond 
această deşertăciune este amestecată cu largi, pro- 
funde filoane aurifere. Peste tot sclipeşte aurul, 
sclipeşte transparența, sclipeşte diamantul, sclipeşte 
paradisiacul, pentru că sensibilitatea acestui om or- 
ganiza percepțiile într-un mod pe care-l numim pa- 
radisiac. Cum recunoaştem acest paradisiac? Îl 

recunoaştem în două feluri. Felul cel mai simplu de a 
înțelege este recurența mitologemelor. Dacă luăm o 
carte standard de morfologie religioasă sau mitolo- 
gică cum este Tratatul de istoria religiilor, care ştiţi 
foarte bine că a fost un titlu impus de Payot lui Eliade. 
Nu acesta era titlul. Trebuia să aibă în titlu noțiunea 
de morfologie. Deci dacă luăm un tratat de morfolo- 
gia religiilor şi miturilor, cum este cel pe care l-a pro- 
dus Mircea Eliade, în care avem un catalog morfologic 
al principalelor mituri şi luăm temele ori imaginile, 
ori metaforele care apar la Eminescu, descoperim 
imediat registrul paradisiac. Este un lucru fără greş. 


Se poate face pe două coloane. Deci primul mod în 


care noi putem vedea inspirația paradisiacă este că 
mitologemele care sunt asociate, imaginile, metafo- 


rele, simbolurile care sunt asociate cu paradisiacul în 
tratatele de morfologia religiilor sunt exact cele pe 
care le foloseşte el. Pentru că citise aceste tratate? 
Nu! Pentru că mintea lui era organizată în acest mod. 
Ceea ce numesc paradisiac şi ceea ce, în fond, numesc 
şi gnosticul şi cosmogonicul şi plutonicul sunt struc- 
turi de inspirație, sunt motoarele generale. Aşa era 
structurată mintea extraordinară a acestui om. Orga- 
niza experiența senzorială şi producea reprezentări 
în funcție de aceste tipare de organizare. Norocul cul- 
turii române este acela că aşa cum norocul culturii 
medievale, respectiv, celei italiene, a fost că au avut 
în interiorul lor, românii prin Eminescu şi italienii şi 
medievalii prin Dante, minţi care au fost organizate 
cu acest formidabil motor de creaţie care este moto- 
rul paradisiac. Nu aveţi reprezentări paradisiace mai 
profunde decât cele din Divina comedie - Paradiso. La 
fel, noi, grație minţii extraordinare a acestui om care 
a fost dotat cu acest motor de percepție a paradisia- 
cului şi de reproducere a lui în forme, imagini, sim- 
boluri şi metafore paradisiace. Deci acesta este un 
mod de a recunoaşte paradisiacul. lată, de exemplu, 
descrierea din „Memento mori” a Greciei: 


În Grecia ne întâmpină munţii muiaţi de soare 

Cu vârfuri stâncoase încremenite printre nouri 
de purpur 

Piscuri cu fruntea ninsă, cu dumbrăvile ei prăvălite 
peste coaste râzătoare 

Cu dealuri coloană după coloană întrerupte de văi 
repezite în adâncimi nourate 

Peste care plutesc vulturi ce cuprind din înălțimea 
unde se află lumea ce sub dânșii 
stă adânc împrăștiată. 


Pe scurt, reprezentările sunt toate din registrul 
paradisiac, dar există un al doilea nivel la care trebuie 
să citim aceste descrieri paradisiace. Ele nu doar că 
sunt organizate prin imagini, metafore şi simboluri 
din acest registru. Geografia însăşi este extraordinar 
de interesantă şi cel mai bine se vede asta în poemul 
„Muşatini”. Acolo există o descriere care în sine este 
glorioasă, şi care ne arată două lucruri. Cum se orga- 
nizează ceea ce se vede şi punctul din care se organi- 
zează ceea ce se vede. Acum vă dau cheia de lectură. 
Ceea ce se vede este lumea. Ea este organizată sub o 
ritmică circulară în care periferia tinde să vadă cen- 
trul, centrul tinde să se răspândească în periferie. 
Avem o structură circulară cu o ritmică sferică, circu- 
lară şi avem un punct din care noi putem avea pano- 
rama totalității lumii. O să vă arăt cu câteva exemple 
că acesta este un topos al culturii române în mod sur- 
prinzător. Nu ştiu de ce. lată pasajul: 


Pe culmea cea înălțată 

EI ajunge deodată 

Și făcându-și ochii roată 
EI privește lumea toată; 
Vede cerul sfântului 

Și faţa pământului: 

Că departe se-ntind şesuri, 
Ce cu ochii nu le măsuri, 

Unde soarele cel sfânt 
Parcă iese din pământ; 
Colo-n zarea depărtată 
Nistrul mare i s-arată 
Dinspre ţările tătare 

Și departe curge-n mare 
La Liman ca şi o salbă 
Se-nșira Cetatea Albă. 
Iar pe fața mării line 
Trec corăbiile pline, 

Trec departe de pământ, 
Pânzele umflate-n vânt. 
Iar privind spre miazăzi 
Dunărea el o zări 


FILIT 


Într-un arc spre mare-ntoarsă 


Și pe şapte guri se varsă. 
De la Nistru pân-la ea 
Țară mândră se-ntindea 
Vede şesuri fumegând, 
Dealuri mândre înverzind, 
Vede codri cum coboară, 
Deal cu deal, scară cu scară, 
Răsfirându-se pe şes, 
Unde râurile ies, 

Și pe vârfuri de păduri, 
Mânăstări cu-ntărituri, 
Vede târguri, vaduri, sate 
Pe câmpie presărate, 
Vede mândrele cetăţi 
Stăpânind pustietăţi, 
Vede turmele de oi 

Cu ciobanii dinapoi, 

Cu fluiere şi cimpoi, 

Iară hergheliile 
Petreceau câmpiile 

Și s-aşterneau vântului 
Ca umbra pământului 

Și de-a lungul râurior 


IN 


) 


AY 


S-așterneau pustiurilor. 
Iară șoimul tinerel 

Pe deasupra-i zboară el 

Și din gură-i cuvânta: 

Să trăieşti, Măria-Ta! 

Câtă lume câtă zare 

De la Nistru pân-la mare: 
Fă-ţi odată ochii roată 
C-aceasta-i Moldova toată. 


De ce este Moldova? Pentru că el este muşatin și 
pentru că el este învestit rege, iar regele este un sa- 
cerdot care se află în investitură în punctul în care 
cerul comunică cu pământul. Adică într-o axă a lumii. 
Această axă a lumii Eminescu a descris-o mereu ca 
geografie în poemele sau în prozele lui. De exemplu, 
este codrul uriaş, codrul este străbătut printr-un râu 
şi ajunge într-un loc care are un luminiş, în luminiş 
se află un lac, în mijlocul lacului se află o insulă, pe 
insulă se află o cetate sau se află un munte. Dacă te 
duci pe vârful acestui munte vezi lumea toată, vezi 
toată creaţia. De ce? Pentru că eşti în centrul lumii. 
Ce înseamnă centrul lumii? Este locul din care ordi- 
nea se răspândește până la margine. E un ritm. Dacă 
te duci la marginea lumii poţi vedea centrul lumii? La 
marginea lumii este locul de unde ordinea se răs- 
frânge înapoi până spre centrul ei. Şi aici ajungem în 
punctul care este paradoxal şi este foarte sugestiv. 
Acest mecanism în care te afli într-un punct, care este 
centrul lumii, te uiţi roată şi vezi totalitatea lumii sau 
te afli la marginea lumii şi te uiţi şi vezi unde se află 
centrul lumii, este un topos al culturii române. lată o 
mică genealogie. Rețineți această figură: centrul lumii 
— marginea, marginea - centrul lumii; avem un cerc 


care este totalitatea lumii; este pulsatil, ordinea 

pleacă din centru şi se răspândeşte la margine, din 
margine se răsfrânge spre centru această ordine, este 
o structură pulsatilă. Unde aveţi aşa ceva? Nu aveți în 
cultura noastră, dar aveţi într-o cultură care l-a 
înfluențat profund pe Eminescu, şi este vorba de o 
mandală. De fapt contemplarea mandalei este reali- 
zată în momentul în care ai realizat că ea este o struc- 
tură care pulsează şi, prin această ritmică pulsatorie, 
contemplatorul mandalei are cheia lumii. Ei bine, 
asta este la Eminescu. Citiţi „Muşatinii”! Asta aveţi 
acolo! Citiţi „Memento mori”! Asta aveţi acolo. El este 
marcat profund de ideea panoramică. Nu le citează 
niciodată, dar am găsit incredibile recurențe în cul- 
tura română a viziunii panoramice. La Miron Costin, 
în iunie 1684, în partea a III-a din „Poema polonă”. 
Despre ce este vorba? În 1676, Miron Costin a redac- 
tat trei discursuri în limba polonă, pe care fiii lui le-au 
citit în fața domnului, care era Antonie Ruset (1675- 
1679), cu ocazia ofrandei pe care boierii moldoveni 
i-au făcut-o domnului. În ce a constat ofranda? O gră- 
dină de arbuşti sădită în patru colțuri, cu argumentul 
că „Regii petrec timpul de pace în grădini, iar războiul 
în tabere”. Timpul de pace în grădini? Dar aceasta 
este un hortus conclusus, este o grădină mărginită. 
Asta este una din expresiile paradisului. Ceea ce bo- 
ierii îi fac închinăciune lui Antonie Ruset este, pentru 
timp de pace, un paradis, o imagine a paradisului. Şi 
se spune: „În acest chip au salutat străluciți Costini 
pe prea ilustrul domn al Moldovei, aceluiași i-au ofe- 
rit un labirint închinat în lauda numelui său”. Repre- 
zentările paradisiace sunt la tot pasul. Cu o condiţie. 
Să ai cheile prin care să le poți percepe că sunt acolo. 
Miron Costin le avea. Ce vreau să vă spun despre 
Miron Costin este următorul lucru. Recurge la o 


ficțiune şi îl înfăţişează pe Dragoş, suntem în aceeaşi 


schemă mitologică, Muşatini la Eminescu, Dragoş În- 
temeietorul la Miron Costin, şi pe însoțitorii lui ad- 
mirând. De unde? De pe înălțimile Ceahlăului. 
Admirând pământul Moldovei care li se întinde la pi- 
cioare cu toate frumusețile ei, oferindu-le astfel o mi- 
nunată descriere a tuturor lucrurilor care se află în 
țara lor. Aceasta este o perspectivă aeriană. Te urci în 
avion şi vezi toată Moldova. Nu! Nu te urci în avion, 
după cum Dante, când este în Cerul al 9-lea, nu este 
într-un turn foarte înalt de poate vedea totul, inclusiv 
lumina din strâmtoarea Gibraltarului; distanța este 
enormă, chiar şi pentru cosmologia medievală. Nu. El 
are ochiul pe care l-a căpătat în cercul lunii, în primul 
cânt din Paradisul, în care Dante ne spune, inventând 
un neologism din latină, că firea lui a transumanat, 
şi-a îmbunătăţit condiția umană, a transumanat. În- 
tr-o astfel de condiție paradisiacă transumanezi. Asta 
s-a întâmplat la Miron Costin, care inventează para- 
disiac. Acest lucru este frapant pentru mine. Îl imagi- 
nează pe Dragoş pe Ceahlău, care este centrul lumii 
Moldovei şi de acolo vede toată Moldova în amănunt. 
Fără ochean, fără lunetă, pentru că ceea ce vede el 
este vizibil numai din centrul lumii. Exact ca în 
„Muşatini”, ca în poemul lui Eminescu. 

Am găsit în Dimitrie Cantemir, în 1716, în Descrie- 
rea Moldovei, capitolul V, o viziune de un tip diferit: 
de oriunde te-ai afla în marginea Moldovei vezi un 
singur lucru: același Ceahlău. La Nicolae Bălcescu 
avem o imagine oarecum asemănătoare, la 1852, în 
Istoria românilor supt Mihai Vodă Viteazul, pentru că 
la Nicolae Bălcescu, este o privire de tip vedută. Adică 
este un unghi sub care se vede o desfăşurare. Este o 
vedută mai degrabă. În schimb, la Asachi, în 1859, în 
prima secțiune din Nouvelles historiques, este o vi- 


ziune de același tip, în care pionul, cum numeşte el 

Ceahlăul, este văzut de pe oricare margine a Moldovei. 
Îl avem pe Eminescu al nostru, în 1878, când scrie 
prima oară „Muşatin şi codrul” şi pe care îl definiti- 
vează în poemul din 1880, pe care l-a denumit 
„Muşatini”. Avem în „Dacia preistorică”, la Nicolae 
Densuşianu, exact aceeaşi perspectivă panoramică. 
Şi, în fine, am o mărturie personală, de la Anton 
Dumitriu. El a publicat acest lucru, în 1978, într-un 
eseu care a apărut în „Contemporanul” numit „Terra 
mirabilis”, în care unifică cele două perspective. Per- 
spectiva de jos în centru şi perspectiva din centru 
până la margine. Şi partea ezoterică este următoarea. 
El spune: cât de mult se întinde România Mare? Şi 
teza lui Anton Dumitriu era următoarea: dacă te duci 
în centrul cel mai înalt şi duci tangente la toate for- 
mele de relief, aceste tangente vor înțepa planiglobul 
după conturul României Mari. Convers. Dacă te pui 
pe conturul României Mari, din orice punct ai fi, vezi 
un punct care este punctul cel mai înalt. Asta este, 
dincolo de adevărul factual, sau de falsitatea factuală 
a acestui lucru, este un tip de construcție paradisiacă, 
care, cu exemplele pe care vi le-am arătat, este un 
toposal culturii noastre. 

Eminescu se apropie de momentul în care mintea 
lui formidabilă se închide. Înainte de acel moment se 
petrece ceva cu Eminescu, crede Petru Creția. El cade 
peste structura metrică a „Luceafărului”. Structura 
metrică este o strofă de patru versuri în metru iambic 
cu versurile unu şi trei de opt silabe, şi cu versurile 
doi şi patru de câte şapte silabe, ceea ce înseamnă 
trei iambi, în care ultima silabă este neaccentuată. 
Structura asta de 8-7, 8-7 de versuri iambice este 
structura „Luceafărului”. Asta este o sonoritate care nu 
a mai răsunat în limba română înainte de Eminescu 
şi care a rămas fixată de sensibilitatea noastră audi- 


tivă în mod indelebil legată de el. Dar Petru Creţia 


face observaţia că în acea perioadă acel tipar pe care-l 
descoperă s-a statornicit în sinele cel mai adânc al 
poetului intensificându-şi prezența din momentul 
1880, când el începe să lucreze la „Luceafărul”, inten- 
sificându-şi prezenţa, am putea zice obsesională, în 
1882, şi în prima jumătate a lui 1883, până la criza 
de la sfârşitul lui iunie. Știm, cu certitudine, spune 
Petru Creţia, că structura metrică şi strofică a „Lucea- 
fărului” apare pentru întâia oară între textele date 
spre publicare chiar de către poet, în grupul de şapte 
poezii inedite pe care Eminescu le-a citit în seara zilei 
de miercuri, 30 martie 1883, la Junimea, şi apoi, la su- 
gestia lui Maiorescu, le-a dat lui losif Vulcan pentru 
„Familia”. Este vorba despre poeziile foarte cunos- 


cute: „S-a dus amorul”, „Când amintirile”, „Adio” „Ce-i 
amorul”, „Pe lângă plopii fără soț” - asta nu e chiar pe 


structura „Luceafărului”, „Şi, dacă”, „ 


Din noaptea”. La 
acestea, spune Creţia, trebuie adăugate, ca datând din 
aceeaşi vreme, încă opt: „La steaua”, „Şi oare tot n-aţi 
înțeles”, „Să fie sară-n asfințit”, „Un farmec trist şi 
nențeles”, „O stea în reci nemărginiri”, „Dacă iubeşti 
fără să speri”, „Oricât de mult am suferit” şi „De ce re- 
gina nopţilor”. Vreau să vă fac ilustrarea acestei struc- 
turi a „Luceafărului“, pe care o ştiţi foarte bine. Dar 
ca s-o ştiţi foarte bine vreau să v-o dau în caracteri- 
zarea lui G. Călinescu, pentru că îmi permite să citesc 
câteva strofe din „Luceafărul” spre a vă actualiza 
sonor poezia şi pentru a vă da caracterizarea lui G. 
Călinescu. Am luat două caracterizări, una din Istorie, 
care înseamnă 1941, şi alta din Compendiu, care e 
1946. „94 de strofe fac desigur o ţevărie prea compli- 
cată pentru ca seva să comunice peste tot cu aceeaşi 
putere. Unitatea se înfăptuieşte muzical. Unele strofe 
tac, altele cântă, în acord cu flautele unei orgi. La sfâr- 


şitrăsună toate într-un țipăt coral: 

- Trăind în cercul vostru strâmt 
Norocul vă petrece, 
Ci eu în lumea mea mă simt 


Nemuritor și rece.” 


8-7, 8-7 iambi. Ultimul cuvânt al lui Călinescu este 
următorul: „În schimb Luceafărul e de o construcţie 
muzicală perfectă, sensul e acum satiric. Astrul e ge- 
niul solitar, Cătălin și Cătălina sunt umanitatea efe- 
meră. Tehnica e liturgică. Tema e dezvoltată şi 
analizată, repetată şi comentată, reluată din nou până 
la completa istovire, iar replicile Luceafărului sunt 
formulistice, fiindcă el, neavând suflet empiric, nu 


poate găsi relații și expresii noi: 


Din sfera mea venii cu greu 
Ca să-ţi urmez chemarea, 
Iar cerul este tatăl meu 


Și muma-mea e marea... 


Plastica ideilor este şi aici extraordinară. Chaosul 
are văi, izvoare, mări. Acolo nu-i «hotar», şi vremea 
(ca o apă) n-are puterea de a se umfla în puţul ei şi a 


ieşi din «goluri»: 


Căci unde-ajunge nu-i hotar, 
Nici ochi spre a cunoaște, 
Și vremea-ncearcă în zadar 


Din goluri a se naşte. 


Nu e nimic și totuşi e 
O sete care-l soarbe, 
E un adânc asemene 


Vitării celei oarbe. 


Unitatea complicatei țevării se înfăptuieşte acus- 


tic. Unele strofe tac, altele cântă, în acord, ca flautele 


- ECOURI 


unei orgi. La sfârşit răsună toate într-un țipăt coral: 


Trăind în cercul vostru strâmt 
Norocul vă petrece, 
Ci eu în lumea mea mă simt 


Nemuritor și rece.” 


Asta este muzica „Luceafărului” Este o creație 
eminesciană pură. lată un alt tip de muzicalitate în 
care Eminescu introduce un mic miracol, anume mo- 
difică ultimul vers, nu mai avem structura 8-7, 8-7; 
ultimii trei iambi, cu o silabă neaccentuată, sunt 
transformați în trei amfibrahi, adică două silabe ne- 


accentuate în jurul unei silabe accentuate: 


De ce regina nopților 
E tristă-ntotdeauna? 
Au nu știți voi că mii de ani 


Sunt azi de când moare luna? 


Nu e aceeași structură. Ultimul vers pare a se des- 
chide spre un soi de apă care deodată aduce o notă 
de infinit. Nu mai este structura aceea strânsă, de me- 


canică celestă. 


Că cerul mândru și deschis 
Ce stelele-și aşterne 
Nu e şi el decât un vis 


Al liniștei celei eterne? 


Aici este structura veche. 


Că prin a haosului văi 
Plutind în voia sorții, 
Revărsă-asupra lumii-ntregi 


Durerea și farmecul morţii? 

Un farmec dulce şi adânc 
Pătrunde-atât de tare 
De ce ridică înspre ea 
Seninele valuri de mare. 


De-nalţă ochii înspre ea 
Din umbra dulce mirii, 
Căci au simţit adânc în vis 
Că moartea e sora iubirii. 


Că tot ce naşte-n univers 
Aceea și declină 
De-ar înceta totul din mers 


S-ar naște lumină, lumină! 


Unde a ajuns Eminescu în 1882-1883? A ajuns în 
punctul în care inspiraţiile de care v-am vorbit, cos- 
mogonicul, plutonicul, paradisiacul sau edenicul şi 
gnosticul, demonicul, acea inspiraţie care v-am spus 
că este teribilă şi care exprimă un pesimism ontolo- 
gic, funciar, se resorb toate în ceva ce este de alt 
ordin. Ceea ce era stridenţă a pesimismului ontologic 
în „Rugăciunea unui dac”, care era un blestem teribil, 
se resoarbe într-un soi de atitudine psihologică, îm- 
binând toate temele sub ecuaţia paradisiacului, a 
edenicului, dar este un paradisiac care nu mai este 
actual, nu mai are reprezentări de carnalitate ale pa- 
radisiacului, aşa cum apare în alte poeme, ci el se re- 
soarbe în ceva care devine nostalgie a paradisului şi 
totul într-o muzicalitate de tip secund. Este ceva ce 
nu poate fi analizat metric, pentru că este o extraor- 
dinară coincidenţă între corpul imaginii care este lu- 
minos şi corpul sonor, care se adresează urechii, 
muzicalităţii. 

Ceea ce s-a întâmplat miraculos cu mintea, ea 
însăşi miraculoasă, a lui Eminescu în ultimul său an 
de viaţă deplină a minţii lui, a fost un soi de resorbție 


a tuturor acestor teme care funcționau în registre in- 
dependente până atunci, deşi uneori le regăsim în 
aceeaşi poezie, într-un soi de sinteză, care este toată 
cimentată de un soi de resemnată nostalgie a para- 
disului. Acest lucru a avut asupra muzicalității poe- 
ziei lui o influenţă extraordinară, decisivă. A făcut ca, 
prin miracol, corpul imaginii să coincidă cu corpul 
sonor, şi asta a dat o muzicalitate paradisiacă şi este 
un enorm noroc pentru toţi oamenii care ştiu limba 
română şi pot citi pe Eminescu să aibă o experiență 
a paradisiacului pe care oamenii moderni nu o au. 
Graţie acestei minţi formidabile, în limba română 
este la dispoziţia tuturor o experienţă a Paradisului. 


(3 octombrie 2015, Serile FILIT, 
conferință susținută la Teatrul Naţional lași) 

Adrian Alui GHEORGHE 


Am venit la FILIT în semn de solidaritate cu voi, 
considerând că aveţi un alt tip de abordare a culturii, 
a literaturii, împotriva „talibanizării” prin politizare 
a vieţii culturale din România. Ştiu și ştim prea bine 
că mediocritatea culturală poate fi politizată, este de 
altfel şansa acesteia ca să existe, să reziste. Instaura- 
rea unei mediocrități instituționale în România nu a 
făcut decât să continue o stare de fapt de dinainte de 
1989; o anumită retorică, o anumită gestică continuă, 
în prea multe manifestări publice sau nepublice, 
practicile fără orizont din perioada pomenită. 

Te felicit pe tine şi pe cei cu care colaborezi pentru 
curajul de a vrea să faci / faceţi altceva, de a sparge 
barierele mentale, barierele localiste, barierele gene- 
raţioniste. Raportarea la principii şi la valoare este 
singura șansă de a ieşi din universul sufocant în care 
ne-am cantonat (noi, românii) ca literatură & cultură, 
ca societate & istorie. Deşi avem o țară frumoasă, la 
fel de frumoasă ca toate celelalte din jur de altfel, sen- 
timentul exprimat de majoritatea din jurul nostru 
este că trăim într-un mediu sufocant (urât, chiar!). De 
unde această stare? De la lipsa de orizont, românului 
îi lipsesc mizele. Mizele mari, mai ales. Pentru că mi- 
zele mari creează oameni mari, mizele mici creează 
oameni mici. 

În România bârfa pe seama culturii a ocupat 
spațiul (și sentimentul) culturii. Orice semialfabe- 
tizat își dă cu presupusul „ca pe maidan”, fără să se 
simtă cât de cât incomodat, despre Liiceanu, despre 
Patapievici, despre Manolescu, despre Blandiana, 


despre Dorin Tudoran etc., valoarea în sine a fost de- 
monetizată cu largul concurs al sistemului educațio- 
nal din România. Şcolile noastre produc prea multe 
surogate intelectuale, universităţile se întrec, de câ- 
teva decenii, în a fabrica, contra cost ...diplome. Rețin 
şi o vorbă de duh a lui Gheorghe Grigurcu, spusă 
cândva: „Pe politicienii noştri într-o vreme cultura îi 
complexa, acum îi irită”. Nimic mai adevărat. 

De asta, curaj! Am văzut o mulțime de tineri la 
FILIT-ul din acestan, unii implicaţi, alții doar specta- 
tori şi m-am bucurat că mai sunt manifestări publice 
care să oprească rinocerizarea, tabloidizarea sau an- 
chiloza intelectuală care amenință societatea noastră. 

Cu bune gânduri, 

Adrian Alui Gheorghe 

Piatra Neamţ, 7 octombrie 2015 


(https://www.facebook.com/notes/dan-lungu/mesaj- 
pentru-filit-mul%C8%9Bumim-adrian-alui- 


gheorghe /547164635435934) 


19 


ProEuropeana Clubul cărții digitale 


FILIT 2 


lașul, capitală culturală cel puțin cât ține FILIT 


Organizatorii Festivalului Internațional de Litera- 
tură şi Traducere laşi (FILIT) au făcut public progra- 
mul evenimentelor care se vor desfăşura în perioada 
2-4 octombrie 2015. 

Programul conține zeci de evenimente dedicate 
atât publicului larg, cât şi profesioniştilor din dome- 
niu. Acestea constau în întâlniri ale scriitorilor cu 
elevi din liceele ieşene, lecturi publice în cafenele din 
laşi, mese rotunde şi conferințe specializate, întâlniri 
cu noua generație de prozatori şi poeţi ieşeni, pre- 
cum şi o seară FILIT la Teatrul Naţional „Vasile 
Alecsandri” laşi, pe data de 3 octombrie 2015, în 
compania lui Horia-Roman Patapievici şi Evgheni 
Vodolazkin. De asemenea, având în vedere orientarea 
ediției de anul acesta, toate muzeele aflate în 
componența Muzeului Literaturii Romîne laşi vin în 
întâmpinarea publicului cu expoziții care valorifică 
creativ patrimoniul literar ieşean. 

Tot în perioada 2-4 octombrie 2015, renumitul 
artist lon Barbu va fi prezent la FILIT laşi cu o 
instalație de artă contemporană, de mari dimensiuni, 
cu temă literară, care va fi amplasată în Piaţa Palat 
din laşi. În seria expozițiilor speciale de la FILIT se 
înscriu şi „laşi. Puncte de vedere”, expoziție de foto- 
grafie care prezintă oraşul laşi într-o manieră inedită, 
văzut de fotografii Silviu Gheţie (România) şi Didier 
Ruef (Elveția), precum şi expoziţia „FILIT în fotogra- 
fii. Retrospectivă 2013-2014”, realizată în colaborare 
cu Clubul Fotografilor laşi. 

Anul acesta, FILIT vine cu o secțiune specială, in- 
titulată FILIT-ul copiilor. Astfel, duminică, 4 octom- 
brie, la Bojdeuca „Ion Creangă” va fi organizată o serie 


de evenimente dedicate celor mici: lectură publică cu 
Florin Bican, ateliere de scris poveşti, mini expoziții, 
momente artistice etc. FILIT-ul copiilor va cuprinde 
şi inaugurarea hologramei lon Creangă, iar intrarea 
în muzeu va fi gratuită. 

În ultima seară a festivalului, va fi anunțat Premiul 
liceenilor pentru cea mai îndrăgită carte din 2014, acor- 
dat împreună cu Inspectoratul Școlar Judeţean laşi. 

„Anul acesta vom avea o ediție FILIT restrânsă, în 
comparaţie cu cele precedente, însă de aceeaşi cali- 
tate cu care am obişnuit iubitorii de literatură şi des- 
tul de bogată ca să merite să bateți drumul până la 
laşi. FILIT merge mai departe, staţi aproape de noi!”, 
a declarat Dan Lungu, managerul FILIT. 

FILIT este un proiect anual finanțat de Consiliul 
Judeţean Iaşi prin Muzeul Literaturii Române laşi şi 
a reunit, în anii 2013 şi 2014, sute de nume mari ale 
scenei literare mondiale, iar calitatea programelor a 
atras numeroase elogii în presa naţională şi 
internațională. Evenimentele FILIT 2015 au fost or- 
ganizate în parteneriat cu Primăria Municipiului laşi, 
Universitatea „Alexandru loan Cuza” din laşi, Univer- 
sitatea de Arte „George Enescu” laşi, Inspectoratul 
Şcolar Judeţean laşi, Biblioteca Centrală Universitară 
laşi, Teatrul Naţional „Vasile Alecsandri” laşi, Insitu- 
tul Cultural Român „Mihai Eminescu” Chişinău, Insti- 
tutul Francez, Centrul Cultural German, British 
Council, Clubul Alecart, Clubul Logos, Sedcom Libris, 
Cărtureşti. 


(http://www.ziaruldeiasi.ro /stiri/iasul-capitala-cultu- 


rala-cel-putin-cat-tine-filit-program—107282.html) 

FILIT 2015 - ECOURI 


Matei MARTIN 


Un festival și o capitală — FILIT nr. 3 


* Ediţia de anul acesta a Festivalului Internaţional 
de Literatură și Traducere lași (FILIT) a stat destulă 
vreme sub semnul incertitudinii. Astă-vară, directo- 
rul Muzeului Naţional al Literaturii şi al FILIT, scrii- 
torul Dan Lungu, a anunțat că suspendă festivalul din 
cauza ingerințelor și presiunilor politice. Într-adevăr, 
principalul finanţator (Consiliul Judeţean) şi Primă- 


ria erau în conflict, iar organizatorii festivalului au 


picat la mijloc. În cele din urmă s-a ajuns la un com- 
promis şi aşa se face că, până la urmă, echipa a orga- 
nizat o ediție redusă, restrânsă. 

Dar asta nu înseamnă că s-a făcut rabat la calitate. 
Şi anul acesta au fost programate câteva întâlniri re- 
marcabile. Printre autorii care au evoluat vinerea tre- 
cută, în prima zi a festivalului, se numără Philip 6 


Ceallaigh, Petre Barbu, Bogdan Ghiu şi loan Groșan. 


Președintele Consiliului Judeţean Iași, Victorel Lupu, la conferinţa de deschidere a FILIT 2015 
Casa Pogor, 2 octombrie 2015 


21 


ProEuropeana Clubul cărții digitale 


Sâmbătă, la Muzeul Literaturii Române a avut loc o 
dezbatere interesantă cu doi autori din Republica 
Moldova: lulian Ciocan și Vladimir Beșleagă. Tot sâm- 
bătă, la Teatrul Naţional „Vasile Alecsandri” din laşi, 
două evenimente mult aşteptate de public: o întâlnire 
cu scriitorul rus Evgheni Vodolazkin și conferința 
„Eminescu și Paradisul” susținută de Horia-Roman 
Patapievici. lar duminică, printre altele, a fost progra- 
mată o întâlnire cu traducătorii, o dezbatere cu tema 
„Traducerea ca exerciţiu de negociere a sensului”. La 
fel ca în anii precedenţi, am văzut săli (arhi)pline la 
aproape toate evenimentele. Nu cred să existe public 
literar mai motivat, mai entuziast ca la laşi. Şi nu, ti- 
nerii nu veneau la lecturi luaţi cu arcanul de profeso- 
rii lor şi obligați să stea smirnă în fața scriitorilor. 
l-am văzut punând întrebări provocatoare, cerînd au- 
tografe, făcându-şi poze cu autorii preferați. Ba chiar 
şi luând notițe, conştiincioşi, în timpul dezbaterilor. 
* lași este unul dintre orașele candidate la statutul 
de Capitală Culturală Europeană. Programul lașului 
depășește graniţele orașului, ale județului, chiar ale 
țării, extinzându-se la Chişinău şi la Cernăuţi în baza 
unui acord de colaborare în domeniul educaţiei, cul- 
turii şi administraţiei publice. Crearea unei regiuni 
de dezvoltare sau a unui parteneriat de cooperare in- 
terregională e un bun început. Până la urmă, acesta 
e sensul competiţiei pentru Capitala Culturală Euro- 
peană: să genereze o reflecţie despre potenţialul de 
dezvoltare al orașului pornind de la cultură și indus- 
triile creative. lar dezvoltarea înseamnă cooperare. 
Numai că de la podul de flori la relații autentice și du- 
rabile e cale lungă... Între laşi și Chișinău sunt vreo 
două sute de kilometri — şi-un fluviu. Oricâte punți 
s-ar face prin diplomaţia culturală, tot mai rămâne 
de construit infrastructura reală. Aflu, însă, că exact 
în urmă cu o săptămînă s-a creat, în sfârşit, o linie de 


cale ferată directă între laşi şi Chişinău: trenurile nu 


mai trebuie să se oprească la graniță ca să schimbe 
boghiurile pentru a se adapta tipurilor diferite de 
ecartament. E deja un progres important. Poate va 
conta în competiția pentru Capitala Culturală Euro- 
peană. 

Ceea ce va conta, însă, cu siguranţă e angajamen- 
tul pe termen lung. Căci, odată ce se va stabili lista 
scurtă a orașelor candidate, procesul de jurizare pen- 
tru desemnarea câştigătorului va urmări în primul 
rând coerenţa programului propus şi continuitatea. 
Programul propus trebuie să depășească ciclul elec- 
toral, el va trebui să fie asumat nu doar de către toți 
actorii locali de acum, ci şi de cei care, poate, vor câş- 


tiga următoarele alegeri. 

* Or, deocamdată, la lași nu e clar nici măcar dacă 
Consiliul Judeţean și Primăria au căzut de acord. În 
urmă cu un an am realizat tot aici, în „Dilema veche”, 
o anchetă la care au răspuns primarii principalelor 
oraşe candidate la statutul de capitală culturală. Pri- 
marul lașului n-a pomenit nicio vorbă despre FILIT 
ca parte a programului laşi, insistând apăsat pe Fes- 
tivalul Educaţiei, organizat de Primărie. Deh, FILIT e 
al Consiliului Judeţean, mi-a explicat atunci un amic 
ieşean omisiunea. Tocmai asta e marea problemă: 
FILIT nu e nici al Primăriei, nici al Consiliului Jude- 
țean, ci al publicului, al celor care îl urmăresc, al celor 


care contribuie, prin taxele lor, la organizare. 


(http://dilemaveche.ro/sectiune/tilc-show /articol/un- 


festival-o-capitala-filit-nr-3 ) 

Alina PURCARU 


FILIT 3: ingenios și bine temperat 


— Impresii de lu ceu de a treia edi 


Un concertino impecabil acordat a fost FILIT-ul de 
anul acesta, în ediție restrânsă şi fără pleiada de sta- 
ruri ale literaturii străine care făcuseră marca Festi- 
valului în anii trecuți. După ce şi-a câştigat o reputație 
de invidiat, fiind cotat, după doar două ediţii, ca unul 
dintre cele mai puternice festivaluri din Sud-Estul 
Europei, Festivalul Internațional de Literatură şi Tra- 
ducere de la lași a fost suspendat, de organizatori, în 
vara trecută, reluat fiind, într-o ediție restrânsă, după 
valul de susținere venit dinspre breasla literară din 
întreaga țară. S-a scris mult, la momentul respectiv, 
şi despre suspendare, și despre reluare, și despre mo- 
tivele pentru care s-a petrecut fiecare dintre aceste 
momente din viața FILIT-ului, așa că nu voi relua nici 
una dintre discuții. Esenţial rămâne faptul că o a treia 
ediţie s-a întâmplat și că nu a lăsat nici o clipă senza- 
ţia de improvizație, chiar dacă timp pentru pregătiri 
a fost mult mai puțin, de astă dată. Scriitorii invitați, 
cei mai mulți români, traducătorii, criticii, jurnaliștii 
şi cititorii au avut parte de o scenă prietenoasă, pro- 
fesionist pregătită, de pe care au împărtăşit ceea ce 
îi defineşte: interesul pentru literatură, problemele 
comune (în special traducătorii străini, care fac să 
circule cărțile scriitorilor români, au discutat despre 
asta), plăcerea de a vorbi despre scris. 

FILIT 3 a fost pus la punct, de data aceasta, de 
echipa Muzeului de Literatură din lași, finanţator al 
programului fiind, ca și la ediţiile trecute, Consiliul 
Judeţean lași. La conferința de presă care a deschis 


ediția din această toamnă, Dan Lungu, preşedintele 


Festivalului, a anunţat că, pentru ediţiile viitoare, s-a 
aprobat înființarea unei fundaţii prin care Festivalul 
să poată fi administrat în condiţiile cele mai bune 
pentru mersul unui eveniment de o astfel de anver- 
gură. Cunoscând tensiunile dintre organizatori şi fi- 
nanţatori, soluția de compromis la care au ajuns pare 
a fi o realizare în sine. Este şi vestea care dă cele mai 
multe asigurări în legătură cu viitorul FILIT-ului, care 
ţinteşte, pentru dăţile viitoare, același calibru inter- 
naţional pe care l-a vizat şi până acum. Și este anunţul 
cu care s-a deschis Festivalul, anunţ confirmat de am- 
bele părţi - organizatori și finanțatori — care fac ca 
acest Festival să aibă o structură cât mai incluzivă, re- 
surse financiare stabile și credibilitatea care a garan- 
tat, încă de la început, prezența unor nume altfel greu 
de prins în programul unor festivaluri aflate la pri- 


mele ediții. 


Traducerea, un act central 

Profilul FILIT-ului, anul acesta, a fost amprentat 
de trei trăsături foarte clare: focus pe traducătorii 
străini, adevărați mediatori între literatura română 
şi spaţiile străine în care circulă, vizibilitate pentru 
autorii români, inclusiv pentru cei mai puţin media- 
tizați, inclusiv pentru cei veniți din zona în care se pe- 
trece FILIT-ul, și o ocazie de a valorifica arhivele și 
expozițiile unor muzee care, altfel, reuşesc mai greu 
să ajungă subiect de discuție dincolo de specialiștii 
din plan local. 

Muzeele aflate în administrația Muzeului Litera- 

turii din laşi sunt capsule ale timpului de o bogăţie 
pe care foarte puţini o cunosc, locuri deschise, cu re- 
surse fantastice şi care merită etalate și aplaudate la 
scenă deschisă. FILIT-ul le-a dat această ocazie, la cea 
de-a treia ediţie, prin multe evenimente regizate în 
jurul lor, unele dintre ele petrecute în afara Iașului, 
la Cotnari, de exemplu, unde a fost inaugurat Muzeul 
„Cezar Petrescu”, sau la Trifeşti, la conacul familiei 
Negruzzi. Pe lângă colecția permanentă pe care o 
adăposteşte Casa Pogor, pe lângă Bojdeucă şi Muzeul 
„Mihai Eminescu”, cele mai cunoscute repere pentru 
istoria vieţii literare din Moldova, există, aşadar, în 
custodia Muzeului Literaturii din laşi muzee şi case 
memoriale care păstrează obiecte, manuscrise şi 
piese bibliofile de o frumuseţe rară. Absolut impre- 
sionant, din acest punct de vedere, mi s-a părut Mu- 
zeul „Constantin Negruzzi” de la Trifești, Hermeziu, 
păstrat în conacul familiei Negruzzi. Casa, reabilitată 
şi impecabil conservată, reconstituie un întreg uni- 
vers cultural, care nu e numai al lui Negruzzi, ci spune 
la fel de multe despre o întreagă epocă: despre cutu- 
mele celor care puteau să se îndeletnicească și cu li- 


teratura, la începutul secolului al XIX-lea, despre 


gusturi, nevoi, despre limite, despre confort și despre 
viaţa culturală transportată pe o moșie din Moldova 
profund rurală. Camera de muzică, colecția de ma- 
nuscrise şi obiecte personale, biblioteca lui C. 
Negruzzi reflectă, cu toatele, reperele și ambițiile 
care îi însuflețeau pe primii scriitori, în plin roman- 
tism, când literatura română era un vis frumos. 

La aproape două secole distanţă, literatura ro- 
mână are o carte de identitate, numai că, pentru ca 
ea să facă realmente parte dintr-un circuit mai 
amplu, este nevoie ca niște oameni interesați și pa- 
sionați de ceea ce ea oferă să o descopere, să o reco- 
mande și să o facă să circule. Aceşti oameni sunt 


traducătorii străini şi FILIT-ul le-a rezervat câteva 


momente în care să poată să discute despre rostul şi 
rolul lor în acest circuit, dar şi despre problemele de 
care se lovesc, fie când traduc, fie când încearcă să 
găsească edituri dispuse să publice autori români. 
Au fost invitați la FILIT și au vorbit cu o mare im- 
plicare şi pasiune traducători de primă mână: Jan 
Cornelius (Germania), Radostawa Janowska Lascar 
(Polonia), Maria Luisa Lombardo (Italia), Gabriella 
Koszta (Ungaria), Clara Mitola (Italia), Jan Mysjkin 
(Belgia), Danilo de Salazar (Italia) sau Joanna 
Kornas-Warwas (Polonia), alături de doi oameni de 
bază pentru ceea ce înseamnă mediere culturală, tot 
un act al traducerii, în sens mai larg: Florin Bican şi 
Monica Salvan. Bogdan Ghiu a susținut, la rândul lui, 
o conferință, în prima zi a Festivalului: „Totul trebuie 
tradus? Condiţia «estică» a traducerii şi perspectiva 


blocată”, traducătorii și peste 100 de profesori de 
limbi străine au avut parte de o întâlnire, iar Alex 
Popescu, reprezentant al Ministerului Culturii, a vor- 
bit despre programul Traduki, o reţea de traduceri 
care asigură finanţări pentru proiecte editoriale, 
reţea din care și România face, de curând, parte. Fie- 
care dintre aceste momente îşi cere o relatare în 
parte, cu puncte foarte concrete de interes: s-a discu- 
tat despre criteriile luate în calcul atunci când se 
acordă finanţare unei traduceri, dar şi despre refuzul 
unor edituri de a publica autori din Est, chiar dacă 
totul este acoperit, pentru simplul fapt că nu vor 
reuşi să le vândă, despre nevoia vitală de rezidențe 
pentru traduceri, despre tehnicile fiecăruia de a ne- 
gocia cu „intraductibilul” sau cu ceea ce, inevitabil, se 
pierde la transferul într-o altă limbă. 

O veste bună a venit de la Gabriella Koszta, care a 
anunțat lansarea ediției în limba maghiară a Orbito- 
rului lui Mircea Cărtărescu, programată joia aceasta, 
a Budapesta. S-a vorbit și despre rezidenţele FILIT 


pentru traducători, la rândul lor înglobate în ceea ce 


24 


ProEuropeana Clubul cărții digitale 


FILIT 2015 - ECOURI 


Programul „Rezidenţele FILIT pentru traducători” și reţeaua Traduki 
Casa Pogor, lași, 3 octombrie 2015 


a însemnat desfăşurarea completă a Festivalului anul 
acesta. Este esenţial pentru aceşti adevăraţi media- 
tori culturali să intre în contact unii cu alţii, să 
schimbe referinţe, să discute soluţii pentru dificultăţi 
de care dau şi unii, şi alții, să aibă timp, linişte şi răgaz 


pentru a se ocupa de o muncă vitală pentru viața că! 
ţilor scrise în limba română. Şi traducătorilor români 
din limbi străine le-ar prinde la fel de bine astfel de 
programe, lucru care trebuie să se facă, la un moment 
dat, înţeles de către cei care pot şi trebuie să amelio- 
reze statutul precar al acestei bresle. 

Tema traducerii a fost, din punctul meu de vedere, 
centrală pentru această ediţie, din motive care bat 
dincolo de numărul evenimentelor dedicate întâlni- 


rilor cu traducătorii. Traducerea este un efort coti- 
dian prin care negociem şi aproximăm sensuri, prin 
care (ne) explicăm lumea şi ne facem înţeleşi. Tradu- 
cerea este şi un act paideic, şi un gest de prietenie, şi 
intrarea în dialog cu ceea ce îţi este diferit, străin 
chiar. Toate aceste situaţii au fost ilustrate de dina- 
mica de evenimente a acestei ediţii mici, dar foarte 
concentrate a FILIT-ului. A fost loc pentru poezie, cu 
reflectoarele, de data aceasta, pe poeţii tineri din laşi, 
prezentaţi de Răzvan Țupa (Matei Hutopilă, Șerban 
Axinte, Paul Gorban, Andrei Alecsa şi Vlad A. 
Gheorghiu), şi pentru prozatori aflaţi la primele cărți 
(Ana Săndulescu, Paul Mihalache sau Dorin Cozan, 
prezentaţi de Doris Mironescu), dar şi pentru proza- 

torii de anduranţă, veterani ca loan Groşan Daniel 
Bărbulescu, Petre Barbu (care a luat și Premiul licee- 
nilor pentru Cel mai bun roman din 2014, Marea pe- 
trecere) sau Philip O Ceallaigh, scriitor irlandez cu 
trei volume de proză traduse la Editura Polirom. Trei 
scriitori din Republica Moldova au avut, la rândul lor, 
o foarte bună expunere la FILIT și toți au umplut să- 
lile (de altfel, nu a existat scriitor care să nu fi avut, 
la lași, parte de cititori în public): lulian Ciocan, 
Valentin Beșleagă şi Liliana Corobca. Cluburile de 
lectură Alecart şi Logos au fost vizibile şi de data 


asta şi cititorii din licee s-au mișcat ca argintul viu 


printre autorii şi cărțile cu care s-au întâlnit, ca la fie- 
care ediție. 


Evgheni Vodolazkin, 
aplaudat la scenă deschisă 


Cea mai fastuoasă seară a fost, cum era de aștep- 
tat, cea în care, pe scenă, a urcat Evgheni Vodolazkin, 
autorul unei cărți care, apărută la finalul anului trecut 
în România, a generat un adevărat cult. Mă refer la 
romanul Laur (Editura Humanitas Fiction). De cu- 
rând, lui Evgheni Vodolazkin i-a apărut, la aceeași 
editură, romanul Larionov şi Soloviov, carte cu care 
cititorii lui Vodolazkin au stat la coadă la autografe, 
după încheierea serii. Fără îndoială, Vodolazkin și-a 
cucerit publicul și de pe scena teatrului din lași. Răs- 
punzând la întrebările lui Bogdan Crețu şi ale părin- 
telui Constantin Sturzu, a vorbit cu o mare 
deschidere, cu nuanţe, cu onestitate, cu umor și cu o 
modestie pe care nu o vezi prea des la autori de talia 
lui. A vorbit despre condiţia de a fi scriitor într-o li- 
teratură copleșitoare, cum e cea rusă, despre minu- 
nile care țin întotdeauna de așteptările de la care 
pornim, despre orgoliul pe care l-a avut când a crezut 


că nimeni nu va fi interesat de Laur, orgoliu denunțat 


apoi de succesul nebun al acestei cărți dense și sofis- 
ticate. Concluzia lui e că nu ar trebui să subestimăm 
cititorii, niciodată, și că suntem înconjurați, mai mult 
decât am crede, de oameni care au nevoie de cărţi, de 
răspunsuri — ca şi de de chestionări -, de confrunta- 
rea pe cord deschis cu ceea ce rămâne dilematic, în 
viața noastră şi în lumea din jur. Ceea ce e important 
este să comunici cu onestitate. Oamenii nu vor stri- 
denţe, vor să intre în contact cu idei, dar obosesc pen- 
tru că sunt copleșiți din toate părțile de zgomot, și nu 
sunt parte dintr-un dialog firesc, apropiat și sincer. 
Despre asta ar trebui să fie literatura, crede Vodolazkin. 
Cât despre relaţia dintre cei care o fac şi putere, 
aceasta ar trebui să fie cât mai distantă cu putinţă, a 
răspuns prozatorul, provocat de Bogdan Creţu. 

Inutil să adaug că Sala Teatrului Naţional „Vasile 
Alecsandri” s-a umplut, în aşteptarea scriitorului, şi 
a rămas plină şi pentru conferința lui Horia-Roman 
Patapievici, care l-a succedat pe scenă. Patapievici a 
vorbit, ajutându-se de nenumărate referințe, despre 
motorul paradisiac care a generat întreaga creație 
eminesciană. Titlul conferinței a fost „Eminescu şi Pa- 
radisul”, o construcție de idei înțesată de trimiteri, ale 
cărei concluzii se referă la faptul că ceea ce a insuflat 
întreaga opera a lui Mihai Eminescu (care se reve- 
lează în lumina justă doar după citirea manuscriselor, 
susține eseistul) este o viziune care operează cu ima- 
ginarul paradisiac. 

Au fost zile pline, concentrate, un festival ca un 
maraton pentru șoarecii de bibliotecă dispuși să intre 
în săli de biblioteci, cafenele sau muzee. A existat in- 
clusiv un FILIT al copiilor, cu lecturi și mici eveni- 
mente desenate strict pentru cei care acum pot fi 
formați ca cititori. Un moment foarte aparte a fost o 
întâlnire între taţi şi fii, care a aliniat patru scriitori 


foarte diferiți și cu atât mai surprinzători la proba 

Evgheni Vodolazkin la Seara FILIT, alături de Constantin Sturzu și Bogdan Creţu 
Teatrul Naţional lași, 3 octombrie 2015 


€ 


ş. 
A 


4 


Foto: Corneliu Grigoriu 


dialogului. Mă refer la Adrian Alui Gheorghe, alături 
de fiul lui, care şi-a luat un alt nume, Vlad A. Gheorghiu, 
la Vasile Baghiu şi la fiul lui, poetul Ştefan Baghiu. Au 
discutat cu sinceritate, atâta câtă e posibilă într-o 
asemenea ipostază, dar şi cu o căldură mai rar afişată, 
despre povara numelui, influenţe reciproce şi tensiu- 
nile care apar când îşi citesc unii altora textele, ade- 
sea înainte să plece spre tipar. Mamele îi preferă pe 
scriitorii-fii, a fost concluzia finală, mai puţin trucu- 
lenţele din Spre Sud, la Lăceni, volumul lui Ștefan Baghiu. 
Umor au avut cu toţii şi un public care a confiscat 
toate scaunele din cafeneaua în care s-a citit. 

Pe lista care se completa pentru această a treia 
ediţie FILIT erau nume importante din literatura 
străină. Privind la ceea ce au putut să genereze anu- 


mite festivaluri de succes din România, care au reuşit 


să pună nişte oraşe pe hartă ca repere pentru exce- 
lenţă - festivaluri cum e cel de teatru, de la Sibiu, sau 
TIFE-ul, de la Cluj -, concluzia limpede e că Iaşul ar 
trebui să ajute FILIT-ul să crească. Pe lângă faptul că 
e o ocazie rară de a conecta, în timp real, actori im- 
portanţi din breaslă (scriitori, critici, traducători 
etc.), un astfel de festival se deschide, în primul rând, 
pentru cititorii din acel oraş şi, pentru câteva zile, 
pune toate reflectoarele pe lectură, obicei căruia, alt- 


fel, toată lumea îi cântă prohodul. 


(http: //www.observatorcultural.ro/FILIT-3-ingenios-si- 


bine-temperatfarticleID_32499-articles. details.html ) 

Bogdan GHIU 


FILIT sau saturnaliile literaturii 


Am auzit spunându-se despre FILIT - Festivalul 
de Literatură și Traducere - ediția 2015 (care a avut 
loc între 2 şi 4 octombrie 2015) că ar fi fost o ediţie 


„săracă”, de „tranziţie”, de „criză” etc. De fapt, a fost o 
ediţie de rezistenţă și de solidaritate, care, dacă a re- 
fuzat-renunțat, ca demonstraţie de forță, nu de slăbi- 
ciune, să mai invite scriitori străini, a reușit să 
apropie, în schimb, scriitorii români de public, mai 
precis să demonstreze că publicul poate fi interesat, 
este, în fapt, latent, interesat de scriitorii români, cu 
condiția să știi, ca organizator, să-i pui pe aceștia din 
urmă „în pagină”, adică să-i comunici, să le asiguri 
„formate” comunicaţionale atractive, altfel spus pe 
măsură. Uluitoare demonstrație împotriva actualelor 
idei de-a gata potrivit cărora „cultura nu vinde”: nu 
vinde decât dacă e vândută ne-cultural, ne-cultivat, 
ne-creator, de niște comunicatori și „oameni de 
media” improvizați, mediocri, netalentaţi, adică exact 
așa cum sunt cei care alcătuiesc, azi, masa critică din 
mass-media, de la vârf la bază! 

Or, tocmai acesta e darul în care excelează FILIT- 
ul, într-un moment când toată lumea s-a săturat, şi 
încă de mult, de „lansări de carte” și alte masluri tris- 
te, în care scriitorii şi pofta, energia, potenţialul lor 
comunicațional care îi mână, de fapt, la luptă, să scrie, 
este ignorat, mortificat, batjocorit. 

În primul rând, faptul că FILIT-ul este, cum îi 
spune şi numele, un festival de literatură și traducere 
demonstrează buna plasare critică și teoretică în ac- 
tualitatea literaturii, care există, azi, global, în/ ca tra- 


ducere: literatura şi traducerea merg mână în mână, 


sunt de nedespărțit, și numai așa mai pot fi discutate, 
azi, adecvat. Literatura fără traducere, discutată și 


prezentată, „pusă în pagină” doar idiomatic, național, 
„româneşte” a devenit un non-sens. Pe care, deocam- 
dată, doar FILIT-ul știe s-o depăşească, printr-un ade- 
vărat act de sincronizare, adică de ieșire din 
provincialism. 

Astfel încât, deşi ultimul venit, FILIT-ul a devenit 
imediat un prototip. 

Specificul literaturii este tocmai acela de a comu- 
nica în lipsă, în timp, in absentia şi in potentăa: scrii- 
torul şi cititorul nu trebuie să se întâlnească, autorul 
se exclude din principiu, dacă se poate spune așa, din 
propriul act de comunicare, monumentalizând însă, 
transformând transferențial într-un lucru de sine stă- 
tător tocmai actul de comunicare ca atare, care de- 
vine Carte și Literatură, Carte de Literatură, 
Literatură-Carte. 

Or, ceea ce reușește să demonstreze și să acredi- 
teze practic FILIT-ul este că „lansările”, lecturile” sau 
„întâlnirile” scriitorilor cu publicul nu sunt niște acte 
de comunicare oarecare, în care scriitorul vine să-şi 
vândă o marfă, iar publicul vine doar dintr-o curiozi- 
tate anecdotică să-l cunoască pe „mortul-viu” care 
este, în chip esenţial, orice scriitor, ci, de fapt, chiar 
dacă poate nici scriitorii, nici cititorii nu-și dau întot- 
deauna perfect seama, niște şedinţe de lucru îm- 
preună, un protocol, care tocmai de aceea trebuie 
ritualizat, de transgresare reglată a comunicării 
barat-monumentalizate (amânate, „diferate”, cum ar 


fi spus Derrida) care este, esenţial, literatura ca 

scriere-de-cărţi. 

Altfel spus, pentru ordinea inversată, răsturnată 
a literaturii, FILIT-ul funcţionează ca o sărbătoare, ca 
un carnaval, ca o saturnalie prin care ordinea obiş- 
nuită a literaturii, deja ordine pe dos faţă de cea a 
lumii, este nu doar suspendată, ci chiar răsturnată, 
actul literar fiind transpus („profanat”) temporar ca 
viaţă obişnuită, prin care scriitorii pot sta de vorbă 
cu cititorii, ceea ce, dacă s-ar permanentiza, ar în- 
semna însăşi dispariţia literaturii. 


Întrerupând carnavalesc ordinea literaturii, ca or- 
dine la rândul ei răsturnată a lumii, FILIT-ul se joacă 
cu focul, cu marginile şi capetele literaturii, cu „bor- 
durile” şi (de-)„bordările” ei, de unde fiorul discret şi 
obscur pe care reuşeşte să-l trezească, ca într-un 
montagne russe. 


(hitp://atelierliternet.ro/articol/16268/Bogdan- 
Ghiu/FILIT-sau-saturnal 


Tramvaiul FILIT - Tramvaiul literaturii 

În ciuda afirmației lui Gellu Naum într-una dintre 
cărțile sale, conform căreia criticii literari ar fi o „spe- 
cie de roboți anchilozaţi voluntar în mecanismul lor 
profesional“, unii dintre cei mai importanţi critici li- 
terari din România s-au reunit la laşi în cadrul Festi- 
valului Internaţional de Literatură şi Traducere, 
arătând că „oricât ar părea de straniu, criticii sunt oa- 
meni'. 

Prezenți la Muzeul „Vasile Pogor”, la dezbaterea 
intitulată „Criticul, mediator cultural”, invitaţii 
Bogdan Crețu, Daniel Cristea-Enache, Marius Miheţ, 
Doris Mironescu, Antonio Patraş, Radu Vancu, pre- 
cum şi Alexandru Călinescu, în calitate de moderator, 
au ajuns la concluzia că, în pofida schimbărilor radi- 
cale din ultimii ani, în lumea criticilor literari există 
totuşi o „apocalipsă veselă”. Deşi nu mai are statutul 
pe care îl avea în trecut, criticul literar are în conti- 
nuare un rol esențial. „Trăim într-un spațiu literar 
foarte dinamizat, mai ales de când oricine îşi poate 
da cu părerea despre orice, pe orice platformă. Şi 
atunci criticul este singurul care poate da o logică, o 
direcție. Critica literară reprezintă organele esenţiale 
ale literaturii şi ale vieţii literare”, a afirmat Bogdan 
Creţu. 

Antonio Patraş crede că menirea criticului este de 
a-l face pe cititor să citească. „Chiar şi cărțile proaste. 
Important e să citim, lectura te face mai tolerant, te 
face să relativizezi, să fii sceptic, să nu crezi că certi- 
tudinile sunt doar ale tale. Eu întotdeauna am văzut 


în critică o formă de mediere, în sensul acesta al ne- 


015 


icii literari s-au întâlnit la FILIT 2015 


gocierii, al toleranței”, spune acesta. 

În același timp, Alexandru Călinescu a menționat 
că, în ciuda unor păreri mai avizate, care spun că de 
fapt „criticul e un lux complet inutil”, acesta poate fi 
un mijlocitor, care asigură legătura între cititor şi 
scriitor. Chiar şi aşa, acesta pune sub semnul între- 
bării faptul că cititorul mai poate discerne între o opi- 
nie avizată şi una agresivă care de fapt nu ascunde 
nimic în spate: „Vocile care se pronunță asupra 
cărților s-au dispersat, de unde e o oarecare impresie 
de haos, de gălăgie, de lipsă de criterii”. De aceeaşi 
părere este şi Bogdan Creţu care spune că este din ce 
în ce mai dificil să convingi un cititor al tău că trebuie 
să devină cititor al unui scriitor de calitate. „E un 
exercițiu de încredere, iar la încrederea aceasta un 
critic literar ajunge foarte greu”, a declarat acesta. De 
asemenea, Daniel Cristea-Enache a adăugat că „un 
critic lucid trebuie în primul rând să se medieze pe 
sine însuşi, să îşi înfrâneze propriile porniri şi să aibă 
aceeaşi receptivitate şi deschidere față de toate cate- 
goriile de public”. 

Tocmai de aceea, Radu Vancu consideră că lucru- 
rile nu se mai rezumă doar la a scrie şi a publica o 
simplă cronică într-un ziar cultural. „Criticul de azi, 
ca să fie cu adevărat un mediator, trebuie să se folo- 
sească de toate armele care îi stau la dispoziţie pen- 
tru a difuza către mase informația culturală. lar la noi 
lucrurile astea au început să se întâmple şi se întâm- 
plă bine”, a precizat Vancu. 


Deşi nu crede în statutul de mediator al criticului, 

menţionând că în prezent doar jurnalistul cultural 
mai poate media ceva, Marius Miheţ a afirmat faptul 
că un critic literar este un fel de „autist veridic care 
fixează valori, un ghid, un individ care selectează în 
permanenţă, care vede înaintea celorlalţi. Criticul în- 
cearcă prin toate mecanismele foarte sofisticate, de 
la bloguri culturale la Facebook, să ajungă cumva la 
cititori. S-a spus că s-au schimbat literatura, scriitorii, 
dar s-au schimbat cititorii cel mai mult”. Pe un ton 
mai încrezător, Doris Mironescu a preferat să treacă 
peste semnalele apocaliptice şi să propună un 


- ECOURI 


exerciţiu de optimism: „E clar, stăm rău. Dar în ciuda 


faptului că instituţiile nu merg, literatura 
funcţionează. Deşi nimic nu încurajează să existe cri- 
tica literară, aceasta totuşi există. Este uimitor că, 
deşi nimeni nu citeşte, există cititori, iar festivalurile 


literare sunt pline de iubitori de lectură! 


(http:/ /wwwsuplimentuldecultura.ro/index-php/ conti- 
nutArticolNrIdent/Special420FILIT/10728) 


Daniel Gristea-Enache, Marius Miheţ, Doris Mironescu, Alexandru Călinescu, Bogdan Creţu, Radu Vancu și Antonio Patraș 
Casa Pogor, lași, 3 octombrie 2015 

Literatura rusă de ieri și de azi 


Oaspetele de onoare al ediţiei din acest an a Festiva- 
lului Internaţional de Literatură şi Traducere (FILIT) de 
la lași a fost scriitorul rus Evgheni Vodolazkin. Autorului 
bestsellerului Laur, un superb roman comparat de mulți 
critici cu Pelerinul rus, i-a apărut chiar zilele acestea în 
româneşte și volumul Soloviov și Larionov, publicat la 
editura Humanitas Fiction. 

Despre cărțile sale, despre raportarea omului moder 
la credință comparativ cu omul Evului Mediu, despre 
timp, una dintre temele sale preferate, și despre istorie 
am vorbit şi noi cu scriitorul rus. 


Gabriela Lupu: V-au apărut în românește două 
romane total diferite, legate însă de o temă comună: 
istoria, un subiect cu care vă „jucaţi” adeseori. Ce 
este pentru dumneavoastră istoria? 

Evgheni Vodolazkin: Pot să încep prin a spune că 
într-un fel sunt și eu istoric. Chiar dacă de formaţie sunt 
filolog, sunt totuşi istoric al literaturii ruse vechi. Iar is- 
toria literaturii vechi mă plasează pe poziţia de a putea 
judeca chiar şi actualitatea. Istoria este una dintre temele 
mele preferate într-adevăr. Istoria și timpul care sunt, 
desigur, profund legate. Ceea ce vreau să transmit prin 
textele mele aș putea formula prin următoarea idee: is- 
toria nu are un scop. Scopuri au numai oamenii. Istoria 
este ca un acvariu pentru pești sau ca o ramă pentru ta- 
blou. Dar imaginea din tablou este pictată de om. 

În romanul Laur scrieţi că nu există timp, ci doar 
veşnicie. De ce credeţi asta? 

Timpul este făcut pentru viaţa noastră de aici, este 


însă doar o pregătire pentru veșnicie, pentru viața care 

va urma după moartea noastră. Veşnicia nu este doar o 
pregustare a ceea ce va fi apoi. Veşnicia este însuşi sen- 
sul vieţii. La veşnicie ne gândim, de fapt, cu toţii atunci 
când intrăm într-o biserică. De aceea faţă de istorie tre- 
buie să avem o atitudine respectuoasă, dar fără a exa- 
gera. Din punctul de vedere al veșniciei nu este chiar 
atât de important dacă un conducător de oşti a învins nu 
ştiu ce armată. Un vers superb spune: „S-a terminat răz- 
boiul. Cine a câştigat nu ştiu”. Din punctul de vedere al 
veșniciei asta nu contează. Contează însă dacă acel con- 
ducător de oști a fost un om bun, corect şi dacă nu a ucis 
oameni fără o judecată dreaptă. 

Citind romanul Laur, cu acţiunea plasată în 
Rusia medievală, ai impresia că pe atunci oamenii 
erau înscriși în această veșnicie, că fiecare lucru ori- 
cât de mic pe care îl făceau îi raporta la veșnicie. Le 
era oamenilor mai uşor atunci să fie mai aproape de 
divinitate decât ne este nouă astăzi? 

Pe atunci era într-adevăr mult mai ușor pentru că 
Dumnezeu stătea în mijlocul societăţii. În centrul culturii 
ţărilor credincioase, ortodoxe sau neortodoxe, stătea bi- 
serica. Acum ea ocupă un loc marginal. Pe atunci, însă, 
în mânăstiri se scria, în mânăstiri se făcea educaţie, în 
mânăstiri se tratau bolile oamenilor, în mânăstiri se dis- 
cuta despre problemele cetăţii, în mânăstiri se făcea până 
și vin, lichior sau bere. (Asta mai ales în Occident.) În- 
tr-o astfel de organizare a vieţii sigur că drumul spre 
Dumnezeu era mult mai drept. Pentru conștiința omului 
poate că nu era chiar atât de uşor. Pentru că tot ce este 
prea vizibil, tot ce îţi scoate ochii, cum s-ar spune, la un 


moment dat nu te mai interesează. Este un proverb care 

spune: „Toată lumea-și face cruce, dar nu toată lumea se 


roagă”. Pentru mulți oameni din Rusia medievală 
credința ajunsese ceva formal pentru că era obligatorie. 
Erai exclus din societate dacă nu te declarai credincios. 
Ei, în zilele noastre, toți cei care-și fac cruce poți fi sigur 
că se și roagă. Pentru că a fi credincios este astăzi un act 
de voință individual. Acum omul are libertatea de a 
crede sau de a nu crede. 

Poporul rus a avut perioade lungi, de câteva se- 
cole, de mare credință, dar apoi a venit comunismul, 
când Dumnezeu a fost complet alungat din viaţa 
omului. Cum vă explicați o astfel de ruptură? 

Dostoievski spunea că poporul rus este un popor 
care-l poartă în el pe Dumnezeu. Ei, cum a fost posibil 


ca poporul acesta să-și dea toată credința și toate idea- 


lurile lui de secole în mâinile unei găști de comuniști 
este de neînțeles. Este un mister pe care aș vrea să-l 
înțeleg și pe care încerc să-l dezleg în romanul la care 
scriu acum. Poate că răspunsul stă tocmai în faptul că 
secole de-a rândul, cum spuneam, credința a fost obli- 
gatorie. Și atunci cei mai mulți dintre ruși nu au sărit în 
apărarea bisericii și a credinței când au pus comuniștii 


mâna pe putere și l-au alungat pe Dumnezeu din cetate. 


Sigur că puţinii care au făcut-o au fost eliminați în mod 
brutal. În perioada comunistă Rusia a dat cei mai mulți 
ucenici din toată istoria ei. Acum 80% dintre ruși se 
declară ortodocși, dar cei mai mulți dintre ei nu calcă 
într-o biserică decât la botezuri, la nunți și la înmormân- 
tări. Se declară ortodocși doar din punct de vedere cul- 


Evgheni Vodolazkin vorbind despre romanul său, Laur 
Seara FILIŢ; Teatrul Naţional lași, 3 octombrie 2015 

tural. lar în rândul intelectualilor există chiar o reticență 
faţă de biserică. Eu fac parte dintr-o minoritate care con- 
sideră că rolul spiritual al Bisericii este încă foarte im- 
portant. Asta nu înseamnă că nu sunt un om al timpurilor 
noastre. Viaţa mea este una destul de laică. Pe de altă 
parte, însă, relaţia oamenilor simpli cu biserica (deși nu-mi 
place să folosesc această sintagmă căci în realitate nu 
există oameni simpli, toţi suntem complicaţi) este mult 
mai caldă. Şi, comparativ cu țările Europei Occidentale, 
Rusia este o ţară mult mai credincioasă. 

În Soloviov și Larionov atacați cu un umor amar 
subiectul „războiului rușilor împotriva ruşilor“, cum 
numiți dvs. Războiul Civil. Cum a fost posibil acel 
război? 

Este încă un mister din istoria noastră. Pur și simplu 
nu putem înțelege ce s-a întâmplat acolo. Și până ce nu 
vom conștientiza cum a fost posibil acel război fratricid 
nu vom putea evolua. Ceea ce m-a uimit cel mai mult 
când am cercetat perioada Revoluţiei și a Războiului 
Civil era cum oamenii treceau cu o mare uşurinţă din- 
tr-o tabără în alta. Soldaţii roşii care erau luaţi ostatici 
de albi luptau a doua zi cu aceeaşi fervoare de partea 
foştilor dușmani şi invers. Ceea ce înseamnă că lor nu 
le păsa de vreo ideologie, ci erau pur și simplu însetați 
de sânge. Voiau să se lupte cu orice preţ. Şi este cu atât 
mai ciudat cu cât acest război nu a venit după o perioadă 
de mare sărăcie, în istoria Rusiei au fost vremuri infinit 
mai grele, şi chiar din punct de vedere cultural Rusia di- 
naintea Revoluţiei era absolut înfloritoare. Dar părea că 
sufletele oamenilor au fost acaparate de rău şi răul din 
fiecare suflet a rezonat cu răul din ceilalți. Din păcate, 
bunătatea rezonează mai puţin. Și așa s-a ajuns la o agre- 
siune la scară națională care din punct de vedere rațional 
nu are nicio explicaţie. 


Ca scriitor rus, nu simțiți o presiune venind în li- 

teratură după monștri sacri ca Dostoievski sau 
Tolstoi? 

Există un sindrom al scriitorilor ruși numit „„Lolstoievski” 
care ne face să ne gândim de două ori înainte de a ne 
apuca de scris. Trebuie să fii pur şi simplu impertinent 
să te apuci de scris în limba rusă. Și chiar aşa mă și simt: 
un mare impertinent. Străinii se uită cu milă la mine şi 
par că mă întreabă: „Ce mai cauţi şi tu pe aici?”. Pe plan 
internaţional beneficiem de o publicitate excelentă și, în 
plus, gratuită, doar pentru că suntem ruși. Dar evident 
că orice am face nu vom fi niciodată suficient de buni. 

De ce aţi ales să scrieţi despre epoca medievală? 

Eu sunt acasă în epoca medievală fiind specialist în 
literatura rusă veche. Și am vrut să prezint lumea mea 
interioară contemporanilor mei. Ce-i drept, după ce am 
scris Laur m-a apucat o teribilă depresie crezând că ni- 
meni nu va fi interesat de cartea asta. M-a surprins ex- 
trem de tare faptul că a avut un succes incredibil peste 
tot în lume. Şi atunci mi-a fost pur şi simplu ruşine că i-am 
crezut pe contemporanii mei mult mai proști decât erau. 

V-a schimbat viaţa romanul Laur? 

Nu pot spune că am devenit un om mai bun chiar 
dacă am scris despre un sfânt. Puteţi să-mi întrebaţi soția 
care va confirma faptul că nu m-am contaminat de 
sfințenie. Dar au fost pasaje întregi la care plângeam fără 
să vreau atunci când le scriam. Şi mulţi cititori mi-au 
spus că au fost emoţionaţi până la lacrimi când au citit 
cartea. Dacă e aşa înseamnă că mi-am făcut bine treaba. 
Nu contează dacă eu sunt un om mai bun după ce am 
scris această carte, ci dacă i-am pus pe cititori pe gânduri 


și dacă ei au devenit astfel un pic mai buni. 


(http://www.romanialibera.rof/cultura/carte/literatura-rusa- 
de-ieri-si-de-azi—despre-sfinti-si-revolutie-cu-evgheni- 
vodolazkin-395329 ) 

Seara FILIT în tușe de sacru și profan, Infern și Paradis 


Peste 600 de oameni au venit la Seara FILIT pen- 
tru a-i asculta pe Evgheni Vodolazkin vorbind despre 
Dumnezeu, credinţă şi condiția scriitorului rus, şi pe 
Horia-Roman Patapievici despre Eminescu şi Paradis. 
Sâmbătă, 3 octombrie, Sala Mare a Teatrului Naţional 
„Vasile Alecsandri“ din laşi s-a umplut pentru al trei- 
lea an la rând de iubitori de carte şi de cultură. „Dacă 
am hotărât să reluăm festivalul, o cauză importantă a 
fost publicul ieşean“, a spus în deschiderea evenimen- 
tului scriitorul Dan Lungu, managerul Festivalului 
Internațional de Literatură şi Traducere laşi. 

Timp de patru ore, cei doi invitați i-au purtat pe 
oamenii prezenţi în sală într-o călătorie prin spiritua- 
litate şi dedesubturile literaturii. „Mă bucur să vă văd 
aici, pentru că nu credeam că o să ne mai vedem anul 
ăsta. Atunci când am anunțat suspendarea festivalu- 
lui, presiunile politice erau nimic pe lângă presiunile 
publicului“, a mărturisit Dan Lungu, ținând să 
mulțumească în mod special lui Horia-Roman Pata- 
pievici pentru perioada în care a condus Institutul 
Cultural Român, lucru care a contribuit indirect la 
naşterea ideii FILIT. „Fără această persoană, conceptul 
şi excelența FILIT-ului n-ar fi existat“, a povestit scrii- 
torul ieşean. „Lucian Dan Teodorovici, Florin 
Lăzărescu şi subsemnatul am gândit conceptul acestui 
festival acum trei ani. Dar noi n-am fi reuşit să gândim 
un concept atât de bun, cum se dovedeşte, dacă n-am 
fi călătorit foarte mult în străinătate şi n-am fi văzut 
foarte multe festivaluri şi n-am fi fost în rezidențe şi 
tot felul de evenimente internaționale“. Lucru care a 
fost posibil datorită programelor de mobilitate şi de 
traducere ale Institutului Cultural Romîn din perioada 
lui Patapievici, programe prin care instituția a făcut o 


„revoluţie copernicană“, aşa cum a numit-o managerul 
FILIT, în politica românească culturală. 


Un impertinent în literatura contemporană 

Evgheni Vodolazkin, marea revelaţie a literaturii 
ruse contemporane, în dialog cu criticul literar Bog- 
dan Creţu şi preotul Constantin Sturzu, a vorbit des- 
pre aşteptările pe care le au cititorii de la un scriitor 
rus, despre cum l-a luat prin surprindere succesul ul- 
timului său roman, Laur, tradus în peste 20 de limbi, 
şi despre relația sa cu spiritualitatea şi cu minunile. 

Când un scriitor vine din literatura lui Gogol, a lui 
Cehov şi a lui Dostoievski, cititorii au automat o mare 
aşteptare şi pun o presiune enormă pe acesta, lucru 
pe care îl recunoaşte şi Evgheni Vodolazkin. „Ca să îți 
permiţi să scrii în limba rusă, trebuie să fii destul de 
impertinent, iar eu exact aşa mă simt, impertinent, 
pentru că scriu după Tolstoi, Dostoievski, Cehov şi 
alții“, a spus Vodolazkin, subliniind influența pe care 
o au marii scriitori ruşi asupra oricărui urmaş literar. 
De asemenea, este conştient că cititorii din spațiul oc- 
cidental de multe ori vin să-l vadă la conferințe şi lec- 
turi tocmai din acest motiv. Dar, deşi este o bună 
publicitate, scriitorii ruşi adesea citesc în ochii publi- 
cului lor întrebarea „De ce mai exişti tu după Tolstoi 
şi Dostoievski?“ Preotul Constantin Sturzu a citit Laur, 
bestsellerul lui Evgheni Vodolazkin, şi a simțit cum îl 
arde pe dinăuntru. „Este o carte nu doar pentru cei 
din biserică sau cei care au afinități cu viața spirituală, 
ci pentru oricine“, a spus acesta, analizând apoi roma- 
nul din punct de vedere teologic. A vrut însă să afle de 
la scriitorul rus cum crede el că se mai poate ajunge 
la publicul tânăr, obişnuit să comunice prin mesaje cât 

mai scurte. „Sunt de părere că, dacă vorbeşti cu omul 
foarte sincer, mesajul va ajunge la orice inimă“, a spus 
Vodolazkin, explicând că, în timp ce redactorii televi- 
ziunilor consideră că trebuie să vorbim cu aproapele 
în clipuri şi fraze scurte, omului îi este de fapt mai plă- 
cut să vorbească în propria limbă, şi nu în cea impusă 
de media. S-a lăsat şi el păcălit de acest mecanism, 
crezând, în momentul în care a scris Laur, că nimeni 
nu-i va citi cartea tocmai pentru că este una lungă. Dar 
succesul romanului l-a luat prin surprindere. „Cititorii 
mei s-au dovedit a fi mult mai deştepţi şi mai buni 
decât mi-am imaginat şi probabil că mult mai buni şi 
mai deştepţi decât mine“. 


„Chiar faptul că suntem cu toţii adunaţi aici 
este o minune“ 

Criticul Bogdan Creţu l-a adus pe invitat şi în sfera 
politică şi a implicării scriitorului rus în viața publică, 
întrebându-l dacă mai simte, la fel ca predecesorii săi, 
nevoia să intre în opoziție cu politicul. „Întreb pentru 
că romanul dumneavoastră Soloviov și Larionov nu e 
străin de această temă şi poate e cea mai importantă 
temă a romanului din ultima sută de ani. Împotriva a 
ce scrieţi?“ Vodolazkin scrie mai degrabă nu împo- 
triva, ci pentru ceva, şi ne-a povestit despre unul din- 
tre profesorii pe care i-a admirat, inclusiv pentru 
atitudinea sa față de putere, academicianul rus Dmitri 
Sergheievici Lihaciov. „Nu era un disident, dar când 
era nevoie, era foarte strict în comportamentul său. 
Când i s-a cerut să semneze o scrisoare împotriva aca- 
demicianului Saharov, a refuzat. Nu era împotriva pu- 
terii, ci în afara ei. A trăit ca şi cum nu ar fi existat 
puterea şi aceeaşi împărăție a libertăţii interioare o 
caut și eu“ a explicat scriitorul. În opinia sa, omul care 
este adeptul unei ideologii se aseamănă unuia care 
şi-a comandat un business lunch, cu felul întâi, al doilea 


şi al treilea. „Cu siguranţă un fel din cele trei o să fie 


ceva care nu-i place, dar o să fie obligat să mănânce. 


Aşa e bucătăria“. Cu toate acestea, Vodolazkin se im- 


plică în viața publică; când primeşte vreo scrisoare 
ce-i semnalează o nedreptate din viaţa rusească, le 
scrie guvernanțţilor, dar nu ca un reprezentant al vreu- 
nei ideologii. 

Evgheni Vodolazkin a vorbit şi despre cele două 
tabere de scriitori din Rusia, pe care i-a numit 
„patrioţii“ şi „democrații“ şi, deşi formal face parte din 
tabăra democratică şi liberală, lucrul acesta are legă- 
tură mai degrabă cu felul în care comunică decât cu 
acțiunile sale. „Pentru că uneori sunt rugat să fac lu- 
cruri care par că ar fi parte din ideologia liberală, dar 
mie mi se par incorecte. Şi pentru că sunt creştin, eu 
apreciez lucrurile din punctul de vedere al binelui şi 
al răului şi nu prin prisma unei ideologii“, a completat 
scriitorul. Întrebat despre minuni, dacă acestea ar mai 
fi posibile şi cum ar reacţiona oamenii la ele, scriitorul 
rus le-a explicat celor prezenți că în viziunea sa însăşi 
realitatea este o minune, „rânduiala lumii este o mi- 
nune, iar starea normală este haos; tot ce ne încon- 
joară este o minune, cerul care este atât de albastru 
sau vântul care se aude într-un anume fel sau faptul 
că suntem cu toții adunați aici“. Vodolazkin a mai măr- 
turisit că, deşi se află la o discuţie ce include şi teme 
religioase, este o persoană destul de laică, ce nu 
merge mereu la slujbe, „şi, în această calitate a mea, 
am încercat prin romanul meu Laur să îi susțin şi pe 
credincioşi, şi pe cei care nu cred. 


Horia-Roman Patapievici: „Avem o problemă 
cu Paradisul“ 

În a doua parte a Serii FILIT, în conferinţa intitu- 
lată „Eminescu şi Paradisul“, Horia-Roman Patapievici 
a ţinut o impresionantă lecţie, un curs de poezie emi- 
nesciană de o oră şi jumătate în care, cu tactul şi în- 
flăcărarea unui profesor pasional şi subliniind 
cuvintele şi frazele cu gestică de dirijor, a clarificat o 
dată pentru totdeauna poziția sa față de Paradisul în 
viziunea şi opera lui Mihai Eminescu. Înarmat cu o 
masă plină de tratate şi cărți de critică literară, fiecare 

cu semne de carte diferit colorate trimițând la citate 
şi aprecieri ale cercetătorilor care l-au studiat pe poe- 
tul român de-a lungul timpului, Horia-Roman Pata- 
pievici şi-a susținut discursul, o adevărată pledoarie 
întru apărarea elementelor paradisiace din lirica lui 
Eminescu şi prezenţei acestora în muzicalitatea poe- 
ziilor eminesciene. „Sper să reuşesc să vă țin strâns 
legați de paradisul pe care Eminescu l-a sădit în limba 
română. Spun că l-a sădit, nu doar că l-a creat, pentru 
că teza mea este că există un strat al limbii române 
care se traduce printr-un tip de muzicalitate a limbii 
pe care Eminescu l-a creat şi care pentru noi este o 
experiență actuală, vie, posibilă a Paradisului“, a fost 
argumentul de început al lui Patapievici. Eminescu se 
referea la civilizațiile dispărute ca la „îngropate ri- 
sipe“, iar Patapievici a încercat, alături de publicul 
FILIT 2015, să dezgroape îngropatele risipe ale Para- 
disului din poezia lui Mihai Eminescu. 

În viziunea filosofului, omul modern are o relație 
complicată cu Paradisul, poate cel mai elocvent exem- 
plu fiind Divina Comedie a lui Dante şi felul în care 
părțile acesteia se regăsesc şi sunt percepute în cul- 
tura contemporană. „Toată lumea întrebată care este 
partea cel mai bine realizată din Divina Comedie va 
spune pe nerăsuflate că este vorba de «Infern». Acest 
ucru este riguros fals“, a spus cu fermitate Patapievici. 
„«Paradisul» este perfect realizat, limba italiană sună 
deplin, total și paradisiac, aşa cum trebuie. Este o pură 
prejudecată istorică aceea că «Paradisul» este mai 
puțin realizat estetic decât «Infernul». Faptul că 
această percepție s-a putut naşte este în sine parte din 
istoria mea şi ne arată unde suntem noi astăzi. Noi nu 
mai avem cheile intelectuale, morale şi senzoriale 


pentru care «Paradisul» lui Dante să ne fie dat aşa 
cum este el, adică o capodoperă absolută a literaturii 
europene“, a explicat Patapievici, subliniind că ne 
simțim ca acasă în «Infern» tocmai pentru că avem 
cheile intelectuale, morale şi senzoriale pentru acesta. 
Horia-Roman Patapievici a pus pe masă argumen- 

tele pro şi contra ale criticilor care l-au studiat pe Emi- 
nescu de-a lungul timpului, analizându-le greşelile şi 
lăudându-i atunci când sensibilitatea ridicată i-a aju- 
tat să pătrundă în profunzimea acestui complex scrii- 
tor al literaturii române. Unul câte unul, cercetătorii 
au trecut prin fața publicului din sala Teatrului 
Naţional, evocaţi prin citatele rostite cu pasiune de 
Patapievici şi contrazişi sau aprobaţi prin exemple din 
poezia eminesciană. „Vă rog să fiți atenți la cromatica 
versurilor, la caracterul transparenţelor, al diafanității 
care transpare aici; pe scurt, a materiei de imagini cu 
care Eminescu construieşte corpuri sonore, asta este 
cheia“, ne-a ghidat Patapievici simţurile, citind din 
„Mortua est!”. „Simţiţi transparențele? Simţiți corpul 
de lumină al acestor imagini? Şi în acelaşi timp vedeți 
ce tip de corp sonor le corespunde în ordinea muzi- 
calității versului? Ăsta este Eminescu la 21 de ani!“, 
Vorbind despre „Memento mori”, Patapievici a argu- 
mentat că Eminescu, grație sensibilităţii sale, organiza 
informația geografică, de enciclopedie sau de manual, 
sub forma paradisiacului. „Sunt fragmente de Paradis 
care sunt ca nişte aşchii aurifere care sclipesc în 
aceste descrieri“, a subliniat filosoful. 

În ultimul an de viață a minţii miraculoase a lui 
Mihai Eminescu s-a produs o resorbție a temelor care 
funcționau până atunci în registre independente în 
opera sa într-o sinteză cimentată de o „resemnată 
nostalgie a Paradisului“, cum a numit-o Horia-Roman 
Patapievici, lucru care a avut o influență decisivă asu- 
pra muzicalității poeziei lui, făcând ca prin miracol 
corpul imaginii să coincidă cu corpul sonor, lucru care 
a dat o muzicalitate paradisiacă. „Şi este un enorm 
noroc pentru toți oamenii care ştiu limba română şi 
îl pot citi pe Eminescu să aibă o experienţă a paradi- 
siacului pe care oamenii moderni nu o au. Grație aces- 
tei minţi formidabile, în limba română este la 
dispoziția tuturor o experiență a Paradisului“. 


(http://www.suplimentuldecultura.ro/index.php/conti- 


nutârticolAllCat/80/10731) 

FILIT 2 


Ramona IACOBUȚE 


Cum a fost la FILIT 2015... 


În 2015,la ediţia restrânsă a FILIT, iubitorii de li- 
teratură i-au putut asculta discutând despre credință, 
Dumnezeu, Eminescu și Paradis, precepţia critică a 
unei opere, pe scriitorii Evgheni Vodolazkin și Horia- 
Roman Patapievici. 

Sâmbătă, 3 octombrie, de la ora 18.00, în Sala 
Mare a Teatrului Naţional „Vasile Alecsandri” din lași, 
organizatorii ediţiei restrânse din acest an a Festiva- 
lului Internaţional de Literatură şi Traducere lași 
(FILIT) au oferit, celor care îndrăgesc cărțile şi scrii- 
torii, o seara FILIT cu scriitorii Evgheni Vodolazkin și 
Horia-Roman Patapievici. Serile FILIT au fost, încă de 
la prima ediţie a festivalului, ocazii potrivite pentru 
interacțiuni, de cele mai multe ori constructive, între 
scriitori şi cititorii acestora. Şi pentru a face apropie- 
rea şi mai personală, organizatorii au gândit, după 
fiecare astfel de seară, o sesiune de autografe. Nici în 
ediția restrânsă din 2015 a FILIT nu s-a făcut excep- 
ţie de la această regulă. Seara FILIT din acest an a de- 
butat cu o discuție de o oră și jumătate cu scriitorul 
Evgheni Vodolazkin, ai cărei moderatori au fost Bogdan 
Creţu și Părintele Constantin Sturzu. Vodolazkin, Evul 
Mediu şi Dumnezeu. Focusată pe romanul Laur, 
de două ori câștigător al Premiului Bolșaia Kniga — 
Premiul întâi şi Premiul cititorilor - pe 2013, discuția 
cu Evgheni Vodolazkin s-a axat pe credință, Dumne- 
zeu, relația scriitorului cu cititorii. Amintind de filmul 
„Andrei Rubliov” şi de romanul Numele trandafirului, 
bestsellerul Laur, apărut la Editura Humanitas, rea- 
duce la viață secolul al XV-lea, într-o intrigă străbă- 


tând timpul şi spaţiul, cu un personaj complex, care 


este pe rând vraci, nebun, sfânt, pelerin și călugăr. De 
alfel, autorul a recunoscut la seara FILIT: „Studiez de 
30 de ani Evul Mediu, iar pentru mine viața din Evul 
Mediu este mai apropiată și mai reală decât viața 
contemporană. Am vrut să arăt lumea în care trăiesc 
celor care nu o cunosc”. La întrebările adresate de 
moderatorii discuţiei, Bogdan Creţu și Părintele 
Constantin Sturzu, Vodolazkin a răspuns cu sinceri- 
tate şi a convins pe mulți dintre cei prezenți să îi citească 
sau să îi recitească cartea, după caz. Acesta a readus 
în discuție ideile pe care le expune şi în prezentarea 
cărții sale. „Sunt lucruri despre care este mai ușor să 
vorbeşti în contextul unei Rusii străvechi. Despre 
Dumnezeu, de exemplu. După părerea mea, legăturile 
cu El erau mai directe pe vremuri. Mai mult decât 
atât, pur şi simplu existau. Acum natura acestor le- 
gături îi preocupă doar pe puțini, şi asta e neliniștitor. 
Să fi aflat noi, din Evul Mediu încoace, vreun lucru 
complet nou, care să ne permită să ne relaxăm?”, 
mărturisește acesta. Confruntat și cu referirile la si- 
tuația politică actuală și la convingerile sale politice, 
Evgheni Vodolazkin a subliniat: „Atunci când sunt în- 
trebat de adeziunile mele politice, spun că nu le am. 
Sunt, din principiu, în afara ideologiei. Omul care este 
adeptul unei ideologii seamănă cu cineva care co- 
mandă un business lunch cu felurile unu, doi și trei. 
Cu siguranţă unul dintre feluri va fi ceva ce nu îi place. 
Nu înseamnă că nu mă implic în viața socială. Eu sunt 
creştin și pentru că sunt creștin mă ocup de fiecare 
caz în parte”. 


După mai bine de o ora jumătate de discuții, con- 

cluziile întâlnirii cu scriitorul născut la Kiev au fost 
pe cât de clare, pe atât de motivante. Fiecare are re- 
lația sa cu Dumnezeu, relaţie extrem de personală, 
omul modern nu mai ajunge atât de ușor la adevărata 
credință, romanul Laur, deşi este prezentat ca unul 
nonistoric, este fascinant prin complexitatea şi diver- 
sitatea situațiilor și personajelor expuse, Evgheni 
Vodolazkin este un scriitor ce nu trebuie trecut cu ve- 
derea, un scriitor care nu scrie împotriva a ceva, ci 
pentru ceva, astăzi nu mai există informaţie, există 
doar publicitate şi propagandă, iar chestiuni pe care 
altădată le găseai în literatura horror s-au mutat în 
mass-media, de foarte multe ori, cititorul e mai bun 
şi mai deștept ca scriitorul. 

A doua parte a serii FILIT din acest an l-a avut în 
centru pe Horia-Roman Patavieci, scriitor care odată 
ce îşi pornește „motoarele” discursive nu mai are ne- 
voie de niciun moderator. Prezenţa sa la FILIT a în- 
semnat o reîntâlnire cu Eminescu, pentru mulți o 
întâlnire cu „adevăratul” geniu eminescian. În con- 
ferinţa lui Horia-Roman Patapievici, „Eminescu și Pa- 
radisul”, audiența a fost, pentru aproape două ore, 
sub „vraja” personalității poetice a lui Mihai 
Eminescu, aşa cum reiese ea din manuscrise. „Opera 
ui Mihai Eminescu constă în totalitatea minții lui, aşa 
cum a rămas ea la dispoziția noastră prin manus- 
crise”, crede cu tărie Horia-Roman Patapievici. Pe 
ângă simpli cititori, în sala Teatrului Naţional s-au 
aflat și mulți scriitori care au ascultat cu interes con- 
erința lui Horia-Roman Patapivici, axată pe manus- 
crisele lui Mihai Eminescu, pe receptarea critică a 


acestora, pe relaţia poetului cu Paradisul, pe muzica- 


itatea și cromatica versurilor sale. „Patosul lui 
Patapievici, claritatea cu care explică, patima cu care 
dezvăluie, febril, în final, corporalizarea Dumneze- 
iească, paradisiacă, a muzicii versurilor poetului, 


electrizează pur şi simplu, mai ales pe cei care de-o 


viaţă l-au citit şi-l tot citesc pe uriașul poet. Pleci ame- 
ţit, uluit, c-o amintire de neşters”, crede poetul Emil 
Brumaru. La rândul său, poetul, eseistul și traducă- 
torul Radu Vancu mărturisește: „M-a emoţionat pro- 
fund conferința lui Horia-Roman Patapievici. Şi 
Eminescu, şi Pound sunt poeţi halucinați de restau- 
rarea paradisului în vremuri în care restul artiștilor 
erau sub hipnoza infernului. Obsedaţi de paradis, 
amândoi au ajuns să traverseze infernul. lar faptul că, 
după toate dejecțiile deversate asupra lui, Horia- 
Roman Patapievici are încă intact instinctul paradi- 
sului - ei bine, asta mă emoţionează profund”. După 
mai bine de trei ore de discuţii pe teme literare, la fi- 
nalul serii FILIT, s-a acordat și premiul liceenilor pen- 
tru cea mai îndrăgită carte a anului. Anul acesta, 
câştigătorul a fost Petre Barbu și cartea sa Marea pe- 
trecere. Ca o concluzie a serii FILIT 2015, se potrivesc 
cuvintele scriitorului Florin Lăzărescu: „Într-o lume 
ahtiată după fun, show cu urlete și artificii, e recon- 
fortant să vezi peste 600 de oameni, timp de 3 ore, 
ascultându-i pe Vodolazkin - vorbind despre Dum- 
nezeu și credință, pe Patapievici - despre Eminescu 


şi Paradis”. 


(http://adevarul.ro/locale/iasi/cum-fost-filit-2015-des- 
pre-dumnezeu-credinta-eminescu-paradis-seara-filit- 


1_56123d6df5eaafab2c543df9/index.html) 

Valentin CEAUSESCU 


015 


Jurnal de FILIT: 1-4 octombrie 2015 


După o noapte nedormită m-am trezit în trenul 
de 12.00 spre laşi, cu bucuria faptului că voi merge 
şi anul acesta la FILIT, Filit cel mic, şi cu dorința de a 
mă reîntâlni cu vechi prieteni. Stătea să plouă când a 
plecat trenul şi mă gândeam că bine ar fi să existe un 
compartiment special pentru cei care călătoresc cu 
cărți, un compartiment cu cărți, cu ceai, cu cafele şi 
cu un câine mic şi alb care să păzească, discret, lite- 
ratura de cei care nu o îndrăgesc. Cu acest gând am 
plecat spre laşi, un gând naiv, dar care s-a născut toc- 
mai din dragostea față de literatură şi față de 
interacțiunea vie dintre om şi carte. 

Am ajuns spre seară, după 7 ore de citit, dormit, 
povestit cu o colegă de „suferință”, şi în hotel am în- 
tâlnit o parte din autorii invitați. Pe unii îi ştiam, pe 
alții i-am cunoscut atunci. Mereu cînd fac cunoştinţă 
cu un autor pe care îl citesc, al cărui fan sunt, cum 
s-ar zice acum, am acea senzație de irealitate, de care 
nu scap chiar şi după ce am cunoscut o mulțime de 
autori şi cu unii m-am şi împrietenit puțin. Nu ştiu 
dacă ține de structura mea interioară sau de altceva, 
dar mă bucur şi sper să nu scap de acest sentiment, 
chiar dacă el ţine câteva secunde. 

Îmi face o mare plăcere să vin în lași, fiindcă este 
unul din acele oraşe liniștite, chiar dacă scena politică 
este la fel de iritantă şi de coruptă ca oriunde, chiar 
dacă nu totul este roz şi pe mulți îi cam nelinişteşte 
tocmai lipsa de activitate. Felul ieşenilor de-a fi, rupți 
din graba lumii, molcomi şi predispușşi la discuții este 
fix pe placul meu şi chiar dacă nu cred că o să mă mut 


vreodată acolo, voi încerca să ajung cât mai des. În 


plus, literatura este vie în laşi, acolo trăiesc câțiva din 
scriitorii mei preferați, unii implicaţi în FILIT, alţii nu 
şi ce îmi place este că, în ciuda micilor dispute nu toc- 
mai civilizate dintre anumite grupuri, scriitorii ieşeni 
sunt foarte uniţi, se ajută, se respectă şi uneori mai 
fac şi treabă bună. Una dintre treburi e chiar festiva- 
lul, altele se văd când te apropii mai mult şi vezi din 
interior unele lucruri. În București este mai multă 
agitație, mai multă ceartă. La Sibiu am mai avut 
acelaşi sentiment de unitate, de prietenie, de co- 
eziune între poeți. 


Ziua 1 

Somnoros, după un mic-dejun copios, cu cafeaua 
băută, cu agenda în buzunar, ca un bătrân jurnalist ce 
nu sunt şi cu aparatul foto de gât am mers la 
conferința de deschidere a festivalului, la Muzeul 
„Vasile Pogor”, unde este şi sediul Muzeului Literatu- 
rii din laşi. Pe drum am trecut pe lângă nişte antica- 
riate stradale de unde am vrut să cumpăr o carte pe 
care mi-o doream mult şi care mi-a sărit în ochi, dar 
era prea scumpă şi vânzătoarea mi-a zis ferm: „Nu 
vrei, nu cumperi!” drept urmare nu am cumpărat. La 
întoarcere, am găsit un domn care a acceptat să se 
târguiască cu olteanul din mine şi mi-am luat un 
roman pe care îl căutam de ani de zile. Doamna care 
fusese fermă l-a privit cu invidie. 

Am ajuns la Conferința de presă, la care au parti- 
cipat Dan Lungu, manager FILIT, un bun scriitor şi un 


om de mare calitate, şi Victorel Lupu, preşedintele C] 

Iaşi. Domnul Lupu a făcut ce fac toţi politicienii: a 
spus ce voiau oamenii să audă şi a fost diplomat. Nu 
a zis lucruri chiar rele, dar mi-ar fi plăcut să fie mult 
mai sincere. Dan Lungu a povestit despre planurile 
viitoare ale FILIT-ului, despre decizia de a înființa o 
asociaţie, cu ajutorul căreia la anul lucrurile să fie 
mult mai bune, cu mai puţină implicare politică, dar 
lucruri de aceeaşi calitate. Printre altele s-a discutat 
şi despre bani, dar cum nu mă pricep la bani, am 
decis să rămân la literatură. 

În aceeaşi locaţie a urmat o ediţie a Întâlnirilor 
Clubului „Logos”, cu loan Groşan şi Daniel Bănulescu, 
moderator, Serinella Zara, însă cu toată prețuirea faţă 
de aceşti autori (am râs citind O sută de ani de zile la 
Porţile Orientului sau ce mult mi-a plăcut Ce bine e să 


fii Daniel Bănulescu), am stat prea puţin din anumite 
motive logistice şi am pornit înspre centru, unde am 
văzut o pisică ce urmărea cu mare poftă un porum- 
bel. Nu ştiu ce a urmat între ei doi, dar sunt convins 
că nimic altceva decât o întâlnire favorabilă. Mi-a plă- 
cut parcul de vizavi de Muzeu, cel cu voievozii 
bărboşi, cu bufniţele sculptate, dar şi vechea maşină 
din curtea Muzeului. N-am ajuns nici la inaugurarea 
Muzeului „Cezar Petrescu”, din păcate, dar am mers 
la expoziţia lui lon Barbu, în Piaţa Palat „What a Won- 
derful World” - Instalaţie de artă contemporană, ver- 
nisaj în prezenţa artistului şi apoi la întâlnirea 
„Alecart”, cu Petre Barbu (care a şi câştigat la finalul 
festivalului „Premiul liceenilor pentru cea mai îndră- 
gită carte a anului 2014”, pentru romanul său Marea 


Publicla Întâlnirile Clubului „Logos” 
Casa Pogor, lași, 2 octombrie 2015 

petrecere, Cartea Românească, 2014) şi Philip O Ceal- 
laigh, moderator: Nicoleta Munteanu. 

Ambii autori au vorbit despre cărțile lor, au primit 
întrebări (unele mai bune, altele de un umor involun- 
tar fantastic) din partea publicului format din extrem 
de mulți tineri. Philip 6 Ceallaigh, căruia nu îi place 
romanul său Și te trezești râzând (Polirom, 2010), ne-a 
făcut pe toți să râdem cu poveştile sale. Am aflat că, 
irlandez fiind, îi preferă pe Bukowski sau Hemingway 
(cel din proza scurtă) lui James Joyce, am aflat de ce 


a terminat Facultatea de Filosofie (pentru că nu voia 


să facă o facultate care să îi ofere un job) sau de ce e 
mai important pentru el scrisul decât afacerile sau 
munca pentru bani. A spus la un moment dat: „Îmi 
pare rău pentru oamenii care nu scriu. Ce fac ei cu 
nefericirea lor?. Chiar aşa, ce fac? 

Petre Barbu, un timid aparent, dar şi el de un 
umor teribil şi foarte prietenos, a mărturisit că nu 
ştie ce să vorbească în fața sălii, dar până la urmă a 
făcut-o cu mare succes. Ne-a povestit despre Ame- 
rica, despre şocul de a vedea pentru prima dată un 
supermarket în care a găsit absolut orice îşi putea 
dori, dar şi despre faptul că a vrut să se întoarcă 
acasă, fiindcă nu şi-a putut lăsa familia acolo. La o în- 
trebare din public, care mie mi s-a părut cam nelalo- 
cul ei, „de ce a ales să scrie despre cancer şi nu despre 
altă boală”, Petre Barbu a dat un răspuns foarte bun: 
fiindcă românii încă nu ştiu cum să se raporteze la 
această boală. 

Mi-am îndreptat apoi paşii spre Teatrul „Fix”, 
unde au citit, sub egida „Next Generation”, tinerii pro- 
zatori şi poeţi ai Iaşului, în două evenimente diferite. 
Tinerii prozatori Ana Săndulescu, Paul Mihalache, 
Dorin Cozan, moderați de Doris Mironescu au citit 
din cărțile lor deja publicate sau „pastile”, fragmente 
din viitoare volume şi mi-a plăcut să descopăr trei 


voci total diferite, trei autori cam de aceeaşi vârstă 


care scriu fiecare despre altceva. Fragmentele citite 
mi-au dat impresia de făgaş bun al prozei viitoare. 
Din păcate m-am rătăcit pe străzi şi am ajuns ceva 
mai târziu şi nu am apucat decât ultima lectură con- 
sistentă şi câteva fragmente ale celorlalți doi autori. 
Dar proza tânără sună bine. 

La fel şi poeții Matei Hutopilă, Şerban Axinte, Paul 
Gorban, Andrei Alecsa, Vlad A. Gheorghiu, moderați 
de Răzvan Țupa, mi s-au părut diferiţi şi buni cu toții. 
Se vede că încearcă lucruri noi, cu toate că se reven- 
dică şi ei de la alți şi alți poeți, dar o fac în stilul pro- 
priu. Hutopilă este mai jucăuş, mai centrat şi pe 
partea de show, iar Paul Gorban este mai serios şi 
preocupat de formă. Şerban Axinte se întinde, cum a 
zis Răzvan Ţupa, „pe două secole”, el debutând înainte 
de 2000 şi are mai multă experiență, mai multe vo- 
lume. Vlad A. Gheorghiu a debutat cu un volum con- 
sistent, de care nu mai este mulțumit, ca orice 
debutant care se respectă, iar poemele sale noi sună 
chiar bine. lar Andrei Alecsa are un mod destul de in- 
teresant de a scrie şi de a se prezenta în fața publicu- 
lui. 

Spre noapte, Răzvan Țupa şi Corina Bernic au or- 
ganizat o lectură underground de poezie, în Beer 
Zone, şi a fost surprinzătoare! Poeți invitați anul 
acesta şi în anii trecuţi au citit câteva poeme, în bar, 
ad-hoc, şi ce a ieşit merită reținut şi povestit, dar e 
greu de redat atmosfera, însă a fost ceea ce consider 
eu o manifestare poetică autentică. Cu un oarecare 


succes, a citit şi subsemnatul. 


Ziua 2 

Reîntâlnit cu colegii mei de la SemneBune şi de la 
„Scrie-ți povestea în laşi”, Andreea Banciu şi Ciprian 
Burcovschi, am purces spre a doua zi de FILIT, care a 
început cu o întâlnire cu criticii. Dezbatere: „Criticul, 


mediator cultural”, Invitaţi: Bogdan Creţu, Daniel 

Cristea-Enache, Marius Miheţ, Doris Mironescu, 
Antonio Patraş, Radu Vancu, Moderator: Al. Călinescu. 
Să-i văd laolaltă pe mulţi dintre criticii care influ- 
ențează azi literatura, împreună cu un critic ale cărui 
cărți le citeam în facultate cu creionul în mână, repre- 
zintă o experienţă cel puţin benefică pentru un tânăr, 
poet sau nu. 

L-am descoperit cu această ocazie, mai bine, pe 
tânărul critic Marius Miheţ, care mi-a produs un sen- 
timent plăcut, poate şi pentru că împărtăşim, fără să 
ştim, anumite concepţii despre literatură. A spus la 
un moment dat: „sfârşitul criticului va veni atunci 
când îşi va asuma total corectitudinea politică”. Zic 
eu, în momentul în care criticul se va înclina în fața 
oricărei manifestări literare doar pentru că vine 


dintr-o zonă „ocrotită”, dar lipsită de talent, atunci 
critica îşi va pierde rostul. 

Domnul Călinescu a vorbit despre marele rol pe 
care îl avea critica de întâmpinare, despre critici care 
reuşeau în mod real să aibă un cuvânt de spus. De 
exemplu, spunea dumnealui, pe vremuri la „Le 
Monde” era un critic pe care toată lumea îl cunoştea, 
acum este acolo „un caraghios care scrie numai pro- 
stii”. Antonio Patraş e de părere că „literatura ne face 
mai toleranți” şi că „scepticismul te face mai uman”, 
dar acum „există dogmatism şi intoleranță în critică”. 
Radu Vancu, poet mai ales, dar şi un atent observator 
şi critic al realității literare, spunea că „azi lucrurile 
arată cam rău, nu există piață, reviste care să se 
susțină financiar”, dar mai crede şi că, în ciuda faptu- 
lui că azi criticul trebuie să facă mult mai mult decât 
critică, lucrurile sunt mai dinamice. 

Bogdan Crețu pariază pe onestitate: „nu orice cri- 
tic literar e crezut. La încredere se ajunge greu, prin 
onestitate”. Doris Mironescu e şi el puţin apocaliptic: 
stăm rău! Nu se poate trăi din critică. Dar există şi o 


parte pozitivă: chiar dacă instituțiile nu merg, litera- 


tura merge”. Daniel Cristea-Enache a vorbit despre 
faptul că la TV, în ciuda faptului că s-a închis TVR Cul- 
tural, care avea o audiență chiar foarte mică, mai 
există şansa de a ajunge la publicul cititor, prin emi- 
siuni ca „Omul care aduce cartea”, a lui Dan C. Mihăilescu. 
Înspre finalul discuţiei, Petre Barbu a povestit cum, 
după ce a cumpărat o carte recomandată de un critic, 
a citit apoi o cronică devastatoare şi el nu mai ştie 
dacă să citească sau nu cartea. Evident, întrebarea a 
fost formulată cu mult umor şi ironie, dar a ridicat o 
problemă majoră: dacă criticii se ceartă între ei, citi- 
torul pe cine să mai creadă? lar răspunsul este: să 
aibă încredere mai ales în gustul său sau într-un critic 
pe care îl admiră. 

Au mai fost câteva evenimente, despre unele din- 
tre ele va scrie colega mea, Andreea Banciu. Eu am 
ajuns mai pe seară la Cafeneaua MERU (Casa Conachi), 
unde a fost întâlnirea „Literatura din tată-n fiu” cu 
Adrian Alui Gheorghe, Vlad A. Gheorghiu, Vasile 
Baghiu, Ştefan Baghiu, moderator: Călin Ciobotari. 
Din prima, m-a atras acest eveniment, fiindcă este cel 
puțin inedit. De-a lungul vremii copiii au mers pe ur- 
mele părinților, unii şi-au întrecut taţii, dar mai inte- 
resant este să vezi cum anume se raportează fiecare 
la celălalt. Cele două familii de autori au vorbit cu 
mult umor despre acest lucru, au povestit, taţii des- 
pre cum şi-au văzut copiii scriind şi publicând, iar fiii 
au criticat opera taților. Cele două perechi de scriitori 
„din tată-n fiu” au fost destul de deosebite în abor- 
dare, în gândire, dar concluzia este că taţii nu îşi do- 
reau neapărat ca fiii lor să devină scriitori, puteau să 
facă bani, de exemplu, dar evident că bucuria e mare 
şi mai mare e plăcerea cu care îi văd crescând atât ca 
oameni, cât şi ca autori. A fost interesant să îi văd dis- 
cutând aplicat despre operele celuilalt, pe taţi citind 
din fii şi viceversa. A fost una din cele mai autentice 


întâlniri ale FILIT-ului. 

Din păcate, n-am stat până la capăt, fiindcă am 
mers la Galeriile „Pod Pogor”, unde se lansa albumul 
Iași. Puncte de vedere, alături de Silviu Gheţie (foto- 
graf) şi Florin Lăzărescu, scriitor şi pasionat de foto- 
grafie. Am descoperit şi partea imagistică a unui 
Festival de Literatură şi Traducere şi a fost inedit să 
aflu cum ia naştere un astfel de proiect, cum se aleg 
imaginile, cum se creează un album bun. 

Pe seară, am mers la evenimentul pe care îl 
aşteptam cu cea mai mare nerăbdare: întâlnirea cu 
scriitorul rus Evgheni Vodolazkin, autorul romanului 
meu preferat citit anul acesta, Laur (Humanitas Fic- 
tion, 2014). Dialogul cu Evgheni Vodolazkin, moderat 
de Bogdan Creţu şi Pr. Constantin Sturzu, a avut loc 
pe scena Teatrului Naţional „Vasile Alecsandri” şi a 
fost pentru mine o sursă de revelații şi de răspunsuri 
la întrebări pe care mi le ridicase cartea. Ambii mo- 
deratori au pus întrebări pertinente, fiecare din aria 
sa: religioasă sau literară, iar preotul a ținut chiar să 
facă un mic elogiu romanului, a citit din el, l-a discu- 
tat şi i-a îndemnat pe toți să-l cumpere. În ciuda ris- 
cului de a se crea o mică harță, cei doi moderatori au 
ştiut să ţină totul sub control şi discuția a fost foarte 
consistentă. 

L-am revăzut pe Vodolazkin şi ieri și alaltăieri 
seară la librăria Humanitas Cişmigiu, în două întâl- 
niri: una de lansare a romanului său Soloviov și 
Larionov (Humanitas Fiction, 2015), alături de Mihail 
Vakulovski, Teodor Baconsky şi Denisa Comănescu, 
iara doua, o întâlnire cu Horia-Roman Patapievici, în 
cadrul întâlnirii „Înapoi la argument” La fiecare din 
aceste întâlniri am descoperit o altă perspectivă asu- 
pra autorului, chiar dacă acesta a rămas egal cu sine 
însuşi şi cu literatura sa. Am descoperit nu doar un 
mare scriitor, dar şi un om altfel, preocupat atât de 
lume, laic şi racordat la realitate, dar şi un om credin- 


cios, preocupat de sfințenie şi interesat mai mult de 


istoria sufletului decât de istoria omenească. Şi nu e 
lucru puțin în ziua de azi. 

După întâlnirea cu Evgheni Vodolazkin, a urmat o 
conferință susţinută de Horia-Roman Patapievici: 
Eminescu şi Paradisul, una din acele conferințe care 
te fac, te îndeamnă, te atrag înspre cel despre care se 
vorbeşte, în cazul acesta, Mihai Eminescu. Nu ştiu 
dacă domnul Patapievici a vrut să schimbe părerea 
lumii despre părerea lui despre Eminescu, prost 
înțeleasă, dar, oricare i-ar fi fost motivele, felul în care 
a vorbit despre Eminescu a fost unul cu adevărat ma- 


gistral. 


Ziua 3 

Această zi a fost una mai lejeră pentru mine. Am 
mers la evenimente mai puţine, dar a avut loc şi eve- 
nimentul nostru: prezentarea volumului Scrie-ţi po- 
vestea în laşi, primele două ediții FILIT, invitați: 
Andreea Banciu, Ciprian Burcovschi, Valentin 
Ceauşescu, Partener: Semne Bune, la Muzeul „Vasile 
Pogor”. Îmi e greu să fac o cronică a unui eveniment 
din care am făcut şi eu parte, dar pot să spun cum 
m-am simţit. În ciuda emoțiilor și a temerii că vor 
veni puţini oameni, au fost până la urmă atâția cât 
trebuie şi a fost o discuţie lejeră, ca între prieteni, 
fiind în sală şi câțiva dintre voluntarii care ne-au aju- 
tat în anii trecuți, şi astfel ne-am reîntâlnit nu la pa- 
noul unde se scrie, ci într-un loc unde am vorbit 
despre ce am scris. Şi sunt şi eu la fel de curios să văd 
volumul, dar sunt convins de pe acum că va fi unul 
bun. 

După o scurtă plimbare prin laşi, am ajuns şi la 
ultimul eveniment, la Muzeul „Mihai Codreanu”, la 
conferinţa: „Mihai Codreanu şi femeile” susținută de 
Viorel Ilişoi. Nu o să intru prea mult în detalii, o va 
face colega mea, dar ce pot să spun e că a fost cu 


siguranță cea mai savuroasă întâlnire, am râs foarte 

mut, Viorel dișai are st fantastic dea verb și su: 
biectul sta fostpe măsură fitcă Viaţa sonetistului 
Mihai Codreanu fostuma aventuroasă, de day au 
tatic. Cei interesaţi de acest om cu totul ieșit din 
com, dar can uitat, atătca poet, căt ca persana 
ate  Lagului, pat să citească valul Di (iei, A: 
cunaseutuă Mihai Codreanu, care sigur le va deschide 
porta de citi ai mult despre și din acest em. 

Spre seară lagulînipărea liniştit și străgător, da, 
după e bere cu câţiva prieteni, a trebuit să plecăm. 
ULITaul de smul acesta, nise dacăa fast ai mi, ip 


Spatele Viorel so 5 pobăcul dela Muzeu Mia Codreaza 
tai 4 octombrie 2015) 


ste de Casa FILI1, cu rai puține evenimente, mi-a 
părut în continuare unul din cele imai bune eveni: 
menta literat l cate am pâtticipat și asta mu numai 
datorită evenimentelor ci şi datorita cevamul mai 
impoitant: aatmen.lo implicati în organizarea ui, a 
tva invitați și clar dim umbră, câte tu se Văd, dar 
carea Ducruvile să meargă, 


tryysentntmane 20/2005 perma-e Bt-t-Foetem 
mie 2015 aerenan2ea) 

La începutul lunii octombrie, pasionații de litera- 
tură s-au bucurat la laşi de o ediție restrânsă a Festi- 
valului Internaţional de Literatură şi Traducere 
(FILIT), asta după ce, în urmă cu câteva luni, organi- 
zatorii au dorit suspendarea definitivă a ediției de 
anul acesta, în urma unor conflicte de ordin politic. 
La insistențele publicului, ale presei culturale, dar şi 
ale autorităților locale, echipa organizatoare a decis 
să ofere publicului o ediție la o scară mai restrânsă, 
dar de aceeași calitate. Soluţia propusă de Muzeul Li- 
teraturii Române lași pentru ediția din 2016 este 
înființarea unei fundații prin intermediul căreia să se 
desfăşoare festivalul, idee salutată şi acceptată de 
autorități. La anul, FILIT va fi organizat de Fundaţia 
pentru Cultură laşi. 

Ediţia de anul acesta a FILIT a pus accentul pe tra- 
ducători, prin organizarea unor ateliere la Memoria- 
lul Ipoteşti. O altă noutate a fost introducerea 
rezidențelor pentru autorii români. Un accent deose- 
bit a fost pus şi pe importanța muzeelor care fac 
parte din Muzeul Literaturii Române (MLR) laşi. Fie- 
care muzeu a organizat câte o expoziție specială în 
cadrul evenimentului. În prima zi de festival, pe 2 oc- 
tombrie 2015, a fost inaugurat Muzeul „Cezar 
Petrescu”, deschis la Cotnari. Acesta deține obiecte 
ale scriitorului care nu au mai fost expuse niciodată, 
la care se adaugă lucrări de grafică semnate de Cezar 
Petrescu. „Ediţia de anul acesta a fost una restrânsă, 


pentru că participarea internațională a fost mult mai 


mică. Numărul de evenimente nu se compară cu cel 
din anii anteriori, şi aici mă refer la invitații din stră- 
inătate şi presa internațională, care a lipsit anul 
acesta. Fundaţia pentru Cultură laşi va organiza în- 
cepând de anul viitor Festivalul Internațional de Li- 
teratură şi Traducere. O fundație ne dă posibilitatea 
să facem anumite contracte cu autori din străinătate 
care să vină la laşi peste doi sau trei ani. Marii autori 
de literatură sunt foarte ocupați şi este greu să-i 
aduci de pe un an pe altul. O fundaţie poate asigura o 
echipă constantă, care să lucreze pe tot timpul anului. 
Anul viitor, FILIT va reveni la forma consacrată”, a de- 


clarat Dan Lungu, managerul festivalului. 


What a Wonderful World de lon Barbu 

Aşa se numeşte instalaţia pe care lon Barbu a pre- 
gătit-o special pentru FILIT 2015. Aceasta prezintă 
1 036 de personalităţi reprezentative pentru istoria 
culturală a lumii, printre care Platon, Salvador Dali, 
John Lennon, Michel Foucault, Stephen Hawking sau 
Jimi Hendrix. La baza instalaţiei a stat o fotografie din 
1964, cu armata chineză. De altfel, Mao Zedong este 
singurul om politic care apare în proiect. „Aveţi aici 
peste o mie de imigranți pe care sper să-i folosiți în 
mod util şi sănătos. Să vă fie adevărate modele. 
Această fotografie are o istorie frumoasă şi puțin ciu- 
dată. Fiul meu s-a întors din China de la un eveniment 
la care a fost invitat şi mi-a adus cadou de acolo o fo- 


tografie care nu a încăput pur şi simplu în camera 

ut, Şi 


„What a Wonderful World” - instalaţie de artă contemporană 
Autor: lon Barbu 


mea când am vrut s-o deschid. Avea 25 de cm 
înălțime şi 3,5 m lungime. Atunci mi-a venit această 
idee. Au urmat patru luni de travaliu şi rezultatul se 
vede aici, pentru prima dată la laşi. Criteriile de 
selecție au fost făcute pe bază de prietenie şi dosare. 
Suntvreo 80 de locuri libere. Cei care vor să-și cum- 
pere un loc de veci pe acestturn Babel să mi se adre- 
seze”, a punctat lon Barbu în stilul său nonconformist 
la vernisajul instalaţiei de artă contemporană. 
Autorul a fost susţinut în realizarea proiectului de 
Rolland Szedlacsek, Teodora Coman şi Mariana 


Codruţ. Lucrarea a rămas în patrimoniul MLR. 


Criticul, mediator cultural 

Un alt eveniment de referință din cadrul ediţiei 
FILIT de anul acesta a fost dezbaterea „Criticul, me- 
diator cultural”, moderată de profesorul şi criticul 
Alexandru Călinescu. La masa rotundă organizată la 
Muzeul „Vasile Pogor” au participat criticii literari 
Daniel Cristea-Enache, Bogdan Creţu, Marius Miheţ, 
Doris Mironescu, Antonio Patraș şi Radu Vancu. 

Startul dialogului a adus în prim-plan câteva teme 
principale de discuţie: pe cine reconciliază criticul, care 
este rolul acestuia pentru scriitori și cititori sau cum 
trebuie privit un critic astăzi. „Unii spun că un critic este 
un lux complet inutil. În ultimii 20 de ani, lucrurile 


s-au schimbatradical în ceea ce priveşte peisajul presei, 

ceea ce a dus la niște schimbări dramatice, care privesc 
chiar condiţia cronicarului literar. Ziarele şi revistele 
nu mai sunt ce au fost. Este o schimbare de accent. Vo- 
cile care se pronunță asupra cărților s-au multiplicat, 
s-au dispersat. De aici şi o oarecare impresie de haos, 
gălăgie, lipsă de rigoare sau criterii”, a subliniat profe- 
sorul Călinescu. Daniel Cristea-Enache a fost de părere 
că un critic trebuie să-şi găsească poziționarea corectă 
față de sine însuşi, să-şi înfrâneze propriile porniri şi 
să aibă aceeaşi deschidere față de toate categoriile de 
public, în acelaşi timp, fără să renunţe la standardele 
profesiunii sale, nefăcând compromisuri şi rabat de la 
calitate. 

Menirea criticului este aceea de a-i face pe oameni 
să citească. Aceasta a fost ideea exprimată de Antonio 
Patraş. „Chiar şi cărțile proaste este bine să le ci- 
tească. Important este să citim, pentru că lectura te 
face mai tolerant, te face să relativizezi, să fii sceptic. 
Eu mereu am văzut în critică o formă de mediere în 
sensul negocierii, al toleranţei. Critica trebuie să fie 


tolerantă şi obiectivă”, a fost de părere criticul şi is- 
toricul literar ieşean. 

Radu Vancu a pornit de la câteva exemple cu care 
s-a confruntat la Sibiu: „Din punctul meu de vedere, 
trebuie să faci şi lucruri paraliterare, care nu țin de 
natura unui critic. Trebuie să înţelegi că lucrurile nu 
se mai rezumă doar la a ține cronică literară într-un 
ziar. Criticul de astăzi, ca să fie un mediator cultural 
în adevăratul sens al cuvântului, trebuie să se folo- 
sească de toate armele care îi stau la dispoziţie pen- 
tru a difuza către mase cartea, informația culturală”. 

Bogdan Creţu a menţionat că a media între carte 
şi cititor nu epuizează rolul unui critic. Criticul literar 
nu asigură comunicarea între operă şi public, ci este 


chiar unul dintre organele esențiale ale literaturii şi 


ale vieţii literare. Nu există literatură fără critică lite- 
rară. Critica uneşte operele între ele, le dă o coerenţă. 

„Eu nu cred în statutul de mediator al criticului, 
astăzi. Eu cred că doar jurnalistul cultural mai me- 
diază ceva, criticul este un fel de autist, un individ 
care fixează valori. Este un ghid care selectează în 
permanenţă, un om care vede înaintea celorlalți. E 
încearcă prin toate mijloacele posibile să ajungă 
cumva la cititor. Cel mai mult s-au schimbat cititorii”, 
a fost de părere criticul Marius Miheţ. 

În finalul întâlnirii, Doris Mironescu a încercat să 
creioneze o concluzie, punând accentul pe proble- 
mele reale identificate pe parcursul întâlnirii, dar şi 
pe faptul că literatura funcționează. „Este paradoxal 
că, deşi nimic nu încurajează să existe critica literară, 
aceasta există. Criticul trebuie să medieze între mai 
multe domenii. Între trecutul şi prezentul unei lite- 
raturi, de exemplu. Eu sunt de părere că un critic tre- 
buie să se medieze pe sine însuşi. A scrie critică 
literară este un risc, pentru că presupune o interpre- 


tare personală”. 


Seara FILIT cu Evgheni Vodolazkin şi Horia- 
Roman Patapievici 

Aproximativ 700 de persoane au petrecut mai 
bine de trei ore în Sala Mare a Teatrului Naţional 
„Vasile Alecsandri” din laşi alături de invitaţii speciali 
ai ediţiei de anul acesta. Considerat o revelație a lite- 
raturii ruse contemporane, scriitorul Evgheni 
Vodolazkin a purtat un dialog despre religie, istorie, 
literatură, orgolii, minuni şi speranță cu Bogdan 
Crețu şi părintele Constantin Sturzu. Discuţia a avut 
la bază romanul Laur, apărut la Editura Humanitas, 
volum de două ori câştigător al premiului Bolşaia 


Kniga (premiul întâi şi premiul cititorilor) în anul 

2013 şi tradus în peste douăzeci de ţări. Întrebat cum 
este să vii din literatura lui Gogol, Cehov, Tolstoi sau 
Dostoievski, Vodolazkin a afirmat: „Ca să scrii în 
limba rusă, trebuie să fii destul de impertinent. Când 
citesc în Vest, ştiu că lumea vine să mă vadă şi pentru 
că scriu după Tolstoi şi Dostoievski. Este o publicitate 
foarte bună, de care beneficiază orice scriitor rus. Pe 
vremea lui Tolstoi şi Dostoievski nu existau multe lu- 
cruri care există astăzi. Acum o sută de ani nu exista 
o muncă atât de mare cu conştiinţa maselor cum 
există astăzi”. Autorul a recunoscut că nu se aştepta 
ca Laur să aibă succesul de care se bucură: „Ca să fiu 
sincer, când am scris Laur, treceam printr-o depresie. 
Nu am crezut că această carte va fi citită de cineva. 
Trei ani m-am ocupat de acest roman şi mă gândeam 
că nimeni nu are nevoie de el. Mai târziu, am înţeles 
că această atitudine era o expresie a mândriei mele. 
După ce cartea a devenit cunoscută şi tradusă, mi-am 
dat seama că nu am avut dreptate. Mi-a părut rău că 
am avut o părere proastă despre contemporanii mei. 
Cititorii mei s-au dovedit a fi mult mai deştepţi şi 
mult mai buni decât mi-am imaginat. Dacă vorbeşti 
cu omul foarte sincer, mesajul va ajunge la oricine. Ci- 
titorul nu este un copil şi nu trebuie să foloseşti un 
limbaj copilăresc. De foarte multe ori, cititorul este 
mult mai deştept decât scriitorul”, 

La finalul discuţiei, Evgheni Vodolazkin a recunos- 
cut că este o persoană destul de laică şi nu merge des 
la biserică. „Un număr foarte mic de persoane se mai 
gândeşte la Dumnezeu. Am încercat să scriu despre 
ce nu avem: credință, dragoste, loialitate. Sunt fericit 
că trăiesc în acest timp. Nu sunt un sfânt. Asta o 
puteți întreba şi pe soția mea. Fără să fiu sentimental, 
când am scris cartea, am plâns. Lucrez de 30 de ani 


cu Evul Mediu. Într-o oarecare măsură, acea viață 


este mult mai aproape de mine decât actualitatea. 
Prin literatură se poate ajunge la sacru. Şi Biblia este 
literatură”, a concluzionat scriitorul. 

Partea a doua a Serii FILIT i-a aparţinut lui Horia- 
Roman Patapievici. Invitatul a susținut conferința 
„Eminescu şi Paradisul”, pornind de la Paradisul pe 
care poetul l-a sădit în limba română: „Teza mea este 
că există un strat al limbii române care se traduce 
printr-un tip de muzicalitate pe care Eminescu l-a 
creat şi care pentru noi este o experiență actuală, vie, 
posibilă a Paradisului”. Un alt aspect subliniat şi pre- 
zentat publicului a fost legat de cromatica versurilor 
lui Eminescu, caracterul transparențelor şi materia 
de imagini cu care poetul a construit corpuri sonore. 
Patapievici a adus în discuţie, printre altele, poemul 
„Memento mori”, prezentându-l ca fragmente de Pa- 
radis, aşchii aurifere ce sclipesc în descrierile geogra- 
fice. 

La finalul conferinţei, filosoful Horia-Roman 
Patapievici a menţionat că sunt norocoşi toți cei care 
ştiu limba română şi-l pot citi pe Eminescu, pentru 
că au astfel o experienţă a paradisiacului. 

Cu o ediție restrânsă, dar cu evenimente de cali- 
tate, FILIT a demonstrat că este un festival matur, de 


care publicul iubitor de cultură are mare nevoie. 


(http://www.revistatimpul.ro /view-article/2814) 

FILIT 2 


Raluca SOFIAN-OLTEANU 


O lume minunată și-o mie de emigranți 


Când afli că lon Barbu, tipul cu Petrila, sticlele cu 
fețe şi pamflete pe post de etichete, grafice vii și ne- 
numărate alte idei fistichii, revine la laşi pentru a (se) 
expune publicului filitian, întorci filele programului 
cu susu-n jos, şi-ţi spui că vrei bilet de-acces fie și pe 
ușa din dos. N-a avut rost. S-a optat pentru expunerea 
liberă, în lipsă de cort, astfel încât accesul a fost des- 
chis oricărui amator de What a Wonderful World. O 
singură piesă; o instalație mai precis, dar asezonată 
după așteptări cu multe condimente și dichis. Dacă 
ar fi să o descrii sec, e vorba de o fotografie de grup 
supradimensionată (25/3 m). Istoria proprie însă e 
primul detaliu care te îmbie, deja, să-ţi placă. Autorul 
îţi sugerează, pe scurt, că a făcut obiectul unui cadou 
primit de la fiul său Mihai Barbu (cel care și-a petre- 
cut ultimele patru luni pe motocicletă, într-o aven- 
tură familială, despre care va vorbi, cândva, fără 
îndoială). Fotografia etala inițial o mie şi ceva de chi- 
nezi, aliniați regulamentar. În versiunea creativului 
petrilean însă, după patru luni şi mai bine de travaliu 
disciplinat, ineditul grup, din care doar Mao a fost 
păstrat, s-a metamorfozat în o mie de personalități 
ale culturii mondiale. „O mie de emigranţi utili, că tot 
e criză și țara arde. Cu ei se poate face treabă, garan- 
tat” îi prezintă Barbu, cu fast. Indiferent de domeniul 
de acțiune, ori de veac, subiecţii își etalează chipul, 


orânduiţi cu schepsis, ierarhic chiar. „După prietenii, 


dosar şi pe alocuri pile” lămureşte Barbu iar, râzând 
neprotocolar. Așa se face că unii trăiesc din plin apo- 
geul unui prim plan, în vreme ce alții (cam de la 


treapta a treia-n sus), există, dar păstrează, tactic, 


şapca. Şirul elitist începe ca idee cu Mick Jagger şi 
apune cu Schumacher, după mai multe şi celebre 
puncte pe i. (Musai de vizualizat, greu de descris, plus 
c-ar suna forţat.) Privești la chestia asta de-i spune 
instalație fascinat. Îi dai de capăt doar după un timp. 
Nelimitat. Te aduce, de pildă, în stare, fondul muzical. 
O selecţie astfel orânduită încât tot te va captiva ceva. 
Dacă nu bucata lui Armstrong, ce împrumută numele 
proiectului vizionar, ai Imagine, We are the world sau 
sau pe Dinică, cu-a lui lume mică. Ce mai... câteva 
mese. Întrepătrunse articulat, de citate din Einstein, 
Shakespeare şi Dostoievski. După lectură, eşti absor- 
bit de chipuri. Unele candide, altele solemne, o serie 
triste, o alta cu figuri zâmbărețe. Şi te trezești ju- 
cându-te de unul singur. Dai pasienţe. Cine, unde-i, 
pe ce culoar și ce-a făcut. lar dacă-l recunoști te simţi 
așa fericit de parcă ai dat de-o cunoştiință veche. Şi-n 
fine, minunat de surprinzătoare sunt locurile goale. 
Cele despre care autorul susţine cu umor că „pentru 
doritorii unui loc de veci, și contra cost, pot fi achizi- 
ţionate”. Două vorbe rostite şi iar pici în laţul căută- 
rilor cu ardoare. Posibilii vecini te fac să leșini din 
picioare: Morrison, Lennon și Duke Ellington, Bocaccio 
sau Bresson. Sau poate Pessoa. Ba uite, să avem 
pardon, şi Pliniu cel Bătrân ar fi un foarte abil com- 
panion. Instalaţia care rămâne la laşi urmând a de- 
cora una din locațiile M.L.R mi-a părut la fel ca și 
lumea asta a noastră, o capcană frumoasă. Deţine 
toate ingredientele spre a da... lovitura. Pentru cine 
încă nu ştie, domnul Barbu rătăceşte uneori pe-un 


site. (Şi acela foarte inspirat). Motto-ul paginii sună 

cam aşa: Aţi venit, aţi văzut, am câștigat. Păi, la FILIT, 
cam asta s-a-ntâmplat. 


Fundaţie, felie şi-un strop de filosofie 

M-aş putea codi, desigur, în spatele vreunei vorbe- 
paravan, în genul celei cu esenţele tari şi sticluțele 
mici, gândindu-mă că recent încheiatei ediţii Filit, 
deși i-a lipsit din toate câte un pic, nu s-a simțit. Dar 
mă tem că aș minți. Şi asta pentru că disputatul con- 
cept ieşean mi-a dat încă de la început impresia unui 
vin fin ce merită, alene, degustat. Am presimțit, și-a- 
cum constat, că nu e tocmai genul de licoare pe care 
s-o dai peste cap, dintr-un shut. Astfel încât aş refor- 
mula, susținând franc că am văzut în demersul din 
acest an un pas (prea) mic pentru segmentul entu- 
ziast ce-l aştepta, dar, fără îndoială, un salt major şi 
necesar pentru a introduce pe orbită evenimentul ce-i 
va urma. Deci, restrâns ori feliat, efortul celor de la 
Muzeul Literaturii Române a meritat. Unu la mână, 
întrucât nu ştiu cât de bine ar fi dat un vid temporal 
în, sperăm, cronologia bine conturată a unui festival, 
onorant etichetat de presa străină ca fiind unul dintre 
cele mai vizibile şi implicit importante în plan euro- 
pean. Şi doi, pentru că în ciuda listei comprimate de 
invitați, în lipsa forfotei ce lua cu asalt Casa Filit 
altădat sau a spectacolelor ce colorau inițiativele li- 
terare, potențându-le farmecul suplimentar, momen- 
tele cheie, acele momente care să-ți confirme la final 
că ceasul, alegerea x sau ziua y au contat, nu s-au pul- 
verizat. Dimpotrivă. M-a bucurat, de pildă, să constat 
că tensiunea alegerii personale sau metoda liberului 
arbitru, cum am numit-o cândva, s-a menținut ono- 
rant. De la tradiția locaţiilor și propunerilor alterna- 
tive nu s-a prea făcut rabat. Astfel încât, da, s-a mai 
lăsat cu mici şi inevitabile regrete (cel cu femeile lui 
Codreanu, zugrăvite din condei de llișoi, m-a lovit 


personal), cât să te țină pe jar, până vei fi pus în fața 

opțiunilor iar. Altfel accentul a picat vizibil pe atelie- 
rele de traducere, fapt salutar. Promisiunile scriiturii 
contemporane s-au devoalat din pix la Teatrul Fix, 
laşul a deschis porţile încă unui muzeu literar, „Cezar 
Petrescu”, la Cotnari, iar cei mai meticuloși au putut 
recepta chiar adrenalina unui miniscandal iscat de 
apariția lui Labiş pe tramvai. Detaliu taxat drept 
umor negru involuntar. (Mă întreb dacă poetul a lua- 
t-o personal sau a zâmbit derutat la gândul că barem 
așa nici n-a coborât vreodat”). Între timp, cum lumi- 
nile s-au stins, să punctăm, selectiv și inevitabil su- 


biectiv, ce ne-a... atins. Scurt pe ...cinci. 


Poveşti în rime. Subversive 

O copertă roşie și menţiunea de pe ea indicate in- 
sistent şi cu un zâmbet larg de fiică-mea au fost deta- 
liile care au declanșat nebunia. Am citit mai apoi (la 
unison) şi pe nerăsuflate, cam tot ce se putea și gă- 
seam semnat Florin Bican. Dacă americanii ar lua la 
cunoştiință de existența sa, presupun că i-ar tenta 
abandonul xanaxului, cel puţin temporar. Poveştile 
răstălmăcite-n tare, amuzant de actuale, ar binedis- 
pune și pe cel mai întunecat şi stresat vasal, copleșit 
de cotidian. Sens „duplicitar”, rime cu har și o fluență 
a frazei ce-ţi dă senzaţia că ai de-a face cu un puzzle 
complicat, dar unul în care piesele şi-au intuit cumva 
locul și vin să-ți desluşească forma într-un vesel alai, 
non-convenţional. Lesne de înțeles de ce, nu-l poţi as- 
culta la ceas duminical, la bojdeuca lui Creangă, loc 
şi el special, în cea de-a treia zi de festival, lecturând 
fără să te cuprindă emoția. Discursul îi e ampretat de 
un didactism rafinat. Inteligent dozat. Aproape subli- 
minal. Genul pe care l-ai spera într-un manual alter- 
nativ neomologat (uite că am devoalat şi ce scria pe 
autograf). Dacă i-ar trece cuiva prin cap să-și ia după 
modă și tipic un motivațional menit a-i restimula și 


modela nu trupul, ci pasiunea de-a scrie mai mult 

decât un text ocazional, alegerea nu e grea. Are omul 
acesta ceva, un soi de entuziasm supracalificat. Câţi 
dintre noi se pot lăuda că-l mai plimbă la purtător 
azi? Şi mai are un crez, deloc străin, aș zice, de rețeta 
scriiturii ce l-a consacrat. Să susții faptul că „litera- 
tura pentru copii trebuie să fie subversivă”, se poate 
dovedi riscant. Nu și când îţi serveşte explicaţia con- 
form căreia „copilul se identifică cu atitudinea rebelă 
care ia la întrebări lumea adultului”. Important e să 
existe răspunsuri și mai ales să știi cum să le dai. 
Opţiunea scriitorului Bican e evidentă și anume 
abordarea unui discurs elevat (e așa chiar de roșești 
pe-alocuri pudibond și grav) pe care, în mod „nor- 
mal”, nu orice părinte îl taxează drept adecvat, unui 
interval de vârstă dat. Domnia sa consideră însă că 
ceea ce poate părea alambicat se va dovedi mai cap- 
tivant pentru copil decât orice alt mesaj, rostit în- 
tr-un vocabular permisiv-minimalist, pe care, evident, 
îl cunoaște deja. Privind onest în jur, constați că nici 
măcar nu ai de-a face cu o ipoteză, ci cu un fapt. Tac- 
ticile de abordare a mesajului s-au schimbat odată cu 
societatea. Ironia şi personajul aflat în antiteza erou- 
lui de altădată par a avea efectul scontat, în timp ce 
pledoariile clasic moralizatoare sunt percepute drept 
cicălitoare, deci ocolite din start. Tot astfel cum orice 
element nou, surprinzător gândit a amplifica forța re- 
ceptării, va fi iute îmbrățișat. Încercarea scriitorului 
Bican, de pildă, de-a pretinde că priveşte prin ochii 
altcuiva (parodiile sunt adaptate perspectivei unui 
cal — privire laterală amplă dar doar un metru obiec- 
tiv frontal) face furori în rândul celor ce-au frunzărit 
cea mai recentă carte a sa. Deopotrivă, micul pont dat 
copiilor pe post de salut final. În fapt, un sfat: „Nicio- 
dată nu vei experimenta total lectura atâta vreme cât 
îţi laşi imaginația în stand by. Îi revine sarcina de-a 
scrie mental o bună parte din detaliile pe care autorul 


se vede nevoit a le sări sau menţiona superficial, în 


încercarea firească de-a nu pierde firul epic, urma”. 
Despre asta e vorba. Dacă nu-și spune fiecare replica, 
cum ar putea interconecta pe cineva fluidul de cu- 
vinte revărsat? 


Alecart. Fuziune (pr)in contrast 

Nu e prima data când afirm deschis că văd în 
Alecart unul dintre polii magnetici ai FILIT. Făcând 
un exercițiu de memorie şi ducând la extrem sinceri- 
tatea, să zicem că au existat, în trecut, momente ale 
festivalului departe de a mă captiva. M-au debusolat 
ritmul lent, dialogurile preschimbate curând în gra- 
tulări reciproce ori colective, mai curând formale 
decât formative. Din auditoriu, întrebări puține 
curgeau fără nerv şi de dragul unei prost-înțelese, 
dar zis civilizate auto-cenzuri, după-amiezile păreau 
golite de nectar, precum o boabă de strugure strivită 
sub călcâie. Excepţii desigur, dar mi s-a părut onest a 
schița acest fundal, pentru a-mi fi mai bine înțeles en- 
tuziasmul vizazi de dinamica Alecart. Acolo te simţi 
de parcă doar ce-ai dat un ceai de tei pe un energi- 
zant. 

Şi cu toate astea, liceenii știu să fie un public echi- 
librat. Dar echilibrat într-un fel paradoxal. Le simți 
admiraţia pentru invitat, dar nu şi-o trădează nici- 
cum, prin întrebările uneori acide, ce așteaptă un răs- 
puns franc, de la care nu fac rabat. Citesc aplicat, 
suprind detalii pe care îţi spui că doar un ochi expe- 
rimentat le-ar fi demascat, dar declară senin că at- 
mosfera e cea care i-a bulversat. Un semn că citesc cu 
inima. Și ar mai fi ea, alegerea pe care o fac în fiecare 
an, pentru premiul liceenilor. M-a frapat. Dacă ar fi 
existat o bursă a pariurilor, probabil c-aș fi ratat miza 
aproape de fiecare dată. Când crezi că i-ai înțeles, că 
sunt facil de dezlegat şi finalmente le intuieşti gândi- 
rea, constați că te-ai înșelat. E ceea ce face experi- 


mentul acesta cu atât mai fascinant. 

În rest ar trebui menţionat că a fost, în 2015, sin- 
gura locaţie care a bifat şi intermezzo-ul muzical. Ne- 
cesar! Punctul final al fiecărei întâlniri a fost astfel 
dictat de acordurile liceenilor de la „Octav Băncilă”. 
Surprinzătoare partituri pentru trompetă, vioară și 
țambal, menite a atinge, complice, tematica. (Şi) anul 
acesta întâlnirile au găzduit invitaţi cu personalități 
în contrast. Totuși, a fost nevoie doar de-o singură în- 
trebare pentru ca ideile să-şi găsească liantul necesar 
spre a fuziona într-un tot unitar. O întrebare pe care, 
apropo, moderatorii evenimentelor FILIT, simplă co- 
incidență sau nu, au adresat-o în mod repetat și-n 
seara găzduită de superba sală a Naţionalului ieșean, 
şi-n licee şi la Casa Balș, unde s-a derulat, iată, iniția- 
tiva cu blazon Alecart. Formulată desigur diferit, dar 
redusă la un numitor comun, aceasta era: „Ne poate 
literatura salva?”. 

Că a fost întrebarea de vină sau pur şi simplu pla- 
netele s-au aliniat, nada a funcționat și, mai intere- 
sant decât atât, literatura a părut să salveze de fiecare 
dată pe altcineva. Dacă îmi este iertat un grosso 
modo rezumat, aș spune că pe irlandezul Philip 6 
Ceallaigh de sine însuși, prin Petre Barbu o comuni- 
tate întreagă s-a raportat la dilema grea a iniţierii 
prin iubire, pentru Liliana Corobca a rezolvat an- 
goase din copilărie, iar mai târziu, în Seara Filit, via 
Laur, literatura ne-a lansat tuturor invitația regăsirii 
de sine. A propriului drum și-a abilității de-a privi o 
minune, nu așa cum ne-am obișnuit, ci cum se cuvine. 

Personalități în contrast aşadar. Deși, cu titluri ca 
Marea petrecere, Te trezeşti râzând sau Kinderland 
ghiceşti în toţi trei plăcerea de-a jongla cu antiteza. 
Nu e nimic vesel acolo de fapt, dacă asta ai fi antici- 
pat. Prima e povestea unui scenarist bucureștean, 
Vali, în lupta cu un cotidian dezarticulat, o viață de- 
zordonată plină de compromisuri. În Marea petrecere 


moartea și boala devin pretext pentru a reînvăţa ui- 


tate lecţii, în timp ce ultima e, după cum fericit puncta 
Nicoleta Munteanu, amfitrioana întâlnirilor Alecart, 
o carte despre „percepţia deposedării de a fi copil” 
într-o lume cu emigranți. 

Volume bornă așadar, care s-ar putea lăsa (bene- 
fic totuşi) cu dureri de cap, dar care au fost, peste 
toate, sursele unui dialog spumos și captivant, pe 
care un compendiu de afirmaţii l-ar putea, cred, cel 
mai fidel ilustra: 

* „Trecutule o criză de rezolvat, prezentul plin de 
urgenţe. Totul se consumă într-un ritm devastator” 
PB. 

* „Nu există ambiţie în scrisul meu. Totul a pornit 
de la o confuzie adâncă. Nu eram fericit. A fost o 
soluție pentru unul ca mine, neinteresat de carieră 
sau bani. Îmi pare rău pentru cei ce nu pot scrie. Ce 
fac cu mizeria lor?” PO. 

* „Literatura română cred că a murit la un mo- 
ment dat și acum renaște. Nu am citit mult dar mi se 
pare că există un mod complicat, ultra elaborat de-a 
spune lucrurilor pe nume. Eu iubesc scrierea simplă. 
Îmi plac scriitorii de proză scurtă. Stilul comprimat” 
PO. 

* „Nu sfătuiesc pe nimeni să citească cartea. E o 
ediţie pe care am rescris-o între timp. Am tăiat două 
treimi şi-am comprimat restul într-un volum de 
proză scurtă” P O. 

* „Am ales să studiez filosofia și nu literatura en- 
gleză pentru că în cel de-al doilea caz exista pericolul 
de-a fi angajat. Mi-a fost frică să fiu profesor. Pe când 
așa am fost, cred, supercalificat pentru postul de paz- 
nic de noapte, la un moment dat” PO. 

* „De ce tocmai cancerul? Pentru că în România 
sistemul funcționează de așa natură încât bolnavii 
sunt scoşi din circuit de vii. A fi bolnav de cancer echi- 
valează cu imaginea unei mașini abandonate pe mar- 


ginea drumului” PB. 

* „Mă consider prozator, nu dramaturg. Un dra- 
maturg trebuie să scrie pe lemnul scenei. Şi nu de 
unul singur, ci cu întreaga echipă. Scena e singura 
destinație” PB. 

* „Mi-am dorit să scriu un roman care în alte tim- 
puri ar fi fost interzis. Poate de aici tema cenzurii” 
L.C. 

* „La început ai o capodoperă în cap. După, totul 
devine, ca viața, ca familia. Visezi la ceva ideal, dar 
realitatea este alta. Cuvintele îți par nepotrivite, ba- 
nale. Dar, după ce termini o carte, te simţi incredibil 
de uşoară, de parcă ai ținut o cură de slăbire şi ai pier- 
dut o greutate enormă, într-un timp record” L.C. 

* „Scriitorul e pe jumătate artist. M-a interesat 
problema emigrației dar nu ca pe un studiu în sine. 
Am compilat povești” L.C. 


Minuni cu tact şi-un Paradis intact 

Unica Seară Filit n-avea cum să fie altfel decât una 
grea. Şi-a tras astfel, da, aducând prețioase puncte 
bonus festivalului literar. Evgheni Vodolazkin și Horia 
-Roman Patapievici au fost invitaţii meniţi a orândui, 
în acest an, gânduri, pe scena Naţionalului ieşean. 
Despre primul se ştie că a bulversat cerul încărcat al 
literaturii ruse contemporane, la 51 de ani. Un succes 
pe care unii l-ar numi ușor tardiv, dar asupra căruia 
autorul declară că e recunoscător că s-a întâmplat 
aşa, pentru că la 20 de ani faima-mbată în zadar. 

Laur, volumul domniei sale, a fost pe larg recenzat 
în numărul anterior al „Cronicii Vechi” dar, concen- 
trând minimalist, ar ieşi la inventar: un personaj, un 
golinterior și patru etape inițiatice. Patru cărți-trepte 
mai exact, în căutarea cunoaşterii, cu preţul renunță- 
rii, parcurgerii drumului și-n fine satisfacția atingerii 
unei odisei a liniştii. E un roman nu atât de suflet (a 
atins iniţial forurile criticii de specialitate, nu pe cele 


„populare”) cât despre el, cu o miză enormă: împăca- 


rea cu sine. E, pe scurt, cartea despre care autorul său 
susține de câte ori se iveşte ocazia că n-a scris-o ci că 
„a fost scris de ea”. 

Evgheni este el însuşi un personaj. Citindu-l sau 
ascultându-l, te aştepţi la un tip cu limbaj ermetizat. 
N-a fost așa. E un vorbitor cel puţin la fel de talentat 
pe cât îi e scriitura. lar provocările servite gradual, 
de Bogdan Creţu și preotul Constantin Sturzu, s-au 
soldat cu un șir cuprinzător de vorbe, „citate” cu 
miez, pe alocuri tăios cinism şi, cel mai adesea, haz. 

* Tradiția rusă se numeşte familiar Tolstoievski. 
Aşadar, pentru a scrie în rusă după ei și alți câțiva, e 
nevoie de impertinență. Sunt conştient că în străină- 
tate oamenii vin să mă asculte în primul rând pentru 
că sunt rus. Să zicem că am parte de o publicitate im- 
plicită; 

* Nu sunt un sfânt, puteţi s-o întrebaţi pe soția 
mea. După Laur, însă, am devenit altul. Eu, fără să fiu 
un sentimental, când am scris-o, am plâns. Sunt mo- 
mente în care mă simt mai bun şi îi sunt recunoscător 
cărții pentru asta; 

* Nu mai există informaţie, există doar publicitate 
şi propagandă. Literatura horror s-a mutat în mass- 
media; 

* Când am scris Laur, treceam printr-o depresie. 
Am crezut că nu va citi nimeni. Mai târziu am realizat 
că acea impresie era doar o exprimare a mândriei 
mele. Cititorii mei s-au dovedit mai inteligenți decât 
mă aşteptam; 

* Nu scriu împotriva a ceva, ci pentru. Sunt în 
afara oricărei ideologii, însă asta nu înseamnă că nu 
mă implic în viața socială. Apreciez lucrurile din per- 
spectiva binelui și răului, nu a vreunei ideologii; 

* Ce e o minune dacă nu ceva legat de o mare aş- 
teptare? Cred că rânduiala lumii e o minune şi-ar tre- 
bui să ne mirăm mai mult de ce se întâmplă cu noi. O 


dorință adevărată şi care a trecut prin suferință se în- 

deplineşte; 

* Sunt o persoană mai degrabă laică şi nu merg 
des la slujbe. Prin Laur, am încercat să-i susțin şi pe 
cei credincioşi şi pe necredincioșşi; 

* Orice carte, chiar de istorie, e despre contempo- 
raneitate. Eu am încercat să descriu ce nu avem: cre- 
dință, dragoste, loialitate. Cuvinte pe care ne e jenă 
să le rostim, dar asta nu înseamnă că nu avem nevoie 
de ele; 

* Nu avem alt timp, să nu tânjim deci după ce am 
fi putut experimenta. Haideţi să lucrăm cu timpul 
nostru! 

Şi apropo de întrebarea numitor comun a ediției, 
E.V. a considerat că există o cale prin care literatura 
ne poate salva: 

* Prin literatură se poate ajunge la sacru. Biblia e 
tot literatură. Deci, răspunsul e da. 

Pe același fundal spiritualizat, cel de-al doilea in- 
vitat, H. R. Patapievici, a restaurat prin conferința sa, 
cu patos aproape, dar şi uzând de un discurs extrem 
de limpede structurat, filonul paradisiac eminescian. 

Intro-ul tactic, un raport documentat ale cărui 
concluzii dovedeau că „avem o problemă cu Paradi- 
sul”, foarte probabil pentru că „Infernul ni se pare cu 
mult mai spectacular”, a sfârşit clar, prin a pironi au- 
dienței atenția. Audienţă rămasă așa, preț de o oră şi 
ceva, timp în care, trecând fluid printre repere cos- 
mogonice („Scrisoarea I”, „Rugăciunea unui dac”), 
edenice („Insula lui Euthanasius”), plutonice („Poves- 
tea magului călător”) şi-un timp mistuit de polaritate, 
înţelegi de ce adevărata dimensiune a poetului națio- 
nal stă în totalitatea scrierilor sale și nu în lecturi de 
manual școlar. Alături de Pound, Eminescu dovedeşte 
un instict distinct al Paradisului, iar etericul lumii ast- 
fel versificate e susținut de incredibila lui muzicali- 
tate, de rezonanţa sonoră a materiei în mișcare. 


S-a votat... Petrecerea 

Premiul liceenilor n-a părăsit tradiția festivalieră 
şi-a fost acordat, după reguli stricte și canoane de ju- 
rizare, în acelaşi cadru festiv rezolvat de Sala Mare a 
Teatrului Naţional. De lauri s-a bucurat scriitorul 
Petre Barbu, semn că tinerii săi cititori n-au rezistat 
farmecelor sale literare şi-au luat, deliberat, Marea 
petrecere, cu asalt. Victoria e una cu atât mai pre- 
ţioasă cu cât concurența a ridicat serios miza şi sur- 
priza. Concret, printre titlurile nominalizate la start 
s-au regăsit Laika (Adrian Alui Gheorghe), Punct și de 
la capăt (Gabriel Chifu), Beniamin (Eugen Uricaru) şi 
Uranus Park (M. Duţescu). 

Așadar cu destule atuuri în buzunare, FILIT are 
toate șansele să crească, vorba directorului Dan 
Lungu, iar mare. Soluţia pare a sta în brațele persua- 
sive ale viitoarei Fundaţii de Cultură, menită a facilita 
mentorilor paternitatea, invitaţilor libertatea de miş- 
care şi copilului terenul de joacă. Până atunci să ad- 
mitem doar că, dincolo de orice văratice și deloc 
am(i)abile mișcări de culise, spiritul FILIT s-a con- 
servat. Fix cât trebuia pentru a reda literaturii ștafeta. 
Avem o dată şi-un loc cu arie largă. Rămâne de văzut 
cine aleargă. 


(https://cronicaveche.files.wordpress.com/2015/10/bt 


-final-cronica-veche-octombrie-2015.pdf) 

Cătălin HOPULELE 


Cum s-a împletit arta traduceri 


Spiritul patronului traducătorilor, Saint Jerome, 
şi-a aşternut mantia vineri, în prima zi a Festivalului 
Internaţional de Literatură şi Traducere, în Sala Fer- 
dinand a Universităţii „Alexandru loan Cuza“ din laşi. 
Acolo, la masa rotundă „Profesia de traducător în Ro- 
mânia şi la instituțiile europene“, la primul eveniment 
din seria celor organizate sub umbrela FILIT, tradu- 
cători literari, dar şi cei specializaţi au disectat ceea 
ce Mariana Bărbulescu a numit „arta de a reproduce, 
într-un fel, procesele care s-au petrecut cândva în 
mintea unui geniu“. Tinerii studenți, masteranzi, doc- 
toranzi şi pasionații de traducere şi literatură au um- 
plut până la refuz Sala Ferdinand a Universităţii 
„Cuza“ în prima zi, la primul eveniment al FILIT. În 
sala neîncăpătoare, de la catedră, organizatorii, prin 
persoana moderatorului prof.dr. Rodica Dimitriu, au 
promis o zi întreagă de experiențe despre „schimbă- 
rile spectaculoase care au loc în lumea traducerii de 
astăzi“. Astfel, în fața unei săli în care publicurile se 
preschimbau după fiecare interlocutor, masa rotundă 
„Profesia de traducător în România şi la instituţiile 
europene“, organizată de Reprezentanţa în România 
a Comisiei Europene, i-a adus în fața microfonului pe 
mai mulți vorbitori. Bogdan-Alexandru Stănescu, di- 
rector editorial al Editurii Polirom, Bucureşti, a vorbit 
despre rolul unui editor, Mariana Bărbulescu, tradu- 
cător, directorul Bibliotecii Austria, a explicat provo- 
Cobliș, 
preşedintele Asociaţiei Traducătorilor din România, 
a detaliat strategiile de specializare pentru traducă- 


cările traducerii literare, Cristiana 


torii freelance, iar Laura Mihăilescu a încercat să le 
explice celor prezenţi în sală cum se desfăşoară ca- 
riera de traducător în instituțiile publice din Româ- 


în literatura frumosului 


nia. Printre invitații care au vorbit a fost şi Elena Cu- 
vinciuc, director la firma de traduceri Euro Contact, 
laşi, Florin Zori, preşedintele Asociaţiei Firmelor de 
Interpretariat şi Traduceri din România, Viorel Flo- 
rean, şef de unitate la Direcţia Generală Traduceri de 
la Comisia Europeană, Carmen Lavric, traducător la 
Consiliul European, Carmen Ardelean, director al 
Centrului de Cercetare Traducere Specializată de la 
Universitatea Tehnică din Bucureşti şi Cristian Lako, 
lector la Universitatea „Petru Maior“. 


„Relaţia editor-autor-traducător nu e cea mai 
caldă din lume“ 

Din hăţișul instituțional şi organizațional pe care-l 
presupun traducerile specializate s-au desprins, de 
departe, discursurile lui Bogdan-Alexandru Stănescu 
şi ale Marianei Bărbulescu, situate pe planuri pe alo- 
curi chiar antagonice. În fața unei săli pline de viitori 
tineri traducători, Bogdan-Alexandru Stănescu a în- 
cercat să le arate acestora greutățile pe care le are un 
editor al unei edituri importante nu atât în lucrul său 
cu autorul, unde dezbateri încinse au existat dintot- 
deauna, ci în relaţia cu traducătorii. „Relaţia editor- 
autor-traducător nu este cea mai caldă şi mai fericită 
din lume. O mare traducătoare mi-a spus la un mo- 
ment dat că i s-a părut că Jurnalul lui Kafka e cam 
tern şi a ținut să-l mai învioreze un pic. Ăsta este cel 
mai mare pericol: traducătorul care se bagă în autor. 
O altă mare traducătoare mi-a spus că are stilul ei. 
Poftim, cum adică? Tu ai stilul autorului, nu ai voie să 
ai stilul tău“, a perorat directorul editorial al Polirom 
Bucureşti de la pupitru. 

Deşi aparent calm, din spatele stilului său didactic 

arăzbătut o notă din cruzimea de care trebuie să dea 
uneori dovadă un editor „Editorul trebuie să impună 
aceste reguli și să-i reamintească traducătorului că el 
este sclavul autorului“, a spus acesta şi Mariana 
Bărbulescu s-a foit în fotoliu. Aceasta avea să fie mănuşa 
pe care să o ridice, când a ajuns la catedră, şi din care 
să dezvolte un discurs pasionant în care a apărat arta 


za 


traducerii, una efermeră, o „artă exactă“, dar una de- 
osebit de frumoasă. Până să primească întrebări din 
public, Bogdan-Alexandru Stănescu le-a spus celor 
din sală anecdota cunoscutului scriitor Thomas 
Wolfe, care, scriind la Priveşte, înger, către casă, 


arunca paginile scrise de mână pe spate, dactilografa 


e lua şi le bătea la maşină, iar editorul Maxwell 
Perkings transforma un manuscris de 1.500 de pa- 
gini într-o capodoperă de 700. „Efectiv pe Wolfe nu îl 
interesa cum scrie pentru că ştia că are acolo un om 
de bază care va scoate o carte din geniul lui. Asta spune 
cam totul despre ideea modernă de editor“, a spus 
Stănescu. El a definit un editor ca fiind un vânător, un 
culegător, un om care stă în permanenţă în contact 
cu cei din jurul său şi care e în permanentă căutare 
de cărți. Dar editorul este şi un terapeut, care trebuie 
să „negocieze, să înțeleagă foarte bine autorul, tradu- 
cătorul şi să scoată ce e mai bun din acea carte“. 


Paradoxul „artei minore“ a traducătorului 

Mariana Bărbulescu este lector la catedra de Ger- 
manistică a Universităţii „Cuza“, traducătoarea în 
limba română a lui Giinter Grass şi a lui Cătălin 
Dorian Florescu, și director al Bibliotecii Austria. În fața 
amfiteatrului plin a părut însă copleşită de emoţii 
atunci când explica felul în care se poate mula tradu- 
cătorul literar în viața unei cărți, explicând că mai de- 
grabă acesta se identifică cu autorul, nu cu opera în 
sine. „La fel cum actorul intră în pielea personajului, 
traducătorul intră în mintea autorului. Asta este mi- 
siunea lui. La bază sunt nişte cunoştinţe care nu se li- 
mitează la literatură, sunt din cele mai variate 


domenii. În cazul meu, în experienţa mea cu Giinter 
Grass, a însemnat să ştiu ceva din aproape orice do- 
meniu care aparține de existența umană - că e indus- 
trie, economie, literatură, psihologie sau arhitectură. 
Totul trebuia să fie acolo. Este deci o cunoaştere, dar 
în acelaşi timp şi un furt de identitate, în sensul că 
intru în pielea şi mintea scriitorului“, a spus traducă- 
toarea. Ridicând mănuşa aruncată de Bogdan- 
Alexandru Stănescu, aceasta a spus că doar prin 
acest furt de identitate vede posibil un „sclavaj“, 
munca traducătorului fiind un exercițiu de smerenie, 
iar arta acestuia fiind de a reproduce cât mai fidel 
„procesele care s-au petrecut cândva în mintea unui 
geniu“. Din acest punct de vedere, crede Mariana 
Bărbulescu, un traducător poate fi reprezentantul 
unei „arte minore“, şi a denumit-o aşa fiindcă este sub 
original, dar o artă care devine majoră atunci urcă pe 
cât posibil mai aproape de original. 

În opinia acesteia, actorii și traducătorii sunt cei 
care ajută arta cuvintelor de a-şi depăşi graniţele, ris- 
când altfel să rămână prinsă în tăcere. „Aceştia i-au 
dat viață şi lui Shakespeare, care ar fi fost într-o viață 
delimitată de tăcere dacă ei nu ar fi existat. Traducă- 
torul trebuie să fie conştient că ceea ce face el este 
efemer, opera este definitivă, iar traducerea condam- 
nată la efemeritate, pentru că limba evoluează şi aşa 
cum nimeni nu se va întoarce la folosirea cuvântului 
«tâlcuitor» pentru «traducător», nimeni nu va putea 
să păstreze în acelaşi registru o traducere“, a conchis 
aceasta. În timpul discursului, traducătoarea a lansat 
şi o temă de dezbatere care a rămas în mintea celor 
din sală la ore bune după terminarea conferinței. 
Dacă traducerea poate fi definită ca o artă exactă, iar 
arta este un vulcan „ce nu poate fi încorsetat în nici 
un fel“, conceptul de frumos de astăzi mai cores- 
punde conceptului transmis de ultimele generații? 


(http://www.suplimentuldecultura.ro/index.php/conti- 


nutArticolAllCat/80/10732) 

Literatura, moștenire grea 


Doi taţi, doi fii, patru scriitori. Sâmbătă, 3 octom- 
brie, în Cafeneaua MERU din Casa Conachi laşi, Călin 
Ciobotari i-a descusut despre „Literatura din tată-n 
fiu“ pe Adrian Alui Gheorghe, Vlad A. Gheorghiu, Vasile 
Baghiu şi Ștefan Baghiu, în a doua zi a Festivalului 
Internaţional de Literatură şi Traducere laşi 2015. 

Se moşteneşte talentul sau, dacă nu, măcar o afi- 
nitate pentru scris de la părinte la copilul său? „Este 
o dezbatere cam rar abordată în peisajul întâlnirilor 
pe teme literare, literatura din tată în fiu“, a spus Călin 
Ciobotari, moderatorul discuţiei de sâmbătă. În timp 
ce unii taţi lasă moştenire fiilor afaceri prospere, 
averi sau alte bunuri materiale, „alții lasă o moştenire 
care poate fi o povară la un moment dat“. În încerca- 
rea de a afla dacă este o povară să fii fiul unui scriitor 


cunoscut, tu însuți fiind scriitor al noului val, şi dacă 
există un conflict între generații în sensul acesta, 
Călin Ciobotari i-a luat la întrebări pe cei patru, de la 
mic la mare. „E o moştenire cu adevărat sau doar ca- 
nalizarea unor înclinații, punerea la dispoziţie a unor 
condiții astfel încât fiii să o apuce pe o anumită cale 
şi nu pe alta? 

Vlad A. Gheorghiu, fiul lui Adrian Alui Gheorghe, 
este de părere că e moştenit talentul. Multă vreme nici 
nu s-a gândit că va scrie, idee care nu-i surâdea, şi abia 
la facultate s-a apucat de această îndeletnicire. „Am 
scris o bună perioadă de timp fără să-i arăt tatălui meu 
absolut nimic, pentru că mi-era frică de un răspuns 
negativ, pentru că în general e foarte sincer“, a povestit 
tânărul scriitor. De asemenea, a simțit povara numelui 
tatălui său, nume de scriitor cunoscut şi apreciat, 


lucru care poate provoca anumite aşteptări şi de la fiu, 
aşa că preferă să scrie sub pseudonim. „Am vrut să fie 
o diferenţă între noi, să nu fie nimic din punct de ve- 
dere literar între noi care să ne lege, să nu fie o conta- 
minare. Am simțit povara asta a numelui în mai multe 
rânduri, inclusiv la facultate erau aşteptări foarte mari 
de la mine şi asta uneori mă enervează. Vreau să merg 
în ritmul meu“, a explicat tânărul. 

Ştefan Baghiu a vorbit despre moştenire ca un 
„discurs comun“, al său şi al tatălui, spunând că a îm- 
prumutat şi ceva din suflul şi din retorica părintelui 
său. Odată cunoscându-i poezia, s-a apucat şi el de 
scris versuri, până atunci preferând şi citind mai mult 
proză. „La facultate m-am apucat de critică literară, 
chestie pe care de asemenea o făcea tata prin anii '90 
destul de bine, era şi el foarte acid. Astea cred că sunt 
moştenirile principale“. Ştefan a subliniat că a obser- 
vat în timp şi ce îi deosebeşte pe el şi pe Vlad de 
părinții lor. „Asta a fost ruptura. Dacă eu şi Vlad sun- 
tem mici Oedip care trebuie să ne omorâm simbolic 
tatăl pentru a putea scrie ceva, m-a deranjat uneori 
morala pe care el o are tot timpul, are o conștiință 
foarte puternică, atât civică, cât şi interioară, şi asta 
am refuzat“, a explicat tânărul, punând în balanță ase- 
mănările şi deosebirile în abordarea literaturii dintre 
el şi tatăl său. 

„Ultimul lucru la care mă gândeam era ca fiul meu 
să scrie poezii“, a mărturisit Adrian Alui Gheorghe, 
spunând că nu l-a îndemnat niciodată pe Vlad să 
scrie. Şi-a amintit chiar de un text scris înainte ca fiul 


lui să deprindă această pasiune, „De ce n-ar trebui lă- 

sată poezia pe mâna copiilor”: „Pentru că o mototo- 
lesc, o umplu de cerneală pe faţă, încât râd şi clovnii 
de ea, îi desenează cerculeţe pe spate şi apoi, cu 
ghionturi bine ţintite, o scot în arenă. Asmut câinii pe 
ea în parcuri şi se ştie că ei nu o muşcă, dar e destul 
să o rostogolească aşa cum ar face vântul unei mingi 
la vale“ În acelaşi timp, scriitorul a spus că e confor- 
tabil să aibă lângă el un prieten, propriul fiu, cu care 
poate discuta responsabil despre poezie. 

Vasile Baghiu, deşi nu şi-a încurajat niciodată fiul 
să devină scriitor, se bucură acum că s-a întâmplat şi 
îl încurajează să meargă mai departe. „Cel mai fain 


lucru care se întâmplă este următorul: eu sunt 
conştient că mă aflu acum aici datorită faptului că 
Ştefan scrie poezii, şi mie mi se pare că amănuntul 
acesta e foarte important“, le-a spus scriitorul celor 
prezenţi în cafenea. 

Cei patru au fumat şi au băut vin, şi-au citit unul 
altuia scrierile preferate, din tată în fiu şi invers, 
şi-au apreciat şi criticat stilul şi le-au povestit celor 
prezenţi la eveniment despre cum sunt influenţaţi în 
literatură unul de către celălalt. 

(http:/ /www.suplimentuldecultura.ro/index.php/ conti- 

nutârticolNrIdent/Special420FILIT/10729) 


ProEuropeana Clubul cărții digitale 


FILIT 2015 


Laura ȘTREANGĂ 


Întâlnirile Alecart. Liliana Corobca în Winderiand 


În ce măsură reflectă literatura problemele lumii 
actuale? Ne facilitează cărțile contactul cu o realitate 
socială pe care adeseori o ignorăm, fie din neştiință, 
fie din nepăsare? Devenim, prin lectură, mai respon- 
sabili şi mai sensibili? 

lată întrebările care, în cursul zilei de 3 octom- 
brie, au conturat atmosfera „Întâlnirii Alecart” din ca- 
drul Festivalului Internațional de Literatură şi 
Traducere laşi, în spaţiul Sălii Caudella din Casa Balş. 
Invitata noastră, Liliana Corobca, autoarea romanului 
Kinderland, „o carte despre percepția deposedării de 
a fi copil” (Nicoleta Munteanu) ne-a vorbit despre 
sursele sale de inspiraţie, despre rolul Basarabiei în 
construirea identităţii sale de scriitor, despre cenzură 
şi despre problemele lumii contemporane. Ado- 
lescenții prezenți în sală au perceput romanul ca fiind 
sensibil, abordabil, dar mai ales, aproape - aşa cum 
a fost şi autoarea acestuia astăzi, pentru noi toți. 

Deschizând întâlnirea cu un citat din Nichita Stănescu, 
„limba română este patria mea”, moderatorul eveni- 
mentului s-a interesat cu privire la influenţele basa- 
rabene în scrierea şi în percepţia asupra lumii a 
Lilianei Corobca. „Toate cărţile mele au tematică oa- 


recum basarabeană”, a mărturisit autoarea, adăugând 
că distanțarea de spaţiul natal i-a permis să observe 
mai percutant atât problemele cu care s-a confruntat 
Moldova în trecutul comunist (cenzura, scrisul la 
negru), cât şi cele care o amenință astăzi: migrația, 
prostituţia, naivitatea. 

Ulterior, Anastasia Fuioagă a fost invitată să pre- 
zinte romanul Kinderland. Aceasta, în vârstă de 
numai paisprezece ani, ne-a surprins prin sensibili- 


tatea receptării, datorată în special unei inevitabile 


identificări cu protagonista romanului, Cristina. Pro- 
vocându-ne la un exercițiu de imaginaţie, anume 
acela de a ne transpune în persoana unui copil forțat 
să adopte un comportament prea matur, prea res- 
ponsabil, Anastasia ne-a ajutat să rezonăm cu tona- 
litatea cărţii. În acest „roman despre universul 
copilăriei din care tocmai copilăria lipseşte”, Anasta- 
sia a identificat două momente definitorii, în care 
tristețea difuză şi candoarea copiilor ating punctul 
culminant: cel în care personajul-copil Marcel scoate 
din dulap hainele părinților şi încearcă să le recon- 
stituie prezenţa, alături de cel în care Cristina 
îngrijeşte puii de rândunică, „pentru a umple golul 
din sufletul ei”. Anastasia şi-a încheiat pledoaria pen- 
tru Kinderland asigurându-ne că acesta este un 
roman dedicat cititorilor de toate vârstele, întrucât 
„fiecare are ceva de învăţat din el. 

Discutând despre felul în care elemente autobio- 
grafice, imagini şi contexte se infiltrează în angrena- 
jul romanului, Liliana Corobca ne-a împărtăşit că 
„există desigur ficțiunea şi proiectul iniţial, dar micile 
poveşti vin aşa, uşor” şi încolțesc în sufletul său. 


„Aştept să uit, aştept să treacă”, a continuat autoarea, 
însă poveştile bune rezistă, se întorc la ea şi o „bân- 
tuie”, devin germinative. În plus, „când te apuci de un 
subiect, parcă toate poveştile se învârt în jurul tău”, 
îşi găsesc locul pe orbita romanului. De aceea, scrii- 
toarea nu consideră că îşi alege subiectul, ci că anu- 
mite motive sunt atât de intense şi de prezente în 
sine, încât „aş putea spune că ele mă aleg pe mine”. 
Astfel, după ce ne-a vorbit despre inspiraţie şi 
despre modul în care realitatea infuzează ficțiunea, 
invitata noastră a citit un fragment din propriul 


60 


ProEuropeana Clubul cărții digitale 


FILIT 2015 - ECOURI 


roman, un fragment intens, în care emoțiile unui 
copil sunt acoperite de tușele groase ale res- 
ponsabilităţii, în care fetiţele vorbesc despre gospo- 
dărie și bărbaţi, în care nostalgia și umorul își dispută 
teritoriul. De altfel, Liliana Corobca este de părere că 
romanul Kinderland constituie „povestea mea cea 
mai frumoasă”. 

Fiind întrebată de un elev care a fost cea mai sem- 
nificativă lecţie învățată ca scriitor, Liliana Corobca a 
declarat că fiecare carte scrisă o învaţă o lecţie în 
plus, însă cea mai importantă ar fi cea legată de cen- 
zură, întrucât a determinat-o să conștientizeze ce în- 


seamnă statutul de scriitor şi ce presupune libertatea 
cuvântului. De aceea, ultimul său proiect (în curs de 
apariţie) se dorește a fi un roman rebel, un roman 
care exploatează libertatea pe care nu ar fi avut-o cu 


câteva decenii în urmă. „Mi-am dorit să fac un roman 
interzis”, a conchis scriitoarea. Conversaţia a evoluat 
firesc spre procesul de finalizare a unei cărți, prilej 
cu care invitata noastră a evidenţiat câteva etape ale 
activităţii creatoare: ne-a vorbit despre stadiul inci- 
pient, când crezi că „ai o capodoperă în cap”, când ești 
sedus de idee, urmat de faza redactării propriu-zise, 
în care totul pare monoton „ca viața unui om”, în care 
„cuvintele sunt mult prea banale”. În plus, autoarea a 
oferit câteva detalii cu privire la scrierea romanului 
său, conceput iniţial într-o formulă epistolară, din- 
tr-o perspectivă dublă: a copilului şi a mamei. Însă 
„a un moment dat, mama a dispărut, n-am mai 
simţit-o” a precizat, cu naturaleţe, Liliana Corobca. 
„Am vrut să le ofer copiilor ăstora un viitor. Le-am 
acordat, cel puţin în roman, o șansă. Eu am vrut să o 
salvez [pe Cristina]” a spus, pe jumătate optimist, pe 
jumătate nostalgic, scriitoarea recunoscând că un 
final mai trist ar fi fost poate mai veridic, însă atri- 
buind ficţiunii această latură corectivă. Și, pentru că 
nu poţi aduce în discuţie ficțiunea fără să te referi la 
corelativul său, realitatea, câteva elemente autobio- 
grafice au fost amintite, raportate la universul din 
roman. Astfel, împărtășindu-ne anumite aspecte din 
propria copilărie, pusă sub semnul regimului comu- 
nist, scriitoarea ne-a vorbit despre nevoia de Dum- 
nezeu, pe care a resimţit-o foarte acut, și despre 
ritualul jocului, perceput ca formă de inventare a 


divinităț 
Aşa cum ne-au obișnuit, elevii Colegiului de Artă 


„Octav Băncilă” Iași ne-au pregătit, la finalul eveni- 
mentului, un moment muzical inedit. Emilian Achirei 
(clasa prof. Dan Constantinescu), Ștefan Ailenei, 
Ioana Ailenei și Liria Maria Țigăeru (prof. lustin 
Rusu) ne-au încântat cu un recital de marimba, pen- 
tru a rotunji, în acorduri muzicale, finalul „Întâlnirilor 


Alecart” din cadrul FILIT 2015. 


(http://alecart.ro/liliana-corobca-in-kinderland/) 

Aventurile Adelinei la FILIT 2015 


Anul acesta FILIT-u 
veste, ci ca un vis, luând prin surprindere laşul ce cre- 


nu a mai început ca o po- 


dea că totul s-a sfârşit, că norii negri de deasupra 
oraşului au reuşit să sperie scriitorii şi voluntarii, 
aceştia alegând să stea la adăpostul paginilor... FILIT- 
cel-mic (după cum l-am alintat cu toții) s-a trezit anul 
acesta încă obosit după efortul depus anul trecut, a 
chemat o mână de voluntari de încredere, iar cu 
două-trei zile înainte de a începe a luat prin surprin- 
dere spațiul virtual, împânzind Facebook-ul de acei 
omuleți care privesc din spatele cărților. 

Şi de data aceasta, Festivalul Internaţional de Li- 
teratură şi Traducere a dat dovadă de ingeniozitate, 


reuşind să profite din plin de timpul şi resursele re- 


lativ limitate de care a dispus, a fost pus sub semnul 
solidarității, al curajului şi al forței, dorind să de- 
monstreze că totul se poate, trebuie doar să vrei. Şi, 
astfel, FILIT 2015 şi-a păstrat locul la granița dintre 
joc şi rigurozitate, dintre trecut şi noile orizonturi 
spre care literatura se avântă. Cititorii au avut ocazia 
să stea față în față cu scriitorii care compun noile pa- 
gini ale istoriei literare, să le pună întrebări şi să des- 
prindă din discursurile acestora valori, să reflecteze 
asupra perspectivei unei lumi care nu stă în loc, care 
se re-creează din ea însăşi, o lume aflată într-un per- 
petuu freamăt de cunoaştere, de dezvoltare. 

Aventura mea la FILIT este abia la început, acesta 


iind primul an în care am avut onoarea de a purta cu 
mândrie tricoul şi geaca de voluntar, şi, „înarmată” cu 
aparatul foto şi ecusonul, plecam dimineața de acasă 
cu promisiunea unei noi zile ce avea să abunde în 
muncă şi distracție - până la urmă cu toții eram prie- 
teni, fie noi voluntari, coordonatori sau scriitori. 


Toată experiența FILIT 2015 a gravitat de această 
dată în jurul Muzeului „Vasile Pogor”, inspirând întâl- 
nirilor desfăşurate între zidurile sale un puternic spi- 
rit junimist. Aici s-au întâlnit oameni de cultură, 
scriitori, critici literari, traducători şi elevi, ajun- 
gându-se la un moment dat ca spațiul ce îl putea oferi 
clădirea să nu fie îndeajuns pentru publicul însetat 
de lectură, dornic să arate că îl interesează subiectele 
discuțiilor organizate. 

Scriitorii şi-au gasit şi anul acesta locul printre li- 
ceeni, vizitând atât şcoala noastră, cât şi Colegiul 
„Emil Racoviţă”, unde sute de elevi au umplut locurile 
amfiteatrelor, aşteptând cu nerăbdare să îi asculte pe 
unii dintre cei mai cunoscuţi scriitori contemporani 
(loan Groşan, Petre Barbu, Daniel Cristea-Enache, 
Adrian Alui Gheorghe, Daniel Bănulescu, Radu 
Vancu). S-a vorbit despre compromisuri, despre viața 
din spatele cărții scrise, despre libertate, despre pro- 
cesul de creaţie în sine. Discursurile celor prezenți 
au fost presărate cu subtilități, cu glume şi invitaţii la 
dialog. Întreaga experienţă şi-a avut apogeul în cadul 
mult-aşteptatei Seri FILIT de la Teatrul Naţional, 
unde au urcat pe scenă Evgheni Vodolazkin şi Horia- 
Roman Patapievici, nume marcante atât în spațiul 
cultural român, cât şi în cel internațional. Primul a 
vorbit despre condiția scriitorului rus, făcând referiri 
la relația cu Dumnezeu şi la întregul spațiu sacru al 
credinţei, reuşind, prin introducerea în medievalitate 
(epocă pe a studiat-o şi în care „a trăit” 30 de ani), să 
atingă sufletul omului din universul autohton. H. R. 


Patapievici a transformat sala TNI într-o aulă, cap- 
tându-i pe cei peste 600 de spectatori cu discursul 
său intitulat „Eminescu şi Paradisul”. Toţi au devenit 

participanţi ai unei incursiuni în literatură, devenind 
contemporani cu Dante în complexitatea epocii sur- 
prinse de Divina Comedia şi ajungând până în pre- 
zent, la relaţia omului din zilele noastre cu Paradisul. 
Tot în acea seară a fost decernat şi „Premiul liceenilor 
pentru cea mai îndrăgită carte apărută în 2014”, 
câştigat de timidul şi totodată complexul Petre Barbu, 
a cărui sensibilitate a reuşit să impresioneze juraţii, 
dintre care am făcut parte şi eu. Nu pot spune că a 
face parte din acest select grup de elevi este o treabă 
uşoară. A trebuit ca fiecare dintre noi să îşi asume un 
rol asemănător celui de critic literar, să trateze cu se- 
riozitate şi maximă obiectivitate cele cinci titluri, sub 
o presiune a timpului foarte mare. 

Nostalgia finalului acestui eveniment deosebit se 
simţea deja duminică, zi în care am uitat cu toţii cât 
de mult efort am depus, şi cât mai aveam să depu- 
nem, de toate micile dificultăţi cu care ne-am con- 


O Cristian Vieru 


fruntat. Eram deopotrivă fericiţi şi melancolici, visă- 
tori şi realişti... 

Timp de trei zile, laşul a fost plin de literatură, de 
muzică şi de zâmbete, au fost trei zile în care FILIT- 
cel-mic a reuşit să arate tuturor că este iubit, 
promițând a se întoarce şi anul viitor cu forţe noi. lar 
eu, boboc aflat în dublă ipostază în primul meu an de 
FILIT, ţin a sublinia gândul lui Bogdan Ghiu, „întreru- 
pând carnavalesc ordinea literaturii, ca ordine la rân- 
dul ei răsturnată a lumii, FILIT-ul se joacă cu focul, cu 
marginile şi capetele literaturii, cu bordurile şi (de-) 
bordările ei, de unde fiorul discret şi obscur pe care 
reuşeşte să-l trezească, ca într-un montagne russe”. 

Adelina Filip (sau Adelina FILIT, aşa cum o alintă 
Irina) 


(hitps://ngzbookiseste.wordpress.com/2015/10/14/av 
20157) 


enturile-adelinei-la-fi 


Voluntari FILIT „în civil” 

Adriana RADU 


Palas-ul Culturii 


Dacă vom căuta pe Wikipedia „Palatul Culturii din 
Iaşi”, vom afla că acesta reprezintă o clădire-simbol, 
construită în perioada 1906-1925, în zona fostei 
Curți Domneşti medievale moldoveneşti. Clădirea 
este înscrisă în Lista monumentelor istorice, având 
cod LMIIS-II-m-A-03957.01. Edificiul a servit iniţial 
drept Palat Administrativ şi de Justiţie. În anul 1955, 
destinaţia clădirii este schimbată, devenind gazda 
unor importante instituţii culturale din laşi. Astăzi, 
Palatul Culturii este sediul Complexului Muzeal 
Naţional „Moldova”, ce cuprinde Muzeul de Istorie 
(1916), Muzeul Etnografic (1943), Muzeul de Artă 
(1860), Muzeul Ştiinţei şi Tehnicii „Ştefan Procopiu” 
(1955), precum şi Centrul de Conservare-Restaurare 
a Patrimoniului Cultural (1975). În aripa de nord-est 


a clădirii se afla până nu demult sediul Bibliotecii 
Judeţene „Gheorghe Asachi” (1929). 

În faţa palatului se găseşte Statuia ecvestră a lui 
Ştefan cel Mare, monument de bronz închinat dom- 
nitorului moldovean Ştefan cel Mare (1457-1504), 
realizat de sculptorul francez Emmanuel Fremiet şi 
inaugurat în anul 1883 în municipiul Iaşi. Statuia lui 
Ştefan cel Mare a fost inclusă în Lista monumentelor 
istorice din judeţul Iaşi, elaborată în anul 2004 de In- 
stitutul Naţional al Monumentelor Istorice, fiindu-i 
atribuit codul IS-III-m-B-04314. 

Ridicat după planurile arhitectului [. D. Berindei!, 
Palatul Culturii din laşi a avut ca model stilul arhitec- 
tural al Palatului de Justiţie din Paris. Mozaicul din 
holul central a fost inspirat după cel al Catedralei 


Foto: Corneliu Grigoriu 

Saint-Pierre din Franţa, pentru a cărui realizare au 
fost aduşi meşteri francezi. Întreg mobilierul cu care 
a fost decorat interiorul a fost fabricat în Atelierul de 
artă decorativă al lui Albert Goumain din Paris. 

Nimic nu este mai emblematic pentru laşi ca Pa- 
latul Culturii. Simbol al Iaşilor în ultima sută de ani, 
neogoticul edificiu este recunoscut de orice român, 
indiferent de obiectul - efigii, monede, dar şi obiecte 
promoționale ieftine - pe care este stilizat. Palatul 
însoţeşte laşii peste tot, iar apelativul „al Culturii” 
mai hrăneşte încă ego-ul moldovenilor care au accep- 
tatîn 1859 să piardă statutul de capitală administra- 
tivă, în favoarea unui iluzoriu centru al spiritualității 
româneşti. lar statuia din față - care ne reprezintă un 
Ştefan cel Mare foarte mare şi cu aspect de prinț po- 
lonez — este locul în care copiii din Moldova întreagă 
încă vin să depună flori şi să se pozeze alături de tu- 
nurile emblematice ce încadrează mica piaţetă din 
fața donjonului. 

Palatul Culturii este astăzi o clădire aflată în 
reconstrucție de aproape un deceniu. Ciudat, dar 
reparația nu a început cu faţa, aşa cum era normal, ci 
cu spatele edificiului. Strategia, deloc dezinteresată 
a unora, a fost legată de construirea aspectuosului 
ansamblu rezidenţial Palas, transformat ulterior într-o 
zonă exclusivă de business şi shopping. Aşa încât, ca 
în România, lucrările din spate sunt finalizate, dând 
un aspect extrem de atrăgător părții ascunse a Pala- 
tului, în timp ce fațada principală - cu donjon-ul em- 
blematic — este încă în construcție. 

Tot ca un fapt interesant de subliniat este că în an- 
samblul Palas a fost construită şi o clădire de birouri 
enormă, care depăşeşte cu mult înălțimea fără turn 
a Palatului şi care obturează de o manieră grotescă 
perspectiva dinspre bulevardul Ştefan cel Mare. Cu 
siguranţă un astfel de gigant nu a făcut parte din pro- 


iectul inițial a Palas-ului, dar, tot cu siguranţă, a fost 


readaptat din necesități de ordin aparent strategic: 
căderea pieței imobiliare în 2008. Niciun arhitect de 
bună credinţă nu ar fi aprobat un astfel de proiect 
inițial, dar o mică modificare merge, nu-i aşa?... 

Pe de altă parte, lucrările gigantice realizate la 
baza Palatului Culturii au afectat într-o anumită mă- 
sură fundaţia construcției, având în vedere solul 
lutos, greutatea enormă a construcției şi baza mâ- 
loasă, aici existând în perioada medievală un heleşteu 
domnesc, ca prelungire a albiei Bahluiului care avea 
pe atunci un alt curs. Vom vedea cum se va comporta 
clădirea în timp. 

Palatul nu este actualmente vizitabil. Pentru că, 
deşi exteriorul este finalizat într-o anumită pro- 
porție, interiorul - adeseori mai costisitor - va mai 
avea mult de aşteptat pentru a fi redat publicului. Lu- 
crările de interior vor necesita sume enorme pe care 
săraca Românie nu şi le permite deocamdată. În 
această logică, Centrul Muzeal Moldova lași va trebui 
să mai aştepte ani de zile desfăşurarea activităților 
specifice. 

Frumoasă este şi parcarea din fața Palatului. Te- 
renul din fața edificiului aparține de drept Primăriei 
laşi, fiind utilizat anterior ca parc pentru locuitorii 
din centrul oraşului şi loc în care se desfăşurau con- 
certe şi focuri de artificii. Astăzi, locul are destinație 
de „parking”, acelaşi harnic om de afaceri care con- 
trolează Palasul fiind cel care a preluat spațiul pentru 
a-l „eficientiza” şi adapta nevoilor centrului economic 
din spatele Palatului. Modelul european al unor pa- 
late de o asemenea anvergură ne arată că în față se 
găseşte întotdeauna un parc, care, de obicei, este 
adaptat nevoii de a pune în evidenţă edificiul. Nu este 
şi cazul nostru, din nefericire. 

Palatul Culturii nu mai este un simbol. Simbolul a 
devenit mega-construcţia din spate, care a preluat un 


pic din nume, un pic din imagine, un pic din parc şi 

aproape tot sufletul, profitând de dezinteresul, 
corupţia şi ineficienţa administraţiei locale. Departe 
de mine să critic proiectul Palas, care a înlocuit un 
ştrand fetid şi depăşit cu ceva relativ util; dar, pe un- 
deva, este ceva care sună fals în partitura de dezvol- 
tare a Iaşilor, distrugând valori şi punând în evidenţă 
un loc dedicat cumpărăturilor, încă ieftine, şi clădiri- 
lor de afaceri, încă goale, ici, aux Portes de FOrient od 
tout est pris ă la lâgere”. 


68 


1... Berindei (1871-1928) a urmat cursurile prestigioa- 
sei Ecole Nationale des Beaux-Arts din Paris. Întors în 
țară, a realizat clădiri definitorii pentru epoca sa: Casa 
amiral Vasile Urseanu (devenită Observatorul Astrono- 
mic), casa Alexandru G. Florescu (fostul sediu al Insti- 
tutului Goethe), clădirea Palatului Sindicatului 
Ziariştilor (în prezent Teatrul Foarte Mic) sau reşedinţa 
Bazil G. Asan (care a revenit Academiei Române și găz- 
duieşte Casa Oamenilor de Știință), Muzeul „loan şi dr. 
Nicolae Kalinderu” sau Muzeul „Toma Stelian”. Tot el 
este creatorul Palatului Cantacuzino din București, care 
astăzi adăposteşte Muzeului Naţional „George Enescu”. 
Berindei a proiectat şi monumentalul Palat Adminis- 
trativ din lași, aparținând municipalităţii, transformat 


în Palat al Culturii. 

(Pe) Cine alege literatura română? 
Portrete de traducători 


Cred din ce în ce mai mult că a fi traducător de literatură română 
e o formă de generozitate. Știm cu toții că numele traducătorului, 
umbrit de cel al autorului, rămâne adesea transparent, dacă nu in- 
vizibil pentru cititori. Activi pe o piaţă literară de nișă, traducătorii 
de literatură română se confruntă cu o dificultate suplimentară: ei 
trebuie să-i convingă mai tot timpul pe editori că scriitorii pe care 
îi propun pot realmente stârni interesul unui public străin. 

Faptul de a trăi pe un soi de insulă culturală marginală are totuși 
avantajele lui. Când se întâlnesc, traducătorii se recunosc între ei, 
ca fraţi și surori dintr-o mică familie al cărei liant este pasiunea pen- 
tru limba și literatura română. Cei care au răspuns la întrebările 
noastre, beneficiari ai rezidenţelor FILIT 2015 sau participanţi la 
Atelierele desfășurate la Ipotești în septembrie 2015, evocă munca 
lor, cu ale sale uimiri, bariere, elanuri. Prospețimea și acuitatea pri- 
virii lor te fac uneori să redescoperi limba română în provocările 
cuvintelor care se pregătesc să treacă frontierele. 

Într-un interviu care completează și prelungește răspunsurile 
obţinute în cadrul anchetei, scriitorul și traducătorul Florin Bican, 
omul care a suscitat vocații de traducător prin programele lansate 
de ICR în perioada 2005-2012, ne povestește, între altele, cum este 
să fii sufletul unei familii atât de speciale. 


Dosar realizat de Monica SALVAN 

1. Când v-aţi consacrattraducerii din 
limba română și ce v-a determinat? 


2. Cum alegeţi un autor? 


3. Vă rog să povestiţi o experienţă de 
traducere notabilă. 


4. Aţi putea evoca un cuvânt româ- 
nesc care are o poveste specială 
pentru dumneavoastră? 


5. Ce aţi reţine din experienţa de anul 
acesta de la Atelierele FILIT și/sau 
de la festival? 


Coloana |: Jan Willem Bos, Vanina Bozhikova, Angela Bratsou, Jean-Louis Courriol, Jan Cornelius, 
Antonia Escandell Tur 

Coloana II: Radoslawa Janowska-Lascar, Joanna Kornas-Warwas, Gabriella Koszta, 
Maria Luisa Lombardo, Anna Marquer-Passicot, Roberto Merlo 


Rândul de jos: Clara Mitola, Xavier Montoliu Pauli, Edith Negulici, Lora Nenkovska, Bartosz Radomski 

Jan Willem BOS olanda) 


Jan Willem Bos s-a născut în 1954. Este traducător, translator, scriitor, lexicograf și ziarist. A studiat limba 
și literatura română la Universitatea din Amsterdam și Literatura Comparată la Universitatea din Illinois (SUA). 
Între 1982 şi 1984 a fost lector de neerlandeză la Universitatea din București. A tradus aproximativ 30 de volume 
(proză, poezie, teatru) din română şi încă peste 10 din engleză. În anul 2008 i-a apărut la Editura Atlas antologia 
Moderne Roemeense verhalen (Nuvele moderne româneşti). În 2009, Editura Meulenhoff a publicat Jeugd 
zonder jeugd, traducere a nuvelei Tinerețe fără tinereţe a lui Mircea Eliade. Pentru Editura De Bezige Bij, 
a tradus trilogia Orbitor a lui Mircea Cărtărescu, De Wetenden (2010), De trofee (2012) și Het onmetelijke 
mausoleum (2015), primele două fiind nominalizate pentru Premiul European pentru Literatură. În data de 1 
decembrie 2015 i-a apărut la editura Pegasus Het boek der fluisteringen, traducerea romanului Cartea 
șoaptelor a lui Varujan Vosganian. A publicat în jur de 150 de articole şi vreo zece cărţi despre România. În 
2011, a apărut la Editura Atlas Mijn Roemenie (România mea) pentru colecția „Declaraţii literare de dragoste” 
În 2009, a publicat „Verdacht”. Mijn Securitatedossier, care a apărut în 2013 în română la Editura Trei ca Sus- 
pect. Dosarul meu de la Securitate (traducere din limba neerlandeză de Alexa Stoicescu). A publicat un Dicţio- 
nar juridic şi economic neerlandez-român şi român-neerlandez (2012), este coautorul Marelui dicționar 
neerlandez-român (apărut în iunie 2008, ediţia a 2-a 2014) și autorul Marelui dicționar român-neerlandez 
(2010). În calitatea sa de translator oficial pentru limba română a însoţit-o pe fosta regină Beatrix a Olandei 
în timpul vizitei sale de stat în România în anul 2001. 


1. Consider că este normal, pentru orice om, să 
vrea să împartă cu alții ceea ce îi place, ceea ce îl 
preocupă. Situația mea de student la limba şi litera- 
tura română la Universitatea din Amsterdam la mij- 
locul anilor 70 era, vă puteți închipui, destul de 
insolită. România era necunoscută, literatura română 
mai deloc tradusă şi aproape total trecută cu vederea. 
Erau traduşi cunoscuţii autori români francofoni, 
lonescu şi Cioran în primul rând, şi era cunoscută şi 
opera ştiinţifică a lui Eliade. Colega mea de atunci, 
Liesbeth Ziedses des Plantes, a semnat câteva tradu- 
ceri prin anii 70 (Pe strada Mântuleasa de Eliade, 
Frumoşii nebuni ai marilor orașe de Fănuş Neagu, 


poezia lui Sorescu şi alte câteva cărți), dar apoi şi-a 


ales o altă cale în viață. Drept să vă spun, am început 
să citesc şi să apreciez literatura, în general, prin li- 
teratura română. Pasiunea lecturii mi-au dat-o în pri- 
mul rând scriitorii români. Şi este foarte probabil că 
tot atunci s-a trezit în mine şi microbul de traducător. 
Pentru că am început să traduc chiar în anii 
studenției, după cunoştinţele şi capacitățile mele de 
atunci, din literatura română. Scoteam pe atunci, îm- 
preună cu nişte colegi, o revistă care se voia literară, 
în care mi-am publicat primele traduceri: Urmuz şi 
Sorin Titel. Un ziarist care a scris, pe un ton nemeritat 
de îngăduitor, despre revista noastră, a presupus că 
textele traduse din Titel erau de fapt scrise de un 


membru al redacției. Cum altfel? O revistă de doi bani 

cu traduceri din română?! Oricum, provocarea pe 
care o oferea traducerea literară mi-a plăcut şi îmi 
place în continuare, şi nu numai pentru actul tradu- 
cerii în sine dar şi - mai ales - pentru că literatura ro- 
mână mi se pare în continuare foarte interesantă şi 


cred că merită un public mai larg. 


2. Există două variante: ori eu aleg autorul şi îl 
propun unei edituri, ori editura mă invită pe mine să 
mă ocup de traducerea unei cărți. Ar fi, de fapt, şi oa 
treia variantă: când un autor mă caută pe mine, ce- 
rându-mi un sprijin pentru a fi publicat (şi) în neer- 
landeză. Oricum, şi în acest caz rămâne la latitudinea 
mea dacă vreau, sau mai bine spus, dacă consider că 
are rost să-l propun unei edituri. Până acum marea 
majoritate a cărților traduse de mine au fost propuse 
de mine, inclusiv traducerea mea de debut în volum, 
Lunga călătorie a prizonierului de Sorin Titel, şi a 
două carte tradusă de mine: Opere complete ale lui 
Urmuz (ambele apărute la Editura Meulenhoff din 
Amsterdam). Cea mai interesantă experiență a fost 
cu trilogia Orbitor de Mircea Cărtărescu. După ce mi-a 
apărut pe la mijlocul anilor 90 Travesti (tot la 
Meulenhoff), propusesem trilogia la mai multe edi- 
turi, dar toate s-au cam speriat de numărul de pagini. 
Sigur, cartea este interesantă, autorul este interesant, 
dar trei volume! Şi 1500 de pagini! Nu s-a mișcat 
nimic până ce a apărut primul volum în Germania, în 
traducerea strălucită a colegului şi prietenului meu 
Gerhard Csejka. Acest roman, Die Wissenden în ger- 
mană, s-a bucurat de o primire elogioasă din partea 
criticii germane, rezultatul fiind că am primit tele- 
foane de la patru edituri din Olanda care m-au între- 
bat dacă aş fi dispus să-l traduc dacă cumva editura 
lor va căpăta drepturile ediției neerlandeze. Până la 
urmă, trilogia a apărut în neerlandeză la editura De 
Bezig Bij din Amsterdam între 2010 şi 2015. Însă, 


cum spuneam mai sus, în general subsemnatul este 
cel care vine cu propuneri la editură. 

După care criterii aleg cărțile pe care le propun? 
Cred că sunt şi subiective şi (sper...) obiective. Crite- 
riul subiectiv este gustul meu personal. Dacă nu mi-a 
plăcut foarte tare o carte, evident nu o voi propune. 
Nu numai că ar fi cam ipocrit, dar dacă editura va ac- 
cepta spre traducere o carte care mie nu-mi place?! 
Atunci mă condamn singur la o muncă de câteva luni 
bune pentru un proiect în care nu mă simt bine. Cri- 
teriile obiective sunt: în ce măsură cartea a avut suc- 
ces în România, dacă s-a mai tradus şi în alte limbi 
(preferabil limbi de circulaţie internațională), cât de 
bine s-ar prezenta autorul în interviuri / evenimente 
literare /întâlniri cu publicul /talk-show-uri etc. Pen- 
tru că toate aceste aspecte contează, pe lângă calita- 
tea intrinsecă a cărții. Am considerat întotdeauna că 
în Olanda există o clară preferință pentru literatura 
contemporană, dar în ultima perioadă am început 
să-mi dau seama că poate greşesc. Voi reveni mai jos. 


3. Cred că aici mă voi referi tot la Orbitor. Desigur, 
romanul este în general deosebit de greu de tradus, 
cu un vocabular foarte bogat, fraze lungi, o imagistică 
abundentă, dar sunt anumite jocuri de cuvinte şi de 
limbă care sunt chiar intraductibile. De exemplu re- 
busul cu o baie, un zid, o poartă şi un fez, care se 
citeşte „Baiazid poartă fez”. Sau: „Nobil eşti? Nu, 
iobag, care se citeşte „N-o beleşti? Nu, i-o bag”. Ca să 
le rezolv, a trebuit să mă îndepărtez foarte mult de 
textul original şi să inventez tot felul de jocuri de cu- 
vinte asemănătoare în neerlandeză. Cu Baiazid am 
rezolvat-o după lungi chinuri. Problema era că nu- 
mele de Baiazid apărea şi într-un alt context, deci nu 
aveam cum să scap de el. Şi, bineînţeles, publicul ci- 
titor neerlandofon habar nu are cine a fost Baiazid. 


Am găsit o soluţie cu cuvintele pentru maşină şi lună, 

respectiv „auto” şi „maan”. Astfel Baiazid a devenit 
„automaan” = „otoman”. Sunt foarte mândru de 
soluția pe care am găsit-o, după destule nopți nedor- 
mite, pentru „Flocică”, porecla unui copil cu care se 
joacă prin cartier naratorul Mircea. Când tânărul 
Mircea foloseşte această poreclă în fața mamei sale, 
aceasta se supără şi îi porunceşte să nu o mai ros- 
tească. Copilul, neştiind ce sunt „floci”, nu înțelege de 
ce nu. Deci trebuia să găsesc un echivalent: un cuvânt 
uşor porcos pe care un copil de 9 ani nu l-ar cunoaşte, 
dar îl poate folosi ca poreclă pentru Florin. Am tot 
căutat, dar n-am găsit. Până la urmă am recurs la o 
şmecherie. Am introdus-o în roman pe tânăra Betina, 
care nici nu există în originalul românesc, dar care 
putea fi poreclită „Beffina”. Orice olandez matur 
înțelege că aici se face o trimitere la verbul „beffen”, 


adică „a linge”, în sensul lui sexual. 


4. Nu am cuvinte româneşti de care se leagă o po- 
veste specială, dar la un moment dat făcusem o listă 
cu cuvintele româneşti care nu au echivalent în limba 
neerlandeză, cum ar fi cuscru, strungăreaţă, bobârnac 


şi altele. Lista am pierdut-o de mult. 


5. Evenimentele culturale şi literare în cadrul că- 
rora am ocazia să mă întâlnesc cu scriitori, traducă- 
tori şi cititori constituie întotdeauna o bucurie şi o 
sursă de inspirație pentru mine. Am participat la 
prima ediţie FILIT în 2013, ceea ce a fost o experiență 
minunată. Un eveniment foarte bine organizat, care 
a atras un public nesperat de numeros şi spectaculos 
de tânăr. Ţin minte că într-o după-amiază am vrut să 
asist la o masă rotundă la care au participat Gabriela 
Adameşteanu şi Jan Konneffke, un scriitor german cu 
profunde legături româneşti, şi care se desfăşura 
într-o sală de cinematograf. Sala era arhiplină, mai 


ales de elevi şi studenți. Nu mai erau locuri, dar eram 


IA LITERARĂ 


sigur că ăştia nu rezistă prea mult la o discuție literară 
şi voi găsi şi un scaun. Am stat o oră în picioare! Desi- 
8ur, unii se uitau mai mult pe telefon şi nu prea ur- 
măreau discuţia, dar totuşi nu-i ţinea nimeni acolo. 
Nu cred că în Olanda se mai poate întâmpla aşa ceva. 
La noi, din păcate, cultura este desconsiderată, văzută 
ca un hobby pentru stângiști (vorbesc serios!), care 
nu merită să fie sprijinită, darămite subvenţionată. 
Însă, la lași, toată atmosferă din oraş în zilele acestea 
era încărcată de literatură. Într-o seară, când am ieşit 
de la un spectacol în pauză şi stăteam de vorbă cu 
nişte colegi, s-a apropiat de noi un cerşetor care în- 
cerca să ne vândă nişte cărți la 1 leu bucata. Mă îndo- 
iesc că făceau un leu, dar omul înțelesese bine: se 
căutau cărți. 

Atelierele FILIT, la care am putut participa în luna 
septembrie, au constituit la fel un moment de 
inspiraţie. Munca de traducător literar este destul de 
singuratică prin însăşi natura ei. De aceea contactul 
cu colegii este nu numai plăcut, dar după părerea 
mea chiar necesar. Am avut plăcerea să mă revăd cu 
unii colegi pe care îi cunosc mai de mult şi să fac 
cunoştinţă cu alţi colegi cu care nu mă mai intersec- 
tasem. Am aflat la ce mai lucrează ei şi mi-am şi făcut 
câteva idei noi cu privire la unele proiecte viitoare. 

Interesante au fost şi intervenţiile fiecăruia, pe 
baza cărora s-au purtat multe discuții, atât în amfi- 
teatru cât şi, mai spre seară, „la foișor” În intervenția 
mea am adus pe tapet, nu pentru prima oară, pro- 
blema traducerii clasicilor. Cum am spus mai sus, 
aveam convingerea că în Olanda nu există deloc inte- 
res pentru clasicii literaturii române. Această convin- 
gere se baza în primul rând pe experiența pe care am 
avut-o, mai demult, la editura Meulenhoff, când am 
propus, teoretic, spre traducere Patul lui Procust de 
Camil Petrescu, de altfel cartea mea preferată din li- 


teratura română interbelică. Redactorul cu care pur- 

tam acea discuţie era cât pe ce să mă dea afară din 
editură. Nu vrem, nu interesează, nu publicăm. M-am 
descurajat și n-am mai venit, nici la alte edituri, cu 
propuneri asemănătoare. Totuși, colegul meu Jan 
Mysjkin a reușit să găsească edituri pentru primele 
două romane ale lui Max Blecher, pe care le-a tradus 
foarte frumos în neerlandeză, cum a recunoscut și 
critica. Deosebit de interesantă este şi inițiativa 
Fundaţiei de Litere din Olanda de a sprijini, într-un 
mod foarte concret, literatura universală clasică prin 
promovarea și subvenţionarea traducerii unor cărți 


importante care nu au mai fost traduse până acum în 


neerlandeză. Vă invit să accesaţi site-ul aferent, care 
are și o versiune în limba engleză: www. schwob.nl. 
Cred că cel mai mare succes până acum în cadrul 
acestui proiect l-a avut romanul clasic polonez 


Păpușa de Bolestaw Prus, în traducerea lui Karol 
Lesman. Cartea a devenit un adevărat bestseller. Do- 
vada, deci, că un public există, cu un pic de ajutor din 
partea Fundaţiei. Așadar vreau să mai încerc și eu cu 
câte un clasic din literatura română. În afară de Camil 
mă gândesc la Craii de Curtea-Veche a lui Mateiu |. 
Caragiale, un roman pe care l-am recitit de multe ori 
şi care îmi place de fiecare dată la fel de mult. Om 
vedea. Acum mă lupt cu o altă prejudecată de a mea: 
sunt convins că nu se publică în Olanda traduceri 


non-fiction din română. Cei care sunt interesați de 


cărți de istorie, filosofie, politică etc. le pot citi în en- 
gleză. De aceea editurile din Olanda nu-i vor publica 


pe Boia, pe Pleșu, pe mulți alţii. Va rezista oare și 


această convingere a mea? 


Atelierele FILIT pentru traducători, Ipotești (Botoșani) 
31 august - 8 septembrie 2015 

Vanina BOZHIKOVA (Bulgaria) 


Vanina Bozhikova este profesor asistent de limbă și literatură română la Universitatea „St. Kliment Ochridshki 


din Sofia, Bulgaria. Și-a scris lucrarea de disertaţie despre literatura română și ține cursul de traducere literară 


la Universitatea din Sofia. A tradus o serie de scriitori români în limba bulgară, printre care lon Luca Caragiale, 


Ioan Slavici, Ștefan Bănulescu, loan Groșan, Nora Iuga, dar şi Mircea Cărtărescu (De ce iubim femeile și Nos- 


talgia), Cezar Paul-Bădescu (Tinereţile lui Daniel Abagiu și Luminiţa, mon amour), L.D. Teodorovici, Dan Lungu, 


Varujan Vosganian, Filip Florian. 


1. În toate secţiile Facultăţii de limbi străine din 
universitatea din Sofia „Sf. Kliment Ohridski“, cursul 
practic de limbă prevede multe ore de traducere, in- 
clusiv traduceri de texte literare. lată cum încă în anul 
doi de facultate ştiam că am un oarecare talent şi îmi 
doream foarte mult să devin traducător literar. După 
aceea, ca doctorandă în domeniul literaturii române 
contemporane, scriind în bulgară, traduceam frag- 
mente destul de lungi din operele pe care le analizam. 
Aşa a apărut prima mea traducere „serioasă“ şi inte- 
grală - nuvela „Ruletistul“ de Mircea Cărtărescu care 
în 2002 a fost publicată într-o revistă literară bulgară. 
A fost, de altfel, primul text cărtărescian tradus în 
limba bulgară. Apoi lucrurile au pornit cumva de la 
sine şi au urmat mai multe titluri, mai ales romane 
contemporane. Aici aş vrea să-mi exprim 
recunoştinţa față de îndrumătorul meu ştiinţific, 
doamna profesor dr. Rumiana L. Stancheva, care este 
şi una dintre cele mai eminente traducătoare de lite- 
ratura română şi franceză, care mă sprijinea şi mă în- 
curaja să continuu pe calea traducerilor de texte 
literare. 

2. Aici va trebui să mă întorc cu vreo zece ani în 


urmă şi să mărturisesc sincer că la început a fost 


foarte greu. Avându-se în vedere criteriile editorilor 
pe care le cunoaştem prea bine, precum şi ideile pre- 
concepute pe care le avem unii față de alții în Sud- 
Estul Europei, era foarte greu să convingi o editură 
bulgară să rişte cu un autor român. Acesta trebuia să 
fi fost tradus în minim 5 limbi vest-europene, adică 
scriitorii români veneau în Bulgaria din Occident. 
Treptat, mulțumită subvenţiilor alocate de ICR, tot 
mai mulți editori şi-au dat seama că literatura ro- 
mână contemporană e foarte interesantă, foarte 
apropiată nouă şi are potenţialul să captiveze intere- 
sul cititorilor bulgari. Rolul traducătorilor în acest 
proces este unul esențial, pentru că vorbind concret 
despre Bulgaria şi receptarea literaturii române şi a 
celorlalte literaturi sud-est europene, noi, traducăto- 
rii, suntem cei care le promovăm. Editorii iau în con- 
siderare valoarea artistică a textului, măsura în care 
autorul respectiv ar putea interesa publicul larg, dar 
cel mai des contează pe opinia traducătorilor. Eu per- 
sonal mă bizui atât pe criterii obiective - cartea a fost 
premiată, sau a atras atenţia criticii literare, colegi 
din alte țări deja o traduc, cât şi subiective — să-mi 
placă, pur şi simplu. Să-mi placă nu doar din perspec- 


tiva profesorului de literatura română, ci ca unei ci- 

titoare de rând. 

Ceea ce mă bucură nespus de mult este faptul că 
în ultimii ani s-a schimbat atitudinea față de litera- 
tura română. Deja editorii sunt cei care vin la mine 
ca să le propun un autor român. Ultimele patru cărți 
pe care le-am tradus au fost subvenţionate în cadrul 
programului Comisiei Europene „Europa 2000”, pre- 
cum şi cu ajutorul programului TRADURI. Unul din- 
tre numeroasele avantaje ale acestor proiecte este că 
autorii români sunt traduşi şi lansați alături de alte 
nume reprezentative ale literaturii europene contem- 
porane. De obicei este vorba de câteva cărți care au 
un numitor comun - de exemplu memoria feminină, 


istoria ca ficțiune etc. 


3. Fiecare traducere este o experiență notabilă şi 
unică pentru traducător. Cartea care urmează a fi tra- 
dusă vine cu particularităţile sale lingvistice şi stilis- 
tice, dar mai ales, în opinia mea, cu sentimentele pe 
care le provoacă, deoarece cărțile sunt precum oame- 
nii, unele vorbesc minţii noastre, altele - sufletului, 
şi toate stârnesc sentimente diferite. 

Astfel, pentru mine fiecare operă literară tradusă 
implică o anumită perioadă sentimentală: în timp ce 
traduceam Cartea șoaptelor, plângeam în fiecare zi, 
Raiul găinilor a fost un fel de telenovelă, pentru că 


seara prietenii din cartier aşteptau cu nerăbdare să 
le citesc paginile traduse în timpul zilei; râdeau, co- 
mentau, sugerau diferite variante... Asociez orice 
carte tradusă cu o stare de spirit, cu câteva cuvinte- 
cheie care persistă în mintea mea. Le iubesc pe toate, 
pentru că timp de cel puţin şase luni am trăit cu şi în 
fiecare dintre ele. Sunt şi mândră de toate, dar nu fi- 
indcă le-am tradus în bulgară - sunt foarte exigentă 
şi întotdeauna mi se pare că m-aş fi putut descurca 
mai bine -, ci pentru că sunt opere europene valo- 


roase care mă fac să mă mândresc că sunt traducător 


din limba română. 


4. Aş răspunde la această întrebare din punctul de 
vedere al interpretului. În primul rând este vorba de 
cuvinte şi sintagme, nu neapărat speciale, dar 
aproape imposibil de pronunțat repede şi în mod au- 
tomat: „problemele cooperării transfrontaliere“, „câ- 
teva particularități ale  dezinstituționalizării“, 
„principiul inamovibilităţii judecătorilor“ ş.a.m.d. 
Efectul comic se datorează faptului că acestea trebuie 
repetate de câteva zeci de ori pe zi, când traduci si- 
multan, şi că este vorba de subiecte legate de relațiile 
bilaterale româno-bulgare, cu care - vorba unei co- 
lege — ne vom pensiona ca interpreți. 

Un cuvânt românesc pe care nu-l voi uita nicio- 
dată este „mormoloc“. Anul trecut la Târgul de carte 
din Sofia, când România a fost invitatul de onoare, 
scriitorul bulgar Gheorghi Gospodinov a vorbit des- 
pre lucrurile efemere din lume, printre care şi mor- 
molocii. În afara de mine și Lora Nenkovska, care 
traduceam, în sală erau prezenți încă şase traducători 
din şi în limba română. Niciunul nu şi-a adus aminte 
imediat; cineva a avut o „revelație“ abia spre sfârşitul 


lecturii. 


5. Posibilitatea unică să fiu alături de atâția colegi 
şi prieteni din diferite țări, să ne împărtăşim 
experienţa şi dificultăţile specifice cu care se con- 
fruntă fiecare dintre noi în tot procesul de „plămă- 
dire” a unei cărți traduse - de la dileme şi (lipsa de) 
soluții lingvistice, la găsirea editorului potrivit şi 
plata onorariilor. 

Ospitalitatea cu care ne-ați primit, organizarea 
excelentă şi numeroasele surprize plăcute -— atât în 
timpul liber, cât şi în cadrul lucrărilor. 

Mă bucur că am putut să le prezint colegilor mei 


proiectul „Literatura care gândeşte. Responsabilita- 

tea socială, culturală şi umană a scrisului”, realizat de 
editura bulgară „Paradox“ cu sprijinul programului 


„Europa Creativă”. În cadrul unui eveniment organi- 
zat de noi la Paris, filosoful francez Ţvetan Todorov a 
declarat: „Când culturile se întâlnesc, ele fac dragoste 
şi nu război, iar copiii care se nasc din această iubire 
- ei strălucesc. Dacă cultura europeană există, 
aceasta este cultura toleranţei, acceptării şi 
pluralităţii”. Actualul proiect al editurii „Paradox“ co- 
respunde politicii editoriale generale de a prezenta 
scriitori europeni eminenţi. Toţi autorii incluşi în pro- 
iect au avut un impact semnificativ nu numai în ţările 
lor, ci şi asupra întregului climat cultural din Europa, 
iar câţiva sunt laureați ai unor premii prestigioase. 
Am încercat, de asemenea, să promovăm dialogul 
şi 


inter-cultural circulaţia operelor literare, 
cunoştinţelor şi ideilor. Prima carte pe care am ales- 
o este senzaţia germană a anului — Ter&zia Mora cu 


Monstrul. Romanul Nașterea de Yann Moix povesteşte 


Atelierele FILIT pentru tradui 
31 august —8 sep 


despre copilărie, nebunie, misticism, religie. Cartea 
Katefinei Tutkovă este o poveste fascinantă despre 
sufletul feminin şi magie şi dezvăluie o parte din is- 
toria noastră est-europeană comună. După ce am pu- 
blicat Weyergans înainte, am selectat primul său 
roman - un autoportret captivant, cheia tuturor ope- 
relor sale de mai târziu. Cartea lui Octavian Soviany 
este scrisă în tradiţia decadentistă a secolului al XIX- 
lea. Protestele studenţeşti, problemele migraţiei, 
criza economică — toate acestea ne sună familiar prin 
cartea lui Ralph Dorman, Kronhard. Povestea lui Sandro 
Veronesi este despre viaţa, creşterea şi dezvoltarea 
tinerilor; nuvela lui Miro Gavran, atent proiectată 
pentru cititorul modern, va fi apreciată de publicul 
nostru cititor. Cedric Villani - un scriitor şi savant ori- 
ginal şi promiţător este unul dintre cele mai intere- 
sante nume din proiect. Oarecum diferite, acestea 


sunt opere de valoare artistică incontestabilă, puncte 


de reper în cultura 


iteratura europeană. 


mu 


cători, Ipotești (Botoșani) 
temmbrie 2015 

Angela BRATSOU (Grecia) 


Născută în România, Angela Bratsou trăiește în Grecia. A urmat cursuri de limbă neogreacă la Institutul 
Eleno-American din Atena și deţine atestat de Mediator Intercultural, calitate în care colaborează ca traducător 
cu Ministerul Educaţiei şi Învățământului și cel al Sănătăţii din Grecia. Este de peste 20 de ani colaborator per- 
manent al biroului de traduceri Euresis. 

Se autodefineşte drept un cititor profesionist și traducerile ei din greacă și din română cuprind o serie largă 
de domenii, de la istoria artei până la film şi literatură (scriitorii Thanassis Valtinos, Kiki Dimoula, Katerina 
Aggelaki-Rouk, Mihalis Gkanas, Nanos Valaoritis, Eleni Koumoulatou, Kostas Koutsourelis, N. Themelis, N. 
Trantas, Ivi Sofianou şi alţii — din limba greacă în limba română, respectiv V. Buţulescu, I.L. Caragiale, Panait 
Istrati, lon Vicol, Monica Săvulescu-Voudouri, Nora Damian, Valeriu Butulescu, Passionaria Stoicescu, Paul 
Vinicius, Dan Iancu, şi N. Petrecu-Redi din română în greacă). Este publicată în reviste culturale cum ar fi Lettre 
Internationale în limba română, Luceafărul de Dimineaţă, Cultură şi Artă (ziar al scriitorilor din Chișinău), 
Art-Emis, Cenaclul de la Păltiniș, Elpis etc. 

Traducerea este o călătorie aventuroasă în care nu limbajul unei opere, ci cultura din care provine şi cea 
căreia, în final, i se adresează este obiectul cel mai greu de transpus dintr-o limbă în alta; la fel şi muzicalitatea 


unei limbi reflectate în alta. Este ceea ce încearcă să obţină şi Angela Bratsou în traducerile ei. 


1. O să devin obositoare tot repetând că mă con- 
sider un cititor profesionist şi că în copilărie cartea 
mea de căpătâi a fost Odiseea, tradusă de George 
Murnu. Ani mulți mai apoi mi-am dat seama că 
această plăcere a mea de a tot reciti cartea călătoriei 
grecilor antici în timp şi în spaţiu s-a datorat talen- 
tului traducătorului român. Tot devorând eu biblio- 
teci întregi de cărți minunate, la un moment dat am 
dorit să împărtăşesc cu ceilalți această delectare a 
mea - şi asta nu o puteam face decât traducând. Au 
urmat ani lungi de muncă în domeniul larg al tradu- 
cerilor diverse, în şi din limba română, fără a prinde 


curaj să traduc literar decât limitat şi mai mult pentru 


mine. Pâinea de zi cu zi o câştigam în principal însă 
din alt domeniu. Debutul oficial în traducerea literară 
am îndrăznit şi l-am făcut în 2010 în Grecia şi de 
atunci continuu să propun cititorilor din ambele țări 


alte şi alte cărți noi. 


2. În ciuda recomandărilor mentorului meu, au- 
torii traduşi până acum sunt aleşi datorită fascinației 
exercitate asupra mea de textele lor în limba origi- 
nală. Nu mă pot apropia la rece de un autor care nu 


mă atrage. 

3. Pentru mine, fiecare traducere are o istorie pro- 
prie, este o călătorie ideatică într-o lume nouă pro- 
pusă de scriitor, care pentru mine devine prin 
traducere realitate trăită profund. Această călătorie 
spre cartea nouă, cea tradusă, este de fapt drumul 
către Itaca mea, drum plin de aventură, meandre, pe- 
ricole, curiozitate şi risc. „Itaca ţi-a dăruit deja o că- 
lătorie minunată;/ fără Itaca, niciodată nu ai fi 
plecat./ Ţi-a dăruit deja totul şi nimic nu mai are de 
dat./ Şi dacă la sfârşit vei crede că Itaca e săracă, / să 
nu gândeşti că te-a înşelat/ pentru ca vei fi devenit 
un înţelept, vei fi trăit o viață plină,/ şi acesta este în- 
ţelesul Itacăi”. (Konstantinos Kavafis, „Spre Itaca”, tra- 
ducere A.E. Baconski). Am făcut, precum Homer, o 
introducere lungă, pentru a aminti totuşi de un caz 
concret: traducerea colectivă a 7 Schițe de I.L. 
Caragiale, volum bilingv. Socotesc că este notabil fap- 
tul că şapte traducători au lucrat separat dar şi îm- 
preună pentru a se obține un volum unitar şi frumos, 
plin de iubire pentru opera lui Nenea lancu. Rezulta- 
tul a fost apreciat şi în țară, dar şi în Grecia, ceea ce 
ne dorisem de la început. Două dintre schițe au şi fost 
puse în scenă şi prezentate în cadrul festivalului mul- 


ticultural atenian „Micul Paris”, din 2013. 


4. Cred că există un cuvânt românesc care mă face 
să tresar şi cu care mă identific: „pribeag”. Mai nou i 
se spune „emigrant” sau „expatriat”; i se mai spune 
însă şi „fugar”, „hoinar”, „străin”. Oricum l-ai numi, du- 
rerea inclusă, dorul de ceea ce înseamnă acasă, cău- 
tarea a ceva ce mereu îţi va lipsi, toate la un loc au un 


numitor comun: eu. 


5. Regret enorm că alegerea de a fi „un lup însin- 
gurat” lucrând în fața computerului m-a împiedicat 
să iau mai devreme parte la astfel de întâlniri; sunt 
sigură că aş fi fost în câştig. 

Însă mă bucur enorm că am făcut începutul cu 
FILIT şi Atelierul de Traduceri Literare de la Ipotești. 
Calitatea profesională de excepţie a fiecăruia dintre 
colegii în ale traducerii participanți, experiențele lor 
bogate în reuşite, modul firesc în care am comunicat, 
schimbul valoros de idei şi speranța unor realizări 
viitoare de grup sunt doar câteva dintre câştigurile 
din bagajele cu care m-am întors acasă. 

Locul încărcat de spiritualitate, remarcabila orga- 
nizare datorată tuturor celor implicați, impresio- 
nanta căldură cu care am fost înconjurați, ne-au făcut 
să ne simțim în „acasa” sufletului nostru. Mulţumesc, 


încă o dată, tuturor. 

Jean-Louis COURRIOL (Franța) 


Jean-Louis Courriol s-a născut în Franţa, în orașul Le Puy. Profesor Agrege de l'Universite en Lettres Classiques 
(latină, greacă, 1972), a predat franceza la universităţile din laşi (1975-1977) şi din Craiova (1978-1980), după 
care ocupă prin concurs postul de profesor de limba română de la Universitatea Lyon 3 unde a predat aproape 
treizeci de ani. Este „Docteur d'Etat es Lettres et Sciences Humaines” (1997) cu teza „Litterature Roumaine et 
traduction, theorie et pratique, sur des versions franţaises, originales et publices, de Mihai Eminescu, Liviu 
Rebreanu, Camil Petrescu, Marin Preda, Mircea Eliade, Augustin Buzura, lon Băieșu, Marin Sorescu, Mircea 
Dinescu... Conduce un Master de Traducere Literară la Universitatea de Stat Piteşti (2001-2015). Doctor honoris 
causa al Universităţii din Pitești (2001). A publicat peste 20 volume de traduceri din autori români, printre care 
Mihai Eminescu, Lucian Blaga, Marin Sorescu, Mircea Dinescu, Camil Petrescu, Liviu Rebreanu, Cezar Petrescu, 
Ion Băieșu, Augustin Buzura, Bogdan Teodorescu, Augustin Cupșa ş.a. A colaborat cu editurile Jacqueline 
Chambon, Noir sur Blanc, Non Lieu, Zoe, Canevas, Cambourakis etc. A publicat extrase din autori români în nu- 
meroase reviste și cataloage, atât în Franţa cât şi în România. Participă la volume colective despre literatura 
română, la congrese universitare internaţionale unde pune în valoare creaţiile literare românești. 


1. Am învățat limba română traducând din marii depăşită... Drept pentru care a avut două ediţii şi o 


clasici români. Această limbă mi s-a părut întot- ediţie în Livre de poche, ceea ce nu poate interveni 


deauna limba latină modernă. Pentru mine, profesor decât după ce s-au vândut cel puţin 5000 de exem- 


de franceză, latină şi greacă, nu a însemnat un mare  plare. Se vede că editorul avea un fler nemaipomenit! 


efort, ci o mare plăcere. 


4. Cuvântul dor, considerat intraductibil! Nimic nu 


2. După calitatea lui. În cazul meu doar pe cei cu ş i 4 oa h ia ăi 
e intraductibil: există nostalgie, verbul languir şi atâ- 


care mă simt apropiat pot să-i traduc. Nu-i aleg eu, ş ie, 
= i . Ă Ă tea alte transpuneri posibile! 
mă aleg ei. Sunt convins că numai aşa se poate tra- 


duce la înălțimea operelor alese. Traducerea literară : fa > 
d 5. La Ipoteşti atmosfera a fost cât se poate de plă- 


nu poate fi practicată cu succes ca o simplă profesie. z : zi Alo) gi mă 
cută, schimburile între traducători care se cunoşteau 


3. Ar fi multe de povestit. Cea mai tristă şi nos- sau se descopereau extrem de fructuoase, organiza- 


timă, în acelaşi timp, este aceea a traducerii primului rea exemplară şi surâzătoare când internetul avea 


meu roman românesc, Patul lui Procust. L-am tradus momente de cucăială, caniculară, organizatorii cu 


când eram profesor de franceză la Universitatea „Al. toţii admirabili şi răbdători. O experiență care merită 


|. Cuza” din laşi în 1975-77 şi l-am publicat în 1990 
în Franţa. Între timp o editură pariziană, Grasset, 
mi-a răspuns că este un roman de o modernitate 


repetată și aprofundată. Încă o dată mulțumirile 
noastre sincere pentru această săptămână sub cerul 
înstelat al Ipoteştilor! 

Originar din România (Reșița), Jan Cornelius trăiește la Diisseldorf din 1977. A studiat franceză şi engleză 
la universităţile din Timișoara, Dusseldorf şi Stirling (Scoţia), după care a lucrat câţiva ani, printre altele, ca 
profesor de liceu la Duisburg și Diisseldorf. 

În paralel a publicat numeroase cărți de proză satirică, cărți pentru copii, teatru radiofonic, eseuri despre 
literatura modernă. A colaborat la reviste satirice germane și elveţiene şi a scris o lungă serie de comentarii 
despre cultura modernă și piese de teatru radiofonic pentru posturile de radio naţional din Germania şi Elveţia. 
În România a publicat comentarii despre literatură în „Dilema veche“ „Observator cultural“ şi „România lite- 
rară“ 

Jan Cornelius s-a angajat în spaţiul german în repetate rânduri pentru literatura română actuală, a tradus 
și prezentat în mediile germane și în numeroase lecturi publice pe scriitorii Dan Lungu (Sunt o babă comunistă, 
Cum să uiţi o femeie), Doina Ruști (Lizoanca) și Matei Vişniec (teatru și poezii). 

În 2013 a publicat la Berlin excelent primitul roman cu tente absurde şi satirice Narrenstiick (farsă), în care 
naratorul pendulează între tragic şi grotesc, între România comunistă şi Germania, respectiv România actuală. 
„Berliner Zeitung“ numește cartea „cel mai hilar roman al primăverii 2013“ și-l încadrează pe autor în tradiția 


lui Eugene Ionesco și Bohumil Hrabal, 


1. Prima dată am tradus din engleză în română. 
Eu studiam franceza la Timişoara şi învățam singur 
engleza 1. cu un manual care se chema „Învăţaţi en- 
gleza fără profesor” 2. ascultându-i pe Beatles şi Rol- 
ling Stones şi 3. citind laconice şi geniale short stories 
de Hemingway în original cu ajutorul dicționarului. 
Un coleg de cameră de la căminul studențesc unde 
locuiam a trebuit la un moment dat să traducă un 
sonet de Shakespeare — nu mai ştiu care — în română, 
în scris, pentru nu ştiu ce seminar, şi pentru că pe 
timpul ăla publicasem nişte poezii şi povestiri în re- 
vista studențească Forum, m-a rugat disperat să-l 
ajut. Se chinuise el sărmanul vreo zece, unşpe mi- 


nute, dar nu-i ieşise nimic şi trebuia să prezinte tra- 


ducerea într-un seminar, în după-amiaza aceleiaşi 
zile. l-am dat bice şi am tradus acel sonet în română 
în vreo oră, două. În versuri cu rimă! Și când spun 
asta acum nu-mi vine să mă cred. Dar fapt este că 
tipul a fost aplaudat de colegele sale când şi-a pre- 
zentat sonetul în seminar şi asta m-a motivat pentru 
viitor, mai ales că acele colege erau frumoase foc. Nu 
de mult scriitorul francez Beigbeder a spus într-un 
interviu: „J'&cris pour plaire aux jeunes filles. — Scriu 
literatură pentru a plăcea junelor”. L-am înţeles pe 
deplin chiar şi ca traducător. Din română în germană 
am tradus prima dată după ce-am citit un fragment 
din Sînt o babă comunistă de Dan Lungu, pentru că 


felul de a scrie al lui Dan Lungu are multe puncte co- 

mune cu stilul meu de-a scrie şi cu mesajele pe care 
vreau să le transmit. Aşa că nu numai fetele frumoase 
foc, ci şi babele comuniste m-au motivat în munca 
mea de traducător. 


2. Vezi punctul 1. Am tradus autori precum Ion 
Creangă, Dan Lungu, Matei Vişniec, care ştiu să spună 
lucruri esenţiale cu aparentă uşurinţă şi umor. 


3. Vezi punctul 1. 


4. Da, este vorba de cuvântul bogdaproste. Mi-am 
petrecut copilăria în Banat, unde cuvântul bogda- 
proste nu se foloseşte niciodată în cotidian. Întâl- 
nindu-l pe la zece, unsprezece ani în poveştile lui 
Creangă, termenul m-a iritat, credeam ca ar putea 
avea de-a face ceva cu „prost”. De ce-i spunea ăla care 
de fapt ar fi trebuit să-i mulţumească celuilalt că-i un 


prost? Dar mă rog, un copil nu-şi bate prea mult capul 
nici cu căile întortocheate ale semanticii, aşa că am 
acceptat realitatea pur şi simplu aşa cum era. Anul 
acesta am auzit cuvântul bogdaproste pentru prima 
dată în viața mea pe stradă, având o rezidenţă de tra- 
ducător la Iaşi. Desigur că acum ştiam că este un fel 
de-a zice „mulțumesc“, că înseamnă ceva în sensul de 
„să fie de pomană”, dar la etimologia cuvântului m- 
am uitat de-abia acum, răspunzând la această între- 
bare. Şi iată ce-mi spune Wikipedia: În bulgară, bogiă 
da prosti înseamnă „Dumnezeu să-i ierte (pe morţii 
tăi)”. Da, multe şi necunoscute sunt căile limbii. 


5. Vezi articolul din „Observator Cultural”! 
(http://www.observatorcultural.ro /Aflu-si-invat-o- 
groaza-de-lucruri*articlelD_32442-articles_de- 
tails.html, septembrie 2015) 

Antonia ESCANDELL TUR (Spania) 


Născută în 1979 la Ibiza, Antonia Escandell Tur locuiește în Barcelona, unde a obținut licenţa în Teoria Li- 


teraturii și Literatură Comparată (Universitat de Barcelona) și a urmat diverse cursuri postuniversitare. Din 


anul 2008 până în 2011 a fost lector de limba și literatura spaniolă şi catalană la Universitatea „Alexandru 


Ioan Cuza” din lași, România (în cadrul programului de sprijin pentru lectoratele de spaniolă în străinătate 
MAEC-AECID). În domeniul traducerii din română, a colaborat ca traducătoare cu Institutul Cultural Român. 


De asemenea, a realizat subtitrarea în versiune spaniolă pentru câteva scurtmetraje românești, prezentate cu 


titlurile La chica de Transilvania, La cuenta de la vieja, Atrapados por Navidad și Oxigeno, în cadrul primului 


Ciclu de Film Românesc din Sant Sadurni dAnoia (organizat cu sprijinul ICR în decembrie 2012). În anul 2011 


a obținut o Bursă pentru traducătorii în formare din română (Institutul Cultural Român din Bucureşti) și în 


2013 a publicat în limba spaniolă cartea eseu intitulată Chris Marker y La Jet&e, la fotografia despuâs del cine, 


la editura Jekyll & Jill. Actualmente este profesor de limbă şi literatură catalană și spaniolă la Barcelona. 


1. Din păcate trebuie să mă consider încă o tradu- 
cătoare începătoare, dar am luat decizia să încerc să 
traduc din română când am început să cunosc mai 
mult despre limba şi literatura română. Există multă 
literatură română de o calitate deosebită şi care din 
păcate este absolut necunoscută în străinătate. Cu 
patru ani în urmă l-am ajutat pe un prieten cu nişte 
traduceri din română în spaniolă pentru ICR, şi 
atunci mi-am dat seama că meseria este fascinantă 


dar şi foarte amuzantă. 


2. După gustul personal; consider că datorită pre- 
gătirii mele academice (o licenţă şi un masterat în li- 
teratură comparată) am avut ocazia să citesc 
literatură universală de mare calitate, aşa că mă pot 


lăsa purtată de intuiţie. 


3. După ce am descoperit Ferestrele Zidite, roma- 


nul lui Alexandru Vona, am aflat că a fost tradus în 


spaniolă din franceză, şi nu direct din română. Atunci 
am început să traduc cartea. Din păcate nu am găsit 


o editură, dar a fost o experiență extraordinară. 


4. Sunt mai multe, dar cuvântul „apus”, de pildă, 
evocă concepte diferite dar legate între ele într-un 
mod foarte poetic. Înseamnă asfinţitul soarelui, dar 
şi, foarte interesant, străinătate, mai ales țări situate 
în vestul Europei. Are o nuanţă decadentă care îmi 


place mult. 


5. Am rămas impresionată de profesionalismul şi 


pasiunea cu care colegii mei, traducători 


profesionişti, îşi fac meseria. M-au făcut să doresc şi 
mai tare să ajung şi eu vreodată sa fiu o traducătoare 
atât de bună. 

Radoslawa JANOWSKA-LASCAR (Polonia) 


Radoslawa Janowska-Lascar s-a născut în Polonia. Este absolventă a secției de Muzicologie din cadrul 
Universităţii Jagellone din Cracovia (1992), licenţiată a Facultăţii de Litere de la Universitatea Jagellonă din 


Cracovia (1996, secţia Limba şi literatura română), doctor în Filologie la Universitatea „Alexandru loan Cuza” 
din laşi în domeniul Etnologiei comparate. A fost lector de limba polonă la Universitatea „Alexandru loan Cuza” 
Iași (1995-2001) şi a predat limba română la Institutul de Limbi Romanice din cadrul Universităţii din Wroctaw, 
Polonia (2006-2012). Traduce atât din polonă în română, cât şi din română în polonă. Printre traducerile sale 
din limba română în limba polonă figurează piesele „Stop the tempo” (2004) şi „Tipografic majuscul” (2014) 
de G. Cărbunariu, „O zi din viaţa lui Nicolae Ceaușescu” de D. Dinulescu (2007), precum și romanele Matei Brunul 
de L.D. Teodorovici, Editura Amaltea, Wroctaw, Polonia, 2014 (finalist al Premiului pentru Literatura Europei 


Centrale ANGELUS 2015) şi Medgidia, oraşul de apoi de C. Teodorescu, Editura Amaltea, Wroctaw, Polonia, 


2015. 


1. Am început să fac traduceri din limba română 
cam prin 1993, odată cu începerea muncii la secre- 
tariatul Ambasadei Republicii Polone la București. 
Era necesară pregătirea unor anumite materiale și 
aşa am început. Am început să mă ocup de literatura 
propriu-zisă mai târziu, cam prin 2004, mai întâi cu 
piese de teatru, apoi ceva proze scurte (nepublicate) 
şi abia în 2013 cu romanul Matei Brunul de L. D. Te- 
odorovici urmat de Medgidia, orașul de apoi de C. Te- 
odorescu. Acum am în lucru romanul lui E. Florian, 
Zilele regelui. 


2. Pe criteriul estetic, adică dacă îmi place scrii- 
tura lui. Uneori mă bazez şi pe recomandările unor 
prieteni români, cunoscători și iubitori de literatură. 


3. Cred că mai palpitante sunt pentru mine tradu- 
ceri orale, simultane sau consecutive. Cele scrise, mai 
ales literare sunt, poate, mai liniștite, dar în schimb 
aduc traducătorului o stare de rupere totală de rea- 
litate și o adâncire totală în lumea cuvintelor. Uneori 

am impresia că particip la crearea unei lumi noi... 


4. Toate cuvintele au câte o poveste, nu am unul 
singur mai special decât celelalte... 


5. Rezidența de traducere FILIT de care am bene- 
ficiat a fost o experienţă foarte profitabilă în sensul 
că mi-au fost oferite condiții pentru a lucra în linişte, 
fără prea multe griji pe cap. Timpul acesta de lucru a 
fost pentru mine foarte important. Acasă lucrez la 
traduceri literare abia după programul zilnic, așadar 
e destul de obositor și de anevoios. La laşi în schimb 
m-am desfătat cu timp liber la discreție și am avut un 
spor remarcabil la traducere. 

Cât despre festivalul FILIT, a fost o întâlnire de 
prieteni și iubitori ai literaturii, s-a simţit aceasta „în 
aer”. Totul a fost organizat impecabil și regret un sin- 
gur lucru - că au fost aşa de multe evenimente în 
același timp și era greu să mă decid pentru unul sau 
altul... Dacă organizatorii ar putea să dilate timpul 
data viitoare, ar fi grozav... 

Joanna KORNAS-WARWAS (Polonia) 


Joanna Kornas-Warwas este traducătoare și lector de limba română. A absolvit studiile de filologie română 
la Facultatea de Litere a Universităţii Jagiellone din Cracovia. Începând cu anul 2008, conduce la Cracovia școala 
de limbi străine CaLiTaTe, în care se predă cu precădere limba română. 

A debutat în 2007 cu traducerea Travesti de Mircea Cărtărescu, la Editura Czarne. În traducerea ei au mai 
apărut până acum în Polonia: Mircea Cărtărescu, De ce iubim femeile, Editura Czarne, 2008; „Numărătoarea 


inversă” de Saviana Stănescu, „Crize” de Mihai Ignat, „mady.babyedu” de Gianina Cărbunariu, „Kamikaze” de 
Alina Nelega, „A (II) Rh+" de Nicoleta Esinencu și „Bucharest Calling” de Peca Ștefan în Şase minute ale teatrului 
românesc. Antologie de piese contemporane, Editura Panga Pank, 2008; Dan Lungu, Sunt o babă comunistă!, 
Editura Czarne, 2009; Gellu Naum, Insula, Institutul Cultural Român, 2011; loan Es. Pop, leudul fără ieşire şi 
alte poeme, Editura Pogranicze, 2013; Max Blecher, Întâmplări în irealitatea imediată, Editura Pogranicze, 
2013; Varujan Vosganian, Cartea şoaptelor, Editura Ksiazkowe Klimaty, 2015; Ana Blandiana, Patria mea A4, 
Editura Stowo Obraz Terytoria, 2015. Volume în pregătire: Lucian Boia, România țară de frontieră a Europei, 


Editura ICC, 2016; Lucian Boia, De ce este România atfel? Editura ICC, 2016, Mircea Cărtărescu, Nostalgia, Edi- 


tura Ksiqzkowe Klimaty, 2016. 


Meseria de traducător o percepe ca misiunea unui mesager al culturii române, funcţie pe care ar trebui să 


și-o asume, după părerea ei, fiecare traducător de literatură dintr-o limbă de mică circulaţie. 


1. Aventura mea de a fi traducător de literatură s-a 
născut de la citit şi de la uimirea în fața literaturii, in- 
clusiv în fața literaturii în traducere. Pe atunci în min- 
tea mea a încolțit o idee, cât de fabulos ar fi să pot citi 
în original autori care m-au impresionat... şi să-i tra- 
duc, eventual. Fiindcă pe vremea aceea citeam cu pa- 
siune literatura ibero-americană, voiam bineînțeles 
să învăţ spaniolă. De aceea am ales şi studii filologice. 
Cât priveşte întâlnirea mea cu limba română, îmi 
place să spun că într-un fel ea m-a ales pe mine, că 
parcă aşa mi-a fost destinul. Atunci când n-am reuşit 
să intru la secția de limba spaniolă mi s-a propus să 
studiez alte limbi, din care româna era singura limbă 


romanică. Astfel am început să descopăr o altă lume 
literară şi pas cu pas să citesc scriitori români, mai 
întâi în traduceri, apoi în original. Recunosc că atunci 
nici nu ştiam că astfel de secţie există la Universitatea 
Jagiellonă de la Cracovia. Și tot atunci am constatat 
că în Polonia traducerea din literatura română era un 
teren puţin cultivat, iar traducerile din literatura con- 
temporană erau aproape inexistente... astfel de des- 
coperire nu te poate lăsa indiferent. Dorinţa mea de 
a-i traduce pe autorii preferați s-a contopit cu un sen- 
timent de misiune de a face literatura română din ce 
în ce mai cunoscută şi mai vizibilă în Polonia. Am de- 
butat în 2007 cu traducerea din Travesti-ul lui Mircea 

Cărtărescu şi de atunci încerc să umplu acest gol în 


mod sistematic. 


2. Această întrebare mi se pare foarte importantă. 
Mulţi mă întreabă de ce am tradus, de ce traduc anu- 
mite cărți și nu altele? Pentru mine traducerile lite- 
rare sunt mai degrabă o pasiune pentru literatură 
decât o profesie propriu-zisă, deci e firesc să aleg au- 
tori care îmi plac în mod deosebit. 

Alegerile în privința cărților pe care le traduc nu 
sunt deloc întâmplătoare. Pe lângă valoarea textului 
şi plăcerea de a traduce cartea unui scriitor preferat, 
am şi o strategie de a încerca să completez o lacună 
de traduceri din literatura română, precum și lipsa 
de informaţii în ceea ce priveşte istoria şi cultura Ro- 
mâniei. De aceea, pe lista de cărți traduse de mine se 
găsesc şi cei mai importanți scriitori, în mare măsură 
contemporani, dar şi clasici foarte importanți (mă 
refer, de pildă, la Max Blecher), o doză de teatru con- 
temporan şi o doză de poezie. Şi nu în ultimul rând 
cartea despre istoria României a profesorului Lucian 
Boia. Procedând astfel nu sunt doar o traducătoare, 
ci şi „un agent voluntar” destul de încăpățânat care 
singur îşi caută edituri pentru cărțile pe care doreşte 
să le traducă și care sunt importante în primul rând 
pentru el. Cred că e o mare responsabilitate să fii tra- 
ducător de literatură dintr-o limbă de mică 
circulație... căci chiar tu construieşti imaginea litera- 
turii române în țara ta. 


3. După părerea mea cea mai importantă tradu- 
cere e primul text pe care îl publicăm şi pentru care 
ne luăm responsabilitatea în limba nativă. În cazul 
meu a fost Travesti de Mircea Cărtărescu. Am un sen- 
timent aparte la proza acestui autor şi fiecare lectură 
profundă a scrierii lui este pentru mine o revelaţie. 


Mă atașez foarte mult de cărțile pe care le traduc, le 


filtrez prin mine şi fiecare carte devine pentru mine 
specială. 

La fel de importantă a fost traducerea din Întâm- 
plările în irealitatea imediată a lui Max Blecher. E o 
carte pe care am dorit de mult să o prezint publicului 
polonez mai ales având în vedere afinităţile între 
proza lui Bruno Schulz și cea a lui Max Blecher. Criti- 
cii români aveau acces la traducerile din Bruno 


Schulz prin ani '70; în Polonia receptarea prozei lui 


Max Blecher a devenit posibilă abia 75 de ani după 
moartea scriitorului! 

Aş pomeni şi traducerea recentă din Cartea 
șoaptelor de Varujan Vosganian. Cred că a fost prima 
dată când am retrăit o carte cu atâta intensitate. Erau 
momente de plăcere când rescriam în limba polonă 
fragmente despre mirosurile copilăriei Povestitoru- 
lui, despre bunicul Garabet învățându-l să cunoască 
cărțile — „O carte bună miroase într-un anume fel. Le- 
gată strâns în chingile ei de piele, miroase aproape 
omeneşte“ - dar şi momente de chin, când lucram la 
capitole care povestesc despre cele șapte cercuri ale 
morţii în drumul spre Deir-ez-zor. Erau săptămâni în 
care eram deprimată şi nu dormeam bine visând răz- 
boiul sau scene din carte. Nu-mi închipuiam că 
această carte mă va marca atât de puternic. M-a cos- 
tat multă energie şi cu siguranță am pus mult suflet 
în ea. De aceea sper că ediţia poloneză miroase ome- 


neşte iar cititorii ei nu vor rămâne indiferenți. 


4. Am multe poveşti legate de strategiile pe care 
le-am folosit la traduceri. Când se adună într-un loc 
mai mulți traducători ai aceluiași scriitor sau 
aceleiaşi cărți, întrebarea cea mai frecventă pare: „Și 
cum ai rezolvat asta...?” Aş putea să evoc numele 
„Zaraza” din volumul De ce iubim femeile. Am schimbat 
titlul polonez în „Zarada”, care e o altă variantă a nu- 


melui Zaraza. De ce? Pentru că „Zaraza” în limbă po- 

Dosar DACIA LITERARĂ 


lonă înseamnă „epidemie”, „molimă” și nu sună deloc 
frumos! Păstrând titlul și numele original aș fi stricat 
tot farmecul povestirii care după părerea mea e una 
dintre cele mai frumoase și reușite din întregul 
volum. 

O provocare a fost pentru mine și găsirea în 
limba polonă a echivalentului pentru tizic/ tezic, din 
romanul Sînt o babă comunistă! al lui Dan Lungu. 
Astfel de cuvinte nu le găsești în dicționare bilingve 
şi pun pariu că tezic/ tizic nu e un cuvânt firesc pen- 
tru mai mulți dintre români. Astfel de succese mici, 
probabil, trec neobservate de cititori ai cărții în 
imba polonă. 


5. Mi se pare extrem de important ca traducători 
de literatura română să se poată întâlni măcar o dată 
pe an pentru a face schimb de experienţă, pentru a 
se inspira reciproc, pentru a discuta proiectele co- 
mune și strategii care pot ajuta la promovarea litera- 
turii române în țările noastre. Aceste inițiative cu 
siguranță dau roade, contribuie la construirea unei 
„reţele neoficiale” care există și funcționează și în 
afara spațiului de ateliere. Atelierele FILIT îndepli- 
nesc cu siguranță această funcție. Cât despre Festiva- 
lul de Literatură și Traducere FILIT, el a devenit 
pentru mine de la prima ediție unul dintre cele mai 
importante festivaluri, la care o să încerc să ajung în 
fiecare an. 

Gabriella KOSZTA (Ungaria) 


Gabriella Koszta s-a născut în 8 aprilie 1948, la Fântânele, România. În 1970 a absolvit Institutul de Teatru 


din Tg. Mureş (clasa maestrului Rovâcs Gyărgy). În 1977 s-a mutat în Ungaria, a jucat la diferite teatre din Un- 


garia. Traduceri literare din limba română în limba maghiară: Mircea Iorgulescu, Marea trăncăneala (fragment, 


revista „Jelenkor”); Mircea Cărtărescu: De ce iubim femeile (Editura Jelenkor, 2007); Dan Lungu, Sînt o babă 


comunistă! (Editura Jelenkor, 2008); Norman Manea, Întoarcerea huliganului (Editura Alexandra, 2009); 


Florina Ilis, Cruciada copiilor (Editura Jelenkor, 2009); Gabriela Adameşteanu, Dimineața pierdută (Editura 


Europa, 2010); Mircea Cărtărescu, Europa are forma creierului meu (2011, în revista Lettre Internationale); 


Gabriela Adameşteanu, Provizorat (Editura Europa, 2013); Norman Manea, Vizuina (Editura Kossuth, 2014); 


Mariana Gorczyca, Parcurs (Editura Noran-libro, 2014); Cristian Teodorescu, Medgidia, oraşul de apoi (Editura 


Lector, 2014); loana Pârvulescu, Viaţa începe vineri (Editura Typotex, 2015); Mircea Cărtărescu, Orbitor, II, III 


(Editura L'Harmattan, 2015). 


1. Am început cu citirea literaturii române. Cred 
că am avut profesori foarte buni în comuna Sângeor- 
giu de Pădure. Din copilărie citesc mult, la început am 
citit mai ales în limba maghiară. Am terminat liceul 
şi facultatea în limba mea maternă. N-am știut bine 
românește, şi când am fost repartizată la Timișoara, 
am decis că voi învăța mai bine limba română, și din 
plăcere am început să citesc autorii români în origi- 
nal. Dar atunci nu mi-a trecut prin minte să traduc 
cândva. N-avea nici un sens (credeam atunci), fiindcă 
oricine putea să citească aceste cărți în original. Am 
plecat în Ungaria, m-am stabilit acolo şi după un timp 
am descoperit că am adus cu mine și autorii mei ro- 
mâni preferaţi. În Ungaria se ştia foarte puţin despre 
literatura română. La început am tradus câte un arti- 
col, mai ales din domeniul teatrului. După 1989 am 
lucrat la o editură literară care avea o colecţie din li- 


teraturile est-europene, balcanice şi din Benelux. Se 


numea „Kis-Eurâpa”, colecția „Europa-Mică” Editura 
Jelenkor din Pecs era un fel de atelier de literatură 
contemporană care s-a interesat de literatura univer- 
sală, dar mai ales de literaturile teritoriilor vecine cu 
Ungaria. Am fost solicitată să fac referate despre lite- 
ratura contemporană română. Câteodată era mai 
uşor să traduc câte un fragment decât să explic sau 


să argumentez părerile mele despre anumite cărți. 


2. Depinde. Dar mai ales citind literatură română. 
Răposata Anamaria Pop, care a fost directoarea ICR 
Budapesta între 1999 şi 2001, ea însăşi poetă şi tra- 
ducătoare, mi-a propus să traduc, a avut încredere în 
mine şi m-a ajutat mult, m-a aprovizionat cu cărți 
bune şi m-a încurajat. Din plăcere am tradus romanul 
Sînt o babă comunistă! de Dan Lungu şi mi s-a deschis 
apetitul pentru traducere. Am citit Cruciada copiilor 


de Florina lis, mi-a plăcut atât de mult că imediat am 

şi început s-o traduc. Pe Florina Ilis am cunoscut-o la 
Pecs, în oraşul meu din Ungaria, unde ea avea o bursă 
în cadrul programului „Capitală europeană 2010”. 
După Cruciada copiilor am fost solicitată de diferite 
edituri din Ungaria. Cu scriitorii ne vedeam des la di- 
ferite evenimente literare la Budapesta, Frankfurt 
sau Bucureşti. Primesc cărți şi le citesc. La recoman- 
darea doamnei Carmen Mușat am tradus un roman 
care îmi este foarte drag, este vorba de Medgidia, ora- 


șul de apoi de Cristian Teodorescu. 


3. La editura Jelenkor, unde am lucrat, a apărut 
Nostalgia şi volumul | din trilogia Orbitor de Mircea 
Cărtărescu, în traducerea lui Lâszl6 Csiki. Eu am co- 
laborat la aceste volume ca redactor. Scriitorul și poe- 
tul maghiar Lâszl6 Csiki, bine cunoscut şi în România, 
cunoştea bine literatura şi limba română. Lâszl6 Csiki 
a murit, şi am pierdut nu numai un prieten, dar și un 
traducător devotat. El avea contract cu Editura Eu- 
ropa pentru romanul Dimineața pierdută de Gabriela 
Adameşteanu, dar n-a mai avut posibilitatea s-o facă. 
Am fost solicitată de editură s-o traduc eu. M-am spe- 
riat, fiind vorba de un roman foarte complicat din 
punct de vedere lingvistic, cu mai multe registre na- 
rative, dar mi-a plăcut atât de mult încât n-am putut 
renunța. Am început, şi atunci mi-am dat seama că 
traducerea ca stare psihică şi intelectuală de fapt este 
aproape echivalentă cu profesia mea originară - cu 
actoria. Şi traducerea este un fel de teatru, în care nu 
se traduce numai vocabular, ci este interpretarea cât 
mai fidelă, vastă şi sensibilă a unui text străin. M-am 
simțit în apele mele, şi de atunci traducerea pentru 
mine este o pasiune permanentă. Am îndrăznit să mă 
apuc de traducerea Orbitorului, care după părerea 


mea este una dintre capodoperele literaturii române 


LITERAI 


contemporane. Acum, la Festivalul Mega din 
Budapesta - de toamnă - a apărut la Editura 
L'Harmattan din Ungaria volumul 2 din Orbitor, şi la 
anul va apărea trilogia întreagă, ceea ce este o mare 


satisfacție pentru mine. 


4. Sigur că da. Cuvântul „orbitor”, care este 
aproape de neînlocuit în altă limbă. Are o verticali- 


tate foarte puternică, cu un conținut metafizic. 


5. FILIT-ul este un fel de minune. Şi în ciuda fap- 
tului că anul acesta a fost mai modest, m-a impresio- 
nat foarte mult organizarea şi nivelul. Mă bucur că 
am participat la mai multe evenimente şi la atelierele 
FILIT. La Ipotești, noi, traducătorii de literatură ro- 
mână, am avut ocazia să ne cunoaştem şi să discutăm 
problemele profesionale, experiențele noastre cu edi- 
turi, promovările literaturii române în țările noastre, 
ceea ce este foarte important, fiindcă altfel munca 
traducătorului este o preocupare foarte singuratică. 

La festivalul din laşi experiența cea mai impor- 
tantă pentru mine a fost interesul profesorilor şi ele- 
vilor, participarea la evenimentele literare. S-a văzut 
foarte clar cum se educă publicul literaturii, în com- 
pania oamenilor care citesc şi gândesc. M-a 
emoţionat cât de bine pregătiți sunt profesorii şi ele- 
vii ieşeni. Pentru asemenea cititori merită să lucrezi 
— m-am gândit. 

Discursul domnului Patapievici despre poezia lui 
Eminescu a însemnat o adevărată revelație pentru 
mine, şi cred că a fost încununarea evenimentelor 
FILIT — 2015. Mă simt onorată că am avut ocazia să 


particip la această prezentare extraordinară. 

Maria Luisa LOMBARDO (italia) 


Maria Luisa Lombardo s-a născut la Vittoria, un oraș din sudul Siciliei. A absolvit facultatea de limbi şi lite- 
raturi străine moderne (rusă şi română) la Universitatea din Catania cu o teză de licenţă despre literatura ero- 
tică rusească din secolele al XVIII-lea și al XIX-lea (cu accent special pe opera lui Barkov și Pușkin). A urmat 
studiile de doctorat în filologie română la Universitatea de Vest din Timișoara, sub coordonarea profesorului 
Cornel Ungureanu. A fost lector de italiană la Universitatea de Vest și la Universitatea Tibiscus din Timişoara şi 
a predat literatura română la Universitatea din Udine. A mai lucrat ca învăţătoare şi intermediar cultural 
pentru elevi din România în şcolile primare (Monfalcone, Italia). A publicat diferite articole literare, iar în 2004 
i-a apărut volumul Erotica Magna, Istoria literaturii române dincolo de tabuurile ei. S-a specializat ca tradu- 
cător urmând cursuri de formare în România, Spania și Italia. A tradus Degete mici (Filip Florian), Legături 
bolnăvicioase (Cecilia Ștefănescu, co-traducător A. Bernacchia). În colaborare cu colegii Mauro Barindi și Anita 
Bernacchia a tradus antologia coordonată de Dan Lungu şi Radu Pavel Gheo, Tovarăşe de drum. Din dorința 
de a promova literatura română în Italia a mai tradus fragmente ale unor scriitori români pentru reviste şi 


site-uri literare, luând parte în acest sens la unele evenimente culturale: simpozionul „Bucarest artistica e 


letteraria” - Universitatea din Padova, Salone del libro din Torino, Literodromul Babel - Veneţia etc. 


1. Deja înainte de a mă apuca de studiul limbilor 
străine, am simțit dorința de a traduce textele lite- 
rare. Dar în ceea ce priveşte literatura română, a con- 
tribuit probabil şi faptul că îmi dădeam seama că nu 
existau multe traduceri în limba mea. Mi se întâmpla, 
de exemplu, să-i sfătuiesc pe prietenii mei să citească 
vreun autor român, dar nu puteau pur şi simplu pen- 
tru că nu se găsea nicio traducere în italiană. 
Circumstanţele, apoi, m-au ajutat în acest sens. În 
2006, am aflat de bursele ICR-ului pentru traducători 
în formare şi, după perioada, aş adăuga, minunată, de 
formare la Mogoşoaia, m-am hotărât definitiv să-mi 
îndeplinesc visul de a traduce literatură din limba ro- 


mână. 


2. Răspunsul meu poate să fie considerat, proba- 
bil, banal sau naiv, dar dacă e să fiu sinceră, pur şi 
simplu aleg autorii care îmi plac, cei pe care îi simt 
sufleteşte mai aproape de modul meu de a fi şi de a 


scrie. 


3. Nu pot să dau multe detalii, pentru că e vorba 
de o carte care încă nu s-a publicat. Dar o consider o 
experiență notabilă pentru că a fostun proces de tra- 
ducere intens. Nu numai din cauza faptului că pentru 
a traduce această carte a trebuit să pătrund adânc în 
viața personajului cărții şi în epoca în care a trăit, sau 
pentru că a trebuit să mă scufund în ideile filosofice 


sau psihanalitice care țineau de gândirea acestui per- 

sonaj (sau a epocii sale). E vorba mai degrabă de in- 
tensitatea cu care am trăit toate aceste lucruri, şi 
urma pe care au lăsat-o, cum ar fi, de exemplu, 
uneori, un sentiment de profundă bucurie care s-a 
tradus într-un surâs, sau într-un râs ironic sau, al- 
teori, un zbucium sufletesc care îmi lăsa o senzaţie 


de gol. 


4. Aşa instinctiv, aleg un cuvânt despre care aş 
spune că are o poveste specială pentru că îmi evocă 
o stare sufletească specială, aşa cum se întâmplă cu 
un miros, sau cu gustul unei mâncări, care ne trans- 
portă într-o altă dimensiune, sau care ne readuce 
aminte de un moment anume al vieții noastre, 
ş.a.m.d. 

E vorba de cuvântul „abur”, care ţine de primul 
meu roman tradus, adică opera lui Filip Florian, De- 
gete mici. Dar nu (numai) pentru acest lucru l-am 
ales. El ar fi rămas un cuvânt oarecare, probabil, dacă 
nu ar fi legat de unul dintre pasajele cele mai fru- 
moase pe care le-am tradus. E vorba de visul unui 
personaj al romanului. Andrei Butylkin, aşa se 
numeşte acest personaj, visează că înaintează pe un 
râu cu o bărcuţă de pescuit înăbuşit în abur: „barca 
trece pe lângă un plop alb, peste apă stau risipite șu- 
vițe de abur, pui de ceață, barca lasă în urmă un şir 
de sălcii pitice, ce noapte negricios-albăstrie, ca 
tuşul”. E un tablou de un lirism atât de puternic, după 
mine, încât poezia care țâşneşte din acel fragment a 
devenit sinonim cu acele şuvițe de abur care îl încon- 
joară pe personajul romanului. Şi chiar acum, în timp 
ce scriu aceste cuvinte, parcă retrăiesc atmosfera de 
basm în care pluteşte Andrei Butylkin, parcă pot să 


văd strălucitorul Luceafăr în fața lui, sau să simt gus- 


LITERARA 


tul de mure sau al tartei de dude despre care 


pomeneşte Butylkin în visul lui. 


5. În primul rând, trebuie să mărturisesc că m-am 
bucurat de faptul că, în ciuda circumstanțelor, festi- 
valul FILIT a putut să aibă loc, chiar dacă într-o formă 
mai redusă. Mi-a plăcut în primul rând atmosfera în 
care s-a desfăşurat, întotdeauna relaxată, cum ar fi o 
petrecere între prieteni în cinstea literaturii. Apoi, un 
lucru care m-a frapat mult este pasiunea echipei 
FILIT, care e, să spunem, contagioasă şi capabilă să 
captiveze atenția şi interesul celor mai tineri. Şi nu 
mă gândesc numai la voluntarii FILIT-ului, ci şi la 
unele evenimente dedicate special unui public mai 
tânăr, cum a fost întâlnirea de la Bojdeuca lui Creangă 
cu autorul de literatură pentru copii Florin Bican: 
vremea era binevoitoare şi cerul însorit, iar în micul 
amfiteatru din curtea bojdeucii s-a adunat publicul 
de copii (de orice vârstă) ca să asculte aventurile per- 
sonajelor domnului Bican. Şi am putut sesiza uşor 
bucuria acestui public de tineri cititori, mai ales când, 
la sfârşit, s-a avântat să primească (aşa cum se cuvine 


în aceste ocazii) autograful autorului. 

Anna MARQUER-PASSI COT (Franţa) 


Anna Marquer-Passicot s-a născut în Franţa. A venit prima oară la București în 2010 pentru că era curioasă 


să descopere România și dorea să înveţe limba română. l-a plăcut şi a revenit mai târziu ca să lucreze la Insti- 


tutul francez şi la Liceul francez. În 2013 a participat la un program de burse pentru traducătorii de literatură, 


inițiat de Institutul Cultural Român. Programul i-a dat prilejul să o întâlnească pe Doina Ruști și să descopere 


opera ei. A tradus o poveste a scriitoarei, „Cristian”, publicată în revista de literatură online „Levure litteraire” 


1. Am ştiut că îmi place să traduc când am studiat 
limba portugheză la universitate. Din portugheză am 
tradus doar texte jurnalistice şi subtitrări de docu- 
mentare. Când am terminat studiile, am venit să lo- 
cuiesc la București pentru ca eram curioasă, voiam 
să învăţ mai bine limba română. În 2013, am benefi- 
ciat de „Bursa Univers pentru traducători în formare” 
din partea ICR, la București. În timpul formării, ne-am 
întâlnit cu mai mulți autori şi profesioniști care m-au 
ajutat să înțeleg mai bine cum funcționează lumea 
traducerii și editurii. Îmi place să traduc pentru că 
ador să caut cuvântul potrivit, cel care sună cel mai 
bine şi să reflectez asupra limbii mele materne. Şi îmi 
place ideea de a fi un fel de intermediar între cultura 


română și cititorii francezi. 


2. Până acum, am ales autori pe care i-am întâlnit 
prin Bursa Univers. Sau vorbind cu prieteni, schim- 


băm idei și impresii despre autori. 


3. Din păcate, încă n-am tradus un roman întreg. 


Am tradus doar povestiri şi fragmente. Pot să spun 


că experiența mea de traducere notabilă este în viitor, 


când o să traduc un roman întreg! 


4. Cred că nu este un singur cuvânt special... Acum 
învăţ limba turcă şi îmi place foarte mult când întâl- 
nesc un cuvânt pe care îl ştiu deja pentru că a ajuns 
în limba română. Cuvinte ca fistic, perdea, tavan... Şi 
mai ales îmi plac cuvintele româneşti care vin din 
turcă și care sunt de origine arabă, ca musafir-misa- 
fir-musâfir care în arabă înseamnă călător sau chef- 
keyf-kif care este există şi în franceza familiară, sub 
forma unui verb, în sensul de a adora ceva. Cuvintele 
de acest tip îmi plac mult pentru că mi se pare foarte 
interesant să înțeleg cum călătoresc şi cum uneori îşi 


schimbă semnificația. 


5. Atelierele FILIT mi-au fost de ajutor ca să mă 
întâlnesc cu traducători cu mai multă experienţă, 
care m-au ajutat cu sfaturi. Mi-a plăcut să descopăr o 
parte din „comunitatea de traducători de limbă ro- 
mână”, să cunosc povestea şi relația fiecăruia cu 


limba şi literatura română. 

Roberto MERLO (italia) 


Roberto Merlo a studiat limba şi literatura română în Italia, la Universitatea din Torino, cu profesorii Marco 
Cugno şi Dumitru Loşonţi, şi în România, la Universitățile din Cluj, laşi şi București. Și-a susținut licenţa cu o lu- 
crare despre poezia lui Marin Sorescu (2000) şi a obţinut doctoratul în românistică cu o lucrare de istorie a 
ideilor dedicată imaginarului dacic în cultura română (2004). În timpul doctoratului s-a mutat în România, 
unde a rămas ca lector de italiană la Universitatea din Oradea. În 2007 s-a întors în Italia ca profesor și 
cercetător cu contract la Universitatea din Torino, unde, din 2012, a fost numit cercetător de Limba şi Literatura 
română la Facultatea de Limbi şi Literaturi Străine şi Culturi Moderne. În cursurile sale predă gramatica istorică 
și istoria limbii, teoria şi practica traducerii, istoria literaturii moderne şi contemporane. A publicat studii cu 
privire la mitul dacic în cultura română din secolele al XIX-lea şi XX, la poetica lui M. Sorescu, la traducerile din 
literatura română în italiană, la fenomenele de interferenţă între cele două limbi şi la relaţiile lingvistice 
româno-slave. A tradus opere literare (ale unor scriitori precum Gabriela Adameşteanu, Doina Ruşti sau Bogdan 


Suceavă, precum și câteva piese de teatru contemporan) și eseuri de istorie și lingvistică istorică. 


1. Ca aproape orice student la limbi străine, cred, 
mi-am pus la încercare talentele de traducător îndată 
ce am început să asimilez noile structuri lingvistice, 
bineînţeles jucându-mă mai întâi cu fragmente mai 
simple și izolate, iar pe urmă abordând texte propriu- 
zise, mai integrate şi mai complexe. La început am ex- 
perimentat mai ales cu poezia secolului XX, prin care 
profesorul Marco Cugno își iniția deseori studenții în 
literatura română. Traducător recunoscut şi neobo- 
sit, în timpul orelor de literatură profesorul Cugno 
traducea mereu textele pe care le comenta, de la Emi- 
nescu la Cărtărescu trecând prin cele mai importante 
ipostaze ale poeziei româneşti moderne și contempo- 
rane. Acestei „căi regale” i se alăturau desele incursi- 
uni în folclor sau în lumea prozei, mai ales proza 
fantastică, în mod special cea a lui Eliade. Pentru anii 
avansați, profesorul Cugno mai ținea și un seminar 


special de traducere literară, la care participam cu 


mare bucurie şi din care nu doar am învățat extrem 
de mult despre limba şi literatura română, ci şi am 
deprins o anumită etică şi o anumită practică a mun- 
cii. Şi la cursul practic de limbă, ținut pe atunci de dia- 
lectologul clujean Dumitru Loșonţi, traduceam des. 
Aşadar, într-un fel am început să traduc aproape din 
momentul în care am pus piciorul în sălile de curs 
unde se țineau orele de română. În perioada studiilor 
universitare tovarășul meu nedespărţit era o ediție 
de buzunar a dicționarului român-italian de Balaci, 
pe care îl aveam mereu cu mine, tocindu-l până s-a 
făcut ferfeniţă. Încă îl mai am, lipit cu scotch, și nu l-aș 
arunca pentru nimic în lume. 

După doctorat şi înainte de a intra la universitatea 
din Torino am lucrat ani de zile, mai ales în perioada 
în care am fost lector la universitatea din Oradea, ca 
traducător şi interpret pentru câteva birouri de tra- 


duceri din România și din Italia, o experienţă stimu- 

lantă care m-a apropiat de limbajul juridic, adminis- 
trativ, comercial, medical etc. şi care mai târziu mi-a 
şi fost foarte utilă la cursuri. De fapt, primele mele 
traduceri serioase publicate au fost două cărți de spe- 
cialitate, una de istorie şi una de lingvistică (şi sunt 
ferm convins că pentru o mai bună cunoaştere a cul- 
turii române traducerile de istorie, lingvistică, critică 
şi teorie literară, antropologie etc. sunt tot atât de im- 
portante precum cele de literatură; uneori poate 
chiar mai mult). Literatura a venit ceva mai târziu, cu 
vreo patru romane, numeroase piese de teatru, pu- 
ţină poezie, deopotrivă cu alte lucruşoare mai mă- 
runte... Am câteva proiecte în curs şi altele în sertar. 
Nu sunt, însă, şi nu doresc să fiu un traducător „pro- 
fesionist”, ci mai degrabă unul „profesional”, în sensul 
că privesc activitatea de traducere ca pe o dezvoltare 
firească a activităţii mele profesionale principale, cea 
de profesor/ cercetător. Am tradus şi voi mai traduce 
(sper), însă nu m-am dedicat niciodată exclusiv tra- 
ducerii, și nici nu cred că o voi face într-un viitor mai 
mult sau mai puţin apropiat: întrucât lucrez la uni- 
versitate, iar în mediile academice activitatea de tra- 
ducere nu prea este apreciată drept una cu adevărat 
„Ştiințifică” (acordându-i-se şi un punctaj mai scăzut 
la evaluări), vrând-nevrând priorităţile care mi se 
impun sunt altele, şi - pur şi simplu - nu mai am tim- 
pul necesar pentru a mă ocupa serios și de traduceri. 
Pe de altă parte, mă şi bucur de neobligativitatea 
contactelor mele profesionale cu piața editorială, 
deoarece mă împac greu cu logica ei prea mercan- 
tilă, cu timpii tot mai grăbiţi şi munca din ce în ce 
mai neîngrijită, haotică şi neserioasă. Bineînţeles, 
există numeroase excepții importante şi lăudabile, 
însă mi se pare că doar cu greu s-ar putea nega că 
aceasta este direcţia generală înspre care ne îndrep- 
tăm, editorii de carte lăsând locul negustorilor de 


hârtie tipărită. 


ERARĂ 


2. Depinde. Câteodată mi-am ales eu autoarea/ 
autorul (sau mai curând opera), alteori m-a ales ea/ 
el pe mine. Cred că în formarea perechii autor-tradu- 
cător intră mai mulți factori, aprecierea reciprocă 
fiind bineînţeles unul dintre ei, adeseori cel determi- 
nant. La fel de importante, totuși, pot fi şi oportuni- 
tatea momentului, medierea  prietenilor/ 
cunoştinţelor comune sau a editorului, factorii eco- 
nomici etc. Traducerile „din întâmplare” pot fi tot atât 
de reuşite şi de oportune pe cât cele născute din 
„afinități elective”: întâmplarea mai conduce uneori 
şi la rezultate fericite. 

Atunci când am făcut eu alegerea, mai ales cu pri- 
vire la literatura contemporană, am ales ce mi-a plă- 
cut şi am considerat interesant la un moment dat, cu 
toată subiectivitatea de rigoare. Atari alegeri, firește, 
sunt influențate de gusturile mele personale de citi- 
tor (care pot coincide sau nu cu perspectiva mea de 
universitar), de lecturile şi de formarea mea acade- 
mică, de opiniile prietenilor şi cunoştinţelor, de ale- 
gerile altor specialiști/traducători etc. În ultima 
vreme, însă, simt nevoia să mă raportez tot mai mult 
la o „tradiție”, la paradigme care au trecut testul tim- 
pului şi al evoluţiei gusturilor. De aici o oarecare 
dorință de a mă „întoarce la clasici”, 

La urma urmei, adevărul este că traducerile - ca 
şi operele originale - sunt făcute de oameni pentru 
oameni, şi conjunctura apariţiei lor ţine adesea de co- 
ordonatele foarte concrete ale vieţii acestora: rețelele 
de relații şi cunoştinţe, timpul disponibil, necesitățile 


economice, idiosincraziile etc. 


3. Traducerea în sine este o experiență notabilă, 
mai cu seamă dacă îţi poţi permite să o savurezi pe 
îndelete - ca să înlocuiesc metafora călătoriei cu cea 
a bucătăriei - ca un gurmand de slow food, lăsând ca 


textul să i se topească încet pe limbă, degajându-şi 

în voie toate aromele şi miresmele, în loc să-l înghiți 
în pripă ca un consumator de fast food, abia 
simțindu-i gustul. 

Printre multele asemenea experiențe, însă, una 
anume mi-a rămas adânc întipărită în suflet şi o re- 
trăiesc cu intensitate ori de câte ori recitesc ce am 
tradus. Cititul şi tradusul sunt pentru literatură 
experiențe speculare, după cum sunt cea de spectator 
şi, respectiv, actor pentru teatru, două modalități 
complementare de a trăi același lucru, o „lume posi- 
bilă” (însă nu mai puţin adevărată!): atunci când ci- 
tesc, mai degrabă trăiesc personajele, preluându-le 
simțirile, emoţiile etc. din exterior; când traduc, în 
schimb, ele mă trăiesc pe mine, impunându-se în in- 
teriorul meu. Când citesc, aidoma spectatorului, le 
aud vocea; când traduc, asemenea unui actor, le ros- 
tesc, le sunt vocea. Personajele fictive pe care le tra- 
duc își caută biografia în experiența mea biografică, 
îşi caută limba în experiența mea lingvistică, în ceea 
ce am trăit, spus sau auzit sau în capacitatea mea de 
a imagina ceea ce nu am trăit, spus sau auzit vreo- 
dată. Scormonesc în mormanele de cuvinte, de infle- 
xiuni, registre, de ticuri verbale etc. care alcătuiesc 
experiența mea unică și personală a limbii materne, 
până când găsesc ceva care li se potriveşte. Persona- 
jele cărţilor pe care le-am tradus vorbesc în mine cu 
toate vocile vieții mele. 

Atunci când am tradus secvențele Vicăi din Dimi- 
neaţa pierdută de Gabriela Adameşteanu, mahala- 
gioaica „dă Bucureşti” a ajuns să vorbească cu vocea 
unei țărănci din Piemont. Dincolo de deosebirile de 
personalitate, de context, de biografie, scorțoasa bă- 
trână adusă la viață de Adameşteanu și-a găsit cel mai 
bun ecou în vocea bunicii mele, în care captam rezo- 
nanţele aceleiași bătrâneți, aceleiaşi pierderi şi ace- 
leiași singurătăți, dar şi ale aceleiași iubiri. Fiecare 


frază, fiecare gând românesc al Vicăi răsuna în capul 


E RAR 


meu în italiană cu vocea bunicii mele. Nu a fost vorba 
de o înduioşare a memoriei, de aducerea-aminte a 
unei pierderi sau a unei absenţe (slavă Domnului, bu- 
nica încă mai trăieşte): traducând-o pe Vica, am ex- 
perimentat bătrânețea bunicii şi, prin aceasta, 
propria mea bătrânețe. În acea perioadă, poate, mi- 
am văzut pentru prima dată bunica nu doar ca pe 
„mamaia”, ci ca pe un om, un om cu o viața întreagă 
înaintea mea şi independentă de mine, ai cărei pro- 
tagonișşti intraseră deja în mare parte în lumea um- 
brelor. Am simțit atunci, cu o intensitate care nu are 
nicio legătură cu realitatea, ce înseamnă să fii bătrân, 
să te afli de partea cea mai scurtă a timpului. Poate 
că povestit aşa nu pare mare lucru, însă pentru mine 
fost o experienţă emoțională foarte intensă și foarte 


personală. 


4. lubesc cuvintele și poveștile lor, sonoritățile, 
sensurile și nuanțele lor, istoria lor lingvistică și so- 
cială... îmi place să citesc dicționarele, mai alese cele 
etimologice, dialectale sau de arhaisme și regiona- 
lisme; deseori, în timp ce caut un cuvânt, un altul îmi 
atrage atenţia întâmplător, apoi încă unul... dacă nu 
sunt atent, ajung să rătăcesc printre cuvinte. Mi-e 
greu, prin urmare, să izolez un cuvânt cu o poveste 
mai specială. Sunt însă categorii de cuvinte care mi- 
s mai dragi de felul lor, de pildă turcismele, nu doar 
pentru farmecul lor exotic, ci și pentru că sunt deose- 
bit de expresive, ca haimana, ursuz (față de anostul 
„nesociabil”) sau sanchi, sau pentru că indică trăsă- 
turi foarte specifice, precum ceacâr, sau desemnează 
concepte deosebit de subtile, bunăoară huzur. De fapt, 
acum că am vorbit despre turcisme, mi-am adus 
aminte o poveste legată indirect de cuvântul lighean. 
Premisa este că profesorul Loşonţi, pe lângă cursul 
practic de limbă, ne ţinea și un seminar de lingvistică 


istorică şi dialectologie: de la el am învățat că latines- 


95 


ProEuropeana Clubul cărții digitale 


Dosar DACIA LITERARĂ 


cul catinus, care în italiană a dat termenul comun şi 
curent catino, adică lighean, în română s-a păstrat ca 
termen regional învechit, cățân, însemnând „blid” sau 


„covată”, precum şi în denumiri toponimice care in- 
dică peşteri şi, de aici, formaţiuni stâncoase. Urmează 
povestea: când eram student, am petrecut anul uni- 
versitar 1998-99 la universitatea din Bucureşti prin 
programul Socrates. Locuiam într-un apartament în 
Dristor fără maşina de spălat şi, la un moment dat, 
având nevoie să spăl rufăria, m-am dus la un magazin 
în Obor să mă dotez corespunzător... şi ce credeţi că 
am cerut? Probabil că vânzătoarea încă se mai în- 
treabă uneori ce a vrut de fapt băiatul ăla care i-a 
cerut frumos un cățân pentru spălat rufe... 


5. Anul acesta am participat doar la atelierele 
FILIT, de la care am reţinut mai cu seamă atmosfera 


de colaborare şi colegialitatea cordială care s-a înfi- 
ripat imediat între participanţi, dincolo de deosebi- 
rile de vârstă, de formare şi de experienţă. Acest 


lucru se datorează şi cadrului mai „intim” în care s- 
au desfăşurat atelierele, ales cu foarte bună intuiţie 
de MNLR, care ne-a ţinut împreună şi ne-a apropiat, 
dar şi profesionalismului şi amabilităţii personalului 
MNLR-ului şi al Memorialului Eminescu, care a ştiut 
să ne stimuleze şi să creeze condiţii optime din punct 
de vedere uman şi intelectual. Am apreciat deopo- 
trivă seriozitatea şi hărnicia tuturor participanţilor: 
toată lumea era mereu la lucru, ziua se traducea şi se 
discuta, iar seara se continuau dezbaterile iscate în 
cursul zilei sau se legau altele noi, la fel de intere- 
sante şi de constructive. S-au şi pus la cale câteva pro- 
iecte pentru viitor. Eu zic că, muncind, ne-am simţit 
bine: când ne-o fi mai rău, aşa să ne fie! 


Traducători la Colegiul Naţional lași 
2 octombrie 2015 

Clara MITOLA (italia) 


Clara Mitola este traducătoare din română în italiană. În 2005 a terminat facultatea de litere în Bari, oraşul 
său natal, unde a început încă un ciclu de studii, la Limbi străine, în 2006. 

A ajuns în București în 2010, prin programul de burse ICR pentru tineri traducători, şi de atunci n-a mai pă- 
răsit România, unde locuieşte de aproape şase ani. 

Din 2011, colaborează cu diferite bloguri literare (Orizonturi culurale italo / române sau Scrittori precari) 
și cu reviste din Italia şi România (precum „Smerigliana” și „Poesis Internaţional”), unde a publicat traduceri 
poetice şi de proză scurtă contemporană. 

În 2012 a tradus Între Orient şi Occident (Tra Oriente e Occidente) a lui Neagu Djuvara (Editura Pavesiana), 
lansat la Târgul internaţional de carte de la Torino. 

În 2013, a publicat antologia de poezii bilingve a Marianei Marin, Zestrea de aur/ La dote d'oro (Editura 
Pavesiana), pentru care a câștigat premiul de traducere „Antoaneta Ralian' şi tot în același an, a tradus eseul 
lui Lucian Boia „Sfârșitul Occidentului? Spre lumea de mâine” („Fine dell'Occidente? Verso il mondo di domani', 
Editura Ediesse). În 2014, a mai publicat o carte de poezie bilingvă, Guillaume poetul şi administratorul / Guil- 
laume il poeta e lamministratore (Editura Pavesiana) de Virgil Mazilescu. 

În prezent, pregăteşte o antologie de poezie românească contemporană, din anii '60 până în anii '90 (Mircea 
Ivănescu, Virgil Mazilescu, Daniel Turcea, loan Es. Pop, lustin Panţa și Constantin Acosmei) pentru Editura Pa- 
vesiana, și varianta în italiană a operei de debut a lui loan Es. Pop, leudul fără ieşire (Editura Valigie rosse). 


1. Povestea mea cu limba română, legătura cu ea, 
şi cu România în general, se naşte din curiozitatea 
pentru Estul Europei şi din pasiunea mea pentru li- 
teratură. M-am apucat de limbi străine numai ca să 
traduc din ele, ca să existe pentru mine şi calea 
aceasta de conexiune cu literatura şi cu scrisul însuşi. 
lar limba română a fost o ocazie de a parcurge calea 
respectivă. 

M-am consacrat traducerii — şi dincolo de orice 
metaforă sau de a repeta o formulă, traducerea lite- 
rară chiar cere adevărată dedicare - în limba română 


pentru că, de la bun început, am rămas profund im- 


presionată de literatura română. Mai mult, cea con- 
temporană (cu care am putut să intru în legătură di- 
rectă şi prin autorii ei) mi s-a părut foarte vie, 
aproape uimitoare, în căutare, cu întrebări deschise... 
o literatură despre care se ştie foarte puţin în Italia, 
țara din care vin, ceea ce o face şi mai uimitoare. Însă, 
ce m-a determinat mai ales să traduc literatura ro- 
mână a fost descoperirea poeziei ei, bogată, puter- 
nică şi incredibil de contemporană, nu numai în sens 
cronologic. 

Primul autor pe care l-am citit, care m-a fermecat 


profund (dacă aş fi poetă, aş zice, care mi-a intrat sub 

piele) a fost loan Es. Pop. Apoi, efectiv n-am mai vrut 
să fac altceva decât să traduc poezie contemporană 
românească, să o cunosc, s-o înțeleg, să aflu mai mult 
despre ea. Am ținut-o tot aşa, din 2010 până astăzi. 


2. În general, prefer să traduc ceva care să-mi 
placă, în primul rând ca cititoare, care să nu mă plic- 
tisească şi la care pot — şi îmi doresc - să mă dedicun 
timp mai mult sau mai puțin îndelungat, fără să de- 
vină chinuitor (cum devine oricum aproape orice 
text, după ce l-ai tradus, corectat, corectat încă o dată, 
şi încă una plus una). 

Pe lângă asta, bineînțeles mă preocup şi de ele- 
mente mai concrete atunci când aleg un autor, ele- 
mente care țin de piața de carte din Italia. Ceva care 
să fie bine scris şi care să aibă totodată o poveste in- 
teresantă pentru un cititor străin. Ce vor să afle stră- 
inii despre România? Cred că un traducător este 
primul care ar putea să răspundă la această între- 
bare, uneori şi dincolo de cât de vandabil este acel 
produs făcut din pagini şi copertă. 

De altfel, tot ce am zis până acum, în experiența 
mea de traducătoare de poezie, nu este mereu valabil 
(mă refer la acel cuvânt, „vandabil”), pentru că poezia 
pur şi simplu se citeşte mai puțin şi, paradoxal, asta 
îţi permite un spațiu de alegere personală mai mare. 
N-aş putea să traduc o carte de poezie (de proză, fără 
nicio îndoială, da) care să nu-mi placă foarte mult, în 
care să nu pot să intru profund, pe care să nu o simt 
profund. lar asta, bineînţeles, nu se întâmplă cu orice 
autor. Când o carte rezonează cu tine, ai vrea s-o tra- 


duci imediat, chiar înainte s-o termini! 


3. Până acum, cu siguranță, experiența mai impor- 


tantă pentru mine a fost să traduc antologia bilingvă 

a Marianei Marin, Zestrea de aur/ La dote d'oro (Edi- 
tura Pavesiana, 2012), pentru efortul depus în ea dar 
şi pentru modul, absolut neaşteptat pentru mine, în 
care a fost primită. 

Înainte să mă apuc de traducerea propriu-zisă, 
mi-am petrecut aproape un an şi jumătate citind-o pe 
Mariana Marin, o poetă extraordinară, pe care o ci- 
tesc de fiecare dată cu aceeaşi emoție, ca şi cum ar fi 
prima lectură. În tot răstimpul acela am intrat adânc 
atât în poeziile cât şi în personalitatea ei, iar mişcarea 
respectivă n-a fost doar într-o singură direcție, in- 
trând cumva şi ea în mine. Uneori, să traduci poezie 
e mai insidios decât te-ai aştepta. 

Am selectat o sută de poezii şi abia atunci a înce- 
put munca adevărată. 

La lansare eram epuizată, obosită peste orice mă- 
sură, foarte emoționată, dar a ieşit bine. Mai ales, 
m-am mirat şi m-am bucurat foarte mult de câți oa- 
meni (cititori, unii critici, poeţii tineri şi colegii ei de 
generaţie) au ţinut să-mi spună mulţumesc, mul- 
țumesc că am tradus-o pe Madi... uneori se mai în- 
tâmplă şi este mereu emoționant, pentru că atunci îţi 
dai seamă că ai făcut ceva bine, că altcineva citeşte o 
poetă extraordinară într-o altă limbă şi e „atins” de 
ea, că traducătorul a dispărut şi a rămas numai textul, 
că ai lucrat cum trebuia. 

Am câştigat şi un premiu destul de important cu 
Zestrea de aur, dar nu vreau să spun că, printre toate, 
asta a fost ultimul lucru. Dimpotrivă, a fost prima 
dată când am primit o astfel de recunoaştere, şi 
bineînţeles, a fost foarte importantă pentru mine. 


Totuşi, printre toate cele... 


4. Din păcate, până acum nu s-a născut nicio po- 


98 


ProEuropeana Clubul cărții digitale 


Dosar DACIA LITERARĂ 


veste în spatele unui cuvânt românesc, pentru mine. 

Am multe cuvinte preferate, deja am nişte ticuri 
lingvistice, care uneori îmi afectează limba maternă, 
şi am râs foarte mult când am aflat de Aventurile lui 
Habarnam (aflasem de curând şi expresia). 

5. Ediţia FILIT 2015 a fost primul meu FILIT şi, în 
ciuda ediţiei reduse, s-a dovedit o experienţă su- 
perbă. Ce m-a impresionat foarte mult, a fost răspun- 
sul oraşului și participarea masivă a orăşenilor la 
festival. Cât de mult poate literatura să apropie oa- 


meni între ei şi, totodată, cât de aproape de oameni 


poate să ajungă ea, atunci când e plină şi sinceră, răs- 
pândită cu profesionalism şi suflet bun, aşa cum am 
văzut la FILIT. Bineînţeles, pe lângă evenimentele în- 
sele (chiar multe pentru numai trei zile), un festival 
internaţional de literatură şi traducere e mereu un 
loc, metaforic şi real, unde converg idei diferite şi 
curg conversații sclipitoare, ceva care nu se întâmplă 
oricând, o experienţă, un mare noroc, o ocazie de a 
învăţa, aşa cum a fost pentru mine la laşi, toamna 
aceasta. 


Forumul Translating Europe 
Iași, 2 octombrie 2015 

Xavier MONTOLIU PAULI (Spania) 


Xavier Montoliu Pauli lucrează din 2003 la Institutul Literelor Catalane, din subordinea guvernului catalan, 
unde se ocupă de promovarea literaturii catalane în calitate de manager cultural. În anii '90 a venit în București 
ca profesor de limba catalană. Colaborează cu Editura Meronia din București care publică colecţia „Biblioteca 
de Cultură Catalană”! A scris articole și lucrări despre literatura şi cultura română și catalană. Este traducător 
din limba română în limbile catalană şi spaniolă. A tradus în catalană grupaje de poeme din Virgil Mazilescu, 
Ileana Mălăncioiu, loan Es. Pop, Aurel Pantea, Ion Cristofor, Oana-Cătălina Ninu, Letiţia Ilea, Svetlana Cârstean 
și Mircea Cărtărescu. A tradus, împreună cu Corina Oproae, o antologie de poeme din creaţia lui Marin Sorescu 
Per entre els dies (Palma: Lleonard Muntaner, 2013) care a fost distinsă cu premiul Rafael Jaume 2014 pentru 
cea mai bună traducere și Premiul Marin Sorescu în 2014 decernat de municipiul Craiova. A tradus, tot în ca- 
talană, piesele de teatru jucate la Sala Beckett din Barcelona Sindromul Genovese de Alina Nelega și Antisocial 
de Bogdan Georgescu. În limba spaniolă a publicat Paul Celan y Rumania. La adolescencia de un adids a lui 
Petre Solomon (Palma: Lleonard Muntaner, 2010) şi Sobre perdidas y ganancias a Letiţiei Ilea (Granada: Val- 
paraiso, 2013). Ultima carte tradusă de el în limba catalană este La cinquena impossibilitat (Laptele negru) a 


lui Norman Manea (Barcelona: Galaxia Guttenberg, 2015; e-book). 


1. În anul 2009 revista Reduccions, cea mai bună 
revistă de poezie în limba catalană, mi-a cerut să pu- 
blic un grupaj de poeme din trei poeți români şi am 
tradus din Virgil Mazilescu, Ileana Mălăncioiu şi loan 
Es. Pop. A fost prima experiență de traducător „sin- 
gur” din limba română în catalană. Nu ştiu dacă asta 
a însemnat „botezul” ca traducător. În orice caz, 
experienţa mea profesională ca manager cultural mi-a 
permis să am o vedere mai largă asupra procesului 
de traducere din literatura română, pe care îl văd nu 
doar ca pe unul de „translare” a unor texte, ci şi de 
promovare, de integrare a operelor traduse în siste- 
mul literar catalan. Vă dau un exemplu. De când au 
fost publicate poemele menționate am tot încercat să 


găsim o cale ca să putem organiza o lectură cu poeţi 


români. Dincolo de prezentarea în presă, este bine ca 
literatura să fie şi „întrupată”, prin prezenţa autorilor 
„în carne şi oase”. Aşa încât, în 2012, leana Mălăn- 
cioiu a putut participa la Festivalul Internaţional de 
Poezie din Barcelona şi în primăvara lui 2015, la rân- 
dul lui, loan Es. Pop a fost invitat să participe la Fes- 
tivalul Internațional „del Mediterrani” din Palma 
(Mallorca). De atunci am putut publica şi alți poeţi 
care au participat la schimburi literare sau tot la fes- 
tivaluri, ca de pildă: Aurel Pantea, lon Cristofor, Oana- 
Cătălina Ninu, Letiţia Ilea, Svetlana Cârstean, ultimul 
fiind Mircea Cărtărescu, invitat la Festivalul 
Internațional de Poezie din Barcelona din 2014. 

În paralel, în anul 2010, poetul şi specialistul în 


opera lui Paul Celan, Arnau Pons, care participase la 

Festivalul Neptun, întors la Barcelona, m-a tot căutat 
- aflase că fusesem lector de limba catalană în 
Bucureşti şi că ştiam limba română - ca să-mi pro- 
pună să traduc cartea lui Petre Solomon, Dimensiu- 
nea românească a lui Paul Celan. Nu doar o 
cunoaştere a celor două limbi este importantă, 
bineînțeles. Dar, după o probă, Arnau Pons m-a tot în- 
curajat, încât am tradus cartea în limba spaniolă. 

„Consacrarea oficială” ca traducător o datorez In- 
stitutului Cultural Român din Madrid, la invitația că- 
ruia, în 2011, când România a fost țara invitată la 
Târgul de carte Liber, am participat la o şedinţă de 
lucru despre traducere. A fost un bun schimb de 
experiență cu traducători mai experimentați, fiindcă 
traducerea este un fel de meşteşug artizanal a cărui 
„impărtăşire” este totdeauna benefică. Ţin minte cuvin- 
tele rostite atunci de către Horia-Roman Patapievici, 
care vorbea despre traducători ca despre nişte îngeri 
păzitori pentru literatura din care traduc. 

Mi-ar plăcea să menţionez şi generosul model edi- 
torial Meronia din Bucureşti, care a conceput şi a con- 
sacrat o colecție, „Biblioteca de Cultură Catalană”, 
dirijată de traducătoarea Jana Balacciu Matei, orien- 
tată din 1998 spre introducerea canonului catalan în 
limba română. S-a constituit astfel o paradigmă la 
care cititorul român poate raporta celelalte traduceri 
din literatura noastră. Deci traducătorul are şi un rol 
pro-activ - îngerul păzitor? — în introducerea litera- 
turii din care traduce în sistemul literar care va re- 


cepta traducerea. 


2. În ce mă privește, traduc din plăcere, pentru că 
am deja un job, tot legat de literatură, ca manager cul- 
tural la Institutul de Litere Catalane din Barcelona, 
care se ocupă de promovarea literaturii catalane. Fie- 
care literatură este un câmp magnetic care te atrage... 


Începi cu un text literar care te conduce la un alt 


y 


LITERARA 


autor şi aşa mai departe. Altfel de ce iubim literatu- 
rile? 


„Mes d&parts” se leagă de Marin Sorescu, primul 
autor pe care îl citisem chiar înainte de a veni în Ro- 
mânia ca profesor de catalană în 1992. Nu mi-ar fi 
trecut atunci prin cap, nici pe departe, că o să traduc 
peste ani în limba catalană, la patru mâini, o antolo- 
gie Sorescu, Per entre els dies/ Printre zile. Volumul a 
avut un succes deosebit. Directoarea editurii „Lleo- 
nard Muntaner Editor, doamna Maria Muntaner, 
afirma că este cartea cu cel mai lung parcurs după 
apariție din ultimul timp, cu mai multe lansări, 
conferințe, mese rotunde despre Sorescu. Am creat 
şi o pagină de Facebook a volumului, după titlul 
cărții. Era important ca prima traducere de poezie, 
recomandată, de altfel, de un renumit poet catalan, 
Francesc Parcerisas (recent tradus în limba română, 


tot în „Biblioteca de Cultură Catalană”) să capteze 
atenția publicului, şi toate eforturile depuse au me- 
ritat. De exemplu, cartea, distinsă cu premiul Cavall 
Verd Rafel Jaume din 2014 pentru cea mai bună tra- 
ducere în catalană, a fost propusă a fi citită într-un 
club virtual de lectură care se ține chiar acum. Și pot 
să vă anunț că în ianuarie 2016 o să apară ceea de-a 
doua ediție, tot bilingvă, dar îmbogăţită, cu peste 120 


de poeme. 


3. Prima experiență pe care am avut-o a fost în 
anul 1994. Eram de doi ani în Bucureşti, ca lector de 
limbă catalană la Universitatea din Bucureşti, când 
Janei Balacciu Matei - pe atunci cercetătoare la Insti- 
tutul de Lingvistică - i s-a propus să revizuim îm- 
preună traducerea romanului Piaţa diamantului, de 
Merce Rodoreda, pe care Editura Univers voia s-o pu- 
blice. Traducerea fusese făcută din spaniolă, de către 


o bună traducătoare din această limbă. Când am în- 

ceput să citim textul, am remarcat imediat că, lingvis- 
tic, textul era foarte bine tradus, dar nu erau păstrate 
nici stilul caracteristic al autoarei, nici farmecul poe- 
tic al romanului, cel mai tradus din limba catalană; 
ritmul intern al textului românesc nu se potrivea cu 
proza, aparent foarte simplă, dar de o mare forță poe- 
tică şi simbolică, a autoarei Rodoreda. Nu în zadar, 
Gabriel Garcia Mârquez a vorbit în 1983 despre Piaţa 
diamantului ca despre „cel mai frumos roman publi- 
cat în Spania după războiul civil”. Ni s-a părut de ne- 
ocolit retraducerea cărții direct din catalană şi, dat 
fiind că era prima traducere modernă din această li- 
teratură după căderea comunismului, redactorul-şef 
al editurii, Sanda Anghelescu, a fost de acord. lată 
cum am început să traducem romanul la patru mâini. 
A fost o provocare. Ţin minte cum pentru fiecare ca- 
pitol Jana Matei venea cu cel puțin patru sau cinci 
versiuni, până când, citind textul din nou şi din nou, 
cu voce tare, o alegeam pe cea care reda cititorului 
român ritmul şi stilul autoarei. Romanul s-a publicat 
la Univers şi prima ediţie s-a epuizat încât, după 
câțiva ani, după crearea colecției „Biblioteca de Cul- 


tură Catalană” de către Jana Matei, la editura Mero- 
nia, romanul a fost republicat în 2000 aici. De atunci, 
am colaborat de la distanţă cu „Biblioteca” — din 1996 
m-am mutat în Franţa - ca să construim un corpus al 
literaturii catalane în limba română şi până astăzi s- 
au publicat deja aproape 40 de volume, ceea ce la noi 
este văzut ca un caz excepțional de promovare a lite- 


raturii catalane. 


4. Cuvântul meu preferat este „poftim”. În funcţie 
de intonaţie sau context, cuvântul poate însemna atât 
de multe lucruri, cum bine ştiţi. Îmi place şi sonori- 
tatea cuvântului, încât pe motanul meu îl cheamă 
Poftyl!! 


5. Întâi de toate, oamenii pe care i-am întâlnit. 
Modul în care Monica Salvan şi colegii ei s-au ocupat 
de rezolvarea tuturor demersurilor implicate de 
rezidenți. Şi responsabilii de la FILIT, care au reuşit 
să depăşească situaţia din vara trecută ca să imple- 
menteze mai bine şi mai adânc festivalul inter- 
național, şi mă refer la Dan Lungu şi la Florin 
Lăzărescu pe care i-am întâlnit atunci. Şi, nu în ulti- 
mul rând, echipa de la Muzeul Brăilei „Carol I”, care a 
„pariat” pe proiectul meu, traducerea din română în 
catalană a romanului Chira Chiralina de Panait Istrati. 
Experienţa de a mă scufunda într-un proiect literar 
timp de o lună a fost una cu totul excepțională. Am 
putut lucra alături de un interlocutor deosebit, 
Zamfir Bălan, specialist în Istrati, cu care am putut 
discuta pe îndelete despre Istrati şi despre recepta- 
rea lui în România. Am putut vizita extraordinara 
Casă Memorială a lui Istrati şi biblioteca ei. Lucram 
în timpul zilei şi, mai spre seară, mă puteam plimba 
prin lumea scriitorului, pe străzile Brăilei de altă- 
dată... 

O adevărată provocare, venită din partea domnu- 
lui Bălan, a fost aceea de a susține o conferință în ca- 
drul Zilei Muzeului Brăilei „Carol I”, la 23 august 
2015. Am pregătit — descoperind eu însumi lucruri 
noi şi foarte interesante - o prezentare despre recep- 
tarea lui Istrati în Peninsula Iberica, mai cu seamă în 
lumea catalană. Am rămas legat de Brăila, de Casa 
Memorială a lui Istrati şi de autor, încât a fost o plă- 
cere să particip la lansarea traducerii în catalană de 
către Anna Casassas a volumului Els meus comena- 
ments / Mes departs publicat de editura Minuscula 
de curând, chiar la 1 decembrie. 

Mi-ar plăcea să putem lărgi contactul stabilit şi 
sunt convins că vor veni alte proiecte sau schimburi 
legate de literatura catalană şi literatura română, fie 


în Catalonia fie în România. 

Edith Negulici este absolventă a Universităţii de Artă Teatrală și Cinematografică „L. L. Caragiale“ București 
(specializările teatrologie şi scenografie), licenţiată a masteratului „Mass Media și Comunicare” (Universitatea 
de Jurnalism „Spiru Haret”), membră a Clubului Dramaturgilor (Institutul Cultural Român), dramaturg (Puneral 
of Heart, Editura Adenium, lași, 2014), poetă (Vitrina cu păpuşi, Editura Scrisul Românesc, Craiova, 2015), ab- 
solventă a workshopului SCENART - Sprijin pentru Competenţe în Artele Spectacolului (organizat de Teatrul 
de Operetă și Musical „Ion Dacian” în colaborare cu Academia Teatro Alla Scala, Milano). Din 2008 este secretar 
literar al Teatrului Evreiesc de Stat. În 2015, cu ocazia turneelor Teatrului Evreiesc de Stat la RulturFest, New 


York şi la „Days of Jewish Culture” Oslo a tradus în engleză piesa „Astă seară Lola Blau”, de Georg Kreisler şi 


respectiv „Un rege Lear evreu”, de Jacob Gordin. 


Este traducător colaborator în teatre bucureștene independente, pentru care a tradus și adaptat următoarele 


piese, devenite ulterior spectacole: „Noi doi şi Leon” de Neil Simon (Teatrul Mignon) „Fă tu primul pas” de Jean- 
Claude Carriere (Teatrul de Artă), „O noapte cu Edith Piaf” de Jean Cocteau (Teatrul Elisabeta). 


A mai tradus şi cartea O mie şi una de definiţii ale teatrului de Olivier Py (Editura Tracus Arte), lansată la 


Festivalul Internaţional de Teatru de la Sibiu (2015). 


Motto-ul preferat: „Scriitorii fac literatura naţional, iar traducătorii fac literatura universal” Qose 


Saramago). 


1. Din 2008 de când lucrez în calitate de secretar 
literar la Teatrul Evreiesc de Stat, obţin drepturi de 
autor ale pieselor (de la agenţiile literare) și cores- 
pondez în limbile engleză și franceză cu partenerii 
noștri internaționali, organizatori ai diverselor festi- 
valuri de teatru. În acest scop, traduc comunicatele 
de presă, cronicile şi textele spectacolelor Teatrului 
Evreiesc de Stat, din limba română în cele două limbi 
de circulație internațională menţionate anterior. 
Numai în acest an am tradus două piese, subtitrate 
în limba engleză pentru turneele Teatrului Evreiesc 
de State la Days of Jewish Culture, Oslo și NYC Kul- 
turFest. 


2. În cunoștință de cauză. După mesajul artistic pe 
care mi-l transmit şi pe care eu, în calitate de tradu- 
cător, cu sprijinul redactorilor și al editurilor, îl pot 
transmite mai departe în contextul culturii contem- 
porane, la diferite evenimente şi festivaluri de teatru. 
Întotdeauna m-a interesat dramaturgia americană, 
engleză şi franceză, modernă și contemporană (din 
care am și tradus pentru colaborări la teatre indepen- 
dente: Arthur Miller, Tony Kushner, Neil Simon, Tom 
Stoppard, Arnold Wesker, Jean-Claude Carrigre, Jean 
Cocteau, Gilles Segal, Eric-Emmanuel Schmitt, Geor- 
gette Garbăs Putzel, Raphael Toriel). În ultimul timp 


traduc literatură de specialitate (cum s-a întâmplat 

cu O mie și una de definiţii ale teatrului de Olivier Py, 
iar acum Directorii regizând. Dialoguri despre teatru 
de Maria Shevstova şi Christopher Innes şi Regizori 
europeni de teatru contemporan, de Maria M.Delgado 
şi Dan Rebellato pentru Festivalul Shakeaspeare, Tea- 
trul Marin Sorescu, Craiova, 2016 şi respectiv pentru 
Bookfest, Bucureşti, 2016). 


3. M-a impresionat plăcut lansarea cărţii O mie și 
una de definiţii ale teatrului, la Festivalul Internaţio- 
nal de Teatru POVEȘTI, Alba Lulia (7 oct. 2015), mo- 
ment la care au participat şi au citit (poate chiar mai 
bine decât am tradus eu) doamna Maia Morgenstern, 


doamna loana Bogăţan (directoarea Festivalului) şi 
o parte dintre colegii mei actori: Anka Levana, Natalie 
Ester, Cristina Cîrcei, Marius Călugăriţa, Veaceslav 
Grosu, Darius Daradici şi Viorel Manole. 


4. Teatru. 


5. Întâlnirea cu oameni speciali preocupaţi de 
carte, de cultură, a căror muncă se bazează pe desco- 
perire şi încântare, momentele frumoase petrecute 
împreună într-un loc superb, împărtăşirea experien- 
țelor comune, în traduceri şi a cunoştinţelor acumu- 
late. 


Masă rotundă FILIT: „Profesia de traducător în România”, 
Universitatea „Alexandru loan Cuza”, lași, 2 octombrie 2015 

Lora NENKOVSKA (Bulgaria) 


Lora Nenkovska s-a născut în Bulgaria. Locuiește la Sofia și este cercetătoare, traducătoare şi lector de limba 


română. Este curator la Muzeul Naţional de Istorie, Departamentul de Istoria Artei Bizantine și Postbizantine 


și de Istoria Cărţii. A transpus în limba bulgară o serie de scriitori, poeţi și dramaturgi români printre care Filip 


Florian, loan Groșan, Dan Lungu, Petru Cimpoeșu, Gianina Carbunariu, Peca Ștefan, Matei Vişniec, Gellu Naum, 


Claudiu Komartin, Elena Vlădăreanu, Teodor Duna, Cosmin Perţa, Adela Greceanu, Denisa Duran și alții. 


1. Am început sa traduc literatură română acum 
8 ani, după ce am participat la cursurile pentru tra- 
ducători în formare, ţinute de ICR. Consider că întâl- 
nirea mea cu Florin Bican, modul în care el ne-a 
introdus în contextul cultural al literaturii contempo- 
rane, şi timpul petrecut în lecturi şi discuții despre li- 
teratură, întâlnirile cu scriitorii români, în carne şi 
oase, m-au determinat să mă dedic traducerii litera- 


turii romane. 


2. Cred că, mai degrabă, aleg cărțile. Nu că autorul 
nu contează, dar textele sunt cele mai importante 
pentru un traducător. Dacă o carte îmi place, îmi 
spune ceva foarte puternic şi important, vreau 


neapărat s-o împărtăşesc... 


3. Fiecare traducere pentru mine e notabilă, cu 
fiecare carte tradusă cresc şi eu ca om şi ca profesio- 


nist. 


4. Îmi plac foarte mult cuvintele care conţin 
numai vocale („ie”, „oaie”, „ouă”, „ei”), pentru mine ele 
au o melodie superbă, ceva de neexplicat pentru 
compatrioţii mei. lată o propoziţie pe care o facem 
obligatoriu când studiem româna la facultate: „Oaia 


aiaeaei”. 


5. Gustul literaturii de calitate care poate fi simțit 


peste tot în timpul evenimentelor. 

Bartosz RADOMSKI (Polonia) 


Absolvent de filologie clasică și filosofie, Bartosz Radomski este doctorand al Facultăţii de Litere din cadrul 


Universităţii din Varşovia. A fost bursier al Institutului Cultural Român de la București și al Universităţii „Tran- 


silvania” din Brașov. Traducător debutant al textelor vechi românești precum și al filosofilor clasici români. A 


debutat ca traducător ocupându-se de primele versuri scrise în limba româna de Dosoftei și Miron Costin, trans- 


punându-le în limba polonă. Mai lucrează asupra unor fragmente din Divanul și Istoria ieroglifică ale lui 


Dimitrie Cantemir. Traducerea nuvelelor fantastice ale lui Mircea Eliade este în curs de publicare. 


1. Sunt polonez şi am început să studiez limba 
română din curiozitate. Am absolvit Facultatea de 
Limbi Clasice de la Universitatea din Varșovia. Pe 
parcursul studiilor de multe ori participam la 
programele de burse pentru studenți străini oferite 
de către Institutul Cultural Român precum și de 
Universitatea „Transilvania” din Brașov. Învăţarea 
limbii române s-a făcut pentru mine într-un mod 
foarte plăcut și cu folos, încât am hotărât să fiu 
traducător de literatură română. 

Procesul acesta sau mai bine spus fenomenul 
(pentru mine ca traducător în formare) este foarte 
greu de explicat. Întrebarea cu care mă întâlnesc 
destul de des este: De ce limba română? Răspunsul 
nu este ușor de articulat. Foarte bine este știut faptul 
că limba voastră precum și limba polonă sunt printre 
cele mai puţin cunoscute limbi în lume. Pentru un 
traducător ca mine, cu două formații, una filologică 
iar alta filosofică, nu pot exista limbi mai bine 
cunoscute sau limbi mai puțin cunoscute. Fiecare 
limbă este o limbă sursă, prin care se explică nivelul 


culturii unui popor. Pentru mine, altfel spus, limba 


română, pe care am ales-o, este un fel de amantă a 
mea, pe care am iubit-o și care mă răsfață tot timpul. 
Aşadar, când vine vorba de dragoste, nu avem să mai 


discutăm. 


2. În primul rând sunt filolog clasic şi, în mod 
deosebit, sunt interesat de epoca veche a literaturii 
române; referindu-mă la istoria literară a României, 
am mare noroc. Începând cu secolul al XVII-lea 
relaţiile literare între Polonia şi Moldova erau 
intense. În afară de traduceri, eu mai cercetez 
începuturile poeziei și ale filozofiei române. Este 
vorba despre creaţiile lui Miron Costin, versurile lui 
Dosoftei sau textele lui Dimitrie Cantemir (de 
asemenea scrise în limba latina şi limba greacă). Pe 
lângă aceasta traduc nuvele fantastice ale lui Mircea 
Eliade, eseuri ale lui Constantin Noica. Încerc să 
traduc şi literatură contemporană, proza scurtă a lui 
Mihai Giugariu și poveştile Doinei Ruști. Relațiile 
mele cu scriitorii se bazează mai degrabă pe un fel de 
prietenie decât pe colaborarea sensu stricto. Aici 


merită să subliniez că piața poloneză pentru 

literatura balcanică sau literatura din Europa 
orientală este destul de dificilă. Traducătorul trebuie 
să facă un mare efort pentru a căuta editura şi pentru 
a găsi publicul. Tot ce poate să dorească un 


traducător este răbdare şi spor la lucru. 


5. Întâlnirea cu 20 de traducători la tabăra de la 
Ipoteşti în cadrul Festivalului FILIT organizat de 


Muzeul Naţional al Literaturii Române din laşi a fost 


o experienţă inedită pentru mine. Am avut surpriza 
extrem de plăcută de a discuta cu oameni foarte 
inteligenţi şi prietenoşi. Am învăţat mult unii de la 
alţii şi eu mă simt îmbogăţit intelectual. Mi-e foarte 
dor de colegii de Ipoteşti, de lumea amabilă și 


drăguță din jurul nostru. Poate ne vom mai reuni! 


Public la Forumul Translating Europe 
lași, 2 octombrie, 2015 

Florin BICAN 


„Simt o bucurie paternă ori de câte ori apare o novă traducere 
a foștilor bursieri ICR” 


Florin Bican a absolvit Facultatea de Limbi și Literaturi străine, secția engleză-rusă, a Universităţii București. 
A fost, pe rând, profesor de limba rusă, traducător din limba engleză, secretar pentru probleme de presă și relaţii 
internaționale al USR, asistent la Catedra de engleză a Universităţii București, iar în 1995 s-a stabilit în Germa- 
nia, unde a predat limba engleză până în 2005. Revine în ţară în 2006 în calitate de Coordonator al programului 
Institutului Cultural Român pentru pregătirea tinerilor traducători străini în vederea traducerii scriitorilor ro- 
mâni în limbi străine. Desfășoară o intensă activitate de traducător, tălmăcind în românește Lewis Carroll (The 
Hunting of The Snark), 7.S. Eliot (Old Possum's Book of Practical Cats), Shel Silverstein (Where the Sidewalk 
Ends) şi Roald Dahl (Revolting Rhymes, Ugly Beasts și Rhyme Stew). A tradus în limba engleză poezie, proză 
și eseuri semnate de importanţi scriitori români, atât clasici, cât și contemporani, inclusiv Cartea cu Apolodor 
de Gellu Naum şi fragmente din Țiganiada lui loan Budai-Deleanu. Este autorul volumului de versuri pentru 
copii (și nu numai) Cântice mârlăneşti (Editura Humanitas Educaţional, 2007) și coordonator, alături de Stela 
Lie, a două volume de literatură pentru copii: Bookătăria de texte & imagini, primul publicat la Pro Editura și 
Tipografie, în 2009. La editura Arthur au apărut Reciclopedia de poveşti cu rimă şi fără tâlc (2013) și seria de 


basme rescrise sub titlul Şi v-am spus povestea așa. Aventurile cailor năzdrăvani rememorate de ei înşişi (2014). 


Monica Salvan: Te-am auzit anul acesta la Iași, 
la Bojdeuca lui Creangă, povestind în cadrul FILIT 
despre cum ai scris prima ta poveste la 9 ani. 
Prima traducere are o istorie la fel de palpitantă? 
Când ai ştiut că vrei să te faci (şi) traducător? 

Florin Bican: Prima mea traducere este la fel de 
incompletă ca şi prima mea poveste. Ambele se ter- 
mină atât de abrupt încât, da, s-ar putea spune că au 
o istorie palpitantă - dacă aşteptarea zadarnică a 
unei continuări poate fi numită palpitantă... Dar de 
traduceri m-am apucat mult mai târziu, prin liceu, 
când am descoperit poezia şi proza lui Richard Brau- 
tigan, într-un volum împrumutat de la Biblioteca 
americană din Bucureşti. Prietenii şi colegii mei care 
ar fi putut să-l citească în original nu păreau 


interesați de acest scriitor, iar cei care simțeam eu că 
l-ar fi gustat nu erau interesaţi de limba engleză. lar 
eu explodam de dorinţa de a-l împărți pe Brautigan 
cu cineva. Aşa că m-am apucat să-l traduc pe foi rupte 
din caiete şi împărțite pe la prieteni sau lăsate să cir- 
cule prin clasă - unele ore erau atât de plictisitoare 
încât, în fața atacului pedagogic frontal, până şi cole- 
sii indiferenți la literatură preferau să se refugieze 
într-o pagină de Brautigan. De prisos să spun că foile 
cu pricina nu s-au mai întors la mine şi nici nu am re- 
luat traducerea lor, cu excepţia câtorva poeme apă- 
rute în România literară prin anii '80. Dar am fost 
încântat să aflu - mult mai târziu, căci pe atunci 
informaţia circula tare greu - că şi Brautigan îşi scri- 
sese primele poezii pe pachețele de seminţe de flori, 

pe care, la începutul anilor '60, le împărțea trecăto- 
rilor la colţul străzii, în San Francisco. Dacă nu le-ar 
fi recuperat prietenii lui, volumul Please, Plant This 
Book nu ar mai fi apărut. Îmi place uneori să fantazez 
că şi traducerile mele din Brautigan ar fi putut ajunge 
cornete de seminţe, un snack foarte popular în 
Bucureştiul acelor ani. De-abia asta ar fi o istorie cu 
adevărat palpitantă. Şi foarte plauzibilă — am un prie- 
ten care-mi mărturisea că ela citit aproape în între- 
gime Pe Donul liniștit de pe hârtia cornetelor în 
care-şi cumpăra seminţe. Mi se pare cel puţin 
înduioşătoare situaţia în care consumul de literatură 
este direct proporţional cu consumul de seminţe. Dar 
divaghez... Cred că am ştiut că vreau să mă fac și tra- 
ducător (opţiunea principală fiind profesor de en- 
gleză) când am citit Peripeţiile Alisei în lumea oglinzii 
în traducerea Fridei Papadache şi Povestirile din Can- 
terbury în traducerea lui Dan Duţescu. 

Spuneai într-un interviu, cu umorul savuros 
care te caracterizează, că eşti cel dintâi surprins 
de cursul vieţii tale. O etapă despre care te-aş 
ruga să ne vorbeşti este profesoratul la Miinchen. 
Ce ai transpus de acolo în experienţa ta româ- 
nească ulterioară? 

Capacitatea de a fi surprinşi în mod constant de 
cursul propriei noastre vieţi este, poate, condimentul 
esenţial care face respectiva viaţă cât de cât palata- 
bilă într-un context indigest. Îmi amintesc cât de sur- 
prins am fost când, după ce visasem din clasa a cincea 
să mă fac profesor de engleză, după absolvirea 
facultăţii de engleză m-am trezit profesor de rusă. 
Numai surpriza m-a ajutat să rezist în următorii ani. 
Cu atât mai surprins am fost să ajung profesor de en- 
gleză la Miinchen. Acolo am predat la clasele mari, 
care dădeau bacalaureatul la engleză. Bacalaureatul 
bavarez are faima (neîntemeiată) de a fi cel mai greu 
din Germania, ceea ce-i făcea pe elevii mei să-l ia în 
serios. Atât de serios încât veneau sâmbăta fără să 


cârtească, ori de câte ori îi convocam la recapitulări 


* Foto: Sebastian Bican 


extinse. Ţin minte că atunci când am recapitulat (preţ 
de vreo şapte ore!) Macbeth, le-am adus şi muffins 
(făcute cu mâna mea!), iar în pauze le puneam o în- 
registrare cu Macbeth-ul lui Verdi, ca să n-aibă timp 
să-şi revină. În rest, îi învăţam să analizeze texte şi să 
scrie comentarii - acolo nu există genul literar al co- 
mentariului prefabricat, care se învaţă pe dinafară 
pentru bac - şi puteam face toate astea amuzându- 
ne copios, de cele mai multe ori. Am avut noroc de 
clase cu umor, ceea ce mi-a permis un parcurs rela- 
xat, dar nu şleampăt, al unei materii altminteri destul 
de greoaie. Dar odată, la sfârşitul unei ore cu o clasă 
care urma să dea bacalaureatul peste vreo două luni, 

mi-am pierdut umorul şi le-am spus elevilor că pen- 
tru data viitoare ori fac un comentariu cu structură 
(insistam pe structură - din cauza asta mă şi porecli- 
seră „Mr Structure“) ori îşi fac testamentul. Nu mică 
mi-a fost bucuria când printre teme am găsit şi un 
testament - structurat impecabil - al unei eleve stră- 
ucite, care îmi lăsa prin el „Muzeul figurilor de stil“ 
dintr-o Londră suprarealistă, imaginată de ea. Atât 
de mult mi-a plăcut ideea, încât am preluat-o într-o 
povestire pentru copii, apărută în antologia „Bookă- 
tăria de texte şi imagini“. lată un exemplu de trans- 
punere a unei experiențe din Germania în experiența 
mea românească ulterioară. Dar au fost mai multe... 
Cred că tot acolo am început să studiez pe viu efectul 
parodiei unui text consacrat asupra copiilor. Şcoala 
în care predam organiza anual trei serbări, în cadrul 
cărora am prezentat cu clasele mele mai multe mini- 


piese în engleză, compuse ad-hoc, în versuri, pentru 
a putea fi memorate mai uşor. Am început cu proce- 
sul lupului din Scufiţa Roşie, urmat de o dramatizare 
gotică a „Fantomei din Canterville“ de Oscar Wilde. 
Curând am ajuns la „Hamlet“, rescris în formulă con- 
centrată şi culminând cu readucerea la viață a perso- 
najelor moarte pe parcurs, care dansau in corpore pe 
piesa lui Nick Cave Death Is Not The End. Tot acolo 
am început şi mentoratele cu copiii interesați de 
scriere creativă. Într-o zi, un elev pentru care aveam 
o simpatie deosebită, în ciuda performanţelor sale 
cvasi nule la engleză, m-a anunțat triumfător că şi-a 
făcut o formație de black metal şi m-a rugat să-i co- 
rectez primul text pe care îl scrisese - direct în en- 
gleză - pentru ea. Textul era următorul: Rage, rage, / 
fuck da system,/ rage, rage,/ fuck da police. Nevoind 
să-l descurajez pe bietul băiat la începutul carierei 
sale de textier, l-am întrebat dacă a compus singur 
textul. Roşind un pic, mi-a mărturisit: „Nu chiar, m-a 
mai ajutat şi mama... 

Cum se împacă diferitele identități pe care ţi 
le asumi - scriitor, traducător, editor..? Ai o 

preferinţă pentru una dintre ele? 

Singura identitate pe care mi-o asum într-adevăr 
este cea de cititor. Celelalte decurg din ea, aşa că, în 
mod inevitabil, se împacă. Scrisul, traducerea, munca 
de editor sunt toate, în cazul meu cel puţin, variațiuni 
pe tema lecturii şi, ca atare, sunt reductibile la lec- 
tură. Aşadar, nu cred că mă paşte riscul de a dezvolta 
o personalitate multiplă atâta vreme cât rămân citi- 
tor. 

Te-am văzut înconjurat de admiraţia şi 
afecțiunea traducătorilor prezenţi la lași la ediţia 
din 2015 a FILIT. Cum este să fii „tată” sau „diri- 
ginte” de traducători - cum am aflat că te consi- 
deră unii dintre aceștia? 

În primul rând este înduioşător. Și îţi dă un senti- 
ment de împlinire şi de apartenenţă la o comunitate 
generatoare de satisfacţii permanente. Simt o bucu- 
rie — şi o mândrie - paternă ori de câte ori apare o 
nouă traducere a foştilor bursieri ICR cu care am lu- 
crat şi am petrecut luni de zile împreună. La fel de 
mult mă bucur când „traducătorii mei“ mă anunţă că 
„sunt bunic“, atunci când li se naşte un copil. 

Când ne-a venit ideea „Atelierelor FILIT pen- 
tru traducători” la Muzeul Literaturii Române din 
lași, am privit adesea spre ceea ce făcuse ICR la 
Palatul Mogoşoaia până în 2012, prin programul 
de traduceri pe care l-ai coordonat. Cine v-a in- 
spirat pe voi când aţi creat programul de burse 
pentru traducători? 

Ne-am inspirat din mers şi cred că, în primul rând, 
ne-a inspirat necesitatea - era necesar să inițiem 
nişte canale de acces, prin care literatura noastră să 
poată pătrunde în spații care altminteri i-ar fi fost in- 
accesibile. Când predam în Germania, elevii mei îmi 
solicitau insistent să le recomand autori români pe 
care să-i poată citi în germană sau măcar în engleză. 
lar recomandările mele erau fatalmente limitate şi nu 
neapărat pe gustul lor. Să fi fost pe atunci Dan Lungu, 
de pildă, tradus în germană, aş fi ştiut încotro să-i în- 

drum şi nu mă îndoiesc că reacţia lor ar fi fost entu- 
ziastă. Aceste solicitări au fost şi ele o sursă de 
inspiraţie latentă pentru programul de burse adre- 
sate traducătorilor străini, pe care l-am înjghebat la 
ICR. Zic „înjghebat“, nu „implementat“, „elaborat“ sau 
mai ştiu eu cum... Programul a început să se deruleze 
efectiv în 2006, după ce în 2005 conducerea Institu- 
tului - Horia-Roman Patapievici, Tania Radu și 
Mircea Mihăieş - mă contactaseră pentru a discuta 
posibile strategii pentru concretizarea lui. La începu- 
tul lui 2006, acest program încă era un „tramvai 
numit dorință”, aşteptând să iasă din depourile Insti- 
tutului Cultural Român, pe un traseu la acea vreme 
incert. Ideea de bază era sa le oferim unor tineri din 
alte țări posibilitatea de a petrece câteva luni în 
România, pentru a le capta bunăvoința față de litera- 
tura noastră. Se pornea de la premisa subiectivă că 
această literatură merită sa fie cunoscută și tradusă 


şi se mai pornea şi de la realitatea obiectivă că, în 
afara României, interesul care i se arată este cvasi 
inexistent, chiar în cercuri altminteri consumatoare 
de cultură. O altă realitate, dureros de obiectivă, era 
că, în raport cu cantitatea de literatură care s-ar fi 
cerut tradusă, numărul traducătorilor, indiferent de 
limbă, tindea spre zero. În aceste condiţii, era clar că 
nu se poate face nimic peste noapte pentru a remedia 
o situaţie care se perpetuează de - hai să spunem -— 
secole. Există totuşi un lucru care se poate face peste 
noapte chiar și în astfel de cazuri disperate: să începi. 
Am început, aşadar... Mai întâi, am dat sfoara-n țară, 
şi mai ales în afara țării, după bursieri. Iniţial, reacția 
a fost minimă, astfel încât pentru prima sesiune, apri- 
lie-iunie 2006, cu chiu cu vai, am reuşit să acoperim 
jumătate din locurile disponibile cu tineri care, în cea 
mai mare parte, s-au dovedit ulterior indisponibili 
pentru lucrarea de pionierat la care fuseseră chemați. 
Dar când, pentru a doua sesiune de burse, octombrie- 
decembrie 2006, numărul solicitanților a fost dublu 
față de numărul locurilor oferite, mi-am recăpătat în- 


crederea în capacitatea programului de a urni munții, 
şi odată cu ei şi literatura noastră pe un traseu uni- 
versal. Procesul de selecție a bursierilor era, inevita- 
bil, destul 
traducătorii trebuia să prezinte, pe lângă scrisoarea 


de simplu. Când solicitau bursa, 
de intenţie, un CV și o recomandare din partea unui 
cunoscător credibil de limba română, cu care avuse- 
seră de-a face la nivel profesional. Era esențial ca ei 
să aibă noțiuni de limba română de la care să poată 
porni efectiv în traducerea unui text literar, să poată 
face dovada unui interes sincer pentru literatură și 
traducere, fără însă a fi avut realizări deja marcante 
în domeniu — bineînțeles că, dacă asemenea realizări 
existau, ele erau punctate suplimentar - să fie 
pregătiţi să se încadreze în grupul de bursieri şi să 
contribuie pozitiv la dinamica lui, cu personalitățile 
lor. Un juriu de trei specialişti (din afara Institutului...) 
încerca să facă portretul robot al omului potrivit. 
Şansa era al patrulea membru al juriului... Odată 
aleşi, bursierii erau încartiruiţi la Palatul Mogoşoaia 
şi ne puneam cu cultura pe ei. În prima lună făceam 
cu ei un curs introductiv de traductologie, şi exerciţii 
practice de traducere, pornind de la problematica 
atinsă la curs, şi analiză de text cât cuprinde. De la în- 


ceput, au fost încurajați părinteşte să citească, atât pe 
baza unor recomandări, dar mai ales pe baza desco- 
peririlor făcute pe cont propriu. Răspunsul a fost 
copleşitor, în sensul că apetența oaspeților noştri 
pentru literatura română a început să dea găuri în 
rafturile librăriilor bucureştene și ale anticariatelor, 


precum şi în bugetele lor personale. Hrăniţi, unii din- 
tre ei, în instituțiile de învățământ din țările lor, cu 
cronicari și cu Budai-Deleanu (și Creangă, Eminescu, 
Caragiale la desert, dacă erau cuminţi), s-au înviorat 
brusc când au dat de gustul literaturii de piață. 
Schimbul de opinii care a însoțit descoperirile a fost, 
la rândul său, un curs în sine. Odată băgaţi în viteză, 
bursierii au fost daţi, în a doua lună, pe mâna unor 
profesori de la catedra de literatură română a 

Universităţii bucureştene, ca să-i şcolească si să-i 
strunească mai departe. Exerciţiile de analiză de text 
din prima lună au continuat în subsidiar, pe măsură 
ce învățăceii demarau proiecte de traducere proprii, 
pentru care le acordam sprijin şi consultații indivi- 
duale, prelungite uneori până noaptea târziu în bi- 
blioteca de la Mogoşoaia, unde se strângeau toți. În 
afara programului de la Mogoşoaia, mergeau con- 
stant la teatru, la cinema, la tot felul de manifestări 
culturale, la întâlniri cu prietenii pe care şi-i făcuseră 
aici, precum şi la întâlniri de lucru cu scriitori, editori 
etc. Un element distinct al cursului l-au constituit şi 
întâlnirile regulate cu scriitorii. Traducătorii aveau 
astfel privilegiul de a le cere părerea autorilor asupra 
problemelor de text cu care se confruntau în tradu- 
cere. Cum un lucru tinde să conducă la altul, progra- 
mul şi-a căpătat propria sa dinamică, așa că multe 
elemente au fost elaborate din mers. Culmea e că 
funcționa, și încă bine. Bursierii, odată întorşi în țările 
lor, intrau în tratative cu edituri şi publicaţii de acolo 
pentru traducerea unor autori şi selecţii din litera- 
tura română. Se pare că atmosfera cursului le-a 
întreținut interesul care îi mânase în primul rând aici. 
În ceea ce priveşte partea teoretică a cursului, 
noțiunile introductive de traductologie despre care 
vorbeam mai înainte, am urmărit o sensibilizare a 
participanţilor la dimensiunea culturală a traducerii 
literare, din perspectiva echivalenței dinamice. Ale- 
gerea unei, să zicem, sintagme de către autor este re- 
zultatul unei experiențe desfăşurate într-o cultură 
circumscrisă istoric şi geografic, comunicate unui ci- 
titor care se presupune că împărtășeşte aria de 
proveniență a acelei experienţe. Traducătorul va tre- 
bui în mod ideal să reproducă acest circuit la un nivel 
care să-l poată include pe cititorul din spaţiul său cul- 
tural - operaţiune deloc uşoară, dar preferabilă, zic 
eu, echivalenţei formale care forțează conținutul în 
tipare adesea nefericite. Traducătorul „în formare” 
trebuie să înveţe să se plieze simultan pe cele două 


culturi cu care operează - cea din limba sursă și cea 
din limba țintă. Fără prejudecăți și fără aroganță. Pre- 
judecata de care ne loveam cel mai des era cea a lim- 
bi 

cele mari. Pentru un traducător nu există limbi mari 


or şi, respectiv, a literaturilor mici în opoziţie cu 


şi limbi mici. Există doar limba-sursă și limba-țintă. 
lar dacă ne gândim la mecanismele care fac fiecare 
limbă în parte să funcționeze, fiecare limbă este un 
fenomen de proporţii cosmice. Aş zice că limbi mici 
nici nu există. Numărul vorbitorilor nu este în nici un 
caz un criteriu. Nici întinderea spaţiului în care se 
vorbeşte o limbă. În concluzie, toate limbile sunt 
mari... Am urmărit echivalenţa la nivel de cuvânt, de 
sintagmă şi de context, oprindu-ne la cazuri tipice de 
neechivalenţă şi trecând în revistă procedeele stan- 
dard folosite de către traducătorii consacraţi pentru 
depăşirea lor. Bineînţeles că în traducere, ca şi-n dra- 
goste, nu se poate generaliza. Prin urmare, cursul 
nostru predica echilibrul şi buna măsură. În fine, cur- 
sul încerca să-i facă atenţi pe viitorii traducători la 
reacția cititorului, din perspectiva criticii care abor- 
dează această temă. Traducătorii descoperă, singuri 
de obicei, abisurile care-i pândesc la tot pasul şi în- 
vață cum să le exploreze decent sau cum să le evite 
ingenios și elegant. La Mogoşoaia au avut ocazia — și 
spaţiul - să facă aceste descoperiri. lar în final au în- 
vățat să alcătuiască dosare de presă, prin care să pro- 
pună cartea unor edituri. După care au fost lăsaţi la 
vatră... Dar cu asta lucrurile nu s-au terminat. Dacă 
toată distracţia s-ar fi redus la un stagiu de două-trei 
luni la Mogoşoaia, urmat de un schimb de urări de 
sărbători, ne-am fi putut reprofila pe turism agrar, că 
şi asta-i o formă de integrare europeană... În primul 
rând, trebuia ca bursierii să plece cu o impresie care 
să le creeze dorința de a reveni pentru a continua 
ceea ce au început. lar pentru asta trebuia să înceapă 
ceva. Şi din cei douăzeci de traducători în formare 
care veneau anual, mai nimeni nu se întorcea acasă 
fără un proiect. Pentru finalizarea proiectelor, mă 

refer strict la datele care facilitează interpretarea op- 
timă a elementelor culturale din română în vederea 
traducerii coerente, le-am stat - și le stau și acum — 
la dispoziție, cu sfaturi, consultaţii și recomandări. De 
mijloace de comunicare nu ducem lipsă. Şi nu sunt 
singurul care face acest oficiu. Şi-au făcut deja prie- 
teni, chiar printre scriitori si critici, la care să poată 
apela. Există o permanentă legătură între bursierii 
din toate seriile și din toate ţările participante. 
Aceştia îşi lansează reciproc întrebări şi informaţii le- 
gate de textele pe care le traduc. Dar un număr mare 
de traducători și traduceri nu semnalează neapărat 
o bună reprezentare, dacă traducerile cu pricina nu 
sunt vizibile. lar monitorizarea vizibilității presu- 
pune existența unor instrumente de măsură greu de 
calibrat, în absența unor date suficiente. Buna repre- 
zentare ţine și de prestigiul editurilor care le publică 
şi, mai ales, de eficiența rețelelor lor de difuzare ale 
acestora. Dar chiar şi aşa, odată difuzate, cărțile nu 
sunt automat citite, în absența unui program coerent 
de acțiuni colaterale care să le aducă în atenția publi- 
cului. Aceste acțiuni se pot concretiza sub forma unor 
turnee de lectură sincronizate cu apariţia cărților şi 
a unor evenimente organizate în cadrul târgurilor 
internaţionale de carte. Nu trebuie lăsată la o parte 
participarea scriitorilor români la festivalurile 
internaţionale de literatură, la turnee de lectură şi la 
workshop-uri din străinătate. În toate aceste acţiuni, 


bursierii au participat cu pasiune. Am vorbit până 
acum de traducătorii în formare. Dar I.C.R. oferea şi 
burse pentru traducători profesionişti. Statutul de 
profesionist presupunea publicarea anterioară a 
unor traduceri din literatura română şi/sau un con- 
tract încheiat în acest sens cu o editură străină. Be- 
neficiarii acestui tip de burse aveau astfel 
posibilitatea să lucreze liniștiți și să se documenteze 
la fața locului, dacă traducerea ridica probleme de 
documentare. Ca să nu mai vorbim de posibilitatea 


de a consulta direct autorul... Au fost cazuri când tra- 


ducători care ar fi putut veni ca profesionişti au pre- 
ferat să se integreze unei serii de traducători în for- 
mare, pentru a beneficia de contactele care se 
facilitează astfel, dar şi de atmosfera de tabără. Au 
fost şi situaţii în care foşti traducători în formare au 
revenit ca profesionişti după ce au reuşit să încheie 
un contract cu o editură. Sesiunea de burse nu se ter- 
mina niciodată după plecarea bursierilor pe la casele 
lor. Altfel, nu s-ar fi tradus niciodată cele aproximativ 
o sută de cărți ale autorilor români pe care le-au tra- 
dus cei aproape o sută de bursieri perindaţi pe la 
Mogoşoaia între 2006 și 2012, nici cele câteva sute 
de cărţi traduse şi publicate în această perioadă prin 
programele fostului L.C.R. Aşadar, asta ne-a inspirat — 
provocările care apăreau aproape la tot pasul şi că- 
rora trebuia să le facem față din mers... 

Ce ţi se pare că trebuie neapărat transferat din 
programul de rezidenţe pentru traducători creat 
de ICR în programele FILIT? Ce alte recomandări 
ai avea? 

Neapărat, factorul uman... S-a întâmplat ca pe 
parcursul celor şase ani în care am coordonat pro- 
gramul de burse pentru traducători să pot locui în 
permanenţă alături de bursieri, la Mogoşoaia. Locu- 
iam împreună, lucram şi studiam împreună, găteam 
şi mâncam împreună, petreceam împreună, călăto- 
ream împreună... Cred că a fost important să existe 
cineva în fundal, care să le ofere traducătorilor un 
element de stabilitate într-un mediu nou şi de multe 
ori volatil. Este important să existe o persoană căreia 
să-i poată spune, mai în glumă, mai în serios, „mamă“, 
„tată“ 
sunt cele din răspunsul la întrebarea precedentă - 


sau „dom' diriginte“. În rest, recomandările 


dar, în primul şi-n primul rând, aş insista pe recoman- 
darea de a nu absolutiza, de a rămâne deschis şi atent 
la cerinţele fiecărei situaţii care apare pe parcurs. 

Culisele traducerii... 


Fanny Chartres s-a născut în 15 noiembrie 1980, la Châteaubriant, Franţa. În 2002 a absolvit Universitatea 
din Le Havre, Franţa (specializare în Profesiunile cărții). Între 2006-2008 a fost responsabilă a Biroului de carte 
la Serviciul Cultural francez din cadrul Ambasadei Franţei în România; 2008-2009, asistentă culturală la Insti- 
tutul Francez din București; 2010-2011, asistentă şi traducătoare la Serviciul de presă al Ambasadei Franţei în 
România; în prezent, este profesor de franceză la București. Membră şi traducătoare pentru structura TER: 
Traducere Editură Reprezentare; membră a Association des Traducteurs de Litterature Roumaine (ATLR); 
traducătoare pentru revista „Seine & Danube, ca membră a Association des Traducteurs de Litterature Rou- 
maine (ATLR). Traduceri literare din limba română în limba franceză: Pantoful lui Lenin de Saviana Stănescu 
(La Maison Antoine Vitez, 2008); Atelier de Vlad Zografi (La Maison Antoine Vitez, 2008); Din amintirile unui 
Chelbasan de Ana Maria Sandu (Editura Les Editions du Chemin de fer, 2010); Nouvelles de Roumanie — anto- 
logie cuprinzând 10 proze scurte de autori români contemporani (Editura Pour la Nouvelle, 2012); Blues pentru 
cai verzi de Letiţia Ilea (Editura Le corridor bleu, 2012); Deadline de Adina Rosetti (Editura Mercure de France, 
2013); Vântureasa de plastic de Marius Chivu (Editura M.E.0, 2015), Mihai Eminescu, Nuvele (3 nuvele pos- 
tume), Editura Muzeelor Literare lași, 2015. Pupa russa de Gheorghe Crăciun va fi publicat la editura Maurice 
Nadeau în cursul iernii 2016-2017. 


În loc de preambul 

Într-o bună zi, traducerea intră în viață noastră şi 
apoi trebuie să trăim cu ea zi după zi - poate că în 
această constă „fidelitatea” unui traducător... Să tră- 
ieşti împreună până la despărțirea amiabilă care con- 
stă în predarea manuscrisului către editor. Apoi, din 
nou, refacem cuplul și totul reîncepe. Ca în toate căs- 
niciile, situaţia este, în același timp, monotonă şi ac- 
cidentată. lubim, detestăm, suportăm. Râdem de ea, 
plângem din cauza ei, visăm despre ea (sunt sigură 
că activitatea onirică a traducătorilor este intensă!). 
Traducerea ne dă emoții, ne amuză, ne dă manii, idei 
fixe, elanuri, inhibiţii. Ne obosește și ne stimulează. 
Aşadar, traducerea este o acțiune cotropitoare şi ob- 


sedantă. 


Dacă aceasta este percepția mea privind traduce- 
rea, vă voi prezenta acum modul în care se face tra- 
ducerea, potrivit experienței mele, oricât de mică 


este ea şi oricât de tânără este încă. 


1. Traduc - risc 

În primul rând, privind la anii din urmă în care am 
tradus, trebuie să va mărturisesc că, deși poate părea 
bizar, mă văd mai ales ca un alergător de cursă lungă. 

Noi toți, traducători și traducătoare, avem un iti- 
nerariu. Al meu are fără îndoială o particularitate: 
marginalitatea în care s-a desfășurat. Eu sunt ceea ce 
s-ar putea numi, în limbaj modern, o traducătoare 
freelance. Adică m-am lansat în această meserie fără 


a fi legată de o anumită editură şi a trebuit să-mi vând 


114 


ProEuropeana Clubul cărții digitale 


Dosar DACIA LITERARĂ 


munca. Situaţie avantajoasă în măsura în care am 
pututsă decid după propriile mele criterii şi să acţio- 
nez după propriile mele alegeri. Situaţie careare însă 
şi o constrângere, mai degrabă excitantă decât difi- 
cilă: obligaţia de a convinge 

Am debutat deci nu cu un contract, ci cu riscuri, 
şi susţinută doar de un pact de încredere făcut între 
autori, editori şi mine. 

Autorii în viaţă pe care i-am tradus au avut încre- 
dere în mine, au crezut în mine; mai întâi în pasiunea 
mea, apoi în competențele mele. Și am avut impresia 
că am asentimentul celorlalţi care, din nefericire, nu 
mai sunt pe această lume, datorită energiei pozitive 
pe care o simţeam traducându-le opera, Un suflu pe 
care-l simţeam trecând pe deasupra mea în momen- 
tele în care mă îndoiam cel mai tare, Tuturora le-am 
reţinut mâna pentru a deveni, după aceea, pana lor 
în limba franceză. Am decis să fac mai mult de-atât, 
să le găsesc o editură în Franţa, chiar dacă pentru 
asta, a trebuit să pierd câteva alte pene, numeroase 
de astă dată. Mi-am pus în minte să apăr, cu îndârjirea 
unui alergător de cursă lungă, poeţii şi romancierii 
pe care-i iubesc - români binenţeles, găsind pe dru- 
mul meu sprijinul fără de care traducerile mele nu ar 
fi putut vedea lumina zilei vreodată. Mă gândesc la 
celal Institutului Cultural Român şi, mai recent, la fel 
de indispensabil, cel al Muzeului Literaturii din laşi. 

De ce oare este atât de greu să se găsească editori 
pentru traducerile noastre? Mă voi rezuma la a pre- 
zenta aici doar sectorul editorial francofon. Limba ro- 
mână ar fi o limbă care nu interesează? În Franţa, în 
2015, așa stau lucrurile. Și e puţin citită. Aproape la 
fel de puţin călimba bulgară sau limbile africane. Alre 
limbi, rare totuşi, sunt la modă. Traduse de către 
Actes Sud, cele trei titluri ale seriei Millenium, ale 
suedezului Stieg Larssen, s-au vândutin mai mult de 


5 milioane de exemplare, deschizând o nouă breșă 
pentru literaturile nordice şi scandinave. Alte limbi 
nu interesează. Singura care domină, fâră a ceda, ră: 
mâne limba engleză, Dacă un scriitor îşi doreşte să 
fie tradus în limba franceză, are interesul de a se fi 
născutla Londra sau New York. 

Există anumite frâne culturale, politice, simbolice 
care ar împiedica anumite literaturi să cucerească 
publicul francez? 

Ceea ce este sigur este faptul că editurile franţu- 
zeşti au îndoieli în privința a ceea ce vine din Romă- 
ia, ldem pentru Bulgaria, care suferă din cauza unei 
„imagini proaste”. 

Care absenţa unei „locomotive”, de tip Mankell 
sau Larson, împiedică o literatură străină să pă- 
trundă pe piaţă? 

Misterioase, capricioase, mecanismele care gu- 
vernează aceste atracţii (și aceste respingeri) reflectă 
raportul nostru mereu schimbător, cu lumea şi cu cei- 
laşi 

Cu toate acestea, în drumul meu am întâlnit edi- 


tori pasionaţi, curajoşi, fără îndoială, şi ei un pic ne- 

buni... Datorită lor, autorii pe care-i îndrăgesc au 
găsit o adevărată editură. Ana Maria Sandu și volu- 
mul ei Din amintirile unui Chelbasan (LEcorchure) a 
fost foarte călduros primită de către un cuplu de edi- 
tori pasionați şi generoși; cei zece autori din antolo- 
gia de nuvele, au fost cu adevărat adoptați de către 
un alt cuplu de editori cu care, lucrând, am avut im- 
presia că am împărtășit cu mult mai mult decât o sim- 
plă carte, iar ultima traducere, Vîntureasa de plastic 
(La ventolitre en plastique) de Marius Chivu tocmai 
aluat naştere în mâinile unui al treilea cuplu, belgian 
de data asta... Oare traducerea literaturii române este 


o poveste de dragoste? Așa mi se pare... 


2. Traducerea: de la dorinţă la povestea de 
dragoste 

În ceea ce priveşte restul, faptul că am ajuns la tra- 
ducere şi practica mea în această privinţă, sunt pro- 
babil destul de asemănătoare cu cele ale majorității 
traducătorilor. Şi cred că ne întâlnim tocmai pentru 
a putea vorbi despre practica și experiențele noastre. 

Pe scurt, din punctul meu de vedere, acest simpo- 
zion este ocazia de a răspunde întrebărilor puse frec- 
vent de către profani: Cum ajungi traducător? Cum se 
face o traducere? 

Pentru a răspunde la aceste întrebări, aş spune 
două cuvinte esenţiale pentru mine: dorința și prac- 
tica. Eu sunt fidelă acestei succesiuni și coordonări, 
fără a aplica principiul demersului teoretic. 

lar împotriva eventualelor critici, îmi ridic para- 
trăznetul citându-l pe confratele nostru, Philippe Jac- 
cottet, traducător mai presus de toate suspiciunile, 
care spunea: „Tendinţa naturală este de a nu avea în- 
credere în teorii, şi deci de a pleca de jos, de la lucru- 
rile mărunte, de a pleca de la acest centru pe care-l 
reprezentăm fiecare dintre noi, de a pleca de la sine 


însuşi” (Semaisons). 


De ce există oare această dorința profundă, 
această atracție a limbii române? Dificil de a explica 
de ce iubim o limbă străină şi o țară... Mai întâi de 
toate, în ceea ce mă priveşte, muzica joacă un rol de 
mediator și cred că ea este cea care m-a făcut să aleg 
această meserie, constituind un fel de „pulsaţie” spre 
traducerea unei limbi pe care aș defini-o ca muzicală. 
Şi cum lectura îmi era esenţială, mi-am dat seama cu 
ușurință că traducerea ar putea conjuga cele două 
atracţii. lar cum pentru a putea traduce limba ro- 
mână trebuia să fiu scăldată de ea, de sonoritățile şi 
modulaţiile ei, a fost firesc să decid să mă instalez în 
Bucureşti. 

Dacă limba română m-a sedus, este poate şi fiin- 
dcă am învăţat-o într-o modalitate seducătoare. Nu 
ştiu dacă există limbi inaccesibile sau limbi pe care 
vorbindu-le, le îndepărtăm. Este deci vocea limbii cea 
care m-a sedus. Şi dacă mi se va obiecta că literatura 
este scrisă, lucru pe care nu-l pierd din vedere, voi 
răspunde că, din fericire, putem auzi vocea limbii 
scrise. Da, literatura ca și limba sunt scrise, dar scrii- 
torul aude ceea ce scrie. Dacă scriitorul alege un cu- 
vânt anume mai degrabă decât un altul, echivalent 
din punct de vedere semantic, o anumită formulare 
în locul alteia la fel de semnificativă, este din cauza 
faptului că aceasta „cânta” și-i „vorbeşte” în acelaşi 
timp. 

Este vorba despre „murmurul limbii”, după cum 
îl numea Roland Barthes, pe care-l definea drept 
„muzica sensurilor”. Scrisul şi, îndrăznesc eu să spun, 
traducerea, înseamnă perceperea, folosirea, materia- 
lizarea și transmiterea acestui murmur. 

În apetitul meu de a citi, am devorat anumiţi au- 
tori, adevărați purtători ai acestor elemente diferite 
şi complementare. Dar de fiecare dată, saţietatea a 
fost de neuitat datorită modului insolit în care acești 


autori folosesc limba, ca expresie a realității şi-n ace- 

laşi timp „în ciuda realităţii” - formula este a lui 
Malraux. 

Mihai Eminescu face parte dintre acești autori. 
L-am descoperit la începutul drumului meu de tra- 
ducătoare, cu poezia sa, iar recent, anul trecut, cu proza 
sa, cu ocazia rezidenţei mele de traducere la Ipotești, 
localitatea natală a lui Mihai Eminescu. Aici am avut 
mai întâi dorința să traduc și apoi cea mai mare bu- 
curie, de a traduce proza scurtă a acestui „creator de 
frumuseți unice”. În anii 1930, datorită apariției stu- 
diilor critice ale lui George Călinescu, Eminescu a fost 
recunoscut ca un nuvelist surprinzător prin puter- 
nica sa forță romantică, prin fantezia sa îndrăzneață, 
asociată cu reflecţiile meditative și turmentate „pros- 
pectând abisurile şi orizonturile largi ale existenței” 
(Eugen Simion). Eminescu introduce în literatura ro- 
mână fantasticul romantic în formele sale evoluate: 
cu o vibraţie spirituală şi o viziune cosmologică. Tot 
Eminescu este cel care declanșează așa numita proză 
de idei, asociind descrierea și reflecția, dând glumei 
o dimensiune intelectuală, potrivit modelului cunos- 
cut de istoria romantică, cu etapele sale succesive în 
care se dezvoltă o idee fundamentală, cu profunde 
implicaţii sociale şi morale. 

Anumiți critici au afirmat că aducând la lumină 
nuvelele sale postume, Eminescu ar apărea „minor”, 
neconsistent, plasându-se sub arta literară. Astăzi, 
eroarea acestui punct de vedere nu mai trebuie de- 
monstrată. Publicarea postumă a nuvelelor sale a pus 
în evidenţă aspecte inedite în creația eminesciană. 
Ceea ce s-a numit setea de infinit, năzuința spre su- 
blim la Eminescu poetul, este amplificat în proza sa 
literară; unele din trăsăturile ei sunt confirmate, sunt 
adăugate altele noi, cum ar fi îndrăzneala de a crea 
cosmogonii şi de a stăpâni astrele prin intermediul 


ştiinţelor oculte. În anumite nuvele eminesciene, sen- 


timentul cosmic este afirmat cu tărie, această putere, 
foarte romantică, de a controla lumea astrală şi de a 
o adapta vibrațiilor unui spirit pasionat, creator de 
paradisuri siderale. Datorită contribuției lui Eminescu, 
romantismul capătă noi dimensiuni printre care, în 
primul rând, dimensiunea de ordin spiritual, inte- 
grându-l astfel din plin în mişcarea literară euro- 
peană. 

Cele trei nuvele: Ioan Vestimie, Archaeus, Umbra 
mea, pe care le-am tradus, ilustrează aceste diferite 
aspecte și susțin astfel imensul talent de prozator al 
lui Eminescu. 

Aceste nuvele au fost descoperite şi publicate în 
România după moartea autorului; deşi unele dintre 
ele au fost prea puţin sau abia finalizate, nuvelele 
acestea oferă o lectură pasionantă care ar trebui să 
permită publicului francofon să realizeze dimensiu- 


nea geniului lui Mihai Eminescu. 


3. Practica: de la prudenţă la îndrăzneală 

Dar în toate acestea, practica mea de traducător... 
unde este?... ce este ea? Mai întâi de toate, cred că 
plenitudinea unei traduceri provine din lectura inte- 
grală a operei, care poate lua mai mult sau mai puţin 
timp, în funcţie de autor, și care se poate dovedi 
uneori imposibilă, uneori insuficientă. 

Există apoi, în practica mea, ceea ce numesc pri- 
mul jet care în realitate nu are nimic dintr-o erupție! 
Este o muncă lentă, penibilă, care solicită o concen- 
trare integrală. Ştim efectul Margueritei Duras care, 
în emisiunea „Apostrophes”, la întrebarea: „Cum 
scrieți?” a răspuns - „Înşir cuvinte pe pagină” Tradu- 
cătorul recunoaşte aceasta în pagina pe care o tra- 
duce. Cuvintele înșirate sunt tocmai treaba sa în ceea 
ce priveşte, nu „primul jet”, ci „primul traseu”, labo- 


rios şi sub semnul prudenței. 

După introducerea textului pe calculator, obișnu- 
iesc că citesc texte similare, care mi se par a fi în re- 
zonanţță cu textul de tradus, fără a ști prea bine de ce. 
În timp ce traduceam Din Amintirile unui Chelbasan 
(Lecorchure) şi Cum mi-am petrecut vacanţa de vară 
(acesta nepublicat din păcate), am citit numeroase 
romane ale căror personaje sunt copii, cum ar fi cel 
al lui Soledad Puertolas, romancieră spaniolă. În vi- 
ziunea pe care o dorim de asamblu a acestor romane 
şi a punctelor lor comune, dacă este cazul, există o 
categorie care ocupă un loc aparte, aceea a persona- 
jelor-copii. Înţelegem prin copii, pe toți cei care evo- 
luează la vârsta copilăriei sau adolescenţei — lăsând 
de o parte filiația, căci aceasta durează o viață în- 
treagă. O lectură rapidă poate lasă impresia că aceste 
personaje-copii sunt niște minorităţi silenţioase. De 
fapt, dacă li se studiază vocea narativă cu ceva mai 
multă atenţie, se constată că ei exprimă întotdeauna 
ceva cu claritate, indiferent dacă sunt complet ab- 
senţi, doar evocaţi sau cu adevărat prezenți în nara- 
ţiune. Este cazul textelor Anei Maria Sandu și ale lui 
T.O.Bobe. Pentru Deadline, am recitit romane cu ace- 
lași tip de construcţie-puzzle, cum ar fi: Desert şi Onit- 
romanului Adinei Rosetti este juxtapunerea realului 
şi imaginarului, scrisul ei fiind caracterizat de acest 
„între real şi imaginar”. În ceea ce-l priveşte pe 
Eminescu, el i-a „întâlnit” pe Lautrâamont și Edgar 
Poe, iar în acest moment, Gheorghe Crăciun îl are 
aproape pe Roland Barthes. 

De-a lungul întregii acestei faze de lectură-relec- 
tură-traducere, frazele nu încetează a mi se învârti 
prin minte, şi astfel capătă formă. 

Vine apoi, al doilea jet, cu adevărat eruptiv, căci 
prudența necesară trebuie să fie urmată de îndrăz- 
neala indispensabilă. Pentru acest al doilea jet, actul 


este de natură artistică: începe cu adevărat traduce- 


rea. Faza de îndrăzneală şi de euforie, cu instrumen- 
tul lor care este de data aceasta, dragostea pentru 
limba maternă însoțită de priceperea proprie. 

Prima alegere implică prudenţă, iar a două, în- 
drăzneală. Meseria de traducător este tocmai oscila- 
rea conștientă şi controlată între aceşti doi termeni: 
trebuie să-ţi fie teamă să traduci, şi, în același timp, 
să îndrăznești să traduci. Traducerea este o artă toc- 
mai prin această oscilare conștientă, care nu se su- 
pune vreunui spirit de sistem. Dacă traducerea nu 
este obligatoriu trădare - potrivit stereotipului bine 
cunoscut, este cu siguranță subtilizare: o parte de 
creație... 

Traducerea este o retragere dar nu este o renun- 
țare la sine însuși, este doar un fel de a-ți stăpâni 
teamă, de a-ţi da liber ție însuţi, pentru a expune cât 
mai bine cuvintele autorului. O solitudine fizică ex- 
tremă câteodată, dar o solitudine populată de cuvin- 
tele scriitorului. 

Primul text pe care l-am tradus a fost o piesă de 
teatru a lui Vlad Zografi. Am lucrat un an la acest text. 
Zografi a citit traducerea și am lucrat apoi pe text, 
foarte mult, împreună. Nu a fost un profesor, dar m- 
a învăţat să mă eliberez de clișee și de limbajul uni- 
versitar. 

Îmi amintesc că am acordat mult timp înjurături- 
lor înflorite din piesele sale, regretând precara mea 
experienţă și / sau sărăcia lingvistică în acest dome- 
niu a limbii franceze. Dar Vlad, perfect francofon, nu 
m-a lăsat să atenuez cuvintele sale, şi a făcut foarte 
bine. 

lată de ce mi se pare că una dintre calitățile tra- 
ducătorului este maleabilitatea. 

lar îndoiala? Poate fi considerată drept o calitate? 
Este necesară îndoiala, este normală? Nu am vreun 
răspuns, ceea ce ştiu este că ea mă însoțește în 


permanenţă și în toate traducerile mele. Am chiar im- 

presia că este mai puternică, la fiecare nouă carte, 
chiar dacă experiența mea de traducător se dezvoltă. 
Deseori comparat cu un echilibrist, traducătorul are 
una dintre sarcinile cele mai delicate: unde se opreşte 
fidelitatea sa față de text, unde începe propria sa li- 
bertate? Şi în ce situaţii ezită traducătorul? 

Această îndoială de care vă vorbesc o resimt chiar 
în aceste momente, gândindu-mă la cartea pe care o 
traduc în prezent. Editura Maurice Nadeau mi-a acor- 
dat încrederea de a traduce în limba franceză roma- 
nul reputat ca foarte dificil al lui Gheorghe Crăciun, 
Pupa Russa. Trebuie imediat precizat faptul că tradu- 
cerea aceasta este un eveniment care nu te poate lăsa 
indiferent. Judecat ca de netradus fiindcă este de o 
dificultate extraordinară, acest roman beneficiază as- 
tăzi de entuziasmul și fidelitatea unui editor — 
Maurice Nadeau, ca şi de nebunia unei traducătoare 
care a decis să-l traducă... iată-mă. Presiunea este cu 
atât mai importantă pentru mine deoarece prima tra- 
ducătoare în limba franceză a lui Gheorghe Crăciun, 
Odile Serre, este autorul unei excelente traduceri a 
romanului Compunere cu paralele inegale (Composi- 
tion aux paralleles inegales), traducere recompensată 
cu premiul Pierre-Frangois Caille al Societății tradu- 
cătorilor francezi. Este inutil deci să vă spun că îndo- 
ielile mele devin, câteodată, adevărate angoase. 

La Crăciun, personajul principal este limba ro- 
mână. O îndoaie, o amestecă, o deportează, epui- 
zându-i toate resursele şi posibilitățile până în 
momentul în care, în sfârşit, ea începe să vorbească. 
O imensă construcție semantică sonoră. Acestă apro- 
piere, mai întâi de toate, muzicală, este poate ceea ce- 
mi permite să „avansez” fără a fi fără încetare 
epuizată datorită extremei violențe a cuvintelor, im- 


aginilor, situațiilor. 


A 
A 


LITERAR 


Cum bine spune Elfriede Jelinek, trebuie să „eta- 
lezi limba” pentru a-i arăta plasticitatea, maleabilita- 
tea. 

În sfârșit, ajungând la capătul etapelor pe care le- 
am descris, trebuie să vorbesc despre o ultimă încer- 
care pentru un traducător, cu posibila sa rigiditate 
sau cu posibila sa garanție: este vorba despre relec- 
tura şi corectura după prima printare. Elucidarea le- 
gată de trecerea la imprimerie este bine cunoscută 
scriitorilor. 

Este momentul în care nu mai ești sigur de nimic, 
nici chiar de ceea ce părea evident, atât teoretic cât 
şi practic, momentul în care resimțim din nou, în 
plină figură, îndoielile pe care le depășisem; momen- 
tul în care se dovedește că regulile necesare con- 


strâng prea tare pentru a fi respectate. 


Pentru a concluziona, literaţii, traducători la tim- 
pul lor, au văzut traducerea când ca un portret 
(Chateaubriand), o oglindă, o regenerare (Goethe), 
un ecou (George Brown), o stampă ştearsă a unui ta- 
blou frumos (Voltaire), un pahar perfect transparent 
(Gogol), o femeie frumoasă dar infidelă (Pierre 
d'Ablancourt), un duel cu mort (von Schlegel), o crimă 
(George Sand), o crimă pasională (Jean Pavans). Ea 
este, de asemenea, o artă susținută de către o ştiinţă 
(Georges Mounin) și o activitate jubilatorie care ne- 
cesită „o cântărire a cuvintelor” (Valery Larbaud). Eu 
văd traducerea ca pe un ciur pentru cuvinte, tradu- 
cătorul trebuind să treacă limba prin strecurătoare 


pentru a-i păstra doar esența pură. 


(Text scris în cadrul Atelierelor FILIT pentru traducă- 


tori de la Ipotești, septembrie 2015) 

lonel Teodoreanu 
— Foaie calificativă a d-lui Director de Scenă Aurel lon Maican — 


În tehnica legiuirii teatrale în vigoare, foaia califi- 
cativă este o preţuire anuală a valorii celui definit 
prin ea. Aşadar, legiuitorul a înțeles că valoarea unui 
element este fluctuantă, ea putând să varieze dela an 
la an. Astfel că menţiunea finală a unei astfel de foi 
nu are valabilitate indefinită, ci o valabilitate limitată 
la activitatea unui singur an, adică a unei singure sta- 
giuni. 

[...] O foaie calificativă, însă, nu este numai un act 
oficial de critică estetică; foaia calificativă are şi un 
scop practic, prin ea legiuitorul a urmărit să fie apre- 
ciată şi utilitatea unui talent, eficiența lui față de 
instituţia respectivă. 

Din acest din urmă punct de vedere, prezenta 
foaie rupe continuitatea precedentelor. 

Într'adevăr, Consiliul de Administraţie al Teatrului 
Naţional din laşi, sesizat fiind de o reclamaţiune a 
actorilor împotriva D-lui Maican, a orânduit o an- 
chetă efectuată de subsemnatul dimpreună cu Dl. 
Mihail Sadoveanu. Această anchetă, complectată şi 
prin audierea D-lui Aurel |. Maican, în şedinţa de azi 
15 Mai 1933, a avut ca rezultat următoarele consta- 
tări formulate de plenul Consiliului la procesul verbal 
No. 9 din 15 Mai 1933, după cum urmează: 

„Consiliul având în vedere comportările abusive 
avute de Dl. Maican în calitate de Director de scenă, 
față de actori, cum sunt de pildă înjuriile aduse D-rei. 
N. Baciu şi D-lui N. Noicu, şi față de următoarele ar- 
tiste: D-ra Marcopol, D-ra Petrăchescu, D-ra Tăutu, 
este, cum sunt consemnate în declarațiile dela dosar; 
având în vedere demersul făcut de DI. Maican față de 
subordonatul său direct redactorul lon Sava, de-a-l 


determina să nu dea directive actorilor în piesa «Su- 
râzătoarea D-nă Beudet» ale cărei repetiţii le condu- 
cea Dl. Sava în scopul mărturisit de-a provoca 
căderea piesei; având în vedere încercarea D-lui. 
Maican de a determina o răzvrătire colectivă a acto- 
rilor împotriva unor hotărâri luate de Consiliul de 
Administraţie; având în vedere unele critici aduse 
Direcţiei şi Consiliului de Administraţie de către Dl. 
Maican în fața actorilor, critici prin care urmărea să 
diminueze autoritatea conducătorilor teatrului față 
de cei conduşi, creind o atmosferă de încordare şi ne- 
încredere împroprie bunului mers al Instituţiei...” 

Din aceste constatări făcute de plenul Consiliului 
de Administrație într'un act oficial, rezultă ca presti- 
giul D-lui Maican este substanţial sdruncinat, iar au- 
toritatea sa de conducător a artiştilor cu totul 
diminuată. În astfel de condiţii talentul său intrinsec 
devine inoperant față de materialul omenesc cu care 
trebue să lucreze. 


Considerând în concluzii aceste două elemente: 
Talentul rămas intact 

Ineficiența acestui talent în mediul şi 
circumstanţele locale, - dar calificativul care izvo- 
răşte din proeminenţa talentului dar şi din deficitul 


prestigiului adică: mulțumitor. 


DIRECTOR, 
lonel Teodoreanu 


Cu ştampila Ministerului Instrucțiunii Culte şi 
Arte laşi * Teatrul Naţional 

DOCUMENTELE REGĂSITE 


Registru de scenă (1930-1931) 


În patrimoniul Colecţiei „Istoria teatrului româ- 
nesc” se găseşte un Registru de scenă din Stagiunea 
1930-1931. Registrul are 117 pagini scrise, cu notații 
ale directorului Ionel Teodoreanu. 

Între anii 1930-1933, lonel Teodoreanu a deţinut 
postul de director al Teatrului Naţional din laşi. Este 


singura funcţie oficială pe care acesta a deținut-o. 


„Perioada directoratului lui Ionel Teodoreanu ră- 
mâne un moment distinct, prin calitatea sa ridicată, 
în istoria Teatrului Naţional din Iaşi. Conştiinciozi- 
tatea exemplară şi pasiunea nedezminţită, dublată de 
o remarcabilă competenţă, caracterizează în cel mai 
înalt grad persoana tânărului director”. 

INEDIT 


Cristinel C. POPA 


Păâstorel Teocdorecamw 


Seoarem Ia mveală un document inediz!/ O cerere a 
Zi Păsrorez Teodoreanu de a i se Pnlocut PASapPortul fr 
7rucar Iocalirarea de nastere „e trecută gresie”: nu Iasi 
er Dorohoz. Esre vorba despre o cerere aflară Ia Arhi 
veze Srarului Iasi si semnată Alexandru O. Teodoreanu 
(Păsrorel) 7 Un act important pentru istoria Zirerară. 
dar nu numai pentru ca. Documentul esre adresat 
Domnului Prefect al Inspecrorarului de Polizie Iasi Za 
dara de 27 august 2938... 

sere o forografie mai Durin CUNOsCULĂ arasară cu 
o czamă peste hârtia complerară cu cerneală violer, fo- 
rografie peste care Păsrorel si-a sertelit numele. har 
jos. se adresează sefului poliției locale scriind. destul 
de crrez. cu lirere de mană mie 


„Dornrnale Prefect. ara Onoarea ca vei ruga că 
DImnevOoIgi ca Caru PPaSPOrtUI Nr. 1072210 eliberat pe 
razermzete reia. Pratruzctăt cir eroare s'a trecut IOCaII- 
zarea mnasterei Iasi în Ioc de Dorohoi. Zotocicatcă vă 
FO scă Dimnevoigi a cIIspune că ri se elibereze zar 
72030 pPaspOore. Prirrigi ve ros asigurarea deosebizei 
rzzere corsicdereagiuni. AL. O. Teocdorecara ua”. 

Seurt SI cuprinzător. astfel îsi erala Păsrorel spiritul 
de corecrirudine ce-l anima! 


ProEurspsans Siubul cârșii digirale 


e 


Y 


FOTOGRAFIA REGASITĂ 


(1Se] SUPUIOA TLINIEI9II [E [PUOTEN INNaZNW [NIUOLUL-Ied Uz pere 917e130307) 
nSa1nong UIp ngS IN[NIEA '0p6[ U '[9103SEd 3P ESTUL.) 3172180304 
NUE3I0P03L O "IV 3112(De ap nude) 

lulian Marcel CIUBOTARU 


Documente din perioada revizoratului școlar eminescian (Il) 


Continuăm, în cuprinsul acestui studiu documen- 
tar, prezentarea investigațiilor arhivistice din fondul 
Revizoratului Școlar al județului laşi, cuprinzând anii 
1875 şi 1876, atunci când la conducerea instituției 
menţionate s-a aflat Mihai Eminescu. Ne-au stat în 
atenţie, în special, documentele care poartă semnă- 
tura poetului, precum și însemnări ale acestuia. 
Unele dintre actele identificate în arhive au fost edi- 
tate integral aici, altele, de importanţă redusă, au fost 
înregistrate sub formă de inventar. Aceste documente 
nu au mai fost transcrise până acum, o parte dintre 
ele fiind totuși publicate, sub formă de facsimil, de 
către editorii operelor eminesciene. Locul unde s-a 
tipărit facsimilul (numai dacă este cazul) a fost indi- 
cat în dreptul fiecărui document în parte. Aceste acte 
întregesc, alături de altele, publicate anterior!, faptul 
că cel mai spectaculos capitol al corespondenței lui 
Mihai Eminescu ne este oferit de epoca revizoratului 
şcolar (1875-1876). 


E 


Semnătura poetului — alături de scurte notații de 
natură administrativă - apare pe următoarele rezo- 
luţii / state de prezenţă de pe trimestrul al III-lea al 
anului școlar 1875 (judeţul lași): 

SJAN Iași, fond Revizoratul Şcolar, dosar nr. 86/1875, 
f. 8: statul de prezenţă trimis către revizor la 10 
septembrie 1875, de învățătorul şcolii din comuna 
Ciurea, P lonescu (nr. 36); notația poetului: La acta 
stat. de pres. trim. III 875. M. Eminescu; publicat în 


facsimil, în Eminescu, Opere. XVI, p. 393. 


SJAN laşi, fond Revizoratul Şcolar, dosar nr. 86/ 
1875, f. 10: statul de prezenţă trimis către revizor, 
la 19 septembrie 1875, de învățătorul din comuna 
Podgoriei Copou:, V. G. Mircea (nr. 62); notația 
poetului: La acta stat. de pres. trim. II] a. șc. 875. 
M. Eminescu; nefacsimilat în ediția de Opere, fără 
a se indica motivul („au fost omise [din dosarul 
nr. 86/ 1875, n.n.] două rezoluţii: raportul învăță- 
torului Vasile Mircea - Copou, și Vasile Mardare — 
Belceșşti. Rezoluţiile au același cuprins cu cele re- 
produse mai sus”; vezi Opere. XVI, p.776). 

SJAN laşi, fond Revizoratul Şcolar, dosar nr. 86/ 
1875, f. 13: statul de prezenţă trimis către revizor 
la 9 august 1875, de învățătorul M. Stoica din 
satul Icușeni, comuna Medeleni (nr. 44); notația 
poetului: La acta stat. de pres. trim. II] a. 875. M. 
Eminescu; publicat în facsimil, în Eminescu, Opere. 
XVI, p. 394. 

SJAN laşi, fond Revizoratul Şcolar, dosar nr. 86/ 
1875, f. 15: o scrisoare a primarului din Medeleni 
(I[on] Sbârnia), trimisă revizorului la 18 septem- 
brie 1875; notația poetului: La acta stat. de pres. 
trim. III, 875. M. Eminescu; publicat în facsimil, în 
Eminescu, Opere. XVI, p. 395. 

SJAN laşi, fond Revizoratul Şcolar, dosar nr. 86/ 
1875, f. 18: statul de prezenţă trimis la lași de 
către învățătorul din Poieni, comuna Socola (A. 
Vasiliu), la 20 septembrie 1875 (nr. 76); notația 
revizorului: La acta statelor de pres. trim. II] 875. 
M. Eminescu; publicat în facsimil, în Eminescu, 
Opere. XVI, p. 396. 

SJAN laşi, fond Revizoratul Școlar, dosar nr. 86/ 
1875, f. 20: statul de prezenţă trimis revizorului 
de către învățătorul din Tomeşti, loan Lateș, la 21 
septembrie 1875 (nr. 5); notația poetului: La acta 
stat. de pres. trim. III 875. M. Eminescu; publicat în 
facsimil, în Eminescu, Opere. XVI, p. 397. 

SJAN laşi, fond Revizoratul Școlar, dosar nr. 86/ 
1875, f. 22: statul de prezenţă trimis revizorului 
la 14 septembrie 1875, de către învățătorul V. 
Tanasachi, care funcționa în comuna Bivolari, 
plasa Turia (nr. 65); notația poetului: La acta st. 
de pres. trim. III 875. M. Eminescu; publicat în fac- 
simil, în Eminescu, Opere. XVI, p. 398. 

SJAN laşi, fond Revizoratul Școlar, dosar nr. 86/ 
1875, f. 24: statul de prezenţă trimis revizorului 
la 17 septembrie 1875, de către învățătorul din 
comuna Sculeni (nr. 27); notația poetului: La acta 
statelor de pres. trim. III 875. M. Eminescu; publi- 
cat în facsimil, în Eminescu, Opere. XVI, p. 399. 

SJAN laşi, fond Revizoratul Școlar, dosar nr. 86/ 
1875, f. 25: statul de prezenţă trimis revizorului 
la 12 septembrie 1875, de către învățătorul V. 
lonescu, care funcționa la școala din Stânca, plasa 
Braniște (nr. 56); notația poetului: La acta stat. de 
pres. trim. III 875. M. Eminescu; publicat în facsi- 
mil, în Eminescu, Opere. XVI, p. 400. 

SJAN laşi, fond Revizoratul Școlar, dosar nr. 86/ 
1875, f. 27: statul de prezenţă trimis revizorului 
la 15 septembrie 1875, de către învățătorul 
Dimitrie Negrescu, care activa la şcoala din co- 
muna Bădeni*, plasa Bahlui (nr. 35); notația poe- 
tului: La acta statelor de presenţă trim. III 875. M. 
Eminescu; publicat în facsimil, în Eminescu, Opere. 
XVI, p. 401. 

SJAN laşi, fond Revizoratul Școlar, dosar nr. 86/ 
1875, f. 29: statul de prezenţă trimis revizorului 


la 17 septembrie 1875, de către învățătorul V. 


Mardariu, care funcţiona la școala din Belceşti, 
plasa Bahlui (nr. 21); notația poetului: La acta sta- 
telor de pres. trim. III 875. M. Eminescu; omis in- 
tenționat în ediţia de Opere, vol. XVI (vezi p. 776). 


SJAN laşi, fond Revizoratul Şcolar, dosar nr. 86/ 


1875, f. 31: statul de prezenţă trimis revizorului 
la 18 septembrie 1875, de către 1. Ghiorghiu, în- 
vățător la şcoala din Hodora, comuna Belcești (nr. 
74); notația poetului: La acta stat. de pres. trim. 
III 875. M. Eminescu; publicat în facsimil, în 
Eminescu, Opere. XVI, p. 402. 


SJAN laşi, fond Revizoratul Şcolar, dosar nr. 86/ 


1875, f. 33: statul de prezenţă trimis revizorului 
la 24 septembrie 1875, de către Răducanu Băni- 
şor, învățător în comuna Brăești, plasa Cârligătura 
(ar. 56); notația poetului: La acta statelor de pre- 
senţă, trim. III 875; publicat în facsimil, în 
Eminescu, Opere. XVI, p. 403; deși semnătura poe- 
tului lipseşte de pe acest document, ea a fost 


transcrisă în Opere. XVI, p. 403. 


SJAN laşi, fond Revizoratul Şcolar, dosar nr. 86/ 


1875, f. 35: statul de prezenţă trimis revizorului 
la 10 septembrie 1875, de către Dimitrie Dăscălescu, 
învățător la şcoala din Cotnari (nr. 47); notația 
poetului: La acta stat. de pres. 875, trim. III, M. 
Eminescu; publicat în facsimil, în Eminescu, Opere. 
XVI, p. 404. 


SJAN laşi, fond Revizoratul Şcolar, dosar nr. 86/ 


1875, f. 37: statul de prezenţă trimis revizorului 
la 9 septembrie 1875, de către Emanoil Tanassachi, 
învățător la Cârjoaia, comuna Cotnari, plasa Bahlui 
(nr 3); notația poetului: La acta stat. de pres. trim. 
III 875. M. Eminescu; publicat în facsimil, în 
Eminescu, Opere. XVI, p. 405. 


SJAN laşi, fond Revizoratul Şcolar, dosar nr. 86/ 


1875, f. 39: statul de prezenţă trimis revizorului 
la 15 / 27 septembrie 1875, de către loan 

Georgescu, învățător la şcolile din Erbiceni şi 
Totoești, comuna Podul Iloaiei, plasa Bahlui (nr. 
87); notația poetului: La acta stat. de pres. trim. 
III 875. M. Eminescu; publicat în facsimil, în 


Eminescu, Opere. XVI, p. 406. 


SJAN laşi, fond Revizoratul Școlar, dosar nr. 86/ 


1875, f. 41: statul de prezenţă trimis revizorului 
la 14 / 26 septembrie 1875, de către Vasile Lohan, 
învățător la şcoala din comuna Podul Iloaiei (nr. 
103); notația poetului: La acta statelor de pres. 
trim. III 875. M. Eminescu; publicat în facsimil, în 
Eminescu, Opere. XVI, p. 407 (în transcrierea în- 
semnării lui Eminescu s-a strecurat o mică inad- 
vertență: termenul statelor a fost redat abreviat 


(stat.), deşi Eminescu l-a scris în întregime). 


SJAN laşi, fond Revizoratul Școlar, dosar nr. 86/ 


1875, f. 43: statul de prezenţă trimis revizorului 
la 13 septembrie 1875, de către A. Silvestru, învă- 
ţător la școala din comuna Podul Iloaiei (nr. 72); 
notația poetului: La acta stat. de pres. trim. Il] 875. 
M. Eminescu; publicat în facsimil, în Eminescu, 
Opere. XVI, p. 408. 


SJAN Iaşi, fond Revizoratul Şcolar, dosar nr. 86/1875, 


f. 45: statul de prezenţă trimis revizorului la 10 sep- 
tembrie 1875, de către Anastasie Andriescu, învă- 
țător în satul Sinești, plasa Cârligătura (nr. 64); 
notația poetului: La dos. statelor de presenţă, trim. 
III 875. M. Eminescu; publicat în facsimil, în 
Eminescu, Opere. XVI, p. 409 (în tran-scrierea în- 
semnării lui Eminescu s-a strecurat o mică inadver- 


tență: termenul dos. a fost citit acta). 


SJAN laşi, fond Revizoratul Școlar, dosar nr. 86/ 


1875, f. 47: statul de prezenţă trimis revizorului 
la 23 septembrie 1875, de către Mihail Ghidio- 
nescu, învățător la şcoala din comuna Miroslava, 
târgușorul Galata, plasa Stavnic (nr. 36); notația 
poetului: La acta stat. de pres. trim. Il 875. M. 


Eminescu; publicat în facsimil, în Eminescu, Opere. 
XVI, p. 410. 

SJAN laşi, fond Revizoratul Şcolar, dosar nr. 86/ 
1875, f. 49: statul de prezenţă trimis revizorului 
la 17 septembrie 1875, de către Miron Lupescu, 
învățător la școala din Găureni, comuna Miro- 
slava, plasa Stavnic (nr. 63); notația poetului: La 
acta stat. de pres. trim. Il] 875. M. Eminescu; publi- 
cat în facsimil, în Eminescu, Opere. XVI, p. 411. 

SJAN laşi, fond Revizoratul Şcolar, dosar nr. 86/ 
1875, f. 51: statul de prezenţă trimis revizorului 
la 16 septembrie 1875, de către primarul comu- 
nei Popeşti (nr. 1101), pentru învățătorul din lo- 
calitate; notația poetului: La acta stat. de pres. 
trim. III 875. M. Eminescu; publicat în facsimil, în 
Eminescu, Opere. XVI, p. 412, redând vechea pagi- 
nație a dosarului (f. 50, vezi p. 413). 

SJAN laşi, fond Revizoratul Şcolar, dosar nr. 86/ 
1875, f. 53: statul de prezenţă trimis revizorului 
la 11 septembrie 1875, de către autoritățile din 
comuna Voineşti, pentru învățătorul din locali- 
tate, Gheorghi Dimitriu (nr. 1156); notația poetu- 
lui: La acta statelor de pres. trim. II 875. M. 
Eminescu; publicat în facsimil, în Eminescu, Opere. 
XVI, p. 413. 


E 


Dosarul nr. 87/ 1875 cuprinde scrisorile învăță- 
torilor din judeţul lași, care îl informează pe revizor 
despre deschiderea anului școlar, precum şi despre 
alte aspecte de natură administrativă. Astfel, învăță- 
torul P. lonescu de la școala din satul Ciurea, a trimis 
revizorului, la 2 / 14 septembrie 1875, un tabel sta- 
tistic privitor la starea instrucţiunii școlare primare 
din comuna unde activa ca pedagog (f. 1-2, nr. 35), 
document pe care Eminescu l-a primit, l-a citit și a 


făcut o scurtă însemnare pe el cu privire la dosarul 

în care trebuia încadrat (la acta deschid. școalelor, a. 
1875 / 76, M. Eminescu). Acelaşi învăţător a expediat 
o altă scrisoare revizorului, datată tot 2 / 14 septem- 
brie 1875, în cuprinsul căreia a precizat: În zioa de 
întăi septembrie curent s-au început prelegerile la 
această școală, după ce mai întâi s-a săvârșit cerimo- 
nia sfinţirei apei (£. 3). Şi pe acest document Eminescu 
a notat obişnuitele însemnări: la acta deschiderei 
școalelor, a. 1875 / 76, M. EminescuS. 

Învățătorul din Cristeşti (plasa Braniște) - Neculai 
Ştefaniu - a informat autoritățile ieșene despre faptul 
că Tabloul Statistic nu s-a putut trimite mai devreme 
de 15 septembrie 1875 (data trimiterii scrisorii), din 
causă că nu s-a deschis cursul la 1 septembrie, ci acum, 
la 15, fiindcă Primăriea nu a făcut reparaţiunea cuve- 
nită localului de școală şi nici nu mi-au comunicat lista 
de nr. copiilor [cu drept de a, n.n.] frecventa şcoala 
până în ziua de 15 (£. 4). Revizorul a primit și citit do- 
cumentul, notând în partea dreaptă (sus) a paginii: 
la acta deschiderei școalelor, 1875 / 76, M. Eminescu”. 

Un Tablou statistic de staria Instrucțiunii Școalei 
primare de băieţi din comuna Cristești, cotuna 
Hulboca a înaintat autorităţilor ieşene, în septembrie 
1875, învățătorul Gh. Zaharescu, care funcționa ca 
pedagog la şcoala mai sus numită. Misiva în cauză se 
păstrează în acelaşi loc cu celelalte despre care a fost 
vorba până acum, conținând următoarea însemnare 
a lui Eminescu: la dosarul deschiderei școal, a. Șc. 
1875 / 76. M. Eminescu (f. 6%. 

Deşi deschiderea anului școlar a fost programată, 
în anul 1875, pentru ziua de 1 septembrie, acest fapt 
nu a fost respectat în toate unităţile de învățământ 
din judeţul lași. Învățătorul A. Vassiliu a informat Re- 
vizoratul că la școala din Poieni, comuna Socola, cursu- 
rile s-au deschis la 2 a curentei luni și s-au început 
prelegerile tot în localul cel vechi. Şi pe acest docu- 
ment Eminescu a notat obişnuitele însemnări: la acta 


deschiderei școalelor, a. șc. 1875 / 76, M. Eminescu (£. 
8). În schimb, învățătorul M. Lazăr a informat că, la 
şcoala din satul Cârniceni, cursurile s-au deschis în 
întâiu a presentei luni septembrie. Primind epistola, 
revizorul a notat: la acta deschiderei școalelor, a. 1875 
776, M. Eminescu (£. 9). 

Misiva învățătorului din Grigorieni, referitoare la 


acelaşi aspect, merită redată în întregime: 


România 

Școala publică primară rurală din Târgușiorul 
Grigorieni, comuna Hermeziu, plasa Curia, judeciul lași 

Nr. 71 

1875, septembrie în 11 / 23 zile 
Domnule Revisore! 

Anexată de aceasta cu tot respectul am onoarea a 
Vă presenta procesul-verbal încheiat de comitetul șco- 
lar la redeschiderea școalei pentru anul școlar 1875 / 
76, serbare care a avut loc în ziua de zece a curentei, 
întrucât abia acum s-a terminat întrucâtva reparația 
localului de școală, cari a mobilierului nici s-a pregetat 
a se repara, fiindcă lipsesc fonduri budgetare. Cu toate 
acestea, dacă ar fi bunăvoință, am recolta. Prin ur- 
mare, vin a Vă ruga, Domnule revisore, să binevoiţi a 
stărui la autorităţile competente de a se ameliora sta- 
rea localului, care se găsește tot după cum îl cunoaşteţi 
din raportul nr. [rămas liber, n.n.], nefăcându-se nicio 
ameliorare, asemenea mobilierului, pe lângă că este 
insuficient, dar şi cât este se află în stare degradată. 
Școala are necesitate încă de următoarele obiecte: 

1. Trei tabele pentru lucrarea la aritmetică și calcul 

2. Una icoană, care nu există nicicum 

3. Una masă cu scaunul ei pentru cancelarie 

4. Una catedră cu scaunul ei, care aseminea nu există 

5. Patru hărţi, adică Europa, Mapamondu, Oceania 
şi Dacia 

6. Una tabelă vopsită cu firma școalei 

7. Un număr de 1600 avertismente imprimate pen- 
tru aplicare de amendă conform art. 36 din Legea In- 
strucţiunii 

8. Un număr de 25 de coale atestate imprimate, 
care de asemenea nu există 

9. Un număr de trei bănci cel puţin și repararea a 
o parte din aceste presente 

Precum vedeţi, Domnule Revisore, toate acestea 
sunt de mare necesitate, din lipsa cărora subsemnatul 
este pus în posiţiune critică, încât toate ostenelile şi 
sârguinţa îmi este în zadar. 

Binevroiţi, Domnule Revisore, a primi asigurarea 
deosebitei mele consideraţii. 

Învățător, L. Andriescu 

Domniei Sale, 

Domnului Revizor şcolar pe judeţele Iași și Vaslui 

În partea dreaptă sus, Eminescu a notat: 

La acta deschiderii școalelor, 1875 / 76. M. 
Eminescu 

SJAN Iaşi, fond Revizoratul Şcolar, dosar nr. 
87/1875, f. 11%, publicată în facsimil (doar prima 
pagină), în Eminescu, Opere. XVI, p. 425. 


Alăturat acestei scrisori se află procesul-verbal în 
cuprinsul căruia este descrisă festivitatea deschiderii 
şcolii din Grigorieni și sunt amintite principalele mo- 
mente ale evenimentului. Mai întâi s-au rostit rugă- 
ciunile relative la sânţirea apei; apoi, Domnul 
învățător, dând lectură înaintea noastră și a tuturor 
elevilor articolelor din lege și regulamentului relativ 
la obligativitate, a ţinut un mic discurs bine simţit, prin 
care le-au arătat foloasele ce dobândește omul din în- 
văţătură, terminând prin a le dori bună-aplicaţiune şi 
[in]delegenţă, virtute cu care orice om ese cu bine în 
toate afacerile sale (f. 12). 

Un raport asemănător, înclusiv în ceea ce privește 


formularea ideilor, a fost trimis la 1 septembrie 1875 


şi de către învățătorul şcolii primare rurale din co- 
munei Hermeziu, C. Georgeanu (vezi f. 13-14). Şi pe 
acest document Eminescu a notat: La acta deschiderei 
școalelor, anul 1875 / 76. M. Eminescu (£. 13, dreapta 
sus)ii. 

La Stânca, plasa Branişte, acolo unde funcționa ca 
învățător V. lonescu, deşi cursurile s-au deschis la 1 
septembrie, problema cea mai acută privea numărul 
elevilor care participau la procesul educativ: /fșcoala] 
este frecventată până în prezent de vro 8 până la 10 
elevi pe zi, din cauza interesului strângerii produselor 
ceriale, ce nu s-a mântuit încă. Acelaşi invățător se 
plângea și de faptul că: Reparațiunea localului încă nu 
s-a făcut, din cauza întârzierii aprobării creditului ce 
a regulat Primăriea locală pentru aseminea repara- 
țiune și care abea acum a venit cuvenita aprobare (f. 
15). Revizorul a făcut notații şi pe acest document: 
La acta deschiderei școalelor, a. șc. 875 / 76. M. 
Eminescu (f. 15)? 

Filele 16-17 din dosarul 87 cuprind tabelul 
statistic privitor la starea instrucţiunii din satul Bă- 
deni, trimis revizorului la 15 septembrie 1875. Deşi 
numele comunei este redat de învățător sub forma 
Bădeni, Eminescu a notat pe scrisoarea pedagogului 
(£. 1615) următoarele: comuna Scobinţi, ceea ce arată 
că această din urmă localitate devenise centru admi- 
nistrativ, în defavoarea satului Bădeni, încă din a 
doua jumătate a secolului al XIX-lea. Însemnarea poe- 
tului de pe acest document este următoarea: La acta 
deschiderei școalelor, a. șc. 875 / 76. M. Eminescu. Ace- 
laşi învățător din Bădeni a mai informat Revizoratul 
că școala din această cotună s-a deschis astăzi, de la 1 
/ 13 septembrie, act pe care poetul a notat: La dos. 
deschid. şcoalelor, a. 875 / 76. M. Eminescu (£. 181%). În 
aceeași perioadă, la 6 septembrie 1875, şi învățătorul 
loan Ghiorghiu a trimis revizorului o scrisoare, ală- 


turi de un tablou statistic, înformându-l despre starea 

învățământului din satul Hodora, comuna Belcești 
(vezi f. 19-2015). La f. 19 poetul a notat: La acta des- 
chid. școal. a. şc. 875 / 76. M. Eminescu. 


Aceleași documente au mai fost trimise la lași și 
de către: 

Dimitrie Dăscălescu, învățător în comuna Cotnari, 13 
septembrie 1875, nr. 49 (vezi f. 21-22); notația re- 
vizorului: La acta deschiderei școalelor, 875 / 76. 
M. Eminescu!* 

Emanoil Tanasachi, învățător la Cârjoaia, comuna 
Cotnari, 15 septembrie 1875, nr. 5 (vezi f. 23- 
2417); notația revizorului: La acta deschiderei 
școalelor, a. şc. 875 / 76. M. Eminescu 

G. Mihăeș, învățător la Cepleniţa, plasa Bahlui, 5 / 17 
septembrie 1875 (vezi f. 2515); notația revizoru- 
lui: La dosariul deschiderei școalelor. a. șc. 1875 / 
76. M. Eminescu 

Christe A. Karakasch, director al unui institut privat 
din lași, 16 septembrie 1875 (vezi f. 26-271): no- 
taţia revizorului: La acta deschid. școalelor, a. șc. 
875 / 76. M. Eminescu 

N. Şteffaniu, învățător la Cristești, comuna Bosia, 28 
noiembrie 1875, nr. 24 (vezi f. 28-29); acest do- 
cument nu cuprinde însemnări ale revizorului. 

loan Lateș, învățător la Tomeşti, 25 septembrie 
1875, nr. 7: în luna curentă, această școală a fost 
nefavorabil frecventată, încât numai în săptămâna 
expirată au vizitat școala 2 copii, precum şi în zilele 
de 23 și 24 s-au presentat câte 2 copii (vezi î. 30); 
notația revizorului: La dosariul ştirilor statistice, 
jud. lași. M. Eminescu 

Elena Bardassaru, învățătoare în comuna Socola, 23 
septembrie 1875, nr. 38 (vezi f. 31-3220); notația 
revizorului: La dosariul ştirilor statistice, jud. lași. 


M. Eminescu. 


Același dosar (nr. 87) mai are în componența sa 
un număr de 24 file, cuprinzând scrisori şi tabele sta- 
tistice ale învăţătorilor din județul laşi trimise revi- 
zorului şcolar, însă aceste documente nu au fost 
semnate de Eminescu. Cele mai multe dintre ele se 
referă la absenteismul ridicat din cadrul unităților 
şcolare în primul trimestru al anului şcolar 1875 / 
1876. Deși nu au fost semnate de poet, cele 24 de file 
sunt importante, întrucât au fost redactate în pe- 
rioada revizoratului şcolar eminescian. Numele învă- 
ţătorilor şi școlile unde activau aceștia sunt 


enumerate, succint, în cele ce urmează: 


loan Gheorghiu, învățător în satul Hodora, comuna 
Belceşti, 29 septembrie 1875, nr. 78: școala 
aceasta a [fost] frecventată neregulat din cauza 
epidemiei coriului (vezi f. 33); 1 noiembrie 1875, 
nr. 85 (vezi f. 42); 30 noiembrie 1875, nr. 93 (vezi 
f. 48-49); 

Emanoil Tanasachi, învăţător la Cârjoaia, comuna 
Cotnari, 1 octombrie 1875, nr. 9 (vezi f. 34); 1 no- 
iembrie 1875, nr. 15 (vezi f. 37); 30 noiembrie 
1875, nr. 21 (vezi f. 43); 30 noiembrie 1875, nr. 
25 (f. 44-45); 

Alexandru Popovici, învățător la Mogoşeşti, comuna 
Bodeşti, 29 septembrie 1875, nr. 37 (vezi f. 35); 

Dimitrie Dăscălescu, învățător la Cotnari, 1 octom- 
brie 1875, nr. 57 (vezi f. 36); 1 noiembrie 1875, 
nr. 66 (vezi f. 38); 1 decembrie 1875, nr. 69 (vezi 
f. 52); 1 decembrie 1875, nr. 70 (vezi f. 53-54); 

Alexandru Zavlosche, învățător la Comarna, comuna 
Tomeşti, 30 septembrie 1875, nr. 55 (vezi f. 39- 
40); 

G. Costișianu, învățător la Cucuteni, plasa Stavnic, 29 
septembrie 1875, nr. 34 (vezi f. 41); 

Dimitrie Negrescu, învățător la Bădeni, comuna 
Scobinţi, 1 decembrie 1875, nr. 47 (vezi f. 46-47); 

P Ionescu, învățător la Ciurea, plasa Codru, 1 decem- 
brie 1875, nr. 75 (vezi f. 50-51); 

Christe A. Karakasch, director al unui institut privat 
din lași, 15 decembrie 1875, nr. 68 (vezi f. 55-56). 


Edităm în continuare o serie de scrisori primite 
de Mihai Eminescu de la învățătorii satelor din jude- 
ţul laşi, documente care se păstrează la SJAN Iași, fon- 
dul Revizoratului Şcolar, dosarul nr. 92 / 1875. 
Precizăm că în cuprinsul aceluiași dosar se păstrează 
şi alte misive, rapoarte, cereri ale pedagogilor adre- 
sate revizorului şcolar, însă noi le-am selectat pentru 
editare doar pe cele care sunt semnate în original sau 
cuprind însemnări ale lui Eminescu, în acest fel având 
certitudinea că poetul însuşi a citit actele respective, 
având ştiinţă despre starea învățământului rural din 
vremea sa. 

1 

Scrisoarea învățătorului Th. Dimitriu de la 
şcoala din Dumeşti, trimisă revizorului la 18 sep- 
tembrie 1875 - SJAN lași, fondul Revizoratului 
Şcolar, d. 92 / 1875, f. 1, nefacsimilată în Opere. 
XVI. 


18 septembrie [1]875 

Ştampila comunei Păuşeşti, plasa Cârligătura 

Nr. 106 

Domnule Revisore! 

Subsemnatul, învăţător al școalei primare rurale 
din comuna Dumești, plasa Cârligătura, judeţul Iași, 
respectuos vin prin aceasta a vă ruga să binevoiţi de a 
numeriza și sigila presentul registru de inspecțiunea 
persoanelor în drept de a inspecta şcoala din zisa co- 
mună, conform art[icolelor] 80 şi 81 din Legea Instruc- 


țiunei. 


Primiţi asigurarea respectuoaselor mele conside- 
rațiuni. 

Învățător, Th. Dimitriu 

D/omniei] Sale, Domnului revizor școlar al jud. laşi 

În partea dreaptă sus, Eminescu a notat: 

Se va inapoia registrul cu sigiliul aplicat. Acta 
cor[espondenţei] cu școalele din jud. lași, M. Eminescu 


II 
Scrisoarea învățătorului Vasile Tanasachi din 
comuna Bivolari, trimisă revizorului la 1 septem- 
brie 1875 - SJAN Iași, fondul Revizoratului Şcolar, 
d. 92 / 1875, f. 2, publicată în facsimil, în Eminescu, 
Opere. XVI, p. 443. 


Ştampila comunei Bivolari?! 

Nr. 59 

1875, septembrie 1 

Domnule Revisor! 

Prin raportul nr. 55 din 8 august 1875, v-am reco- 
mandat pe DI. loan Ionescu de a-l instala de suplinitor 
la această școală; subsemnatul, vă roagă de a nu în- 
târzia instalarea lui, fiindcă întâmplin dificultăți cu 
clasele ce le-am deschis de la 1 septembrie anul curent. 

Primiţi, Domnule Revisor, asigurarea profundului 
respect ce vă conserv. 

Învăţător,V. Tanasachi 

Domniei Sale, 

Domnului Revisor școlar [al] circomscripţiei de 
lași, M. Eminescu 

În partea dreaptă sus, Eminescu a notat: 

La acta corespondenţei cu învățătorii din jud. lași; 


s-a răspuns, M. Eminescu 


III 
Scrisoarea învățătorului M. Lazăr din Cârniceni, 
trimisă revizorului la 5 august 1875 - SJAN Iași, fon- 

dul Revizoratului Școlar, d. 92 / 1875, f.4, publicată 
în facsimil, în Eminescu, Opere. XVI, p. 444. 


România 

Școala primară rurală din comuna Cârniceni 

Nr. 60 

1875, august 5 

Domnule Revisor! 

Subsemnatul, cu onoare vin a vă recomanda pe tâ- 
nărul Vestale Nicolai, absolvent de cursul primar de 
patru clase în lași, după atestatul ce îl posedă, precum 
și un act de promoțiune de clasa I! de la Gimnasiul 
„Ștefan cel Mare” spre a binevoi a-l numi ca adjutor 
provisor la școala din comuna Cârniceni, plasa Turia, 
acest judeţ, pe lângă [sub]semnatul, în locul Dlui Gh. 
Troia, retras de la acest post pentru necapacitate. 

Binevoiţi a primi, Domnule Revisore, asigurarea 
[de]osebitei mele consideraţii ce vă conserv. 

Învățător, M. Lazăr 

Domniei Sale, 

Domnului Revisor școlar al judeţului laşi 

În partea dreaptă sus, Eminescu a notat: 

Dnul Vestali Neculai posedă atistat de patru clase 
primare cu media generală şase, nr. 32 din [1]871. 
Școala din Sărărie/ Act de promoţiune în cl/asa a] II[- 
a] gim/nazială]. Media generală 4,35 / corigent la 
limba română (Gimnasiul „Ștefan cel Mare”, nr. 45 / 
[1]874 / 75. Dosariul coresp. cu școalele din jud. lași. 
M. Eminescu 


IV 
Scrisoarea învățătorului din Costuleni, co- 
muna Prisecani, trimisă revizorului la 7 august 
1875 - SJAN Iași, fondul Revizoratului Şcolar, d. 
92 /1875,f. 5, publicată în facsimil, în Eminescu, 
Opere. XVI, p. 445. 


România 

Înv. Şcoalei din cotuna Costuleni, com. Prisecani, 
pl. Braniște, jud. laşi 

Nr. 19 

1875, august 7 
Domnule Revizore! 

Subsemnatul are onoare a vă supune la cunoștiința 
Dv. că școala din astă cotună este incendiată încă din 
anul expirat, pentru care s-a prevăzut în bugetul comu- 
nei pe anul curent vro 700 fi. pentru reparația acestei 
școli, dar, cu toate acestea, văd că până acum nu s-a 
luat nicio măsură de nimenea în privinţa aceasta; pen- 
tru care vă rog să binevoiţi a regula ce veţi crede de cu- 
viință spre a nu se întârzie cu aseminea reparaţie. 

Primiţi, Vă rog, Dle Revizor, asecurarea profundu- 
lui meu respect ce Vi-l conserv. 

Învățător, [urmează semnătura acestuia] 

Domniei Sale, 

Domnului Revisor şcolar al judeţului laşi 

În partea dreaptă sus, Eminescu a notat: 

S-au făcut pașii cuveniţi. La dos. coresp. cu școalele 


din jud. lași. M. Eminescu 


V 
Scrisoarea învățătorului şi preotului A. 
Romano din Măcărești, trimisă revizorului la 24 
august 1875 - SJAN Iași, fondul Revizoratului Șco- 
lar, d. 92 / 1875, f. 6%, publicată în facsimil (doar 
prima pagină), în Eminescu, Opere. XVI, p. 446. 


1875, august 24 
Nr. 26 
Domnule Revisore! 
Prin rapoartele nr. 2, 5, 23 s-a arătat toată starea 
acestei școli din această cotună Măcărești și fiindcă ur- 
mează mare necesitate vi se arată earăș și anume: lo- 


calul e cu totul discoperit și plouă în el, ferestrile sunt 

stricate, băncile sunt foarte stricate, nefiind reparate 
niciodată de când s-au făcut; tablă școala nu are deloc; 
am chinuit copiii anul acesta pe place și hârtie, lucru 
netolerat de Lege; lemne pentru încălzirea școalei nu-s, 
servitori nu, reparația școalei nu, întreţinerea școalei 
nu, nici salariul de învăţătoriu nu, cu un cuvânt ab- 
solut nimica, fiindcă pentru această școală consiliul 
comunal la facirea budgetului au prevăzut numai 
[pentru] cele 2 școale cheltuielile necesare, eară pe 
asta a lăsat-o ca uitată, ca [și] cum nici nu ar fi fost de 
loc; aceasta nu o înţeleg cum s-a făcut din partea con- 
siliului comunal. Pe așa considerente, Dle Revisore, vin 
a vă ruga să binevoiţi a mijloci, prin autoritățile com- 
petente, ca DI Primar, cel puţin să deschidă un credit 
pentru această școală și să facă reparația necesară, ca 
la întâiu a lunii viitoare să se înceapă cursul învăţă- 
mântului, căci școala, precum am zis mai sus, se află 
în starea cea mai diplorabilă, căci altfeliu cursul învă- 
țământului nu se poate începi şi Instrucţiunea va su- 
feri şi timpul se va pierde în zadar. 

Sper, Dle Revisore, că răspunderea nu mă va privi 
pe mine, ci pe persoana în drept, de la care depinde 
materialul școalei (Primarile), fiindcă astă iarnă am 
întreţinut eu școală 1 14 lună cu lemni şi servitoriu 
meu, dispre cari am rămas păgubaș. 

Primiţi, Dle Revisore, încredințarea [delosebitei 
mele consideraţii. 

Învăţiător, A. Romano — Preot 

Dlui Revisor școlar, [al] şcolilor din jud. laşi 

În partea dreaptă sus, pe prima pagină, Eminescu 
a notat: 


La dos. coresp. cu școalele din jud. lași. M. Eminescu 


VI 
Scrisoarea învățătorului Vasile Lohan din 
Podul Iloaiei, trimisă revizorului la 28 / 9 august 


1875 - SJAN laşi, fondul Revizoratului Şcolar, d. 
92 / 1875, f. 7, publicată în facsimil, în Eminescu, 
Opere. XVI, p. 447. 


Ştampila Şcolii publice din Podul Iloaiei, județul 
laşi 

Nr. 94 

1875, august 28 /9 

Domnule Revizor! 

Fiind timp foarte scurt până la deschiderea clase- 
lor, Vă rog binevoiţi de a-mi recomanda cărțile didac- 
tice ce trebuie introduse în toate clasele, pentru ca și 
eu să pot recomanda elevilor astei școli, pentru a și le 
procura. 

Primii, Vă rog, Dle Revizore, încredințarea de 
stimă ce Vă conserv. 

Învățător, V Lohan 

Domniei Sale, 

Domnului Revizore școlar al judeciului laşi 

În partea dreaptă sus, Eminescu a notat: 

La acta coresp. cu învățătorii rurali din jud. lasi. M. 


Eminescu 


VII 

Scrisoarea învățătorului din Sculeni, trimisă 
revizorului la 1 septembrie 1875 - SJAN lași, fon- 
dul Revizoratului Școlar, d. 92 / 1875, f. 8% publi- 
cată în facsimil (doar prima pagină), în Eminescu, 
Opere. XVI, p. 448. 

1875, septembrie 1 

România 

Învățătorul Târgului Sculeni 

Nr. 26 

Domnule Revisore! 
Fiindcă este instituită o comisiune care să esami- 


neze cărţile cele mai metodice didactice, spre a fi in- 

troduse în școale și fiindcă până acum au fost între- 
buinţate diferite cărţi în propunerea lecţiunilor; apoi, 
spre a se stabili o uniformitate de cărţi în toate școa- 
lele, Vă rog să binevoiţi a ne da lămurirea ce anume 
cărţi sunt bune de introdus, ştiind că până acum au 
fost întrebuințate cărțile următoare: 

Classa I: Metoda nouă de Grigorescu et [alii]?2; 
Lectură de Petrine (?) 

Classa II: Catehismul omul creştin de Codrescu?; 
Gramatica de Măcărescu?4; Geografia de Galliu 

Clasa III: Catehismul omul creştin de Codrescu; 
Istoria sacră de Petroniu; Gramatica de Măcărescu; 
Geografia de Galliu și Vlădescu 

Istoria românilor de Urechia 

Clasa IV: Istoria sacră de Petroniu; Istoria] ro- 
mânilor de V. A. Urechia; Geografia generală de 
Vlădescu; Gramatica de Măcărescu; Carte de lectură 
de Petrine 

Primiţi, Vă rog, Dle Revisore, încuviințarea prea 
[de]osebitei mele consideraţii. 

Invăţător, [urmează semnătura acestuia] 

Domniei Sale, 

Domnule Revisor școlar [al] jud. laşi 

În partea dreaptă sus, pe prima pagină, Eminescu 
a notat: 

La acta corespondenţei cu învățătorii din jud. lași. 


Se va răspunde Dlui învăţătoriu, M. Eminescu 


VIII 
Scrisoarea învățătorului Vasile Tanasachi din 
Bivolari, trimisă revizorului la 22 septembrie 
1875 - SJAN Iași, fondul Revizoratului Şcolar, d. 
92 / 1875, f. 9, publicată în facsimil, în Eminescu, 
Opere. XVI, p. 449. 


Nr. 74 
1875, sept. 22 
Domnule Revizore! 

Subsemnatul Vă roagă, acum, a tria oară: instalaţi 
de ajutor la școala din Bivolari pe loan Ionescu, fiindcă 
este greu subscrisului a fi singur și nici comuna nu vrea 
a-i plăti soldul prevăzut în budget până nu va fi recu- 
noscut și de Dvoastră, pentru care V-am scris prin ra- 
porturile nr. 55 din 8 august și 59 din 1 septembrie. 

Primiţi, Domnule Revisore, asigurarea profundu- 
lui respect ce vă conserv. 

Învățător, V. Tanasachi 

Domniei Sale, 

Domnului Revisor școlar M. Eminescu 

În partea dreaptă sus, Eminescu a notat: 

Înainte de a se numi un suplinitor, trebuie ca acest 
revizorat să vadă actele candidatului în cestiune. La 
acta corespondenţei cu școalele din jud. lași, M. 


Eminescu 


IX 
Scrisoarea învățătorului Vasile Lohan din co- 
muna Podul Iloaiei, trimisă revizorului la 6 / 18 
septembrie 1875 - SJAN Iași, fondul Revizoratu- 
lui Școlar, d. 92 / 1875, f. 10, nefacsimilată (omisă 
cu bună știință, vezi p. 781) în Opere. XVI. 


Ştampila Şcolii publice din Podul Iloaiei 

Nr. 99 

1875, septembrie 6 / 18 zile 

Domnule Revisor! 

Am onoarea de a Vă ruga să binevoiţi de a-mi da 
resultatul adresei nr. 94, relativ la cărţile ce trebuie în- 
troduse în școală. 

Primiţi, Vă rog, Domnule Revisore, încrederea de 
stimă ce vă conserv. 


Învățător, V. Lohan 

Domniei Sale, 

Domnului Revisor școlar al judeciului lași 

În partea dreaptă sus, Eminescu a notat: 

La acta coresp. cu învățătorii din jud. lași, M. Eminescu 


X 
Scrisoarea învățătorului din comuna Cucuteni, 
trimisă revizorului la 1 / 12 septembrie 1875 - 
SJAN lași, fondul Revizoratului Școlar, d. 92 / 
1875, f. 11, publicată în facsimil, în Eminescu, 
Opere. XVI, p. 450. 


Ştampila Şcolii rurale din comuna Cucuteni 
Nr. 31 
1875, septembrie 1 / 12 
Domnule Revisore! 

Cu respect vă referez că școala nu s-a putut des- 
chide și aceasta numai din neîngrijirea Domnului Pri- 
mar respectiv, căci n-a făcut reparația și obieptele 
necesare școalei, precum: învălirea pentru apărarea 
localului școlii, ce e cu desăvârșire stricat, repararea 
pe dinlăuntru și afară a pereţilor, facirea a 5 bănci, 
adică 3 din nou şi 2 din acele vechi, ce sunt stricate așa 
de tare încât astăzi școala nu mai are nicio bancă, fa- 
cirea a câtorva ferestre la sala de studiu, cumpărarea 
a 5 hărți — care acestea s-au prevăzut și prin raportul 
nr. 25 din 30 iunie a.c. La primăriea respectivă am 
făcut mai multe ceriri, însă văz că până în present nu 
s-a realizat nimica, pentru care Vă rog, Dle Revisore, a 
regula ce veţi găsi de cuviinţă. 

Primiţi, Vă rog, Dle Revisor, respectul ce Vi-l conserv. 

Învățător, [urmează semnătura acestuia] 

D. Salle, 

Dlui Revisore școlar al jud. laşi 

În partea dreaptă sus, Eminescu a notat: 

La acta coresp. cu școalele din jud. lași. S-au luat 


măsurile cuvenite, M. Eminescu 


XI 
Scrisoarea învățătorului M. Lupescu din Gău- 


reni, comuna Miroslava, trimisă revizorului la 24 
septembrie 1875 - SJAN Iași, fondul Revizoratu- 
lui Şcolar, d. 92 / 1875, f. 12, publicată în facsimil 
(doar prima pagină), în Eminescu, Opere. XVI, p. 
451. 


Ştampila Şcolii publice din comuna Miroslava 

Nr. 68 

1875, septem[brie] 24 

Dle Revisore! 

Respectuos vă supun la cunoștiința Dvs că la școala 
din căt[una] Găureni, com. Miroslava, plasa Stavnic, 
jud. lașșy, nu s-a început cursul învățăturii din causă 
că copii nu urmează la școală deloc, deși s-a făcut cu- 
noscut Primăriei respective încă de la 11 a curentei ca 
să facă învăţare tuturor părinţilor acelor copii, ca în 
ziua de 15 a curentei să se presinte la școală împreună 
cu copii, când are a se deschide școala și a se începe 
cursul învăţăturii, dar de atunci și până acum nu s-au 
presentat copiii la școală pentru a se putea începe cur- 
sul. Aseminea, am făcut rugăminte Primăriei respec- 
tive ca să trimită școalei lemne pentru internat, 
obiectele trebuitoare a toţi elevilor din internat cât şi 
[din] şcoală, precum și lista pentru copiii care au de- 
venit la etate de 8 ani, însă toate au fost în zadar, căci 
nimic din cele citate nu s-au făcut. De aceea, Vă rog şi 
pe Dvs ca să binevoiţi a regula cele de cuviinţă. 

Primiţi, Vă rog, Domnule Revisore, asigurările con- 
sideraţiei mele. 

Învățător, M. Lupescu 

Dsale, 

Dlui Revisore școlar al circomscripţiei de lași 

În partea dreaptă sus, Eminescu a notat: 

La dosariul corespondenţei cu școalele din jud. laşi. 


M. Eminescu 

XII 
Scrisoarea învățătorului V. Tanasachi de la 


şcoala din comuna Bivolari, trimisă revizorului la 
12 decembrie 1875 - SJAN lași, fondul Revizora- 
tului Școlar, d. 92 / 1875, f. 23, publicată în facsi- 
mil, în Eminescu, Opere. XVI, p. 452. 


Ştampila şcolii din comuna Bivolari 

Nr. 111 

1875, decemvrie 12 

Domnule Revisore! 

Anexat de aceasta vă comunic un proces-verbal în- 
chiet asupra învăţătorilor din cotunele: Șipote și Andrie- 
şeni, conform însărcinării impuse de Dvs prin adresa nr. 
301 din 1 decemvrie anul curent, în care veți vedea cele 
menţionate prin citatul proces și veţi constata care este 
culpabilul ce a neglijat asupra instrucţiei?:, 

Învățător, V Tanasachi 

Domniei Sale, 

Domnului Revisor școlar M. Eminescu, lași 

În partea dreaptă sus, Eminescu a notat: 

V adr. nr. 331, M. Eminescu 


XIII 
Scrisoarea învățătorului din comuna Borșa, 
trimisă revizorului la 23 octombrie 1875 - SJAN 
lași, fondul Revizoratului Școlar, d. 92 / 1875, f. 
28“, publicată în facsimil (doar prima pagină), în 
Eminescu, Opere. XVI, p. 453 


Ştampila şcolii din comuna Borșa 
1875, octombre 23 

Domnule Revisore! 
În ziua de 23 octombrie viind la lassy, Dvoastră mi-ai 
spus că școala din cotuna Borșa a rămas recunos- 
cută de stat ca şi în trecut, la 25 am venit la Vlădeni, 


unde e reședința comunei, vestind şi onor. Primariu 


despre cele spuse de Dvoastră. Cu toate cele spuse de 
mine Dlui Primar, [acesta] nu recunoaște în budgetul 
anului viitor nici salariu pentru îmvăţător, nici local, 
servitori, lemne, nici alte cheltuieli prevăzute în bud- 
getul anului present pentru școala din cotuna Borșa. 

Dle Revisore, școala din Borșa e înființată din anul 
1865, în care timp a funcţionat necondiţionat până în 
presenţ; au absolvit cu succes bun clasele elementare 
mai mulţi tineri după cum probează actele școalei. 

Mi se pare, Dle Revisore, că tot ceea ce onor. Minis- 
ter înființază și aprobă rămâne sfânt și Dnii Primari nu 
sunt în drept a le desfiinţa, ci mai vârtos a le întări. De 
aceea dară, Dle Revisore, vin plecat prin aceasta a Vă 
ruga ca pe un voitor de bine a tuturora acelora ce cer 
ajutorul, să stăruiţi pe lângă Onor. Comitet spre a face 
ca bugetul comunei Vlădeni să se reforme și să admită 
salariu învățătorului și altele școalei din cotuna Borșa 
și prin aceasta a nu lăsa ca instrucţiunea publică să se 
conducă de Primari, cu numai de Dvoastră. 

Primiţi, Vă rog, Domnule Revizore, stima şi respec- 
tul ce Vi-l conserv. 

Învățător, [urmează semnătura acestuia] 

Domniei Sale, 

Dlui Revizor şcolar din circomscripțiunea lași- 
Vaslui 

În partea dreaptă sus, Eminescu a notat: 

A se vedea adres[ele] nr. 279 și 280 din 2 novem. 
875, M. Eminescu 


XIV 
Scrisoarea învățătorului Alexandru Zavlosche 
din Comarna, trimisă revizorului la 12 noiembrie 
1875 - SJAN Iași, fondul Revizoratului Școlar, d. 
92 / 1875, f. 31%, publicată în facsimil (doar 
prima pagină), în Eminescu, Opere. XVI, p. 454. 

RECON 


Le 


România 

Învățătorul Şcoalei din cot. Comarna, comuna 
Tomești 

Nr. 71 

1875, noiembrie 12 zile 
Domnule Revizore! 

Subsemnatul, învățătorul școalei din cotuna 
Comarna, comuna Thomești, exist în aseminea post de 
la întâiu septembrie anul 1871, sunt ieșit din Institutul 
Normal „Vasile Lupu”, am studiat clasele primare şi 
două gimnasiale, după cum probează actele ce posed; 
în anul 1872, luna april I“ am luat parte la tragerea 
sorților şi prin certificatul cu nr. 663, eliberat de con- 
siliul de revizie, am fost scutit după art. 36, al[ineatul] 
IL 

Acuma însă, din anul 1873, mă văd îndatorit de 
domnul comandant [al] Companiei a 10-a dorobanţi 
a punctului Sculeni, prin un ordin de zi, ca şef de gar- 
nizoană cu mai multe îndatoriri, pe care le-am adus 
la îndeplinire în timpul vacanţelor, acuma însă mă 
văd aspru executat de DI comandant spre îndeplinirea 
mai multor ordine, prin chemare la Sculeni, pe care 
nu am putut a le îndeplini, pe motiv că exist ca învă- 
țător, iar nu soldat; văzând Dnia Sa cum că nu voescu 
de mă duce pe la Sculeni, după cum îmi ordonă, apoi 
au mijlocit cu formale adrese către DI Primar a[l] 
acestei comuni, [pentru] a mă trimete cu escortă la 
Meliștieni. 

Pe baza unor aseminea împrejurări, Vă rog, Dle Re- 
vizor, binevoiţi ca Dumnevoastră, după puteria ce 
aveţi, să regulaţi aseminea neordine ce există, căci cu 
din aseminea caz sunt în neordine cu învățământul 
școlar. 

Primiţi asigurarea profundului meu respect ce vă 
conserv, 

Învățător, Al. Zavlosche 

Dsalle 


STITUIRI CULTURALE 


Dlui Revizor școlar al circoms. lași 
În partea dreaptă sus, Eminescu a notat: 


Vezi adresa nr. 295. M. Eminescu 


XV 
Scrisoarea învățătorului Dimitrie Negrescu 
din satul Scobinţi, trimisă revizorului la 1 decem- 
brie 1875 - SJAN Iaşi, fondul Revizoratului Școlar, 
d. 92 / 1875, f.45. 


România 

Școala Publică din comuna Bădeni 

Nr. 49 

1875, dechemvri 1 

Domnule Revisor! 

Subsemnatul, învățătorul școalei din cotuna Scobinţi, 
comuna Bădeni, cu onoare vă supun la cunoștință 
cele ce urmează: din motivul ordinului Prefecturii de 
judeţ, că din eroare a fost trimis primăriei din Bădeni 
spre a cunoaște permutarea Dlui învăţător, DI primar 
al acestei comune pe acea considerenţă nu satisface 
atât necesităţile școalei după obligaţiunile ce-i impun 
Legea Instrucțiunii, precum și neplătind salariul meu 
de învăţător încă de pe lunile iulie și până în present; 
și cum cunoaşteţi, Domnule Revisore, tot pe acele luni 
n-am primit salariul nici de la Guvern, care constrâns 
de lipsurile cele mai nesuferite, respectuos vă rog să 
binevoiţi a mijloci Prefecturii spre a ordona Primăriei 
de Bădeni de a regula în totul satisfacerea necesităţi- 
lor școalei, căci altfel, cum vă demonstrez, sunt cel mai 
în suferinţă. 

Binevoiţi, Vă rog, Domnule Revisore, a primi asecu- 
rarea despre [de]osebita consideraţiune ce cu onoare 
vă conserv, 

Învățător, D. Negrescu 


Domniei Sale, 

Domnului Revizor şcolar din judeciul laşi 
În partea dreaptă sus, Eminescu a notat: 
V nr. 336 


XVI 
Scrisoarea învățătorului V. G. Mircea din co- 
muna Copou, trimisă revizorului la 1 / 13 decem- 
brie 1875 - SJAN Iaşi, fondul Revizoratului Școlar, 
d. 92 /1875,f.47. 


România 

Școala primară rurală din comuna Copou 

Nr. 95 

1875, dechemvrie în 1 / 13 zi 
Domnule Revisore! 

După cum sunteţi informat prin osebită adresă că 
Primăria de Copou nu îndestulează această școală cu 
lemnele necesarie pentru încălzitul ei, din care s-au tri- 
mes numai trei palme, și cantitatea prevăzută în buget 
este a se trimite un stânjan până la unul ianuarie anul 
curent și astăzi mă văd eară pus în posițiune a vă face 
cunoscut că onorabila Prămărie, după mai multe invi- 
tațiuni scrise și orale, n-au îndestulat cu lemnile nece- 
sare pentru încălzitul școalei, din care causă 
instrucțiunea suferă, neputând resista elevii la earnă, 
care acum a devenit insuportabilă; și de aceea am fost 
forţat a înceta cu predarea instrucțiunei, închizând 
astfeliu școala. Despre aceasta sunt dator a vă face cu- 
noscut Dv spre a regula cele ce veţi găsi de cuviinţă 
într-un mod astfel ca în viitor să nu se mai repete ase- 
menea impedimente care lovesc direct în instrucțiune 
și, mai ales, că esamenul pentru semestrul întâi se 
apropie. 

Binevoiţi, Vă rog, Domnule revisore, a primi şi cu 
astă ocasiune asigurarea osebitei mele consideraţii. 

Învățător, V G. Mircea 


Domniei Sale, 


Domnului Revisor şcolar [al] jud. lași — Vaslui 
În partea dreaptă sus, Eminescu a notat: 
Nr. 334 


XVII 
Scrisoarea învățătorului V. lonescu din satul 
Stânca, comuna Sculeni, trimisă revizorului la 6 
noiembrie 1875 - SJAN Iași, fondul Revizoratului 
Şcolar, d.92 / 1875, f. 48, publicată în facsimil, în 
Eminescu, Opere. XVI, p. 455. 


România 

Învățătorul Școalei din Cotuna Stânca, comuna 
Sculeni, plasa Braniștia, jud. laşi 

Nr. 66 

1875, noembre în 6 zile 

Domnule Revisor! 

Relativ la raportul ce v-am presentat sub nr. 65 din 
12 a experatei luni octombre, mijlocind să binevoiţi 
a-mi acorda concediu pe timp până mă voi însănătoșa. 
Acum, cu tot respectul vă supun la cunoștință că de 
atunci și până la 5 a curentei am stat sub cura ospita- 
lului Sf, Spiridon din lași, după cum probiază certifi- 
catul medical ce păstrez. 

Binevoiţi, Vă rog, Dle Revisor, a primi încredințarea 
profundului meu respect ce vă conserv. 

Învățător, V. lonescu 

Domniei Sale, 

Dlui Revisor școlar [al] judeciului lași 

În partea dreaptă sus, Eminescu a notat: 

Se va răspunde pref; de Iași în privinţa supifini- 


rii] 


XVIII 
Scrisoarea învățătorului 1. Spiridon din 
Boroseşti, trimisă revizorului la 10 noiembrie 
1875 - SJAN Iași, fondul Revizoratului Școlar, d. 

92 / 1875, £. 49, publicată în facsimil, în Eminescu, 
Opere. XVI, p. 456. 


România 

Învățătorul Comunei Borosesci, judeţul Vaslui 

Nr. 239 

1875, noiembrie 10 
Domnule Revisore! 

Subsemnatul, învățător neregulat al comunei 
Borosesci, vin prin aceasta a vă face cunoscut că primind 
ordinul Dlui Ministru cu nr. 7838, prin adresa Dvoastră 
cu nr. 238, prin care-mi faceţi cunoscut că sunt numit 
învăţător în comuna Borosesci și pășind la îndeplinire 
în urma ordinului Dlui Prefect, am găsit pe numita co- 
mună că nu este demnă în present ca să aibă școală, 
punând pretexte că nu au mijloace ca să înfiinţeze 
școala până de anul nou 1876 şi în urmă, făcând cu- 
noscut Dlui Prefect, nu am putut căpăta decât același 
resultat. De unde vedeţi și Dvoastră ce mare neregulă 
este cu această comună, de aceea vă rog respectuos, 
Dle Revisore, a-mi destina comuna Laza sau comuna 
Cosmești sau chiar și o altă comună care să aibă şcoală 
și cele necesare pentru funcţionare. 

Primiţi, Vă rog, încredințarea osebitei mele consi- 
derațiuni ce vă conserv. 

Învățător normalist, |. Spiridon 

Dsale, 

Dlui Revisor școlar al circomspcripției de lași 

În partea dreaptă sus, Eminescu a notat: 

Vezi nr. 325 


XIX 
Scrisoarea învăţătoarei Elena Bardassaru din 
comuna Socola, trimisă revizorului la 3 decem- 
brie 1875 - SJAN Iași, fondul Revizoratului Şco- 
lar, d. 92 / 1875, f. 51, publicată în facsimil, în 
Eminescu, Opere. XVI, p. 457. 


Nr. 52 
1875, dechemvrie 3 


Domnule Revisor! 


Cu ocasiunea inspecţiunei ce aţi făcut la școala de 
fete din comuna Socola în 6 noiembrie, v-am arătat şi 
chiar Dvoastră aţi găsit că prea puţine eleve frecven- 
tează școala; v-am arătat cererile mele către Primărie 
în această causă, am mai făcut şi de atunce și cu toate 
acestea n-am obţinut niciun resultat satisfăcătoriu. 

Așadar, Domnule Revisor, vă rog a stărui pe lângă 
primăria locală [pentru] a-mi da concursul cerut de 
lege și a executa pe părinţi să trimită copilele, căci eu 
ca învăţătoare îmi fac datoria, trimit avertismente, ta- 
blou cu absenţele elevelor, dar nu stă în putinţa mea a 
și executa; chiar din elevele ce frecventează școala nu 
vin regulat, totul din causă că primăria se arată cu 
totul indiferentă și eu întâmpin mari dificultăţi în pri- 
virea materială, orice cer de la primărie nimica nu mi 
se acordă, am cerut în mai multe rânduri niște obiecte 
trebuitoare, cea întâi este repararea și grijitul școalei, 
dar am rămas fără resultat și totdeauna am grijit eu 
singură din micul meu salariu. Luaţi în consideraţie 
cele zise până acum și stăruiţi a avea de la primărie 
înlesnirile cuvenite după lege, pentru a putea înainta 
instrucțiunea; la orice împrejurare îmi voi da proba de 
activitatea mea. 

Primiţi, Vă rog, Domnule Revisor, consideraţiunile 
mele. 

Învăţătoare, E. Bardassaru 

Domniei Salle, 

Domnului Revisor școlar al circomscripțiunei laşi 

În partea dreaptă sus, Eminescu a notat: 

V nr. 321, M. Eminescu 


XX 
Scrisoarea învățătorului Emanoil Tanasachi 
din Cârjoaia, comuna Cotnari, trimisă revizorului 

la 5 noiembrie 1875 - SJAN Iaşi, fondul Revizora- 
tului Şcolar, d. 92 / 1875, f. 52, publicată în facsi- 
mil, în Eminescu, Opere. XVI, p. 458. 


România 

Școala publică primară din Cârjoaia, comuna 
Cotnari, plassa Bahlui, judeciul laşi 

Nr. 19 

1875, novembre 5 zile 

Domnule Revisore! 

Comunicaţi-mi relaţiune, cum a rămas această 
școală după noua organisare a școalelor de la întâi 
septembre, anul curent, căci în tabloul trimis de Pre- 
fectură la Primărie se vede numai școala din Cotnari, 
fără nicio amintire despre aceasta. Nu cunosc: școala 
este desființată, rămasă pe contul comunei, retrogra- 
dată, sau tot de gradul întâi precum a fost? 

Sunteţi rugat, Domnule Revisore, ca urgent să mă 
anunţaţi, spre a-mi cunoaște soarta în care am rămas, 
sau poate sunt permutat? Pe ce timp mi se cuvine a 
mai primi salariu? În fine, totul spre a şti să-mi urmez 
calea, au să-mi reclam dreptul ca celui ce neîntrerupt 
am funcţionat de la întâi octombre 1868 și până în 
prezent; ar fi foarte trist să rămân după atâţia ani ne- 
plătit, pe drum, cuprins de durere și împovărat de fa- 
milie. 

Primiţi, Vă rog, Domnule Revisore, asigurarea ose- 
bitei mele consideraţii ce vă conserv. 

Învățător, E. Tanasachi 

Domniei Salle, 

Domnului Revisor școlar al judeciului lași 

În partea dreaptă sus, Eminescu a notat: 

V nr. 319. M. Eminescu 


XXI 
Scrisoarea învățătorului 1. Gheorghiu din satul 
Hodora, comuna Belcești, trimisă revizorului la 


31 octombrie 1875 - SJAN Iași, fondul Revizora- 
tului Şcolar, d. 92 / 1875, f. 53, publicată în facsi- 
mil, în Eminescu, Opere. XVI, p. 459. 


România 

Învățătorul școalei din cotuna Hodora, comuna 
Belcești, plassa Bahlui, judeciul lași 

Nr. 84 

1875, octombre 31 

Domnule Rivisor! 

Domnul Primar al comunei Belcești, prin adresa cu 
nr. 2396 din luna curentă, îmi face cunoscut că: con- 
form ordinului ce Dsa a primit de la DI subprefect res- 
pectiv al plassei Bahlui, nr. 3709, urmat după a 
domnului prefect de judeţ nr. 9813, şcoala aceasta, cu 
începere de la 1 septembre expirat, anul curent, prin 
noua organisare a școlilor, s-a schimbat din categoria 
în care era și că s-a ridicat la gradul al II-lea. Subsem- 
natul, cunoscând dar, ca şi mai înainte [de] asta că 
școala făcea parte tot din școalele de al II-lea grad, 
prin urmare n-a trebuit să mai fiu anunţat; însă poate 
că s-a ridicat la gradul |, ca şi şcoala din Belcești şi din 
eroare prin autorităţile respective mi s-a făcut cunos- 
cut în acest mod? Sau că poate și școalelor de al II-lea 
grad, cum e aceasta, după noua organisaţiune, li s-a 
mai sporit ceva la salariu, mai sus de la 30 de lei pe 
lună, după [cum] cunosc că sunt până în present? Cu 
cel mai profund respect vă rog, Dle Revisore, să bine- 
voiți a-mi da oareșce relaţiuni în cauză și mai ales că 
nici nu cunosc pe ce samă trebuie să formez statul de 
presenţă pe trimestrul al IV-lea a.c. 

Primiţi, Vă rog, încrederea prea oseb. mele consid. 
şi stima ce vă conserv. 

Învățător, L. Ghiorghiu 

Dsalle, 

Domnului Revisor școlar al judeciului lași 

În partea dreaptă sus, Eminescu a notat: 

V 318. M. Eminescu 

XXII 
Scrisoarea învățătorului M. Lazăr din comuna 
Cârniceni, trimisă revizorului la 16 / 28 octom- 
brie 1875 - SJAN Iaşi, fondul Revizoratului Școlar, 
d.92 / 1875, f. 54, publicată în facsimil, în Eminescu, 
Opere. XVI, p. 460. 


Nr. 85 
1875, octomvrie 16 / 28 
Domnule Revisore! 

Subsemnatul are onoare a vă face cunoscut că: 
cursul acestei școale în demarșa materiei, de un inter- 
val de timp mai bine de 25 de zile este de când o frec- 
ventează un nr. foarte mic de elevi, numai până la 12, 
15 și mult până la 22, din un nr. de 77 ce sunt înscriși 
după catalogul lunar. 

Am mijlocit [la] primăria locală în mai multe rân- 
duri, atât oficial, cât şi oral, am avertizat în patru rân- 
duri, cu adresele nr. 72, 74, 80 şi 84, la care nr. 
avertismentelor se urcă până în present la 175 şi care 
nicio disposiţiune nu s-a luat de Dl. Primar pentru adu- 
cerea lor întru îndeplinire. 

Pentru care vin cu tot respectul a vă ruga de a re- 
gula Dv prin autoritățile administrative şi municipale, 
spre a să face şi a să aduce art. 36 al Legei Instrucţiu- 
nei întru îndeplinire, căci în alt mod progresul instruc- 
țiunei acestei școale este foarte întrerupt. 

Binevoiţi a primi asicurarea osebitului meu respect 
ce vă conserv, 

Învățător, M. Lazăr 

Domniei Salle, 

Domnului Revisor şcolar al judeţului laşi 

În partea dreaptă sus, Eminescu a notat următoa- 
rele: 

V nr. 317. M. Eminescu 

XXIII 
Scrisoarea învățătorului din Costuleni, co- 
muna Prisecani, trimisă revizorului la 17 octom- 
brie 1875 - SJAN Iaşi, fondul Revizoratului Școlar, 
d.92 /1875,f.55, publicată în facsimil, în Eminescu, 
Opere. XVI, p. 461. 


România 

Școala din cotuna Costuleni, com. Prisecani, pl. 
Braniște, jud. lași 

Nr. 4 

1875, octombri 17 
Domnule Revizore! 

Subsemnatul are onoare cu tot respectul a vă mai 
face cunoscut că la şcoala din astă cotună n-a putut fi 
cursul învățământului regulat, din causă că nici până 
astăzi nu s-a închiriet un local pentru școală, ţinând 
clase până acum în acel incendiat, pentru care vă rog 
să binevoiţi a regula ce veţi crede de cuviinţă în pri- 
vința aceasta, căci se perde timpul în zadar. 

Primiţi, Vă rog, Domnule Revizor, asecurarea pro- 
fundului meu respect ce vi-l conserv. 

Învățător, [urmează semnătura acestuia] 

Dsale 

Dlui Revizor școlar al jud. lași 

În partea dreaptă sus, Eminescu a notat: 

Vnr 316 


XXIV 
Scrisoarea învățătorului Vasile Tanasachi din 
comuna Bivolari, trimisă revizorului la 2 octom- 
brie 1875 - SJAN Iaşi, fondul Revizoratului Școlar, 
d. 92 / 1875, f. 56, publicată în facsimil, în Emi- 
nescu, Opere. XVI, p. 462. 

Nr. 82 
1875, octombre 2 


Domnule Revizore! 

Subsemnatul, cu onoare vine a vă ruga ca să mijlo- 
ciţi la D. Ministru de Culte spre a-mi acorda un conce- 
diu de 15 zile. Motivul acestui concediu este că 
subsemnatul pătimește de durere de pept (aprindere 
de bojoci) și fiindcă acest târgușor este isolat și lipsit 
atât de unele zic cât și de Farmacie, apoi căpătând ci- 
tatul concediu se poate în mai multe rânduri de a 
merge la lași să-mi procur medicamentele necesare 
cât și de a reînoi reţetele; nefăcându-mi necesitate ca 
să părăsesc clasa delaolaltă în termin prescris mai sus, 
ce numai cu durere și în trecerea până se va fini acel 
concediu şi care va servi pe mai multe luni, adică câte 
cinci sau șase zile pe lună de voi absenta, ținându-se 
clasa de suplinitor în acele zile lipsă. 

Primiţi, Dle Revizore, asigurarea profundului res- 
pect ce vă conserv, 

Învățător, V Tanasachi 

Domniei Sale, 

Domnului Revizor școlar M. Eminescu 

În partea dreaptă sus, Eminescu a notat: 


Vezi adresa nr. 315, M. Eminescu 


XXV 
Scrisoarea primarului comunei Prisecani, tri- 
misă revizorului la 27 octombrie 1875 - SJAN 
lași, fondul Revizoratului Școlar, d. 92 / 1875, f. 
62, publicată în facsimil, în Eminescu, Opere. XVI, 
p.463. 


RI CULTURALE 
Nr, 1252 
1875, octomvri 27 


Domnule Revizore! 

Domnul Neculai Băncescu, profesor la Școala co- 
munală din cotuna Prisăcani, această comună, dimi- 
sionând s-au și strămutat de aice, rămânând acuma 
postul vacant. 

Subsemnatul dar având în videre că cursul Instruc- 
țiunei școlare s-au început și copii nu frecventează 
școala, are onoare a vă recomanda în aseminea cali- 
tate pe tânărul Ștefan Vassiliu, care a absolvit studii la 
Școala Normală din lași, după cum s-a văzut din ates- 
tatul ce a presentat. Și vă rog să binevoiţi a regula a 
lui confirmare, cât s-ar putea mai neîntârziat, fiind 
după cum videţi timpul destul de înaintat. 

Primiţi, Domnule Revisore, asecurarea considera- 
ției mele. 

Primar, [urmează semnătura acestuia] 

Domniei Sale, 

Domnului Revizor școlar al judeciului lași 

În partea dreaptă sus, Eminescu a notat: 

A se vedea adresa nr. 278 din 2 novem. 875, M. 


Eminescu 


XĂVI 
Scrisoarea primarului din Hermeziu, trimisă 
revizorului la 27 noiembrie 1875 - SJAN Iași, fon- 
dul Revizoratului Şcolar, d. 92 / 1875, f. 63%, pu- 
blicată în facsimil (doar prima pagină), în 


Eminescu, Opere. XVI, p. 464. 

Ștampila Primăriei comunei Hermeziu 

Nr 1350 

1875, noembri 27 

Domnule Revizor! 

În astă comună există două școale de gradul 1, dar 
fiind cotunile Rădenii, Păulenii, Căueștii și Roșcanii, ce 
înainte com punea comuna Roșcanii, În totul dipărtată 
de zisele școale și fiind un mare număr de copii buni 
de a frecventa școala conform Legii de instrucţiune pu- 
blică, onorab. consiliu comunal a alocat cifra de 600 
lei noi în bugetul anului viitor [1]876, ca salar pentru 
un învăţător, deosebit [de] cheltuielele ce se reclamă 
școalei, spre a se înființa pentru acele cotuni în Rădeni 
- unele au mai existat și care s-a desființat în anul ex- 
perat [1]874, prin suspendarea învățătorului ei. 

Așadar, onor. comitet permanent a aprobat deci- 
siunea consiliului comunal — și de către oficiu s-au luat 
măsuri de pe acum a se îndeplini cele necesare școalei. 
Însă Dvost. cu onoare sunteți rugat a rândul învăţăto- 
rul respectiv, așa precum ca di la una ianuar [17876 să 
se poată începi imediat cursul învățiământului. 

Primiţi, Vă rog, Dle Revisore, asecurarea osebitei 
mele consideraţii. 

Primar, [urmează semnătura acestuia] 

Notar, [urmează semnătura acestuia] 

Dsale, Dlui Revizor școlar al jud. lași 

În partea dreaptă sus, pe prima pagină, Eminescu 
a notat: 


V nr. 335, M Eminescu 


Statul de prezenţă trimis revizorului la 18 
septembrie 1875, de către |. Ghiorghiu, învăţător 
la şcoala din Hodora, comuna Belceşti (SJAN Iaşi, 
fond Revizoratul Şcolar, d. 86/ 1875, f. 31) 

Statul de prezenţă trimis revizorului, la 9 septem- Scrisoarea învățătorului M. Lazăr din Cârniceni, tri- 
brie 1875, de către Emanoil Tanassachi, învățător la  misă revizorului la 5 august 1875 (SJAN Iași, fond Re- 
Cârjoaia, comuna Cotnari, plasa Bahlui (SJAN lași, fond  vizoratul Şcolar, d. 92 / 1875, f. 4- detaliu) 
Revizoratul Şcolar, d. 86/ 1875, î.37) 


Scrisoarea primarului comunei Prisecani, trimisă 
revizorului la 27 octombrie 1875 (SJAN Iași, fond Re- 
vizoratul Şcolar, d. 92 / 1875, f. 62 - detaliu) 


Scrisoarea învățătorului Th. Dimitriu de la școala 
din Dumești, trimisă revizorului la 18 septembrie 
1875 (SJAN Iași, fond Revizoratul Şcolar, d. 92 / 1875, 
1) 

1 Prima parte a acestui documentar a fost publicată în 


„Dacia literară”, nr. 2 (137) / vară 2015, p. 81-102. 


2 Mihai Eminescu, Opere, vol. XVI. Corespondenţă. Docu- 


10 


1 


12 


13 


14 


mentar, cu reproduceri după manuscrise şi documente, 
volum coordonat de Dimitrie Vatamaniuc (în contin- 
uare: Eminescu, Opere. XVI), Editura Academiei, 
București, 19809, p. XLIII. 

umele oficial al comunei era, în epocă, Copou. 
umele vechi al comunei Scobinţi. 

ocument publicat în facsimil 


Opere. XVI, p. 419. 


(doar f. 1), în Eminescu, 


ocument publicat în facsimil, în Eminescu, Opere. XVI, 
p. 420. 
ocument publicat în facsimil, în Eminescu, Opere. XVI, 
p. 421. 
ocument publicat în facsimil, în Eminescu, Opere. XVI, 


p. 422. 


ocument publicat în facsimil, în Eminescu, Opere. XVI, 
p. 423. 
ocument publicat în facsimil, în Eminescu, Opere. XVI, 


p. 424. 


ocument publicat în facsimil (doar f. 13), în Emi- 
nescu, Opere. XVI, p. 426. 

ocument publicat în facsimil, în Eminescu, Opere. XVI, 
p. 427. 

ocument publicat în facsimil, în Eminescu, Opere. XVI, 
p. 428. 

ocument nefacsimilat în Opere, XVI; explicaţia editoru- 
lui: din dosarul 87 / 1875 „au fost omise rezoluţiile de 
pe al doilea raport al lui Dimitrie Negrescu din 1 / 13 
septembrie 1875 [...] și rezoluţia de pe raportul lui loan 


Lateş din 25 septembrie 1875” (vezi ibidem, p. 778). 


15 Publicate în facsimil, în Eminescu, Opere. XVI p. 429- 

430, 


16 


17 


18 


19 


20 


21 


22 


F. 21 a fost publicată în facsimil, în Eminescu, Opere. 
XVI, p. 431. 
F. 23 a fost publicată în facsimil, în Eminescu, Opere. 
XVI, p. 432. 
ublicată în facsimil, în Eminescu, Opere. XVI p. 433. 
F. 26 a fost publicată în facsimil, în Eminescu, Opere, 
XVI, p. 434. 
F. 31 a fost publicată în facsimil, în Eminescu, Opere. 


XVI, p. 435. 


eşi numele comunei este cu totul ilizibil, ştim că V. 
Tanasachi funcţiona ca învăţător la Bivolari (vezi 


infra&supra). 


Este vorba despre manualul Metoda nouă de scriere si 
cetire; pentu uzul clasei 1 primară, avându-i ca autori 
pe Ion Creangă, C. Grigorescu şi N. Climescu. Lucrarea 
a cunoscut numeroase ediţii, chiar și după moartea 
unora dintre autori (în 1893 se tipărea la Iaşi, în Tipo- 


grafia naţională, ediţia a XXIII-a). 


% Este vorba despre lucrarea lui F. Aron, Manual de cate- 


hismul cel mic al omului creștin, moral și soțial, Ti- 


pografia Colegiului „Sf. Sava”, Bucureşti, 1852, 48 p. 


2 Cunoscut manual de gramatică a limbii române, avându- 


1 ca autor pe Nicolae Măcărăscu; a fost reeditat de mai 
multe ori în secolul al XIX-lea (de exemplu, în 1867 era 
tipărită, la Iași, de către T. Codrescu şi D. Gusti, la Ti- 


pografia Buciumului Român, ediţia a XI-a). 


2 Procesul-verbal despre care aminteşte învățătorul din 


Bivolari lipseşte din dosarul nr. 92 / 1875. 

Cosmin PÂRGHIE 


„Pierdut în suferința..." 
O interpretare stilistico-po(i)etică: pentru o polijetică a traducerii 


Pierdut în suferinţa zădărniciei mele, 

Ca frunza de pe apă, ca fulgerul în chaos, 
M'am închinat ca magul la soare şi la stele 
Să 'ngădue intrarea-mi în vecinicul repaos; 
Nimic să nu s'audă de umbra vieţii mele, 
Ca lacrima ce-o varsă zadarnic o femee... 


Zadarnica mea minte de visuri e o schele. 


Căci ce-i poetu 'n lume și astăzi ce-i poetul? 
La glasu-i singuratec s'asculte cine vră. 
Necunoscut strecoară prin lume cu încetul 
Și nimene nu ntreabă ce este sau eră... 

O boabă e de spumă, un creţ de val, un nume, 
Ce timid se cutează în veacul cel de fer. 

Mai bine nici odată el n'ar fi fost pe lume 


Și n loc să moară astăzi, mai bine murea ieri. 


Din perspectiva unei poetici integrale, postuma 
Pierdut în suferinţa..., de Mihai Eminescu, ar putea fi 
înscrisă cu precădere în zona poieticii, care creio- 
nează imaginea poetului şi relaţiile dintre acesta şi 
opera pe cale de a se face. 

De asemenea, vorbim de o poezie ca semn, ca 
obiect semnificant, ca ergon dar şi ca energeia, care 
se poate actualiza în spațiul lecturii şi care, din 
privința poeticii, urmăreşte să trezească în cititor o 
stare, o emoție poetică, cum este şi firesc. Evident că 
intenţia poeziei rămâne fără finalizare dacă din par- 


tea cititorului nu există o atitudine participativă, un 


dialog care poate lua în orice moment forma unei co- 
muniuni. Spunea Mircea Martin în Singura critică: 
„înţelegerea deci, ca putere de supunere la obiect, ca 
probă de plasticitate spirituală, ca sfidare a închistă- 
rii şi suferinţei, ca semn că dialogul există şi comuni- 
carea - comuniunea chiar - este posibilă”!. Astfel că, 
o atitudine participantă, comunicantă nu doar ajută 
la înțelegere, ci face posibilă şi trăirea poetică, 
creează o punte relațională (dialogico-emoţională) 
între cititor si poezie. Nu trebuie să trecem cu vede- 
rea şi faptul că fizionomia mesajului poetic este, aşa 
cum ne spune Gheorghe Crăciun, „dependentă întot- 
deauna de o dublă relație: a poetului cu limbajul co- 
municării istorice şi culturale în care se înscrie 
acțiunea sa creatoare, dar şi a poetului cu propriul 
sine, ceea ce determină o anumită atitudine 
existențială, dezvoltată într-un anume tip de scrii- 
tură”? O scriitură autentică „dans la lettre” şi „dans 
Vesprit', cum este, de altminteri, cea a poetului Mihai 
Eminescu. 

În paranteză fie spus, Eminescu este cu 
predilecție un „soclu”, aşa cum l-a considerat Fundo- 
ianu, pentru poezia românească. lată ce spunea poe- 
tul priveliştilor într-un articol publicat în revista 
„Chemarea” de la laşi, în 1918, despre poetul nostru 
național: „Poet mare, da... Poet de soclu şi de eterni- 
tate. Poet făcut pentru puținii ce ştiu gusta şi nu pen- 
tru mulți ce ştiu să plângă. Poet mare, da”?. Pentru 


tânărul Wechsler, care traducea sub pseudonimul |. 

G. Ofir din creaţia poetului idiş lacob Groper, fiind 
ajutat de acesta, Eminescu a fost un model. Cât de 
eminescian era Fundoianu se poate vedea compa- 
rând traducerea de debut din 1912 cu titlul Peste 
Ape?, publicată în revista „Floare-albastră” cu versiu- 
nea relucrată* din 1916 publicată în revista „Hatik- 
vah”. Şi tot în revista „Floare-albastră”, din anul |, 
numărul 3-4, iulie-august, 1912, în capul sumarului 
se află un poem inedit (ce pare inedit), și anume „Co- 
pilei cu ochi albaştri..”* de M. Eminescu. Creația 
aceasta nu îi aparține poetului, lucru ce se poate 
vedea la o cercetare rapidă, ci mai degrabă o pastişă 
ce trădează tocmai prin finalul patetic şi printr-o 
punctuație neobișnuită. Închid paranteza. 

Din perspectiva poieticii integrale, cum spuneam, 
poemul acesta creionează „etapele traseului dintre 


geneză şi structură”. Vorbim de conturarea imaginii 


poetului şi relațiile acestuia cu opera în plină activi- 
tate de ființare. 

Pe lângă această perspectivă se mai impune una 
şi anume po(i)etica traducerii de poezie. Ne intere- 
sează să traducem acest poem. Dar mai întâi de toate 
să recitim cu atenție poemul „Pierdut în suferința...” 
lucru foarte important, ca apoi să putem răspunde 
la întrebarea aparent simplă, dar extrem de directă şi 
care cere un răspuns: cum traducem poemul acesta? 
Oare simplul procedeu de literalitate poate fi expre- 
sia cea mai adecvată a literarității? Imitaţie servilă 
sau libertate disciplinară, ca să mă exprim aşa. Cu 
siguranță un răspuns ritos nu îl avem. Şi nu îl vom 
avea pentru că traducerea nu lucrează cu legi fixe, ea 
se sustrage oricărei legislații sufocante, aşa cum se 
sustrage de pildă literatura. 

Trebuie spus că, pentru un traducător, un astfel 
de text poetic, scris de Mihai Eminescu, nu poate săi 
se pară decât problematic, dacă nu imposibil de tra- 


dus. Ştim că au fost mulți cei care au îndrăznit să-l 


A 


LS AĂ 5) 


traducă pe Eminescu, însă traducerile lor nu i-au 
făcut imagine bună poetului. Fie că au fost literale, fie 
că au fost literare, fie rimate şi ritmate sau care au 
adus multă textură şi aproape deloc text, în orice caz 
ele n-au răzbit, cu unele excepții bineînţeles (vezi 
cazul lui Kiropol), făcând cinste poetului, în alte limbi 
şi culturi. 

Irina Mavrodin, vorbindu-ne într-un articol pu- 
blicat în revista Convorbiri Literare de traducerea lui 
Kiropol (reuşită) comparativ cu cea a lui Courriol, 
ajunge să exprime că sunt traduceri care, „deşi sal- 
vează în parte forma prozodică ajung să modifice 
până la schimonosire poemul eminescian”?. Evident 
că, pledând pentru prozodie, traducătorul devine 
constrâns şi, odată constrâns în chingile metrice, el 
pierde din vedere faptul că prozodia nu însemnă poe- 
zie, cum a da de pildă versuri rimate şi ritmate nu în- 
seamnă poezie. Fondane, atenționa că „traduire 
"image, la mâtaphore, aussi difficile que cette tâche 
puisse âtre, ne signifie pas encore traduire la poâsie 
du texte”?, În plus, „La pr&s&ance attribuse ă Vimage, 


ă la mâtaphore (ă quoi l'on râduit toute la poâsie, voir 


'Anthologie de lAlbatros) souligne dans la poâsie son 
seulement 6l&ment traduisible; et par la annihile le 
discours poâtique dans ce qu'il a d'essentiel”!?. Prin 
urmare, să traduci o parte, un element de construcție 
al poeziei nu înseamnă să traduci poezia textului, 
pentru că ea, poezia, nu este construită numai din- 
tr-o singură parte sau element. Așadar, traducerea 
aceea care acordă o importanță deosebită numai 
unui singur element de poeticitate nu face decât să 
distrugă construcția originalului, adică structura 
unică, de rezistență, pe care poemul se configurează. 

În fapt, pentru dificultatea pe care o ridică tradu- 
cerea, şi nu orice traducere a oricărui poet, Eminescu 
a rămas şi continuă să rămână captiv în propriile lui 


poeme, în propria lui patrie şi limbă, în haina prea 


146 


ProEuropeana Clubul cărții digitale 


purtată de poet național. Să fie, oare, de vină incapa- 
citatea traducătorilor de a-i da un nou suflu, o nouă 
vigoare poetică poemelor sale? „Un rythme vivant”!!, 
aşa cum spunea ].-Y. Masson. Sau poezia lui este 
resimțită astăzi ca inactuală, depăşită pentru alte 
spaţii culturale? În orice caz, stilul lui, frumusețea rit- 
mică a versului, bogăţia limbii, farmecul poemului în 
întregimea lui şi nu în ultimul rând emoția poetică pe 
care poemul o trezeşte în cititorul român, toate coro- 
borate dau o unitate poetică aparte. lar această uni- 
tate poetică este pentru traducător „un pierre 
d'achoppement”. Trebuie să o spunem. Şi un poet fără 
haina lui, fără atitudinea lui poetică, fără tempera- 
mentul atât de trebuincios scriiturii, fără defectele 
ui, fără toate acestea devine într-o altă tradiţie un 
„nimene”, cum spunea însuşi Eminescu în acest 
poem. 

Acestea fiind spuse, să ne îndreptăm privirea asu- 


pra poemului postum „Pierdut în suferința...”, şi să 


propunem pentru început o interpretate stilistică, 
ajutătoare, spunem noi, pentru orice intenţie de tra- 
ducere. În plus, această analiză are menirea de a pune 


în evidență zonele cele mai problematice ale poemu- 


ui care ar îngreuna actul traducerii. 
O interpretare stilistică 


Participiul cu care începe poemul este unul pan- 
temporal, în sensul că plasează acțiunea atât în trecut 
cât şi în prezent. Structura sintagmei „suferința ni- 
micniciei mele” sugerează o adâncă interiorizare a 
poetului care se simte gol sufleteşte. („Pierdut în 
suferința nimicniciei mele,/ Ca frunza de pe apă, ca 
fulgerul în chaos”). Golul sufletesc al poetului se ac- 
centuează prin utilizarea dublei comparații ce trimite 
la efemneritate, la caracterul pasager al lucrurilor. Re- 
marcăm şi sintaxa deosebită din prima propoziție 


principală care are verbul predicat la începutul ver- 
sului al III-lea. Rolul este de a menţine pe o durată 
mai lungă de timp efectul produs de participiul „pier- 
dut”. Astfel că este suspendată întâlnirea cu verbul 
predicat „m'am închinat” pentru a scoate în evidență 
efemeritatea poetului prin comparațiile „ca frunza de 
pe apă”, „ca fulgerul în chaos”, „ca o suflare, un sunet, 
o scânteie”, „ca lacrima ce-o varsă zadarnic o fe- 


meie. 


Rolul dativului posesiv din versurile: „M'am închi- 
nat ca magul la soare şi la stele/ Să 'ngăduie intra- 
rea-mi în vecinicul repaos” este de a accentua 
rămânerea poetului în acel spaţiu închis, hieratic, 
atemporal, adică în „vecinicul repaos”. Fiind prins pe 
axa timpului între prezent şi trecut, poetul rămâne 
un „nimene”, „un necunoscut”. 

Prima parte a poemului se încheie cu versul „Za- 
darnica mea minte de vise e o schele”. De remarcat 
este schimbarea topicii, procedeu stilistic cu rol de a 
scoate în relief şi de a pune mai mult accent, în cazul 
nostru, pe structura „Zadarnica mea minte” care, în 
definitiv, e o „schele de visuri”. 

Partea a doua a poemului începe printr-o între- 
bare retorică, pe care traducătorul nu trebuie să o ig- 
nore, întrebare care acumulează în interiorul ei un 
răspuns probabil. (Căci ce-i poetu'n lume şi astăzi 
ce-i poetul?”). 

Adverbul „astăzi” intră în opoziţie cu „lume” mar- 
când desacralizarea din perspectiva raportului poet- 
poezie-societate în registrul ironic. 

Sfera semantică a cuvintelor ce definesc poetul 
este generoasă. Poetul este un nume lipsit de 
importanţă, o boabă de spumă, un creț de val care se 
pierde, o lacrimă ce-o varsă în zadar o femeie. Sub 
aceste „atribute” poetul îndrăzneşte să ia contact cu 
lumea exterioară, cu societatea în care ființa ca poet. 


Această societate apare sub denumirea de „veacul cel 

de fier” opusă „veacului de aur” şi „veacului de 
bronz”. Poetul în trecut era asemănat cu o ființă an- 
gelică, un mag. Astăzi, poezia a devenit nesemnifi- 
cativă, iar poetul: „Mai bine nici odată el n'ar fi fost 
pe lume/ Şi'n loc să moară astăzi, mai bine murea 
ieri”. 

Acum, dacă ar fi să traducem integral poemul 
acesta, ce ar rezulta? Eminescu? Je est un autre? Un 
alt poem care urmăreşte cât de cât alcătuirea izomor- 
fică a textului original? Sau rezultă o cu totul altă poe- 
zie ce pierde fără urmă orice trimitere la Eminescu? 
Aş minți să spun că rezultă Eminescu, însă m-aş minți 
pe mine să spun că rezultă un hibrid care îl pierde 
definitiv pe Eminescu, pentru că intenţia traducăto- 
rului este de a se apropia cât mai mult de poetul pe 
care îl traduce şi, prin urmare, de a-l reda cât mai 
adecvat (dar oare ce vrea să însemne apropiere şi 
adecvat?) într-o altă limbă şi nu de a face, la modul 
arghezian, traduceri. Nu este de ajuns să-l faci să se- 
mene cu tine pentru că atunci el nu seamănă nici cu 
tine şi nici cu el. 

„A=A"12, spunea Leon Weseltier, cu posibilitatea 
de a înțelege că A este diferit de A. Numai că în reali- 
tate nu vorbim de mono-sisteme, traducerea implică 
o recreare a textului poetic într-un alt text poetic, toc- 
mai pentru că poezia şi nu numai ea este ireversibilă. 
Şi anume, ea nu poate fi repetată. Nu există două poe- 
zii să fie identice. Traducerea nu e un duplicat. De 
fapt aici este problema. În teoria traducerii ea e ge- 
nerată de permanentizarea într-o formulă ce pune 
totul pe semnul identităţii, al egalizării. Cred că e 
cazul să depăşim teoria aceasta îndreptându-ne toată 
atenția spre practică. 

În fapt, traducerea trebuie văzută prin prisma 
unui „mouvement vers” şi a unei transformări în sti- 
lul poemului făcută de către traducător ca agent crea- 


tor şi nu în calitate de agent principal Creator, cum 


IRI CU! 


s-a întâmplat cu Baudelaire tradus de Arghezi. Însă 
acel „mouvement vers” nu exclude opera originală, să 
ne înțelegem, ci mai degrabă o include, o recon- 
struieşte, o reanimă, îi dă o nouă vigoare poetică, cu 
alte cuvinte traducătorul concepe opera din perspec- 
tiva continuității acesteia, într-un alt mediu literar, 
artistic, cultural. Foarte important, traducerea are 
această funcție nu doar de reconsiderare, ci şi de 
(re)punere în circuitul unei alte tradiții a unor creaţii 
(re)vivificate de către subiectul (re)creator. 
Traducându-l pe Eminescu de fapt încerci să tra- 
duci suflul poetic din fiecare poem, cel ce dă cu ade- 
vărat consistență oricărei traduceri în orice limbă. 
Drept concluzie, ne-am gândit să propunem pro- 


pria noastră traducere!” mai jos: 
Perdu dans la souffrance... 


Perdu dans la souffrance de mon inutilite 

Comme une feuille sur l'eau, comme l'€clair dans le 
chaos 

Comme le mage au soleil et aux &toiles, je me suis 
prosternă 

Pour me laisser entrer dans l'Eternel repos ; 

Rien le monde n'entende de l'ombre de ma vie 

Comme un souffle, un son, une &tincelle, que je passe 

Comme en vain, une femme des larmes verse inutile- 
ment... 

Inutile comme une charpente des r&ves reste ma m&- 


moire. 


Que c'est le pocte en ce monde et en ce temps ? 

A sa solitaire voix, €coute qui veuille. 

Comme une ombre, obscur, se glisse sur terre, pas-A- 
pas 

Et personne ne demande ce que c'est, ce que c'âtait... 


Une goutte d'ecume, une crâte de val, un nom, 

Qui ose timidement en ce siecle de fer. 
Mieux en ce monde il ne serait pas n€ 


Mieux vaut qu'il soit mort hier et non pas aujourd'hui. 


1 Mircea Martin, Singura critică, ediţia a doua, revăzută, 
Cartea Românească, 2006, p. 82-83. 

2 Gheorghe Crăciun, Aisbergul poeziei moderne, Editura Pa- 
ralela 45, Pitești, 2009, pp. 24-25. 

s B. Fundoianu, Strigăt întru eternitate, investigaţie docu- 
mentară, alcătuire și îngrijire editorial: Geo Șerban, 
Caiet cultural (2) editat de „Realitatea evreiască”, 
publicaţie a Federaţiei Comunităţilor Evreiești din 
România, p.95. 

+ „Peste ape nici un zgomot, / Și copacii dorm ușor,/ Te 
aştept să vii iubito/ Printre florile ce mor.// Dintre roze 
și liane/ Surâzând te văd venind, Și întind a mele 
braţe.../ Vai fantomele din gând!// Ai uitat acele zile/ 
Nu ţi le-amintești, o știu!/ Peste apele în murmur/ 
Cerne pace de sicriu.// N'o săvie, n'o să vie!/ Spune co- 
drul înțelept,/ Și eu stau la țărm de ape/ Și aștept. Ce 
mai aştept?// Peste ape nici un zgomot/ Nici o șoaptă 
de zefir/ Nu se bate 'n depărtare/ Nici o frunză, nici un 
fir” (L.G. Ofir, „Peste ape”, „Floare-Albastră”, anul [, no. 1, 
15 mai 1912,p.13). 

5 „ Peste ape nici un murmur/ Și copacii dorm visând/ 
Printre florile grădinii/ Vin, iubito, surâzând// Dintre 
palidele roze/ Te desprinzi şi mă dezmierzi,/ Dar când 
braţu-ntind spre tine/ Tu te mistui și te pierzi.// Far- 
mecul acelor zile/ Nu-ţi mai stă demult în față;/ Peste 
freamătul de valuri / Stă o pătură de gheaţă.// Şi eu cat 
în limpezi lacuri, / Așteptând să-mi cazi la piept./ Dar 


eu ştiu că stau zadarnic/ Şi aştept. Ce mai aştept?// 


Peste ape nici un murmur/ Nici o şoaptă de zefir,/ Nu 
se bate-n depărtare/ Nici o frunză, nici un fir” (Iacob 
Groper, „Peste ape”, tr. de B. Wechsler, „Hatikvah” 
(Galaţi), 1, 20-21, 5 avril 1916, p. 344). 

* Revista „Floare-albastră”, nr. 3-4, 1912, p. 33: „Tu dorești 
să scriu în versuri/ Să uit viața poezie,/ Să adorm a 
mele simțuri/ Cu un dram de nebunie?* Să zdrobesc 
aceste lanţuri/ Ce mă leagă strâns de lume, / Și să uit 
acele glasuri/ Ce mă chiamă trist pe nume?* Vreau să- 
mi mai aduc aminte/ De trecut, de vorba dulce,/ De du- 
reri, de-Amor ce minte.../ De tot Veacul ce se duce,* Să 
trăiesc cu alte visuri/ Cu alți sori, cu alte stele,/ Și să 
ndrept a mele gânduri/ Către-o lume fără rele.* Tu 
copil, rămâi cu bine... / Eul meu cine-l mai poartă?/ Căci 
iubirea fără tine/ E zdrobită și e moartă!... (Mihail 
Eminescu)”. 

7 Irina Mavrodin, Poietică și poetică, Editura Univers, 
București, 1982, p. 14. 

Shttp://convorbiri-literare.dntis.ro/MAVRODINmai5.html 

* Marlena Braester, „Les mots se meurent de changer de 
bouche: Fondane et LV'&criture de traduction”, dans la 
revue „Cahiers Benjamin Fondane”, no. 7, 2004, p. 70. 

10 [bidem 

11 ).-Y. Masson, „Autour de Rilke”, în 8* Assises de la traduc- 
tion poctique, Arles 1991, Arles, Actes Sud, 1992. 

12 Leon Wieseltier, Împotriva identităţii, traducere și 
prefaţă de Mircea Mihăieș, Polirom, lași, 1997, p. 32. 

13 Îi mulțumim pe această cale doamnei prof. univ. dr. 
Albumița-Muguraş Constantinescu, o personalitate 
marcantă în mediile universitare, traducătoare și au- 
toare de cărți și articole (recunoscute pe plan mondial) 
care abordează aspectele cele mai problematice pe 
care le generează traducerea literară și nu numai, pen- 
tru sprijinul pe care ni l-a acordat în vederea traducerii 


acestei poezii. 

Mircea COLOȘENCO 


Paradigma actului traducerii 


Constantin Frosin este un autor incorigibil, mai 
bine zis un fundaționalist. După o lucrare realizată în 
urmă cu un deceniu — Art et technique de la traduc- 
don (Editura Fundaţiei „Dunărea de Jos”, Galaţi, 
2000) —, dă la lumină tipo Au fil de mes idees (eLite- 
ratura, Bucureşti, 2014), o culegere de studii/ arti- 
cole, unul mai chisnovit/ special decât altul, 
structurate pe baze ferme şi sigure, cu aceeaşi tema- 
tică, însă în diferite combinații ale rațiunii şi ale 
experienţei proprii. 

Este cât se poate de clar în privința actului tradu- 
cerii ca fiind cea de „a opta artă” a spiritualității. 

Această insistenţă a sa dovedeşte că mai are ceva 
de precizat. 

De altfel, Constantin Frosin - oficial, ca specialist 
şi poziţie socio-profesională, este universitar român 
onorat de foruri competente cu premii, titluri şi or- 
dine/ medalii europene pe vectorul francez —, în sub- 
sidiar apare ca o instituţie culturală: poet bilingv 
(română / franceză), deopotrivă de talentat; autor 
versat de lucrări ştiinţifice şi didactice; publicist, con- 
ducător/ fondator de revistă serioasă - „Le Courrier 
International De La Francophilie”, sub egida Acade- 
miei Române (Galaţi) -, scoasă pe cont personal 
dintr-un salariu de profesor universitar. Am lăsat pe 
final calitatea de traducător bilingv din care şi-a făcut 
o ţintă proprie, de conştiinţă. 

Un binecunoscut poet şi editor francez - Louis 
Delorme - scrie fără drept de apel: „Constantin 


Frosin est un maftre de notre langue”. 


Astfel, în concepția lui Constantin Frosin şi indusă 
în cartea menţionată, traducerea cere/ impune inter- 
pretarea legitimă biunivocă între model şi corespon- 
dentul său ca relaţie semantică fundamentală, ideal 
aproximat, dar nicicând atins. Nu e necesar să cităm 
nume celebre în a ne susține presupoziţia/ 
prezumția, ci doar invocând înțelesul holismului, ca 
proprietate a întregului asupra părților dintre terme- 
nii sistemului limbajelor ca forme de viaţă, tot la fel 
cum în filosofia minții stările mintale asemănătoare 
pot fi identificate în rețeaua relațiilor respective. 

Constantin Frosin diseacă, rând pe rând, metodic, 
critica/ teoria traducerii, trăsăturile specifice de fi- 
delitate/ infidelitate (plecând de la formula „belles 
infideles” din sec. 18), dar şi de copie a originalului / 
creației în sine, caracterizând postura traducătorului 
ca mediator-creator, condamnând prin prisma eticii 
actului traducerii specia hibridă rezultată din soluţii 
surogat. 

Totodată, în cadrul căutării identității spirituale 
din perspectiva pluralismului expresiei artistice în 
modul european, Constantin Frosin este pentru au- 
toritatea textului traducerii. Termenii text/ context/ 
intertext sunt manevraţi cu uşurinţa performerului 
stăpân pe folosirea celor specifice lingvisticii teore- 
tice şi aplicate într-o hermeneutică proprie sincroni- 
zată fluxului recunoscut în ştiinţele umaniste şi 


tehnice ca valori istorice consacrate. 

PS: Stau și mă întreb cui prodest contribuția 
ştiinţifică însumată calitativ de cartea recentă a lui 
Constantin Frosin, dacă întâia sa lucrare menționată 
privind arta și tehnicile traducerii, apărută în 2000, 
nu a ajuns în mediile universitare clujene pentru a-i 
servi unei doctorande transilvane la alcătuirea tezei 
sale de doctorat susținută în 2012... 

Zs6k Izabella a primit titlul de doctor în litere 
pentru teza intitulată Traducerea - pod între limbi şi 
culturi, avându-l de conducător de examen de docto- 
rat pe magistrul Prof, univ. dr. Carol Veress, nimeni 
altul decât însuși Directorul Școlii Doctorale „Comu- 
nicare și cultură” de pe lângă Facultatea de Istorie și 
Filosofie a Universităţii „Babeș-Bolyai” din Cluj- 
Napoca, susținută în anul 2012. 

Distinsa Z. |, devenită om de știință, în teza Dom- 
niei-Sale nu a catadicsit să consulte bibliografie ro- 
mânească de specialitate de niciun fel, cu excepția 
citării în bibliografia aferentă tezei doar a unei sin- 
gure lucrări (Ana Bantaș, E. Croitoru, Didactica tra- 
ducerii, Teora, București, 1999), printre cele peste 
130 de titluri menționate, apărute în frumoasa limbă 
maternă - limba maghiară. 

„. Într-adevăr lucrarea își merită titlul în care 
podul nu este cel dintre culturi de-a latul unui fluviu 
care desparte limbi/ culturi, ci este... „podul” casei! 
Bravisimo. 


Traducătari la Colegiul Naţional lași 
2 octombrie 2015 

Anu DUMITRESCU 


„Când, în democratie, dai din libertăți, nu le mai câştigi înapoi 


„Meme pas peur!” strigă Ana Dumitrescu, cineast 
francez de origine română, care pe 12 ianuarie 2015 
și-a luat camera de filmare pe umăr ca să surprindă, 
la cald, modul cum francezii erau bulversaţi, trăin- 
du-și acut contradicţiile din societate, după gravele 
atentate de la redacţia Charlie Hebdo şi de la magazi- 
nul Hyper Cacher. Sunt câteva personaje fabuloase în 
documentarul său sobru și necomplezent: e energia vie 
a Samiei Orosemane, umoristă de religie musulmană, 
care nu se sfiește să râdă pe scenă, inteligent, de două 
ori, de voalul islamic în sine și de frica pe care o inspiră. 
E cartezianismul trecut prin inimă pe care îl afișează 
Nathalie Maroun, analist media cu origini libaneze. E 
bonomia înţeleaptă a lui Yannis Youlountas, filozof 
franco - grec, a cărui bibliotecă e o serie de carcase vi- 
date de vechi televizoare, în care sunt aranjate cărți. 
Proiecţia din octombrie în cinematografele Franţei a 
stârnit dezbateri, cu adeziuni și critici deopotrivă. 
Având printre partenerii media redutabila platformă 
jurnalistică de investigaţii Mediapart, documentarul 
„Meme pas peur!” are de ce să deranjeze. 20 de fran- 
cezi din diferite domenii - universitari, umoriști, filo- 
zofi, desenatori, sociologi, juriști — decriptează cu voce 
tare ceea ce Franţa a trecut sub tăcere, sub cenzura de 
căluș a politicului corect: islamofobia, xenofobia, ma- 
nipularea politicianistă, business-ul fricii. Sigură pe 
sine, neinfluenţabilă dar atentă la nuanţe, Ana Dumi- 
trescu lărgește cadrul, în interviu: nicio frică în a evoca 
nu doar contradicţiile Franţei, ci şi incoerenţele Româ- 
niei sau lașităţile Europei, în tulburile vremuri migra- 
torii de azi. Ea însăși un copil al exilului, care a știut să 
transforme dubla cultură într-un atu. 

Reporter şi fotodocumentarist, Ana Dumitrescu a 


a 


colaborat cu National Geographic sau cu agenția 
Gamma-Rapho, investindu-se în subiecte de societate 
problematice: deportarea Romilor în timpul celui de- 
al Doilea Război Mondial, homofobia în România sau 
muncitorii fără documente legale din Franţa. În 2014 
a dezvoltat tehnica de fotografie animată „cinema- 
graf” în proiectul „Tour de Manege' expus la „Mois de 
la photo” la Paris. După documentarul „KHAOS, les Vi- 
sages Humains de la Crise Grecque” care a rulat în ci- 
nematografele Franţei în 2012, „Meme pas peur!" este 
al doilea lung metraj reactiv al Anei Dumitrescu. 
(Cristina Hermeziu) 


Cristina Hermeziu: Sunt mai multe teme în do- 
cumentarul „Mâme pas peur!”, laicitatea, perife- 
riile, economia, securitatea. Una dintre cele mai 
sensibile este identitatea. Cine sunteţi, Ana Du- 
mitrescu? 

Ana Dumitrescu: Identitatea este ceva foarte 
personal și complicat, cum spune Nathalie Maroun, 
analist media, în film. M-am născut în Bucureşti dar 
am venit în Franţa la doi ani, deci n-am cunoscut Ro- 
mânia. Integrarea în Franța nu este nici ea evidentă, 
când ai un nume ca Dumitrescu. 

Nu v-aţi schimbat numele. De ce? 

Nu l-am schimbat. Tata n-a vrut să-l schimbe şi-i 
mulțumesc pentru asta: mi se pare foarte important. 
Putea foarte bine să mă cheme Dumesnil, spre exem- 
plu... 

De ce îi mulţumiţi? 

Pentru mine e o mândrie să fii bicultural. Pro- 
blema se pune aşa: să fim români sau să fim francezi? 
De parcă nu s-ar putea să fim ambele. Nu trebuie să 
le disociem. Mult timp am vrut să fiu francez, francez 
ca orice francez. La un moment dat mi-am dat seama 
că nu eram doar franţuzoaică, mai eram ceva în plus. 
Oricum toată lumea mă întreba: Dumitrescu de ce 
origine e? Originea nu se poate uita, mi se pare foarte 
important să o asumi. 

Vă deranja întrebarea? 

Eram în permanenţă întrebată acest lucru. Nu e 
vorba că mă deranja sau nu, dar mi se părea incoe- 
rent să fiu întrebată despre origine, fiind în acelaşi 
timp franțuzoaică. Ori sunt ori nu sunt cetățean fran- 
cez? Nu am niciun accent, nu am problemă de culoare 
de piele, doar numele nu corespundea. Când eram 
studentă şi voiam să muncesc, deşi aveam paşaport 
şi carte de identitate franceze, mi s-a spus: uite, o să 
verificăm în prefectură dacă sunteţi sau nu cetăţean 
francez! Apoi mi s-a sugerat, nu puteţi schimba nu- 
mele?, ştiţi, e cam deranjant aşa, pentru clienţii 
noştri, Dumitrescu nu sună francais... În 2007 am 
avut „un coup de foudre” pentru fotografie. Am lăsat 
viaţa din Paris şi am plecat în România, în Bucureşti, 
unde am lucrat pentru Mediafax. Filmul e de altfel de- 
dicat lui Mihai Vasile, care a fost fotograful meu la 
Mediafax, din păcate a murit la 54 de ani. Mi-am des- 
coperit şi partea pe care o ştiam dar nu o trăisem, în 
vacanțe, la bunica. Aveam 28 de ani. Am plecat ca ro- 
mâncă în România. Dubla naţionalitate înseamnă 
pentru mine că atunci când sunt în România sunt 
100% româncă şi atunci când sunt în Franţa sunt 
100% franțuzoaică. lar Ambasada României nu mă 
ajută în Franţa, aşa cum Ambasada Franţei n-are a mă 
ajuta în România. Am priceput asta, dar am avut pro- 
bleme identitare până când am acceptat că sunt şi 
una şi alta. Sunt mândră că mănânc sarmale şi beau 
ţuică şi în acelaşi timp sunt mândră că am crescut în 


Franţa şi muncesc în Franţa. Dubla cultură însemnă 
să iei ce-i bun din fiecare cultură. Europa înseamnă 
libera circulaţie şi până la urmă de ce nu putem avea 
mai multe identități, ne e frică de ce anume, să le 
amestecăm, ne e frică să le pierdem? 

Problema e că România e privită dintr-o perspec- 
tivă care e foarte departe de realitate. Hai să vorbim 
de Siria. Când vorbim de refugiaţi parcă vorbim de 
oameni... obligatoriu fără diplome. Sunt oameni edu- 
caţi, dar noi îi arătăm drept nişte „invadatori”, per- 
soane care vin să ne invadeze pe noi în Franţa. E 
subiectul filmului. Ne este frică de alţii şi atunci avem. 
impresia că vom fi invadaţi. 

E o agresivitate împotriva unei alte identități? 

Cred că este o frică manipulată politic. Asta există 
şi în Franţa, şi în Grecia şi în România. Ne uităm la ve- 
cini şi spunem uite, vecinul este de vină că sunt eu 
sărac. De ce suntem în criză de vreo 30 de ani? De ce 
drepturile sociale se diminuează, de ce salariile scad, 
de ce are loc acum distrugerea codului muncii în 
Franţa? Politica de austeritate este aplicată indivi- 

dualizat în fiecare țară europeană, poporul însă nu e 
neliniștit din cauza asta, i se spune, în schimb, uite, 
la noi nu se întâmplă ce se întâmplă în Grecia, de 
exemplu, dar de vină e refugiatul, sau românul acela 
care vine să ne mănânce nouă alocaţiile familiale. 
Problema este că de fapt nu omul care vine va face să 
dispară alocaţiile familiale, ele vor dispărea din cauza 
planului de austeritate impus de Europa. Aceasta e 
problematica adevărată. Frica de cei din altă regiune 
e veche. Și azi, dacă vine un francez din nord în sud e 
primit ca un străin, nu există o integrare evidentă, da- 
rămite un român?! De parcă ar avea o cultură extrem 
de diferită. Avem o Europă dar avem cursuri de cul- 
tură europeană? 

Ce ar însemna cursuri de cultură europeană? 

Să învăţăm religiile din fiecare țară, tradiţiile, 
mâncarea, de ce nu? Limba, ce etnii există. România 
are 24 de etnii, un comunitarism foarte important, 
un model foarte interesant pe care eu îl dau drept 
exemplu, aici. Fiecare comunitate are revistă în limba 
ei! În afară de comunitatea romă, care au fost robi 
până în 1887. Dar și romii sunt 14 etnii, ursari, căl- 
dărari, rudari etc., am lucrat mult şi pe subiectul lor. 
Chiar între etniile romilor există un rasism foarte im- 
portant. Mi s-a spus, undeva lângă Craiova: eu sunt 
un Rom bun, pe mine mă înmormântează cu românii, 
cei din față au cimitirul lor, separat. E o segregaţie 
între ei. Complicat. 

În familia dvs. rădăcinile sunt diverse... 

Există origini grecești îndepărtate. Tatăl meu a 
plecat la o conferință în Franţa şi a rămas. Eu sunt 
copil unic. Tata s-a prăpădit în 1999, mama a plecat 
în SUA. N-am apucat să aflu prea multe despre fami- 
lie. De unde și dorința mea de a merge eu însămi în 
România, o perioadă. 

Ce aţi descoperit în România, la 28 de ani? Ce 
v-a frapat? 

E o ţară a contrastelor. O țară în care se poate face 
semnul crucii de 10 ori și apoi insulta. Foarte des- 

chisă şi foarte închisă. Omul deschide ușa natural dar, 
în problema refugiaților, România a spus „nu-i vrem”. 
Începe totuși să fie și în Franţa bizar. Eu am plecat din 
Franţa în 2007, când venea Sarkozy la putere. Exista 
o anumită moralitate, fără să idealizez. În politică era 
o anumită demnitate. Ei bine, în România am găsit 
oameni care vorbesc fără complexe. La un ghișeu de 
bancă mi s-a întâmplat să aud lucruri de genul: da, 
am fost la Paris, ce urât e în metrou, sunt atâţia afri- 
cani! Şi m-am gândit cât rasism, eram şocată, venind 
din Franța. Mă întorc în Franța în 2010 şi găsesc o po- 
litică „relaxată”, cu o Nadine Morano [politician de 
dreapta care creează polemici prin declarații de 
genul „Francezii sunt un popor de rasă albă”] sau 
alții, fără nicio moralitate, la nivelul lui Berlusconi. În 
Franţa s-a pierdut demnitatea discursului public. 
Ceea ce mi s-a părut șocant în România am regăsit şi 
în Franța, după absenţa mea. Am fost şocată a doua 
oară. 

Care e cauza, de ce s-a ajuns aici? 

Am un semi-răspuns. De când omul politic s-a 
mutat pe internet și pe twitter s-au șters limitele: 
preşedintele e prietenul poporului. Politicienii se 
joacă între ei şi noi vedem spectacolul lor pe twitter. 
Unul spune o frază, altul îi răspunde bătându-și joc. 
Mi se pare aberant discursul public francez actual, 
lipsit de demnitate, grotesc. 

Nu sunteţi prea critică? Corectitudinea poli- 
tică, pe de altă parte, n-a impus și ea un discurs 
fals? 

Da, dar când situaţia e proastă economic, când oa- 
menii nu se mai duc la vot, dezbaterea coboară la ni- 
velul acesta: de ce Tsipras nu și-a pus cravată când 
s-a dus să vorbească la nivel european? Asta con- 
tează? Putea să aibă şi cămașă cu flori dacă avea idei 
şi program concret politic. 

Credeţi în Tsipras? 

Am crezut că va fi o schimbare. Eu sunt proeuro- 
peană dar sunt pentru o altă Europă, nu pentru ieşi- 

rea din Europa. Asta îmi plăcea la Tsipras, că el nu 
voia să iasă din Europa. Acum suntem în stand by. 
Grecii l-au recreditat, dar 40 la sută nu s-au dus la 
vot. Asta arăt şi în film, că oamenii au început să se 
dezintereseze de politică, şi încep să-și ia singuri des- 
tinul în mână: să facă singuri spitale, să facă schim- 
buri de haine, de mâncare. Oamenii se organizează 
paralel cu politicienii. O formă de anarhie, dar nu în 
sensul de haotic, ci de autoorganizare paralelă, civilă. 

Care se poate transforma în partid la un mo- 
ment dat... 

Sau nu, să vedem. Cred că nu mai trebuie să vor- 
bim de criză, e un cuvânt neadaptat. Cred că are loco 
mutație profundă a societății, suntem la un nivel 
unde se schimbă drastic societatea. Modul ei de a 
funcționa. Și tot încercăm să resorbim criza ca să re- 
venim la nivelul dinainte. Dar nu se mai poate. Prea 
multe lucruri se schimbă și cu internetul și oamenii 
care vor să se exprime, se organizează. Unele po- 
poare sunt probabil mai pregătite decât altele. Grecii 
au fost forțați să fie. Nu erau ei mai pregătiți ca alții, 
ca şi România azi, de abia reușeau să profite de mall- 


uri sau de Ikea. Ca şi în comunism, de altfel: mergeam 
la bunica și pe vremea aceea toată lumea avea ace- 
leași bibelouri, identice. Așa și azi: ce mobilă fru- 
moasă ai! dar toate sunt de la IKEA... 

Cum v-aţi ales personajele care se exprimă în 
film, fără apriori şi fără limbaj de lemn? 

Am optat pentru documentarul de cinema pentru 
că e un format mai lung. La TV, formatul e de 52 de 
minute cu voce din of, televiziunea „se vrea” obiec- 
tivă. La cinema, e o asumarea a subiectivității. Am in- 
tervievat personaje de origini diferite iar politic sunt 
de la centriști până la anarhiști. Sunt atei, musulmani, 
evrei, asta e fabulos. Coabitarea există foarte bine 
între oameni. Şi vin din orizonturi foarte diferite: 
umorist, sociolog, politolog, student. E structura so- 
cietății civile, foarte diferiți ca vârstă. Monique Che- 

millier-Gendreau, juristă, are 80 de ani și lucrează 
încă la Curtea internațională de la Haga. Fiecare răs- 
punde într-un mod visceral, cred în ceea ce spun. Le-am 
lăsat timp să vorbească, să vină de la sine ceea ce vor 
să spună. Nathalie Maroun vorbește despre identi- 
tate, şi vorbeşte şi cu inima, ea s-a născut în Liban. E 
o fotografie socială a Franţei de azi, cu oamenii care 
au capacitatea să se abstragă de la evenimente. Am 
filmat chiar din 12 ianuarie şi până în mai. Unii erau 
extrem de sensibili, vulnerabili, în acel moment. Po- 
lemicile existau în Franţa și ce s-a întâmplat la Charlie 
Hebdo a condensat temele. În 6 luni s-au precipitat 
problematici şi s-au condensat lucruri care există în 
Franța de zece ani. 

Care sunt temele majore ale societăţii fran- 
ceze care s-au condensat și au precipitat după 
Charlie Hebdo? 

Mai întâi laicitatea. În Franța, oamenii n-au habar 
despre ce este vorba. Amestecă ateismul și laicitatea. 
Jacques Chirac a comandat o comisie, în 2003, din 
care făceau parte universitari, care au început să lu- 
creze la subiectul „ce este laicitatea în Franța” A re- 
zultat un raport de zeci de pagini cu mai multe 
propuneri făcute de comisia Stasi. Școala trebuie să 
fie singurul loc neutru, fără semne religioase. Dar nu 
toți erau de acord. Semnul religios era voalul musul- 
man. Dar omul de rând nu va înțelege de ce el este in- 
terzis în şcoală dar nu şi pe stradă, de exemplu. Ceea 
ce s-a şi întâmplat. Prima propunere vorbea de inter- 
zicerea „semnelor religioase şi politice ostentatorii”, 
dar s-a renunțat la „şi politice”. Fetele care aveau o 
mică cruciuliță erau tolerate, deci era inegalitar, o 
dublă măsură. Şi ca să fie compensată inegalitatea, 
comisia Stasi s-a gândit la o serie de măsuri compen- 
satorii: la o masă de substituție [meniu fără carne de 
porcla cantina şcolii], fiecare copil să aibă o zi de săr- 
bătoare precum Crăciunul - copiii evrei una a lor, mu- 
sulmanii de asemenea. Nimic n-a fost reținut în afara 

problemei cu voalul. De zece ani, voalul a devenit un 
obiect de discordie în spaţiul public, plus mesele de 
substituție. După atentatul din ianuarie cu cei trei ne- 
buni, fanatici, demenți, îndoctrinaţi, dintre care doi 
copii ai republicii, crescuţi de statul francez - ceea ce 
a fost violent, apoi, este că li s-a cerut musulmanilor 
să se desolidarizeze. Islamismul este și o problemă 
de război geopolitic, sub acoperirea religiei: ei își 
spun „stat islamic”, înțelegem bine termenul — vor să 
aibă frontiere, monedă, un stat dictatorial. Simplific 
foarte mult, evident. Dacă ar fi fost trei catolici nu li 
s-ar fi cerut însă la toți catolicii din Franța să se de- 
solidarizeze. A fost o stigmatizare din perspectivă re- 
ligioasă. Dar religia este, ca şi străinul, un motiv, care 
arată altceva, este partea vizibilă a aisbergului. Toţi 
oamenii care au o religie, oricare ar fi ea, nu-şi 
omoară vecinul. Nu se pot pune pe spatele religiei 
toate problemele societăţii. Se vorbeşte despre „mu- 
sulmanii din Franţa” sau despre „evreii din Franța”, 
ca şi cum n-ar fi sută la sută francezi. De ce nu se 
spune francezi evrei sau musulmani francezi? E o di- 
ferență lingvistică fundamentală. Apoi: dacă un 
român vine și face Doamne fereşte ceva, să ni se ceară 
să ne disociem de el, ca român?... 

Deci laicitatea nedusă până la capăt a eșuat 
într-o stigmatizare... 

A fost o focalizare şi această focalizare mi s-a 
părut foarte violentă. Ea continuă. Am fost să filmez 
la Bourget, „le Foire musulmane” [salon anual al co- 
munității musulmane din Franța]. Nu era niciun jur- 
nalist, la Bourget. Acum, dintr-un foc, au descoperit 
acest lucru datorită intervenţiei Femen, la un alt 
salon musulman. Ele există de ani de zile, aceste sa- 
loane. Dar câți oameni asistau la conferința la care 
s-au produs Femen [grup de militante feministe care 
intervin spectaculos şi provocator la diverse eveni- 
mente internaționale pentru a atrage atenția asupra 
unei teme de societate] și la care doi imami radicali 
vorbeau despre supunerea femeilor? Poate nu era ni- 

meni în sală... La forumul la care am fost eu erau tot 
felul de conferinţe, şi de sexologie şi de terapie de 
cuplu. Erau și teme dure, închise, dar erau şi proble- 
matici foarte deschise. Erau și femei voalate dar erau 
şi femei fără voal. E un bazar enorm unde se vinde 
Coranul, unde se vinde mâncare, unde sunt baloane 
cu Dora lExploratrice [personaj de desen animat 
dintr-o serie populară în Franța]. 

A fost deci un eveniment instrumentalizat? 

E vorba de un business al fricii. Ca să se poată 
spune: uite, pe teritoriul francez se organizează lu- 
cruri periculoase, dar câți îl ascultau pe acel imam, 
ce audienţă avea? Poate în sală nu erau decât trei jur- 
naliști? Problema e că oamenii n-au avut parte de 
toate informațiile, ci de informații parțiale și eronate. 
Deci de la trei indivizi nebuni am ajuns să avem o fo- 
calizare generală pe islam. Negarea islamofobiei e și 
ea în cauză. Există islamofobie, e o realitate așa cum 
o realitate este antisemitismul. Nu trebuie să opunem 
antisemitismul și islamofobia sau islamofobia și xe- 
nofobia. Există frica de români, frica de Romi, frica de 
refugiați, frica de islam, frica de evrei și tot așa. 

Altă temă importantă este cea securitară. Docu- 


mentarul începe cu premierul Manuel Valls care 
anunță niște măsuri de securitate. Chiar înainte de 
atentatele de la Charlie Hebdo şi de la Hyper Cacher. 
Un exemplu legat de frică: poți trece nişte legi peri- 
culoase pe fond de frică. Legile securitare nu privesc 
doar cazurile care intră sub incidența informațiilor 
de securitate națională, ci şi ceea ce numim „lansato- 
rul de alertă”. De exemplu, cineva vine și spune, uite, 
lucrez pentru societatea Areva, am constatat o scur- 
gere nucleară periculoasă. Omul respectiv poate fi 
pus sub acuzare ca fiind terorist... În ce anume este 
el terorist? Definiția terorismului a devenit foarte 
ambiguă. Orice om care denunţă un risc pentru po- 
pulaţie poate ajunge în închisoare, fiind denunțat ca 
terorist. Ca şi cum în România, cineva care e împo- 
triva exploatării de la Roşia Montana ar fi acuzat de 

terorism. În plus, nu mai este o separare a puterilor 
în stat, nu judecătorul decide, ci primul ministru, gu- 
vernul. Democraţia e în pericol. Un risc democratic. 

Politicienii au profitat deci de un şoc emoţio- 
nal? 

S-a profitat de șocul emoțional. Charlie Hebdo a 
fost folosit afectiv și emotiv ca această lege să treacă 
în urgenţă fără dezbatere publică. Când dai din liber- 
tăți nu le mai recâștigi înapoi. Primele legi securitare 
au apărut după „les trente glorieuses” - anii de bu- 
năstare, - când a început criza, iar sociologul Jean- 
Pierre Garnier o explică în film. Au urmat nu mai 
puțin de 37 de legi securitare care au redus libertăţile 
oamenilor. Cu cât sunt mai puţini bani, cu atât se fac 
mai multe legi securitare. În Spania, o manifestaţie a 
luat forma unor holograme - o proiecţie artistică — 
pentru că n-au obținut aprobare pentru o manifesta- 
ţie de stradă. 

Putem trăi fără frică? Toţi suntem irascibili... 

Se poate trăi fără frică dacă tăiem televizorul și 
toate semnalele de spaimă în acest sens. Dacă ne 
ducem către vecinul musulman, evreu, turc, român, 


dacă te duci şi împărtășeșşti ceva cu ei. 

Deci trăim într-o baie de frică întreţinută și 
din acest motiv nu ne ducem către ei? 

Oamenilor le e frică azi de propria lor imagine, 
asta exprimă și afișul filmului, unde un telespectator 
urlă când se vede pe sine pe ecranul tv. Oamenii tre- 
buie să se dezmeticească. Nu mai vrem să mâncăm 
genetic modificat? Putem să ne organizăm să avem 
producţie locală. În Paris, s-a deschis un magazin 
unde totul este gratis. Oamenii se organizează. Frica 
mare este ca, dacă oamenii se organizează prea bine, 
să nu apară legi care să le interzică organizarea. 
Acesta este pericolul. 

Dvs. de ce vă e frică? 

De ce-mi este frică? Fac parte dintre oamenii că- 
rora le e frică de un singur lucru: să n-am timp să fac 


destule lucruri în viața mea. Viața este scurtă. Să nu 
ne pierdem viața inutil în chestii sterile, Mi-e frică să 
nu pierd timpul cu fleacuri. 

Cum priviţi problema refugiaților, în Franţa, 
în Europa? 

Sunt două aspecte. Sunt refugiaţi de război, care 
depind de Convenţia de la Geneva din 1952. Nu e 
nimic negociabil, trebuie respectat dreptul de azil 
constituțional. Este un pur respect legislativ. A doua 
problematică este imigrantul economic, problemă 
veche şi vastă, şi aici ne întoarcem la Algeria. La INA 
(Institut National de lAudiovisuel) există documente 
unde în anii 1950 se arăta cum tuaregii nu ştiu să-şi 
valorifice bunurile naturale, iar francezii se ocupau 
atunci cu extragerea uraniului. Nu priveşte doar 
Franța problema aceasta a exploatării resurselor na- 
turale din alte zone, dar fără o distribuire locală, ță- 
rile în cauză nu au beneficiat de o continuitate 
economică. Trimitere și la Roşia Montană: aurul e în 
România dar canadienii fac exploatarea și românii nu 
primesc mai nimic. La fel și cu uraniul în Africa. S-a 
întâmplat în zone aride, li s-au utilizat resursele şi 
apoi au fost lăsați să se descurce. Suntem responsa- 
bili de situaţia care s-a creat. Şi atunci cum poți alege 
între un refugiat de război şi unul economic? 

Responsabilizarea nu are loc. Europenii res- 
ping refugiații, fie ei economici sau nu... 

E abominabil. Ce se întâmplă în Ungaria: e foarte 
periculoasă direcția pe care o ia, de când a venit 
Orban la conducere. Suntem pe o pudrieră a Balcani- 
lor din nou. E foarte exploziv. Credem că războiul e 
departe de noi, mie nu mi s-a părut niciodată atât de 
aproape. E situația din Ucraina, cu Ungaria, cu Mol- 
dova, cu Grecia, cu Serbia. Să suspenzi Schengen e un 
precedent grav. Nu vreau, dar mi-e greu să fiu opti- 
mistă. 

Ca cineast, scrieţi cu imaginile. Imaginile, pre- 
cum cea a micuţului Aylan, eşuat pe o plajă din 

Turcia, pot influenţa mersul lucrurilor? 

Erau mii de alte imagini înainte și nu s-a întors ni- 
meni spre ele. Imaginea lui Aylan a şocat pentru că 
băieţelul părea că doarme. Celelalte imagini erau vio- 
lente. Era moarte violentă. Omul nu putea să se iden- 
tifice. Pentru prima dată nu era violent, copilul nu e 
dezbrăcat, este întins, nu i se vede fața, nu poate să 
fie asimilat, poate fi un copil de orice origine, nu se 
vede. A existat apoi o mobilizare concretă a societății 
civile. Pe smartphone există o aplicaţie care îţi per- 
mite să intri în relaţie ca să poți să primeşti o familie 
de refugiați acasă. Dar la nivel politic nu s-a întâmplat 
nimic, suntem în acelaşi punct zero. Frica nu e tipic 
franceză, și reacţiile din România despre refugiați 
sunt violente şi rasiste. România este rasistă, o țară 
închisă asupra ei înseși, izolată, o țară religioasă că- 
reia îi este frică că va veni o altă religie peste ea. „l-a 
pedepsit Dumnezeu”, se spune în România, ca o ex- 
plicație pentru orice, când cineva cade bolnav sau o 
familie are un copil handicapat sau e cutremur în 
China. Această religiozitate accentuată are o explica- 
ţie istorică și culturală, prin dominația otomană în 
fața căreia a fost necesară o rezistenţă. Ca şi în Grecia, 
e similar. 

Despre ce va fi următorul documentar? 

Va fi despre cum vede poporul miza democratică. 
Plec de la alegerile prezidenţiale care vor avea loc în 
Franța în mai 2017. Plec de la un eveniment care n-a 
avut încă loc. Mă interesează în ce fel omul inven- 
tează democraţia, spre ce societate mergem? Îi întreb 
pe oameni cum își închipuie că vor fi dezbaterile po- 
litice în jurul alegerilor, cu doi ani înainte. Filmul va 
ieşi în octombrie 2016. Aceasta este întrebarea: ce 
este democrația azi? 

Aveţi un răspuns? 

Suntem într-o democraţie reprezentativă. Nu 
cumva partidele politice sunt cele care împiedică de- 
mocrația? Dacă votăm un om și acel om aplică linia 
partidului, în ce fel poporul poate interveni pe linia 


partidului? Alegi un om, dar ideile lui sunt impuse 
sau de la dreapta sau de la stânga sau... 


(Interviu realizat de Cristina Hermeziu) 


POST SCRIPTUM: 


Interviul a fost realizat înainte de gravele 
atentate care au avut loc în capitala Franţei. Vi- 
neri, 13 noiembrie 2015, mai multe atacuri tero- 
riste islamiste au făcut, la Paris, 130 de morţi și 
350 de răniţi. În aceste condiţii, considerăm 
oportun să redăm fragmente din analiza pe care 
cineasta Ana Dumitrescu o publica pe 16 noiem- 
brie, pe blogul său de pe platforma de investiga- 
ţie Mediapari („Dacia literară”). 


Ana Dumitrescu 
Francezi, prin excelenţă 


Evenimentele înspăimântătoare de vineri seara 
ne lasă un gust de sânge pe limbă în această luni di- 
mineaţa. E o stare nedefinită, între coşmar și spe- 
ranța că o să ne trezim. Lucrurile se pun greu în 
mişcare. Suntem în expectativă, oare ce va urma? Mă 
tem că urmarea nu e ceea ce visam. 

Sunt o mulțime de întrebări care se cer puse. N-am 
răspunsuri la toate şi nici răspunsuri gata făcute, 
dar mi se pare important să vorbesc despre anumite 
lucruri și să pun problema dintr-un alt unghi de ve- 
dere. (...) Politicienii și-au expus teoriile și viziunea 
lor asupra lucrurilor. S-au organizat repede taberele 
pentru şi taberele împotriva. Luările de poziţie pen- 
tru sau împotriva acoperă inegal diferite aspecte 

dar nu s-a pus accentul în niciun moment sau prea 
puţin pe fraternitate. Anumite subiecte ar fi trebuit 
abordate și n-a fost cazul. Foarte mulți musulmani 
s-au desolidarizat de data aceasta, dar nu mai interesa 
pe nimeni acest lucru, nimeni nu i-a băgat în seamă. A 
fost imediat decretată starea de urgență. Să ne aducem 
aminte că Tunisia a decretat starea de urgenţă abia 
după nouă zile de la atentatele de la Soussa. Şi-au dat 
un timp de reflecţie. Franţa nu și l-a acordat. 

Vorbim repede și vorbim mult, vorbim când arde 
şi vorbim în vânt. Uneori să înveţi să taci e un act civic 
şi democratic, ca şi votul alb. Uneori politica ar trebui 
să se dea la o parte din fața umanului, pentru că po- 
litica, dacă se urcă pe scenă chiar şi-n aceste mo- 
mente, demonstrează exact contrariul a ceea ce vrea 
să susțină. Politica n-are de-a face cu furia - furia în- 
dreptată împotriva sistemului, furia față de partea 
adversă, furia împotriva celuilalt sau orice altă furie. 
Politica are obligaţia să fie raţiunea. Politica are ne- 
voie de stăpânire de sine. Doliul şi plânsul sunt nece- 
sare tocmai pentru a șterge furia imediată. lar 
această furie este instrumentalizată și instru- 
mentalizabilă. (...) 

Furia a scos la iveală multe lucruri în timp scurt. 
Un lucru m-a surprins mai mult decât altele, și anume 
faptul de a ne compara morții la scară mondială. Eu 
cred că suntem cu toții frați și surori ai umanității, in- 
diferent de credință sau de zonă geografică. Dar me- 
sajele care compară și ierarhizează morţii sunt 
odioase și n-au nici un rost. Bineînţeles că morții din 
Liban au aceeași „valoare” ca morţii din Paris dar la 
ce serveşte ca, în miezul tragediei, în mijlocul emoţiei 
şi al durerii, să facem o asemenea comparație? 

N-o să-i învie pe cei morți dar există riscul unei 
respingeri pentru că sensul e acesta: Vezi ce ţi s-a în- 
tâmplat? Asta se întâmplă tot timpul şi nu numai ţie. 
Una peste alta e culpabilizat cel care suferă ca și cum 
e de presupus că el n-ar fi fost de partea celorlalți 


morți, ca şi cum n-avea habar de ei, ca și cum ar fi cel 
mai egoist om din lume, ca şi cum n-ar vrea decât să-i 
dea afară pe refugiați. Atentatele au fost comise de ti- 
neri care au ucis alți tineri. Şi tinerii aceştia care au 
murit sub gloanțele unor alți tineri pierduţi erau des- 
chiși către lume, către celălalt, tineri care sunt spe- 
ranța și ne sunt viitorul. 

(...) Tinerii pierduţi, cei care ucid: cum se poate 
să ajungi să faci asta, la 20 de ani? E mult prea ușor 
să arătăm cu degetul spre religie. Frangois Hollande 
propune retragerea naționalității. Îi va împiedica 
acest lucru pe tineri să se radicalizeze? Degeaba vom 
închide frontierele şi vom retrage în dreapta şi-n 
stânga naționalitatea. În acest fel, mesajul pentru 
aceşti tineri este că Franţa le retrimite mingea în te- 
renul lor şi îi exclude din joc. Cu alte cuvinte, îi aban- 
donăm. Le arătăm că sunt adoptați și deci repudiabili. 
Un cerc infernal care nu va face decât să sporească 
radicalizarea. Am văzut oare din ianuarie încoace ra- 
porturi întocmite de experţi, de sociologi, de psiho- 
ogi ca să putem combate radicalizarea? N-am auzit 
de așa ceva. Am avut parte în schimb de dezbateri 
ără rost, care au distrus posibilitatea de a trăi îm- 
preună. Ne-am luat de meniul de substituție [din can- 
tinele școlare], am reintrodus noțiunea de rasă, am 


provocat și sporit ura. Am făcut legi liberticide care 
nu se adresează numai „teroriștilor” ci tuturor cetă- 
ţenilor. Am stat oare de vorbă cu femeile voalate, am 


trimis profesori în cartierele sensibile, am încercat să 
desferecăm ghetourile? Nimic din toate astea. Am 
mărit bugetul de la cultură și de la învățământ? Deloc. 

(...) Oamenilor le este frică. Le este mai frică de 
terorism, pe care îl confundă cu războiul, decât de 
război în sine. Oamenii au o imagine idealizată des- 
pre război: Franța pleacă să lupte cu răul. Problema 
e aici: terorismul are un chip pe teritoriul țării, răz- 
boiul nu. Preşedintele Hollande tocmai a anunţat în 
Congres premisele a ceva ce putem cu adevărat să ca- 

ificăm drept război de data aceasta. Se vorbeşte de 
mobilizarea rezerviștilor pentru formarea unei gărzi 
naționale, ceea ce lasă de înţeles că soldaţii noștri vor 
i trimiși în Siria. Următorul pas va fi oare înrolarea 
obligatorie ca să terminăm cu şomerii? Nu ne mai 
desparte nimic de momentul când ne vom arunca, 
precum SUA după 11 septembrie, într-un război în 
care tinerii vor fi trimiși la moarte, dar un război care 
nu va rezolva nimic. Vom închide granițele şi vom 


provoca un dezastru uman și economic. Libertățile 
noastre se vor reduce, precum pielea de sagri. N-am 
învățat nimic din Istorie. Da, o să putem spune cât de 
curând că suntem în plin război dacă nimeni nu se 
opune căii pe care-o apucăm. Ce soartă îi aşteaptă pe 
acești tineri, a treia generație? Cine va fi răspunzător 
pentru răul pe care li-l facem? Avem dreptul să-i tri- 
mitem la moarte? 

Francezii ştiu că în lume sunt mai multe focare de 
război. Starea de război din diferitele zone ale plane- 
tei se datorează mai multor factori. Se arată cu dege- 
tul spre Franţa pentru că vinde arme. E o realitate 
incontestabilă dar e greu să denunţi vânzarea de 
arme când ea are legătură cu un alt punct nevralgic: 
frica de ziua de mâine. E un punct sensibil, tabu. În 
Franţa, zeci de mii de oameni lucrează, unii chiar fără 
să o ştie, în domeniul de fabricare a armelor. Chiar eu 
cunosc câțiva. Şi cum războiul nu are un chip concret, 
în schimb șomajul da, ne aflăm într-un impas... Ca să 
combaţi vânzarea de arme trebuie deci să combaţi fa- 
bricarea lor. Şi uite-așa suntem în fața unor întrebări 
serioase despre modul de funcționare a societăţii, 
viabilitatea ei economică și rolul nostru ca națiune. 
Şi problema nu e simplă deloc. E un şarpe care îşi 
muşcă coada: fabricarea de arme înseamnă locuri de 
muncă. Locurile de muncă sunt din ce în ce mai pu- 
ţine, dar sunt din ce în ce mai multe arme şi războaie. 
Economia merge mai departe. 

Dacă vrem să denunțăm această stare de fapt, ar 
fi timpul să spunem cine sunt aceste întreprinderi 


care fabrică componente pentru arme şi, în paralel, 
să începem o analiză socială. Cum să facem asta? 
Miza naţională nu priveşte doar guvernul, ne privește 
pe noi toţi. Ca să combați vânzarea de arme trebuie 
să combați frica de ziua de mâine. Teritoriul păcii câș- 
tigă teren odată cu siguranţa economică a oamenilor. 
Nu servește prin urmare la nimic să denunţi doar 
vânzarea de arme fără să atingi problemele de fond 
ale societății. 

Educaţia, crearea unui viitor pentru tineri, cul- 
tura, sunt tot atâtea puncte care trebuie privilegiate 
ca să putem ieşi din acest cerc vicios. Lipseşte voința 
politică în acest sens, e cazul să o afirmăm încă o dată. 

Contextul economic dificil face ca frica de celălalt 
să fie exacerbată. Şi cercul s-a închis. Ne e frică de te- 
rorism deci acceptăm legi de urgenţă care interzic 
manifestațiile, trecem problemele sociale pe planul 
doi, accentuăm sărăcia, generăm frica de ziua de 
mâine, fabricăm şi mai multe arme, vindem armele 
şi declarăm război. A schimba ceva în economie, în 
industria de armament, în viitorul țării înseamnă a 
conștientiza responsabilitatea pe care o avem perma- 
nent, atunci când cumpărăm spre exemplu o haină 
fabricată în Bangladesh, când facem plinul la mașină, 
când cumpărăm cel mai mic fleac. Știm toate lucrurile 
acestea dar mergem înainte. Ştim dar n-avem habar 
cum să oprim mecanismul. Ne mulțumim cu o stare 
de comoditate şi preferăm să privim în altă parte. E 
omeneşte şi e de înțeles. Numai că n-o să mai avem 
de ales, lucrurile trebuie să se schimbe. E timpul să 
nu mai închidem ochii, e timpul să reflectăm, e timpul 
să ştim ce fel de viitor vrem pentru tinerii noștri. 

Frica de celălalt dar și culpabilizarea celuilalt; res- 
ponsabilizarea cu asupra de măsură a politicienilor 
şi deresponsabilizare civică. Toate aceste elemente 
cangrenează azi societatea. Ce-i de făcut? Mai întâi să 
ne punem întrebările incomode şi să încetăm să mai 
fim niște victime pasive. E primul pas spre libertate. 
Dar ca să ajungem la o astfel de libertate trebuie să 

admitem că suntem diferiţi. Umanitatea nu e omo- 
genă. Umanitatea e multiplă, diferită, bogată şi va- 
riată. Fraternitatea este liantul care leagă diferenţele 
între ele. Politicienii sunt primii responsabili de fri- 
cile provocate dar ei nu ajung la putere de unii sin- 
guri. Votul nostru îi aşează acolo unde sunt. 

Nouă ne revine misiunea de a redeveni responsa- 
bili, de a cere socoteală, clar şi precis, în privința a 
ceea ce s-a făcut sau nu, de a favoriza dialogul între 
oameni la nivel de comună, de departament, de re- 
giune, la nivel naţional. Noi trebuie să ne imunizăm 
în faţa fricii de cei care sunt diferiţi de noi înşine şi 
să reacţionăm la frica de ziua de mâine. Mulţi o fac 
deja, dar nu e suficient, e nevoie de o adevărată revo- 
luţie în domeniu. Trebuie să refuzăm ferm războiul 
care se profilează din ce în ce mai mult, trebuie să în- 
cetăm să milităm din spatele unei tastaturi, să trecem 
peste divergențe politice şi să ne facem auziţi ca ce- 
tăţeni şi alegători francezi. 

Scopul este să reuşim să ne deschidem către ce- 


lălalt, oricare ar fi apartenenţa sa politică, religia sau 
orice altă diferenţă. E timpul să oprim luptele intes- 
tine unde fiecare îşi pune la bătaie ideologia. E mo- 
mentul să lucrăm asupra unui adevărat civism, cu 
speranţa că va deveni într-o zi mondial, nu numai na- 
ţional. Oricât de utopică ar părea, nu ne rămâne decât 
această soluţie, pentru ca noţiunea de conflict să dis- 
pară. Umanitatea se învaţă şi se construieşte zilnic. E 
singura cale posibilă - aceea ca aceste atentate ori- 
bile să fie un pas spre mai multă libertate şi mai 
multă fraternitate. Dacă cedăm fricii, viitorul va fi po- 
pulat de orori. E nevoie de un mesaj puternic de uni- 
tate şi de respingere a Războiului, nu mai e suficient 
să ne exprimăm vag, pe reţelele sociale. N-avem ne- 
voie de război ca să dovedim că suntem francezi, prin 
excelență. 


(Mediapart, 16 noiembrie 2015) 
Traducere de Cristina Hermeziu 

Românii din 


Am mai scris, în câteva rânduri, inclusiv în pagi- 
nile „Daciei literare”, despre recentele relații româno- 
ucrainene „resetate”, după cum au tot trâmbiţat, în 
prima parte a acestui an, unii vajnici reprezentanţi ai 
minunatei noastre mass-media. Mi-am exprimat pe- 
simismul şi m-am arătat sceptic în legătură cu o mo- 
dificare reală a atitudinilor şi a mentalităților 
actualilor noștri vecini de la nord şi de la est. În ciuda 
numeroaselor dificultăți pe care le întâmpină şi a si- 
tuaţiei tensionate existente în diverse regiuni ale țării 
or, ucrainenii nu au cum să-și modifice dintr-odată 
multe din percepțiile și imaginile (de)formate în ul- 
timele șapte-opt decenii cu privire la vecini, la istorie, 
a ceea ce înseamnă respectarea reală a drepturilor 
minorităților naționale şi integrarea într-o familie de 
state care se conduc după norme democratice euro- 
pene. Desigur, nu trebuie să fim foarte critici în legă- 
tură cu aceste aspecte, deoarece nu cu mult timp în 
urmă și noi aveam de a face cu o parte din problemele 


pe care le înfruntă azi cetățenii ucraineni, iar de unele 
nici azi nu am scăpat... 

Cu riscul de a fi contra curentului general, am în- 
drăznit să adopt o atitudine dubitativă cu privire la 
sinceritatea demersurilor factorilor de conducere din 
statul vecin față de modul în care sunt tratate și vă- 
zute problemele minorității române trăitoare în nor- 
dul Maramureșului, nordul Bucovinei şi ţinutul 
Herţa, sudul Basarabiei și în regiunea Odesa. Adică 
trăitoare pe pământuri în bună măsură româneşti, 
aflate actualmente în componenţa statului ucrainean. 
Şi, din păcate, nu am greșit procedând astfel... E ade- 
vărat, însă, că o vorbă veche, foarte veche, de la acei 


Ucraina: nimic nou sub soarele din 2015 


strămoși renegaţi astăzi de indivizi pe care, în mod 
inspirat, Dan Alexe i-a numit „dacopați”!, arată că 
atâta vreme cât bolnavul mai suflă, mai este o spe- 
ranţă (Aegroto dum anima est, spes est). Or, bolnavul 
(în cazul nostru, minoritatea românească din statul 
vecin, dar nu prea prieten) încă mai suflă; greu, foarte 
greu, dar suflă. 

Odată cu debutul confruntărilor din partea de ră- 
sărit a Ucrainei a apărut și un nou refren care afec- 
tează inclusiv situaţia etnicilor români din statul 
vecin: să nu fie abordată, la nivel oficial, problema 
drepturilor minorității române pentru ca nu cumva, 
Doamne-fereşte!, să fie „destabilizată” situația Kiev- 
ului... Şi apoi, mai ales în condiţiile războiului mediatic 
dintre Est şi Vest (în care, desigur, românii sunt iarăşi 
prinşi la mijloc), dacă îndrăzneşti să vorbeşti de ase- 
menea lucruri, precum situaţia foarte dificilă a mino- 
rității române din Ucraina, poți fi uşor catalogat ca 
adeptal Kremlinului, al politicii promovate de Vladimir 
Putin, adversar al stabilității europene și al statalității 
ucrainene, ş.a.m.d. Vizita pe care a efectuat-o Preşe- 
dintele Klaus Werner lohannis în primăvara acestui 
an în Ucraina poate fi considerată, într-un fel, emble- 
matică pentru asemenea chestiuni. Dincolo de acu- 
zele şi nemulțumirile exprimate într-o manieră 
zgomotoasă de către fostul preşedinte al României 
(Traian Băsescu), actualul șef de stat de la București 
avea măcar datoria morală de a aborda deschis și di- 
rect situația comunităţii românești trăitoare pe pă- 
mânturile românești aflate, actualmente, în țara 
vecină. Nu este un secret pentru nimeni faptul că au- 
torităţile de la Kiev indică un număr mult mai mic de 

etnici români, arătând, de asemenea, că majoritatea 
covârșitoare a acestora se află în nordul Bucovinei şi 
în nordul Maramureșului, deoarece în sudul Basarabiei 
şi în regiunea Odesei trăiesc „moldoveni”. În 
această parte din sud se aflau, conform datelor re- 
censământului din 2001, numai 724 de români faţă 
de 123.700 de „moldoveni”. Ce soluţie ar exista măcar 
pentru o încercare de normalizare a situaţiei? Por- 
nind de la acel bolnav care mai suflă, nu putem să nu 
ne gândim la ideile exprimate de ziaristul Vadim Bacinschi, 
unul din cei 724 de români declarați în 2001: „Deoa- 
rece în regiunea Odesa există o minoritate româ- 
nească oficial recunoscută aici, înseamnă că față de 
ea pot fi aplicate prevederile articolului 13 al Trata- 
tului de Bază semnat între România şi Ucraina în 
1997, de care se pare că am uitat de-a binelea cu toții. 
Anume în baza acestui document România poate şi 
ar trebui să ia apărarea celor 724 de cetățeni ucrai- 
neni care au avut curajul și înțelepciunea de a-și 
asuma etnia românească. Atitudinea instituţiilor abi- 
litate ale Statului Român față de aceşti 724 de inşi ar 
trebui să fie similară cu atitudinea mișcărilor ecolo- 
giste față de speciile biologice pe cale de dispariție. 

Se impun măsuri eficace de protejare, mai întâi de 
toate la nivel comunitar, aceasta implicând obligato- 
riul deranj al autorităţilor ucrainene şi punerea în 
aplicare, odată și odată, a prevederilor mai sus po- 
menitului Tratat. Ducem lipsă de asemenea acțiuni 
din partea Statului Român. Ar putea ele urma vreo- 
dată? Greu de spus'?. 

Într-adevăr, greu de spus! Într-un stat român în 
care însăşi ideea de interes naţional pare pe deplin 
perimată şi inadecvată fiindcă nu aduce creșterea ra- 
dng-ului reprezentanților diverselor culori politice, 
simpla menționare a faptului că românii de lângă noi 
sunt pe cale de dispariție nu pare a provoca vreo 
emoție reală sutelor de aleşi ai neamului... Sau, dim- 


SPONDENŢE 


potrivă, această chestiune legată de interesele națio- 
nale şi de situaţia etnicilor români din jurul țării este 
abordată în chip eminamente ipocrit și duplicitar, 
tocmai în ideea de a mai adăuga câteva procente la 
sondajele publice în vederea alegerii sau realegerii 
vreunui idiocrat ca deputat sau senator. 

Cu toate acestea, ar putea arăta unii, binecuvân- 
taţii lideri politici ai României s-au gândit cumva la 
semenii lor lăsaţi de vitregiile istoriei în țară străină. 
Astfel, în 1995, a fost înființat un organism specializat 
pentru problemele tuturor românilor din afara 
României - Consiliul pentru Problemele Românilor 
de Pretutindeni (CPRP). Fără un folos deosebit, to- 
tuşi. Ulterior, în 1998, a apărut Subsecretariatul de 
Stat pentru Românii de Pretutindeni (SSRP), trans- 
format, în anul următor, în Departamentul pentru Re- 
laţiile cu Românii de peste Hotare (DRRH), 
actual-mente „vestitul” Departament Politici pentru 
Românii de Pretutindeni (DPRP). Plimbat între Can- 
celaria prim-ministrului și guvern (diverse minis- 
tere), devenit, în cele din urmă, structură cu perso- 
nalitate juridică (din decembrie 2009), acest depar- 
tament nu are, din păcate, impactul aşteptat și dorit 
în ceea ce priveşte situația românilor, fiind mai de- 
grabă inutil din cauza permanentelor ingerinţe ale 
factorilor politici?. 

Lipsa unei strategii corespunzătoare și a unei po- 
litici de sistem a statului român este dublată, din anii 
'90 încoace, de marginalizarea permanentă a comu- 
nității româneşti de către autorităţile din Ucraina, 
care promovează fără nici o jenă divizarea acesteia în 
români şi „moldoveni”, profitând inclusiv de atitudi- 
nea adesea duplicitară și uneori speculativă a condu- 
cerii de la Chişinău“. Or, în aceste condiţii, este greu 
de crezut că soarta minorității române din sudul 
Basarabiei şi din regiunea Odesa, în primul rând, mai 
poate fi schimbată în bine... 

Cei care se mai agită, cât de cât, în România sunt 
puţinii reprezentanţi ai unor societăți neguverna- 
mentale, care încearcă, după puteri, să mai facă ceva 
pentru semenii lor aflați atât de aproape şi, totuși, 
atât de departe... În această ipostază se regăsesc, de 
exemplu, membrii Despărțământului Astra „Mihail 
Kogălniceanu” din laşi, care de ani buni încearcă să 
menţină legăturile cu puţinii români ce îşi asumă şi 
își afirmă identitatea națională reală în regiunea 
Odesa. Însă, lesne de înţeles, sunt diverse limite şi ob- 
stacole pe care o simplă organizație neguvernamen- 
tală nu le poate depăși, fiind nevoie, în mod evident, 
de intervenţii energice și bine articulate ale organis- 
melor de profil ale statului român, intervenţii care se 
lasă așteptate de prea multă vreme. Din păcate, ro- 
mânii din sudul Basarabiei şi din zona Odesei nu prea 
mai au cum să aştepte. Au trimis petiţii, au înaintat 
diverse memorii către liderii de la Kiev şi de la Bucu- 
reşti, s-a vorbit despre situaţia lor, însă tot degeaba! 
Astfel de lucruri nu sunt suficiente pentru a modifica, 
în vreun fel, situația comunității româneşti. Vocea Bu- 
cureștiului, adică exact vocea care ar trebui să se 
audă, lipsește din acest peisaj. 

Bucureştiul ar putea şi ar trebui să arate în mod 
explicit nu doar românilor din jurul României, ci şi 
partenerilor din Uniunea Europeană și celor care 
conduc un stat ce are în componență teritorii româ- 
neșşti, că nu se are în vedere nicio rectificare de gra- 
niţe și că nu este vorba de niciun fel de revizionism 
teritorial, după cum perorează, de ani de zile, diverşi 
indivizi din Ucraina, care urmăresc propriile scopuri 
politice, care nu au nimic de a face cu adevărul istoric, 
ci cu demagogia și populismul. Îi sună cuiva a revi- 
zionism afirmarea acestui lucru, anume că minorita- 
tea românească din Ucraina trăieşte pe pământuri 
românești care se regăsesc, din anumite motive isto- 
rice şi politice, în afara corpului național românesc? 
1 se pare cuiva că nu trebuie să vorbim deschis despre 


așa ceva pentru a nu deranja cine știe ce socoteli mai 
mult sau mai puţin strategice din regiune și a peri- 
clita Dumnezeu știe ce aranjamente care numai în fo- 
losul României și al românilor din Ucraina nu sunt? 
Atunci, poate că România ar trebui să se gândească 
serios la faptul că politica sa față de un stat care nu 
recunoaște şi nu respectă drepturile fireşti ale mino- 
rității românești ar trebui modificată radical. Pentru 
unii poate părea incredibil, dar pentru o parte a ro- 
mânilor trăitori în Ucraina circumstanţele actuale 
sunt mult mai dramatice decât în timpurile sovietice. 
lar simpla enunţare a acestui lucru arată cât de gravă 
este, în realitate, situaţia din statul ucrainean în pri- 
vința respectării drepturilor minorităților naționale. 

Cel puţin până acum, se pare că adevărul a provo- 
cat și provoacă doar nemulțumire şi discordie, după 
cum s-a arătat de multă vreme - Veritas odium paret 
(Adevărul seamănă ură). Însă adevărul istoric trebuie 
spus, susținut și promovat în continuare, nu neapărat 
în virtutea ideii că va învinge întotdeauna, ci pentru 
că altfel riscăm ca falsul interesat să-i ia locul în tota- 
litate spre a legitima dispariţia inexorabilă a adevă- 
raţilor autohtoni, care deranjează prin simpla lor 
existenţă. 


1 Vezi Dan Alexe, Dacopatia și alte rătăciri românești, Hu- 
manitas, Bucureşti, 2015. 

2 Vadim Bacinschi, Există, totuși, o minoritate românească 
recunoscută oficial în regiunea Odesa, în „Sud-Vest”. Al- 
manah istorico-cultural în limba română pentru citito- 
rii din sudul Basarabiei, anul II, nr. 10(15), octombrie 
2013, p.2. 

3 Mircea-Cristian Ghenghea, Pleac-ai noștri, vin ai noștri..., 
în „Tribuna română”, serie nouă, anul |, nr. 1, lași, ianua- 
rie 2013, p. 6-8. 

+ În data de 17 decembrie 2009, miniștrii de externe ai Re- 
publicii Moldova şi Ucrainei, lurie Leancă şi Petro 
Poroşenko, au semnat, la Chişinău, Acordul bilateral cu 
privire la drepturile minorităților naţionale. Astfel, a in- 
trat oficial în scenă minoritatea „moldovenească” din 
Ucraina, în urma acţiunii liderilor (democrați, deja...) 
de la Chișinău. 

Mihaela GRANCEA 


„La Belle Epoque” în ecranizările din național-comunism 


Estetismul era un comandament cultural încă din 
perioada stalinistă. Se ştia că ceea ce este expresiv 
convinge. Când culturnicii sistemului au realizat că 
filmul de propagandă nu convinge (vezi cazul filme- 
lor artistice legate de procesul cooperativizării agri- 
culturii) au apelat la ecranizarea operelor literare 
considerate clasice. Primul succes a fost Moara cu 
noroct; apoi, în anii naţional-comunismului, filmul de 
artă fundamentat pe literatura de ficţiune recuperată 
„critic” a devenit un mijloc de culturalizare a gustului 
publicului. 

În acest context, în perioada naţional-comunistă 
s-au preferat filmele despre „La Belle Epoque” (1878- 


Scenă din filmul „Moara cu noroc” (1956) 


1914, în cazul istoriei din regatul României) care, din 
perspectiva ideologiei ceauşiste, a fost o perioadă ce 
oferea argumente pentru susţinerea teoriilor proto- 
croniste prin exagerarea dimensiunii fenomenului 
„pionieratului” şi al devoţiunii elitelor culturale vizavi 
de proiectul identitar românesc (vezi expediţia lui 
Racoviţă în Antarctica şi fundamentarea speologiei 
ca ştiinţă, inventica lui Traian Vuia şi Aurel Vlaicu, da- 
daismul, dacismul ca sursă a etnicismului românesc 


etc.). În fond, în „Epoca frumoasă” s-au întâmplat 


„fapte de cultură” fără precedent: au scris IL. Slavici, L. 
Creangă, M. Eminescu, LL. Caragiale, Al. Vlahuţă, Şt. 
9. losif, George Coşbuc, Alexandru Macedonski, 
Ștefan Octavian losif, Dimitrie Anghel şi au debutat 
M. Sadoveanu, Tudor Arghezi, Mateiu Caragiale, 
avangardiştii; au creat pictorii impresionişti precum 
Ștefan Luchian; s-a realizat primul film artistic de 
lung metraj (1912); s-au manifestat „eroii eponimi” 
ai socialismului şi ai feminismului. Evident, filmul pe- 
rioadei ceauşiste ocultează fenomenele negative, pre- 
cum antisemitismul manifestat în mediile uni- 
versitare din regatul României. 

„La Belle Epoque” justifica/ legitima, deci, în vi- 
ziunea culturnicilor comunişti, teoria europenităţii 
româneşti; decorurile interioare, îmbrăcămintea, ha- 
bitudinile şi urbanitatea păreau moderne/ europene. 
Însă, totodată, acelaşi gen de film devenea un prilej 
de a sublinia inerția, egoismul, indiferența autorită- 
ţilor, a elitelor socio-economice şi politice româneşti. 
În ceea ce priveşte corupţia se considera că aceasta 
făcea parte, prin natura sa, din categoria fenomenelor 

Scenă din filmul „Noiembrie, ultimul bal” (1988) 


specifice societăţii capitaliste. Esticitatea acestei lumi 
era însă vizibilă, mai ales, în ultimul film al perioadei 
(Noiembrie, ultimul bal)?, în târgul în care nu se în- 
tâmplau drame. Acea lume era încremenită în pro- 
iect, contemplativă, incapabilă de modernizare 
autentică, indiferentă la suferinţa Celuilalt. 

S-au preferat, pentru prezentarea acestei epoci, 
ecranizările după operele literare ale scriitorilor „re- 
cuperaţi” de regimul comunist, precum Mihail 
Sadoveanu, Camil Petrescu şi George Călinescu, căci 
aceştia încheiaseră pactul cu sistemul. În plus, înainte 
de cel de al Doilea Război Mondial, aceştia au avut o 
atitudine critică faţă de sistemul capitalist şi nu s-au 
implicat în cercurile literare şi de reflecţie apropiate 
de extremismul de dreapta. Apoi, în anii „dictaturii 
proletariatului”, ei au devenit animatorii culturii pu- 
terii comuniste şi au răspuns comenzii politice (în- 
deosebi, Mihail Sadoveanu, prin Mitrea Cocor, 
naraţiune despre împroprietărirea ţăranilor cu pă- 
mânt în 1946; George Călinescu prin romanul Scrinul 


Negru, naraţiune care pune în contrabalans apusul 
elitei capitaliste, considerată drept parazitară şi de- 
crepită, şi proiectul construcţiei socialiste). Astfel cul- 
tura, literatura şi filmul au aplicat ideologia 
comunistă, de la proletcultism la „epopeea 
ceauşistă”3. 

Concret, în ecranizări, acceptarea compromisului 
presupunea introducerea unor „momente” de istorie 
socială, mai precis de nivele conexe de critică a siste- 
mului capitalist. Vezi, în acest sens, episoade din 
lumea ruralului sau a urbanului, episoade care erau 
construite pentru a demonstra existența diferenţei 
sociale, prăpastia culturală existentă între elitele so- 
ciale şi mase. În acest sens, vezi incidentul dintre un 
țăran şi vătaful de moşie, încheiat cu rănirea mortală 
a primului. Acest incident a tulburat pasager şi ne- 
semnificativ losirul micilor moşieri/ protagonişti din 
filmul Adela“. Mai multe secvenţe de protest socio- 
politic sunt introduse în filmul Între oglinzi paraleles. 
De fapt, regizorul, care a folosit abuziv naraţiunea lui 
Camil Petrescu, urmăreşte două planuri de acţiune: 
drama personală a lui Gheorghidiu, intelectual sărac 
cu convingeri de stânga, care devine captivul averii 
pe care o moşteneşte, al mediului de afacerişti veroşi 
în care a intrat după dobândirea unui nou statut so- 
cial; evoluţia altui intelectual de stânga care din zia- 
rist socialist şi pacifist devine, înainte de intrarea 
României în război, un anarhist. În timp ce Gheroghidiu 
se separă de soţia sa atrasă în mrejele lumii high- 
life şi se pregăteşte pentru plecarea pe front, celălalt 
personaj care este un personaj secundar în naraţiu- 
nile romancierului, devine un martir al cauzei socia- 
liste. Ori, tocmai din cauza acestor excese şi erori 
istorice (atentate anarhiste au loc, în România, doar 
în primii ani ai perioadei interbelice; sabotaje ale ma- 
şinii de război vor fi puse la cale de comunişti în tim- 
pul celui de al Doilea Război Mondial), ecranizarea 

este un eşec ca mesaj, dar se salvează prin redarea 
aerului de apocalipsă veselă, aer specific perioadei 
antebelice. 

Un alt nivel al criticii sociale presupunea prezen- 
tarea critică, chiar caricaturală şi naturalistă a struc- 
turilor sociale ale capitalismului: o clasă de mijloc 
amorală (mica şi mijlocia burghezie, mici proprietari 
şi comercianţi, rentieri cu rădăcini sociale incerte). 
Avariţia, lipsa de scrupule, lipsa de empatie, exploa- 
tarea propriei familii defineau figurile reprezentative 
ale acestei structuri sociale. Aceste caracteristici sunt 
ilustrate prin: bătrâni avari precum în naraţiunile 
balzaciene, indivizi implicaţi în activităţi economice 
ilicite (vezi Costache Giurgiuveanu şi Simion Tulea 
din filmul Fefix si Otilia*, ajutorul de primar Vasilica 
Mazu din Noiembrie, ultimul bal... personaje care îşi 
deposedează rudele apropiate de patrimoniu), ari- 
vişti, noii îmbogăţiţi care subjugă interesul naţional 
celui al grupului de interese (vezi Lumânăraru, opor- 


tunist veros şi analfabet, partenerul de afaceri al lui 


Scenă din filmul „Felix și Otilia” (1972) 


Gheorghidiu în pelicula Între oglinzi paralele). Aces- 
tor grupuri sociale care acumulează, prin orice mij- 
loace, precum «vulpile» lui Pareto, capital şi profit, le 
este opusă aristocrația de viţă veche, ruptă de reali- 
tate, „leii” care decad. Reprezentative în acest sens 
sunt moşierul Leonida Pascalopol din Felix și Otilia 


(ecranizare după romanul Enigma Otiliei de George 
Călinescu) şi lon Cantacuzin din Noiembrie, ultimul 
bal (ecranizare după naraţiunea Locul unde nu s-a în- 
tâmplat nimic de Mihail Sadoveanu). Expresie a he- 
donismului elaborat, această lume este, în aceste 
filme, o umanitate spectrală. Deşi este bogat şi res- 
ponsabil de starea ţăranilor de pe moşia sa, conştient 
că aceştia trăiesc sub standardele sociale acceptate, 
Pascalopol nu se implică în ameliorarea situaţiei 
acestora, e un aristocrat blazat, dornic doar să câştige 
afecțiunea Otiliei şi să plece cu aceasta în lumea largă. 
Un alt aristocrat, lon Cantacuzin, deşi este persona- 
litatea unui mic târg de provincie, şi încearcă să exer- 
seze habitudini şi cutume specifice mediului său 
social (are o legătură cu Aglae Argintar, soţia unui ge- 
neral în vârstă, legătură care nu tulbură, pentru că 
„aici sunt excluse dramele şi exploziile. Aici nu se 
poate întâmpla nimic”). Și totuşi, împreună cu 
amanta sa, o educă pe tânăra Daria Mazu, o trans- 
formă într-o fiinţă bovarică. După moartea tinerei, pe 
care nu se hotărăşte să o scoată din târgul nimicni- 
ciei, Cantacuzin va avea o viață mecanică. 
Portretizarea personajelor se face în filme, pre- 
cum în Felix și Otilia, Noiembrie, ultimul bal, prin teh- 
nica balzaciană a descrierii mediului şi a fizionomiei. 
Altfel, acţiunile se petrec în spaţii claustrofobe, în ca- 
mere supraaglomerate de obiecte, de lucruri inutile, 
expresii ale patologiilor avariţiei. Primul film păs- 
trează trăsăturile estetismului din roman: interesul 
pentru procese psihice deviante care au la bază ere- 
ditatea şi mediul: alienare, senilitate. În acest sens, 

vezi rapacitatea şi paranoia lui moş Costache şi, mai 
ales, deviaţiile lui Simion care poate fi suspectat de 
Alzheimer. Dar, şi Pascalopol şi Cantacuzin, aristocra- 
ţii care apun, sunt redaţi prin formalismul gesturilor, 
eschivă, lipsa de pasiune autentică, ritualistica habi- 
tudinilor. 

În schimb, în filmul Adela, personajele sunt sur- 
prinse în secvenţe impresionist; ele oscilează între 
mecanismele proustiene ale memoriei şi losirul mi- 
cilor proprietari din lumea cehoviană atât de bine 
surprinse în filmele lui Mihalkov (vezi Pfesă netermi- 
nată pentru pianină mecanică, 1977; Câteva zile din 
viața lui Oblomov, 1979). Hedonismele sunt rafinate, 
doar intelectualii par devoraţi de pasiunile constante 


Scenă din filmul „Adela” (1985) 


ale cărţii, de obsesii culturale, asumându-şi doar pa- 
sionalitatea creativităţii. Astfel, în film, profesorul 
universitar Emil Codrescu, după ce a ezitat să tră- 
iască o pasiune bazată pe afinități elective, se des- 
parte de Adela, în 1899, cu cuvintele: „pentru mine 
din acest moment începe trecutul”. Regizorul, deşi a 
introdus un scurt episod despre diferenţa şi indife- 
renţa socială, a oferit, în plin deceniu de austeritate 
şi control ideologic, o ecranizare neatinsă de ideolo- 
şie. 

În aceste filme artistice, chiar şi iubirile sunt asi- 
metrice şi destinate stingerii. Se acredita astfel ideea 
că, în capitalism, dragostea rămâne un sentiment ne- 
împlinit, deoarece contextele sociale, lipsa de respon- 
sabilitate sau rutina biruiesc chiar şi inocenţa. Felix 
şi Otilia nu pot fi împreună datorită statutului social 
relativ precar, profesorul Codrescu nu are curajul să 
se lase iubit de tânăra Adela, să valorifice această ul- 
timă ofertă romantică a vieţii. Cuplul Gheorghidiu din 
Între oglinzi paralele se dizolvă, deoarece soţia inte- 
lectualului împovărat de avere devine roaba succe- 
sului social. Daria Mazu este abandonată vieţii 
comune din «locul în care nu se întâmplă nimic», 
după ce aristocratul Cantacuzin o reconstruise ca 
personalitate după standardele altei clase sociale; 
acelaşi aristocrat nu doreşte să renunţe la adulaţia 
târgului pe care îl dispreţuia, dar în care se simţea 
confortabil. Acest film, realizat şi difuzat cu puţin îna- 
inte de izbucnirea revoluţiei anticomuniste (Decem- 
brie 1989), contrar titlului aparent profetic (în 
noiembrie 1989 a avut loc ultimul congres general al 
Partidului Comunist Roman) nu are un mesaj subli- 
minal antisistem. Este o ecranizare onestă, un film de 
artă care poartă amprenta stilistică a regizorului. Iro- 
nia istoriei a făcut însă ca titlul iniţial al filmului — 
Locul în care nu se întâmplă nimic — să fie schimbat 
de cenzura comunistă deoarece putea sugera că 

România era un spaţiu în care nu se petrecea nimic.  ! Moara cu noroc (adaptare a romanului cu același titlu de 
Şi atunci, titlul stabilit a fost Noiembrie, ultimul bal, lon Slavici; regia: Victor Iliu; 1956) este un film alb- 
negru de o plasticitate pe care o regăsim, mai târziu, 
doar în Pădurea Spânzuraţior (adaptare după romanul 
omonim al lui Liviu Rebreanu; regia: Liviu Ciulei; 


deoarece în naraţiunea filmică, în acea perioadă a 
anului, a avut loc o petrecere pe care un general a ofe- 


rit-o târgului, după ce a trecut cu succes de o inter- 1965). Existenţa lui Ghiţă, personajul principal, re pre- 
venţie chirurgicală. Acel bal oferă rezolvarea tragică zintă drama hangiului care este, ca în foarte multe ca- 
a tensiunilor şi conflictelor subterane. zuri în epocă, nevoit să conserve un echilibru fragil 


între autorităţi (vezi jandarmul Pintea, hoţ de cai în ti- 


Estetismul ecranizărilor mai înainte menționate al ie tă 
nereţe) și Lică Sămădău care prin oamenii săi domină 


a fost, în perioada naţional-comunistă, o supapă. În 


zona. 
plus, într-o manieră cu totul subliminală, consuma- 2 Noiembrie, ultimul bal (adaptare după nuvela Locul unde 
torul de cinema putea să compare standardul vieţii nu s-a întâmplat nimic de Mihail Sadoveanu; regia: 
cotidiene din oraşul României din „La Belle Epoque” Mircea Veroiu; 1988). Într-un mic oraș de provincie, 


aristocratul lon Cantacuzin și amanta sa, generăleasa 
Argintar, îşi petrec timpul transformând o adolescentă 
provenită din mediul târgoveţilor bogaţi, dar fără un 
nivel ridicat de exercițiu cultural, într-o tânără culti- 
vată. Aceasta, delicata Daria Mazu, se îndrăgostește de 
profesorul ei, de tomnaticul aristocrat. Cantacuzin, deși 
este obsedat de Daria, se eschivează, iar aceasta ca să 
scape din casa tatălui ei, un membru al administrației 
locale, posedat de patima acumulării de bani, acceptă 
o căsătorie cu un rentier vârstnic pe care însă nu îl 
poate iubi. Daria este legată sufletește de fratele ei, de 
Emil Mazu care fugise de acasă. Ca urmare a bru- 
talităților fizice aplicate de tatăl său, acesta este epilep- 
tic și cu minţile rătăcite. După o petrecere a pro- 
tipendadei micului târg, cei doi fraţi se sinucid. lon 
Cantacuzin rămâne captiv în confortul său declasant, 
captiv și singur. 

3 Eugen Negrici, Literatura română sub comunism. Proza, 
Ediţia a II-a, Editura Fundaţiei PRO, București, 2006, p. 
31; p. 137. 

* Adela (după romanul omonira al lui G. Ibrăileanu; regia: 
Mircea Veroiu; actori: George Motoi, Mariana Procopie, 
Valeria Seciu; 1985). 

$ Între oglinzi paralele (ecranizare după romanul lui Camil 
Petrescu, Ultima noapte de dragoste, întâia noapte de 
război, regizor: Mircea Veroiu; 1978). 


cu viaţa uniformă, lipsită de culoare şi speranţă din 
perioada ceauşistă. Obiectele, culoarea istorică, adu- 
ceau cu sine, în mod inevitabil, o anumită nostalgie. 


Ecranizare a romanului Enigma Otiliei de George Călinescu 
(scenariu: loan Grigorescu; regia: lulian Mihu; 1972). 


Scenă din filmul „Între oglinzi paralele” (1978) 

Cultul liderului. Stalin în presa pentru copii (1948-1953) 


Utopia totalitară construită în interiorul discur- 
sului comunist avea la bază elemente milenariste 
care presupuneau existența unui discurs mitic refe- 
ritor la decadenţa lumii prezente şi la venirea unui 
viitor regat milenar. Aceste structuri milenariste cu 
scop legitimator răspundeau aspirațiilor unei 
societăţi marcate de un dezechilibru grav: unor mase 
care experimentaseră abisul mizeriei li se promitea, 
la început de secol, venirea Împărăției - comunismul 
eliberator şi egalitarist. Contextul reclama implicit 
prezenţa unui lider care să capteze încrederea mase- 
lor şi căruia acestea să i se supună. 

În comunism s-a realizat - graţie propagandei şi 
aparatului de stat — o subtilă dar consistentă trecere 
de la glorificarea liderului charismatic la cultul 
personalităţii. Situaţia este strâns legată de fenome- 
nul furnizării încrederii către mase, care datorită 
unui mecanism manipulator i se supun liderului fără 


nicio opoziţie. Existenţa acestui cult al personalit; 


al liderului aflat la putere, reprezintă una dintre con- 
stantele specifice ale totalitarismelor:! Referitor la ca- 
litatea liderului comunist de a fi şi posesorul unei 
charisme? care să-l facă apt să subjuge/ convingă ma- 
sele, lucrurile au fost controversate, întrucât liderul 
comunist trebuia mai presus de orice să se bazeze pe 
eficacitate şi luciditate?. Exista o psihologie a şefului 
charismatic, care „cu gesturi, formule, cuvinte evoca- 
toare de imagini el influențează sensibilitatea colec- 
tivă şi atinge voia mulțimilor. Ceea ce el vizează nu e 
inteligența, ci acea regiune a conştientului unde ger- 


minează emoțiile generatoare de gânduri”*. Noţiunile 


de lider, charismă şi cult al personalități 


plificările aferente, se cuvin a fi explicate pe scurt 
pentru o mai bună introducere a lor în contextul po- 
litic şi ideologic al comunismului. Liderul charisma- 
tic, pentru portretizarea căruia există deja o 
bibliografie considerabilă era în primul rând omul 


unei situa 


i (criză, conflict, schimbare) pe deplin 
conştient de bazele materiale şi morale ale puterii 
sale, dominând evenimentul prin toate atributele sale 


excepţionale. Dat fiind contextul special în care acest 

lider îşi face apariţia (ruptura dintre două regimuri, 
clivajele istoriei, revoluţia, trecerea de la o formulă 
statală la una nouă etc.) i se relevă şi latura profetică, 
el este văzut ca un salvator, iar mulţimea, poporul îşi 
leagă aşteptările de prezenţa lui. Totodată el repre- 
zintă chintesenţa opiniei şi dorințelor maselor, şi, 
deşi este ascultat, rolul său primordial este să le îm- 
plinească aşteptările, să forțeze mersul lucrurilor, să 
împingă istoria înainte, să reunească idealul cu realul. 
Liderul este investit cu funcţia unui salvator mesia- 
nic, ctitor al unei lumi noi, care nu se poate naşte 
decât la capătul unui sacrificiu fondator (distrugerea 
rămăşiţelor decadente ale vechii orânduiri). Renu- 
mele unui astfel de lider, caracterizat drept eliberator 
sau salvator al poporului, are ca efect ridicarea res- 


pectivului conducător la un nivel aproape divin. Uto- 
pia comunistă, prin acţiunea propagandei, decre- 
tează apoi unicitatea liderului şi distruge oricare 
opoziţie şi alteritate din interiorul elitei conducă- 
toare. Mecanismul are ca finalitate impunerea cultu- 


lui personalităţii. Și acestei noţiuni, care apare încă 


de la Marx, i s-a dedicat o literatură apreciabi 
Dintr-o sinteză extrem de sumară a acesteia putem 
concluziona următoarele: cultul personalităţii repre- 
zintă venerarea exclusivă a unui singur conducător 
aflat în viaţă, iar acest tip de venerare caracterizează 
de obicei statele totalitare. Portretul conducătorului 
apare peste tot, la fel ca şi statuile sau monumentele 
dedicate măreției şi înţelepciunii sale, iar discursurile 
sale sunt literă de lege. Liderul, statul şi poporul sunt 
prezentaţi ca fiind contopiţi, gândind şi acţionând la 
unison. Iluzia este puternic întreţinută chiar de lide- 
rul în cauză, care este pe deplin conştient de 


importanţa şi atenţia de care beneficiază şi în care se 


complace. De altfel, acesta îşi asumă întreaga situaţie 
extraordinară pe care o tratează ca fiind rezultatul 
meritelor sale excepţionale din care decurge condu- 
cerea dictatorială. Există câteva condiţii care deter- 
mină apariţia unui real cult al personalităţii. Pentru 
reuşită, este necesar să se trezească în inconştientul 
colectiv principalul ingredient al acestui cult și 
anume excepţionalitatea. Fără sentimentul colectiv 
al caracterului ieşit din comun al liderului, nu există 
venerație, nu există idolatrizare, prin urmare nu 
există cult. Este condiţi 


intrinsecă a apariţiei şi 


menţinerii cultului. Se selectează apoi un ansamblu 


de caracteristici care vor căpăta un caracter supra- 
omenesc (supranatural) prin forţa retoricii, suscep- 
tibile de a influenţa masele, printre care curajul, 
inteligenţa, puterea de muncă, umorul, forța etc. Fap- 
tul banal este transformat şi influenţat sau inventat 
un model excepţional cu ajutorul superlativelor şi 

printr-o frazeologie aleasă. Cultul are la bază strategii 
de exacerbare a calităţilor (reale sau imaginare) ale 
unui individ. Ele devin calităţi remarcabile şi le ocul- 
tează pe cele comune. Este apoi instrumentalizat prin 
intermediul unui aparat politic pus în exclusivitate în 
serviciul liderului, în care jurnalişti, poeţi, istorici, 
activişti, consilieri de rang inferior (reprezentanţii 
neobosiţi ai propagandei) îşi reunesc eforturile în a 
face dintr-un şef de stat un om ideal, perfect, infaili- 
bil. O altă caracteristică este întreţinerea permanentă 
a cultului. De obicei, cultul se prăbuşeşte rapid după 
moartea liderului. 


Cultul liderului a existat încă din vechime, însă, 
prin intermediul mijloacelor moderne de media, pe- 
netrarea acestui cult a atins cote considerabile. Prin 
definiţie, cultul se aduce divinității, unui sfânt, eroilor. 


Cultul personalităţii, însă, exprimă, desemnează 


adulaţia excesivă a unei persoane în viaţă şi se aplică 


în special şefilor de state. Prin extindere, se poate 
aplica oricărei alte persoane care beneficiază de o 
mediatizare puternică. Expresia în sine de cult al 
personalităţii a fost în mod decisiv reactualizată şi in- 
trodusă în circuit, ca noţiune politologică fundamen- 
tală, prin Raportul Secret citit de Nichita Sergheievici 
Hruşciov la sfârşitul celui de-al XX-lea Congres al 
PCUS din februarie 1956, în care acesta a folosit sin- 
tagma pentru a desemna termenul cheie, apt să ex- 
plice crimele comise de Stalin de-a lungul lungii sale 


guvernări în care nu a împărţit puterea cu nimeni 
altul. 

Marile figuri ale comunismului de tip sovietic ce 
au făcut obiectul unui cult al personalităţii la nivel 
mondial au fost Lenin şi Stalin”. Contextul Revoluţiei 
din Octombrie reclama prezența unui lider charisma- 
tic€, care a fost încarnat în figura cvasi-necunoscută 
înainte a lui Lenin. Moştenitorul charismei acestuia, 


incapabil însă, din punct de vedere al anvergurii in- 


telectuale şi ca teoretician al revoluţiei, să se ridice 
la înălțimea modelului, dar profitând abil de pe urma 
acestuia a fost Stalin, supranumit „Tătucul”, „Părin- 
tele popoarelor” etc. Apelativul marca funcţia simbo- 
lică cu care liderul sovietic a fost investit la nivelul 
mytosului secularizat, aceea de substitut parental. 

Atât Lenin cât şi Stalin s-au situat din perspectiva 
eshatologică împotriva lumii prezente degenerate 
(burgheză şi coruptă, proiectată prin intermediul 
unei imagerii a decadenţei) marea lor miză fiind re- 
novatio mundi. Prin intermediul unui mecanism com- 
plex, în care ei deţineau monopolul și asupra 
mijloacelor de constrângere şi asupra celor de con- 
vingere, au creat premisele edificării propriei 
infailibilităţi. 


CRAVATA ROSIE 


1 APRILIE 1985 

Liderul, Marele Conducător, a reprezentat în uto- 
pia comunistă o figură mesianică, depozitarul adevă- 
rurilor absolute?. În jurul său o întreagă armată obe- 
dientă îi construia prezentul, îi pregătea viitorul şi îi 
îmbogăţea trecutul, iar acest amplu construct ima- 
gologic se petrecea în cadrul unor festivități gran- 
dioase, menite a impresiona masele. Scopul ultim era 
lărgirea puterii de iradiere a liderului prin crearea 
convingerii superiorității sistemului în fruntea căruia 
se afla ca unic călăuzitor. 

Lenin a fost primul lider care a întruchipat acest 
nou model charismatic, având în centru instituția 
partidului revoluţionar, investit cu atribute demiur- 
gice, „înarmat” cu ideologia opoziției totale în raport 
cu democrația liberală şi economia de piaţă. Politica 
sa a fost întemeiată pe fanatism, exclusivism, angaja- 
ment necondiționat pentru cauza sacră a Revoluției. 
Odată cu Lenin militantul devine revoluționar de pro- 
fesie. Pus în fruntea şi în slujba proletariatului, ca 
purtător al sensului istoriei, el era totodată liderul 
unui partid comunist constituit ca o organizaţie dis- 
ciplinată şi ultra-centralizată. Scopul principal al lup- 
tei sale era distrugerea, prin mijloacele violenței 
revoluționare, a statului capitalist şi înlocuirea 
democrației burgheze cu dictatura proletariatului. 
Scrierile lui Lenin sunt pline de această violenţă şi de 
această necruțare. 

Spre deosebire de urmașul său, Lenin s-a bucurat 
de o glorificare mai accentuată după moarte. Deose- 
birile nu se opresc aici: Lenin a fost descris ca fiind 
mai apropiat de copii decât Stalin, mai familiar în ati- 
tudini şi comportament, mai uman, mai plin de căl- 
dură, cu o aură de afectivitate. Imaginea lui Stalin 
apare mult mai dură şi mai distantă, deşi scriitorii şi 
ilustratorii au făcut toate eforturile să o apropie cât 
mai mult de inimile şcolarilor. Lenin a rămas prin 


excelență omul ideilor, sfătuitorul copiilor, Stalin însă 


s-a remarcat în conştiinţe ca fiind mai presus de orice 
militarul, părintele popoarelor unite sub stindardul 
comunist, învingătorul în marele război. 

Cultul liderului şi prezenţa sa au fost extrem de 
vizibile şi în contextul publicațiilor pentru copii, mai 
ales în cadrul periodicelor. Presa se comporta ca un 
fin barometru al vieții politice, prin urmare orice 
schimbare sau nuanțare a politicii de la vârful parti- 
dului era observabilă şi în paginile revistelor. Stalin 
a comportat o carieră fulminantă de personaj în su- 
fletele copiilor, iar ritmicitatea şi periodicitatea cu 
care era prezent în contextul articolelor făceau do- 
vada amplorii cultului său. De asemenea, articolele, 
editorialele, titlurile şi ştirile legate de activitatea sa 
sau chiar de momente din viața personală erau 
susținute de fotografii şi ilustrații pentru o cât mai 
bună receptare în mintea şi sufletele micilor cititori. 

Stalin era liderul care insufla pionierilor mândria 
de a fi comunist, de a fi parte a prezentului luminos. 
Era zugrăvit într-o atitudine parentală cu accente au- 
toritare, un lider puternic, veşnic de veghe pentru bi- 
nele omenirii. După moartea sa în 1953 şi mai ales 
după dezvăluirile din Raportul lui Hruşciov, din 1956, 
imaginea lui Stalin din paginile publicațiilor s-a rărit 
treptat şi apoi a dispărut. Se poate spune că, din acest 
punct de vedere, Lenin a fost mai longeviv. Dovadă 
stă faptul că în anul 1959, moment în care s-a serbat 
împlinirea a zece ani de la organizarea detaşamen- 
telor şi unităților de pionieri înființate la 30 aprilie 
1949, îndemnul adresat pionierilor de pe coperta re- 
vistei „Cravata Roşie” venea direct din partea aces- 
tuia: „Să deveniți oameni de nădejde ai ţării, minţi 
clare şi suflete fierbinţi, perseverenți la învățătură [...] 
și mai presus de orice să apăraţi cu străşnicie steagul 
mândru, nemuritor al lui Lenin"?. 

Teoria ascuțirii luptei de clasă a evoluat, odată cu 


dezvoltarea stalinismului ca un fundament doctrinar 

apt să justifice represiunea fără ezitare a oponenților. 
Stalin a fost vigilent la tot ce se petrecea mai ales în 
spaţiul comunist. Aflăm din publicaţii că îşi petrecea 
orele din noapte filtrând documentele importante ale 
puterii, corectând şi scriind pe marginea lor cu cele- 
brul creion albastrui1. 


În publicaţiile pentru şcolari, Stalin era prezentat 
ca un geniu al gândirii şi al acţiunii, cel mai fidel dis- 
cipol al lui Lenin, părintele proletariatului 
revoluţionar mondial, „omul de oţel” (originea nume- 
lui cu care a intrat în istorie, întrucât se numea în rea- 
litate Djugaşvili), cel ce îndemna necontenit la 
vigilenţă, pentru că „Proletariatul trebuie să lupte per- 
manent, iar frontul ideologic să fie în continuu susținut 
de îndemnuri înflăcărate, căci dușmanul de clasă nu 
doarme!"2. Deşi în realitate Stalin era un bărbat 


scund şi avea un braţ semi-paralizat, imaginea lui su- 


gera grandoarea şi infailibilitatea: „Dar mai tare decât 


munții kumii,/ Stalin e — cu brațul lui de-oțel,/ Steaua 
mâinii lui străbate norul/ Brațul lui mai tare-i decât 
munții! / Lumii întregi îi poartă viitorul. / Spaimă tira- 
niei, dascăl nouă/ Stâlp de foc, izvor al aurorii/ Cum- 
pănă ce ura şi iubirea/ Le-mparți cum 
lider 


internaţional e mai pronunţată la Stalin: „Și țara în- 


trebuie-amândouă”“.  Anvergura de 
treagă îl cântă, / Popoarele toate-l iubesc, / Din luptă 
s-a-ntors cu izbândă, / Popoarele îl preamăresc./ Pe 
buzele lumii e Stalin,/ Voina îi e de oțel, / Erou și-n răz- 
boi şi în pace/ Toţi ochii privesc doar spre el”. 
Cultul lui Stalin a trecut şi în manuale invadând 


agresiv şi imaginarul şcolăresc. În una dintre lecţii, 


liderului i se realiza un portret complet: „Omul şi pă- 
rintele, cel mai iubit, omul cel mai prețuit, fratele cel 
mai bun şi părintele tuturor celor ce muncesc, omul cel 
mai simplu, mai modest, înzestrat cu o inimă caldă şi 
o adâncă sensibilitate, omul către care se îndreaptă 
toţi pentru a cere ajutor în clipe grele, omul care a de- 


venit subiect de poezie, despre care grăiesc cântecele 
şi în furul căruia se țes legende", portret care îl reco- 
manda ca un veritabil model pentru şcolari. 

Doliul după Stalin a avut şi în România proporţii 
cosmice. Numărul 6 al revistei „Licurici” din 15 mar- 
tie 1953, îi este dedicat în întregime: „Ca o săgeată 
greu m-a sfredelit/ Prin inimă, înnegurata veste-/ 
Moartea părintelui cel mai iubit, / lubitul Stalin, ce în 
noi trăieşte” Tot în memoria Generalissimului, o elevă 
dintr-un oraş obscur al României pretinde că ar fi 
compus următoarele versuri publicate în același 
număr din revista celor mai mici şcolari: „Părinte 
drag, iubit tovarăș Stalin,/ Cu lacrimă în ochi scriu ver- 

sul meu/ Cu tine-n gând, cu viaţa ta în minte/ Voi 
crește şi voi învăța mereu”!€. 

Moartea lui Stalin a produs confuzie în rândul eli- 
telor conducătoare ale URSS. Urmașii lui Stalin au 
făcut mari eforturi pentru a se delimita de teroarea 
în masă şi au redus simţitor retorica antioccidentală. 
Miturile staliniste dominante au început să se dete- 
rioreze. Dogmei mumificate a internaționalismului 
monolitic i s-a opus treptat trezirea la demnitate a 
națiunilor subordonate, iar întreaga perioadă dintre 
1953-1956 a coincis cu disoluția dramatică a mitului 
lui Stalin. Dezvăluind şi demascând crimele staliniste, 
Hruşciov a invocat în cadrul celui de-al XX-lea Con- 
gres al PCUS întoarcerea la leninismul creator. Do- 
vadă este şi faptul că în contextul literaturii pentru 
copii, al presei în mod special, imaginea liderului este 
eliminată complet după demascarea ororilor stali- 


niste. 


1 Referitor la cultul lui Stalin vezi lucrările semnate de 
Boris Souvarine, precum și cea semnată de Roy Medvedev, 
Despre Stalin și stalinism. Consemnări istorice, Editura 
Humanitas, București, 1993. Totodată, un amplu grupaj 


de studii referitoare la diferitele aspecte ale cultului 


personalităţii lui Stalin se regăsesc în Romulus Rusan 


(editor), Analele Sighet 7, 1949-1953. 


? Existenţa unui cult al personalității (al liderului aflat la 


putere) reprezintă una dintre constantele caracteristice 


ale totalitarismelor. Cultul personalității îl regăsim atât 


în cadrul regimurilor politice de extremă dreaptă (Germania 
lui Hitler sau Italia lui Mussolini), cât și în interiorul 


lumii comuniste (Stalin, Mao Zedong, Kim Ir Sen, Fidel 


Castro sau Nicolae Ceaușescu). 

3 Istoricul Adrian Cioroianu considera charisma o noţiune 
occidentală ce nu putea fi cu adevărat operaţionalizată 
în spaţiul comunist, ba mai mult a fi charismatic aducea 
chiar cu lipsa de eficienţă și cu slăbiciunea. 


+ Serge Moscovici, Psihologia socială sau maşina de fabricat 


zei, Editura Universităţii „Alexandru loan Cuza”, lași, 
1994, p. 105. 

5 Câteva cuvinte referitoare la sintagma de cult al 
personalităţii - care stricto senso a fost prezentă în ideo- 
logie şi propagandă abia după anul 1956 (conform teo- 
riei lui Bori Souvarine, Stalin. Studiu istoric al 

bolșevismului, Humanitas, București, 1999, p. 554). Con- 

ceptul, neutilizat până atunci în mod curenta fost folo- 
sit pentru prima dată de către Karl Marx, în cuprinsul 
unei scrisori în care acesta critica laudele la adresa sa 

- fragment care la rândul său se găsea chiar în cuprin- 

sul Raportului secret (vezi pentru detalii Bori 

Souvarine, op. cit., p. 554.). În anul 1958, sintagma era 

deja conținută de Dicţionarul politic (coordonat de 

Boris N. Ponomarev) având la p. 178 următoarea 

definiție: „concepţie idealistă care atribuie unor 

personalități proeminente o influenţă hotărâtoare asu- 
pra desfășurării procesului istoric”. Interesant este că 
mai târziu, în anul 1977 - în condiţiile în care cultul 
personalităţii lui Ceaușescu cunoștea deja proporții 
exacerbate - această sintagmă strălucea prin absenţă 
în cuprinsul Dicţionarului politic întocmit de Academia 

„Ştefan Gheorghiu”, care se rezuma doar la definirea 

„personalităţii istorice” (vezi Dicţionar politic, Editura 

Politică, București, 1977, p. 454). Referitor la definiția 

actuală a sintagmei, în Le Petit Larousse se specifică: 


„admiraţie și aprobare sistemică a unui conducător po- 

litic dintr-un sistem totalitar” (vezi le Petit Larousse. 
Grand format en Couleurs, Paris-Bordas, Larousse, 
1998, p. 283). 

* Dintre titluri menţionez: Ce Ceaușescu qui hante les Rou- 
mains. Le mythe les representations et le culte du Diri- 
geant dans la Roumanie communiste, semnată de 
Adrian Cioroianu, ediția a doua, revizuită, Editura Cur- 
tea Veche, București, 2005, de același autor Pe umerii 
lui Marx. O introducere în istoria comunismului româ- 
nesc, Editura Curtea Veche, București, 2005, p. 416-432, 
Manuela Marin, Originea și evoluţia cultului persona- 
lităţii lui Nicolae Ceaușescu 1965-1989, Editura Altip, 
Alba-lulia, 2008 - o parte dintre lucrările ce analizează, 
alături de alte aspecte legate de cultul personalității și 
conceptul de lider charismatic. 

7 Referitor la cultul lui Stalin vezi și lucrările semnate de 
Bori Souvarine, op. cit, precum și cea de Roy Medvedev, 
Despre Stalin și stalinism. Consemnări istorice, Editura 
Humanitas, București, 1993. Un amplu grupaj de studii 
referitor la diferitele aspecte ale cultului personalității 
lui Stalin se regăsesc în Romulus Rusan (editor), Ana- 
lele Sighet 7, Anii 1949-1953: Mecanismele terorii, Edi- 
tura Fundaţia Academia Civică, Bucureşti, 1999, dintre 
care specificăm studiile semnate de Dumitru Balan, 

„Stereotipia literaturii cultului personalităţii” în op. 

p. 801-815, Armand Goșu, „Cultul personalității — 


aspect al cazului Stalin”, în op. cit, p. 51, Gabriel Catal 


„Martie 1953 - eternizarea memoriei tiranului Stali 
în op. cit, p. 60-65.0 lucrare recentă și complexă refe- 
ritoare la Stalin este cea semnată de Vladimir Tismă- 
neanu și Marius Stan, Dosar Stalin. Geniallisimul 
Generalissim, Curtea Veche Publishing, București, 


2014. 


* Referitor la geneza acestui cult în spaţiul sovietic, 
Armand Goșu specifica următoarele: „În Estul Europei, 
unde existau puternice tradiții bizantine și tătare, per- 
sonalitatea conducătoare este identificată cu statul 
însuși. La ruși, dar nu numai la ei, această mentalitate 
s-a perpetuat. Acesta este terenul propice pe care a în- 
florit cultul personalităţii” (pentru detalii vezi Armand 
Goșu, op. cit, p.51). 

* Analizând cultul lui Stalin, Roy Medvedev conchide: „Cul- 
tul lui adâncea ruptura dintre Stalin, partid și popor. 
Pentru popor, liderii de la Kremlin erau tot atât de de- 
parte ca și zeii din Olimp” (vezi Roy Medvedev, op. cit. 
p.298.) 

1 Maria Banuș, articol aniversar în „Cravata Roșie”, nr. 4, 
1959, aprilie, p. 1. 

11 Pentru detalii referitoare la Stalin vezi Vladimir 
Tismăneanu, Marius Stan, op. cit. 

12 1. Stalin, Cuvântări şi texte alese, Editura Politică, 
București, 1960, p. 10. 

13 Eugen Jebeleanu, „Stalin”, în volumul Poeme de pace și 
luptă, Editura pentru Literatură și Artă a Uniunii Scrii- 
torilor din R.P.R. București, 1950, p. 23. 

1+ Limba română şi Istoria României, Manual unic pentru 
clasa a Ill-a elementară, Editura de Stat, București, 
1948, p. 234. 


15 A. Poscrebașev, „Întâlnire cu tovarășul Stalin”, în Limba 
română, Manual unic pentru clasa a VI-a elementară, 
Editura de Stat, București, 1949, p. 94. 

16 Paraschiva Rotaru, „La moartea iubitului Stalin” în „Li- 


curici”, nr. 6, 1953, p.4. 

Dionisie VITCU 


Durerousa dispariție a motanului Kitu 


Visul lor în copilărie era să urce pe scenă în lu- 
mina reflectoarelor. Să ajungă artiști, să fie aplaudaţi 
şi să simtă cum pot aplauzele să îmbete pe cineva mai 
tare ca vodca. Şansa n-a fost de partea lor, nu le-a 
surâs; n-au avut noroc şi nici curaj n-au avut să în- 
cerce. Le-a fost frică şi n-au reușit să ajungă pe aripile 
visului. Poartă în inimă pasiunea și sub bască iluzia. 
Cu rouă pe frunte pregătesc scena pentru domnii ar- 
tişti şi foarfecă liniştea culiselor în pasul pisicii, să nu 
tulbure miracolul. Ei sunt tehnicienii teatrului, mași- 
niștii. În programul de sală sunt trecuţi la subsol pe 
ultima pagină la: lumini, mânuitori decor, machiaj, 
frunze-flori... Artiştii apelează la ei pe numele lor mic, 
cel de familie îl uită sau nu-l cunosc: Sofica și Sava de 
la recuzită, Lenuţa de la machiaj, Florica şi Mariana 
de la costume, Aurel de la lumini, Marian de la meca- 
nică... Toţi poartă în ei microbul teatrului. Se mulțu- 
mesc cu puținul pe care îl au şi când le vine vremea 
de pensionare regretă că timpul a trecut așa repede. 
Se bucură când cineva le ascultă povestea vieții... 
viaţa mea e un roman... şi descoperi că scriu poezie, 
că pictează, că-i pasionează istoria, că ştiu lucruri fan- 
tastice despre natură, despre păsări și animale. Dacă 
îi întrebi de ce nu şi-au cultivat pasiunea ridică din 
umeri şi oftează: mi-a plăcut teatrul. Cu un surâs trist 
dau din mână a lehamite şi... 

Marian, şeful atelierului mecanic, este un artist în 


meseria lui. Pe lângă pasiunea meseriei pe care o 


practică, pe oltean îl pasionează viața animalelor şi 
păsărilor de curte. În atelierul lui, plin de ţevi şi fel 
de fel de decoruri metalice dezafectate, te duce la ac- 
variu să-ți vorbească de istoria peştișorilor sau în col- 
ţul unde are o pisică ce-și alăptează puișorii. Sub un 
birou improvizat doarme un cățeluș despre care 
spune că-l dresează. Se luminează şi-i fericit când ci- 
neva îi admiră pasiunea pentru aceste necuvântă- 
toare. Nu poţi pleca din atelierul său fără să-ți 
promită un pisoi sau cățeluşul când va fi dresat. 
Marian caută să le facă un rost tuturor și să-i plaseze 
la oameni buni, cu suflet. Se interesează de soarta lor 
şi se bucură când aude lucruri bune. 

S-a întâmplat ca unul dintre pisoi să se ataşeze 
mai mult de stăpânul atelierului. Unde era Marian 
trebuia să apară şi Kiţu, aşa l-au botezat pe cel mai 
viteaz pisoi din ultima generație. De ce l-o fi chemând 
Kiţu, nimeni n-a aflat, dar nici Marian nu a spus ni- 
mănui. Când pisoiul a crescut mai mare şi a explorat 
toate colțurile atelierului s-a luat în urma lui Marian 
şi a intrat în clădirea Teatrului. l-a plăcut atât de mult 
noua descoperire încât nu s-a mai întors la locul naș- 
terii sale printre țevi, aburi şi fum de sudură. Pisoiul, 
simpatic, escroc sentimental, și-a făcut o mulțime de 
prieteni, pe la recuzită şi pe la cabinele artiștilor, ba 
chiar în cabinetul Directorului General intra fără să 
se anunţe, miorlăind cu zel și activitate. Într-un fel de- 


venise stăpân pe toate culoarele şi subsolurile clădirii 

Teatrului. Începuse să facă serviciu. A prins câteva ro- 
zătoare, le-a executat şi le-a depozitat la recuzită, în 
uşa principală. Lui Kiţu i-au crescut conturile. Toţi se 
interesau de viaţa lui. Ce face Kiţu, unde este Kiţu, cum 
se simte Kiţu. Laudele nu mai conteneau despre ispră- 
vile lui Kiţu. Pentru merite deosebite a fost mutat în 
depozitul de costume unde viteazul, într-o săptă- 
mână, a rezolvat toate problemele reclamate de con- 
servatorul depozitului. Învăţat cu lume multă, s-a 
simţit singur şi a evadat, a coborât sub scenă desco- 
perind locuri mult mai interesante decât garderoba. 
Și-a găsit nişte prieteni şi a început o viaţă de huzur 
pe coridoarele Teatrului. 

La lăsatul serii se auzeau nişte zgomote ciudate. 
Miorlăituri, răcnete, ahturi, oftaturi pisiceşti, că toată 
lumea se întreba cine sunt provocatorii. Kiţu intrase 
în sărbători. S-au luat măsuri administrative şi au fost 
fugărite prietenele lui Kiţu. Câteva zile, craiul nu s-a 
arătat defel. Într-un târziu a apărut în sala de repeti- 
ţii, printre actori. A stat el ce a stat, a ascultat proza 
şi s-a plictisit. Când repeta Opera şi muzica răsuna în 
toată încăperea i s-a trezit lui Kiţu gustul armoniei şi 
s-a apropiat printre perdele să asculte de aproape 
glasul soliştilor. Și-a făcut prieteni printre artiştii lirici 
şi mai ales l-a atras delicateţea doamnelor care l-au în- 
drăgit de la prima vedere. A uitat atelierul de meca- 
nică, de Marian binefăcătorul lui şi de tot ce-i amintea 
de încăperea cu fum şi aburi unde a văzut lumina 
zilei. Făcea ce făcea şi căuta anturajul doamnelor din 
corul Operei. Dar nu numai atât. Kiu şi-a dorit să par- 
ticipe şi el la foiala din scenă. Şi fiindcă nimănui 
nu i-a trecut prin cap să-l prindă pe Kiţu într-o dis- 


tribuţie, Kiţu s-a hotărât să facă el primul pas. 


Era o seară superbă. Sala Teatrului era plină ochi, 
cu lume bună în ţinută de gală, frumos îmbrăcată, 
care asista la un spectacol de aleasă montare artistică 
a Operei Române. Artiştii, corul, orchestra, balerinii, 
totul evolua într-o armonie perfectă în spectacolul 
minuţios pregătit. 

Dintr-un arlechin, pe buza scenei, în ritmul muzi- 
cii a apărut Kiţu. Şi-a umflat mustăţile, a inspirat 


adânc aerul sălii şi, în pas cadențat, ca un soldat la 


Dionisie Vitcu și Petru Ciubotaru 


în spectacolul „lov şi salubrizarea” (2007) 

parada militară, păşea pe marginea scenei, deasupra 
fosei unde cânta orchestra. S-a oprit la mijlocul dru- 
mului și, cu ochii lui verzi ca iarba crudă, l-a fixat pe 
omul negru care a ridicat braţele. Întâlnind privirile 
lui Kiţu, a scăpat bagheta din mână. Stătea dirijorul 
cu braţele întinse ca statuia Eroilor Aerului din Piaţa 
Aviatorilor. Kiţu a încercat un mieunat fără glas. Sala 
aizbucnit într-un râs vulcanic. Orchestra cânta în vir- 
tutea inerţiei, nu înțelegea de ce sala râde şi dirijorul 
stă înlemnit. Soliștii, corul, cei din primul rând cântau 
cu lacrimi şi tremurau de râs. Kiţu, cu coada steag 
şi-a continuat drumul şi după ce a mai întors odată 
capul spre dirijor, parcă a lehamite, a ieşit în culise. 
Spectacolul a continuat într-o dispoziție generală şi 
finalul a fost încununat de aplauze îndelungate şi stri- 
găte de bravo, bravo! După spectacol toată lumea dis- 
cuta numai despre scena cu mâţa. 

A doua zi conducerea Operei a declanșat o an- 
chetă. Cine a adus mâţa şi a cui e bestia. Nimeni nu 
ştia nimic. Toţi ridicau din umeri iar la urmă a fost 
găsit vinovat regizorul tehnic. Scandalul s-a stins. 
Kiţu a dispărut o săptămână. Toată lumea se întreba 
unde e Kiţu. Se simţea lipsa motanului. Marian, aflând 
de pozna făcută de fiul său adoptiv, l-a încarcerat în 
beciul domnesc de la mecanică. Din detenţie Kiţu a 
evadat printr-un geam spart şi a intrat din nou în clă- 
direa Teatrului. Toată lumea s-a bucurat. Kiţu era 
purtat în brațe peste tot, hrănit cu cârnăciori, caşca- 
val și parizer. Lumea a uitat toate relele și viața a in- 
trat pe făgaşul normal, numai că motanul tânjea după 
muzica de operă şi cântatul pe scenă în lumina reflec- 
toarelor. Cum auzea vocalize se strecura printre per- 


dele și aștepta. Într-o seară, când se grăbea să ajungă 


la scenă printre instrumentiştii care îşi încălzeau 
obiectul muncii, Riţu a încremenit în capătul corido- 
rului. 1 s-a umflat coada și i s-a făcut vraişte părul pe 
şira spinării. În capătul holului lung de 50 de metri a 
întâlnit flăcările ochilor lui Dik, buldogul electricia- 
nului. Dik și-a scăpat falca, slobozind limba până la 
brâu, și-a luat elan şi a ţâșnit ca o rachetă spre Kiţu 
să-l flocăiască. Când a ajuns la jumătate de metru în 
fața motanului n-a putut să frâneze pe mozaicul dat 
cu ceară. Kiţu făcuse un pas lateral şi Dik a intrat cu 
capul într-o ușă metalică. Un tunet, precum cel din 
ploile dimineţilor de vară, a zguduit din temelii clă- 
direa teatrului. Dik a văzut cerul de stele deasupra 
lui ca în steagul UE, în sute de variante. Hiclianu Kiţu, 
calm, s-a cățărat pe un dulap şi-l privea pe Dik cu 
compasiune. Buldogul, după ce s-a dezmeticit și i 
s-au aliniat ochii la loc, a scuturat din cap, a ridicat un 
picior, nu ştiu pentru ce, s-a întors și a mirosit locul 
pe unde a umblat motanul după care s-a întors la stă- 
pân să-i pună lesa. Asigurându-se că pericolul a tre- 
cut, Kiţu a coborât de pe dulap şi, strecurându-se cu 
grijă pe lângă nişte panouri rezemate de zid, a urcat 
printr-o trapă în spatele scenei lângă uşa pompieri- 


or. S-a aşezat pe covoraș și-a tras coada ca o virgulă 


pe lângă trupuşorul lui dolofan, şi-a aranjat papionul 
alb și, migălos, s-a apucat să-și curețe blănița neagră 
ca pana corbului. Cu șosete albe, cu ochi verzi, ager 
şi deştept, Kiţu traversa o perioadă fastă. Dorea cu 
tot dinadinsul să capete confirmarea scenei. Simțea 
că se apropie momentul şi, pas cu pas, îşi urmărea 
țelul. Doamnele drăguţe din corul Operei se întreceau 
în alintarea lui Kiţu. Îl purtau pe umăr, îl țineau în 


poală şi el, făcând ochii mici, torcea şi le ciupea cu 

gheruţele, mârâind drăgăstos. Şi dacă n-a fost înţeles 
în Aida, poate în Carmen, Bărbierul... Nabucco sau Gi- 
selle va da lovitura. 

Cum sta el şi-şi grijea blănița gândindu-se și aş- 
teptând să vină din nou ocazia, au răsunat din fosă 
primele acorduri ale orchestrei, pentru Lacul Lebe- 
delor. A sărit ca ars de pe covoraş și în câteva se- 
cunde a apărut la arlechin. L-a zărit cineva. Kiţu s-a 
tupilat sub perdele și s-a strecurat la mică distanță 
de intrarea actorilor pe unde observa tot ce se pe- 
trece în scenă. A stat el ascuns cât a stat, a savurat 
acordurile muzicale dar îl furnicau mișcările pluti- 
toare ale balerinelor. A recunoscut câteva artiste care 
l-au alintat prin cabine și s-a hotărât să se apropie de 
ele. Sala a început să fiarbă la apariția noului balerin. 
Lui Kiţu i s-a părut că artistele fug de el. A mieunat, a 
întins pasul şi s-a grăbit să ajungă lângă solista din 
grup. Culisele s-au umplut de lumea nevăzută a sce- 
nei şi puteai auzi în surdină pis, pis, pis, sau câți mâţă 
nebună, şi alte cuvinte grele la adresa tânărului de- 
butant. Kiţu dacă a văzut că prietena lui nu-i dă aten- 
ţie şi fuge prin scenă s-a apropiat de fosă, unde cânta 
orchestra. S-a pomenit în fața omului negru care 
râdea şi-l amenința cu o vărguţă albă. L-a privit iro- 
nic, s-a aplecat spre instrumentiști, a mieunat, ca un 
fel de voi când mai munciţi, şi, amintindu-și drumul 
parcurs altă dată, cu pas nervos și coada steag a pă- 
răsit scena, mirându-se că spectatorii n-au înțeles 
mesajul lui și au râs în loc să aplaude. Kiţu a fost aş- 
teptat în culise şi dus urgent de cineva la regizoratul 
tehnic. 

Scandalul provocat de motanul Teatrului a reiz- 


bucnit în colectivul Operei. Toată lumea, de la portar 


AȚIUL LUI VITCU 


la director, a fost convocată urgent în ședință. În oraș 
se vorbea numai de noua găsălniţă în spectacolele re- 
gizorilor invitaţi. Dacă în Chiriţa presta calul adus de 
la pompele funebre, în spectacolele moderne joacă o 
mâţă. Kiţu nu a mai aflat vorbele grele puse pe seama 
lui la contribuția adusă în spectacolul Lacul Lebede- 
lor. Ancheta de a doua zi a avut o singură întrebare 
cine-i acel ce-și bate joc de instituție și, dacă s-a întâm- 
plat odată, de ce trebuia să se repete. S-a auzit în sur- 
dină vocea unui mucalit e un motan meloman, dom” 
șef. 0 fi megaloman, dar să-l folosească în teatrele lor, 
nu în spectacolele noastre. 

S-a încercat să se dea vina pe doamnele artiste, 
cunoscute ca admiratoarele domnului Riţu. Acuzate 
nominal, doamnele se lepădau de Kif ca nănașa la 
botez de Satana. Regizorul tehnic pedepsit prima 
dată şi-a declinat orice răspundere. Până la urmă s-a 
format o comisie de supraveghere a culiselor. Cine 
n-are treabă n-are ce căuta la arlechin să se uite în 
scenă, deranjează. Dacă a activat comisia, nu se ştie. 
Se cunoaște numai că motanul Kifu a dispărut pentru 
totdeauna. Nu se știe cine dar cineva l-a răpit pe 
motan și l-a dus într-un loc necunoscut. 

L-am întâlnit într-o după amiază pe Marian în 
curtea Teatrului şi mi s-a părut trist. L-am întrebat 
ce durere are. Marian și-a ridicat privirea și mi-a 
spus că îi pare rău de dispariţia lui Kiţu. Mi-a zis că 
cineva l-a văzut din tren într-o dimineaţă în gară la 
Vaslui... dar parcă numai un câine îi scurt de coadă, a 
rostit Marian și şi-a continuat drumul spre uzina me- 


canică. 

lulian PRUTEANU 


Muzeul „Cezar Petrescu” Cotnari 


Muzeul „Cezar Petrescu” de la Cotnari a fost inau- 
gurat la 2 octombrie 2015, în cadrul Festivalului 
Internaţional de Literatură şi Traducere laşi (FILIT), 
valorificând Fondul „Cezar Petrescu”, donat Muzeului 
Naţional al Literaturii Române laşi de Smaranda 
Chehata (sora scriitorului) şi reprezintă colaborarea 
dintre Muzeul Naţional al Literaturii Române Iaşi şi 
Primăria Comunei Cotnari. 

Muzeul „Cezar Petrescu” devine astfel cel de-al 
13-lea obiectiv aflat în componenţa Muzeului 
Naţional al Literaturii Române Iaşi, alături de Muzeul 
„Lon Creangă” (deschis în 1918, primul muzeu me- 
morial-literar din ţară), Muzeul „Vasile Alecsandri”, 
Mirceşti (deschis în 1928), Muzeul „Sf. lerarh 
Dosoftei Mitropolitul” (deschis în 1970), Muzeul 
„Mihai Codreanu” (deschis în 1970), Muzeul „Vasile 


Pogor” (deschis în 1972), Muzeul „Otilia Cazimir” 
(deschis în 1972), Colecţia „Istoria teatrului româ- 
nesc” (deschisă în 1976), Muzeul „Mihail Sadoveanu” 
(deschis în 1980), Muzeul „G. Topîrceanu” (deschis 
în 1985), Muzeul „Mihai Eminescu” (deschis în 
1989), Muzeul „Nicolae Gane” (deschis în 1993), Mu- 
zeul „Constantin Negruzzi”, Hermeziu-Trifeşti (des- 
chis în 1995). 

Expoziţia permanentă reconstituie muzeografic 
viaţa şi activitatea scriitorului Cezar Petrescu. Pe 
lângă obiecte care i-au aparținut lui Cezar Petrescu 
(masă de secol XIX, scaun de epocă, fotoliu, maşină 
de scris, aparat de radio, coupe-papier din lemn, su- 
port pentru stilou, vas ceramic), expoziţia documen- 
tară însumează fotografii cunoscute şi necunoscute, 
cu momente și oameni care au trecut prin viața sa, 

cărți în ediţii prime şi traduceri ale operei sale în lim- 
bile franceză, germană, engleză, italiană, maghiară, 
polonă, cehă, manuscrise, gazete şi ziare, la care a co- 
laborat sau pe care le-a condus, precum şi reprezen- 
tări grafice, Cezar Petrescu fiind şi un talentat 
grafician, toate reconstituind imaginea unuia dintre 
cei mai fecunzi scriitori şi gazetari români ai primei 
jumătăți a secolului al XX-lea. 

Curatorii expoziției: Oana Melinte, Corina Mocanu- 
lrimiţă, lulian Pruteanu. 


fete 


Cezar Petrescu s-a născut la Hodora, comuna 
Cotnari, la 1 decembrie 1892. Este primul fiu al ingi- 
nerului Dimitrie P. Petrescu (1860-1907), profesor la 
Şcoala Agricolă Trifeşti de lângă Roman, unde viitorul 
scriitor a şi învăţat între 1901-1903, şi al Olgăi 
Comoniţă (1871-1956), fiică de senator liberal, des- 
cendentă a unei vechi familii boiereşti din Moldova. 
Urmează liceul la Roman şi, apoi, la Liceul Internat 
din laşi, unde îşi ia bacalaureatul în anul 1911. La laşi 
l-a avut ca profesor de limba română pe Calistrat 
Hogaş. În anul 1907 debutează în revista „Sămănăto- 
rul” cu proza Scrisori. Obține licența în Drept în anul 
1915. În anul 1917 i se naşte singurul copil, Aurel 
Theodor. În 1919, împreună cu Pamfil Șeicaru, 
înființează publicaţia antiliberală „Hiena” (1919- 
1925). Este redactor şi la cotidienele „Dimineaţa” şi 
„Adevărul”. Conduce, pentru scurtă vreme, ziarul 
„Bucovina” din Cernăuţi. Lucrează cu Gib |. Mihăescu 
la cotidianul bucureştean „Țara nouă” şi apoi la 
„Voința” (1920). Alături de Lucian Blaga, Demostene 
Botez, Nichifor Crainic, Al.0. Teodoreanu, lon Marin 
Sadoveanu, Gib |. Mihăescu, Adrian Maniu şi Pamfil 
Șeicaru întemeiază revista tradiționalistă „Gândirea”, 
în anul 1921, la Cluj-Napoca. „«Gândirea» oferea ceea 
ce lipsea oricărei alte reviste: libertatea” — va mărtu- 

risi scriitorul peste câțiva ani. Debutează editorial cu 
volumul Scrisorile unui răzeș (1922). Volumul este 
distins cu Premiul Societăţii Scriitorilor Români. Este 
fondator al cotidienelor politice „Cuvântul” (1924) şi 
” (1928). 

Călătoreşte în Franţa şi în Italia, de unde trimite 


„Curentu 
o bogată corespondenţă, publicată parţial în ziarul 
„Cuvântul. Se afirmă ca romancier cu romanul Întu- 
necare (1927-1928). Este ales deputat în Parlamen- 
tul României, pe listele PNȚ (1928). Obține Premiul 


Naţional pentru literatură în 1931. În 1932 publică 


romanul pentru copii Fram, ursul polar, poate cel mai 
cunoscut roman al său. În anul 1936 este numit se- 
cretar la Ministerul Artelor. Este numit director al zia- 
rului oficios al regimului autoritar carlist, „România” 
(1938-1940), şi al revistei tradiționaliste „România 
literară” (1938-1940). Sub dictatura de extremă 
dreapta, ziarul „România” este suprimat, iar gazeta- 
rul Cezar Petrescu este pus sub anchetă. Cezar 
Petrescu desfăşoară o bogată activitate publicistică 
şi în noul regim de democraţie populară (1947- 
1953). Este distins cu Premiul de Stat pentru Drama- 
turgie în 1952 pentru piesa Nepoţii gornistului (în 
colaborare). Scriitorul traduce intens din autorii ruşi 
(Tolstoi, Gorki, Şolohov, Gladkov, Makarenko...). În 
1954, i se tipăreşte volumul de nuvele Vino și vezi!, 
scrise în acord cu ideologia vremii. Este ales membru 
al Academiei Române, în 1955. La 9 martie 1961, 
Cezar Petrescu se stinge din viață, în urma unor pro- 
bleme cardiace, în ambulanţa care îl transporta de la 
domiciliul său din Bucureşti la spital. 

Opera lui Cezar Petrescu cuprinde peste 70 de vo- 
lume - romane, nuvele, piese de teatru, proză fantas- 
tică şi literatură pentru copii, studii, note de călătorie 
şi memorialistică. 

Printre cele mai cunoscute titluri ale sale amin- 
tim: Întunecare (1927-1928), Calea Victoriei (1930), 
Baletul mecanic (1931), Apostol (1933), Oraș patriar- 

hal (1933), Aurul negru (1934), Duminica orbului 
(1934), Romanul lui Eminescu (1935-1936), Noi vrem 
pământ! (1938), Carlton (1944), Vladim sau Drumul 
pierdut (1962). Cezar Petrescu a scris şi literatură 
pentru copii: Pif Paf; Puf (1930), Fram, ursul polar 
(1932), Cocârț și bomba atomică (1945), Omul de ză- 
padă (1945), Neghiniță (1949). 

„Extraordinara energie creatoare a lui Cezar 
Petrescu - descifrată de unii ca facilitate, de alţii ca 
predilecție spre comercial sau ca perfectă adecvare 
la orizontul epocii şi al literaturii - n-a exclus conflic- 
tul interior, aşa cum reiese dintr-o scrisoare trimisă 
prietenului Panait Istrati, în 1931: «Vezi dumneata, 


eu dintr-un punct de vedere, din unicul punct de ve- 
dere valabil, sunt un om pierdut. Un literator. Un pro- 
fesionist. Ce poate fi mai iremediabil pierdut? Prins 
într-un angrenaj de unde nu mai este scăpare, scriu 
cărţi, scriu una după alta, cu monotonia aproape pa- 
sivă a meşteşugarului care bate cuie în talpă, pe 
scăunașul lui de la fereastră, în subsol. Şi cu mizeria 
conştiinţei că fac ceva mai puţin folositor lumii, ca o 
calfă care bate ţintele în talpă»”!. 


1 Cezar Petrescu, Întunecare, Prefaţă de Vasile Morar, Tabel 
cronologic şi referințe critice de Teodora Dumitru, Edi- 
tura Litera, București, 2010, p, 15. 

Dan LUNGU, Bogdan ROMANICĂ 


Liceenii și muzeele 
O anchetă sociologică (III) 


SUBIECTUL CERCETĂRII: 

Consumul de servicii muzeale al elevilor de 
liceu din Municipiul laşi. 

S-a urmărit culegerea de date cu privire la 3 di- 
mensiuni principale: 

|. Reprezentări cu privire la muzeu: 

1.1. Definirea obiectului, 1.2. Cunoașterea obiectu- 
lui, 1.3. Recunoașterea obiectului. 

II. Consumul real de servicii muzeale: 

11.1. Descrierea consumului real de servicii, [l.2. 
Evaluarea consumului real de servicii. 

III. Consumul potenţial de servicii muzeale: 

IIl.1. Descrierea consumului potenţial, Ill.2. Aș- 


teptări cu privire la consumul potențial. 


OBIECTUL CERCETĂRII 

Cercetarea a urmărit culegerea de informații cu 
privire la 3 obiecte abstracte și concrete: 

S-a avut în vedere termenul de muzeu la nivel de 
reprezentări, de practici și de evaluări. 

S-a avut în vedere complexul muzeal Muzeul Li- 
teraturii Române Iași (MLR)! cuprinzând 11 obiec- 
tive (case memoriale): 1. Muzeul Vasile Alecsandri 
(com. Mircești), 2. Muzeul Otilia Cazimir, 3. Muzeul 
Mihai Codreanu, 4. Muzeul lon Creangă (Bojdeuca), 
5. Muzeul Sfântul Ierarh (Casa) Dosoftei, 6. Muzeul 
Mihai Eminescu, 7. Muzeul Nicolae Gane, 8. Muzeul 
Constantin Negruzzi (com. Trifeşti), 9. Muzeul Vasile 
(Casa) Pogor, 10. Muzeul Mihail Sadoveanu (Copou), 
11. Muzeul George Topârceanu?. 


Muzee din judeţul Iași (altele decât MLR): 1. Pa- 
latul Culturii, 2. Muzeul Unirii, 3. Muzeul Mihail 
Kogălniceanu, 4. Muzeul Poni Cernătescu, 5. Palatul 
Alexandru loan Cuza (com. Ruginoasa), 6. Muzeul 
Viei&Vinului (Hârlău), 7. Muzeul Arheologic 
(Cucuteni), 8. Muzeul de Istorie Naturală?. 

Lista muzeelor din laşi avute în vedere nu a inclus 
o serie de obiective precum Muzeul Mănăstirii Golia 
şi Muzeul Mănăstirii Cetăţuia. Acestea nu sunt insti- 
tuţii de sine stătătoare (sunt anexe ale mănăstirilor) 
iar introducerea lor în chestionar prezenta riscul de 
a crea confuzie pentru repondenți, muzeele putând 
fi confundate cu mănăstirile însele. Același raționa- 
ment a motivat neincluderea Muzeului Universităţii 
„ALI. Cuza” lași în lista predefinită a muzeelor cerce- 
tate. 

Unele Muzee din România (altele decât cele din 
Mun. lași) şi unele Muzee din străinătate, au fost 
studiate pornind de la liste create ad-hoc de repon- 


denți pe baza propriei lor experienţe. 


PERIOADA DE DERULARE: 

Studiul a fost derulat în perioada martie-iunie 
2013. 

Perioada de culegere a datelor 20 mai 2013 - 14 
iunie 2013. 


METODA DE ANCHETĂ: 
Chestionarul de culegere a datelor aplicat unui 
eșantion reprezentativ de elevi de liceu. 

POPULAȚIA DE ANCHETĂ: 

Populaţia de anchetă a fost formată din elevii de 
nivel IX-XII din Municipiul lași. 

La nivel de instituţii de învățământ, s-au avut în 
vedere 31 de Licee din Municipiul lași. 

La nivel de clase de elevi constituind populația to- 
tală, s-au avut în vedere 635 clase de elevi. 

La nivel de elevi de liceu, s-au avut în vedere 
17.125 de elevi de nivel LX-XII înscrişi la cele 31 de 
licee din Municipiul lași. 


NOTORIETATE 

Notorietatea muzeelor din Iași, din România și din 
străinătate în rândul elevilor de liceu a fost măsurată 
prin adresarea unei întrebări deschise. Pentru fiecare 
categorie de muzeu, elevii au putut numi până la 5 
muzee din memorie. Astfel s-a aflat care sunt acele 
muzee (obiective muzeale) pe care elevii le cunosc şi 


le numesc mai întâi atunci când sunt solicitați. 


Observaţii metodologice: Pentru evitarea con- 
taminării răspunsurilor, această întrebare a fost pla- 
sată la începutul chestionarului, pe prima pagină, 
înaintea prezentării unor liste predefinite de muzee 
care ar fi putut „ajuta” repondenții în încercarea de a 
oferi răspunsuri „bune. 

Analiza următoare a prelucrat toate răspunsurile 


valabile: 


1 Aici şi pe parcursul raportului vom utiliza acronimul 
MLR pentru „Muzeul Literaturii Române” lași. 

? Pentru evitarea încărcării textului, denumirile complete 
ale muzeelor vor fi înlocuite în raport cu denumiri pres- 
curtate: 1. M. V. Alecsandri, 2. M. O. Cazimir, 3. M. M. 
Codreanu, 4. M. 1. Creangă, 5. M. Dosoftei, 6.M.M. 
Eminescu, 7. M. N. Gane, 8. M. C. Negruzzi, 9. M.V. 
Pogor, 10. M. M. Sadoveanu, 11. M. G. Topârceanu. 


2 585 răspunsuri valabile pentru muzee din lași, 

883 răspunsuri valabile pentru muzee din 
România, 

811 răspunsuri valabile pentru muzee din străină- 
tate. 

O serie de grafice evidențiază procentul din tota- 
lul răspunsurilor pentru fiecare categorie. 

Pentru un plus de acuitate metodologică, vom lua 
în calcul în analiză şi vom reprezenta grafic și rapor- 
tul dintre numărul de numiri ale unui muzeu și nu- 


mărul total de elevi incluşi în eşantion (985). 


Jumătate din muzeele din lași numite de repon- 
denţi spontan (cele de care-și aduc aminte fără spri- 
jin extern) aparțin Muzeului Literaturii Române laşi. 
Această situaţie este cauzată și de faptul că MLR cu- 
mulează un număr de 11 obiective din care 9 în Mu- 
nicipiul lași. 

În raport cu acestea, din cele 7 obiective ale Com- 
plexului Muzeal Moldova, doar 4 se regăsesc în Mu- 
nicipiul lași, iar 3 sunt amplasate în 2 comune şi un 
alt oraș din judeţul lași. 


La categoria Universităţi, o figură distinctă face 


Muzeul de Istorie Naturală (aparţinând Universităţii 
„Al. |. Cuza” lași). Pe lângă acesta, elevii mai numesc 
o serie de obiective mai mult sau mai puțin muzeale 


(colecţii, Grădina Botanică, Planetariul). 


3 Pentru evitarea încărcării textului, denumirile complete 
ale muzeelor vor fi înlocuite în raport cu denumiri pres- 
curtate: 1. Palatul Culturii, 2. M. Unirii, 3. M. M. 
Rogălniceanu, 4. M. Poni Cernătescu, 5. M. Al. |. Cuza, 
6. M. Viei&Vinului, 7. M. Arheologic, 8. M. de Istorie Na- 
turală. 

CINE ȘI CÂTE MUZEE CUNOAȘTE? 
ANALIZĂ PE SUBCATEGORII. 


În continuare vom prezenta o analiză pe subcate- 
gorii socio-demografice cu privire la numărul de 
muzee cunoscute, menţionate de elevi din memorie, 
fără ajutorul unor liste ajutătoare. 

Vom urmări măsura în care numărul mediu de 
muzee numite de elevi variază sau nu în funcție de 
atribute socio demografice. Vom urmări măsura în 


Q25. Sex: 


NR. MEDIU MUZEE CUNOSCUTE 


FEMININ 


MASCULIN 


Din tabelul de mai sus observăm că fetele cunosc 
(numesc din memorie) în medie mai multe muzee 


Q27. Locul naşterii: 


care eventuale variaţii se menţin stabile în cazul mu- 
zeelor din laşi, România, străinătate sau muzeelor în 
general. 

Categoriile socio-demografice ale repondenţilor 
luate în considerare sunt: sexul, mediul de origine, 
mediul de rezidenţă, disponibilităţile financiare, ni- 
velul studiilor părinţilor, ocupaţia părinților, sectorul 
de muncă al părinţilor, filiera de învățământ şi profi- 
lul la care este înscris elevul. 


pacea | pezea, Strainatate | TOTAL 


decât băieţii în toate cele 4 situații (muzee din lași, 
România, străinătate şi muzee în general). 


NR. MEDIU MUZEE CUNOSCUTE [et A) Romania | Strainatate | TOTAL 


născut în Mun. laşi 


născut în afara Mun. laşi 


Din tabelul de mai sus observăm că elevii născuţi 
în Municipiul laşi cunosc în medie mai multe muzee 
din laşi, din străinătate şi în total. 

Elevii născuţi în afara Municipiului lași cunosc în 
medie mai multe muzee din România. Acest avantaj 

poate fi explicat prin faptul că o parte din elevii năs- 
cuţi în afara Municipiului Iaşi provin din alte orașe, 
judeţe, fiindu-le familiare mai multe muzee din 
România decât celor născuţi în Municipiul laşi. 

Q28. În Municipiul Iaşi, locuiţi / veniţi... 


NR. MEDIU MUZEE CUNOSCUTE 
Toculesc în laşi. 

(adresa din cartea de identitate) 
Nu locuiesc în laşi. 


(adresa din cartea de identitate) 


Dacă luăm în considerare rezidența (adresa din 
cartea de identitate) în Municipiul laşi sau în afara 
acestuia, constatăm că elevii rezidenţi în Municipiul 
Iaşi cunosc în medie mai multe muzee decât cei năs- 
cuţi în afara Municipiului laşi. Dacă avem în vedere 
că din a doua categorie fac parte elevi din mediul 


Romania | Strainatate | TOTAL 


rural, cu părinţi având un nivel al studiilor mai scăzut 
decât cei din Municipiul laşi, tendinţa este explica- 
bilă. După cum vom observa în continuare, cunoaş- 
terea mai multor muzee se asociază pozitiv cu nivelul 


de studii al părinţilor. 


Q30. Aproximativ, de câţi bani de buzunar dispuneţi pe săptămână pentru cheltuieli de zi cu zi? 


NR. MEDIU MUZEE CUNOSGUTE | lasi 


Romania | Strainatate | TOTAL 


sub 25 Lei 


între 25 — 50 lei 


între 50 — 100 lei 


între 100 — 300 lei 


peste 300 lei 


Din tabelul de mai sus observăm faptul că elevii 
cu disponibilităţi financiare peste medie (între 100 — 
300 lei/săptămână) cunosc în medie mai multe 
muzee decât restul, în toate cele 4 cazuri de categorii 


de muzee. Interesant este faptul că elevii cu cele mai 
mari disponibilităţi financiare numesc cele mai pu- 
ţine muzee, cu excepţia muzeelor din România. 

Q31. Care este nivelul de studii al părinţilor? 


LTURAL 


NR. MEDIU MUZEE GUNOSCUTE 


MAMA 


primar (1-4 clase) 
gimnazial (5-8 clase) 


şc.profesională 


Romania | Strainatate | TOTAL 


liceu (3-12 clase) 


Superior (facultate) 


Din tabelul de mai sus observăm faptul că nivelul 
de studii superior al mamei se asociază cu un număr 
mediu mai mare de muzee cunoscute de elevi. Aso- 
cierile se menţin şi sunt consecvente pentru toate 


cele 4 categorii de muzee. Înţelegem că mama are un 
rol important în educaţia copiilor, inclusiv educaţia 
culturală. 


NR. MEDIU MUZEE CUNOSCUTE 


TATAL 


lasi 


Romania TOTAL 


primar (1-4 clase) 
gimnazial (5-8 clase) 
Şc.profesională 
liceu (9-12 clase) 


superior (facultate) 


Din tabelul de mai sus observăm o asociere simi- 
lară între numărul de muzee cunoscute de elevi şi ni- 
velul studiilor tatălui. Vom remarca însă că asocierea 
este clară mai mult la extreme decât în zonele medii 
ale distribuirii numărului mediu de muzee cunos- 
cute. 

1.00 


0.68 | 


Nivelul studiilor mamei este un mai puternic pre- 
dictor al numărului de muzee cunoscute de elevi 
decât nivelul studiilor tatălui. Aceasta poate şi pentru 
că mama continuă să aibă o mai mare influenţă asu- 
pra educaţiei culturale a copiilor decât tatăl. 


ProEuropeana Clubul cărții digitale 


CÂMP CULTURAL 


Q32. Care este ocupaţia părinţilor? 


NR. MEDIU MUZEE CUNOSCUTE 


MAMA 
agricultor 


casnic(ă) 


şomer 


muncitor necalificat 


lasi Romania | Strainatate | TOTAL 


muncitor calificat 


lucrător servicii, comerţ 


teh 


n, maistru 
funcţionar administraţie 
conducător unităţi, patroni 


ocupaţii intelectuale 


Ca şi în cazul studiilor, observăm o asociere foarte 
constantă şi clară între ocupaţia mamei şi numărul 
mediu de muzee cunoscte de elevi. Presupunem că 
această asociere este o rezultantă a aceleiaşi asocieri 
între nivelul de educaţie al mamei şi numărul mediu 
de muzee cunoscute de elevi. 

Mama cu ocupaţii intelectuale, conducător unităţi, 
patron sau funcţionar în administraţie face ca numă- 
rul mediu de muzee cunoscute de copil să fie mai 
mare decât în alte situaţii. 

Mama ocupată în agricultură, casnică sau şomer 
face ca numărul mediu de muzee cunoscute de copil 


să fie mai mic decât în alte situaţii. 

Ca şi mai sus, asocierea se menţine şi în cazul ocu- 
paţiei tatălui, mai mult la extreme decât în zonele 
medii ale distribuirii numărului mediu de muzee cu- 
noscute. 

Ocupaţia mamei (determinată de nivelul studii- 
lor) este un mai puternic predictor al numărului de 
muzee cunoscute de elevi decât ocupaţia tatălui. 
Aceasta poate şi pentru că mama continuă să aibă o 
mai mare influenţă asupra educaţiei culturale a co- 
piilor decât tatăl. 

NR. MEDIU MUZEE CUNOSCUTE 


agricultor 


casnic(ă) 


muncitor necalificat 


muncitor calificat 


TATAL lasi 


Romania | Strainatate | TOTAL 


lucrător servicii, comerţ 
tehnician,maistru 


funcţionar administraţie 


conducător unități, patroni 


ocupaţii intelectuale 


Q33. În ce sector lucrează părinţii? 


NR. MEDIU MUZEE CUNOSCUTE 


MAMA lasi 


în sectorul de stat (pul 


în sectorul privat 


nu lucrează în acest moment 


Ca şi în cazul studiilor, observăm o asociere foarte 
constantă şi clară între sectorul de activitate al 
mamei şi numărul mediu de muzee cunoscute de 
elevi. Un loc de muncă în sectorul public al mamei 
face ca elevii să cunoască un număr mediu de muzee 
mai mare decât un loc de muncă în sectorul privat. 

1] Romania | Strainatate | TOTAL 


Cele mai puţine muzee sunt cunoscute de elevii ale 
căror mame nu lucrează în acest moment. Este posi- 
bil ca şi această asociere să fie determinată de o pre- 
zenţă mai mare a mamelor cu studii superioare în 
sectorul public. 

NR. MEDIU MUZEE GUNOSCUTE 


TATAL 


lasi 


Romania | Strainatate | TOTAL 


în sectorul de stat (public) 
în sectorul privat 


nu lucrează în acest moment 


Asocierea constantă şi clară se manifestă şi în 
cazul sectorului de activitate al tatălui. De astă dată 
însă, numărul mediu de muzee cunoscute de elevi 
este cel mai mare în cazul elevilor ai căror taţi lu- 
crează în sectorul privat. Un loc de muncă în sectorul 
privat al tatălui face ca elevii să cunoască un număr 


Filiera de studiu a repondenţilor 


2.53 


1.04 0.77 4.34 


mediu de muzee mai mare decât un loc de muncă în 
sectorul public. Cele mai puţine muzee sunt cunos- 
cute de elevii ai căror taţi nu lucrează în acest mo- 
ment. Probabil că această asociere este determinată 
de o prezenţă mai mare a taţilor cu studii superioare 
în mediul privat. 


NR. MEDIU MUZEE CUNOSCUTE 


tehnologica-(serviciiRNPM) 


vocationala 


tehnologica-(tehnic) 


Asocierile dintre filiera de studii urmată de elevi 
şi numărul mediu de muzee cunoscute este constantă 
şi clară. Elevii înscrişi într-o filieră de învăţământ teo- 
retică menţionează cel mai mare număr de muzee. 
Filiera teoretică este urmată de filiera tehnologică în 
care dominante sunt profilele de servicii şi resurse 


Romania | $strainatate | TOTAL 


naturale şi protecţia mediului. Un număr mai mic de 
muzee amintesc elevii înscrişi într-o filieră vocaţio- 
nală. Cele mai puţine muzee cunosc elevii înscrişi 
într-o filieră tehnologică în care dominante sunt pro- 
file tehnice. 

Profilul de studiu al repondenţilor 


NR. MEDIU MUZEE CUNOSCUTE Romania | Strainatate | TOTAL 


artistic 


teologic 


tehnic 


Sportiv 


O asocieră similară întâlnim între numărul mediu profilul uman, artistic şi servicii în cunoaşterea nu- 
de muzee cunoscute de elevi şi profilul clasei în care  mărului de muzee. 
aceştia sunt înscrişi. Cele mai puţine muzee sunt cunoscute de elevii 
La profilul real studiază elevii care cunosc cel mai înscrişi în clase de profiluri sportiv, tehnic, resurse 
mare număr mediu de muzee. Acesta este urmat de naturale şi protecţia mediului şi tehnologic. 

AES PPE 


IGAŢI 


Emina CĂPĂLNĂȘAN 


I LINGVISTI 


Jocul de-a corect/incorect egal pericolul de-a spune cert/incert? 


Fiind de părere că ştiinţa formei nu este un seg- 
ment închis, putem afirma că uzul e mereu teritoriul 
de interes - al doilea element într-o comparaţie și 
punctul central într-o contradicţie. 

Începem astfel cu un fragment dintr-o conversație 
în virtual între doi studenţi de la Litere, care nu doar 
că nu împărțeau aceeași bancă, dar nici aceleaşi li- 
tere: unul era la literele frumoase (= literatură), altul 
- la literele corecte (= lingvistică). De aceea, ironia 
fără cenzură: replica primului: „Mulţumesc pentru 


corecțiile tehnicist gramaticale!” (de fapt, aşa: tehni- 
cist-gramaticale); răspunsul la replică: „Nu aș în- 
drăzni să vorbesc de «corecţii» în acest context! să 
știi că nu am porniri necreștineşti față de colegi și te 
asigur că eticheta de «călău» nu mi se potriveşte. Ori- 
cum, mă bucur că apreciezi faptul că ţi-am făcut niște 
corectări la nivelul formei expresiei”. 

Preluând o vorbă... sau mai multe vorbe/cuvinte: 
„Se întâmplă şi la case mai mari!” e necesar să preci- 
zăm că folosirea cuvântului corecție în locul cuvântu- 
lui corectare (cu care seamănă doar din punct de 
vedere formal, nu și din punct de vedere semantic) e 
o chestiune frecventă: „(...) la toate cele de mai sus, 
trebuie făcută o corecție de fond: ITM primeşte 
declaraţia și în sistem online” (www.ziare.com); „Pri- 
măria Botoşani va trebui să achite o corecție finan- 
ciară de (...)” (www.botosaninews.ro). 

După observare şi comentare, se impune explica- 
rea. 

Corecţie e folosit în mod greșit cu referire la acţiu- 


nea de a corecta. Corecţie are sens specializat: „pe- 


deapsă corporală aplicată unui vinovat; bătaie” 
(www.dexonline.ro, s.v. corecție, sursa: DEX '98). 
Acest lucru însemnă că nu poate fi folosit indepen- 
dent de context. Lămuritoare e sintagma în care acest 
cuvânt apare: casă de corecție „loc unde își execută 
pedeapsa infractorii minori” (ibidem, sursa: DN). 

Odată scos din context cuvântul nepotrivit, tre- 
buie găsit un alt cuvânt. Astfel, corectare, pl. corectări 
„acţiunea de a (se) corecta și rezultatul ei” (ibidem, 
s.v. corectare, sursa: DEX '98) e cuvântul care com- 
pletează puzzle-ul lingvistic; mai e, totuşi, un cuvânt: 
corectură, pl. corecturi. Acesta înseamnă: „1. Operaţie 
de înlăturare a greşelilor tipografice dintr-un text sau 
dintr-o formă de tipar. 2. (Concr.) Text tipărit pe care 
s-a făcut operaţia de corectură (1). 3. Fiecare dintre 
modificările operate pe un text corectat” (ibidem, s.v. 
corectură, sursa: DEX '98). 

În această situație, e justificată întrebarea: Pe care 
cuvânt, dintre cele două, îl folosim? 

Corectură face trimitere directă la ideea de text, 
asupra căruia s-a intervenit cu scopul de a îndrepta 
o greşeală, în timp ce corectare are un sens mai larg. 
Pentru a evita ambiguitățile contextuale, e bine să fie 
folosit cuvântul corectură. 

Totuşi, un cuvânt folosit ca explicaţie pentru co- 
recție mi-a atras atenţia: epanortoză (ibidem, s.v. co- 
recție, sursa: DN): „figură retorică constând în 
retractarea sau reluarea a ceea ce s-a spus în același 
enunţ, în scopul corectării enunţului sau a unei 
noţiuni” (ibidem, s.v. epanortoză, sursa: MDN). Un 


simplu joc de logică ne permite să spunem și să 

scriem: epanortoză - sinonim pentru corecție, epa- 
nortoză - figură retorică — corecție — și-a lărgit aria 
de semnificație. Considerăm că folosirea cuvântului 
corecție cu sensul acesta este făcută în mod conştient, 
nu accidental sau din pretenția de a folosi un cuvânt 
mai puţin uzat ca „banalul” corectură. 

Atunci, dacă spunem/scriem E nevoie de o corec- 
ție la nivelul formei expresiei, e greşit? sau e corect? 
Depinde de context sau, mai bine spus, de realitate — 
operăm modificări pentru că ceva s-a greşit sau ape- 
lăm la figuri retorice pentru a aduce lămuriri asupra 
propriului discurs. 

Când logica literelor corecte nu ne ajută, îi cerem 
ajutorul logicii literelor frumoase: „E posibil ca multe 
lucruri să fie adevărate în acelaşi timp, chiar dacă se 
contrazic unul pe altul” (Umberto Eco). E ştiut faptul 
că stilul artistic „are un caracter individual şi origi- 
na!” (lonică Zach:199), că acesta caută „inovaţia şi 
unicitatea expresiei” (Ibidem). Ceea ce nu e ştiut 
(ușor observabil) e faptul că discursul politic poate 
actualiza aceleaşi constante teoretice. 

Fără a pune semnul egal între stilul artistic şi dis- 
cursul politic, trebuie să recunoaștem că ambele lim- 
baje utilizează cuvinte nefnregistrate în dicționare. 
Ne-a atras atenția şi următorul cuvânt: a prioritiza, 
atât prin forma sa, cât şi prin frecvenţa utilizării: 
„România trebuie să realizeze o ordonanţă prin care 
să prioritizeze (...)” (icpolitic.blogspot.com); „Pentru 
a evita o posibilă angajare a răspunderii solidare, este 
posibil ca administratorii să prioritizeze plata obliga- 
ţiilor bugetare.” (www.romanialibera.ro); „Guvernul 
trebuie să prioritizeze proiectele finanţate cu (...)” 
(www.adevarul.ro). 

Sensul nu e greu de intuit dacă avem în vedere 
substantivul prioritate „însuşirea de a fi primul în 
timp; dreptul de a ocupa primul loc ca importanță, ca 


valoare, ca demnitate; precădere, primordialitate, în- 


tâietate” (www.dexonline.ro, sursa: DEX '98, s.v.). E 
mai greu de găsit o definiţie a verbului, întrucât ver- 
bul nu e înregistrat în dicționare. 

Folosirea verbului acestuia nu constituie o gre- 
şeală, ci o inovaţie, o încercare de a completa familia 
de cuvinte a unui cuvânt existent. Substantivul prio- 
ritate este un împrumut din limba franceză: fr. prio- 
rite (www.dexonline.ro, s.v.). Tot în limba franceză 
există verbul prioritiser care este însă tradus în ro- 
mână prin substantivul prioritate (www.dictionar- 
francez-roman.ro), fără a exista simetrie la nivelul 
claselor morfologice. 

Tocmai de aceea, verbul a prioritiza, deși, oficial, 
în afara sistemului limbii române actuale, ar trebui 
acceptat, şi nu respins sau etichetat ca fiind o apariție 
bizară, accidentală, o construcție greșită. 

Deşi limbile română şi engleză nu fac parte din 
aceeași familie, cele două au un fond neologic comun. 
Acest fenomen este posibil pentru că limba engleză 
a împrumutat multe cuvinte din limba latină (clasică) 
şi din limba franceză, după cum şi vocabularul limbii 
române s-a îmbogățit prin împrumuturi din cele 
două surse. Prin urmare, contextul descris permite 
asocierea unor cuvinte din limbile franceză, engleză 
şi română. 

Am arătat că verbul a prioritiza nu apare în 
dicționarele limbii române, dar că verbul prioritiser 
există oficial în vocabularul limbii franceze. În limba 
engleză există, de asemenea, un verb care poate fi pus 
în legătură cu cele două: to prioritize (www.thefree- 
dictionary.com). 

Dacă în limbile franceză şi engleză există verbul 
avut în discuţie, iar verbul a pătruns deja în discursul 
politic din nevoia de a completa un şir de cuvinte în- 
rudite semantic (prioritate, prioritar), se poate 
afirma că a prioritiza, deşi nu reprezintă încă un ar- 


ticol de dicționar, este un element ce va intra în vo- 

cabularul limbii române. 

Lărgim discuţia despre prezent/absent în 
dicționare şi ne oprim asupra formei frecvente vro- 
iam. 

Începem cu discuţia despre un interesant lexem 
HIBRID, -Ă, hibrizi, -de, s. m,, adj. 1. S. m,, adj. (Orga- 
nism) provenit din încrucişarea a doi indivizi de spe- 
cii, de soiuri, de genuri sau de rase diferite. 2. Adj. Fig. 
(Despre realizări, idei, fapte) Alcătuit din elemente 
disparate; lipsit de armonie. - Din fr. hybride, lat. hy- 
brida (www.dexonline.ro, s.v.). E evident faptul că ter- 
menul are două înțelesuri (cifrele fiind lămuritoare 
în acest sens). Nu vom irosi cuvintele pentru a explica 
fenomenul numit cuvânt polisemantic, întrucât ele ne 
sunt necesare într-un alt soi de demers: de a arăta că 
forma hibridă vroiam este alcătuită din elemente dis- 
parate, deci lipsite de armonie şi, insistând, necon- 
formă cu normele limbii române actuale (pe scurt: 
greșită). 

Dacă în alte ştiinţe încrucișarea a două elemente 
diferite duce la formarea unor elemente noi şi, prin 
urmare, are conotaţie pozitivă, în ştiinţa limbii, feno- 
menul hibridizării duce la apariția unor forme cu 
influenţă negativă asupra evoluției (limbii). Am ară- 
tat mai sus că elementele noi pot duce la completarea 
unei paradigme, la o îmbogăţire necesară, aşadar. Nu 
e cazul aici. 

Lucrurile sunt simple - există două verbe, care nu 
trebuie confundate sau amestecate A VREA și A VOI. 
Prin urmare, nu trebuie confundate nici formele pa- 
radigmatice ale celor două elemente distincte: A 
VREA - imperfect, pers. 1, nr. singular: vream 
(DOOM, s.v. vrea); A VOI - imperfect, pers. 1, nr. sin- 
gular: voiam (Ibidem, s.v. voi). 

Altfel spus, a nu se hibridiza cele două forme ale 
celor două verbe. 


Hibridul vroiam constituie o greşeală și trebuie 


TIGAȚII LING 


tratată /taxată ca atarel... 
dicționarele ortografice!) a verbului *a vroi. 


până la înregistrarea (în 


Ne place foarte mult o frază aparținând-i lui 
Petre Ţuţea: 

„Când scrii şi pe și trebuie să-l cauţi în dicționar. 
Dacă între timp și-a schimbat sensul?” 

Cu gândul la aceasta şi cu gândul la adaptarea 
situațională, vă îndemnăm să vă uitaţi şi dumnea- 
voastră în dicționar să vedeți, dacă între timp, a apă- 
rut verbul a vroi. 

Până atunci, reținem: a vroi nu este menționat în 
DOOM3, dicționar normativ, a cărui „treabă” e să sta- 
bilească ce e corect și ce e incorect. Prin urmare, ver- 
bele a vrea și a voi nu s-au contaminat încă OFICIAL. 

Concluzia: vroiam este, în continuare, o formă gre- 
şită şi trebuie trecută la exemplele „așa nu”. Corect 


este voiam. 


Abrevieri 

DOOM = ***, Dicţionarul ortografic, ortoepic și 
morfologic al limbii române. 

DN = Marcu, Florin, Maneca, Constant, Dicţionar 
de neologisme, Editura Academiei, Bucureşti, 1986. 

MDN = Marcu, Florin, Marele dicționar de neolo- 


gisme, Editura Saeculum Vizual, 2008. 

Editura Univers Enciclopedic, București, 2005. 

lonică Zach Naomi, Concepte operaţionale, Ediţia 
a Il-a, revăzută şi adăugită, Editura Aula, Brașov, 
2003. 

Anca Maria BUZEA 


Uliţa Teodorenilor 


La etajul Muzeului „Vasile Pogor” a fost organi- 
zată, într-un mod mai puţin obişnuit, expoziţia me- 
morială „Uliţa Teodorenilor”, dedicată celor doi fraţi, 
Ionel şi Alexandru Oswald Teodoreanu (Păstorel). 
Din mape care păstrează zestrea memorială a Mu- 


zeului Naţional al Literaturii Române laşi au fost 
scoase mărturii ale poveştii Teodorenilor. 

Vitrinele, aşezate sinuos precum uliţa oricărei co- 
pilării, i-au prezentat pe cei doi fraţi în diferite ipos- 
taze, în viaţa personală, literară, între prieteni şi 
pagini de carte, manuscris, epistolă, în fotografii 
ştiute şi neştiute. Vizitatorii au avut de ales între im- 
aginea atât de cunoscută a celor doi scriitori, creată 
prin lectura operelor literare şi biografice, şi iposta- 
zele peste care s-a trecut mai mult sau mai puţin cu 
vederea. Un manuscris-fragment din romanul La 
Medeleni, în creion, a fost alăturat unei fotografii: 
Oswald, Sofia şi Laurenţiu, familia lui lonel Teodoreanu. 


Fotografia redacţiei revistei „Viaţa Românească! 
însoţit volumul Masa Umbrelor. La o cotitură a „uliței” 
imaginate de curatori, stăteau volumele Ce-a văzut 
Hie Pânişoară şi Zdrulă şi Puhă cu autograful lui lonel 
Teodoreanu pentru George Lesnea. Două caiete, încă 
bine legate, cu un scris mic, elegant, foarte citeţ s-au 
deschis publicului pentru a arăta în manuscris roma- 
nul Ba? mascat. Corespondenţă pe hârtie precum ari- 
pile de fluture: pagini multe către Cezar Petrescu, cu 
cerneală neagră şi plicuri scrise citeţ. Alte scrisori, 
dedicate Elvirei Ghinea. Pe linia corespondenţei, o fo- 
tografie gen carte poştală, realizată în 1940, în alb- 
negru, îl arată pe Păstorel în ţinută militară. A fost 
etalat pe „uliță” un caiet cu arc plin cu versuri. 

Expoziţia poate fi vizitată în perioada 25 noiem- 
brie 2015 — 10 ianuarie 2016. Curatorii expoziţiei: 
Corina Mocanu-lrimiţă, Oana Melinte. 

Andreea TACU 
Expoziția „Stahi 


În anul comemorării a 95 de ani de la dispariţia 
pictorului şi gravorului C.D. Stahi, Muzeul Naţional 
al Literaturii Române laşi a propus publicului ieşean 
şi nu numai expoziţia intitulată „Stahi — tuşe de 
penel”. Expo: a fost realizată în parteneriat cu Mu- 
zeul Universităţii „Alexandru loan Cuza” din laşi şi a 
fost găzduită de Muzeul „Vasile Pogor”. Expoziţia 
„Stahi — tuşe de pene!” a inclus tablouri ale persona- 
lor lumii academice şi ale scenei ieşene: Vasile 
Alecsandri, Costache Negri, loan Ciurea, I.M. Melik, 
Th. Burada, C.A Rosetti, Nicolae Luchian, Victoria 
Vernescu Vâlcea ş.a. Lucrările au fost realizate de C.D. 


Stahi între anii 1878-1912 şi au intrat în patrimoniul 
instituţiilor mai sus amintite ca donaţii, transferuri 
sau achiziţi 

Constantin Stahi s-a născut în data de 14 noiem- 


— tușe de penel” 


brie 1844 şi a fost unul dintre cei mai importanţi pic- 
tori români de la sfârşitul secolului al XIX-lea. S-a re- 
marcat în principal prin portretele şi naturile statice 
pe care le-a realizat dar şi prin lucrările sale de gra- 
vură. A urmat cursurile Şcolii de Arte Frumoase din 
laşi (1854-1857) sub îndrumarea lui Gheorghe 
Panaitescu Bardasare, mai apoi desăvârşindu-şi stu- 
diile în cadrul Academiei de Arte Frumoase din 
Miinchen (1871-1878). A fost director al Şcolii de 
arte frumoase din laşi (1892-1902) şi profesorul lui 
Octav Băncilă. 

Expoziţia poate fi vizitată la Muzeul „Vasile Pogor” 
în perioada 1 octombrie 2015 — 31 ianuarie 2016, de 
marţi până duminică, între orele 19:00-17:00. 

Curator: Andreea Tacu 

Lăcrămioara BALINT 


Zilele Sadoveanu, 2015 


Eveniment de tradiţie, Zilele Sadoveanu, iniţiate în 
1981, au ajuns anul acesta la a XXXV-a ediţie. Eveni- 
mentul s-a desfășurat în zilele de 5 şi 6 noiembrie. 

Prima zi, când s-au aniversat 135 de ani de la 
naşterea scriitorului, a fost rezervată evocării şi oma- 
gierii lui Mihail Sadoveanu. Dramatizări în regia ele- 
vilor, lecturi din creaţii proprii ale membrilor 
Cenaclului „Iulia Hasdeu”, lecturi din lirica sadove- 
niană au fost momente pregătite de gimnaziştii şi li- 
ceenii de la Şcoala „B.P. Hasdeu” şi de la Liceul 
Teoretic „Alexandru loan Cuza” din laşi. Auditori au 
fost părinţi şi colegi, precum şi elevi din Deleni şi de 
la Şcoala „Alexandru cel Bun” din Iaşi. 

A doua zi, activităţile au fost diversificate: marca- 
rea a 35 de ani de existenţă a Muzeului „Mihail 
Sadoveanu” (inaugurat la 6 noiembrie 1980) în dea- 
lul Copoului; lansarea volumului 


loc. Căţelu, Ilfov; Dana-Ştefania Braşoavă, Tg. Jiu, Gorj 
(menţiuni). Juriul a fost format din prof. univ. dr. 


Constantin Dram - preşedinte, Mirel Can: 
Mihai Ştefan - membri. 

Cu ocazia acestui eveniment tradiţional de 
toamnă, a fost realizată şi expoziţia temporară inti- 
tulată „Tăcerile lui Sadoveanu”, expoziţie care valori- 
fică o parte din fondul de fotografie existent în 
patrimoniul muzeului. Tăcerile lui Sadoveanu au fost 
reale şi i-au impresionat pe contemporani; printre cei 
care au lăsat mărturii despre ele se află membri ai fa- 
miliei (Profira Sadoveanu), prieteni (lonel Teodoreanu, 
Ştefana Velisar-Teodoreanu, Demostene Botez), co- 
legi de breaslă (Ion Agârbiceanu, Lucian Blaga, Eugen 
Lovinescu, Oscar Walter Cisek, Radu Boureanu) ş.a. 


Mihail Sadoveanu - vocaţie de etno- 
graf, al cărui autor, Angela Paveliuc- 
Olariu, a vorbit, printre altele, de 
provocatoarea geneză a acestui tom; 
decernarea premiilor Concursului 
Naţional de Proză, ediţia a VI-a. 
Câştigătorii ediţiei din acest an 
sunt Violeta Urdă (Cuţurescu), 
Bucureşti (premiul 1); Alexandra 
lonescu, București (premiulal II-lea); 
Bianca Mihaela Ene, sat Vrăneşti, 
com. Călineşti, Argeş (premiul al 
III-lea); Mihai-Bogdan lonescu- 
Lupeanu, Bucureşti; Mihai Victus, 

20 de ani de muzeografie literară la Hermeziv-Trifești 


În anul 1807, Dinu Negruzzi se căsătorea cu Sofia 
Hermeziu, fiica logofătului lancu Hermeziu, înzes- 
trată cu moşia Trifeştii Vechi de lângă Prut. Clădirea 
Muzeului „Constantin Negruzzi” din satul Hermeziu, 
comuna Trifeşti, judeţul lași (aflat la 40 km depărtare 
de orașul laşi), datează de la începutul secolului al 
XIX-lea. În acest loc se presupune că s-a născut, în 
1808, unicul fiu al lui Dinu, Constantin Negruzzi 
(1808-1868), părintele nuvelei istorice românești. 
Tot aici s-au născut şi scriitorul lacob C. Negruzzi 
(1842-1932), unul dintre cei cinci membri fondatori 
ai Societăţii „Junimea” şi secretar al revistei „Convor- 
biri literare” (1867-1895) şi Ella M. Negruzzi (1876- 
1949), prima femeie avocat pledant din România, 
militantă pentru emanciparea femeii, precum şi alți 
membri importanţi ai familiei Negruzzi. 

Acestei ilustre familii îi datorăm un ansamblu de 
ctitorii: alături de biserică, de localul pentru primărie 
şi de casa, de fapt un conac, în care generaţii de ne- 
gruzziști şi-au petrecut vacanţele școlare sau în care 
se retrăgeau din viața tumultuoasă a orașului, în 1870, 
lacob Negruzzi construieşte un edificiu căruia îi dă 
destinația de şcoală și care astăzi îi poartă numele. 

Conacul a aparținut familiei până în anul 1949 când, 
distrus de război, este preluat şi transformat în sediu 
al unei gospodării agricole colective, în spațiul ei fiind 
adăpostită, un timp, o grădiniță de copii. 

Muzeul Literaturii Române din laşi restaurează 
casa, între anii 1993-1995, reconstituind muzeogra- 
fic viaţa şi activitatea acestei familii de cărturari, achi- 
ziționând noi valori de patrimoniu care, adăugate 


celor existente sau primite de la donatori, devin ex- 
ponatele actualei case memoriale, inaugurată în data 
de 7 octombrie 1995. 

Muzeul cuprinde o expoziţie documentară şi re- 
constituirea muzeografică a patru camere memoriale. 
Holul central în care este amenajată expoziția docu- 
mentară însumează manuscrise, cărți în ediții prime 
şi cu autografe, fotografii cunoscute și inedite (de la 
urmașii familiei), obiecte care le-au aparţinut scriito- 
rilor (expuse în vitrine), numeroase extrase din ope- 
rele lor, precum şi din cele ale exegeţilor acestora, fișe 
bio-bibliografice şi genealogice, tablouri şi portrete în 
ulei sau busturi în ghips, toate construind imaginea 
vie a unei dinastii însemnate a culturii române, locul 
central avându-l cel mai important dintre ei, Constantin 
Negruzzi, autorul nuvelei Alexandru Lăpușneanu. 

În data de 4 octombrie 2015, în acest cadru s-au 
serbat 20 de ani de muzeografie literară la Hermeziu- 
Trifești, eveniment desfăşurat în cadrul Festivalului 
Internațional de Literatură şi Traducere (FILIT), 
ediția a III-a. 

Deşi nu a putut fi prezentă la eveniment, Dana 
Konia Petrişor, invitat de onoare (urmașă a familiei 
Negruzzi), este cea care întotdeauna a adus farmecul 
și frumuseţea întâlnirilor de la Hermeziu. În acelaşi 
timp, Dana Konia Petrişor a avut o contribuție sem- 
nificativă la realizarea muzeului prin donațiile dom- 
niei sale. Dovadă că nu a uitat de locul copilăriei este 
şi titlul cărții De pe mal de Prut, pe malurile Senei, 
Editura Junimea, 2014, carte care a fost lansată în 
luna martie 2015, tot la Hermeziu. 

în desfășurarea evenimentului au urmat 
conferința susținută de Șerban Axinte, cercetător şti- 
înșiicla Wsstitatul de Filologie „Alexandra Philippide” 
al Academiei Române, Filiala laşi, poet și critic, 

în cadrul evenimentului au fost invitaţi 
Colegiului Naţional „C. Megrazzi” din Iaşi. Aceștia au 
prezentat revista liceului, „Corolar. Micii prieteni 
(elevii Școlii generale) din Henmeziu, coordonați de 
Camelia Purice, au incântat publicul cu un ioinent 


amtistic, 


elevii 


âlmri a fost oferită de actorul 


Surpriza acestei 
George Marici, care a interpretatun monolog din nu- 
vela Alexandru Lăpușneanu. Interpretarea actorului 
Mdarici a avut o legătură directă ca anunțul prin care 


s-a făcut cunoscatun proiect pentru anul 2016 al Mu- 
zeului Naţional al Literaturii Române din Iași, dema- 
rat în această perioadă, proiect ce are ca obiectiv 
traducerea unor scriitori români în limbi de circulație 
internațională şi nu numai. Acest proiect va putea fi 
implementat prin intermediul programului „Rezi- 
dențe pentru traducători”, ediţia 2016, În ceea ce-l 
priveşte pe Constantin Negruzzi şi-au arătat deja în- 
teresul mai mulți traducători străini dintre care 
câțiva au și tradus deja două dintre nuvelele sale. 
Este vorba despre Jan Willem Eos din Olanda și 
Angela Pratsou din Grecia, care au tradus nuvela 
Alexandru Lăpușneanu, iar Bartos Radoraski din 
Polonia a tradus Sobiescki și românii 

Mihai IONESCU 


Performance italian la „Pod-Pogor” 


Asociaţia „Romeni & Moldavi InVeneto” / Centro 
Italiano „Leonardo Da Vinci” din Veneţia a organizat 
în data de 7 decembrie 2015, în Galeriile „Pod-Pogor”, 
un inedit performance de muzică şi artă contempo- 
rană, intitulat „Transformazioni organiche”. Eveni- 
mentul a fost organizat în premieră la AQUAE Venice 
— EXPO Milano 2015. 

„Trasformazioni organiche” este un proiect care 
s-a născut din colaborarea action painter-ului 
Daniele Cellini şi muzicianul Marco Giommoni şi care 
are ca obiect o cercetare complexă şi articulată a bi- 
nomului aliment/materie care în ciclul de transfor- 
mare/ degradare/ regenerare retrimite la eterna 


circularitate a timpului: timpul istoriei, timpul omu- 


lui şi al lumii. Alimentul prin intermediul artei devine 
metafora vieţii în devenirea sa, o devenire pe care 
opera de artă o traduce în viaţa spiritului. 

Considerat din această perspectivă, procesul de 
transformare a materiei organice într-un obiect ar- 
tistic obligă la un parcurs, o metodologie pentru a re- 
cupera infinitele valenţe şi referinţe. 

Daniele Cellini foloseşte alimente consumate, res- 
turi alimentare. Alimente care încetând să mai aibă 
funcţia de bază, au pierdut în mod iremediabil forma 
lor „activă” şi intră într-un proces de depreciere, de 
degradare. Pierderea caracteristicii de bază ca ali- 
ment, „nivelul zero” este pentru Cellini momentul 
cheie al transformării. Redus acum la stadiul de ma- 

terie pură prezintă o nebănuită valență poetică prin 
care poate fi din nou înţeles, tratat şi elaborat într-un 
proces de producţie artistică. Amestecat cu culoare, 
culoare ce oglindește acea simţire profundă ce vrea 
să dezvăluie totul până la ultimul secret, acum ali- 
mentul este punctul de plecare pentru efectiva sa re- 
lansare. Aruncat (azvârlit, în adevăratul sens propriu 
al cuvântului) pe pânză, va fixa o amprentă, o urmă, 
un semn neprevăzut şi imprevizibil, dar datorită că- 
ruia ne e dat să înţelegem esenţa materială a obiec- 


tului aruncat, siguri de transformarea sa, dincolo de 
caracteristicile de moment. Acţiunea, aruncarea dă 
naştere unei matrice care fixează, defineşte un mo- 
ment precis al acestei deveniri, care pentru a fi 
înţeles în întregul ei trebuie să fie multiplicată, repe- 
tată, transformată într-o sumă organică de 
compoziţii de semne, reprezentative de tot atâtea 
stadii sau condiţii al binomului aliment/ materie care 
împreună ne descriu întregul proces de evoluţie- 


involuţie, transformarea organică. 

